
PRATARMĖ 
antrajam tomui 


Antrasis tomas apima Lenkijos istoriją nuo XVIII a. pabaigos ligi mūsų 
dienų. Čia laikomasi tokios pat tvarkos kaip ir pirmajame tome. Prieš pa- 
grindinius aprašomuosius skyrius (12-21) eina teminės apybraižos, o bai- 
giamojoje dalyje apibendrinama valstybės raida nuo 1945 m. Tačiau pirmo- 
jo ir antrojo tomų pagrindinė mintis skiriasi. Ankstyvoji Lenkijos istorija 
atskleidžia, kaip laipsniškai iškilo ir staiga žlugo unikali civilizacija, savo 
kultūra ir institucijomis puoselėjusi Vakarų vertybes ir įskiepijusi jas sla- 
viškuose Rytuose. Vėlesnėje Lenkijos istorijoje susipynė išnykusios Respub- 
likos tautų nenuilstama kova už išlikimą arogantiškų imperijų priespaudoje 
su pastangomis suvokti savo tapatybę ir rasti naują vietą pasaulyje. 

Kad ir kaip klostėsi įvykiai, akivaizdu, kad senojo palikimo atminimas pa- 
dėjo lenkams geriau suvokti naujaisiais laikais užgriuvusius sunkumus. Ki- 
taip nei daugeliui kitų XIX a. tautinių judėjimų, kurių savimonė turėjo su- 
bręsti tiesiog tuščioje vietoje, lenkams prieš akis visą laiką pleveno senosios 
Respublikos vizija. Ta vizija buvo puoselėjama derlingoje literatūrinėje terpė- 
je, ir tai dar labiau stiprino nenugalimumo ir moralinio pranašumo jausmus. 
Nors ilgaamže karine šlove, politine galia ar ekonominiu klestėjimu lenkai 
vargiai galėjo prilygti savo kaimynams vokiečiams ar rusams, vis tiek save 
laikė viena iš Europos „istorinių tautų“ ir niekuomet nebuvo tarp tų nebran- 
džių tautų, kurioms (vardų neminėsime) didžiumą savo istorijos tiesiog teko 
prikurti. Dėl savo geografinės padėties ir nepastovumo politinėje arenoje — čia 
ji dingsta, čia vėl atsiranda - Lenkiją būtų galima vadinti „šalimi ant ratų“. 
Tačiau kaip kultūrinė bendruomenė ji išsaugojo gilias ir tvirtas tradicijas ir 
amžinai liko neatskiriama Europos erdvės dalimi. 

Politiniu požiūriu naujųjų laikų Lenkijos istorija tikrai kupina tragiz- 
mo. Uždavinys atkurti senąją Respubliką pasirodė neįveikiamas. XX a. su- 

kūrtos lenkų valstybės tebuvo jos blyški imitacija, dar aštriau sakant, lilipu- 
tiška parodija. Nors ilgai siektą tikslą — tautinį suverenumą — pavyko pa- 
siekti du kartus, 1918-aisiais ir 1945-aisiais, abukart laimėjimai virto slo- 
giais išgyvenimais. Antroji Respublika (1918-1939) buvo sunaikinta, ne- 
spėjus užaugti net naujai kartai. Liaudies Respublika, sukurta Sovietų 
Sąjungos globoje 1944-1945 m., stokoja esminių nepriklausomybės bruo- 
žų. Senoji Respublika tik pralaimėjusi pagaliau patyrė pergalės skonį, nes 
josios dvasia išliko gyva, nepaisant fizinio sunaikinimo. Kitaip atsitiko po- 
karinei Lenkijai, kuri, galima sakyti, iškovojusi pergalę, pasijuto pralaimė- 
jusi, nes atkurtoje valstybėje nepavyko įveikti iš praeities atsinešto pažemi- 
nimo ir priespaudos. 

Įdėmiau žvelgiant į nuolatinius Lenkijos pralaimėjimus, išryškėja tam 
tikras dėsningumas. 1797 m. trys grobuonės valstybės, ką tik išdraskiusios 
senąją Respubliką, iškilmingai prisiekė ištrinti Lenkijos vardą iš visų doku- 
mentų. Keletą kartų - po Lapkričio (1830) ir Sausio (1863) sukilimų, o ypač 
1939-1941 m., pasirašius Vokietijos-Sovietų Sąjungos paktą, - atrodė, kad 
šiai priesaikai lemta išsipildyti. Tačiau šiandieną akivaizdu, kad Lenkija gy- 
va ir kūnu, ir dvasia. Jos likimas, regis, neatsiejamas nuo katastrofų ir kri- 
zių, bet kad ir kaip paradoksaliai skambėtų, tik per jas ji ir gyvuoja. Lenkija 
visą laiką stovi ties žlugimo riba. Bet kažkokiu būdu ji sugeba rasti jėgų 
prisikelti, o tose srityse, kurios gal net svarbesnės už politiką ar ekonomiką, 
ir klestėti. 

+ + + 

Už rankraščio tvarkymą ir rengimą nuoširdžiai dėkoju visiems man padė- 
jusiems ir mane globojusiems. Šia proga norėčiau padėkoti Kenui Wassui iš 
Londono universiteto koledžo, techniškai padėjusiam sudaryti didžiumą že- 
mėlapių ir diagramų, Andrzejui Suchcitzui ir Marekui Siemaszko, parengu- 
siems rodyklę, Slavų ir Rytų Europos studijų mokyklos Leidybos komisijai ir 
ypač dosniai parėmusiam De Brzezie Lanckororiski fondui. 


Norman Davies 
Wolvercote, 1979 gegužės 3 

Paul Delaroche (1797-1856), Kunigaikščio Adamo Jerzio Czartoryskio port- 
retas - tapytas emigracijoje Paryžiuje apie 1848 m. 
Nacionalinis muziejus (Wilanow) 


Franciszek Paderewski (1767-1819), pomirtinis Kunigaikščio Jėzefo Po- 
niatowskio, Prancūzijos maršalo, portretas - nutapytas 1814 m. iš anks- 
čiau tapytos Bacciarelli drobės. 
Nacionalinis muziejus (Wilanėw) 


W. Wodzinowski, Odpoczynek žniwiarzy (Derliaus nuėmėjų poilsis). 
Nacionalinis muziejus (Varšuva) 


(Nežinomas dailininkas) Valstiečių velykinės apeigos. 
Nacionalinė bibioteka (Varšuva) 


Stanistaw Witkiewicz (1851-1915), vadinamojo Zakopanės stiliaus pra- 
dininkas, tapytojo ir dramaturgo S. Witkiewicziaus tėvas. Ranny pows- 
taniec (Sužeistas sukilėlis) - tai scena iš Sausio sukilimo (1863). 
Nacionalinis muziejus (Varšuva). 


Aleksander Gierymski (1850-1902), drauge su broliu Maksymilianu 
atstovauja Miuncheno mokyklai. Varšuvos laikotarpis, 1879-1984 m., 
išsiskiria įsimintinais darbais iš žydų gyvenimo. Drobėje Šwięto trąbek 
(Trimitų šventė, 1884), vaizduojama žydų Naujųjų metų šventė Pavys- 
lyje. Po žodžių: „Jūs turite visas jų nuodėmes paskandinti giliai jūroje“ 
žydai ortodoksai gieda ir meldžiasi prie artimiausio vandens telkinio, 
šiuo atveju Vyslos upės. Dėmesį patraukia Kerbedžio tiltas ir akordeo- 
nisto figūra. 

Nacionalinis muziejus (Varšuva) 

Walenty Wankowicz (1800-1842), portretistas, pradžioje dirbo Mins- 
ke, vėliau Paryžiuje. Tai vienas iš jo alegorinių drobių Mickevičius ant 
Judėjos kalvos (1840) variantų. Poeto vaidmuo po Lapkričio sukilimo 
numalšinimo prilyginamas biblinių pranašų vaidmeniui po to, kai ba- 
biloniečiai sugriovė Jeruzalę. 

Nacionalinis muziejus (Varšuva). 


Aleksander Lesser (1814-1984), Vandos mirtis. Vanda, legendinio kara- 
liaus Krako duktė, atsisakė tekėti už vokiečių kunigaikščio. Nenorė- 
dama, kad kiltų karas tarp genčių, ji nusiskandino Vysloje. Ši patrioti- 
nė legenda ypač paplito XIX a. pabaigoje. 

Nacionalinis muziejus (Varšuva) 


Kazimierz Sichulski (1879-1942), tapytojas ir karikatūristas, kilęs iš Lvo- 
vo. Šiame darbe maršalas Jozefas Pilsudskis vaizduojamas Stanczyko, 
Žygimanto Senojo dvaro juokdario, ir Petro Skargos, Zigmanto Vazos 
nuodėmklausio, draugijoje. Abu jie buvo aršūs savo tėvynainių kritikai. 
Nacionalinė biblioteka (Varšuva) 


L. Wintorowski, Tachanki, naprzėd! (Lafetai, pirmyn). Vaizduojamas 1920 m. 
Lenkijos-Sovietų Rusijos karo įvykis, kai tryliktasis Krechowieckio ulo- 
nų pulkas puola bolševikų artilerijos dalinį. 

Sikorskio muziejus (Londonas) 


E. Mesjasz, Mūšis prie Mokros. Liudininko akimis vaizduojamos nuož- 
mios pasienio kautynės netoli Čenstakavos 1939 m. rugsėjo 1 d., kai 
išblaškyta Volynės kavalerijos brigada atrėmė ketvirtąją tankų divizi- 
ją, kuri dėl to neteko dvidešimt tankų. 

Sikorskio muziejus (Londonas) 


W. Siwek, Įėjimas į 11 bloką, Ošwiecim, 1943. Naivoka karikatūra, ku- 
rioje vaizduojamas liūdnai pagarsėjęs bausmėmis ir eksperimentais blo- 
kas, nacių įkurtas Ošwiecimo mirties stovykloje. 

Sikorskio muziejus (Londonas) 

Tegyvuoja Tautos vienybės vyriausybė! - fotografija, vaizduojanti 1945 m. 
birželio įvykius Bydgoščiuje. Vyksta politinė demonstracija paremti 
koalicinei vyriausybei. Ant pakylos kalbėtojai lenkiškomis uniformo- 
mis, aplinkui Didžiosios Britanijos ir JAV vėliavos, Mikotajczyko ir Bie- 
ruto portretai. 


Aleksander Kobzdej (1920-1972), Podaj ceglę (Paduok plytą, 1952) - 6-ojo 
dešimtmečio privalomu socialistinio realizmo stiliumi vaizduojamos 
pokario statybos. 

Nacionalinis muziejus (Varšuva) 


Vlastimil Hofman (1881-1970), simbolizmo atstovas, jo vardas sieja- 
mas su Krokuvos dailės akademija. Spowiedž (Išpažintis) išryškina kont- 
rastą tarp paprasto lenkų valstiečio pamaldumo ir dviprasmiškos Baž- 
nyčios laikysenos. 

Nacionalinis muziejus (Varšuva) 

SANTRUMPOS 


Armia Krajowa (Armija krajova, Krašto armija, 1942-1945, 
SZP, ZWZ ir SZK tęsėja) 
Armia Ludowa (Liaudies armija, 1944-1945) 


Bezpartyjny Blok dla Wspėtpracy z Rządem (Nepartinis 
bendradarbiavimo su vyriausybe blokas, 1928-1935) 
Bataliony Chlopskie (Valstiečių batalionai, 1940-1944) 
Blok Mniejszošci Narodowych (Tautinių mažumų blokas, 
1922-1929) 


Centralna Agencja Polska (Lenkijos centrinė agentūra, 
1915-1918) 

Centralne Biuro Komunistėw Polskich (Lenkijos komunistų 
Centrinis biuras, Maskva, 1943-1945) 

Chrzešcijariska Demokracja (Chadecja) (Krikščioniškoji 
demokratija, 1902-1937) 

Centralny Komitet Ludowy (Centrinis liaudies komitetas, 
1943-1944) 

Centralny Komitet Obywatelski (Centrinis piliečių komitetas) 
Centralna Komisja Rewizyjna (Centrinė revizijos komisija) 
Centralnų Okręg Przemystowy (Centrinis pramonės rajonas, 
1936-1939) 

Centralny Urząd Planowania (Centrinė planavimo valdyba, 
1945-1949) 


Front Jednošci Narodu (Tautos vienybės frontas, 1956-1983) 


Gwardia Ludowa (Liaudies gvardija, 1943-1944) 

Gtowny Urząd Kontroli Prasy, Publikacji i Widowisk (Vyriausioji 
spaudos, leidybos ir viešųjų renginių kontrolės valdyba, cen- 
zūra, 1946-1990) 

SANTRUMPOS 


Korpus Bezpieczenstwa Wewnętrznego (Vidaus saugumo 
korpusas, 1945-1965) 

Komitet Narodowy Amerykanėw Pochodzenia Polskiego 

(Lenkų kilmės amerikiečių tautinis komitetas, 1944- ) 
Komitet Narodowy Polski (Lenkijos tautinis komitetas, 
1831-1832, 1914-1915, 1917-1919) 

Komitet Obrony Robotnikėow (Darbininkų gynimo komitetas, 
1976-1981) 

Komunistyczna Partia Polski (Lenkijos komunistų partija, 
1926-1938) 

Komunistyczna Partia Robotnicza Polska (Lenkijos darbininkų 
komunistų partija, 1918-1926) 

Krajowa Rada Narodowa (Tautinė krašto taryba, 1944-1947) 
Krajowa Reprezentacja Polityczna (Politinė krašto atstovaujamoji 
įstaiga, 1943-1945, PKP tęsėja) 

Katolicki Uniwersytet Lubelski (Liublino katalikiškasis 
universitetas, 1918- ) 

Kierownictwo Walki Cywilnej (Civilinės kovos vadovybė, 
1941-1943) 

Kierownictwo Walki Podziemnej (Pogrindžio kovos vadovybė, 
1943-1945, KWC tęsėja) 


(lot - lenk. skrydis) (Lenkijos oro linijos, 1929- ) 


Narodowa Demokracja (Endecja), žr. SN-D 

Najwyzsza Izba Kontroli (Vyriausioji kontrolės valdyba, 1957- ) 
Naczelny Komitet Ludowy (Aukščiausiasis liaudies 

komitetas, 1944-1945, CKL tęsėjas) 

Naczelny Komitet Narodowy (Aukščiausiasis tautinis komitetas, 
Krokuva, 1914-1917) 

Narodowa Organizacja Wojskowa (Tautinė karinė organizacija, 
1940-1942) 

Narodowa Partia Robotnicza (Tautinė darbininkų partija, 
1920-1937) 

Naczelna Rada Ludowa (Aukščiausioji liaudies taryba, 
Poznanė, 1918-1919) 

Narodowe Stronnictwo Robotnikow (Tautinis darbininkų 
judėjimas, 1920) 

Narodowe Sity Zbrojne (Tautinės ginkluotosios pajėgos, 1942- 
1944) 

Narodowy Związek Robotniczy (Tautinė darbininkų sąjunga, 
1905-1920) 


Ochotnicza Rezerwa Milicji Obywatelskiej (Liaudies milicijos sa- 
vanoriškas rezervas, 1946-1989) 

Obėz Wielkiej Polski (Didžiosios Lenkijos stovykla, 1926-1933) 
Obėz Zjednoczenia Narodowego (Tautos vienybės stovykla, 
1937-1939) 


Polska Armia Ludowa (Lenkijos liaudies armija, 1943-1944) 
Polska Akademia Nauk (Lenkijos mokslų akademija, 1951- ) 
(Polska) Akademia Umiejętnošci (Lenkijos mokslo (švietimo) 
akademija, 1872-1951) 

Polski Komitet Informacyjny (Lenkų informacijos komitetas, Lon- 
donas, 1915-1917) 

Polska Komisja Likwidacyjna (Lenkų likvidacinė komisija, Kro- 
kuva, 1918) 

Powszechna Kasa Oszczędnošci (Valstybinis taupomasis bankas) 
Polityczny Komitet Porozumiewaweczy (Politinis taikinamasis ko- 
mitetas, 1940-1943) 

Polski Komitet Wyzwolenia Narodowego (Lenkijos tautinio išsi- 
vadavimo komitetas, 1944) 

Polska Organizacja Narodoum (Lenkijos tautinė organizacija, 1914) 
Polska Organizacja Wojskowa (Lenkijos karinė organizacija, 
1914-1918) 

Polska Organizacja Walki i Niepodlegtošci (Lenkijos kovos ir ne- 
priklausomybės organizacija, 1944-1945) 

Polska Partia Robotnicza (Lenkijos darbininkų partija, 1942- 
1948) 

Polska Partia Socjalistyczna (Lenkijos socialistų partija, 1892- 
1948) 

Polska Partia Socjaldemokratyczna Galicji i Šląska (Lenkijos so- 
cialdemokratų partija, Galicija ir Silezija, 1892-1918) 

Polscy Socjališci (Lenkijos socialistai, 1941-1943) 

Polskie Stronnictwo Ludowe (Lenkijos liaudies (valstiečių) judė- 
jimas, 1895-1947) 

Polskie Towarzystwo Historyczne (Lenkijos istorijos draugija, 
1886- ) 

Panstwowy Urząd Repatriacyjny (Valstybinė repatriacijos val- 
dyba, 1944-1950) 

Polska Zjednoczona Partia Robotnicza (Lenkijos jungtinė darbi- 
ninkų partija, 1948-1990) 


Rada Glėwna Opiekuncza (Vyriausioji rūpybos taryba, 1916- 
1918, 1940-1944) 

Rada Jednošci Narodowej (Tautos vienybės taryba, 1943-1944) 
Robotnicza Partia Polskich Socjalistėw (Lenkijos darbininkų so- 
cialistų partija,1943—-1945, PS tęsėja) 

Rada Pomocy Žydom (Pagalbos žydams taryba, 1942-1944) 
Rząd Tymczasowy Rzeczypospolitej Polskiej (Lenkijos Respubli- 
kos laikinoji vyriausybė, 1944-1945) 


Stronnictwo Chtopskie (Valstiečių judėjimas, 1926-1931) 
Stronnictwo Chrzešcijansko-Demokratyczne (Chadecja) (Krikščio- 
nių demokratinis judėjimas, 1902-1937) 

Stronnictwo Demokratyczne (Demokratinis judėjimas, 1938- ) 
Socjaldemokracja Krėlestwa Polskiego i Litwy (Lenkijos karalys- 
tės ir Lietuvos socialdemokratija, 1898-1918) 

Stronnictwo Ludowe (Liaudies (valstiečių) judėjimas, 1935-1945, 
PSL atšaka) 

Stronnictwo Narodowe (Tautinis judėjimas, 1928-1944, ZL-N tę- 
sėjas) 

Stronnictwo Narodowo-Demokratyczne (Tautinis demokratinis ju- 
dėjimas, 1897-1919, ZL-N pirmtakas) 

Stronnictwo Pracy (Darbo judėjimas, 1937-1950) 
Stowarzyszenie Robotnikėw Chrzešcijanskich (Krikščionių darbi- 
ninkų organizacija) 

Stronnictwo Spoteczno-Chrzešcijanskie (Krikščionių visuomeni- 
nis judėjimas) 

Sitų Zbrojne w Kraju (Krašto ginkluotosios pajėgos, 1940-1942) 
Sluzba Zwycięstwu Polski (Lenkijos pergalės tarnyba, 1939) 


Towarzystwo Czytelni Ludowych (Liaudies skaityklų draugija, 
1880-1939) 


TDP 
TNP 
TOL 
TON 
TOR 

TRS 

ZLP 

ZSL 

Towarzystwo Demokratyczne Polskie (Lenkijos demokratinė 
draugija, 1832-1962) 

Towarzystwo Nauki Polskiej (Lenkijos mokslo draugija) 
Towarzystwo Ošwiaty Ludowej (Liaudies švietimo draugija) 
Tajna Organizacja Nauczycielska (Slaptoji mokytojų organizaci- 
ja, 1939-1945) 

Towarzystwo Osiedli Robotniczych (Darbininkų gyvenviečių 
draugija, 1934-1944) 

Tymczasowy Rząd Jednošci Narodowej (Tautos vienybės laikinoji 
vyriausybė, 1945-1947) 

Tymczasowa Rada Stanu (Laikinoji valstybės taryba, 1916-1918) 


Urząd Bezpieczenstwa (Saugumo valdyba) 
Urząd do Sprawy Wyznan (Religijos reikalų valdyba) 


Wolnošč i Niezawistošč (Laisvė ir nepriklausomybė, 1945-1947) 
Wojsko Polskie (Lenkijos kariuomenė) 

Wolnošč, Rėwnošč, Niepodlegtošč (Laisvė, lygybė, nepriklauso- 
mybė, 1940-1945, PPS atšaka) 

Warszawskie Towarzystwo Dobroczynne (Varšuvos labdaros 
draugija) 

Wirtschafts und Verwaltungs Hauptamt (nacių Vyriausioji ūkio 
ir administracijos taryba) 


Zjednoczenie Emigracji Polskiej (Lenkų emigracijos susivieniji- 
mas, 1837-1946) 

Związek Harcerstwa Polskiego (Lenkijos skautų sąjunga, 1910- 
1948) 

Związek Ludowo-Narodowy (Tautinė liaudies sąjunga, 1919- 
1928, SN-D tęsėja ir SN pirmtakė) 

Związek Ludu Polskiego (Lenkijos liaudies sąjunga, 1872-1880) 
Związek Mtodziežy Wiejskiej, Wici (Kaimo jaunimo sąjunga, 
„Švyturio ugnys“, 1928-1948) 

Zjednoczone Stronnictwo Ludowe (Jungtinis liaudies (valstiečių) 
judėjimas, 1949-1989) 

(Socjalistyczne) Zrzeszenie Studentėw Polskich ((Socialistinė) Len- 
kijos studentų sąjunga, 1950- ) 

Związek Stowarzyszen Zawodowych (Profesinių draugijų sąjunga) 


20 SANTRUPOS 


ZWC Związek Walki Czynnej (Aktyvios kovos sąjunga, 1908-1914) 

ZWZ Związek Walki Zbrojnej (Ginkluotos kovos sąjunga, 1939-1942) 

ZZZ Zrzeszenie Związkėw Zawodowych (Profesinių sąjungų organi- 
zacija, 1944-1949) 

ZZZ(P) Zjednoczenie Związkėw Zawodowych (Polskich) ((Lenkijos) Pro- 


fesinių sąjungų susivienijimas) 


SVARBIAUSIOS DATOS 


1795-1918 PADALIJIMŲ LAIKOTARPIS 


1979-1802 


Lenkų legionai Prancūzijos kariuomenėje 


1807-1813(-15) Varšuvos kunigaikštystė 


1815 


1815 
1830-1831 


1846 
1848 
1855 
1861-1863 


1863-1864 


1867 
1872 
1905-1907 
1914 
1915 
1916 
1917 
1918 


Įkuriama Kongresinė Lenkijos karalystė (sustabdytas 
valstybingumas 1832-1861, panaikinta 1874) 

Įkuriama Poznanės didžioji kunigaikštystė (panaikinta 1848) 
Lapkričio sukilimas; Rusijos-Lenkijos karas; Didžioji 
emigracija 

Galicijos žakerija; Krokuvos respublika 

Poznanės sukilimas; baudžiauninkų išlaisvinimas Austrijoje 
Adomo Mickevičiaus mirtis 

Aleksandro Wielopolskio administracija Kongresinėje 
karalystėje 

Sausio sukilimas; galutinis baudžiavos panaikinimas Rusijos 
Lenkijoje (1964) 

Galicijai suteikiama autonomija (iki 1918) 

Krokuvoje įkuriama Lenkijos mokslų akademija 

Revoliucija Rusijos Lenkijoje 

Pilsudskio Lenkų legionų pasirodymas (išblaškyti 1917) 
Vokiečių pergalė Rytų fronte užbaigia Rusijos okupaciją 
Vokietija atkuria Lenkijos karalystę 

Prezidento Wilsono Keturiolika punktų 

Sąjungininkų vyriausybės pripažįsta Lenkijos nepriklauso- 
mybės principą (birželio 3) 


1918-1945 NEPRIKLAUSOMYBĖS LAIKOTARPIS (Antroji Respublika) 


1918 
1918-1921 
1919 


Jozefas Pilsudskis paima valdžią Varšuvoje (lapkričio 11) 
Kariaujami šeši pasienio karai su kaimyninėmis valstybėmis 
Versalio taikos sutartis su Vokietija 


22 


1920 
1921 


1926 
1932 
1934 
1935 
1936 
1939 
1939-1945 
1939 
1941 
1943 
1944 
1944-1945 


1945 


SVARBIAUSIOS DATOS 


Varšuvos mūšis (rugpjūčio 13-19) 

Rygos taikos sutartis su Sovietų Rusija (kovo 18) 
Priimama Kovo konstitucija (kovo 21) 

Pilsudskio valstybės perversmas (gegužės 12); prasideda 
sanacijos režimas 

Nepuolimo sutartis su SSRS (liepos 25) 

Nepuolimo sutartis su Vokietija (sausio 5) 

Priimama nauja konstitucija (kovo 23) 

Jozefo Pilsudskio mirtis (gegužės 12) 

Įkuriamas Centrinis pramonės rajonas 

Britanijos garantija Lenkijai (kovo 31) 

Antrasis pasaulinis karas 

Rugsėjo kampanija; Vokietija ir SSRS pasidalija Lenkiją 


"(rugsėjo 28) 


Vokietija užpuola Sovietų Sąjungą; Lenkijos-SSRS sutartis 
Pradedamas įgyvendinti nacių Galutinis sprendimas 

SSRS nutraukia diplomatinius santykius su Lenkijos 
emigracine vyriausybe 

Varšuvos geto sukilimas 

Varšuvos sukilimas (rugpjūčio 1- spalio 2) 

Išvadavimas; sovietų kariuomenė visiškai okupuoja 
Lenkijos žemes 

Tarptautinio pripažinimo perėjimas iš Lenkijos emigracinės 
vyriausybės Londone Tautos vienybės laikinajai vyriausybei 
Varšuvoje (birželio 28) 

Potsdamo konferencija 


Nuo 1944 LIAUDIES LENKIJA 


1944 
1944-1947 


1945 
1946 
1947 
1948 


1948-1956 


Sovietų iniciatyva įkuriamas Liublino komitetas (liepos 22) 
Vidaus karas; palaužiamas bet koks pasipriešinimas 
sovietams 

Sudaroma Tautos vienybės laikinoji vyriausybė 
Referendumas (birželio 30) 

Pirmieji rinkimai į seimą (sausio 19); sąjungininkų protestas 
Įkuriama Lenkijos jungtinė darbininkų partija; valstybėje 
įsigali vienpartinė sistema 

Stalinizmo laikotarpis 


1952 
1955 
1956 


Nuo 1956 
1966 
1968 
1970 
1976 


1978 

Priimama Lenkijos Liaudies Respublikos konstitucija (liepos 22) 
SSRS įkuria Varšuvos sutarties organizaciją 

Partijos VIII plenumas pirmuoju sekretoriumi išrenka 

W. Gomulką 

Lenkiją valdo tautinis komunistinis režimas 

Lenkijos tūkstantmečio sukaktis 

Kovo įvykiai 

Maištai prie Baltijos; nušalinamas W. Gomulka; pirmuoju 
sekretoriumi išrenkamas E. Gierekas 

Konstitucijos pataisos 

Birželio įvykiai; iškyla politinė opozicija 

Kardinolas Karolis Wojtyla išrenkamas popiežiumi Jonu 
Pauliumi II (spalio 16) 


I 


PIRMOJI 
DALIS 


SUŽLUGDYTOJI 
IR ATKURTOJI LENKIJA 
1795-1945 

NAROD: 
Modernios tautos susidarymas 
(1772-1945) 


Vakarų demokratijose nacionalizmas nedažnai pelno didžią pagar- 
bą ar palankumą. Tautybės, tautinio suverenumo ir tautinio išsiva- 
davimo sąvokos, pirmąkart aiškiai nuskambėjusios Prancūzijos di- 
džiosios revoliucijos metu, per du šimtmečius išplito visoje Europo- 
je, o iš čia - ir kituose žemynuose, tačiau angliškai kalbančiuose 
kraštuose jos netapo tokios įtikinamos kaip kitur. Brandžioms politi- 
nėms Britanijos ir Amerikos bendruomenėms, nuo neatmenamų lai- 
kų daugumos sutikimą laikančioms demokratijos pagrindu, beveik 
nebūta dėl ko abejoti valstybės teisėtumu ar perdėtai nerimauti dėl 
mažumų teisių. Dar visai neseniai separatistiniai škotų, velsiečių, ang- 
lų ar netgi airių interesai sukeldavo nebent tik trumpalaikius britų 
bendruomenės susierzinimo protrūkius; Šiaurės Amerikoje panašiai 
buvo reaguojama į juodaodžių, indėnų, meksikiečių ar kvebekiečių 
siekius. Liberaliosios minties skelbėjai, visiškai pasikliaudami Vest- 
minsterio tradicijos ar Amerikos konstitucijos dvasia puoselėjamos 
laisvės ir demokratijos teikiama visuotine nauda, manė, kad nacio- 
nalizmas tik be reikalo atitrauktų juos nuo pagrindinių tikslų, ir laikė 
jį iš prigimties esant neliberalų ir nedemokratišką. Ne vienas libera- 
las šventai tikėjo, jog „taūtos“ yra savanaudės, iracionalios, kupinos 
griaunamosios jėgos, o „valstybę“, nepaisant jos gausių trūkumų, bent 
jau galima reformuoti. Tradicinius anglų ir amerikiečių prioritetus 
šiuo klausimu aiškiai atspindi Viktorijos laikų istorikų tėvo Lordo 
Actono mintys. „Valstybė kai kada gali sukurti tautą, - rašė jis, - bet 
tauta, kurdama valstybę, eitų prieš savąją prigimtį." 

Toks požiūris, labai paplitęs angliškoje istoriografijoje, akivaiz- 
džiai pieštarauja Rytų Europos raidai, kur pačias reikšmingiausias 
pastarųjų dviejų šimtmečių permainas kaip tik ir nulėmė naciona- 
lizmo iškilimas, tautų bei tautinių valstybių kūrimasis. Jo šalinin- 
kai net nesusimąsto apie tai, jog tam tikromis aplinkybėmis liaudis 
gali paremti diktatūrą, o demokratija gali pasitarnauti piktiems ar 
agresyviems tikslams. Taip jie prieštarauja daugeliui tikrovės fak- 
tų. Kita vertus, apimti teisinių normų bei procedūrų laikymosi ma- 
nijos, jie beatodairiškai tiki konstitucinių reformų veiksmingumu, 
nepaisydami savitų, joms galbūt visiškai nepalankių socialinių ir 
kultūrinių sąlygų. Todėl Rytų Europoje, kur įstatymo valdžia pa- 
prastai pakluso politinės naudos diktatui, Vakarų politikai labiau 
buvo linkę pritarti esamų valstybių reformavimui negu kad naujų 
kūrimuisi. Visuomet pasiryžę patikėti gerais autokratų ir totalitaris- 
tų norais pripažinti savąsias klaidas ir pasitaisyti, jie amžinai viliasi, 
jog status guo kokiu nors būdu gali būti išsaugotas be prievartos ir 
revoliucijos. Šiandien jie taip pat nuoširdžiai siekia „liberalizuoti“ So- 
vietų Sąjungą“, kaip kad jų pirmtakai kažkada troško reformuoti ca- 
rinę Rusiją ar išsaugoti Austriją-Vengriją. Baimindamiesi, kad nau- 
jos tautinės valstybės gali pasirodyti esančios tokios pat represinės 
kaip ir dinastinės imperijos, Vakarų politikai į jų kūrimąsi žiūrėjo 
įtariai ir gana skeptiškai. Paradoksalu: neskubėdami aktyviai paremti 
nenuilstamos tautinių sąjūdžių kovos prieš autokratiją ir tironiją, jie 
aiškiai prieštaravo savo tariamai liberaliems principams. 

Rytų Europoje, kur vyraujanti politinė atmosfera gerokai skyrėsi 
nuo Vakarų, radosi visiškai kitoks požiūris į nacionalizmą. Klestint 
dinastinėms imperijoms, pagrindinė kova dėl valdžios vyko tarp 
ultrakonservatyviųjų valdančiojo režimo šalininkų ir įvairiausio ran- 
go revoliucionierių, kuriems vienintelė pažangos viltis buvo impe- 
rinių režimų pakeitimas nauja, tinkamesne valstybingumo forma. 
Vakarietiško tipo reformizmą palaikė negausi vidurinės klasės atsto- 


* N. Davieso „Dievo žaislo“ angliškas leidimas išėjo 1981 m., todėl knygoje 
autoriaus ne kartą metamas žvilgsnis į „šiandieną“ ribojasi tais laikais, kai dar 
egzistavo Sovietų Sąjunga ir socialistinių valstybių blokas Rytų Europoje 
kuriam priklausė ir Lenkija. - Leid. 

vų ir inteligentų mažuma. Tokiame kontekste gausių tautinių są- 
jūdžių šalininkus, kurių galutinis tikslas sukurti nepriklausomas 
tautines valstybes buvo iš esmės nesuderinamas su imperijų teri- 
toriniu vientisumu, reikėtų laikyti revoliucingais elementais, nors 
revoliucinių metodų jie dažnai ir atsisakydave. Jie neįžvelgė nė 
mažiausio prieštaravimo tarp nacionalizmo ir demokratijos ir bu- 
vo linkę manyti, jog viena yra natūralus kito garantas. Tačiau tam 
tikra jų dalis neišvengiamai burdavosi į aktyvistų grupes, kurios 
buvo ištikimos klasikiniam paradoksui - ginti demokratiją nede- 
mokratiniais būdais. Ryžtas griebtis smurtinių kovos priemonių 
šiems žmonėms neturėjo nieko bendra su jų filosofija ar siekiais; 
tokį kovos būdą diktavo režimų, kuriems jie priešinosi, prievarti- 
nė prigimtis. Vienas kitą keičiančios autokratinės sistemos taip su- 
stingdė politinį gyvenimą, kad laipsniškų reformų ar „politinės 
evoliucijos“ idėja savo nerealumu prilygo sviesto tirpdymui šal- 
dytuve. Todėl savo patogiu gyvenimu besimėgaujančių Vakarų 
liberalų priekaištai žmonėms, kurių idealai daug sykių buvo pa- 
tikrinti ugnyje, atrodo ne tik užgaulūs, bet ir juokingi. Skaudu su- 
vokti, kad jie linkę apgailėtinai remti tariamus galinguosius ir nu- 
sisukti nuo tikrųjų Rytų Europos Žmonių, kurie turbūt vieninte- 
liai išpažįsta savo pačių principus. 

Šie samprotavimai vargu ar padės suartinti prieštaringas nuo- 
mones dėl nacionalizmo etikos. Kaip demokratija ar autokratija, taip 
ir nacionalizmas pats savaime nėra nei dorybingas, nei ydingas. Apie 
jį galima spręsti tik remiantis konkrečių jo šalininkų konkrečiais mo- 
tyvais. Vienomis ar kitomis aplinkybėmis jam yra pritarę ir kilnūs 
idealistai, ir visokias priemones, kad pasiektų tikslą, pateisinantys 
niekšai. Gali būti demokratiškų ir nedemokratiškų, kilniadvasių ir 
niekingų, nuosaikių ir fanatiškų nacionalistų. Tačiau juos visus sie- 
ja vienas dalykas - tikėjimas savo tautos neatimama teise pačiai lemti 
savo likimą. Istorikui ir nacionalizmas, ir per jį iškilusios tautos yra 
objektyvūs reiškiniai, kuriuos reikia fiksuoti ir aprašyti. Moralės po- 
žiūriu juos tegul vertina kiti. Šia prasme nei lenkiškojo nacionaliz- 
mo, nei lenkų tautos istorija nėra išimtis. 

Beveik ištisus pusantro šimto metų - nuo tada, kai Stanislovas Au- 
gustas 1795 m. lapkričio 25 d. atsisakė sosto, iki Vokietijos kariuo- 
menės pasitraukimo iš Varšuvos 1945 m. sausio 17 d. - „Lenkija“ 
reiškė ne daugiau kaip tik vardą. Kaip šiandien Armėnija ar Make- 
donija tėra vardai, primenantys senovės karalius ir imperijas, ly- 
giai taip ir Lenkija praktiškai nereiškė nieko daugiau, tik kultūrinį, 
kalbinį ir administracinį regioną, esantį trijų skirtingų valstybių te- 
ritorijose. Nė viena iš tų buvusios Lenkijos ir Lietuvos Respublikos 
žemėse įsikūrusių valstybių negalėjo pretenduoti į Respublikos pa- 
veldėtojas. Vargu ar kuriai nors išjų atiteko didesnė „lenkais“ besi- 
vadinančios tautos dalis. Varšuvos kunigaikštystė (1807-1815) vos 
ne vos dangstė tikrąją padėtį - Napoleono okupaciją. Poznanės di- 
džioji kunigaikštystė Prūsijoje (1815-1849) bei Galicijos ir Lodome- 
rijos karalystė Austrijoje (1772-1918) tebuvo gražūs imperijos pro- 
vincijų pavadinimai. Pirmoji iš šio trejeto buvo nutildyta, kai ėmė 
reikalauti visiškos autonomijos, tik pastaroji ją vis dėlto įgijo 1867 m. 
Lenkijos kongresinė karalystė (Kongresowka, 1815-1874) ir Kroku- 
vos respublika (1815-1846) buvo panaikintos, nepaisant jų egzista- 
vimą įteisinusių tarptautinių susitarimų. Vokietijos globojamą „Len- 
kijos karalystę“ bandyta atgaivinti 1916 m. lapkritį, tačiau šis užmojis 
taip ir liko užuomazgos stadijos. Kaip ir kiti praėjusio šimtmečio 
mėginimai atkurti Lenkijos valstybingumą, taip ir šis, užuot patei- 
sinęs į jį dėtas viltis, virto nevykusia parodija. Todėl Antrosios Res- 
publikos laikotarpis tarp dviejų pasaulinių karų (1918-1939) buvo 
nelyginant trumpas atokvėpis amžius trunkančioje valstybingumo 
praradimo istorijoje. Šios Respublikos vyriausybė, išvyta į tremtį 
1939 m. rugsėjį, tebeegzistuoja Londone - štai jau beveik keturias- 
dešimt metų - ir Lenkijos teisės požiūriu gali būti laikoma konsti- 
tucinio teisėtumo saugotoja. Tačiau ji taip niekuomet ir nebeatgavo 
teisės valdyti savo teritoriją, o 1945 m. birželį dauguma užsienio vals- 
tybių liovėsi ją oficialiai pripažinusios. Netgi Lenkijos Liaudies Res- 
publikos (įkurtos 1945 m., oficialiai pradėjusios egzistuoti 1952 m.), 
nuo Antrojo pasaulinio karo turinčios veiksmingą valdžią, suvere- 

numas yra labai ribotas. Visi šie faktai byloja apie tai, kad didesnį 
naujųjų amžių istorijos tarpsnį valstybingumo neturėjimas buvo nor- 
mali lenkų būsena. Tikroji nepriklausomybė dažniausiai tebuvo tik 
tuščia svajonė. (Žr. diagr. A.) 

Per tą laiką, kai valstybė realiai neegzistavo, pasikeitė penkios ar 

šešios kartos, ir „Lenkija“ virto abstrakcija, tai atgyjančia praeities 
prisiminimuose, tai iškylančia ateities lūkesčiuose, bet esamu mo- 
mentu tik įsivaizduojama. Ji ne tik buvo padalyta į tris dalis, ji išga- 
ravo, išnyko be pėdsakų, suskilo į milijonus nematomų dalelių. Ir 
radosi tiek Lenkijų, kiek buvo žmonių, trokštančių ją jausti, tiek 
„Lenkijos karalių“, kiek buvo geidžiančių viešpatauti savo įsivaiz- 
duojamose karalystėse. Ypatingą Lenkijos dvasią pabrėžė visi jaut- 
riausieji XIX a. užsienio apžvalgininkai - nuo Helmutho von Molt- 
kės, kuris lankydamasis čia 1828-1831 m. išsyk pamėgo šį kraštą, 
iki The Times korespondento J. H. Sutherlando Edwardso, čia viešė- 
jusio 1861-1862 m., bei dano Georgo Brandeso, aprašiusio savo įs- 
pūdžius paskutiniais dviem XIX a. dešimtmečiais. Lenkijos savitu- 
mą geriausiai galėjo atskleisti poetinis žodis, metafora, parabolė. Į 
tokį iššūkį atsiliepė visi romantinės ir patriotinės poezijos kūrėjai, 
bet nė vienas neprilygo Adomui Mickevičiui: 
Iš pradžių visi tikėjo vienu Dievu, ir pasaulyje viešpatavo Laisvė. Nebuvo 
įstatymų, tik Dievo valia, ir nebuvo ponų nei vergų, tik patriarchai ir jų vai- 
kai. Bet vėliau žmonės išsižadėjo vienintelio Dievo, ir prisikūrė sau stabų, ir 
lankstėsi jiems [...] Todėl Dievas nubaudė stabmeldžius ir pasiuntė jiems 
didžiausią bausmę - vergiją [...] 

Tada Karaliai, išsižadėję Kristaus, prikūrė naujų dievybių, taip pat stabų, 
pastatė juos visų matomose vietose ir prisakė jiems lankstytis [...] Taip pran- 
cūzų karaliai sukūrė Garbę, kuri buvo tas pats, ką nuo pagonybės laikų žmo- 
nės vadino aukso veršiu. Ispanų karalius sukūrė stabą, kurį pavadino politi- 
niu pranašumu, arba politine įtaka, kitaip sakant, Galia ir Valdžia, o iš tiesų 
jis niekuo nesiskyrė nuo asirų garbinamo Baalo [...]. Anglų karalius sukūrė 
stabą, kurį pavadino Jūrų ir prekybos valdovu, bet tai buvo ne kas kitas, o 
nuo seno visiems žinoma Mamona. Vokiečiams buvo sukurtas stabas, var- 


du Gerovė, - tai taip pat visiems seniai pažįstamas Molochas [...] Ir užmiršo 
žmonės, kad visi iš vieno Dievo yra kile [...] 


MODERNIOS TAUTOS SUSIDARYMAS 33 


Galų gale stabmeldiškoje Europoje iškilo trys karaliai [...] šėtoniškoji tre- 
jybė: Frydrichas, kurio vardas reiškė „taikos draugas“ [...] Jekaterina, grai- 
kiškai reiškianti „tyra“ [...] ir Marija Teresė, turinti nuolankiausios ir nekal- 
čiausios Išganytojo Motinos vardą [-..] Tų trijų karalių vardai virto trimis 
keiksmažodžiais, jų gyvenimai - trimis nusikaltimais, o jų atminimas - tri- 
mis prakeiksmais [-..] Taigi ir ši trejybė sukūrė naują stabą, patį bjauriausią 
iš visų, ir pavadino jį Interesu, o tokio ir senieji pagonys nežinojo [-..] 

Tačiau atsirado viena tauta - lenkai, kurie naujajam stabui nenusilenkė [...] 
Ir tada tarė Lenkija: „Kad ir kas man nutiktų, būsiu laisva ir lygi, nes aš pati 
esu Laisvė“. Sunerimo karaliai, tai išgirdę, ir tarė: „[...] Eikim ir nužudykim tą 
tautą“. Ir ėmė slapčia rengtis išdavystei [...] Nukankinę lenkų tautą ir paguldę 
į karstą, karaliai šaukė: „Nužudėm ir palaidojom Laisvę“. O šaukė kaip tikri 
kvailiai [...] Nes lenkų tauta nemirė, jos kūnas liko gulėti kape, o siela nužengė 
į prarają, taip ji pasitraukė iš visuomeninio būvio ir perėjo į kiekvieno, ken- 
čiančio pavergtoje tėvynėje, asmeninį gyvenimą [...] Trečią dieną siela sugrįš 
atgal į kūną, Tauta prisikels ir išlaisvins visas Europos tautas iš vergijos? 


Kazimierzas Brodzinskis (1791-1835) tas pačias mintis išsakė kiek 
paprastesniais žodžiais: 


Sveikas, Kristau, žmonių Karaliau. 
Lenkija, eidama Tavo pėdomis, 
Kenčia kaip ir Tu, Tavo paraginta 
Kaip ir Tu, ji vėlei prisikels.* 


Lenkijos „nužengimo į kapą“ įvaizdis bene labiausiai bus pavei- 
kęs istorikus. Socialinio gyvenimo, ekonomikos, politinės santvar- 
kos ir diplomatijos temos, vyravusios tyrinėjant laikotarpį iki pa- 
dalijimų, staiga išnyko. Kadangi Lenkijos ir Lietuvos Respublikoje 
gyvenusių žmonių palikuonys buvo inkorporuoti į Rusijos, Prūsi- 
jos ar Austrijos valstybes, tad ir materialūs jų gyvenimo aspektai 
tapo nebe Lenkijos istorijos, bet Rusijos, Prūsijos ar Austrijos istori- 
jos temomis. Tuo tarpu ligi tol neturėtą reikšmę įgijo naujos temos. 
Politinio ir tarptautinio veikimo srityje Lenkija čia pasirodydavo, 
čia ir vėl išnykdavo. Tačiau politinių idėjų erdvėje ji savo svarbos 
niekada nebuvo praradusi. Juk ir pati Lenkija dabar buvo Idėja. Ji 
gyvavo žmonių sąmonėje net ir tuomet, kai jos nesimatė žemės pa- 

viršiuje ar materialiajame pasaulyje. Štai nuo šio momento Lenkiją 
tyrinėjantis istorikas privalo sutelkti savo dėmesį į žmonių lūkes- 
čius bei siekius, o aiškindamasis politinius reikalus turi kuo nuo- 
dugniau įsigilinti į patį svarbiausią reiškinį - lenkų tautos radimą- 
si. Šiai temai, kai negalima kalbėti apie Lenkijos valstybę, paval- 
džios visos kitos temos. 

Juk Tautybė iš esmės yra tikėjimas - tvirtas įsitikinimas savo as- 
meniniu tapatumu. Žmonių giminei jis nėra prigimtas, ir Europoje 
iki Prancūzijos revoliucijos sunku būtų buvę rasti jo apraiškų. XIX 
ir XX a. jis peržengė visas ankstesnes savo ribas ir kai kuriose pa- 
saulio dalyse, kaip antai Rytų Europoje, užvaldė visas politinio ir 
socialinio gyvenimo sritis. Deja, jei tikėtume cinikais, šis įsitikini- 
mas grįstas klaidingais kriterijais. Kaip kartą pažymėjo Ernestas Re- 
nanas, „tauta - tai bendruomenė, kurią vienija klaidingas savo kil- 
mės suvokimas ir bendras priešiškumas kaimynams“. Bet kuriuo 
atveju modernią tautą labiausiai tiktų apibūdinti kaip socialinę gru- 
pę, kurios pavienius narius, teisingai ar klaidingai įsitikinusius sa- 
vo bendra kilme ir likimu, sieja bendras tapatumo jausmas. Tautinė 
savimonė rodo, kiek žmogus pajėgus suvokti priklausomybę savo 
tautai. Taigi nacionalizmas yra doktrina, bendra visiems politiniams 
sąjūdžiams, kurių tikslas - sukurti tautą, skatinant žmones suvokti 
savo tautybę, ir sužadintus Žmonių jausmus paversti politinės veik- 
los priemone. Šia prasme, nacionalistas yra žmogus, kuris pritaria 
nacionalizmo tikslams ar juos gina? 

Vis dėlto anglosaksų kraštų skaitytojus derėtų perspėti dėl esa- 
mos šios srities terminijos painiavos. Daugelis autorių tokius ter- 
minus kaip tauta (nacija), tautybė, liaudis, rasė ir valstybė vartoja ne- 
skirdami jų, nekreipdami dėmesio į tikslias jų reikšmes. Tačiau bū- 
tina suvokti, kad jų vartosena labai skiriasi. Ir britai, ir amerikiečiai 
priklauso prie tokių politinių bendrijų, kurių modernios tautos (na- 
cijos) susidarymą rėmė valdantieji valstybės sluoksniai, todėl „tau- 
tybės“ sąvoka čia nuolatos painiojama su „pilietybė“. Ypač ameri- 
kiečiai „tautą“ linkę laikyti „piliečių“, „šalies gyventojų“ ar netgi 
valstybės „teritorijos“ sinonimu. Anglų kalboje „tautybė“ reiškia 

ne tiek Žmogaus asmeninius įsitikinimus, kiek formalų kriterijų, ro- 
dantį, kad tas individas gali įgyti teisėtą piliečio statusą. Tai kaž- 
kas, kas įgyjama ne apmąstant savo įsitikinimus, o pateikus prašy- 
mą Vidaus reikalų ministerijai ar Imigracijos tarnybai. Šia prasme 
apibūdinimas „britas“ atitinka oficialias etiketes: „Jos Didenybės 
valdinys“ ar „Jungtinės Karalystės ir kolonijų pilietis“; o apibūdi- 
nimas „amerikietis“ nurodo kiekvieną, turintį teisėtą Jungtinių Ame- 
rikos Valstijų piliečio statusą. 

Lenkai, atvirkščiai, priklauso bendruomenei, kuri šiuolaikinį 
tautybės jausmą išsiugdė aktyviai besipriešindama Lenkiją pasi- 
dalijusių valstybių politikai. Lenkų tautybė - tai įsitikinimas, kurį 
tų trijų valstybių valdžia ne kartą kėsinosi užgniaužti. Lenkų tau- 
tą sudarė žmonės, sutinkantys, jog yra Rusijos, Prūsijos ar Austri- 
jos valdiniai, tačiau griežtai atsisakantys pripažinti, jog yra „ru- 
sai“, „prūsai“ ar „austrai“. Tokiomis aplinkybėmis lenkų nacio- 
nalizmą daugiausia skleidė tie veikėjai, kurie siekė tautinę 
savimonę panaudoti politiniams tikslams, visiškai priešingiems 
Lenkiją pavergusių valstybių valdžios tikslams. Šiuo požiūriu len- 
kų patyrimas buvo panašus į daugelio kitų valstybingumo netu- 
rinčių Europos tautų - nuo bulgarų ir baskų iki valonų, vendų ar 
velsiečių - patyrimą. (Čia būtų įdomu atkreipti dėmesį į tikslią, 
oficialiai pripažintą kai kurių terminų vartoseną dabartinėje Rytų 
Europoje, kur „pilietybė“ labai aiškiai atskiriama nuo „tautybės“. 
Pavyzdžiui, sovietų dokumentuose visi SSRS gyventojai vadina- 
mi „tarybiniais piliečiais“ leidžiant jiems nurodyti savo tautybę: 
rusas, baltarusis, gruzinas, žydas, uzbekas, jakutas ir t. t. Deja, ang- 
liškai visi Sovietų Sąjungos piliečiai, nepriklausomai nuo jų tau- 
tybės, iš įpročio vadinami „rusais“ - taip atsisakoma įžvelgti vie- 
ną svarbiausių Rytų Europos gyvenimo savitumų.) 

Lenkų atvejį itin keblų daro tai, kad Lenkijos valstybingumas, 
nors tarpais ir nutrūkdavęs, nebuvo visiškai prarastas. Senojoje Res- 
publikoje, iki 1795 m., lenkų tautybę buvo galima apibrėžti pagal 
ištikimybę valstybei. „Lenkų tauta“ paprastai buvo laikomi tie gy- 
ventojai, kurie turėjo visas pilietines ir politines teises, kitaip tariant, 

tik bajorija. Ši sąvoka nebuvo siejama su gimtąja kalba, religija, et- 
nine kilme. Tad suprantama, radosi nemažai „lenkų“, kurių šiuo- 
laikiniais terminais taip nepavadintume; kita vertus, tarp valstiečių 
ir buržuazijos buvo gausu lenkiškai kalbančių žmonių, nelaikančių 
savęs lenkais. Štai kaip kartais save galėjo apibūdinti koks nors 
XVII a. dvasininkas: canonicus cracoviensis, natione Polonus, gente Rut- 
henus, origine Judaeus - „Krokuvos kanauninkas, lenkų tautos, rusinų 
genties, žydų kilmės“. Tačiau Respublikai žlugus senieji terminai pa- 
mažu prarado savo prasmę. Senieji žodžiai įgijo naujas reikšmes, juos 
ėmė vartoti kiti žmonės, kitais atvejais ir kitiems tikslams. Žodyje 
tauta išblėso ankstesnioji politinė prasmė ir vis stipriau ėmė skambė- 
ti naujieji kultūriniai ir etniniai obertonai. Žodį lenkas nustota taikyti 
toms buvosios Respublikos tautoms, kurios dabar ugdėsi savo atski- 
rą tautinę tapatybę - vokiečiams, žydams, ukrainiečiams, gudams ar 
lietuviams; o tada jis būdavo vartojamas platesne reikšme apibūdin- 
ti visiems, kurie mokėjo kalbėti lenkiškai. 

Vis dėlto dviprasmybių nepavyko visiškai išvengti. Pasidaliju- 
sių valstybių biurokratija turėjo savas tautovardžių vartojimo nor- 
mas. Rusijoje oficialiai laikytasi požiūrio, kad žmogus, gyvenantis 
kairiajame Bugo krante gali būti vadinamas lenku, nes jis Kongre- 
sinės Lenkijos karalystės gyventojas, ojo kaimynas dešiniajame upės 
krante, kad ir jo brolis, jau buvo „rusas“. Po 1874 m., panaikinus 
Kongresinę karalystę, jie visi tapo „rusais“, nesvarbu, ar jiems tas 
patiko, ar ne. Tiesą sakant, ir patys lenkai savo tautovardį vartojo 
gana įvairiai. Tie, kurie vylėsi atkurti senąją Respubliką primenan- 
čią valstybę, ir toliau lenkiškumo nesiejo su tautiškumu. Net ir Mic- 
kevičius nematė priežasčių, kodėl jis negalėtų būti kartu ir „len- 
kas“, ir „lietuvis“. Šis lenkų kultūros apaštalas savo garsiausiąją 
poemą pradeda kreipimusi ne į Lenkiją, bet į Lietuvą: Litwo! Ojczyzno 
moja! ty jesteš jak zdrowie (Tėvyne Lietuva, mielesnė už sveikatą.)“ 
Vėliau panašius jausmus reiškė ir Jozefas Pilsudskis. Tuo tarpu ki- 
ti, kurių siekiai visiškai nebuvo susiję su istoriniais precedentais, 
lenkiškumą laikė savybe, būdinga tik lenkakalbiams ar netgi tik len- 
kams katalikams. 

Čia ir vėl reikia būti atsargiems. Nacionalistai nė kiek ne mažiau 
už valstybės pareigūnus yra linkę žodžius vartoti sau palankiomis 
reikšmėmis. Pirmiausia net ir pati sąvoka „nacionalistas“ greitai įga- 
vo menkinamąją, iš oficialiosios kalbos atėjusią reikšme, tolygią „se- 
paratistui“ ar „tvarkos drumstėjui“, todėl jie labiau linksta vadintis 
„patriotais“ ar „aktyvistais“. Kita vertus, stengdamiesi plėtoti tau- 
tos, kaip išskirtinės bendruomenės, idėją, jie naudojosi savais krite- 
rijais, modernų tautinės vienybės supratimą projektuodami į praei- 
tį, nekreipdami dėmesio į nevienodą atskirų žmonių savo tapaty- 
bės suvokimo laipsnį, nepaisydami painiavos, kylančios dėl 
nevienodai suprantamo lojalumo. Lenkiškai kalbantis valstietis ar 
bet kas kitas, turintis lenkiškai skambančią pavardę, nacionalistams 
dažniausiai yra lenkai, nesvarbu, ar patys jaučiasi priklausą lenkų 
bendruomenei, ar ne; „tikras lenkas“, jų supratimu, negali būti išti- 
kimas „svetimos“ valstybės tarnas; pati lenkų tauta esanti kompak- 
tiška bendruomenė, ryžtingai besiginanti nuo „priešų“, „svetimša- 
lių“, „užsienio engėjų“ ir „okupantų“. Nacionalistui visiškai ne- 
priimtinas požiūris, kad Prūsijos seržantas, Rusijos valdininkas ar 
Austrijos grafas gali būti laikomas tokiu pat lenku kaip ir tie, ku- 
riuos jis neva engiąs. Akivaizdu, kad tikrovė buvo visai kitokia. Juk 
yra nemažai individų, kurie tapatinasi ne su viena tauta; ir kažin ar 
turi tauta teise reikalauti visiško atsidavimo iš visų tautiečių. Kal- 
bant apie „lenkus“, nereikia pamiršti, jog ši sąvoka tarsi prilygsta 
stenografijos ženklui - tai lyg bendras vardiklis, išreiškiantis visą 
margumyną žmonių, kuriuos galima konkrečiau apibūdinti kaip 
„potencialius lenkus“, „galimus lenkus“, „senuosius lenkus, „iš da- 
lies lenkus“, „pusiau lenkus“, „perdėm lenkus“, „aukščiausio lygio 
lenkus“, „nelenkus“, „lenkams palankius“, „nusistačiusius prieš len- 
kus“, „tariamus lenkus“, „netikrus lenkus“, „buvusius lenkus“, „ge- 
rus lenkus“, „blogus lenkus“; „Austrijos lenkus“, „Rusijos lenkus“, 
„Prūsijos lenkus“, arba - labiau istorine prasme - „Lenkijos austrus“, 
„Lenkijos rusus“ ar „Lenkijos prūsus“. 

Aišku viena: modernią lenkų tautą pagimdė modernus lenkiš- 
kasis nacionalizmas. Jos labai netolygaus kūrimosi istorija užtruko 

beveik du šimtmečius, tačiau visiška šio proceso pabaiga nūdienos 
istorikams toli gražu nėra labai aiški. Vis dar nesutariama dėl tiks- 
lios datos, kada šios tautos balsas tapo lemiamas lenkų žemių rei- 
kaluose. Vieni istorikai mano, jog lūžis įvyko 1864 m., kai visuome- 
ninis išsivaduojamasis judėjimas peraugo į visuotinį Sausio sukili- 
mą. Kiti tą lemiamą momentą įžvelgia vėliau - 1918 m., kai buvo 
atkurta Lenkijos valstybė. Griežčiausi vertintojai tvirtina, jog tauti- 
nės raidos proceso negalima laikyti esant baigto, kol galutinai susi- 
formavusi vienalytė Lenkijos visuomenė, vienodai suvokianti savo 
tautinę tapatybę, nepradėjo valdyti visos savo etninės teritorijos. O 
tai pasiekta tik 1945 m.? 


+3+1334 


Naujųjų amžių Europos istoriografijoje Lenkijos vardas dažniau- 
siai buvo minimas tik tuomet, kai dėmesys nukrypdavo į vieninte- 
lę su ja susijusią temą, kada nors rūpėjusią valstybių veikėjams — 
„Lenkijos klausimą“. Jau antras šimtmetis jis, kartu su kitu panašiu 
„Rytų klausimu“, nuolat įtraukiamas į nesuskaičiuojamas konfe- 
rencijų darbotvarkes ar studentų egzaminus. Be to, jis yra labai gi- 
liai įsismelkęs į lenkų sąmonę. Viename sename diplomatų anek- 
dote pasakojama, kaip lenkų atstovas tarptautiniame rašinių apie 
dramblius konkurse parašė darbą „Drambliai ir Lenkijos klausi- 
mas“. Visiškai neperdedant galima teigti, jog vienas iš gyvūnų, be- 
siganančių naujųjų amžių Europos diplomatiniame sode - „Lenki- 
jos klausimas“ - yra tikras dramblys, jeigu ne drontas. 

Žinoma, diplomatams ir visiems, kas teikė tiems diplomatams in- 
formaciją, disponavimas buvusiomis lenkų žemėmis nebuvo visiš- 
kai bereikšmis dalykas. Per visus didžiuosius Europos karus padaly- 
tosios Lenkijos teritorija tapdavo tikru ar potencialiu nestabilumo ži- 
diniu, kurio likimas visuomet keldavo problemų. Visose svarbiausiose 
taikos konferencijose - Vienos kongrese (1814-1815), Paryžiaus (1919- 
1920) ir Jaltos bei Potsdamo (1945) - dėl Lenkijos ateities būdavo il- 
gai tariamasi ir ginčijamasi. Tarp karų ir konferencijų, nuo 1803 m. 
kunigaikščio Czartoryskio memorandumo iki 1943 m. Lenkijos ir Če- 

koslovakijos federacijos projekto, vienas po kito buvo kuriami nie- 
kam tikę receptai, kaip suderinti lenkų reikalavimus su valdančiųjų 
didžiųjų valstybių interesais. Per pusantro šimto metų Lenkijos klau- 
simas virto galvosūkiu, kurio niekam nepavyko išspręsti, apskriti- 
mu, kurio niekam nepavyko paversti kvadratu. Jam skirti kalnai ar- 
chyvinės medžiagos, marios specialiosios literatūros. 

Tačiau Lenkiją tyrinėjančiam istorikui Lenkijos klausimas yra vi- 
siškai bevaisė tema. Kažin ar turėjo bent kokios lemiamos įtakos 
įvykių raidai nors vienas diplomatinis memorandumas dėl Lenki- 
jos ateities. Dauguma, kaip antai kunigaikščio Czartoryskio memo- 
randumas, liko be atsako.? Kitus, tarp kurių buvo ir projektas dėl 
Lenkijos-Čekoslovakijos, sužlugdė patys politikai.!? Dar į kitus pa- 
prasčiausiai nekreipė dėmesio. Patys reikšmingiausi iš jų išreiškė 
nebent religinius autorių siekius arba patvirtindavo jau priimtų po- 
litinių susitarimų detales. Štai Vienoje valstybininkams taip ir ne- 
pavyko įkalbėti caro atsisakyti žemių, kurias jau seniau buvo už- 
ėmusi jo pergalingoji kariuomenė. Paryžiuje valstybių sąjunginin- 
kių vadovams nepasisekė įtikinti Jozefo Pilsudskio laikytis jų 
politikos. Ir Jaltoje, ir Potsdame nei Churchillis, nei Rooseveltas ne- 
įstengė diplomatiniais būdais pakeisti Stalino pasirinkto sprendi- 
mo. Šiais kritiniais momentais viską lemdavo ne diskusijos prie kon- 
ferencijų stalo, o susiklosčiusios karinės aplinkybės ir žmonės, su- 
telkę savo rankose praktinę galią. Mažiau reikšminguose 
susitikimuose diplomatijos vaidmuo buvo dar menkesnis. Iš tiesų 
naujaisiais laikais notos, protestai ar atkirčiai oponentams dėl Len- 
kijos likimo krito kaip lapai rudenį, tačiau tai nė kiek nesudrumstė 
ramaus Rytų Europos gyvenimo. Lenkų tauta paliko kūdikio lopšį 
ir įžengė į brandos laikotarpį be diplomatų pagalbos, tad ir nesijau- 
čia jiems nei skolinga, nei dėkinga. 


+ + 34 


Lenkų tautinė savimonė tam tikromis formomis, be abejo, reiškėsi 
dar gerokai iki padalijimų. Tik kažin ar verta tos raiškos ieškoti Re- 
nesanso ar viduramžių epochose, kai socialiniame ir politiniame 

gyvenime tautybė nevaidino svarbesnio vaidmens. Visai kas kita 
XVII a. „tvanas“, o ypač XVIII a. vidaus karai, kurie privertė Lenki- 
jos ir Lietuvos Respublikos gyventojus suabejoti šimtmečių senu- 
mo ištikimybės ir tapatumo tradicijomis. Politinės ištikimybės prin- 
cipai, pagal kuriuos būti lenku reiškė būti lojaliu Lenkijos karaliaus 
ir Respublikos valdiniu, pamažėl prarado savo reikšmę. Po 1717 m., 
kai karalius ir Respublika virto Rusijos caro marionetėmis, „loja- 
lumą“ pamažu imta sieti su „kolaboravimu“ ir „karjerizmu““. Jo 
vietą užėmė vis labiau stiprėjantys religiniai ir kultūriniai saitai. 
Nuo šiol, garbingų žmonių suvokimu, „geras pilietis“ yra ir tas, 
kuris pasiryžęs nesitaikstyti ir priešintis, kuris, tikėdamas Bažny- 
čios pažadėtu amžinuoju išsigelbėjimu, nedvejodamas atiduos gy- 
vybę kovoje prieš įsigalėjusią tvarką. Šios idėjos jau sklandė tarp 
Baro konfederatų. Iš jų ilgainiui išsirutuliojo revoliucingasis na- 
cionalizmas, kuris vėliau praūžė per Ameriką ir Europą. Lenkiš- 
kasis patriotizmas nuo pat pradžių reiškė oficialiosios nuomonės 
nepripažinimą ir maištavimą. 

Tačiau revoliucijų epocha lenkams buvo daugelio karčių nusi- 
vylimų metas. Teoriškai jie galėjo puoselėti viltis, kad Prancūzijos 
didžioji revoliucija nutrauks korumpuotą ir despotišką senųjų mo- 
narchijų viešpatavimą ir išauš tautinio išsivadavimo era. Praktiškai 
senųjų tironų vieton atėjo nauji, dar žiauresni. Jei vertinsime pinigų 
ir pralieto kraujo matais, Napoleonas išnaudodamas Lenkiją begė- 
diškumu nė kiek neatsiliko nuo caro. Lenkai, taip gausiai papildę 
Napoleono kariuomenę, nesulaukė atpildo. Šūkis „Libertė, Egalitė, 
Fraternitė“ juos suvedžiojo lygiai taip pat, kaip patsai imperatorius 
suvedžiojo gražuolę Mariją Walewską. Dąbrowskio Lenkų legio- 
nai, sukurti 1798 m. Italijoje, 1801 m. buvo pasiųsti į Haitį malšinti 
negrų vergų sukilimo. Kariai, pakirsti drugio, žuvo visi lig vieno, o 
Haitis gavo tai, ko Lenkijai teko laukti dar visą šimtmetį. Jų bevil- 
tiška padėtis atsispindėjo ir giesmėje, lenkų karių aistringai giedo- 
toje pagal energingą mazurkos melodiją: 

Jeszcze Polska nie zgineta Lenkija dar nepražuvo, 
Pėki My žyjemy. Kol mes gyvi esam. 

Co nam obca przemoc wzieta Ką svetimi bus atėme, 
Szablą odbijemy. Kardu susigrąžinsim. 
Marsz, marsz, Dąbrowski! Marš, marš, Dąbrowski, 
Z ziemi wloskiej do Polski! Iš žemių italų į Lenkiją! 
Za Twoim przewodem Tavo vadovaujami, 
Ziaczym się Zz narodem. Mes su tauta eisim.* 


Nesėkmingai susiklostė ir Varšuvos kunigaikštystės kariuomenės 
likimas. Ji pasiaukojamai kovėsi tolimuose kraštuose, parodė di- 
džią drąsą Samosierros tarpeklyje 1808 m., tačiau jau 1812 m. Rusi- 
joje neteko kas dešimto kario, o 1813 m. Tautų mūšyje prie Leipzigo 
buvo visiškai sutriuškinta. Nepaisant tokių didelių aukų, o gal, at- 
virkščiai, kaip tik dėl to, Lenkijai nepasisekė atgauti nepriklauso- 
mybės. Vienos kongrese aukščiau už viską buvo teisėtumo princi- 
pas. Visi mėginimai iškelti lenkų reikalavimus buvo atmesti. Kong- 
resas patvirtino ir palaimino „šėtoniškosios trejybės“ užsigrobtas 
teritorijas. Kompromisiniu būdu sukurta Kongresinė karalystė te- 
gavo tik popierinę garantiją, jog bus apsaugota nuo Rusijos mani- 
puliacijų. Trijų pasidalijusių valstybių - Rusijos, Prūsijos ir Austri- 
jos - pergalė kongrese leido joms ilgą laiką dominuoti visoje Euro- 
poje. (Žr. 12 skyrių.) 

Taip jau atsitiko, kad šiuo revoliucijų šimtmečiu lenkų naciona- 
lizmas stojo skersai kelio bendrai politinei Rytų Europos raidai. Įk- 
vėptas Prancūzijos, kurioje ancien rėgime negrįžtamai pasitraukė, pa- 
vyzdžio lenkų nacionalizmas iš visų pusių buvo supamas ekspan- 
syvių dinastinių imperijų, kuriose ancien rėgime kaip tik klestėjo. 
Politologas tai pavadintų „asinchronine raida“. Žmonėms tai buvo 
tragedija. 


* Giesmė pagal šiuos žodžius tapo tautiniu himnu po 1926-ųjų Pilsudskio perversmo. 
Pradinio varianto, kurį 1797 m. sukūrė Jėzefas Wybickis pagal populiarią liaudies 
melodiją, pirmoji eilutė skambėjo taip: Jeszcze Polska nie umarla (Lenkija dar nemirė), 
tačiau užuomina, jog Lenkija gali pati išnykti, o ne būti sunaikinta kovoje su 
užpuolikais, vėliau pasirodė nepriimtina. Žodį umarla pakeitus zginela teko nežymiai 
dar kai ką pakeisti siekiant išlaikyti rimą ir ritmą. " 

Nėra ko stebėtis, kad tokiomis aplinkybėmis lenkų siekių daug 
kas nesuprato. Stipriai spaudžiami pasidalijusių valstybių, jie ne- 
galėjo nė tikėtis taikiu būdu laimėti bent kiek trokštamo teisingu- 
mo. Pakeisti savo dalią jie galėjo tik šaukdamiesi pagalbos iš svetur 
arba sukeldami didžiulę griūtį. Išdavystė ir prievarta dažnai atro- 
dė neatskiriamos nuo teisingumo. Dvidešimčiai milijonų lenkų bū- 
tų palengvėję, jei tik jie būtų galėję sudrumsti dviejų šimtų milijonų 
europiečių ramybę. Pasak lordo Broughamo, „Lenkijos klausimas 
prieštarauja visų kitų valstybių siekiams. Visos jos nori taikos, o bet 
koks Lenkijos klausimo sprendimas reikštų karą“. Štai kur buvo 
šuo pakastas. Lenkijos reikalavimų palaikymas buvo tiesiogiai sie- 
jamas su karu, ir tik saujelė atsakingų Europos žmonių buvo pasi- 
ryžę mokėti tokią kainą. Išties, vien užsiminus apie lenkų siekius, 
imdavo vaidentis karo šmėkla, o persigandę politikos lyderiai pra- 
dėdavo isteriškai klykti apie „ramybės drumstėjų“ lenkų grėsme. 
Lenkams toks politikos mechanizmas buvo sunkiai suvokiamas. Jei 
koks nors britų parlamentaras ar rusų liberalas atsiribodavo nuo 
viešpataujančio režimo savivalės, koks nors vokiečių ar italų nacio- 
nalistas pasipriešindavo ir taip ne itin žiauriai savųjų engėjų pries- 
paudai, jie kaipmat būdavo paskelbiami įžvalgiais reformų bei pa- 
žangos skleidėjais. Į tokius žmones žiūrėta kaip į esamos tvarkos 
nesklandumų taisytojus, bet nekeliančius jai jokios grėsmės. Užtat 
jei lenkas išdrįsdavo pareikšti tokią pat nuomonę ar pareikalauda- 
vo lenkams tų pačių teisių, kurias turėjo kitos tautos, jį visuomet 
apšaukdavo „maištininku“, „fantazuotoju“, „ekstremistu“, „fana- 
tiku“. Mesdamas iššūkį galingiausių žemyno imperijų valdžiai, jis 
susilaukdavo dar nuožmesnio priešiškumo ir su niekuo nepalygi- 
namos reakcijos. Štai kodėl devynioliktasis šimtmetis, tapęs Brita- 
nijai - reformų ir gerovės, Amerikai - ekspansijos, Prūsijai ir Rusi- 
jai - galybės ir imperijos suklestėjimo, vokiečiams ir italams - tauti- 
nio išsivadavimo amžiumi, lenkams tebuvo pralaimėjimo, izoliacijos 
ir pažeminimo epocha. Tai buvo nelyg „Babilonijos nelaisvė“, „gy- 
venimas dykumoje“, „žengimas į kapą“, „kelionė per pragarą“, 
„Nukryžiavimas“. 

Britų salose panašų likimą išgyveno tik airiai, kurie buvo nete- 
kę valstybingumo nuo 1800 iki 1921 m. ir stengėsi išsaugoti savo 
tapatybę būdami kitos turtingos, savimi pasitikinčios, ekspansy- 
vios imperijos valdžioje. Tačiau airiai susidūrė su vienu imperi- 
niu „priešu“, olenkams teko trys. Kai Julianas Ursynas Niemcewi- 
czius lankėsi Airijoje 1833 m., jis prisipažino pastebėjęs daug pa- 
našumų, bet pridūrė: „Mielai keisčiausi su airiais šiandienine mūsų 
padėtimi“! 

Kol nebuvo tautinės valstybės, lenkų tautinę savimonę maitino 
keturi svarbiausi šaltiniai - Bažnyčia, kalba, istorija ir kilmė. 

Romos katalikų bažnyčia niekada neturėjo monopolio senosios 
Respublikos religiniame gyvenime. Tačiau jos įtaka pamažėl ėmė 
stiprėti kilus reakcijai prieš protestantų švedų ir prūsų bei stačiati- 
kių maskvėnų vykdomą grobuonišką politiką. Ilgą laiką rytinėse 
provincijose ji buvo laikoma „lenkų religija“, taip atskiriant jos iš- 
pažinėjus nuo unitų ir stačiatikių. Čia valstiečiai katalikai dažniau- 
siai būdavo vadinami „lenkais“, nors poterius kalbėdavo lotyniš- 
kai, o šeimoje bendraudavo gudiškai ar ukrainietiškai. Baro konfe- 
deratams, 1768 m. stojusiems ginti katalikybės, lygiai kaip ir savo 
„auksinės laisvės“, Tikėjimas ir Tėvynė, tarnavimas Mergelei Mari- 
jai ir Lenkijai reiškė tą patį: 

Stoviu aš aikštėje, kaip Dievas prisakė, 

Laipsnį atiduodu už vietą danguje. 

Už laisve numirti, tikėjimo neišsižadėti. 

Toks tai mano azartas. 

Kryžius - mano skydas, išsigelbėjimas - trofėjus. 
Rikiuotės neapleisiu; o jeigu galvą paguldyčiau, 
Tai tik karo lauke - tada sielai ramybę 

Rasiu tėvynėje. 


Kam gi naujiena, kad Marijos skydas 
Lenkiją saugo, ji kartu su riteriais kovoja, 
O tarp jų būdama suteikia pagalbą ir Tau, 
Brangi Tėvyne." 

Po padalijimų lenkams, atsidūrusiems Rusijoje ir Prūsijoje, gal kiek 
mažiau - katalikiškoje Austrijoje, šios asociacijos tapo ypač pras- 
mingos. Tada ir gimė tradicija kiekvienas mišias užbaigti ta pačia 
patriotine giesme: 

Dieve, kuris per ilgus amžius 

Lenkijai teikei neblėstančią galybę ir garbę, 

Kuris užstojai ją savo globos skydu 

Nuo negandų, galėjusių ją pražudyti, 

Priešais Tavo altorių suklupę maldaujam: 

Grąžink mums, viešpatie, laisvą tėvynę.“ 


Giesmės buvo vienas reikšmingiausių ano meto literatūros žanrų, 
jų giedojimas - svarbi liaudies kultūros dalis. Franciszeko Karpins- 
kio (1741-1825) giesmes mokėjo ne viena tikinčiųjų karta, ojo Kalė- 
dų giesmės per šventes skambėdavo apskritai visur. 

Kai kurie istorikai linkę manyti, jog katalikybė neturėjusi didesnės 
reikšmės lenkų valstybingumui. Jų teigimu, ištikimiausi katalikai daž- 
niausiai labai pasyviai reaguodavę į politines ar socialines permai- 
nas, o Bažnyčios hierarchai būdavę tvirtai nusistatę prieš nacionalis- 
tinius tikslus. Žinoma, viskas buvo kur kas sudėtingiau. Tendencija 
katalikus tapatinti su lenkais, o nekatalikus - su nelenkais tuose pa- 
kraščiuose, kurie ribojosi su įvairių tikybų bendruomenėmis, buvo 
stipresnė negu pakraščiuose, kurių kaimynystę sudarė katalikiškos 
bendruomenės. Tačiau neigti katalikybės, kaip vienos svarbiausių tau- 
tinės savimonės įkvėpėjų, vaidmenį būtų tiek pat absurdiška, kiek 
įrodinėti lenkiškumo ir katalikybės tapatumą. Neretai būdavo ir taip, 
kad kokie nors aistruoliai nacionalistai išsižadėdavo katalikybės, ši- 
taip reikšdami protestą prieš neva „kunigų valdžioje esančios“ bend- 
ruomenės, iš kurios patys buvo kilę, politinę letargiją. Toks jų elge- 
sys tik dar labiau pabrėžė katalikybės reikšmę lenkų tautinei bend- 
ruomenei, kurią jie taip desperatiškai vylėsi prikelti.5 (Žr. 7 skyrių.) 
* Bo2zcoš Polskę 1816 m. sukūrė kunigas Alojzas Feliūskis (1771-1820) kaip „Giesmę 

Kongresinės karalystės paskelbimo metinėms“. Vėliau ji buvo adaptuota. 1918-1939 m., 


taip pat ir po 1945 m. paskutinė eilutė oficialiai buvo pakeista taip: Laimink, Viešpatie, 
mūs laisvą šalį, tačiau daugelis ir toliau laikosi tradicinio teksto.“ 

Įsigalėjus visuotiniam švietimui, neregėtai išsiplėtė lenkų kalbos 
horizontai. Senojoje Respublikoje jai reikėjo tenkintis šalutiniu vaid- 
meniu. Karaliaus dvaras buvo itališkas, paskui persiėmė prancū- 
ziška dvasia, dar vėliau jame skambėjo vokiečių kalba, o Bažnyčia 
ir valstybė pirmenybę teikė lotynų kalbai ir laikė ją esant tinkamiau- 
sią bendrauti su heterodoksine bendruomene, kalbančia pačiomis 
įvairiausiomis kalbomis — nuo vokiečių žemaičių ar rusinų iki ar- 
mėnų ir jidiš. Vietinės kultūros gynėjai, pirmučiausia Kochanows- 
kis, pasiekė reikšmingų laimėjimų, nors neturėjo tikslo lotynų kal- 
bą pakeisti lenkų kalba, o tik norėjo pastarąją prilyginti pirmajai. 
Tačiau į juos žiūrėta kaip į tradicinių mokymo metodų priešinin- 
kus, ir jų mintys didesnio svorio neįgavo, kol 1770 m. nebuvo įkur- 
ta Edukacinė komisija. Kad ir kaip būtų keista, lenkų kalba turėjo 
geresnę kultūrinę terpę Lietuvoje nei pačioje Lenkijoje. Skirtingai 
nuo Karalystės lotynizuotos bajorijos, Didžiosios Kunigaikštystės 
didikai vartodami lenkų kalbą siekė atsiriboti nuo lietuvių ar rusi- 
nų valstiečių. O 1697 m. panaikinus rusų kalbą, kaip oficialią Di- 
džiosios Kunigaikštystės teismų kalbą, socialiniame ir politiniame 
gyvenime galutinai įsitvirtino lenkų kalba. Karalystėje ženklių per- 
mainų teko laukti iki 1795 m., kai pasidalijusios valstybės, išstūmu- 
sios lotynų kalbą kaip oficialiąją, bandė primesti rusų ar vokiečių 
kalbas. Štai tada lenkų kalbai teko vaidmuo, į kurį ji niekada nė 
nepretendavo. Ji virto milžiniška jėga, jungiančia tai, ką anksčiau 
skyrė. Ji suvienijo bajorus ir valstiečius priartindama juos prie bend- 
ro kultūrinio paveldo. Ji suvienijo katalikus ir nekatalikus. Ji jungė 
sulenkėjusią Lietuvos bajoriją, iš kurios kilo visi genialiausi anksty- 
vojo laikotarpio literatai, ir Poznanės kunigaikštystės ūkininkus, nu- 
tautusius miestų žydus, Krokuvos profesorius, Silezijos ir Pamario 
valstiečius, Varšuvos miestelėnus. Ji nebaudžiama kirto sienas ir 
padėjo plisti kaip tik tiems jausmams ir mintims, kurias valdžia taip 
troško užgniaužti. Ji tapo „laisvės kalba“ visiems, kas be perstojo 
priešinosi valstybės padalijimų įtvirtinimui. Ilgainiui ji virto lenkų 
tautybės kriterijumi. Visiškai kitaip negu angliškai kalbančiame pa- 
saulyje, kur airių, škotų, australų ar amerikiečių nacionalizmas ne- 

daug ką bendra turėjo su kalba, čia šeimų, kurios liovėsi kalbėti 
lenkiškai, nariai nebebuvo laikomi lenkais. „Tėvynė“ tapo neatski- 
riama nuo kalbos. Atmintiname Juliano Tuwimo posakyje ji taip ir 
pavadinta: „Ojczyzna-Polszczyzna“ (Lenkų kalbos tėvynė).!* 

Lenkų kalba atvėrė vartus neoficialiajai literatūrai bei nepriklau- 
somai istorijos interpretacijai. Romantizmo laikotarpiu į šią veiklą 
buvo įsitraukę iškiliausi to meto intelektualai. Kaip niekada anks- 
čiau suklestėjo lenkų drama ir poezija, puoselėjama Adomo Micke- 
vičiaus (1798-1855), Juliuszo Stowackio (1809-1849) ir Zygmunto 
Krasinskio (1812-1859). Tradicinius romantinius agonijos, siaubo, 
atsiskyrimo ir mirties motyvus šie autoriai pritaikė savitoms nacio- 
nalinėms temoms. Kitataučiui skaitytojui toks jų kūrybą kiaurai pers- 
melkęs mesianizmas kartais gali pasirodyti juokingas ar netgi „amo- 
raliai išdidus“. Tačiau jie buvo tremtiniai, ir jų jausmai buvo visiš- 
kai tikri; jie gerai pažino savo skaitytoją, puikiai valdė žodį - jų 
kūryba jokiu būdu nesiribojo vien mesianizmo protrūkiais. Micke- 
vičiaus eilėraščiuose klasicizmo bruožų rasime ne mažiau nei ro- 
mantizmo, ojo epinis šedevras Pan Tadeusz (Ponas Tadas, 1834) kiek- 
vieną gali sužavėti skleidžiama lyrine ramybe. Šių vyrų, tikrų mo- 
dernios lenkų raštijos pionierių, pastangomis XIX a. lenkų literatūros 
tradicijos tiek sustiprėjo, lobynas tiek praturtėjo ir paįvairėjo, jog 
galėjo prilygti geriau žinomoms Vokietijos, Rusijos ar net visos Va- 
karų Europos kultūroms. Nenuostabu, kad tenkindama tautos reik- 
mes Lenkijos literatūra pranoko Lenkijos politiką.! 

Meno ir grožinės literatūros kūriniuose ypač sėkmingas buvo Len- 
kijos istorijos vaizdavimas. Literatūros baruose nemažai nusipelnė 
dar iki trečiojo padalijimo išgarsėjęs autorius Julianas Ursynas Niem- 
cewiczius. 1807 m. grįžęs iš Amerikos, jis itin daug dėmesio skyrė 
istorijos temoms. Jo Spiewy historycznie (Istorinės baladės), pirmą kartą 
išleistos 1816 m. su eilėmis, muzika ir iliustracijomis, tapo viena 
populiariausių šimtmečio knygų. Lenkijoje Niemcewiczius pasklei- 
dė Walterio Scotto stiliaus istorinio romano madą. Romane Dwaj 
panowie Sieciechowie (Du ponai Sieciechai, 1815) su švelnia užuojauta 
atskleidžiama bajorijos kartų problema; kitame romane Lejbe i Siora 

(Leibė ir Siora, 1821) satyriškai vaizduojamas žydų, išpažįstančių cha- 
sidizmą, gyvenimas, propaguojama lenkų ir žydų asimiliacija; ro- 
mane Jan z Tęczyna (Janas iš Tenčino, 1825) gyvai perteikiamas Žygi- 
manto Augusto dvaro gyvenimas. Jozefo Ignaco Kraszewskio (1812- 
1887) plunksna istorinį romaną pavertė tikra masine produkcija. 
Per visą neregėtai vaisingą kūrybos laikotarpį jis sukūrė per 500 
veikalų, aprėpiančių Lenkijos praeitį visais įmanomais aspektais. 
Kraszewskis vaizdavo valstiečius, kurie jo kūriniuose buvo nė kiek 
ne menkesni herojai už bajorus ar karžygius, o gyvenimo vidury- 
je susižavėjo ginkluoto pasipriešinimo ir konspiracijos temomis, 
kurias jam padiktavo Sausio sukilimas. Per paskutinį gyvenimo de- 
šimtmetį Kraszewskis sukūrė 76 tomų ciklą, kuriame chronologiš- 
kai pateikiami įvykiai nuo priešistorinių laikų - Stara bašni (Sena pa- 
saka, 1876) - iki XVIII a. - Saskie ostatki (Saksų likučiai, 1890). 1883 m., 
apkaltintas išdavyste, jis buvo suimtas Berlyne ir įkalintas Magde- 
burgo pilyje, vis dėlto šį grandiozinį darbą įstengė baigti. Kraszews- 
kio mirtis Šveicarijoje sutapo su kitu svarbiu literatūriniu įvykiu - 
jo sekėjas Henrykas Sienkiewiczius (1846-1916) kaip tik baigė savo 
šedevrą Trylogia (Trilogija, 1883-1888), kuris ilgam įsitvirtino Len- 
kijos populiariosios literatūros zenite. Lenkų skaitytojams Sien- 
kiewicziaus riterinės istorijos apie XVII a. 6-ojo dešimtmečio kazo- 
kų karus ir romane Krzyzacy (Kryžiuočiai, 1900) vaizduojamos vidu- 
ramžių kovos su Kryžiuočių ordinu prilygo jo pasaulinę šlovę 
pelniusiam uo vadis? (1896). Tuo pačiu laikotarpiu dramaturgas ir 
dailininkas dekoratorius iš Krokuvos Stanistawas Wyspianskis 
(1869-1907) tautinio išsivadavimo temai plėtoti pasitelkė sceną - 
sukūrė ne vieną spalvingą, ekscentrišką, turtingą simbolių istorinę 
dramą. Veikaluose Warszawianka (Varšuvietė, 1898), Lelewel (1899), 
Legion (Legionas, 1900), Kazimierz Wielki (Kazimieras Didysis, 1900), 
Wyzwolenie (Išsilaisvinimas, 1903), Bolestaw Šmiaty (Boleslovas Drąsu- 
sis, 1903) ir Zygmunt August (Žygimantas Augustas, 1907), o labiau- 
siai istorinius prisiminimus apie Galicijos žmones žadinančioje dra- 
moje Wesele (Vestuvės, 1901), taip pat fantastinėje 1830 m. sukilimo 
vizijoje Noc listopadowa (Lapkričio naktis, 1903) sukurti įvaizdžiai yra 

nepalyginamai įspūdingesni ir įsimintinesni už bet kokį dokumen- 
tuose ar metraščiuose užrašytą istorinį faktą. Ypatingam sumany- 
mui - herojinių istorinių paveikslų ciklui - paskutiniuosius gyveni- 
mo metus paskyrė ir tapytojas Janas Matejko (1838-1893). Jo monu- 
mentaliąsias drobes Žalgirio mūšis, Prūsų priesaika, Rejtanas, taip pat 
Poczet Krėlėw Polskich (Lenkijos karalių portretai, 1890-1892) žino kiek- 
vienas lenkų mokinukas. Istorijos ir folkloro motyvų buvo gausu ir 
muzikos kūriniuose, o ypač - gausiame ir labai populiariame Sta- 
nistawo Moniuszkos (1819-1872) operų ir dainų repertuare. Visi čia 
išvardyti menininkai turėjo nesuskaičiuojamą gerbėjų ir sekėjų bū- 
rį, kurie puoselėjo tas pačias viltis ir gyveno tais pačiais rūpesčiais. 
Kaip ir visiems patriotams, meilė savojo krašto kultūriniam ir isto- 
riniam paveldui užgožė bet kokius objektyvumo ar faktų tikslumo 
skrupulus. Juk svarbiausia buvo nenugramzdinti užmarštin Lenki- 
jos istorijos ir tarsi gyvą įkvėpimo šaltinį per amžius išsaugoti visų, 
kas didvyriškai krito už laisvę, vardus. Jiems tai pavyko su kaupu - 
poetinis, kupinas lakios vaizduotės ir entuziazmo žvilgsnis į istori- 
ją ir šių dienų lenkams yra mielesnis už kritišką, apmąstomąjį ar 
analitinį istorijos traktavimą. Lenkijos tradicijoje istorinis įvaizdis 
laikomas įtikinamesniu už istorinį faktą.!* 

Iš anuomet madingų tautų kilmės teorijų lenkai ne tik daug ką 
perėmė, bet ir patys gerokai jas praturtino. Mokslų srityje ypač iš- 
siskyrė etnografo kunigo Franciszeko Duchinskio (1817-1893) dar- 
bai, kurie sukėlė didelį atgarsį toli už slaviškų kraštų ribų. Peuples 
aryas et tourans (Arijų ir turonų tautos, 1864) parašytas kaip atsakas 
panslavizmo idėjoms, sklindančioms iš Rusijos, kuri savo oficialią- 
ja politika siekė priversti visus slavus save laikyti „vieno kraujo bro- 
liais“. Šio veikalo paskata - polemika dėl paminklo, kurį 1861 m. 
Novgorode atidengė Aleksandras II įsivaizduojamam Rusijos vals- 
tybės tūkstantmečiui pažymėti; ojo svarbiausias taikinys - toji ideo- 
logija, kuri ir dabar vadinama „rusiškąja istorijos schema“. Anot 
Duchinskio, sprendžiant apie tautų kilmę negalima apsiriboti vien 
paprastais veiksniais, tokiais kaip kalba ar religija; ją imanoma nusta- 
tyti tik pagal dvidešimt aštuonis skiriamuosius požymius, kurių 

spektras driekiasi nuo hidrografijos ir pedologijos iki epidemiolo- 
gijos, mitybos, folkloro ir moterų padėties. Tuo remdamasis jis tei- 
gė, kad didžiarusių šaknų reikia ieškoti ne tarp indoeuropietiškųjų 
slavų, o greičiau tarp finų ir hunų genčių, atkeliavusių iš Azijos. 
Ryšį tarp slaviškosios krikščioniškosios Kijevo Rusios valstybės ir 
vėlesnės Maskvos didžiosios kunigaikštystės bei jos įpėdinės Visos 
Rusijos imperijos jis laikė politine falsifikacija. Slavų protėvynė bu- 
vo tarp Vyslos ir Dniepro, jos rytiniai pakraščiai apėmė lenkų ir 
rusinų žemes, tačiau jokiu būdu ne maskvėnų. Trumpai tariant, len- 
kai nėra susiję su rusais jokiais natūraliais saitais. Šios mintys pa- 
skatino daugybę istorikų sekti Duchinskio pėdomis; vienas iš jų - 
ukrainiečių mokslininkas Hruševskis. Tačiau rusų kritikai, kurie fak- 
tiškai laikėsi monopolinių pažiūrų, tai vadino „sena lenkiška gies- 
mele“." Liaudies sąmonėje lenkiškoji tautos kilmės samprata reiš- 
kėsi gerokai grynesne forma. Spaudžiamiems germaniškojo rasiz- 
mo iš vienos pusės ir panslaviškojo iš kitos, lenkams nebeliko nieko 
kito, tik kurti fantastines istorijas apie savąjį etninį išskirtinumą, 
atmetant net ir menkiausią užuominą apie giminystę su kitomis ta- 
me pačiame regione gyvenančiomis tautomis. Kadangi mišrias ve- 
dybas vienodai draudė tiek katalikų kunigai, tiek žydų rabinai, plūs- 
telėjo dar stipresnė antisemitizmo ir žydų antipolonizmo banga. Pra- 
dėjo skaldytis ir lenkų nacionalistai. Viena iš atskilusių šakų 
suformulavo savo požiūrį į tautą, kaip į atskirą, biologiškai unika- 
lią etninę grupę. Antroji šaka laikėsi senesnių pažiūrų ir į tautą Žvel- 
gė kaip į individų grupę, puoselėjančią bendras politines, sociali- 
nes ir kultūrines tradicijas. Pirmieji, tvirtinę, jog lenku reikia gimti, 
juo negalima tapti, daugiausia panašiai mąstančių rado Rusijoje. 
Antriesiems, teigusiems, jog kiekvienas gali būti lenku, jeigu jau- 
čiasi toks esąs, labiau pritardavo inteligentai, kurių ne vienas buvo 
mišrios kilmės. Įdomiausia tai, kad labiausiai atsidavę lenkų nacio- 
nalizmo šalininkai daugiausia būdavo kilę iš mišrių šeimų. Lelewe- 
lis, kurio šeima buvo vokiečių kilmės, ir Chopinas, kuris buvo pu- 
siau prancūzas, - tai du ryškūs pavyzdžiai, rodantys, kad tokių žmo- 
nių lenkiškąją tapatybę stiprino poreikis kompensuoti savąją 

geneologiją. Tendencija tapti didesniais lenkais už pačius lenkus 
ypač buvo ryški tarp nutautusių žydų. 

Tautinį orumą nė kiek ne mažiau kėlė ir laimėjimai, tiesiogiai 
nesusiję su tautiškumu. Kiek pastangų padėta stengiantis įrodyti ir 
išpūsti „lenkiškumą“ tų vyrų ir moterų, kurių nuveikti darbai, kaip 
buvo manoma, tapo akstinu besiformuojančios tautos savigarbai. 
Mokslo pasaulyje tokio dėmesio pirmiausia sulaukė Maria Curie- 
Sklodowska ir Mikalojus Kopernikas (Nicholas Copernicus), litera- 
tūroje - lenkų kilmės anglų rašytojas Josephas Conradas, muzikoje — 
Frederykas Chopinas. Kokia kilo pykčio banga, kai 1873 m. Vokie- 
tija pradėjo ruoštis minėti didžiojo vokiečių mokslininko „Nikolaus 
Koppernik“ 400-ąsias metines, mat, lenkai ir patys rengėsi pagerbti 
didįjį lenkų mokslininką „Mikotaj Kopernik“. Varšuvoje išleista 
Potkowskio parašyta biografija buvo tikras atkirtis Berlyne išleis- 
tos von Hiplerio biografijos išvadoms. Taip įsiliepsnojo ginčas, vis 
dar tebekurstomas beprasmio įniršio. Tas faktas, kad nei pats Ko- 
pernikas, nei jo amžininkai paprastai neteikė jokio dėmesio tauty- 
bei, paskendo abipusių kaltinimų sraute. Kilęs iš Karališkosios Prū- 
sijos, jis nepripažino jokio kito, tik vietinį patriotizmą ir laikė save 
„prūsu““. Jis buvo lojalus Jogailaičių dinastijos karalių valdinys ir 
visą gyvenimą išliko priešiškai nusiteikęs prieš Kryžiuočių ordino 
riterius bei Albrechtą Hohencolerną. Kultūriniu požiūriu, jis buvo 
kilęs iš šeimos, kurios ryšiai Silezijoje ir XV a. Krokuvoje, Torunėje 
bei Frauenberge (dabar Frombork) buvo stipresni su vokiškai, o ne 
lenkiškai kalbančia buržuazijos dalimi, tačiau daugybė faktų bylo- 
ja, jog jis mokėjęs ir lenkų kalbą. Mąstydamas bei rašydamas moks- 
linius veikalus, kaip ir visi ano meto mokslininkai, jis vartojo vien 
lotynų kalbą. Visa tai, regis, sudaro neblogą prielaidą jį laikyti ir 
vokiečiu, ir lenku, tačiau, naujųjų laikų nacionalistų požiūriu, jis 
nebuvo nei vienas, nei kitas. Objektyvus vertintojas tiesiog žavėtų- 
si iškiliu Jogailaičių laikų vokiečių dvasininku ir mokslininku, su- 
gebėjusiu būti lojaliu Lenkijos karalystei. Tačiau vėlesniais laikais, 
kai vokiečiai ir lenkai, atrodo, darė viską, kad tik sutraukytų abipu- 
sės pagarbos ir sutarimo saitus, lenkų mokslininkai buvo priversti 

sekti vokiečių pavyzdžiu ir reikšti išskirtines pretenzijas į šį kilnų 
žmogų, kuris, tuos barnius išgirdęs, būtų karste apsivertęs.?? 

Nė kiek ne mažiau emocijų kėlė ir Frederyko Chopino (1810- 
1849) kūrybos interpretacija. Nors prancūzai savintis Chopiną lin- 
kę mažiau nei vokiečiai Koperniką, nuolat kildavo ginčų ir nesuta- 
rimų dėl jo „lenkiškumo“ masto ir reikšmės. Gimęs Želazowa Wo- 
loje, Varšuvos kunigaikštystėje, šis prancūzų muziko sūnus didesnę 
kūrybinio gyvenimo dalį savo valia praleido Paryžiuje, kosmopoli- 
tiškai nusiteikusių menininkų apsuptyje. Jis palaikė glaudžius ir šil- 
tus ryšius su savo šeima Lenkijoje, tėvui rašydamas prancūziškai, 
motinai ir seserims - lenkiškai, bet sunku pasakyti, kiek tai turėjo 
įtakos jo muzikai. Nesuinteresuoti anglosaksų kritikai tautybės 
veiksniui, regis, neteikia jokios reikšmės. „Lenkiškasis elementas 
Chopino muzikoje lygiai tiek pat rafinuotas kiek ir vengriškasis Lisz- 
to muzikoje, - rašė vienas iš jų, - ir [...] meniškumui lemiamos reikš- 
mės neturi.“ „Joks išorinio pasaulio veiksnys, - teigė kitas, - netu- 
rėjo nė menkiausios įtakos jo kūrybai - nei geros, nei blogos.“ Dau- 
gumai lenkų ir panašaus mąstymo žmonėms tokie komentarai 
stačiai nesuvokiami. Jiems Chopino kūryba rėmėsi Varšuvoje pra- 
bėgusios vaikystės ir paauglystės išgyvenimais, išsikristalizavo iš 
jaunystėje girdėtų lenkiškų melodijų, sąskambių, ritmų ir įkvėpi- 
mo sėmėsi iš karčiai saldžios gimtojo krašto nostalgijos; o tai ir yra 
„lenkiškumo“ kvintesencija. Kas teisus? Klausydamiesi mazurkų 
c-moll (Nr. 4, op. 30; Nr. 1, op. 41; Nr. 3, op. 50) vieni atpažįsta 
„Visiems bendrą nuotaiką - didingą kartėlį dėl blėstančios Lenkijos 
šlovės“, kiti, tiek pat jautriai suvokiantys muzikos galią, tegirdi pa- 
liegusio, džiovos išsekinto senbernio „karštligiškas, liguistai jaut- 
rias fantazijas“. Klausydamiesi vadinamojo Revoliucinio etiudo c-moll 
(Nr. 12, op. 10) tie, kas žino, jog šis kūrinys parašytas 1831 m. rug- 
sėjį, per patį rusų ir lenkų karo įkarštį, girdės autoriaus įtūžį dėl 
Lenkijos pralaimėjimo, „konspiracijos ir maištingumo gaidas“; kiti, 
žinodami, jog epitetą „revoliucinis“ sugalvojęs ne pats kompozito- 
rius, suvis nekreips dėmesio į istorinį kontekstą. Klausydamasis gar- 
siojo polonezo A-dur (Nr. 1, op. 40) - Le Militaire, tos „tarp gėlių 

paslėptos patrankos“, kaip kartą yra išsitaręs Robertas Schuman- 
nas, - lenkas jaučiasi lyg girdėtų patį tikriausią Lenkijos kultūros 
grynuolį; bet japonas ar jamaikietis, neturintys apie Lenkiją nė men- 
kiausio supratimo, šiuo kūriniu žavėsis nė kiek ne mažiau. Chopi- 
no muzikos genijus yra visuotinis. Jo tautybė turi neįkainojamos 
reikšmės tik tiems, kas trokšta šį unikalų talentą pažaboti saviems 
tikslams. Žinoma, tokioje padrikoje politinėje situacijoje lenkai tu- 
rėjo jausti didelę paguodą, galėdami ne tik išgyventi Chopino mu- 
zikos žadinamus subtiliausius jausmus, bet ir tvirtinti, jog tai esą jų 
jausmai. Pasauliui Chopinas yra vien išskirtinio talento kompozi- 
torius; Lenkijai jis dar ir „tautos poetas“, „tautos pranašas“! 
Neginčijamos įtakos lenkų tautinės savimonės raidai turėjo ry- 
šiai su kitomis kylančiomis tautomis. Napoleono epochoje lenkai 
buvo stipriai užsikrėtę Prancūzijos revoliucijos idėjomis, kurių nie- 
kam nepavyko užgniaužti, nors įgyvendinti jas buvo visiškai ne- 
įmanoma. Šiuo požiūriu lenkų patirtis priminė vokiečių ar italų, 
kurie savųjų tikslų siekė eidami panašiu keliu, patirtį. Pirmoje XIX a. 
pusėje Lenkija buvo priskiriama prie istorinių tautų, ir galimybė- 
mis iš naujo suvienyti išdraskytas žemes bei įtvirtinti nepriklauso 
mybę daugeliu atžvilgių buvo panaši į Vokietiją ar Italiją. Dalyvau- 
dami Napoleono karuose Italijoje, lenkai susipažino su italų karbo- 
narais, vėliau žavėjosi Mazziniu.* Ryšiai su Vokietija buvo dar 
artimesni. Vokiečių universitetai visąlaik traukė daugybę lenkų stu- 
dentų, todėl sunku įsivaizduoti, kaip atsitiko, kad čia klestėjusios 
nacionalizmo idėjos nebuvo absorbuotos ir nerado tinkamos terpės 
Lenkijoje. Vokiečių nacionalizmo raidai ypatingą reikšmę turėjo 
mąstytojai Herderis, Fichte, Schellingas, o vėliau ir Nietzsche, bet 
Lenkijos byloje jie pranašais netapo. Kita vertus, tvirtinti, kad jokių 
sąsajų nebuvo, taip pat negalima. Lelewelio primityviosios slavų 
demokratijos koncepcija galėjo išsirutulioti tik iš Herderio, o Fich- 
tės moralinio bei kultūrinio tautos atgimimo idėjų bei jo mokinių, 
iš Lenkijos atvykusių studijuoti į Berlyną, skelbiamų minčių pana- 
šumas buvo pernelyg akivaizdus, kad jį laikytume vien atsitiktinu- 
mu. Fichtės idėjos apie Urvolk, arba „pirmykštę tautą“, apie mistinę 

tautos ir jos gimtosios žemės jungtį nė kiek nepakitusios Lenkijoje 
tebegyvuoja dar ir šiandien. Veikiausiai būtų paradoksalu pabrėžti 
vokišką lenkiškojo nacionalizmo pobūdį, bet objektyviau patyrinė- 
ję nacionalizmo idėjų plitimą tuo laikotarpiu, kai „Lenkija“ ir „Vo- 
kietija“ tebuvo laikomos papildomosiomis idealybėmis, matyt, ga- 
lėtume gauti gan netikėtų rezultatų.“ 

Tačiau užvis stipriausiai lenkų tautinę savimonę kurstė politinė 
frustracija. Tokia jau žmogaus prigimtis - geidžiamiausia yra tai, kas 
uždrausta. Tas geismas tampa nepriklausomas nuo materialinių po- 
reikių ar pirminių ketinimų. Visiškai kitaip nei Britanijoje ar Ameri- 
koje, kur valstybės remiamas nacionalizmas sėmėsi peno iš pasitikė- 
jimo ir gerovės, Lenkijoje tautinė savimonė sėmėsi peno iš netekčių ir 
vargų. Panašiai kaip daugelyje kitų Rytų Europos kraštų, Lenkijos 
nacionalizmą galima laikyti viešpataujančios tironijos neigiama funk- 
cija, kuri dažnai įgaudavo kovingą, net agresyvią išraišką. 

Lenkiškojo nacionalizmo politiką iš karto nulėmė bekompromisinė 
įsigalėjusios jėgų pusiausvyros prigimtis. Pasidalijusių valstybių val- 
džia niekuomet palankiai nežiūrėjo į suverenios ir visiškai neprik- 
lausomos Lenkijos valstybės atkūrimą. Pradžioje blykstelėjęs noras 
suteikti lenkų provincijoms tam tikrą autonomiją ėmė blėsti, o Ru- 
sijoje ir Prūsijoje ir visai išnyko. Todėl politiškai sąmoningam len- 
kui teko labai siaura veikimo sritis. Paklusęs valdžios politikai, jis 
sunkiai bepajėgdavo atsispirti pagundai iškeisti savo tautybę į ofi- 
cialųjį imperinio režimo nacionalizmą. Nenuostabu, kad siekdamas 
karjeros valstybinėje tarnyboje jis perimdavo valdančiojo visuome- 
nės sluoksnio kultūrą bei pasaulėžiūrą ir save imdavo laikyti nebe 
lenku, o rusu, vokiečiu arba austru. Antroje XIX a. pusėje tik Austri- 
joje lenkas dar galėjo atvirai reikšti lojalumą ir valstybei, ir kartu likti 
ištikimas Lenkijos reikalui, tačiau net ir čia šios galimybės priklausė 
nuo aplinkybių. Jeigu tik reikėdavo atiduoti pirmenybę Lenkijos sie- 
kiams, bemat iškildavo principinė dilema: arba išvien su valdžia, 
arba prieš ją. Viešpataujant autokratiniams, autoritariniams ar ab- 

soliutiniams režimams, kurie neleisdavo politinių tikslų pliuraliz- 
mo, vidurio nebuvo - „lojalios opozicijos“ sąvoka neegzistavo. Val- 
džiai tu buvai ištikimas arba neištikimas valdinys. Todėl atsisake 
su valdžia bendradarbiauti lenkai neišvengiamai atsidurdavo int- 
rigų, sąmokslų ir terorizmo pasaulyje. Norom nenorom jiems tek- 
davo griebtis prievartos metodų ir iš paskutiniųjų telkti savo proto 
ir raumenų jėgas kovai prieš galingas režimo kohortas, beveik ne- 
turint vilties laimėti. Tokie „maištininkai“ buvo iš prigimties mak- 
simalistai, viskuo rizikuojantys ir dažniausiai viską prarandantys. 
Ir priešingai, tie, kurie pasirinkdavo bendradarbiavimą su valdžia, 
turėdavo rodyti pagarbą galingiems ir visai simpatijų nekeliantiems 
valdininkams. Jie mokėjo nuolatinio pažeminimo kainą ir rizikavo 
susilaukti patriotiškai nusiteikusių tautiečių pasmerkimo, o tikėtis 
tegalėjo vien paviršutiniškų nuolaidų, daugiausia socialinių, eko- 
nominių ar kultūrinių. Šie „taikiai nusiteikusieji“, savaime supran- 
tama, buvo tikri minimalistai. Neatsitiktinai nuo XVIII a. vidurio 
iki šių dienų Lenkijos politikoje vyrauja trys skirtingos tradicinės 
nuostatos: lojalizmas, ginkluotas pasipriešinimas ir taikus sambū- 
vis.* Žvelgiant nacionalisto akimis, tai atitinka išdavystę, idealiz- 
mą ir realizmą. Valdančiosios imperijos čia matė pareigą, maištą ir 
nuosaikumą. Kaip ir dera, abi pusės, susidūrusios politinėje areno- 
je, naudojosi kiekviena savo žodynu apibūdinti oponentams. 
Lojalizmas buvo ypač gajus. Bene aiškiausiai jį bus išreiškęs Tar- 
govicos konfederatas Stanistawas Szczęsny Potockis. Netrukus po 
trečiojo padalijimo jis pareiškė: „Aš nebekalbu apie lenkiškumą ir 
lenkus. Toji valstybė, tasai vardas išnyko, kaip iš pasaulio istorijos 

Sąvokos lojalizmas (lojalizm), ginkluotas pasipriešinimas, sukilimas (powstanie) ir taikus 
sambūvis, sutarimas (ugoda) lenkų kalboje turi specifinę reikšmę ir negali būti atskirtos 
nuo specifinio lenkiško konteksto. Lenkiškasis lojalizmas šiek tiek panašus į 
revoliucinės epochos amerikiečių, taip pat ir airių lojalizmą, tačiau jis neturi nieko 
bendra su lojalizmu tokia prasme, kokia jis suprantamas Anglijoje. Lenkiškoji 
ginkluoto pasipriešinimo koncepcija būdavo prilyginama politinei „revoliucijai“, 
tačiau XIX a. pabaigoje atsiradus socialinių revoliucijų šalininkų, kurie stipriai 
priešinosi tautiniams sukilimams, šis palyginimas neteko prasmės. „Taikus sambūvis“ 
dažnai tapatinamas su „realizmu“ arba „kompromisu“. Lenkų kalbos žodžio, iš kurio 
ši sąvoka yra kilusi, ugodzič się, tiesioginė reikšmė yra „suderėti“. 

yra išnykę ir daugelis kitų. Lenkams savo tėvynę derėtų išbraukti 
iš atminties. Aš pats tapau rusu visiems laikams.“ Visą kitą šimt- 
metį ir vėliau daugelis lenkų ėjo Potockio keliu, bet ne visi dėl tų 
pačių oportunistinių motyvų. Antai generolas Wincentas Krasins- 
kis (1782-1858), poeto tėvas, tvirtai laikėsi konservatyvių principų, 
atkakliai priešinosi bet kokiai nacionalizmo politikai ir dvidešimt 
metų ištarnavo Rusijos valstybės Dūmoje. Kiti du tos pačios kartos 
atstovai - Tadeuszas Bulgarinas (1789-1859), Šiaurinės bitės redak- 
torius, ir Osipas Julianas Sękowskis (1800-1858), rytų kalbų profe- 
sorius, gyvenęs Sankt Peterburge, abu kilę iš lenkiškų šeimų, tapo, 
galima sakyti, svarbiausiais rusiškojo nacionalizmo ideologais. Pra- 
dėję išpažinti rusiškąsias vertybes, jie pademonstravo tikrą neofi- 
tišką uolumą, visiškai užmiršdami pareigos jausmą. Prūsijoje pa- 
našų vaidmenį suvaidino Bogdanas Hutten-Czapskis (1851-1937), 
artimas Bismarcko bendražygis, o Austrijoje - Kazimierzas Bade- 
nis (1846-1909), dvejus metus ėjęs imperijos ministro pirmininko 
pareigas. Šie žmonės, neišsižadėdami savo lenkiškos kilmės, besą- 
lygiškai pasitikėjo Sankt Peterburgo, Berlyno ar Vienos politika. Vi- 
durio Europoje jie tapo savotiškais antrininkais tų škotų, velsiečių 
ar airių politikų, kurie bandė ieškoti laimės tarnaudami britų val- 
džiai Londone. Taigi čia nebuvo nieko nepaprasto. 

Lojalizmui pritarė ir kai kurie rašytojai bei filosofai. Henrykas 
Rzewuskis (1791-1866), likimo ironija gimęs 1791 m. gegužės 3d., 
visą gyvenimą paskyrė kovai prieš liberalizmo idealus, kuriuos sim- 
bolizavo nebeveikianti Gegužės 3-iosios konstitucija. Kaip Pamiątki 
Soplicy (Soplicos atsiminimai, 1839) autorius, sentimentaliai ir nostal- 
giškai vaizdavęs senąją lenkų visuomene, jis kėlė pasigėrėjimą; kaip 
de Maistre'o mokinys, skleidęs visuotinės popiežiaus teokratijos idė- 
jas, jis buvo laikomas konservatyviosios katalikybės šulu. Tačiau 
būdamas atsidavęs savo šeimai, artimai susijusiai su Targovicos kon- 
federacija, jis kuo nuoširdžiausiai palaikė Rusijos imperijos politinį 
viešpatavimą ir tikėjo, kad jos geranoriškai globojamas turi susivie- 
nyti visas slavų pasaulis. Po teisybei, Rzewuskis buvo tikras Lenki- 
jos patriotas, tačiau taip stipriai prisirišęs prie tradicinių visuome- 


56 NAROD 


ninio ir kultūrinio gyvenimo formų, kad savaime imdavo priešintis 
bet kokioms politinėms permainoms. Iš prigimties nekęsdamas kons- 
piracijos, veikale Mieszaniny obyczajowe (Papročių įvairovė, 1842) jis rašė: 
„Lenkija tėra lavonas, kurį graužia kirminai“. Niūriausiomis Nikola- 
jaus I viešpatavimo dienomis jis buvo Rusijos vietininko Varšuvoje 
kunigaikščio Paskevičiaus dešinioji ranka. Rzewuskio amžininkas 
Adamas Gurowskis (1805-1866) atėjo prie tokių pačių išvadų, nors ir 
visiškai kitu keliu. Kiek Rzewuskio filosofija buvo reakcinga, tiek Gu- 
rowskio - radikali, bet jis taipgi įtikėjo Lenkijos dvasiniu žlugimu ir 
Rusijos gelbėtojiška misija. Po studijų Berlyno universitete pas He- 
gelį jis grįžo į Varšuvą ir reiškėsi kaip vienas iš XIX a. 3-iojo dešimt- 
mečio neramumų kurstytojų, rengė sąmokslą prieš Nikolajų I, o per 
Lapkričio sukilimą reikalavo nuversti carą. Paryžiuje jis talkininka- 
vo įkuriant Lenkijos demokratinę draugiją (TDP), bet po trejų metų 
visiškai persimainė - išsižadėjo visų savo ankstesnių pažiūrų į tauti- 
nį klausimą ir nusižemines maldavo carinės valdžios atleidimo. Dar 
vėliau prisipažino susižavėjęs Saint-Simonu ir Fourier - jų paveik- 
tam, Rusijos autokratija jam kažkokiu būdu pasirodė esanti idealus 
instrumentas modernizuoti visuomenei ir kultūrai. Gurowskis ne- 
gailestingai pasmerkė pasipūtėlišką, visa ignoruojantį lenkų bajorų 
individualizmą, o savo nuoširdumą praktiškai įrodė įduodamas ca- 
ro policijai nelojalius savo kaimynus. Jis netgi pateikė memorandu- 
mą dėl švietimo reformos, kuriame siūlė Lenkijos mokyklose lenkų 
kalbą - „išsigimusį rusų kalbos dialektą“ - pakeisti senąja bažnytine 
slavų kalba. Reikšmingiausiuose darbuose La Civilisation et la Russie 
(1840) ir Le Panslavisme (1848) Gurowskis atkakliai propagavo lojaliz- 
mo politiką. Už visa tai garbės, kurios taip troško, nesulaukęs, 1847 m. 
pabėgo į Vokietiją, o iš ten - į Jungtines Valstijas. Po kiek laiko tapo 
šauniu kovotoju už vergijos panaikinimą ir Amerikos „apreikštosios 
lemties“ skelbėju. Veikale America and Europe (1857) jis išplėtojo anks- 
čiau de Tocgueville'o pareikštą tezę, jog Amerikai ir Rusijai esą lem- 
ta užvaldyti silpstančias Europos valstybes ir tarp savęs pasidalyti 
pasaulį. Amerikoje Gurowskio atminimą gaubia pagarba, Lenkijoje 
kaip „tautos išdavikas“ jis pasmerktas užmarščiai. 

Be kita ko, lojalizmas nebuvo vien kelių periferijos ekscentrikų 
privilegija. Mūsų laikais dažnai pamirštama, jog nemaža dalis len- 
kų žemėse gyvenusių žmonių arba buvo abejingi lenkų politiniams 
siekiams, arba kategoriškai jiems priešinosi. Pirmoje XIX a. pusėje 
prie tokių „nelenkų“ priklausė ne tik tos etninės grupės, kurioms 
rūpėjo vien jų pačių tautinis išsivadavimas, bet ir nemenka dalis 
inteligentijos, kuri vis labiau tapatinosi su vokiečių ar rusų kultūra. 
Šiai kategorijai žmonių taip pat priklausė ir gausi lenkų valstietija, 
daugiausia beraštė ir apolitiška. Vėlesniais dešimtmečiais prie jų 
prisidėjo įvairiausių interesų žmonės, nacionalizmą laikantys di- 
džiausiu kliuviniu įgyvendinti savo planams. Šalia lenkų slavofilų, 
tokių kaip Kazimierzas Krzywickis (1820-1883), kurie troško rusų 
ar lenkų nacionalizmą pakeisti visų slavų tautų brolybe, čia buvo ir 
kairiųjų marksistų, ir dešiniųjų kraštutinių katalikų konservatorių. 
Visi jie, vedami skirtingų tikslų, siekė išsaugoti esamas suverenių 
Europos valstybių ribas ir užgniaužti bet kokią mintį apie Lenkijos 
nepriklausomybę. Tokius jų veiksmus skatino grėsmingos bendri- 
ninkės - inercija ir apatija. Ypatingą pagarbą „trilojalizmas“ pelnė 
Bismarcko laikais. Tai buvo nauja versija ankstesnės idėjos, esą len- 
kų tautos interesai galėtų būti apginti palaikant harmoningus san- 
tykius tarp visų trijų pasidalijusių valstybių. Ši idėja ėmė blėsti prieš 
Pirmąjį pasaulinį karą, kada auganti tarptautinių santykių įtampa 
suteikė Lenkijai progą atgaivinti kur kas paprastesnį žaidimą - kurs- 
tyti pasidalijusias valstybes vieną prieš kitą. Nors lenkų lojalistai 
Vokietijoje ir Austrijoje smerkė Rusijos imperializmą, o lenkų loja- 
listai Rusijoje smerkė Centrinių valstybių imperializmą, bendroji 
pusiausvyra išliko. Štai taip - ir sąmoningai, ir kartu atsitiktinai — 
lojalizmas iškilo lyg galinga kolona, laikanti esamą status guo. 

Kitoje politikos svarstyklių pusėje buvo lenkiškoji ginkluoto pa- 
sipriešinimo tradicija, kuri tvirtai rėmėsi į senosios Respublikos prin- 
cipus ir veiklą. Kiekvienas lenkas, trokštąs imtis ginklo prieš pasi- 
dalijusias valstybes, daugiau ar mažiau žinojo apie senais laikais 
turėtąją teisę priešintis ir buvo girdėjęs apie konfederacijas. Jeigu 
net Lenkijos-Lietuvos bajorai kadaise jausdavosi teisūs keldami 

ginklą prieš savo pačių demokratišką valdžią, šimtąkart teisesni tu- 
rėjo jaustis jų vaikai ir vaikaičiai, pakilę į kovą prieš svetimšalių 
tironiją. Naujasis pasipriešinimo dalyvis - tai tas pats senasis, tik 
dabar ryžtingiau nusiteikęs rokoszanin. Pasiryžęs jėga sugriauti esa- 
mą santvarką, jis nepaliaujamai siekė ir kitko - atkurti nepriklauso- 
mą Lenkijos valstybę. Todėl visai nenuostabu, kad smarkiausiai 
ginkluoto pasipriešinimo nuotaikos reiškėsi pirmoje XIX a. pusėje, 
kol dar buvo gyvas nepriklausomybės atminimas; o jau po to prasi- 
dėjo atoslūgis. 

Lenkijos pasipriešinimo kovų ištakos buvo tiek pat senos ir tau- 
rios kaip ir visur kitur Europoje. XIX a. 3-iajame dešimtmetyje įvai- 
rios patriotinės lenkų draugijos, matyt, sudarė dalį plačiai išsisklei- 
dusio tarptautinio tinklo, kuriam priklausė vokiečių Burschenschaften, 
italų karbonarai, rusų dekabristai. Tačiau daugiausia įkvėpimo len- 
kų kovotojai semdavosi iš legendų apie Kosciušką ir jo 1794-ųjų me- 
tų tautinį sukilimą bei Bonaparto Lenkų legionus. Iki kraštutinumų 
konservatyviame Metternicho ir didžiųjų imperijų pasaulyje jų veik- 
la niekuomet negalėjo būti legalizuota ar palikta nenubausta; prie- 
šingai, juos bemat apšaukdavo ramybės drumstėjais ir visuomenės 
pažangos bei stabilumo priešais. Todėl lenkų kovotojai niekuomet 
nesulaukė aktyvios paramos iš liaudies masių, kurios, jeigu aplinky- 
bės būtų kitaip susiklosčiusios, veikiausiai būtų pritarusios jų tiks- 
lams. Tokie jie ir liko - talentingi, nepraktiški, sudarantys labai ne- 
gausią mažumą. Kaip anksčiau Kosciuška, taip dabar jie pernelyg 
dideles viltis dėjo į užsienio pagalbą ar imperinių režimų silpnybes. 
Bemaž nė sykio nepatyrę sėkmės, po kiekvieno nepavykusio nuoty- 
kio sulaukdavo naujos represijų bangos - ši atnešdavo dar daugiau 
skriaudų ir nelaimių, kurias jie taip troško įveikti. 

Pagrindiniai maištingojo nacionalizmo idėjų skelbėjai buvo 1830 m. 
lapkritį susikūrusi „Belvederio grupė“, Lenkijos demokratinė drau- 
gija (TDP), iš užsienio koordinavusi slaptąją veiklą 1832-1846 m., 
Varšuvos komiteto „raudonieji“, pradėję 1863 m. sukilimą, Lenki- 
jos socialistų partijos „revoliucinis sparnas“, kurio koviniai būriai 
suvaidino ypač svarbų vaidmenį 1905-1907 m., Lenkų legionai, ko- 

voję Pirmajame pasauliniame kare, ir Armija krajova (AK), dalyva- 
vusi Antrajame pasauliniame kare. Šitų savajam reikalui atsidavu- 
sių kovotojų gyvenimas buvo intensyvus, principingas ir trumpas. 
Į socialines problemas dažnai žvelgę taip pat radikaliai kaip ir į tau- 
tines, jie tapo Les Justes pirmtakais - taip vadinosi šimtmečio pabai- 
goje nemažoje Europos dalyje veikę teroristai, revoliucionieriai ir 
anarchistai. 

Suprantama, maištingasis nacionalizmas rado atgarsį ir užsienyje. 
Nenuostabu, kad lenkų reikalais rūpinosi politiniai emigrantai, ne- 
beturintys ką prarasti, taip pat juos palaikė įvairūs Europos liberalai, 
visuomet pasišovę remti lengvabūdiškas kampanijas tolimuose kraš- 
tuose. „Lenkija“ tapo ir kitų tautų kančių simboliu. Jos vardą tarė 
Heinės lūpos, o svarbiausia, Hugo; pastarasis 1847 m. Paryžiuje krei- 
pėsi į Nacionalinį susirinkimą, ir jau kitais metais jo salės skliautai 
aidėjo nuo šūksnių „Vive la Pologne!“. Tasai vardas traukė ir žavėjo 
tūkstančius gera linkinčių žmonių, bet tik vieną kitą išties aktyvų ir 
įtakingą veikėją. Jis įkvėpė visą šūsnį diplomatinių notų, bet nė vieno 
didžiųjų valstybių žingsnio. Daugiausia simpatijų Lenkija pelnė tuo- 
met, kai josios byla buvo laikoma pralaimėta. Aleksandras II kalbė- 
damas apie lenkų „rėveries“, o Bismarckas - apie „Polonismus“, gal- 
voje turėjo tą patį - pavojingą klaidingų lūkesčių ir netikro sentimen- 
talizmo mišinį. Tuo tarpu lenkų emigrantai buvo panaudojami 
tvarkytis su kitomis tautomis. Bonaparto Lenkų legiono likimas Hai- 
tyje - toli gražu ne vienintelis atvejis. Lenkai, kaip ir airiai, tapo nuo- 
latiniais visų Europos revoliucinių susirėmimų dalyviais. Gausūs jų 
būriai kovėsi Paryžiaus barikadose 1848-1849 m., Italijoje ir Vengri- 
joje 1848-1849 ir 1859-1860 m., Paryžiaus Komunoje 1871 m. Jie troš- 
ko žūti didvyrių mirtimi tolimuose kraštuose kaip Adomas Mickevi- 
čius, miręs Turkijoje 1855 m., kai bandė suburti legioną kovai su ru- 
sais Kryme. Kai kuriems tai pavyko: vienas iš tokių - Jarostawas 
Dabrowskis (1836-1871), greta kitų vadovavęs Paryžiaus Komunai. 
Kitiems teko likusį gyvenimą nugyventi vienišiems ir atsiskyru- 
siems. Jozefas Bernas (1794—1850), vengrų sukilėlių kariuomenės va- 
das, mirė Sirijoje, tarnaudamas Turkijos kariuomenėje; Henrykas 

Kamienskis (1813-1866), pilietinio karo teoretikas, mirė Alžyre; Ry- 
szardas Berwinskis (1819-1879), Mickevičiaus padėjėjas ir plunks- 
nos brolis, mirė vienišas Konstantinopolyje. 

Iš jų visų tipiškiausia sukilėlio dalia teko Ludwikui Mierostaws- 
kiui (1814-1878). Dar jaunuolis, jis dalyvavo Lapkričio sukilime. 
Emigravęs iš šalies prisijungė prie karbonarų ir įstojo į „Jaunąją Len- 
kiją“, kuri veikė Mazzini'o „Jaunosios Italijos“ pavyzdžiu. Mie- 
rostawskiui, kaip pagrindiniam TDP Centralizacja, arba Koordina- 
cinio komiteto, veikėjui, buvo pavesta vadovauti taip ir neįvyku- 
siam 1846-ųjų sukilimui, ir jis atsidūrė Berlyno bylos kaltinamųjų 
suole. Jam paskirtoji mirties bausmė paskutinę minutę buvo pakeis- 
ta, nes Prūsijoje įsiliepsnojo revoliucija. 1848-1849 m. jis vadovavo 
sukilėliams pirmiausia Poznanėje, paskui Sicilijoje, o dar vėliau — 
Badene. 6-ajame dešimtmetyje suskaldė Lenkų demokratinę drau- 
giją, konfliktuodamas tiek su kairiojo sparno revoliuciniais demok- 
ratais, tiek su konservatyviuoju Lamberto viešbučiu. 1863 m. Mie- 
rostawskis grįžo į Lenkiją, kovėsi Kujavijoje, kurį laiką buvo tapęs 
sukilimo „diktatoriumi“. Vėliau, gyvendamas tremtyje, šiaip ne taip 
vertėsi kaip istorikas ir publicistas. Visą gyvenimą paaukojęs slap- 
tajai veiklai, jis neatnešė Lenkijai jokios apčiuopiamos naudos. Pa- 
sak vieno gerbiamo ano meto istoriko, „Mierostawskis labai mylėjo 
savo kraštą, bet padarė jam neapsakomai daug žalos“. 

Tačiau vienu aspektu - kai kas sako, jog tai ir buvo svarbiausia — 
sukilėliai patyrė didžiulę sėkmę. Jų pasiaukojimas sukėlė morali- 
nio pranašumo jausmą, kurio pasidalijusios valstybės neįstengė nu- 
slopinti. Kentėdami kūnu, jie iškėlė Žodį ir pelnė jam lig tolei lenkų 
tradicijoje negirdėtą pagarbą. Jie įkvėpė ne vieną mitą ar eilėraštį, iš 
kurių sėmėsi jėgų vėlesnės kartos. Šie žmonės žadino karščiausius 
jausmus, čia keldami susižavėjimą, čia užsitraukdami rūstybę, ir 
taip suteikė savo žygdarbiams nemirtingumo - jų negalėjo užmirš- 
ti net ir tie, kurie labai to troško. Kovotojai kaskart parodydavo, jog 
„Lenkija“, kad ir kokia ji dabar, tebėra gyva. Paradoksalu, kad ne- 
paklusnumui reikšti pasirinkę fizinę jėgą net ir aiškaus pralaimėji- 
mo akivaizdoje, idėjų kovoje šie žmonės buvo bemaž lygiaverčiai 


MODERNIOS TAUTOS SUSIDARYMAS 61 


priešininkai. Išprovokuota imtis aktyvių represijų, valdžia gauda- 
vo stimulą ir kitai - dvasinei - kovai, kurios ginklai buvo ne lazdos 
ar kulkos ir kurioje išrikiuoti kareivių ar policininkų pulkai atrodė 
juokingi, išsyk pasmerkti pralaimėti: 


Ogromne wojska, bitne generaly, 

Polioje - tajne, widne, i dwuplciowe. 
Przeciwko komuž tak się pojednalty? 
Przeciwko kilku myšlom ... co nie nowe.** 


Visą šimtmetį neturėjusių valstybės lenkų kiekviena nauja karta iš- 
siaugindavo narsuolių, kurie negailėdami gyvybės stodavo į žūt- 
būtinę kovą su engėjais. Varšuvos sukilimas, vykęs 1944 m. rugpjū- 
tį, - tik paskutinis dramos, vaidintos 1733, 1768, 1794, 1830, 1846, 
1848, 1863, 1905 ir 1920 m., veiksmas. Ir kiekvienąsyk paklausus, 
dėl ko gi jie kovoja, atsakymas veikiausiai būtų buvęs tas pats: dėl 
„keleto idėjų ... beje, net nenaujų“. 

Tačiau aktyviai slaptojoje veikloje dalyvavo tik nedaugelis. To- 
kių pačių įsitikinimų ir gal nė kiek ne mažiau narsių lenkų galvose- 
nai priimtinesnė buvo visiško pasitraukimo iš viešojo gyvenimo 
nuostata. XIX a. viduryje, ypač Rusijai atitekusioje Lenkijos dalyje, 
viešasis gyvenimas tapo nebeįsivaizduojamas be nežabotai bruta- 
lios ir žeminančios cenzūros, policijos priežiūros, areštų, įkalinimų 
ir trėmimų, tad nėra ko stebėtis, jog dauguma lenkų atsisakė su vi- 
su tuo turėti ką nors bendra. Jie mieliau rinkosi literatūros „poetinį- 
politinį svajonių pasaulį“ ir čia išgyvendavo palaimos ir triumfo 
akimirkas, kurių negalėjo patirti kitur. Vidinio dvasinio pasaulio, 
kur visas tikrovės apraiškas pranoko estetinės ir dorovinės verty- 
bės, puoselėjimas tolydžio virto viena būdingiausių lenkų kultūros 
ypatybių. Šiuo požiūriu visi didieji rašytojai buvo atsidavę politi- 
kai, o politika kiaurai smelkė visą literatūrą. Mickevičius poemose 
Konrad Wallenrod (1828) ir Dziady (Vėlinės, 1832) plėtojo keršto temą; 
* Didžiulės armijos, narsūs generolai 

Policija - slaptoji, atviroji, abiejų lyčių. 

Prieš ką jie išrikiuoti? 

Prieš keletą idėjų ... beje, net nenaujų. 

Krasinskis kūriniuose Nieboska komedia (Nedieviškoji komedija, 1835) 
ir Irydion (1836) skelbė evangelines tiesas apie atsidavimą ir asme- 
ninį dvasinį tobolumą; Stowackis dramoje Kordian (1834), eilėraš- 
tyje proza Anhelli (1838), epe Beniowski (1841) ir simbolinėje dra- 
moje Krol-Duch (Karalius Dvasia, 1847) plėtojo politines, istorines 
bei istoriosofines temas, o kelissyk sėkmingai įsiveržė net ir į sa- 
tyros sritį. Tikriausiai niekas kitas iš didžiųjų jo amžininkų nesi- 
kankino taip kaip jis, savo agonija norėdamas įkvėpti ateities kar- 
tas laimingesniam gyvenimui: 


O, Lenkija, Lenkija! Šventoji ir dievobaimingoji! 
Kad taip pragiedrulių ir ramumos akimirką 

Tu mestum savo šviesų žvilgsnį 

Į mūsų karstus, kuriuose kirminai mus baigia sugraužti; 
Kur į dulkes pavirtę, po pavasario gluosniais 
Pasislėpę, dūmojam lyg apsnūdusios gulbės; 
Lenkija tu mano! Kai jau suvis išnykę 

Būsime - prisimink mus, prisimink! 

Juk iš tavojo vardo mes sukūrėme 

Ir liūdesio maldą, ir blyksintį Zaibą. 

Užteks, jei tu bent trumpam pamąstysi 

Apie mirtiną tylą mūsų kape, 

Pasiųstą lyg Dievo prakeiksmą; 

Tik neužmiršk mūsų, o Šventoji!?7 


Tiltą tarp romantinės literatūros ir ginkluoto pasipriešinimo po- 
litikos sąmoningai ir gana anksti nutiesė Maurycas Mochnackis 
(1804-1834), kurio kovinga kritiko plunksna aiškiai atpirko jo ne- 
sėkmes, patirtas kitose srityse. Septyniolikos metų jis buvo išmes- 
tas iš Varšuvos universiteto, nes kirto policininkui, paliepusiam už- 
sigesinti pypkę; dar po dvejų metų buvo suimtas už priklausymą 
slaptai draugijai. Karmelitų kalėjime jo pasipriešinimą pavyko pa- 
laužti — jis priverčiamas parašyti laišką, smerkiantį lenkų jaunimo 
neatsakingumą, ir paleidžiamas su sąlyga, kad dirbsiąs caro cenzū- 
rai. Likusią savo trumpo gyvenimo dalį Mochnackis paskyrė kaltei 
išpirkti. Jau 1825 m. ilgoje esė Apie lenkų poezijos dvasią ir ištakas ra- 

šė, jog tikra poezija gimsta iš „jausmo begalybės“ ir kad tautinė lite- 
ratūra gali išaugti tik iš romantizmo. 1827-1829 m. dirbdamas Ku- 
rier Polski redaktoriumi, jis priekaištavo garsiems rašytojams, vis 
dar kviečiantiems laikytis „klasikinio“ santūrumo, o 1828 m. jo ano- 
nimiškai išspausdintas Glos obywatela z zabranego kraju (Gyventojo iš 
užgrobto krašto balsas) netgi turėjo įtakos Lukasinskio ir jo bendra- 
žygių iš slaptos Patriotų draugijos bylos baigčiai. Tuo metu Moch- 
nackio pažiūros jau buvo visiškai susiformavusios. Jis nuodugniai 
studijavo vokiečių filosofiją, ypač Schillerį ir Schlegelį, todėl neatsi- 
tiktinai atsidūrė tarp Lapkričio sukilimo rengėjų. Nelengvai spren- 
dė problemą, kaip literatūrą suderinti su politinės veiklos poreikiu 
ir kaip jai suteikti nuoseklų filosofinį pagrindą. Neatsitiktinai svar- 
biausio jo veikalo O literaturze polskiej (Apie lenkų literatūrą) įžanga 
parašyta tuomet, kai Lapkričio sukilimo likimas pakibo ore, kai va- 
dovavimas pamažėl ėmė slysti į blaivesnių, tačiau silpnesnių žŽmo- 
nių rankas. „Metas liautis rašinėti apie meną, - teigė jis. - Mūsų 
širdims ir protams nūnai rūpi kiti dalykai [...] Mūsų pačių gyveni- 
mas virto poezija. Nuo šiol mūsų metras ir rimas bus kalvijų dūžiai 
ir pabūklų dundėjimas“. Po trejų metų Mochnackio gyvybė užge- 
so. Tačiau jo kūryba paliko tarytum kelrodė žvaigždė tiems, kurie 
stačia galva nėrė į ginkluotą pasipriešinimą, ir tiems, kurie būtų tai 
padarę, jei tik būtų galėję." 

Tuo metu pasaulyje labiau buvo žinomos Mickevičiaus paskai- 
tos, skaitytos Collėge de France ir išleistos kaip Cours de la littėrature 
slave (Slavų literatūros paskaitos). 

Joachimo Lelewelio vaidmuo lenkų istoriografijoje savo mastu 
prilygo Mochnackio ir Mickevičiaus vaidmeniui lenkų literatūroje. 
Jo veikalai, kuriuose idealizuojama Lenkijos praeities laisvė ir de- 
mokratija, tapo galingu akstinu pakilti į kovą prieš dabarties ver- 
govę. (Žr. I t., 1 skyrių.) 

Lenkų romantizmas ir mesianizmas turėjo tvirtą filosofinį pa- 
grindą. Šiuo požiūriu viena iškiliausių asmenybių buvo Jozefas 
Maria Hoehne-Wronskis (1778-1853), Kosciuškos sukilimo daly- 
vis, kovojęs Rusijos kariuomenės, vėliau Napoleono Lenkų legio- 

no gretose, vėliau gyvenęs Paryžiuje ir savo raštus leidęs prancū- 
zų kalba. Kadaise, dar mokydamasis Karaliaučiuje, jis pradėjo ža- 
vėtis Kantu, bet vėliau pasuko paties pasirinktu keliu į kraštutinį 
racionalizmą. Jis bandė sukurti išsamią metafizinę sistemą rem- 
damasis pamatine „kūrybos teise“, kurios dichotominis mecha- 
nizmas šiek tiek priminė Hegelio trichotomiją. Į savo gyvenamą 
laikotarpį Hoehne-Wronskis žvelgė kaip į laikiną etapą, kuris ne- 
trukus užleisiąs vietą „intelektualiajam amžiui“; tuomet ankstes- 
ni konfliktai būsią išspręsti, o žmogus pasieksiąs visišką tobulu- 
mą ir nemirtingumą. Svarbiausi jo darbai - Prodrome du Messianis- 
me (1831), Mėtapolitigue messianigue (1839) ir Messianisme ou rėforme 
absolue du savoir humain (1847). 

Dar viena įžymybė Jozefas Gotuchowskis (1797-1858) laikėsi 
arčiau lenkų reikalų ir turėjo didesnės įtakos savo amžininkams 
literatams. Ištikimas Schellingo mokinys nuo tada, kai Erlangene 
klausėsi jo paskaitų, pats dėstė Vilniaus universitete Filosofijos 
katedroje, bet po metų buvo pašalintas. Jo paskaitos kartu su tuo 
pat metu skaitytomis Lelewelio Lenkijos istorijos paskaitomis ra- 
do stiprų atgarsį politiškai aktyvių studentų širdyse ir, be abejo, 
kėlė nerimą rusų valdžiai. Vienas reikšmingiausių Gotuchowskio 
darbų, Die Philosophie in ihrem Verhūltnisse zum Leben ganzer Volker 
und einzelner Menschen (1822), buvo dar ilgai skaitomas ir tada, 
kai pats autorius pasitraukė iš visuomeninės veiklos ūkininkauti 
savo dvaruose. Šiame veikale intuiciją iškeldamas į tokias pat aukš- 
tumas kaip Wronskis intelektą, jis siekė įrodyti Dievo buvimą ir 
žmogaus sielos nesunaikinamumą. Gotuchowskio romantinė me- 
tafizika ne kažin kiek praturtino jo pirmtakų vokiečių kūrybinį 
palikimą, tačiau aistra ir minčių dėstymo būdas padėjo sėkmingai 
perkelti jų idėjas į lenkišką terpę. 

Trečioji įžymybė - Andrzejus Towianskis (1799-1878), gimęs Vil- 
niuje, 5-ajame dešimtmetyje pasirodė Paryžiuje ir prisidengęs mis- 
tiko bei pranašo kauke prisiviliojo nemažą būrį gerbėjų. Jis buvo 
įkūręs vieną iš adventistų sektų, anuomet labai madingų tarp emig- 
rantų intelektualų, tačiau Lenkijos istorijoje Towianskis dažniau- 

siai minimas kaip Mickevičiaus mokytojas paskutiniais poeto gy- 
venimo metais. 

Originaliausias iš visų buvo Augustas Cieszkowskis (1814-1894). 
Išėjęs Hegelio mokyklą, Berlyno universitete mokesis kartu su Karlu 
Marxu, savo filosofinius tyrinėjimus sąmoningai susiejo su sociali- 
niais ir politiniais tikslais. Tvirtai įsitikinęs dieviškąja Katalikų baž- 
nyčios ir lenkų tautos misija, jis iš pažinimo šaltinių labiausiai pabrė- 
žė iracionalius veiksnius, o žmogaus egzistencijos pagrindu laikė va- 
lią. Veikaluose Prolegomena zur Historisophie (1838) ir Gott und 
Palingenesie (1842) teigė, jog utopijos turėtų būti įgyvendinamos, ir 
pranašavo „Šventosios Dvasios erą“ - katalikišką Wroniskio intelek- 
tualiosios utopijos variantą. 5-ajame dešimtmetyje, gyvendamas Pa- 
ryžiuje, Cieszkowskis, atrodo, bus turėjęs ženklios įtakos Proudho- 
nui, kuris ją pripažino, bei Marxui, kuris tatai neigė. Kaip kairiosios 
pakraipos filosofą hegelininką, privertusį metafiziką tarnauti visuo- 
meniniam judėjimui, jį veikiausiai reikėtų laikyti vienu iš marksiz- 
mo pirmtakų.? Vidurinį savo gyvenimo tarpsnį Cieszkowskis pa- 
skyrė praktinei veiklai - dirbdamas pirmajame žemės ūkio kredito 
banke Prancūzijoje, vėliau būdamas Poznanės deputatu Prūsijos par- 
lamente, jis ėmėsi reikšmingiausio savo veikalo Ojcze nasz (Tėve mū- 
sų), kuris buvo išleistas jau po jo mirties 1900 m. Šis milžiniškas dar- 
bas, įkvėptas žodžių „Teateinie Tavo karalystė“, laikomas paminklu 
visos Europos mesianizmui. Autorius teigė, jog radikali politika nėra 
nesuderinama su katalikų tikėjimu ir nebūtinai turi būti susijusi su 
prievarta. Taigi maištingojo nacionalizmo filosofija įgavo įvairiausių 
srovių ir atmainų; jos daugybės mokinių ir sekėjų, tokių kaip Bronis- 
lawas Trentowskis iš Freiburgo ir Jozefas Kremeris iš Krokuvos, ran- 
kose virto tvirta vienalyte idėjų sankaupa, kuri išlaikė atsparumą pu- 
čiant patiems nepalankiausiems politikos vėjams. 

Todėl ginkluoto pasipriešinimo tradicijos stiprybė nepriklausė 
nuo jos šalininkų skaičiaus ar politinės programos įgyvendinimo 
rezultatų. Ji laikėsi ne masių parama, bet visišku šį kelią pasirinku- 
sių žmonių atsidavimu. Jų atkaklumas, konspiracijos įgūdžiai, ne- 
sugriaunamas romantinis literatūros ir istorijos suvokimas sėkmin- 

gai skynė sau kelią iš kartos į kartą. Šio vertybių perdavimo mecha- 
nizmo veikimą laidavo ypatingos padermės moterys - drąsios ir 
nepalaužiamos. Kažin ar pavyktų surasti revoliucionieriaus memua- 
rus, kuriuose nebūtų atiduodama duoklė motinai ar senelei už vi- 
sam gyvenimui įdiegtą politinį tikėjimą: 


Mano senelė buvo tvirto būdo moteris, o išsilavinimu, apsiskaitymu, proto 
skvarbumu ir daugeliu kitų ypatybių, be abejonės, pranoko ne vieną savo 
amžininkę. Po vyro mirties ji pati tvarkėsi savo dvare, geležine ranka valdė 
tarnus ir arklių prižiūrėtojus. 

Svarbiausias jos gyvenimo variklis buvo patriotizmas. Visą savo karštos 
ir stiprios prigimties energiją ji atidavė kovai už tėvynės laisvę [...] o per 
Sausio sukilimą jai teko ypatingas vaidmuo organizuojant slaptąją veiklą 
mūsų apylinkėje - savo namuose ji rengė slaptus susirinkimus, slėpė gink- 
lus - juos vėliau išvežiodavo sukilėliams. Pavojus jai kėlė vien tik panieką. 
Užtat sukilimo pralaimėjimas senelei tapo didžiausia nelaime, kokią jai tik 
yra tekę patirti per visą gyvenimą. Nuo tada ji vilkėjo ta pačia juoda suknele 
su siaura baltų nėrinių apykale, tokiais pat rankogaliais ir mūvėjo žiedą, ku- 
rį puošė baltų perlų kryželis juodos emalės fone. 

Vieną vakarą - tuomet buvau gal kokių septynerių metų - ėmiau ir pa- 
klausiau jos apie tą žiedą. Valgomajame tebuvome tik mudvi [...] Perliukai 
linksmai spindėjo žibalinės lempos šviesoje. 

— Tai gedulo žiedas dėl tų, kurie žuvo, - tarė ji [...] 

- Senele, leisk man tą žiedą užsimauti, - paprašiau. 

Ji papurtė galvą. 

- Jį galėsi nešioti tik tuomet, kai būsi tikra patriotė, vaikuti [...) 

- Senele, o ką reiškia „būti patriote“? [...] 

- Patriotas yra tas, kuris Lenkiją myli labiau už viską pasaulyje, - atsakė 
ji, - ir kuris atsisakys visko, netgi gyvybės, dėl josios laisvės [...] 

— Aš noriu kovoti už Lenkiją, senele, - tariau, nelabai suvokdama, ką tai 
reiškia [...) 

Akimirką senelė tylėjo, o jos akys blizgėjo. 

— Tikiu, kad nori, - pagaliau atsakė. - Pažadėk man, kad kovosi, vaikeli! 

— Pažadu, senele, - pakartojau pakerėta jos balso grėsmingos jėgos. 

Tada ji mane prisitraukė prie savęs [...] užmovė žiedą ant mano pirštelio 
ir tvirtai jį suspaudė. 

— O dabar bėk žaisti su sesytėmis. Tik niekam nieko nesakyk ir neuž- 
miršk, ką pažadėjusi?! 

Taip gimtuosiuose namuose Suvalkuose mažoji Aleksandra Szczer- 
binska žengė pirmąjį žingsnį į revoliucinę veiklą, o vėliau jai buvo 
lemta, kaip kažkada jos senelei, atsidurti pačiame konspiracijos ir 
ginklų kontrabandos verpete. Praėjus trisdešimčiai metų, būdama 
ponia Pilsudska, Aleksandra įžengė į didžiąją politiką jau kaip Len- 
kijos Respublikos vadovo žmona. 

Dažnuose namuose, gyvenančiuose perdėm patriotiškomis nuo- 
taikomis, formalios iniciacijos nė nereikėdavo. Paauglys, besiklau- 
sydamas senelės skambinamų Chopino mazurkų, negalėjo nejausti 
ir gilesnės potekstės: 


Ir grojo ji man 

Senu rojaliu 

Kambary, kur kabojo portretai 
Sušaudytų jos brolių dviejų.?? 


Šie vaikai visą gyvenimą liko ištikimi Lenkijos reikalui nepai- 
sydami, kaip toli jis buvo pažengęs. Juos mokė tarnauti ir priešin- 
tis nesitikint jokios asmeninės naudos ir jokios paguodos, nebent 
iš poezijos: 


Už tavęs, Lenkijos kary, kai vienišas kartuvėse kybosi arba kankinamas lė- 
tos agonijos užgesi Sibiro stepėse, neplevėsuos vėliavos, menančios didžią 
galią [...] Kai tavęs nebeliks, niekas iš gailesčio nepamaitins tavo vaikų [...] 
Išsižadės tavęs tautiečiai, užmirš tėvynainiai [...] Tavo vaikus paims auginti 
padugnės [...] ir greitai galvažudys taps jų mokytoju [...] Prieš tave, kary, 
nukreipta viskas - abejingumas, baimė, neapykanta, dvarininkų šauksmai, 
fabrikantų skambinami varpai, slaptos bailių intrigos ir varguomenės tam- 
sumas. Tauta, pati užsinėrusi sau kilpą, įsibaiminusiomis akimis žvelgia į 
tave pro plyšius ir pro skyles, iš už kampų ir iš rūkyklų [...] Tavo dalia - 
mirti vardan šventų idealų, mirti iš narsuolių lūpų neišgirdus paskutiniųjų 
paguodos žodžių, mirti nepašlovintam [...] Tu išlindai tamsią rudens naktį, 
stūgaujant vėjui ir žliaugiant lietui, o mes, visa dvidešimtmilijoninė tauta, 
miegojome savo miegamuosiuose [...] kietu vergų miegu [-..] Tačiau tavo 
žingsniai, kary, liūdnu aidu atsikartojo slapčiausiose mūsų širdžių kertelė- 
se, taip kaip aidas atsikartoja miške [...] Iš sukrešėjusio kraujo klanų [-..] iš- 
augo nuostabios legendos, kokių Lenkija dar nebuvo girdėjusi [-..] Nes tik 

lenkų poezija niekuomet tavęs nepaliks, neišduos ir neįžeis [...] Net jeigu tu 
ir pralaimėtum, ji liks tau ištikima [...] Pridengs tavo nuogą kūną [...] kilnu- 
mo mantija [...] Į tavo sustingusias ir dabar jau bejėges rankas ji įspraus savo 
auksinę svajonę - jaunosios kartos svajonę apie riterio špagą." 


Nuosaikiesiems lenkų politikams tokie žodžiai atrodė tesą tik ro- 
mantiniai paistalai; tačiau kiekviena karta išaugindavo sūnų ir duk- 
terų, kurie suvokdavo jų prasmę ir atsiliepdavo į juos. 

Amžinos maištingojo nacionalizmo nesėkmės skatino veikti opo- 
zicines jėgas, ginančias kompromiso ir taikaus sambūvio idėją. Tos 
jėgos nebuvo naujos, ši tradicija ėjo iš tų laikų, kai valstybė dar bu- 
vo nepadalyta. Jas įkūnijo žmonės, kurie vylėsi, jog sudarius san- 
dėrį su turinčiais valdžią galima pasiekti daugiau nei priešinantis. 
Taikaus sambūvio šalininkai vadovavosi išskaičiavimu, kad už po- 
litinį lojalumą jiems būsią atlyginta kad ir ribota autonomija ar bent 
jau leidimu patiems tvarkyti savo socialinius ir kultūrinius reika- 
lus. Jų požiūrį į valdančiąsias imperijas galima apibendrinti Staszi- 
cui priskiriamu pasakymu: „Mes pasiruošę būti jūsų broliais, bet 
ne vergais“. Jie patarinėjo savo karštagalviams tėvynainiams atsi- 
sakyti nelemtos ir destruktyvios ginkluoto sukilimo, pasipriešini- 
mo ir konspiracijos praktikos, o visais įmanomais būdais griebtis 
pozityvios ir konstruktyvios veiklos. Anot jų, lenkų tauta negalė- 
sianti išsikovoti savo padėties pasaulyje, kol nebus tiek pat išsilavi- 
nusi, klestinti ir vieninga kaip jos kaimynai. Visa tai skatino ypač 
daug dėmesio skirti švietimui, tobulėjimui, mokslui, ekonomikai, 
socialinėms reformoms, o užvis labiausiai - darbui. Štai čia reikėtų 
aiškiai pabrėžti Stanislovo Augusto ir Kosciuškos pozicijų skirtu- 
mą, Staszico ar ekonomisto Wawrzynieco Surowieckio (1769-1827) 
ir Hugo Koliątajaus priešingą veiklą. Rusijai atitekusioje Lenkijos 
dalyje taikaus sambūvio keliu ėjo Ksaweras Druckis-Lubeckis (1778 
1848), Aleksandras Wielopolskis (1803-1877), o šimtmečio pabai- 
goje ir Romanas Dmowskis (1864-1939). Jų politikos kryptis buvo 
tapati tai, kurios laikėsi Poznanės didžiosios kunigaikštystės Prūsi- 
joje valdytojas kunigaikštis Antanas Radvila (Antoni Radziwilt, 
1775-1833) ir visas būrys Austrijos imperatoriui atsidavusių Galici- 

jos bajorų. Po 1863 m. Sausio sukilimo taikaus sambūvio kryptis 
Lenkijos politikoje tapo vyraujanti ir tokia laikėsi bemaž pusę šimt- 
mečio. Pirmieji svarbiausi jos ideologai buvo Krokuvoje veikusios 
Stanczyko grupės nariai; vėliau šią tradiciją pratęsė nemažas rašy- 
tojų būrys, tarp jų - Piotras Chmielowskis (1848-1904), Aleksand- 
ras Šwietochowskis (1849-1938), Julianas Klaczko (1825-1906), Ada- 
mas Wišlickis (1836-1913), Wlodzimierzas Spasowiczius (1829- 
1906) ir, svarbiausia, romanistas Bolestawas Prusas (1847-1912). 
Politinė taikaus sambūvio kryptis buvo susijusi su įvairiausiais gi- 
miningais kultūriniais ir intelektiniais sąjūdžiais, paženklintais 
tokiomis etiketėmis kaip „organiškas darbas“, „blaivybė“, „varšu- 
vietiškas pozityvizmas“ ir „literatūrinis realizmas“. Paskutiniais am- 
žiaus dešimtmečiais pagrindinis taikaus sambūvio šalininkų leidi- 
nys buvo Przegląd Tygodniowy (Savaitės apžvalga), kurį visus ketu- 
riasdešimt jo leidimo metų (1866-1905) redagavo Wišlickis. 

Nesunku nuspėti, kad karščiausiais taikaus sambūvio šalininkais 
tapdavo nusivylusieji ginkluoto pasipriešinimo politika - vyrai ir 
moterys, jaunystėje žengę revoliuciniu keliu ir savo akimis išvydę 
jo ribotumą. Kaip tik toks buvo Karolis Šwidziriskis (1841-1877). 
Dar būdamas jaunuolis, jis prisidėjo prie Sausio sukilimo radikalio- 
sios „raudonųjų“ grupuotės, Paryžiaus komunos barikadose buvo 
Dąbrowskio adjutantas, o politinės tremties laikotarpį praleido Ang- 
lijoje. Tačiau grįžęs namo jis parašo eilėraštį, kuris dažniausiai mi- 
nimas kaip taikaus sambūvio stovyklos manifestas: 

PIRMYN PER DARBĄ 


Ne Eolo arfos stygų, 

Ne žaibų, ne eskadronų, 

Ne erelio skrydžių, 

Ne kardų ir ne strėlių, 

O tik darbo reikia tau! 

Duonos sielai, duonos protui! 

[...] 

Ką gi turime, kardais mosuodami? 
Keletą šukių istorijos pelėsiuose! 

Ką liutnia yra išverkusi? 

Milijoną garsų - pasauliui užliūliuoti. 
Oi, ne kardu ir ne melodijomis 

Tau kovoti reikia, drauge! 

Kaktą žemai nuleidus, 

Prie išminties puslapių prakaituoti, 
Širdimi nujausti, kaip reikalai klosis, 
O iš senosios tėvų žemės 

pamilti tai, dėl ko gyventi verta. 

[-..] 

Taigi, broliai jaunieji! 

Ne prie kardo, ne prie dainos! 

Laiko gaila, darbo gaila! 

Kardai sulūžta, dainos išblėsta! 

Jūs pasirinkit kitą kelią, 

Ir skaičiuokite tik ilgalaikius laimėjimus, 
Tokius, kurie šeimas duona aprūpins 
Ramiai ir be apgaulės. 

[...] 

Ei, prie skriestuvo, prie mentelės, 

Ir į vagą, ir prie plūgo! 

Nors darbas ilgas ir sunkus, 

Atliksim jį mes su kaupu.* 


Posmų kokybė liudija Šwidzirfskio poetinį nemokšiškumą; tačiau 
visiškai aišku, kam jis teikia pirmenybę - darbui prieš kovą, moks- 
lui prieš meną, apgalvotai minčiai prieš skubotą veiksmą. Šia blai- 
via ir praktiška programa ypač žavėtasi antroje XIX a. pusėje, kai 
Europą užvaldė pozityvizmas ir scientizmas. Bet panašių dalykų 
Lenkijoje įvairiausiomis progomis būta ir anksčiau, ir vėliau. 
Kadangi taikaus sambūvio šalininkai skeptiškai žiūrėjo į Lenki- 
jos nepriklausomybės reikalavimus ir nesutiko su ginkluoto pasi- 
priešinimo šalininkų kovingais planais, kartais jie kaltinami pasy- 
vumu ar net visišku reakcingumu. Iš tikrųjų jie turėjo labai stiprų 
pareigos savo tautai jausmą ir neretai būdavo pasirengę vykdyti 
radikalius socialinius pertvarkymus. Jie stengėsi sudaryti atsvarą 
ne tik konspiratoriams, bet ir gėdos jausmą praradusiems lojalis- 

tams, karjeristams bei „rūmų katalikams“. Jie telkė jėgas kultūri- 
nei, ekonominei ir visuomeninei veiklai, teikė pirmenybę laipsniš- 
kiems pasiekimams šiose srityse užuot siekę ribotos politinės pa- 
žangos. Pasak jų pačių, jie puoselėjo „turimų galimybių meną“ ir 
kaip tokie buvo vieninteliai tikri politikai. Nors ir daliniai, šių žmo- 
nių laimėjimai yra reikšmingi. Antai Staszicas išlaisvino baudžiau- 
ninkus savo dvare Hrubieszowe ir leido jiems naudotis bendruo- 
menine žeme; jis pirmasis susidomėjo Lenkijos mineraliniais ištek- 
liais ir atidarė pirmąją anglių kasyklą Dąbrowoje. Nuo 1808 m. 
pirmininkavo Varšuvos mokslo bičiulių draugijai, propaguodamas 
kardinalių mokslo ir žemės ūkio pertvarkymų naudą; nuo 1815 m. 
dirbo Varšuvos universitete įkurtoje Visuomenės švietimo ir religi- 
jos komisijoje. Ne mažiau energingai veikė ir Staszico bendražygis 
Druckis-Lubeckis. Būdamas Kongresinės karalystės finansų mi- 
nistru, jis įsteigė Lenkijos banką ir numatė pirmuosius krašto žings- 
nius link industrializacijos. Jis aklai pasikliovė caro Aleksandro I 
polinkiu į liberalizmą. Wielopolskis, kuris po keturiasdešimties metų 
užėmė Kongresinės karalystės civilinės administracijos vadovo pa- 
reigas, tokias pat viltis siejo su Aleksandru II. Jis paskelbė baudžia- 
vinės prievolės pakeitimą feodaline renta ir panaikino pilietinių tei- 
sių apribojimus žydams bei kliūtis, trukdančias lenkams kopti kar- 
jeros laiptais caro biurokratiniame aparate. O visų svarbiausia - jis 
atkūrė lenkiškų mokyklų sistemą, Varšuvoje atidarė Szkola Glowna, 
arba Vyriausiąją mokyklą. Ir vis dėlto absoliuti sėkmė neapvaini- 
kavo nė vieno iš šių žmonių veiklos. Jų veiksmingi darbai truko ne 
ką ilgiau už ginkluoto pasipriešinimo šalininkų žygius. Ypač Rusi- 
joje juos varžė visiškas valdžios nenoras parodyti bent kiek kilnia- 
dvasiškumo. Pagaliau ar įmanoma nuosekliai laikytis taikaus sam- 
būvio politikos susidūrus su imperijos viršūnėmis, kurios neturi nė 
menkiausio supratimo apie kompromisą ir kurių daromos nuolai- 
dos tėra taktinis gestas, mosteltas trumpalaikio silpnumo akimir- 
ką. Jų pradėtus darbus nuolat nutraukdavo politinės nesėkmės. 
Tačiau ne kas kitas, tik jie ir į juos panašūs davė lenkų tautai tą 
kapitalą, kuris padėjo išgyventi atgavus visišką nepriklausomybę. 

Ginkluotos kovos šaukliai nelyginant aukščiausieji Žyniai saugojo 
tautos sielą, o taikaus sambūvio šalininkai sergėjo josios kūną. 
Antai Wielopolskis niekuomet nebuvo populiarus. Šis kvadrati- 
nio, amžinai paniurusio veido žmogus stengėsi atlikti savo pareigą 
taip, kaip pats ją suprato, ir ignoravo bet kokią kritiką. Dvidešim- 
ties su viršum metų jis buvo pasiųstas į Londoną kaip revoliucinės 
vyriausybės pasiuntinys; jos žlugimas jaunuolį labai stipriai pavei- 
kė ir įtikino, kad Lenkija viena pati neįstengsianti išsivaduoti iš ver- 
gijos, o viltys sulaukti pagalbos iš užsienio yra visiškai bergždžios. 
1846 m., pasibaisėjęs Vienos valdžios elgesiu Galicijos žakerijos me- 
tu, jis viešai kreipėsi į carą, prašydamas priimti savanorišką lenkų 
tautos nuolankumą: 
Atėjome tau atsiduoti kaip didžiadvasiškiausiam iš visų priešininkų. Priklau- 
sėme tau kaip vergai - pagal užgrobimo teisę ir iš baimės. Paniekinome prie- 
varta duotą priesaiką. Šiandien įgijai naują valdovo titulą. Atsiduodame tau 
kaip laisvi žmonės ir gera valia, be apsimetinėjimo ir išskaičiavimo. Tapsi 
mūsų valdovu per malonę Dievo, kurio sprendimui paklūstame. Atmetame 
savanaudišką ir klastingai gundančią užuojautą, pigius žodžius ir viską, ką 
žmonės pompastiškai „tautų teisėmis“ vadina. Skarmalai, kuriais mus ap- 
rengė mielaširdingoji Europa, negali uždengti mūsų žaizdų ir randų. Mes 
nekeliame jokių sąlygų [...]* 


Šio kreipimosi Nikolajus I nė neskaitė. Tačiau Wielopolskis buvo 
atkaklus ir po dešimtmečio, praleisto politikos tyrlaukiuose, paga- 
liau laimėjo Aleksandro II pasitikėjimą. Neilgai jis išbuvo savo pos- 
te; prasidėjo Sausio sukilimas, kurį, pasak Wielopolskio kritikų, jis 
pats ir išprovokavęs. (Žr. 16 skyrių.) 

Nepaisant visko, Wielopolskis turėjo ir gerbėjų. Vienas jų - Wto- 
dzimierzas Spasowiczius, nuosekliai gynęs jo reputaciją visus to- 
lesnius keturiasdešimt metų. Spasowicziaus pažiūros vertos ypa- 
tingo dėmesio, mat jis buvo mišrios ruso ir lenkės santuokos pali- 
kuonis, dirbdamas Peterburgo universiteto kriminalinės teisės 
profesoriumi, vėliau advokatu ir publicistu, didžiausią gyvenimo 
dalį praleido Rusijoje ir mintis reiškė rusų kalba. Politinėje arenoje 
jis kategoriškai priešinosi bet kokioms nacionalizmo apraiškoms, 

menkiausiam lenkų separatizmui. Tačiau kultūros srityje nepails- 
damas kovojo už lenkų teises ir rėmė lenkų autorius. Būdamas vie- 
nas pagrindinių Vestnik Evropy bendradarbių, Spasowiczius negai- 
lestingai pliekė ano meto kultūrinius šovinistus. Gausų skaitytojų 
būrį turėjo ir jo paties įsteigtas žurnalas Ateneum bei jo redaguotas 
savaitraštis Kraj (Šalis). Iš jo veikalų verta paminėti Wielopolskio 
biografiją ir išsamų darbą Obzor istorii polskoi literatury (Lenkų lite- 
ratūros istorijos apžvalga, 1880). 1872 m. suformuluota Spasowicziaus 
tautiškumo samprata išliko aiški ir nedviprasmiška iki gyvenimo 
pabaigos. „Istorinis tautiškumas, atplėštas nuo valstybės, buvusios 
jo lopšiu, turi visišką teisę egzistuoti“ — rašė jis, nes „tautiškumas 
yra moralinis turtas, tautos kruopščiai sukauptas ir skirtas visos 
žmonijos gerovei“. 

Taikaus sambūvio pakraipos literatūra neturėjo jokios aiškios pro- 
gramos. Įvairias jos atšakas vienijantis bendrasis vardiklis buvo vi- 
siškas atsiribojimas nuo konspiracinės politikos. Siekdami išsklai- 
dyti romantikų ir mesianistų puoselėjamą tautiškumo mitą, šios pa- 
kraipos šalininkai stengėsi „normalizuoti“ ir „modernizuoti“ lenkų 
meną: kitaip tariant, vienpusišką maniakišką atsidavimą Lenkijos 
reikalui pakeisti literatūros žanrų ir temų įvairove, kokia buvo bū- 
dinga kitų Europos tautų kultūrai. Žymiausias jų atstovas buvo 
Aleksandras Glowackis (1847-1912), „lenkų Dickensas“, geriau Ži- 
nomas Bolestawo Pruso slapyvardžiu. Jo kūrybinė veikla aprėpė 
1863-1864 m. ir 1905-1906 m. sukilimus - abu jį smarkiai paveikė. 
Pirmajame sukilime rašytojas buvo sužeistas, antrajam kategoriš- 
kai nepritarė. Ankstyvuosiuose darbuose Prusas vengė atvirų poli- 
tinių temų, daugiau dėmesio skyrė psichologiniams stebėjimams ir 
visuomenės kritikai. Kūriniuose Wieš i miasto (Kaimas ir miestas, 1877) 
bei Anielka (1880), kurie buvo galingas išpuolis prieš žemvaldžių 
klasę, vyrauja optimistinė nuotaika - tuo metu rašytojas dar ieškojo 
konkretesnės „pozityvistinės“ programos. Tačiau metams bėgant 
jis darėsi vis niūresnis ir vis labiau linko prie politikos. Šedevre Lal- 
ka (Lėlė, 1890) Prusas aiškiai perspėja, koks žlugimas laukia išdi- 
džių ir pernelyg aukštoms ambicijoms pasidavusių žmonių, tokių 

kaip pagrindinis veikėjas Vokulskis. Faraonas (1897) - tai tikra val- 
džios galių studija, kurioje po lengvu senovės Egipto istorijos šydu 
slepiasi aliuzija į tuometinę Rusiją. Dzieci (Vaikai, 1908) - grynai po- 
litinis veikalas apie revoliucionierius pogrindininkus. 
Paskutiniaisiais gyvenimo metais Prusą apėmė visiškas nusivy- 
limas ar net cinizmas. Kadaise nuodugniai ir įtaigiai atskleidęs ka- 
pitalizmo ydas, dabar ėmė ne mažiau kritikuoti socialistus ir pa- 
žangos šalininkus. Tarptautinė Lenkijos padėtis jam atrodė kone 
beviltiška. Vilhelmo valdoma Vokietija - „plėšikų ir galvažudžių 
tvirtovė“, kur chemijos atradimai tuoj bus pritaikyti neparankiems 
gyventojams išnuodyti ir „kur taisomi labai atgrasūs viralai“; ji „už- 
gimė kraujuje, kraujuje gyvena ir vieną gražią dieną kraujuje pri- 
gers“. Rusija taipgi neteikė daug vilčių galimam kompromisui. Pru- 
sui atrodė, jog Lenkijos nepriklausomybė tėra tik pavojinga svajo- 
nė, kuri pasibaigs tragiškai. Net ir toliausiai į ateitį nukreiptų 
nacionalistinių siekių galutinė riba turėtų būti autonomija. „Lais- 
vės diena! [...] Laisvės diena! [...] Jeigu jau tenka žaisti metaforomis, 
aš pats nematau jokios dienos šviesos, - rašė jis, - tik aušrą, kruviną 
aušrą [...] ir pats velnias težino, kokia išauš diena“. Per visą šimt- 
metį maištingasis nacionalizmas taip nieko vertingo ir nedavė. 


Mes esame nelyginant laukas, kuriame niekas negali užaugti, nes viskas prieš 
laiką pakliūva po pjaunamosios peiliais. Vos tik varpa pasirodo, ir jau kertama! 

[-..] Jeigu visas lenkų kraujas, pralietas už laisvę, būtų supiltas į vieną 
telkinį, tikriausiai rastųsi antrasis Gopto ežeras; o jeigu į vieną krūvą būtų 
surinkti kaulai visų, kurie žuvo mūšiuose, kartuvėse, katorgoje, tremtyje ar 
po visą pasaulį besibastydami, tikriausiai iškiltų antrasis Wawelis. Tačiau 
[...] kokia iš to nauda? Jokios! [...] net ir negali būti, nes lenkų patriotizmas 
susideda vien iš jausmų sprogimų, kurių , deja, neapšviečia protas ir kurie 
negali virsti kūrybinės valios aktais.“ 

Vaikų potekstė nekelia abejonių. Knygoje atskleidžiama Kazimie- 
ro Svirskio, doro ir drąsaus jaunuolio, revoliucinės draugijos „Lais- 
vės riteriai“ vado, patirtis. Čia pasakojama apie beatodairišką sa- 
vęs eikvojimą, neorganizuotumą, ir visa tai baigiasi beprasmiška 
Svirskio savižudybe. Vadovavimas draugijai negailestingai perei- 

na į paprasčiausių sadistų rankas. Tokiais veikėjų paveikslais kaip 
Zajoncas, nieko nebijantis nusikaltėlis, stačiai klestintis revoliuci- 
nės krizės chaose, jo draugužis girtuoklis Starka, gatvėse kariantis 
žmones, ir džiovininkas žydas Regenas, niekaip nesuvokiantis, ko- 
dėl policijos šefas jo bijo mažiau negu jis policijos šefo, negailestin- 
gai smerkiami tie, kurie sukurstė 1905 m. sukilimą ir kurie vis dar 
tebetęsė pogrindžio kovą. Pagaliau ir Svirskio mirtis pasirodė vi- 
siškai nereikalinga ir absoliučiai nedidvyriška. Pakeliui į Galicijos 
frontą pabėgėlis vadas miega daržinėje ir prabunda nuo artėjančių 
žingsnių garso. 

Staiga jam pasirodė, kad tas elegantiškas kazokas su garbanėle griebia jį už 
sprando ir tempia lyg kokią dvėseną per sniegą pas karininkus. Jo visas kū- 
nas drebėjo. Jis prispaudė brauningą prie dešiniosios ausies ir lengvai spus- 
telėjo gaiduką [...] Galvoje sugaudė viso pasaulio varpai, žemės rutulys su- 
byrėjo į liepsnojančius gabaliukus - ir visa nurimo amžiams |...) 

Tačiau kazokai atėjo ne suimti Svirskio; jie net nežinojo, kad jis palėpėje. 
Karininkai juos buvo pasiuntę maisto. Radę duris užrakintas, kazokai pasi- 
beldė, o kai niekas neatsiliepė, nuėjo prie kitų trobų. 

Vargšelis Kazimieras paskubėjo ir šį sykį.?* 

Taikaus sambūvio šalininkų stovykloje svarbiausią vaidmenį vai- 
dino istorikai, ypač kai savo tyrimų metodiką pradėjo grįsti pozity- 
vizmo idėjomis. Čia įdomu priminti tai, kad Henrio Buckle'o nova- 
toriška History of Civilization in England (Anglijos civilizacijos istorija, 
1861) į lenkų kalbą buvo išversta vos metams tepraėjus nuo jos pa- 
sirodymo Londone. Lenkų pozityvistus, kaip ir Buckle'ą, žavėjo dar- 
vinizmas bei evoliucijos teorija biologijoje. Jie paskubėjo atsikratyti 
tiesioginių politinių svarstymų ir metėsi kaupti duomenų ir doku- 
mentų, atskleidžiančių tiriamą temą visais kitų nepripažįstamais ir 
su politika nesusijusiais aspektais. Aiškiausiai jų idealai suformu- 
luoti Wladystawo Smolenskio polemikoje. Jis labai tiesiai pareiškė 
savo poziciją bendruoju klausimu - ar istorikas turi kreipti savo 
pažinimą link praktinių tikslų ar ne. „Atsakymą į šį klausimą nule- 
mia mūsų bendroji mokslo samprata, - rašė jis, - o mokslas neturi 
jokių kitų tikslų, tik įvertinti ir aiškinti reiškinius. Botanikui visai 

nesvarbu, ar kurios nors augalo savybės gali būti naudingos medi- 
cinoje ar gastronomijoje. Panašiai ir istorikas neprivalo iš praeities 
pešti pamokomų išvadų. Iš botanikos mokslo gali turėti naudos vi- 
rėjai, iš istorijos studijų - valstybininkai, jeigu jie to pageidauja. Ta- 
čiau praktinė nauda yra atsitiktinis, bet ne būtinas mokslinės veik- 
los rezultatas“. Tai taręs, Smolenskis padaro savo garsųjį pareiški- 
mą - pasmerkia politizuotą istoriją, kuri Lenkijoje vis dar tebesigilino 
į padalijimų priežastis ir padarinius: 

Lenkijos žlugimą laikyti esminiu dalyku, vertinant praeitį, yra visiškai ir ab- 
soliučiai klaidinga [...] Valstybės išnykimo faktas yra svarbus devyniolikto- 
jo šimtmečio istorijai; tačiau mokslinės priežasties, dėl kurios turėtume tatai 
laikyti esminiu visos mūsų istorijos įvykiu, nėra. Nejau visa Lenkijos istorija 
buvo vien tik šių padalijimų preliudija? Nejau nebuvo kitų veiksnių, o tik 
netobula valstybės prigimtis? [...] Būtų suprantama, jeigu nuosmukio ir žlu- 
gimo tema dominuotų valstybės istorijoje, bet tik ne tautos istorijoje — o kaip 
tik tauta yra pirmutinis istorijos tyrinėjimų objektas ir nesiliauja egzistuoti 
praradusi politinį savarankiškumą [...] Darinys, kurį vadiname valstybe, nė- 
ra visų gyvenimo apraiškų centras, ir jos istorija nėra praeities kvintesencija. 
Šalia to, kad kūrė savo valstybę, lenkų tauta įnešė savo indėlį į civilizaciją, 
kuris išliko ir valstybei žlugus, o tai ir yra svarbiausia istorijos tema? 


Istorikai pozityvistai visais būdais neigė politinių motyvų įtaką sa- 
vo darbams. Tačiau siekdami prigesinti perdėm įkaitintas neprik- 
lausomybės ir valstybingumo temas, jie neišvengiamai apramino 
intelektinę atmosferą, o tokioje kaip tik ir bandė veikti taikaus sam- 
būvio politinės jėgos. (Žr. I t., 1 skyrių.) 

Filosofinis taikaus sambūvio politikos pagrindas buvo labai įvai- 
rialypis. Stengdamiesi išvengti lenkams ypač būdingo mesianizmo, 
šios politikos šalininkai neretai patekdavo užsienio srovių įtakon ir 
imdavo jas mėgdžioti. „Minimalistų“ Lenkijoje būta nuo pat XVIII a. 
Tai mąstytojai Janas Sniadeckis (1756-1830), prancūzų Šviečiamo- 
sios epochos idėjų skelbėjas, ar Michatas Wiszniewskis (1794—1865), 
škotų „sveiko proto“ mokyklos sekėjas; ir net tuomet, kai susižavė- 
jimas romantizmu buvo pasiekęs aukščiausią tašką, savo darbą dirbo 
katalikų filosofai Eleonora Ziemiecka (1819-1869) ir Krokuvos ku- 

nigas Stefanas Pawlickis (1839-1916). Po 1863-iųjų pozityvistai įgi- 
jo persvarą, tačiau toli gražu ne monopolį. Jų idėjinį vadą Julianą 
Ochorowiczių (1850-1917), Leipzigo universiteto auklėtinį ir „nau- 
josios krypties“ vadovą, kaip jis buvo vadinamas Varšuvoje, gali- 
ma laikyti Comte'o sekėju. „Pozityvistas, - rašė jis, - tai vardas, su- 
teikiamas tam, kas savo teiginius paremia galimais patikrinti įro- 
dymais, tai žmogus, kuris nepasirengęs neaptarinėja abejotinų temų 
ir niekuomet nekalba apie protui nesuvokiamus dalykus“. Kartu 
su neokantizmo šalininkais Ochorowiczius kovojo prieš ankstesnės 
mados liekanas. Eidami kiekvienas savuoju keliu, šie filosofai atli- 
ko vieną bendrą darbą - nukreipė lenkų šviesuomenės mintis nuo 
revoliucinių fantazijų ir svajonių apie kerštą.*? 

Romanas Dmowskis, 1897 m. įkūręs tautinį demokratinį (ende- 
kų) sąjūdį, taikaus sambūvio idealus perkėlė į modernios partinės 
politikos lygmenį. Tačiau pats taikaus sambūvio principų laikėsi 
tik susidūręs su praktiniais politiniais metodais. Kitais atvejais jis 
labiau linko į agresyvų stilių ir radikalias programas. Dmowskis 
anksti padarė išvadą, kad didžiausią grėsmę lenkų tautos išliki- 
mui kelia Vokietijos imperializmas, ir dairėsi į Rusiją. Kaip atpil- 
do už lojalumą carui jis tikėjosi didžiulių nuolaidų. Dmowskis su- 
silaukė Rusijos liberalų paramos, o 1907-1912 m. išrinktas į Dūmą 
atkakliai siekė iškovoti Lenkijai autonomiją. Pačioje Lenkijoje jis 
įkvėpė miesto buržuaziją dideliems ekonomikos užmojams ir ne- 
vengė kurstyti jų paslėptos antipatijos Lenkijos žydams. 1911 m. 
pabandęs organizuoti žydų įmonių boikotą, pralaimėjo kituose rin- 
kimuose. Jis vienodai priešinosi ir senajam dvarininkų konserva- 
tyvizmui, ir naujiesiems, įgavusiems klasinį pamatą valstiečių ir 
socialistų partijų judėjimams. Svarbiausias savo mintis Dmows- 
kis išdėstė veikaluose Myšli nowoczesnego Polaka (Naujųjų laikų lenko 
mintys, 1903) ir Niemcy, Rosja i kwestia polska (Vokietija, Rusija ir 
Lenkijos klausimas, 1908) kur pabrėžė gerąsias individualizmo ir 
konstitucionalizmo ypatybes ir tuo patraukė Vakarų Europos dė- 
mesį. Per Pirmąjį pasaulinį karą jis buvo pats tinkamiausias kan- 
didatas palaikyti ryšiams su Antantės valstybėmis. Nuo 1916 m. 

vadovavo Lenkijos tautiniam komitetui Paryžiuje, o 1919 m. - Len- 
kijos delegacijai Taikos konferencijoje. Dmowskis buvo kone reikš- 
mingiausia figūra moderniosios Lenkijos politikoje. Tačiau jam taip 
ir nepavyko nutverti valdžios vadžių. Jis buvo amžinas Jozefo 
Pilsudskio varžovas ir pavydūnas.*! 

Organizacijos, kurioms Dmowskis priklausydavo, atrodė gana 
efemeriškos. Jos kūrėsi skelbdamos bendriausio pobūdžio tautinio 
atgimimo šūkius ir pritraukdavo be galo skirtingus žmones, turin- 
čius pačių įvairiausių, kartais net nesuderinamų interesų. Tad ne- 
retai pasukdavo tokiais keliais, kuriais jų įkūrėjai nė neketino eiti. 
1887 m. Šveicarijoje Dmowskis kartu su senu emigrantu ir prisie- 
kusiu liberalu rašytoju Zygmuntu Mitkowskiu (1824-1915) įkūrė 
Lenkų sąjungą, kuriai pavadinimą paėmė iš anksčiau Prūsijos Len- 
kijoje neilgai veikusios (1848-1850) organizacijos. Pajutęs, kad są- 
junga pradeda įgauti jo skoniui nepatrauklų revoliucinį atspalvį, 
Dmowskis 1893 m. balandį iš jos pasitraukė ir iš atskilusios dalies 
įkūrė savo Tautinę sąjungą, kuri, kaip ir jos karingo jaunimo sekcija 
Zet (Lenkų jaunimo sąjunga), buvo dešiniosios pakraipos. Per kitus 
tris dešimtmečius iš Tautinės sąjungos išsirutuliojo net kelios poli- 
tinės partijos - Tautinis demokratinis judėjimas (SN-D) 1897 m, 
Liaudies tautinė sąjunga (ZL-N) 1919 m. ir Tautinis judėjimas (SN) 
1928 m. Paplito bendras visų Dmowskio organizacijų pavadinimas 
Endecja (Tautinė demokratija, endekai). Svarbiausias jų indėlis į na- 
cionalizmo politiką buvo tai, kad savo idėjas jie siekė skleisti visose 
trijose padalytos valstybės dalyse (jų pirmtakai paprastai apsiribo- 
davo tik viena imperija) - ir taip tautinio klausimo svarstymus pa- 
kelti į „visos Lenkijos“ lygį. Dėl politinių priežasčių endekai atvirai 
priešinosi tautinei nepriklausomybei, tačiau primygtynai reikala- 
vo visų Lenkijos žemių susijungimo, o turint galvoje tuometines 
imperijų sienas tai nebuvo įmanoma. Todėl ir jų raginimas kurti 
„atskirą ir autonominę Lenkiją“ nė kiek ne mažiau drumstė vande- 
nį už tautinių revoliucionierių puoselėjamus „suverenios ir neprik- 
lausomos Lenkijos“ planus. Be Dmowskio, endekų dvasiniai tėvai 
buvo žurnalistas Janas Ludwikas Poplawskis (1854-1908) ir Zyg- 

muntas Balickis (1858-1916), parašęs labai reikšmingą veikalą 
Egoizm narodowy wobec etyki (Tautinis egoizmas ir etika, 1902). 
Pilsudskis (1867-1935) buvo tikras taikaus sambūvio šalininkų 
kartos maištininkas, pozityvizmo epochos romantikas. Jis gimė Lie- 
tuvoje, buvo antras senos, nelabai pasiturinčios šeimos sūnus ir be- 
veik visą jaunystę praleido Vilniuje. Didelę įtaką jam turėjo neiš- 
senkamas motinos patriotizmas - nuo pat ankstyvo amžiaus Pil- 
sudskis stengėsi nepasiduoti tai slogiai nuotaikai, kuri po Sausio 
sukilimo apėmė daugelį jo amžininkų. Dvidešimties metų jį arešta- 
vo caro policija, tirianti pasikėsinimą į Aleksandrą III; o už slaptąją 
veiklą, į kurią vos ne priverstinai buvo įsipainiojęs kartu su vyres- 
niuoju broliu Bronistawu, praleido penkerius metus tremtyje Rytų 
Sibire. Šiame pirmajame savo politinės veiklos etape Pilsudskis pa- 
laikė glaudžius ryšius su socialistų judėjimu. Jis įsteigė ir redagavo 
Lenkijos socialistų partijos žurnalą Robotnik (Darbininkas), dirbo pog- 
rindyje agitacinį ir partinį organizacinį darbą; kurį laiką gyveno Lon- 
done ir bendravo su kitais revoliucionieriais tremtiniais. Antrą kar- 
tą suimtas 1900 m., Pilsudskis buvo įkalintas Sankt Peterburgo psi- 
chiatrinėje ligoninėje, bet lenko gydytojo padedamas iš ten pabėgo. 
1904-1905 m. atsidūręs Japonijoje varžėsi su Dmowskiu dėl Rusi- 
jos-Japonijos karo politinių trupinių. 1905-1907 m.jis vėl Lenkijoje, 
Lodzėje, pačiame revoliucinio teroro ir streikų sūkuryje. Nors mark- 
sizmu Pižsudskis domėjosi tik paviršutiniškai ir jokiai bolševikų or- 
ganizacijai nepriklausė, jo revoliucinės veiklos pradžia buvo labai 
panaši į daugelio bolševikų vadų. Kaip ir Lenino, kurio vyresnysis 
brolis už tą patį 1887 m. pasikėsinimą į carą nubaustas mirtimi, Pit- 
sudskio veiklos emocinis postūmis buvo pažeminimo jausmas, iš- 
gyventas ankstyvoje jaunystėje, kai teko atlikti bausmę už tai, ko 
nepadaręs. Kaip ir Feliksas Dzieržynskis, lankęs tą pačią mokyklą 
Vilniuje ir išmestas už tai, kad klasėje kalbėjo lenkiškai, jis iš pra- 
džių neskyrė „nacionalizmo“ nuo „socializmo“. Kovodamas su 
nekenčiamu režimu naudodavosi pirma pasitaikiusia idėja ar gink- 
lu. Antrasis Pilsudskio veiklos etapas prasidėjo 1908 m. ir tęsėsi iki 
1921 m. Tai buvojėgos, ginkluotos kovos, įkvėptos triuškinamo pra- 

laimėjimo, kurį Rusijoje patyrė visos revoliucinės grupuotės, laiko- 
tarpis. Vienam iš senų draugų socialistų jis rašė: 


Tegul kiti sau žaidžia barstydami gėles socializmui ar lenkiškumui, ar kam 
tik patinka [...] Aš šioje išvietės atmosferoje - negaliu! [...] Noriu nugalėti. 
Naujausia man kilusi mintis - sukurti [...] brutalios jėgos organizaciją, ku- 
rios veikimo būdai būtų nepakeliami humanitarams. Tą sumanymą ketinu 
įgyvendinti ir, prisiekiu, arba pasieksiu savo, arba mirsiu.“ 


Lygiai kaip ir bolševikai, Pilsudskis pasmerkė pagrindinės socialde- 
mokratų srovės išsisukinėjimo politiką ir priėjo išvadą, kad tik eliti- 
nė, disciplinuota organizacija yra vienintelis būdas kovoti su valdan- 
čiosiomis priešiškomis jėgomis. Reikiamą kapitalą sukaupė plėšikau- 
damas keliuose, o 1908 m. balandį Bezdonyse, netoli Vilniaus, labai 
sėkmingai apiplėšė pašto traukinį. Tačiau skirtingai nuo bolševikų, 
jis rinkosi tarnavimą kariuomenėje ir atvirą nacionalistinę kampani- 
ją, įsitikinęs, jog tėvynainių lenkų lojalumas yra geresnė dirva veiklai 
nei raginimai į klasių kovą. Kaip tik nuo tada Pilsudskis ėmė siekti 
vienintelio tikslo - Lenkijos nepriklausomybės. Austrijoje jis ėmė kurti 
savo legionus, iš pradžių prisidengęs šaulių sąjungų vardu, o vėliau 
atvirai, kai pavyko įtikinti Centrines valstybes, jog jis galėtų būti nau- 
dingas, jei kiltų karas. Pilsudskiui buvo suteiktas brigados generolo 
laipsnis ir leista rengti karo pratybas Karpatuose. 1914-1917 m. jis 
austrų kariuomenės gretose kovėsi Rytų fronte. Kurį laiką ėjo karo 
ministro pareigas regentinėje vyriausybėje, tačiau kai atsisakė pri- 
siekti kaizeriui, vokiečių buvo suimtas ir nuo 1917 m. liepos iki 1918 
m. lapkričio įkalintas Magdeburgo pilyje. Dešimtį metų Pilsudskis 
tęsė nenuilstamą kovą, ir triumfas buvo jau čia pat, tik anuomet var- 
gu ar kas galėjo jį nujausti. (Žr. 18 skyrių.) 

Kad suprastum nepaprastus sėkmės posūkius Pilsudskio kelyje, 
reikia atidžiau pažvelgti į tris išskirtinius šios sudėtingos asmeny- 
bės bruožus. Pirma, jis buvo konspiratorius, o ne valstybininkas. Jo 
mąstyseną suformavo žiauri Rusijos pogrindžio tikrovė. Pilsuds- 
kiui buvo svetimas kompromisas ar kantrus prisitaikymas, jis ma- 
žai ką turėjo bendra su tokiais politikais kaip socialistas Daszyns- 

kis, valstiečių vadas Witosas ar tas pats Dmowskis, su kuriuo, kaip 
viltasi, jis vėliau turėjęs bendradarbiauti. Antra, Pilsudskis buvo ko- 
votojas. Patekusį aklavietėn jį natūralus instinktas vertė iš ten išsi- 
veržti. Tai buvojo diplomatijos, o vėliau, 1926 m., - požiūrio į kons- 
tituciją skiriamasis bruožas. Trečia, jis buvo dramblys atsiskyrėlis. 
Turėjo visas politiko ydas, kurios reiškėsi visu stiprumu: buvo aikš- 
tingas, beprotiškai drąsus, šiurkštus, kerštingas, vaikiškas, nekal- 
bus, nenuspėjamas. Kolegas ir bendražygius išmušdavo iš vėžių, 
oponentus įžeidinėdavo. Jis nesugebėjo paklusti partijos drausmei 
ar laikytis nuoseklios politinės linijos. Bet niekas nepaneigs jo vaid- 
mens, suvaidinto Lenkijos istorijoje 1918-1921 m. Jo valanda išmu- 
šė - lygiai kaip po dvidešimties metų Churchillio - nuėjus pusę 
gyvenimo kelio, nusėto neapdairiomis klaidomis ir nesėkmėmis. 
Kiek dvasios stiprybės, energijos ir nepalaužiamo ryžto jam reikėjo 
turėti, kad galėtų primesti savo valią apie jį besitelkiantiems men- 
kesniems ir atsargesniems žmonėms. XX a. Lenkijos istorijoje kažin 
ar rastume kitą veikėją, galintį prilygti Jozefui Pilsudskiui.*“ 

Per dešimtmetį iki Pirmojo pasaulinio karo Lenkijos politinis gy- 
venimas pasidalijo į du polius. Dvi pagrindinės tautinio judėjimo 
linijos - Dmowskio narodowcy, arba tautininkai, ir Pilsudskio nie- 
podlegtošciowcy, arba nepriklausomybininkai, — veikė visose trijose 
padalytos Lenkijos dalyse ir gožė visas kitas organizacijas. Abu šiuos 
sąjūdžius jungė tai, kad neginčijamą pirmenybę jie teikė tautiniam 
klausimui; tačiau kardinaliai skyrėsi savo filosofija, taktika ir tem- 
peramentu. Tautininkai tautą laikė atskira etnine bendrija, turinčia 
neatimamą ir išimtinę teisę į savo protėvių teritoriją; nepriklauso- 
mybininkų stovykla, priešingai, labiau linko prie dvasinės bend- 
ruomenės - vienijamos kultūrinių ir istorinių saitų, apimančios ir 
kitas toje žemėje gyvenančias pavergtas tautas - sampratos. Tauti- 
ninkams atrodė, kad didžiausią tarptautinį pavojų kelia stiprėjanti 
Vokietijos imperija, todėl jiems neliko nieko kito kaip svarstyti są- 
jungos su Rusija taktiką. Nepriklausomybininkai istoriniu priešu 
laikė Rusiją ir laukė tos dienos, kai galės pakelti prieš ją ginklą kar- 
tu su austrais ir vokiečiais. Tautininkai suprato, kad, sudariusi neiš- 

vengiamą sąjungą su Rusija, Lenkija prarastų bet kokias realias vil- 
tis atgauti nepriklausomybę, ir buvo linkę pasitenkinti autonomija 
Rusijos sudėtyje. Remdamiesi tomis pačiomis prielaidomis, neprik- 
lausomybininkai teigė, jog tautinės nepriklausomybės siekis neiš- 
vengiamai reiškia ginkluotą kovą su Rusija - tai šventa lenkų gink- 
luoto pasipriešinimo tradicija. Tautininkai dažnai vadinami „rea- 
listais“, nes buvo linkę siekti kompromiso su didžiosiomis 
valstybėmis, o nepriklausomybininkai, pasiryžę kovoti su visais atė- 
jūnais, nepaisant realių galimybių, vadinami „romantikais“. Tačiau 
namie tautininkai atrodė atšiaurūs, stokojantys tolerancijos, ypač 
kitų tautinių grupių atžvilgiu; tuo tarpu nepriklausomybininkai pa- 
sirodė besą palyginti švelnūs ir tolerantiški. Tautininkai kaupė nuo- 
dus kovai su vidiniais priešais, nepriklausomybininkai galando kir- 
vius kovai su išoriniais priešais. 

Apibūdinant lojalizmo, ginkluoto pasipriešinimo ir taikaus sam- 
būvio judėjimų tradicijas, būtina pabrėžti, kad šitos idėjos persmel- 
kė visas politinės veiklos formas. Tik retsykiais jos tiksliai sutapda- 
vo su atskirų politikų pažiūromis ar su skelbiamomis partijų pro- 
gramomis. Tačiau kaip priespaudos, jaučiamos visose Lenkijos 
politinio gyvenimo srityse, atspindys šios idėjos, įvairiai susipynu- 
sios, stipriau ar silpniau išryškėdavo kiekvieno žmogaus mąstyme. 
Kai XIX a. pabaigoje dinastinės imperijos leido kurtis politinėms 
organizacijoms, jose bemat išsiskirdavo lojalusis, ginkluoto pasip- 
riešinimo ir taikusis sparnai. Antai valstiečių judėjimo vadovai am- 
žinai ginčijosi, kokiu būdu lenkų valstietis daugiau laimės - ban- 
dydamas įtikti valdžiai, kovodamas prieš ją ar derėdamasis su ja. 
Nuo pat savo veiklos pradžios susiskaldė ir socialistai: šį judėjimą 
sudarė internacionalistų (arba antinacionalistų) ir revoliucinių na- 
cionalistų sparnai bei nuosaikusis centras, kuris ir socialinius, ir tau- 
tinius tikslus laikė vienodai reikšmingais. Vokietijoje jie susidūrė 
su valstybės remiamu socializmu, o Rusijoje - su vadinamuoju po- 
liciniu socializmu; abi šios socializmo apraiškos buvo savotiškos 
variacijos lojalizmo tema. Ne mažiau paini buvo ir atskirų politikų 
pozicija. Žinoma, atsirastų vienas kitas išskirtinis pavyzdys, įrodan- 

tis, kad Žmogus gali nuosekliai laikytis vienos linijos visą gyveni- 
mą, tačiau kur kas dažnesni tokie atvejai, kai pažiūros būdavo kei- 
čiamos atsižvelgiant į įvykių raidą. Ne veltui sakoma, jog eigulius 
žvėrims saugoti nuo brakonierių geriausia rinktis iš atgailaujančių 
brakonierių. Tad nė kiek nestebina, kad itin atsidavusiais lojalistais 
tapo kaip tik tie lenkai, kurie jaunystėje buvo pasinėrę į revoliuci- 
nes fantazijas. Vienas ryškiausių tokio persimainymo pavyzdžių - 
generolas Jozefas Zajączekas (1752-1826), savo veiklą pradėjęs kaip 
jakobinas Kosciuškos štabe, o baigęs kaip caro vietininkas Varšu- 
voje, paskirtas 1815 m. Jozefo Pitsudskio kritikai nenutylėjo, jog jis 
taip pat „yra jakobinas, virtęs šovinistu“, kad paėmęs valdžią už- 
miršo visus idealus, puoselėtus būnant opozicijoje. Ir atvirkščiai, 
patys veikliausi revoliucionieriai dažnai rasdavosi iš atsivertusių 
lojalistų. Be jokios abejonės, pati tinkamiausia dirva lenkų revoliu- 
cionieriams augti ir mokytis buvo Rusijos kariuomenės karininkų 
korpusas. Toli nuo šių kraštutinumų, pačiame Lenkijos politikos 
centre, tie politiniai veikėjai, kurie bandydavo suderinti prieštarin- 
gas įtakas, paprasčiausiai rizikuodavo likti nesuprasti. Štai, žvel- 
giant į kunigaikščio Adamo Jerzio Czartoryskio veiklą, visai nesun- 
ku pamatyti, kad būdamas Rusijos užsienio reikalų ministru 1804- 
1806 m. jis veikė kaip „lojalistas“, būdamas Vilniaus mokyklų 
apygardos kuratoriumi 1803 m., skatindamas lenkiškų mokyklų stei- 
gimą jis reiškėsi kaip „taikusis“, 0 1831 m. vadovaudamas laikina- 
jai vyriausybei, kuri nuvertė carą, jis tapo ginkluoto pasipriešinimo 
dalyviu. Toks permainingas Czartoryskio likimas anaiptol neturė- 
jo nieko bendra su kokiomis nors dramatiškomis jo asmeninių pa- 
žiūrų pervartomis, o priklausė nuo esminių politinės situacijos po- 
kyčių bei labai skirtingos Aleksandro I ir Nikolajaus I politikos. 
Kaip visuomet, logiška ir nuosekli atrodo tik abstrakti politinės min- 
ties istorija, tačiau kokia vis dėlto velniškai komplikuota yra realiai 
egzistavusių ir turėjusių veikti nuolat kintančiomis aplinkybėmis 
vyrų ir moterų istorija. 

Politinis gyvenimas lenkų žemėse buvo susijęs ir su galingomis, 
nepriklausomomis institucijomis, kurios, nors neturėdamos jokių 

atvirai politinių tikslų, vis tiek darė nemažą politinę įtaką. Šių insti- 
tucijų vaidmuo paprastai sustiprėdavo represijų laikotarpiais, kai 
politinėms organizacijoms būdavo uždrausta laisvai veikti. Ryškiau- 
sias ir reikšmingiausias vaidmuo čia teko krikščionių Bažnyčiai, ypač 
Romos katalikų, kuriai vadovavo Vatikanas. O jis buvo nepaval- 
dus Lenkiją pasidalijusioms valstybėms. (Žr. 7 skyrių.) 

Antroji vieta, gal ir netikėtai, teko lenkų masonijai, apie kurios 
ilgalaikę veiklą byloja gausūs pareiškimai bei dekretai, skelbiantys 
jos uždraudimą. Senojoje Respublikoje masonų veikla oficialiai bu- 
vo uždrausta 1734 m., tačiau atsinaujino valdant Stanislovui Au- 
gustui ir net paskelbė karalių vienu iš labiausiai atsidavusių orga- 
nizacijos narių. Nuo tada masonų ložės, kurioms vienodai nepriim- 
tinas buvo ir Bažnyčios religinis absoliutizmas, ir politinis valdžios 
spaudimas, rėmėsi savo narių slaptosios veiklos papročiais ir su- 
vaidino svarbų, tik dar menkai pripažintą vaidmenį tautinio išsiva- 
davimoistorijoje. Prūsijos Lenkijoje masonai ilgainiui kone visai su- 
vokietėjo ir veikė išvien su vokiečių liberalais. Tačiau Kongresinėje 
karalystėje, o vėliau, po 1905 m. revoliucijos, ir Rusijos Lenkijoje jie 
sulaukė daug sekėjų iš lenkų liberaliosios inteligentijos. Kai kurie 
jų istorijos momentai, kaip antai po nelaiminga žvaigžde gimusio 
Waleriano Lukasinskio (1786-1868) 1819 m. įkurtas tautinis laisvų- 
jų masonų judėjimas, yra gerai žinomi. Bet nuodugnesni tyrinėji- 
mai dar tik pradedami, ir jeigu kas pateiktų visą XIX-XX a. pra- 
džios Lenkijos masonų sąrašą, ko gero, nustebtume jame išvydę ne 
vieną didžiųjų kovotojų už tautos laisvę pavardę.“ 

Galų gale nederėtų užmiršti, kad lenkų nacionalizmas tebuvo tik 
politinio gyvenimo dalis. Turint omeny galutinę sėkmę, kartais na- 
cionalizmui suteikiama daugiau reikšmės, nei jis nusipelno. Žino- 
ma, lenkų tautos tapsmas privalo būti dėmesio centre, tačiau ne 
mažiau svarbu ir tai, kad tose pačiose lenkų žemėse lygiagrečiai 
radosi bei stiprėjo ir kiti sąjūdžiai: rusų, vokiečių, ukrainiečių, lie- 
tuvių, žydų nacionalizmas, taip pat populizmas, socializmas, libe- 
ralizmas ir konservatizmas. To laikotarpio Lenkijos istorija nėra vien 
pasakojimas apie tai, kaip lenkų tauta žengė pirmyn į nepriklauso- 

mybę. Priešingai, čia rasime aibę painiausių konfliktų, kuriuos anuo- 
met mažai kas vylėsi lengvai išnarplioti. 

Kai kurie narsiausi ir šviesiausi anų dienų veikėjai nebuvo pla- 
čiai pripažinti vien dėl to, kad priešinosi visoms be išimties politi- 
nio valdymo formoms. Vienas iš tokių - Janas Ignacas Baudouinas 
de Courtenay (Ivanas Aleksandrovičius Boduenas de Kurtenė, 1845- 
1929). Jis buvo filologas, niekuomet negavęs darbo gimtojoje Var- 
šuvoje; tačiau profesoriaudamas Kazanės, Dorpato, Krokuvos, Sankt 
Peterburgo universitetuose, išgarsėjo kaip vienas moderniosios kal- 
botyros pradininkų. Pacifistas, gamtosaugininkas, feministas, pa- 
žangus švietėjas, laisvasis mąstytojas, jis atmetė daugelį savo amži- 
ninkų priimtų visuomeninio ir intelektinio gyvenimo normų. Ypač 
Baudouiną de Courtenay siutino tuometiniai visokio plauko nacio- 
nalistai. Tyrinėdamas „mažųjų“ slavų tautų - serbų, slenžėnų, slo- 
vėnų - tarmes, jis puikiai suvokė, kad individo teisei į savąjį kultū- 
rinį tapatumą modernusis nacionalizmas buvo nė kiek ne mažiau 
grėsmingas už imperinius režimus. Pasak jo, tas Varšuvos politi- 
kas, kuris norėtų kašubus, slenžėnus, baltarusius paversti lenkais, 
neturi teisės įsižeisti, kai caro administracija bando lenkus paversti 
rusais. Vengrijoje Baudouinas de Courtenay buvo apkaltintas šni- 
pinėjimu carui, nes domėjosi slovakų problemomis. Galicijoje pa- 
aiškėjo, kad anaiptol nepageidaujamas yra jo požiūris į ukrainie- 
čius, todėl nepratęsta sutartis dėstyti Jogailos universitete. Rusijoje 
mokslininkas buvo apšauktas išgama ir išdaviku, o 1913 m. įgrūs- 
tas į kalėjimą už kitokios nuomonės sakymą. Galiausiai 1918 m. grį- 
žęs į Varšuvą jis baisiausiai įžeidė savo tėvynainius, kai priimda- 
mas katedros profesoriaus honoris causa laipsnį inauguracinėje 
kalboje pareiškė, jog „Lenkija atgimė ne tam, kad padidintų impe- 
rialistinių valstybių hienų skaičių“. 1922 m. Boudouinas de Courte- 
nay kandidatavo į prezidentus; remiamas tautinių mažumų jis ga- 
vo bemaž 20 procentų balsų. Tačiau apstulbino daugelį savo šali- 
ninkų samprotavimais apie švietimo reformą, mat siūlė lenkų kalbą 
dėstyti visose Lenkijos žydų mokyklose, lygiai kaip jidiš kalbos 
mokyti visose lenkų mokyklose. Nekyla abejonių, kad Baudouino 

de Courtenay idealų šaknys siekė geriausias lenkų individualizmo 
ir laisvos valios tradicijas, tik moderniojo lenkų nacionalizmo rė- 
mai jiems buvo gerokai per ankšti. Dėl šios priežasties tokios idėjos 
gana retai minimos naujųjų laikų istorijose. Kita vertus, be jų Len- 
kijos politikos vaizdas yra toli gražu ne išsamus.“ 


+ 1331 


XXa. pradžioje Lenkijos nepriklausomybė buvo toks pat miražas kaip 
ir anksčiau. Vokietijoje ir Rusijoje iš centro valdomos lenkiškos pro- 
vincijos tevaidino menką vaidmenį politikoje. Joks politikas nacio- 
nalistas neužėmė atsakingo posto šių imperijų valdžios struktūrose. 
Austrijoje, kuri 1867 m. suteikė Galicijai politinę ir kultūrinę autono- 
miją, lenkai buvo vienas iš tvirčiausių Habsburgų režimo ramsčių. 
Jie apsiribojo vien Galicija ir neskyrė daug dėmesio bendriesiems vi- 
sų lenkų reikalams, o dar mažiau - pasiūlymui veikti išvien su tėvy- 
nainiais Vokietijoje ir Rusijoje. Visų trijų imperijų policija puikiai de- 
rino savo veiksmus uoliai malšindama tautinius judėjimus - įvairiau- 
sioms lenkų partijoms, susikūrusioms trijose padalytos valstybės 
dalyse, niekados nepavyko pasiekti tokio koordinacijos lygio.*? Dip- 
lomatijos fronte Lenkijos klausimas jau seniai buvo išnykęs iš šių vals- 
tybių darbotvarkės. Kai pirmoje XIX a. pusėje Vienos sutarties sąly- 
gos buvo nebaudžiamai sulaužytos, užsienio valstybės liovėsi ašt- 
riau reaguoti į šią problemą. Dabar daugumai valstybininkų lenkai 
tapo dar viena tautine mažuma, kurios keliamas reikalavimas elgtis 
su ja teisingai nereiškė teisės į suverenumą. Klestinčio imperializmo 
pasaulyje jie nekėlė klausimo, kiek Vokietijos ar Rusijos valdymas 
naudingas Lenkijai, lygiai kaip jiems nerūpėjo jų pačių valdymo nau- 
da Airijai, Egiptui, Alžyrui ar Panamai. Visi paskutinių penkių de- 
šimtmečių diplomatiniai žingsniai Lenkijai buvo nepalankūs. Bis- 
marcko laikų Prūsijos ir Rusijos sąjunga, be kita ko, reiškė ir bendrą 
supratimą, kad reikia užgniaužti Lenkijos klausimą ir kartu užkirsti 
kelią bet kokiam įsikišimui iš šalies. 1888 m. sąjunga dar labiau su- 
stiprėjo, kai prie jos - nuo šiol Dreikaiserbund (Trijų imperatorių są- 
junga) - prisijungė Austrija-Vengrija. Žlugus Bismarckui ir dėl to pa- 

sikeitus didžiųjų valstybių jėgų pusiausvyrai, atsirado erdvės ma- 
nevruoti, ypač per Rusijos-Japonijos karą ir 1905-1906 m. revoliuci- 
ją. Tačiau 1891 m. Prancūzijos ir Rusijos sąjunga neutralizavo vieną 
iš dviejų Vakarų valstybių, galinčių iškelti Lenkijos reikalą, o 1907 m. 
Anglijos ir Rusijos susitarimas nustūmė ir antrąją. Taip Lenkijos klau- 
simas visais atžvilgiais buvo numarintas. 

Pamažėl ėmė blėsti ir pati lenkų tautinė savimonė. Vokietijoje 
lenkų padėtis buvo kur kas silpnesnė negu ta, kurią jie turėjo Prūsi- 
jos karalystėje. Teisybė, lenkų skaičius Pamaryje ir Poznanėje nesu- 
mažėjo. Jie sėkmingai atlaikė 8-ojo dešimtmečio kulturkamptfą ir 
Prūsijos kolonizacijos komisijos veiklą 1886-1913 m. Vis dėlto ne- 
gailestinga industrializacijos plėtra, didėjanti gyventojų migracija, 
vokiečių dominavimas aukštosiose mokyklose paliko savo pėdsa- 
kus. Lenkams iškilo grėsmė pavirsti smulkia kaimo bendruomene. 
Vienintelė Poznanė, turėdama puikias švietimo įstaigas ir gausias 
kvalifikuotų lenkų darbininkų gretas, pasipriešino laikmečio ten- 
dencijoms ir stengėsi išlikti lenkiška. Silezijoje, antrajame pagal ga- 
mybą pramonės rajone po Ruhro, germanizacija vyko visu pajėgu- 
mu. Vietiniai gyventojai, ne taip kaip poznaniečiai, visiškai užmir- 
šo savo ankstesnius ryšius su Lenkijos valstybe. Vokiečiai juos 
vadino Wasserpolaken, „atskiestais lenkais“, nors tai ir prasilenkė su 
tiesa, turint galvoje jų savitą charakterį; antra vertus, tai atspindėjo 
jų abejingumą tautinei politikai, išsilaikiusį iki pat šimtmečių san- 
dūros. Rusijai atitekusioje Lenkijos dalyje tautinė savimonė buvo 
gerokai stipresnė. Rusinimo kampanija nesėkmingai įstrigo. Skir- 
tingai nuo Vokietijos, kur lenkai buvo šviečiami, kad galėtų prisi- 
taikyti prie naujų sąlygų, Rusija neturėjo tam lėšų, pagaliau ir ne- 
suvokė, kiek tai reikalinga. Tačiau jos galinga prievartos mašina 
visiems buvo puikiai žinoma. Rusija atlaikė 1905-1907 m. revoliu- 
ciją ir palaužė bet kokį politinį pasipriešinimą. Prieš pat Pirmąjį pa- 
saulinį karą atrodė, jog ji įžengs į naują, konstitucinių reformų ir 
sparčios ekonominės plėtros tarpsnį, kartu atverdama didžiules 
perspektyvas lenkų iniciatyvai, ypač ekonomikos ir intelekto srity- 
se. Daugelis lenkų šviesuolių, nusivylę nematydami jokių postū- 

mių politiniame gyvenime, jautėsi nelyginant graikai šioje naujojo- 
je Romoje. Galicijoje padėtis buvo dar kitokia. Čia lenkų pasididžia- 
vimas savo išsaugota lenkiška tapatybe pynėsi su dėkingumu Habs- 
burgams. Visose trijose Lenkijos dalyse besikeičiantys socialiniai mo- 
deliai smarkiai veikė ir politines nuostatas. Valstiečiams išsivadavus 
iš baudžiavos, plečiantis švietimo įstaigų tinklui, vis daugiau naujų 
visuomenės grupių persiimdavo tautiniais idealais. Janas Stomka 
(1842-1932) iš Dzikėwo prie Vyslos perėjo, anot jo paties, „nuo bau- 
džiavos prie savivaldos“. Jaunystėje jis net nesuvokęs, jog yra len- 
kas. Tose vietose prie Vyslos gyvenę valstiečiai save vadino Mazu- 
ry, tai yra mazoviais. Pagal senosios Respublikos tradiciją lenkais 
jie laikydavę tik bajorus. Tačiau išmokęs skaityti ir dalyvaudamas 
Galicijos politiniame gyvenime, Stomka galiausiai su pasitenkini- 
mu suvokė esąs lenkas.“ Taigi bendras vaizdas darėsi vis painesnis. 
Kiekybiniu požiūriu lenkų tautinė savimonė nesumenko. 1914 m. kur 
kas daugiau žmonių save laikė lenkais negu 1814 m. Tačiau jų len- 
kiškumo samprata dėl nevienodo požiūrio į lojalumą ar skirtingų 
socialinių bei ekonominių interesų buvo tokia skirtinga ir tokia pa- 
drika, kad negalėjo sudaryti vieningos politinės veiklos pagrindo. 
Lenkų nacionalizmas niekada neišblėso: vienur prigesęs, imdavo ir 
įsižiebdavo kitur. Tačiau nebuvo ko nė tikėtis, kad jo galinga lieps- 
na apimtų visą tautą, kol lenkus smaugė tų trijų imperijų gniaužtai. 
Jos nebuvo susitarusios dėl Lenkijos ateities. Saujelė užkietėjusių 
optimistų vis dar tikėjo, kad jų šalis, nelyginant feniksas, dar sykį 
pakils iš pelenų. Tuo tarpu daugelis sangviniško būdo apžvalgi- 
ninkų, tarp kurių nemažai buvo ir palaikančių Lenkijos reikalą, abe- 
jojo, ar lenkų kultūra pajėgs išgyventi. 1886 m. George'as Brande- 
sas pajuto grėsmingai artėjančią krizę. „Šimtą metų, - rašė jis, - Len- 
kija buvo trijų galingų valstybių priekalas ir atlaikė milžiniškų kūjų 
smūgius nesutriuškinta. Bet dabar arba tuos kūjus reikia kuo grei- 
čiau sulaikyti, arba ši kultūra bus sunaikinta“. Po aštuonerių metų, 
1894 m., jis palygino Lenkijos padėtį su Prospero Mėrimėe apsaky- 
mo herojaus Arlekino padėtimi, kai šis iškrito pro langą iš penkto 
aukšto. Lekiančio pro trečią aukštą jo kažkas paklausė, kaip jis jau- 

čiasi. „Puikiai, - atsakęs Arlekinas, - jeigu taip bus ir toliau“. „Visi 
žinome, kuo baigsis šis kritimas, - reziumavo Brandesas, - bet esant 
ore dar nėra taip blogai“ 4? 

XIX a. lenkų nacionalizmo laimėjimai nebuvo dideli ir dėl to, kad 
nepavyko bendram reikalui suvienyti gausaus potencialių sąjun- 
gininkų būrio. Teoriškai lenkų nacionalistai tarėsi esą visų Rytų Euro- 
pos, jei ne viso pasaulio, pavergtų tautų tikrieji draugai. Tokią iliuzi- 
ją palaikė daugelis ano meto idealistų - nuo Marxo iki Macaulay'aus. 
O iš tikrųjų paaiškėjo, kad reikalaudami nepriklausomybės lenkai 
vis labiau supriešina galimus savo bendražygius, skatina aštrius 
konfliktus ir konkurencine trintį. 

Vienas iš tokių nuolat besikartojančių konfliktų buvo susijęs su 
socialine politika. Visuomet buvo manoma, kad žemės reforma pir- 
moje šimtmečio pusėje ir pramonės bei miestų plėtra antroje turėtų 
rūpėti visai tautai. Radosi ir stiprėjo požiūris, kad baudžiauninkų 
išlaisvinimas iš dvarininkų priespaudos, vėliau darbininkų - iš ka- 
pitalistų, būtinai turėtų padėti lenkams išsivaduoti iš pasidalijusių 
valstybių. Idealiajame pasaulyje tautai pavyktų išsivaduoti, jei su- 
sivienytų visa visuomenė. Tikrovėje reikalai klostėsi kitaip. Viena- 
me iš žinomiausių praėjusio šimtmečio eilėraščių, 1836 m. sukurta- 
me Gustawo Ehrenbergo (1818-1895), atskleidžiama, kaip visuo- 
menės susiskaldymas ardė politinę vienybę: 

Kai tauta su ginklu į kovą pakilo, 

Bajorai seime tarėsi; 

Kai Lenkijos liaudis šaukė: „Mirsim ar nugalėsim!“, 
Bajorai apie činšą kalbėjo. 

[2] 

Kareiviai prie Stočeko paėmė patrankas 
Pajuodusiomis nuo plūgo rankomis, 

Bajorai sostinėje rūkė cigarus 

Ir tarėsi dėl brolių už Bugo. 

Tarėsi, kalbėjosi, kol išmintingos jų galvos 

Sumanė paliaubas sudaryti; 

Garbė jums, bajorai! Garbė jūsų baigiamajam žodžiui! 
Garbė jums, grafai ir didikaiP? 

Teigiant, kad sukilimuose kovoję vien valstiečiai, o bajorai sėdėję 
namie ir rūke cigarus, smarkiai prašaunama pro šalį. Dauguma is- 
torikų sutiks, kad kaip tik bajorija pradėdavo ir remdavo sukili- 
mus, o pralaimėdavo, be kita ko, dar ir todėl, kad didelė valstietijos 
dalis likdavo nuošaly. Tačiau Ehrenbergas buvo visiškai teisus at- 
kreipdamas dėmesį į visuomenės narių pažiūras skiriančią prarają, 
kuri atskiria bajoriją nuo valstietijos ir neleidžia susivienyti bend- 
rai politinei veiklai. Parodijomis, negailestingai pliekiančiomis dva- 
rininkus, vėliau jis pelnė didelį populiarumą, o už dalyvavimą slap- 
tojoje veikloje užsidirbo tremtį Sibire ir ten praleido pusę gyveni- 
mo. Čia cituotam eilėraščiui buvo pritaikyta muzika, ir jis tapo viena 
mėgstamiausių komunistų dainų. Gaila, tik nedaugelis ją dainuo- 
jančių šiandien žino, kad jos autorius, Gustawas Ehrenbergas, bu- 
vo Rusijos caro Aleksandro I sūnus. 

Vienas po kito kildavę sukilimai pralaimėdavo; jų vadovai bajorai 
kaltindavo valstiečių tamsumą, o liberalai - bajorijos konservatyvu- 
mą. Visuomenės reformuotojai konspiracinę veiklą vertino kaip grės- 
mingą savo tikslams ir neketino atidėlioti reformų, iki ateis bendrai 
politinei veiklai palankūs laikai. Radikalūs visuomenės pertvarkos 
įstatymai, kuriuos siūlydavo sukilėliai, pradedant Kosciuškos Pola- 
neco universalu, baigiant 1863 m. valstiečių išlaisvinimo dekretais, 
būdavo nustumiami šalin, ir tai dažniausiai sukeldavo audringą reak- 
ciją. Negana to, kritiniais momentais valdžia labai apdairiai pasinau- 
dodavo socialinėmis reformomis - tai buvo priemonė patraukti savo 
pusėn nepatenkintus lenkus. Teisinė lygybė Varšuvos kunigaikštystė- 
je, 1823 m. žemės nuomos dekretas Poznanės didžiojoje kunigaikštys- 
tėje, 1848-1850 m. reformos Prūsijoje bei Austrijoje ir 1861, 1864 m. 
Rusijoje - visa tai sąlygojo ir politiniai, ir grynai socialiniai motyvai. 
Aleksandro II 1864 m. kovo mėnesio įsakas (ukaz) dėl lenkų valstie- 
čių atleidimo nuo baudžiavos buvo sąmoningai išpūstas labiau už 
ankstesnį baudžiavos panaikinimą visoje Rusijoje ir už tas nuolai- 
das, kurias siūlė Sausio sukilimo vadovybė. Tai buvo aiškiai antina- 
cionalistinis sumanymas, kuriuo kaimo gyventojus pavyko nuvilioti 
nuo tautinės politikos keletui dešimtmečių. (Žr. 16 skyrių.) 

Panašus nusivylimas tautinio judėjimo laukė arenoje pasirodžius 
socializmui ir marksizmui. Pirmąją lenkų socialistų grupę - Ludwiko 
Warynskio „Proletariatą“, įkurtą 1882 m. Varšuvoje. - buvo stačiai 
apsėdęs antinacionalizmas. Pagrindinė Lenkijos marksistų partija 
(SDKPIiL) visokeriopai priešinosi Lenkijos žemių susijungimui. 
Ryškiausi jos lyderiai - R6ža Luksemburg (Rosa Luxemburg), Fe- 
liksas Dzieržynskis, Julianas Marchlewskis ir Karolis Radekas - dau- 
giausia jėgų atidavė Vokietijos ir Rusijos revoliucijoms. Lenkijos so- 
cialistų partija (PPS), kurios pirminėje „Paryžiaus programoje“ vie- 
nodai buvo pabrėžiamas ir tautinis, ir socialinis teisingumas, 
ilgainiui suskilo dėl dvilypių, nesuderinamų tikslų. Pačiam Pilsuds- 
kiui teko apgailestaujant pripažinti, kad neįmanoma tuo pačiu me- 
tu teikti pirmenybę ir socialinei, ir tautinei politikai. 1918 m. tapęs 
Lenkijos Respublikos vadovu, savęs jis jau nebelaikė socialistu. 

Konfliktų grandinė nusitęsė ir tarp konkuruojančių tautinių ju- 
dėjimų. Rusų ir vokiečių liberalai slaptai veikė prieš tas pačias Len- 
kiją pasidalijusias valstybes. Paskutiniais XIX a. dešimtmečiais lie- 
tuvius, baltarusius, ukrainiečius, čekus ir žydus - visus skriaudė ir 
persekiojo tie patys imperiniai režimai. Bendrų veiksmų prieš bend- 
rą priešą buvo siekta, bet taip ir nepasiekta. (Žr. diagr. B.) 

Nepastovus Lenkijos meilės romanas su Rusijos disidentais vis 
skausmingai trūkinėdavo dėl nepabaigiamų abipusių kaltinimų, kol 
galop visai nutrūko. XIX a. 3-iojo dešimtmečio lenkų patriotinės 
draugijos palaikė glaudžius ryšius su dekabristais. Būdamas trem- 
tyje Rusijoje Mickevičius susibičiuliavo su Puškinu ir kitais disiden- 
tais, literatūros būrelių nariais. 1831 m. dekabristų garbei surengta 
didžiulė demonstracija suteikė seimui drąsos nuversti carą. Nukal- 
tas gražus šūkis „Už mūsų ir jūsų laisvę“, skelbiantis, jog caro nu- 
vertimas reiškia revoliuciją Rusijoje ir nepriklausomybę Lenkijai. 
1863 m. Gercenas įsitikino, kad lenkai taipgi verti dėmesio ir kad 
būtina rūpintis sudaryti sąjungą ne tik su rusų organizacija „Zemlia 
i volia“, bet ir su italų bei vengrų emigrantais. Deja, visi šie ryšiai 
nutrūko. Puškinas nepagailėjo karčių žodžių smerkdamas lenkus 
už jų „savanaudiškas“ avantiūras, kurios tapo pretekstu Rusijoje 

dar labiau sustiprinti patvaldystę. Mickevičius Puškino priekaištus 
palygino su „pasiutusio šuns lojimu“. Gerceno žurnalas Kolokol (Var- 
pas) per keletą dienų prarado pusę šalininkų. Tie, kurie nesuprato, 
kas čia darosi, manė, jog dauguma rusų revoliucionierių nori, kad 
revoliucija apimtų nesuskaldytą Rusiją, todėl lenkų revoliucinius 
nacionalistus laikė reakcionieriais ir provokatoriais. Nuo 1863 m. 
tarp Rusijos slavofilų ir kitų panašių revoliucionierių įsivyravo an- 
tilenkiškos nuotaikos. Lenkijoje, kylant sukilimų bangai, vis labiau 
įsiliepsnodavo antirusiškos aistros. Abipusės antipatijos tik dar la- 
biau stiprino abiejose valstybėse plintantį įsitikinimą, kad lenkų ir 
rusų kultūros nesutaikomai priešiškos. (Žr. 2 skyrių.) 

Lenkijos ir Vokietijos sąjunga žlugo dar anksčiau. 1848 m. Pozna- 
nėje ginkluoto pasipriešinimo šalininkai kreipėsi paramos į Vokie- 
tijos parlamentą Frankfurte. Jiems buvo aiškiai pasakyta liautis pre- 
tendavus į „seną vokiečių provinciją Posen“. Taigi vilčių sulaukti 
simpatijų iš tos pusės nebeliko. Bismarcko laikų vokiečių naciona- 
lizmas buvo perdėm egoistinis, o susisukęs lizdą Prūsijos valstybė- 
je - dar ir be galo priešiškas lenkų siekiams. (Žr. 3 skyrių.) 

Ne ką geriau klostėsi santykiai su ukrainiečiais, baltarusiais ir 
lietuviais. Lenkų teritorinės pretenzijos į Lvovą, Minską, Vilnių, re- 
miantis senosios Respublikos sienomis ir tradicijomis, atrodė nebe- 
pagrįstos. Visa dar labiau susikomplikavo ėmus reikštis karinga- 
jam sionizmui. Taip jau atsitiko, kad jėgos, turėjusios padvigubinti 
spaudimą carizmui, jį tik sumažino. Valdžia suskaldė savo priešus 
ir be vargo valdė toliau. 

Čia labai tiktų prisiminti Lenkijos žydų istoriją. XIX a. žydams 
teko patirti ne tik pilietinių teisių apribojimus, bet ir užgriuvusius 
ekonominius sunkumus. Penkiagubai išaugus natūraliam prieau- 
giui, didžiulis gyventojų tankumas Sėslumo riboje ir Galicijoje ne- 
bepaliko kitos išeities - tik emigraciją. Daugelį dešimtmečių žydų 
asimiliaciją ir jų kultūros lenkinimą vienodai rėmė ir žydų refor- 
muotojai, ir lenkų liberalai. Lenkai ir žydai petis petin kovojo su 
Rusijos tironija ir 1830-1831, ir 1861-1864 m. sukilimuose. Tačiau 
vėliau abiejų bendruomenių pažiūros pradėjo kirstis. Naujosios kar- 


94 NAROD 


tos žydų nacionalistai jautė, kad asimiliacija kelia pavojų jų pačių 
siekiams ir besąlygiškai atmetė bendradarbiavimą su lenkais. Pana- 
šias nuotaikas lenkų stovykloje paskatino pradėję kelti galvas Dmows- 
kio idėjų perėmėjai, karingieji nacionalistai, kurie paskelbė šūkį „Len- 
kija lenkams!“. Antižydiškos temos kartkartėm suskambėdavo ir len- 
kų literatūroje, antai Michato Batuckio romane W žydowskich rękach 
(Žydų rankose, 1885). Peršasi tik viena išvada: dviejų išrinktųjų tautų 
per tą pačią dykumą vesti neįmanoma. (Žr. 9 skyrių.) 

Žvelgiant į Lenkijos politinio gyvenimo spektrą žydų akimis, ma- 
tyti visiškai kitos spalvos?! Dėl giliai įsišaknijusio priešiškumo tam 
tikriems žydų siekiams toks žmogus kaip Staszicas, kuris lenkams 
atrodė „nuosaikusis“ ir „taikusis“, virto „antisemitu“ ir „ekstremis- 
tu“. Pamfletas Apie žydų bjaurumo priežastis (1816) jam pelnė „seno 
žydų ėdiko“ vardą. Panašiai generolas Krasinskis, ištikimas caro 
tarnas ir begėdiškos rusinimo politikos vykdytojas, lenkų buvo pa- 
smerktas kaip „išdavikas“, bet žydų akyse, būdamas visiškai abe- 
jingas bet kokiems tautiniams jausmams, tapo „nuosaikiuoju“. Tik 
kraštutinių kairuoliškų pažiūrų lenkų ir žydų politiniai įsitikinimai 
rasdavo sąlyčio taškų. Pirmaisiais amžiaus dešimtmečiais Lelewe- 
lis ar Walerianas Lukasinskis buvo laikomi ir Lenkijos patriotais, ir 
„prosemitais“. Amžiaus pabaigoje ne vienas pažangus žydas, kaip 
antai Bernardas Hausneris, įstojo į Pilsudskio legionus, kaip kadai- 
se jų tautiečiai kovojo kartu su Kosciuška ar Poniatowskiu. Tačiau 
patys tikriausi bendražygiai buvo lenkų ir žydų revoliucionieriai, 
atmetę savo tautinių bendruomenių buržuazinius siekius ir įsilieję 
į tarptautinį marksistinį judėjimą. 

Šiaurės rytuose - kitaip tariant Rusijos imperijos Šiaurės vakarų 
krašte — lenkai pradėjo nesutarti su tautinio atgimimo sąjūdžiais, 
apėmusiais baltų kilmės lietuvius ir slavų kilmės baltarusius. Iki 
XIX a. vidurio šiųdviejų tautų, kaip atskirų vienetų, tapatumo ne- 
pripažino net jos pačios. Piotras Kropotkinas pirmajame Encyclo- 
paedia Britannica leidime pasaulį labai netiksliai informavo, kad 
buvusios Didžiosios Kunigaikštystės gyventojus sudarantys baltų kil- 
mės „Žhmudi“, t. y. žemaičiai, ir slavų kilmės lietuviai. Niekas nė 

neįsivaizdavo, kad lietuviai galėtų tapti reikšmingu politiniu veiks- 
niu. Ojie tapo. 

Penkis šimtus metų lietuvius su lenkais siejo politinė sąjunga, 
labai panaši į tą, kurią buvo sudarę škotai ir anglai. Iki 1793 m. jų 
Didžioji Kunigaikštystė buvo bendros Lenkijos-Lietuvos Respubli- 
kos dalis. Per ilgą šios sandraugos gyvavimo laikotarpį Lietuvos 
valdantieji sluoksniai ir šviesuomenė bemaž visuotinai priėmė len- 
kų kalbą, kaip Škotijoje buvo pereita prie anglų kalbos. Lietuvių 
kalba, kaip ir galų, kuria kalbėjo škotai Škotijoje, išliko nebent ato- 
kesnėse kaimo vietovėse, ją vartojo tik valstiečiai, ir tai ne visi. Pa- 
prastai ja nekalbėjo jokios reikšmingesnės socialinės grupės sostinėje 
Vilniuje; paskutinio carinės Rusijos gyventojų surašymo 1897 m. duo- 
menimis, lietuviai čia sudarė tik 2 procentus. Lietuvių kalba netu- 
rėjo nusistovėjusios rašytinės atmainos, ja nesukurta reikšmingos 
literatūros. Jos studijų ir knygų leidybos centrai buvo įsikūrę sve- 
tur, už valstybės sienos, - Rytų Prūsijoje, vadinamojoje Mažojoje 
Lietuvoje, kur Klaipėdos ir Tilžės apylinkėse gyveno protestantų 
lietuvininkų mažuma. Lietuvių nacionalizmas rutuliojosi, viena, 
kaip reakcija prieš lenkų požiūrį, esą Lietuva priklausanti Lenkijai, 
ir, antra, kaip pasipriešinimas carinės valdžios pastangoms primesti 
rusų kultūrą ir stačiatikybę. Kultūrinį atgimimą pirmiausia skatino 
katalikų dvasininkija, ypač žemaičių vyskupai Juozapas Giedraitis 
(1754-1838), vėliau Motiejus Valančius (1801-1875). 1841 m. išleis- 
ta Teodoro Narbutto (1784-1864) daugiatomė Lietuvos istorija ir į 
lietuvių kalbą išversti garsiojo „lietuvių poeto“ Adomo Mickevi- 
čiaus kūriniai paruošė dirvą skleistis lietuvių literatūros talentams. 
Reikšmingus kultūrinius darbus skatino baudžiavos panaikinimas 
1861 m. ir lietuviškos rašybos įtvirtinimas, kuris - lenkų pykčiui — 
rėmėsi čekų raidynu. XIX a. pabaigoje lietuvių tautinis judėjimas 
jau buvo visiškai įgavęs politinį pobūdį su savo lojalistų, taikaus 
sambūvio skelbėjų ir revoliucijos šalininkų srovėmis, savo partijo- 
mis, savais emigrantais — fondų steigėjais. Tačiau lenkakalbiai gy- 
ventojai, ypač dvarininkai ir Vilniaus, Gardino, Naugarduko bei 
kitų miestų buržuazija orientavosi į lenkų politikų siekius. Sociali- 


96 NAROD 


nė ir kultūrinė Lietuvos padėtis buvo kur kas sudėtingesnė, nei len- 
kų ar lietuvių nacionalistai buvo linkę pripažinti. Etnografai, ban- 
de tyrinėti šį kraštą vadovaudamiesi moksliniais metodais, susidur- 
davo su aibe prieštaravimų, kurie stūmė juos stačiai į aklavietę. Tai 
aiškiai matyti ir iš vieno tyrėjo pokalbio su batsiuviu, užrašyto 1885 m. 
kaime, netoli Kauno: 

- Kokios pats būsit padermės? 

- Esu katalikas. 

— Ne tai noriu sužinoti. Klausiu, ar pats esat lenkas, ar lietuvis? 

- Esu ir lenkas, ir lietuvis. 

- Taip nebūna. Pats galite būti tik tas arba kitas. 

— Aš kalbu lenkiškai, - atsakė batsiuvys, - taip pat kalbu ir lietuviškai. 

Tuo pokalbis ir baigėsi.?? 


Batsiuvys daugiau išmanė už etnografą. Artimi giminystės ryšiai 
su lenkais siejo daugelį Lietuvos nepriklausomybės sąjūdžio vadų 
ir per Pirmąjį pasaulinį karą sudarytos, vokiečių globojamos Lietu- 
vos Tarybos narių. Kaip tik dėl tos priežasties jie itin stengėsi tuos 
ryšius nuslėpti. Tad jokia išimtis, kad pirmasis Lenkijos preziden- 
tas Gabrielius Narutowiczius (1865-1922) buvo Lietuvos Tarybos 
ir pirmosios Lietuvos Respublikos vyriausybės nario Stanislovo Na- 
rutavičiaus (1862-1932) tikras brolis. 1918-aisiais, Lietuvos neprik- 
lausomybės paskelbimo metais, iš apytikriai 3 milijonų Lietuvos 
gyventojų lenkai sudarė 10 procentų? 

Baltarusiai nesutarė ne tik su lenkais, bet ir su rusais, lietuviais 
bei ukrainiečiais. Tai buvo stačiatikių arba unitų slavų valstiečių, 
gyvenusių centrinėje Lietuvoje, arba Baltojoje Rusioje, palikuonys, 
jie priklausė silpniausiai išsivysčiusiai rytų slavų šakai. Baltarusių 
tautinis judėjimas, kurį, ne itin palankiais Lewiso Namiero žodžiais 
tariant, „galėjai pasodinti į nedidelę sofutę“, visomis savo menko- 
mis išgalėmis bandė įrodyti pasauliui, jog jiems nerūpi nei lenkų, 
nei lietuvių politiniai siekiai, o ir su Didžiąja Rusia jie neturį nei 
kultūrinių, nei kokių nors jausminių sąsajų. Dėl to kai kurie jų va- 
dai atgaivino senąjį genties vardą kryvicianie (krivičiai), kurį vieno- 
dai buvo uždraudę ir caro, ir sovietų cenzoriai. Baltarusių kalba -ją 

tiek Sankt Peterburgo, tiek Varšuvos mokslininkai iš pradžių laikė 
lenkų kalbos tarme - carinės valdžios oficialiai nebuvo pripažinta iki 
1906 m., o rašybai naudota ir kirilica, ir lotyniškas raidynas. Baltaru- 
sių literatūra, kaip ir lietuvių, augo pagal lenkų literatūros modelį, 
svarbiausi jos kūrėjai buvo rašytojai V. Duninas-Marcinkevičius 
(1808-1884) ir F. Bohuševičius (1840-1900), abu rašę ir lenkiškai, ir 
baltarusiškai. Baltarusių tautinė teritorija, anot 1875 m. ją pirmąsyk 
aprašiusio Ritticho, driekėsi nuo Balstogės vakaruose iki Smolensko 
rytuose, ir nuo Dauguvos šiaurėje iki Pripetės pietuose; tame pat šal- 
tinyje minimas ir gyventojų skaičius - 3 745 000. Į Polesę, kurioje gy- 
veno primityvieji „poleščiukai“, neturintys beveik jokio supratimo 
apie savo kilmę, pretendavo ir baltarusiai, ir ukrainiečiai. Lenkų po- 
žiūriu, baltarusių tautinis judėjimas galėjęs kelti nebent tik kultūrinį 
smalsumą, bet neturėjęs jokios politinės reikšmės.?* 

Pietryčių pusėje, tai yra pietvakarinėje Rusijos imperijos dalyje ir 
Austrijos valdomoje Galicijoje, lenkams teko susidurti su ukrainie- 
čių tautiniu atgimimu. Procesas, per kurį ši didžiulė rytų slavų ša- 
ka iš margaspalvių rusinų kratinio virto vientisa ukrainiečių tauta, 
buvo toks pat ilgas ir sudėtingas kaip ir pačios lenkų tautos susida- 
rymas. Jis prasidėjo kazokų žemėse, kurios buvo atskirtos nuo Len- 
kijos 1667 m. - iki visiško jų prijungimo prie Rusijos 1787 m. čia 
buvo susikūrusi pusiau autonominė „atamanų valstybė“, pavaldi 
Rusijos valdžiai. Vėliau tas pats procesas išsiplėtė į sritis, po pada- 
lijimų atitekusias Rusijai ir Austrijai, tačiau net XIX a. pabaigoje jis 
toli gražu nebuvo pasibaigęs, ir pasaulis dar nelabai skyrė „rusi- 
nus“ nuo „rusų“, panašiai kaip Vakarų Europoje - „Dutch“ nuo 
„Deutch“. Carinėje imperijoje, kur rusinai daugiausia buvo stačia- 
tikiai, politinio separatizmo idėjos reiškėsi silpnai, bet gimtosios kal- 
bos bei literatūros pripažinimo ir tolesnės raidos siekiai buvo tvirti. 
Štai tuomet pirmieji rusinų lyderiai pirmą kartą prisikabino etiketę 
„ukrainiečiai“, taip stengdamiesi išvengti caro valdininkijos jiems 
primesto žeminančio „mažarusių“ vardo. (Vakarų skaitytojams bus 
lengviau suvokti naująjį vardą prisiminus kitą panašų atvejį, kai 
Jungtinėse Provincijose gyvenantys olandai buvo irgi pavadinti 

geografiniu vardu „nyderlandai“. Šiais abiem atvejais svarbiausias 
motyvas buvo išvengti sutapatinimo su gausesniais ir plačiai die- 
giančiais savo kultūrą kaimynais - rusais arba vokiečiais.) Caro val- 
domoje Ukrainoje pirmuosius kultūrinio atgimimo tekstus leido 
šventųjų Kirilo ir Metodijaus brolija iki 1847 m., tai yra iki kol buvo 
priverstinai išvaikyta. Mykolos Kostomarovo (1817-1885) Ukrainie- 
čių tautos kilmės knygos ir Taraso Ševčenkos (1814-1861) aistringa 
romantinė poezija ukrainiečiams turėjo tokią pat reikšmę kaip len- 
kams Mickevičiaus, Stowackio ir Krasinskio kūriniai, tiesą sakant, 
jais ir buvo sekama. Iš Kijevo ištremto istorijos profesoriaus My- 
chailo Drahomanovo (1841-1895) darbai skatino pozityvistinės, tai- 
kiosios nacionalizmo pakraipos raidą. Visai kitaip buvo Galicijoje. 
Čia rusinai daugiausia išpažino unitų tikėjimą, tad jų politinį akty- 
vumą, greta kitų veiksnių, taip pat kurstė visai nedžiuginanti pers- 
pektyva būti jėga paverstiems stačiatikiais, jeigu kartais Galicija 
atitektų carinei Rusijai. Tolerantiška Austrijos valdžios laikysena su- 
darė sąlygas plačiai kultūrinei raidai. Tačiau čia pat gyvenanti gausi 
lenkų bendruomenė, net ir rytinėje Galicijoje, sudarė sąlygas nesvei- 
kai konkurencijai ir, panašiai kaip su lietuviais, neišsprendžiamiems 
prieštaravimams. Ir vėl nieko nuostabaus, kad pats žymiausias uk- 
rainiečių tautinio judėjimo globėjas Galicijoje grafas Andrejus Šep- 
tyckis (1865-1944), nuo 1900 m. Lvovo unitų arkivyskupas, buvo ak- 
tyvaus lenkų nacionalisto generolo Stanistawo Szeptyckio (1867-1946) 
mylimas vyresnysis brolis. Nors daugelis Galicijos ukrainiečių buvo 
artimai susiję su lenkų kultūra, bet jau XX a. pradžioje tapo aišku, 
kad ukrainiečių ir lenkų tautinių judėjimų tikslai visiškai išsiskyrė. 
Dvi broliškos slavų tautos, anuomet turėjusios trisdešimties ir dvi- 
dešimties milijonų žmonių galią, drauge būtų galėjusios pastebimai 
paveikti visos Europos gyvenimą. Tačiau įsivėlusios į broliškus vai- 
dus jos puikiai neutralizavo viena kitos pastangas? 

Kitose Austrijos imperijos dalyse lenkai susidūrė su čekais. Šios 
dvi labiausiai išsivysčiusios slavų tautos, didžia dalimi katalikiš- 
kos, abi galinčios didžiuotis sena istorija ir turtinga kultūra, regis, 
neturėjo kito kelio, tik eiti išvien. Bet atsitiko visiškai kitaip. Ir vie- 

niems, ir kitiems teko paklusti Habsburgų politikai, tačiau čekų tau- 
tinio judėjimo vadų, atėjusių iš disidentinių buržuazijos sluoksnių, 
pažiūros gerokai skyrėsi nuo Galicijos lenkų - lojalistų ir aristokra- 
tų. Čekų buvimas vienoje gretoje su ukrainiečiais ir pietų slavais 
sudarė priešpriešą tradiciniam lenkų gretinimuisi su vengrais. Če- 
kai ieškojo paramos Rusijoje - tai lenkus ir stebino, ir žeidė. Liūdna 
pripažinti, bet taip jau atsitiko, kad lenkams ir čekams nedažnai 
pavykdavo išlaikyti gerus kaimynystės santykius.“ 

Imperializmo amžiuje, kai pasaulyje pilna imperijų, savaime aiš- 
ku, kad reikalavimai dėl tautinių teritorijų gali būti svarstomi tik 
remiantis imperiniais kriterijais. Lenkiją pasidalijusių valstybių po- 
litika Rytų Europoje revoliuciniuose sluoksniuose jau iš pat pra- 
džių pelnė imperializmui blogą vardą, kurį Leninas vėliau apvilko 
marksizmo teorijos rūbu. Lenkų radikalai nuo seno neabejojo, kad 
būtent Rusija, Vokietija ir Austrija yra kaltos dėl „imperializmo“ 
labiausiai menkinamąja šio žodžio prasme. Bet šį žaidimą galėjo 
žaisti ir daugiau žaidėjų. Rusai, vokiečiai bei austrai, kurių jaus- 
mus irgi užgavo lenkų spyriojimasis prieš jų šventąsias imperijas, 
pamatė, jog gali atsilyginti tuo pačiu. Reikalavimai atkurti lenkų 
tautinę valstybę, kadaise paremti daugelio Europos liberalų, dabar 
su pasigardžiavimu buvo paskelbti „lenkiškuoju imperializmu““. 
Visų šalių socialistai, prieš nacionalizmą nusistatę iš principo, dėl 
naujųjų epitetų itin džiūgavo. Susidarė kurioziška situacija: pa- 
vyzdžiui, britų socialistai nesvyruodami gynė Britanijos sąjungi- 
ninkės abiejuose pasauliniuose karuose, milžiniškos daugiatau- 
tės Rusijos imperijos vientisumą ir priešinosi „imperialistinės“ Len- 
kijos valstybės, kad ir labiausiai apkarpytos, susidarymui. Etikečių 
sagstymas tuo nesibaigė. Lietuviams, ukrainiečiams, čekams - vi- 
siems buvo lemta įsijungti į bendrą chorą prieš lenkų imperializ- 
mą. Savo ruožtu lenkų imperialistai smerkė „lietuvių imperia- 
lizmą“ Didžiojoje Lietuvoje, „ukrainiečių imperializmą“ Galicijo- 
je ir „čekų imperializmą“ Silezijoje. Pagaliau lenkai kartu su 
lietuviais ir ukrainiečiais pradėjo smerkti „baltarusiškojo impe- 
rializmo“ radimąsi Palenkėje ir Polesėje. (Nėra žinoma, ar Polesės 

imperialistai kada nors pripažino mirtiną Pinsko žydų imperialis- 
tų pavojų.) Kulminacija buvo pasiekta 1944 m. spalio 13 d. per susi- 
tikimą Kremliuje, kai pats Stalinas metė kaltinimą Lenkijos emigra- 
cinės vyriausybės nariui Stanistawui Mikotajczykui, jog šis esąs „im- 
perialistas“. Jau seniai „imperializmas“ virto emocionaliu 
priežodžiu, kurį kiekvienas vartodavo kaip tinkamas. 

Neliko nepastebėtas ir skaldomasis nacionalizmo poveikis, ku- 
riam ne vienas lenkų lyderis stengėsi pasipriešinti. Ypač stipriai fe- 
deralizmo idėjos reiškėsi Pilsudskio stovykloje, jas savo darbuose 
aiškiai išdėstė Leonas Wasilewskis (1870-1936), teorinio socialistų 
žurnalo Przedšwit (Priešaušris) redaktorius bei veikalų Litwa i Biato- 
ruš (Lietuva ir Baltarusija, 1912) ir Ukrainska sprawa narodowa (Ukrai- 
nos tautinis klausimas, 1925) autorius. Gerbdami kiekvienos tautos 
teisę pačiai tvarkyti savo likimą lenkai vis dėlto laikėsi nuomonės, 
jog Rytų Europoje tiesiog būtina sukurti vienokią ar kitokią dau- 
giatautę federaciją, norint sėkmingai pasipriešinti didžiųjų imperi- 
jų turimai milžiniškai karinei jėgai ir techninei galiai. Siekdamos 
išlikti šio regiono tautos, visos kartu ir kiekviena atskirai, savo no- 
ru turėtų laikytis tam tikro santūrumo. Šios idėjos gyvos dar ir šian- 
dien. Tačiau didžiausia bėda buvo tai, kad federalistus puolė ne tik 
šovinistiškai nusiteikę tėvynainiai namie, kaltindami juos Lenkijos 
prigimtinės teisės pardavimu užsieniečiams, bet ir jų potencialūs 
bendražygiai Lietuvoje, Baltarusijoje bei Ukrainoje, kurie dėl su- 
prantamų priežasčių siūlomąjį federalizmo idealą suprato kaip su- 
lopytą senosios lenkų Rzeczpospolitos variantą. Be to, svarbų vaid- 
menį suvaidino ir politinės geografijos veiksnys: labiausiai komp- 
romisų nepripažįstančius lenkų nacionalistus, kaip antai Romaną 
Dmowskį ir jo tautinius demokratus (endekus), karščiausiai rėmė 
būtent tie miestai, pavyzdžiui, Poznanė, Vilnius ir Lvovas, kur 
kompromisas tautiniu klausimu kaip tik buvo labai reikalingas. 
Žmonėms, pavargusiems nuo vietinių, tarpusavyje besivaržančių 
nacionalistų nuolatinių antilenkiškų priekabių, Dmowskio inkor- 
poravimo idėja, kuri reiškė visų paribių plotų įjungimą ateityje į 
vieningą Lenkijos valstybę, pasirodė patrauklesnė už Pilsudskio siū- 

lomą federacijos idėją. Nuosaikumo kaip tik trūko ten, kur jo la- 
biausiai reikėjo. Įdomu ir tai, kad Pilsudskis šalininkų tarp gimtojo 
Vilniaus lenkų, ko gero, turėjo mažiau negu tarp miesto žydų. Tai, 
matyt, buvo karti piliulė žmogui, kuris ypatingą reikšmę teikė len- 
kų kilnumo ir didžiadvasiškumo tradicijoms. Pasak Wasilewskio, 
jis vienintelį kartą matęs nekalbųjį maršalą sujaudintą iki ašarų — 
tuomet, kai 1920 m. liepą Raudonoji armija užėmė Vilnių ir paskui 
perdavė jį Lietuvos Respublikai. Taip jau susiklostė, kad visose pa- 
ribio provincijose baimė tapo ekstremizmo bei nesantaikos motina 
ir tragedijos pranašė? 

Lenkiškose provincijose viena po kitos dygo naujos grupuotės ir 
partijos, tačiau dažni jų persistumdymai užkirsdavo kelią ilgalai- 
kiams galimų partnerių susitarimams. Nesunku įžvelgti, kad 
Dmowskio propaguojama sąjunga su Rusija prieš Vokietiją turėjo 
lenkus apsaugoti ir nuo ukrainiečių, lietuvių, žydų e tutti guanti; 
bet šitas viltis sugriovė Pilsudskis pasiūlydamas savąjį federacijos 
planą: tutti guanti prieš abi kartu - Rusiją ir Vokietiją. Tačiau tai dar 
ne viskas. Būtina taip pat suvokti, kad kiekvieno tautinio judėjimo 
daugialypiškumą lėmė ne tik skirtingos politinės pažiūros ar poli- 
tinės partijos, bet ir fizinės kliūtys — valstybių sienos; o kiekviena 
tautiniame judėjime dalyvaujanti politinė jėga turėjo savo tikslus, 
tradicijas ir užmojus. Visi lenkų moksleiviai žinojo, kad Polonia, kaip 
Cezario Gallia, est omnis divisa in partes tres. Bet ne visi žinojo, kad 
lygiai taip pat į tris dalis buvo padalytos ukrainiečių, lietuvių, vo- 
kiečių ir žydų bendruomenės. Greta „Mažosios Rusios“ ukrainie- 
čių, valdomų iš Sankt Peterburgo, ir Galicijos ukrainiečių, valdomų 
iš Vienos, buvo Užkarpatės ukrainiečiai, valdomi iš Budapešto. Lie- 
tuvių, gyvenančių Rusijos imperijos Šiaurės vakarų krašte ir Kong- 
resinėje karalystėje, bendruomenei dar priklausė Rytų Prūsijos lie- 
tuvininkai. Savimi pasitikinti vokiečių dauguma Prūsijai atiteku- 
sioje Lenkijos dalyje laikėsi visai kitokių pažiūrų nei izoliuota 
vokiečių mažuma Rusijos valdomoje Lenkijoje ar Galicijoje. Lygiai 
taip pat nutautęs žydas iš Varšuvos ar Krokuvos mažai ką bendra 
turėjo ne tik su nenutautusiais, jidiš kalbančiais savo tautiečiais iš 

Sėslumo ribos, bet ir su rusakalbiais žydais arba litvakais, kurie nuo 
1880 m. pradėjo emigruoti į Vakarus. Taigi, turėdami omeny tris 
Lenkiją pasidalijusias valstybes ir penkis svarbiausius tautinius ju- 
dėjimus, kiekvieną susiskaldžiusį į tris geografines dalis, į tris pa- 
grindines taktines grupuotes ir mažiausiai į tris pagrindines parti- 
jas, šimtmečių sandūros Lenkijos politikoje gauname tikrai stulbi- 
nantį visų galimų permutacijų skaičių. Ne sykį bandyta vienytis 
lenkams su rusais prieš ukrainiečius, lenkams su ukrainiečiais prieš 
vokiečius, rusams su ukrainiečiais prieš lenkus bei vokiečius ir taip 
toliau. Tačiau iš tikrųjų niekas nepaisė vietinių mažumų interesų 
arba juos tiesiog pažeidinėjo; draugiški santykiai, užmegzti vienur, 
neišvengiamai nutrūkdavo kur nors kitur - po teisybei, taip ir ne- 
pavyko nieko pasiekti. (Žr. diagr. B.) 

Spaudžiamas iš visų pusių lenkų nacionalizmas neišvengiamai 
įgavo dogmatinį išskirtinumo atspalvį. Tuo jis priminė ir visus ki- 
tus tautinius sąjūdžius. Baimindamasis tvirtų ryšių su potencialiais 
sąjungininkais perspektyvos, puristas lenkas taip ir liko vien svajo- 
jantis apie būsimą ypatingą, supoetintą, tačiau visiškai neaiškią atei- 
ties laisvę: 

Wolnošč w Polsce bedzie inna - 
Nie szlachecko-ztota, 


Ni stomiana wolnošč gminna 
Od ptota do plota: 


Ni stowiensko-przepašcista 
O tatarskim czynie, 

Ni ta z ktorej kabalista 

Šni o gilotynie.** 


Cyprianas Norwidas (1821-1883), pralenkęs savo laikmetį dauge- 
liu atžvilgių, tokias mintis reiškė dar 1848 m. O vėliau, aštrėjant 
politiniams ir socialiniams prieštaravimams, jos atrodė dar įtikina- 
* Laisvė Lenkijoje bus kitokia / Ne bajoriška auksinė, / Ne šiaudinė gminų laisvė / 
Nuo tvoros ligi tvoros: / Ne slaviška nesuvokiama laisvė, / Totorių išniekinta, / Ir ne 
kabalisto laisvė, / kuriam giljotina sapnuojasi. 

mesnės. Užuominos nebuvo paguodžiančios. Jei Lenkija negalinti 
rasti tokios valdžios formos, kuri būtų verta jos tradicijų, tegul ge- 
riau ji lieka tokia, kokia yra: 


Ješli ma Polska pėjsč nie drogą mleczną 
W calo-ludzkošci gromnym huraganie, 
Ježeli ma byč nie demokratyczną 

To niech pod carem na wieki zostanie! 


Ješli mi Polska ma byč anarchiczna 
Lub socjalizmu rozwinąč pytanie 
Tojajužwolę tę panslawistyczną 

Co pod Moskalem na wieki zostanie!**? 


Be to, didžiausią grėsmę kelia ne visiems matoma priespauda ir 
išnaudojimas, o nuo visų slepiamas korupcijos ir abejingumo kles- 
tėjimas: 

Z wszelakich kajdan, czy? te są 

Powrozowe, zlote czy stalne?.. 

Przesiąktymi najbardziej krwią i 1zą. — 

Niewidzialne!*** 


Išsigelbėjimą tauta galėjo rasti darbe. Poemoje Promethidion (1852) 
Norwidas rašė: „Nuostabus dalykas, kai esi užkerėtas darbo. Dar- 
bo, kurio pabaiga - Prisikėlimas“. Kitur jis tautą apibūdina kaip 
„Vidinę tarpusavyje susijusių giminių sąjungą“, kitaip tariant, kaip 
dorovinę, ne etninę ar politinę, bendruomenę. „Tautą sudaro dva- 
sia, valia, laisvė, o valstybę sudaro kūnas arba, tiksliau, išoriniai šio 
pasaulio dalykai, nelaisvė“. Pagal šį apibrėžimą, Lenkija jam buvo 
tauta, o Rusija - formalny stan, tiktai „formali valstybė“, kai liaudis 
ir tie, kurie ją valdo, yra visiškai nutraukę santykius. Taip jis sujun- 


* Jeigu Lenkija nesiruošia eiti Paukščių taku, / Kai visą žmoniją neša pagavęs uraganas, 
/ Jeigu ji nesiruošia būt demokratiška, / Tai tegu per amžius ją valdo caras. / Jeigu 
Lenkija ruošiasi būti anarchistiška / Arba socializmą kurti bandys, / Tada jau geriau 
panslavizmas, / Kai maskvėnai per amžius valdys. 

** Išvisų antrankių - / Virvinių, auksinių ar plieninių, / Kurie labiausiai kraujo ir ašarų 
prisigėrę? / Nematomi! 

gė „mesianistinę“ ir „organiškąją“ tautos gyvenimo kryptis. Norwi- 
do pasaulėžiūra buvo labai krikščioniška ir kraštutinai optimistinė. 
Tačiau jo artimiausios ateities įžvalgos buvo miglotos ir dvipras- 
miškos. Paradoksaliai skambėjo poeto užuomina, kad gal neverta 
labai trokšti Lenkjos valstybės atkūrimo. Tapdami tokie, kokios yra 
kitos tautos, turinčios vykdyti prisiimtus žemiškus įsipareigojimus 
ir laikytis niekingų kompromisų, lenkai prarasią savąjį ypatingą pa- 
šaukimą. Jeigu Naujoji Jeruzalė iš tikrųjų atsirastų, Mesijas nebebū- 
tų reikalingas. Kaip dauguma nuodėmingųjų, lenkai savo maldose 
tikriausiai prašė išsigelbėjimo - bet dar ne dabar“! 

Žinoma, Europoje nedaug kas tikėjo Lenkijos prisikėlimu. Kai 
1897 m. Paryžiuje jaunasis Alfredas Jarry statė Ubbu Roi (Karalius 
Ubas) - pjesę, kuri dažnai laikoma siurrealizmo dramos ir absurdo 
teatro pirmąja kregžde, - veiksmui jis nedvejodamas parinko len- 
kišką aplinką. Apstulbusiai publikai paaiškino: „L'action se passe en 
Pologne, c'est-4-dire, nulle part" (Veiksmas vyksta Lenkijoje, kitaip ta- 
riant, niekur).“* Vidutiniškai apsišvietusiam europiečiui „Lenkija“ bu- 
vo ne ką realesnė nei visos senosios mitologinės karalystės - nuo Dip- 
sodijos iki Kameloto. Anot dar vienos dažnai kartojamos legendos, 
toks pat siurrealistinis spektaklis reguliariai buvo vaidinamas Kons- 
tantinopolyje, labai rimtai laikantis tradicinės ceremonijos normų. 
Diplomatiniam korpusui susirinkus į didingus Portos rūmus, chef de 
protocol kaskart turėdavęs pranešti apie Jo Ekscelencijos „Lechistano 
pasiuntinio“ atvykimą. Tuomet į priekį išeidavęs adjutantas ir pa- 
reikšdavęs, jog Lenkijos pasiuntinys perduoda savo linkėjimus ir ap- 
gailestauja negalįs dalyvauti „dėl laikino negalavimo“ 8 

Taip išaušo „trečioji diena“, bet jai pasiruošusių tebuvo vos vie- 
nas kitas. 


+ + + 


Po 1918-ųjų ankstenės lenkų nacionalizmo tradicijos išliko beveik 
nepakitusios. Susikūrusi nepriklausoma Lenkijos valstybė negyva- 
vo tiek ilgai, kad pažadintų daug naujų, nevienadienių idėjų. Nors 
Lenkiją pasidalijusios valstybės buvo pačios sužlugdytos, Vokietija 

ir Rusija netrukus atsigavo vėl, tik nauju pavidalu. XX a. tarptauti- 
nėje arenoje Trečiasis reichas įstengė pranokti pačius ekspansyviau- 
sius Centrinių valstybių planus, o Rytų Europoje Sovietų Sąjunga 
įgijo tokią imperinę galią, apie kokią carinė imperija galėjo tik sva- 
joti. Nors Lenkijai užteko teisių tvarkyti savo vidaus reikalus, jai 
tiek Antrajai Respublikai, tiek sovietinio bloko narei - ir toliau teko 
kovoti su kitomis tautomis. Esminės problemos, kaip atsilaikyti prieš 
neįveikiamą negailestingų kaimynų galią ir kaip prieš juos susivie- 
nyti su tinkamais sąjungininkais, mutatis mutandis, šiandien tiek pat 
yra svarbios kiek ir prie šimtą metų. Šiuo požiūriu kebli Liaudies 
Respublikos padėtis, susidariusi po Antrojo pasaulinio karo, daug 
kuo primena jos pirmtakių padėtį XVIII ir XIX a. Žvelgiant į Lenki- 
jos istoriją naujaisiais laikais, tiedu tikros tautinės nepriklausomy- 
bės dešimtmečiai - nuo 1918 iki 1939 m. - atrodo kaip trumpas ir 
išimtinis epizodas. Pasak S. Cat-Mackiewicziaus, „nelaiminga toji 
tauta, kuriai nepriklausomybė tėra tik nuotykis“ .** 

Antrasis pasaulinis karas lenkų tautai atnešė tiek blogio, kiek ji 
per amžius nebuvo patyrusi. Palyginti su nacių ir sovietų elgesiu, 
ankstesnės prūsų, austrų ar rusų piktadarybės pavirsta į nieką. 
XIX a. lenkams teko išgyventi netektį. XX a. jiems iškilo išnykimo 
grėsmė. Kadaise, gal kiek manieringai, Lenkija buvo lyginama su 
Kalvarijomis, dabar ji iš tikrųjų virto Golgota. 


ANTRAS SKYRIUS 


ROSSIJA: 
Rusijai atitekusi dalis 
(1772-1918) 


„Rusijos Lenkija“ —- tokio pavadinimo neaptiksime nei rusų, nei len- 
kų istorijos veikaluose. Jis patogus apibūdinti buvusios Lenkijos- 
Lietuvos Respublikos valdas, prijungtas prie Rusijos imperijos, juo- 
lab kad esama analogiškų pavadinimų - „Britanijos Airija“, „Austri- 
jos Nyderlandai“, „Ispanijos Italija“ ar dar anksčiau - „Lenkijos 
Ukraina“. Tačiau šitoks įvardas nebuvo priimtinas nei Rusijos val- 
dininkijai, nei naujiesiems caro valdiniams. Pasak oficialiai skelbia- 
mo prasimanymo, Rusija po padalijimų neva atgavusi nuo amžių 
jai priklausančią tėvonijos dalį. 1793 m. Jekaterinai II buvo nukaltas 
medalis su įrašu: „Aš susigrąžinau tai, kas buvo atplėšta“.* Nors 
XIX a. pradžioje dar galėjai išgirsti sakant „lenkiškos provincijos“ 
arba „nuo Lenkijos atskirtos ir prie Rusijos prijungtos provincijos“, 
rusų valdininkija jau buvo pratinama galvoti apie „Vakarų kraštą“ 
ar „atgautąsias teritorijas“. Jiems „Lenkija“ liovėsi egzistavusi. Ji 
tebuvusi istorijos paklydimas, kuris aštuonis šimtus metų kažko- 
kiu būdu laikė nuviliojęs žmones nuo tikrojo ištikimybės kelio, — 
tad neverta jos nė prisiminti. Išskyrus Kongresinės karalystės lai- 
kotarpį, 1815-1864 m., nebuvo nė kalbos, jog Rusijos oficialieji 
sluoksniai pripažintų kad ir mažiausią jų imperijos dalį kada nors 
turėjus ką nors bendra su atskiru valstybiniu dariniu, vadinamu 


* 


Naujaisiais laikais kone kiekvienas svetimų žemių užgrobimas būdavo pateisinamas 
panašiomis istorijos klastotėmis. Rusai tvirtino susigražinę Kijevo Rusios žemes. 
Prūsai įrodinėjo vėl suvieniję Teutonų ordino valdas. Austrai teigė atkūrę Galicijos 
karalystę, dar 1390 m. užgrobtą lenkų (iš Vengrijos). XX a. ir lenkai prigalvojo savų 
teorijų apie „atgautąsias teritorijas“. 

Lenkija. Tačiau lenkų sąmonėje būtent „Lenkija“ liko tai, kas tikra, 
o „Rossija“ (Rusija) radosi kaip kažkas svetima, primesta. Patrio- 
tams Lenkija buvo lenkų. „Rusijos Lenkija“ - šie du žodžiai jiems 
skambėjo kaip vienas kitam prieštaraujantys, kaip ir „Airijos Ang- 
lija“, „Prancūzijos Vokietija“ ar „Kinijos Rusija“. Prireikus etiketės 
jie rinkdavosi pasakymą Zabėr rosyjski (Rusijos užgrobta dalis). 

Rusijai atitekusi Lenkijos dalis nuolat plėtėsi nuo tada, kai 1667 m. 
po Andrusovo paliaubų prie Maskvos buvo prijungtos pirmosios 
Lenkijos žemės - Dnepro vidurupys, Kijevas ir Kairiakrantė Ukrai- 
na. Praktiniais sumetimais 1737 m. prijungta Kuršo kunigaikštystė, 
ojos valdovų dinastija lyg niekur nieko pakeista Rusijos vietinin- 
ku. Po pirmojo 1773 m. padalijimo Rusijos valdos dar labiau išsiplėtė, 
prijungus Žiemgalą, Polocką, Vitebską, Mstislavlį ir pietrytinę Mins- 
ko vaivadijos dalį; po antrojo 1793 m. padalijimo prijungta Deši- 
niakrantė Ukraina - Kijevo, Braclavo, Podolės ir Volynės vaivadi- 
jos, - taip pat dalis Bresto, Minsko, Vilniaus vaivadijų; o po trečiojo 
1795 m. padalijimo Rusijai atiteko likusios Didžiosios Kunigaikš- 
tystės žemės ligi Bugo ir Nemuno. 1864 m. Rusija užvaldė ir Kong- 
resinę karalystę, kuri, pavadinta „Pavyslio kraštu“, buvo valdoma 
kaip imperijos dalis. 

Toliau į rytus nusidriekusios Rusijos Lenkijos žemės „Ilenkiš- 
kos“ tebuvo tik ta prasme, kad jų tradicijos iki padalijimų buvo 
puoselėjamos daugiatautėje senosios Respublikos bendruomenė- 
je. Vakariniai plotai buvo lenkiški ir etniniu, ir kalbos požiūriu. 
Čia daugelis miestų - Vilnius, Dvinskas (Daugpilis), Minskas ar 
Kamenecas - turėjo išlaikę stiprią lenkišką dvasią. Deja, išorinis 
pasaulis visą tą regioną matė papuoštą „vakarinės Rusijos“ rūbu. 
XIX a. pabaigoje nebeliko rusų, kurie būtų kalbėję apie „Lenkiją“ 
kaip nors kitaip kaip tik apie viso labo neoficialią geografinę sritį, 
esančią į vakarus nuo Bugo. 

Pagal vėlesnį administracinį suskirstymą didžiausią prisijungtą 
Rusijos Lenkijos teritoriją sudarė Vilniaus, Gardino, Kauno, Mins- 
ko, Vitebsko, Mogiliavo, Volynės, Podolės, Kijevo gubernijos, o nuo 
1864 m. prisidėjo dar dešimt Pavyslio krašto gubernijų - Varšuvos, 

Kaliszo, Plocko, Piotrkowo, Radomo, Kielcų, Liublino, Siedlcų, Lom- 
žos ir Suvalkų.! (Žr. 2 žem.) 

Rusijos politikos nuostatos rėmėsi į tris pradus: pravoslavije (sta- 
čiatikybė), samoderžavije (patvaldystė) ir narodnost (tautiškumas, 
liaudiškumas). Jų šaknys glūdėjo maskvėniškoje imperijos praei- 
tyje, jie buvo tas pagrindas, ant kurio Petro ir Jekaterinos - abiejų 
Didžiųjų - reformų metais sukurtos naujos institucijos. Valdant Ni- 
kolajui I (1825-1855) iš šių pradų išsikristalizavo „oficialaus tau- 
tiškumo“ ideologija. Skirtingi carai valdydami pabrėždavo skir- 
tingus dalykus, tad ir šių trijų principų interpretacija tolydžio smar- 
kiai keitėsi. Pavlo I (1796-1801) duotas tonas labai skyrėsi nuo jo 
motinos Jekaterinos II (1762-1796; Aleksandras I (1801-1825), Alek- 
sandras II (1855-1881) ir Nikolajus II (1894-1917) paprastai vadi- 
nami liberaliais valdovais, nes dėl asmeninių savybių, o gal iš bū- 
tinybės savo politikai buvo suteikę daugiau lankstumo; o Alek- 
sandras III (1881-1894) laikomas Nikolajaus I kietos politikos 
tęsėju. Tačiau toks vertinimas labai reliatyvus, paremtas vien ru- 
siška vertybių skale.Vertinant europietiškais matais, visi Rusijos 
carai buvo despotai, vieni - žiauresni, kiti - humaniškesni. Jų ne- 
domino vakarietiškas liberalizmas, kur valdovo valia priklauso 
nuo valdinių sutikimo. Jie sėdėjo viršūnėje gremėzdiško valsty- 
bės valdymo aparato, kurį sudarė uždaras elito sluoksnis, inertiš- 
ki ir vis dar įsitvėrę idealų, inteligentijos jau spėtų užmiršti prieš 
dešimtis ar net šimtus metų. Iš savo valdinių lenkų carai nieko 
daugiau netroško, tik visiškos asimiliacijos, integracijos, konfor- 
mizmo ir niveliacijos. Visų jų politikos tikslas — paversti lenkus 
„tikrais krikščionimis, ištikimais valdiniais ir gerais rusais“, sky- 
rėsi tik požiūriai į laiką, per kurį tai turi įvykti, taktiką ir metodus. 
Visi stojo už „Tikėjimo, Sosto ir Tėvynės“ programą, kurios uo- 
liausiu šalininku tapo Sergejus Uvarovas, ilgametis Nikolajaus I 
švietimo ministras. Dešimtmetį išdirbęs įstaigoje, kuri, pasak jo 
paties, turėjusi paversti caro valdinius valdžios vertais įrankiais, 
1843 m. raporte carui jis pateikė štai tokią tuometinių savo laimė- 
jimų apžvalgą: 

Pačiame religinių ir pilietinių Europos institucijų griuvimo įkarštyje ir ne- 
sustabdomo destruktyvių idėjų plitimo laikais [...] iškilo būtinybė sukurti 
tvirtą mūsų Tėvynės pagrindą, ant kurio galėtų tarpti mūsų žmonių gerovė, 
stiprybė ir gyvenimas. Iškilo būtinybė suvokti tuos pradus, kurie kaip tik ir 
nulemia išskirtinį Rusijos pobūdį ir kurie priklauso vien tiktai Rusijai - su- 
telkti draugėn šventąsias rusų tautiškumo relikvijas ir pritvirtinti jas prie 
mūsų išsigelbėjimo inkaro. Laimei, Rusija yra išsaugojusi karštą tikėjimą šven- 
taisiais pradais, be kurių ji negalėtų klestėti, įgyti galios ar gyvuoti. Nuošir- 
džiai ir giliai atsidavęs savo tėvų Bažnyčiai, rusas nuo seno ją laiko visuo- 
meninio ir šeimos gyvenimo garantu. Be meilės savo protėvių tikėjimui tau- 
ta, o juo labiau individas, yra priversti žūti. Ištikimam savo Tėvynei rusui 
bent vienos iš mūsų Stačiatikybės dogmų praradimas būtų tiek pat sunkiai 
pateisinamas kaip ir bent vieno perlo vagystė iš caro karūnos. Patvaldystė 
yra svarbiausioji Rusijos politinės padėties sąlyga. Ji yra milžiniškos Rusijos 
galios kertinis akmuo [...] Greta šių dviejų pradų yra trečiasis, ne mažiau 
svarbus ir ne mažiau veiksmingas, - Tautiškumas [...)? 


Už tarnybą Uvarovui buvo suteiktas grafo titulas ir teisė į savo her- 
bą įsirašyti žodžius: „Stačiatikybė, Patvaldystė, Tautiškumas“. Ta- 
čiau jo skelbiamos idėjos toli gražu nebuvo originalios. Jis tik ryš- 
kesnėmis spalvomis perdažė tai, kas Rusijoje nuo seno gyvavo ir 
išliko dar ilgai. 

Tokį stačiatikybės iškėlimą nulėmė ypatinga stačiatikių krikščio- 
niškojo tikėjimo padėtis Rusijos politinėje sistemoje. Maskvos ku- 
nigaikštystės laikais, kai bemaž visi gyventojai buvo didžiarusiai ir 
stačiatikiai, Bažnyčia nebuvo visiškai tapatinama su valstybe. Bet 
vėliau, XVII-XVIII a., prie Rusijos prijungus gausias nerusų ir ne- 
stačiatikių bendruomenes, Bažnyčia buvo sąmoningai paversta vals- 
tybės „departamentu“ ir naudojama kaip politinės prievartos įran- 
kis. Religija, kuri tradiciškai simbolizavo ramybę, susikaupimą ir 
pakantą, buvo iš esmės iškreipta ir priversta tarnauti niveliacijai ir 
nepakantumui. Tiesą sakant, politinių manipuliatorių užmačių au- 
ka ji nesunkiai tapo ir dėl savo pačios propaguojamo dvasinio nuo- 
lankumo; be to, aukščiausius dvaro ir biurokratijos sluoksnius bu- 
vo apėmęs gilus, stačiai mistinis pamaldumas, todėl nesunku įsi- 
vaizduoti, kaip skaudžiai šiuos karštus tikėjimo išpažinėjus turėjo 

žeisti religinis pliuralizmas. 1721 m. panaikinus senąjį patriarchatą, 
aukščiausias Bažnyčios organas Šventasis Sinodas tapo tiesiogiai 
pavaldus carui ir caro oberprokurorui. Nuo tada Dievo ir amžinojo 
gyvenimo reikalai pasidarė nebeatskiriami nuo Rusijos imperijos 
reikalų. Suabejojimas tikėjimo tiesomis buvo prilygintas išdavys- 
tei. Gailestingumo vardu dvasininkija susidorodavo su užsispyrė- 
liais atskalūnais ar nepaklusniais ateistais apšaukdama juos ne tik 
eretikais, bet ir esamos visuomeninės bei politinės santvarkos prie- 
šais. Taip Rusijos civilizacijos istorijoje buvo ne sykį: pati bjauriau- 
sia prievarta pateisinama aukščiausiais idealais. 

Stačiatikybės sureikšminimas labiausiai slėgė tuos, kurių tikėji- 
mas buvo artimiausias oficialiosios religijos dogmoms, tačiau nevi- 
siškai su jomis sutapo. Musulmonai buvo palikti ramybėje, su pro- 
testantais modus vivendi pasiektas be didesnio vargo. Kur kas labiau 
kurstytas nepasitikėjimas žydais ir Romos katalikais, išpažįstančiais 
savąsias „ortodoksijas“. Tačiau Graikų katalikams unitams teko pa- 
tirti tiesiog nežmonišką priešiškumą. Senosios Respublikos protes- 
tantai visai nesunkiai galėjo patekti į caro tarnybą, žydams ir Ro- 
mos katalikams gyvenimą sunkino tik sporadiški diskriminacijos 
protrūkiai, o unitai buvo nuolatos persekiojami. Po trečiojo padali- 
jimo žydams buvo apibrėžta jų Sėslumo riba, kurios rytinis pakraš- 
tys sutapo su senosios Respublikos siena, tačiau spaudimas priimti 
krikščioniškąjį krikštą truko ne ištisai- tik valdant Nikolajui I ir Alek- 
sandrui III. Nuolatinės kliūtys laukdavo katalikų, siekiančių paaukš- 
tinimo kariuomenėje ar biurokratinėje tarnyboje. Ypač griežtai bu- 
vo kontroliuojami katalikų dvasininkai: nusavinami jų dvarai, per- 
dalijamos vyskupijos, ribojami ryšiai su Roma. Be Sankt Peterburgo 
leidimo Rusijoje drausta spausdinti popiežiaus bules, o ir išspaus- 
dintos jos ne sykį buvo ignoruojamos arba skelbiamos negaliojan- 
čiomis. Tačiau, kitaip nei kitur, nebuvo paleistas Jėzuitų ordinas, jį 
imperija pasitelkė darbui švietimo srityje. Santykiuose su unitais 
tokų dviprasmybių nepasitaikė. Jie buvo bendruomenių, kadaise 
išpažinusių stačiatikių tikėjimą, palikuonys, todėl dabar juos laikė 
ne eretikais, bet perbėgėliais. Jekaterina nušalino visus, išskyrus vie- 

ną, unitų vyskupus, o Unitų bažnyčios hierarchiją pavedė tvarkyti 
konsistorijai, kuri buvo visiškai priklausoma nuo valstybės. XVIII a. 
8-ajame ir paskutiniajame dešimtmetyje ir vėliau, XIX a. 4-ajame 
ir 7-ajame dešimtmetyje, masiniam atsivertimui į stačiatikybę ra- 
ginti valdžia pasitelkė kariuomenę. Degė knygos, buvo griauna- 
mos bažnyčios, žudomi dvasininkai, o pamaldos pagal stačiatikių 
apeigas vykdavo durtuvų šešėlyje. 1839 m. galutinai nutraukti ry- 
šiai tarp Rusijos Unitų bažnyčios ir Vatikano. 1875 m. oficialiai pa- 
naikinta ir pati Bresto unija. Kai 1905 m. pagaliau buvo išreikalauta 
priimti religinės tolerancijos dekretą, vos 200 000 likusių unitų te- 
galėjo lengviau atsikvėpti ir nuo šiol atvirai išpažinti savo tikėji- 
mą. Visas šis religinis smurtas turėjo vienintelį - neginčijamai 
politinį - motyvą. Štai kodėl būtina aiškiai atskirti tariamąjį „sta- 
Ciatikybės pradą“, kaip valstybės ideologiją, nuo tikrųjų Stačiatikių 
bažnyčios principų ir veiklos. O ką jau bekalbėti apie jo visišką prie- 
šingybę lenkiškoms pliuralizmo, asmens sąžinės ir pakantos tradi- 
cijoms. (Žr. 7 skyrių.) 

Patvaldystės prado nereikėtų painioti su Vakarų Europoje papli- 
tusia bendrąja absoliutizmo teorija. Prancūzijoje, Ispanijoje, Austri- 
joje absoliutizmas radosi kaip priešnuodis viduramžiais itin sustip- 
rėjusiai dvarų ir lenų skaldymosi tendencijai. Tiesa, jam įtvirtinti 
taip pat melsta Dievo palaiminimo, tačiau dėl to Bažnyčios ir vals- 
tybės, tai yra Vatikano ir Europos katalikiškų monarchijų, interesai 
nebuvo visiškai sutapatinti. Jau vien tai, kad įvairiuose Fėnelono ar 
Hobbeso traktatuose išsamiai plėtojama absoliutizmo teorija, yra 
akivaizdus faktas, liudijantis nepabaigiamą ginčą su senesnių ir vi- 
siškai kitokių doktrinų šalininkais. Nors Burbonai ar Habsburgai 
turėjo didelių pretenzijų, realią jų valdžią ribojo tam tikrų regioni- 
nių ir socialinių grupių priešinimasis. O Rusijos patvaldystė, prie- 
šingai, buvo primityvaus patriarchalinio Maskvos kunigaikštystės 
despotizmo tiesioginė palikuonė. Krašte, kuriame feodalų dvarai 
niekuomet neturėjo autonomiškos valdžios, o Bažnyčios savaran- 
kiškumas buvo visiškai sugniuždytas, ji tiesiog klestėjo. Patvaldys- 
tė buvo ne tik absoliutesnė už patį absoliutizmą; ji buvo išaugusi iš 

kitokios sėklos ir davė kitokius vaisius. Vakarų Europoje jos analo- 
gas galėjo būti nebent Romos popiežiaus neklaidingumas, tik jo po- 
litinė mistinė valdžia jam pavaldžiose valstybėse buvo tiek menka, 
kiek Rusijos imperija buvo neaprėpiama. 

Prie imperijos prijungtų Lenkijos žemių politiniame gyvenime 
patvaldystė pakeitė mažiausiai šešis dalykus. Pirma, panaikintos 
visos tradicinės demokratinės senosios Respublikos institucijos. Ant- 
ra, sukurtas centralizuoto administracinio valdymo aparatas. Wė- 
jewodztwa (vaivadijas) pakeitė gubernijos, kuriose tiesioginiai val- 
džios politikos vykdytojai buvo gubernatorius ir karo vadas. Tre- 
čia, reformavus valdininkiją nuo šiol valdininkai buvo skiriami, o 
ne renkami. Visi, nuo gubernatoriaus iki žemiausio pareigūno, nuo- 
lat jausdami pavojų prarasti kėdę, turėjo vienintelį įpareigojimą — 
perduoti įsakymus iš aukščiau. Ketvirta, įvedus savanorišką karo 
tarnybą, kuri ženkliai papildė ankstesnes samdomas pajėgas, su- 
kurta milžiniška nuolatinė kariuomenė. Penkta, paleistos į darbą 
gerai apgalvotos politinės prievartos priemonės. Šešta, ir tai svar- 
biausia, užsimota pakeisti valstybės ir individo santykius. Dėl per- 
dėto Sankt Peterburgo įtarumo imperijos lenkiškos provincijos ne- 
galėjo pasinaudoti visomis, nors ir ribotomis savivaldos galimybė- 
mis, kurias 1775 m. miestams buvo suteikusi Jekaterina II, o nuo 
1864 m., įsteigus zemstvas (vietos savivaldybes), įgijo dauguma Ru- 
sijos gubernijų ir apskričių. Taigi paradoksas - caras daugiau atsi- 
davimo ir nusižeminimo reikalavo iš aikštingų lenkų negu iš nuo- 
lankių Rusijos gyventojų. Ir reikalavo jis ne vien aklo paklusnumo, 
bet nuostatos, kuri vėliau buvo pavadinta „vidine cenzūra“. Ge- 
ram piliečiui neužteko vien laikytis instrukcijų ar asmeniniame gy- 
venime nenusižengti įstatymams. Jį mokė nuolatos valdyti savo min- 
tis ir trinti bet kokius asmeninės valios pėdsakus. Politikoje svar- 
biausia tebuvo viena - valdinys privalo stengtis nujausti aukščiau 
stovinčiojo valią ir tai suvokti kaip dvasinį aktą. Visi turėjo besąly- 
giškai pasitikėti caru tėveliu; kritikuoti galėjo tik tas, kurio buvo 
prašoma patarimo; visus įžeidimus reikėjo kantriai iškęsti, taip reiš- 
kiant padėką už valgomą „rusišką duoną“. Mąstyti visi turėjo vie- 

nodai; žmonės buvo skatinami pažaboti ir guiti lauk iš sąmonės 
menkiausią valios pasireiškimą — kaip kad stengiasi apvalyti savo 
sielą nuo nuodėmių. Tobulą tokio atsidavimo pavyzdį pateikia pats 
Uvarovas aprašydamas vieną ne itin reikšmingą atsitikimą Vilniuje 
XIX a. 4-ajame dešimtmetyje: 


Kai savo išvykimo dieną įsakiau, kad į rūmų kiemą būtų sukviesti visų man 
pavaldžių Vilniaus mokyklų moksleiviai, ir susirinko apie tūkstantis žmo- 
nių, vienas bajorų vaikų mokyklos auklėtinis pavarde Bronskis žengė į ri- 
kiuotės priekį ir savo draugų vardu mane trumpai pasveikino. Puikia rusų 
kalba padėkojęs man už apsilankymą ir už mano tėvišką elgesį su jais, jis 
baigė: „Taipgi visuomet būkite mūsų užtarėjas prieš Maloningiausiąjį val- 
dovą. Pasakykite Jam, kad Jį prisimename, kad Jį mylime, kad būsime Jo 
verti, kad ir mes esame Jo gerieji vaikai [-..]“. Staiga šis trylikametis paauglys 
apsipylė ašaromis ir puolė manęs apkabinti. Ką ir bekalbėti, iš visų šį įvykį 
stebėjusių neliko nė vieno, kurio nebūtų sujaudinęs toks jausmų protrūkis, 
be jokios abejonės, tikras ir išsiveržęs iš pačios širdies? 

Ministrui, nesitikėjusiam sulaukti tokio atsidavimo priešiškai nusi- 
teikusiame lenkiškame mieste, šis įvykis atrodė lyg didžiulės sėk- 
mės ženklas. Deja, jis negirdėjo ir neužrašė, kaip jam išvažiavus šį 
Bronskio poelgį komentavo jo klasės draugai lenkai. 

Tautiškumo samprata naujaisiais laikais evoliucionavo keliomis 
svarbesnėmis kryptimis. XVIII a. tautiškumas nereiškė nieko dau- 
giau kaip tik ištikimybę carui ir esamai visuomeninei santvarkai. 
Palyginę jį su muzikos instrumentu, galėtume sakyti, kad valdant 
dvarui, kuriame vyravo prancūzų kalba, o aukščiausius postus už- 
imdavo Pabaltijo vokiečiai, etninių ir kultūrinių obertonų juo dar 
nepavyko išgauti, jie suskambo vėliau. 1840 m. Kankrinui dar galė- 
jo šauti į galvą pasiūlyti imperijos pavadinimą Rossija pakeisti Pet- 
rovija, jos įkūrėjo Petro I garbei, arba Romanovija, pagerbiant visą 
dinastiją. „Keista mintis, - pažymėjo Bulgarinas, - tačiau iš esmės 
teisinga.“ Kiti pabrėždavo, jog „rusiškumas“ yra savotiška sociali- 
nių vertybių išraiška - liaudies nuolankumo ir vadų tarnybinio pa- 
reigingumo. Į baudžiavą imta žiūrėti kaip į par excellence rusišką 
reiškinį, kaip tik todėl ir tapusį svarbiausiu patvaldystės ramsčiu. 

Tad ir tautiškumas vargu ar galėjo turėti ką nors bendra su moder- 
niojo nacionalizmo būdingiausiais bruožais iki XIX a. antrojo ket- 
virčio. Tada jau išaugusi Rusijos inteligentija pati pradėjo pulti fran- 
kofoninį ir prūsofilinį dvarą, o ir valdžios viršūnės suvokė, kokios 
reikšmės gali turėti rusų kalba siekiant suniveliuoti skirtingiausias 
imperijos tautas tauteles. Rusų kalba bematant tapo tautiškumo kri- 
terijumi. Didieji rusų rašytojai, nuo Turgenevo iki Gogolio, ne tik 
perdėm garbino savo kalbą, bet ir aiškiai leido visiems suprasti, kad 
kitos kalbos esančios žemesnės. „Galima drąsiai tvirtinti, - rašė gra- 
matikas Grečas, - kad mūsų kalba yra pranašesnė už visas dabarti- 
nes Europos kalbas.“ „Rusų kalba, - teigė Bulgarinas, - kuri, be 
abejonės, užima pirmą vietą savo melodingumu, turtingumu, žo- 
džių darybos paprastumu, poezija ir literatūra kuriama visuose pa- 
saulio kraštuose.“ Ėmus oficialiai skelbti tokias kraštutines pažiū- 
ras, valdžiai teliko žengti paskutinį žingsnį ir pagaliau suvokti, jog 
kalbėti svetima kalba ar puoselėti nerusišką kultūrą yra nepatrio- 
tiška ir politiškai nelojalu. Šimtmečio viduryje, įsisiūbavus slavofi- 
lų ir panslavizmo sąjūdžiams, dažniau pasigirsdavo ir rasizmo in- 
tonacijų. „Mūsų klimatas skiriasi nuo Vakarų, - rašė Pogodinas, — 
kitoks kraštovaizdis, kitoks žmonių temperamentas ir charakteris, 
kitas kraujas, kitokie veido bruožai, kitoks mąstymo būdas, kitokie 
įsitikinimai, lūkesčiai, džiaugsmai, kitokie santykiai, kitokios sąly- 
gos, kitokia istorija - viskas skiriasi...“ Persiėmę tokiomis nuostato- 
mis rusai tarėsi esą viso slavų pasaulio lyderiai, be to, turį ir kitą 
šventą misiją - atgaivinti smunkančią Europos civilizaciją ir nešti 
civilizaciją į Aziją. Nors slavofilizmas tolydžio didino Rusijos inte- 
ligentų susiskaldymą, o galiausiai davė pradžią demokratinėms idė- 
joms, kurios sudrebino ir patvaldystės pamatus, jis išliko visuoti- 
nai pripažįstama nuostata: 


Aušra brėkšta virš Varšuvos, 

Kijevas pramerkė akis, 

Ir Vyšegradas ėmė bičiuliautis 

Su aukso kupolais spindinčia Maskva.* 


116 ROSSIJA 


Kai nesiliaujant lenkų sukilimams rusinimas tapo svarbiausiu ofi- 
cialiosios politikos tikslu visose lenkiškose provincijose, valdžia 
savo veiksmams pateisinti turėjo svarų inteligentų pritarimą. Nuo 
1864 m. istinnyj russkij čelovek, „tikras rusų žmogus“, tapo vieninte- 
liu kriterijumi parenkant kandidatus į valstybinę tarnybą, tad dau- 
guma lenkų savaime liko nustumti į pašalį. Tuo metu rusų nacio- 
nalizmas nei jausmingumu, nei smarkumu, nei išskirtinumu nė kiek 
nenusileido lenkų nacionalizmui. 

Ne vienam Vakarų apžvalgininkui kančios, kurias patyrė Lenki- 
ja, kai buvo prijungta prie Rusijos imperijos, atrodė iš esmės konsti- 
tucinio pobūdžio. Kadangi Rusijos patvaldystė buvo visiškai prie- 
šinga Lenkijos tradicijoms, įsivaizduota, jog užtektų tik šiek tiek 
pakeisti valdymo formą - leisti šiokią tokią savivaldą, vieną kitą 
mostą demokratijos pusėn - ir lenkų skriaudas pavyktų panaikinti. 
Todėl kai lenkų kovotojai už laisvę ir toliau nesiliovė priešintis, ne- 
paisydami vadinamųjų „liberalių carų“ reformų, Vakarų kantrybė 
trūko ir jie patikėjo rusų sukurtu nedėkingo ir nepataisomo lenko 
anarchisto stereotipu. Iš tikrųjų problema glūdėjo kur kas giliau. 
Rusų visuomeninio gyvenimo tradicijos, kai pilietis besąlygiškai pa- 
klūsta valdovui, o individas lieka nematomas bendruomenės inte- 
resų šešėlyje, buvo pernelyg giliai įaugusios ir vien konstitucinė- 
mis priemonėmis neįveikiamos. Tiesą sakant, Rusijos istorijoje gausu 
pavyzdžių, kai aiškiai šviečiamosios ir labai pažangios konstituci- 
nės deklaracijos būdavo skelbiamos niūriausiais despotizmo laiko- 
tarpiais. Rusų suvokimu, nors kiek atpalaidavus patvaldystės varž- 
tus, čia pat būtina stiprinti atsakingų valdžios organų budrumą ir 
griežtinti kontrolę. Kita vertus, net ir tironiškiausią politiką galima 
maskuoti kraštutinėmis išlaisvinimą žadančiomis, tačiau visiškai ne- 
veiksmingomis reformomis. Užsienio apžvalgininkai, Petro I refor- 
mas ar Stalino konstituciją priėmę už gryną pinigą ir jas aiškindami 
vadovavęsi vakarietišku teisės normų supratimu ar net britų fair 
play (žaidimo pagal taisykles) idėja, akivaizdžiai šovė pro šalį. O 
lenkai, patekę rusų valdžion, karčias istorijos pamokas patyrė savo 
kailiu. Kiekvieną sykį privertę carus padaryti konstitucinių nuolai- 

dų - 1815, 1861 ar 1906 m. - lenkai tikėdavosi, kad iš tikrųjų page- 
rės jų padėtis. Tačiau caro biurokratija, nepatenkinta naujais savo 
veiksmų apribojimais, į tas nuolaidas žvelgė kaip į laikiną atsitrau- 
kimą ir įnirtingai siekė susigrąžinti prarastas pozicijas, vėl diegti 
tradicinius kontrolės metodus ignoruodama, jei reikėdavo, ir pa- 
čias konstitucines reformas. Kiekviena XIX, kaip ir XVIII a. reforma 
pranašaudavo anaiptol ne ramybę, bet konfliktą, o lenkams - dar 
vieną pralaimėjimą. Tokiomis aplinkybėmis joks konstitucionalis- 
tas ar demokratas negalėjo laimėti. Arba jis paklusdavo savo noru 
ir išduodavo savo idealus nė nepradėjęs veikti, arba kildavo į maiš- 
tą ir po trumpų laisvės akimirkų būdavo priverstas paklusti jau ne- 
be savo noru. 

Visa tai Rusijoje buvo gerai žinoma, o keletas lenkams prijaučian- 
čių disidentų net ir stodavo jų pusėn. Vienas tokių „vakariečių“, val- 
džios galop apšauktas pamišėliu, buvo rašytojas Piotras Čaadejevas. 
Per Napoleono karus jis, jaunas karininkas, atsidūrė Lenkijoje ir Kro- 
kuvoje įstojo į Lenkų masonų ložę. „Kalbant apie Rusiją, - rašė jis, - 
visuomet įsivaizduojama ją turint ypatingą valdymo formą [...] Taip 
nėra. Rusija — tai ištisas nuo visų kitų atsitvėręs pasaulis, nuolankiai 
atsidavęs vieno Žmogaus valiai, savivalei, despotizmui. Priešingai 
bendrabūvio su kitomis tautomis dėsniams, Rusija eina link visiško 
savęs pačios ir visų kaimyninių tautų pavergimo.“ 

Lenkijos ir Rusijos šviesuomenę skyrė didžiulė dvasinė praraja. 
Ryškiausiai apie tai byloja Fiodoro Michailovičiaus Dostojevskio 
santykis su Lenkija. Nepaisant lenkiškos pavardės, jis buvo išauk- 
lėtas Maskvoje rusiška dvasia, ir jo pasaulėžiūra buvo grynai rusiš- 
ka. Pasak kai kurių kritikų, kraštutinėms, šovinistinėms Dostojevs- 
kio pažiūroms galėjusios turėti įtakos jo slaptos abejonės dėl savo 
paties rusiškumo. Visomis įmanomomis progomis jis visuomet jautė 
pareigą karštai ginti visa, kas rusiška, ir kartu patologiškai nekęsti 
visa, kas lenkiška. Dostojevskio romanuose pasirodantys poliachiški 
(lenkiūkščiai) - tai ištisa neregėtų niekšų galerija: sukčių, ištvirkė- 
lių, melagių, apsimetėlių ir išsigimėlių. Viename Brolių Karamazovų 
epizode du apykvailiai lenkų šlėktos nenoromis geria už „Rusiją su 

1772 metų sienomis“, o vėliau pasirodo besą tikri sukčiai. Tokių 
scenų ne viena ir kituose jo kūriniuose. Istoriko dėmesį kaip tik ir 
patraukia toks beatodairiškas Dostojevskio tendencingumas, kuris, 
kitaip nei jo skaitytojų, kyla ne iš nežinojimo. Dostojevskis gerai 
kalbėjo lenkiškai, puikiai išmanė lenkų literatūrą, ypač Mickevičiaus 
kūrybą. Be to, jis keletą metų praleido Sibiro tremtyje kartu su len- 
kų tremtiniais, tad turėjo su kuo daug ir karštai diskutuoti. Jie ir 
tapo vėliau sukurtų pačių ryškiausių Dostojevskio personažų pro- 
totipais. Drauge su juo kalėjęs Stanistawas Tokarzewskis (1821- 
1890), užsirašinėdavęs kai kurias jų susitikimų smulkmenas, patei- 
kė tikrai įsimintiną rašytojo paveikslą. Dostojevskis, rusų karinin- 
kas, nubaustas mirties bausme už dalyvavimą ginkluotame 
sąmoksle ir tik paskutinę akimirką atšaukus nuosprendį išvengęs kul- 
kos, ir Tokarzewskis, lenkų dvarininkas ir idealistas, nubaustas 2000 
rykščių ir dešimt metų katorgos už tai, kad rėmė tėvo Šciegienny'o 
žygius išlaisvinti valstiečius, atrodo, galėjo turėti daug ką bendra. 
Abu buvo principingi, gerai išsilavinę, visuomenėje užimantys pa- 
našią padėtį, abu kenčiantys didžią neteisybę už savo įsitikinimus, 
tačiau vienas kito visiškai nesuprato: 


Kiekvieną sykį kreipdamasis į mus, lenkus, Dostojevskis pradėdavo žodžiais: 
„Mes, bajorija [...]“. Tad aš visuomet jį nutraukdavau. „Atleiskite, pone, — 
sakydavau, - aš manau, kad šiame kalėjime nėra didikų, tik kaliniai - žmo- 
nės, iš kurių atimtos teisės.“ Tuomet jis apsiputodavo iš pykčio: „Ir jūs, po- 
ne, aišku didžiuojatės būdamas kalinys!“ [...) 

Gaila, kad Dostojevskis taip nekentė lenkų, nes iš jo veido bruožų ir pa- 
vardės tikrai galėjai atpažinti jo lenkišką kilmę. Jis sakydavo, kad radęs savo 
venose nors lašelį lenkiško kraujo kaipmat pats jį sau nuleistų. Skaudu bū- 
davo klausytis, kaip šis konspiratorius, šis kovotojas, nuteistas už laisvės ir 
pažangos reikalą, prisipažindavo nebūsiąs laimingas, kol visos tautos nepa- 
teksiančios Rusijos valdžion [...] Pasak jo, pasaulyje esanti tik viena tauta, 
kuriai lemta atlikti didžiąją misiją, - tai rusų tauta. Prancūzai, sakė jis, dar 
šiek tiek panašūs į žmones, bet anglai, vokiečiai ir ispanai tėra karikatūros. 
Kitų tautų literatūra, palyginti su rusų, esanti pati tikriausia parodija [...] 
Idomu, per kokį nesusipratimą šis Rusijos kadetų korpuso auklėtinis galėjo 
atsirasti katorgoje kaip politinis kalinys?“ 

Neverta ir kalbėti apie tai, kad Tokarzewskis, po Sausio sukilimo 
ištremtas į Sibirą dvidešimčiai metų, meilės Rusijai jautė tiek pat 
kiek Dostojevskis Lenkijai. Labiausiai juodu skyrė tai, kad lenkas 
buvo niekam nežinomas politinis kalinys, o rusas - vienas didžiau- 
sių pasaulio literatūros genijų, savo išankstinius nusistatymus ga- 
lintis skleisti viso pasaulio auditorijai. Kaip tik dėl to Dostojevskį 
kartais vadina „didžiausiu priešu, kokį Lenkija yra kada nors tu- 
rėjusi“ 7 

Didžiosios dalies lenkų skaitytojų požiūriu, Rusijos ir Lenkijos 
politinės tradicijos yra taip akivaizdžiai nesuderinamos, jog jiems 
gali kilti klausimas, ar ne per daug vietos Lenkijos istorijos apžval- 
goje skiriama Rusijos valdymo principams. Atsakymas tvirtas - be 
jokių abejonių, tai būtina ir svarbu. Ne visai tikslu būtų Rusijai ati- 
tekusias žemes laikyti „Rusijos okupuotomis“, greičiau jos buvo 
aneksuotos ir inkorporuotos į Rusijos valstybę. Nors Lenkijai, kaip 
ir kitoms imperijos provincijoms, pavyko išlaikyti būdingiausius 
savo bruožus, vis tiek ji buvo tokia pat Rusijos dalis kaip Ukraina, 
Krymas ar Užkaukazė. Lenkijos padėties, išskyrus neilgus Kong- 
resinės karalystės gyvavimo laikotarpius 1815-1832 ir 1861-1864 m., 
negalima lyginti su Suomijos didžiosios kunigaikštystės padėtimi — 
nors ją 1815 m. aneksavo Švedija, tačiau niekuomet neinkorporavo 
politiniu ar konstituciniu požiūriu. Lenkams nori nenori tenka pri- 
pažinti karčią tiesą - didžiausia iš padalytosios Lenkijos dalių ne- 
galėjo anuomet džiaugtis kad ir tokiu menku savarankiškumu, koks 
šiandien suteiktas nerusiškoms Sovietų Sąjungos respublikoms. Gal 
ir norėtų kas prieštarauti, bet Lenkija buvo neatskiriama Rusijos 
dalis, Varšuva ir Vilnius, rusiškai Varšava ir Vilna, buvo Rusijos mies- 
tai, o Rusijos lenkai, patiko jiems tai ar nepatiko, buvo caro valdi- 
niai. Juos valdė vadovaudamiesi ne lenkiškomis, o rusiškomis tra- 
dicijomis, kurių viršenybės Rusijos lenkiškose provincijose taip ir 
nepavyko išklibinti nuo pirmojo padalijimo iki Pirmojo pasaulinio 
karo. Negana to, Rusijos tradicijos buvo ne koks nors abstraktus 
dalykas. Trilypį Rusijos valdžios pradą įkūnijo įstatymai ir valsty- 
bės institucijos, 0 ją vykdė nesuskaičiuojama valdininkų armija, ku- 

rios per pusantro šimto metų nuveikti darbai ir įvaryta baimė ilgai 
neišdilo iš žmonių atminties. 

Iš visų šių institucijų svarbiausias vaidmuo teko kariuomenei. Ji 
buvo patikimiausias patvaldystės ramstis, jėga, kurią nuolatos jau- 
tė kiekvienas imperijos gyventojas. Ypač stipriai jos įtaka reiškėsi to- 
se lenkų žemėse, kurios driekėsi palei imperijos sieną su Europa -čia 
nuolat buvo dislokuotos įgulos, įkurtos karinės apygardos. Bajoriš- 
kų šeimų sūnų kariuomenėje laukė garbinga tarnyba su paaukšti- 
nimais, o valstiečių - dvidešimt penkeri metai rekrūtystės. Jos vaid- 
muo vidaus politikoje buvo nė kiek ne menkesnis nei ginantis nuo 
išorės priešų. Per XIX a. Rusijos kariuomenė tapo didžiausia karine 
jėga visame pasaulyje: 1916 m. buvo pasiekusi maksimalų dydį - 
joje tarnavo septyni milijonai vyrų. Ji buvo pagrindinis socialinės 
integracijos įrankis — sujungė ištisas kartas rusų ir nerusų karių, 
drauge išbandžiusių ir kareiviško vargo, ir kareiviškos draugystės 
skonį. Kartu ji buvo ir svarbaus ekonomikos sektoriaus šerdis. Ru- 
sijos Lenkijoje teko išlaikyti gausias karines įgulos (Varšuvoje, Vil- 
niuje, Gardine, Balstogėje), pastatytos tvirtovės Varšuvoje, taip pat 
Novo Georgijevske (Modlin), Ivangorode (Deblin), Brest-Litovske 
(Lietuvos Brastoje), kurios sudarė vadinamąjį lenkų trikampį. Nors 
formuojant pulkus labai žiūrėta, kad neatsirastų grynai lenkiškų 
dalinių, nemažai lenkų pasižymėjo visuose imperijos kariautuose 
karuose. Per karus su Napoleonu daug lenkų bajorų tarnavo „bal- 
tarusių pulkuose“. Lenkai kovėsi vadovaujami Suvorovo Italijoje, 
lenkai ėjo su Kutuzovu ir prieš jį. Lenkai karuose su turkais, lenkai 
Kaukaze, lenkai Kryme, lenkai 1878 m. Konstantinopolio prieigo- 
se, lenkai 1904-1905 m. Mandžiūrijoje prieš japonus, lenkai Rusijos 
kariuomenėje Pirmojo pasaulinio karo Rytų fronte prieš lenkus Cent- 
rinių valstybių kariuomenėje. Lenkų būdavo visuose Rusijos pul- 
kuose, malšinusiuose lenkų sukilimus. 

Kariniais principais buvo grindžiamas visas imperijos civilinės 
biurokratijos funkcionavimas. Biurokratijos hierarchiją sudarė ke- 
turiolika pakopų, kurių kiekviena prilygo tam tikram kariniam ran- 
gui, turėjo savo uniformą ir skiriamuosius ženklus. Tiek biurokra- 

tinis aparatas, tiek kariuomenė buvo pats tinkamiausias prieglobs- 
tis bajorams; net į jų dvarus Žiūrėta ne kaip į asmeninę nuosavybę, 
bet kaip į atpildą už tarnavimą valstybei. Centralizuotoje autokra- 
tinėje valstybėje buvo slopinama bet kokia asmeninė iniciatyva, o 
smulkūs valdininkėliai turėjo neribotus įgaliojimus visose gyveni- 
mo srityse. Jeigu tikėsime Gogolio pavaizduota tikrove, činovnikai, 
tai yra visokie biurokratai, revizoriai, buvo rusų visuomenės, ypač 
inteligentijos, pajuokos objektas. Tačiau daugeliui jie kėlė baimę ir 
pagarbą. Pagal rusų tradicijas kilimas caro tarnybos laiptais lėmė 
visuotinį pripažinimą. Pagal lenkų tradicijas tai reiškė vergišką pa- 
klusnumą. Lenkų bajorai buvo įpratę patys valdyti savo dvarus, 
tvarkyti savo reikalus ir į valdžią rinkti savo atstovus. Turint ome- 
ny, kad vis labiau buvo varžomos katalikų teises, o vėliau smarkiai 
įsibėgėjo rusinimo politika, mažai radosi save gerbiančių lenkų, ku- 
rie ryždavosi tarnauti biurokratiniame aparate ar uoliai vykdyti val- 
džios nurodymus. Daugelis istorikų yra pripažinę, jog didžiausia 
Rusijos biurokratijos yda buvusi ta, kad ji visaip stengėsi neperžen- 
giama praraja atskirti valdančiąją klasę nuo valdomųjų. Ir niekur 
tatai nebuvo taip akivaizdu kaip Vakarų krašte. 

Ypač sudėtinga buvo Rusijos policijos sistema, kur susipynė ir 
civilinė, ir karinė valdžios kompetencija. Civilinė žandarmerija bu- 
vo sustiprinta specialiais karinės policijos būriais, o XIX a. pabaigo- 
je - dar ir baudžiamaisiais kazokų pulkais. Nuo tada, kai į sostą 
įžengė Nikolajus I, visą šią sistemą ėmė kontroliuoti caro asmeni- 
nės kanceliarijos Trečiasis skyrius, kuriam buvo pavaldi vadinamoji 
ochrana, arba slaptoji policija. Trečiojo skyriaus įgaliojimai buvo api- 
brėžti 1826 m. liepos 3 d. įsaku: 


1. Visi įsakymai ir visi raportai, priklausantys aukštesniosioms policijos ins- 
tancijoms. 

. Informacija apie įvairias valstybėje veikiančias sektas ir schizmas. 

„ Raportai apie rastus padirbtus banknotus, monetas, dokumentus ir t. t. 

„ Informacija apie visus asmenis, esančius policijos žinioje. 

. Visų įtartinų ir kenksmingų individų ištrėmimas, paskirstymas ir apgy- 
vendinimas. 


(EB ON 

6. Priežiūra ir tvarkos palaikymas visose įkalinimo įstaigose. 

7. Visi nurodymai ir įsakymai dėl užsieniečių, gyvenančių Rusijoje arba į ją 
atvykstančių ar iš jos išvykstančių. 

8. Raportai apie visus įvykius be jokių išimčių. 

9. Visa statistinė informacija, galinti būti naudinga policijai." 


Itin rimtais tvarkos pažeidimo ar politinių bruzdėjimų atvejais ci- 
viliniai teismai būdavo sustiprinami kariniu tribunolu. Todėl ne- 
nuostabu, kad tarnyba policijoje traukė pačius ambicingiausius gar- 
bėtroškas ir buvo laikoma elitine valstybinės tarnybos sritimi. Alek- 
sejus Arakčejevas (1769-1834) valdant Aleksandrui I, Benkendorfas 
ir Orlovas valdant Nikolajui I ir K. P. Pobedonoscevas valdant Alek- 
sandrui III buvo galingiausi imperijos žmonės ir patys artimiausi 
carų patarėjai. Policijai buvo suteikta neribota galia, kurios mastą 
nebent kartais menkino tik gausių jos agentų energija ir sugebėji- 
mai. Ilgainiui išmokta dirbtinai kurti problemas, kurias po to reikė- 
tų išspręsti. Siekiant užkirsti kelią pavojams būdavo griebiamasi 
patikrinto provokacijų metodo: kurstomi sąmokslai, kad būtų gali- 
ma juos sužlugdyti, kuriamos profesinės sąjungos, kad būtų gali- 
ma įjas prasiskverbti. Policija uoliai darbavosi visoje imperijoje, ta- 
čiau vakarinėse gubernijose jai teko būti ypač budriai -juk čia knibž- 
dėte knibždėjo „schizmų“, „sektų“, „kenksmingų elementų“, 
„Užsieniečių“, čia buvo valstybės siena, o ką jau kalbėti apie „pini- 
gų padirbinėjimą“ ar visokius „įvykius“. Paranoja dėl savo saugu- 
mo sergančioje imperijoje teritorija, kurioje vienas po kito kildavo 
lenkų sukilimai, neatsitiktinai nusipelnė ypatingo dėmesio. 

Policijos sistemos ramstis buvo platus valstybinių tvirtovių bei 
kalėjimų tinklas. Įspūdingoji Aleksandro citadelė Varšuvoje, už 
miesto lėšas pastatyta 1832-1835 m., greitai tapo carinės priespau- 
dos simboliu. Ypač liūdnai pagarsėjo jos dešimtasis paviljonas, Nuo- 
latinės tardymo komisijos būstinė, į kurią pirmiausia patekdavo vi- 
si politiniai kaliniai, o kai kurie ir niekada nebeišeidavo. 

Imperijos siena su Europa ėjo per patį Lenkijos žemių vidurį, tad 
buvo nepaprastai budriai saugoma. Atsiradus geležinkeliams, kai 
vis daugėjo keliautojų, Rusija, kaip nė viena kita Europos valstybė, 

griebėsi pačių griežčiausių saugumo priemonių. Čia kariuomenei 
ir policijai į pagalbą ateidavo žaliais mundurais vilkintys pasienio 
apsaugos būriai. Jie veikė paskirstyti trijose zonose. Pirmojoje buvo 
sutelkti kariniai daliniai, išdėstyti palei sieną nustatytu atstumu vie- 
nas nuo kito. Galimos įtampos vietose kareiviai budėdavo išrikiuo- 
ti kas dešimt jardų — ir taip mylia po mylios, kiek tik akys mato. 
Antrajai zonai priklausė plotas, dviejų-trijų varstų atstumu nuo sie- 
nos, kur patruliuodavo mobilieji raitosios kavalerijos būriai. Tre- 
čioji zona apėmė tolesnių 150 varstų nuo sienos pločio teritoriją - į 
ją pateko bemaž visi svarbiausi Lenkijos ir Lietuvos miestai. Čia 
policijai buvo suteikti neriboti įgaliojimai daryti kratas visuose uos- 
tuose, keliuose, geležinkelio stotyse ir viešbučiuose, tardyti ir ap- 
klausti bet kurį keleivį; visi asmenys, palaikantys ryšius su užsie- 
niu, buvo laikomi potencialiais teisėtvarkos pažeidėjais. Lenkai, ku- 
rių kultūrinis gyvenimas dabar apėmė tris valstybes, neretai turėjo 
dvarų ar giminių abiejose sienos pusėse, todėl buvo ypač įtariai ste- 
bimi, tačiau atitinkamai į tai ir atsakydavo. Kaimuose ir nedide- 
liuose miesteliuose, esančiuose netoli sienos su Rytų Prūsija, Silezi- 
ja ar Galicija, veikė kontrabandos ir nelegalaus sienos perėjimo punk- 
tai. Visu pajėgumu buvo išnaudojami slapti takai ir tamsios naktys. 
Valdininkai ir kareiviai nesunkiai leisdavosi paperkami. Konspira- 
toriai bei revoliucinė literatūra keliavo į imperiją, žydai bei kiti ne- 
legalūs bėgliai spruko iš jos. Kiekvienas Rusijos rabinas žinojo, ka- 
da Ptocko ar Brodų žydai ruošdavosi „mėnulio keliu“ išlydėti savo 
tikėjimo brolius į Ameriką. Kiekvienas revoliucionierius žinojo, kad 
ryte piko valandą Sosnowieco stoties perone nusipirktas bilietas pa- 
dės jam saugiai pasiekti Katowicus Vokietijoje. Kiekvienas nevil- 
ties apimtas pabėgėlis vildavosi pietiniame Vyslos krante tarp San- 
domiero ir Krokuvos išvysti valstietį, kuris išties jam pagalbos ran- 
ką. Ir tuo pat metu be jokio reikalo būdavo stabdomas traukinių 
eismas, o palydovai perspėdavo Vakarų turistus nekloti laikraščių 
į savo lagaminų dugną, jeigu nori išvengti bereikalingos gaišaties. 

Nė kiek ne mažiau buvo išplėtotas ir cenzūros tinklas. Pirmiau- 
sia ją įvedė Petras I teologijos veikalams, o 1803 m. ji jau buvo virtu- 

si po visą šalį išsikerojusia sistema. Nikolajaus I laikais, o paskui ir 
XIX a. pabaigoje cenzūra savo mastu prilygo svarbiai pramonės ša- 
kai. Šią tarnybą sudarė dvylika atskirų padalinių - bendrasis, Baž- 
nyčios, švietimo, karo, teatro, literatūros, spaudos, pašto, teisės, tarp- 
tautinis, užsienio ir saugumo - bei aukščiausiasis slaptasis komite- 
tas, kuris buvo įpareigotas cenzūruoti pačių cenzorių darbą. Cenzūra 
privalėjo kontroliuoti visą informaciją ir visus jos šaltinius. Vakari- 
nėse gubernijose būdavo draudžiami visi veikalai, parašyti ne rusų 
kalba ar neleidžiamomis temomis, kaip antai politikos, sekso ar ka- 
talikų teologijos. Ypač griežta ji buvo visam kam, kas siejosi su Len- 
kijos Sano Vien paminėjus tokias sąvokas kaip „auksinė laisvė“, 
„rinkimai“, „konstitucija“, „Respublika“, o užvis blogiausia, išta- 
rus žodį „sukilimai“, buvo galima susilaukti kaltinimo kurstomąja 
veikla. Visuose populiariuose istorijos darbuose Lenkijos karalių 
reikėdavo vadinti „Lenkijos didžiuoju kunigaikščiu“, kad taip ne- 
būtų sumenkinta caro padėtis. Štai kodėl beveik visa klasikinė len- 
kų literatūra, nuo pat romantizmo, buvo spausdinama užsienyje — 
Austrijoje ar Vokietijoje, o kartais net Prancūzijoje ar Anglijoje. 
Nė viena iš Mickevičiaus, Stowackio ar Krasinskio dramų nebuvo 
pastatyta Varšuvoje. Cenzorių siauraprotystė tapo kone priežo- 
džiu. Dar 1784 m. buvo uždrausta spausdinti Naruszewicziaus 
Lenkijos istorijos pirmą tomą, nes Jekaterinos II pasiuntinys Var- 
šuvoje nesutiko su tuo, kad slavų priešistorėje lenkai suvaidino 
reikšmingesnį vaidmenį nei rusai. Praėjus šimtmečiui, 1888-aisiais, 
buvo konfiskuotas Georgo Brandeso dvitomio danų-anglų kalbų 
žodyno pirmasis tomas tuo pretekstu, kad vieno tomo nustatyti šif- 
rui nepakanka. 

Žmogui, nelabai ką žinojusiam apie carinės Rusijos tvarką, di- 
džiausią nuostabą kėlė neregėtai žiaurus valdininkų elgesys, kuris, 
jei tik jie panorėdavo, būdavo pateisinamas kaip administracinė prie- 
monė. Kalėjimai buvo grūste prigrūsti ne nusikaltėlių, bet įtaria- 
mųjų, „laukiančių tardymo, kad galėtų padėti policijai“. Įtariamieji 
apie savo teises žinojo mažiau nei nuteistieji. Tereikėdavo uždraus- 
ti aukai toliau gyventi savo gyvenamojoje vietoje, ir tremtis į Sibirą 

būdavo garantuota. Toks likimas dažniausiai ištikdavo tuos, kurių 
nepavykdavo apkaltinti kriminaliniais nusikaltimais, bet kuriuos dėl 
vienokių ar kitokių oficialių priežasčių reikėjo laikinai pašalinti iš aki- 
račio. Protestuoti prieš sekimą ar persekiojimą niekas negalėjo, nes 
kiekvieno lojalaus piliečio pareiga buvusi bendradarbiauti su valdžia. 
Tokiomis aplinkybėmis būti paduotam į teismą ar nuteistam kele- 
riems metams dažnai atrodydavo lyg privilegija ir palengėjimas. Tik 
vėlgi - anaiptol ne visi ta privilegija galėjo pasinaudoti. Baudžiau- 
ninkas, išdrįsęs apskųsti valdžiai savo poną, ar kareivis - karininką 
už netinkamą elgesį, atsiimdavo savo be jokių teismų. 

Svarbiausias strateginis vaidmuo caro politikoje teko švietimui, 
o valstybės darbe - Švietimo ministerijai. Ne kur kitur, o kaip tik 
mokyklose ir universitetuose lenkų jaunuoliams pirmiausia tek- 
davo patirti sistemingas valdžios pastangas palaužti iš namų atsi- 
neštas nuostatas ir lojalumo sampratą. Kaip tik čia jie susipažino 
su Rusijos inteligentijos kritine mintimi ir slaptąja veikla. Išoriš- 
kai oficialioji politika mokykloje reiškėsi imperijos didžiųjų ku- 
nigaikščių ir kunigaikštienių titulų ir gimimo datų kalimu bei 
nenutrūkstamu valstybės inspektorių srautu. Tačiau niekas taip 
neįkaitindavo aistrų kaip privalomas rusų kalbos vartojimas. Po 
1864 m. Varšuvoje prieita iki tokio absurdo, kad lenkų kalbos mo- 
kytojai lenkų vaikus gimtosios kalbos turėjo mokyti rusiškai, nes 
pagal oficialų mitą lenkų kalba buvusi „svetima“. Nuo 1879 iki 
1897 m., kai Varšuvos mokyklų apygardos kuratoriumi buvo 
Aleksandras Apuchtinas (1822-1904), tikintis užtikrinti tvarką mo- 
kykloje labai sureikšmintas politinių informatorių vaidmuo. Iš 
aukštųjų mokyklų svarbiausi lenkų studijų centrai buvo Vilniaus 
universitetas iki 1832 m., Kremeneco licėjus iki 1832 m., Varšuvos 
vyriausioji mokykla 1862-1869 m. ir Varšuvos politechnikos ins- 
titutas nuo 1898 m. Nemažai lenkų dėstytojų ir studentų dirbo ar 
mokėsi rusiškuose universitetuose - Dorpato (Estijoje), Charkovo 
nuo 1805 m., Sankt Peterburgo nuo 1819 m., Kijevo nuo 1834 m., 
Odesos nuo 1865 m. ir Varšuvos nuo 1869 m. XIX a. viduryje len- 
kai sudarė du trečdalius Kijevo universiteto studentų. 

Rusinimas buvo pragaištingas visiems, kas su juo susidūrė. Tai 
siutino lenkus ir stiprino jų skriaudos jausmą; tuo tarpu caro valdi- 
ninkai graužėsi dėl rusinimo politikos nesėkmių. Uoliausias jos vyk- 
dytojas buvo feldmaršalas Josifas Hurko (1828-1901), nuo 1883 iki 
1894 m. ėjęs Varšuvos generalgubernatoriaus pareigas. Apmaudu 
būdavo lenkams, kai atvykę į Varšuvos ar Vilniaus stotį perone iš- 
vysdavo kirilica parašytus užrašus, o gatvių ir parduotuvių iška- 
bas abiem kalbomis - ir rusiškai, ir lenkiškai. Tačiau nepalygina- 
mai skaudžiau būdavo suvokti, jog nemokėdamas rusų kalbos žmo- 
gus nepajėgs apsiginti teisme, o tūkstančiai mokyklas lankančių 
lenkų vaikų negalės skaityti savosios literatūros. Knygų lenkiškais 
rašmenimis atveždavo iš užsienio, tačiau vaikams, išmokytiems 
skaityti tik kirilica, jos būdavo neįkandamos. Rusų rūpesčiu nepa- 
liaujamai didėjantis raštingumas darėsi grėsmingas lenkų tautiš- 
kumui. Vis dažniau vietą caro tarnyboje lenkas galėdavo gauti tik 
tada, jeigu išsižadėdavo savo kilmės. Politika, kuria siekta skatinti 
lenkų asimiliaciją, tik dar labiau juos supriešino su rusais. Štai kaip 
savo klasėje 1878 m. tvyrojusią įtampą aprašo Maria Skiodowska: 


Ant slenksčio, pasipuošęs gražiąja uniforma - geltonomis kelnėmis ir mėly- 
nu munduru su blizgančiomis sagomis, - pasirodė ponas Hornbergas, Var- 
šuvos miesto privačių mokyklų inspektorius. Jis buvo kresno sudėjimo, nu- 
sikirpęs pagal vokišką madą; pilno veido ir skvarbių akių, žvelgiančių pro 
akinius auksiniais rėmais [...] Šiandieną jis ilgai nedelsė. Vos durininkas spėjo 
duoti sutartą ženklą, Hornbergas, einantis priešais savo palydovą, atsidūrė 
laiptų aikštelėje ir šmurkštelėjo į klasę [...] 

Hornbergas žengė link mokytojos. 

- Jūs garsiai skaitėte. Kas tai per knyga, panele? 

— Krylovo pasakėčios. Mes jas šiandien pradėjome [...] 

Hornbergas tarsi netyčia atvožė artimiausią suolą. Nieko. Nei popieriaus, 
nei knygos [...] 

Panelė Tupalska pasiūlė atsisėsti ir ponas Hornbergas padėkojęs klestelė- 
jo į kėde. 

- Prašom pakviesti ką nors iš mokinių. 

Trečioje eilėje sėdinti Marija Sklodovska instinktyviai nusuko į langą sa- 
vo išsigandusį veidelį [...] Bet ji puikiai žinojo, kad pasirinks kaip tik ją. Ži- 

nojo, nes jai visuomet tenka atsakinėti inspektoriui. Išgirdusi savo vardą, 
visa išsitempė. 

- Jūsų malda, - išpoškino Hormnbergas. 

Mania sukalbėjo „Tėve mūsų“ abejingu balsu, be jokios išraiškos. Lenkų 
vaikai savo kasdieninę maldą turėjo kalbėti rusiškai. Tai buvo vienas iš subti- 
liausių pažeminimo būdų, kurį carui pavyko atrasti. 

- Išvardink carus, kurie valdė mūsų šventąją Rusiją nuo Jekaterinos II 
laikų. 

- Jekaterina II, Pavlas I, Aleksandras I, Nikolajus I, Aleksandras II. 

Inspektorius atrodė patenkintas. Šis vaikas turi gerą atmintį [...] 

- Pasakyk Imperatoriškosios šeimos narių vardus ir titulus. 

- Jos Didenybė imperatorienė, Jo Imperatoriškoji Didenybė caraitis Alek- 
sandras, Jo Imperatoriškoji Didenybė didysis kunigaikštis ... 

Pasibaigus ilgam vardijimui Hornbergas šyptelėjo [...] 

— Tai koks caro titulas? 

- Veličestvo (Didenybė). 

— O koks mano titulas? 

- Vysokorodije (Kilnybė). 

Inspektoriui patiko šios hierarchinės vingrybės, jos jam atrodė svarbiau 
už aritmetiką ir rašymą. Savo malonumui jis darsyk mūsų paklausė: 

— Kas mus valdo? 

Slėpdami degančias akis, direktorė ir valdytojas įsistebeilijo į žurnalus. 
Neišgirdęs greito atsakymo, Hormnbergas sunerimo ir vėl, dabar jau garsiau, 
paklausė: 

— Kas mus valdo? 

- Jo Didenybė Aleksandras II, Visos Rusijos caras, - skausmingai išleme- 
no Mania. Ji buvo visai išbalusi. 

Apklausa baigėsi. Funkcionierius pakilo nuo kėdės, nežymiai linktelėjo 
ir nuėjo į kitą klasę, lydimas panelės Sikorskos. 

Tuomet mokytoja pakėle galvą. 

— Ateik čia, dūšele. 

Mania atsistojo, priėjo prie mokytojos, o ši netardama nė žodžio pabučia- 
vo ją į kaktą. Klasė staiga vėl atgijo ir čia lenkaitės nervai nebeišlaikė - ji 
apsipylė ašaromis? 


Savo ruožtu didele nemalonę užsitraukdavo kiekvienas rusas, iš- 


drįsęs palankiau vertinti lenkų kalbą ar lenkų papročius. Kaip tik 
šia dingstimi, numalšinus Sausio sukilimą, iš tarnybos buvo atleis- 

tas vieno Lenkijos miestelio komendantas pulkininkas Krupskis. Jam 
pateiktame kaltinime nurodoma, jog jis viešai kalbėjęs lenkiškai ir 
šokęs polonezą. Ilgai trukusi kova dėl gero vardo susigrąžinimo ap- 
kartino visos jo šeimos gyvenimą, o dukrai Nadeždai Krupskajai, Le- 
nino bendražygei, padėjo tapti atsidavusia revoliucioniere. Akivaiz- 
du, jog rusinimo politika Lenkijoje tik dar smarkiau kurstė pačių įnir- 
tingiausių caro priešų ryžtą. Po 1905 m. įtampa sumažėjo, tačiau 
nebeužteko laiko atitaisyti per daugelį dešimtmečių padarytą žalą. 

Šiaip ar taip, niekas nepaneigs, kad rusinimas paliko ryškų pėd- 
saką daugelyje gyvenimo sričių. Išoriškai XIX a. pabaigoje Varšuva 
jau buvo kosmopolitinė sostinė; jos vietinis lenkiškas koloritas tik 
sušvelnino, bet iš esmės nepakeitė visos carinės imperijos miestams 
būdingų bruožų: 


VARŠUVA IR APYLINKĖS 


ATVYKIMAS. Didesni viešbučiai pasiunčia karietas pasitikti traukinių [...] 

IŠVYKIMAS. Valstybinio geležinkelio bilietus galima įsigyti sumokant 
10-20 kap. avansą, bagažą galima registruoti už papildomą ne mažiau kaip 
50 kap. mokestį, adresu Dtuga, Nr. 30, ir Moniuszkos, Nr. 2, atidaryta 9-16 
val., sekmadieniais ir švenčių dienomis 9-12 val. International Sleeping Car 
Co. kontora yra viešbutyje Hotel Bristol [...] 

GELEŽINKELIO STOTYS. Varšuvoje yra penkios geležinkelio stotys. Kai- 
riajame Vyslos krante yra 1. VIENOS STOTIS: (Foksal Varšavsko-Viedens- 
ki), traukiniai į Krokuvą, Vieną, Torunę, Berlyną ir Sosnowiecą. Policininkas 
prie išėjimo įteikia keleiviams metalinį bilietą su vagono numeriu. 2. 
KOVELIO STOTIS: (Foksal Var.-Kovelski) į pietvakarius nuo citadelės, trau- 
kiniai į Miawą (Marienburg), Liubliną, Kovelį (Kijevą) ir Maskvą (trys ekspre- 
sai kasdien; kiti traukiniai į Maskvą išvyksta iš Bresto stoties). 3. KALISZO 
STOTIS (Foksal Var.-Kaliski) netoli nuo Vienos stoties, traukiniai į Lodzę ir 
Kaliszą (ekspresai iš Bresto ir Kovelio stočių). Dešiniajame Vyslos krante, 
Pragoje, yra 4. SANKT PETERBURGO STOTIS (Foksal Var.-St. Peterburski), 
traukiniai į Vilnių, Dyneburgą ir Sankt Peterburgą. 5. BRESTO STOTIS (Fok- 
sal Var.-Brzeski), traukiniai į Brest-Litovską, Maskvą, Kijevą, Odesą, Granit- 
zą (Vieną). Stotys sujungtos bendra linija. 

VIEŠBUČIAI. *HOTEL BRISTOL, Krakowskie Przedmiešcie 44, pirmos 
klasės, kambarys nuo 3, pusryčiai 3/1, antrieji pusryčiai (12-15 val.) 11/2, 

pietūs (17-20 val.) 2, už viską 1 rb.; "HOTEL DE L'EUROPE (Europejski), 
Krakowskie Przedmiešcie 13; GRAND-HOTEL BRUHL (Bruhlowski), Ulica 
hrabiego Kotzebue 12, POLONIA PALACE HOTEL, Aleje Jerozolimskie 53, 
naujas, priešais Vienos stotį, HOTEL DE ROME (Rzymski), Nowonsenatorska 
1, dažnai lankomas kaimo ponų [...) 

Pensionas Wielhorska, Jasna 4. Kambarys ir 1-4 maitinimai 11/4-11/2 rb. 
Jaunųjų moterų protestančių sąjungos (Jungfrauenverein) namai, Widok 20, 
ir Home Francais, Warecka 15, skirti savarankiškai keliaujančioms mokyto- 
joms ir merginoms. 

RESTORANAI. Hotel Bristol, *Hot. Bruhl (Miuncheno arba Pilseno alus 
pilstomas iš statinės), *Hotel de |' Europe, Polonia Palace Hotel, Hot. de Rome, 
Versailles, Aleje Ujazdowskie; Hotel d Angleterre: Cafe-Restaurant Ostrowski, 
Marszalkowska, Ziota gatvės kampas, pietūs (13-17 val.) 75 kap.; Wrėbel, 
Mazowiecka 14, pietūs 50 kap., turi gerą vardą. VYNAS. Lijewski, Krakows- 
kie Przedmiešcie 8; Eremitage, Widok ir Marszatkowska gatvių kampas, ne- 
toli Vienos stoties, plat du jour, 40 kap.; Fukier, vakarinėje Plac Staro Miasto 
dalyje (Nr. 27), sena užeiga, šioje kuklioje vietoje įkurta dar 1590 metais [...] 

KAVINĖS IR CUKRAINĖS (Cukiernie). Kavos stiklinė 15, arbatos stiklinė 
10-15, šokolado stiklinė 20 kap.; taip pat šalti patiekalai ir alus. Lardelli, Nowy 
Šwiat 27, netoli nuo Aleje Jerozolimskie [...] Semadeni, Didžiajame teatre; 
[-..] su pieno restoranu [...] Varšuvos konditerijos gaminiai geros kokybės. 
Gero pieno galima gauti didesniuose pieno restoranuose (Mleczarnia). 

TEATRAI. Didysis teatras (Teatr Wielki) Teatro aikštėje (Plac Teatralny), 
operos ir baletai; ložė 6 3/4-14 rb., parteris nuo 1 rb. 40 iki 4 rb. 75 kap; 
vasarą uždarytas. Teatr Rozmaitošci, vakariniame Didžiojo teatro sparne, lenkų 
drama; Teatr Polski [...] komedija ir drama. Maty Teatr, Moniuszki 5, Filhar- 
monijos pastate, šiuolaikinė drama. - Antra klasė: Teatr Nowoczesny, Bodue- 
na 4, [-..] trumpos dramos, komedijos ir operetės (spektakliai 8 ir 10 val. va- 
kare); Naujasis teatras (Teatr Nowy), tik vasarą; Naujovių teatras (Teatr Nowoš- 
ci), operetės ir komedijos, tik žiemą. - Lenkų vasaros teatras Saksų parke, 
parteris nuo 1 rb. 50 kap. iki 3 rb. 35 kap. - Varjetė teatrai. Aguarium, Renaissan- 
ce.- Kabaretas. Oaza. - Cirkas, tik žiemą. 

PRAMOGOS. Vallėe Suisse (Dolina Szwajcarska), Ulica Szopena 5, su čiuo- 
žinėjimo riedučiais aikštele ir gera muzika vasaros vakarais (30 kap.), simfo- 
niniai koncertai trečiadieniais ir šeštadieniais (50 kap.); Bagatela, operetės va- 
sarą; žiemą Filharmonijos orkestras rengia koncertus beveik kiekvieną die- 
ną Filharmonijos draugijos salėje. 

PUSKARIETĖS (Dorožki). Važiavimas tam tikrose ribose (Rogatki) 20, 

naktį (12-7 val.) 35, su dviem arkliais 35 rb. ir 50 kap.; bagažo vežimas 10 rb. 
ir 15 kap. už pūdą. - Paprastos vienkinkės puskarietės veža lėtai, tačiau dvi- 
kinkės, traukiamos gerų arklių, veža labai greitai. Dvikinkių, guminiais ra- 
tais puskariečių vežėjai tikisi 20-50 kap. atlyginimo [...] 

ELEKTRINIAI TRAMVAJAI (kaina už važiavimą vienu ruožu, pirma kla- 
se - 7, antra klase - 5 kap.). Svarbiausieji susikirtimo taškai: Krakowskie 
Przedmiešcie (Mickevičiaus paminklas) Nr. 0, 1, 3, 5, 7, 9, 17, 18, 22; Aleje 
Ujazdowskie; Vienos stotis; Sankt Peterburgo stotis; Bresto stotis; Wilanėwo 
stotis O (žiedinė linija), nuo Plac Zbawiciela per Marszatkowska, Ziota, Kar- 
melicka, Nalewki, Miodowa, Krakowskie Przedmiešcie ir Aleje Ujazdows- 
kie iki Plac Zbawiciela; 7 1/4 mylios, per 62 min. 

GARLAIVIAI. Nedideli keleiviniai garlaiviai (50 kap.), su restoranais de- 
nyje; išplaukia nuo Aleksandro tilto, plaukioja aukštyn ir žemyn Vyslos upe 
vasarą (gegužę-spalį), popiet ir vakarais [...] 

BANKAI. Valstybės bankas (Bank Panstwowy), Bielanska 10, dirba nuo 
10-15 val; Komercinis bankas, Wtodzimierska 27; Diskonto bankas, Ulica hra- 
biego Kotzebue 8. 

KONSULATAI. Britanijos konsulas H.M. Grove, Stužewska 3 (10-14 val.). 
Amerikos konsulas T.E. Heenan, Aleje Ujazdowskie 18 (10-15 val.). - Rusi- 
jos-Britanijos prekybos rūmų filialas. 

GYDYTOJAI (kalbantys angliškai) Dr. Horodynski, Nowogrodzka 34; Dr. 
Raum (chirurgas), Bracka 5; Dr. Solman, Jerozolimska 63; Dr. Zaborowski 
(moterų), Jerozolimska 58. - PROTESTANTŲ LIGONINĖ (Szpital Ewange- 
licki), Karmelicka 10 [...) 

BAŽNYČIOS. Anglikonų pamaldos (11 val.) Hortensji 3; kapelionas: kun. 
H.C. Zimmerman - Liuteronų bažnyčia — Vokiečių reformatų bažnyčia — 
Romos katalikų bažnyčios atidarytos visą dieną. 

KOLEKCIJOS IR KT. Meno draugija. Kasdien 10-15 val., įėjimas 30 kap. 
Chojnowskio kolekcija atidaryta kasdien 10-15 val., įėjimas 30 kap. 

Belvederis atidarytas tik žiemą, kasdien, išskyrus šeštadienį, 10-15 val. Su 
nemokamais bilietais, kurie dalijami rūmų biure. 

Lazienki, atidaryta kasdien, išskyrus šeštadienį, 10-18 val., per šventes 13— 
18 val., žiemą 10-15 val. arba 13-15 val. 

Pramonės ir prekybos muziejus atidarytas kasdien, išskyrus pirmadienį, 10- 
15 val; įėjimas 20 kap., sekmadienį 5 kap. 

Karalių rūmai atidaryti kasdien, išskyrus šeštadienį, 13-18 val. 

Paveikslų galerija atidaryta antradienį, ketvirtadienį ir sekmadienį 11-15 
val., nemokama. 

Universiteto biblioteka atidaryta šiokiadieniais 10-16 val; per atostogas pir- 
madienį, trečiadienį ir penktadienį 11-14 val. 

Willanowo rūmai atidaryti šiokiadieniais 14-18 val. 

SVARBIAUSIOS ĮŽYMYBĖS (1 diena). Karalių rūmai; Krakowskie Przed- 
miešcie gatvės; Marszalkowska ir Saksų parkas; vaizdas nuo Liuteronų baž- 
nyčios švyturio, Aleje Ujazdowskie, ypač vakarėjant; Karalių rūmai Lazien- 
kose, Šv. Jono katedra; senamiestis; Aleksandro tiltas - Kas turi daugiau lai- 
ko, neturėtų praleisti progos nuvykti į Willanową. 

Varšuva ( Warszawa, Varšava; vok. Warschau, pranc. Varsovie; 320 pė- 
dų), Varšuvos, arba Lenkijos, generalgubernijos sostinė, svarbus geležinke- 
lio centras, įsikūrusi kairiajame Vyslos krante, 120-130 pėdų aukščio iškilu- 
moje, kuri staigiai leidžiasi link upės, čia susiaurėja iki 1/4—1/3 mylios pločio 
ir vakaruose susilieja su didžiule kalvota lyguma. Miestas turi 872 500 gy- 
ventojų, iš jų 150 00 protestantų, 300 000 žydų, ir galingą įgulą. Tai intelekti- 
nis Lenkijos centras, išoriškai labiau primenantis Vakarų Europos nei Rusi- 
jos miestus. Varšuvoje reziduoja generalgubernatorius, civilis gubernatorius, 
Graikų ir Romos katalikų bažnyčių arkivyskupai, Varšuvos karinės apygar- 
dos komendantas, čia dislokuoti 15-asis, 19-asis ir 23-iasis armijos pulkai, 
veikia rusiškas universitetas ir rusiška technikos kolegija. Miestą, kuris pa- 
dalytas į dvylika policijos apylinkų (įskaitant Pragą), sudaro Senamiestis (Sta- 
re Miasto), Naujamiestis (Nowe Miasto) šiaurinėje dalyje, Wola, Mokotowas 
ir kiti priemiesčiai. Dešiniajame Vyslos krante įsikūrusi Praga. Per upę yra 
trys tiltai. Gatvėse verda gyvenimas; didžiausios prekyvietės rajonai yra 
Marszalkowska ir Krakowskie Przedmiešcie. Ištisus miesto kvartalus yra už- 
ėmę žydai, kurių dėmesio stoka švarai jau tapo priežodžiu. Varšuva yra kles- 
tintis pramonės centras (mašinų gamyba, medžio dirbiniai, oda, tabakas), 
taip pat čia vyksta intensyvi prekyba.!? 


+ 32334 


Jeigu Rusijos valdžios pragaro mašina būtų be perstojo veikusi taip, 
kaip numatyta, lenkų ir visų kitų tautinių mažumų ateitis būtų tei- 
kusi maža vilties. Laimei, tos mašinos konstrukcija turėjo keletą es- 
minių trūkumų. Atotrūkis tarp patvaldystės įgeidžių ir jų prakti- 
nio įgyvendinimo buvo toks pat neišmatuojamas kaip ir pati impe- 
rija. Gyvenimą dar pakenčiamą darė valdžios neveiksmingumo, 
kaprizų ir krikščioniškosios moralės likučių sąveika. Klestėjo ko- 
rupcija, ypač žemesniuosiuose biurokratijos sluoksniuose. Eilinio 

inspektoriaus griežtumą visuomet būdavo galima sušvelninti, jei 
tik greta nesisukiodavo vyriausiasis inspektorius. Rusui tarnyba len- 
kiškose gubernijose, tarp priešiškai nusiteikusių vietos gyventojų, 
nebuvo pats gardžiausias kąsnis. Siekiantys aukštų postų netruk- 
davo grįžti į sostinę, o apsnūdėliai bet kur gebėdavo susisukti pato- 
gią gūžtą. Geografiškai Varšuva nebuvo labai toli nuo Sankt Peter- 
burgo, tačiau administraciniu požiūriu tai buvo viena iš „gūdžiau- 
sių provincijų“, keistai „kurčia“ caro balsui. Imperijoje, kurioje 
viešpatavo absoliutus centralizmas, užtekdavo vienos netikusios 
grandies visoje įsakymų vykdymo grandinėje ir bet kokią veiklą 
ištikdavo paralyžius. Valdininkai, kurių vienintelė užduotis buvo 
aiškinti įsakymus, dažniausiai juos interpretuodavo gana ekscent- 
riškai, nelyginant savojo „aš“ išraišką, arba suvis jų nepaisydavo. 
Visur, kur tik pasisuksi, sprendimus diktavo užgaidos. Begalinis 
atlaidumas reiškėsi nė kiek ne rečiau nei begalinis žiaurumas. Krikš- 
čioniškąsias vertybes labiausiai puoselėjo atsakomybę jaučiantys 
sluoksniai. Daugelio — nuo caro iki menkiausio valdininkėlio — są- 
žinėje politinė priedermė būti griežtam aštriai susidurdavo su krikš- 
Cioniškąja priederme pasigailėti ir atleisti. Teisėjai, skelbiantys grės- 
mingus nuosprendžius maištų ar slaptosios veiklos organizatoriams, 
dažnai sušvelnindavo ar net panaikindavo bausmes jų bendrinin- 
kams. Kareiviai, paklusniai vykdantys įsakymus žiauriausiai susi- 
doroti su sukilėliais ir išdavikais, kartu būdavo apdovanojami už 
didžiadvasiškumą ir pasiaukojimą. Dėl paprastam piliečiui visiš- 
kai nesuprantamų priežasčių vienas valdininkas sakydavo „taip“, 
kitas - „ne“. Štai jis - amžinasis rusų paradoksas. Patvaldystė jau- 
tėsi esanti teisi nenuilstamai kovodama prieš tas ydas, kurias pati 
skatino ir kurių pati buvo paralyžiuojama. Šis užburtas ratas buvo 
pernelyg smarkiai įsuktas, kad jį lengvai sustabdytum. Tačiau ca- 
rizmas nebuvo nei toks baisus, nei toks tvirtas, kokį jį vėliau ban- 
dyta vaizduoti. Kad ir kokių beprasmiškai žiaurių priemonių jis 
kartais imdavosi, vis dėlto atlaidumo ir žmogiškumo parodydavo 
daugiau nei daugelis XX a. režimų. 

Tačiau negalima palikti deramai neįvertinto neigiamo Rusijos im- 

perijos vaidmens. Nepajėgdamas savo lenkiškų provincijų valdyti 
be sunkumų, kaip kad troško, caras lengvai galėjo užkirsti kelią vi- 
siems kištis į šiuos reikalus. Reakcingosios jėgos turėjo neribotus 
įgaliojimus ir veikė labai veiksmingai. Kariuomenė, policija, sienos, 
cenzūra, tvirtovės ir kalėjimai buvo skirti ne parodai. Vidaus fronte 
visus per pusantro šimto metų vykusius sąmokslus ir sukilimus 
pavyko numalšinti be didesnio vargo. Tarptautiniame fronte sėk- 
mingai buvo vaidinamas carui tradiciškai tekęs kovotojo už teisin- 
gumą vaidmuo. Europos monarchijos stengėsi išvengti net men- 
kiausio konflikto su milžiniška imperija, kurios brutali jėga buvo 
tarptautinės teisės ir tvarkos garantas. Kol Rusija, Prūsija ir Austri- 
ja turėjo bendrų reikalų, Lenkijos klausimo niekas nekėlė, o diplo- 
matinius protestus buvo galima mandagiai atmesti. Patys lenkai 
neįstengė ką nors iš esmės pakeisti. Šiaip jau Rusijoje permainas 
paprastai sąlygodavo nebent išoriniai pralaimėjimai. Antai Alek- 
sandro II reformas paskatino britų ir prancūzų kampanijos Kryme 
sėkmė, Japonijos pergalė Mandžiūrijoje leido įvykti 1905 m. revo- 
liucijai, o po to atsirasti Dūmai. Vokietija, 1915-1916 m. visiems lai- 
kams išstūmusi caro valdžią iš lenkiškų provincijų, jau kitais me- 
tais pastūmėjo caro valdinius kilti į revoliuciją. 

Kad ir kokia ženkli būtų buvusi socialinė ar ekonominė pažan- 
ga, ji negalėjo pakeisti politinės padėties. Besibaigiant XIX a. labai 
sparčiai ėmė didėti Rusijos Lenkijos vaidmuo ūkiniame imperijos 
gyvenime. Čia pramonė ir miestai pradėjo augti gerokai anksčiau 
nei centrinėje Rusijoje. 1914 m. gyventojų skaičius Varšuvoje jau 
siekė 900 000, Lodzėje - 230 000, Vilniuje - 193 000, Sosnowiece — 
100 000. 1850 m. panaikinus vidaus muitų sieną lenkų gamintojams 
atsivėrė keliai į plačią Rusijos rinką. Po 1864 m., visiškai panaikinus 
baudžiavą, kaimo gyventojai galėjo laisvai keltis į miestus. Radosi 
miesto darbininkų klasė, greta klostėsi buržuazijos sluoksnis, ku- 
riame nemažą dalį sudarė vokiečiai ir žydai. Naujosioms sociali- 
nėms grupėms priklausė apie trečdalis visų gyventojų. Jos pradėjo 
kurti naujas politines partijas — ir legalias, ir nelegalias. Tačiau šių 
procesų jokiu būdu negalima vadinti „žingsniu kelyje į nepriklau- 

somybę“. Nusistatymu neleisti lenkams atsiskirti Nikolajus II nė 
kiek nenusileido Nikolajui I, o lenkų galimybės įgyvendinti savo 
reikalavimus 1914 m. buvo ne didesnės kaip ir 1814 m. Tad tik Pir- 
masis pasaulinis karas, o ne pažanga, pagaliau nutraukė Rusijos 
viešpatavimą Lenkijoje. 

Nepaisant visų akivaizdžių carizmo ydų, tenka pripažinti, jog 
lenkų diskriminacija nebuvo kraštutinė. Suprantama, lenkams ca- 
ro valdžia atrodė esanti nusiteikusi vien prieš lenkus, žydams - vien 
prieš žydus, o ukrainiečiams - vien prieš ukrainiečius. Iš tikrųjų 
carizmas vienodai ir visu pajėgumu priešinosi apskritai bet kokiems 
nepriklausomos valios proveržiams. Šiaip jau pagal maskvėnų tra- 
diciją labiausiai iš visų turėjo būti skriaudžiami patys rusai. Pasak 
Mickevičiaus, „O vargas toms tautoms, kurios apakę karia savuo- 
sius pranašus“.!! Pirmiausia valdžia stengėsi prispausti savo žmo- 
nes. Joks lenkas, žydas ar ukrainietis negalėjo skųstis, kad su juo 
elgiamasi Žžiauriau negu su daugeliu rusų revoliucionierių, sektan- 
tų ar sąmokslininkų. Be abejo, niekas negali nuneigti, kad lenkų 
nepriklausomybės reikalavimai liko be atsako. Tačiau ir prielanku- 
mo, ir kančių jiems teko patirti vienodai su visais kitais. Objekty- 
viai žvelgiant matyti, kad jų padėtis nebuvo blogesnė, skyrėsi tik 
lūkesčiai. Deja, lūkesčiai carizmui nerūpėjo. 

Galiausiai Rusijos pastangos įsiurbti lenkiškas provincijas, žino- 
ma, garbingai žlugo. Politinė integracija ne tik kad neprivedė prie 
visuomenės supanašėjimo, bet dar labiau ją poliarizavo. Visai ki- 
suderinti savo lenkišką patriotizmą su ištikimybe Habsburgams ar 
Hohencolernams, Rusijoje žmonės buvo priversti rinktis arba vie- 
na, arba kita. Tas, kuris ir toliau kalbėjo lenkiškai, išpažino katalikų 
tikėjimą, bendravo su lenkais, valdžiai automatiškai keldavo įtari- 
mą. Norėdamas įrodyti esąs ganėtinai patikimas ir galįs imtis svar- 
bių pareigų, lenkas privalėjo išsižadėti savo gimtosios kalbos, net ir 
namie, iš katalikybės ar judaizmo atsiversti į stačiatikybę, vengti 
giminių ir draugų. Tokiomis sąlygomis rusai ir lenkai buvo pasmerk- 
ti gyventi kiekvieni sau. Visuomeniniai ryšiai tarp šių dviejų tautų 

visiškai susilpnėjo. Varšuvoje, Vilniuje, netgi mažesniuose miestuose 
lenkai laikėsi atskirai. Jie burdavosi į savo uždaras bendruomenes, 
vieni patys imdavosi verslo, steigė savo slaptas draugijas. Lenkų 
vaikai tuokdavosi tik tarp savęs, ir kiekvienas, kas išdrįsdavo su- 
laužyti nerašytas tautinio solidarumo taisykles, užsitraukdavo vi- 
sų nemalonę. Gyvenimas lenkams nepaliko pasirinkimo: jie tegalė- 
jo mylėti savo kraštą ir neapkęsti jo valdovų. Lenkai kuo nuošir- 
džiausiai stengėsi apsimesti, kad Rusija jiems neegzistuoja. 
Žmonėms, kuriems neteko išgyventi nieko panašaus, sunku su- 
prasti, ką reiškė Rusija ištisoms nepatenkintoms lenkų kartoms. To 
meto rašytojai dažnai apie sunkią savo tautos dalią kalbėdavo me- 
taforomis ir iškalbingais aktyvios priespaudos įvaizdžiais, todėl ne 
visuomet jų žodžius galima priimti už gryną pinigą. Pasimokiusi iš 
sukilimų, Sankt Peterburgo valdžia nusprendė ne paspausti len- 
kus, kad jie visiškai paklustų, kaip kad Prūsijoje, o pabandyti nua- 
linti juos išstumdama iš po kojų dvasinį ir kultūrinį pagrindą, kuris 
dar šiaip taip darė gyvenimą pakenčiamą. Autokratinėje 150 mili- 
jonų imperijoje, kur vis dažniau reikėdavo slopinti neramumus pa- 
Cioje Rusijos širdyje, 15 milijonų lenkų negalėjo net vilties puoselė- 
ti, jog bus patenkinti jų kraštutiniai interesai. Jų pasipriešinimą su- 
mota įveikti ne kulkomis ar žaliaminės odos botagais, bet dvasine 
priespauda, oficialiu ostrakizmu ir „vidine tremtimi“. Svarbiausia 
pakirsti priešą psichologiškai, o ne fiziškai. Ši ilgų ilgiausia kova 
vyko ne triukšmingose gatvių barikadose, bet žmonių sąmonėje. 
Perprates šitokią baisingai klastūnišką padėtį, Jozefas Pilsudskis Ru- 
siją pavadino „Azijos žvėrimi, prisidengusiu europietiška kauke“. 
Vėliau vienas iš Pilsudskio sekėjų, maršalas Šmigty-Rydzas, su bai- 
me svarstydamas pasirinkimą, kam paklusti - rusams ar vokiečiams, 
pasakė tai dar aiškiau. Jis gerai pažino rusų pasaulį, kuriame dau- 
gelis lenkų užaugo ir su kuriuo ne vienam teko taikstytis. „Vokieti- 
ja sunaikins mūsų kūną, - sakė jis, - Rusija sunaikins mūsų sielą“! 
Nenuostabu, kad Rusijos Lenkijoje daugelis gyveno apimti vie- 
nišumo, tuštumos, nusivylimo jausmų. Sankt Peterburgo valdžiai 
Pavyslio krašto problemos - amžinos skriaudos ir nepagydoma ne- 

blagonadežnost (nepatikimumas) - rūpėjo ne per daugiausia. Lenkai 
Rusiją laikė dykyne, kurioje jiems brangūs dalykai buvo beverčiai. 
Labai tiksliai šiuos jausmus perteikė Adomas Mickevičius 1825 m. 
keliaudamas po pietų Rusiją: 


AKERMANO STEPĖS 
Aš įplaukiau į erdvę sauso okeano. 
Vežimas tartum laivė žalumynuos narsto; 
Tarp ošiančių bangų, kur žiedus srautais žarsto, 
Iriuosi pro salas raudonojo bužano. 


Tamsa tirštėja, niekur kelio nė kurhano. 

Žvelgiu į dangų, ieškau žvaigždžių, mūs vedėjų; 
Ten šviesiame ūke Aušrinė suspindėjo? 

Tai blizga Dnestras, švinta ugnys Akermano. 


Palaukim!.. Kaip tylu... Girdėt, kaip gervės traukia. 


Girdžiu, kaip Žiogas smilgoj supasi iš lėto, 
Kaip krūtine slidžia žaltys per žolę braukia. 


Įsiklausau tyloj... Išgirst ausis galėtų 
Balsus iš Lietuvos. Važiuokim, nieks nešaukia." 


Rusija retai kada net ir aidą pasiųsdavo to, ką lenkai geidė išgirsti. 
Jų akyse Rusija buvo dykynė daugeliu prasmių. 

Apskritai lenkų padėtis nekėlė Rusijoje didelės užuojautos. Di- 
džiosios rusų literatūros epochoje, iki revoliucijos, dažnai būdavo 
aptarinėjami lenkų reikalai, tačiau retai kada palankiai. Tulžingu- 
mu, žinoma, niekas negalėjo prilygti Dostojevskio patologiškai ne- 
apykantai, tačiau jos atgarsių pasitaikydavo ne vieno kolegos rašy- 
tojo reiškiamose nuomonėse. Romane Ana Karenina Tolstojus Kare- 
nino lūpomis perteikė anuomet labai paplitusį rusų šviesuomenės 
požiūrį. „Lenkai, - tarė Kareninas, lyg norėdamas savo klausyto- 
jams paskelbti mažai žinomą faktą, - nėra rusai; bet dabar jie yra 
mūsų tautos dalis, jie turėtų būti surusinti jų pačių labui.“ Išties, tik 
labai skvarbus protas galėjo pramušti tą kietą tamsumo ir savimei- 

lės apvalkalą ir po ramiu Rusijos lenkiškų provincijų paviršiumi 
įZvelgti giliai tūnantį nusivylimą, panieką ir neapykantą. Aleksand- 
ras Blokas, pats rusiškiausias iš visų rusų poetų, Skitų ir Dvylikos 
autorius, buvo vienas iš nedaugelio, kurie pažino ir šiek tiek supra- 
to Lenkiją. Poeto tėvas Aleksandras Lvovičius Blokas buvo Varšu- 
vos rusiško universiteto viešosios teisės profesorius. Kai jis 1909 m. 
lapkritį mirė, sūnus atlikdamas pareigą nuvyko iš Maskvos į laido- 
tuves. Toji žiemos kelionė į „Rusijos ūkinį kiemą“, į tą „Dievo ap- 
leistą ir žaizdotą kraštą“, „sukumpusį nuo skausmo naštos ir tem- 
piantį baisios prievartos jungą“, jam paliko neišdildomą įspūdį ir 
įkvėpė parašyti Atpildą: 

Žandarai, bėgiai, gatvės žibintai, 

Žargonas ir nepakeičiamos žandenos 

Ir štai paliegusios aušros spinduliuose 

Paskendęs Rusijos lenkiškas galukiemis ... 

Čia visa, kas jau buvo ir kas bus, 

Apraizgiusi kerštingoji chimera; 

Net pats Kopernikas atkeršyt siekia, 

Palinkęs viršum tuščio žemės rutulio... 

„Keršto! Keršto! - šaltas kaip švinas 

aidas skamba virš Varšuvos.“ 


Nepraėjus nė šešeriems metams nuo Bloko apsilankymo Varšu- 
vą užėmė vokiečių kariuomenė. Ne lenkų kerštas, bet pasaulinis 
karas privertė Rusiją atsisakyti užgrobtosios Lenkijos dalies. 


TREČIAS SKYRIUS 


PREUSSEN: 
Prūsijai atitekusi dalis 
(1772-1918) 


Žodžių junginio „Prūsijos Lenkija“, kaip ir „Rusijos Lenkija“, reikš- 
mė nebuvo nusistovėjusi. Oficialiojoje vartosenoje taip paprastai bū- 
davo vadinamas tik vienas regionas - Poznanės didžioji kunigaikš- 
tystė, nuo 1815 iki 1848 m. turėjusi šiek tiek autonomijos. Vienu 
tarpu „Prūsijos Lenkijos“ terminas visiškai atitiko siauresnę - „Ru- 
sijos Lenkijos“ reikšmę ir buvo vartojamas turint omeny Kongresi- 
ne karalystę. Platesne prasme „Prūsijos Lenkija“ reiškė visas žemes, 
kurias Prūsijos karalystė buvo atplėšusi iš Lenkijos ir Lietuvos Res- 
publikos — visą Poznanę (Didžiąją Lenkiją ir Kujaviją), Vakarų Prū- 
siją (Karališkąją Prūsiją) ir dvylika metų (1795-1807) Pietų Prūsiją 
(Mazoviją), Naująją Sileziją (Čenstakavą) bei Naująją Rytų Prūsiją 
(Suvalkus ir Balstogę). Kaip tik šis plotas Prūsijoje ir vadintas „mū- 
sų lenkiškomis provincijomis“.* Tačiau patys lenkai Prūsijos Len- 
kija vėliau vadino visas iki vienos Prūsijos karalystės provincijas, 
kuriose vyravo gyventojai lenkai arba kurios praeityje buvo vie- 
naip ar kitaip susijusios su Lenkija. Taigi jiems tas terminas apėmė 
ir Sileziją su Pamariu, ir netgi Rytų Prūsiją. (Žr. 3 žem.) Didesnę 
XIX a. dalį šių provincijų gyventojai slavai nelaikė savęs lenkais ir 
dažniausiai vadinosi „lenkiškai kalbančiais prūsais“. Šimtmečio pra- 
džioje slenžėnų, kašubų ir protestantų mozūrų lenkiškumo jaus- 
mas buvo kur kas silpnesnis nei vokiškai kalbančių gdanskiečių. 


* Nepaisant vėliau pasikeitusios nuostatos, ir Silezija, ir Pamarys anuomet buvo 
laikomi Vokietijos žemėmis ir 1818-1866 m. abi sritys buvo įtrauktos į Vokietijos 
sąjungą. Nuo 1834 m. Zollverein (Vokietijos muitų sąjungai), o nuo 1867 m. Šiaurės 
Vokietijos sąjungai priklausė visos Prūsijos karalystės provincijos. 

3 žemėlapis. Prūsijos prisijungta Lenkijos dalis (1773-1918) 

Naujaisiais laikais Prūsijos karalystės padėtis nuolat keitėsi. Jai 
teko išgyventi keletą esminių - tiek teritorijos, tiek konstitucinės 
sistemos - pokyčių. Frydricho II Prūsijos apšviestasis despotizmas 
baigėsi kartu su jo mirtimi 1786 m. Valdant Frydrichui Vilhelmui II 
(1786-1797) ir pirmoje Frydricho Vilhelmo III (1797-1840) valdymo 
pusėje - revoliucijų epochoje - monarchija nusilpo, buvo pralaimė- 
ta ne viena politinė kova, patirta teritorinių nuostolių. Prūsija pra- 
rado ir vėl atgavo Reino provincijas, neteko kai kurių lenkiškų pro- 
vincijų - dalį jų vėliau taip pat susigrąžino; išgyveno aibę konstitu- 
cinių bei administracinių eksperimentų. Tačiau Vienos kongrese 
1815 m. Prūsija atgavo savo tvirtybę ir nuo šiol iškilo kaip rimta 
Austrijos varžovė dėl viešpatavimo vokiškajame pasaulyje. Josios 
vaidmuo Vokietijos sąjungoje ir Vokietijos muitų sąjungoje taip pat 
smarkiai išaugo. Valdant Frydrichui Vilhelmui IV (1840-1861) bai- 
gėsi konservatyviosios reakcijos laikotarpis - Prūsija įžengė į refor- 
mų ir revoliucijų tarpsnį ir 1850 m. buvo priversta priimti konstitu- 
ciją. Valdant Vilhelmui I (1861-1888) Prūsija pateko į Bismarcko ran- 
kas ir tapo besikuriančios Vokietijos imperijos šerdimi ir svarbiausiu 
bastionu. Po 1871 m. ji vis dar išlaikė savo atskirą valstybės struk- 
tūrą, tačiau didžiuma istorikų pripažįsta, kad Prūsijos interesus ir 
tapatumą visiškai užgožė visos Vokietijos interesai ir tapatumas. 
Ką ir bekalbėti, Vilhelmo II (1888-1918) imperializmas ir šoviniz- 
mas buvo visiška priešybė senosioms, blaivumu grįstoms Prūsijos 
valstybės tradicijoms. 

Kaitaliojantis Prūsijos karalystės sienoms, nebuvo nusistovėjusi 
ir gyventojų lenkų santykinė dalis valstybėje. 1800 m., kai Prūsijai 
priklausė Varšuva, lenkai sudarė per 40 procentų visų karalystės 
gyventojų. Kurį laiką reali atrodė bendros vokiečių ir slavų valsty- 
bės perspektyva. Tačiau nuo 1815 m. lenkų procentinė dalis smar- 
kiai sumažėjo. Nors absoliutus lenkų gyventojų skaičius ir toliau 
augo, jų santykinė galia ką nors lemti valstybėje be perstojo menko. 
1905 m. trys milijonai lenkų sudarė labai negausią mažumą tarp 56 
milijonų Vokietijos imperijos gyventojų.! 

Kaip tik dėl to lenkai neturėjo pastovaus politinės veiklos foru- 

mo. Iki 1848 m. tinkamiausia susibūrimų vieta savaime buvo tapęs 
Poznanės didžiosios kunigaikštystės seimas bei kitos valstybinės 
šios provincijos institucijos. Kurį laiką net atrodė, kad Didžioji ku- 
nigaikštystė galėtų imtis koordinuoti visose trijose padalytosios Len- 
kijos dalyse gyvenančių lenkų veiksmus. Vėliau, kunigaikštystei žlu- 
gus, visas dėmesys buvo sutelktas į „lenkų atstovus“ Prūsijos Land- 
tage Berlyne, o nuo 1872 m. - Vokietijos imperijos Reichstage. 

Pagal vokiečių terminologiją, naujoji Prūsija buvo Obrigkeitsstaat, 
„autoritarinė valstybė“. Tiesa, jai nepavyko sukurti nei mistinės 
ideologijos, nei darniai veikiančios absoliutizmo mašinos, tačiau jos 
pamatinė nuostata buvo aiški - aukščiausia yra valdovo arba jo vy- 
riausybės valia. Visos sistemos simboliu tapo ne griežtai apibrėžtos 
idėjos ar kokios nors institucijos, bet abstrakti ir grėsminga dogma — 
„prūsiška dvasia“. Pasak vieno iš tų, kurie nekritiškai ja žavėjosi, 
„prūsiškumas buvo gyvenimo būdas, instinktas, potraukis [...] kur 
žmonės trokšta ir veikia tarytum viena nedaloma visuma [...] tai ne 
bandos instinktas, bet kažkas be galo tvirta ir laisva, ir visiškai ne- 
suvokiama tiems, kas to nepatyrė.* Tai buvo tradicija, išaugusi iš 
trijų šimtų metų kovos už plačiai išsibarsčiusių Hohencolernų val- 
dų sujungimą į vieną karalystę, kai nuolatinių pavojų akivaizdoje 
niekas nebuvo tikras dėl savo saugumo. Praktiniais sumetimais vals- 
tybė iki minimumo ribojo piliečių laisves bei gniaužė demokratines 
institucijas, vos tik jos atsirasdavo. Prūsijoje, kaip ir Rusijoje, mo- 
narchas įsakinėdavo, o žmonės jam paklusdavo. 

Taigi Prūsijos autoritarizmas keliais svarbiais aspektais visiškai 
prilygo Rusijos patvaldystei. Antai itin gerbiama institucija buvo 
kariuomenė, kuri nuo pat Frydricho Vilhelmo I ir jo lange Kerls, ar- 
ba „aukštaūgių grenadierių“, laikų vaidino lemiamą vaidmenį Prū- 
sijos kelyje į sėkmę. Stebino jos komplektuotė ir legendinė narsa, 
nuo Fehrbellino iki Sedano. Niekas negalėtų paneigti, jog Prūsijos 
militarizmas buvo ypatingos rūšies. Rusijos kariuomenė žiaurios 
prievartos metodus taikė ir civiliams gyventojams, ir savo pačios 
gretose, o Prūsijos kariai buvo išugdyti nuoširdaus entuziazmo dva- 
sia. Veikiami Napoleono laikų Prancūzijos pavyzdžio, Scharnhors- 

tas ir Gneisenau panaikino prievartinį verbavimą ir brutalią anks- 
tesnių laikų drausmę. XIX a. prūsų kareiviai buvo ne tik geriausiai 
išmuštruoti visoje Europoje - jie turėjo geriausius vadus, buvo ge- 
riausiai maitinami, geriausiai apginkluoti ir žygiuodavo pagal ge- 
riausią pasaulyje karo muziką. 

Prūsijos biurokratija irgi neatsiliko nuo Rusijos biurokratų. Prūsų 
inspektorius su savo pince-nez ir guminiu antspaudu buvo lygiai toks 
pat pajuokos ir baimės objektas kaip ir visur. Nelaimei, jis garsėjo ne 
tik kaip ribotas ir smulkmeniškas, bet kaip ir nepaperkamas. 

Prūsijos policija lyg veidrodis atspindėjo viso biurokratinio apa- 
rato uolumą. Vidaus reikalų ministras savo policines pareigas deri- 
no su politinėmis funkcijomis: iki 1822 m. jis buvo vadinamas „vals- 
tybės kancleriu“, arba premjeru. Neribota cenzūros galia, tučtuo- 
jau vykdomi areštai - šios priemonės buvo nukreiptos prieš visus 
politinius oponentus, nuo paprasčiausio žurnalisto, tokio kaip Kar- 
las Marxas, iki aukšto rango dvasininkų, pavyzdžiui, Kolno ar Bres- 
lau (Vroclavo) arkivyskupų. Marxo revoliucines nuotaikas neabe- 
jotinai stiprino ir tai, kad apie šimtmečio vidurį vidaus reikalų mi- 
nistro pareigas Berlyne ėjo jo uošvis Henningas von Westphalenas. 

Prūsijos kariuomenę ir administracinį aparatą rėmė tradicinė vals- 
tybinę tarnybą turinčių aristokratų kasta. Junkeriai, kadaise padėję 
Hohencolernams įtvirtinti savo valdžią įvairiuose karalystės mies- 
tuose ar regionuose, ir toliau sudarė „karinės-autoritarinės citade- 
lės“ branduolį. Dalyvaudami visur - nuo senosios von Moltkės ka- 
riuomenės iki naujojo, XX a. 3-iajame dešimtmetyje von Seeckto įkur- 
to reichsvero - jie veikė kaip tikri konservatyviųjų vertybių 
saugotojai ir sėkmingai atrėmė liberalizmo bei socializmo mestus 
iššūkius. Jų tradicijas genialiai pratęsė Otto Edwardas Leopoldas 
von Bismarckas-Schonhausenas, nuo 1862 m. Prūsijos ministras pir- 
mininkas, o 1871-1890 m. ir reicho kancleris. XIX a. pabaigoje jų 
įtaka Vokietijoje ėmė silpti, tačiau ją sutvirtino naujai iškilusių pra- 
monininkų aristokratų grupuotė - „kaminų baronai“ Donnersmarc- 
kai, Hohenlohės, Lichnowskiai ir Schaffgotschai, kurie susikrovė 
milžiniškus turtus iš savo pramonės įmonių. Taip atsitiko, kad abu 

tie sluoksniai daugiausia galios turėjo rytinėse provincijose — Pa- 
maryje, Rytų Prūsijoje, Silezijoje, todėl lojaliosios aristokratijos įta- 
kingumas tapo pagrindiniu lenkų vilčių išsipildymo stabdžiu. 

Vis dėlto daugeliu bruožų gyvenimas Prūsijoje akivaizdžiai 
skyrėsi nuo kaimyninių imperijų. Pirmiausia Prūsija buvo Recht- 
staat - politinė bendruomenė, kurios veiklą reguliavo įstatymai. Ir 
nors politinės institucijos čia niekuomet neperžengė „fasadinės de- 
mokratijos“ rėmų, vis dėlto autoritarinės sistemos veikimas buvo 
sureguliuotas ir pagrįstas teisinėmis priemonėmis. Ji turėjo tvirtą, 
gerai sustyguotą ir veiksmingą biurokratinį aparatą, kurio struk- 
tūra ir veikla buvo plačiai žinoma ir kėlė visuotinį pasigėrėjimą; 
kartu tai buvo mašina, kurią vienodai sėkmingai buvo galima pasi- 
telkti ne tik valstybei tvirtai valdyti, bet ir mažumoms bei priešiš- 
kai nusiteikusioms visuomenės grupėms slopinti. Taigi Rusijoje 
lenkai kentėjo nuo iracionalios ir įnoringos caro valdžios saviva- 
lės, o Prūsijoje jiems teko susidurti su perdėm tiesmuku smulkių- 
jų valdininkų pedantiškumu, kurį šie demonstravo kibte įsikibę 
jo didenybės įstatymo raidės. 

Šalyje buvo toleruojamos įvairios religijos. Nors nebūtų klaida 
protestantizmą vadinti valstybine religija, ypač nuo 1817 m., kai 
buvo įkurta nacionalinė Bažnyčia, šiaip jau priklausymas vienai ar 
kitai religinei bendruomenei nebuvo kriterijus skiriant į aukštesnes 
pareigas visuomeninėje ar politinėje veikloje. Nuo XVII a. prancū- 
zų hugenotų antplūdžio kalvinizmas Prūsijoje klestėjo nė kiek ne 
mažiau nei liuteronybė. Gal tik žydai prarado savo bendruomenės 
autonomiją, kurią jie turėjo Respublikoje. Tačiau tai netrukdė dau- 
geliui jų iškilti ir užimti aukštą padėtį; kartu vyko intensyvi sava- 
noriška asimiliacija. Iki 8-0jo dešimtmečio ir Romos katalikams iš- 
kildavo nebent tik neoficialių kliūčių. Tačiau 1873 m., kai į imperiją 
įsiliejo Reinlando ir Bavarijos katalikai, Bismarckas paskelbė gar- 
siąją Kulturkampf (kovos už kultūrą) programą, kuri neturėjo prece- 
dento per visą ligtolinę Prūsijos istoriją. 

Prūsijoje nuo seno gyvavo socialinio paternalizmo tradicijos. Į 
prūsiškąją etiką buvo giliai įsismelkusi pareiga rūpintis mažiau pa- 

siturinčiais, silpnesniais bendruomenės nariais ir palengvinti jų pa- 
dėtį. Ji atėjo iš XVII ir XVIII a. protestantiškojo pietizmo - čia anks- 
čiau nei kur kitur pradėta steigti mokyklas, našlaičių ir pavargėlių 
prieglaudas, ligonines, kai Augustas Hermanas Francke ir jo sekėjų 
būrelis Hallės universitete ėmėsi mokyti praktinės krikščionybės 
dorybių. Kaip tik dėl to Prūsijos baudžiauninkų išlaisvinimas 1807- 
1823 m. buvo baigtas tuomet, kai Rusijoje dar nė nebuvo pradėtas. 
Paternalizmas pastebimai veikė abiejų politinio spektro kraštų vei- 
kėjų pažiūras: tai atsispindi Vroclavo žydo, valstybinio socializmo 
teorijos kūrėjo Ferdinando Lassalle'io (1825-1864) darbuose bei pa- 
ties Bismarcko 1878 m. sukurtame socialinio draudimo plane, ku- 
riame numatyta apginti darbininkų teises ligų ir nelaimingų atsiti- 
kimų atvejais, - jis gerokai pranoko savo laikmetį. Šios rūšies pater- 
nalizmas, ištraukęs socialinių skriaudų geluonį, tautinio 
išsivadavimo siekius nustūmė į politikos sritį. 

Prūsijos kultūrinis gyvenimas klestėte klestėjo. Revoliucijų epo- 
chos Berlyną, dar vadinamą „Šiaurės Sparta“ išjudino neregėtos li- 
teratūrinės ir filosofinės minties sprogimas. Kukliai atrodė Frydri- 
cho laikų švietėjų laimėjimai, palyginti su Kantu, Hamannu, Schle- 
geliu, Fichte, Hegeliu ir Schopenhaueriu (kuris gimė 1788 m. 
Gdanske kaip Lenkijos valdinys). Herderio, Niebuhro ir Rankės is- 
torijos mokykla žavėjosi ir sekė visa Europa. Humboldtas, Chamis- 
so ir Bunsenas minimi tarp gamtos mokslų, o Savigny ir Eichhor- 
nas - tarp teisės mokslų pradininkų. Kleistas, Lessingas ir Novalis 
prikėlė iš nuosmukio vokiečių literatūrą. Iš pradžių Karaliaučius, o 
vėliau Berlynas tapo intelektiniais Europos centrais. Jie traukė ta- 
lentingiausius ir atkakliausius jaunuolius iš viso krašto ir iš svetur, 
kurių ne vienas vėliau atidavė savo jėgas Prūsijos labui. Intelekti- 
niuose Henriettės Herz ir Rachelės Levin salonuose, greta filosofų 
ir poetų, sukiojosi taip pat politikai ir aristokratai. Šviesuomenė per- 
siėmė klausimų kėlimo dvasia ir tai jau pačioje reformų laikotarpio 
pradžioje padarė didelę įtaką visoms gyvenimo sritims. Nepaisant 
autoritarinio režimo, visos politinės permainos būdavo kruopščiai 
apsvarstomos ir išsamiai aptariamos pačiu aukščiausiu lygiu. Ne 

mažiau svarbu ir tai, kad Prūsija visokeriopai stengėsi palaikyti 
aukštą intelektinio gyvenimo lygį. Dėl tokių asmenybių kaip Treit- 
schke, Mommsenas ar Maxas Planckas 1900 m. Berlynas pelnė gar- 
be, nė kiek ne mažesne nei 1800 m. Lenkų žemėse intelektinės min- 
ties raida nieko panašaus nepasiekė, tad didžiuma lenkų kultūri- 
ninkų neišvengiamai buvo įtraukti į vokiečių kultūros pasaulį. 

Anksti Prūsiją pasiekė ir pramonės revoliucija. Pirmosios plieno 
gamyklos buvo pastatytos Ruhre XVIII a. 9-ajame dešimtmetyje ir 
Silezijoje 1794 m. Pirmasis geležinkelis nutiestas 1847 m. Pramonė 
ir miestų statyba iš pat pradžių atsidūrė vokiečių rankose, net ir 
lenkiškose provincijose. Tik jie vadovavo ir politiniams sąjūdžiams, 
kylantiems dėl ekonominių ar socialinių permainų. Socializmas ap- 
skritai, o ypač profsąjungų judėjimas, buvo grynai vokiečių reika- 
las, savo esme nukreiptas prieš visokį kišimąsi į Prūsijos valstybės 
reikalus. Net ir be oficialiosios politikos pastangų didžiumai Prūsi- 
jos lenkų atrodė, kad visos naujovės žengia koja kojon su germani- 
zacija. Ši nuostata išsilaikė iki šimtmečio pabaigos, kai Silezijos bei 
Poznanės provincijos miestus užplūdo nauja nenutautusio lenkų 
proletariato banga ir kai dėl vadinamojo Ostflucht, arba „antplū- 
džio iš Rytų“, didžiuma vokiečių pradėjo keltis į vidurines bei va- 
karines šalies provincijas. Tame mokslo ir pramonės amžiuje Prūsi- 
ja galėjo didžiuotis turėdama vieną iš moderniausių Europos vi- 
suomenių, ir jos piliečiai lenkai netrukdomi galėjo raškyti čia 
subrandintus vaisius. Žemiškos gėrybės tapo svarbiausiu autorita- 
rinės valdžios ramsčiu. 

Sparčias socialinio ir ekonominio gyvenimo permainas iš esmės 
lėmė senos ir tvirtos reformų laikotarpio tradicijos. Steino, Harden- 
bergo ir Humboldto veikalai davė pradžią programoms, kurios bu- 
vo toliau tobulinamos ir plėtojamos ištisą šimtmetį. Per dešimtme- 
tį, nuo 1808 m. iki 1818 m., žengti pirmieji išlaisvinimo iš socialinės 
priespaudos žingsniai, imtasi municipalinės reformos ir administra- 
cinių pertvarkymų: modernizuota kariuomenė, taip pat švietimo 
sistema — čia pradėti koordinuoti pradinio, vidurinio ir universite- 
tinio ugdymo sektoriai. Konstitucinė reforma užtruko iki 1847 m. 

Kaip tik dėl šio delsimo 1848-1850 m. buvo kilusi vienintelė rimtes- 
nė krizė per visą naujųjų laikų Prūsijos istoriją. Skirtingai nuo abso- 
liutinių monarchijų, kurias dėl laiku nevykdomų reformų ištikda- 
vo vis naujos katastrofos, Prūsijos valdžios vykdoma politika tekė- 
jo ramia srove, kurią retai kada kas sudrumsdavo. Šiuo požiūriu 
Prūsijos konservatizmas labai priminė Šviečiamosios epochos Brita- 
nijos torius, kurie reguliariai apgindavo esamą tvarką išmušdami 
ginklą savo radikaliesiems oponentams iš rankų. Išskyrus 1848 m., 
Prūsijos niekuomet nebuvo apėmusi visuotinė krizė, kurią lenkų 
nacionalistai būtų galėję išnaudoti savo separatistiniams siekiams 
įgyvendinti. Tokiomis aplinkybėmis lenkų politinės veiklos mastai 
buvo labai riboti. Todėl nenuostabu, kad jų, kaip atskiro darinio 
Prūsijoje, reikšmė per XIX a. sparčiai sumenko. Tiesą sakant, tokį 
ryškų tautinės savimonės atgimimą XX a. pradžioje sunkoka paaiš- 
kinti ankstesniųjų įvykių raida. 

Vienos sutartis įpareigojo Prūsiją suteikti lenkams teisę į autono- 
miją karalystėje. Autonomijos niekada taip ir neturėjo Pamario, Va- 
karų Prūsijos ar Silezijos lenkai, o Poznanės didžiojoje kunigaikš- 
tystėje ji galiojo vos trisdešimt metų. 1815 m. sudarytos didžiosios 
kunigaikštystės plotas buvo apie 29 000 kvadratinių kilometrų, o gy- 
ventojų skaičius - 850 000. Aštuoni žmonės iš dešimties kalbėjo len- 
kiškai kaip savo gimtąja kalba. Privalomoje bajorų ištikimybės prie- 
saikoje būdavo kreipiamasi į „Prūsijos valdomos Lenkijos dalies 
karalių“. Kunigaikštystės vietininkas, arba Staathalter, kunigaikštis 
Antanas Radvila (Antoni Radziwitt) buvo lenkas. Lenkų kalba bu- 
vo oficialiai vartojama mokyklose, teismuose ir valdžios įstaigose. 
Vietinis Landrat, arba seimas, renkamas bajorų, turėjo teisę teikti 
peticijas karaliui. Tačiau nuo 1831 m. ėmė rastis vis daugiau apri- 
bojimų. Panaikinta vietininko pareigybė. Naujasis Oberprūsident 
Edwardas Flotwellas pradėjo vykdyti naują griežtą politiką. Buvo 
konfiskuoti bajorų, parėmusių rusų valdomoje Lenkijoje kilusio 
Lapkričio sukilimo dalyvius ir pabėgėlius, dvarai. Paleistas išrinktas 
seimas. Imta aktyviai steigti vokiškas mokyklas ir draugijas. 1848 m., 
po nepavykusio Poznanės sukilimo, didžioji kunigaikštystė buvo 

panaikinta. [vėlesnius reikalavimus ją atkurti niekas niekuomet rim- 

Revoliucinis lenkų nacionalizmas nepritraukė daug šalininkų ir 
nebuvo sėkmingas. Poznanėje 5-ajame dešimtmetyje įsikūrė kele- 
tas svarbesnių organizacijų, tarp jų Žwiązek Plebejuszy (Plebėjų są- 
junga). 1846 m. vasarą Prūsijos valdomoje Lenkijos dalyje buvo 
suimti 254 žmonės už rengimąsi dalyvauti visos Lenkijos sukilime, 
kurį organizavo emigracijoje veikianti Demokratinė draugija. Po me- 
tų įvykusiame Berlyno teisme aštuoniems kaltinamiesiems, tarp jų 
ir Ludwikui Mierostawskiui, už išdavystę buvo paskelbtas mirties 
nuosprendis, bet liko neįvykdytas. Juos paleido 1848 m. kovo 20 d., 
prieš pat Berlyno revoliucijos pradžią, vykstant masinėms de- 
monstracijoms. Mierostawskis išskubėjo tiesiai į Poznanę ir ėmėsi 
vadovauti Tautiniam komitetui, kuris buvo įkurtas slapčia nuo prū- 
sų valdžios. Imta telkti vietinius lenkų milicijos būrius ir ginkluoti 
juos dalgiais. Tačiau šiuos įvykius vadinti revoliucija būtų per drą- 
su. Komitetas kėlė reikalavimus dėl veiksmingesnės autonomijos, 
o ne dėl nepriklausomybės; milicija buvo sukurta ne prieš Prūsiją, 
bet gresiančiam Rusijos įsiveržimui atremti. Balandžio 11 d. Jaros- 
lawieco paktu komitetas buvo paleistas, išgavus iš generolo von 
Williseno pažadą dėl atskiros lenkiškų žemių administracijos. Atsi- 
sakiusį išsiskirstyti Mierostawskio vadovaujamą milicijos būrį iš- 
vaikė prūsų kariuomenė. Frydrichas Vilhelmas IV savo seseriai ca- 
rienei rašė: „Tikiuosi, jog dauguma sukilėlių pasitrauks į Lenkijos 
karalystę, kur Paskevičius galės juos pakarti“. Carienė atsakė: „Pa- 
kark juos pats“. Von Williseno pažadų niekas nė neketino tesėti. 
Didžioji kunigaikštystė tapo Provinz-Posen, ojos herbe nebeliko bal- 
tojo erelio. Prūsijos valdomoje Lenkijoje tai buvo pirmas ir paskuti- 
nis revoliucinis bruzdėjimas iki pat 1918 m. gruodžio? 

Lenkiškų provincijų integracija į vieningą Prūsijos valdymo sis- 
temą buvo dalis proceso, vykusio visose karalystės žemėse nuo Rei- 
no iki Nemuno. 1850 m. naujoji konstitucija suteikė plačias įstaty- 
mų leidybos teises atgaivintam Prūsijos Landtagui, susidedančiam 
iš dvejų rūmų - aukštųjų Herrenhaus, arba Ponų rūmų, kuriuos su- 

darė 240 paveldimas ir iki gyvos galvos einamas pareigas turinčių 
narių, skiriamų monarcho, ir žemųjų Abgeordnetenhaus, arba Atsto- 
vų rūmų, kuriuos sudarė 350—450 išrinktų deputatų. Karalius griež- 
tai kontroliavo Landtago sušaukimą ir paleidimą, lygiai kaip ir 
Staatsrat, arba Ministrų tarybą, kariuomenę, teisėtvarką, civilines 
tarnybas ir vietinės valdžios organus. Netiesioginę rinkimų teisę 
turėjo visi vyrai, vyresni nei dvidešimt penkerių metų; jie buvo pa- 
dalyti į tris kategorijas pagal turto cenzą. Kiekviena tokia grupė pir- 
miausia išsirinkdavo savo rinkikų kolegiją, kuri vėliau išrinkdavo 
deputatus. Pagal šią sistemą vienas pirmos kategorijos deputatas 
būdavo išrenkamas vidutiniškai 480 balsų, antros - 1920 balsų, o 
trečios - 9600 balsų. Tokia balsavimo tvarka neabejotinai buvo la- 
bai nepalanki valstiečiams ir darbininkams, o rytinėse provincijose 
iš pat karto akivaizdžiai veikė gyventojų lenkų nenaudai. Tik lenkų 
bajorijos balsas būdavo girdimas abejuose rūmuose. Nuo 1871 m. 
Prūsijos valdžią ėmė stelbti konfederacinė Vokietijos imperijos ma- 
šina. Kadangi Prūsijos karalius ir ministrai dabar prisiėmė centri- 
nių visos imperijos institucijų vadovavimą, prireikė dar vienų rin- 
kimų - į Reichstagą, arba Imperijos seimą. Nuo 1872 iki 1888 m. 
buvo pertvarkyta ir vietinė valdžia. Prūsija padalyta į 14 provinci- 
jų, iš kurių penkiose - Pamaryje, Poznanėje, Silezijoje, Vakarų Prū- 
sijoje ir Rytų Prūsijoje - gyveno lenkai. Kiekviena provincija dar 
buvo suskirstyta į Regierungsbezirke (apygardas), o šios - į Stadtkrei- 
se (miesto apskritis) ir Landkreise (kaimo apskritis). Nors visų lygių 
institucijos — Landtagas, Bezirksrat (apygardos taryba) ir Kreiserat 
(apskrities taryba) - buvo renkamos demokratiškai, visus vykdo- 
mąsias funkcijas atliekančius valdininkus visuomet skirdavo cent- 
rinė valdžia, kuriai jie ir buvo atsakingi. Teritorijose, kurios nebuvo 
grąžintos Lenkijai 1918-1921 m., tos prūsų valdžios institucijos vei- 
kė iki pat nacistinio režimo pradžios 1933 m. 

Prūsijos lenkų gyvenimo būdas ir galimybės labiau skatino su- 
sitaikymo su esama padėtimi, o ne revoliucines nuotaikas. Pozna- 
nėje Zymiausias tokių nuotaikų skleidėjas buvo dr. Karolis Mar- 
cinkowskis (1800-1846), vietinis gydytojas ir filantropas. 1838 m. 

jis įsteigė lenkų „Bazar“ — čia buvo ir klubas, ir liaudies meistrų 
dirbinių parduotuvė, ir knygynas. 1841 m.jo rūpesčiu pradėjo veik- 
ti Pagalbos švietimui draugija, kuri remdavo stipendijomis ne- 
turtingus studentus. Marcinkowskio dvasiniais įpėdiniais gali- 
ma laikyti Karolį Libeltą (1807-1875), buvusį revoliucionierių ir 
vieną iš kaltinamųjų Berlyno byloje, kurio pažiūros po nepavy- 
kusios 1848 m. avantiūros pasikeitė; Augustą Cieszkowskį (1814 
1894), filosofą, įkūrusį neilgai gyvavusią Lenkų sąjungą; ir svar- 
biausia, Hipolitą Cegielskį (1813-1868), kuris iš kuklaus „Bazar“ 
krautuvėlės pardavėjo tapo stambiu pramonininku ir didžiausio 
fabriko mieste savininku. Libeltas ir Cegielskis prisidėjo leidžiant 
vietinę spaudą ir abu buvo išrinkti į Prūsijos Landtagą. Jų vado- 
vaujamas Poznanės lenkų judėjimas įgavo savo būdinguosius 
bruožus. Jis tapo itin santūrus ir buržuazinis, daugelyje sričių no- 
riai mėgdžiojantis vokiškąsias vertybes. Poznanės lenkai sąmo- 
ningai stengėsi pranokti kaimynus vokiečius žaisdami jų pačių 
žaidimą. „Jeigu jūs esate namų šeimininkė lenkė, - ragino 1872 m. 
išspausdinto straipsnio autorius, - pralenkite vokietes - sumuški- 
te geresnį ir švaresnį sviestą, išauginkite geresnes daržoves, vai- 
sius, riebesnius naminius paukščius, išauskite geresnes drobes. 
Taip jūs išgelbėsite ne tik save, bet ir Lenkiją [...] Lavinimasis, dar- 
bas, tvarka ir taupumas yra mūsų naujieji ginklai.“* 

Svarbiausias vaidmuo teko švietimui. Padalijimų laikotarpiu 
Prūsijoje nebuvo nieko panašaus į Lenkijos Edukacinės komisijos 
kuruojamas mokyklas (kurios prūsiškuose šaltiniuose vis tiek pa- 
niekinamai vadintos „Potiomkino kaimais“). Tačiau nuo 1809 m., 
vadovaujant Humboldtui, pradėta kurti nuosekli trijų pakopų 
valstybinio švietimo sistema. Autoritetingi Hallės, Berlyno, Ka- 
raliaučiaus ir Vroclavo universitetai pritraukė ne vieną iškiliau- 
sią XIX a. protą. Visuose miestuose ir miesteliuose buvo atidary- 
tos valdinės gimnazijos, teikiančios vidurinį išsilavinimą, o kiek- 
vienoje parapijoje - pradinės mokyklos (Volkschulen). 1848 m. 
mokyklas lankė 82 procentai vaikų. Švietimo reformas, kaip ir dau- 
gelį kitų, Prūsijoje įkvėpė savitas liberalizmo ir autoritarizmo idė- 

jų derinys. Viena vertus, visuotiniam švietimui labai pritarė pa- 
žangūs humanistai, kurie jį laikė svarbiausia kovos prieš vaikų 
darbą sudedamąja dalimi; kita vertus, ir kariuomenei buvo reika- 
lingi raštingi kareiviai. Pedagogikos metodikai daugiausia įtakos 
turėjo Jeano-Henri Pestalozzio teoriniai darbai, o jo traktatas Kaip 
Gertrūda moko savo vaikus (1801), palikęs neišdildomą įspūdį Hum- 
boldtui, dar ilgai laikytas etaloniniu tekstu rengiant mokytojus. 
Teoriškai prūsų vaikai turėjo būti mokomi pasitikėjimo savo jėgo- 
mis ir saviraiškos ne primetant tam tikrų išorinių vertybių kodą, 
o kuriant atmosferą, kurioje atsiskleistų ir tobulėtų įgimti indivi- 
do gabumai. Praktiškai jie patekdavo siaurapročių valstybiniuose 
institutuose parengtų mokytojų valion, o šie dažniausiai jausda- 
vosi nelyginant Dievo pasiųsti seržantai, iš aukštybių nuleisti į 
kaimą verbuoti naujokų kultūrai. Tad jų misija atrodė gana dvi- 
prasmiška - ugdyti „nepriklausomos, savo vidaus balsui paklūs- 
tančios“ asmenybės gerąsias savybes ir kartu - automatiškus loja- 
lių, nuolankių valdinių refleksus. Ypač daug dėmesio buvo skiria- 
ma techniniam ugdymui. Vis dėlto labai aiški riba skyrė praktinių 
įgūdžių ugdymą bei profesinį mokymą pradinėse mokyklose, skir- 
tą plačiosioms masėms, ir mokslinių tyrinėjimų dvasios puoselė- 
jimą gimnazijose, pasiekiamą tik elitui. Lenkams daugiausia rū- 
pesčių kėlė kalba. Tiesa, iki 8-ojo dešimtmečio pastangos užgniauž- 
ti lenkiškas mokyklas dar nebuvo labai ženklios, tačiau lygiai 
tokios pat menkos buvo pastangos jas remti iš valstybės fondų. 
Savo aukštojo mokslo įstaigų lenkai neturėjo; už Poznanės pro- 
vincijos ribų tik vienoje valstybinėje Kulmo (Chetmno) gimnazijo- 
je, Vakarų Prūsijoje, lenkų kalba buvo dėstomoji. Pradines lenkiš- 
kas mokyklas Prūsijos valdžia leido steigti visur, kur vyravo lenka- 
kalbiai gyventojai, tačiau į mokymą lenkų kalba labiau žiūrėta kaip 
į pagalbinę priemonę mokyti vokiečių kalbos, kad vaikai tinkamai 
pasirengtų aukštesnėms, jau suvokietintoms klasėms. Panaši padė- 
tis buvo susiklosčiusi Velse ar Vakarų Škotijoje, kur britų valdžia 
besąlygiškai teikė pirmenybę anglų kalbos mokymui. Nuo 1872 m. 
pradėta sistemingai vokietinti visais lygiais. 1911 m. vien Poznanės 

provincijoje veikė 2992 mokyklos dviem milijonams gyventojų, tuo 
tarpu rusų valdomoje Kongresinėje karalystėje - vos 4000 mokyklų 
bemaž penkeriopai didesniam gyventojų skaičiui. Iki to laiko ne- 
raštingumas jau buvo visai likviduotas. Tačiau lenkų nepavyko ga- 
lutinai suvokietinti. Lenkišką raštingumą diegė įvairios savanoriš- 
kos draugijos, iš kurių išsiskyrė Liaudies švietimo draugija (TOL), 
veikusi Poznanės provincijoje, ir ypač Liaudies skaityklų draugija 
(TCL), kuri nuo 1880 m. sukūrė dviejų tūkstančių lenkiškų bibliote- 
kų tinklą nuo Bochumo iki Bydgoščiaus. 

Patį vienareikšmiškiausią Prūsijos požiūrį į lenkus - tuo nėra ko 
stebėtis — suformulavo ne kas kitas, o pats Bismarckas. Kai rusų 
valdomoje Lenkijoje vyko Sausio sukilimas, tie, kurie vylėsi, jog Bis- 
marckas vis dėlto įsikiš stodamas prieš Rusiją ir taip padės atkurti 
Lenkijos valstybę Prūsijos globoje, buvo paleidę ne vieną diploma- 
tinę antį. Deja, jiems pritrūko įžvalgumo: dėl lenkų kancleris jau 
buvo labai aiškiai apsisprendęs. „Aš asmeniškai juos suprantu ir 
užjaučiu, - rašė jis 1862 m., - bet jeigu mes patys norime egzistuoti, 
nelieka nieko kito kaip tik juos likviduoti. Vilkas nekaltas, kad Die- 
vas jį sukūrė tokį, koks jis yra; bet tai dar nereiškia, kad pasitaikius 
progai nederėtų jo nušauti“. Kaip savo į Londoną pasiųstame pra- 
nešime tiksliai pažymėjo Britanijos ambasadorius Berlyne, Bismarc- 
kas buvo įsitikinęs, kad nepriklausomos Lenkijos atsiradimas „la- 
bai sukompromituotų“ Prūsiją, tad buvo pasiryžęs eiti prieš len- 
kus, jeigu Rusijai nebūtų pavykę užgniaužti sukilimo. Šiek tiek 
vėliau, 1869 m., tokią savo nuostatą Bismarckas atskleidė visiškai 
atvirai. Kartą Landtage lenkų deputatas, cituodamas Macaulay'ų, 
Lenkijos padalijimus pavadino nusikalstamais ir pareikalavo pri- 
pažinti „lenkų teises“. Tai išgirdęs, Bismarckas išdrožė nepakarto- 
jamą kalbą gindamas Prūsijos valdžios elgesį praeityje ir dabar: 


Lenkijos Respublikos žlugimą ne tiek lėmė kitos valstybės, kiek neįtikėtina 
tuštybė tų, kurie atstovavo lenkų tautai, kuomet šioji buvo palaužta [...] Vo- 
kietijos dalyvavimas Lenkijos suluošinime buvo neišvengiamas pagal savi- 
saugos dėsnį [-..] Ponai, jeigu jūs diskutuojate dėl užkariavimo teisės, jūs, 
matyt, nesate skaite savo šalies istorijos. Juk valstybės tik taip ir kuriamos 

[...] Patys lenkai yra nusikaltę šimtus kartų užkariaudami kitus. Po Žalgirio 
mūšio niokotojai lenkai Vakarų Prūsijoje iš devyniolikos tūkstančių vokie- 
čių kaimų tepaliko vos tris tūkstančius. Polonizacija buvo vykdoma ugnimi 
ir kalaviju, germanizacija - per kultūrą [...] (Mūsų dienomis) germanizacija 
pasiekė gražių laimėjimų [...] ir tai reiškia, kad mes skleidžiame ne vokiečių 
kalbą, o vokiečių moralę ir kultūrą, užtikriname garbingą teisingumo vyk- 
dymą, geresnį valstiečių gyvenimą ir miestų suklestėjimą. Valstietis iš nieki- 
namo ir kilmingo tirono išnaudojamo vasalo tapo laisvu žmogumi, žemės, 
kurią dirba, savininku. Niekas jo daugiau nebeapiplėšinėja, nebent koks lu- 
pikautojas žydas. Vokiečių ūkininkai, vokiečių mašinos ir manufaktūros su- 
stiprino žemdirbystę ir kaimo ekonomiką. Geležinkeliai ir geri keliai pakėlė 
visų gerovę [-..] Mokyklos, veikiančios vokiškų mokyklų pavyzdžiu, teikia 
pradinį išsilavinimą visiems lenkų vaikams. Gimnazijose mokoma aukštes- 
nių mokslų, bet ne sausais mechaniškais tėvų jėzuitų metodais, o tikra vo- 
kiška dvasia, kuri skatina žmones savarankiškai mąstyti. Karo tarnyba už- 
baigia tai, ko nepadaro mokyklos. Kariuomenėje jaunas lenkų valstietis iš- 
moksta kalbėti ir skaityti vokiškai. Iš to, ką jis gauna būdamas kitų kareivių 
draugijoje ar eskadrone, ar bendraudamas su įgulų miestų gyventojais vo- 
kiečiais, jis pasisemia minčių, kurios ugdo ir išlaisvina jo skurdų ir sukaus- 
tytą protą [...] Užuot nuolatos dejavę, lenkai geriau apsidairytų aplinkui ir 
su dėkingumu priimtų visa, kas Prūsijai valdant buvo padaryta jų šaliai ir 
jos žmonėms [...] Poznanės provincijoje veikia mokyklos [...] gimnazijos [...] 
seminarijos, kurčnebylių prieglauda, namai protiškai atsilikusiems, sodininkų 
mokykla [...] Galiu didžiuodamasis pareikšti, kad buvusi Lenkijos Respubli- 
ka dabar, Prūsijos valdoma, turi tokią gerovę, teisinę apsaugą ir visuotinį 
prisirišimą, kokių niekada nėra turėjusi ir apie kokius Lenkijos karalystėje 
niekas nė nesvajojo nuo pat jos istorijos pradžios [...] Lenkakalbiai Prūsijos 
valdiniai nebuvo sugundyti dalyvauti demonstracijose, kurias rengė bajo- 
rų, valdytojų ir darbininkų mažuma [...] Mūšio lauke Danijoje ir Bohemijo- 
je mūsų lenkų kareiviai krauju ir tik jų rasei būdinga narsa parodė, kaip jie 
atsidavę karaliui [...] Visiškai nešališkai ir nenusižengdamas tiesai galiu 
jus užtikrinti, kad lenkų valdymas buvo gėdingai prastas, ir todėl niekuo- 
met nebus atkurtas [...]? 


Prie šios temos jis sugrįžo 1871 m. balandžio 1 d. Neseniai prieš tai 
įvykusiuose rinkimuose Poznanė išsirinko dvidešimties „kietakak- 
Cių opozicionierių“ bloką, kurie išdrįso kelti balsą prieš gresiantį 
didžiosios kunigaikštystės įjungimą kartu su visa Prūsija į Vokieti- 


PRŪSIJAI ATITEKUSI DALIS 153 


jos imperiją. Išsityčiojęs iš lenkų kunigų demagogijos per rinkimų 
kampaniją, kancleris šiems deputatams priminė, jog jie išrinkti atsto- 
vauti Katalikų bažnyčios interesams ir neturi „mandato šiuose rū- 
muose atstovauti lenkų žmonėms ar tautai“. Paskui kandžiai ironi- 
zuodamas užsipuolė juos už ketinimus bendradarbiauti su Rusijos 
lenkais ir atkurti Lenkijos valstybę istorinėmis sienomis: 
Vakarinėse Rusijos provincijose gyvena dešimt procentų lenkų, išsibarsčiu- 
sių po visą teritoriją. Jie yra arba buvusių užkariautojų palikuonys, arba per- 
simetėliai iš kitų tautų. O devyniasdešimt procentų moka tik rusiškai, rusiš- 
kai kalba poterius, rusiškai rauda (ypač kai valdė lenkai) ir stoja rusų val- 
džios pusėn kovodami prieš lenkų bajorus [...] Tai tų šešių su puse milijonų 
lenkų vardujjūs reikalaujate valdžios dvidešimt keturiems milijonams ir dar 
tokiu tonu, kuris aiškiai byloja apie giliai įaugusią, žiauriausią tironiją bei 
pažeminimą, kad jums daugiau nebeleidžiama savavališkai išnaudoti tuos 
žmones [...] Ponai, norėčiau jūsų paprašyti susijungti su jūsų brolių daugu- 
ma Prūsijoje [...] ir kartu dalytis civilizacijos nauda, kurią jums siūlo Prūsijos 
valstybė [-..] Sąžiningai atlikite savo priedermę mūsų bendrame darbe.“ 


Bismarcko argumentų svarumas abejonių nekelia. Tik kažin ar daug 
paguodos teikė tonas, kuriuo jie buvo dėstomi. Per kitus du de- 
šimtmečius - kulturkampfo ir Kolonizacijos komisijos veiklos lai- 
kotarpį - vokiečių ir lenkų santykiai smarkiai pašlijo. 

Nors kulturkampfas nebuvo nukreiptas vien tik prieš lenkiškas 
provincijas, jo padariniai čia netrukus buvo pajusti labiausiai. Mi- 
nisterijos potvarkiu nuo 1872 m. vokiečių kalba tapo privaloma vi- 
sose valstybinėse mokyklose, išskyrus tikybos mokymą. Lenkų kal- 
bą uždrausta dėstyti net kaip svetimąją, taip pat nebeleista jos var- 
toti mokant, kaip anksčiau, vokiečių kalbos. Mokytojams užginta 
stoti į lenkiškas ir katalikiškas draugijas; dirbantiems nevokiškuo- 
se rajonuose skatinti buvo skiriama finansinė parama - vadinamie- 
ji Ostmarkenzulagen. Visi absolventai, įskaitant ir kunigus, turėdavo 
išlaikyti vokiečių kultūros egzaminą. Nuo 1876 m. vokiečių kalba 
tapo privaloma teismuose bei visose valstybinėse įstaigose — nuo 
pašto iki geležinkelio stoties bilietų kasos./ Buvo sugriežtinti įstaty- 
mai, reglamentuojantys imigraciją ir leidimą apsigyventi. 1885 m. 

Prūsijos policija išvarė 30 000 lenkų ir Lenkijos žydų, neturinčių 
tinkamų dokumentų.* Šis vajus tęsėsi ir po 1890 m., nors Caprivis ir 
padarė šiokių tokių nuolaidų. Visa tai, kaip niekas kitas, tik dar 
labiau sustiprino lenkų tautinę savimonę. 

Kulturkampfas veikė lenkų gyvenimą dar ir todėl, kad didžiu- 
ma jų buvo Romos katalikai? Prūsų valdomos Lenkijos primas, 
Gniezno arkivyskupas Mieczystawas Ledėochowskis (1822-1902) į 
kompromisus su valdžia eidavo tik tuomet, kai josios reikalavimai 
būdavo neesminiai. 1872 m. jis sutiko, kad Bože coš Polskę nebūtų 
giedama per mišias. Tačiau, kai valdžios pasiųsti inspektoriai pra- 
dėjo kištis į tikybos mokymą mokyklose ir į teologijos seminarų ve- 
dimą, jis pasipriešino. Už tai 1873 m. kartu su kolega iš Reinlando, 
Kolno vyskupu, jis buvo suimtas ir įkalintas, o po dvejų metų iš- 
tremtas į Romą. Toks pat likimas ištiko devyniasdešimt lenkų ku- 
nigų, o kiek dar jų buvo nuolatos persekiojami. Šitaip užsimojęs 
Bismarckas tvirtai parodė, jog Prūsijoje lenkiškumas visuomet bus 
tapatinamas su katalikybe. Tatai nukreipė Silezijos lenkų tautinį ju- 
dėjimą į radikaliųjų katalikų - Tychų kunigo Kapicos, kunigo Jėze- 
fo Szafraneko (1807-1874) bei katalikų žurnalistų, tokių kaip Kato- 
lik redaktorius Karolis Miarka (1825-1882), - rankas. Represijos re- 
ligijos, lygiai kaip ir švietimo, srityje turėjo visiškai priešingų 
padarinių, nei tikėtasi. 

Tokia dviprasmiška politika, tiesą sakant, tik ir skatino lenkų tau- 
tinį atgimimą. Nors lenkų deputatai Landtage skundėsi dėl prieš 
lenkus nukreiptų veiksmų rytinėse provincijose, vokiečių deputa- 
tams viskas atrodė kitaip — jie buvo ne mažiau sunerimę dėl kylan- 
čios grėsmės jų viršenybei. Atvykėlis iš kito krašto, apsilankęs Šče- 
cine XIX a. 9-ajame dešimtmetyje, kažin ar būtų pastebėjęs bent men- 
kiausią lenkiškumą, gal šiek tiek jo būtų pajutęs Vroclave ar 
Gdanske. Tačiau Poznanėje, kaip ir daugelyje mažesnių miestų, 
esančių rytinėje ir pietrytinėje dalyje, lenkiškumo apraiškos, nors 
šiek tiek nustelbtos, vis dar buvo akivaizdžios: 

POSEN 
Viešbučiai (nė vienas neatitinka pirmos klasės). HOTEL DE DRESDEN, Wil- 
helms-Str. 21, kambariai su visais patogumais 3, įėjimas 1/2, pietūs 2 1/2, pus- 
ryčiai 3/4 M.; DE ROME, Wilhelms-Platz 1, su restoranu [...]; DE L EUROPE, 
Wilhelms-Str. 1; DE FRANCE, Wilhelms-Str.15, dažnai lankomas lenkų [...] 

Teatrai. STADT-THEATER, Wilhelms-Platz, drama ir opera; VICTORIA, 
Neustadter-Markt, tik vasarą; LENKŲ TEATRAS, Berliner-Str., tik vasarą. 

Poilsis ir pramogos. Schilling ant Vartos kranto, už Schillings-Thor; Zoolo- 
gijos sodas ir Feldschloss Garten, už Berliner-Thor; Schweizerhof, Victoria-Park, 
Eichwald (3M) [...) 

POSEN, lenkiškai POZNAN,, tuo pačiu vardu vadinamos provincijos sos- 
tinė, čia yra 5-ojo armijos korpuso būstinė, aukščiausios klasės gynybinė tvir- 
tovė; 68 300 gyventojų (daugiau nei 1/2 vokiečiai, ir 1/4 žydai) ir 7000 vyrų 
įgula, įsikūrusi Cibinos ir Vartos santakoje. Tai vienas seniausių lenkų mies- 
tų, nuo X amžiaus pabaigos - vyskupų, o iki 1296 m. Lenkijos karalių rezi- 
dencija. Vokiečių imigrantai pavertė miestą svarbiu prekybos centru [...] vidu- 
ramžiais Poznanė priklausė Hanzos sąjungai. Naujoji miesto dalis, visiška prie- 
šingybė senesniems ir skurdesniems kvartalams, ėmė kilti nuo 1815 m., kai 
Poznanė atiteko Prūsijai, - taip miestas buvo išgelbėtas nuo nuosmukio, į 
kurį jį įstūmė karai ir kitos nelaimės. Sekmadieniais ir per šventes gatves 
užplūsta ryškiais ir neįprastais rūbais vilkintys valstiečiai, ypač vadinamieji 
Bamberger, tolimi frankų imigrantų palikuonys, dabar visiškai nebesiskirian- 
tys nuo tikrųjų lenkų. 

Einant į miestą nuo Centrinės stoties atsiveria įspūdingas tvirtovės vaiz- 
das [...] Toliau eidami Mūhlen-Strasse [...] arba St. Martin-Strasse prieiname 
erdvią ir puošnią Wilhelms-Platz, prie kurios iš rytų pusės šliejasi Stadt-Thea- 
ter. Priešais teatrą stovi paminklas 5-ojo armijos korpuso kariams, kritusiems 
prie Nachodo 1866 m. Wilhelms-Strasse kampe yra Raczyriskių biblioteka. Šį 
pastatą, papuoštą 24 dorėninėmis kolonomis ir talpinantųį 30 tūkst. tomų, 
miestui padovanojo grafas Raczyriskis (atidaryta kasdien 17-20 val.) [...] Stat- 
menai Wilhelms-Platz eina Wilhelms-Strasse, viena svarbiausių miesto ma- 
gistralių [...] Šiaurėje ji baigiasi Kanonen-Platz, čia iškilęs įspūdingas nauja- 
sis Karinio štabo pastatas, priešais jį - paminklas 1870-71 m. karo atminimui, 
vaizduojantis Vilhelmą I prie Barwaldo [...] Toliau į pietų pusę yra Schloss- 
berg su karaliaus rūmais, kuriuose šiuo metu saugomi miesto archyviniai 
dokumentai (atidaryta 9-13 val.) ir rinkiniai, priklausantys Poznanės pro- 
vincijos istorijos draugijai. Pietiniame Wilhelms-Str. gale, Šv. Martyno baž- 
nyčios šventoriuje stovi lenkų poeto Mickevičiaus paminklas (m. 1855). 

Į rytus nuo Wilhelms-Platz yra ALTE MARKT [...] Rathaus Alte Markt 
teritorijoje buvo pastatyta 1508 m., 0 1535 m. ją restauravo italų architektas 
Giovanis Battista di Ouadro - jis pristatė lodžijas. Nuo 214 pėdų aukščio 
barokinio stiliaus bokšto atsiveria platus vaizdas [...] Kvartale, besidriekian- 
čiame į šiaurės rytus, daugiausia gyvena Žydai, viena iš jų sinagogų stovi 
Dominikan-Str. [...] 

Poznanės priemiesčiai, esantys dešiniajame Vartos krante, vadinami Wal- 
lischei (lenkiškai Chwaliszewo) ir Schrodka; juose daugiausia gyvena lenkai, 
kilę iš vargingesniųjų sluoksnių. Toliau [...] stovi katedra, dabartinį savo vaiz- 
dą įgijusi 1775 m.; architektūros požiūriu ji nėra įdomi, tačiau čia galima 
rasti tikrų meno lobių [...] ištaigingą bizantinio stiliaus Aukso koplyčią, ku- 
rią 1842 m. pastatydino Lenkijos bajorų draugija, Raucho iš bronzos nulietas 
ir paauksuotas pirmųjų Lenkijos karalių skulptūras (jų palaikai yra sarkofa- 
guose kitoje pusėje) [...] 

Grafo Melžynskio muziejus ir lenkų draugijos Gesellschaft der Freunde der 
Wissenschafter rinkiniai yra tame pačiame pastate, Mūhlen-Str. 35. Čia yra 
tapybos darbų (menkos vertės ir abejotinos autorystės), biblioteka, monetų 
kolekcija, priešistorinių laikų eksponatų (atidaryta kasdien 12-17 val., kaina 
1 M, sekmadienį - 10 pf; katalogai ir aprašymai tik lenkų kalba [...]) 

Netoliese esanti protestantų Pauli-Kirche buvo pastatyta 1867-1869 m.; Fort 
Winiary suteiks progą pasižvalgyti po apylinkes (bilietai parduodami ko- 
mendanto kontoroje, Wilhelms-Platz 16; 15 pf).!9 


Griežtos priemonės, kurių imtasi tvarkant žemės nuosavybės rei- 
kalus, didelės sėkmės neatnešė. 1886 m. Bismarckas įsteigė Prūsijos 
kolonizacijos komisiją (Ansiedlungskommission), kuri turėjo skatinti 
vokiečius kurtis naujose žemėse. Valdžios manymu, tai buvo apsi- 
gynimo priemonė nuo drastiškojo Osfflucht, „antplūdžio iš rytų“, 
dėl kurio per du dešimtmečius iki Pirmojo pasaulinio karo rytinėse 
provincijose galėjo nebelikti bemaž trijų milijonų vokiečių. Lenkų 
akimis, tai buvo agresyvi priemonė, kurios tikslas - išvyti juos iš 
savo žemių. Aprūpintai pradiniu 500 milijonų markių kapitalu ko- 
misijai buvo suteikta teisė supirkinėti tuščius dvarus ir vėliau juos 
parduoti valdžios patvirtintiems kandidatams. Tačiau per dvide- 
šimt sptynerius savo veiklos metus (iki 1913 m.) ši komisija nepajėgė 
užkirsti kelio nei žeme dirbančių vokiečių ūkininkų absoliutaus skai- 
čiaus, nei viso jiems priklausančio žemės ploto mažėjimui. Neretai 


PRŪSIJAI ATITEKUSI DALIS 157 


tekdavo vieno vokiečio žemę perduoti kitam. O didindama žemės 
kainą nuo 587 iki 1821 markių už hektarą, ji skatino savininkus par- 
duoti žemę bet kam, kas tik norėjo pirkti - nesvarbu, vokiečiui ar 
lenkui. Išskyrus Notecės upės slėnį (Netzedistrikt), kur apie 22 000 
vokiečių šeimų sudarė tvirtą bloką, komisijos patirti nuostoliai vir- 
šijo laimėjimus. Kaip atsvara jos veiklai, 1897 m. buvo įkurtas Len- 
kijos žemės pirkimo bankas ir ne vienas lenkų žemės kooperaty- 
vas. Lenkų Kredito asociacijų sąjunga, vadovaujama kunigo Piotro 
Wawrzyniako, 1913 m. jau vienijo bemaž 150 tūkstančių valstiečių. 
1908 m. išleistas dekretas, įgaliojantis komisiją išvaryti netinkamus 
žemės savininkus, taip ir nebuvo pradėtas rimtai vykdyti.!! 
Kampanija, nukreipta prieš lenkų ūkininkus prūsų valdomoje Len- 
kijos dalyje, padėjo iškilti vienam iš tautos didvyrių Michatui Drzy- 
malai (1857-1937). 1904 m. Drzymalai pavyko įsigyti žemės sklypą 
Wolsztyno apskrityje, tačiau Kolonizacijos komisijos nuostatai drau- 
dėjam, kaip lenkui, statytis savo žemėje nuolatinį gyvenamąjį namą. 
Norėdamas apeiti šį reikalavimą, jis įsikūrė čigonų gurguolėje ir dau- 
giau kaip dešimtmetį atkakliai priešinosi teismų pastangoms išstum- 
ti jį iš šio sklypo. Byla plačiai nuskambėjo visoje Vokietijoje, apie ją 
rašė net ir kitų šalių spauda. Tokie tautiniai konfliktai buvo tipiški 
Prūsijoje, kur lenkų judėjime vyravo valstiečiai, o valstybės tarnau- 
tojai persekiodami juos itin skrupulingai laikėsi įstatymų.! 
Susiklostė paradoksali padėtis - kulturkampfas ir Kolonizacijos 
komisijos veikla kaip tik pažadino tuos jausmus, kuriuos turėjo slo- 
pinti. Lenkams geriau nė negalėjo būti, juk be viso to vargu ar būtų 
Prūsijoje kilusi nors kokia lenkų judėjimo banga. Kol Vokietijos val- 
džia dar nebuvo nutarusi visaip kliudyti lenkams, į germanizaciją 
buvo žiūrima kaip į savaiminę lemtį, ištikusią visus Hohencolernų 
valdinius nevokiečius. Juk ir didžiuma to meto anglų bei amerikie- 
čių šviesuomenės taip pat manė, kad visi neangliškai kalbantys jų 
šalių gyventojai ilgainiui taps anglakalbiais. Kultūrinis homogeniš- 
kumas buvo laikomas pagrįsta modernios civilizacijos būtinybe. An- 
tai anglų poetas ir pedagogas Mathew Arnoldas, kurio, kaip mo- 
kyklų inspektoriaus, oficialus memorandumas daugiausia rėmėsi 

vokiečių švietimo sistemos pažinimu, visiškai pateisino užmačias 
„praryti atskiras provincijose gyvenančias tautas“. Nors labai do- 
mėjosi Velso istorija ir net buvo parašęs darbą apie keltų literatūrą, 
jis tvirtai laikėsi nuomonės, kad „kuo greičiau velsiečių kalba iš- 
nyks [...] tuo geriau“. Švietimo ministrai, kurie vis smarkiau stūmė 
anglų kultūrą į pradines Velso mokyklas, pasak jo, nusipelno pa- 
gyrimo. Todėl prūsų valdomoje Lenkijoje vykdomos germanizaci- 
jos politikos esą negalima vienareikšmiškai laikyti tik barbariška. 
Daugeliu atžvilgių ji priminė panašias visuomenės modernizavi- 
mo programas, paplitusias visoje Europoje (arba, mutatis mutandis, 
polonizacijos kultūrinę programą, kurią ėmėsi įgyvendinti neprik- 
lausoma Lenkija tuoj po 1918 m.). Neįprasta čia, matyt, buvo tai, 
kaip skrupulingai ir nelanksčiai toji politika vykdyta ir kaip stipriai 
būtent dėl to jai priešinosi lenkai. 

Nuo tada tapo aišku, kad naujasis Vokietijos reichas lenkų tau- 
tai bus kur kas nepalankesnis, negu buvo senosios Prūsijos reži- 
mas. Žvelgiant atgal, lemtingais persilaužimo metais galima lai- 
kyti 1871-uosius. Tada Versalio rūmuose Vokietijos imperija pa- 
skelbė deklaraciją, kuri keldama grėsmę visai Vakarų Europai metė 
šešėlį ir Rytams. Nuo šiol geras prūsas privalėjo būti ne tik ištiki- 
mas savo karaliaus tarnas; jis turėjo pateisinti savo kaip „geriau- 
siojo iš vokiečių“ vardą. Vokietijos žemėms susijungus į imperiją, 
vokiškumą imta laikyti kertiniu garbingumo ir padorumo akme- 
niu, ir šis požiūris buvo įtvirtintas precedento neturinčiu būdu. 
Ankstesniais dešimtmečiais niekam nekilo mintis, kad lenkų tau- 
tybės valdiniai būtų menkesni Prūsijos gyventojai nei vokiečių, 
danų, prancūzų ar lietuvių tautybės valdiniai. 1813 m. kovo 17 d. 
Vroclave, garsiajame kreipimesi An mein Volk (Į savo tautą) Prūsi- 
jos grįžimo į karą prieš Napoleoną proga, Frydrichas Vilhelmas 
III ypač pabrėžtinai kreipėsi į kiekvieną savo karalystės tautą — 
brandenburgiečius, prūsus, slenžėnus, lietuvius - kviesdamas su- 
vienyti jėgas prieš bendrą priešą. Kreipimosi autorius valstybės 
kancleris Theodoras von Hippelis anuomet nusprendė, jog len- 
kiškai kalbančių gyventojų ar vokiečių neverta atskirai minėti. Ne- 

mažai tų laikų faktų byloja, kad lenkakalbiai karaliaus valdiniai 
save laikė ne „Prūsijos lenkais“, bet „Lenkijos prūsais“ - toks pa- 
vadinimas vėlesniais laikais būtų skambėjęs prieštaringai. Mintis, 
jog karalystės gyventojus būtų galima skirstyti pagal kalbą, kuria 
jie kalba, buvo visiškai svetima ikitautinei epochai. 1835 m., atsi- 
liepdamas į vieną iš ankstyviausių pastangų suskaičiuoti gyven- 
tojus pagal kalbas, Lęgowo, esančio Mozūrijoje, dvarininkas Sa- 
muelis von Polenzas raštu pateikė tokią ataskaitą: 


Šiame dvare yra 52 vyriškos giminės ir 59 moteriškos giminės asmenys, ku- 
rie kalba ir lenkų, ir vokiečių kalbomis. 8 vyriškos giminės ir 11 moteriškos 
giminės asmenų gerai kalba tik lenkiškai, bet gali keletą žodžių pasakyti ir 
darkyta vokiečių kalba; 15 vyriškos giminės ir 12 moteriškos giminės asme- 
nų kalba vien vokiškai; vienas vyriškis kalba vokiškai, lenkiškai, prancūziš- 
kai, lotyniškai ir truputį graikiškai; dar vienas kalba vokiškai, lotyniškai, pran- 
cūziškai ir hebrajiškai; ir dar vienas kalba rusiškai; ir dar 16 vyriškos gimi- 
nės bei 19 moteriškos giminės asmenų kol kas nei kalba, nei skaito jokia 
kalba, tik rėkia ir čiauška [...]? 


Akivaizdu, jog valdininkas, turintis nustatyti vokiškai kalbančių gy- 
ventojų skaičių, būtų suklydęs, jeigu pasirėmęs tokia ataskaita bū- 
tų užrašes 75 „vokiečius“ ir 20 „lenkų“ (įskaitant ir vieną rusą). Ki- 
ta vertus, lygiai taip pat klaidinga būtų buvę teigti, jog daugumą 
sudarė lenkai. Jie buvo sykiu ir lenkai, ir vokiečiai, tačiau kad ir 
kokia kalba kalbėjo, pirmučiausia visi buvo prūsai. Toks skirsty- 
mas, kuris visiems atrodė savaime suprantamas valdant Frydrichui 
Vilhelmui, buvo neįsivaizduojamas Vilhelmo laikais. 

Taigi per XIX a. lenkų ir vokiečių nacionalizmo santykis pasikei- 
tė iš esmės. Iki 1848 m. lenkai ir vokiečiai vieni kitus laikė sąjungi- 
ninkais kovoje prieš dinastines imperijas. Vokietijos suvienijimo idė- 
ją kėlė kairieji Prūsijos politikai, palaikė liberalioji opozicija, bet jos 
baiminosi konservatyvusis dvaras ir vyriausybė, ji atrodė visai su- 
derinama ir su Lenkijos nepriklausomybe. Karlas Marxas buvo vie- 
nas iš daugelio pažangiųjų vokiečių, kuris, sujaudintas 1831 m. su- 
kilimo tragedijos ir 1847 m. Berlyno bylos, lenkų ir vokiečių siekius 
išdėstė toje pačioje programoje: 

Lenkų tautos nepriklausomybė niekam nėra tiek svarbi kiek mums, vokie- 
čiams. Kas remia reakcijos jėgas Europoje nuo pat 1815 m., jei ne dar nuo 
anksčiau - pirmosios Prancūzijos revoliucijos? Rusijos, Prūsijos ir Austrijos 
Šventoji sąjunga. O kas tą Šventąją sąjungą suvienijo? Lenkijos padalijimai, 
iš kurių pasipelnė visos trys šio sąjungos šalys. 

Žinoma, esminis dalykas yra sukurti ne kokią nors apgailėtiną Lenkiją, 
bet stiprią ir gyvybingą valstybę. Ji turėtų atgauti bent jau 1772 m. valdytą 
plotą, apimantį didžiųjų upių baseinus ir žiotis, taip pat jai turi atitekti pla- 
tus Baltijos jūros pakrantės ruožas. 


Pats Marxas šio požiūrio nepakeitė visą likusį savo gyvenimą. Ta- 
čiau 1848 m. išaušo netikrumo era. Tais metais vokiečių liberalai 
nepraleido progos paskelbti, esą Poznanės lenkai kliudo Vokietijai 
susivienyti. [tai labai aštriai sureagavo Friedrichas Engelsas. Marxui 
adresuotame 1851 m. gegužės 23 d. laiške Poznanės klausimu jis 
išreiškė nuomonę, kuri vos prieš trejetą metų būtų atrodžiusi visiš- 
kai nepriimtina: 

Juo labiau gilinuosi į istoriją, juo aiškiau matau, kad lenkai, kaip tauta, yra 
visiškai foutu ir kad jie gali būti naudingi tik kaip įrankis, kol pati Rusija 
įsitrauks į agrarinę revoliuciją. Kai tai atsitiks, Lenkijai nebeliks jokio raison 
d čtre. Per visą savo istoriją lenkai taip nieko ir nenuveikė, tik krėtė bjaurias, 
kiršinančias kvailystes. Kažin ar įmanoma prisiminti bent vieną atvejį, kada 
net ir santykiuose su Rusija Lenkija būtų pasiekusi nors kokios pažangos ar 
atlikusi nors kokį istoriškai reikšmingą veiksmą [...]“ 


Skirtumas tarp 1848 m. Marxo ir 1851 m. Engelso samprotavimų 
aiškiai atspindi tada vokiečių sąmonėje vykusias permainas. Vė- 
liau Engelsas, solidarizuodamasis su Marxu, savo išpuolio prieš len- 
kus atsižadėjo. Tačiau didžiuma vokiečių buvo dviveidžiai. Bismarc- 
ko veikiami Vokietijos susivienijimui pritarė Prūsijos dešinieji, o po 
1871 m. suvienytu ir pergalę švenčiančiu reichu vienodai džiaugėsi 
ir kairieji, ir dešinieji. Bet koks bandymas suabejoti imperijos vien- 
tisumu buvo laikomas išdavyste, keliančia grėsmę visuotiniam 
saugumui ir gerovei. Į nacionalistinius debatus Prūsijos valdan- 
tieji sluoksniai žiūrėjo iš aukšto, nesikišo, visokio plauko naciona- 
lizmas - lenkiškas ar vokiškas - jiems atrodė vulgarus, nereikalin- 

gas, žeidžiantis orumą. Tačiau juo labiau prūsai pasidavė naujojo 
reicho kūrimo entuziazmui, tuo labiau stiprėjo vokiečių priešišku- 
mas lenkų nacionalizmui. Lenkai atsakė tuo pačiu. 

Per kelis paskutinius dešimtmečius iki Pirmojo pasaulinio karo 
nacionalistinis nusiteikimas paaštrėjo abiejose pusėse. Vokiečių sto- 
vykloje sparčiai progresavo isteriškas Vilhelmo epochos šoviniz- 
mas. 1894 m. Poznanėje įsteigta Deutscher Ostmarkenverein (Vokie- 
čių draugija rytinių provincijų reikalams), kurios tikslas buvo skleisti 
vokiečių kultūros nešamą gerovę ir ginti vokiečių interesus. Ši or- 
ganizacija, lenkų praminta „Hakata“ pagal pirmąsias jos trijų dva- 
sinių vadovų raides (F. Hansemann, H. Kenenmann, R. Tiedemann), 
greitai įgijo galingos ekstremistinės grupuotės reputaciją. Kai kurie 
jos lozungai priminė vėlesnes nacistines kalbas apie vokiečių Le- 
bensraum.“ Antilenkiškos nuotaikos stiprėjo net ir menkiausiose 
smulkmenose. Iškabinti vokiški gatvių pavadinimai, įstaigų iška- 
bos, net užrašai kapinėse ar viešuosiuose tualetuose. Inowroclawas 
virto Hohenzalza, panašiai pasielgta su daugeliu kitų vietovardžių. 
Premijos pradėtos mokėti ne tik mokytojams, bet ir kitiems vokie- 
čių valdininkams, atvykusiems dirbti į rytines provincijas. Palygin- 
ti su kitais imperijos miestais, Poznanėje buvo daugiausia valsty- 
bės tarnautojų. Specialiai buvo dotuojamas geležinkelių tiesimas, 
mokyklų, bibliotekų ir muziejų statyba. Kokių tik būdų nesigriebta 
siekiant kurstyti ir išpūsti vokiečių nesaugumo jausmą. Šovinisti- 
nėms nuotaikoms pasidavė net ir socialistai. Maxas Weberis, kuris 
trokšdamas įrodyti savo lojalumą įstojo į Pangermanijos sąjungą, 
kartą viešai pareiškė: „Tik mes, vokiečiai, galėjome padaryti žmo- 
nes iš tų lenkų.“!* 

Lenkų stovykloje tautiniai jausmai ėmė skverbtis net į tas bend- 
ruomenės grupes ir teritorijas, kurios lig tolei vargu ar laikė save 
lenkiškomis. Lenkų tautinis sąjūdis, vokiečių oficialiai vadintas Agi- 
tationspartei, giliai įleido šaknis visose lenkiškose provincijose. Di- 
džiojoje Lenkijoje jis įgavo tikra to žodžio prasme visuotinio judėji- 
mo mastą. 1901 m. gegužę netoli Poznanės esančios Wrzešnios mo- 
kykloje buvo paskelbtas streikas prieš reikalavimą vartoti vokiečių 

kalbą per tikybos pamokas. Moksleiviai, neatėję į pamokas, buvo 
nuplakti. Tėvai, parėmę savo vaikus, pateko į kalėjimą. 1906-1907 m. 
panašūs streikai apėmė bemaž pusę šios provincijos mokyklų. Sile- 
zijoje 10-ajame dešimtmetyje pasirodė lenkiška spauda, o W. Kor- 
fanty (1873-1939) bei Adamas Napieralskis (1861-1928) buvo pir- 
mieji lenkų deputatai Reichstage. Tarp kašubų paplito dar negirdė- 
tas šūkis, kurio autorius yra poetas Hieronimas Derdowskis: „Nebus 
Kašubijos be Lenkijos - nebus Lenkijos be Kašubijos“. Mozūrijoje, 
Olsztyne, 1890 m. išrinktas pirmasis lenkų deputatas į Landtagą. 
Turint omeny ankstesnę kartą, sunku patikėti, kad tautinis atgimi- 
mas būtų galėjęs taip plačiai pasklisti. 

Pašalietis, stebintis visa tai iš išorės, veikiausiai matė neabejotiną 
lenkiškojo ir vokiškojo nacionalizmo išraiškos panašumą. Ir lenkai, 
ir vokiečiai skleidė mitus apie savo tautos kraujo ir kultūros išskir- 
tinumą, abeji buvo įtikėję unikalia savo tautos misija skleisti civili- 
zaciją Rytų Europoje, abeji vieni kitus laikė „reakcinga“ kliūtimi 
atgauti savąsias „teises“ ir „senųjų protėvių žemių“ uzurpatoriais. 
Lenkų bajoras, pardavęs dvarą Kolonizacijos komisijai, lygiai kaip 
ir vokietis, paėmęs į žmonas lenkę, būdavo pasmerkiamas kaip sa- 
vo tautos atmata. 

Fin de siėcle epochos Prūsijoje stiprėjantį lenkų ir vokiečių anta- 
gonizmą kurstė ir istoriniai simboliai. Rytinių provincijų vokiečiai, 
sujaudinti ir įkvėpti vėlyvojo gotiškojo romantizmo vaizdinių, ne- 
galėjo atsispirti pagundai laikyti save palikuonimis Teutonų riterių — 
visada pasirengusių mūšiui, narsių ir atsidavusių karžygių, kurių 
saujelė šauniai atremdavusi pagonių gaujų antpuolius. Neatsitikti- 
nai oficialiai besilankantį Prūsijoje imperatorių Vilhelmą II Malbor- 
ke pasitiko pareigūnai, vilkintys šarvų marškiniais, šalmais ir kry- 
žiuočių apsiaustais. Sakydamas kalbas, kuriose pabrėždavo šlovin- 
gą „Vokietijos Rytų“ praeitį, jis puikiai parinkdavo frazes, kad 
užgautų pažeidžiamus lenkų jausmus. Lenkai su įkarščiu priimda- 
viduramžių kovų priminimas, kai Lenkijos karalystė švęsdavo per- 
galę po pergalės. Mokslininkai ir žurnalistai kaipmat vėl atgaivino 

XIV ir XV a. karų dvasią populiarių ano meto laikraščių ir žurnalų 
puslapiuose. 1900 m. Henrykas Sienkiewiczius paskelbė savo po- 
puliarųjį romaną Krzyzacy (Kryžiuočiai), lenkų Aivenhą, kurio jauna- 
sis herojus Zbyško ryžtasi beprotiškai drąsiems žygiams, kad iš nie- 
kingojo didžiojo magistro gniaužtų išvaduotų savo mylimąją Da- 
nusią. 1910-aisiais, Žalgirio mūšio penkių šimtų metų jubiliejaus 
metais, buvo paskelbtas visuotinis vajus rinkti lėšas paminklui, ku- 
ris įamžintų šią Lenkijos pergalę. Oficialaus priešiško nusistatymo 
išvyti iš Prūsijos, šio vajaus organizatoriai buvo priversti statyti pa- 
minklą Austrijos valdomoje Galicijoje, Krokuvoje. Čia liepos 15 d. jį 
atidengė Ignacas Paderewskis, veržliai skambant giesmei, kuriai ei- 
les kaip tik šia proga parašė Marija Konopnicka: 

Neišsižadėsime protėvių žemės, 

Neleisime nutildyti mūsų kalbos. 

Lenkų mes tauta, lenkų žmonės, 

Karališkoji giminė Piastų. 

Neleisim, kad suvokietintų priešas... 

Tepadeda mums Dievas! 

Lig paskutinio kraujo lašo 

Ginsime savo Dvasią, 

Kol pelenais ir dulkėmis nusės 

Kryžiuočių sukelta audra. 

Tvirtove mums bus slenkstis kiekvienas ... 

Tepadeda mums Dievas! 

Nespjaudys vokietis į veidą, 

Neatiduosim jam vaikų. 

Mūs kariai su ginklu kils į kovą 

Ir vadovaus mums etmono dvasia. 

Pradėsim vos tik aukso ragas nuskambės... 

Tepadeda mums Dievas!" 


Nepaisant taip aiškiai reiškiamos neapykantos, Vokietijoje gyvenu- 
sių lenkų politiniai siekiai išliko kuklūs iki pat galo. Lojalumas Prū- 
sijai nė kiek nesumenko - visų pasitenkinimą kėlė vokiečių valdžios 
laiduojama materialinė gerovė; tuo tarpu neapykanta Rusijai buvo 

visuotinė.!š Kai konfliktas tarp dviejų didžiųjų imperijų darėsi vis 
labiau neišvengiamas, vėl įsižiebė viltis atkurti Lenkiją, bet ją gero- 
kai temdė Rusijos įsiveržimo baimė, juolab kad rytinėms provinci- 
joms ši grėsmė buvo akivaizdi. Reichstage lenkų frakcija išliko vi- 
suomeniškai konservatyvi ir taktiškai atsargi. Caprivio administra- 
cijoje, mainais už grynai formalias nuolaidas, lenkų deputatai taip 
nuspėjamai vienodai balsuodavo pritardami vyriausybei, kad jų ly- 
deriui Jozefui Teodorui Košcielskiui (1845-1911) buvo suteiktas „vo- 
kiečių admirolo“ vardas. 1914 m. lenkų frakcijos nariai nė nemirk- 
telėję balsavo už kreditus karo reikmėms. Jų pritarimą Centrinių 
valstybių veiksmams palaimino arkivyskupas Likowskis. Prasidė- 
jus karui pasitaikydavo, kad lenkų naujokai, tarnaujantys vokie- 
čių kariuomenėje, rašydavo namo laiškus karštai tikėdami, kad jų 
pralietas kraujas atneš Lenkijai nepriklausomybę. Nemažai jau- 
dulio sukėlė vokiečių kariuomenės įsiveržimas į Varšuvą 1915 m. 
rugpjūtį; tų pačių metų gruodžio 18 d. patenkintas savim Reichs- 
tagas teikėsi atsižvelgti į reikalavimus atkurti Kongresinę Lenki- 
jos karalystę Vokietijos globoje. Tačiau niekas nė nemanė prie ka- 
ralystės prijungti Prūsijos valdomų lenkiškų provincijų; niekam 
neatrodė, jog būtų įmanoma jas atplėšti nuo Prūsijos. Per visą Di- 
dįjį karą šimtai tūkstančių lenkų žygiavo skambant maršui Preus- 
sens Gloria, su vienintele mintim galvoje - pataikyti į taktą. Pama- 
rio, Silezijos, Prūsijos, Poznanės pulkai kariavo visuose frontuo- 
se, netgi pasižymėdavo mūšiuose. Ir jokių užuominų apie 
maištavimą, slaptąją veiklą ar „Rytų sukilimą“, kol staiga toji gra- 
Ži vokiečių muzika pati ėmė ir nutilo. 


+ 134 


Tuštuma, kurią 1918 m. paliko Berlyno revoliucija ir kaizerio atsi- 
statydinimas, turint omeny visas ankstesnes aukas, buvo dar skaus- 
mingesnė. Kai gruodžio 26 d. Ignacas Paderewskis iš Ščecino, kur jį 
atvežė Karališkojo laivyno naikintuvas HMS Concord, vyko į Var- 
šuvą ir pakeliui užsuko į Poznanę, jo pasveikinti susirinkę žmonės 
nebegalėjo sulaikyti savo jausmų. Minios ėmė plūsti į gatves. Vo- 


PRŪSIJAI ATITEKUSI DALIS 165 


kiečių įgulai teko pasitraukti. Po nedidelių susirėmimų provincija 
buvo išvaduota. Du mėnesius trukusio spontaniško sukilimo užte- 
ko, kad būtų atlyginta už 125 metų „svetimšalių okupaciją“. Vokie- 
čių vadintas Posen, miestas vėl tapo Poznane (Poznan) ir perėjo Len- 
kijos Respublikai. P 

Kitur Lenkijai ir Vokietijai nepavyko taip greitai susitarti. Pagal 
Versalio sutartį Lenkijai atiteko dalis Pamario - vadinamasis Len- 
kų koridorius, tačiau Gdanskas (Danzig) paliktas kaip laisvasis mies- 
tas, o Aukštutinės Silezijos, Olsztyno ir Kwidzyno likimas buvo pa- 
tikėtas visuotiniam plebiscitui. Problemos neišsprendė ir trys Sile- 
zijos sukilimai. Visos Prūsijos buvusios užgrobtos lenkų Žemės 
galiausiai grįžo Lenkijai tik 1945 m. Ir čia prasidėjo masinis milijo- 
nų vokiečių vijimas. Pasak seno posakio, suum cuigue - kiekvienam 
savo; taip ir buvo. Sąjungininkų Kontrolės tarybos 1947 m. vasario 
25 d. priimtame nutarime Nr. 47 sakoma: „Prūsijos valstybė su sa- 
vo centrine valdžia ir jos padaliniais nuo šiol panaikinama“. Šis ak- 
tas paskelbė žiaurią tiesą ir keistai priminė kadaise, prieš pusantro 
šimto metų, įvykdytą padalijimą. Prūsijos padalijimas pranoko Len- 
kijos padalijimus - jis buvo tikra to žodžio prasme galutinis. 


KETVIRTAS SKYRIUS 


GALICJA: 
Austrijai atitekusi dalis 
(1773-1918) 


Palyginti su kitomis karalystėmis, Galicijos ir Lodomerijos ka- 
ralystės gyvavimo laikotarpis buvo trumpas ir nelinksmas. Įkurta 
1773 m., ji užėmė plotą, atitekusį Austrijai po pirmojo Lenkijos pa- 
dalijimo, o 1795 m., po trečiojo padalijimo, buvo išplėsta prijungus 
vakarinę Naujosios Galicijos dalį. 1809 m., po nepavykusios kam- 
panijos prieš Varšuvos kunigaikštystę, Austrijai teko atiduoti dalį 
paskiausiai įgytų teritorijų. Tačiau 1815 m. per Vienos kongresą ji 
susigrąžino didžiąją dalį Naujosios Galicijos, išskyrus Krokuvą, ir 
dar kaip kompensaciją gavo rytinius Čiortkovo ir Ternopolio rajo- 
nus. 1846 m. Austrija paveldėjo tai, kas buvo likę iš žlugusios Kro- 
kuvos respublikos ir taip sutvirtino savo teritorinį pagrindą, kuris 
išsilaikė nepakitęs per visą likusį jos gyvavimo laiką. (Žr. 4 žem.) 
Įprastas skirstymas į Vakarų Galiciją, į vakarus nuo Sano upės, ir 
Rytų Galiciją, į rytus nuo šios upės, labai neilgai sutapo su oficialiu 
administraciniu suskirstymu - tik 1846-1860 ir 1861-1867 m.; ta- 
Ciau kasdienėje vartosenoje jis išsilaikė visą XIX a. Pagal oficialiai 
skelbiamus istorinius prasimanymus, naujoji karalystė turėjusi bū- 
ti atkūrimas seniai užmirštų viduramžių valdų, kurios tuomet pri- 
klausė Vengrijos Karūnai; o jos vardas paimtas iš dviejų senų rusi- 
nų kunigaikštysčių - Haličo (Galicija) ir Vladimiro (Lodomerija). 
Tiesą sakant, čia nematyti nei logikos, nei nuoseklumo. Nusidrie- 
kusi toli į šiaurę nuo Karpatų kalnų, išsitęsusi nuo Oderio vakaruo- 
se iki Zbrucho rytuose, ši karalystė užėmė 20 000 kvadratinių my- 
lių plotą ir buvo didžiausia Austrijos imperijos provincija. Jos retai 

čionai užklystantys šeimininkai, Habsburgų imperatoriai, gyveno 
toli - Vienoje. Jos valdytojai ir vietininkai, pradedant 1773 m. pa- 
skirtu grafu Johannu Pergenu ir baigiant 1917 m. paskirtu grafu 
Karlu Huynu, buvo ištikimi Habsburgų tarnai. Provincijos sostinė 
Lvovas (Lemberg, Lwėw, Lviv) niekuomet nekėlė sau tikslų, kurie 
peržengtų tvirto provincialaus padorumo ribas. Intelektinis cent- 
ras Krokuva gyveno kur kas šlovingesnės, tačiau subyrėjusios praei- 
ties šešėlyje. Galicija, gimusi iš nuodėmingo Marijos Teresės pakto 
su Rusija ir Prūsija ir nuo pat pradžių buvusi nelaukiamas kūdikis, 
niekuomet taip ir nesubrendo. Ji išnyko 1918 m. spalį, ir nedaugel 
kas apraudojo josios mirtį. 

Habsburgų namai, kuriuose Galicija augo, nebuvo pajėgūs jai su- 
kurti saugią ir stabilią aplinką. Visą šimtmetį po pirmojo padaliji- 
mo Austrijai teko išgyventi aibes politinių negandų ir konstituci- 
nių eksperimentų. Marijos Teresės (1740-1780) dievobaimingas ab- 
soliutizmas atvėrė kelią ambicingoms, bet nepatvarioms jos sūnaus 
Juozapo II (1780-1790) reformoms. Leopoldo II (1790-1792) ir Pran- 
ciškaus II (1792-1835) viešpatavimą trikdė revoliucinės epochos 
smūgiai, iš kurių vienas ir buvo tas, kad 1806 m. liovėsi egzistavusi 
Šventoji Romos imperija ir vietojjos radosi Austrijos imperija. Reak- 
cingą ir nepalenkiamą aukščiausią valdžią į savo rankas suėmusio 
Metternicho vadovavimą, trukusį tris dešimtmečius su kaupu - iki 
Ferdinando I (1835-1848) valdymo pabaigos, - nutraukė 1848 m. 
revoliucija. Ilgas Pranciškaus Juozapo (1848-1916) valdymo laiko- 
tarpis pasižymėjo keliomis esminėmis permainomis. Nuo absoliu- 
taus valdovo pozos savo imperatoriavimo pradžioje jis perėjo į ne- 
drąsių eksperimentų laikotarpį, kuris prasidėjo 1860 m. konstituci- 
nę sistemą įtvirtinusiu Spalio diplomu, o viršūnę pasiekė 1867 m. 
su Ausgleich, davusiu pradžią Austrijos-Vengrijos dualistinei mo- 
narchijai. Vėliau Pranciškus Juozapas padarė gan nemenkų nuolai- 
dų įtvirtindamas demokratiją ir tautinių mažumų teises, o 1907 m. 
pripažino visuotinę rinkimų teisę. Jis mirė 1916 m. lapkritį, kai 
Austrija jau stovėjo prie žlugimo slenksčio, savo giminaičiui Karo- 
liui I (1916-1918) palikdamas mažai vilčių sulaukti sėkmės. Per vi- 

są šį laikotarpį imperijos valdžia Vienoje buvo tiek paskendusi sa- 
vo pačios neišsprendžiamose problemose, kad Galicijai vos galėjo 
skirti bent kiek dėmesio.! 

Taigi bemaž visą šimtmetį po pirmojo padalijimo Austrijos im- 
perija įkūnijo pačias neigiamiausias kaimyninių Rusijos ir Prūsijos 
režimų ypatybes. Valstybė kišosi į kiekvieną visuomeninio ir poli- 
tinio gyvenimo sritį. Baudžiauninkų darbo apimtį apibrėždavo ofi- 
cialūs Robotpatente, arba „darbo pažymėjimai“, lygiai kaip ir kuni- 
gų pareigos būdavo kontroliuojamos remiantis valdytojo placetum, 
arba „patvirtinamuoju pareiškimu“. Bajorų jurisdikciją pakeitė man- 
datariusz, arba „valstybės mandatarijus“ ; jį išlaikė dvarininkas, bet 
atsakingas jis buvo valstybinei valdžiai. Mokesčiai ženkliai šoktelė- 
jo, palyginti su buvusiais Lenkijoje, dėl to labai pasunkėjo mažiau- 
siai išgalinčių juos mokėti, ypač valstiečių, padėtis. Visuomenės gy- 
venime išskirtinis vaidmuo teko kariuomenei, kuri suteikdavo pri- 
vilegijuotą padėtį didikų sūnums ir primesdavo prievartinę karo 
tarnybą valstiečiams. Imperijos biurokratinis aparatas buvo didžiulė 
ir galinga hierarchinė struktūra, liūdnai pagarsėjusi savo formaliz- 
mu. Galicijoje jį daugiausia sudarė imigrantai vokiečiai ir čekai. Ypač 
gerai veikė policija. Nepatikimi elementai būdavo stebimi ir perse- 
kiojami glaudžiai bendradarbiaujant su Rusijos ir Prūsijos policija. 
Prie sienos, kurios pats atviriausias ruožas kirto Galicijos lygumą 
Karpatų šiaurės link, buvo sutelkta nemaža kariuomenės įgulų. Cen- 
zūra dirbo taip, kad sunku net įsivaizduoti. Nors toje katalikiškoje 
imperijoje Marijos kultas tradiciškai buvo skatinamas, Galicijoje gy- 
venantys imperatoriaus valdiniai išgirdo nurodymą savo maldas 
skirti nebe „Mergelei Marijai, Lenkijos karalienei“, bet „Mergelei 
Marijai, Galicijos ir Lodomerijos karalienei“. 

Šimtmečiui artėjant prie pabaigos, Austrijos pretenzijos į didžio- 
sios valstybės vardą visiškai subliūško. Uolumu ir dinamizmu ji 
neprilygo Prūsijai, o Rusijos ambicijų suvis neturėjo. Priešingai nei 
Berlynas ar Peterburgas, Viena troško būti pramogų miestu. Pran- 
ciškus Juozapas pirmasis pripažino, kad Johanno Strausso kūriniai 
ilgaamžiškumu gerokai pranoks jo paties nuveiktus darbus. Iš visų 

pusių skambant prieštaringiausiems reikalavimams, kuriuos kėlė 
septyniolika pripažintų tautų, imperijos valdžiai niekas daugiau 
nerūpėjo, tik kaip nors išlikti. Po sensacingų pralaimėjimų Italijo- 
je 1859 m. ir Prūsijai prie Sadovos 1866 m. Austrija greitai pateko į 
Vokietijos įtakos sferą. Šimtmečių sandūroje ji jau buvo praradusi 
bemaž visus savarankiškos tarptautinės politikos svertus. 

Nenuostabu, kad į Galiciją, tą atokią silpstančios imperijos pro- 
vinciją, visuomet buvo nukreiptos patyčių strėlės. Tiesą sakant, ji 
neturėjo nei priemonių, nei noro spręsti aibes ją slegiančių sunku- 
mų. Ekonominiu požiūriu būdama viena labiausiai atsilikusių im- 
perijos provincijų, Galicija iš savo menkų išteklių vos įstengė pa- 
tenkinti gyventojų poreikius. Gyventojų skaičius nuo 4,8 milijonų 
1822 m. šoktelėjo iki 7,3 milijono 1910 m., atitinkamai didėjo ir skur- 
das. Imperatoriškosios druskos kasyklos Wieliczkoje didelės nau- 
dos vietiniams gyventojams neatnešė, išskyrus 1848 m. nutiestą pir- 
mąjį imperijos geležinkelį - Kaiserferdinandsnordbahn - iš Vienos į 
Krokuvą. Iš 7-ajame dešimtmetyje prie Borislavo atrasto naftos tel- 
kinio iki 1908 m. buvo gauta per 2 milijonus tonų naftos; tačiau jis 
ėmė sekti taip ir nepapildęs aplink gręžinius susispietusiose lūšno- 
se gyvenančių darbininkų kišenių. Net mokinukai juokaudavo, jog 
jie gyvena „Golicijos ir Glodomerijos“ žemėje - goty reiškia „nuo- 
gas“, glod - „badas“. 

Galicijos gyventojų bendruomenėje nebuvo jokios pusiausvyros. 
Saujelė aristokratų šeimų - Tarnowskiai, Zamoyskiai, Potockiai, 
Gotuchowskiai, Lubomirskiai ir kiti, XVIII a. 9-ajame dešimtme- 
tyje įgiję imperatoriškųjų bajorų statusą, gyveno plačiai ir praban- 
giai. Tačiau didžiuma gyventojų buvo skurstantys valstiečiai. 1887 m. 
valstietija sudarė 81 procentą visų gyventojų, ir dauguma dar bu- 
vo beraščiai. Tai, ar baudžiava egzistuoja ar ne - oji egzistavo iki 
1848 m., - jiems veikiau turėjo tik teorinės reikšmės. Ekonominiu 
požiūriu jų gyvenimas panaikinus baudžiavą bemaž nepasikeitė. 
Kita vertus, ir pačius žemvaldžius kažin ar būtų teisinga laikyti pa- 
siturinčiu sluoksniu. Visų įregistruotų žemvaldžių šeimų skaičius 
neviršijo dviejų tūkstančių - tai gerokai mažiau nei senosios Res- 

publikos laikais. Iš jų maždaug trys šimtai buvo svetimšaliai: arba 
imigrantai žydai, kaip antai Lewiso Namiero tėvas, negalėjęs nusi- 
pirkti žemės Rusijoje; arba valdininkai, turintys administracines pa- 
reigas. Didžiuma neregistruotų žemvaldžių, kurie nesinaudojo sa- 
vo luomo teisėmis, slegiami skolų ir užstatų naštos nebepajėgė 
gyventi, kaip buvo pripratę. Suskaičiuota, kad viso labo keturi šimtai 
šeimų galėjo teisėtai vadintis nepriklausomais kaimo bajorais. Šis skai- 
čius atrodė visiškai menkas greta 200 000 valstybės tarnautojų, 188 000 
žydų pirklių ir 220 000 žydų smuklininkų bei turinčių leidimus įvai- 
riai kitai verslo veiklai. Rastis gyvybingam smulkiųjų žemvaldžių ir 
nuomininkų sluoksniui trukdė du veiksniai: tradicinis šeimos žemės 
išdalijimas vaikams ir grėsmingai augantis jau ir taip per didelis kai- 
mo gyventojų skaičius. Stiprios vidurinės klasės kūrimąsi stabdė neiš- 
plėtota prekyba ir pramonė, tam kenkė ir neproporcingai menkas 
žydų dalyvavimas tiek didmeninės prekybos versle, tiek profesinėje 
veikloje. Žydų bendruomenės gyvenimą temdė masinis miesto žydų 
skurdas bei nuolatinis nesaugumo jausmas. Čia niekad nebuvo pra- 
moninio proletariato, išskyrus karalystės pakraščius, Borislavą ir Ciec- 
zyno kunigaikštystę Austrijos valdomoje Silezijoje. 

Beviltiškai keblu pradėti aiškintis tautinę Galicijos sudėtį. Kažin 
ar teisinga tvirtinti, kad vokiečiai (3 procentai 1880 m.) engė lenkus, 
lenkai (45 procentai) engė rusinus, rusinai (41 procentas) engė Žy- 
dus, o žydai (11 procentų), neva būdami ekonomiškai pranašesni, 
engė juos visus. Tačiau tokių nepamatuotų pareiškimų Galicijoje 
pasigirsdavo gana dažnai. Tai ir buvo akstinas nesiliaujantiems vai- 
dams ir nesutarimams, kurie dar labiau skaldė ir taip vieną nuo 
kitos atsiribojusias priešiškas tautines grupes. Šioje Europos dalyje 
visos tautinės mažumos jautėsi vienaip ar kitaip skriaudžiamos ir 
visos skundėsi diskriminacija. Pirmaisiais Galicijos priklausymo 
Austrijai dešimtmečiais lenkams teko tokia pat karti dalia kaip irjų 
kaimynams. Nuo 1867 m., kai tam tikrais grynai Vienos politikos 
sumetimais jie buvo prilyginti Vengrijos vengrams ir Austrijos vo- 
kiečiams kaip viena iš dualistinės monarchijos viršesniųjų tautų, 
lenkai užsitraukė didžiulį kitų mažumų pavydą. 

Sunku įsivaizduoti, kad būtų buvęs įmanomas koks nors kultū- 
rinis bendradarbiavimas. Valdant Marijai Teresei oficiali karalystės 
kalba buvo lotynų. Juozapas II ją pakeitė vokiečių kalba. 1869 m. to- 
kias pačias teises įgijo ir lenkų kalba. Tačiau rusinai ir toliau kalbėjo 
ruski, žydai - jidiš; vieni ir kiti reikalavo teisės mokyklose mokytis 
gimtąja kalba. Vartai į didžiosios kultūros pasaulį buvo uždaryti 
visiems, išskyrus lenkų literati, ir gausų būrį inteligentų, persikėlu- 
sių gyventi į Vieną, Prahą ar Vokietiją. 

Gana ilgai apie modernią demokratiją čia negalėjo būti nė kal- 
bos. Pirmuosius devyniasdešimt penkerius metus Galicija buvo val- 
doma kaip neatskiriama centralizuotos imperijos provincija. Iš aris- 
tokratų renkamas provincijos Landesrat (seimas), kuris nepajėgda- 
vo susirinkti ištisus dešimtmečius, atliko tik patariamąjį vaidmenį. 
Autonominė valdžia, pradėjusi veiklą 1867 m., netruko išgarsėti rin- 
kimų machinacijomis ir korupcija. Modernių partijų politikos era 
tetruko vos septynerius audringus metus prieš Pirmojo pasaulinio 
karo pradžią. 

Vargą, kurį kentė dauguma Galicijos gyventojų, lėmė visa virti- 
nė ekonominių, socialinių, tautinių, kultūrinių ir politinių veiks- 
nių. Priežodžiu tapo posakis nędza galicyjska (Galicijos vargas). Vie- 
nas gerai informuotas tyrinėtojas, 1887 m. analizuodamas Galicijos 
padėtį, įsigudrino įrodyti, kad kaimo gyventojų pertekliumi ji pra- 
noko visus kitus Europos kraštus ir jau buvo bepasivejanti Kiniją ir 
Indiją. Pasak to autoriaus, didelių neigiamų padarinių turėjo ne tik 
nenaši žemės ūkio technika, bet ir nelanksčios, konservatyvios pa- 
žiūros, iškreipta mokesčių sistema ir negirdėtas skaičius nieko ne- 
veikiančių smulkių valdininkėlių; apie 50 000 žmonių kasmet iš- 
mirdavo, nes gyveno ties bado riba; ketvirtadalis visų gyventojų 
saugiai emigravo, kol atsiras galimybė pagerinti padėtį. Iš visų trijų 
padalytosios Lenkijos dalių Galicijoje buvo didžiausias gimstamu- 
mas, bet ir didžiausias mirtingumas, taigi - lėčiausias demografinis 
augimas ir kartu trumpiausia vidutinė gyvenimo trukmė. Galicijos 
padėtis buvo blogesnė nei Airijos, prasidėjus bulvių badui. Paly- 
ginti su tuometinės Anglijos gyvenimo lygiu, vienas Galicijos gy- 

ventojas vidutiniškai gamino tik ketvirtadalį anglo gaminamo pa- 
grindinių maisto produktų kiekio, suvartodavo mažiau kaip puse 
anglų raciono normos, jo nuosavybė sudarė devintadalį anglo nuo- 
savybės, o iš žemės gaunamas pelnas - vos vienuoliktąją dalį anglų 
fermerio iš žemės gaunamo pelno; užtat mokesčių jis mokėjo dvigu- 
bai didesnę savo pajamų dalį nei anglas. Nebūtina šventai tikėti vi- 
sais Szczepanowskio pateiktais skaičiais, tačiau išvados akivaizdžios. 
Visa turima statistika teigia tą patį. Nesuklysime tvirtindami, jog Ga- 
licija buvo pati skurdžiausia Europos provincija. (Žr. lent. p. 174.) 

Galicijos biudžetas buvo planuojamas visai nepaisant jos intere- 
sų. Suapvalinus 1887 m. duomenis matyti, kad valstybinių ir vieti- 
nių mokesčių surinkta 60 milijonų zlotų. Iš jų 34 milijonai turėjo 
būti išleisti valstybės tarnautojų algoms, 10 milijonų skirta gyny- 
bai, ne mažiau kaip 12 milijonų pateko grynais į imperijos iždą 
Vienoje. Kai dar 6 milijonai buvo išleisti užsienio skoloms padengti 
ir 5 milijonai - geležinkelio priežiūrai, karalystė įklimpo į skolą. 
Metinis deficitas siekė 21 milijoną. Nesunku įsivaizduoti, kiek lėšų 
galėjo būti skirta investicijoms, viešųjų paslaugų sričiai, socialinėms 
ir švietimo reikmėms. 

Daugeliui valstiečių šeimų teliko vienintelis būdas išgyventi - 
emigracija. Per 25 metus iki Pirmojo pasaulinio karo Galiciją vi- 
sam laikui paliko per du milijonai žmonių. Vien 1913 m. išvyko 
apie 400 000, arba bemaž 5 procentai visų gyventojų. Vieni traukė į 
gretimus pramoninius Silezijos rajonus, ypač į Cieszyno kunigaikš- 
tystę, kur vis gausėjanti lenkų kalnakasių bendruomenė Karwinoje 
greitai sudarė stiprią daugumą. Kiti vyko į Prancūziją ar Vokietiją. 
Tačiau daugiausia sėsdavo į laivą Hamburge ir leidosi į Ameriką, 
įsiliedami į nenutrūkstamą Europos varguolių ir engiamųjų srautą, 
per Elliso salą plūstantį į Pensilvanijos kasyklas ar link vidurio va- 
karų pasienio. 

Pats sensacingiausias įvykis per visą Galicijos istoriją nutiko 1846 m. 
Valdžią pasiekė žinia apie sąmokslą, kurį vienu metu - vasario 21-ąją - 
Prūsijoje, Krokuvoje ir Galicijoje rengė Mierostawskis. Poznanėje 
prūsų policija be didelio triukšmo suėmė vadus ir tuo viskas baigė- 

GALICIJA, 1887: statistikos duomenys (pagal Szczepanowskį) 


Teritorija (km2x1000) 

Gyventojai 
Bendras skaičius (mln.) 
Tankumas (gyventojų 1 km?) 
Tankumas kaime 
Mirtingumas (1000 gyventojų) 
Gimstamumas (1000 gyventojų) 
Prieaugis (1000 gyventojų) 

Žemės ūkio produkcija (vienam 

žmogui bulvių, grūdų, mėsos) 
išreikšta grūdų kvintalais 
išreikšta indeksu 

Finansiniai ištekliai 

(vienam žmogui banko 

depositai, draudimo ir 

santaupų sąskaitos zlotais) 

Metinis maisto suvartojimas 
Mėsos (kg) 
Grūdinių maisto produktų (kg) 
Bulvių (kg) 
Pieno (1) 
Alaus (1) 
Vyno (I) 

Iš viso kg vienam žmogui 

Žemės ūkio pajamos (iš margo 

per metus, zlotais) 

Privati nuosavybė (žemė, 

nekilnojamasis turtas, vienam 

žmogui, zlotais per metus) 


Mokesčiai (procentais 
nuo vidutinio uždarbio) 


Biurokratinis aparatas 


valstybės pareigūnų (1000 gyventojų) 
procentas nuo gyventojų skaičiaus 
procentas nuo asmeninių pajamų 


Geležinkelis (km 100 000 gyventojų) 

10 
114 
114 
120 
10 


261 


3,25 


327 


20 

148 
40 

si. Bet austrų vietinius valdininkus, atrodo, buvo apėmusi panika. 
Susidūręs su ginkluotais lenkų bajorais, besiruošiančiais nedidelė- 
mis grupelėmis žygiuoti į susitikimo vietą Krokuvoje, Tarnėwo ra- 
jono pareigūnas Johannas Breinlas von Wallersteinas pagalbon pa- 
sitelkė vietinius valstiečius. Labiausiai jis troško, kad jį paremtų Ja- 
kubas Szela (1787-1866), ūmaus būdo valstietis iš Smarzowos, 
pagarsėjęs laimėtomis bylomis prieš pasiturinčius dvarininkus. Szela 
ėmėsi burti baudžiauninkus, kuriems buvo pažadėta panaikinti feo- 
dalines prievoles, jeigu jie stosią prieš savo ponus. Įsiaistrinę vals- 
tiečiai šoko laužtis į bajorų, sąmokslo dalyvių, dvarus. Bajorai, dva- 
rininkai, dvarų valdytojai ir pasipriešinę valdininkai buvo negai- 
lestingai išskersti. Nekaltieji kentėjo kartu su nusikaltusiais. 
Netrukus valstiečių gaujos, siekdamos įrodyti savo uolumą, ėmė 
valdžiai pristatinėti nukirstas savo aukų bajorų galvas. Būta atvejų, 
kai mainais už šias „prekes“ jiems atsilygino druska. Padėtis darėsi 
nebevaldoma. Menkas bajorų maištas virto audringa valstiečių ža- 
kerija. Vietomis devyni iš dešimties dvarų buvo sulyginti su žeme. 
Bochnijos apylinkėse valstiečiai puolė visus be išimties Austrijos 
valdininkus. Tatrų kalnuose, Chochotėwe, kaimo kunigo ir vargo- 
nininko vadovaujamas būrys iškėlė nepriklausomos Lenkijos vė- 
liavą. Tik po trijų savaičių Austrijos kariuomenė, užtrukusi malšin- 
dama sukilimą Krokuvoje, galėjo atvykti daryti tvarkos. Ligi tolei 
jau buvo išžudyta per du tūkstančius lenkų bajorų. Likusieji šėlio- 
tojų būriai buvo bematant išvaikyti. Szelą suėmė tik dėl akių; vė- 
liau paleido ir apdovanojo stambiu dvaru tolimoje Bukovinos pro- 
vincijoje. Austrų valdžią šis įvykis privertė blaiviau žvelgti į tikro- 
ve ir suvokti, kad lojalumas gali privesti prie tokių pat kraštutinumų 
kaip ir maištingumas. Lenkų bajorams jis atskleidė žiaurią tiesą — 
siekdami patriotinių tikslų jie anaiptol negali pasikliauti lenkakal- 
be valstietija. O valstiečiams svarbiausia buvo tai, jog jie patyrė lais- 
vės skonį. Kartą nusikratę baudžiavos pančių, jie nebeketino leng- 
vai vėl į juos sulįsti. 1846 m. žakerija Galicijai parodė tuometinio 
autoritarinio režimo trūkumus ir parengė dirvą būsimai autonomi- 
jai (Žr. p. 374-375) 

Praėjus dvejiems metams Galiciją sukrėtė kitose imperijos dalyse 
kilusių revoliucinių neramumų banga. Kovo mėnesį, kai iš Vienos 
atskriejo Žinia apie Metternicho pabėgimą ir imperatoriaus Ferdi- 
nando pažadą imtis konstitucinių reformų, Krokuvoje ir Lvove bu- 
vo įkurti tautiniai komitetai. 1848 m. kovo 19 d. grupė įtakingų Ga- 
licijos piliečių paskelbė „Lembergo atsišaukimą“ prašydami impe- 
ratoriaus išlaisvinti valstiečius ir suteikti provincijai autonomiją. Jų 
lojalų pareiškimą, entuziazmo pagauti, pakoregavo pasiuntiniai, ku- 
riems buvo patikėta nuvežti šią peticiją; atsitiko tai, kas aiškiai kir- 
tosi su sveiku protu, - atvežtame į Vieną dokumente buvo reika- 
laujama Lenkijos nepriklausomybės. Galicijos delegacijoje, kuri da- 
lyvavo sukilėlių susirinkimuose Vienoje nuo liepos iki spalio, buvo 
keliolika spalvingų, iškalbingų valstiečių. Jie aktyviai stojo už feo- 
dalinių prievolių panaikinimą. Jų vadas, liberalas iš Lvovo Franci- 
szekas Smolka (1810-1899) ėjo žemųjų rūmų pirmininko pareigas. 
Tačiau imperijos kariuomenė neprarado šaltakraujiškumo. Balandį 
austrų įgula nuo Wawelio kalvos bombardavo Krokuvą ir ją pir- 
mąją iš visų imperijos miestų privertė paklusti. Panašiai nutiko ir 
Lvove -jis pasidavė lapkritį. Tuo metu generolas Windischgratzas 
jau buvo grįžęs į Vieną. Gruodį susikompromitavęs imperatorius 
atsisakė sosto savo sūnėno Pranciškaus Juozapo labui, ir Austrija 
vėlei grįžo prie ankstesnės absoliutinės santvarkos. Vidaus reikalų 
ministras Aleksandras Bachas, įvedęs nepaprastąją padėtį karui su 
Vengrija pabaigti, galėjo netrukdomas imtis represijų prieš visą po- 
litinę opoziciją. Galicijos autonomijos planus teko dar sykį padėti į 
lentyną. (Žr. 15 skyrių.) 

Tačiau autonomija nebuvo nugramzdinta užmarštin; jos idėja ar- 
tėjo prie įgyvendinimo pamažu - kaip imperijos karinių pralaimė- 
jimų ir nesibaigiančios konstitucinės kovos tarp Austrijos ir Veng- 
rijos šalutinis rezultatas. Pirmiausia kovą dėl autonomijos atgaivi- 
no konservatyviųjų aristokratų grupė, vadovaujama grafo Agenoro 
Gotuchowskio (1812-1875). Jis reikalavo iš Vienos nuolaidų kaip 
atpildo už tvirtą ištikimybę Karūnai, kartu garantuodamas, kad Ga- 
licijos lenkus bus galima pasitelkti kaip atsvarą vengrų atsimetė- 

liams ir vokiečių radikalams. Gotuchowskis, kuris 1849 m. buvo 
Galicijos valdytojas, 1850-1859, 1866-1868 ir 1871-1875 m. - vieti- 
ninkas, o 1860-1861 m. - imperijos Ministrų tarybos pirmininkas, 
tapo Habsburgų dvaro ir lenkų didikų, vadinamųjų „podoliečių“, 
jungiamąja grandimi. Kartu su atsivertusiu buvusiu radikalu Flo- 
rianu Ziemiatkowskiu (1817-1900) į autonomiją jis žvelgė anglų vi- 
gų akimis - tam tikros konstitucinės nuolaidos jam rodėsi esąs tin- 
kamiausias būdas išsaugoti dvarininkų interesų dominavimą. Kar- 
tu jis vylėsi atremti kur kas karingiau nusiteikusius federalistus, 
vadovaujamus Smolkos, - šie siekė sukurti „trilypę monarchiją“, 
kurioje Galicijai būtų suteiktas toks pat federalinis statusas kaip 
Austrijai ir Vengrijai. Politinė kova tęsėsi visą dešimtmetį ir baigėsi 
kompromisu, priimtinu abiem pusėms. Iš pradžių imperatorius pa- 
tenkino santūresnius autonomininkų institucinio pobūdžio reika- 
lavimus, o vėliau padarė nuolaidų lenkų kultūros ir švietimo srity- 
je radikalesnius reikalavimus kėlusiems federalistams. Pirmasis 
žingsnis buvo žengtas 1861 m., po pragaištingojo karo su Italija. 
Gotuchowskio parengtą „decentralizacijos“ planą, įkūnytą Spalio 
diplome, patobulino Antonis Schmerlingas, perėmęs iš jo Ministrų 
tarybos pirmininko pareigas; 1861 m. Vasario patentu, pagaliau įt- 
virtinusiu Austrijoje konstitucinę santvarką, Galicijai taip pat buvo 
suteikta teisė turėti savo atskiras teisėtvarkos ir administracijos ins- 
titucijas. Antrasis Žingsnis žengtas kilus krizei po pralaimėjimo prie 
Sadovos. 1866 m. gruodį Galicijos susirinkimas, nutaręs reikalauti, 
kad būtų įgyvendinti autonomijos siūlymai, imperatoriui įteikė lo- 
jalų kreipimąsi: „Stovime greta Tavęs, Maloningasis Valdove, ir to- 
liau trokštame stovėti“. Už šitokią ištikimybę buvo pelnytai atly- 
ginta. Imperatoriaus 1867 m. gruodžio 21 d. išleistame Pagrindi- 
niame įstatyme, numatančiame struktūrinius valdžios pokyčius, 
susijusius su Ausęleich, nebuvo užmiršta ir Galicija. Atsirado ren- 
kamas įstatymų leidžiamasis organas Sejm Krajowy ir provincijos 
vykdomosios valdžios organas Wydziat Krajowy. Tačiau federalis- 
tai vis dar nebuvo patenkinti. Įskaudinti ir nusivylę, kad Galicija 
gavo mažiau teisių už Vengriją, 1868 m. jie paskelbė rezoliuciją rei- 

kalaudami naujų reformų. Lvove prasidėjo demonstracijos, ir val- 
džia matė, kad teks nusileisti. 1869 m. lenkų kalba, kurią jau anks- 
čiau buvo leista vartoti mokyklose ir teismuose, dabar prilyginta 
vokiečių kalbai visose valstybinėse institucijose; 1870 m. lenkų kal- 
ba, kaip pagrindinė dėstomoji kalba, grąžinta į Jogailos universite- 
tą. 1871 m. karalystės interesams ginti Vienoje įkurta Galicijos rei- 
kalų ministerija; 1872 m. Krokuvoje įsteigta Mokslų akademija 
(Akademia Umiejętnošci) ir ją ėmėsi globoti imperatoriškoji šeima; 
o 1873 m. įkurta Mokyklų valdyba, turinti įdiegti visų dalykų pra- 
dinio mokymo vietinėmis kalbomis sistemą. Visa tai padėjo Galici- 
jai išsiauginti savus išsimokslinusius kadrus naujajam autonomijos 
administraciniam aparatui. 

Galicijos valdžios struktūra 1867-1918 m. buvo keistas centrali- 
zuoto ir decentralizuoto valdymo mišinys. Vietininką, atsiradusį 
vietoj buvusio valdytojo ir dabar atliekantį jo funkcijas, tiesiogiai 
skirdavo imperatorius. Iš savo rezidencijos Lvove vietininkas va- 
dovavo visam vykdomosios valdžios darbui. Kartu su savo pava- 
duotoju, esančiu Krokuvoje, jis kontroliavo 79 administracinių ap- 
skričių (Bezirke/powiat) seniūnus ir jiems pavaldžius kaimų viršai- 
čius. Jam nebuvo pavaldūs kariuomenė, paštas ir telegrafas, 
valstybinis geležinkelis, Karūnos valdos ir valstybiniai miškai - vi- 
sa tai tiesiogiai valdė Viena. Įstatymų leidžiamoji institucija - Sejm 
Krajowy buvo renkama pagal sudėtingą kurijų, arba rinkikų kolegi- 
jų, sistemą. Greta trylikos ex officio deputatų (vyskupų, universitetų 
rektorių ir Mokslų akademijos prezidento), dar turėjo būti 44 depu- 
tatai, išrinkti stambiųjų žemvaldžių kurijos, kuri atstovavo maždaug 
dviem tūkstančiams įregistruotų bajorų, turinčių rinkimų teisę; 3 
deputatai, išrinkti prekybininkų kurijos, atstovaujančios provinci- 
jos Pramonės ir prekybos rūmų nariams; 31 deputatas, išrinktas 
miestiečių kurijos, atstovaujančios miesto teise turintiems miestams, 
ir 74 deputatai, išrinkti iš visų kitų gminų kurijos, kurią rinko vals- 
tiečių atstovai. Vienas žemvaldžių kurijos deputatas tiesiogiai atsto- 
vavo maždaug 52 rinkėjams; o vienas gminų kurijos deputatas bu- 
vo netiesiogiai išrinktas 8792 rinkėjų atstovas! Apskritai balsavimo 

teisę turėjo mažiau nei 10 procentų visų gyventojų. Miesto plebėjai 
šios teisės išvis neturėjo. Seimas, ištikimas savo tiesioginių rėmėjų 
priesakams, veikė kaip žemvaldžių klasės forumas. Jo priimtus įs- 
tatymus galėjo vetuoti imperatorius, tiksliau vietininkas, kuriam 
imperatorius šią teisę buvo patikėjęs; vykdomosios valdžios darbą 
seimas kontroliavo tik formaliai. Tačiau viešųjų darbų, teisėtvar- 
kos ir švietimo srityse jis turėjo didelę galią. Anuomet tai buvo vie- 
nintelė institucija Lenkijos žemėse, kuri suteikė teisę bent daliai len- 
kų aktyviai dalyvauti savo krašto valdyme. 

Pasiekta autonomija išjudino lenkų tautinę savimonę ir ši ėmė 
reikštis visomis formomis. Tapo madingos patriotinės demonstra- 
cijos. 1869 m. vienas darbininkas, kasinėdamas Krokuvos katedros 
kriptą, atsitiktinai atidengė Kazimiero Didžiojo kapą, ir tai sukėlė 
neapsakomą masinį džiaugsmą. Didžiojo Piasto palaikų perlaidoji- 
mo iškilmėse dalyvavo dešimtys tūkstančių žmonių. Tais pačiais me- 
tais minimas Liublino unijos trijų šimtų metų jubiliejus virto dar vie- 
na dingstimi linksmybėms ir proga Lvove supilti milžinišką Unijos 
pylimą. Pasižiūrėti patriotinių paminklų - Rygerio sukurtos ir 1898 m. 
Krokuvos Turgaus aikštėje pastatytos Adomo Mickevičiaus skulp- 
tūros ar 1910 m. atidengto Žalgirio mūšį įamžinančio paminklo - 
traukdavo žmonių minios iš visų trijų padalytosios Lenkijos dalių. 

Anais laikais Galicijoje besilankantį prašalaitį būtų gerokai nuste- 
bines vietinės slaviškos ir imperinės austriškos įtakų mišinys. Kar- 
las Baedekeris, aprašydamas Lvovą 1905 m. vadovo po Austriją- 
Vengriją angliškame leidime, vienodai pabrėžia miesto lenkiškas ir 
vokiškas sąsajas. 


LEMBERG 


Viešbučiai. Hot. George, kambariai nuo 3 K, pusryčiai 90 h; Hotel Impe- 
rial; Grand Hotel; Hotel Metropole; Hotel de I Europe; Hotel de France. 

Restoranai. Viešbučiuose Hot. George, Grand Hotel ir Hotel de I Europe; 
„Stadtmūller“, Krakowska-Str; Geležinkelio restoranas pagrindinėje stotyje. 
Kavinės. Teatro kavinė, Ferdinands-Platz; Vienos kavinė, Helige-Gheist-Platz. 

Elektrinis tramvajus nuo pagrindinės stoties iki Waty Hetmanskie ir toliau 
iki Kilinskio parko ir Lyczakėwo kapinių. Po miestą važinėja ir puskarietės. 

Britanijos vicekonsulas, prof. R. Zatozieckis. 

Lembergas (lenkiškai Lwėw, prancūziškai Leopol) - Galicijos sostinė, turinti 
160 000 gyventojų (ketvirtadalis - žydai) yra Romos katalikų, armėnų ir graikų 
katalikų arkivyskupų rezidencija. Čia yra 14 katalikų bažnyčių, po vieną grai- 
kų, armėnų ir protestantų bažnyčią, dvi sinagogos ir keletas Romos katalikų ir 
graikų katalikų vienuolynų. Pats miestas nėra didelis, puošniausi pastatai yra 
keturiuose priemiesčiuose (Haliče, Lišakove, Krokuvoje ir Žolkijeve). 

Iš rytų pusės vidinis miestas apjuostas Waty Gubernatorskie, o iš vakarų — 
Waly Hetmanskie su Barączo sukurtomis etmono Jabionowskio, 1695 m. ap- 
gynusio miestą nuo turkų, ir karaliaus Jono Sobieskio skulptūromis. Žiede, 
arba pagrindinėje aikštėje, kurią puošia keturi gražūs skulptūriniai fonta- 
nai, stovi Rotušė, pastatyta 1828-1837 m., su 260 pėdų aukščio bokštu (nuo 
viršaus atsiveria įspūdingas miesto vaizdas). XV a. pastatyta vėlyvosios goti- 
kos stiliaus Romos katalikų katedra buvo restauruota rokoko stiliumi XVIII a. 
Armėnų katedra pastatyta armėnų bizantiškuoju stiliumi (XV a.). Priešais ją 
iškilusi šv. Kristoforo skulptūra. Dominikonų bažnyčioje yra Thorvaldseno 
sukurtas paminklas grafienei Dunin-Borkowskai. Graikų katalikų katedra, 
pastatyta kaip bazilika, iškilusi ant aukštumos, Georgs-Platz aikštėje. 

Puošnūs Politechnikos instituto rūmai Georgs-Platz aikštėje baigti statyti 
1877 m. Čia yra didžiulė chemijos ir technikos laboratorija, gausu kitos ge- 
ros įrangos. Stowacki-Str., priešais parką, yra Luomų susirinkimo rūmai, pa- 
statyti 1877-1881 m. pagal Hochbergerio projektą. Sesijų salėje kabo Matej- 
kos paveikslas (Liublino unija). Kleparowska-Strasse iškilęs Invalidenhaus 
pastatas su keturiais bokštais. 

Teatruose (vasarą uždarytuose), Skarbowska-Str., rodomos lenkiškos dra- 
mos ir lenkiškos-itališkos operos (solo partijos paprastai italų kalba, chorai — 
lenkų). Netoliese, į pietus nuo teatro, yra Pramonės muziejus, atidarytas šio- 
kiadieniais 9-14 val., 40 h., sekmadieniais - 10-12 val., nemokamai; bibliote- 
ka veikia šiokiadieniais 11-14 val., sekmadieniais 10-13 val., nemokamai. 

Universitetą (apie 2000 studentų) 1784 m. įkūrė imperatorius Juozapas II. 
Iš pietų pusės prie jo šliejasi Botanikos sodas. Medicinos fakultetas ir klinika 
yra Piekarska-Strasse. 

Ossolinskių nacionaliniame institute, Haličo priemiestyje, veikia bibliote- 
ka, kurioje daugiausia yra Lenkijos istorijos ir literatūros veikalų, taip pat pa- 
veikslų, senienų, monetų ir kt. rinkinių (lankymas kasdien, išskyrus pirma- 
dienį, 10-13 val., o antradienį ir penktadienį 15-17 val., nemokamai). Dzie- 
duszyckio muziejuje sukaupta vertingų gamtos istorijos rinkinių, muziejus 


-- 

Į pietus nuo miesto driekiasi Kilinskio parkas (yra restoranas), miestiečių 
pasivaikščiojimo vieta; čia stovi Markowskio sukurta lenkų patrioto Jano 
Kilinskio (1760-1819) skulptūra. Gražiais miesto vaizdais galima pasigėrėti 
nuo Unijos kalvos ir nuo Pranciškaus Juozapo kalno (1310 pėdų) viršūnės.“ 


Nuo 1867 m. politinis Galicijos gyvenimas įžengė į reliatyvaus 
stabilumo laikotarpį. Vietininko pareigas ligi pat mirties 1875 m. 
ėjo Agenoras Gotuchowskis. Pirmojo rango politikais tapo Ziemial- 
kowskis, Galicijos reikalų ministras 1873-1888 m., ir Smolka, i1mpe- 
rijos Reichsrato pirmininkas 1881-1893 m. Turint omeny, jog abu 
šie veikėjai jaunystėje buvo nuteisti myriop už išdavikišką veiklą, 
toks jų iškilimas simbolizavo naujų, ramesnių laikų pradžią. Jų pasi- 
rodymas Vienoje sutapo su jaunesniosios Galicijos gyventojų kartos 
skverbimusi į politinį imperijos gyvenimą. Profesorius Julianas Du- 
najewskis (1824-1907), dirbęs Finansų ministerijoje, Kazimierzas Ba- 
denis (1846-1909), Ministrų tarybos pirmininkas, ir grafas Agenoras 
Gotuchowskis (jaunesnysis) (1849-1921), dirbęs Užsienio reikalų mi- 
nisterijoje, — tai tik trys iš daugelio, pradėjusių veiklą Lvove ir iškilu- 
sių Vienoje. XIX a. pabaigoje Galicijos konservatoriams pradėjo va- 
dovauti Wojciechas Dzieduszyckis (1848-1909), filosofijos profeso- 
rius iš Lvovo, 1906-1907 m. ėjęs Galicijos reikalų ministro pareigas. 
Tuo laikotarpiu, kai viena po kitos dygo demokratinės partijos, jis 
išplėtė „Podoliečių“ grupės gretas, nutoldamas nuo pirminės, išimti- 
nai aristokratiškos jos socialinės sudėties. Taip manevruodamas 5ą- 
moningai siekė apsaugoti lenkų padėtį visuomenėje nuo vis stiprė- 
jančio ukrainiečių ir žydų nacionalizmo. Tokiomis savo pažiūromis 
Dzieduszyckis buvo labai artimas Romanui Dmowskiui, veikusiam 
Rusijos Lenkijoje. Ne sykį buvo pabrėžta, jog Galicijos naujųjų 
konservatorių pasirinkta politinė kryptis paruošė dirvą tautinės 
demokratijos judėjimui visose lenkų žemėse. Todėl nenuostabu, 
kad paskelbus visuotinę rinkimų teisę keletą paskutinių metų prieš 
Pirmąjį pasaulinį karą tautinius demokratus rėmė stiprus lenkų elek- 
toratas —- „Podoliečių“ pasėtas grūdas davė gausų derlių. 

Masinės politinės partijos formavosi iš lėto, bet jeigu jau daigas 
prasikaldavo, kaipmat imdavo vešliai stiebtis į viršų. Jų vadai buvo 

ir Sejm Krajowy, ir imperijos Reichsrato nariai. Aplinkybės taip su- 
siklostė, kad bemaž visos naujosios partijos pasirinko antiklerikali- 
ne ir antiaristokratinę kryptį. Greta tautinių demokratų, svarbiau- 
sią vaidmenį vaidino Lenkijos liaudies judėjimas (Polskie Stronnictwo 
Ludowe, PSL), įkurtas 1895 m. Jo leidžiamas įtakingas laikraštis Przy- 
jaciel Ludu (Liaudies draugas) smarkiai veikė valstietiją ir padėjo jai 
susivokti politiniuose ir tautiniuose dalykuose. Tačiau jo redakto- 
riui, kartu ir judėjimo įkūrėjui Bolestawui Wystouchui (1855-1937) 
už tai teko brangiai sumokėti - ne sykį atsidurti už grotų? 1911 m. 
partija suskilo į tris dalis. Vadovavimą iš Jano Stapinskio (1867- 
1946) radikaliojo sparno PSL-Lewica (kairiųjų) perėmė kiek atsarge- 
nė PSL-Piast frakcija, vadovaujama Wincento Witoso (1874-1945) ir 
Jano Dabskio (1880-1931).* Lenkijos socialdemokratų partija (Pols- 
ka Partia Socjalno-Demokratyczna), atvirkščiai, savo socialistinę pro- 
gramą adresavo neišvengiamai ribotam rėmėjų ratui. Jos lyderiai 
Bolestawas Drobneris (1883-1968), Ignacas Daszynskis (1866-1936) 
ir Jędrzejus Moraczewskis (1870-1944), kaip ir kiti to meto Lenkijos 
socialistai, niekaip negalėjo susitarti, kam atiduoti pirmenybę - so- 
cialistinei revoliucijai ar tautinei nepriklausomybei? Nesutarimai 
tautiniu klausimu bei šalimais besikuriančios partijos vokiečių, uk- 
rainiečių, žydų bendruomenėse ėmė silpninti naujųjų partijų įtaką. 
Politinio skaldymosi laikais dauguma lenkų partijų, siekdamos abi- 
pusės paramos, buvo priverstos pašvelninti savo teorines progra- 
mas. Reichsrate jos sudarė bendrą frontą, susijungusios į visų parti- 
jų Lenkų grupę. Po teisybei, anuomet šansų sėkmei turėjo tik du 
judėjimai — nacionalizmas ir populizmas. Socializmas galėjo rūpėti 
tik nedaugeliui: tai rodytų abejotino autentiškumo istorija apie len- 
kų socialistą iš Varšuvos, kurį policija sulaikė prie Galicijos sienos. 
Policijos pareigūno paklaustas, kaip suprantąs socializmą, ir atsa- 
kęs, kad tai esanti „darbininkų kova prieš kapitalą“, jis išgirdo ne- 
prilygstamą atsakymą: „Jei taip, gali vykti į Galiciją - čia nėra nei 
darbininkų, nei kapitalo“ 3 

Galicijos lenkų kultūros ir švietimo laimėjimams reklamos nerei- 
kia. Naujam gyvenimui buvo prikeltas senasis Jogailos universite- 

tas. Pasaulinį garsą taip pat pelnė ir Lvovo universitetas bei Lvovo 
politechnikos institutas, atkurtas 1877 m. Mokslui ypač daug nu- 
sipelnė Jogailos universiteto Istorijos fakultetas, kuriam vadova- 
vo Szujskis ir Bobrzynskis; Medicinos fakultetas, vadovaujamas 
Jozefo Dietlo; Fizikos fakultetas, vadovaujamas Z. F. Wrėblewskio 
ir K. Olszewskio. Mokslų akademija, turinti penkis mokslinio tyri- 
mo skyrius, užmezgė reikšmingus tarptautinius ryšius; ji buvo da- 
bartinės Lenkijos mokslų akademijos pirmtakė? Šviečiamosios veik- 
los draugijos, bibliotekos, muziejai, leidyklos, knygynai, teatrai, ka- 
vinės, taip pat žurnalai ir laikraščiai Krokuvoje ir Lvove sukūrė 
plačią intelektinę rinką, kuri peržengė visų trijų padalytosios Len- 
kijos dalių sienas. Lvovas garsėjo savo Ossolineumu - institutu, kurį 
1817 m. įkūrė Jozefas Maksymilianas Ossolinskis (1748-1826), siek- 
damas kuo plačiau skleisti lenkų meną bei mokslo laimėjimus. Čia 
taip pat buvo įsteigta Lenkijos istorijos draugija ir pradėtas leisti 
seniausias Lenkijos istorijos žurnalas Kwartalnik Historyczny (Ket- 
virtinis istorijos žurnalas). Czartoryskio muziejus Krokuvoje buvo ati- 
darytas 1878 m. kunigaikščio Adamo Jerzio dosniojo sūnaus Wia- 
dystawo Czartoryskio (1828-1894) dėka. Jame buvo meno galerija, 
biblioteka, archyvas. Garsusis Krokuvos Senasis teatras (Stary Teatr), 
kurio scenoje pirmą kartą buvo suvaidinta daugelis klasikinių len- 
kų dramų, pelnė lenkų dramos „aukso amžiaus“ vardą. Paryžiaus 
Operos pavyzdžių, Krokuvoje ir Lvove buvo pastatyti įspūdingi 
miesto teatrai. Negalima užmiršti ir kavinių, kurios atliko intelekti- 
nių klubų funkcijas, ypač debatų bei ginčų, vykusių prirūkytose 
Jan Michalik (Krokuvoje) ir Szkocka (Lvove) salėse. Susiklosčius pa- 
lankioms politinėms sąlygoms, Galicija leidžiamų knygų ir laikraš- 
čių skaičiumi lenkė Rusijos ir Prūsijos valdomas Lenkijos dalis, paim- 
tas kartu. Iškilių asmenybių, kurios iškėlė lenkų kultūrą į tokias aukš- 
tumas, buvo tiek daug, jog sunku būtų išskirti tik tris ar keturias. 
Galicija išaugino ne vieną žavų ekscentriką ir ne vieną pagyrimo 
vertą pedantą. Regis, ne veltui manoma, jog lenkų teatras anksty- 
vuoju laikotarpiu mitęs Aleksandro Fredro (1793-1876), o vėliau — 
Stanistawo Wyspianskio komedijomis, buvo tikrai iškilus. Tačiau 

didžiausios pagarbos nusipelnė tie neprilygstamo talento kūrėjai, 
kurie vienodai sėkmingai reiškėsi net keliuose žanruose. Vienas 
jų - Tadeuszas Boy-Zelenskis (1874-1941), iš profesijos gydytojas, 
parašęs populiarų istorinį romaną Marysierika, nuolatos lankyda- 
vęsis Krokuvos kabarete. Greta to, ėmęsis sau lyg ir pašalinio dar- 
bo, jis atliko vieną didžiausių žygdarbių per visą Lenkijos kultūros 
istoriją — pats vienas išvertė visą prancūzų klasiką, per šimtą to- 
mų.!9 Kita panašaus masto asmenybė - profesorius Karolis Estrei- 
cheris (1827-1908), Jogailos universiteto bibliotekos direktorius, gy- 
venimą paskyręs dviem dalykams - dramos veikalų kritikai ir epo- 
chinio veikalo, 22 tomų Bibliografia Polska (Lenkijos bibliografija) 
rengimui. Trečiasis - Wilhelmas Feldmanas (1868-1919), aktyviai da- 
lyvavęs politiniame gyvenime kaip socialistas, žydų asimiliacijos ša- 
lininkas, o per Pirmąjį pasaulinį karą - kaip Pilsudskio legionų pa- 
siuntinys Berlyne. Jo plačiai žinoma apžvalga Wspėtczesna literatura 
polska (Šiuolaikinė lenkų literatūra, 1902) ir mokslinė studija Dzieje pols- 
kiej myšli politycznej (Lenkijos politinės minties istorija, 1914-1920) grei- 
tai tapo pavyzdiniais veikalais. Be viso to, jis rasdavo laiko politinei 
propagandai, rašė romanus, literatūros kritiką — visa šia veikla vado- 
vavo opozicijai prieš „Jaunosios Lenkijos“ judėjimą. Paskutinė, ta- 
čiau nė kiek ne menkesnė figūra, būtų Michalas Bobrzynskis - istori- 
kas, pedagogas, ėjęs Galicijos vietininko pareigas. 

Galicijos ukrainiečių tautinis sąjūdis daugeliu atžvilgių buvo to- 
liau pažengęs, palyginti su anapus Rusijos sienos gyvenančiais tau- 
tiečiais, nors gana ilgai jis nenorėjo prisikabinti „ukrainiečių“ etike- 
tės. Ankstesnis baudžiavos panaikinimas ir rami Austrijos valdžios 
laikysena sudarė sąlygas antroje XIX a. pusėje stiprėti tautinei veik- 
lai. Čia, kitaip nei Rusijoje, nebuvo persekiojama Unitų bažnyčia, 
todėl galėjo rūpintis pradiniu mokymu rusinų kalba. Rusinų litera- 
tūra turėjo savąją rašytojų romantikų „triadą“, kurie 1837 m. išlei- 
do pirmąjį liaudies poezijos rinkinį. Lvove 1848 m. buvo įkurti ru- 
sinų Tautos namai, 1864 m. - rusinų teatras, o 1874 m. - pirmoji 
rusinų vidurinė mokykla. Kurį laiką iniciatyvą tvarkant organiza- 
cinius reikalus į savo rankas buvo paėmę senieji rusinai - grupuo- 

tė, kuriai ypač rūpėjo religinės reformos. Greta kitų dalykų, jie sie- 
kė atgaivinti senosios bažnytinės slavų kalbos mokymą. 1882 m., 
kai Austrijoje iškeltoje išdavystės byloje paaiškėjo, kad senieji rusi- 
nai gaudavo slaptą finansinę paramą iš carinės Rusijos ambasado- 
riaus, rusinams pradėjo vadovauti jaunesnė narodovcų (liaudinin- 
kų) grupuotė. Nuo tada labai pagyvėjo politinė veikla. Pradėta rei- 
kalauti socialinių reformų, visuotinės rinkimų teisės, valstybinio 
rusinų švietimo, glaudesnių ryšių su ukrainiečiais Rusijoje ir ga- 
liausiai „didžiosios Ukrainos nuo Sano iki Dono“ sukūrimo. Liau- 
dininkai buvo pirmieji Galicijos veikėjai, kurie pasivadino ukrai- 
niečiais, bet netrukus šis vardas pritapo įvairiausioms grupėms ir 
bendruomenėms - nuo miesto šviesuomenės iki huculų ar lemkų 
valstiečių Karpatuose, kurie ligi tolei turėjo labai menką supratimą 
apie visus juos siejantį tautinį tapatumą. 

Šimtmečių sandūroje Galicijoje jau veikė daugybė visokių ukrai- 
niečių politinių partijų. Tarp daugelio garsių vardų ypatingą šlovę 
pelnė Ivanas Franko (1856-1916), socialistas ir rašytojas romanis- 
tas, Mychailo Hruševskis (1866-1934), istorijos profesorius iš Lvo- 
vo; arkivyskupas Šeptyckis. Tačiau įtampos tarp lenkų ir ukrainie- 
čių nepavyko išvengti. Prieš Pirmąjį pasaulinį karą susidariusi pa- 
dėtis, kai ukrainiečiai kėlė reikalavimus prijungti Galiciją kaip 
„Vakarų Ukrainą“ prie jų planuojamos tautinės valstybės, o lenkai 
tuo pat metu vylėsi ją prijungti prie nepriklausomos Lenkijos kaip 
„Rytų Mažąją Lenkiją“, akivaizdžiai byloja, jog viršų ėmė trumpa- 
regiški prietarai ir visiškai nesutaikomi siekiai." Didžiumai vyres- 
niosios kartos žmonių toks nacionalistinis politikavimas turėjo at- 
rodyti „negaliciškas“. 

Michalo Bobrzynskio buvimo vietininku 1908-1913 m. laiko- 
tarpiui šių dienų istorijos veikaluose neskiriama daug vietos. Vi- 
duramžiais domėjęsis istorikas, nuoširdžiai atsidavęs savo tyri- 
nėjimams ir vadovavimui Mokyklų valdybai, kaip politikas iki galo 
likes Keisertreu, mūsų laikais gerbėjų bemaž neturi. Vietininko pa- 
reigos jam teko po grafo Andrzejaus Potockio, kurį 1908 m. balan- 
dį nužudė ukrainiečių teroristas. Užuot reikalavęs atpildo, Bobr- 

zynskis stengėsi sutaikyti šias dvi negalinčias sutarti tautas. Reng- 
damasis 1911 m. vietinės valdžios rinkimams, jis įkūrė vadinamąjį 
„vietininko bloką“ tiems kandidatams, kurie buvo linkę remti jo 
rinkimų - sistemos reformavimo ir pagalbos ukrainiečių švietimui — 
programas. Kai blokas laimėjo, jį pasmerkė katalikų vyskupai, Ga- 
licijos konservatoriai, o labiausiai — tautiniai demokratai. Jiems at- 
rodė, kad Bobrzynskis išdavė lenkų reikalą. Tačiau kaip tik jam bū- 
nant vietininku Galicijoje atvirai ėmė reikštis Pilsudskio legionai — 
rengė pratybas, mokė naujokus. Šią veiklą Bobrzynskis stebėjo pu- 
siaumirka, žiūrėjo į ją kaip į neatsiejamą nuo Austrijos užsienio po- 
litikos ir nesusijusią su Galicijos vidaus reikalais. Jis stengėsi išlikti 
pakantus abiem pusėms, todėl didelių tikslų nepuoselėjo, o visaip 
stengdamasis raminti nacionalistines aistras padėkos nesulaukė. At- 
sistatydino 1913 m. gegužę, pavargęs nuo begalinių savo tėvynai- 
nių išpuolių. Bobrzynskis buvo pirmas ir paskutinis Galicijos vieti- 
ninkas, bandęs valdyti tikrai demokratiškai ir nešališkai. Praėjus 
metams po jo atsistatydinimo, kitą vasarą kilo karas. Tai buvo pa- 
skutinis Galicijos šansas. 1917 m. Bobrzynskis dar šiek tiek dirbo 
Galicijos reikalų ministru Vienoje, paskui visiškai pasitraukė iš po- 
litinės veiklos. Jis iki galo liko lojalus Austrijai, bet ne iš aklo atsida- 
vimo Habsburgams, o iš baimės, kad įjų vietą gali ateiti destrukty- 
vios jėgos. Politinės moralės požiūriu jo pastangos vertos pagar- 
bos. Bobrzynskis sugebėjo nešališkai vertinti susidariusią padėtį, 
kai viena klasė ar tauta siekia primesti savo valią visiems kitiems, ir 
bandė tik nesėkmingai pasiūlyti geresnę išeitį. Jis nepersekiojo re- 
voliucionierių ir kitų aktyvistų, kurie būrėsi Galicijos karalystėje, 
atvirkščiai, stengėsi sukurti visiems pakenčiamą gyvenimą, kad su- 
kilimų ir sąmokslų paprasčiausiai neprisireiktų. Kaip ir didžiuma 
jam pavaldžių Galicijos gyventojų, nacionalizmu Bobrzynskis ne- 
sižavėjo. Tačiau jo indėlis į savo tautos ir jos kaimynų gyvenimą 
buvo reikšmingas. 

Galicijos likimą nulėmė žmonės ir jėgos, kuriems patys Galicijos 
gyventojai neturėjo jokios įtakos. 1914 m. rugpjūtį iš rytų užgriuvo 
Rusijos kariuomenė ir pasiekė Krokuvos priemiesčius. 1915 m. iš 

vakarų kontrpuolimą surengė Vokietija ir patraukė per provinciją 
priešinga kryptimi. Besitraukiantys rusai griebėsi išdegintos žemės 
politikos. Kaimai buvo sulyginti su žeme, geležinkeliai, tiltai ir fab- 
rikai sugriauti, Borislavo naftos gręžiniai padegti, daugiau nei mi- 
lijonas valstiečių kartu su gyvuliais ir maisto atsargomis deportuo- 
ti. 1916 m. generolas Brusilovas vėl pasirodė rytiniame horizonte ir 
šluodamas sau kelią patraukė link Karpatų. 1917-1918 m. Galiciją, 
kaip Austrijos karinės zonos dalį, nepaliaujamai alino išbadėję pa- 
bėgėliai, karinės rekvizicijos, pašlijusios drausmės kariuomenės da- 
liniai. Galicija buvo kur kas labiau išsekinta nei karo veiksmų nu- 
niokoti Belgijos ar šiaurinės Prancūzijos plotai. Kai karui baigiantis 
žlugo Austrijos-Vengrijos monarchija, žlugo ir viltis išsigelbėti. Ga- 
licija išnyko be pėdsakų, kartu su dinastija, kurios interesams tar- 
nauti ji ir buvo sukurta. 

Vėliau lenkų istorikai į Galiciją ėmė žvelgti atlaidžiai ir net mei- 
liai. Juk tik čia išliko gyva lenkų kultūra ir lenkų idealai, tuo tarpu 
kitos dvi padalytosios Lenkijos dalys sugniužo nuo germanizaci- 
jos ir rusinimo smūgių. Ji tapo atsigaunančios tautos „Pjemontu“. 
Nors Lenkijos nepriklausomybė rūpėjo tik nedaugeliui Galicijos 
gyventojų, jų patirtis neginčijamai padėjo visiems lenkams prisi- 
taikyti prie nepriklausomybės, kuri taip netikėtai užgriuvo ant jų 
karo pabaigoje. 

Tačiau kartu Galiciją reikėtų laikyti ir ukrainiečių nacionalizmo 
„Pjemontu“. Paskutinio, 1910 m., gyventojų surašymo, atlikto re- 
miantis kalbos kriterijais, duomeninmis, visoje provincijoje rusinai 
sudarė 40 procentų gyventojų, o Rytų Galicijoje - 59 procentus. Tu- 
rint omeny, kad jie turėjo 2460 pradinių mokyklų ir 61 gimnaziją 
(lenkai - atitinkamai 2967 ir 70), būtų galima teigti, jog puoselėda- 
mi savo tautinę kultūrą rusinai pranoko lenkus. Žinodami, kokios 
menkos separatistinės politikos perspektyvos Rusijoje, jie, be abe- 
jonės, Galiciją laikė pagrindine arena, kurioje ateityje rutuliosis svar- 
biausi politiniai įvykiai. Tačiau kol kas politiniame gyvenime uk- 
rainiečiai tenkinosi tik šalutiniu vaidmeniu. 1914 m. stambiųjų žem- 
valdžių kurijoje jiems tepriklausė viena vieta iš 45, gminų kurijoje — 

48 iš 105, o Galicijos delegacijoje Reichsrate — vos 25 iš 78. Lenkai 
galbūt būtų tvirtinę, esą rusinams mažiau atstovaujama dėl to, kad 
mažiau subrendusi ukrainiečių bendruomenė; patys ukrainiečiai bu- 
vo įsitikinę, jog taip atsitiko dėl diskriminacijos. Visos pastangos 
ukrainiečių kalbą prilyginti lenkų ir vokiečių kalboms, išskyrus teis- 
mus, sulaukdavo įnirtingo pasipriešinimo. Pastangos ją įdiegti kaip 
dėstomąją kalbą Lvovo universitete sukėlė studentų riaušes. Tokio- 
mis aplinkybėmis Austrijos valdininkija vargiai galėjo atsispirti pa- 
gundai ukrainiečių nepasitenkinimą išnaudoti kaip patogią dingstį 
slopinti stiprėjančiam lenkų judėjimui. Šitaip buvo įskelta lenkų ir 
ukrainiečių antagonizmo žiežirba, kuri, vos žlugus Habsburgų re- 
žimui, įsiliepsnojo atvira kova. 

Tautinių valstybių amžiuje Galicijos gyvenimo sankloda, be abe- 
jo, atrodė nelyginant anachronizmas. Tačiau šimtmetyje, kai na- 
cionalizmas buvo lygiai taip pat diskredituotas, kaip ir jį pakeitęs 
imperializmas, dar gyvena žmonių, su didžia nostalgija menan- 
čių „senas geras dienas“, leistas dualistinėje monarchijoje. Tokio- 
je Krokuvoje tikrai turėtų būti nors viena svetainė, kurios garbin- 
giausioje vietoje tebekaba Pranciškaus Juozapo portretas. Lvove 
(dabar svarbiausiame Vakarų Ukrainos mieste) ne vienas ukrai- 
nietis abejoja, ar išties visos pastarųjų šešių dešimtmečių permai- 
nos vedė į gera. Kur ne kur dar ir dabar galima susitikti aštuo- 
niasdešimtmetį senolį, su pasimėgavimu švilpaujantį „O du meine 
liebe Oesterreich“ melodiją ar mielai prisimenantį kadaise mokyk- 
loje kas rytą kartotas eiles: 


Viešpatie, apsaugok, 

Viešpatie, paremk 

Mūsų imperatorių ir mūsų kraštą! 

Apgink savuoju skydu visus, kas tarnauti pasiryžę, 
Kad Tavoji jėga palaikytų 

Tvirtą mūs valstybę [...]* 


* Bože wspieraj, Bože ochron... lenkiškai būdavo dainuojama pagal Haydno melodiją 
„Austria“, kuri gerai žinoma kaip Hoffmanno „Deutschland, Deutschland iiber alles“ 
melodija. 

Galicijos šviesuomenei nereikėjo aiškinti, kad jie gyvena varganoje 
ir atsilikusioje provincijoje ar kad yra silpniausios iš trijų Lenkiją 
pasidalijusių valstybių piliečiai. Kita vertus, jiems neteko patirti to- 
kios socialinės ir politinės priespaudos, kokia alino lenkus kitose 
padalytosios Lenkijos dalyse. Galicijos lenkai nepatyrė Rusijos ir 
Vokietijos kultūrinio imperializmo; negyveno beteisio egzistavimo 
ir persekiojimo atmosferoje, kurią carizmas primetė Rusijos lenkams; 
neužgriuvo jų nė sparčios socialinės permainos bei saves tobulini- 
mo manija, kuri buvo apsėdusi Prūsijos lenkus. Už tai jie buvo nuo- 
širdžiai dėkingi Habsburgams. Ir užuot keiksnoję likimą, dažniau 
trukteldavo pačiais ar nusijuokdavo. Savo ribotų galimybių suvo- 
kimas ir gebėjimas tinkamai įvertinti jiems tekusią dalią suteikė Ga- 
licijos gyventojams pusiausvyros ir palaimos jausmą, kurio taip sti- 
go kitur. Galicija atidavė pasauliui savo duoklę išaugindama gau- 
sų būrį romantikų, sąmokslininkų, fanatikų nacionalistų bei Lenkijos 
patriotų ir nė kiek ne mažiau lojalistų, konservatorių, sentimenta- 
listų, skeptikų ir juokdarių. Sunku tiksliai nusakyti skirtumą, bet 
pasaulis žvelgiant iš Varšuvos ar Poznanės atrodė visiškai kitaip 
nei žvelgiant iš Krokuvos. Galicijos lenkai buvo įpratę žiūrėti į save 
ir juoktis. Kavinės Jan Michalik scenoje viskas, net ir Lenkijos istori- 
ja, prarado savo šventumą: 


Mūs tauta, dangaus padedama, 

Per šitiek amžių išsilaikė; 

Jei tik, būdavo, prireikia, 

Tuoj husaras lenkas verždavos pirmyn. 
Bet su laiku bajorų aistros blėso, 
Nebežvilga kaip kadais kardai 

O tauta dešinės rankos smūgį 

Jau nutaikiusi tiesiai į žandą valstiečio. 
[-..] 

Pagaliau net dangui tai įgriso 

Ir Apvaizdai trūko kantrybė. 

Sušuko Ponas Dievas: Išskerst tuo gyvulius, 
Vien matant juos užverda pyktis. 


L] 

Už tą didžiule, tikrai dižiule kaltę 

Dievas mus žiauriai nubaudė, 

Nes tikėjimą, nuosavybę ir šeimą 

Draskė priešas iš vidaus. — 

Bet pakilo riteris popieriniais šarvais 

Ir akmenį nuo kapo stumia. 

Kilk, o tauta, pamiklink savo dešinę, 
Trečias varpo dūžis ... paskutinė valanda!!'* 


Eilės, išsprūdusios iš po valiūkiškos Boy-Želenskio plunksnos, ne 
sykį sukėlė tikrą skandalą ir pačioje Krokuvoje, ypač kai tos plunks- 
nos smaigalys krypdavo į gana rizikingus objektus - dvasininkijos 
gyvenimą ar visuotinai priimtus ano meto seksualinio gyvenimo 
papročius. Politiniuose dalykuose jis buvo užkietėjęs skeptikas, švel- 
niai pasijuokiantis iš minties, neva tautinė nepriklausomybė kaž- 
kokiu būdu išgydysianti visas žmonių negalias. Jo polinkis į satyrą 
ir skeptiškas požiūris į politiką labai priminė Stanczyko grupės is- 
torikų nuostatas ir atspindėjo senosios Galicijos tradicijas, kurios 
jau tada traukėsi iš kelio naujoms nacionalistinėms srovėms. Austri- 
jos-Vengrijos žlugimas, matyt, buvo neišvengiamas. Tik kažin ar 
po to tikrai viskas susiklostė geriau. 


PENKTAS SKYRIUS 


FABRYKA: 
Pramonės plėtra 


Iki XIX a. vidurio nė viename Rytų Europos krašte pramonė nevai- 
dino kokio nors ypatingesnio vaidmens nei ūkiniame, nei sociali- 
niame gyvenime. Kitaip nei Vakarų Europoje, kur svarbiausias 
pramonės revoliucijos etapas jau buvo pasibaigęs prieš gerą šimt- 
metį, rytuose industrializacija dažnai vėlavo, o pradėta neretai bū- 
davo pertraukiama. Lenkų žemėse, kur pirmieji fabrikai atsirado 
dar XVIII a. 5-ajame dešimtmetyje, šis procesas su pertrūkiais tęsė- 
si daugiau kaip du šimtmečius. 

Pastangos Lenkijos industrializacijos istoriją įsprausti į ankštą teo- 
rinį modelį greitai sukelia keblumų. Tačiau teoretikų tai neatbaido. 
Pastarojo meto lenkų mokslininkai linkę išskirti tris etapus. Anks- 
tyviausiuoju, nuo XVIII a. 5-ojo dešimtmečio iki 1815 m., veikė smul- 
kios vietinės reikšmės įmonės, dažniausiai įsteigtos didikų feoda- 
lų, taip siekusių pagerinti savo privačių dvarų būklę. Kokių nors 
esminių poslinkų tuomet neįvyko, tačiau tai, ką pavyko pasiekti 
technologijos, mokslo, prekybos, finansų tvarkymo ir darbo orga- 
nizavimo srityse, paklojo tvirtus pamatus ateičiai. Pirmieji fabrikai 
susiejo tradicinius amatus ir namudinę gamybą su naujesnėmis ga- 
mybos formomis. Kitas etapas, prasidėjęs 1815 m. ir užsitęsęs ligi 
Antrojo pasaulinio karo, paprastai vadinamas Lenkijos „pirmąja in- 
dustrializacija“. Jis nebuvo tiek sėkmingas, kad galėtų pretenduoti 
į „pramonės revoliucijos“ vardą. (Beje, dabartiniai lenkų istorikai 
labiau linkę vartoti sąvoką przewrot (perversmas), o ne rewolucja.) 
Paskutinis etapas, prasidėjęs 1945 m., tapatinamas su „antrąja indus- 
trializacija“, kurios ėmėsi jau Liaudies Respublika.! 

Akivaizdu, kad pirmosios industrializacijos centras buvo Kong- 
resinė karalystė. Šiame laikotarpyje taip pat galima išskirti tris eta- 
pus. Per pirmąjį, 1815-1864 m., paaiškėjo, jog valstybės pastangos 
skatinti gamybą, o kartais net savintis ir kontroliuoti, tik iš dalies 
buvo vaisingos. Lenkijos bandymams eiti „Prūsijos keliu į kapita- 
lizmą“, jeigu iš tikrųjų tokių būta, neužteko nei finansinių išteklių, 
nei turimos sunkiosios pramonės bazės. Nuo 1850 m. iniciatyva vėl 
grįžo į privačias rankas, daugiausia konsorciumus, kurie sujungė 
vietinių stambiųjų žemvaldžių bei manufaktūrininkų ir užsienio 
verslininkų interesus. Per kelis dešimtmečius neregėtai sparčiai iš- 
augo kalnakasybos, tekstilės ir metalurgijos pramonė, tačiau amži- 
nai atidėliojama žemės ūkio reforma ir giliai įsišaknijusi pusiau feo- 
dalinė visuomenės sankloda kliudė radikaliam gyventojų masių pe- 
rėjimui į pramonės sektorių. 

Per antrąjį etapą, 1864-1918 m., pavyko pašalinti daugelį ankstes- 
nių kliūčių, tad Lenkijos pramonei atsivėrė keliai į plačiąją Europos 
prekybos, finansų ir darbo jėgos rinką. Nuo 1864 iki 1883 m. į Lenkiją 
plūste plūdo Vakarų kapitalas ir gamybos įrenginiai. Tuometiniame 
Europos pramonės žemėlapyje aiškiai matyti takoskyra, skirianti toli 
pirmyn pažengusios Vokietijos regionus ir atsilikusių Rusijos bei 
Austrijos beribes valdas. Prie tos takoskyros iš abiejų pusių šliejosi 
Lenkijos žemės. 1880 m. tą ribą dirbtinai išryškino Rusijos įvesta ap- 
sauginė muitų siena, už kurios klestėjo buvusi Kongresinė karalystė. 
Tris dešimtmečius iki Pirmojo pasaulinio karo Lenkijos manufaktū- 
ros Rusijos imperijos ūkiniame gyvenime vaidino ypatingą vaidme- 
nį. Sparčiai plėtėsi geležinkelių tinklas. Augo mechanizacijos mastai. 
Pramoninei gamybai telkiantis tam tikrose geografinėse platumose, 
keitėsi ir kraštovaizdis. Mažėjant pajamoms iš žemės buvo kaupia- 
mas investicinis kapitalas. Privačios įmonės jungėsi į viešas akcines 
bendroves. Smulkūs fabrikėliai vienijosi į stambius kompleksus. 
1913 m., nors ekonomikoje tebevyravo valstiečių ūkis ir smulkusis 
verslas, pramoninė gamyba buvo pasiekusi aukščiausią lygį. 

Trečiuoju etapu, 1918-1939 m., naujos nepriklausomos Lenkijos 
Respublikos valdžia, nepaisydama pasipriešinimo, užsimojo į vie- 

ningą visumą sujungti tris atskiras pramonės sistemas ir su aiškiai 
nepakankamais ištekliais kurti veiksmingą infrastruktūrą. Šias pa- 
stangas negailestingai sužlugdė Antrasis pasaulinis karas, o jam pa- 
sibaigus vėl teko viską pradėti iš naujo, lygiai kaip ir daugelyje kitų 
Lenkijos gyvenimo sričių. 

Lenkijos pirmoji industrializacija įkvėpė ne vieną ekonomikos 
teoriją, ypač marksistinės pakraipos. Lenkijos komunistų judėjimas 
savo pirmųjų keturių dešimtmečių strategiją grindė Rožos Luksem- 
burg argumentais, pateiktais veikale Promyšlennoje razvitie Pol ši 
(Lenkijos pramonės raida), išleistame Sankt Peterburge 1898 m. Pasak 
autorės, Lenkijos pramonė sudarė neatsiejamą Rusijos ekonomikos 
dalį ir todėl esmingai paakino Rusijos lūkesčius, jog ir ji dalyvau- 
sianti artėjančioje Vokietijos ir Vakarų Europos proletarinėje revo- 
liucijoje. Kartu buvo tvirtinama, kad Lenkijos nepriklausomybė 
būtų žingsnis atgal, kuris sužlugdytų ne tik Rusijos, bet ir visos 
Europos pažangos perspektyvas. (Akivaizdu, kad kaip tik dėl šios 
išvados caro cenzūra leido spausdinti tą veikalą.) Oskaras Lange 
(1904-1965), pirmasis Lenkijos atstovas Jungtinėse Tautose, savo 
1959 m. išleistoje Ekonomia polityczna (Politinė ekonomija) daugiau 
dėmesio skyrė industrializacijos tipologijai. Jo nuomone, Lenkijos 
pramonė turėjo ir kapitalizmo, ir socializmo bruožų, bet tik ne „tau- 
tinės revoliucijos“ 2 

Ne ką daugiau naudos ir iš nemarksistinių modelių. Antai Ros- 
towo ekonominės raidos teorija lyg ir tiktų Kongresinės karalystės 
istorijai ir leistų daryti išvadą, kad jos „tradicinė visuomenė“ per 
visą XIX a. keitėsi labai netolygiai, o lemiamas pramonės „pakili- 
mo“ laikotarpis apėmė paskutinius tris dešimtmečius iki Pirmojo 
pasaulinio karo. (Žr. 5 žem.)* Tačiau ši teorija nepaaiškina dirbtinių 
pertrūkių ir staigių sėkmių, būdingų ilgiems Lenkijos ekonominės 
istorijos tarpsniams - per Napoleono karus, XIX a. viduryje, 1915 
1945 m. Galima spėti, kad tarptautinė politika ekonomikai bus tu- 
rėjusi didesnės reikšmės nei grynai vietiniai veiksniai. 

Ryškiausias prieštaravimas, verčiantis suabejoti visų šių teorijų 
teisingumu, kyla iš abejotinos prielaidos, kad Lenkijos ekonomika 


194 FABRYKA 


BALTIJOS 


JŪRA 





5 žemėlapis. Industrializacija (apie 1900) 


PRAMONĖS PLĖTRA 195 


turi nenutrūkstamą istoriją ir kad ją galima tyrinėti bei analizuoti 
kaip vientisą objektą. Tačiau šiandienos Lenkijos ekonomikos tik- 
rai negalima laikyti ilgos organiškos raidos rezultatu. Ji gyvuoja tu- 
rėdama naują teritorinį pagrindą, naują infrastruktūrą, naujus žmo- 
nes; ir visi ją sudarantys elementai buvo paskubom surinkti drau- 
gėn tik po Antrojo pasaulinio karo ne be didžiųjų valstybių politinės 
inžinerijos. Anksčiau jos sudedamosios dalys buvo integruotos į 
Vokietijos, Austrijos ar Rusijos ekonomiką, tačiau 1915, 1918-1921 
ir 1945 m. nuo jos atsiplėšė. Tad, švelniai tariant, ar ne anachroniz- 
mas laikyti jas ekonomine visuma, kai jos nebuvo viena su kita susi- 
jusios. Šiai problemai Lenkijos mokslininkai taktiškai prikabina abe- 
jotiną „regionalizacijos“ etiketę, bet tuo nieko neišsprendžia. Dėl vie- 
nų ar kitų subjektyvių priežasčių kas nors gal ir galėtų apgailestauti, 
kad svarbiausias dabartinės Lenkijos pramonės regionas Silezijoje bu- 
vo įkurtas, plėtojamas ir suklestėjo vokiečių iniciatyva kaip Prūsijos 
ekonominės sistemos dalis ir kad vykstant pramonės revoliucijai jis 
glaudžiau buvo susijęs su kitomis Vokietijos, o ne Lenkijos sritimis. 
Apgailestauti galima, bet paneigti - ne. Silezijos pramonės raida iki 
1945 m. didžia dalimi nepriklausė Lenkijos ekonominei istorijai. Štai 
kodėl Lenkijos industrializacijos istoriją, jeigu toks dalykas išvis eg- 
zistuoja, galima nagrinėti tik empiriškai ir tik dalimis. 

Iš visų Lenkijos pramonės šakų seniausiai atsirado kalnakasyba. 
Šventojo Kryžiaus kalnuose, Ruduose, aptiktos priešistorinių laikų 
kasyklos liekanos bei II m. e. amžiumi datuojama požeminė galeri- 
ja. Wieliczkoje, netoli Krokuvos, druskos kasyklos naudojamos ma- 
žiausiai tūkstantį metų, o valdant Kazimierui Didžiajam jos tapo 
pirmosiomis iš daugelio karališkųjų valdų. Olkuszo ir Stawkėwo 
švino ir sidabro kasyklos kunigaikščių privilegijose minimos nuo 
XIII a. 1500 m. Olkusze atidaryta karališkoji pinigų kalykla. Anks- 
tesniais amžiais kalnakasyboje vyravo gwarectwo principas (koope- 
racija); kalnakasiai būdavo laisvi žmonės; lėšas skirdavo Krokuvos 
vyskupai ir patricijai, ypač Jostas Ludwigas Dietzas, kitaip Decius 
(1485-1545), istorikas, rašytojas, diplomatas, ekonomistas, pinigų 
kalyklos valdytojas ir župnik krakowski kasyklų valdytojas. Visi stam- 

bieji tų laikų didikai ir dvariškiai neatsispirdavo pagundai investuo- 
ti. Tai buvo lėtai judantis ir pavojingas verslas. 1548 m. Olkusze pra- 
dėta kasti didžioji galerija tepailgėdavo vos po jardą per šešias sa- 
vaites. Wieliczkoje nelaimingi atsitikimai kasmet nusinešdavo 10 
procentų darbininkų gyvybių. Tačiau darbo užmokestis ir maistas 
buvo geras. 1561 m. Wieliczkos valgykloje suvalgytos 1289 žąsys, 
2049 gaidžiai, 1969 vištos, 498 koplūnai, 9453 karpiai, 380 lydekų, 
43 elniai, 53 zuikiai ir 500 jaučių - visa tai sudorojo apie 800 vyrų, 
per savaitę uždirbančių iki 90 grašių (tuomet, kai visas jautis nekai- 
navo ir 60 grašių). Laidotuvių išlaidos būdavo padengiamos iš ka- 
raliaus iždo? 

Tuo pat metu ne mažiau klestėjo ir geležies pramonė. Wąchoc- 
kas prie Kamienos upės minimas dar 1179 m. cistersų vienuolyno 
įkūrimo privilegijoje, kurioje vienuolyno vyresniajam suteikiama 
teisė į visus mineralinius telkinius; kaip tik čia vienuolių iniciatyva 
viduramžiais buvo pastatytos pirmosios kalvės. 1500 m. Wąchocke 
veikė 22 kalvės iš 289 tuomet buvusių visoje karalystėje. Kalves sta- 
tydavo vietinių geležies rūdos telkinių plotuose. Metalą lydydavo 
krosnyse, kūrenamose medžio anglimis, ir grūdindavo vandens va- 
romais kūjais. Per metus būdavo pagaminama apie 20 tonų pro- 
dukcijos. Gdanske buvo perdirbama iš Švedijos įvežta rūda bei ne- 
apdoroti geležies luitai ir jau kaip plienas ar geležis, vadinama 
Dansick iron eksportuojama į Angliją. 1612 m. Krokuvoje vieno pra- 
monininko sūnus Walentas Roždzienskis išleido epinę poemą Offi- 
cina Ferraria... (Bajoriškoji geležies dirbtuvė), kurioje aprašė geležies 
gamybos technologijas bei jų keliamus pavojus. „Žaizdoms užgy- 
dyti dažnai prireikia pusės metų, - rašė jis. - Tarp mūsų netrūksta 
apkurtusių ir suluošintų invalidų.“* Rozdžienskis kūrė kaip tik tuo 
metu, kai didikai verslininkai jau buvo pradėję statydinti tobules- 
nes aukštakrosnes. 1598 m. Krokuvos vyskupas kardinolas Jurgis 
Radvila (1556-1600) užsakė italų inžinieriui Giovanniui Ieronimui 
Cacciai iš Bergamo pastatyti plieno lydymo aukštakrosnę savo Sam- 
sonowo dvare netoli Kielcų. Iš jo vėliau išaugo Staropolsko pramo- 
ninis rajonas, čia buvo padėti pagrindai Respublikos ginklų pra- 

monei. Panašias įmones Krzepicuose ir Pankėwe, netoli Čenstaka- 
vos, įsteigė Karūnos maršalka Mikotajus Wolskis (1550-1630), o 
XVIII a. Janowe ir Konskuose - kitas kancleris Janas Matachowskis 
(1698-1762). 1781 m. Respublikoje buvo trisdešimt trys „didžiosios 
kalvės“, gaminančios po 200 tonų geležies per metus. Per du šimt- 
mečius gamybos apimtis išaugo dešimteriopai. Metalas, du kartus 
įkaitintas skirtinguose apdorojimo procesuose, pasižymėjo aukšta 
kokybe. Tačiau tokios gamybos perspektyvos neatrodė labai dide- 
lės, palyginti su pažanga, pasiekta per tolesnius dešimtmečius, kai 
geležis buvo suporuota su anglimis. 

Lenkijos geležies ir anglių pramonė augo Prūsijos įmonių, esan- 
čių kaimyninėje Silezijoje, šešėlyje ir buvo labai artimai susijusi su 
Stanistawo Staszico vardu. Staszicas buvo Friedricho Wilhelmo Re- 
deno bendraamžis ir lygiai taip pat entuziastingai domėjosi geolo- 
gija bei kalnakasyba. 1778 m., kai Redenas tapo Prūsijos kalnakasy- 
bos valdybos, įsikūrusios Vroclave, nariu, Staszicas buvo beprade- 
dąs savąją karjerą kaip Zamoyskio dvarų valdytojas. Keturis 
dešimtmečius jis stebėjo, kaip Redenas diegė visokias iš Anglijos 
parsivežtas naujoves - 1788 m. sumontuotas pirmasis garo siurblys 
anglių kasykloje Tarnowskie Gėruose; 1796 m. pradėjo veikti pir- 
mosios orapūtės krosnys Gliwicuose ir Chorzėwe, 1811 m. - milži- 
niška kokso aukštakrosnė „Karalienės Liudvikos“ kasykloje Zab- 
rzėje. Tuo metu Silezija gamino per 100 000 tonų anglių ir 20 000 
tonų plieno. „Tik pamanykit, - rašė Staszicas iš anapus sienos, - jie 
ima visą rūdą iš mūsų, o mums nepriklauso! Staszicas pasinaudo- 
jo proga, kai 1816-1824 m. ėjo Kongresinės karalystės Pramonės ir 
amatų skyriaus direktoriaus pareigas. Parašęs ir 1815 m. išleidęs 
išsamią Lenkijos geologijos apžvalgą O ziemiorodztwie gor dawnej 
Sarmacji (Apie senosios Sarmatijos kalnų žemės vaisius), jis nieko ne- 
laukdamas galėjo imtis įgyvendinti planą sukurti vienodo lygio Len- 
kijos sunkiąją pramonę. Per trumpą aštuonerių metų jo vadovavi- 
mo laikotarpį buvo atnaujintos visos krosnys, esančios Staropolsko 
pramonės rajone, o Kaniėwe pastatyta nauja orapūtė krosnis, vieti- 
ninko Zajączeko garbei pavadinta „Jozef“; sutvarkyta Kamienos 

upės vaga, ir tuomet ji tapo galingu varomosios energijos šaltiniu; 
anglys ir koksas buvo gabenami iš Będzino ir Dąbrowos, neseniai 
atgautų iš Prūsijos kasyklų; vario ir sidabro apdirbimo gamyklos 
atidarytos Bialogone siekiant paskatinti pinigų reformą; Varšuvoje 
įsteigtas Politechnikos institutas; siūlant pelningus uždarbius iš už- 
sienio buvo pakviestas gausus būrys inžinierių, tarp jų prancūzų 
išradėjas Philippe'as Girard'as, kuris dirbo Kalnakasybos skyriaus 
techniniu konsultantu už 5300 rublių per metus, ir to paties sky- 
riaus direktorius vokietis Ludwigas Hauke, gaudavęs 1000 rublių 
per metus. Visos šios naujovės buvo dalis Lubeckio parengto Kong- 
resinės karalystės pertvarkymo plano. Ne kas kitas, tik Lubeckis ir 
galėjo pasakyti, kad „anglis ir geležis pramonei yra tas pat kas žmo- 
gui duona“. Aišku, ne visur ir ne visuomet lydėdavo sėkmė, tačiau 
Lenkijos sunkiosios pramonės ateitis buvo užtikrinta. 4-ajame de- 
šimtmetyje į plieno pramonę didžiules sumas investavo Lenkijos 
bankas (Bank Polski). Milžiniška Banko metalurgijos gamykla (Huta 
Bankowa), pastatyta 5-ajame dešimtmetyje Dąbrowoje, buvo viena 
didžiausių tokios rūšies įmonių visoje Europoje - tiesą sakant, to- 
kia didelė, jog neįstengė dirbti visu pajėgumu, ko! po dvidešimties 
metų nenusistovėjo rinka? 

Per visą XIX a. sunkioji pramonė buvo plėtojama visų trijų vals- 
tybių - Prūsijos, Rusijos ir Austrijos — paribiuose, susieinančiuose 
Silezijoje. Aukštutinė Silezija išaugo į antrąjį Vokietijos pramonės 
rajoną po Ruhro. Dąbrowos baseine buvo sutelktos svarbiausios 
Kongresinės karalystės, o iki 1880 m., kol dar nebuvo pradėjusi augti 
Rusijos pramonė, ir visos Rusijos imperijos pramonės šakos. 
Ostravos rajonas Cieszyno kunigaikštystėje buvo turtingiausia 
Austrijos-Vengrijos pramonės sritis. Visuose šiuose trijuose regio- 
nuose vyravo vokiečių vadyba ir lenkų darbo jėga. Tačiau, nepai- 
sant geografinio artumo, ekonominiai ryšiai tarp gretimų padaly- 
tosios Lenkijos žemių buvo labai silpni. Lenkų akimis žiūrint, eko- 
nomika buvo plėtojama išcentrinės jėgos principu, stengtasi, kad 
pramonės augimas neperžengtų nė vienos iš trijų imperijų sienų. 
Nebuvo prasmės vežti anglis iš Katowicų į Dąbrową arba atvirkš- 

čiai. Tad ir susisiekimo linijos iš trijų skirtingoms valstybėms priklau- 
sančių Silezijos dalių ėjo link Berlyno, Varšuvos ir Vienos, tik ne per 
sienas. Geležį į Dąbrową verčiau gabendavo iš Donecko, tolimųjų 
pietų Rusijos stepių, bet ne iš šalimais esančios Silezijos, naftą - iš 
Baku, bet ne iš Galicijos. 

Panašias stadijas perėjo ir tekstilės pramonė. XVIII a. pabaigoje 
senąsias verpėjų ir audėjų gildijas, kurių padėtį ir taip sunkino spar- 
čiai augantis smulkiųjų pirklių ir tarpininkų būrys bei įvairiausi jų 
pačių veiklos apribojimai, iš visų pusių ėmė spausti didikų manu- 
faktūros. Senieji namudinės pramonės centrai - Brzezinai, Košcia- 
nai, Bieczas ir dešimtys kitų miestelių, įsikūrusių abipus Silezijos 
sienos, — jau seniai prarado tą gerovę, kuria mėgavosi po Trisde- 
šimties metų karo. Dabar juos pralenkė kitos sritys, esančios labiau 
į rytus. Senieji eksporto ir prekybos ryšiai su Vokietija nutrūko. Vil- 
nos ir linų karalystę baudėsi užgrobti karalienė Medvilnė. Pirmą- 
sias senosios Respublikos tekstilės įmones buvo įsteigę Radvilos prie 
savo dvaro Nesvyžiuje, Lietuvoje. Jų pėdomis pasekė nemažas bū- 
rys stambiųjų didikų, iš kurių XVIII a. 8-ajame dešimtmetyje ypač 
savo veikla Gardine išsiskyrė Lietuvos Didžiosios Kunigaikštystės 
iždininkas Antanas Tyzenhauzas (1733-1785), o 9-ajame dešimtme- 
tyje Lowicze ir Skierniewicuose - karaliaus brolis, arkivyskupas Mi- 
chalas Jerzis Poniatowskis (1736-1794). Kitų vyskupų siaubui, dvi 
savo kaip Bažnyčios galvos rezidencijas jis pavertė audyklomis ir 
įkalbėjo savo brolį karalių nusipirkti 34 iš 225 tos įmonės akcijas. 
1807 m. Ozorkėwe, netoli nuo Leczycos, atliktas dar vienas ekspe- 
rimentas. Nupirktas senas Szczawinskių šeimos dvaras, kurį suda- 
rė gyvenamasis dvaro pastatas, malūnas ir 4 sklypai po 120 akrų, 
priklausantys keturioms šeimoms, ir čia sumanyta įkurti tekstilės 
pramoninę gyvenvietę. Vieta pasirinkta neatsitiktinai: čia buvo už- 
tektinai minkšto vandens, taip reikalingo audinių balinimui, ir gausu 
bedarbių, ne mažiau reikalingų dirbti audėjais fabrikuose. Ši žemė, 
išnuomota dešimties gelumbės audėjų ir dviejų siuvėjų konsorciu- 
mui, dešimtį metų išlaikė per du tūkstančius žmonių. 1818 m. gre- 
timame Zgierze buvo įkurta ir suklestėjo panaši vilnonių audinių 

audėjų gyvenvietė. Po šių dviejų miestų atsirado dar pustuzinis to- 
kių, iš kurių vėliau išaugo vienas svarbiausių Europos tekstilės pra- 
monės regionų. 

Lodzei prikabinta „lenkų Manchesterio“ etiketė kažin ar yra pa- 
grįsta, bentjau tiems, kurie patyrė, kas yra tikrasis Lancasterio met- 
ropolis. Lodzė niekuomet ir netroško pakilti į tokias politines ir kul- 
tūrines aukštumas, kokias buvo pasiekęs Cobdeno ir Brighto Man- 
chesteris, o tekstilės technologijų istorijoje ji veikiau buvo sekėja nei 
pionierė. Tačiau po kelių nesėkmingų startų jai pavyko atlikti svai- 
ginantį šuolį antroje XIX a. pusėje - tai akivaizdžiai rodo sudėtingą 
Lenkijos industrializacijos prigimtį ir būtiną daugybės įvairių jos 
sėkmę lemiančių veiksnių sutapimą. 1793 m., kai Manchesteris sa- 
vo audeklais rengė bemaž pusę Europos, Lodzės kaimas glaudė vi- 
so labo 191 sielą. 1840 m., po dviejų dešimtmečių valstybės para- 
mos, gyventojų skaičius čia tesiekė vos 20 000. Nuo tada Lodzė at- 
gal nebesigręžiojo. 1900 m. ji turėjo 315 000 gyventojų, 1939 m. - 
673 000, 0 1971 m. - 765 000. 

Sėkmingus eksperimentus, davusius pradžią Lodzės tekstilės pra- 
monei, pradėjo Mazovijos prefektas Rajmundas Rembielinskis 
(1775-1841). Bekeliaudamas su reikalais 1820 m. liepą, jis stabtelėjo 
prie vieno kaimo, skersai kelio iš Lęczycos į Piotrkową brūkštelėjo 
liniją smėlyje ir pareiškė, jog kaip tik čia Kongresinės karalystės val- 
džia įkursianti naują miestą. Rembielinskis, Kosciuškos sukilimo 
veteranas, 1804 m. išleidęs dramą Lord Salisbury, Poniatowskio ka- 
riuomenės generalintendantas, trokšte troško atnešti valstybei tokį 
patį pelną, kokį gaudavo privatūs verslininkai čia pat netoliese Ozor- 
kėwe ar Zgierze. Pirmiausia jis sumanė pradėti austi vilnonius au- 
dinius. Po Napoleono karų be darbo liko gausus būrys Silezijos ir 
Saksonijos audėjų, tad imtasi visokeriopų priemonių juos užver- 
buoti į Lenkiją. Pagal standartinę sutartį, pirmiausia parengtą Zgie- 
rze, kiekvienas audėjas gavo po 1,5 margo žemės, nemokamų me- 
džiagų namo statybai, taip pat šešeriems metams buvo atleidžiamas 
nuo činšo ir kitų mokesčių bei karo prievolės. Valdžia įsipareigojo 
pastatyti balyklą ir dažyklą, kurioms turėjo vadovauti Audėjų ce- 

chas. 1823 m. atvyko dešimt audėjų ir jau 1824-aisiais gavo užsaky- 
mą išausti gelumbės lenkų kariuomenės uniformai. Iki 1829 m. ga- 
myba taip įsibėgėjo, kad metinė produkcijos vertė siekė 35 milijo- 
nus zlotų. Visai nenumatytai šiems vilnos audimo pionieriams iš- 
kilo rūpesčių dėl nuolatinio žaliavų stygiaus. Vietinis tiekėjas, toks 
Ludwigas Mamrothas iš Kaliszo, sunerimo pamatęs, kad gali pra- 
rasti turėtą monopolį tame regione. Tačiau kur kas rimtesnė kliūtis 
buvo ta, kad po Lapkričio sukilimo nebeliko pagrindinio beau- 
gančios pramonės kliento, o viltis eksportuoti gaminius į Rusiją 
sužlugdė neįveikiama muitų siena. Antrasis Rembielinskio suma- 
nymas, pradėtas įgyvendinti 1824 m., buvo susijęs su linais. Da- 
bar atvykėliams pasiūlyti 3 margai žemės, kurios pusę reikėjo ap- 
sėti linais. Pirmenybė buvo teikiama imigrantams, turintiems to- 
kio darbo įgūdžių patvirtinimą. Pavyzdžiui, oficiali valdžios 
koncesija ir 20 000 zlotų paskola buvo skirta verslininkui iš Prūsi- 
jos Silezijos, kuris siūlė įkurti keturiasdešimt dviejų namų gyven- 
vietę netoli nuo Šlązakų. Jau 1829 m. išausta 133 000 jardų lininės 
drobės. Tačiau ir šią įmonę sužlugdė Lapkričio sukilimas. Tad įgy- 
vendindamas trečiąjį sumanymą kurti medvilnės manufaktūrą, 
Rembielinskis, be abejo, pasimokė iš nesėkmių, patirtų su vilna ir 
linais. Iš pradžių šis reikalas patikėtas Christianui Friedrichui Wen- 
dischui, žinomam Saksonijos manufaktūrininkui iš Chemnitzo, ku- 
rio koncesija įsigaliojo nuo 1824 m. spalio, o vėliau - Ludwigui 
Geyeriui, kitam saksui, kuris atvyko į Lodzę 1828 m. ir atsivežė 
visą šeimos turtą — 1000 talerių. Wendischas pasiėmė 87 margus 
žemės ir 180 000 zlotų paskolą, už kuriuos pastatė du fabrikus ir 
vandens ratą. 1829 m. mechanizuota verpykla, turinti 192 galin- 
gus verptuvus, jau tiekė žaliavą šimtui audėjų, dirbančių rankinė- 
mis staklėmis. Čia 1831 m. krizę pavyko atlaikyti dėl gamybos me- 
chanizavimo, kurį kreditais buvo parėmusi stipri vokiečių kom- 
panija. Geyeris netruko tai perprasti. Devynerius metus plėtojęs 
verslą iš pradinių investicijų, kurias papildė tik pajamos iš 14 mar- 
gų sklypo ir nedidelė 3000 zlotų paskola, jis galiausiai kreipėsi į 
Varšuvoje įsikūrusio Lenkijos banko rusų direktorius prašydamas 

vieno milijono zlotų paskolos. Ją gavęs, 1837 m. Belgijoje užsisakė 
visą medvilnės gamybos įrangą su 50 arklio jėgų garo variklio va- 
romais verptuvais. Nuo to laiko bemaž visa Lodzė persimetė prie 
medvilnės gamybos ir tapo aplinkinių miestų palydovų - Pabiani- 
cų, Aleksandrėwo, Konstantynėwo ir Zdunska Wolos - galaktikos 
centru. Lodzės gamybos reorganizavimas ir mechanizavimas sėk- 
mingai sutapo su pirmojo Lenkijos geležinkelio iš Varšuvos į Skier- 
niewicus ir Rogėwą atidarymu 1845 m. Dar vienas svarbus žings- 
nis žengtas 1854 m., kai abu Lodzės fabrikai - Geyerio ir Scheible- 
rio - perėjo prie mašininio audimo. Nuo tada Lenkijos medvilnei 
buvo atviri visi keliai į bekraštę Rusijos rinką ir taip tęsėsi tol, kol 
gyvavo pati imperija. Taip jau laimingai susiklostė, kad valstybinės 
ir privačios įmonės, technologijų naujovės, užsienio ir vietinis ka- 
pitalas, kvalifikuota ir gausi darbo jėga, palankūs muitai, palanki 
rinka ir modernios transporto bei ryšių priemonės atsirado kaip tik 
tada, kada reikia, ir kaip tik ten, kur reikia, ir laidavo vieno svar- 
biausių Lenkijos pirmosios industrializacijos verslų sėkmę.* 

Po kurio laiko atsigavo ir vilnos pramonė. Žvarbūs 1831 m. įvy- 
kių vėjai, išvaikę vilnos bendroves iš Lodzės, papūtė naudinga kryp- 
timi Gardino gubernijai, kurios padėtis anapus naujosios Rusijos 
muitų sienos prilygo Lodzės padėčiai Lenkijos-Prūsijos sienos 
atžvilgiu. Vilnos audėjai, XIX a. 3-iajame dešimtmetyje iš Silezijos 
atsikėlę į Lodzę, 4-ajame dešimtmetyje persikėlė į Balstogę. Senasis 
Branickių miestas tapo svarbiu gelumbės audimo centru. Iki 1900 m. 
jis kartu su savo palydovais Choroszczu, Fastais ir Suprasliu išau- 
go į didmiestį, turintį per 100 000 gyventojų. 

Linų pramonė klestėjo Žyrardėwe, netoli Varšuvos. Gyvenvietei, 
kurią 1833 m. įkūrė prancūzų inžinierius Philippe'as Girard'as, dir- 
bęs Kalnakasybos skyriuje, Kongresinės karalystės linų pramonės mo- 
nopolį suteikė rusų valdžia. 1885 m. šiame mieste, kuriame visa kita 
gožė tas vienintelis didžiulis fabrikas, dirbo apie 8500 žmonių. 

Antroje XIX a. pusėje svarbiausios Rusijos Lenkijoje veikusios 
tekstilės manufaktūros gamybos apimtimi lenkė Prūsijos ir Austri- 
jos valdomas Lenkijos dalis, kartu paimtas. Nei Legnica ar Prudni- 

kas Prūsijos Silezijoje, nei Bielskas Austrijos Silezijoje ar Biata greti- 
moje Galicijoje negalėjo lenktyniauti su Lodze, Balstoge ar Žyrar- 
dėwu. Kongresinėje karalystėje naujos akcinės bendrovės tiesiog 
susiurbdavo smulkesnius privačius koncernus; 1914 m. devyniose 
firmose dirbo kone pusė visos darbo jėgos. Pigi moterų darbo jėga 
pamažu išstūmė audėjus vyrus iš ten, kur nereikėjo ypatingos kva- 
lifikacijos. Atlyginimai nuolat stabiliai didėjo. Visa gamyba spora- 
diškais šuoliais kilo aukštyn, kol galiausiai Lenkijos tekstilininkai 
bemaž pasiekė aukščiausią Europos lygį. 

Krašte, kurio ekonomikos sanklodoje vis dar vyravo žemės ūkis, 
nereikėtų pernelyg sureikšminti kalnakasybos, metalurgijos ar ma- 
nufaktūrų vaidmens. Žemės ūkio sektorius, ir toliau plėtojamas žem- 
valdžių, buvo lygiai tiek pat svarbus. Lentpjūvių, malūnų, cukraus 
fabrikų, alaus daryklų, spirito varyklų, odų raugyklų ir popieriaus 
fabrikų pridygo kiekviename Lenkijos mieste, ir tai buvo kur kas 
įprasčiau nei anglių kasyklos ar aukštakrosnės. Mašinų pramonė 
labiausiai orientavosi į žemės ūkio padargų gamybą. Neretai di- 
džiausia darbo vietų pasiūla buvo maisto produktų apdorojimo įmo- 
nėse, pavyzdžiui, Žemutinės Silezijos ir Kujavijos cukraus fabrikuo- 
se ar Žywieco ir Okocimo alaus daryklose Galicijoje. Net ir Varšu- 
voje metalurgijos įmonės neįstengė jų pralenkti darbo vietų 
skaičiumi iki pat XIX-XX a. sandūros. 

Naftos pramonę imta plėtoti vėliau, ir tai buvo vienintelė pra- 
monės šaka, kur į pirmaujančias gretas išsiveržė Galicija; be to, ji 
buvo sukurta per neįtikėtinai trumpą laiką. Pirmieji naftos telkiniai 
buvo surasti Borislavo apylinkėse 1850 m., o Lvovo miesto ligoni- 
nės apšvietimui žibalinės lempos pradėtos naudoti jau 1853 m. Vė- 
liau naftos ir dujų telkinių atrasta palei šiaurines Karpatų nuokal- 
nes. Naudojant gilaus gręžimo įrangą, kurią iš Kanados atsivežė 
britų inžinierius W.H. MacGarvey, pasiekta įspūdingų rezultatų. 
Gamybos apimtis nuo 2300 tonų 1884 m. išaugo iki 2 053 000 tonų 
1909 m. Tuomet ketvirtosios pasaulyje naftos tiekėjos Galicijos pers- 
pektyvos Europoje buvo vertinamos kaip atsiliekančios tik nuo Ba- 
ku ir Rumunijos. 1914 m. dėl koncesijų čia varžėsi stambūs tarptau- 

tiniai konsorciumai. Prancūzų Sociėtė Anonyme de Limanowa, vokie- 
čių Deutsche Erdoel AG, austrų Allgemeine Osterreichische Boden Cre- 
dit Anstalt, britų Premier Oil and Pipeline Co. Ltd. - visi investavo 
milžiniškas sumas, tik tąkart veltui. 1915 m. Rusijos kariuomenė 
atsitraukdama padegė visus naftos gręžinius. Po karo prancūzų 
bendrovėms, geruoju ar piktuoju išstūmusioms vos ne visus konku- 
rentus, nebepavyko susigrąžinti, ką prarado. Sovietmečiu 1909 m. 
metų gamybos lygis buvo pasiektas tik 1960 m? 

Užsieniečių verslas Lenkijos pramonės plėtrai turėjo lemiamą įta- 
ką. XX a. pradžioje užsienio kapitalo pagrindu buvo gaminama 60 
procentų visos Kongresinės karalystės pramonės produkcijos. Kro- 
nenbergo Komercinis bankas (Bank Handlowy) disponavo prancū- 
zų kapitalu, gautu iš Liono kredito banko, o Varšuvos Diskonto ban- 
kas (Bank Dyskontowy) palaikė ryšius su Vokietijos banku (Deutsche 
Bank). Vokiečių indėlis buvo didžiausias. Greta to, ką nuveikė Prū- 
sijos Lenkijos pramonės, vėliau atitekusios Lenkijai, labui, vokiečių 
verslininkai, technologai ir finansininkai buvo labai aktyvūs ir Ru- 
sijos bei Austrijos valdomose lenkų žemėse. Kongresinėje karalys- 
tėje ne mažiau reikšmingą vaidmenį suvaidino britų Žmonės, pini- 
gai ir mašinos. Evans Brothers, 1922 m. pradėję mašinų verslą, kuris 
išaugo į milžinišką Lilpopo, Rau ir Loewensteino bendrovę, už- 
ima garbingą vietą Lenkijos pramonės kronikose, greta kitų var- 
dų - Johno MacDonaldo, kuris vadovavo pačiai pirmajai Lenkijos 
mašinų gamyklai, pradėjusiai veikti 1805 m. Zwierzyniece, netoli 
Zamostės; Williamo Preacherio, pirmojo Metalurgijos banko val- 
dytojo; ir montuotojo Johno Poundso Pace'o, 1830 m. mirtinai su- 
sižalojusio Biažogone, kai jo surduto skverną įsuko tekinimo stak- 
lių smagratis. Patikimi šaltiniai teigia, kad Pace'o sumontuotos Man- 
chesterio firmos Richard Sharp and Co. tekinimo staklės tebeveikė 
dar 1956 m.!? 

Pramonės plėtrai negalėjo neatsiliepti ir nuolat besikeičianti pre- 
kybos tvarka, ypač Kongresinėje karalystėje, - dėl Rusijos muitų 
politikos kaitaliojimų. 1819-1832 m., o vėliau po 1850 m. Kongresi- 
nė karalystė priklausė Rusijos muitų zonai, ir lenkų gaminiai ne- 

varžomai patekdavo į imperiją. Tačiau 1832-1850 m. Kongresinė 
karalystė grynai dėl politinių motyvų iš šios muitų zonos buvo iš- 
stumta - tai viena iš priežasčių, dėl kurių anuomet taip ženkliai 
sumažėjo pramonės augimo tempai. Panašiai įvykiai klostėsi ir prie 
Prūsijos sienos. 1823-1825 m. tarp Kongresinės karalystės ir Prūsi- 
jos vyko muitų karas, kuris baigėsi susitarimu, apribojančiu tiek 
Prūsijos manufaktūrų gaminių importą, tiek Lenkijos grūdų eks- 
portą. Caro valdžios 1877 m. priimti vokiškų prekių importo apri- 
bojimai dar labiau padėjo lenkams išnaudoti Rusijos rinką. Lenkų 
konkurencija 9-ajame dešimtmetyje taip išsekino Rusijos tekstilinin- 
kus, kad šie pradėjo reikalauti atkurti buvusią muitų sieną. 1890 m. 
Kongresinės karalystės prekyba su Rusija sudarė 70 procentų. 

Pramonės augimą ypač skatino geležinkelių bumas, Lenkiją pa- 
siekęs 6-7-ajame dešimtmetyje. Ankstesni projektai, kad ir Varšu- 
vos-Dąbrowos linijos tiesimas, kurį 1834 m. pasiūlė Lenkijos ban- 
kas, nebuvo įgyvendinti. Tačiau 1859 m. Dąbrowa buvo prijungta 
prie Vienos linijos, o dar po kelerių metų Varšuvą geležinkelis su- 
jungė su Sankt Peterburgu, Maskva, Kijevu ir Gdansku. 1887 m. 
Kongresinės karalystės geležinkelių ilgis siekė 1302 mylias. Vėliau 
geležinkelių tiesimu Rusijos ir Austrijos valdomas Lenkijos dalis 
ėmė sparčiai lenkti Prūsijos Lenkija. 1914 m. iš Prūsijos ir Austrijos 
iki Rusijos sienos ėjo 50 linijų, ir tik dešimt iš jų buvo pratęstos Ru- 
sijos pusėje. Negana to, Rusijoje dar skyrėsi vėžės plotis, o stabdy- 
mo sistema apskritai visose trijose Lenkijos dalyse buvo vis kitokia, 
todėl riedmenys negalėjo laisvai važiuoti per sieną iš vienos Lenki- 
jos dalies į kitą. Štai tokią nevienalytę geležinkelių sistemą pavel- 
dėjo Antroji Respublika.!! 

Pirmasis pasaulinis karas skatino, bet sykiu ir alino Lenkijos pra- 
mone. Viena vertus, dideli karo ekonomikos poreikiai skatino gamy- 
bos augimą, teikė papildomas darbo vietas, ypač Aukštutinėje Silezi- 
joje. Kita vertus, Rusijos kariuomenės išdegintos žemės taktika per 
1915 m. atsitraukimą, kai ji išsigabeno visus šalies riedmenis, ar Vo- 
kietijos kariuomenės plėšikavimas, kai toji išsivežė į Vokietiją ištisas 
Lenkijos gamyklas, ypač iš Lodzės, atnešė neišmatuojamų nuostolių. 

Po karo kilusi krizė buvo katastrofiškai aštri. 1920 m. anglių iškasta 
tik 72 procentai, medvilnės išausta 44 procentai, ketaus išlydyta 36 
procentai, naftos išgauta 69 procentai prieškarinio lygio.“ 

Nepriklausomybės laikotarpiu 1918-1939 m. Lenkijos pramonė 
taip ir nebuvo pradėta pertvarkyti ligi pat karo išvakarių; o 1939— 
1945 m. šalį vėlei buvo apėmusi 1914-1918 m. ekonominė suirutė, 
tik šįkart didesniu mastu. Bemaž visi iki vieno ekonomikos sekto- 
riai liko beviltiškai apmirę, nes pramonės įmonės buvo visiškai su- 
niokotos, darbo jėga nusilpusi ir išsklaidyta, išmontuoti ir išvežti 
ištisi fabrikai. Vis dėlto reikia pripažinti, kad praūžus karo audrai, 
pokarinės vyriausybės padėtis kai kuriais atžvilgiais buvo geresnė 
nei prieškarinės. Lenkijos naujai įgytų vakarinių žemių turtai ir iš- 
tekliai gerokai viršijo tuos, kurie liko prarasti rytuose. Vietoj sunai- 
kintų senųjų įrenginių buvo galima diegti modernią gamybos įran- 
gą. Atsiradus milijonams benamių, kuriuos galėjai apgyvendinti, 
kur tik panorėjęs, susidarė labai palankios sąlygos pagausinti miesto 
proletariatą ir kartu sumažinti kaimo gyventojų perteklių. Štai tada 
naujoji valdžia naujomis sąlygomis galėjo pradėti Lenkijos antrąją 
industrializaciją. 


ŠEŠTAS SKYRIUS 


LUD: 
Liaudies masių iškilimas 


Skeptikams išties gali kilti abejonių, ar moderni lenkų visuomenė 
yra tinkamas mokslinių tyrinėjimų objektas. Toje epochoje, kai Len- 
kijos valstybė neegzistavo, kai didžiuma jos institucijų buvo sunai- 
kintos, kai iki padalijimų gyvavusios visuomenės palikuonys įsilie- 
jo į šalį pasidalijusių valstybių visuomenes ir kai ištisos gyventojų 
grupės kratėsi bet kokių lenkiškumo apraiškų savo gyvenime, su- 
nku išskirti sociologinius reiškinius, kurie būtų susiję vien tik su 
lenkais. Galima aptarinėti lenkakalbių gyventojų padėtį Prūsijos, 
Rusijos ar Austrijos socialinėse struktūrose, bet vargu ar pavyktų 
apčiuopti organišką socialinį procesą, kuris būtų išskirtinai lenkiš- 
kas. Taip yra ne todėl, kad trūktų Lenkijos socialinės istorijos tyri- 
nėtojų. Čia galėtume prisiminti Conan Doyle'o garsiąją Rudžių ly- 
gą, kai kažkurio vieno nematomo rudžių patrono paskatinti Britų 
muziejų užplūsta rudžių tyrinėtojai ir puola nusirašinėti faktų apie 
juos iš Encyclopaedia Britannica. Tokia veikla užsiimti, žinoma, gali- 
ma; tik kad labai jau menka jos rezultatų vertė - jie gali patenkinti 
tik rudžius. 

Akivaizdu, kad nepaliaujamai ir taip drastiškai kaitaliojantis Len- 
kijos žemių socialinei sanklodai per visą 1772-1945 m. laikotarpį, 
Lenkijos visuomenės istorija susiskaidė į nepaprastai smulkius frag- 
mentėlius. Vienas po kito ėję padalijimai, aneksijos, sienų perstum- 
dymai; neregėto masto mirtingumas, deportacijos, gyventojų kraus- 
tymasis; efemeriška valstybių, kurios čia atsirasdavo, čia vėl išnyk- 
davo, prigimtis - visa tai liudija, kad per bet kuriuos du vienas po 
kito einančius istorinius laikotarpius „lenkų visuomenei“ niekuo- 

met nepriklausė tie patys individai. Net jei istorikai sutiktų, kad 
lenkų visuomenė vis dėlto egzistavo kaip vientisas organizmas, jie 
turėtų pripažinti ir kitką — tą organizmą sudarė daugybė atskirų 
ląstelių, kurios dalydavosi ir susiliedavo, jungdavosi, išsiskirdavo 
ir darsyk suaugdavo nepaisydamos jokių dėsnių. Nutrūkę siūlai, 
bylojantys apie pertrūkius, buvo ne mažiau matomi negu patvarie- 
ji, rodantys tęstinumą. Išorinės intervencijos kur kas stipriau skati- 
no permainas negu vidiniai, vietinės reikšmės socialiniai procesai. 
Pastaruosius du šimtmečius šioje pasaulio dalyje istorija, nelygi- 
nant milžiniška mėsmalė, sumaldavo per nelaimę jon patekusį žmo- 
giškąjį turinį pakeisdama jo asortimentą ir sudėtį, nepaisant pri- 
gimties, norų ar pomėgių. Lenkijos visuomenė, galutinai susifor- 
mavusi 1945 m., mažai kuo priminė tą penkių luomų „bajorų 
demokratiją“, kuri pateko į mėsmalę dar XVIII a. pabaigoje. Toles- 
nės permainos - senųjų luomų išnykimas, naujų visuomenės klasių 
atsiradimas ir, dar visai neseniai, neva beklasės visuomenės fabri- 
kavimas - vyko kaip paskiri, vienas su kitu nesusiję procesai. Šiaip 
ar taip, galutinis rezultatas akivaizdus. Daugiatautė, daugiakalbė, 
daugiasluoksnė senosios Respublikos visuomenė, kurią valdė len- 
kų bajorų narėd, arba tauta, per penkias ar šešias kartas virto kur 
kas vienalytiškesne visuomene, kurios lud, arba darbininkų ir vals- 
tiečių liaudis, tarėsi esanti įkopusi į valdžios viršūnę.! 


+ +>3+ 


Nagrinėjant Lenkijos demografinę padėtį susiduriama su tais pa- 
čiais sunkumais, kurie iškyla tiriant visą jos socialinę istoriją. Statis- 
tinius duomenis tenka rinkti iš penkių ar šešių skirtingų teritorinių 
šaltinių ir suskirstyti į kategorijas, kurios yra aiškiai neistorinės. Tarp 
tyrinėtojų gajūs teritoriniai anachronizmai. Nūdienos lenkų demog- 
rafai dažnai tvirtina, kad rytinės žemės, esančios už Bugo, istoriniu 
požiūriu jiems neberūpi, tuo tarpu į Liaudies Respublikos „vakari- 
nių žemių“ gyventojus žvelgia, lyg šie visą laiką būtų buvę Lenki- 
jos visuomenės dalis. Niekuomet negali būti tikras, ar tai, kas lygi- 
nama, yra lyginama su tuo, kuo reikia, ojei ir taip, tai ar gauti duo- 

menys yra istoriškai pagrįsti. Savo tyrimų tikslams kurdamiesi nuo- 
seklias, vieningas kategorijas, be kurių, savaime suprantama, visa 
jųstatistinė informacija būtų bevertė, demografai neteisingai nušvie- 
čia svarbiausią modernios Lenkijos visuomenės faktą - tą, kad ga- 
na ilgai ji nesudarė vieningos visumos. Mokslinis tikslumas čia aki- 
vaizdžiai prieštarauja istorinei tikrovei. 

Nėra lengva apskaičiuoti, kaip po padalijimų augo gyventojų 
skaičius lenkų žemėse. 1772 m., per pirmąjį padalijimą, Lenkijos ir 
Lietuvos valstybėje buvo apie 14 milijonų gyventojų. 1795 m., per 
trečiąjį padalijimą, gerokai mažesniame plote gyveno vos 6 milijo- 
nai. XIX a. trijų svarbiausių padalytosios Lenkijos dalių - Kongresi- 
nės karalystės, Poznanės didžiosios kunigaikštystės ir Galicijos — 
gyventojų skaičius padidėjo nuo 8,3 milijono 1820 m. iki 23,7 mili- 
jono 1914 m. Antrosios Respublikos laikų duomenys rodo, kad 1914 
1919 m. jos teritorijoje gyventojų skaičius sumažėjo 4,6 milijono, t. y. 
nuo 30,9 milijono nukrito iki 26,3 milijono. Tarpukario laikotarpiu 
padidėjo 9 milijonais ir pasiekė 35 milijonus, o iki 1945 m. vėl su- 
mažėjo 6 milijonais. Lenkijos Liaudies Respublikos gyventojų skai- 
čius nuo 23,9 milijono 1946 m. išaugo iki 32,8 milijono 1976 m. Ka- 
dangi iš skirtingų šaltinių gauti skaičiai yra panašūs, peršasi kele- 
tas netikėtų išvadų. Pirma, nepaisant 1941-1944 m. žydų holokausto, 
Lenkijos gyventojų skaičiaus nuostoliai per Pirmąjį pasaulinį karą 
dėl mirčių ir deportacijų (14,9 7o) nelabai kuo nusileidžia Antrojo 
pasaulinio karo nuostoliams (17,4 “o). Antra, bemaž 11 milijonų gy- 
vybių netektis per XX a. karus nelabai viršija dvidešimt vienerių 
metų tarpukario laikotarpio natūralų prieaugį. Trečia, nepaisant visų 
praradimų, lenkakalbių gyventojų natūralus prieaugis per du šimt- 
mečius nuo maždaug 8 milijonų per pirmą padalijimą iki 35 milijo- 
nų mūsų dienomis, prilygsta Europos vidurkiui. 

Gyventojų tankumas - dar viena kebli problema. Senojoje Res- 
publikoje 1772 m. šis rodiklis buvo 19,1 žm./km“. XIX a. Poznanės 
kunigaikštystėje jis pakilo nuo 30 žm./km“ 1820 m. iki 72 žm./km* 
1910 m.; Galicijoje - nuo 50 iki 104 žm./km“; Kongresinėje karalys- 
tėje - nuo 27 iki 93 žm./kmž. Visose trijose dalyse drauge gyventojų 

tankumas per šį laikotarpį padidėjo nuo 35,4 iki 94,8 žm./ km“. Prieš 
Pirmąjį pasaulinį karą padėtis Lenkijos žemėse buvo panaši į padė- 
tį Vokietijos imperijoje (104,2 žm./km?) ir užėmė vidurį tarp dviejų 
kraštutinumų - 132 žm./km? Britanijos salose ir 21 žm./km* euro- 
pinėje Rusijos dalyje. 1939 m. Antrosios Respublikos gyventojų tan- 
kumas sumažėjo iki 90 žm./km?* dėl retai gyvenamų rytinių sričių. 
1971 m. Liaudies Respublikoje, daugiau dėl vakarinių žemių, gy- 
ventojų tankumas šoktelėjo iki 105 žm./km2, truputį aplenkdamas 
Prancūziją (94 žm./km?), bet ženkliai atsilikdamas nuo Italijos (180 
žm./km?), Didžiosios Britanijos (228 žm./km>?) ar Vakarų Vokieti- 
jos (239 žm./km>). 

Lenkija, kaip labai katalikiškas kraštas, kartais pagarsėdavo di- 
džiuliais gyventojų prieaugio šuoliais. Tiesą sakant, turimi statisti- 
niai duomenys šių faktų iki galo nepatvirtina, tačiau nesunku įsi- 
vaizduoti, iš kokių paskatų tokį mitą skleisdavo protestantiški prū- 
sų šaltiniai. Natūralaus gyventojų prieaugio svyravimo skalė buvo 
labai plati. XIX a. pabaigoje didelį gimstamumą (43,5 *o) atsvėrė 
nepaprastai didelis mirtingumas (26 “o). Vidutinė gyvenimo truk- 
mė neviršijo 40 metų. Apskritai imant, per visą šimtmetį natūra- 
laus gyventojų prieaugio koeficientas lenkų žemėse siekė 0,75 ir bu- 
vo mažesnis negu Vokietijoje (0,85), Didžiojoje Britanijoje (0,93) ar 
Rusijoje (1,06). Lenkų katalikų gyventojų skaičius augo lėčiau nei 
žydų ar ukrainiečių. XX a. kokių ypatingų demografinių sprogimų, 
kurie būtų kompensavę karo nuostolius, neįvyko. Dukart natūralus 
gyventojų prieaugis buvo dvigubai pralenkęs Europos vidurkį - 1921 
1938 m. 14,3 “o ir 1946-1956 metais 19 “o. Po Antrojo pasaulinio 
karo labai padidėjo gimstamumas - bemaž siekė 30 “o - ir trumpą 
laiką buvo priartėjęs prie prieš 50 metų buvusio lygio, tačiau 7-aja- 
me dešimtmetyje ėmė smarkiai smukti. Lenkijos Liaudies Respub- 
likai buvo lemta patirti ir „kilimą“, ir „kritimą“, taip gerai pažįsta- 
mą daugeliui Europos valstybių. 

Per visą naujųjų laikų laikotarpį, ligi pat Antrojo pasaulinio ka- 
ro, Lenkijoje vyravo kaimo gyventojai. Trečiojo padalijimo metu 
miestuose gyveno ne daugiau kaip 10 7o, 1900 m. - 18 “o, 1931 m. 

gyventojų surašymo duomenimis - 27,4 Yo, o per pirmą pokarinį 
1945 m. surašymą - 31,8 Yo. Šiuo požiūriu Lenkija atsiliko ne tik 
nuo Vakarų Europos, bet ir nuo kaimyninių šalių, pavyzdžiui, Če- 
koslovakijos (65 “o 1931 m.) ar net SSRS (33 76 1939 m.). 

Ypač daug įtarimų kelia etninė statistika. Kai taip stipriai susipy- 
nusios kraujo giminystė, religija ir kalba, sunku rasti kokį patikimą 
etniškumo apibrėžimą. Tuose plotuose, kuriuose gyvendavo įvai- 
rių tautybių žmonių, ypač vakariniuose ir rytiniuose pakraščiuose, 
labai plito mišrios vedybos, tad dvikalbės ar dvi religijas išpažįs- 
tančios šeimos čia nebuvo retenybė. Per oficialias apklausas žmo- 
nės vieniems klausėjams pateikdavo vienokius atsakymus, kitiems 
kitokius. Vis dėlto galima drąsiai tvirtinti, kad lenkų jau nuo XVII a. 
tolydžio daugėjo tarp visų kitų gyventojų. Sudarę 40 7 1650 m., 
lenkai perkopė 50 “o 1791 m. Pagal 1900 m. surašymą, atliktą pagal 
kalbos kriterijus, lenkai amžių sandūroje buvo jau pasiekę 65 Šo, 
1931 m. -68,8 7oir kilo toliau: 1946 m. sudarė 88,6 Yo, 01951 m. net 
98,7 Yo. Vadinasi, Lenkijos Liaudies Respublika absoliučia persvara 
yra lenkiška? 

Šlėktos, kaip kilmingųjų luomas, buvo išstumti iš istorijos vieną 
po kitos naikinant jų teisines privilegijas. Galicijoje kai kurios lenkų 
senatorių šeimos buvo priimtos į Austrijos imperijos didikų gretas. 
Lanckoronskiai, Gotuchowskiai, Tarnowskiai, Potockiai, Czartorys- 
kiai ir Lubomirskiai bei kitos panašios šeimos išlaikė savo privile- 
gijuotą padėtį per visą XIX a. Prūsijoje taip pat kilmingi stambieji 
žemvaldžiai galėdavo įregistruoti savo titulą ir be didelio vargo pri- 
sitaikydavo prie pasikeitusių sąlygų. Tiktai Rusijos valdžia vis grieb- 
davosi represinių priemonių prieš šį luomą, kuris, anot jų, buvo 
nepagydomai priešiškas carinei santvarkai. Registracijos vajai, su- 
rengti 1800, 1818 m. Lietuvoje ir 1856 m. Kongresinėje karalystėje, 
buvo puiki proga tūkstančius lenkų šeimų išbraukti iš bajorų sąra- 
šų. Panašiai baigdavosi ir po kiekvieno sukilimo neišvengiamai už- 
griūdavusios konfiskacijos, rekvizicijos, represijos. Iki 1864 m. ma- 

žiausiai 80 procentų bajorų jau buvo galutinai deklasuoti. Rusų 
dvorianstvo į savo gretas įsileido tik pačius turtingiausius ir įtakin- 
giausių ryšių turinčius bajorus. Čionai patekę jie dažniausiai pa- 
klusdavo naujam rusiškam gyvenimo būdui, kuris reikalavo griež- 
to politinio konformizmo bei tarnavimo valdžiai ir leido, bent jau 
iki 1864 m., verstis baudžiauninkų prekyba. Visose trijose padaly- 
tosios Lenkijos dalyse labiausiai nukentėjo gausi smulkioji bajorija. 
Nustatyta, kad paskutiniais Kongresinės karalystės gyvavimo me- 
tais ketvirtadalio atsitvėrusiųjų bajorų (zašcianki) gyvenimo lygis 
buvo žemesnis nei vidutinio baudžiauninko. Iš tų, kurie kadaise 
priklausė įtakingiausiam senosios Respublikos luomui, o nūnai buvo 
praradę kone visas turėtas teises, vieni žūtbūt laikėsi įsitvėrę gyve- 
nimo kaime, kiti iškeliavo į miestus ir ten įsiliejo į amatininkų, val- 
dininkų, prekybininkų, inteligentų gretas; nemažai jų be pėdsakų 
ištirpo valstiečių ar darbininkų masėje. 1921 m. paskelbta Antro- 
sios Respublikos konstitucija oficialiai suvisam panaikino bajorų 
luomą. Bajorų šeimos, gyvavusios nuo „neatmenamų“ laikų, kaip 
ir tos, kurios gavo grafo ar barono titulus iš Lenkiją pasidalijusių 
valstybių, daugiau nebegalėjo pretenduoti į išskirtinę teisinę padė- 
tį. (Žr. diagr. C.) 

Bajorų luomo ir jų teisinių privilegijų panaikinimas dar nereiškė, 
kad buvusių bajorų šeimos praranda žemės nuosavybę, politinę įta- 
ką ar socialinę padėtį. Stipriausią išgyvenimo instinktą kaip tik ir 
parodė tie, kurie turėjo didžiausius turtus. Dvelkiant Antrosios Res- 
publikos skelbiamos lygybės vėjams, atrodė juokinga į Radvilą ar 
Zamoyskį kreiptis pan (pone) ar porucznik (leitenante), ar dar kaip 
nors; tačiau mažai kas buvo linkes tikėti, neva didikai tikrai nusilei- 
do iki paprastų piliečių. Per 1919 m. Paryžiaus taikos konferenciją 
Jozefas Potockis kalbėdamas su seru Haroldu Nicolsonu dar leido 
sau perdėm globėjišku tonu apibūdinti ministrą pirmininką Ignacą 
Paderewskį: „Taip, puikus žmogus, labai puikus žmogus. Ar galite 
įsivaizduoti, kad jis gimęs viename iš mano paties kaimų? Tokioje 
Czepetowkoje. Tačiau kai su juo kalbuosi, susidaro įspūdis, lyg 
bendraučiau su sau lygiu“.* Mat ir Radvilos, ir Potockiai, ir kiti į 

Diagrama C. Visuomenės klasių raida XIX a. 

juos panašūs vis dar buvo visais atžvilgiais išskirtiniai. Didžiuma 
šlėktų sparčiai maišėsi su plačiaisiais gyventojų sluoksniais. Jų dva- 
rus graužė parceliacija. Pelningas pajamų šaltinis iš žemės nuosa- 
vybės palengva seko. Jaunesnioji karta metėsi į verslą, į profesinę 
veiklą, politiką ar visuomeninį darbą, kariuomenę. Antrasis pasau- 
linis karas galutinai užbaigė tai, kas jau buvo tolokai pasistūmėję. 
Rytines provincijas, kuriose buvo susitelkę stambieji dvarai, anek- 
savo SSRS. 1946 m. Lenkijos Liaudies Respublikoje įvykdyta žemės 
reforma davė žemės visiems be išimties. Bajorais tapo visi ir niekas. 

Senasis miestiečių luomas (mieszczanstwo) gal ne tiek buvo su- 
naikintas, kiek užgožtas. Ketverių metų seimo reformos buvo skir- 
tos negausiausiam luomui, kurio smukimas tęsėsi jau porą šimtų 
metų. Po padalijimų vieninteliai miestai, kurie naudojosi bent dali- 
mi ankstesniųjų privilegijų, buvo Gdanskas (iki 1815 m.) ir Kroku- 
va (iki 1846 m.) - ir taip išsaugojo ypatingą teisinę padėtį, kuri tapo 
turtingųjų miestiečių luomo pamatu. Kongresinėje karalystėje mies- 
tų privilegijos galiojo iki 1869-1870 m., kai buvo įvesta rusų tvarka 
ir daugelis mežesnių miestų visiškai prarado savivaldos teises. Per 
XIX a. miestai pasikeitė tiesiog neatpažįstamai — radosi nauji pra- 
monės centrai su priemiesčiais, kurių gyventojai gyveno ir dirbo 
jau nebepaisydami ankstesnės tvarkos. Tačiau kai kurios senosios 
institucijos neišnyko. Gildija, arba pirklių susivienijimas, išliko kaip 
patogi prekybos mokesčių surinkimo priemonė. Cechas toliau funk- 
cionavo atstovaudamas masinės darbo jėgos tradicijų nepaliestų se- 
nųjų amatų ir prekybos interesams iki pat 1948 m. Daugelis šeimų 
beveik nepastebimai iš miestiečių luomo, kurio padėtį sąlygojo tam 
tikros teisinės privilegijos, perėjo į buržuaziją, kurios padėtis prik- 
lausė nuo jos socialinių ir ekonominių funkcijų. Ar žmogus save, 
savo draugus pavadindavo mieszczanin (miestietis) ar buržuj (bur- 
žua), dažniausiai priklausydavo tik nuo jo mandagumo. 

Žydų bendruomenė, kuri senojoje Respublikoje visais atžvilgiais 
naudojosi savarankiško luomo padėtimi, XIX a. turėjo paklusti skir- 
tingiems pasidalijusių valstybių įstatymams ir neatpažįstamai pa- 
sikeitė. 1918 m. ji jau buvo praradusi savo religinį tapatumą ir savo 

teisines privilegijas - buvo nevienalytė, išskaidyta įvairiausių so- 
cialinių, ekonominių, kultūrinių ir politinių veiksnių. 
Baudžiauninkų išlaisvinimas truko daugiau nei šešis dešimtme- 
čius apimdamas visą pirmą XIX a. pusę.? Šis procesas vyko šuo- 
liais - kiekvieno regiono valdžia vadovavosi savais motyvais ir da- 
rė tai savais metodais, kurių kiekvienas turėjo ir pranašumų, ir trū- 
kumų. Pirmasis metodas pritaikytas 1807 m., kai Varšuvos 
kunigaikštystė ir Prūsija buvo Prancūzijos globoje. Tuomet tiesiog 
buvo paskelbta, kad visi žmonės yra lygūs prieš įstatymą. Teoriš- 
kai tai suteikė baudžiauninkams tą pačią teisinę padėtį kaip ir jų 
ponams. Praktiškai, išlikus ponų teisei į žemės nuosavybę ir įvedus 
sutarčių sistemą, reguliuojančią naujus ponų ir nuomininkų santy- 
kius, valstietijai buvo primesta nauja išnaudojimo forma. Nuo šiol, 
jei valstietis atsisakydavo priimti šeimininko pasiūlytas įdarbini- 
mo ar žemės nuomos sąlygas, jam ir jo šeimai grėsdavo priverstinis 
iškeldinimas, benamystė ir skurdas. Siekiant valstiečius suvis nu- 
varyti nuo dvaro žemių buvo galima surasti galybę pretekstų; taip, 
be kita ko, ir buvo elgiamasi vėlesniuose baudžiavos panaikinimo 
etapuose. Daugelis valstiečių bijojo šitų rugi, arba nuvarymo, tad 
liaudavosi reikalauti jiems suteiktų laisvių. Taip didžiuma lygybės 
idealų, nelyginant laiškai paklydėliai, nepasiekė tikrojo adresato. 
Asmeninė, teisiškai įtvirtinta laisvė negalėjo sąlygoti ekonominės 
laisvės. Kitas metodas -oczynszowanie, arba činšo įvedimas; juo siek- 
ta ankstesnę darbo prievolę pakeisti pinigine renta ir šitaip feodali- 
nius dvarus prilyginti žemėms, kuriose dirba laisvieji valstiečiai. 
Pirmiausia tai buvo išbandyta XVIII a. pabaigoje Poznanės miestui 
priklausančiuose dvaruose ir stambiose didikų Zamoyskių, Mysz- 
kowskių ir Potockių latifundijose; vėliau Prūsijoje, Kongresinėje ka- 
ralystėje ir Krokuvos respublikoje. Nelaimei (taip bent atrodė vals- 
tiečiams), paprastai nebūdavo apsieinama be vadinamųjų regulac- 
je, tai yra pataisų, per kurias dalį sau priklausančios žemės valstiečiai 
turėdavę atiduoti ponui be jokios kompensacijos; lygiai taip pat at- 
sitikdavę su jų teise į miškus, pievas ar kaimo malūnus. Taip vals- 
tietis stačia galva būdavo įstumiamas į pinigų ekonomiką su viso- 

mis jos teikiamomis galimybėmis ir pavojais. Negana viso to, jis 
vis vien neįgydavo visiškos teisės valdyti žemę. Nenuostabu, kad 
uždirbti pinigų činšui ir išlaikyti šeimą iš labai menko žemės sklypo 
valstiečiui atrodė kur kas sunkiau už baudžiavos vargus. Todėl 
jau XIX a. pradžioje plačiai paplito nuomonė, kad feodalinę siste- 
mą galima sėkmingai panaikinti tik tuo atveju, jei valstiečio dir- 
bama žemė pereitų visiškon jo nuosavybėn. Dalinės priemonės rei- 
kalą tik dar labiau supainiodavo. Vis dažniau imta abejoti baudžia- 
vinio ūkio našumu ir baudžiavos moraliniu pagrįstumu. Viena po 
kitos, žingsnis po žingsnio, vyriausybės vykdydavo uwlaszczenie, 
arba žemės perdavimo planą, kuris suteikė baudžiauninkams tei- 
sę į žemės nuosavybę. 

Tačiau visose trijose padalytosios Lenkijos dalyse daug kas prik- 
lausė nuo ilgų politinių debatų ir nuo sąlygų, kurias dvarininkai 
įrašydavo į baudžiavos panaikinimo dokumentus. Prūsijoje pirma- 
sis žingsnis žengtas 1811 m., kai karaliaus ediktu buvo leista vals- 
tybiniams valstiečiams suteikti žemės nuosavybę mainais už dalį - 
nuo trečdalio iki pusės - kiekvieno iš jų žemės sklypo. 1816 m. re- 
forma šį procesą išplėtė iki didesnių privačių žemės plotų. Tačiau 
tik nedaugelis labiau pasiturinčių valstiečių galėjo tikėtis išsipirkti 
žemę iš karto, didžiuma turėjo susitaikyti su tuo, kad teks mokėti 
činšą. Teisę pirkti Žemę įgijo tik tie valstiečiai, kurie jau turėjo Že- 
mės ūkio padargų ir pajėgė sumokėti grynais sumą, lygią 25 metų 
činšui. Šis procesas rutuliojosi labai palengva ir truko daugiau nei 
keturis dešimtmečius. Poznanės didžiojoje kunigaikštystėje 1823 m. 
įvykdyta vietinė reforma buvo vienintelė, kai teritorines „pataisas“ 
pono naudai atsvėrė tai, kad valstiečiams buvo išmokamos kom- 
pensacijos. Nepaisant to, valstiečių varymas nuo žemės pasiekė to- 
kį mastą, kad jį teko kontroliuoti įstatymais. Sparčiai gausėjo beže- 
mių žemės ūkio samdinių klasė. Paskutinė baudžiauninkų grupė, 
kurią sudarė smulkesnių, iki 25 margų (6,4 hektaro), dvarų valstie- 
čiai, nuo baudžiavos prievolių atleisti 1850 m. Apskritai baudžia- 
vos panaikinimo procesas Prūsijoje buvo žiaurus, tačiau ganėtinai 
spartus. Kai kuriais atžvilgiais jis priminė tuo pat metu Anglijoje 


LIAUDIES MASIŲ IŠKILIMAS 217 


vykusį aptvėrimų vajų, tik jo sukeltos skriaudos ir įtampa užsitę- 
sė keturis dešimtmečius. Austrijoje asmens laisvę ir žemės nuosa- 
vybę valstiečiai gavo iškart, kai tik buvo paskelbtas 1848 m. rugsėjo 
7-osios imperatoriaus aktas. Per trumpą devynerių metų laikotarpį 
esminės permainos palietė per pusę milijono Galicijos dvarų. Čia 
žemvaldžiams kompensaciją mokėjo valstybė, ji šias išlaidas paden- 
gė įvedusi naują žemės mokestį, vienodą ponui ir valstiečiui. Deja, 
per skubėjimą žemvaldžiams liko teisė į miškus ir pievas, taip pat 
niekas nepasirūpino išspręsti nesusipratimų, kuriuos kėlė serwitu- 
ty (smulkesnės feodalinės paslaugos, nesusijusių su darbu) ir propi- 
nacja (valstiečių prievolė pirkti degtinę pono smuklėse). Tad ginčai 
nesiliovė iki pat šimtmečio pabaigos. Rusijoje baudžiava išsilaikė 
ilgiausiai. 1846 m. išleistas įsakas, o po šito 1858 m. dar vienas tebu- 
vo tik simboliniai bandymai paskatinti piniginio činšo įvedimą, men- 
kai tegalėję patenkinti vis garsesnius to meto reikalavimus panai- 
kinti baudžiavą. Aleksandrui II teko susiprasti, kad jei valdžia ne- 
siims priemonių „iš viršaus“, valstiečiai griebsis priemonių „iš 
apačios“. Prie Rusijos imperijos prijungtose žemėse visišką baudžia- 
vos panaikinimą skelbė 1861 m. kovo 3 d. įsakas. Kongresinėje ka- 
ralystėje šis klausimas buvo įpintas į Sausio sukilimo politiką. Su- 
sidūręs su valstietija, kuri asmenine laisve naudojosi jau pusę šimto 
metų ir kuriai slaptosios sukilimo vyriausybės savo žemės dekre- 
tais siūlė labai patrauklias sąlygas, caras nebegalėjo delsti. Jo pa- 
sirašytas 1864 m. kovo 18 d. įsakas buvo ypač dosnus. Rusija pa- 
sekė Austrijos pavyzdžiu: leisdamasi į socialines nuolaidas ji tikė- 
josi politinių laimėjimų, o kompensacijas žemvaldžiams pasiryžo 
mokėti iš fondų, kurie bus sukaupti iš įvestų naujų mokesčių. (Žr. 
p. 396-397.) 

Neilgai trukus paaiškėjo, kad akivaizdūs baudžiavos panaiki- 
nimo rezultatai buvo menki. Po įvairiausių „pataisų“ valstiečiai 
negavo nė pusės visos dirbamos žemės: Kongresinėje karalystėje 
1864 m. jiems atiteko 48,9 procentai, o žemės paveldėjimo teisę tu- 
rinčių dvarininkų rankose liko 46 procentai. Ekonominė valstiečio 
padėtis buvo gerokai blogesnė negu jo buvusio pono. Tiesioginės 

naudos turėjo tik labiau pasiturintys kaimo bendruomenės nariai. 
Per vėlesnius tris dešimtmečius dalis valstiečių sugebėjo išplėsti savo 
sklypus supirkdami žemę iš nusigyvenusių kaimynų - tiek bajorų, 
tiek valstiečių, - tačiau kitiems taip prasigyventi nepavyko. Beže- 
mių skaičius išaugo keturgubai. Neturėdami kitos išeities daugelis 
paliko kaimą visam laikui. Nieko aiškaus nebuvo nutarta dėl servi- 
tutų. Nemažai kaimų prarado teisę ganyti gyvulius dvarų ganyklose 
ar kirsti medžius dvarų miškuose. Galimybės teismuose laimėti by- 
las prieš savo ponus buvo itin menkos. Nesutarimai, ginčai, prieka- 
bių ieškojimai tęsėsi be galo, be krašto. Dvarų jurisdikcijos pakeiti- 
mas valstiečių bendruomene (gmina) apčiuopiamų rezultatų taip pat 
nedavė. Rusų valdomoje Lenkijos dalyje valstiečių sueiga (gromada) 
rinkdavo seniūną (sottys) ir vaitą (wojt), kurių veiklą tiesiogiai regla- 
mentavo caro policijos įsakymai. Taip tėvišką vietinio pono valdymą 
pakeitė svetimtaučių valdininkija. Prūsijoje ir Galicijoje vietiniam dva- 
rininkui būdavo leidžiama dalyvauti kaimo administracijos darbe, 
tad jo tradiciškai svarus vaidmuo siaurėjo pamažėl. 

Valstiečių gyvenimo materialinės sąlygos kaip nors labai ženk- 
liai nepasitaisė. Vien laisvė dar nereiškė klestėjimo. Sunku įsivaiz- 
duoti gyvenimo lygio kilimą tuometinio demografinio sprogimo 
sąlygomis. Net Prūsijoje 1863-1866 m. badas sukėlė miegligės epi- 
demiją, kuri apėmė visą kaimą; o ką bekalbėti apie Galiciją, kur emig- 
racija tapo vienintele išeitimi, gelbstinčia nuo gyvenimo pusbadžiu. 
Ligi pat šimtmečių sandūros daug kur dar vyravo trilaukė žemės 
dirbimo sistema, dėl kurios valstiečiai periodiškai patirdavo duo- 
nos stygių, ypač pavasarį. Vienai šeimai paprastai priklausydavo 
atskiri žemės rėžiai, o ne vientisas plotas. Pagrindinis maistas buvo 
bulvės, juoda duona ir kopūstai; taip pat virdavo viralą iš ropių, 
pupų, dilgėlių, sorų, grikių, varpučių, raudonėlių, net beržų žievės 
ir tik kartais, sekmadieniais, pridėdavo dar ir mėsos. Pieno produk- 
tus verčiau veždavo į turgų, o vandenį gerdavo dažniau nei pieną, 
alų, kavą ar degtinę. Vilkėdavo bespalviais, namie austais ir siūtais 
drabužiais. Vyras vilkdavosi drobinius marškinius, kuriuos užleis- 
davo ant plačių kelnių, žmona gobdavosi linine skara. Po 1870 m. 

tapo madingi nepaprastai spalvingi drabužiai, saviti kievienam re- 
gionui, kuriuos paprastai tausodavo sekmadieniams ar šventėms. 
Batus audavosi tik eidami į bažnyčią ar turgų, po namus vaikščiojo 
basi bet kokiu oru, išskyrus didelius šalčius. Rąstų troba su šiaudų 
stogu, malkomis kūrenama krosnimi ir vieninteliu kambariu, ne- 
gausiai apstatytu paprastais baldais, teikė pastoge, bet nebuvo la- 
bai patogi. Fabrikinės prekės buvo brangios ir neprieinamos tai kai- 
mo gyventojų daliai, kuri gyveno už pinigų ekonomikos ribų. Dau- 
giausia būdavo perkami žemės ūkio padargai. Kokius nors mokslus 
ėjusių tarp valstiečių buvo reta. Senieji papročiai keitėsi labai lėtai. 
Visuose patikimuose XIX a. Lenkijos kaimo aprašymuose pabrė- 
žiamos tradicinės, amžinos žmogaus vertybės: 


[-..] gyvenimas kunkuliavo, stipriai kliuksėdamas, taškėsi lyg upokšnis, ku- 
ris išsiliedamas iš krantų, teka veržlia, energinga srove. Lipcai gyveno savo 
įprastą gyvenimą: pas Vachnikovus buvo krikštynos, pas Klebovus šventė 
sužadėtuves, nors ir be muzikos, bet linksmumo užteko, kaip ir pridera per 
Adventą; dar kitur buvo laidotuvės [...] Jagustynka vėl teisėsi su vaikais dėl 
turto dalybų po vyro mirties, kitur irgi tai šis, tai tas vyko. Kiekvienoje tro- 
boje vis atsirasdavo, ką aptarti, išjuokti ar apraudoti. Ilgais žiemos vakarais 
moterys susirinkdavo kurioje nors troboje verpti. O Jėzau, kiek ten būdavo 
kvatojimo, spygavimo, kiek paskalų, žaidimų, visas kelias skardėdavo. Vi- 
same kaime buvo tiek ginčų, draugysčių, susimokymų, prieš kitus rodymo- 
si, nervingo erzelio, muštynių, šurmuliavimo, jog atrodė, kad trobose ūžia 
lyg skruzdėlyne ar bičių avilyje. 

Ir kiekvienas gyveno savo gyvenimą, taip, kaip jam atrodė tinkama, kaip 
patogiausia ir geriausia pačiam ar kitiems - taip, kaip Dievas prisakė. 

Ar nepriteklių, skurdą, nelaimę kęsdavo, ar triukšmingai stiklais su kai- 
mynu susidauždavo, ar didybės apimti kitus erzindavo, ar paskui merginas 
lakstydavo, ar ant šiltos krosnies paliegę gulėdavo ir kunigo laukdavo - lai- 
mingi ar nusiminę, ar nei tokie, nei tokie, jie gyveno triukšmingai, negailė- 
dami jėgų ir iš visos dūšios.“ 

Kaip ir dera, išskirtinis valstiečių bruožas buvo ypatingas prisiriši- 
mas prie žemės, nes ji buvo saugumo šaltinis ir su ja vienintele bu- 
vo siejami visi lūkesčiai. Pasak leninizmo šalininkų, vargingesnių- 
jų valstiečių ryšys su žeme buvęs silpnesnis, todėl tikėtasi, jog jų, 

nebeišgalinčių konkuruoti su buožėmis (kulaki), vis daugėsią ir jie 
sudarysią tvirtą revoliucinę jėgą. Kitų tyrinėtojų nuomone, apskri- 
tai klaidinga valstiečius skirstyti į pasiturinčius, vidutinius ir var- 
ginguosius. Pasiturintys valstiečiai neturėjo tikslo tapti stambiais 
dvarininkais, kuriems kaip bajorams nebereikėtų patiems dirbti. Jie 
laikėsi įprasto gyvenimo būdo, senatvėje, kad būtų lengviau, nusi- 
samdydavo keletą samdinių; ojei užklupdavo liga ar turėdavo daug 
dukterų, nuolankiai susitaikydavo su mintimi, kad šeimos turtas 
ims neišvengiamai mažėti. Vargingieji valstiečiai vargu ar siekė ko 
nors daugiau, kaip tik išauginti sveikus sūnus, gerai juos apvesdin- 
ti, atsikratyti skolų ir nusipirkti gerą arklį. „Vidutiniam“ valstiečiui 
tikrai negrėsė išnykimas — taip buvo galima apibūdinti ir smun- 
kantį pasiturintį valstietį, ir prasigyvenusį vargingąjį. Per tris ar ke- 
turias kartas kiekvienai valstiečių šeimai tekdavo išgyventi ir kles- 
tėjimo, ir nesėkmių tarpsnių. Jie visi pripažino vienintelį, nuo seno 
įprastą gyvenimo būdą - dirbti žemę, kad galėtų prasimaitinti. Pa- 
saulis, kaip ir oras, jiems atrodė fatališkas - tai buvo ilgų baudžia- 
vos šimtmečių įskiepytas požiūris. Visi laikė save atskira visuome- 
nės grupe, besiskiriančia tiek nuo ponų ar valdžios inspektorių, tiek 
nuo vergiškai dirbančių fabrikuose ar bežemių kaimo darbininkų. 
Dar ir dabar, praėjus daugiau nei šimtmečiui po baudžiavos panai- 
kinimo, jų galima sutikti bet kurioje Lenkijos vietoje. 

Visi šie dalykai rodo, jog lenkų valstiečiai buvo ne tik socialinės 
ekonominės klasės nariai. Kaip ir Rusijos valstiečiai, su kuriais juos 
daug kas siejo iki XIX a. vidurio, jie priklausė atskirai civilizacijai, 
nė kiek ne mažiau savitai ir senai kaip ir jų ponų - bajorų. Pavadini- 
mas chtopi kilęs iš žodžio cholopy, kuris reiškė senosios slavų bend- 
ruomenės vergus. Gyvendami kaimuose, išblaškytuose po plačiau- 
sius plotus, valstiečiai neturėjo didelių galimybių vieningai sociali- 
nei veiklai, tačiau jų pasyvaus pasipriešinimo jėga tapo legendinė. 
Jie kratėsi visų modernių teisės ir nuosavybės nuostatų; turėjo neiš- 
gyvendinamą polinkį vogti, padeginėti, smurtauti; gyveno nepa- 
kartojamu darbo ritmu - sunkų, nugarą lenkiantį darbą čia keisda- 
vo ilgos tinginiavimo ir girtuoklystės pertraukos; pasižymėjo am- 

bivalentišku santykiu su savo ponu -ir mylėjo jį, ir jo nekentė; tvir- 
tai tikėjo laumėmis, stebuklais, užkeikimais, ritualais, stebuklingais 
sia, buvo iki kaulų smegenų įsitikinę, jog žemė priklauso jiems, ir 
nepaisė jokių juridinių teisėtos nuosavybės skrupulų. Tokioje ter- 
pėje suvešėjo kraštutinai konservatyvi kultūra, kurios vertybės bu- 
vo atkakliai saugomos, nepaisant gera valstiečiams linkinčių refor- 
muotojų pastangų. 6-7-ajame dešimtmetyje, kai ore jau sklandė bau- 
džiavos panaikinimo dvasia, filantropiškai nusiteikęs ponas, kuriam 
rūpėjo jo valstiečių nuomonė, veikiausiai išgirsdavo tą patį atsaky- 
mą ir Lenkijoje, ir Rusijoje. „My wasi, - sakydavo jie, - a ziemia nas- 
za“ (Mes jūsų, o žemė mūsų). Kitaip tariant, asmeninė laisvė vals- 
tiečiams per daug nerūpėjo. Jokiais istorijos tarpsniais prieš bau- 
džiavą jie labai neprotestavo tol, kol galėjo naudotis teise į 
nuomojamą žemę. XIX a. baudžiavos panaikinimo idėją jie priėmė 
tik tuomet, kai suvokė, jog tai yra geriausias būdas užkirsti kelią 
žemės nuosavybės pažeidinėjimams ir podraug susilpninti pono 
valdžią „jų“ žemėje. Tokiam valstiečiui, kuris jautėsi laimingas pri- 
sirišęs prie žemės ir neturėjo nė mažiausio noro palikti savo kaimą, 
baudžiavos panaikinimas nieko nepakeitė. Anų dienų reformuoto- 
jai ir vėlesni sociologai smarkiai rizikavo tatai ignoruodami. Nau- 
jieji politikai, ėmęsi diegti kaimo kolektyvizaciją ir taip komunisti- 
nei valstybei primetę feodalo žemvaldžio vaidmenį, neišvengiamai 
užsitraukė amžiną valstiečių neapykantą.? 

Kad ir kaip ten būtų, baudžiavos panaikinimo reikšmė ilgainiui 
tapo akivaizdi. Dabar valstiečiai galėjo laisvai rinktis, kur gyventi, 
galėjo ieškotis kito darbo, sudaryti sutartis, pirkti ir parduoti, leisti 
vaikus į mokyklą, burtis į politinę veiklą. Visi reikšmingiausi praė- 
jusio šimtmečio socialiniai laimėjimai — nuo industrializacijos ir 
moksliniais pagrindais tvarkomo žemės ūkio iki visuotinio švieti- 
mo ir visuotinės politikos - kažin ar būtų buvę įmanomi, jeigu kla- 
sė, kurią net 1900 m. dar sudarė 82 procentai visų lenkų žemių gy- 
ventojų, nebūtų buvusi išlaisvinta iš baudžiavos jungo. Valstiečių 
išlaisvinimas reiškė luominės visuomenės galą ir socialiai paslan- 

kios visuomenės pradžią. Žvelgiant plačiau, tai buvo svarbiausioji 
prielaida kuo veiksmingiau išnaudoti naujas ekonomines sąlygas 
ir rastis naujiems visuomenės sluoksniams. 

Panaikinus baudžiavą, netrukus prasidėjo valstietijos politizaci- 
ja. Būdingiausiai ji reiškėsi 7-ajame dešimtmetyje plintant koopera- 
cijos judėjimui, ypač Prūsijoje, ir paskutiniame XIX a. dešimtmety- 
je, kai kūrėsi valstiečių partijos, daugiausia Austrijoje. 

Kooperacijos judėjimas iš pat pradžių buvo susijęs su visiems 
prieinamais kredito bankais. Jie teikdavo trumpalaikes paskolas 
valstiečiams, norintiems pertvarkyti savo ūkį ar įsigyti technikos; 
tačiau greitai įsiskverbė ir į žemės ūkio produktų gamybos bei pre- 
kybos sritį. Valstiečių „rateliai“ (rolniki) padėdavo savo nariams ur- 
mu įsigyti kuro, grūdų pašarams, trąšų ir palankiomis sąlygomis 
parduoti mėsą, grūdus ar pieno produktus. Jie suvaidino nepap- 
rastai svarbų vaidmenį šviečiant kaimo bendruomene ir tobulinant 
ūkininkavimo metodus. Priešindamiesi Prūsijos kolonizacijos komi- 
sijai, jie ėmėsi tikro dvarų prekybos verslo: konkuruodami su val- 
džia supirkinėdavo žemes ir parduodavojas lenkų valstiečiams. Tuo 
pat metu panaši organizuota veikla ėmė reikštis ir maisto produktų 
rinkoje, ypač Silezijoje. Pažangiųjų dvasininkų, kunigų A. Szama- 
rzewskio ir P. Wawrzyniako, skatinami lenkų darbininkai būrėsi 
į kooperatyvus, kurie pirkdavo maisto produktus tiesiai iš lenkų 
valstiečių, taip išstumdami iš rinkos vokiečių ar žydų tarpinin- 
kus. Akivaizdu, jog visa tai suaktyvino pamažėl bundančią tauti- 
nę savimonę. Prūsijos pavyzdžiu imta sekti ir Austrijoje. Čia nuo 
1890 m. sparčiai kūrėsi vadinamosios Stefczyko kasos (Kasy Stefczy- 
ka) - F. Stefczyko (1861-1924) sumanyti tarpusavio pagalbos kredi- 
to kooperatyvai. Bandymų, nors ne visai sėkmingų, būta ir Rusijoje - 
nuo 1905 m. pradėtos kurti kooperatinės maisto prekių parduotu- 
vės. Tarpukario laikotarpiu kooperacija, įteisinta 1920 m. įstatymu, 
ypač suklestėjo. Kooperatyvų sąjunga Spolem (Kartu) ir įvairūs ja 
sekantys susibūrimai steigė filialus kiekviename Respublikos rajo- 
ne, be to, ją rėmė visos tautinės mažumos. 1937 m. duomenimis, iš 
viso tada veikė 12 860 kooperatyvų, iš jų - 7812 lenkų, 3516 ukrai- 

niečių ir baltarusių, 773 žydų ir 759 vokiečių; pagal tipus -5517 buvo 
kredito bendrijos, 2973 žemės ūkio maisto produktų bendrijos, 1804 
maisto produktų vartotojų bendrijos ir 1498 pieninės. Visų jų narių 
skaičius viršijo 3 milijonus. Kooperacijos judėjimas buvo stipri ir 
nepriklausoma socialinio ir ekonominio Lenkijos gyvenimo apraiš- 
ka, todėl visos politinės valdžios bandė šį judėjimą pajungti savo 
interesams: 1938 m. - sanacijos režimas, 1939 m. - nacių ir sovietų 
okupacinė valdžia, o 1948 m. - liaudies demokratija. Reikšminga ir 
tai, kad Edwardas Abramowskis (1868-1918), žymiausias lenkų koo- 
peracijos teoretikas ir vienas iš socialinės psichologijos pradininkų, 
palaikė etinės anarchijos idėją, kai pavienių visuomenės grupių lais- 
vos valios raiškai teikiama pirmenybė prieš aukščiausios valstybės 
valdžios reikalavimus.* 

Galicijoje ir Vienoje greitai pasklido žinia apie Polskie Stronnictwo 
Ludowe (Lenkijos liaudies, arba valstiečių, judėjimas, PSL), kurį ar- 
tėjant Galicijos rinkimams 1895 m. liepą Rzeszowe įkūrė grupė po- 
litinių veikėjų, senų valstiečių sambūrių aktyvistų, - Jakubas Bojko 
(1857-1943), ilgametis Przyjaciel Ludu (Liaudies draugas) redaktorius 
Janas Stapinskis (1867-1946), Bolestawas Wystouchas (1855-1937) 
ir jų bendražygiai. Per dvidešimt metų jie sukūrė partiją, kuriai bu- 
vo lemta išlikti svarbiausiai Lenkijos politikoje ištisus penkis de- 
šimtmečius. Tačiau dėl įvairiausių priežasčių paversti valstiečius 
vieninga politine jėga jiems nepavyko. Prūsijoje ir Rusijoje, kur 
nuo 1915 m. veikė atskira PSL „Wyzwolenie“ (Išlaisvinimas), jie 
neturėjo didelio autoriteto. Nesiliaujantys ginčai dėl prioritetų ir 
politinės taktikos, dėl požiūrio į žemvaldžius, dvasininkus, tau- 
tines mažumas ir esamą valdžią buvo svarbiausia nuolatinio skal- 
dymosi priežastis. Wincento Witoso (1874-1945) vadovaujamas 
dešinysis sparnas PSL-Piast atsiskyrė nuo Stapinskio radikaliojo 
PSL-Lewica (kairiųjų) sparno jau 1914 m. Dar kartą ši organizaci- 
ja suskilo 1926 m., atsiskyrus Dąbskio Stronnictwo Chtopskie (Vals- 
tiečių judėjimas). Trumpalaikiai dalyvavimai Witoso koalicinėje 
vyriausybėje 1920-1921, 1923 ir 1926 m., lygiai kaip ir dalyvavi- 
mas Centro kairės opozicijoje 1929 m. ar jungtinės Stronnictwo 

Ludowe įkūrimas 1931 m., PSL įtakos nesustiprino. Masinis šio ju- 
dėjimo atgimimas 1944-1947 m. tik sukėlė SSRS komunistų prie- 
šiškumą ir buvo sėkmingai nuslopintas? 

Iš naujųjų XIX a. klasių tik vidurinis sluoksnis (visuomenės da- 
lis, kurioje iš vienos pusės buvo senoji turtingųjų klasė, iš kitos — 
valstiečiai ir darbininkai) neturėjo jokio panašumo į ką nors, kas 
egzistavo anksčiau. Jis kūrėsi aplink miestiečių luomo šerdį - jo 
atgimimą paliudijo 1791 m. konstitucija, o sustiprėjo jis Varšuvos 
kunigaikštystėje; šį luomą smarkiai papildė deklasuotoji bajorija 
ir žydai. Naujajam sluoksniui priklausė gausi biurokratijos klasė, 
neegzistavusi senojoje Respublikoje, prekybos, pramonės ir finansų 
verslininkai, tikroji buržuazija, mažiau pasiturintys amatininkai 
ir paslaugų teikėjai bei, kaip ir kitur Rytų Europoje, įtakinga inte- 
ligentija. Ypač būdinga tai, kad didelę šio sluoksnio dalį sudarė 
vokiečiai, žydai, rusai ir net čekai su vengrais. Vieni iš jų buvo 
nutautėję, kiti - ne; vieni čia gimę, kiti atvykę iš pačių tolimiausių 
Lenkiją pasidalijusių imperijų kampelių. Veikliausiai šis sluoks- 
nis reiškėsi Rusijos Lenkijos miestuose, ne taip aktyviai - Prūsijo- 
je ir Galicijoje. 

Pirmieji buržuazijos pirmtakai pasirodė XVIII a. pabaigoje. Du 
žymūs veikėjai - Antonis „Prot“ Potockis (1761-1801), vienu tarpu 
buvęs Kijevo vaivada, stambus žemvaldys, vertęsis ir prekyba, Juo- 
dojoje jūroje pastatydinęs prekybos laivyną, ir Fergussonas Piotras 
Tepperis (m. 1794), turėjęs krautuvę Varšuvos Senamiesčio turgaus 
aikštėje; tai jis paskolino per 11 milijonų zlotų karaliui Stanislovui 
Augustui. Abu bankrutavo per 1793 m. krizę. Kiekvieno jų turtas 
buvo vertinamas 70 milijonų zlotų arba maždaug tris kartus dau- 
giau nei visos Karalystės vienerių metų išlaidos. Po jų iškilo kelios 
bankininkų ir verslininkų dinastijos. Jakubas Epsteinas (1771-1843), 
buves Kosciuškos štabo karininkas, turtus susikrovė Varšuvos ku- 
nigaikštystėje, sudarinėdamas karines sutartis su prancūzais. Jo tre- 
čiasis sūnus Hermannas E. Epsteinas (1806-1867), Kongresinės ka- 
ralystės muito ir akcizo valdybos vadovas, buvo išrinktas Varšu- 
vos-Vienos geležinkelio viršininku ir iš caro gavo bajoro titulą. 

Anūkas, Mieczystawas Epsteinas (1833-1914) įkūrė Varšuvos Dis- 
konto banką, turėjo nuosavą „Zawiercie“ firmą ir trisdešimt metų 
išbuvo Varšuvos biržos pirmininku. Leopoldui Kronenbergui, Sau- 
sio sukilimo dalyviui, priklausė Varšuvos ir Sankt Peterburgo ban- 
kai, be to, jis aktyviai dalyvavo plėtojant geležinkelių tinklą bei me- 
talurgijos pramonę. Hipolitas Wawelbergas (1843-1901), to paties 
masto tarptautinis finansininkas, 1891 m. Varšuvoje įsteigė ypatin- 
gos reikšmės įstaigą - Technikos mokyklą. Janas Blochas (1836- 
1902), turbūt galintis vadintis Lenkijos geležinkelių karaliumi, įsiam- 
žino parašęs pranašišką veikalą Przyszia Wojna (Būsimasis karas, 
1898), kuriame teisingai numatė ekonominius Vokietijos-Rusijos ka- 
ro padarinius Lenkijai. Pramonės pasaulyje viešpatavo keturi bro- 
liai anglai - Thomas, Andrew, Alfredas ir Douglas Evansai, mašinų 
gamybos pradininkai. Inžinierius Stanistawas Lilpopas (1817-1866) 
jų verslą išplėtė iki geležinkelio riedmenų bei mechaninių įrankių 
gamybos. Lodzėje, verpimo fabrikų savininkų Fraenkelių, Poznans- 
kių ir Geyerių vadovaujamos augo tekstilės imperijos.!? 

Stambiąją buržuaziją, kaip ir senuosius didikų klanus, sudarė ne- 
daug, bet labai turtingų šeimų. Jos dažnai susigiminiuodavo vedy- 
bų ryšiais. Jų sėkmę laidavo be atvangos, nelyginant skruzdės, triū- 
siantys smulkesni verslininkai — pirkliai, brokeriai, restoranų šei- 
mininkai, laidojimo biurų savininkai, draudimo agentai, 
amatininkai, - kurie aptarnavo augančių miestų gyventojus. Len- 
kijos smulkioji buržuazija (drobnomieszczanstwo) išsiskyrė stipria Žy- 
dų grupe, nepakartojamu „žargonu“, manieringumu ir su niekuo 
nesulyginamomis socialinėmis ambicijomis. Išskyrus vieną kitą vie- 
tove, kur buvo susitelkęs stiprus pramoninis proletariatas, ji buvo 
vienintelė tarpinė grandis tarp aukštesniųjų klasių ir valstietijos. 

Valstybės tarnautojų kategorijai priklausė patys įvairiausi žmo- 
nės: nuo kelių tūkstančių rusų „tarnautojų aristokratų“, apdovano- 
tų žeme Lenkijoje po sukilimų, iki profesorių, mokytojų, inspekto- 
rių, valdininkų, karininkų, policininkų, raštininkų ar valstybinių 
miškų urėdų. Dėl ypač didelio valstybinės tarnybos politizavimo 
XIX a. čia pradėjo ryškėti aštrūs požiūrių skirtumai. Mokytojams, 

kurių ypač daug įsitraukė į tautinio atgimimo sąjūdžius, už tai tek- 
davo išgirsti lojaliai nusiteikusių kolegų kaltinimų. 

Atvirkščiai proporcingai biurokratams, nepriklausomų profe- 
sijų atstovų buvo gana nedaug. Gydytojai, teisininkai, žurnalistai 
ir techniniai konsultantai dažniausiai buvo baigę mokslus Pran- 
cūzijoje ar Vokietijoje. Čia itin įtempti santykiai vyravo tarp žydų 
ir nežydų. 

Išskirtinė biurokratijos padėtis sąlygojo ypatingą inteligentijos 
reikšmę. Kitaip nei Vakarų Europoje, čia inteligentija niekuomet ne- 
galėjo, net ir plačiąja prasme, prilygti „išsilavinusioms klasėms“, 
tad nenuostabu, jog nuolatos jautė tam tikrą politinį nepasitenkini- 
mą. Lenkijoje inteligentija susiformavo po padalijimų ir pelnė tau- 
tinio paveldo saugotojos vardą. Rašytojai, kritikai, dailininkai, stu- 
dentai, sudarę jos pagrindą, buvo kilę iš pačių įvairiausių sluoks- 
nių, tačiau dažniausiai iš titulą praradusių bajorų. Tarp inteligentų 
vyravo lenkai, prie jų šliejosi ir mėgdžiotojai bei konkurentai iš ne- 
lenkiškų bendruomenių."' 

Ženkliai pasikeitė ir dvasininkijos vaidmuo bei padėtis. Rusijoje 
ir Austrijoje katalikų kunigus kontroliavo ir pasaulietinė, ir bažny- 
tinė valdžia. Uždarius nemažai vienuolynų ir užgniaužus vienuo- 
lių ordinų šviečiamąją veiklą, parapijų kunigai pasijuto įstumti į 
patį su švietimu susijusių ar net ir politinių konfliktų sūkurį. Vis 
dėlto dvasininkija buvo viena iš nedaugelio visuomenės grupių, pa- 
jėgusių išlikti kaip atskiras luomas. 

Užtat viduriniame sluoksnyje buvo itin ryškūs visokie nukrypi- 
mai -jį sudariusios grupės, kurias apibrėždavo įvairūs turto, socia- 
linių funkcijų ar padėties kriterijai, neišvengė trinties. Vienintelis 
tas grupes siejantis dalykas buvo troškimas išsiskirti iš sunkų dar- 
bą dirbančių žmonių masių. Šis sluoksnis daugiausia klestėjo mies- 
tuose, tad jį būtų galima laikyti kaimo žemvaldžių klasės atitikme- 
niu mieste. 

Kai valstiečiai įgijo teisę laisvai keltis iš kaimo į pramonės cent- 
rus, sparčiai ėmė augti pramonės proletariatas. Nors gausumu atsi- 
liko nuo Vakarų Europos darbininkų klasės, kai kuriuose Lenkijos 

regionuose jis ženkliai pakeitė socialinę aplinką. Aukštutinėje Silezi- 
joje, Dąbrowos baseine ir ypač Lodzės apylinkėse - ten, kur 1800 m. 
dar žaliavo laukai, dabar susitelkė proletariatas. Per šimtmetį bend- 
ras didžiųjų miestų gyventojų skaičius padidėjo mažiausiai dešim- 
tį kartų. 1931 m. 12,7 procentų Antrosios Respublikos gyventojų 
dirbo pramonėje. 

Tačiau Lenkijos proletariato gyvenimo sąlygos šimtmečių sandū- 
roje buvo tikrai nepavydėtinos. Skurdas, prievarta, taip pat vyravu- 
sios pažiūros priminė Angliją prieš šimtą metų. Daugelio tų žmonių 
šaknys vis dar rėmėsi į amžinąsias kaimo tradicijas, tad jų, atvykusių 
į Lodzės ar bet kurio kito mažesnio miesto tekstilės fabriką, gyveni- 
mas virsdavo juodu pragaru be menkiausios prošvaistės. Šį pragarą 
užkūrė naujoji verslininkų ir direktorių padermė, vadinamieji Lodzer- 
menschen. Užvaldyti nežmoniškos aistros jie stengėsi kuo daugiau 
išspausti ne tik iš mašinų, bet ir iš savęs bei iš savo darbininkų: 


— Bet mums nėra vis tiek, mums - fabrikui, kuriame tamsta esi vienas iš 
milijono ratukų! Priėmiau tamstą ne tam, kad čia rodytum savo filantropiją, 
o tik tam, kad dirbtum. Tamsta keli sąmyšį čia, kur viskas pagrįsta tobuliau- 
siu funkcionavimu, taisyklingumu ir darnumu |...) 

- Aš ne mašina, aš žmogus. 

— Namie. Fabrike iš tamstos nereikalaujama nei žmogiškumo, nei huma- 
niškumo egzamino, fabrike reikalingi tamstos raumenys ir tamstos smege- 
nys, ir tik už tai tamstai mokame. Tamsta esi čia tokia pat mašina, kaip ir visi 
mes, tad ir daryk tamsta tik tą, kas tamstai priklauso. Čia ne vieta angeliš- 
kiems jausmams [...] 

Jį apgaubė sausas, įkaitintas oras. Didžiuliai skardiniai keturkampiai, pil- 
ni baisiai įkaitinto ir sauso oro, dundėjo tarytum tolima perkūnija, mesdami 
iš savęs nesibaigiantį spalvotų, sausų ir standžių medžiagų kaspiną. 

Ant žemų stalų, ant grindų, ant tyliai riedančių šen ir ten vežimėlių gulė- 
jo ištisos stirtos medžiagų, ir tame sausame, vaiskiame ore, salėj, kurios sie- 
nos buvo beveik ištisai iš stiklo, jos degė prislopinta padūmavusio aukso 
spalva, violetinio atspalvio purpuru, jūros žydryne, senu smaragdu - tary- 
tum krūvos metalinių skardų, blizgančių negyvu matiniu spindesiu. 

Vienmarškiniai ir basi darbininkai, pilkais veidais, užgesusiomis ir tary- 
tum čia šėlstančios spalvų orgijos išdegintomis akimis, judėjo tyliai ir auto- 
matiškai, būdami tik mašinų priedėliais. 

Kartais kuris nors iš jų žvelgdavo pro langą laukan, į Lodzę, kuri iš čia, iš 
penkto aukšto, dūlavo tūkstančių kaminų, stogų, namų, apnuogintų medžių 
išraižytoje migloje ir dūmuose; arba į kitą pusę, į laukus, plytinčius horizon- 
to gilumon, - į balzganą, purviną, pavasario potvynių apsemtą erdvę, ku- 
rioje kur ne kur dunksojo raudoni fabrikų pastatai, raudonuoją tolumoje pro 
miglas skausmingu šviežiai nuluptos mėsos atspalviu; į tolimas mažų, priglu- 
dusių prie žemės kaimų linijas, į kelius, besiraitančius per laukus juodu, pur- 
vu varvančiu kaspinu, šmėkščiojančiu pro nuogų topolių eiles. 

Mašinos ūžė be atvangos ir be atvangos švilpė palubėje pakabintos trans- 
misijos, kurios nešė jėgą į kitas sales; viskas judėjo tuo pačiu ritmu, kaip ir 
milžiniškos džiovyklų metalinės dėžės, kurios, priimdamos iš spaustuvės 
drėgnus audeklus ir išspjaudamos juos sausus, stovėjo tarytum visagališkai 
valdančio jėgos dievo koplyčios toje milžiniškoje, keturkampėje salėje, pil- 
noje liūdnų spalvų bei liūdnos kovo dienos šviesos, liūdnų žmonių. Boro- 
veckis jautėsi sutrikęs ir išsiblaškęs tikrino audeklus, ar nėra perdžiovintų 
arba sudegintų. 

„Kvailas vaikinas“, galvojo jis apie Horną. [...] Jis prisiminė kai kuriuos 
Horno žodžius, žiūrėdamas į tas tyliai dirbančių žmonių minias. 

— Buvau irgi toks [...]"? 


Kol nebuvo suklestėjusi rinkos ekonomika, apie darbo užmokestį 
pramonėje kalbėti išties sudėtinga. Lenkijos istorijoje neįmanoma 
atsiriboti nuo to, kad trys jos dalys priklausė trims skirtingoms vals- 
tybėms, todėl kokie nors apibendrinimai išvis neįmanomi (taip pat 
ir šis). Kaimas turėjo neišsenkamas darbo jėgos atsargas, tad nekva- 
lifikuotas darbas buvo pigus ir iki baudžiavos panaikinimo konku- 
ravo su nemokamu baudžiauninkų darbu. Kvalifikuotas darbas ir 
paslaugos, priešingai, buvo ypač vertinami. Taip atsirado milžiniš- 
ka diferenciacija. Aukštos kvalifikacijos technikai gaudavo didelius 
uždarbius, nekvalifikuoti darbininkai - menkus. Šiaip ar taip, maisto 
produktai buvo labai pigūs — už visiškai mažą uždarbį buvo gali- 
ma stebėtinai daug nupirkti. Paskutiniųjų senosios Respublikos gy- 
vavimo dienų duomenimis, pateiktais Tadeuszo Korzono, Karūnos 
vyriausiasis kancleris per metus uždirbdavo 14 000 zlotų, universi- 
teto profesorius - iki 10 000 zlotų, architektas - 2000 zlotų, dailidė - 
iki 1095 zlotų, o eilinis kareivis - 262 zlotus. Matachowskio kalvėje, 

Konskuose, 1788 m. kalvis meistras uždirbdavo iki 8000 zlotų per 
metus, mažiausiai apmokamas darbininkas - 4 zlotus per savaitę. 
Anuomet vienas svaras mėsos kainavo tik 10 grašių, vyriškų auli- 
nių batų pora - 15 zlotų, karvė - iki 50 zlotų, o Tyzenhauzo plo- 
niausio šilko jardas - 18 zlotų; elgetos išlaikymas Varšuvos policijai 
kainavo 280 zlotų per metus. Peršasi išvada, kad verčiau apsimo- 
kėjo būti Varšuvos elgeta nei karaliaus kareiviu. Praėjus keturias- 
dešimčiai metų, Biatogono liejyklos techninis direktorius, anglas 
Williamas Preacheris uždirbdavo 1040 rublių (6890 zlotų) per me- 
tus; mechanikas Janas Hurhautas - 600 rublių, o fabriko dailidė - 110 
rublių. Tuomet kostiumas kainavo 200 zlotų. 

Proletariato politizacija vyko šiek tiek vėliau nei valstiečių. Dar 
prieš susikuriant proletariato politinėms partijoms, spontaniškai at- 
sirado profesinės sąjungos (związki zawodowe). 

Lenkų profesinių sąjungų judėjimas Prūsijoje ir Austrijoje ėmė 
reikštis XIX a. paskutiniajame dešimtmetyje, o Rusijoje - po 1905- 
1907 m. revoliucijos. Pirmaisiais gyvavimo dešimtmečiais jis buvo 
perdėm vietinio pobūdžio. Profesinės sąjungos, kaip „horizonta- 
lios“ struktūros — kiekvienai iš jų priklausė pačių įvairiausių pro- 
fesijų bei interesų žmonės, - turėjo stiprią įtaką tam tikrame fabrike 
ar rajone, tačiau nedėjo jokių pastangų vienytis į centralizuotą orga- 
nizaciją. Jas pasišovė globoti įvairiaspalvės politinės grupuotės, joms 
gerinosi nacionalistinės bei katalikiškos labdaros organizacijos, Žy- 
dų, vokiečių ar ukrainiečių draugijos, o Rusijoje - caro policija. Re- 
ta kuri vadovavosi socializmo, juolab marksizmo, idėjomis. Labiau- 
siai profesinės sąjungos rūpinosi savo narių uždarbiu ir darbo sąly- 
gomis, bet ne politine ideologija ar tautine nepriklausomybe. 
Pastangos kurti bendrą politinį frontą kaskart žlugdavo. Tarpuka- 
riu veikė mažiausiai penkios atskiros profesinių sąjungų federaci- 
jos, ir kiekviena tvirtino turinti nemažą autoritetą visai darbininkų 
klasei. Profesinių draugijų sąjunga (ZSZ), kurioje dominavo PPS 
kairysis sparnas, 1921 m. turėjusi apie 501 000 narių, be paliovos 
konkuravo su Lenkijos profesinių sąjungų susivienijimu (ZZZ(P)), 
kur dominavo tautiniai demokratai, 1919 m. turėjusiu 570 000 na- 

rių. Iš kiekvienos prisiveisė gyvas galas smulkių organizacijų, ta- 
čiau abiem pavyko išvengti tiesioginės valdžios kontrolės. Socialis- 
tinė profesinė sąjunga, kuriai vadovavo Janas Kwapinskis (1885— 
1964) žengė sėkmingą žingsnį ir suvienijo žemės ūkio darbininkus. 
Komunistai, nepaisant du dešimtmečius trukusių mėginimų, ne- 
daug ką laimėjo, kol galiausiai 1945 m. griebėsi prievartos ir profe- 
sines sąjungas pavertė „vertikalia“, autoritarinei valdžiai paklus- 
nia struktūra. 

Partijos, kurios užsimojo ginti proletariato reikalą sąmoninges- 
nėmis politinėmis priemonėmis, buvo susiskaldžiusios dėl tų pa- 
čių nesutarimų, kurie draskė ir profesines sąjungas. Taip jau atsi- 
tiko, kad Lenkijos socialistų partija (PPS) buvo įkurta 1892 m., kaip 
tik tuo metu, kai tautinis atgimimas kėlė kur kas didesnį susido- 
mėjimą nei viltys sukurti beklasę visuomenę. Taigi, norėdama pa- 
traukti naujosios darbininkų klasės dėmesį, ji buvo priversta var- 
žytis su mažiau proletariškomis organizacijomis. Ypač aštrus konf- 
liktas kilo su Dmowskio tautiniais demokratais ir su Dmowskio 
aikštinguoju kūdikiu - Tautine darbininkų sąjunga (NZR,), kuri nuo 
1908 m. veikė visiškai savarankiškai. Tokiomis sąlygomis socialis- 
tai neišvengė begalinių skilimų. Lemtingiausias buvo 1906 m. ski- 
limas, kada PPS-Lewica pasuko keliu, kuris atvedė ją į antinacio- 
nalinę komunistų stovyklą, o PPS-Rewolucja pasirinko kitą kelią — 
veikė stačiai apsėsta tautinės nepriklausomybės idėjos. Po šio ski- 
limo partija nebeatsigavo. Sutelkusi savo dėmesį į Rusijos valdo- 
mą Lenkijos dalį, PPS neturėjo didelės įtakos kuriantis Lenkijos 
socialdemokratų partijai (PPSD) Galicijoje ar mažajai PPS Prūsi- 
jos valdomoje dalyje, su kuria 1919 m. balandį ji galiausiai susilie- 
jo. Per visą tarpukarį neišblėso jos konkurencija su komunistais, 
mat šių teorinė programa grėsė patraukti socialistų intelektualus, 
o nepaliaujama ardomoji veikla žlugdė masines socialistų organi- 
zacijas. (Žr. 22 skyrių.) Dviprasmiški partijos santykiai su Pilsuds- 
kiu, kuris anksčiau buvo vienas iš karingiausiai nusiteikusių jos 
aktyvistų, bei su Pilsudskio legionais taip pat kėlė daug sumaiš- 
ties. Kartą jai nusišypsojo laimė pabūti valdžioje - 1918-1919 m. 

Moraczewskio vyriausybėje, tačiau daugiau tai nebepasikartojo; 
nelabai sėkmingi buvo socialistų eksperimentai opozicijoje — su 
valstiečiais Centro kairės bloke 1929-1930 m. ir su komunistais 
Liaudies fronte 1935-1936 m. Ir vis dėlto visur — seime ar Senate, 
profesinėse sąjungose ar jaunimo organizacijose, tokiose kaip 
„Raudonieji berniukai skautai“, „Darbininkų universitetai“ - ji bu- 
vo svarbiausioji Lenkijos kairioji jėga, o kartu su PSL - dar ir vie- 
na iš dviejų masinių politinių organizacijų, kurios išliko po Ant- 
rojo pasaulinio karo. Lenkijos socialistų partijai yra vadovavę To- 
maszas Arciszewskis (1877-1955), Adamas Ciotkoszas (1901-1978), 
Ignacas Daszynskis (1866-1936), 1921-1928 ir 1931-1934 m. pir- 
mininkavo Hermanas Diamandas (1860-1931) ir Mieczystawas 
Niedzialkowskis (1893-1940). 

Kalbant apie apskritai viso lenkų proletariato stiprėjimą pažy- 
mėtina, kad ypač svarbu čia buvo didžiausio šalies miesto Varšu- 
vos, kurioje telkėsi daugiausia miesto darbininkų, augimas. XIX a. 
vienas po kito ėję politiniai pokyčiai, galima sakyti, beveik nesu- 
trikdė Varšuvos ekonominės ir socialinės raidos. Milžinišką psi- 
chologinį poveikį turėję 1794, 1830-1831, 1863-1864 m. sukilimai 
tik trumpam buvo pristabdę miesto plėtimąsi. Jau paskutiniais se- 
nosios Respublikos gyvavimo dešimtmečiais Varšuva buvo svar- 
bus prekybos centras ir klojo pamatus būsimoms pramonės įmo- 
nėms. 1784 m., greta karališkosios liejyklos prie Barbakano, gink- 
lų dirbtuvių Arsenale, porceliano fabriko Belwederyje ir garsaus 
Dangelio karietų fabriko Elektoralna gatvėje, čia veikė ne mažiau 
kaip 66 alaus daryklos, 27 malūnai ir 31 plytinė. Po Napoleono 
karų smarkiai padaugėjo darbo ieškančių žmonių. 1840 m. Varšu- 
vos gyventojų skaičius šoktelėjo iki 139 000, 1861 m. - iki 230 000, 
1900 m. - iki 594 000, o 1910 m. - net iki 764 000. Antroje XIX a. 
pusėje per Varšuvą ėjo penkios pagrindinės geležinkelio linijos, 
taigi ji tapo vienu iš svarbiausių Rytų Europos susisiekimo centrų. 
Palei naująsias geležinkelio linijas augo fabrikai, ypač vakariniuose 
ir rytiniuose priemiesčiuose. Metalurgijos pramonė darbo pasiūla 
pamažu stelbė senąsias maisto produktų apdirbimo bei tekstilės 

šakas. Buvo sukurtas platus socialinių paslaugų tinklas - dau- 
giausia užsienio koncesininkų iniciatyva. Vokiečiai pastatė duji- 
ne (1865), netrukus iškilo belgų, o vėliau švedų pastatytos tele- 
fonų stotys (1881), anglai pastatė vandentiekio ir kanalizacijos 
įmonę (1882), prancūzai - elektrinę (1903). Greta arklių traukia- 
mų tramvajų, kurie važinėjo po miestą nuo 1865 m. iki Pirmojo 
pasaulinio karo, į priemiesčius galėjai nuvykti siaurojo geležinke- 
lio traukiniais. 

Varšuvos centras praturtėjo svarbiais architektūriniais statiniais. 
Kongresinės karalystės laikotarpiu Antonis Corazzis rekonstravo 
buvusią Saksų aikštę. Banko aikštę papuošė neoklasicistiniai Lu- 
beckių rūmų, Finansų ministerijos ir Lenkijos banko fasadai (1828). 
Staszico rūmai — iš pradžių Mokslo bičiulių draugijos, dabar Lenki- 
jos mokslų akademijos būstinė - įgavo rusiškojo neobizantizmo 
bruožų. 1834 m. baigtas statyti Corazzio projektuotas Didysis teat- 
ras. Po Sausio sukilimo imta tiesti kelius bei tiltus, statyti įstaigas, 
bažnyčias, gyvenamuosius namus siekiant patenkinti priemiesčių 
poreikius. Greitą susisiekimą turėjo užtikrinti naujai suprojektuo- 
tos plačios alėjos, tokios kaip Aleje Jerozalimskie (Jeruzalės alėja) ir 
Nowy Šwiat (Naujas pasaulis). Išplėstas Krakowskie Przedmiešcie 
(Krokuvos priemiestis) dabar susisiekė su naujai išgrįsta Vyslos 
krantine. Po 250 laisvės metų jos krantus vėl sujungė trys staciona- 
rūs tiltai: kabantis Aleksandro tiltas (1865), pastatytas inžinieriaus 
Stanistawo Kierbedžio (1810-1899), strateginės reikšmės šiaurinis 
geležinkelio tiltas (1876) ir ilgasis Poniatowskio viadukas (1912). 
Dauguma iš dvylikos miesto rajonų gavo miesto rotušes, keletą iš 
jų, kaip antai Skaryszeve arba Pragoje, supo aikštės ir parkai. Prie 
trylikos miesto vartų pristatyti stilizuoti, arkadomis puošti paviljo- 
nai. Naujųjų bažnyčių stilius buvo tiek pat eklektiškas kiek ir religi- 
jos, kurioms jos tarnavo. Neogotika pasirinkta reformatų evangeli- 
kų bažnyčiai Leszne ir Šv. Florijono bažnyčiai Pragoje, neoromanti- 
ka - Šv. Petro ir Povilo bažnyčiai Koszykuose, neobarokas - Šv. 
Karolio Boromiečio bažnyčiai Powązkuose, o neobizantinis stilius — 
daugeliui rusų stačiatikių cerkvių. Buvo žengti pirmieji žingsniai 

pradedant planines miesto gyvenamųjų namų statybas, pirmoji iš 
jų - darbininkų gyvenamieji barakų blokai Czerniakėwe. Pradėta 
organizuoti miesto medicinos paslaugų sistema: 1866 m. atidaryta 
ligoninė Pragoje - senosios Kūdikėlio Jėzaus ligoninės filialas. Imta 
kurti rekreacines zonas, tam tikslui 1889 m. įsteigta Apželdinimo 
komisija, kad rūpintųsi parkais ir atvirų erdvių tvarkymu. Europos 
mastu visos šios naujovės nebuvo niekuo ypatingos, tačiau visa tai 
padarė Varšuvą vienu moderniausių Rusijos imperijos miestų. Čia 
ypač daug nusipelnė ilgametis miesto viršininkas, rusų generolas 
Sokratas Starynkevičius (1820-1892), ne sykį caro valdžią Peterbur- 
ge įtikinėjęs, kad reikia kelti Varšuvos gerovę. Tačiau niekas nega- 
lėjo paslėpti akivaizdžiai kyšančių Varšuvos dvasinio pavergimo 
simbolių. Šiaurinėje miesto dalyje, ant Vyslos kranto, buvo nugriauti 
15 000 žmonių namai, kad atsirastų vietos milžiniškai Aleksandro 
citadelei (1831-1865); miesto centre architektas Henrykas Marco- 
nis suprojektavo įspūdingą renesansinio stiliaus naująjį kalėjimą 
(1835) - gėdingąjį „Pawiak“; Saksų aikštėje įžūliai iškilo Šv. Alek- 
sandro Neviškio katedros siluetas (1912). Akivaizdu, kad citadelė 
su kalėjimu turėjo visiems priminti apie Rusijos galią, o katedra su 
penkiais paauksuotais kupolais ir 240 pėdų aukščio bizantiška var- 
pine - Šventosios Rusijos įsikūnijimas - buvo matyti kone iš kiek- 
vieno gatvės kampo. 

Varšuva daugeliu atžvilgių buvo menkai pasirengusi sutikti mies- 
tą užlpūdusią imigrantų bangą. Didžiuma socialinių paslaugų ins- 
titucijų atsirado gerokai vėliau ir neįstengė patenkinti tuometinių 
poreikių. 1890 m. tik vienas namas iš trijų turėjo vandentiekį, ir tik 
vienas iš penkiolikos - nors kokius kanalizacijos įrenginius. Didžiu- 
ma varšuviečių gyveno susispaudę nuomojamuose kambariuose 
daugiaaukščiuose namuose, aklinai supančiuose kiemą su vandens 
siurbliu. Dauguma gatvių buvo negrįstos, o palei jas ėjo atviri nute- 
kamųjų vandenų grioviai. Elektros energija visuotinai pradėta nau- 
doti tik paskutiniais metais prieš karą. Daugybę aukų nusinešdavo 
šiltinė ir tuberkuliozė. To meto mirtingumo rodiklis - 32 žmonės 
tūkstančiui gyventojų. Švietimo sistema vos gyvaliojo. Į vienintelį 

rusišką universitetą patekdavo abiturientai iš šešių berniukų ir ke- 
turių mergaičių gimnazijų. Priimdavo į universitetą daugiausia tik 
proteguojamus rusų valdininkų sūnus ir dukras. Rusų valdinės pra- 
dinės mokyklos nebuvo populiarios; dauguma mieliau rinkdavosi 
privačias slaptas lenkų ar žydų mokyklas. 1882 m. 46 procentai mies- 
to gyventojų neturėjo jokio išsilavinimo. Niekuomet nebuvo leista 
kurtis jokioms savivaldos institucijoms. Varšuva buvo tiesiogiai pa- 
valdi Rusijos karinei valdžiai nuo pat Lapkričio sukilimo nuslopi- 
nimo, išskyrus neilgai trukusį Wielopolskio eksperimentą 1862- 
1863 m. Caro skiriamą miesto viršininką kontroliavo viršininko pa- 
vaduotojas, kuris paprastai būdavo vyriausiasis Trečiojo skyriaus 
atstovas. Visą politinę veiklą griežtai kontroliavo policija. Šiuo po- 
žiūriu iš Varšuvos buvo visiškai atimtos miesto savivaldos teisės, 
kuriomis naudojosi kiti panašaus dydžio Rusijos miestai. 

Neatpažįstamai pasikeitė Varšuvos bendruomenė. Šimtmečio 
pradžioje miesto plebsą daugiausia sudarė nepriklausomi krautu- 
vininkai ir amatininkai, kurių 1854 m. buvo per 15 000. Vėliau au- 
ganti darbo jėga darėsi vis labiau priklausoma nuo didesnių įmo- 
nių, valdomų pasiturinčių verslininkų. Pramonės darbininkų skai- 
čius padidėjo trigubai ir keturgubai, ir šimtmečio pabaigoje perkopė 
40 000. Tuo pat metu ėmė ryškėti atskira nekvalifikuotų darbinin- 
kų klasė, dėl to plėtėsi ir valdininkija. Visuomenės hierarchijos vir- 
šūnėje senųjų miesto didikų vietą užėmė naujoji vokiečių ir žydų 
buržuazija - Fraenkeliai, Epsteinai, Rosenai, Bergsonai, Steinkelle- 
riai ir Kronenbergai. Kasdienybe tapęs skurdas ir neviltis, matyt, ir 
bus paženklinęs varšuviečius ypatingu kovingumu, godumu, am- 
bicingumu, ryžtu bet kokia kaina išnaudoti visas galimybes, ku- 
rias siūlė be saiko augantis ir tirštai apgyvendintas miestas. Var- 
šuvos gatvėse galėjai sutikti ne tik elegantiškų gražuolių, bohemų 
ar verslininkų; kelią tekdavo skintis ir pro ne ką retesnį elgetų, 
prostitučių, kareivių, rusų ledų pardavėjų būrį. Iš tos beprotiškos 
įtampos ir ambicijų, kurias taip aukštino anuometinė literatūra, 
labai taikliai šaiposi Cyprianas Norwidas savajame Recepte Varšu- 
Vos romanui: 


LIAUDIES MASIŲ IŠKILIMAS 235 


Tris kvailus bajorus perpjaukit pusiau, 

Pasidarys šeši - pridėkite žydų ir valdytojų, 

Pamaišykite plunksna arba rimbu išplakite, 

Įpilkite vandens, ir turėsite visą tomą — 

Pašildykite, o jei turite laiko - pamylėkite! 

Įpjaustykite ponų, iš gėdos raudonų, 

Lyg ridikėlių, panardinkite - intriga bus stipresnė, 

Pridėkite maišą rublių - išmaišykite ir iškrėskite.!5 
Tarp sparčiai gausėjančių Varšuvos gyventojų ypatingais tempais 
išsiskyrė žydų bedruomenė. 1781 m. jų buvo 5000, 1810 m. šoktelė- 
jo iki 15 000, 1876 m. - 98 968, o per 1897 m. imperijos gyventojų 
surašymą jų jau buvo 219 141; atitinkamai tai sudarė 4,5 procento, 
18,1 procento, 23,8 procento ir 33,9 procento visų miesto gyventojų. 
Tokį šuolį galėjo nulemti du veiksniai: nepaprastai staigus natūra- 
laus prieaugio padidėjimas ir iš dalies žydų imigrantų antplūdis iš 
rytinių Sėslumo ribos sričių. Varšuvoje gyventojams darėsi ankšta. 
Plito visiškas ar dalinis nedarbas, neišvengiamai augo socialinė įtam- 
pa. Varšuvoje nuolat daugėjo žydų, įją plūste plūdo nepajėgiantys 
savęs išlaikyti žmonės. Pasitraukti iš geto buvo sunku, nors oficia- 
liai leidžiama. Tokios gyvenimo sąlygos buvo plačiai aptarinėja- 
mos, ypač kairiojo sparno apžvalgininkų, nes visa tai žeidė jų vi- 
suomenine sąžinę. Antai Stefanas Žeromskis romane Ludzie bezdomni 
(Benamiai žmonės, 1900) piešia išsamų to meto tikrovės vaizdą: 


Siaurais praėjimais, tarp kioskų ir krautuvėlių Judymas pasiekė Krochmal- 
ną. Gatvelė, veikiau panaši į griovį, buvo nuplieksta kaitrių saulės spindu- 
lių. Iš siauro skersgatvio, jungiančio Cepla gatvę su aikšte, sklido smarvė 
tartum iš lavoninės. Po senovei ten knibždėjo žydų skruzdėlynas. Ant šali- 
gatvio, kaip ir anksčiau, sėdėjo sena liguista žydė, parduodanti virtas pu- 
pas, pupeles, žirnius ir moliūgų sėklas. Vienur kitur šmaižiojo sodos van- 
dens pardavinėtojai su indais prie šono ir stiklinėmis rankose. Vien tik pa- 
mačius nešvarioje skurdžiaus rankoje stiklinę, apskretusią sudžiūvusiu si- 
rupu, darėsi šleikštu. Viena tokia vandens pardavinėtoja stovėjo prisišliejusi 
prie mūro. Nudriskusi buvo beveik nuogai. Veidas išgeltęs, negyvas. Ji lau- 
kė pačioje saulės atokaitoje, nes ten einantieji žmonės galėjo būti labiausiai 
ištroškę. Rankose ji laikė du butelius raudono skysčio, matyti, kažkokios 

sunkos. Išbalusios jos lūpos kažką šnibždėjo. Gal tai buvo kvietimas atsiger- 
ti, galjo, Adonai, vardas, kurio nedrįsta ištarti mirtingieji, gal skurde ir pur- 
ve lyg kirminas išsiritęs prakeikimas saulei ir gyvenimui [...) 

Dešinėje ir kairėje stovėjo atdaros mažutės krautuvėlės - įmonės, pasibai- 
giančios netoli slenksčio, tarsi popieriumi išklijuoti stalčiai. Tokioje parduo- 
tuvėje ant medinių lentynų gulėjo už kokius tris rublius papirosų, o arčiau 
durų praeivius viliojo virti kiaušiniai, rūkytos silkės, šokolado plytelės ir 
patrauklios formos saldainiai, sūrio riekutės, baltos morkos, česnakai, svo- 
gūnai, pyragaičiai, ridikai, žirnių ankštys, „košer“ dešrelių dėžės ir stiklai- 
niai su aviečių sunka vandeniui. 

Kiekvienoje tokioje krautuvėlėje ant grindų juodavo purvo sluoksnis, ku- 
ris net kaitroje išlaiko savotiškai malonią drėgmę. Po tą mėšlyną ropinėjo vai- 
kiūkščiai purvinais skarmalais ir patys purvini neapsakomai. Kiekviena tokia 
lindynė teikė prieglobstį keletui žmonių, kurie ten leido savo gyvenimą erze- 
liodami ir dykinėdami. Jos gilumoje paprastai sėdi šeimos galva, pažaliavęs 
melancholikas, kuris nuo aušros iki vėlyvo vakaro nesikelia iš vietos, spokso į 
gatvę ir gaišta laiką, svajodamas apie visokias verslo šelmystes. 

Keletas žingsnių toliau pro atdarus langus galima matyti dirbtuvių vidų, 
kur po žemomis lubomis trumpina sau gyvenimą susikūprinę vyrai ir mote- 
rys. Čia buvo batų dirbtuvė - tamsus rūsys, iš kurio sklido baisus tvaikas, o 
tuojau pat šalimais įmonė, gaminanti dievobaimingoms žydėms perukus. 
Tokių perukų dirbtuvėlių čia buvo keliolika iš eilės. Išblyškusios, pageltu- 
sios, apmirusiais veidais merginos, pačios nesipraususios ir nesišukavusios, 
kruopščiai skirstė plaukų sruogas [...] Iš kiemų, durų, net senų, skarda ar 
čerpėmis dengtų stogų, kur eilėmis dūksojo palėpių langai, nuolat kyšojo 
liguisti, sulysę, ilganosiai, pažaliavę, grublėti veidai ir žvelgė paraudusios, 
ašarotos arba viskam abejingos iš vargo akys, kurios amžiname liūdesy sva- 
joja apie mirtį.!* 


Laikas ėjo, bet gyvenimas nelengvėjo. Pirmaisiais XX a. dešimtme- 
čiais, kai nežydų proletariato augimo tempai sulėtėjo, Varšuvos žy- 
dai turėjo visas galimybes tapti absoliučia dauguma. 1918 m. jų bu- 
vo 319 000 ir tai sudarė 42,2 procento visų gyventojų. Stebėtinas 
paradoksas - nepriklausomybės paskelbimo išvakarėse Lenkijos sos- 
tinėje nelenkų buvo tiek pat kiek lenkų. Varšuva buvo priglaudusi 
daugiau žydų nei kuris kitas Europos miestas, ir tik Niujorkas ne- 
leido jai pelnyti svarbiausio žydų prieglobsčio pasaulyje šlovės. Vė- 

liau prasidėjo šiokio tokio Varšuvos žydų smukimo laikotarpis. 3- 
iajame dešimtmetyje į miestą vėl plūstelėję valstiečiai sustiprino len- 
kų padėtį; kita vertus, savaime sumažėjo ir pati žydų bendruome- 
nė, nes nemaža dalis jaunimo pasitraukė į Vakarus. 1939 m. žydų 
gyventojų skaičius padidėjo gana nežymiai - iki 375 000, ojų santy- 
kinė dalis - 29,1 procento - netgi smuktelėjo iki prieš penkis de- 
šimtmečius buvusio lygio. 

Antrosios Respublikos laikotarpiu 1918-1939 m. Lenkijoje vyk- 
dytos socialinės reformos nebuvo labai sėkmingos. Tačiau sociali- 
niai Antrojo pasaulinio karo padariniai nustelbė visa, kas buvo at- 
sitikę per šimtmetį nuo baudžiavos panaikinimo. Nacių ir sovietų 
teroras palietė be išimties visas klases. Šviesuomenę ir pasiturin- 
čiuosius užgriuvo nepakeliamos kančios. Tautinės mažumos sunai- 
kintos. Išžudyta bemaž dešimtadalis inteligentijos, stambiųjų žem- 
valdžių, buržuazijos ir valstybės tarnautojų. Tie, kuriems pavyko 
išlikti, kone visi prarado savo turtą ar anksčiau turėtą pajamų šalti- 
nį. Per visą šį žaibišką ir šiurpų naikinimo procesą tik valstietija ir 
proletariatas liko beveik nepaliesti. 

Taigi socialinės revoliucijos Liaudies Lenkijoje neprireikė. Visuomenė 
didžia dalimi jau buvo sulyginta - tai padarė karas. O stojus liaudies 
demokratijos valdžiai, visa, kas dar buvo likę, atiteko liaudžiai. 


SEPTINTAS SKYRIUS 


KOŠCIOL 
Romos katalikų bažnyčia Lenkijoje 


Romos katalikų bažnyčiai Lenkijoje, kaip ir kituose kraštuose, visa- 
da labiausiai rūpėjo sielovada. Svarbiausia dvasininkų priedermė 
buvo skleisti tikėjimą, teikti sakramentus, rūpintis gyvaisiais ir mi- 
rusiais. Visais amžiais daugiausia energijos Bažnyčia skyrė tikin- 
čiųjų gyvenimams, o ne viešajam valstybės ar tautos gyvenimui. 
Katalikų akimis, per visą Lenkijos krikščionybės tūkstantmetį ji ne- 
nuilstamai kovojo prieš tamsybę ir nuodėmę, ir tai buvo kova, ku- 
rioje amžinosios tikėjimo vertybės visada pranokdavo laikinas nuos- 
tatas, padiktuotas vyraujančios visuomeninės santvarkos. Ištikima 
principui, jog vienos sielos išgelbėjimas suteiks daugiau džiaugs- 
mo danguje nei visos lenkų tautos išlikimas šioje žemėje, Bažnyčia 
tradiciškai skelbėsi stovinti nuošaly nuo žemiškų politikos reikalų. 
Tokio jos nusistatymo negali nepaisyti net ir tie istorikai, kurie de- 
dasi katalikų tikslus suprantantys geriau nei patys katalikai. 

Vis dėlto būtų klaidinga manyti, kad Bažnyčia galėtų atsieti sa- 
vuosius reikalus nuo pasaulio, kuriame ji egzistuoja. Net ir pats di- 
džiausias idealistas katalikas pripažins, kad siela tobulėja per kūno 
kančias; o materialistinių pažiūrų istorijos vertintojai Bažnyčios at- 
sidėjimą dvasinei veiklai nesunkiai paaiškins jos galia, turtais ir pa- 
dėtimi. Romos katalikų bažnyčia, patinka jai tai ar ne, nuolatos bu- 
vo Lenkijos politinio gyvenimo dalis. Ne tik todėl, kad egzistavo 
kaip turtinga, sena ir garbinga institucija, bet ir tuo, kad veikdama 
įtaką politinių įvykių raidai. Ne mažiau svarbu ir tai, jog Romos ka- 
talikų Bažnyčiai pavyko išlikti vienai iš nedaugelio gijų, siejančių Len- 

kiją su josios praeitimi. Karalystės, dinastijos, respublikos, partijos ir 
valdžios ateina ir nueina, o Bažnyčiai lemta gyvuoti per amžius.! 

Po padalijimų senoji Lenkijos bažnytinė provincija buvo sudras- 
kyta į gabalus. Šešios Galicijos diecezijos pateko Lvovo arkivysku- 
po metropolito valdžion. Šešias diecezijas, prijungtas prie Rusijos, 
perėmė Mogiliavo arkivyskupas, kuris vėliau tapo visų Rusijos im- 
perijos katalikų metropolitu. Dar penkios atiteko Prūsijai. Gniezno 
vyskupijos, 1795 m. prijungtos prie Prūsijos, 1807 m. atsidūrusios 
Varšuvos kunigaikštystėje, o 1815 m. vėlei grąžintos Prūsijai, met- 
ropolito pareigas 1818 m. perėmė naujai paskirtas Varšuvos arki- 
vyskupas; caro reikalavimu jis tapo Kongresinės karalystės, pada- 
lytos į septynias diecezijas, Bažnyčios galva. Toks suskirstymas su 
nežymiais pokyčiais išsilaikė visą šimtmetį. Vroclavo arkivyskupas, 
kuris administravo Brandenburgo ir Silezijos Bažnyčią, bei Varmi- 
jos vyskupas, kurio žinioje buvo visas Pamarys ir Vakarų Prūsija, 
buvo tiesiogiai pavaldūs Romos kurijai. Krokuvos vyskupija, 
nusmukusi iki vyskupo neturinčio vikariato, 1875 m. buvo padary- 
ta arkivyskupija ir pavesta paeiliui trims įtakingiausiems savo me- 
to Lenkijos Bažnyčios veikėjams — kardinolui Albinui Dunajews- 
kiui (1817-1894), kardinolui kunigui Janui Puzynai (1842-1911) ir 
kardinolui kunigui Adomui Steponui Sapiegai (Adam Stefan Sa- 
pieha, 1867-1951). 1925 m. Vatikanas ir Lenkijos Respublika pasi- 
rašė konkordatą, kuriuo buvo atkurta vieninga Lenkijos bažnytinė 
provincija su penkiomis metropolinėmis vyskupijomis - Gniezno- 
Poznanės, Varšuvos, Vilniaus, Lvovo ir Krokuvos. 

Permainingai klostėsi ir Lenkijos primo institucijos padėtis. 1794 m. 
balandį mirus įtariamam savižudybe Michatui Jerziui Poniatows- 
kiui, karaliaus broliui ir paskutiniam Respublikos primui, jo vieta 
liko tuščia. Aukščiausios Bažnyčios vadovo pareigos 1807-1818 m. 
buvo suteiktos Gniezno arkivyskupui grafui Ignacui Raczynskiui 
(1741-1823), kuris vadovavo Varšuvos kunigaikštystės, o vėliau 
Kongresinės karalystės Bažnyčiai. 1818-1829 m. šias pareigas dar 
ėjo jo įpėdinis Varšuvoje, tačiau vėliau jos nebebuvo patvirtintos. 
Galicijoje šios pareigos buvo suteiktos vieninteliam Lvovo arkivys- 

kupui Andrzejui Alojzui Ankwiczui (1774-1838). Nuo 1919 m. Len- 
kijos primo rezidencija vėl sugrąžinta į Gniezno vyskupiją, o šias 
pareigas ėjo tik trys dvasininkai - kardinolas Edmundas Dalboras 
(1869-1926), kardinolas Augustynas Hlondas (1881-1948), o nuo 
1948 m. garbusis kardinolas Stefanas Wyszynskis (1901-1981). 

Padalijimų epochoje visų trijų imperijų valdžios be jokių skru- 
pulų kišosi apskritai į religinius reikalus, o ypač - į Bažnyčios gyve- 
nimą. Austrijos imperatorius Juozapas II (1780-1790) ėmėsi vykdy- 
ti Bažnyčios pajungimo valstybei politiką. Uždraudė siųsti skun- 
dus į Romą, be imperatoriaus sutikimo neleido spausdinti 
popiežiaus ar Bažnyčios dekretų. Bažnyčių mokyklos ir kunigų se- 
minarijos buvo paverstos pasaulietinėmis valstybinėmis kolegijo- 
mis. Uždaryta šimtai vienuolynų, o jų turtas nusavintas. 

Prūsijoje katalikų dvasininkiją kontroliavo Protestantų konsisto- 
rija. Nuo 1816 m. pradėtų vienas po kito likviduoti vienuolynų tur- 
tas buvo skiriamas pasaulietinei dvasininkijai išlaikyti bei valstybi- 
niam švietimui remti. Aršus ginčas, įsiliepsnojęs 1839-1840 m. dėl 
mišrių vedybų, priminė XIX a. 8-ojo dešimtmečio įvykius, susiju- 
sius su kulturkampfu. 

Rusijoje religinės laisvės garantijos, maloningai paskelbtos Jeka- 
terinos II po pirmojo padalijimo, buvo visiška priešingybė tai ilgai 
ir liūdnai persekiojimų istorijai, kurią teko išgyventi Romos katali- 
kams ir ypač unitams. Katalikų atžvilgiu carų politika buvo nepa- 
lenkiama - visi Bažnyčios reikalai turi būti tiesiogiai pavaldūs pa- 
saulietinei valdžiai. Tuo tikslu buvo griežtai prižiūrimi visi pasky- 
rimai, nutraukti visi dvasininkų ryšiai su Roma, kontroliuojami 
materialiniai Bažnyčios ištekliai, o nuo 1801 m. Peterburge įsteigta 
valstybės kontroliuojama priežiūros institucija - Šventoji kolegija. 
Visa tai įgyvendinus buvo galima nebepaisyti Vatikano protestų 
ir reikalavimų. Jei Rusijai buvo paranku, ji galėjo ignoruoti bet 
kurį Romos dokumentą, net ir bule dėl Jėzuitų ordino paleidimo. 
Iš 1847 m. bei 1883 m. konkordatų netgi atvirai šaipytasi. Jau nuo 
pat pradžių administruoti Romos katalikų bažnyčią Rusijoje lyg ty- 
čia buvo patikėta visam būriui neišmanėlių, imperatorės pataikū- 

nų, kuriems visai nerūpėjo ginti Bažnyčios reikalus nuo patvaldys- 
tės išpuolių. Po Lapkričio sukilimo uždaryta bemaž pusė lotyniš- 
kosios tradicijos vienuolynų, veikusių Rusijos Lenkijoje, o algas dva- 
sininkams ėmėsi mokėti valstybė. Už susirašinėjimą su Roma be 
oficialaus leidimo buvo tučtuojau baudžiama deportacija. Visus pa- 
mokslus, pranešimus ir religinius leidinius tvirtino caro cenzūra. 
Visas seminarijas inspektavo caro policija. Po Sausio sukilimo dau- 
guma katalikiškų vienuolių ordinų buvo išvaikyti. Visa bažnyčioms 
priklausanti žemė nusavinta drauge su katalikiškų parapijų globė- 
jų pasauliečių dvarais. Vadovauti Šventajai kolegijai buvo pavesta 
Vidaus reikalų ministerijai, o stebėti bendrus kolegijos ir vyskupijų 
kurijų reikalus skiriami pasaulietinės policijos patvirtinti žmonės. 
1870 m. Vilniaus vyskupijoje įsiplieskė atviras konfliktas - mat Baž- 
nyčios liturgijoje buvo pamėginta vartoti rusų kalbą. Vienintelis da- 
lykas, kurį galima pasakyti apie religinį pakantumą Rusijoje, tas, 
kad čia niekuomet nebuvo užsimota urmu uždaryti visas Romos 
katalikų bažnyčias. 

Visai kitokia carų politika buvo unitų atžvilgiu - juos siekta vi- 
siškai išnaikinti. Unitai, kurių protėviai kadaise išsižadėjo stačiati- 
kybės, buvo laikomi persimetėliais ir išdavikais. Užtat neatsitikti- 
nai pasirinktas prievartinis būdas atversti juos į stačiatikybę. Ši kam- 
panija pradėta 1773 m., kai pasirodė Jekaterinos II dekretas dėl 
tikėjimo laisvės.? Tolesniais dešimtmečiais senąsias lenkų provinci- 
jas — Volynę, Podolę ir Ukrainą - lankydavo stačiatikių „misija“, 
nešina ugnimi ir kardu. Nepaklusniuose kaimuose apgyvendinda- 
vo kazokus ir leisdavo jiems čia nevaržomai plėšikauti, lėbauti ir 
žudyti tol, kol valstiečiai nusileisdavo. Unitų dvasininkams tekda- 
vo rinktis viena iš dviejų - paklusnumą arba prievartą. Tėvams bū- 
davo grasinama atimti vaikus arba juos suluošinti. Užsispyrėlius 
kankindavo ir žudydavo. Atsivertėliams gausiai atlygindavo. Paskui 
save palikdami kraujo ir pažeminimo, masinių savižudybių ir bai- 
siausių kančių pėdsakus, imperatorės misionieriai atėmė iš unitų 
didžiumą bažnyčių ir formaliai atvertė apie keturis penktadalius 
žmonių. Dvi vėlesnės operacijos —- pirmoji, Nikolajaus I vykdyta 

Rusijos imperijoje 1827-1839 m., ir antroji, Aleksandro II vykdyta 
buvusioje Lenkijos karalystėje 1873-1875 m., - šią kampaniją neiš- 
vengiamai turėjo užbaigti. Pirmuoju atveju caras įkūrė atskirą Uni- 
tų kolegiją, taip atskirdamas unitus nuo katalikų hierarchų globos, 
o po to paliepė dar likusias unitų vyskupijas įjungti į stačiatikių 
vyskupijas. Minint šį įvykį buvo nulietas medalis su įrašu: „Atskir- 
ti neapykantos 1595 metais, sujungti meilės 1839 metais“. Antruoju 
atveju, unitų bendruomenės lenkiškose provincijose naikinimas ta- 
po rusinimo politikos įžanga. Kaip įprasta, vajus pradėtas ne be 
ginkluotų kazokų pagalbos: 


Pratuline, Janėwo apskrityje, kazokų būrys atidengė ugnį ir nušovė trylika 
žmonių. Tiems veiksmams vadovavo apskrities vietininkas Kutaninas ir pul- 
kininkas Steinas. Likę gyvi buvo surakinti grandinėmis ir išsiųsti į Biatų ka- 
lėjimą, kur jie ėjo giedodami giesmes [...] Senas valstietis vardu Pikuta atsi- 
sakė paklusti, o jo žodžius valdytojo akivaizdoje kartojo visi Pratulino žmo- 
nės: „Prisiekiu savo žilais plaukais, dėl savo sielos ramybės ir trokšdamas 
regėti Dievą savo mirties valandą, kad neišduosiu nė vieno mūsų tikėjimo 
žodžio, kaip to nepadarys nė vienas mano kaimynas. Šventieji kankiniai pa- 
tyrė tiek daug persekiojimų, o mūsų broliai praliejo tiek daug kraujo, tad 
turime sekti jų keliu.“ Kai vienai moteriai liepė pasirašyti stačiatikybės do- 
kumentą grasindami išsiųsti į Sibirą, toji atsisakė. „Tada paimsime tavo vai- 
ką.“ „Imkite, - tarė ji. - Dievas juo pasirūpins.“ Palaiminusi vaiką, ji atidavė 
jį į banditų rankas. Jos vardas buvo Kraiczka [...]* 


Tokios scenos kartodavosi viename kaime po kito.? Galiausiai Uni- 
tų bažnyčia buvo tiek išsekinta, jog vos begalėjo pasinaudoti trum- 
pa pakantumo pertraukėle 1906-1914 m. Jei pavykdavo, unitai ras- 
davo prieglobstį tarp bendratikių kitapus sienos, Galicijoje. Tero- 
ras, kurį teko iškęsti unitams dėl aklo persekiotojų fanatizmo, buvo 
tarsi dvasinis precedentas ideologinio valymo, siautėjusio sovieti- 
niais laikais. 

Tikrosios Rusijos politikos užmačios, greta kitų dalykų, puikiai 
atsispindėjo įstatymuose, kurie reguliavo katalikų ir stačiatikų san- 
tykius. Katalikų kunigams buvo draudžiama teikti sakramentus jų 
parapijose neįregistruotiems žmonėms, o pagal 1847 m. konkorda- 

to sąlygas visų, atsivertusių iš stačiatikybės į katalikybę, iškart lau- 
kė tremtis į Tomsko ar Tobolsko gubernijas Sibire. Mišrios vedybos 
praktiškai buvo neįmanomos ne dėl katalikiškų normų, apibrėžian- 
čių vaikų religinį auklėjimą, bet dėl to, kad caro valdžia ėmė pre- 
tenduoti į teisę paimti tokius vaikus valstybės globon. Kartu įvai- 
riausiais būdais buvo skatinami katalikai, atsivertę į stačiatikius. Net 
ir nusikaltėlis galėjo būti visiškai atleistas nuo bausmės su sąlyga, jei 
priims stačiatikių tikėjimą, o jo žmona galėjo išsiskirti ir dar kartą 
ištekėti. Priešingai rusų Bažnyčioje nusistovėjusiai praktikai, katali- 
kų ekskunigai, įšventinti stačiatikiais, gaudavo leidimą vesti. 
Vatikano laikysena, švelniai tariant, buvo dviprasmiška. Nors kai 
kurių popiežių motyvai kelia prieštaringų minčių, aišku viena - Ro- 
mos kurijai nepavyko įtikinti lenkų katalikų gerais Bažnyčios va- 
dovų ketinimais. Per visą padalijimų laikotarpį lenkų siekių Vati- 
kanas, atrodo, nepalaikė, o kartais parodydavo ir visai atvirą prie- 
šiškumą. Baimindamasi stipraus ryšio, kuris tautinį išsivadavimą 
siejo su socialiniu radikalizmu, kurija nematė reikalo Bažnyčiai gi- 
nant lenkų pusę pernelyg energingai kištis į didžiųjų valstybių vi- 
daus politiką. Toje epochoje, kai carizmas buvo laikomas svarbiau- 
siu visuomeninės tvarkos garantu, visuose politiniuose reikaluose 
buvo skatinama vadovautis posakiu: „Kas ciesoriaus - ciesoriui“. 
Lenkų katalikai nuolat buvo raginami nukreipti savo mintis į amži- 
nuosius dalykus, o žemiškuosius reikalus palikti tvarkyti teisėtai, 
pateptajai valdžiai. Paskutinį XVIII a. dešimtmetį Roma į senosios 
Respublikos agoniją žvelgė kaip į pelnytą atpildą jakobinams ir lais- 
vamaniams, kurie neva ir atvedę šalį į prapultį. Pasibaigus Napo- 
leono epochai, Romos diplomatijos prioritetu tapo Šventosios 5ą- 
jungos palaikymas, vadinasi, ir netiesioginis Lenkijos padalijimų 
amžinumo pripažinimas. Šimtmečio pabaigoje išleistoje popiežiaus 
Leono XIII enciklikoje visiems lenkų vyskupams atvirai buvo šlo- 
vinamas trilojalizmo principas. Aišku, klaidinga manyti, kad Vati- 
kano santykiai su Lenkiją pasidalijusiomis valstybėmis buvo labai 
geri. Sunkumų tolydžio rasdavosi ne tik bendraujant su stačiatikiš- 
kąja Rusija ar protestantiškąja Prūsija, bet ir su katalikiškąja Austri- 

ja, kurioje dar ilgai tvyrojo Juozapo II epochos dvasia. Nė viena iš 
stipriųjų imperijų nebuvo pasirengusi suteikti Katalikų bažnyčiai 
teisės savo nuožiūra skirti dvasininkus į bažnytinius postus, valdy- 
ti Bažnyčios nuosavybę ar jaunuomenės švietimą. Dėl to Vatikanas 
nesiryžo rizikuoti dar labiau pabloginti Bažnyčios ir valstybės san- 
tykius. Popiežiai neturėjo tiesioginių priemonių paveikti tuos val- 
dovus, kurie pamynė religinio pakantumo principą, tačiau nepa- 
norę viešai ginti teisingumo ir gailestingumo labai pakenkė savo 
moraliniam autoritetui.“ 

Lenkija jautėsi labai įžeista, kai Vatikanas nepalaikė nė vieno iš 
krašte kilusių sukilimų. Nors Baro konfederatai save laikė didžiau- 
siais katalikų tikėjimo gynėjais, nei Klemensas XIII, nei Klemen- 
sas XIV neištarė nė žodžio, kad juos užtartų. Pastarasis dargi atvi- 
rai sveikino pirmąjį padalijimą džiaugdamasis, kad „apaštališkoji 
imperatorė“ Marija Teresė nuo šiol galės sėkmingiau globoti Baž- 
nyčią. 1792 m. Pijus VI palaimino Targovicos konfederatų siekius 
„atnešti į Respubliką ramybę ir laimę“. 1793 m. jis atmetė Lenki- 
jos ambasadoriaus prašymą padėti prieš Rusiją; o 1795 m., apim- 
tas siaubo dėl Varšuvoje minios pasisavinto bažnyčios sidabro ir 
savavališko susidorojimo su prelatais, paliepė Bažnyčios hierar- 
chams visapusiškai bendradarbiauti su Lenkiją pasidalijusiomis 
valstybėmis. 1832 m. Grigalius XVI pasmerkė Lapkričio sukilimą 
žodžiais, kurių vėliau jam buvo sunku išsiginti. „Tos baisios ne- 
laimės, - rašė jis enciklikoje Lenkijos vyskupams, - kyla iš vienin- 
telio šaltinio - apgavysčių ir melo skleidėjų, religijos pretekstu ke- 
liančių galvas prieš teisėtą kunigaikščių valdžią, veiksmų“. Per 
Sausio sukilimą Pijus IX delsė kritikuoti Rusijos elgesį, kol sukilė- 
liai buvo galutinai sutriuškinti. Jo 1864 m. balandžio 24 d. encikli- 
ka, smerkianti „valdovą, kuris engia savo valdinius katalikus“, pra- 
dedama skausmingais žodžiais Vae mihi guia tacui (Vargas man, 
kad tylėjau...). Šimtmečio pabaigoje Bažnyčiai nuolatinį nerimą kė- 
lė Lenkijos tautinio judėjimo sąsajos su socializmu, ypač ryškios 
PPS programoje. Tik 1920 m. rugpjūtį, kada būsimasis popiežius 
Pijus XII, tuomet dar popiežiaus nuncijus Varšuvoje, pats atsisto- 

jo ant Radzymino tvirtovės sienos ir prakeikė besiartinančias an- 
tikristo ordas, Vatikanas pirmą kartą aiškiai išreiškė savo palankų 
požiūrį į Lenkijos klausimą. 

Paprastiems lenkų katalikams, kurių daugeliui tvirtas tikėjimas 
tapo vienintele paguoda kenčiant svetimšalių priespaudą, buvo su- 
nku suprasti tokį akivaizdų Vatikano abejingumą. Tarp intelektua- 
lų ir patriotų jis virto nežabotos satyros objektu. Kas gali paneigti 
garsiojo dialogo iš Stowackio dramos Kordian ironijos jėgą, kai len- 
kų bajorui suteikiama audiencija pas Šventąjį Tėvą ir jis maldauja 
atleidimo: 


Damastu išmušta salė Vatikane. Popiežius, įsispyręs į auksuotas šlepetas sėdi fote- 
lyje. Greta, ant trikojės tiaros įsitaisiusi papūga raudonu kaklu. Šveicaras, atidaręs 
duris Kordianui, garsiai praneša jo vardą: 

ŠVEICARAS: Grafas Kordianas, lenkas. 

POPIEŽIUS: Sveiki, Sobieskio palikuoni. (Ištiesia koją, Kordianas priklaupęs 
ją pabučiuoja.) Lenkija, regis, yra pertekusi dangaus malonių? Kasdien dėko- 
ju Viešpačiui šio laimingo krašto vardu, kadangi rusų ciesorius tarsi angelas 
su alyvos šakele, yra kaip niekad palankus. Turėtume sugiedoti Osana.... 

PAPŪGA (Ilaibai ir kimiai): Miserere. 

KORDIANAS: Šventasis Tėve, atvežiau jums šventą relikviją. Tai žemės 
sauja iš tos vietos, kur išžudyta dešimt tūkstančių vaikų, senių ir moterų... 
Niekas jiems nesuteikė paskutinio sakramento. Padėkite ją ten, kur saugote 
carų dovanas, o mainais man duokite vieną vienintelą ašarą... 

PAPŪGA: Lacrimae Christi... 

POPIEŽIUS: Šalin, Liuteri, šalin. Ką, mano sūnau, negi dar neaplankei 
Šv. Petro namo, cirko, Panteono? Įspėju, nueik sekmadienį į Baziliką, ten 
giedos ką tik iš Afrikos atvykęs giedotojas, kurį man atsiuntė Fezki ... Rytoj 
pamatysi mane visoj didybėj, kai siųsiu palaiminimą miestui ir pasauliui. 
Tu pamatysi, kaip ištisos tautos nuolankiai kryžium gulas. Tegu lenkai mel- 
džiasi Dievui, garbina carą ir išpažįsta savo tikėjimą... 

KORDIANAS: Negi šios žemės saujos taip niekas ir nepašventins? Ką 
grįžęs pasakysiu? 

PAPUGA: De profundis clamavi, clamavi! 

POPIEŽIUS : Šalin, šėtone, šalin [...] Mano sūnau, eik Dievo parodytu 
keliu, ir tegu jūsų tauta išrauna iš savo širdies jakobinizmo daigus, tegu jų 
rankos laiko tik maldaknygę, grėblį ir žagrę... 

KORDIANAS (žemių saują sviesdamas į orą): Išbarstau kankinių pelenus į 
visas keturias puses. Namo grižtu su skaudančia širdim. 

POPIEŽIUS: Kai lenkai bus nugalėti, pirmas juos atskirsiu nuo Bažny- 
čios. Tegu tikėjimas lyg alyvos medis veši, o žmonės jo šešėlyje gyvena. 

PAPŪGA: Alleluja.? 


Ši scena, karčia ironija prilygstanti Dantei, yra ištrauka iš 1828 m. 
parašytos dramos, tačiau kaip tiksliai joje nuspėtas popiežiaus Gri- 
galiaus požiūris į Lapkričio sukilimą. Šūsnys atsiprašymų ir pasi- 
teisinimų, kuriuos Vatikanas skelbė vėlesniais metais, negalėjo iš- 
pirkti kaltės. Skriauda buvo neatitaisoma. Vėliau Grigalius XVI tvir- 
tino, esą jį apgavęs Rusijos ambasadorius, ir galiausiai slaptoje 
kalboje, pasakytoje konsistorijoje, pasmerkė „įgimtą Bažnyčios prie- 
šų dviveidiškumą“. Tik Lenkijoje nelabai kas apie tai girdėjo. 
Nors caro valdžia atsisakė ieškoti kompromiso elgesyje su kata- 
likais ir unitais, politinis spaudimas vertė Vatikaną kiek galint de- 
rinti savo santykius su Rusija. Tad nėra ko stebėtis, kad 1847 m. 
konkordatas, pasirašytas reformų šalininko Pijaus IX iniciatyva, te- 
buvo, kaip netrukus paaiškėjo, tuščias susitarimas. Vakarų valsty- 
bių protestai, pareikšti Rusijai Paryžiaus konferencijoje, kurioje Ru- 
sija buvo priversta iš naujo patvirtinti savo įsipareigojimus dėl ti- 
kėjimo laisvės, faktiškai tik išprovokavo carizmą dar nuožmiau 
persekioti katalikus. Numalšinus Sausio sukilimą atūžė teroro ban- 
ga. Tuomet pradinis popiežiaus santūrumas Peterburge buvo iš- 
siaiškintas kaip silpnumo ženklas, o jo pavėluoti protestai susilau- 
kė kerštingo atsako. 1865 m. gruodį caro reikalų patikėtinis Romoje 
per audienciją popiežiui įžūliai pareiškė, kad „katalikybė prilygsta 
revoliucijai“. Oficialūs santykiai neišvengiamai nutrūko. Po šio įvy- 
kio Katalikų bažnyčiai Rusijoje teko atlaikyti gerai suderintą puoli- 
mą; jis tęsėsi iki 1883 m., kol buvo pasirašytas antrasis konkordatas, 
kuris, kaip ir pirmasis, nieko nelėmė ir nieko nepatenkino. Aiškiai 
nebuvojokių priemonių priversti patvaldystę gerbti savo pačios įsi- 
pareigojimus. Todėl paprasti Lenkijos žmonės lengvai pasidavė min- 
čiai, jog Šventasis Tėvas juos apleidęs, o kai jau šitaip, netruko įti- 
kėti, kad jų pačių katalikybė yra katalikiškesnė nei popiežiaus. 

Bažnyčia uoliai gynėsi nuo bet kokių novatoriškų ano meto idė- 
jų. Iš Vokietijos plūstanti spekuliatyvinės filosofijos srovė katalikiš- 
kuose sluoksniuose buvo laikoma naująja reformacija, o kai lenkiš- 
kasis mesianizmas, be politinio, įgavo dar ir religinį atspalvį, jo sklei- 
dėjai kaipmat užsitraukė Bažnyčios nemalonę. Buvo griežtai 
pasmerkti Bronistawo Trentowskio (1808-1869) iš Freiburgo raš- 
tai ir Andrzejaus Towianskio (1799-1878) Paryžiuje įkurtos lenkų 
emigrantų adventistų sektos veikla. Vienas iš daugelio rašytojų, 
gynusių konservatyviąsias katalikiškas vertybes, Feliksas Koz- 
lowskis (1803-1882), sukritikavo Trentowskį veikale Początki filozo- 
fii chrzešcijanskiej (Krikščionybės filosofijos pradmenys, 1845). Michatas 
Grabowskis (1804-1863), pakrikštytas katalikų publicitų „primu“, 
pamėgino paveržti lenkų romantikų šlovę savo istoriniais roma- 
nais, atsiduodančiais aiškiu sentimentalumo ir dievobaimingumo 
prieskoniu. Kartu su vyskupu Ignacu Hotowinskiu (1807-1855) ir 
kolega romanistu Henryku Rzewuskiu (1791-1866) jis įkūrė vadi- 
namąją „Sankt Peterburgo Cėterie“ — ultralojaliai ir ultrakatalikiš- 
kai nusiteikusių lenkų grupuotę, kuri Rusijos sostinėje būrėsi ap- 
link savaitraštį Tygodnik Petersburski. Palankiai vertinami caro val- 
džios ir Romos hierarchų, jie teikė peno vienai lenkų viešosios 
nuomonės atšakai, kuri gyvavo visą XIX a. 

Vis dėlto rasdavosi ir tokių lenkų dvasininkų, kurie neretai pritar- 
davo radikaliems tautinių ir socialinių reformų šalininkų idealams. 
Būtent žemesniojo rango dvasininkija, tiesiogiai pažįstanti paprastų 
žmonių nepriteklius ir susidurianti su valdininkijos savivale, išpaži- 
no kur kas tvirtesnę katalikybę nei jų vyresnybė; be to, ji buvo toji 
neišsenkanti versmė, gausinusi anuometinių politinių sąjūdžių ak- 
tyvistų gretas. Jokia Baro konfederacijos veiklos apžvalga nebūtų iš- 
baigta be vos ne legenda tapusio „tėvo Mareko“ jeremiadų ir politi- 
nių pranašysčių.“ Šiek tiek vėliau kuklią pijorų ordino mokytojo veiklą 
pradėjo kunigas Franciszekas Ksaweras Dmochowskis (1762-1808); 
tačiau gyvenimo kelias jį atvedė į aktyvią politiką - Kotątajaus „Kal- 
vę“ ir Kosciuškos sukilimą; į literatūrą, kur labai vaisingai pasidar- 
bavo kaip vertėjas, be kitų kūrinių, išvertęs Prarastąjį rojų bei Iliadą; ir 

galiausiai į protestantizmą, vedybas ir į Mokslo bičiulių draugiją, kur 
ėjo sekretoriaus pareigas. Iš vėlesnės kartos dvasininkų minėtinas ku- 
nigas Piotras Šciegienny (1801-1890), buvęs Wilkotązo, netoli Betzo, 
vikaru, vėliau garsiosios Liublino valstiečių slaptosios revoliucinės 
veiklos organizatorius. Kunigas Stanistawas Stojatowskis (1845-1911), 
kaimo švietimo ir žemės ūkio kooperatyvų pradininkas, įkūrė Krikš- 
čionių liaudies judėjimą (SCh-L) Galicijoje. Tarpukario laikotarpiu 
kunigas Eugeniuszas Okonis (1882-1949), karštas oratorius iš Liubli- 
no, be perstojo ragino Antrosios Respublikos seimą kuo skubiau vyk- 
dyti taip reikalingą žemės ūkio reformą. Šie vardai tėra tik menkutė 
viršūnėlė, iškilusi viršum gausaus būrio nežinomų katalikų kunigų, 
visą gyvenimą atidavusių tarnystei savo parapijose, skausmingai be- 
siblaškiusių tarp varge skęstančių savo avelių ir santūriųjų hierar- 
chų. Kaip ir reikėjo tikėtis, didžioji jų dauguma atvirai nesipriešino ir 
paklusdami savo pašaukimui laikėsi drausmingai. Bet tie, kurie iš- 
drįsdavo maištauti, socialinį blogį puolė su tokiu įsiūčiu, jog dažnai 
pranokdavo net savo bendražygius pasauliečius. Per 1864-1914 m. 
laikotarpį į Sibirą buvo ištremta per tūkstantį lenkų kunigų. Jų nuo- 
taikos puikiai atsispindi Piotro Šciegienno Šventojo Tėvo laiške valstie- 
čiams ir amatininkams, parašytame 1842 m. Šis politinis traktatas, pa- 
skelbtas kaip tariama to paties nelaimingojo Grigaliaus XVI encikli- 
ka, buvo paprastiems Žmonėms skirtas vadovas, aiškinantis 
krikščioniškojo socializmo principus bei smulkiai išdėstytą sociali- 
nės revoliucijos programą: 


Eikite ir mokykite tautas - tai Kristaus žodžiai. 

Aš, popiežius Grigalius, Jėzaus Kristaus, gyvojo Dievo sūnaus, vardu tei- 
kiu penkiolika metų atlaidų visiems, kas perskaitys šį laišką ar penkis kar- 
tus atidžiai jo pasiklausys. Vardan Dievo Tėvo, Sūnaus ir Šventosios Dva- 
sios, Amen [...] 

Ašjau prašiau tų, kurie jus išnaudoja, kad jie laikytų jus žmonėmis ir kad 
neengtų jūsų baudžiava, činšu ir visokiausiomis duoklėmis; aš net malda- 
vaujūsų Karaliaus ir Imperatoriaus neapkrauti jūsų mokesčiais, nesiųsti jū- 
sų į karus ir neskersti kaip galvijų, nelieti jūsų kraujo dėl savo gerovės [...] 
bet jų širdys sustingusios [...] 

Mano vaikai, jūs nežinote, kas yra laimė. Gimę vergijoje, jūs manote, kad 
Dievo duota jums gyventi nepritekliuje, kęsti šaltį ir badą, dirbti ne sau, bet 
ponams ir gyventi visiškoje tamsoje [...] 

Bet aš jums sakau, Dievas norėjo, kad visi žmonės, ir jūs kartu, galėtų 
laisvai naudotis jo dieviškomis dovanomis, negyventų nepritekliuje, nekęs- 
tų šalčio ir bado, dirbtų vien sau, savo žZmonoms ir vaikams, nusenusiems ir 
paliegusiems [...] 

Dievas, mano broliai, apdovanojo jus žeme, apdovanojo valia, supratimu 
ir atmintimi, apdovanojo jus viskuo, ko reikia, kad gyventi būtų patogu ir 
gera [...] Bet jeigu jūs esate skurdžiai, tai ne Dievo valia, bet savo valia ir 
blogų žmonių valia [...] 

Dievas liepia mylėti savo artimą kaip save patį [...] Kiekvienas žmogus 
yra mūsų artimas - ar katalikas, ar žydas, ar lenkas, ar rusinas, ar maskolius, 
ar vokietis; kareivis ar amatininkas, valstietis ar ponas - visi juk žmonės yra 
broliai ir privalo vienas kitą kaip draugą mylėti. Bet tas, kas nors trokšta 
jums blogo, yra jūsų priešas [...) 

Jūsų priešų nėra tiek daug, kad negalėtumėte būti už juos pranašesni. 
Tereikia tik valios. 

Jei vienas kitą ginsite, apsiginsite visi. O jei neginsite, nusisuksite nuo 
artimo nelaimės, pražūsite visi. 

Kai pamatote ar išgirstate, kad jūsų artimą baudžiauninką muša, nepadė- 
kite jo kankintojams, bet užstokite jį, nes ką jis kenčia šiandien, jūs turėsite 
iškęsti rytoj [...] 

Tai jūs savo darbu maitinate ir rengiate ponus, o jie už tai jus niekina, 
vadina chamais, šunimis, niekšais, vagimis. [...] 

To neturi būti [...] 

O turi būti taip, kad kiekvienas vedęs vyras turėtų savo žemės sklypą [...] 
savo namą, svirną, gyvulių ir ūkio padargų [...] kiekvienas mokėtų skaityti 
ir rašyti [...] 

Jūs sakote, kad jei neatliksite savo prievolės, ateis kareiviai ir privers jus 
tai daryti. 

Bet kareiviai, mano broliai, neturi jūsų versti. Galų gale kas gi jie, tie ka- 
reiviai, kurių taip bijote? Juk jie jūsų pačių vaikai, jūsų broliai, jūsų giminai- 
čiai, jūsų draugai [...] 

Kareiviai turėtų nuversti ponus ir karalius, kaip žmonių skriaudėjus, ir 
turėtų laikytis išvien su valstiečiais [...] 

Karai, mano broliai, greitai baigsis, ir žmogus daugiau nebežudys 
žmogaus. 

Tik turi įvykti dar vienas, paskutinysis, karas, teisingumo karas už jūsų 
gyvenimą, jūsų šeimas, artimuosius, jūsų laisvę ir teises [...] 

Tame kare ne valstietis eis prieš valstietį, ne vargšas prieš vargšą, bet vals- 
tietis prieš poną, vargšas prieš turtingą, engiamieji ir nelaimingi prieš engė- 
jus ir visko pertekusius [...] lenkai ir rusai išvien prieš karalius ir ponus [...] 

Jūs žinote, kaip ponas laikosi prie pono, ir kaip žydas laikosi prie žydo. 
Taip turi vargšai ir alkani lakytis prie vargšų ir alkanų [...] 

Neklausykite ponų ir kunigų, kurie įkalbinės jus eiti su monarchais [...] 

Bet gerų ponų klausykite ir mylėkite juos kaip save pačius, nes jie jums 
gali daug padėti [...] 

Jūs turite, mieli vaikai, patikėti, kad aš, popiežius Grigalius [...] nuošir- 
džiai trokštu jums laimės. Dėl to aš ir reikalauju Jėzaus Kristaus Dievo sū- 
naus vardu padaryti tai, ką dabar pasakysiu: 

Pirma [...] atsisakykite degtinės, kol nenugalėsite savo nedraugų [...] 

Antra [...] iš kiekvieno kaimo bent vieną žmogų leiskite į mokslus kunigu 
arba vargonininku [...] 

Ketvirta, kadangi karaliai, valdininkai, ponai, karininkai ir daug kunigų 
netrokšta jums laisvės [...] neskaitykite šio laiško jokiems nepažįstamiems, 
jokiems girtuokliams, jokiam smuklininkui, liokajui, raštininkui, ekonomui, 
kareiviui, vargonininkui, kunigui, vaitui ir burmistrui [...] 

Sakau jums, reikia kad visi žinotumėte ir suvoktumėte savo gėrį, savo 
siekius ir savo laimę, kurią pasieksite tik tuomet, kai veiksite visi drauge [...] 

Mano brangūs vaikai, tikiuosi, kad įsiklausysite į patarimą, kurį jums da- 
viau, ir ramiai, pasitikėdami savimi rengsitės didelėms permainoms, kurios 
greitai įvyks jūsų labui.? 


Už šį vargą Šciegiennui buvo atlyginta neribotos trukmės tremtimi į 
Sibirą dirbti sunkiųjų darbų. Tačiau jo šlovė neišblėso. Liublino apy- 
linkių valstiečiai dar ir XX a. dainuodavo jam skirtas balades. 

Lyg į spąstus įvaryti, iš vienos pusės spaudžiami ultrakonserva- 
tyvios Vatikano laikysenos, iš kitos - radikalių žemesniosios dvasi- 
ninkijos siekių, lenkų vyskupai neturėjo erdvės politiniams manev- 
rams. Ano meto sąlygomis, kurios įsivyravo maždaug nuo XVIII a. 
vidurio, kažin ar pasitaikė nors vienas atvejis, kad koks nors sava- 
rankiškai mąstantis dvasininkas būtų buvęs pakeltas į vyskupus. 
Paskutiniais senosios Respublikos gyvavimo dešimtmečiais didžiu- 
ma vyskupų algą gaudavo iš Jekaterinos II. XIX a. Bažnyčios hie- 

rarchai luominiais ir giminystės ryšiais buvo glaudžiai susiję su val- 
dančiuoju imperijų elitu. Jie iš prigimties buvo priešiškai nusistatę 
prieš bet kokios rūšies radikalią politiką. Be to, labai gerai žinojo, 
kad atvirai pareiškę kitokią, nei priimta, nuomonę, bemat prarastų 
savo įtaką. Vyskupų Zatuskio ir Sottyko, 1767 m. Repnino depor- 
tuotų į Rusiją, likimas nuolat priminė apie tai, kas laukia būsimų 
kankinių; kita vertus, į pasaulietinių administratorių rankas tokiu 
atveju pateksiančių vyskupijų vaizdas kiekvieną, branginantį sa- 
vo padėtį, priversdavo dusyk pamąstyti. Pavyzdžiui, nuo tada, 
kai 1831 m. buvo išvytas vyskupas Karolis Saryuszas Skorkows- 
kis (1768-1851), Krokuvos vyskupiją austrai be vyskupo laikė 48 
metus. Varšuvos vyskupijai 1829-1883 m. laikotarpiu vyskupas va- 
dovavo tik aštuonerius metus; Vilniaus vyskupijai 1815-1918 m. lai- 
kotarpiu - tik septyniolika metų. Tik vienas iš penkiolikos vysku- 
pų, kurie buvo patvirtinti 1847 m. konkordate su Rusija, iš tikrųjų 
ėjo pareigas numatytu laiku. Dar labiau žeminanti buvo carinio 
režimo praktika, kai be Romos sutikimo, vien iš politinių paskatų, 
į aukštus bažnytinius postus būdavo prastumiami abejotinos re- 
putacijos žmonės. Jekaterinos II sprendimas Gabrielių Podoskį 
skirti Lenkijos primu buvo tiek pat niekingas kiek ir buvusio Ru- 
sijos kariuomenės liuteronų kapeliono Stanistawo Bohuszo- 
Siestrzencewicziaus (1731-1826) pakėlimas į Mogiliavo arkivys- 
kupus ar Nikolajaus I sprendimas nepažabojamą karjeristą Jozefą 
Siemaszko (m. 1868) skirti Vilniaus unitų vyskupu ir vyriausiuoju 
Unitų kolegijos administratoriumi. Tokiais paskyrimais buvo aiš- 
kiai siekiama pažeisti Bažnyčios neliečiamybę. Todėl didžiuma len- 
kų kunigų gyveno kaustomi slepiamos baimės. Daugelis palūžo. 
Vienam kitam pavyko, ypač Prūsijoje, pasiekti kompromisą su savo 
politiniais šeimininkais. Štai Ignacas Krasickis (1735-1801), Var- 
mijos vyskupas, vėliau Lenkijos primas, gudriai sukosi leisdamas 
laiką tai Stanislovo Augusto dvare kaip iškilus Šviečiamosios epo- 
chos literatas, tai Berlyno dvare kaip dažnas Prūsijos karalių sve- 
čias. Kitame šimtmetyje arkivyskupas, vėliau kardinolas Aleksand- 
ras Kakowskis (1862-1939) tapo savanore marionete Vokietijos Re- 

gentų taryboje. Lenkų prelatų, pasirinkusių nepaklusnumo kelią, 
nebuvo labai daug. 

Vis dėlto patriotų bei kankinių sąrašuose esama ir vyskupų. Rep- 
resijų, lydėjusių Sausio sukilimą, laiku menkiausias kitamanystės 
pasireiškimas galėjo sukelti žiauriausių padarinių. 1863 m. Vilniaus 
vyskupas Adamas Krasinskis (1810-1891) skubiai buvo ištremtas 
dvidešimčiai metų į Rusijos gilumą vien dėl to, kad išdrįso pasisiū- 
lyti tarpininkauti tarp caro ir sukilėlių. Varšuvos arkivyskupą Zyg- 
muntą Felinskį (1822-1895), kuris buvo paskirtas asmeniškai Alek- 
sandro II, ištiko panašus likimas, nes asmeniniame laiške carui jis 
užsiminė apie Lenkijos autonomiją, o ši informacija nutekėjo į pran- 
cūzų spaudą.!'? 1868 m. buvo deportuotas Plocko vyskupas Win- 
centas Popielis (1825-1912), nes pasipriešino pasauliečių skyrimui į 
Šventąją kolegiją. 1869 m. nepakėlęs kančių kelyje į Rusiją mirė Au- 
gustavo vyskupas Konstantas Lubienskis (1825-1869). Kilus Rusi- 
jos revoliucijai, rytinių provincijų lenkų hierarchai nukentėjo dar 
labiau. Arkivyskupas Janas Cieplakas (1857-1926), paskutinis ka- 
talikų metropolitas Mogiliave, buvo bolševikų areštuotas ir mirė 
neilgai trukus po sugrįžimo iš sovietinio kalėjimo. Vilniuje tarna- 
vęs monsinjoras Konstantas Romualdas Budkiewiczius (1867-1923), 
kaip ir daugelis nežinomų aukų iš žemesniojo dvasininkijos sluoks- 
nio, buvo sušaudytas.!! 

Baigiantis XIX a., nors ir tvirtai laikydamasi savo konservatyvios 
socialinės filosofijos, Katalikų bažnyčia vis labiau įsitraukė į pačią 
įvairiausią socialinę ir kultūrinę veiklą, o galop ir į partinę politiką. 
Labdarystė, tradiciškai apsiribodavusi ligoniais, vargšais ir jauni- 
mu, dabar apėmė fabrikus, profesines sąjungas, žurnalistų bei inte- 
lektualų ratą. Siekiant neutralizuoti socializmo populiarumą ir su- 
silpninti Dmowskio tautinių demokratų įtaką 1902 m. įkurtas judė- 
jimas Chadecja (Krikščioniškoji demokratija, ChD). Kilęs Didžiojoje 
Lenkijoje kaip ginčo dėl lenkų kalbos padėties mokykloje rezulta- 
tas, 1905 m. jis paskatino panašų sąjūdį Rusijos Lenkijoje (Krikščio- 
nių darbininkų organizacija, SRC), o 1908 m. - ir Galicijoje (Krikš- 
čionių visuomeninis judėjimas, SCS). Kiekybiškai jis netrukus tapo 

vyraujančiu Lenkijos darbininkų klasės judėjimu, ypač Didžiojoje 
Lenkijoje ir Silezijoje. Jam vadovavo Wojciechas Korfanty, Karolis 
Popielis ir vyskupas Stanistawas Adamskis (1875-1967). Svarbiau- 
si spaudos leidiniai - Polonia, Rzeczpospolita ir Gtos Narodu (Tautos 
balsas). Prasidėjo tikras lenkų katalikybės renesansas. Atsidūrę pa- 
čiame socialinių prieštaravimų verpete jaunieji katalikų aktyvis- 
tai buvo priversti permąstyti savo tikėjimo intelektinius pradus ir 
naujai suvokti savo tikslus. Didžioji visuomenės dalis pradėjo gar- 
binti šv. Pranciškų Asyžietį, kurio Fioretti į lenkų kalbą išvertė Leo- 
poldas Staffas; šio šventojo kultas atitiko krikščioniškųjų vertybių 
paprastumo ir nuolankumo, kurių taip stigo prieštaringame, aro- 
gantiškame, pagoniškame pasaulyje, poreikį. Seminarijose, ypač len- 
kų dominikonų, vėl atgaivinta tomistinė filosofija — tai ji paskatino 
vos atgavus nepriklausomybę 1918 m. įkurti Liublino katalikiškąjį 
universitetą (KUL).! 

Sutvirtėjus specifinėms katalikiškoms vertybėms kiti matai įsi- 
galiojo ir lenkų intelektiniame gyvenime. Krokuvoje leisti žurnalai, 
tokie kaip Prąd (Srovė) ir jėzuitų Przegląd Powszechny (Bendroji ap- 
žvalga), bei rašytojai ir teologai, kaip antai Waleras Gostomskis 
(1854-1915) ar Jacekas Woronieckis (1879-1949), atsiribojo nuo kle- 
rikalinio konservatizmo nė kiek ne mažiau nei nuo „bedieviško so- 
cializmo“ ar „bejausmio nacionalizmo“. Naujoji katalikų intelek- 
tualų karta, ėmusi reikštis prieš Pirmąjį pasaulinį karą, laikėsi ne- 
utraliai debatuose tarp socialistų ir nacionalistų, Pilsudskio ir 
Dmowskio, kairiųjų ir dešiniųjų. Juos žeidė šventvagiškos mesia- 
nistinės sukilėlių metaforos, „Lenkijos - tautų Kristaus“ regėjimai, 
taip pat ksenofobiniai, dažnai prieš žydus nukreipti šovinistiniai 
pareiškimai. Krikščioniškoji geraširdystė bei ištikimybė Romai ne 
tik pakylėjo juos viršum menkų tautinės politikos rūpesčių, bet ir 
padėjo išsiugdyti aiškų dorovinį požiūrį į visus reikšmingiausius 
dalykus. XX a., kai lenkiškojo nacionalizmo ir lenkiškojo socializ- 
mo akcijos smarkiai krito, jie ir jų sekėjai pamažėl kilo aukštyn tap- 
dami stipriausia bei labiausiai nepriklausoma Lenkijos šviesuome- 
nės dalimi. Be jų Romos katalikų bažnyčia niekuomet nebūtų tapu- 

si tuo, kuo jai pavyko tapti Lenkijos Liaudies Respublikoje - neko- 
munistinės kultūros bastionu ir lojalios opozicijos branduoliu. 

Savaime suprantama, kad kraštutinės lenkų nacionalizmo atšakos 
vienaip ar kitaip kėsinosi prasiskverbti ir į religinį gyvenimą. Visuo- 
met buvo gaji pagunda paversti katalikybę išskirtiniu tautinės tapa- 
tybės kriterijumi, ir radosi nemažai dvasininkų bei pasauliečių de- 
magogų, davusių tam valią. Kai koks nors katalikų apologetas pa- 
reikšdavo, kad „gerų lenkų yra tiek kiek gerų katalikų“, jam, matyt, 
dingojosi, jog taip jis prisideda prie visuomenės dorovingumo stipri- 
nimo.“ O iš tikrųjų jis visai nepagrįstai įžeisdavo visus lenkus neka- 
talikus ir visas Lenkijos tautines mažumas. Krašte, kuriame Romos 
katalikai tesudarė du trečdalius visų gyventojų, tokie postringavi- 
mai negalėjo atnešti naudos. Kita vertus, tam tikra visuomenės dalis 
visada laikėsi nuomonės, kad Romos katalikų bažnyčia nesanti pa- 
kankamai patriotiška. Mišių laikymas lotynų kalba ir Lenkijos vys- 
kupijos paklusnumas Romos kurijai - šie du dalykai tapo kai kam 
akstinu reikalauti savosios atsiskyrusios Bažnyčios. Pačioje Lenkijoje 
tie reikalavimai nesusilaukė plataus atgarsio. Tačiau įdomu tai, kad 
1875 m. JAV įkurta atskilusi Lenkų tautinė bažnyčia (protestuojant 
prieš Amerikoje airių kunigų palaikomą anglų kalbos politiką) susi- 
laukė iš Lenkijos Liaudies Respublikos politinės valdžios pritarimo. 
Kurį laiką po Antrojo pasaulinio karo komunistai vylėsi, jog oficia- 
liai remdami Lenkų tautinę Bažnyčią jie suskaldysią Lenkijos katali- 
kų gretas. Tačiau jokio didesnio skilimo neįvyko, o II Vatikano Susi- 
rinkimo skatinimas liturgijoje vartoti gimtąją kalbą galutinai pašali- 
no bet kokią skaldymosi priežastį. 

Dar vieną keistą ir sunkiai įveikiamą skilimą paskatino ne tiek 
perdėtas tautiškumas, kiek perdėtas tradicinis atsidavimas. 1893 m. 
Piocke buvusios klaritiečių vienuolės Felicjos Koztowskos (1862- 
1921) sekėjai, vyrai ir moterys, slapta įkūrė Mergelės Marijos amži- 
nojo garbinimo ordiną, Mariawici (marijavitai). Smalsus domėjima- 
sis motinos Felicjos regėjimais ūmai virto skandalu, kai ordinas pats 
vienašališkai išsirinko sau vyskupą. Gandai apie orgijas ir vyres- 
niosios motinos pseudohipnotinę galią paveikti fanatikus „Marijos 

vergus“ išprovokavo atvirą konfliktą. 1906 m. Leszne, netoli nuo 
Varšuvos, kai vietiniai valstiečiai jėga iš marijavitų atsiėmė bažny- 
čią, žuvo dvylika žmonių. Roma marijavitų stebuklus paneigė kaip 
haliucinacijas, o sektą oficialiai ekskomunikavo. Tačiau ji išliko. Be- 
veik visą laiką, kol buvo gyva jos įkūrėja, sektą globojo caro val- 
džia. Vėliau ji paveldėjo nemažus turtus ir suskilo į dvi šakas - „sen- 
katalikius marijavitus“, kurių centras buvo Pltocke, ir griežtesnius 
„katalikus marijavitus“, kurie telkėsi Felicjanowe. Praėjus aštuo- 
niems dešimtmečiams nuo įkūrimo, ši sekta vis dar pretenduoja 
nominaliai įkurti 63 parapijas." 

XX a. Romos katalikų bažnyčia nesusilaukė to atpildo, kurio, kaip 
vylėsi daugelis jos vadų, buvo nusipelniusi. Ji taip ir neįgijo tautinės 
valstybinės Bažnyčios statuso. Antrojoje Respublikoje, 1918-1939 m., 
jai teko varžytis su įvairiausiomis religijomis ir sektomis, o politinę 
jos įtaką ribojo labai ryškus antiklerikalinis valdančiojo elito nusitei- 
kimas. Per Antrąjį pasaulinį karą ji buvo suluošinta ne mažiau už 
kitas Lenkijos institucijas. Nors visiškai uždaryti bažnyčių ir nebuvo 
kėsintasi, tiek nacių, tiek sovietų teroras nesirinkdamas uždėjo savo 
dyti keli vyskupai ir per trys tūkstančiai kunigų. Lenkai nepamiršo 
išdrįsusių atvirai parodyti savo panieką - kardinolo Adamo Sapie- 
hos, kuris gubernatoriui Hansui Frankui paliepė patiekti atšalusios 
košės lėkštę, ar palaimintojo Maksymiliano Kolbės (1894-1943), sa- 
vanoriškai nuėjusio į Ošwiecimo mirštančių iš bado bunkerį!“. Atė- 
jus laisvės metui didžiuma senųjų įtarinėjimų, jog Bažnyčia esanti 
„nepatriotiška“ ar „kolaboracionistinė“, buvo išsklaidyta. 

Svarbiausios šiandieninėje Lenkijoje puoselėjamos katalikybės 
vertybės - tai labai painus seno ir naujo mišinys. Viena vertus, iš- 
liko labai stiprios pamaldumo tradicijos, ypač tarp valstiečių. Lan- 
kyti bažnyčią yra įprastas dalykas. Visų kaimų ir miestų darbininkų 
rajonų gyventojai eina į mišias ir nemaža laiko praleidžia nuolan- 
kiai klūpodami. Jų giesmės skamba sodriai ir galingai. Skrupulin- 
gai stengiamasi dalyvauti bažnytinėse procesijose. Katalikiškų šven- 
čių dienomis laukai ir fabrikai ištuštėja. Kasmetinės kelionės į Čens- 

takavą ar Kalwarią Zebrzydowską sutraukia šimtus ir tūkstančius, 
jei ne milijonus maldininkų. Marijos kultas klesti kaip niekad. Vos 
ne kiekvienuose namuose Šventosios Motinos, Lenkijos karalienės, 
atvaizdas kabo virš arba šalia krucifikso; kalbamas rožinys ir gie- 
dama litanija. Taip pat tvirtai išsilaikė ir kunigo autoriteto tradicija. 
Parapijos klebonas, „Dievo tarnas“, užima prestižinę padėtį visuo- 
menėje. Jis visuomet pasiruošęs, o iš jo ir tikimasi, aiškiai pareikšti 
savo nuomonę visais visuomenei rūpimais klausimais. Hierarchija 
reikalauja visiško paklusnumo ir neišvengia tam tikro teatrališkumo. 
Kita vertus, dvasininkija turi gerą išsilavinimą ir puikiai orientuo- 
jasi šiuolaikiniame gyvenime. Katalikų intelektualai vaidina svar- 
bų vaidmenį visuose debatuose. Didžiausias atradimas pačiai Baž- 
nyčiai yra tas, kad šiuo metu jai priklausantis tikėjimo monopolis 
smarkiai pranoksta visa, ką ji turėjo ligtolinėje Lenkijos istorijoje. 
Pasak Korzono, 1791 m. Romos katalikai sudarė 54 procentus seno- 
sios Respublikos gyventojų. 1931 m. Antrojoje Respublikoje jų būta 
maždaug 65 procentai, 1946 m. Liaudies Respublikoje — jau 96,6 
procento. Tai leido Bažnyčiai užkopti ant niekam kitam nepasiekia- 
mos pakylos, nuo kurios, kol nebuvo jokios politinės opozicijos, ji 
galėjo reikštis kaip aukščiausioji tautos dorybingumo teisėja, svar- 
biausioji populiarumą pelniusi atsvara nepopuliariam komunistiniam 
režimui. Sunku suvokti, kaip galėjo atsitikti, kad Liaudies Lenkijoje, 
pačioje sovietinio bloko širdyje, Romos katalikų bažnyčia kilo aukš- 
tyn - klestinti, kupina pasitikėjimo ir saugi kaip niekad anksčiau. 

Bažnyčios kelias, ką ir sakyti, buvo pilnas dviprasmybių. Akivaiz- 
du, jog kartais Bažnyčia nuvildavo savo tautą. Akivaizdu, jog kar- 
tais užsimerkdavo ir nematydavo socialinio blogio ir politinės ne- 
teisybės. Akivaizdu, jog kartais pasirodydavo neverta pasitikėjimo. 
Tačiau užvis svarbiausia tai, kad Katalikų bažnyčia įkūnija seniau- 
sius ir aukščiausius per šimtmečius susiklosčiusio tradicinio lenkų 
gyvenimo idealus - to niekas nepajėgs paneigti. 


AŠTUNTAS SKYRIUS 


KULTURA: 
Švietimas ir kultūros paveldas 


Kultūra tiesiogine, paraidine prasme yra tai, ką galima kultivuoti. 
Biologijos pasaulyje tai yra augalai, auginami laukuose, arba fer- 
mentai ir bakterijos, auginami laboratorijose. Žmonių pasaulyje tai 
reiškia visumą pažiūrų, įsitikinimų, principų, vertybių, prielaidų, 
refleksų, skonių, protinių gebėjimų, įgūdžių ir laimėjimų, kuriais 
viena bendruomenė skiriasi nuo kitos ir kuriuos viena karta pertei- 
kia kitai kartai. Lenkų tautos, lygiai kaip ir kitų į ją panašių tautų, 
gyvenime tai yra pati brangiausia tautinio paveldo dalis. Tai vie- 
nintelis dalykas, žadantis amžinybę.! 

Istorikai nelabai sutaria dėl kultūros prigimties ir šaltinio. Krikš- 
čionių rašytojai ir vėlesni autoriai dažnai užsimena, jog tai yra kaž- 
kas gimininga individo sielai - kažkas įgimta, paslaptingu būdu 
skirta Dievo, nepakartojama, neapčiuopiama, bet absoliučiai tikra. 
Marksistai laikosi nuomonės, kad tai socialinių ekonominių jėgų 
išraiška — aukščiausias tam tikrą raidos stadiją pasiekusios visuo- 
menės produktas, kad visos - feodalinė, kapitalistinė ar socialistinė - 
kultūros turi ne tik meninių bei intelektinių, bet ir materialinių bei 
struktūrinių požymių. Pseudopsichologinės ir sociologinės pakrai- 
pos istorikai linkę manyti, kad kultūrą galima išmatuoti, su klausi- 
mų pagalba aprašyti ir sutraukti į „modelius“. Tačiau visi sutinka, 
kad ji yra svarbiausia socialinių ir ekonominių prieštaravimų are- 
na. Kiekviena visuomenės grupė nori savo vaikus auklėti pagal sa- 
vo susikurtą įvaizdį. Kiekviena tauta stengiasi apsaugoti savąsias 
vertybes nuo išorinės įtakos. Kiekviena valdžia tikisi iš savo valdi- 
nių lojalumo ir tarpusavio santarvės. Lenkų žemėse, kur gyvento- 

jai suvokė vienu metu priklausą skirtingoms klasėms, tautoms ir 
valstybėms, neišvengiamai reiškėsi pačios įvairiausios viena su ki- 
ta besivaržančios kultūros. 

Žmonės, jaučiantys savo lenkišką tapatumą, turėjo kovoti nenuils- 
tamą kovą saugodami ir puoselėdami savo kultūrą. Krašte, po ku- 
rio politinės nepriklausomybės pamatais imta kastis dar XVIII a. 
viduryje, kultūra dažniausiai sudarydavo paskutinę gynybos lini- 
ją. Labiausiai ji buvo reikalinga dviem grupėms: mažumą tesuda- 
rančiai šviesuomenei, kurios tautinė savimonė buvo visiškai subren- 
dusi, ir neapsišvietusioms masėms, kurioms dar reikėjo padėti su- 
vokti savo tautinę ir politinę priklausomybę. Visas dėmesys buvo 
sutelktas į dvi tarpusavyje susijusias kryptis - lenkų kalbos puose- 
lėjimą ir vaikų ugdymą. 

Kitaip nei didžiuma Rytų Europos kalbų, lenkų kalba dar iki pa- 
dalijimų buvo tapusi kultūrai visokeriopai tarnaujančiu įrankiu. 
Skirtingai nuo čekų, slovakų ar ukrainiečių kalbų, kurių žodyną ir 
sintakse teko kurti XIX a. gramatikams, ar vengrų kalbos, kuri tiko 
vieniems tikslams, bet netiko kitiems, lenkų kalba turėjo turtingą 
literatūrą, buvo vartojama visų visuomenės sluoksnių ir visose me- 
no, mokslo ir valdžios srityse. Jos raida buvo spartesnė nei rusų 
kalbos ir neatsiliko nuo vokiečių kalbos. Iki XIX a. pabaigos, kai 
buvo pradėtos kurti modernios technologijos, ją drąsiai galima lai- 
kyti viena pagrindinių Europos kalbų. Reikšminga gaire tapo 1807- 
1814 m. išleistas pirmasis stambus lenkų kalbos žodynas. Leksikog- 
rafas Samuelis Bogumilas Linde (1771-1847), gimęs sulenkėjusioje 
švedų šeimoje iš Torunės, jaunystėje dirbo Zatuskio bibliotekoje. Jo 
Slownik jęzika polskiego padėjo visiems, kada nors besimokiusiems 
lenkų kalbos.2 

Paskutiniais senosios Respublikos gyvavimo dešimtmečiais švie- 
timas išsiveržė į viešojo gyvenimo politikos priešakį ir pelnė ypa- 
tingą Šviečiamosios epochos politinių reformuotojų dėmesį. Dar 
anksčiau, XVII a., Respublika turėjo 1500 mokyklų tinklą, kurias 
palaikė sveika katalikų hierarchų ir protestantų sektų konkurenci- 
ja. Greta seniau įkurtų mokslo įstaigų, tokių kaip Krokuvos Jogai- 

los universitetas, Poznanės Lubranskio akademija (1519) ar vokie- 
čių Akademinė gimnazija Gdanske (1558), atsirado daug garsių įvai- 
rių religinių bendruomenių akademijų — kalvinistų Nesvyžiuje ir 
daugelyje Lietuvos miestų, Čekų brolių Leszne, arijonų Pinczowe 
ir Rakowe, liuteronų visoje Karališkojoje Prūsijoje, taip pat Jėzuitų 
bei Pijorų ordinų kolegijos. Tačiau apie 1750-uosius šis tinklas jau 
buvo pradėjęs irti. Senosios mokyklos merdėjo. Duris užvėrė dau- 
gelis protestantiškų akademijų. Ir jėzuitai, ir pijorai skendo bepras- 
miškoje rutinoje mechaniškai kaldami į mokinių galvas painiausias 
gramatikos taisykles. Gaivinant švietimą išskirtinį vaidmenį suvai- 
dino kunigas Stanistawas Konarskis (1700-1773), vienu tarpu bu- 
vęs Pijorų ordino provinciolas, kurio platus interesų ratas aprėpė 
daugelį Šviečiamosios epochos briaunų. Redaguodamas daugiato- 
mį rinkinį Volumina Legum (1732-1739), jis ypač prisidėjo prie teisės 
studijų plėtros; jo veikalas O skutecznym rad sposobie (Apie efektyvų 
valdymo metodą, 1763) pasitarnavo aktualiems politiniams debatams; 
ojo paskleistos prancūzų fiziokratų - jų mokiniu pats save laikė — 
idėjos davė pradžią ne vienai ekonominei iniciatyvai. 1740 m. Ko- 
narskis Varšuvoje įkūrė Collegium Nobilium, kurioje galėjo šviestis 
bajorijos jaunuomenė, 0 6-ajame dešimtmetyje atnaujino visą sa- 
vo ordino mokymo programą ir ugdymo filosofiją. Visą gyveni- 
mą jis kantriai pureno dirvą permainoms, kurių pats nebespėjo 
išvysti. 1773-iaisiais, jo mirties metais, uždarius Jėzuitų ordiną ir 
įkūrus Edukacinę komisiją, ugdymui atsivėrė plačios, visiškai nau- 
jos galimybės? 

Edukacinė komisija, kartais vadinama pirmąja Europos švieti- 
mo ministerija, įkurta seimo nutarimu 1773 m. spalio 14 d. ir veikė 
iki 1794 m. balandžio. Jos veikla buvo finansuojama iš nusavinto 
jėzuitų turto; per dvidešimtį metų, vadovaujama Ignaco Potockio 
(1750-1809), ji įsteigė du universitetus, 74 vidurines ir 1600 parapi- 
nių mokyklų. Jos pagrindinis tikslas buvo vietoj merdinčių, paski- 
rų katalikiškų mokyklų sukurti vieningą valstybinę švietimo siste- 
mą, kuri semtųsi gyvybingumo iš pasaulietinių ir tautinių idealų. 
Mokyklose ir universitetuose vietoj dėstomosios lotynų kalbos įvesta 

lenkų kalba, gerokai išplėstas dėstomųjų dalykų spektras - nuo mo- 
derniųjų kalbų iki gamtos mokslų — vienodai atsižvelgiant tiek į 
praktinius individo poreikius, tiek į valstybės reikmes. Mergaitės 
turėjo gauti tokį pat išsilavinimą kaip ir berniukai. Higienai ir kūno 
kultūrai, menams ir akušerijai buvo skiriama ne mažiau dėmesio 
nei knygų studijoms. Greta senųjų bažnytinių švenčių turėjo būti 
minimos valstybinės šventės ir sukaktys. Mokytojai privalėjo baig- 
ti valstybines seminarijas, o jų algos turėjo atitikti valstybinius 
mokėjimo tarifus. 1775 m. darbą pradėjo Vadovėlių rengimo drau- 
gija, kuri turėjo visoms mokymo pakopoms parūpinti vadovėlių, 
parengtų vietinių ar užsienio autorių. Draugijos sekretorius Grze- 
gorzas Piramowiczius (1735-1801), buvęs jėzuitas, pats sudarė pa- 
grindinį vadovėlį pradinių klasių mokytojams Powinnošci nauczy- 
ciela w szkotach parafialnych (Mokytojo pareigos parapinėse mokyklose, 
1787) ir pirmąją mokyklai skirtą lenkų poezijos antologiją Wymowa 
i poezja dla szkėt narodowych (Iškalba ir poezija valstybinėms mokykloms, 
1792). Iš kitų mokomųjų dalykų reikšmingų vadovėlių parengė Že- 
nevos autorius Simonas Lhuillier - matematikos, prancūzas Ėtien- 
ne'as Candillacas - logikos, Collegium Nobilium direktorius Janas 
Michatas Hube (1737-1807) - fizikos, Ciechanėowo vikaras kunigas 
Krzysztofas Klukas (1739-1796) - botanikos, Onufras Kopczynskis — 
lenkų ir lotynų kalbų gramatikos, J. K. Skrzetuskis (1743-1806) — 
senovės istorijos, Antonis Poplawskis (1739-1786) - etikos... Veika- 
lo, kuris buvo parašytas besimokantiems „garbingo elgesio“ pagrin- 
dų, trečiojoje dalyje Poplawskis drąsiai pareiškia: „Mes visi be iš- 
imties gimėme lygūs [...] ir mus visus sieja bendri poreikiai ir drau- 
ge skinami savitarpio pagalbos vaisiai“. Šis 1787 m. išspausdintas 
teiginys vaizdžiai byloja apie tai, kokia pažangi buvo Lenkijos švie- 
timo dvasia pragaištingiausios šalį ištikusios politinės tragedijos 
epochoje. Tuo metu vien tik Edukacinei komisijai pavaldžiose vi- 
durinėse mokyklose mokėsi 15 000 mokinių.“ 

Edukacinės komisijos veiklą skatino ir globojo pats karalius. Ne- 
sugebėdami sėkmingai vykdyti reformų kitose srityse, Stanislovas 
Augustas ir jo aplinka visą energiją atidavė kultūrai. Puldami Baž- 

nyčios turimą švietimo monopolį, jie tarėsi įstengsią sugriauti kon- 
servatyviųjų jėgų planus - bet kokia kaina užkirsti kelią permai- 
noms Respublikoje. Jie puikiai suvokė savo galimybes ir vis tiek 
vylėsi, kad jų kultūrinis triumfas turėtų nustelbti viena po kitos griū- 
vančias politines nesėkmes. Šiuo požiūriu pranašiškai skambėjo 
1783 m. Komisijos nariams pasakyta karaliaus kalba: 


Didžiuma mano darbų ir idėjų, kurios, maniau, padės pagerinti mūsų sąly- 
gas, žlugo. Tačiau tai neužgesino mano ryžto iš visų jėgų siekti gerovės mū- 
sų tautai. Kol gyvas būsiu, negailėsiu nei laiko, nei turtų dėl savo Tėvynės. 
Galbūt Apvaizda, siuntusi mums tiek vargo, neleis nei man, nei jums pasi- 
džiaugti saldžiais savo darbo vaisiais, kol esame gyvi. Galbūt Tėvynė ne- 
nuskins derliaus ir tuomet, kai mūsų paminklai jau bus nuvirtę. Bet jeigu 
mūsų Tėvynė ir ateityje bus tokia, kokia yra šiandien, jeigu mūsų palikuo- 
nys bus tikri jos sūnūs, jeigu jie bus lenkai, tada verta stengtis dėl jų gerovės 
[-..] Liaukimės šnekėję: „Dievas mus apleido amžiams“. Geriau sakykim: 
„Dievas mus baudžia ir kankina, kad vėliau geresnių laikų sulauktume* 


Ypač daug dėmesio buvo skiriama universitetams. Iš pat pradžių Ko- 
misija labai griežtai nusistatė Krokuvos ir Vilniaus profesūros atžvil- 
giu, kuri tik „vynioja jaunų žmonių galvas į lotynų kalbą nelyginant 
į kopūstlapius“. Tačiau karaliui parodžius aistringą ryžtą reformuoti 
švietimą šis priešiškumas greitai išnyko. 1776 m. jaunas Krokuvos 
katedros kanauninkas Hugo KoHątajus (1750-1812) paskelbė memo- 
randumą Apie patikimų studijų įvedimą Krokuvos akademijoje. Kitais me- 
tais jis buvo paskirtas rektoriumi. 1780 m. Komisija reorganizavo ir 
supasaulietino Jogailos universitetą ir Vilniaus akademiją. Kiekvie- 
ną jų sudarė dvi kolegijos - Collegium Physicum ir Collegium Mora- 
lium, kurių kiekvienai savo ruožtu priklausė po tris mokyklas - ma- 
tematikos, fizikos ir medicinos bei teologijos, teisės ir literatūros. Skir- 
tingais padalijimų amžiaus tarpsniais abiem šiems reformuotiems 
universitetams teko laikyti lenkų kultūros deglą visiškai vieniems, 
kai juos nelyginant potvynio banga kėsinosi nuplauti valstybės re- 
miamos rusiškos ir vokiškos švietimo įstaigos.? 

Edukacinės komisijos dvasia išliko gyva dar ilgai po to, kai jos 
nariai buvo išvaikyti. Keletą dešimtmečių Lenkiją pasidalijusios vals- 

tybės mažai kreipė dėmesio į savo lenkiškų provincijų mokyklas. 
Ypačilgai iš letargo neatsibudo caro valdžia. Lietuvoje, Baltarusijo- 
je ir Ukrainoje ir toliau veikė dar iki padalijimų įsteigtos lenkiškos 
mokyklos. Kremenece, Volynėje, 1805 m. įsteigtas lenkiškas licėjus 
teikė universitetinį išsilavinimą. Vilniaus mokyklų apygardoje, ku- 
riai vadovavo A. J. Czartoryskis, Vilniaus universiteto globojamos 
veikė 70 lenkiškų vidurinių ir per tūkstantį pradinių mokyklų. Var- 
šuvos kunigaikštystėje ir Kongresinėje karalystėje lenkiškoms mo- 
kykloms neteko susidurti su kokiais nors itin rimtais trukdymais. 
Kunigaikštystės Edukacinė komisija užtikrino visuotinį pradinį mo- 
kymą. Iki 1820 m. departamentuose (nuo 1819 m. vaivadijos) jau 
veikė 1222 pradinės ir 35 vidurinės mokyklos, kurias kartu su dau- 
gybe technikos ir profesinių kolegijų globojo naujai įkurtas Varšu- 
vos universitetas (1816). Tuometinė centrinės Rusijos švietimo pa- 
dėtis nė iš tolo neprilygo Lenkijos švietimo sistemos laimėjimams.? 
Prūsijoje, priešingai, valstybinė švietimo sistema nuo pat pradžių 
buvo orientuojama į Vokietijos kultūrą, ir, išskyrus Poznanės di- 
džiąją kunigaikštystę 1815-1831 m., niekas neparodė nė mažiausių 
pastangų paremti atskiras lenkiškas mokyklas. Prūsijoje niekuomet 
nebuvo lenkiško universiteto. Studentai, siekiantys aukštojo moks- 
lo, besąlygiškai turėjo mokėti vokiečių kalbą, nes būdavo priversti 
studijuoti Vokietijos universitetuose. Galicijoje švietimą savo ran- 
kose tebelaikė Bažnyčia. Itin aktyvūs buvo Pijorų ir Bazilijonų ordi- 
nai. Išskyrus pirmuosius tris pradinės mokyklos skyrius, pamokos 
vykdavo arba vokiečių, arba lotynų kalba. Supasaulietintas Lvovo 
universitetas (1784), o 1795-1815 bei 1848-1870 m. ir Krokuvos Jo- 
gailos universitetas buvo tapę vokiškomis mokslo įstaigomis. Ta- 
čiau Krokuvos respublikoje 1815-1846 m. vyravo lenkiška švietimo 
sistema, paremta Kongresinės karalystės modeliu. (Žr. 6 žem.) 
XIX a. vidurys atnešė ne vieną reikšmingą permainą, ypač Rusi- 
joje ir Austrijoje. Veikiama politinės įtampos iš ligtolinio letargo pa- 
budo caro valdžia. Politikoje ėmė rastis staigių, nerimą keliančių 
posūkių. Vienas kitą keitė brutalūs valstybės kišimosi ir ne itin en- 
tuziastingo taikaus nusiteikimo laikotarpiai. 1850 m., panašiai kaip 

6 žemėlapis. Lenkiškos mokyklos Rusijos imperijoje (1822) 

1821-aisiais, laikinai atleidus valstiečius nuo privalomo mokesčio, 
iš kurio buvo išlaikomos mokyklos, iškilo grėsmė visai pradinio mo- 
kymo sistemai. 1822 m. Lietuvoje, o 1839 m. Kongresinėje karalys- 
tėje iš lenkiškų mokyklų apygardų buvo atimta autonomija ir tik 
Wielopolskio rūpesčiu trumpam -1861-1864 m. - ji buvo grąžinta 
Varšuvoje. Jau nuo 1830 m. akivaizdžiai pradėjo stiprėti rusinimo 
tendencijos. Galicijoje atsitiko priešingai. 1867 m. jai gavus autono- 
miją, visa švietimo sistema sykiu su abiem universitetais buvo su- 
lenkinta. Taigi lenkų kultūra, šimtmečio pradžioje labiausiai kles- 
tėjusia Rusijos užvaldytoje Lenkijos dalyje ir Kongresinėje karalys- 
tėje, vėliau tesirūpino tik Austrijos valdžia Galicijoje. 

Kritinis taškas pasiektas XIX a. 9-ajame dešimtmetyje. Praėjus dvi- 
dešimčiai metų nuo visiško valstiečių išlaisvinimo iš baudžiavos, 
sparčiai plėtojantis pramonei, augant miestams, didėjant gyvento- 
jų skaičiui, visuotinio švietimo problema virto svarbiausiu sociali- 
nės politikos uždaviniu. Absoliutus mokyklą lankančių lenkų vai- 
kų skaičius Rusijoje ir Prūsijoje itin smarkiai padidėjo kaip tik tuo 
pat metu, kai lenkų kultūros išgyvendinimo kampanija buvo pa- 
siekusi aukščiausią tašką. Galicijoje iškilo nesutarimų su ukrainie- 
čiais, kurie reikalavo lygių teisių su lenkais. Tuo pat metu naujoji 
išsilavinusių lenkų karta, kurioje labiausiai pastebimas buvo mote- 
rų emancipacijos sąjūdis, jautėsi visiškai nustumta nuo politinio gy- 
venimo. Jie matė, kad nebetoli toks metas, kai valstybinio visuoti- 
nio švietimo „produktai“ praplautomis smegenimis užmarštin nu- 
gramzdins ir lenkų kalbą, ir tradicines lenkų bendruomenės 
vertybes. Terorizmu ir politine veikla galėjo užsiimti vos vienas ki- 
tas, bet į kultūrinę veiklą turėjo įsitraukti didžiuma. Tūkstančiai 
jaunuolių, vaikinų ir merginų, pasibaisėję neteisėtais valdančiųjų 
veiksmais, savo gyvenimo misija pasirinko kovą už lenkų kultūrą. 
XIX a. pabaigoje-XX a. pradžioje tikras lenkų patriotas Rusijoje bu- 
vo ne revoliucionierius su revolveriu kišenėje, bet jauna panelė, ki- 
lusi iš geros šeimos, su po skraiste slepiamu vadovėliu. Prūsijoje ir 
Austrijoje, kur buvo leidžiama burtis į politines organizacijas, len- 
kų mokytojai tapo tautinių sąjūdžių siela. 

Ši rėvoltės karta ėjo per savo gimtąją žemę nelyginant misionieriai. 
Jų ryžtas išugdyti „tikrus lenkus“ nė kiek nenusileido valdžios pasi- 
ryžimui išugdyti „gerus vokiečius“ ar „gerus rusus“. Todėl siekda- 
mi savo tikslų jie varžėsi ne tik su valstybės valdžia, bet didžia dali- 
mi ir su Bažnyčia, kuri įtarė juos linkstant į pasaulietiškumą ar net į 
laisvamanybę, ir su plačiai išsikerojusiu „respektabiliųjų“ sluoksnių 
abejingumu, ir su varžovais, kitų tautinių sąjūdžių misionieriais, sa- 
vo veiklą grindžiančiais tais pačiais motyvais. Šie maištautojai sa- 
vaip žvelgė į tikrovę ir buvo įsitikinę, kad esamos imperijos su visa 
savo pompastika, institucijomis, sienomis ir tariama valdinių ištiki- 
mybe tėra viso labo plonas šydas, prievarta užmestas ant lenkams 
nuo amžių priklausančių žemių ir pačių žmonių, laukiančių, kada 
išmuš laisvės valanda. Jie sėmėsi energijos iš slaptų lenkų sambūrių, 
kurie rinkdavosi ne tik Varšuvoje, Poznanėje ar Krokuvoje, bet ir Mins- 
ke bei Kijeve. Jie godžiai siurbė visa, ką teikė modernioji literatūra - 
Buckle'as, Spenceris, Taine'as, J. S. Millas, Darwinas, Lassalle'is, net 
ir Marxas; kad ir nenorėdami to pripažinti, taip pat buvo stipriai vei- 
kiami vokiečių nacionalizmo pranašų - Fichtės, Herderio, Nietzschės, 
kurių sėkmė juos ir žavėjo, ir žeidė. Jiems būtų patikusi D' Azeglio 
1860 m. sukurta epigrama: „Dabar, kai sukūrėme Italiją, turime kurti 
italus“'; tik Lenkijos, kitaip nei Italijos, dar nebuvo. 

Nesunku pamatyti, kad šių misionierių susikurtas tautos įvaiz- 
dis buvo pernelyg nerealus. Tai rodo vien tas faktas, kad jiems teko 
grumtis su giliai įsišaknijusiomis pažiūromis tų žmonių, kuriuos 
jie patys laikė „lenkais“. Vienas išjų apologetų Waclawas Natkows- 
kis (1851-1911) aiškiai atskyrė nerwowiec ar mėzgowiec (gebančius 
jausti ar mąstyti) nuo inertiškos visos tautos masės. Pastarąją jis su- 
skirstė į tris grupes. Ludzie-drewna (žmonės-medžiai) yra nepasiduo- 
dantys patriotiniams jausmams, gyvenantys mechaniškai, nemąs- 
tydami. Ludzie-byki (žmonės-jaučiai) turi patriotinių jausmų, ta- 
čiau nepakankamai išsilavinę nepajėgiantys atsiskirti nuo bandos. 
Ludzie-šwinie (žmonės-kiaulės), nors ir labai išsilavine, tesiekia vie- 
no - „voliotis po purvą“ (ši metafora patriotui perkeltine prasme 
reiškė domėtis nelenkiška kultūra). Jis netgi išskyrė tam tikrus tar- 

pinius tipus - „užslėptą kiaulę“, „kiaulę-jautį“ ir „kiaulę-medį“. Vi- 
sas šias vingrybes paskatino misionierių prielaida, kad tauta yra 
viena ir tik gera. Regima tokioje šviesoje lenkų kultūros problema 
įgijo idealistinį ir elitarinį atspalvį? 

Tačiau, nepaisant visų kliūčių, lenkų kultūros laimėjimai buvo 
didžiuliai. Per trisdešimt nenuilstamos veiklos metų kultūros pat- 
riotai ne tik neutralizavo vokietinimo ar rusinimo politiką, bet ir 
sugebėjo įgyti pranašumo. Šimtmečių sandūroje Prūsijos ir Rusijos 
valdomose Lenkijos dalyse valstybinė švietimo sistema jau kepur- 
nėjosi potvynio bangose, kurias kėlė privačiai, neoficialiai ar „pog- 
rindyje“ veikiančios lenkų kultūrininkų pajėgos. 

Pats garsiausias, regis, buvo Skrajojamasis universitetas, kurį 1882— 
1883 m. Varšuvoje įkūrė Jadwiga Szczawinska (1863-1910). Studi- 
juojančiųjų grupės susitikdavo kas savaitę vis kitoje vietoje, kad ne- 
būtų susektos; jas aktyviai rėmė radikalių pažiūrų profesoriai Wla- 
dystawas Smolenskis(1851—1926), Adamas Mahrburgas (1855-1913) 
ar Ludwikas Krzywickis (1859-1941) bei filosofas, Szczawinskos vy- 
ras Janas Wladystawas Davidas (1859-1914). Ilgainiui buvo įkurti 
keturi atskiri fakultetai, o baigusiems studijas įteikiami diplomai 
laikantis tokios pat griežtos tvarkos kaip ir bet kuriame valstybi- 
niame universitete. Viena iš garsiausių šio universiteto auklėtinių 
buvo Maria Sktodowska-Curie. 1906 m. legalizuotas Skrajojamasis 
universitetas pasivadino Mokslo kursų draugija, o 1919 m. - Lais- 
vuoju Lenkijos universitetu. Dar ir šiandien jis turi savo šalininkų? 

Palankūs švietimui labdariai, stengdamiesi apeiti valstybine sis- 
temą, steigė privačias mokyklas. Dviejų čionykščių pramonininkų 
Hipolito Wawelbergo ir S. Rotwando iniciatyva 1897 m. duris atvė- 
rė Varšuvos aukštoji technikos mokykla, o po trejų metų - Varšu- 
vos politechnikos institutas. Kadangi nebuvo lenkiško universite- 
to, šios dvi mokyklos traukė aukščiausio lygio dėstytojus ir studen- 
tus. Paskutiniame XIX a. dešimtmetyje privačių mokyklų skaičius 
Pavyslio provincijose padvigubėjo, o kai po 1905-1907 m. revoliu- 
cijos pasipylė nuolaidos, - išaugo dar antra tiek. 

Tuo nesitenkinta — visus apėmė tikra savišvietos manija. Entu- 

ziastams į pagalbą atėjo mėnraštis Poradnik dla Samoukėw (Savamoks- 
lių vadovas), į kurį rašė visi to meto šviesuoliai. Šimtmečių sandūros 
statistiniai duomenys tikrai įspūdingi - trečdalis Rusijos valdomos 
Lenkijos gyventojų, jaunų ir senų, vienokia ar kitokia forma buvo 
užsiėmę savišvieta. 

Išskirtinio dėmesio sulaukė bibliotekos. Tais laikais, kai viešai 
buvo skelbiama, esą lenkų literatūra kursto ardomąją veiklą, su- 
kauptus knygų rinkinius tekdavo laikyti slaptai. 1873 m. Kalisze 
lenkams pavyko sužinoti, kad vienintelis visas nekupiūruotas Brock- 
hauso leidimo Rinktinių lenkų autorių rinkinys, išleistas 1858 m. Leip- 
zige, yra tuometinio rusų gubernatoriaus Rybnikovo, atsidavusio 
slavofilo, kabinete. Vieną naktį nežinomi įsibrovėliai pavogė Ryb- 
nikovo knygas ir nugabeno į miesto kalėjimą, kur vyriausiojo ko- 
mendanto sūnus paslėpė jas nuo tėvo slaptųjų agentų akių. Kitur 
būdavo kuriamos viešos bibliotekos prisidengus religinių ar visuo- 
meninių organizacijų vardais. 1897 m. Varšuvos labdaros draugija 
išlaikė dvidešimt tris bibliotekas, savo filialus. Užsimojus iš lenty- 
nų išmesti tokių „degradavusių autorių“, kaip Hugo, Zola ir Du- 
mas, knygas, pirmiausia nušalintas konservatyvusis draugijos pir- 
mininkas kunigaikštis Mykolas Radvila (Michat Radziwilt), o po to 
policija uždarė ir pačias bibliotekas. 

Daug sutelktų pastangų atiduota skleidžiant lenkų kultūrą liau- 
džiai. Ir PPS, ir Dmowskio Lenkų sąjunga vykdė plačias švietimo 
programas, kurių ypač stiprus akstinas buvo 1904-1907 m. mokyk- 
lų streikai. Valstiečių švietimo veikla prisidengė bitininkystės drau- 
gijų ar Sporto draugijų vardais. Miestuose atsidavę mokytojai vedė 
pamokas privačiuose namuose, negailėjo jėgų mokydami mišrias 
dykinėtojų, beraščių suaugusiųjų ir jaunatve trykštančių savanorių 
grupes. Pažvelgus į 1911 m. Sosnowieco policijos komendantui įteik- 
tą raportą matyti, kad tos apskrities miestuose visas šis reikalas pa- 
siekė valdžiai nerimą keliantį mastą: 


Turiu garbės Jūsų Ekscelencijai pranešti, jog man patikėtame rajone egzistuoja 
šios nelegalios mokyklos: 

Modrzejowo gyvenvietėje: 

1. Pergrichto, seniūno Najerio žento, namuose moko pavojingas Žmogus var- 
du Rusekas; 

2. Dvi slaptos žydų mokyklos veikia Szczekaczo namuose, tačiau sunku pa- 
sakyti, kas yra mokytojas. (Modrzejėwas priklauso Dąbrowos policijos ra- 
jonui.) 

Niwkos kaime: 

3. Maria Gėralska, „Jerzy“ kasyklos valdininko dukra, veda pamokas na- 
me, kuris priklauso kompanijai ir yra kitoje gatvės pusėje nuo klinikos; 

4. Janina Drozdowska ir jos sesuo veda pamokas kitame tos pačios kompa- 
nijos name, Wesolta gatvėje; 

5. „Jutrzenka“ krautuvės savininkės teta, o gal ir motina (pavardė nenusta- 
tyta), moko bute, sujungtame su krautuve; 

6. Stanistawo Chrzanowskio, „Jerzy“ kasyklos valdininko, motina moko savo 
namuose, Wesota gatvėje; 

7. Wožniczka, Sosnowieco kompanijos mašinų fabriko darbuotojo sūnus, 
moko name, kuris priklauso kompanijai; 

8. Pamokas veda tos pačios kompanijos valdininko, pavarde Wieruszows- 
kis, dukterys; 

9. Szulimo Lubelskio namuose yra žydų mokykla - mokytojas nenustatytas; 
Dudos namuose. (Niwka priklauso Ząbkowicų policijos rajonui.) 

Esama ir daugiau mokyklų, kurių man nepavyko susekti. Kai kurias mo- 
kyklas, pvz., Ruseko, Gėralskos ar seserų Drozdowskų, lanko labai daug vai- 
kų, iki penkiasdešimties vienu metu, o mokosi dviem pamainom [...]?? 


Pirmasis pasaulinis karas ūmai nutraukė visus kultūrinius konflik- 
tus. Nuo šiol Lenkiją pasidalijusios valstybės linko pradėti su len- 
kais kultūrines derybas, taip tikėdamosi pelnyti jų politinę paramą. 
1916 m. Varšuvoje esanti Regentų taryba įgaliojo Švietimo ministe- 
riją reorganizuoti mokymą - mokyklas ir universitetus sulenkinti. 
Taip buvusioje Kongresinėje karalystėje pereita prie tokios švieti- 
mo politikos, kokia Austrijos buvo vykdoma Galicijoje. Ši kultūri- 
nė pergalė po pusę šimtmečio trukusios kovos pati savaime tauti- 
nės nepriklausomybės neatnešė; tačiau labai smarkiai paveikė nau- 
josios Lenkijos Respublikos nuotaikas, kai praėjus vos dvejiems 
metams nepriklausomybė pagaliau buvo atgauta. 

Pirmieji nepriklausomybės 1918-1939 m. potyriai kultūros sri- 
tyje neretai kėlė nusivylimą. Tiesiog stulbinantis neraštingumo ly- 
gis bei daugelio tautinių mažumų, negalinčių ar nenorinčių bend- 
rauti lenkų kalba, nepasitenkinimas reiškė, kad kultūros misio- 
nierių darbas toli gražu nebuvo baigtas. Ir iš tiesų jau lenkiškos 
valstybinės švietimo sistemos pedagogai neretai save laikė pada- 
lijimų amžiaus patriotų įpėdiniais ir darbų tęsėjais. Itin įnirtingai 
kova už kultūrą vyko per Antrąjį pasaulinį karą. Dėtos didžiulės 
pastangos išgyvendinti lenkų kultūrą - šįsyk pasirodė per maža 
ją viešai pasmerkti, kaip būdavo anksčiau Prūsijoje ar Rusijoje, 
bet imtasi žudyti ar bent išvyti svarbiausius kultūros veikėjus ir 
mokytojus. Lenkai į tai reagavo instinktyviai. Slapta buvo spaus- 
dinamos lenkiškos knygos, mokomi lenkų vaikai, organizuojami 
lenkiški universitetiniai kursai, skaitoma lenkų literatūra. Visa tai 
buvo daroma pogrindyje, okupuotuose miestuose, po miškus iš- 
slapstytose partizanų būstinėse, emigrantų kolonijose Londone, Je- 
ruzalėje ar Taškente, ir net koncentracijos stovyklose. Tarsi atpildas 
už neregėtą pirmtakų pasiaukojimą likusių gyvų po karo atsidavi- 
mas savajai kultūrai buvo toks stiprus, kokio niekada iki šiol Len- 
kijoje nebūta. Dviejų šimtų metų triūsas nenuėjo veltui. Stanislovas 
Augustas ir visi tie pasiryžėliai, vyrai ir moterys, sekę jo pėdomis, 
tikrai būtų turėję dėl ko džiūgauti. 

1945 m. Lenkijos masinės kultūros, visai kitos nei skleidžiama ir 
puoselėjama siaurų visuomenės grupių, pagrindą sudarė mažiau- 
siai keturios pagrindinės iš dalies viena su kita besipinančios subkul- 
tūros. Pirmoji iš jų - vadinamoji liaudies, arba valstiečių, kultūra 
(kultura ludowa). Didelė dalis miestų proletariato vis dar palaikė ry- 
šius su savo gimtaisiais kaimais. Išnaikinus bajoriją ir gerokai išre- 
tinus prieškarinės buržuazijos gretas, teliko labai mažai šeimų, ne- 
turinčių gilių šaknų kaime. Folkloras - senoviniai priežodžiai, liau- 
dies išmintis, pasakojimai, šokiai ir valstiečių rūbai - visa tai dar 
nebuvo virtę kolekcine retenybe. 

Antroji - katalikiškoji kultūra. Bažnyčia nepaliko tikėjimo sklai- 
dos likimo valiai. Didžiuma lenkų vaikų būdavo pakrikštijami ir 
išeidavo pasirengimo Pirmajai komunijai kursą. Net ir tie, kurie vė- 
liau išsižadėjo savo religinių įsitikinimų, vis tiek buvo gerai susipa- 
žinę su katalikybės kalba, mokymu ir apeigomis. 

Trečiąją būtų galima pavadinti Vakarų pamėgdžiojamąja kultū- 
ra. Žvalgymasis į Vakarus ten ieškant įkvėpimo - tiesioginė lenkų 
reakcija į tą kultūrinį peną, kurį gauna iš oficialių šaltinių. Nesvar- 
bu kas - literatūra ar politinės idėjos, muzika, dailė ar mados, ma- 
terialinė kultūra, technologijos - visa tai iš Londono, Paryžiaus, Ro- 
mos ar Niujorko savaime yra geriau negu tai, kas ateina iš Vidurio 
Europos ar Rytų. Kad ir pati lenkų kalba, kuri niekuomet nebuvo 
patekusi po vietinių puristų kirviu, dabar kište prikišta iš lotynų 
kalbos kilusių tarptautinių žodžių ir visokiausio plauko Vakarų Eu- 
ropos kalbų skolinių. 

Ketvirtoji ir turbūt pati svarbiausioji yra lenkų literatūros kultū- 
ra. Per visą XIX a. lenkų literatūra neatsiliko nuo savo laikmečio 
problemų ir reiškėsi visais žanrais. Lenkijos politikai neretai pritrūk- 
davo nuoseklumo, tačiau jos literatūra Rytų Europoje reikšmingu- 
mu ir poveikio jėga nusileido nebent tik tuo pat metu savo šlovin- 
gąjį amžių išgyvenusioms vokiečių ir rusų literatūroms. Ne mažiau 
svarbus ir visuotinio švietimo rezultatas - apsišvietęs lenkas galėjo 
savo mintimis ir interesais dalytis su gausia skaitytojų auditorija. 
Šiuo požiūriu lemiamą reikšmę turėjo prieškarinio sanacijos reži- 
mo laimėjimai: neraštingumas nuo 33 proc. 1921 m. sumažintas iki 
18 proc. 1937 m. 

Kadangi nė viena iš vyraujančių subkultūrų nė trupinio nebuvo 
skolingos kraštą pasidalijusioms valstybėms, drąsiai galima teigti, 
jog du šimtmečius trukęs lenkų švietimo kryžiaus žygis baigėsi sėk- 
me. Vokiškų ir rusiškų elementų priemaišos, kadaise tokios svar- 
bios lenkų kultūrai, nūnai beveik visiškai ištrintos. Grynai tautiniu 
požiūriu tai didžiulė pergalė. Kita vertus, kas galėtų būti tikras, jog 
šitai tam tikrais atžvilgiais nenuskurdino lenkų kultūros. Didžia 
dalimi buvo prarastas kosmopolitizmo, daugiakalbystės ir tarp- 

tautiškumo skonis, kuriuo mėgavosi ankstesnės kartos. Išskirtinis 
pasikliovimas lenkų kalba, kuri nebėra tarptautinio bendravimo 
kalba net ir Rytų Europoje, tapo neigiamu veiksniu, skiriančiu len- 
kų visuomene nuo viso pasaulio. Iki Antrojo pasaulinio karo išsi- 
lavinęs lenkas laisvai sukinėdavosi tarp tų, kurie kasdieniame gy- 
venime vokiškai, rusiškai ir prancūziškai kalbėjo lygiai taip pat 
gerai kaip ir lenkiškai; o jo palikuonis po Antrojo pasaulinio karo 
turi tenkintis labai griežtai ribojamų šaltinių teikiama informaci- 
ja, kuri dar perkošiama per vertimo cenzūros filtrą, arba naktimis 
studijuoti Eckersley'aus English for Foreigners. Ką ir bepridursi, kie- 
kybinį lenkų kultūros triumfą bemaž visada lydėjo jos kokybiniai 
suvaržymai. 


DEVINTAS SKYRIUS 


ZYDZI: 
Žydų bendruomenė 


Ne vieną šimtmetį iki padalijimų Lenkijos-Lietuvos Respublika ne- 
paliaujamai traukė žydus, tad ilgainiui čia įsikūrė gausiausia Euro- 
poje žydų bendruomenė. Gausėjimo spartumu žydų luomas lenkė 
bet kurią kitą visuomenės grupę. Didžiosios katastrofos - Chmel- 
nickio sukilimas ir masinės skerdynės - tebuvo trumpalaikės kliū- 
tys. Respublikos įkūrimo metais - 1569-aisiais —- žydų čia gyveno 
apie 200 000, o Respublikos žlugimo metu jų jau buvo paketurgu- 
bėję - 800 000. XIX a. padalytosios Lenkijos žemėse telkėsi didžiau- 
sia pasaulyje žydų darbo jėga ir aktyviausia intelektinio potencialo 
dalis, tad didžiosios emigracijos bangos į Ameriką išvakarėse čia 
gyveno keturi penktadaliai viso pasaulio žydų. Garsus Krokuvos 
rabinas Mozė Isserlesas Remuh (1510-1572) rašė: „Jau geriau gy- 
venti sausa duona, bet taikoje, Lenkijoje“. Panašiai viename iš heb- 
rajų išminčių pamėgtame kalambūre Polin (Lenkija) buvo tapatina- 
ma su poh-lin, kas reiškia „čia galima pailsėti“! 

Kintant politinėms sąlygoms sąvoka „Lenkijos žydas“ įgavo ke- 
letą prasmių. Iš pradžių taip buvo vadinami visi žydų tautybės gy- 
ventojai, gyvenę buvusioje Lenkijos valstybėje, įskaitant ir tuos, kurie 
ilgainiui save ėmė laikyti nebe Lenkijos, bet Rusijos, Galicijos ar net 
Vokietijos žydais. Vėliau taip buvo vadinami arba atgimusios Len- 
kijos Respublikos žydų tautybės piliečiai, arba dar ir ta Rytų Euro- 
pos žydų dalis, kuri asimiliavosi, perėjo į lenkų kalbą ir kultūrą. 

XIX a. radikalių permainų vėjai nusiaubė visa, kas dar buvo like 
iš sužlugdytosios Respublikos, neaplenkdami nė žydų bendruome- 
nės. Ji transformavosi bemaž taip pat kaip ir didžioji lenkų bend- 

ruomenės dalis. Iš pradžių jos sėkmę laidavo valstybės gyventojų 
luominis pasiskirstymas, tačiau dabar senosios teisėtos luomų pri- 
vilegijos buvo pasmerktos išnykti. Galiausiai žydai tapo modernia 
tauta, kurią vienijo tik bendra kilmė ir bendra tapatybė. Atsitiko 
taip, kaip ir kitoms visuomenės grupėms - senoji tvarka suiro dar 
nesukūrus naujos. Šiame procese daug senosios tvarkos elementų 
buvo prarasta visiems laikams. Sumaišties ir netikrumo ne mažėjo, 
o daugėjo. Panašiai jautėsi ir valstiečiai, patyrę, jog išsivaduoti iš 
baudžiavos dar nereiškia išsilaisvinti. 

Visose trijose padalytosios Lenkijos dalyse žydų išsivadavimo 
tempai ir metodai skyrėsi. Tuoj po 1773-iųjų ir Frydrichas Didysis, 
ir Marija Teresė ėmėsi vyti atgal į Lenkiją ištisus būrius neturtingų 
žydų, kad „apsaugotų“ savo naujuosius valdinius krikščionis. Juo- 
zapas II, žydų autonomiją laikydamas anachronizmu, 1782 m. Ga- 
licijoje pradėjo reikšmingas reformas: įvedė valstybinę švietimo sis- 
temą ir karo tarnybą, panaikino kahalą, taip siekdamas kuo plačiau 
įtraukti Žydus į viešąjį gyvenimą ir vokiečių kultūrą. Rusijoje, šiek 
tiek padvejojusi, Jekaterina II pasitenkino paprastesniais tikslais — 
izoliuoti žydus nuo plačiųjų gyventojų sluoksnių. Nuo 1786 m. žy- 
dams buvo leidžiama gyventi tik miestuose, o nuo 1791 m. - tik 
Sėslumo riboje, kuri ilgainiui besiplėsdama galiausiai apėmė 25 va- 
karines imperijos gubernijas. Išskyrus Krymą ir Besarabiją, Sėslu- 
mo ribos teritorija, galutinai nustatyta 1835 m., bemaž ištisai suta- 
po su Rusijos užgrobtomis Lenkijos ir Lietuvos valstybės žemėmis. 
Varšuvos kunigaikštystėje 1807 m. paskelbtas dekretas dėl asmens 
laisvės, kuriuo panaikinta baudžiava, žydų atžvilgiu buvo pristab- 
dytas ir liko iki galo neįgyvendintas. Prūsijoje, kur Frydrichas II 
šiek tiek praplėtė pasiturinčių žydų teisę įgyti tam tikras profesijas, 
1812 m. buvo įteisinta visiška piliečių lygybė. Tad baigiantis Napo- 
leono epochai dar buvo likę daug dviprasmybių bei kliūčių. Kong- 
resinėje karalystėje, kaip ir Prūsijoje, visų piliečių teisės 1822 m. su- 
lygintos panaikinus kahalą. Kiti apribojimai, pavyzdžiui, miesto sta- 
tutų straipsniai De non tolerandis Judaeis, liko galioti iki 1862 m. Pagal 
Vienos sutartį naujai Prūsijos įgytose lenkiškose provincijose žydų 

išlaisvinimo principas pradėtas įgyvendinti 1846 m.; Austrijoje — 
tik 1848 m., nors kai kuriuos smulkesnius reikalus imtasi spręsti tik 
1867 m.; o caro valdose šis principas niekuomet nebuvo iki galo 
įteisintas. Rusijos imperijoje drakoniški Nikolajaus I metodai po šio- 
kio tokio atokvėpio Aleksandro II valdymo metais buvo vėlei at- 
gaivinti į valdžią atėjus Aleksandrui III. 1882 m. Gegužės įstaty- 
mais buvo griežtai pareikalauta laikytis Sėslumo ribos taisyklių; žy- 
dams atimta teisė įgyti aukščiausią rangą kariuomenėje ar 
biurokratiniame aparate, neleidžiama pirkti žemės, apribotos tei- 
sės siekti vidurinio ar aukštojo išsilavinimo, įgyti profesiją ar užim- 
ti postą vietiniuose valdžios organuose. Varžtai buvo kiek atleisti 
1905-1906 m., tačiau mažai ką spėta įgyvendinti, mat greitai žlugo 
visa imperija. Senojoje Respublikoje Izraelio vaikai tik kartais pasi- 
jusdavo vergais Egipto žemėje, tačiau atsidūrusiems Rusijoje jiems 
nekilo abejonių, jog yra patekę į Babilono nelaisvę (Žr. 7 žem.) 
Visose trijose padalytosios Lenkijos dalyse autoritarinių valsty- 
bių institucijos kišosi į menkiausią žydų gyvenimo aspektą. Palaips- 
niui ribojant kahalo jurisdikciją ir stiprinant valstybės valdžios ga- 
lią, žydai pirmąsyk tapo pilnateisiais tų šalių, kuriose gyveno, pi- 
liečiais. Anksčiau Lenkijos ir Lietuvos valstybėje jie tvarkydavo savo 
reikalus, kaip patys nuspręsdavo, o dabar jiems teko pripažinti sa- 
vo pilietinį tapatumą su visais kitais piliečiais. Viena vertus, jie už- 
sitraukė valdininkijos rūstybę ir kitų mokesčių mokėtojų bei rekrū- 
tų pyktį. Kita vertus, kad galėtų atlikti prievoles ir būti pašaukti į 
kariuomenę, jie turėjo būti įrašyti į oficialias registracijos knygas, o 
kad galėtų būti įregistruoti, turėjo gauti pavardes. Austrijoje ir Ru- 
sijoje registracija prasidėjo nuo 1791 m.; Prūsijoje, kuriai tuomet pri- 
klausė ir Varšuva, registraciją pradėta įgyvendinti vadovaujantis 
1797 m. priimtu Judenreglament. Galicijoje ir Prūsijoje pavardes žy- 
dai gaudavo tokias, kokias padiktuodavo vokiečių valdininkai, ir 
šie nepraleido progos pademonstruoti savo, deja, gana menką po- 
etinį išradingumą. Tokiu būdu pasaulyje atsirado Apfelbaumai, Ro- 
senblumai, Weingartenai, Goldfarbai, Silbersteinai, Schwartzkop- 
fai ir Weissmannai. Rusijos Sėslumo riboje žydai dažniausiai gauda- 

vo pavardes pagal miestą, iš kurio buvo kilusi šeima, arba, kaip 
kad išlaisvinti vergai Amerikoje, pagal to dvarininko, kurio žemėse 
gyveno, pavardę. Tad greta Warschauerių, Wienerių, Posnerių, 
Minskerių ir Pinskerių atsirado žydai Potockiai, žydai Czartorys- 
kiai ir žydai Wišniowieckiai. 

Oficialus priešiškumas žydams reiškėsi įvairiais būdais. Galici- 
joje buvo reikalaujama mokėti specialų mokestį už religijos prakti- 
kavimą. Žvakės mokesčiu ir sinagogos lankymo mokesčiu žydai 
buvo baudžiami už atsidavimą savo tikėjimui. Kongresinėje kara- 
lystėje įvestas degtinės mokestis sudavė stiprų smūgį žydams, tu- 
rėjusiems leidimą prekiauti svaigiaisiais gėrimais. Rusijoje nuo 
1805 m. šaukimas į karo tarnybą neretai prilygdavo visuotiniam 
tam tikro amžiaus sulaukusių žydų jaunuolių trėmimui į tolimiau- 
sias imperijos įgulas. Šia prasme vienodai kentėjo ir Sėslumo ribos 
miestai, ir lenkų bajorų gyvenvietės. Valdant Nikolajui I žydai rek- 
rūtai būdavo verčiami krikštytis. Ne sykį bandyta užgniaužti žydų 
švietimą. 1835 m. mokyklose ir oficialiuose dokumentuose už- 
drausta vartoti hebrajų kalbą, tačiau šio draudimo nepaisyta. Ant- 
roje XIX a. pusėje intensyvus visuomeninio gyvenimo rusinimas 
žydus palietė nė kiek ne mažiau nei lenkus. Vietinius pogromus, 
kurie pasipylė po Gegužės įstatymų, dažniausiai organizuodavo 
valdžios remiami provokatoriai. Policijos skatinamų žydus perse- 
kiojančių gaujų, juodašimtininkų, atsiradimas - tai tik dar vienas 
įrodymas, kaip giliai valdininkų sluoksniuose buvo įsišaknijęs po- 
žiūris, esą visi žydai yra nelojalūs. 

Visuomenė darėsi vis dinamiškesnė. Žydų šeimos nebebuvo pri- 
rištos prie savo getų, todėl galėjo pamėginti išsikelti į priemiesčius, 
į kaimą ar net į užsienį. Galicijoje anuomet dažnas pajuokaudavo, 
kad vienintelis sėkmingas 1848 m. veiksmas buvo žydų didysis dvie- 
jų mylių žygis nuo Kazimierzo iki Krokuvos. Rusijos valdomoje Len- 
kijoje turtingos Varšuvos ir Lodzės žydų šeimos išsikėlė iš šių miestų 
centro. Kai kurioms pavyko persikelti per sieną ir įsikurti Galicijo- 
je, kur galėjo laisvai nusipirkti žemės. Dėl ekonominių suvaržymų 
ir didžiulio gyventojų pertekliaus vis daugiau žydų buvo priversti 

emigruoti į užsienį. Nuo 1800 iki 1880 m. natūralus žydų prieaugis 
Sėslumo riboje apytikriai siekė 500 procentų. Panašiai padėtis klos- 
tėsi ir Galicijoje. Šimtmečio pabaigoje, augant nuolatinio persekio- 
jimo grėsmei, smarkiai pagausėjo emigruojančiųjų - jų traukima- 
sis, iš pradžių panėšėjęs į ramios upės tėkmę, netrukus virto paniš- 
ku bėgimu, kuris tęsėsi iki Pirmojo pasaulinio karo. Nors turimi 
statistiniai duomenys skiriasi, vis dėlto beveik neabejotina, kad iš 
lenkų žemių žydų išvyko daugiau, negu pasiliko. Jie traukėsi ke- 
liais etapais: pirmiausia - į Vieną arba Berlyną, iš ten - į Angliją 
arba Prancūziją, galiausiai - į Ameriką. Vieni vykdavo gerai pasi- 
ruošę ir legaliai. Juos iškviesdavo užsienyje veikianti žydų Land- 
mannschaft, arba Regioninė taryba, kuri parūpindavo bilietus kelio- 
nei ir darbą atvykus. Kiti traukėsi nelegaliai, ypač iš Rusijos, todėl 
negalėdavo viskuo pasirūpinti. Uostuose, kur būdavo pakraunami 
laivai, jie parsiduodavo agentams, kurie nuplukdydavo juos nemo- 
kamai į Ameriką mainais už trejų, penkerių ar septynerių metų ver- 
gišką darbą atvykus. 

Ženkliai paspartėjo politinis ir kultūrinis skaidymasis. Pasauly- 
je, kuriame akivaizdžiai iro tradicinės struktūros, žydų bendruo- 
menės pažiūros išsiskirdavo kiekvienu aktualesniu klausimu. Kon- 
servatoriai, praradę valdžią bendruomenei, bet kokia kaina siekė 
išsaugoti ortodoksinės žydų religijos grynumą. Chasidizmo banga, 
pirmąsyk pakilusi XVIII a., vėliau, XIX a., dar labiau sustiprėjo. Ra- 
dikaliai mąstantys Žydai, smarkiai besipriešinantys kahalo autori- 
tarizmui, buvo linkę rinktis asimiliaciją, socializmą ir marksizmą, o 
galop ir sionizmą. Naujieji žydų lyderiai stengėsi mažinti didžiulį 
susipriešinimą ne tik žydų bendruomenės viduje, bet ir prieštara- 
vimus tarp žydų bei kitų to regiono tautinių sąjūdžių. 1918 m., kai 
visų Lenkiją pasidalijusių valstybių griūtis pranašavo naują erą, Žy- 
dų politikos spektre atsispindėjo visos įmanomos socialinių, religi- 
nių ir ideologinių interesų atmainos. 

Šiaip ar taip, tačiau plačiosios žydų masės per visą XIX a. ištiki- 
mai praktikavo tradicinį judaizmą. Nors praraja tarp mitnaggedim 
ir chasidistų nuolat gilėjo, reformuotasis judaizmas, kurį pradėjo 

skleisti 5-ajame dešimtmetyje Vokietijoje vykusios rabinų konferen- 
cijos, lenkų žemėse didesnio atgarsio nesulaukė. Lenkijos žydai pa- 
sižymėjo ne tik ypatingu pamaldumu, bet ir atsidavimu religinėms 
studijoms. Tarp ortodoksų vis dar pasitaikydavo praktikuojančių 
senąjį pilpul (pažodžiui, „pipirų“) meną, kitaip tariant „teologinį 
plauko dalijimą“. Greta seniau įkurtų Krokuvos ir Vilniaus teologi- 
jos akademijų, atsirado naujų, antai garsioji ješiva Voložine, klestė- 
jusi 1803-1893 m., arba Talmudo mokykla Myre, netoli Gardino, 
veikusi 1815-1939 m. Iš esmės buvo peržiūrėti religinio auklėjimo 
principai, o vadinamasis musar judėjimas jam suteikė stiprų etinį 
atspalvį. Aiškiai buvo matyti, jog naujoji religinių auklėtojų karta 
linksta į asketizmą, ypač Naugarduke. Centrinės Lenkijos ir Lietu- 
vos chasidizmo šalininkams didelę įtaką turėjo Habadas (HaBaD); 
dėl to vakarinėse ir šiaurinėse srityse besitelkiančios bendruome- 
nės skyrėsi nuo populiaresnių mistinių srovių, vyravusių rytuose. 
Pradedant Elimelechu iš Lizensko (Ležajsk, 1717-1787), kuris pir- 
masis išaiškino zaddik reikšme, ėmė rastis tikros išsilavinusių chasi- 
dizmo vadovų dinastijos Przysuchoje, Kocke, Belze, Medžibože ir, 
svarbiausia, Gure (Gėra Kalwaria) netoli Varšuvos. Alteriai iš Gu- 
ro buvo plačiai pripažinta sektos išminčių šeima, perduodanti savo 
išmintį iš kartos į kartą; į jų dvarą traukdavo žydų piligrimai, apimti 
tokio pat aistringo tikėjimo ir dvasinio pakilimo, koks versdavo ir 
katalikus valstiečius rinktis į netoliese esančią Bernardinų bažnyčią 
ir eiti Kalvarijas. Laikui bėgant ortodoksai rabinai prarado viltį už- 
gniaužti chasidizmą. Netekę jurisdikcijos jie nebegalėjo imtis jokių 
priemonių, kuriomis priverstų kitus paklusti savo valiai. Nors ir 
nesusitaikę su chasidizmu, jie ilgainiui vis labiau rūpinosi sukurti 
vieningą religinį frontą ginti judaizmui nuo tokių dažnų tame am- 
žiuje reformistinių sąjūdžių.? 

Pirmasis iš tokių sąjūdžių buvo Haskalah, žydų šviečiamasis ju- 
dėjimas. Prasidėjęs XVIII a. pabaigoje Berlyne, Mozės Mendelssoh- 
no aplinkoje, jis siekė pakeisti grynai religinį žydų švietimo turinį 
ir įtraukti žydus į pagrindinę Europos kultūros srovę. Mendelssoh- 
no mokiniai, vadinamieji maskilim, tai yra „supratingieji vyrai“, tu- 

rėjo daug sekėjų Silezijos miestuose, o šimtmečių sandūroje - ir Ga- 
licijoje, kur veikė per 100 žydų mokyklų dėstomąja vokiečių kalba. 
1816 m. Lvovo rabinas nusprendė, kad jas derėtų uždrausti. Vėliau 
šis judėjimas išplito Rusijos žydų Sėslumo riboje - ten pirmoji nau- 
jo tipo žydų mokykla buvo atidaryta 1822 m. Umanėje - ir kur kas 
mažiau Kongresinėje karalystėje. Kurį laiką jis buvo pelnęs caro val- 
džios pritarimą, kadangi ši vertino jį kaip įrankį, skaldantį žydų 
bendruomenės solidarumą bei skatinantį jų politinį paklusnumą. 
Deja, buvo skaudžiai apsirikta; mat ilgainiui reikšmingiausias Has- 
kalah laimėjimas pasirodė esąs tai, kad besikasdamas po religinio 
judaizmo pagrindais jis pasėjo naujojo žydų nacionalizmo sėklą.“ 
Laikui bėgant maskilim susidūrė su reformuotojais, kurie siekė 
Haskalah idealus perkelti į politinį ir visuomeninį gyvenimą. Nepa- 
tenkinti ribotais — vien švietimo - tikslais, asimiliacijos šalininkai 
troško, kad žydai paliktų savo uždaras bendruomenes ir kuo pla- 
čiau dalyvautų visose viešojo gyvenimo srityse. Žinoma, žydai, pa- 
norę išsilaisvinti iš geto suvaržymų, visados turėjo galimybę tai pa- 
daryti - tik turėjo priimti tos šalies, kurioje gyveno, vyraujančią reli- 
giją, kalbą ir kultūrą. Lenkų žemėse nuo neatmenamų laikų tokį kelią 
rinkdavosi pavieniai atsivertėliai į krikščionybę, tačiau XVIII a. 7-aja- 
me dešimtmetyje kilęs frankistų sąjūdis galėtų būti sparčiai masinį 
pobūdį įgavusio reiškinio pavyzdys. Vis dėlto anuomet asimiliaci- 
ja dar nelaikyta visos žydų bendruomenės politika. O štai XIX a. 
pradžioje podraug su Prancūzijos revoliucijos idėjomis suskambo 
ir nauji balsai. 1816 m. paklaustas, ką apie tai mano, Berlyno moks- 
lininkas D. Friedlanderis pamflete Žydų tobulėjimas Lenkijos karalys- 
tėje nesvyruodamas parėmė mintį, kad jidiš derėtų pakeisti lenkų 
kalba, nes tai būtų pirmas žingsnis žydams geriau integruotis į Len- 
kijos gyvenimą. XIX a. 3-iajame dešimtmetyje Varšuvos bankinin- 
kų ir intelektualų grupė, pasivadinusi „Senojo testamento išpa- 
žinėjais“ priėmė Friedlanderio programą - ši tapo jų kampanijos 
už vietinio kahalo panaikinimą dalimi. Kaip tik tuo metu ir Joachi- 
mas Lelewelis kalbėjo apie lenkus ir žydus, kaip apie „brolius, žen- 
giančius petis petin“ į bendrą ateitį. Per 1830-1831 m. Lapkričio su- 

kilimą daugel žydų atidavė gyvybę už Lenkijos reikalą? Suformuoti 
žydų milicijos būriai atėjo į pagalbą ginant Varšuvą. 1848 m. Kro- 
kuvos rabinas Dovas Beeras Meiselsas (1798-1870) atvirai ragino 
savo ganomuosius remti lenkų politinius reikalavimus. Per ateinantį 
dešimtmetį tas pats dvasinis vadovas, dabar jau vyriausiasis Var- 
šuvos rabinas, ėjo išvien su iškiliais asimiliavusios žydų buržuazi- 
jos atstovais Leopoldu Kronenbergu ir Hermanu Epsteinu -jie visi 
siekė suderinti lenkų ir žydų religinius, kultūrinius ir ekonominius 
interesus. Kronenbergo laikraštis Gazeta Codzienna (Dienraštis), ku- 
rį redagavo rašytojas romanistas Ignacas Kraszewskis, kaip tik ir 
pradėtas leisti siekiant paskatinti lenkų ir žydų savitarpio suprati- 
mą. Per 1861-1862 m. politinę krizę, vaizdžiai aprašytą Kraszews- 
kio romanuose Dziecię starego miasta (Senojo miesto vaikas, 1863) ir 
Žyd (Žydas, 1865), Varšuvos žydai patriotinėse demonstracijose vai- 
dino bene svarbiausią vaidmenį. Solidarizuodamiesi su katalikų baž- 
nyčiomis ir protestuodami prieš policijos išsišokimus jie uždarė si- 
nagogas; rabinai viešose pamaldose ir laidotuvėse pasirodydavo 
greta kunigų ir pastorių; buvo areštuotas ir įkalintas vyriausiasis 
rabinas Meiselsas. Asimiliacijos nuotaikos tąkart pasiekė aukščiau- 
sią tašką. Apimti patriotinės euforijos daugelis manė, kad darnus 
lenkų ir žydų sambūvis įveiks jų tarpusavio kivirčus ir įtarinėji- 
mus. Per 1863 m. Sausio sukilimą žydų žurnalas Jutrzenka (Rytinė 
žvaigždė), kurį redagavo Ludwikas Gumplowiczius (1838-1909), be 
jokių užuolankų ragino žydus visiškai integruotis į Lenkijos gyve- 
nimą.“ Likimas lėmė kitaip. Sukilimui pralaimėjus kraštą užliejo kar- 
taus nusivylimo banga. Daugybė žydų, lygiai kaip ir daugybė len- 
kų, pamatė, jog jų pasiaukojimas neatnešė jokios apčiuopiamos nau- 
dos, tad sunku buvo atsispirti pagundai dėl visų nelaimių apkaltinti 
kitus, o ne save. Asimiliacijos nuotaikos po truputį ėmė slūgti pir- 
miausia Rusijos Lenkijoje, paskiau ir kitose Lenkijos dalyse / Tam 
jerus, kurie nuo senų senovės skyrė tautas, gyvenančias toje pačioje 
žemėje, kvėpuojančias tuo pačiu oru, „sergančias tomis pačiomis 
ligomis“ ir galinčias būti „išgydytas tomis pačiomis priemonėmis“. 

Gaila, kad didžiuma žydų lyderių asimiliaciją suvokė kaip visišką 
savito žydų tapatumo nugramzdinimą. Ir žydų konservatoriams, ir 
radikalams atrodė, kad jų prašoma savanoriškai išnykti ir taip išpai- 
nioti savo problemas. Pasak žydų istoriko Dubnowo, „žydų lenkini- 
mas įgijo grėsmingą [sic!] mastą“ * Todėl žydų reformuotojai toly- 
džio vis labiau smerkė dar tebegyvuojančias asimiliacijos idėjas ir 
ėmėsi puoselėti planus, kuriais siekta ne išsiveržti iš žydų paveldo, o 
kaip tik jį stiprinti ir plėsti. 

Hebrajų kalbos atgimimą tiesiogiai paskatino ankstyvųjų maski- 
lim triūsas: ėmęsi žydų švietimo eksperimentų, jie išdrįso pasinau- 
doti Šventojo Rašto kalba kurti pasaulietinei literatūrai. Šis atgimi- 
mas turėjo daug bruožų, būdingų ir kitiems kultūrinio atgimimo 
sąjūdžiams, tuo pat metu apėmusiems visą Rytų Europą ir gelbėju- 
siems mirštančias savo tautų kalbas nuo užmaršties. Galicijoje 
pirmasis modernia hebrajų kalba pradėjo rašyti Jozefas Perlas (1773-— 
1839) iš Ternopolio. Jis savo satyrose šaipėsi iš tamsuoliškų cha- 
sidizmo papročių ir pažiūrų. Kitoje sienos pusėje, Rusijoje, moksli- 
ninkas filologas Izaakas Beras Levinsohnas (1788-1860) iš Kreme- 
neco ėmėsi užduoties pritaikyti hebrajų kalbos žodyną ir sintaksę 
šiuolaikiniam vartojimui. Jų sekėjų puoselėjama hebrajų kalba pa- 
sidarė tinkama įvairiausiems literatūros žanrams - nuo grynai me- 
ninių iki perdėm politinių. Istorikas Nachmanas Krochmalas (1785— 
1840) iš Ternopolio, kurio Šio amžiaus suglumusiųjų vadovas pasiro- 
dė 1851 m., kartais laikomas pirmuoju žydų nacionalizmo ideologu. 
Jo pažiūroms pritarė ir istorinių romanų kūrėjas Abrahamas Mapu 
(1808-1867) iš Slobodkos, netoli Odesos, ir dar gausus būrys hebra- 
jų kalba rašiusių maskilim poetų. Ryškiausias iš jų buvo Jehuda Lej- 
bas Gordonas (1830-1892) iš Vilniaus, kurio eilėraštis Hakitzah Am- 
mi (Kelkis, mano tauta) tapo Sėslumo ribos Haskalah credo. Su hebra- 
jų kalbos puoselėjimu buvo glaudžiai susijęs pasaulietinių nuostatų 
formavimasis, o nuo 1863 m. abiem šiais dalykais Rusijoje užsiėmė 
Žydų kultūros sklaidos draugija. XIX a. pabaigoje hebrajų kalba bu- 
vo tiek ištobulinta, kad didžiausi entuziastai ėmė galvoti apie jos 
vartojimą kasdieniame buitiniame gyvenime. Tačiau negalėdami 

įgyvendinti savo siekių konservatyvioje socialinėje aplinkoje, bū- 
dingoje nepajudinamų normų sukaustytoms žydų bendruomenėms 
— čia lingvistinės naujovės dažnai būdavo prilyginamos šventva- 
gystei, - jie ėmė puoselėti mintį emigruoti į Palestiną. Tai byloja 
apie tiesiogines intelektines sąsajas tarp Haskalah, hebrajų kalbos 
atgimimo ir kultūrinio sionizmo.? 

Jidiš kalbos atgimimas ėmė reikštis kiek vėliau. Jidiš, vokiečių 
vidurio aukštaičių tarmės atšaka, į Lenkijos ir Lietuvos valstybę at- 
nešta viduramžiais ir vadinta žargonu (žargon), daugiausia išsilai- 
kė dėl žodinės tradicijos, bet, patekusi į naujųjų laikų publicistų ir 
gramatikų rankas, taip pat tapo literatūros bei politikos įrankiu. Len- 
kijoje, kur pasipriešinimas pasaulietiniam hebrajų kalbos vartoji- 
mui buvo ypač stiprus, žydų spaudai ir pasaulietinei literatūrai ji- 
diš atrodė kur kas priimtinesnė. Pirmiausia, dar XVI a. vartojant 
hebrajiškus rašmenis ja buvo parašyti populiarūs prozos ar poezi- 
jos kūriniai, vėliau ją tobulino chasidizmo šalininkai savo kroni- 
koms bei legendoms rašyti, o dar vėliau jidiš kalba pradėta kurti 
modernioji proza, poezija, drama. Įdomu tai, kad nemažai jos var- 
totojų, kaip antai Izaakas Lejbas Perecas (1852-1915) iš Zamostės, 
kūrybinį kelią pradėję rašydami lenkų ir hebrajų kalbomis, šimt- 
mečių sandūroje perėjo prie jidiš. Gaila, bet dėl nacių holokausto 
žymiausias iš moderniųjų jidiš rašytojų Isaacas Bakvishas Singeris 
(g. 1904 m. Radzymine) veikiausiai bus buvęs ir paskutinis.!? 

Kalbos klausimas turėjo lemiamą reikšmę. 1897 m. jidiš vis dar 
tebebuvo gimtoji kalba 90 procentų žydų, gyvenančių Sėslumo ri- 
boje ir Galicijoje; hebrajų kaip Šventojo rašto kalba kasdieniame gy- 
venime nebevartota, lygiai kaip lenkai katalikai nekalbėjo lotyniš- 
kai ar rusai — senąja bažnytine slavų kalba. Tam tikra žydų dalis 
visuomet pakankamai gerai mokėjo vokiečių, lenkų ar rusų kalbas, 
kad galėtų bendrauti su savo kaimynais nežydais. Ilgainiui tarp 
žydų šviesuomenės radosi tokių, kurie jidiš išvis liovėsi vartoti. 
1913 m. duomenimis, 7 procentai Sėslumo ribos žydų savo gimtąja 
laikė lenkų arba rusų kalbą. Taigi ilgalaikio pasaulietinimo proce- 
sas vienais atžvilgiais buvo skaldantis, kitais - telkiantis. Asimilia- 

cijos tendencija padėjo sumažinti prarają tarp Rytų Europos žydų 
ir kitų tautų. Ypač sėkmingai tatai vyko Prūsijoje ir vakarinėje Galici- 
joje, kur jidiš vartotojai galėjo be vargo pritapti prie vokiškos aplin- 
kos. Kita vertus, asimiliacija iškėlė naujų kliūčių — ne tik tarp žydų, 
perėjusių į vokiečių kultūrą, ir žydų, perėjusių į lenkų ar rusų kultū- 
rą, bet ir tarp asimiliavusių ir nesiasimiliavusių žydų. XIX a. viduryje 
kilęs hebrajų kalbos gaivinimo sąjūdis apėmė tik negausų šviesuo- 
menės elitą; o vėliau kilęs sumanymas įdiegti mokykloje ir spaudoje 
jidiš kalbą buvo nukreiptas į plačiąsias mases. Šimtmečio pabaigoje 
kultūrinis vaizdas buvo kur kas painesnis nei šimtmečio pradžioje. 

Svarbiausias katalizatorius, pakeitęs žydų nuostatą XIX a. pabai- 
goje, be jokios abejonės buvo priimti represiniai Gegužės įstatymai ir 
juos lydintys pogromai. Centrinę Rusiją tuo metu apėmęs fizinės prie- 
vartos protrūkis didžia dalimi aplenkė Pavyslio provincijas. Prieš žy- 
dus nukreiptos riaušės, kilusios Varšuvoje 1881 m. pasklidus žiniai 
apie caro nužudymą, tebuvo spontaniškas veiksmas, ir niekur - nei 
Varšuvoje ar Lodzėje, nei Maskvoje ar Peterburge - nepasitaikė atve- 
jo, kad žydai būtų masiškai vejami iš savo namų. Tačiau psichologi- 
nė trauma, kurią patyrė visi žydų gyventojų sluoksniai, buvo didžiulė. 
Pavieniai smurto aktai leido plisti įvairiausiems gandams, kurstė to- 
lesnės prievartos baimę. Tokioje atmosferoje, kartais per vieną naktį, 
nuosaikieji — ir vyrai, ir moterys - virsdavo radikalais, o radikalai — 
ekstremistais. Asimiliacijos idėjas puoselėjančiam sąjūdžiui buvo su- 
duotas smūgis, nuo kurio jis niekada nebeatsigavo. Kiti įvairūs kul- 
tūriniai sąjūdžiai neatrodo, kad būtų atitikę to laiko dvasią. Kaip tik 
tuomet ir išmušė sionizmo - žydų nacionalizmo - valanda."! 

Tačiau 1882 m. neramumai nelengvą Lenkijos žydų padėtį ap- 
sunkino kitaip, ne smurtu. Siautėjantys pogromai daugybę žydų, 
gyvenančių Rusijos teritorijoje esančioje Sėslumo ribos dalyje, pri- 
vertė ieškoti prieglobsčio lenkiškose gubernijose arba Galicijoje. Tarp 
vietinių žydų ir naujųjų atvykėlių, Lenkijoje ne visai tiksliai vadin- 
tų litvakais („žydais iš Lietuvos“), išryškėjo du esminiai skirtumai. 
Pirmiausia šie, graužiami kartėlio dėl išgyvento pažeminimo, daž- 
niausiai tapdavo politinės kovos šalininkais. Antra, didžiuma išsi- 

lavinusių atvykėlių buvo rusakalbiai, todėl visiškai abejingi lenkų 
siekiams. Jų pasirodymas gerokai sudrumstė vandenis, ir Lenkijos 
ortodoksinės žydų bendruomenės vadovai jais piktinosi ne ką ma- 
žiau nei Lenkijos katalikai. Rusijos žydų antplūdis smarkiai paken- 
kė lenkiškajai orientacijai, sutrukdė asimiliacijos su lenkų kultūra 
procesą, paspartino pačių įvairiausių radikalių politinių programų 
atsiradimą. Nemaža dalis lenkiškose provincijose apsistodavo lyg 
tarpstotėse, pakeliui į Vakarų Europą, Ameriką ar Palestiną. Tačiau 
nemažai ir pasilikdavo, įsitraukdavo į slaptą socialistinių, komu- 
nistinių ar sionistinių organizacijų veiklą. Anot lenkų, tik dėl šių 
„svetimų žydų“ kaltės buvo suardyta tariamai egzistavusi ankstes- 
nė lenkų ir žydų santykių darna. Patys to nenorėdami atvykėliai 
žydai akivaizdžiai daug prisidėjo, kad rastųsi „žydokomuna“ stereo- 
tipas, kuris atspindėjo Rusijos žydų inteligentijos ryšius su mark- 
sizmu bei komunizmu ir dar ilgai buvo paplitęs Lenkijoje. 

9-ajame dešimtmetyje jau buvo gerokai įsibėgėjusi emigravimo į 
Palestiną mada. Draugija, pasivadinusi Hibbat Zion (Siono meilė) 
pristeigė vietinių filialų Galicijoje ir Sėslumo ribos teritorijoje, o 
1884 m. Katowicuose, Silezijoje, surengė savo pirmąją jungtinę kon- 
ferenciją. Per septyniolika metų, iki įsiliedama į Pasaulinę sionistų 
organizaciją (WZO), ji daug lėmė puoselėjant „praktinio sionizmo“ 
idėją ir parėmė daugelį naujakurių, apsigyvenusių pirmosiose Žy- 
dų kolonijose Palestinoje. Tačiau netrukus išryškėjo esminiai skir- 
tumai tarp dviejų pagrindinių šios organizacijos centrų. Odesoje 
veikęs Rusijos filialas, kuriam vadovavo dr. Leo Pinskeris, pabrėžė 
socialinius, ekonominius ir kultūrinius emigravimo pranašumus, o 
Varšuvoje veikęs Lenkijos filialas šūkyje „Į Palestiną“ girdėjo fun- 
damentalesnius, religinius obertonus.!? 

Religinės lenkiškojo sionizmo tendencijos ėmė ryškėti jau iš pat 
pradžių. Galicijoje ir Rusijos teritorijoje esančioje Sėslumo ribos da- 
lyje sionizmas laikytinas visų XIX a. pasaulietinių žydų sąjūdžių 
kulminacija, tuo tarpu lenkiškose provincijose jo šalininkai buvo 
dar tradicinį tikėjimą išlaikę žmonės. Vadinamasis „religinis sio- 
nizmas“ bandė suderinti žydų nacionalizmo ir ortodoksinio judaiz- 


ŽYDŲ BENDRUOMENĖ 285 


mo siekius, tad nenuostabu, jog bemaž visi jo kūrėjai buvo žymūs 
Lenkijos rabinai. Vieną iš ankstyviausių traktatų, išleistą 1862 m. ir 
propaguojantį žydų žemės ūkio kolonijas, Dervishat Zion (Siono ieš- 
kojimas) parašė Talmudo tyrinėtojas ir Torunės rabinas Zvi Hirschas 
Kalischeris (1795-1874), kuris, manoma, idėjų pasisėmė iš kolegos 
ir kaimyno Grodzisko rabino Eliaszo Guttmacherio (1795-1874). Po 
dvidešimties metų gerai žinoma rabino Samuelio Mohileverio (1824 
1989) veikla pastūmėjo šių siekių įgyvendinimą link visiškai dės- 
ningos užbaigos. Lankydamasis Paryžiuje 1882 m., Mohileveris - iš 
pradžių Radomo, o vėliau Balstogės rabinas - sugebėjo įtikinti ba- 
roną Edmundą de Rothschildą finansuoti pirmąjį Palestinos kolo- 
nizavimo planą. Jis buvo vienas iš Hibbat Zion religinio sparno įk- 
vėpėjų ir vadovų. 1897 m. Bazelyje vykusiame pirmajame sionistų 
kongrese jis kreipėsi į delegatus, lengvai pridengto įtarumo tonu 
ragindamas prisiminti tai, ko iš jų reikalauja religija: 

Didžiai gerbiami broliai! Išrinktosios tautos vadai, mylimieji Siono sūnūs, 
tebus jums amžinas gyvenimas! [...] 

5. Hibbat Zion pagrindas yra Tora, tokia, kokia ji mus pasiekė perduoda- 
ma iš kartos į kartą. Tatai sakydamas aš neturiu jokių ketinimų ką nors su- 
drausti dėl elgesio, nes kaip sako mūsų išminčiai: „Iš tikrųjų, niekas iš šios 
kartos negali sudrausti kitų“. Vis dėlto, nesigilindamas į smulkmenas, tvir- 
tinu, kad Tora, kuri yra mūsų gyvenimo šaltinis, turi tapti mūsų atgimimo 
savo tėvų žemėje pagrindu [...] 

Tegu Amžinasis, Palaimintasis, Išaukštintasis Izraelio sergėtojas ir atpir- 
kėjas įgyvendina savo pranašo žodžius (Zacharijo: 8, 7-8): „Taip kalbėjo Ga- 
lybių Viešpats: Tikėk manimi, išgelbėsiu savo tautą iš saulėtekio šalies ir iš 
saulėlydžio šalies; parvesiu juos gyventi Jeruzalėje. Jie bus mano tauta ir aš 
būsiu jų Dievas ištikimybe ir teisumu“. P 
Rabino Mohileverio kalba priminė kongresui, jei išvis buvo reika- 
las tai priminti, kad Lenkijos žemėse gyvenančiai gausiai žydų bend- 
ruomenei religinės tradicijos tebėra aukščiau už viską. Tai atspindi 
ir dar vienas mėgstamas hebrajiškas žodžių žaismas: Polonia gali- 
ma perskaityti ir Poh-lan-ya (Dievas ilsisi čia). 

Tiesą sakant, gana dažnai linkstama pervertinti naujų idėjų įtaką 
Rytų Europos getuose gyvenusioms bendruomenėms. Kitaip negu 

Britanijos, Prancūzijos, Amerikos ar net Vokietijos žydai, Galicijos ir 
Sėslumo ribos gyventojai žydai savo prisirišimu prie senųjų tradicijų 
kaip tik buvo atkakliai konservatyvūs. Nuo viso pasaulio diasporos 
jie skyrėsi lygiai taip pat kaip ir nuo savo kaimynų krikščionių. Gy- 
venimas mažuose Rytų Europos miesteliuose tekėjo per amžius nu- 
sistovėjusia vaga ir nepasiduodavo jokioms naujovėms. Ankstyvų, 
sutartų vedybų paprotys, ritualinė šabo laikymosi reikšmė, privalo- 
mos mitybos ir higienos taisyklės, ypatingas apdaras ir šukuosena — 
kaftanas ir žandenos - visa tai padarė žmones priklausomus nuo tra- 
dicinių socialinių normų iš pat ankstyvos vaikystės. Jaunuoliai, ku- 
rie mintimis ar veiksmais nepaklusdavo šioms taisyklėms, būdavo 
visai atvirai bendruomenės atstumiami ir labai dažnai, silpnumo aki- 
mirką, pasukdavo į kraštutinį radikalizmą. Haskalah priesaku „Būk 
žydas savo namuose, o žmogus gatvėje“ buvo galima vadovautis Ber- 
lyne, Londone, Paryžiuje, Niujorke ir, galimas daiktas, stambesniuo- 
se centruose — Varšuvoje, Vilniuje ar Odesoje. Tačiau tipiškame už- 
kampio miestelyje (štet!) jis niekam nebūtų teikęs paguodos.“ 

Opozicija pagrindinei sionizmo krypčiai kilo iš daugelio šalti- 
nių. Konservatyvių pažiūrų religiniai ortodoksai siekė apsaugoti 
šio sąjūdžio švietimo projektus nuo bedievių pažangos šalininkų 
įtakos. Todėl, praėjus vos ketveriems metams nuo rabino Mohile- 
verio kreipimosi į Bazelio kongresą, buvo įkurtas Dvasinis cent- 
ras (Mizrachi) siekiant apginti rabinato interesus Pasaulinės sionistų 
organizacijos viduje. Šis centras buvo tiesioginis dabar Izraelyje 
veikiančios Nacionalinės religijos partijos pirmtakas. 1912 m. įkur- 
ta dar konservatyvesnė Izraelio sąjunga (Agudat Israel), kurios tiks- 
las buvo atmesti sionizmą visiems laikams. Prie jos rėmėjų priklau- 
sė ir Alteriai iš Guro. Per Pirmąjį pasaulinį karą ją globojo Vokieti- 
jos valdžia, taip pat ir speciali Vokietijos rabinų neoortodoksų 
grupuotė, pasiųsta pradėti antisionistinės kampanijos tarp žydų, 
gyvenančių okupuotoje Sėslumo riboje. 

Socialinė sionizmo kritika taip pat reiškėsi dvejopai: arba labai 
ribotai, arba iš pašaknų. Siono darbininkų (Poalei Zion) partija, įkurta, 
kaip ir Mizrachi, 1901 m.; mėgdžiodama pastarojo taktiką ji laikėsi 

po sionizmo stogu, bet sykiu stengėsi paveikti įvykių raidą sau nau- 
dinga linkme. Įtakingiausias jos ideologas Dovas Beras Borochovas 
(1881-1917), naudodamasis marksistiniais argumentais, įrodinėjo, 
kad tik emigracija leis išvengti Europos žydų bendruomenėje bręs- 
tančių ekonominių ir socialinių konfliktų. Pats žymiausias jos na- 
rys Davidas Ben-Gurionas (1886-1973), gimęs Plonske, netoli Var- 
šuvos, aktyviai dalyvavo 1905-1906 m. revoliuciniuose įvykiuose, 
vėliau išvyko į Palestiną, kur galiausiai tapo pirmuoju Izraelio mi- 
nistru pirmininku. Tuo tarpu žydų Bundas - Allgemeiner Yiddisher 
Arbeiterbund in Lite, Poilen un Russland (Jungtinė Lietuvos, Lenkijos 
ir Rusijos žydų darbininkų sąjunga) - pasmerkė sionizmą kaip vi- 
durinės klasės nacionalistų užgaidą. Ši sąjunga, kartu marksistinė 
ir internacionalinė, buvo įkurta Vilniuje 1897 m. ir suvaidino svar- 
biausią vaidmenį steigiant revoliucinę Rusijos socialdemokratų par- 
tiją. Įsižeidę dėl Lenino organizacinių intrigų, jos vadai daugiausia 
laikėsi menševikų pusėje.“ Lenkijos žydai, kilę iš vadinamųjų lit- 
vakų, kaip antai iš Balstogės kilęs Maksimas Litvinovas (1876-1951), 
būsimasis sovietų užsienio reikalų komisaras, arba Zamostėje gi- 
musi Roža Luksemberg (Luxemburg, 1870-1919), sutiko su dauge- 
liu Bundo nuostatų, tačiau patys buvo linkę tiesiogiai dalyvauti vi- 
sos Rusijos socialdemokratinio judėjimo organizacijose. 

Istorikas, tyrinėjantis žydų politinių partijų kūrimąsi lenkiškose 
provincijose, gali atrasti stebėtinų panašumų su to meto Lenkijos 
politikai būdingais reiškiniais. Mutatis mutandis, sionistinio judėji- 
mo tikslai ir reikalavimai turėti uždarą tautinę tėvynę, jau nekal- 
bant apie įsakmų toną, buvo labai artimi Lenkijos tautinių demok- 
ratų siekiams; dvilypis sionistų santykis su judaizmu priminė len- 
kų nacionalistų santykį su Romos katalikų bažnyčia. Poalei Zion 
pastangos suderinti tautinius ir socialistinius siekius atspindėjo tai, 
kas anuomet kėlė įtampą PPS gretose, ir atvedė į tokį patį susiskal- 
dymą ir nesantaiką. Bundo ir pavadinimas, ir ideologinės nuosta- 
tos labai priminė SDKPiL. Nepaisant šių panašumų, žydų ir atitin- 
kamų lenkų partijų reiškiamų abipusių simpatijų bei bendradar- 
biavimo mastai smarkiai skyrėsi. Sionistai ir tautiniai demokratai 

varžėsi dėl įtakos tam pačiam viduriniam sluoksniui siūlydami vi- 
siškai priešingas ateities vizijas - vieni grynai žydišką, kiti - grynai 
lenkišką. Galop vieni kitiems atvirai pradėjo rodyti neslepiamą ne- 
apykantą, pirmieji skųsdamiesi „antisemitizmu“, antrieji - „anti- 
polonizmu“. Žydų socialistų santykiai su PPS buvo šiek tiek geres- 
ni, ypač kai jie apsisprendė dirbti socializmo labui čia, Lenkijoje, o 
ne svetur, Palestinoje. Lenkakalbiai socialistinių pažiūrų žydai, ku- 
rių nemažai gyveno Lodzėje, Varšuvoje, Gardine ir Balstogėje, la- 
biau rinkosi PPS, o ne Poalei Zion ar Bundą. Pastarojo nariams, ku- 
riuos su sionistais siejo vienintelis dalykas — priešiškumas lenkų 
nacionalizmui, iki Pirmojo pasaulinio karo lenkų reikalai mažai rū- 
pėjo. Po Spalio revoliucijos didžiuma jų įstojo į SDKPiL, o komu- 
nistų stovykloje - į PPS (kairiųjų); tačiau įnirtingas jų tramdymas 
Sovietų Rusijoje privertė juos kaipmat pakeisti nusistatymą. Len- 
kiškoji Bundo atšaka tęsė savo veiklą Varšuvoje iki 1939 m. ir gero- 
kai priartėjo prie PPS. Nedidelė komunistų frakcija, Kombundas, 
politiniame pogrindyje pradėjo veikti nuo 1921 m. bendradarbiau- 
dama su KPRP.'“ (Žr. 22 skyrių.) 

Žydų asimiliacijos srovės ar sūkuriai lenkų žemėse buvo nepap- 
rastai sudėtingi. Tai priklausė ne tik nuo to, kokiu mastu - vieni 
didesniu, kiti menkesniu - žydai pageidavo įsilieti į lenkų visuo- 
menės gyvenimą, bet ir nuo sunkiai įsivaizduojamos vietinių bend- 
ruomenių įvairovės bei skirtingiausių laipsnių abipusės antipati- 
jos. Žydų įsiliejimo į lenkų kultūrą sunkumai tėra vienas menkas 
pavyzdys, išplėštas iš didžiulio problemų rato, kurį suko labai ne- 
tolygūs žydų santykiai su vokiečiais, rusais, ukrainiečiais, lietuviais 
ir baltarusiais; su katalikais, protestantais, unitais, stačiatikiais ir 
musulmonais; su bajorija, valdininkija, inteligentija, buržuazija, vals- 
tietija ir proletariatu; taip pat su visais įmanomais jų dariniais. Len- 
kų inteligentijos sluoksniuose sulenkėję žydai sudarė svarbią ir la- 
bai ryškią grupę. Tačiau visoje lenkakalbėje bendruomenėje asimi- 
liavęsi žydai sudarė tik kuklią mažumą. Dėl socialinių priežasčių 
nemažai asimiliavusių žydų stengėsi nutylėti savo žydišką kilmę ir 
nepastebimai įsiliejo į lenkų katalikų būrį. Tie, kurie neišsižadėjo 

savo religinių įsitikinimų, save vadino „Mozės tikėjimo lenkais“. 
Nežydų visuomenėje buvo įprasta skirti izraelitus (tokių buvo dau- 
giausia), kurie išlaikė ir rasę, ir tikėjimą; žydus, kurie išlaikė žydiš- 
ką tapatumą, bet ne visuomet tikėjimą; ir nemenką „eksžydų“ gru- 
pę, kitaip tariant, žydiškos kilmės žmones, kurie ryšius su žydų 
bendruomene buvo nutrauke visam laikui. 

Metams bėgant žydų klausimą imta plačiai aptarinėti lenkų lite- 
ratūroje. Klasikinį teiginį šia tema galima rasti Mickevičiaus poemos 
Ponas Tadas scenoje, kurioje žydas Jankielis ekspromtu surengia kon- 
certą savo ponams lenkams ir groja cimbolais bendro išsilaisvini- 
mo iš Rusijos viešpatavimo garbei. „Dorasis žydas - rašė Mickevi- 
čius, - savo šalį kaip lenkas mylėjo.“ Vėliau, pozityvizmo epochoje, 
dėta daug pastangų gesinti augančio antagonizmo ugnį. Romanis- 
tas Bolestawas Prusas buvo vienas iš daugelio, kurie juto, kad iškilę 
sunkumai nėra neįveikiami: 


Žydų klausimą pavadinčiau aktualiu, jeigu, kaip kai kurie mano kolegos, 
tikėčiau tuo, jog Žydai tikrai yra jėga. Mano galva, žydai nieku gyvu negali 
tapti jėga, išskyrus nebent tai, kad jų yra pakankamai daug ir jų proletaria- 
tas dauginasi labai greitai. 

Kai kas mano, kad žydai yra vieninteliai mūsų kapitalistai, todėl turi sa- 
vo rankose finansinę galią. Aš didžiąją jų daugumą laikau vargšais, vargin- 
giausiais iš visų vargšų. Kai kas juos kaltina už stebėtiną jų solidarumą, kas 
vėlgi mane pralinksmina, kadangi, kiek Žinau, pagal tikėjimą jie ne tik yra 
pasidaliję į klases, viena kitos neapkenčiančias ir viena kitą niekinančias, bet 
ir į partijas - reakcingąją ir pažangiąją, ir netgi, ko gero, į religines sektas. 
Galiausiai kai kas prisibijo žydų proto miklumo, bet jis, nors ir labai abejoti- 
nas, mums pavojaus nekelia. 

Gali būti, kad toks požiūris yra klaidingas, tačiau bet kuriuo atveju jį rei- 
kėtų paneigti faktais. Kol taip atsitiks, tikiu ir tikėsiu, kad žydai mums suke- 
lia baimę ir pasibjaurėjimą vien dėl to, kad mes jų visai nepažįstame, o ir 
nesistengiame pažinti. 

Mes juokiamės iš prancūzų, neturinčių jokio supratimo apie Europos tautų 
geografiją ir etnografiją, o kiek juokingesni esame patys, netyrinėjantys be- 
maž milijono kartu su mumis gyvenančių žmonių papročių, religijos ir gy- 
venimo, o juk tie žmonės anksčiau ar vėliau turės susilieti su mumis į vie- 
ningą visuomenę. 

Tad kas gi tuomet sudaro žydų klausimo esmę? Gal žydų tautybė ar re- 
ligija? Žinoma, ne. Žydai nėra tautybė, o religijos niekas nė neketina iš jų 
atimti. Tačiau esama kitų veiksnių: tai tamsumas ir kastų egzistavimas. 

Noriu atkreipti jūsų dėmesį į tai, kad tamsumas ir kastų buvimas nėra 
būdingos vien žydų separatizmui. Skaudu pripažinti, kad visame mūsų pui- 
kiajame krašte tamsumas viešpatauja nuo rūsių iki stogų. Šiuo požiūriu žy- 
dai chasidai su savo prietarais, atsilikimu ir tikėjimu stebukladariais rabi- 
nais nėra jokia ryški išimtis. 

Kai dėl žydų kastų - Dieve mano! O kur tų kastų nėra? Ar seni tie laikai, 
kai bajorai gėdydavosi amatų ir prekybos? O kiek mūsų dabartinių valdi- 
ninkų atiduotų savo dukteris į žmonas šaltkalviui ar staliui? 

Prie šių dviejų veiksnių - tamsumo ir kastų tradicijos - pridėkime jidiš, 
ilgą juodą apsiaustą ir ankstyvas vedybas, pasaldinkime visa tai skurdu, dėl 
kurio randasi sukčiavimas ir lupikavimas, ir turėsime visą tortą, vadinamą 
žydų klausimu. Tiesa, jis nėra skanus; tačiau netikiu, jog vieną gražią dieną 
jis nesuzmeks, slegiamas švietimo ir pažangos idėjų." 


Pruso argumentai nestokoja liberalams būdingų klaidingų prielaidų; 
didžiuma jo pranašavimų neišsipildė, jo samprotavimuose atsispindi 
svarbiausi to meto argumentai ir kontrargumentai. Dešimtmetį iki Pir- 
mojo pasaulinio karo, kai stiprėjant sionizmui toliau neigti atskiros Žy- 
dų tautos egzistavimą buvo nebeįmanoma, debatai tiesiog išsigimė. 
„Antisemitai“ ir „prosemitai“ be paliovos mėgino vieni kitus įveikti 
abipusių kaltinimų ir pretenzijų užtveriamąja ugnimi. 

Tokiomis aplinkybėmis didesnis ar mažesnis žydų ir lenkų bend- 
ruomenių priešiškumas viena kitai, regis, buvo neišvengiamas. Jį 
skatino šimtmečių senumo socialinės ir ekonominės visuomenės de- 
formacijos, skurdas ir demografinė įtampa, o labiausiai - Rytų Eu- 
ropoje stiprėjanti tendencija visoms tautinėms grupėms siekti sa- 
vojo išsigelbėjimo einant savu, atskiru keliu. Lenkų priešiškumą žy- 
dams papildė žydų priešiškumas lenkams. Šėlstančio nacionalizmo 
epochoje bendruomenių tarpusavio solidarumas susidurdavo su ne- 
įveikiamomis kliūtimis. Tol, kol Respubliką pasidalijusios imperi- 
jos dar laikėsi, gausybė to regiono atgimstančių tautų buvo nelygi- 
nant į narvą suvarytos pelės, kurios verčiau linko įkasti kaimynei 
negu mėginti drauge pergraužti laisvę varžančius virbus. 

Per Pirmąjį pasaulinį karą ir jam pasibaigus kebli žydų bendruo- 

menės padėtis tapo dar ir grėsminga. Nė kiek neprisidėję ir nesuin- 
teresuoti nė vienos pusės pergale, jie buvo apkaltinti nelojalumu 
iškart visų. Neturėdami iš ko sutelkti savo karinės jėgos, jie buvo 
viena iš nedaugelio regiono tautinių mažumų, kurios pačios negalėjo 
pasirūpinti savo saugumu. Ištisus septynerius metus, nuo 1914 m. 
rugpjūčio iki 1920 m. spalio, Galicija ir Sėslumo riba buvo nesuskai- 
čiuojamų karinių veiksmų arena. Šias žemes be paliovos trypė karei- 
viai, kariaujantys Rytų fronte, Rusijos pilietiniame kare, Lenkijos- 
Ukrainos bei Lenkijos-Sovietų Rusijos karuose. Kovoms pagaliau pa- 
sibaigus, pagal Rygos sutartį milijonas žydų liko anapus sienos, 
sovietų pusėje, o per 2 milijonus - Lenkijos Respublikoje. 

Lenkijos atgimimas daugeliui žydų pranašavo persikėlimą per Jor- 
daną. Rusijos imperijos žlugimas, Vakarų demokratijų parama, Tau- 
tų sąjungos, garantuojančios mažumų teises, įkūrimas - visa tai by- 
lojo, jog artinasi galas tai įsisenėjusiai nesaugumo jausenai, kamavu- 
siai bemaž pusę šimtmečio. Turėdami tai galvoje, žydai stojo 
savanoriais ir į Pilsudskio legionus, ir į Lenkijos kariuomenę per ka- 
rą su Sovietų Rusija; gana nemaža jų dalis iš pat pradžių atvirai reiš- 
kė simpatijas naujajai Respublikai. Nepaisant sionistų ir kraštutinių 
lenkų nacionalistų priešiškumo (pastarieji net sugebėjo per patį Var- 
šuvos mūšio įkarštį įtikinti valdžią internuoti visus žydų savanorius, 
kaip potencialius bolševikus maištininkus), dauguma pripažintų žy- 
dų lyderių nusprendė bendradarbiauti su vyriausybe. 1919 m. gegu- 
Žę pirmasis žydų tikėjimą išpažįstančių lenkų kongresas, kuris su- 
laukė plataus atgarsio spaudoje, paskelbė savo tikslus ir siekius: 


Pirmasis žydų tikėjimo Lenkų sąjungos 
įkūrėjų kongresas 
REZOLIUCIJA 


[-..] 

1. Žydų tikėjimo lenkai, kupini nuoširdžios meilės Lenkijai, nepaisydami 
sunkių savo gyvenimo sąlygų, tarnaus savo kraštui kaip atsidavę sūnūs ir 
visuomet bus pasiruošę paaukoti gyvybę ir turtą jo labui ir šlovei. 

2. Kongresas pasipiktinęs smerkia neapykantos skleidimą tarp bendrapi- 
liečių, o ypač pogromus, kurie visiškai neatitinka lenkų tautos dvasios. Šie 

įtūžio protrūkiai ne tik žeidžia žydų tautybės piliečius [...], bet ir kenkia ge- 
ram lenkų tautos vardui ir nedera prie senųjų Lenkijos tradicijų. 

3. Kongresas protestuoja prieš visas separatistines tendencijas, rodančias, 
kad Lenkijoje siekiama sukurti aiškiai nacionalistinės pakraipos organizaciją. 

4. Kongresas pripažįsta, kad žydų klausimas Lenkijoje yra jos vidaus 
reikalas, ir tikisi, jog Lenkijos Respublika jį išspręs vadovaudamasi teisingu- 
mo principais. 

5. Kongresas kreipiasi į visą lenkų visuomenę [...] prašydamas pareikš- 
ti savo nepritarimą pogromams [...] ir užkirsti kelią tam, kad ateityje viso 
civilizuoto pasaulio demokratijų akyse Lenkijos vėliava būtų sutepta žydų 
krauju [...] 

6. Kongresas prašo vyriausybės pasitelktų visa, kas yra jos galioje, kad 
tarp visų Lenkijos piliečių nusistovėtų tvirti, draugiški ir darnūs santykiai.!* 


Ilgainiui šios nuotaikos išblėso, o jų reiškėjai pasijuto atskirti ir nuo 
lenkų, ir nuo žydų bendruomenių. Asimiliacijos šalininkai žydai, 
įsiZeidę dėl vangios reakcijos į jų reikalavimus, ne sykį yra prabilę 
piktais žodžiais. Dažnai cituotą, ilgai neužmirštą straipsnį Apie per- 
dėtą žydų jautrumą, pasirodžiusį 1925 m. įtakingame žurnale Wiado- 
mošci Literackie (Literatūros naujienos), kuriame viena po kitos vardi- 
jamos neigiamos žydų būdo savybės, parašė ne kas kitas, o Antonis 
Stonimskis, poetas, vienas iš reikšmingiausių savo kartos žydų - len- 
kų kultūros gynėjų." 

Tenka apgailestauti, kad tarpukario Lenkijos žydų padėtis daž- 
nai aprašoma atitrūkus nuo konteksto. Sionistams, kurie siekė įti- 
kinti žydus palikti savo namus Lenkijoje, visuomet buvo naudinga 
gyvenimą Lenkijoje vaizduoti pačiomis niūriausiomis spalvomis. 
Vis dėlto sionistų požiūris, kuris vargu ar atspindėjo plačiųjų žydų 
masių požiūrį, užsienyje sulaukė kur kas platesnio atgarsio, paly- 
ginti su kitomis suinteresuotomis grupėmis. Kalbant apie Antrojo 
pasaulinio karo holokaustą, pernelyg lengva rodyti išmintį po lai- 
ko ir samprotauti, kad 1918-1939 m. išmėginimai buvo įžanga į vė- 
liau užgriuvusią tragediją. Istorikai turi būti ypač atsargūs ten, kur 
nesuinteresuotų šaltinių tėra tik vienas kitas. Suprantama, niekas 
negali paneigti, kad ekonominė ir socialinė žydų padėtis smuktelė- 
jo. Pramonės augimas, lenkų vidurinės klasės atsiradimas, valsty- 

binių įmonių bei valstiečių kooperatyvų kūrimasis - visa tai susiau- 
rino tradicinio žydų verslo galimybes. Nesiasimiliavę žydai buvo 
nenoriai įsileidžiami į valstybines įstaigas, veiksmingai atkirsti nuo 
daugybės pareigybių, nuo postų kariuomenėje bei civilinėje tarny- 
boje, netgi nušalinti nuo mokyklos, valstybinio degtinės monopo- 
lio, geležinkelio. Į bet kurią profesiją, užmaskuotai ar atvirai, steng- 
tasi įsileisti tik tokį žydų skaičių, kuris būtų proporcingas jų daliai 
tarp visų krašto gyventojų. Žydų mokyklos nesulaukdavojokių vals- 
tybės subsidijų. Toks ekonominis spaudimas turėjo labai aštrų psi- 
chologinį poveikį, žydai jautėsi dar labiau užguiti. Reikėtų neuž- 
miršti, kad nemažai žydų šeimų atsidūrė Lenkijos Respublikoje ne- 
spėję nė susimąstyti, ar jie to norėtų ar ne. Kaip ir Palestinos arabai 
po Antrojo pasaulinio karo, Lenkijos žydai 1918-1921 m. pamatė, 
kad aplink juos susikūrė nauja valstybė ir jie tapo politikos fortū- 
nos įkaitais, neturinčiais jokios galios ką nors pakeisti. Vieni nauja- 
jai Lenkijai buvo palankūs, kiti - ne. Lenkijos valdžia skatino žydų 
religinių organizacijų veiklą, tačiau nepritariamai žvelgė į tas, ku- 
rios turėjo separatistinį ar nacionalistinį atspalvį. Negana to, beprece- 
dentinis demografinis sprogimas pavertė niekais visas pastangas pa- 
gerinti socialinę gyventojų padėtį. Žydų gyventojų skaičius 1931 m. 
pasiekė 2,7 milijono, o 1939 m. —3,35 milijono. Tai privertė iš Lenki- 
jos visam laikui emigruoti ne mažiau kaip 400 000 žydų. Jų būtų 
išvykę ir daugiau, jei įvažiavimas į Palestiną ir JAV nebūtų buvęs 
toks apribotas. Šie faktai nenuginčijami; tik kartais būna sunku į 
juos pažvelgti nevienareikšmiškai. Naujoje, daugiatautėje visuo- 
menėje bendruomenių tarpusavio antipatijos buvo kasdienis reiš- 
kinys, tad žydai taip pat negalėjo išvengti trinties ir antagonizmo, 
kurie ardė etninių grupių sambūvį. Vis dėlto derėtų pabrėžti tai, 
kad priespauda ir diskriminacija, kurias žydams teko patirti, ne- 
buvo kuo nors išskirtinės. Turto, išsilavinimo ar visuomeninės pa- 
dėties atžvilgiu žydai buvo maždaug viduryje, palyginti su kito- 
mis mažumomis, - savaime suprantama, žemiau už vokiečius 
vakariniuose rajonuose, tačiau aukščiau už ukrainiečius ir baltaru- 
sius rytuose. Visuomenėje, kurioje žydai sudarė 10 procentų visų 

gyventojų - Varšuvoje ir Vilniuje 40 procentų, o, tarkim, Pinske 90 
procentų, - buvo sunku sukelti isteriškus žydų bauginimus, kokie 
buvo gan dažni kaimyniniuose kraštuose. Bemaž kiekviena lenkų 
šeima bičiuliavosi ar giminiavosi su žydais, pirkdavo žydų krautu- 
vėse, kreipdavosi į žydus daktarus ar advokatus, gerdavo alų vieti- 
nėje žydo karčemoje. Tolygus lenkų visuomenės funkcionavimas 
buvo neįsivaizduojamas be sėkmingo žydų verslo. Galbūt kas nors 
šią priklausomybę smerkė, bet niekas nebuvo suinteresuotas imtis 
radikalių priemonių prieš tai. Tik viena įtakinga lenkų partija, tau- 
tiniai demokratai ir jų sekėjai, reiškė atvirą priešiškumą „tarp mū- 
sų esantiems vietiniams užsieniečiams“; tačiau jų požiūris į žydus 
nebuvo aršesnis nei požiūris į vokiečius, ukrainiečius, socialistus ar 
čigonus. Jei tikėtume prieškarinės Varšuvos žydų Bundo lyderio 
žodžiais, net ir tautinių demokratų tulžingumas neperžengė ribų: 
[...] nacionalistai [...] susidūrė su dideliais psichologiniais ir kitokiais sunku- 
mais bandydami priimti fašizmo ir nacizmo idėjas [...] Jie nebuvo revoliu- 
cionieriai kaip naciai Vokietijoje ar fašistai Italijoje; jie buvo senamadiški reak- 
cionieriai. Jie aktyviai organizuodavo ekonominius boikotus, tačiau nebūtų 
skatinę fizinių pogromų. Jie buvo už visišką numerus clausus universitetuo- 
se, bet ne už jų uždarymą Lenkijos piliečiams nekatalikams [...] Jie pritarė 
idėjai įteisinti dvi gyventojų klases, turinčias skirtingas politines teises, bet 
nebuvo už tai, kad iš kurios nors grupės tos teisės būtų visiškai atimtos. Jie 
buvo pasiruošę [...] skaudžiai smogti [...] bet kam, kas nors kiek panėšėjo į 
liberalią parlamentinę demokratiją, bet jie taipgi pripažino [...] kad gali eg- 
zistuoti pačioms įvairiausioms nuomonėms atstovaujančios politinės parti- 
jos (išskyrus komunistų partiją). Jų kultūrinį šovinizmą švelnino tradicinė 
pagarba ir žavėjimasis [...] lotyniškąja Europos kultūra [...] Nacionalistinė 
partija, vadovaudamasi savo filosofija, tikrai niekuomet negalėtų tapti mo- 
nolitine arba totalitarine. Ištikimybė Romos katalikų bažnyčiai buvo svar- 
biausias partijos įvaizdžio bruožas [...]* 


Tautinių demokratų oponentai kairėje - socialistai, komunistai, li- 
beralioji inteligentija — visi buvo atvirai prožydiškų pažiūrų. Vie- 
nintelė aktyvi fašistinė grupuotė — visuomenės menkai tepalaiko- 
ma Bolestavo Piaseckio (1915-1979) Falanga 1934 ir 1937 m. buvo 
išvaikyta, kai išdrįso atvirai pasirodyti gatvėse. Karingai nusiteikę 

žydų persekiotojai, tokie kaip kunigas Stanistawas Trzeciakas, bu- 
vęs Peterburgo Katalikiškosios akademijos profesorius, dalyvavęs 
nacių Weltdienst, arba Katowicuose dirbes redaktoriumi Edwardas 
Chowanskis, devynis mėnesius sėdėjęs kalėjime už skelbiamas pra- 
našystes, neva Žydai sugriausią pasaulį, nebuvo palikti ramybėje. 
Vakarų spaudos pranešimus apie „pogromus Lenkijoje“, nors pri- 
imamus už gryną pinigą žydų tautybės komentatorių, atlikę tyrimą 
visados paneigdavo nepriklausomi britų ar amerikiečių apžvalginin- 
kai. Vadinamasis Lvovo pogromas, vykęs 1918 m. lapkritį, kaip pa- 
aiškėjo, buvo kariškių surengtos skerdynės, per kurias krikščionių 
žuvo triskart daugiau nei žydų. Vadinamasis Pinsko pogromas, 
įvykdytas 1919 m. kovą, pasirodo, buvo supanikavusio leitenanto 
darbelis; jo įsakymą sušaudyti trisdešimt penkis asmenis, įtariamus 
šnipinėjimu bolševikams, JAV apžvalgininkas pavadino „visiškai 
pateisinamu tokiomis aplinkybėmis“. Pogromus Vilniuje 1919 m. 
balandį ir dar sykį 1920 m. spalį sukėlė skubotai atsitraukianti Rau- 
donoji armija - kariškiai bandė susidoroti su įtariamais kolaboravi- 
mu. Lenkijos žydams 4-ajame dešimtmetyje iš tikrųjų teko kęsti bjau- 
rius grasinimus ir šmeižtus, kylančią ekonominių sunkumų bangą ir 
nuolatinį ujimą. Po Pilsudskio mirties OZN lyderiai savojoje Lenki- 
jos tautų vienybės vizijoje žydams nenumatė daug vietos. 1936 m. 
balandį priimtas įstatymas, apribojantis teisę atlikti skerdimo ritualą 
ir paliekantis ją tik žydų gyvenamose vietovėse, sukėle nereikalin- 
gų keblumų. Tačiau neapgalvota kampanija, kuria siekta diskre- 
dituoti Respublikos prezidento Ignaco Mošcickio „judėjų masonų 
sambūrį“, atsisuko prieš pačius kurstytojus. Tačiau jei kalbėtume 
apie tikrą prievartą - Lenkijos žydams neteko patirti nieko pana- 
šaus, ką būtų galima prilyginti brutaliam sanacijos režimo susi- 
dorojimui su maištaujančiais valstiečiais ar Ukrainos separatistais; 
čia jie niekuomet nesusidūrė su tikrais išpuoliais, kokius teko pa- 
tirti jų tautiečiams kaimyninėje Vengrijoje, Rumunijoje, Vokietijo- 
je ar Ukrainoje. Iki 1939 m. taip ir nebuvo rasta patenkinamo 
sprendimo vis labiau aštrėjančiai problemai, o ateitis laukė išties 
niūri. Tačiau istorikai, iškalbingai pareiškiantys, kad „nuo sie- 

nos rėkė užrašas“ arba kad Lenkijos žydai stovėjo „ties išnykimo 
riba“, arba cituojantys kokį nors Varšuvos rabiną, esą „mes laukė- 
me mirties“, išreiškia labai šališką požiūrį į Lenkijos reikalus. Anot 
taiklaus Izaako Coheno, Anglų-žydų draugijos nario, posakio, žy- 
dams, kurie įsivaizdavo, jog Lenkijoje su jais blogai elgiamasi, nete- 
ko ilgai laukti sąlygų, kuriomis ankstesnis gyvenimas Lenkijoje 
atrodė tikras rojus; o seras Horace'as Rumboldas, Britanijos am- 
basadorius Lenkijoje netruko pareikšti: „Maža naudos turės žy- 
dai, kritikos ir atpildo objektu pasirinkę vieną šalį, kurioje jie, ko 
gero, kentėjo mažiausiai“?! 

Taigi Lenkijos žydų naikinimas per Antrąjį pasaulinį karą jokiu 
būdu nebuvo susijęs su ankstesniais vargais. Nacių Galutinis spren- 
dimas nuo kitų nežmoniškumo apraiškų skyrėsi ne tik kiekybiškai, 
bet ir kokybiškai. Tai nebuvo vien didžiulio masto pogromas; tai 
buvo apskaičiuotas genocido aktas, įvykdytas su visais Vokietijos 
valstybės įgaliojimais, masinės žudynės, kurias visiškai pateisino 
unikali, nežmoniška nacių ideologija. Beje, tai nebuvo suplanuota 
iš anksto. Per pirmuosius aštuoniolika vokiečių okupacijos mėne- 
sių daugiau žydų žuvo per kampanijas, nukreiptas prieš lenkų in- 
teligentiją (kurios didelę dalį sudarė žydai), negu per akcijas, tie- 
siogiai nukreiptas prieš žydų bendruomenę. Šiame karo etape na- 
cių vadai ketino suvaryti žydus į rezervatus, visaip žemino juos ir 
smurtavo. Kartais, antai netyčia padegus getą Bedzine 1939 m. rug- 
sėjo 9 d., surengdavo masines skerdynes, tačiau dar neturėjo aiškių 
ketinimų be išlygų žudyti visus žydus. Jie vis dar kūrė nerealius 
planus iškeldinti žydus į kokią nors neapibrėžtą Britų imperijos sa- 
lą, parduoti juos aukcione už aukščiausią kainą ar deportuoti į Vi- 
durinę Aziją. Kadangi Vokietijos santykiai su JAV vis dar laikėsi 
taikūs, naciai buvo priversti bent šiek tiek atsižvelgti į amerikiečių 
jautrumą. Problema, kaip atsikratyti rezervatų gyventojų, jiems iš- 
kilo tada, kai visi ankstesni planai pasirodė nebeįgyvendinami, nes 
1941 m. viduryje susikūrė Britų-Sovietų-Amerikos sąjunga. Tik ta- 
da, o ne anksčiau, imtasi vykdyti Galutinį sprendimą." 

Iš naujųjų laikų istorijos negarbingiausių kontroversijų pažymė- 

tinas nežydų gyventojų elgesio, kai naciai vykdė Galutinį sprendi- 
mą, vertinimas. Kai kurie žydų autoriai - ir mokslininkai, ir roma- 
nistai, pavyzdžiui, Leonas Urisas - skleidė mintį, neva lenkai džiū- 
gavę dėl žydus ištikusio likimo arba geriausiu atveju buvę abejingi 
stebėtojai. Lenkų apologetai daug pasidarbavo garsiai skelbdami 
atvejus, kai drąsūs šalies gyventojai padėdavo žydams ar net išgel- 
bėdavo juos nuo nacių. Abi prieštaringos pusės nutyli apie gyveni- 
mo realybę siautėjant nacių terorui, kuris Lenkijoje buvo gerokai 
žiauresnis ir ilgiau truko nei kur kitur Europoje. Klausti, kodėl len- 
kai taip nedaug tepadarė gelbėdami žydus, tolygu klausti, kodėl 
Žydai nieko nepadarė, kad padėtų lenkams. 

Pasakojimai apie pavienius narsos pasireiškimo atvejus, nors ir 
teisingi, smarkiai perdėdavo iš tikrųjų egzistavusią galimybę įro- 
dyti savo riteriškumą. Pasaulyje, kuriame kiekvienas nusižengęs 
nacių įstatymams nedelsiant būdavo baudžiamas mirtimi, naciai 
visuomet galėdavo priversti įbaugintus gyventojus su jais vienaip 
ar kitaip bendradarbiauti. Lenkų gydytojo Ošwiecime, lenkų parti- 
zano miškuose, represijų bijančio lenkų valstiečio negalima teisti 
pagal laisvų žmonių, gyvenančių normaliais laikais, dorovinius 
principus; lygiai taip pat negalima teisti žydų informatorių, kurie 
vylėsi išgelbėti savo gyvybę įskundę draugus, ar žydžių prostitu- 
čių, kurios dirbo SS sargybos būstinėse. Ir lenkai, ir žydai buvo to 
paties teroro aukos, kuris ir nulėmė jų veiksmus. Žinoma, tikra tei- 
sybė, kad kai kurios partizanų gaujos be jokių svyravimų žudyda- 
vo visus žydų pabėgėlius. Teisybė ir tai, kad Armija krajova nepa- 
sipriešino getų statybai 1939-1940 m. ar masinėms 1946-1947 m. 
deportacijoms. Ir vis dėlto pateikti šiuos faktus kaip sąmoningai 
atsainaus požiūrio įrodymą būtų tolygu pikčiausiam šmeižtui, koks 
buvo nukreiptas prieš pačius žydus. Tiesą sakant, pogrindis buvo 
liūdnai pagarsėjęs ne vien žydų, o ir visų pabėgėlių, prašalaičių ar 
svetimšalių įtarinėjimu, tačiau jame gavusių prieglobstį buvo nė kiek 
ne mažiau nei atstumtų. Lenkų pogrindis ne tik neįstengė pasiprie- 
šinti veiksmams prieš žydus, bet iki 1943 m. bejėgiškai stebėjo susi- 
dorojimus net su civiliais lenkų gyventojais ir jų masines deportaci- 

jas. Pirmaisiais karo metais jis buvo pernelyg silpnas ir neorgani- 
zuotas, kad imtųsi ko nors daugiau nei vietinės reikšmės diversijų. 
Kai pogrindis tiek sustiprėjo, kad jau galėjo imtis veiksmų, Galuti- 
nis sprendimas buvo bemaž įvykdytas, išskyrus Lodzės getą, kuris 
išsilaikė iki 1944 m. rugpjūčio. Tuo pat metu Pagalbos žydams ta- 
ryba (RPZ), kurią įkūrė emigracinės vyriausybės atstovai, ėmė or- 
ganizuoti dešimčių tūkstančių žydų slapstymą ir globą. Nedauge- 
liui pavyko išgyventi, tačiau tomis aplinkybėmis sunku įsivaizduoti, 
kaip dar galėjo būti kitaip. 3 (Žr. 20 skyrių.) 

Nebūtina smulkiai aprašinėti Galutinio sprendimo padarinių. Iš 
1939 m. Lenkijoje gyvenusių 3,35 milijonų žydų gyvi liko 369 000, 
tai yra 11 procentų. Daugiausia išgyveno tie, kurie pabėgo arba 
1939 m. buvo inkorporuoti į SSRS. Tarp Lenkijos gyventojų, įre- 
gistruotų 1941 m. vėl atidarytame Lenkijos konsulate Kuibyševe, 
40 procentų buvo žydai. Kai kurie, tarp jų ir Menahimas Beginas, 
gimęs 1913 m. Breste, kartu su generolo Anderso Lenkų armija pa- 
siekė Palestiną. Kiti išliko gyvi Lenkijoje, slapstydamiesi daržinėse, 
rūsiuose ir palėpėse, pakeitę pavardes arba globojami valstiečių. 
1945-1946 m. iš SSRS į Lenkijos Liaudies Respubliką parvyko apie 
200 000 Lenkijos žydų; tačiau didesnė jų dalis čia tik trumpam ap- 
sistojo pakeliui į Izraelį ar į dar tolimesnius kraštus. Nemažai žydų 
priversti įstojo į Lenkijos darbininkų partiją (PPR) ar buvo užver- 
buoti į komunistines saugumo tarnybas, tad ir vėl atgijo senoji žy- 
dokomunos šmėkla. Tačiau žvelgiant į 24 milijonų Lenkijos gyvento- 
jų visumą 40 000 žydų kiekybiškai atrodė labai jau nereikšmingas 
skaičius. Pirmą kartą per pusės tūkstantmečio istoriją Lenkija lio- 
vėsi buvusi svarbiausioji žydų prieglauda Europoje. 


DEŠIMTAS SKYRIUS 


WOJSKO: 
Karo tradicijos 


Mažai yra tautų, per pastaruosius du šimtmečius regėjusių dau- 
giau karo veiksmų už lenkus. XVIII ir XX a. lenkų žemės buvo nuo- 
latinė Europos karų arena, o XIX a. aprūpino visų trijų karingųjų 
valstybių kariuomenes nesuskaitoma daugybe rekrūtų ir šauktinių. 
Tačiau jokiai kitai Europos tautai nebuvo taip menkai atlyginta už 
pralietą prakaitą ir kraują. Dažniausiai lenkų karys žygiavo paskui 
svetimų valstybių vėliavas. Kovodamas su Lenkijos vėliava ar už 
Lenkijos reikalą, jis bemaž visuomet patirdavo pralaimėjimą. Liūd- 
na, bet aplinkybės susiklostė taip, kad Lenkija tapo viena svarbiau- 
sių patrankų mėsos tiekėjų Europoje.! 

XVIII a. viduryje prasidėjo visiškas senosios Lenkijos-Lietuvos 
kariuomenės nuosmukis. Po paskutinį XVII a. dešimtmetį vykusių 
Šventosios sąjungos karų, kuriuose ji irgi tebuvo tik Habsburgų sam- 
dytinė, kariuomenė nedalyvavo jokioje užsienio kampanijoje. Per 
Didįjį šiaurės karą jai nepavyko sustabdyti rusų ir švedų įsiverži- 
mo į šalį, ir viskas galiausiai baigėsi tuo, kad 1717 m. kariuomenės 
dydis oficialiai buvo sumažintas iki 24 000 vyrų. Nuo tada jai aki- 
vaizdžiai stigo ir ūpo, ir jėgų priešintis gausybei svetimų ar savų 
karinių formuočių, kurios be paliovos skersai išilgai trempė lenkų 
žemes Saksų epochos pabaigoje. Kariuomenė suvaidino menką vaid- 
menį Lenkijos įpėdinystės kare ir visai jokio Silezijos karuose, Austri- 
jos įpėdinystės ar Septynmečiame karuose. Natūralų bajorijos ne- 
norą remti nuolatinės modernios kariuomenės kūrimą dar labiau 
stiprino būgštavimai dėl pavojaus, kad tai būtų Rusijos, Austrijos 
ir Prūsijos ambicijoms grėsmę kelianti jėga. Vis dėlto Lenkijos ir 

Lietuvos valstybėje kareivių netrūko. Daugybė nusigyvenusių smul- 
kiųjų bajorų sudarė karininkijos kastą, kuriai žmonių skaičiumi Eu- 
ropoje nebuvo lygių. Tačiau jų niekinamas požiūris į tarnavimą vals- 
tybei, polinkis veltis į privačius karus ir sąskaitų suvedinėjimus, 
besaikis pospolite ruszenie (šauktinė bajorų kariuomenė) mitologiza- 
vimas, abejingumas pratyboms, aistra vien kavalerijai, o visų kitų 
kariuomenės rūšių nepaisymas, taip pat priešinimasis idėjai kurti 
šauktinę „nekilmingą“ valstiečių kariuomenę lenkams neišėjo į nau- 
dą, palyginti su kaimynais. Būta ne vienos privačios kariuomenės: 
stambiesiems didikams Karoliui Radvilai, Ksawerui Branickiui ar 
Antanui Tyzenhauzui priklausė tokios karinės formuotės, kurių bū- 
tų pavydėjusi ne viena Europos kunigaikštystė - jos turėjo savo 
karininkų korpusus, profesines akademijas, uniformas, statutus 
ir ginklų kalves bei dirbtuves. Tačiau kiekvienos jų atskiruose pasi- 
tarimuose kalbų apie bendros gynybos poreikį nesigirdėjo. 1781 m. 
karinį pasirengimą turinčių karių valstybės kariuomenėje ir suau- 
gusių šalies gyventojų vyrų santykis buvo 1:472. Juokinga statisti- 
ka, palyginti su Prancūzija (1:153), Austrija (1:90), Rusija (1:49) ar 
Prūsija (1:26). Išties gražus paradoksas: labiausiai militarizuota Eu- 
ropos visuomenė iškilus reikalui nesugebėjo apsiginti. Bajorų puo- 
selėjamos individualistinės karo tradicijos, ko gero, nuteikė lenkus 
XIX a. sukilimams; tačiau jos negalėjo išgelbėti bajorų Respublikos. 
(Žr. I t., 17, 18 skyrius.) 

Lenkijos valstybės karines struktūras atgaivino Stanislovas Au- 
gustas irjos su pertraukomis funkcionavo šešiasdešimt šešerius me- 
tus. Nuo 1765 iki 1831 m. tolydžio siekta karinį Lenkijos potencialą 
kilstelėti iki kaimyninių šalių lygio. Didesniąją šio laikotarpio dalį 
Lenkijos kariuomenė išliko savarankiška. Patyrusi ne vieną pralai- 
mėjimą ji pakrikdavo, tačiau to neužtekdavo nutraukti jos tradicijų 
ir kadrų rengimo tęstinumą. Atgimimas prasidėjo 1765 m. įsteigus 
Kadetų korpusą (Korpus Kadetėw) - karo kolegiją, kurios uždavinys 
buvo išugdyti naują karininkų kartą patriotizmo ir šviečiamųjų idėjų 
dvasia. Nuo 1775 m. šį darbą tesė Nuolatinės tarybos Karo skyrius - 
jis panaikino senuosius „nacionalinį“ ir „užsienio“ kontingentus ir 

ėmėsi telkti kadrus centralizuotai ir vieningai Respublikos kariuo- 
menei. Buvo performuotas artilerijos korpusas, reorganizuota ka- 
valerija, priimtas kariuomenės statutas, išleisti teoriniai J. Bakatowic- 
ziaus ir J. Jokubowskio veikalai. Ir kai 1788 m. Didysis seimas pir- 
mą kartą balsavo dėl reguliariosios 100 000 vyrų kariuomenės, 
atrodė visai realu šį tikslą pasiekti. Tačiau vos ketveri metai bebuvo 
likę iki 1792-1793 ir 1794 m. karų su Rusija. Asmeninis kariškių ža- 
vesys negalėjo kompensuoti pasirengimo spragų, ginkluotės ir žmo- 
nių trūkumo. Kosciuškos planas mobilizuoti valstiečius - vienas pės- 
tininkas iš penkių kiemų - pagausino jo sukilėlių kariuomenės gre- 
tas iki 150 000 vyrų.? Tačiau ji negalėjo prilygti disciplinuotoms ir 
profesionalioms Prūsijos ir Rusijos karinėms formuotėms. Vis dėl- 
to įgyta patirtis neišnyko be pėdsako. Pats Kosciuška buvo iškiliau- 
sias Kadetų korpuso auklėtinis, ojo pavaldiniams - Kniaziewicziui, 
Dąbrowskiui, Zajączekui, Niemcewicziui - teko būti Lenkų legio- 
nų (1797-1802), Varšuvos kunigaikštystės kariuomenės (1807-1813) 
ir Kongresinės karalystės lenkų kariuomenės (1815-1831) svarbiau- 
siomis asmenybėmis. 

Napoleono pasirodymas davė pradžią tris dešimtmečius truku- 
siam stiprios prancūzų įtakos laikotarpiui. Legionai žmones pavei- 
kė daugiau psichologiškai, o 1807 m. įvesta šešerių metų karo tar- 
nyba, kurią turėjo atlikti kiekvienas Varšuvos kunigaikštystės vy- 
ras nuo 21 iki 28 metų amžiaus, suteikė plačiosioms liaudies masėms 
karinės patirties bei karinį pasirengimą. Napoleono strategija bei 
taktika užklupti netikėtai ir atakuoti labai derėjo prie prisiminimų 
apie šlėktų kovų tradicijas ir legendų apie Tarnowskį bei Sobieskį. 
Trimetėse pradinėse mokyklose bei vienerių metų papildomo mo- 
kymo kursuose (szkota aplikacyjna) buvo sistemingai rūpinamasi ir 
kariniu, ir techniniu ugdymu. (Žr. 12 skyrių.) 

Kongresinės karalystės kariuomenė prancūzų idėjas perkėlė į rusų 
pavyzdžiu sudarytas karines formuotes. Vyriausiojo štabo veiklai 
primesta Rusijos praktika ir įvesta negailestinga disciplina, be abe- 
jonės, buvo svarbus veiksnys 1830 m. politinėje krizėje. Kruopščiai 
tuo pat metu rengiama karininkija ir iki 10 metų pratęstas karo tar- 

nybos laikas leido Lenkijos kariuomenei varžytis su rusais visiškai 
pasitikint savo jėgomis. 1831 m. Rusijos-Lenkijos karas buvo vie- 
nas iš dviejų kartų per visą naujųjų laikų istoriją, kai lenkai susirė- 
mė su rusais kaip lygūs su lygiais. (Žr. 13 skyrių.) 

Nuo 1931 iki 1914 m. Lenkija formaliai neturėjo jokios reikšmin- 
gesnės kariuomenės. Lenkų kariniai užmojai - 1846-ųjų, 1848-ųjų ir 
1863-iųjų sukilimai, Mickevičiaus legionas Italijoje ar lenkų kavale- 
rijos divizija Kryme - neturėjo to potencialo, kuris būtų vienijęs ir 
telkęs jų veiksmus. Jie priklausė romantiškam mėgėjiškos bei parti- 
zaninės kariausenos pasauliui, kur svarbiau yra stoti į mūšį, išsilai- 
kyti kovos lauke, o ne galvoti apie laimėjimą? 

Visą ilgą aštuonių dešimtmečių laikotarpį lenkams teko tarnauti 
kraštą pasidalijusių valstybių ginkluotosiose pajėgose, ir ši aplin- 
kybė lenkų patirčiai buvo pati svarbiausia. Milžiniškos Rusijos, Prū- 
sijos ir Austrijos įgulos, išdėstytos lenkiškose provincijose, įsteigtos 
nuolatinės Sankt Peterburgui, Berlynui ar Vienai priklausančios ka- 
rinės apygardos turėjo ženklių padarinių viso regiono visuomeni- 
niam, ekonominiam bei kultūriniam gyvenimui. Karo prievolę te- 
ko atlikti ne vienai jaunų lenkų kartai. Taip jie persiėmė pulkuose 
vyraujančiu politiniu lojalumu ir išmoko vykdyti įsakymus, duo- 
damus rusų ar vokiečių kalba. Prūsijos kariuomenės reikalavimas, 
kad visi šauktiniai būtų raštingi, tapo svarbiausiu akstinu plėtoti 
valstybinę švietimo sistemą, o kartu vykdyti ir vokietinimo politi- 
ką. Štai 1901 m. 99 procentai Poznanės provincijos šauktinių mokė- 
jo rašyti ir kalbėti vokiškai. Rusijoje ir Austrijoje, kur reikalaujamas 
išsilavinimas buvo žemesnio lygio, lenkų tapatumo nepavyko taip 
lengvai sunaikinti. Be to, įvairiuose karininkų korpusuose tarnavo 
ir nemažas būrys lenkų šviesuomenės. Nors katalikams lenkams 
tarnauti protestantiškajai Prūsijai ar stačiatikiškajai Rusijai ne ka- 
žin kaip sekėsi, vis dėlto lenkiškų pavardžių galima rasti visų trijų 
imperijų kariuomenių štabo ar garbės sąrašuose. Maršalas Kons- 
tantas Rokossowskis (Konstantinas Rokosovskis, 1896-1968), gimęs 
Varšuvoje lenko garvežio mašinisto šeimoje, į Rusijos kariuomenę 
įstojęs per Pirmąjį pasaulinį karą, buvo paskutinis iš gausaus būrio 

savo pirmtakų lenkų, tarnavusių caro kariuomenėje. Štai keletas jų: 
Wladystawas Andersas (1892-1970), J. Dowbėr-Mušnickis (1867- 
1937), Zygmuntas Pilsudskis, R. Lągwa (1891-1938) ir Lucjanas Želi- 
gowskis (1865-1947). Prūsijoje lenkų tarp karininkų pasitaikydavo 
rečiau negu tarp puskarininkių, kurie sudarė Vokietijos kariuome- 
nės stuburą; tačiau Austrijoje tokie kaip Tadeuszas Rozwadowskis 
(1866-1928), Stanistawas Szeptyckis (1867-1946) ir Stanistawas Hal- 
leris (1872-1940) buvo aukščiausio rango kariuomenės vadai, ir tai 
anaiptol ne išskirtiniai atvejai. Visus šiuos kariškius smarkiai pa- 
veikė tų kariuomenių, kuriose jie tarnavo, tradicijos ir nė kiek ne 
mažiau stiprūs išgyvenimai, patirti apkasuose per Pirmąjį pasauli- 
rų karą. Todėl nenuostabu, kad pašauktiems kurti naujos Lenkijos 
kariuomenės jiems buvo gana sunku bendradarbiauti. 

Tam tikra prasme Lenkų legionai per 1914-1917 m. karo kampa- 
niją pakartojo savo pirmtakų - Napoleono legionų, kurių vardu ir 
buvo pavadinti, scenarijų. Jiems nepavyko iki galo įgyvendinti sa- 
vo tikslų - nei karinių, nei politinių. Pilsudskio sumanymas kovoti 
už Lenkijos nepriklausomybę vadovaujamiems austrų pasirodė esąs 
ne ką sėkmingesnis nei Dąbrowskio planas kautis už Napoleoną 
viliantis atkurti senąją Respubliką. 1917 m. Centrinių valstybių, ki- 
taip tariant, vokiečių padiktuotos politinės sąlygos jų visiškai ne- 
tenkino. (Žr. 18 skyrių.) Tačiau psichologinis legionų poveikis ir šį 
kartą buvo didžiulis, o netikėtas nepriklausomybės paskelbimas, 
praėjus vos septyniolikai mėnesių nuo tada, kai legionai buvo prie- 
varta išformuoti, suteikė buvusiems legionieriams nepakartojamą 
galimybę tarnauti Antrosios Respublikos kariuomenėje. Be paties 
Pilsudskio, pirmuosius karinius išbandymus legionuose patyrė ir 
kiti generolai - Jozefas Halleris (1873-1960), Marianas Kukielis 
(1895-1973), Kazimierzas Sosnkowskis (1885-1969) ir Wiadystawas 
Sikorskis (1881-1943).* 

Antrojoje Respublikoje kariuomenei teko ypač svarbus vaidmuo. 
Ji buvo atsakinga už nepriklausomybės, kuri 1918 m. nelyg mana 
netikėtai iškrito iš dangaus, apgynimą ir išsaugojimą. Lenkijos ka- 
rinė galia, kuria taip kliovėsi Generalinis štabas, pasirodė tesanti 

iliuzija; tačiau 1939 m. sunkiai įsivaizduojamomis sąlygomis kovę- 
si lenkų kariai tapo tikru atsidavimo ir narsos pavyzdžiu (Žr. 19 
skyrių.) 

Per Antrąjį pasaulinį karą didžiuliams lenkų kariniams jungi- 
niams patys lenkai nevadovavo. 1940 m. performuotoje kariuome- 
nėje, kuri prancūzų vadovaujama kovėsi prie Narviko ir Prancūzi- 
joje, buvo 80 000 vyrų. Prancūzijai kapituliavus išblaškyti jos liku- 
čiai persikėlė į Didžiąją Britaniją ir ten buvo įkurtas Pirmasis lenkų 
korpusas, vadovaujamas britų. Po 1941 m. dvi atskiros lenkų armi- 
jos buvo suformuotos SSRS. Pirmoji - lenkų armija rytuose, - dau- 
giausia sudaryta iš paleistų tremtinių, vadovaujama generolo 
Wladystawo Anderso, paliko Sovietų Sąjungos teritoriją ir patrau- 
kė į Viduriniuosius Rytus; ten ji buvo prijungta prie Antrojo lenkų 
korpuso, priklausančio Aštuntajai Britanijos armijai. Apie jų nepap- 
rastą odisėją nuo Sibiro ir Vidurinės Azijos lagerių iki Buzuluko 
prie Samaros, toliau per Taškentą, Pahlavį Persijoje, Bagdadą, Jeru- 
zalę, Kairą, Tobruką, Anzio, Romą iki Sangro ir Gotų linijos Vakarų 
skaitytojai niekad nėra deramai girdėję. Antroji armija buvo įkurta 
1943 m. ir pavadinta Kosciuškos pėstininkų divizija. Politiškai pa- 
valdi lenkų komunistams Maskvoje, ji turėjo besąlygiškai paklusti 
Sovietų Sąjungos karinei vadovybei. 1944 m. kovą, vadovaujama ge- 
nerolo Zygmunto Berlingo (1896-1980), ji pasirodė arenoje jau kaip 
Pirmoji lenkų armija ir dalyvavo Rytų fronto karo veiksmuose. Tuo 
metu britų kariuomenėje kovėsi apie 195 000, o sovietų - 78 000 
lenkų. 1944-1945 m. šie skaičiai išaugo, atitinkamai iki 228 000 ir 
400 000, pastarąjį padidino šauktiniai iš išvaduotos Lenkijos terito- 
rijos. Visi šie vyrai buvo skatinami aukotis didžiam reikalui, tačiau 
to aukojimosi galutinis tikslas buvo gana dviprasmiškas. 1940 m. per 
vieną mūšį Britanijoje lenkų lakūnų sąskaitoje buvo apie 15 procen- 
tų priešo nuostolių — taip jie labai ženkliai prisidėjo gelbstint Di- 
džiąją Britaniją. Tačiau atsakomojo gesto iš britų nebuvo sulaukta 
nei 1939-1940, nei 1944-1945 m. Lenkų daliniai ypač narsiai kovėsi 
ir patyrė daug nuostolių, deja, abejotinos vertės mūšiuose Ukrai- 
nos fronte prie Lenino 1943 m. spalį, Italijoje prie Monte Cassino 

1944 m. gegužę ir prie Arnhemo 1944 m. rugsėjį. Paskutinę karo 
Europoje dieną - 1945 m. gegužės 9-ąją - Pirmoji lenkų tankų divi- 
zija stovėjo prie Wilhelmshaveno, Antrasis korpusas - Bolonijoje, 
Pirmasis tankų korpusas buvo prie Elbės Čekoslovakijoje. Vienin- 
telį lenkų karinį junginį, kuris turėjo pakankamai daug autonomi- 
jos - partizanų Armiją krajovą - labai menkai teparėmė tiek Vaka- 
rų sąjungininkai, tiek SSRS. Didžiulės lenkų pastangos kare su Hit- 
leriu nebuvo deramai atlygintos, turint galvoje tolesnį Lenkijos 
likimą.3 (Žr. 20 skyrių.) 

Per pastaruosius du šimtmečius lenkų kariai vieni patys iškovo- 
jo tik vieną pergalę. 1920 m. rugpjūtį įvykęs „Vyslos stebuklas“ bu- 
vo tiek pat išimtinis Lenkijos naujųjų laikų istorijoje, kiek ir sovietų 
kariuomenės pergalingų žygių grandinėje. Kartą, tik tą vieną vie- 
nintelį kartą, lenkai savo rankomis pasiekė pergalę mūšyje su savo 
didžiosios kaimynės ginkluotosiomis pajėgomis. Kaip tai atsitiko, 
iki šiol svarstoma. Savaime suprantama, tai nebuvo kruopštaus pla- 
navimo ar sistemingo pasirengimo rezultatas. Pats Pilsudskis mūšį 
vadino „grumtynėmis“, „peštynėmis“,„bagarre“, „absurdu““ Jis kal- 
bėjo apie „turimų pajėgų menkumą“, „iracionalų silpnumą“ ir „ne- 
regėtą riziką, prieštaraujančią visiems nusistovėjusiems kariavimo 
principams“. Jo priešai minėjo generolo Weygando talentą, Tucha- 
čevskio padarytą kvailystę, Stalino machinacijas, netgi Dievo ap- 
vaizdą ar dar kažin ką, tik ne Pilsudskio šaltakraujiškumą ir ryžtą. 
Išsamaus paaiškinimo niekas nežino; o jeigu ir toliau gyvuos da- 
bartinė politinė cenzūra, Lenkijos visuomenė niekada nesužinos net 
esminių faktų? (Žr. p. 435—440.) 

Tokiomis aplinkybėmis Lenkijoje negalėjo būti puoselėjamos il- 
galaikės karybos tradicijos. Nuolatiniai pralaimėjimai kaskart men- 
kino vienos kartos sugebėjimus kitos akyse. Akimirkos viltį vi- 
suomet lydėjo kartus nusivylimas. Karininkų korpusas, kariuo- 
menės pulkai ir karo mokyklos niekada neturėjo tiek sėkmės, kad 
garantuotų savo veiklos tęstinumą ir su pasitikėjimu galėtų per- 
duoti savo pažiūras ir patirtį įpėdiniams. Atvirkščiai, labai sustip- 
rėjo tikėjimas lenkų kareivio, kaip individo, asmeninėmis dorybė- 

mis. Ištvermė ir drąsa patekus į bėdą, gebėjimas čia pat rasti išeitį, 
atsidavimas reikalui, savo saugumo nepaisymas - visa tai pelnė 
bendražygių susižavėjimą visose kariuomenėse, kuriose tik len- 
kams teko tarnauti. Šie būdo bruožai apdainuojami ir gausiame 
lenkų karo folklore: 


Wojenko, Wojenko, Karuže, karužėle, 

cožeš ty za pani kas tu per panaitė, 

že za tobą idą kad paskui tave sekioja 
chtopcy malowani? Tiek gražių bernaičių?!? 


Tos savybės atsispindi ir dainose iš Batoro žygių į Maskoviją, ir links- 
mose ulonų mazurkose, o bene labiausiai - Pilsudskio legionų marše 
My, pierwsza brygada (Mes, pirmoji brigada): 


Legiony to žolnierska buta, Legionai - tai kareiviška didybė, 
Legiony to ofiarny stos; Legionai - tai aukų liepsna; 
Legiony to žebracka nuta; Legionai - elgetos tai dainos; 
Legiony to straceūcow los; Legionai - kalinio dalia; 

My, pierwsza brygada, Mes, pirmoji brigada, 

Strzelecka gromada, Šaulių būrys, 

Na stos, Į liepsną, 

Rzucilišmy swoj žycia los, Metame savo gyvenimo burtą, 
Na stos, na stos.!! Į liepsną, į liepsną.!! 


Neišvengiamai gimsta legendos. Naujaisiais laikais negalinčius ka- 
rine šlove pasigirti lenkus tolydžio traukia pasakojimai iš senovės 
apie narsiuosius tautiečius. Henryko Sienkiewicziaus trilogija Og- 
niem i miecziem (Ugnimi ir kalaviju), Potop (Tvanas) ir Pan Wotodyjowski 
apie jaudinančius nuotykius per XVII a. 6-ojo dešimtmečio karus 
su švedais vis dar išlieka vienas iš iškiliausių pasaulio populiario- 
sios literatūros kūrinių, o šiais istorinių filmų mados laikais pir- 
mauja ir tarp populiariausių filmų. Lygiai kaip ir tikri istoriniai vei- 
kėjai - nuo Sobieskio iki Kosciuškos, Poniatowskio, Sowinskio ir 
majoro Hubalo, - ponas Volodijovskis tampa dar iškilesnis, nes sa- 
vo žygdarbius atliko tuomet, kai tautą buvo užgriuvusi didžiulė 
neganda. Vadinasi, lenkų manymu, asmeninė dorybė įveikia bend- 

rą nelaime; lenkų kario šaunumas atperka lenkų kariuomenės ne- 
sėkmes; savigarba randasi iš pralaimėjimo. 

Niekam iš Lenkijos karybos istorijos tyrinėtojų nepavyko taip tiks- 
liai ar taip toliaregiškai pažvelgti į ateitį, kaip Jeanui Jacgues'ui Rous- 
seau. Rašydamas 1771 m., padalijimų išvakarėse, jis pranašavo, kad 
Lenkija niekada neturėsianti tokios kariuomenės, kuri prilygtų jo- 
sios kaimynių kariuomenėms. „Jūs niekuomet neturėsite puolamo- 
sios jėgos, - rašė jis, — ir dar ilgai neturėsite ginamosios jėgos. Bet 
jūs jau turite [...] saugančiąją jėgą, kuri sergės jus nuo žlugimo, net 
ir vergijoje, sergės jūsų valdžią ir laisvę, suteikdama joms patį tik- 
riausią prieglobstį - lenkų širdis.“ 


VIENUOLIKTAS SKYRIUS 


EMIGRACJA: 
Lenkų emigracija 


Kartu su Airijos, Sicilijos, kai kurių Vokietijos regionų, Lenkijos iš- 
eivija sudarė neproporcingai didelę Europos emigrantų dalį. Be- 
maž trečdalis etninių lenkų gyvena užsienyje ir stebėtinai gausus 
jų būrys vienaip ar kitaip palaiko ryšius su savo kraštu. Per pasta- 
ruosius du šimtmečius jiems ne sykį teko labai svarbus, dabar jau ir 
tradiciniu tapęs vaidmuo valstybės ir tautos gyvenime.! 

Išeiviją galima suskirstyti į dvi pagrindines grupes - politinę ir 
ekonominę. (Tie, kurie nepakliūva nė į vieną iš šių grupių, kaip an- 
tai užsieniečių mylimi sutuoktiniai, statistiškai sudaro labai menką 
dalį.) 

Politinė emigracija prasidėjo XVIII a. 4-ajame dešimtmetyje ir te- 
besitęsia reguliariais pliūpsniais iki šiol. Stanistawas Leszczynskis 
savojoje Lotaringijos kunigaikštystėje buvo pirmasis ir geriausiai 
žinomas pavyzdys iš nesuskaičiuojamos gausybės lenkų, kurie nu- 
sigręžus politinei sėkmei turėjo palikti Tėvynę. Šiek tiek vėliau, po 
pralaimėjimo 1772 m., į Paryžių pasitraukė nemažai Baro konfe- 
deratų, jau ir iki tol palaikiusių glaudžius ryšius su Prancūzija. Nuo- 
latinių pralaimėjimų per 1795, 1831, 1846-1948, 1864, 1905 ir 1944 m. 
sukilimus genami, karta po kartos, patriotai maištininkai ieškojo 
prieglobsčio Vakaruose. XX a.,atkūrus nepriklausomą Lenkijos vals- 
tybę, emigrantų srautas kartkartėmis siūbtelėdavo priešinga kryp- 
timi. Tačiau po 1939-1940 m. sukrėtimų bei priverstinių deportaci- 
jų lenkų išeivija buvo skaičiuojama nebe tūkstančiais, o milijonais. 
Iš jų vos vienas kitas grįžo į Lenkijos Liaudies Respubliką; tačiau 
tie, kurių namai liko Sovietų Sąjungos aneksuotuose plotuose - Vil- 

niuje ir Lvove, - nė vienas nesileido įkalbamas tenai grįžti. Pokariu 
tariamas politinis stabilumas reikalavo griežtai kontroliuoti laisvą 
gyventojų judėjimą. Tačiau 1956 ir ypač 1968 m. gana daug žmonių 
paliko Lenkiją dėl politinių priežasčių. 

Akivaizdu, kad didžiąją politinių emigrantų dalį sudarė išsilavi- 
nę, principingi žmonės; tačiau iš viso lenkų egzodo niekas negalėjo 
susilyginti su 1831-ųjų karta - ir savo iškiliais sekėjais, ir ypatingais 
intelektiniais laimėjimais. Šiai Wielka Emigracja (Didžioji emigraci- 
ja) priklausė kone visas Kongresinės karalystės politinis elitas, taip 
pat gausus ano meto talentingų menininkų būrys. Jų nuveikti dar- 
bai buvo nepalyginamai reikšmingesni už likusių namuose jų am- 
žininkų. Nesvarbu kur - Paryžiaus mansardose ar Sibiro tyrlaukiuo- 
se, - jų jausmų stiprybė, neišsenkanti energija, palaikanti politinių 
organizacijų ir debatų gyvybingumą, jų stulbinamas literatūrinis ir 
mokslinis talentas nusipelno pagarbos ir susižavėjimo. Lygiai kaip 
ir kitiems panašaus likimo žmonėms, atsidūrusiems svetur, prara- 
dusiems namų ir šeimos šilumą ir išgyvenantiems vis didesnį nusi- 
vylimą, Didžiajai emigracijai teko išgerti savąją kartėlio taurę. Kiek 
jų širdį išliedavo, kartodami didžiausiojo iš visų politinių tremtinių 
žodžius apie Ia crudelta - „nuožmius vilkus, atėmusius man šiltąją 
avidę, kur snaudžiau aš, ėrytis dar tykus“'*. Vis dėlto tris dešimte- 
čius ir dar ilgiau, niūriausiomis dienomis tarp „Lapkričio“ ir „Sau- 
sio“, prieš Galicijai įgyjant tautinę autonomiją, jie vadovavo tautai, 
kad ir toli būdami. Per visą tą laikotarpį kunigaikštis Adamas Czar- 
toryskis, „nekarūnuotas Lenkijos karalius“, iš savo Lamberto vieš- 
bučio Paryžiuje kontroliavo svarbiausią į Lenkijos nepriklausomy- 
bės siekius sutelktos politikos kryptį. Asmeniniu autoritetu jis pra- 
noko savo amžininkus tiek Lenkijoje, tiek užsienyje. Daugybės jo 
oponentų kurstomi vaidai ir ginčai palaikė pamatinių politinių klau- 
simų aktualumą. Czartoryskio bičiuliai - literatai Mickevičius, 
Slowackis, Krasinskis, Norwidas - iš romantizmo sukūrė vieninte- 
lę ir reikšmingiausią naujosios lenkų literatūros mokyklą. Jų vardai 
ir iškilūs darbai ligi šių dienų įkvepia visus jų sekėjus. 

* Dantės Rojus, XXV giesmė 4-6, vertė A. Churginas. 

Ekonominė emigracija turėjo šiek tiek siauresnes chronologines 
ribas. Prasidėjusi XIX a. 5-ajame dešimtmetyje, vėliau tame pat šimt- 
metyje išsiliejusi potvyniu, staiga sustojo 1939 m. Ji išsirutuliojo iš 
sezoninės migracijos, o kai kurias jos ypatybes išlaikė iki galo. Stam- 
biųjų Prūsijos dvarų, vėliau Silezijos, Saksonijos ar Vestfalijos ka- 
syklų bei fabrikų darbo jėgos poreikius tenkindami, nenutrūksta- 
mu srautu čia plūdo valstiečiai iš rytų. Iš pradžių jie atvykdavo 
nuimti derliaus ar padirbėti pramonės įmonėse per žiemą, užbaigę 
metų darbus savo ūkiuose. Vėliau jų keliai nusitęsė iki Belgijos ir 
Prancūzijos, o nuo 7-ojo dešimtmečio - iki Šiaurės ir Pietų Ameri- 
kos; ten jie pasilikdavo ilgesniam laikui. Tačiau dažniausiai, lygiai 
kaip ir šių dienų Europos Gastarbeitern, jie palaikydavo ryšius su 
namuose likusiomis šeimomis, siųsdavo joms savo santaupas ir ne- 
kantriai laukdavo, kada aplinkybėms susiklosčius galės grįžti na- 
mo. Daugelis, išdirbę svetimuose kraštuose visą gyvenimą, namo 
grįždavo sulaukę senatvės. Net ir šiandien, praėjus keturiems de- 
šimtmečiams nuo ekonominės emigracijos pabaigos, vis dar atsi- 
randa lenkų, kurie grįžta į Liaudies Respubliką iš Amerikos ramiai 
išleisti savo amerikietiškų pensijų ir patenkinti paskutinį savo norą — 
atgulti amžino poilsio gimtojoje žemėje.? 

XIX a. pabaigoje didėjantis kaimo gyventojų perteklius ir nebe- 
pakeliamas miesto skurdas vertė tūkstančius žmonių emigruoti į 
Ameriką be mažiausios vilties grįžti atgalios. Ten įsikūrę ir įsitvirti- 
nę išeiviai rašydavo namo, pasakodami nebūtas istorijas apie savo 
sėkmę. Turime išlikusių daugybę įmantriausių pasakojimų: 


Čia, Amerikoje, gali imti žemės tiek, kiek tau reikia. Gali daryti, ką tik nori. 
Niekas į tave nežiūri. Kviečių ir kitų javų derlius imamas dusyk per metus. 
Dirvos nereikia nei mėšlu tręšti, nei arti. Mėšlą degina arba suverčia į vande- 
nį. Auksą kasa kaip bulves. Kiškiai čia didžiuliai ir nesibijo žmonių. Mėsos 
gali valgyti, kiek nori. Kiaulės, karvės ir arkliai veisiasi miškuose. O varlės 
didelės - sulig karvėmis. Jeigu tokią kelyje sutiksi, geriau apvažiuok, kad 
vežimo neapverstų. Vaisiai auga ant visų medžių ir bet kas gali juos skinti 
iki soties [...] Visa tai surašyta popieriuje ir užantspauduota. Vargonininkas 
perskaitė du kartus.“ 

Lenkakalbių valstiečių katalikų minioje, besigrūdančioje peronuo- 
se prie vakarų pusėn važiuojančių traukinių ar iš Hamburgo, Gdans- 
ko bei Rygos išplaukiančių laivų deniuose, maišydavosi ir lenkų 
žemėse gyvenusių vokiečių, žydų, ukrainiečių. Specialios tuo už- 
siimančios agentūros siuntė savo klientus į naują gyvenimą už ho- 
rizonto. Neretai pasitaikydavo, kad kelių gretimų kaimų valstiečiai 
sudarydavo grupes ir atsidavę kokio kunigo globai išvykdavo en 
masse. Antai 1854 m. viena pirmųjų lenkų grupių, išvykusių iš Si- 
lezijos, Teksase įkūrė pirmą lenkišką parapiją. Paskatinti vokiečių ko- 
lonistų iš tos pačios Prūsijos provincijos, kurie jau kūrėsi derlingose 
pietų Teksaso lygumose, pavyzdžio, šimtas penkiasdešimt emigran- 
tųsusirinko Opolėje, vadovaujami pranciškonų vienuolio kunigo Leo- 
poldo Moczygebos (1825-1891), Bremerhavene sėdo į laivą ir išplau- 
kė į Naująjį Orleaną. Jie vežėsi vieną kitą asmeninį daiktą, keletą že- 
mės ūkio padargų ir aukštą medinį kryžių, kurį ketino pastatyti 
naujojoje tėvynėje. Kitų metų pavasarį Panna Marijoje, esančioje da- 
bartinėje Karneso apygardoje, maždaug 50 mylių nuo San Antonio, 
tėvas Moczygęba parapijos knygoje įrašė pirmuosius žodžius: 

„Pauline Bronder, AD MDCCCLV, die nona Februarii, nata et a me infrasc- 
ripto eadem die baptizata est filla legitima Simonis Bronder et Juliae Pilarc- 


zyk, conjugorum Catholicorum, cui nomen Paulina impositum est. Matrina 
Julia Kyrish. Ita testor, Fr. L.B.M. Moczygęba.“*“ 


Naujagimė Paulina, gimusi iš Simono ir Julijos Bronderių san- 
tuokos, Julijos Kyrish krikšto dukra, jau galėjo tikėtis tokio gyveni- 
mo, kokio jos protėviai nė neįsivaizdavo. 

Išeiviai, palikę savo kraštą dėl ekonominių priežasčių, aiškiai sky- 
rėsi nuo politinių emigrantų. Jie buvo neturtingi, daugiausia beraš- 
čiai, beveik vieni valstiečiai, smulkūs amatininkai ar kalnakasiai. Jie 
apsisprendę paliko namus Lenkijoje, savo valia atsuko nugaras tėvy- 
nei, kuri jiems tegalėjo pasiūlyti tik skurdą ir priespaudą. Vargu ar 


* „1855 Kristaus metų vasario 9 dieną Simonui Bronderiui ir Julijai Pilarczyk, katali- 
kams vyrui ir žmonai, gimė teisėta duktė ir tą pačią dieną aš, žemiau pasirašęs, ją 
pakrikštijau suteikdamas Paulinos vardą. Krikšto motina Julija Kyrish. Tai paliudiju, 
brolis L.B.M. Moczygęba.“ 

jie ką nors nutuokė apie lenkų kultūrines ir politines tradicijas. Dau- 
gelio pėda nebuvo palietusi Varšuvos ar Krokuvos grindinio, tad, 
savaime suprantama, jiems neteko pasinaudoti tuo, ką čia galėjo ras- 
ti. Tiesiai iš savo lenkiško kaimo jie atsidūrė Esseno fabrike ar Kanza- 
so fermoje. Mirdami jie mažai ką iš savo lenkiško paveldo galėjo pa- 
likti vaikams - nebent prisiminimus apie gimtąjį kaimą, savo krašto 
tarmę, religiją, vieną kitą liaudies dainą ar šokį, susiglamžiusį tauti- 
nio stiliaus vestuvinį apdarą ir spintoj užsigulėjusią naivią skulptū- 
rėle su užrašu „Kalwaria Zebrzydowska“ arba „Jasna Gėra“. 

Statistinė informacija apie lenkų išeiviją nėra lengvai prieinama. 
Oficialiuose XIX a. įrašuose paprastai minima emigranto pilietybė, o 
ne tautybė. Net ir labai norėdamas, istorikas dažnai nepajėgia at- 
skirti Prūsijos lenkų nuo Prūsijos vokiečių, Galicijos lenkų nuo Ga- 
licijos ukrainiečių ar Rusijos lenkų nuo Rusijos žydų. Tačiau apy- 
tikriais 1939 m. duomenimis, apie 195 000 lenkų visam laikui buvo 
apsigyvenę Brazilijoje, apie 450 000 - Prancūzijoje, apie 250 000 - Ka- 
nadoje, apie 1,5 milijono - JAV ir apie 2 milijonai — Vokietijoje. Atsi- 
žvelgiant į pastarojo šimtmečio natūralų gyventojų prieaugį ir vis 
atsinaujinantį politinių pabėgėlių srautą, visai tikėtina, kad užsieny- 
je gyvena nuo 9 iki 10 milijonų lenkų kilmės žmonių. Tačiau tai dar 
ne visas skaičius. Dar yra pusantro milijono lenkų, gyvenančių SSRS, 
dalis savo noru, dalis verčiami aplinkybių. Taip pat nereikėtų už- 
miršti, kad labai daug žydų, ukrainiečių, lietuvių ir vokiečių išeivių, 
kurie emigravę išsižadėjo savo lenkiškos tapatybės, vis dėlto buvo 
kilę iš lenkų Žemių ir buvo mokesi lenkiškose mokyklose arba ke- 
liaudavo su lenkiškais pasais. Sunku nustatyti tikslų jų skaičių, ta- 
čiau visame pasaulyje gyvenančių „lenkų kilmės“ emigrantų skai- 
čius plačiausiąja prasme tikrai turėtų artėti prie 15 milijonų. 

Mūsų laikais pirmenybė atitenka Amerikos „Polonijai“. Apie pus- 
septinto milijono Amerikos lenkų sudaro ne tik didžiausią lenkų 
bendruomenę užsienyje, bet ir vieną didžiausių etninių mažumų 
bendruomenių Jungtinėse Valstijose. Pionierių vardų galima rasti 
jau pačiuose pirmuosiuose Amerikos kolonizacijos istorijos pusla- 
piuose; tarp jų, beje, yra ir vienas abejotinas kandidatas į abejotiną 

garbę užtai, kad-.neva anksčiau už Kolumbą atradęs Naujajį Pasau- 
lį. Pasak šaltinių, kurie anaiptol nėra visuotinai pripažįstami, vie- 
nas toks Janas iš Kolno (Jan z Kolna), kitaip „Scolnus“, tarnavęs 
burlaivio kapitonu Danijoje, pasiekė Labradoro krantą 1476 m. Pa- 
našesnė į teisybę yra informacija apie tai, kad 1608 m. spalį emig- 
rantų laivas Mary and Margaret, greta kitų keleivių, į Jamestowną 
Virdžinijoje atplukdė ir pirmuosius lenkus. Pirklys Michalas Lowic- 
kis, stiklo pūtėjas Zbigniewas Stefanskis iš Wtoctaweko, muilo vi- 
rėjas Janas Mala iš Krokuvos, vandens malūnų statytojas Stanis- 
lawas Sadowskis iš Radomo ir laivų dailidė Janas Bogdanas iš Ko- 
lomyjos tikriausiai buvo užverbuoti Virginia Company agentų 
Gdanske į specialistų komandą, kurią buvo užsakęs atvežti guber- 
natorius Johnas Smithas stiprinti besiklostančios kolonijos ekono- 
mikos. Po dešimtmečio lenkų amatininkai iš Jamestowno - bent 
taip anuomet buvo šnekama - pirmieji visame žemyne pradėjo 
pramonės darbininkų streiką, o žaisdami savo palant išrado beis- 
bolą. 1659 m. Naujojo Amsterdamo miesto mokyklai vadovavo kaž- 
koks dr. Curtius iš Lenkijos, 0 1622 m. į Naujojo Pasaulio žeme nuo 
De Vos denio nužengė Al(Ibrechtas) ar Al(eksandras), ar Al(binas) 
Zaborowskis (m. 1711), bajoras arijonas, pabėgėlis iš Prūsijos kara- 
lystės. Jo vyresnįjį sūnų Jakubą dar vaiką pagrobė irokėzai, ir nuo 
tada šis gyvenęs su indėnais. Keturi jaunesnieji sūnūs davė pradžią 
„Zabriskių“ giminei. XVIII a. vidurio vakaruose kailių pirklys An- 
tonis Sądowskis iš Filadelfijos atrado Ohajo slėnį. Jo sūnūs, Jacobas 
ir Josephas „Sanduskiai“ ypač aktyviai reiškėsi ekspedicijose, ku- 
rios įkūrė Cincinnačio (Ohajas) ir Harrodsburgho (Kentukis) gy- 
venvietes. Lenkų dalyvauta visuose svarbiausiuose istoriniuose 
Amerikos įvykiuose. Nepriklausomybės kare, greta Tado Kosciuš- 
kos ir Kazimierzo Pulaskio, kurių žygdarbiai žinomi kiekvienam 
mokinukui, kariavo ir kiti lenkai, pavyzdžiui, lojalistų gretose ko- 
vėsijūrų kartografas Karolis Blaszkowiczius, o už revoliuciją kovo- 
jo Naujosios Anglijos kaperio kapitonas Feliksas Miklaszewiczius. 
Vakarų pasienyje darbavosi lenkas Henris Lyonsas Brolarskis iš 
St. Louiso, XIX a. 3—4-ajame dešimtmetyje buvęs vienas žinomiau- 

sių verslininkų sausumos keliuose, vedančiuose į Kaliforniją ir Ore- 
goną. Vakarų pakrantėje lenkų pasitaikė ir tarp rusų, atvykusių iš 
Sibiro, kurie tapo Aliaskos pionieriais ir 1811 m. pastatė Fort Rosso 
tvirtovę San Francisko įlankoje. 1848 m. JAV kariuomenės medicinos 
korpuso chirurgas dr. Paulius Wierzbickis, gimęs Černiavkoje, Voly- 
nėje, parašė knygą, kuri nustebino visą kontinentą. Jo California as it 
is, or as it may be, or a Guide to the Gold Region (Kalifornija tokia, kokia yra, 
arba tokia, kokia galėtų būti, arba vadovas po Aukso regioną) buvo pirmoji 
knyga, išleista į vakarus nuo Uolinių kalnų - ji tapo tikru vadovu 
tūkstančiams gražiausias viltis puoselėjančių aukso ieškotojų, apim- 
tų keturiasdešimt devintųjų aukso karštligės. Per Pilietinį karą vieni 
lenkai, pavyzdžiui, generolas Kacperis Tochmanas iš Virdžinijos, Lap- 
kričio sukilimo veteranas ir pagarsėjęs rasistas, tarnavo konfederatų 
štabe; kiti, kaip antai generolas Wlodzimierzas Krzyžanowskis (1824— 
1887), poznaniškis, tarnavo sąjungininkams. Keisčiausia, kad ir Toch- 
mano lenkų brigadą, ir Krzyžanowskio lenkų legioną, kuris pasižy- 
mėjo antrajame mūšyje prie Bull Runo ir prie Gettysburgo, daugiau- 
sia sudarė vokiečiai. Šie pirmieji Amerikos istorijoje lenkiški vardai, 
suprantama, buvo atsitiktiniai, o tarp jų pasitaikė ir tokių, kurių len- 
kiškumas ne tik kėlė abejonių, bet atrodė aiškiausia klastotė. Štai To- 
chmano Žmona, pati save vadinusi Apolonia Jagietto, pasirodė be- 
santi ponia Eisenfeld iš Vienos. Atsirado ir keletas apsišaukėlių Len- 
kijos karališkosios šeimos narių, tarp jų Janas Sobieskis (1842-1927), 
buvęs aukštas karininkas tiek sąjungininkų, tiek meksikiečių kariuo- 
menėse. Kokių ryšių su Lenkija turėjo Lorenzas Sobieskis jaunesny- 
sis, kurio vardas įrašytas Salt Lake City'je tarp 143 mormonų koloni- 
jos įkūrėjų, sunku pasakyti. * 

Didysis lenkų antplūdis į Jungtines Valstijas prasidėjo po Pilieti- 
nio karo. Tada jie jau traukė miniomis ir plūdo tol, kol neliko nė 
vienos valstijos, kur jų nebūtų. Lenkų atvykimas sutapo su pramo- 
ninių miestų augimu vidurio vakaruose ir šiaurės rytuose, ir kaip 
tik čia - Milwaukee'je, Čikagoje, Detroite, Klivlende, Buffale, Pitts- 
burghe, Filadelfijoje, Baltimorėje, - iki šiol yra didžiausi lenkų tel- 
kiniai. Kita dalis patraukė tiesiai į Naujosios Anglijos žemes ar atvi- 

ras prerijas. Klestinčių lenkų žemdirbių bendruomenių gana gausu 
Konektikute, Pensilvanijoje ir Masačusetse, taip pat Mičigane, Mi- 
nesotoje, Viskonsine ir Ilinojuje. Vietovardžiai Warsaw (Alabamo- 
je), Kosciuszko (Misisipėje) ir Pulaski (Tenesyje), kaip ir dar šimtai 
mažų miestelių vardų, byloja apie jų įkūrėjų kilmę. Statistiniai duo- 
menys dažnusyk būna prieštaringi. Tačiau JAV Imigracijos ir natū- 
ralizacijos tarnybos duomenys leistų daryti išvadą, kad imigrantų, 
kuriuos galima laikyti lenkais pagal kurį nors iš parametrų „rasė“, 
„tauta“ ar „gimimo vieta“, iš viso susidarytų nuo 1 486 490 (mažų 
mažiausiai) iki 1 823 540 (daugiausia). (Žr. lentelę p. 316.) 
Nepaisant žmonių gausumo, Amerikos lenkų įtaka šalies gyve- 
nimui nėra labai reikšminga. Pavieniais asmeninės sėkmės pavyz- 
džiais, tokiais kaip senatoriaus Edmundo Muskie, Filadelfijos arki- 
vyskupo Johno Krėlio, profesoriaus Zbigniewo Brzezinskio, neįma- 
noma užtušuoti fakto, kad Amerikos lenkai, kaip bendruomenė, ko! 
kas neturi didelio autoriteto visuomenėje. Kaip organizuota grupė, 
jie negali varžytis, tarkim, su trijų milijonų Amerikos žydų įtaka. 
Jų balsai ar lobistinė veikla Kongrese niekada nėra palenkusi JAV 
užsienio politikos Lenkijos interesų naudai. Užtat per abu pasauli- 
nius karus jų įnašas į JAV karines pajėgas buvo neproporcingai di- 
delis. Iš kariuomenėje tarnavusių vos 4 procentų visų gyventojų, 
1917-1918 m. lenkai sudarė 12 procentų visų žuvusių amerikiečių, 
0 1941-1945 m. - 17 procentų visų Amerikos kareivių. Visuomenės 
gyvenime lenkų švietimo ar visuomeninės organizacijos yra ma- 
žiau veiksmingos už ukrainiečių, su kuriais jie dažnai lyginami. Po- 
litiniame gyvenime jų problemos mažiau pastebimos nei juodao- 
džių, Amerikos meksikiečių ar Amerikos indėnų. Nedraugiškame 
Amerikos etninių džiunglių pasaulyje labai prigijo „kvailio ir tam- 
suolio lenko“ stereotipas, jis davė pagrindą nesuskaičiuojamai dau- 
gybei užgaulių (lenkams) „lenkiškų anekdotų“. Kaip visa tai ski- 
riasi nuo populiaraus „kilniojo lenkų pono“ stereotipo, tebegyvo 
kur ne kur Europoje! Aišku, viskam yra priežasčių. Nutiko pana- 
šiai kaip airiams ir siciliečiams. Su didžiąja lenkų išeivių, ypač iš 
Galicijos, banga amžiaus pradžioje į Ameriką atsikraustė nepropor- 

JAV IMIGRANTAI 
a) nurodę Lenkiją kaip „gimimo vietą ar šalį“ 
1820-1885 33 489 
1885-1898 131 694 
1933-1946 46 473 
1947-1972 466 001 
Iš viso 677 657 
b) laikomi lenkais pagal „rasę ar tautybę“ 
1899-1907 675 038 
1908-1919 677 620 
1920-1932 90 815 
Iš viso 1 443 473 
IŠ VISO: lenkų imigrantų 2121 130 
Emigrantai, po kurio laiko išvykę iš JAV 
1908-1932 294 824 
1947-1972 2766 
Iš viso 297 590 


IŠ VISO: nuolatinių lenkų imigrantų 1823 5407 


cingai didelė dalis „apgailėtinų atliekų“ iš Europos „perpildytos 
pakrantės“ - žmonių, kuriuos tiek buvo prispaudęs skurdas ir ba- 
das, kad į Ameriką jie veržėsi vien savisaugos instinkto genami. Jie 
sutikdavo dirbti labiausiai žeminančius darbus, atlaikydavo bemaž 
nepakeliamą fizinį krūvį, leidosi labiausiai išnaudojami, grumdy- 
davosi ir poruodavosi purviniausiose lindynėse. Jie buvo didžio- 
sios Amerikos geležinkelio eros spartuoliai ir šiaurės miestų pra- 
monės juodadarbiai. Viename Kanados vadovėlyje apie tai rašo- 
ma: „Šioje šalyje lenkai ir pirmosios instancijos teismai, regis, yra 
neišskiriamai susiję. Sunku įsivaizduoti, kad tos tautybės žmogus 
galėtų dar kam nors priklausyti, išskyrus abejotinos reputacijos ne- 
pageidautinų piliečių klasę“. Net Woodrowas Wilsonas susilaukė 
griežtos kritikos, kai profesoriaudamas Princetone apie lenkus kal- 
bėdavo kaip apie „žemesnius“ žmones. Šiandien, atrodo, padėtis 
keičiasi. Nepaprastai mobilioje JAV visuomenėje sparčiai nyksta se- 

nieji etniniai getai. Viena iš hipotezių, kodėl taip ilgai išsilaikė ne- 
palankus lenkų įvaizdis, būtų tokia - sėkmingai susiklosčiusio liki- 
mo mažumos ima jausti apmaudą, kai pradeda sektis buvusiems 
nelaimėliams. Tie nelaimėliai, ko gero, dar sulauks savo dienos.!? 
Tačiau ir tokiomis aplinkybėmis Amerikos lenkų bendruomenė 
yra smarkiai susiskaldžiusi. „Senieji lenkai“, palikę tėvynę dėl eko- 
nominių priežasčių, nelengvai randa kalbą su vėlesnių laikų politi- 
niais emigrantais — „naujaisiais lenkais“. Tarp pastarųjų vėlgi stūkso 
įtarumo siena, skirianti prieškario kartos profesionalius kovotojus an- 
tikomunistus ir vėlesnius pabėgėlius iš Liaudies Lenkijos. 1939-ųjų 
karta, iš kurios prigimtinę teisę atėmė komunistų pergalė, neturi nie- 
ko bendra su 1968-ųjų karta, kuri dažniausiai savo valia tarnavo Sta- 
lino režimui. Tarp savęs rungtyniauja daugybė visokių organizacijų. 
Romos katalikų bendruomenė, kurią sudaro tūkstančiai lenkiškų pa- 
rapijų, yra bene pagrindinė jėga, palaikanti Lenkų Romos katalikų 
sąjungą. Lenkiška šventųjų Kirilo ir Metodijaus seminarija ir jai prik- 
lausantis Lenkų studijų centras Orchard Lake'e (Mičigane) buvo įkurti 
dar 1885 m. Vėliau prie lenkų bažnyčios ir bendruomenės centro Doy- 
lestowne (Pensilvanijoje) iškilo „amerikietiškoji Čenstakava“. Tačiau 
tarp JAV katalikų hierarchų dominavo airių ir vokiečių kunigai, be 
to, amerikonizacijos tikslais parapijos buvo pertvarkytos nebe tauti- 
niu, o teritoriniu principu - visa tai skatino nuolatinius nesutarimus, 
irjie galiausiai baigėsi, kad ir smulkiu, bet vis dėlto skilimu. Atskilu- 
si nedidelė Lenkų tautinė bažnyčia, įkurta 1875 m., stengiasi išlaikyti 
grynai tautinį savo parapijų savitumą, liturgiją lenkų kalba. Iš pa- 
saulietinių organizacijų 1880 m. Filadelfijoje buvo įkurta Lenkų tau- 
tinė sąjunga, kuri Cambridge Springse (Pensilvanijoje) atidarė mo- 
kyklą Alliance College. Čikagoje veikia Lenkų katalikų draugija ir mu- 
ziejus. Niujorke 1925 m. buvo įsteigtas Kosciuškos fondas, skirtas 
remti lenkų kultūrinę veiklą, jis suvaidino svarbiausią vaidmenį pa- 
laikant ryšius su Lenkija. Kartkartėmis už neutralią politinę laikyse- 
ną fondą įnirtingai užsipuldavo karingai nusiteikusios organizaci- 
jos, kaip antai Lenkų kilmės amerikiečių tautinis komitetas (KNAPP), 
kuris po Antrojo pasaulinio karo labai ryžtingai siekė nuteikti Polo- 

nijos kongresą (Polonia Congress) prieš bet kokių ryšių su komunisti- 
niu režimu palaikymą. Amerikos lenkų meno ir mokslo institutas 
veikia kaip akademinės ir profesinės veiklos forumas, leidžiantis pe- 
riodinį žurnalą The Polish Review. Amerikos Jozefo Pilsudskio insti- 
tutas, kuriam vadovauja direktorius veteranas Wactawas Jędrzejewic- 
zius, yra sukaupęs labai vertingą biblioteką ir istorijos archyvą. 

Palyginti su Jungtinėmis Valstijomis, Kanados lenkų, dalyvau- 
jančių politinėje veikloje, yra santykiškai daugiau. Pokariu tokie iš- 
kilūs politiniai veikėjai kaip generolas Sosnkowskis, ambasadorius 
Romeris ar konsulas Brzezinskis pavertė Monrealį tikru emigrantų 
politinės veiklos centru. Kvebeke lenkai priversti spręsti daugia- 
kultūrinę problemą, kitaip tariant, turi pasirinkti, į kurią bendruo- 
menę asimiliuotis - frankofoninę ar anglofoninę. Stiprios bendruo- 
menės klesti Ontarijuje, Manitoboje, Britų Kolumbijoje.!! 

Brazilijos lenkai susitelkę Paranos, Santa Catarinos ir Rio Gran- 
de do Sul provincijose. Per abu pasaulinius karus jie siuntė savano- 
rių būrius į Europą kautis drauge su lenkų kariuomene.! 

Europoje „senieji lenkai“ daugiausia yra susibūrę Prancūzijoje, Bel- 
gijoje ir Vokietijoje, ypač kalnakasybos rajonuose - Pas-de-Calais, Le 
Norde, Liėge'e ir Ruhre." Jie daug kuo panašūs į savo tėvynainius 
Amerikoje, tautinį tapatumą stengiasi išlaikyti katalikiškose parapi- 
jose ir per kultūrines draugijas. Politinius sambūrius, priešingai, nuo 
seno traukė Paryžius, Roma ar Šveicarija. Lenkų biblioteka (Bib- 
liothėgue Polonaise) priešais Dievo Motinos katedrą, Lenkų istorijos 
institutas (Instituto Storico Polacco) prie Piazza Roma ar Tautinis len- 
kų muziejus Rapperswillyje prie Ciuricho ežero byloja apie kadaise 
reikšmingą lenkų veiklą. Tačiau mūsų laikais lenkų emigrantų poli- 
tinės veiklos centras visam laikui persikėlė į Londoną. 

Didžiosios Britanijos lenkai nuo savo tautiečių anapus Atlanto ski- 
riasi keliais svarbiais aspektais. Nors išeivių bendruomenės užuo- 
mazgų čia galima aptikti jau XIX a. pradžioje, iki pat Antrojo pasau- 
linio karo jų būta nedaug. Kad ir kentusius ekonominių sunkumų 
nedalią, juos bemaž visus reikėtų laikyti politiniais emigrantais. Di- 
džioji dauguma iš tėvynės pasitraukė su lenkų karinėmis pajėgomis, 

emigracine vyriausybe, kaip karo pabėgėliai ir pokariniai dipukai 
(DP). Jie visa širdimi tikėjo, jog grįš namo, vos tik pasibaigs karas. Tai 
buvo nepalenkiami antikomunistai, dažniausiai vienaip ar kitaip su- 
siję su kariuomene, dauguma iš rytinių provincijų. Jie negrįžo: vieni 
atsisakė pripažinti sovietų valdžią Lenkijoje, kiti prarado namus, nes 
jų gimtinės liko prie SSRS prijungtose teritorijose. Sudužus viltims 
dėl Lenkijos nepriklausomybės, jie gyveno karčiai nusivylę ir visai 
netroško įleisti šaknis ten, kur buvo ne savo noru ištremti, todėl užsi- 
darė savajame dvasiniame gete ir beveik atsiribojo nuo britų visuo- 
menės. Praėjus kone keturiems dešimtmečiams nuo karo pabaigos, 
jų ten buvo apie 150 000, nepaisant gausios reemigracijos į Kanadą ir 
Australiją. Jie yra patys tikrieji praeito šimtmečio, Didžiosios emig- 
racijos įpėdiniai. Įtakingi prieškario ir karo metų politikai - genero- 
las Andersas, prezidentas Augustas Zaleskis, Edwardas Raczynskis, 
Marianas Kukielis, Adamas Ciotkoszas, Jędrzejus Giertychas - visi 
apsigyveno Londone, kuris iki šiol yra jų leidybos ir politikavimo 
senuoju stiliumi centras. Lenkijos emigracinė vyriausybė, teisėta Ant- 
rosios Respublikos tęsėja, nors ir nepripažinta, nenutraukia savo veik- 
los. Kas dvi savaites Prezidentas sukviečia Ministrų tarybą (Rada Mi- 
nistrow) į Pilį (Zamek), esančią Eaton Place 43. Tačiau aktyviausia or- 
ganizacija yra jungtinė Lenkų karių draugija, kuri 1954 m. atsiskyrė 
nuo „legalistų“. Svarbias paslaugas bendruomenei teikia Sikorskio 
muziejus, Lenkų biblioteka, Lenkų kultūros ir visuomenės centras, 
Lenkų mokslinio tyrimo centras, Pogrindžio veiklos tyrimo centras 
ir kitos institucijos. Dziennik Polski (Lenkų dienraštis) ir dvisavaitinis 
literatūros leidinys Wiadomošci (Žinios) papildo svarbiausią išeivijos 
žurnalą Kultura, leidžiamą Paryžiuje. Nors gerokai sumažėjęs, tebe- 
veikia ir Užsienio lenkų universitetas, o Šv. Andrzejaus Bobolos baž- 
nyčia yra tapusi svarbiausiu katalikų gyvenimo centru. Didelių len- 
kų bendruomenių esama ir kituose Jungtinės Karalystės miestuose — 
Glasgowe, Manchesteryje, Bradforde ir Coventryje. Veikia dvi lenkų 
internatinės mokyklos: berniukų - Fawley Courte (Oksfordšyre) ir 
mergaičių Pitsforde (Leicesteršyre). Visuose svarbesniuose centruo- 
se yra lenkiška parapija, lenkų klubas ir lenkų šeštadieninė mokykla. 

Padėtis pamažu kinta senąją kartą keičiant Britanijoje gimusiai kar- 
tai. Ir vis dėlto, jei prieškario Varšuvos, Vilniaus ar Lvovo dvasia ap- 
skritai dar yra kur išlikusi, tai ją pajusime Ognisko Polskie (Lenkų židi- 
nys) kambariuose Kensingtone.“ 

SSRS lenkus galima suskirstyti į dvi aiškias grupes. Pirmoji - nuo 
neatmenamų laikų Lietuvoje, Baltarusijoje ir Ukrainoje gyvenusių 
lenkų ir sulenkėjusių kitataučių palikuonys. Antroji - politiniai trem- 
tiniai. Abiem atvejais gali pasirodyti keista, kad žmonės, kurių na- 
mai dėl valstybės sienos pasikeitimo atsidūrė už Lenkijos ribų, ar- 
ba kurių proseneliai, surakinti grandinėmis, buvo vežami į Sibirą, 
vadinami „emigrantais“. Deja, galutinis rezultatas yra bemaž toks 
pat. Šiap ar taip, jie buvo fiziškai atskirti nuo pagrindinės lenkų 
bendruomenės, kuriai jų protėviai kadaise priklausė. Jiems tenka 
patirti daugelį tų pačių sunkumų, su kuriais susiduria jų tautiečiai, 
išvykę į Vakarus savo valia. Politinių tremtinių istorija kur kas il- 
gesnė. Kiekviena lenkų karta, nudanginta į tundros ar stepių gilybę 
1832, 1864, 1906, 1940 ar 1945 m., pasakojo apie sutiktus ankstesnės 
kartos lenkus, ištiktus to paties likimo. Kiekvienoje tradicinėje trem- 
ties vietoje naujai atvykusius pasitikdavo buvę sukilėliai; kai kurie 
jau nebemokėdavo kalbėti lenkiškai, bet visi beprotiškai didžiavosi 
savo lenkiška kilme. Kartkartėmis kildavo šiurpių, nerimą kelian- 
čių bruzdėjimų, į kuriuos įsitraukdavo šimtai žmonių, pavyzdžiui, 
1866 m. didysis Baikalo maištas arba vėlesni 1942-1943 m. įvykiai, 
kai Rusijoje esančiai lenkų kariuomenei pavyko evakuotis kartu su 
daugeliu ją aptarnaujančių žmonių. Gyventojų persikraustymas 
1945-1947 m. ar 1956 m. amnestija buvo tos dvi retos progos, kada 
ne vienas tūkstantis lenkų galėjo palikti SSRS. Tačiau daugelis ne- 
panoro arba negalėjo išvykti. Šeimoms, ne pirmą šimtmetį gyve- 
nančioms Rusijoje, galimybė „grįžti“ Lenkijon ne visuomet atrodė 
patraukli. Kiti net ir neturėjo pasirinkimo. Šimtų tūkstančių civilių 
Lenkijos gyventojų, deportuotų 1939-1940 m., ir dešimčių tūkstan- 
čių Armijos krajovos karių, paimtų nelaisvėn 1944-1946 m., likimas 
dar ir šiandien nėra tiksliai žinomas." (Žr. p. 489—494, 521-522.) 

Apie lenkų išeiviją Izraelyje verta pakalbėti atskirai. Didesnė dalis 

Europos žydų, likusių gyvų po Antrojo pasaulinio karo ir pabėgusių į 
Palestiną, kadaise Lenkijoje dalijosi bendru likimu su lenkais. Tikriau- 
siai suprantamas dabartinės kartos nusistatymas nutraukti visus ry- 
šius su kraštu, kuriame, kad ir kaip nenorėtume to pripažinti, buvo 
vykdomas holokaustas. Tačiau ne visi taip lengvai gali pamiršti praei- 
tį. Tel Avivo „Teisuolių alėjoje“ lenkiškų vardų yra daugiau negu ku- 
rios kitos tautos. O Jeruzalė - vienas iš nedaugelio pasaulio miestų, 
kur atvykėlis, gerai mokėdamas lenkiškai, gali nebijoti pasiklysiąs.!* 
Neatskiriamas tremties gyvenimo bruožas - ardomasis politinis 
susiskaldymas; nuo pat pradžių tai buvo būdinga ir lenkų emigra- 
cijai. Politiniai emigrantai paprastai pasidalydavo į konservatyvius 
„baltuosius“ ir radikalius „raudonuosius“. Napoleono laikų Pran- 
cūzijoje Wybickio konservatyviajai Agencja netrūko priešininkų 
Dembowskio radikaliojoje Deputacja ir Lenkų respublikonų drau- 
gijoje. Czartoryskio Lamberto viešbučiui simpatizavo įvairios de- 
mokratinės opozicinės grupuotės - nuo Lelewelio Lenkijos demok- 
ratinės draugijos (TDP, 1832-1862) su savo Centralizacja (Centrinis 
koordinavimo komitetas) iki labiau į socialines problemas orien- 
tuotos „Lenkijos liaudies“ (Lud Poski, 1835-1846), veikusios Londo- 
ne, ir „Jaunosios Lenkijos“ Berne. Tuo metu kairiųjų šauklio manti- 
ją iš Lelewelio pamažu perėmė Stanistawas Worcellis (1799-1857). 
Masonas, karbonaras, buvęs Sukilimo seimo deputatas, Gerceno ir 
Mazzinio draugas, Worcellis daug padarė, kad Lenkijos vardas neiš- 
nyktų iš pažangiausių to meto Europos organizacijų darbotvarkių, 
taip pat kad sutvirtėtų lenkų socialistai. Ilgainiui, nuosaikiajai poli- 
tikai patiriant nesėkmę po nesėkmės ir vis labiau keliant galvą so- 
cializmui ir terorizmui, praraja tarp „baltųjų“ ir „raudonųjų“ dar 
labiau pagilėjo. Anglijoje, kur telkėsi labiau į kraštutinumus pasi- 
davę ano meto elementai, Revoliucinė sąjunga (Gromada Rewolucyj- 
na, 1856-1861) palaikė ryšius su tarptautiniais utopinio komuniz- 
mo šalininkais. Jos idėjų tęsėjas „Lenkijos Respublikos židinys“ (Og- 
nisko Republikaniskie Polskie, 1867-1870) turėjo panslavistinį atspalvį, 
o Lenkijos liaudies sąjunga (Związek Ludu Polskiego, 1872-1877) bu- 
vo tiesiogiai susijusi su Marxo Pirmuoju internacionalu. Užsienio 

lenkų socialistų sąjunga buvo PPS pirmtakė. Šių grupių skleidžia- 
mos idėjos pelnė kur kas didesnę pagarbą, negu leistų įtarti skur- 
džios jų narių gretos; jos užima deramą vietą Lenkijos politinės 
minties istorijoje. Per Pirmąjį pasaulinį karą Dmowskio Lenkijos tau- 
tiniam komitetui iššūkį metė pilsudskininkų „aktyvistų“ organiza- 
cijos. Per Antrąjį pasaulinį karą Londone veikiančią emigracinę vy- 
riausybę puolė, o vėliau nustūmė Sovietų Sąjungos finansuojamos 
organizacijos, kurios telkėsi Maskvoje. 

Retai kada pavykdavo ilgėliau išlaikyti susipriešinusių grupių 
darną. Nuo 1837 m. iki 1846-ųjų, Krokuvos revoliucijos numalšini- 
mo, Lelewelis bendradarbiavo su Lamberto viešbučiu kurdami Len- 
kų emigracijos susivienijimą (Zjednoczenie Emigracji Polskiej). Nuo 
1866 iki 1871 m. atsigavęs ZEP tęsė savo veiklą, kol žlugo Paryžiaus 
Komuna, kurią rėmė jo lyderiai. Nuo tada bendros veiklos požy- 
mių labai sumažėjo. Nei Dmowskio šalininkų „tautinė stovykla“, 
nei Pilsudskio „nepriklausomybės stovykla“ nesidavė įkalbamos 
imtis bendro reikalo, nes kiekviena puoselėjo savo viltis viešpatau- 
ti Lenkijos politikoje. Per Pirmąjį pasaulinį karą Dmowskio Lenki- 
jos tautinis komitetas kovėsi Antantės, o Pilsudskio legionai - Cent- 
rinių valstybių pusėje. Per Antrąjį pasaulinį karą oficialiąją emigra- 
cinę vyriausybę be paliovos ir sąmoningai diskreditavo Maskvoje 
veikiančios neoficialios lenkų komunistų organizacijos. Vieninte- 
liai politiniai kompromisai, kuriuos kada nors pavyko pasiekti 
dviem besivaržančioms grupuotėms — Sikorskio sutartis su SSRS 
1941 m. ir Mikotajczyko dalyvavimas TRJN (Tautos vienybės 
laikinoji vyriausybė) 1945 m., - netrukus paaiškėjo besą visiškai be- 
vaisiai. Pokariu lenkų politinius emigrantus išvis mažai kas jungė, 
išskyrus bendrą neapykantą komunistų režimui, kuris, jų nuomo- 
ne, yra neteisėtai uzurpatoriškas. Politinių emigrantų aplinkoje se- 
nieji ginčai tarp tautinių demokratų ir pilsudskininkų, tarp sanaci- 
jos režimo šalininkų ir priešininkų vis dar neblėsta, nors jau ketu- 
riasdešimt metų, kai jie nebeturi jokios reikšmės. 

Ne ką mažesnis už politinį etninis ir religinis susiskaldymas. Ypač 
liūdina tai, kad etninės ir religinės grupės išeivijoje praranda suta- 


LENKŲ EMIGRACIJA 323 


rimo jausmą su tomis bendruomenėmis, su kuriomis buvo glau- 
džiai susijusios gimtinėje. Lenkijos žydai užsienyje ieško savo tikė- 
jimo žmonių ir retai kada palaiko ryšius su lenkų organizacijomis. 
Lenkai katalikai kuriasi katalikiškose parapijose ir bemaž neieško 
ryšių su žydų organizacijomis. Ukrainiečiai, vokiečiai, lietuviai, če- 
kai — visi eina savais keliais. Žmonės, andai buvę kaimynai ir drau- 
gai Vidurio Europoje, tapo vieni kitiems svetimi Londone ir Niu- 
jorke. Iš čia kyla daugybė prietarų ir tiek daug benaudės trinties. 
Suprantama, tiems, kurie vis dar didžiuojasi savo protėvių šalimi, 
skaudu matyti kitus - išsižadėjusius savųjų šaknų arba, nors ir pri- 
pažįstančius, jog yra „iš Lenkijos“ ar laikančius lenkų kalbą gimtą- 
ja, vis vien pasipūtėliškai neigiančius, kad yra lenkai. 

Socialinis susiskaldymas taip pat niekur nedingo. Teisybė, kar- 
tais bendra nelaimė padeda sumažinti prarają tarp skirtingos so- 
cialinės kilmės emigrantų. Tačiau į paviršių išplaukė nedidelis kos- 
mopolitiškas uždaras ratas turtingų ir tarp savęs besituokiančių aris- 
tokratų klanų -jie išmėgino laimę turtus investuodami į nuosavybę 
ar atsidarydami sąskaitas Šveicarijos banke ir pilni pasitikėjimo su- 
gebėjo įsilieti į viešąjį, komercinį bei intelektinį visų Europos sosti- 
nių gyvenimą. Tai iki padalijimų Lenkijos visuomenėje viešpata- 
vusių didikų palikuonys. Lygiai taip pat visuomenėje įsitvirtina ir 
ima klestėti įvairių sričių specialistai, turintys aukštą daugelyje vals- 
tybių vertinamą kvalifikaciją ar įtakingų užsienio ryšių. Jų gyveni- 
mo būdas kaip dangus nuo žemės skiriasi nuo vidurinei proletaria- 
to klasei priklausančių emigrantų, kurie dirba kalnakasiais, papras- 
tais darbininkais, siuvėjais ar tarnais ir lieja prakaitą ne vieną 
dešimtmetį, kad išmaitintų šeimą ar sumokėtų nuomą. 

Taip jau atsitiko, kad tarptautinėje arenoje didžiausią įtaką turė- 
jo ne lenkų politinių emigrantų grupės, o pavieniai asmenys. Di- 
džiausią paklausą turi muzikinis, mokslinis ir meninis talentas; to- 
dėl visi sunkiai ištariami, bet pasauliui geriausiai žinomi lenkiški 
vardai daugiausia priklauso talentingoms individualybėms, prasi- 
skynusioms kelią savo nepaprastais gabumais, charakteriu ir tem- 
peramentu. Užtat nieko nuostabaus, kad po pasaulį klajojantys len- 

kai labai daug prisidėjo prie kelionių, mokslinių tyrinėjimų bei su 
jais susijusių kitų dalykų — kartografijos, etnografijos ir geologijos. 
Seras Pawelas Edmundas Strzeleckis (1797-1873) nubraižė Australi- 
jos žemėlapį ir davė vardą jos aukščiausiai viršukalnei. Aleksandras 
Hotynskis (1816-1893) tyrinėjo Pietų Kaliforniją ir kėlė Panamos ka- 
nalo būtinybę; o kur dar didžiausias būrys lenkų, ištremtų į Rusiją - 
nuo garsiojo Mauryco Beniowskio (1746-1786) iki Bronistawo Pitsuds- 
kio (1866-1918), - kurie buvo mokslinių atradimų Sibire, Vidurinėje 
Azijoje ir šiaurinėje Ramiojo vandenyno dalyje pionieriai. Jų tėvy- 
nainiai lyg niekur nieko imdavo ir pagarsėdavo pačiose tolimiau- 
siose pasaulio vietose: antai Michatas Czajkowskis (1804-1886) — 
kaip paša Sadikas Turkijoje; Karolis Rolow-Miatowskis (1842-1907) 
kaip revoliucinierius Kuboje; Ignas Domeika (Ignacy Domeyko, 1802— 
1889) - kaip geologas ir pedagogas Čilėje; Ernestas Malinowskis 
(1815-1899) - kaip geležinkelio pionierius Peru, kur nutiesė aukš- 
čiausią pasaulyje geležinkelio liniją. Šimtmečių sandūroje aktorė He- 
lena Modjeska (Modrzejewska, 1840-1909), ko gero, buvo pirmoji len- 
kų išeivijos atstovė, kurios pavardė mirgėjo didžiausių laikraščių ant- 
raštėse. Po jos iškilo daug kitų: operos tenoras Janas de Reszke 
(1850-1925) ir jo brolis, Wagnerio operų bosas Edwardas (1885-1917), 
fizikė MariaCurie-Sktodowska (1867-1934), pianistas Ignacas Janas 
Paderewskis (1860-1941), šokėjas Wactawas Nižynskis (Nižinskij, 
1889-1950). Josephas Conradas (J. K. Korzeniowski, 1857-1924) tapo 
garsiu anglų rašytoju romanistu, o Guillaume'as Apollinaire'as 
(Apolinary Kostrowicki, 1880-1918) - prancūzų poetu. Vėliau nuo 
šių Lenkijos išeivių neatsiliko pianistas Arturas Rubinsteinas (1886— 
1982); klavesinininkė Wanda Landowska (1877-1959); dirigentas 
Leopoldas Stokowskis (1882-1977); istorikas seras Lewis Namieras 
(1880-1960); smuikininkas Henrykas Szeryngas (1918-1988), kurį 
laiką buvęs generolo Sikorskio sekretoriumi; architektai projektuo- 
tojai seras Casimiras Gzowskis (1813-1898), Niagaros tilto kūrėjas, 
ir Ralphas Modjeskis (1861-1940), Benjamino Franklino tilto kūrė- 
jas; biochemikas Casimiras Funkas (1884-1967), socialinis antropo- 
logas Bronistawas Malinowskis (1884-1942); matematikas Stanis- 

lawas Ulamas (1909-1984); mokslo filosofas Jacobas Bronowskis 
(1908-1976); kino ir teatro žvaigždės Pola Negri (Apolonia Chatu- 
piec, 1897-1987) ir Marion Davies; kino režisierius Samuelis Goldwy- 
nas (1882-1974); bukmekeris Joe Coralas (g. 1904). 

Nuolatinis gausios išeivijos buvimas visapusiškai veikia ir pačios 
Lenkijos gyvenimą. Ekonominiu požiūriu išeivija visados buvo vie- 
nas iš svarbiausių krašto pajamų šaltinių. Piniginės perlaidos gimi- 
naičiams Lenkijoje, turistinės kelionės, išeivijos verslininkų iniciaty- 
vos -juk tai didžiulis įnašas į mokėjimų balansą. Politiniu požiūriu 
išeivija yra pagrindinis laisvų debatų ir Lenkijos problemų kritinės 
analizės forumas. Tėvynėje viešpataujant vienpartiniam totalitariniam 
režimui, ji atlieka nesamos, bet labai reikalingos, savo tikslui atsida- 
vusios opozicijos funkcijas. Nėra nė menkiausios dingsties manyti, 
jog jai dėl tautos interesų širdį skauda mažiau negu Lenkijos jungti- 
nės darbininkų partijos vadams. Kultūriniu požiūriu svarbiausia yra 
tai, kad išeivija sudaro sąlygas laisvai reikšti visas mintis ir jausmus, 
nuo kurių priklauso gyvoji kultūra. Ji padeda Lenkijos žmonėms pa- 
laikyti ryšius su išoriniu pasauliu ir sumažina biurokratinės kontro- 
lės spaudimą. Šia prasme ji ne tik papildo, bet ir atsveria valstybės 
reguliuojamų kultūros organizacijų veiklą Lenkijoje. Greta savo mil- 
žiniško nepaneigiamo politinio poveikio, lenkų išeivijos žurnalai Kul- 
tura ar Wiadomošci bei lenkiškos BBC, CBC, „Amerikos balso“ ar „Lais- 
vosios Europos“ radijo laidos nė kiek ne menkesnę naudą atnešė ir 
krašto kultūriniam gyvenimui. O visų svarbiausia tai, kad išeivija, 
laikydamasi geriausių įmanomų tradicijų, nuolatos visiems lenkams 
primena, kad tauta nesutampa su valstybe ir kad jos lūkesčiai gali 
prasilenkti su politinio režimo diktatu. 

Lenkijos valdžia, savo ruožtu, taip pat negali likti abejinga tam, 
kas vyksta. Išeivija yra pernelyg gausi ir pernelyg įtakinga, kad ją 
ignoruotum. Kaip ir sanacijos lyderiai, prieš karą įkūrę Pasaulinę 
užsienio lenkų sąjungą, Liaudies Respublikos vadovai deda visas 
pastangas pelnyti išeivijos prielankumą. Žengusi pirmuosius kuk- 
lius žingsnius 1955 m., Varšuvoje veikianti Polonijos draugija ilgai- 
niui išplėtė savo veiklą - kviečiasi į Lenkiją rinktinius svečius, vi- 

liodama jaunąją kartą apmoka jų keliones bei rengia vasaros kur- 
sus ir naudodamasi agentūra „Interpress“ užsiima begėdiška pro- 
paganda. Jos politinės linijos tikslas — juodinti visa, kas primena 
Lenkijos nepriklausomybės judėjimą, ypač jo kairiąją, antirusišką, 
pilsudskinę atmainą, ir pamokslaujant ad nauseam apie išeivių pa- 
reigą savo naujajai tėvynei apeliuoti įjų patriotinius instinktus. De- 
ja, sunkiai įveikiamos kliūtys neišnyksta. Pirmiausia, kažin ar gali- 
ma tikėtis, kad politiniai emigrantai taip lengvai susitaikytų su re- 
žimu, kuris atėmė iš jų teisėtą vietą gimtojoje žemėje. Kad ir kiek 
gintųsi, akivaizdu, kad komunistinis režimas atleido Sovietų Są- 
jungai, aneksavusiai rytines provincijas, iš kurių kaip tik dauguma 
emigrantų yra kilę; taip pat nepaslėpsi ir to, kad po karo praėjus 
daugeliui metų Liaudies Lenkija negali garantuoti laisvai mąstan- 
čių Žmonių saugumo, jau nekalbant apie pilietines teises. Tikėdami 
teisingumu, o gal greičiau suvokdami savo realią padėtį, politiniai 
emigrantai tradiciškai pasirinko verčiau laisvai gyventi ir mirti sve- 
tur nei būti manipuliuojami tėvynėje. Jiems galima pritaikyti epita- 
fiją, kuri buvo skirta kitai nugalėtai tautai: 


Your name and your deeds were Tavo vardas ir tavo darbai buvo 

forgotten užmiršti 
Before your bones were dry; Dar tavo kaulams neišdiūvus; 
And the Lie that slew you is buried Ir Melas, tave pražudęs, palaidotas 
Beneath a deeper lie. Po dar sunkesniu melu. 


But the one thing I saw inyourface = Bet to, ką regėjau tavo veide, 


No power can disinherit. Jokia jėga negalės atimti. 
No bomb that ever burst Jokia bomba nesusprogdins 
Can shatter the crystal spirit.! Tos krištolinės dvasios. 


Kita vertus, politinės nuostatos yra aukščiau už moralinius skru- 
pulus. Partija, kuri laikosi lenininių principų, negali sau leisti bent 
kiek pasitikėti žmonėmis, kurių ji nevaldo. 

Iš visko matyti, kad išeivija yra neatsiejama Lenkijos tikrovės da- 
lis. Tie, kurie emigruodavo savo noru ar net džiaugsmingai, po vi- 
sų išgyvenimų greitai atsigaudavo, o kai kas netrukus suvis užmirš- 


LENKŲ EMIGRACIJA 327 


davo tėvynę. Užtat tiems, kuriuos iš namų išvijo ekonominės ar po- 
litinės negandos, šis žingsnis būdavo ypač sunkus. Jiems Mickevi- 
čiaus jautriai išverstas Čaild Haroldo atsisveikinimas reiškia kur 
kas daugiau nei skaitantiems Byroną originalo kalba: 


Adieu, adieu! My native shore Bywaj mi zdrowy, kraju kochany! 

Fades o'er the waters blue; Južw mglistej nikniesz pomroce, 

The night-winds sigh, the breakers Šwisnety wiatry, szumią bažwany 
roar I morskie ptactwo šwiergoce. 

And shrieks the wild sea-mew. Dalej za stoncem, gdzie jasną 

Yon sun that sets upon the sea glowę 

W zachodzie pogrąžą piany! 

We follow in his flight. i os i 

Farwell awhile to him and thee. > rO4E 

My native land - Good Night!* Bywaj zdrow, kraju kochany.!* 


Daugelis net ir šiandien taikliausią savo likimo apibūdinimą su- 
randa liūdname trumpučiame nenuilstamojo Juliano Niemcewi- 
cziaus eilėraštyje, parašytame likus dešimčiai dienų iki mirties: 
Tremtiniai, ko taip ilgai klaidžiojate po pasaulį, 
Kada nuvargusioms kojoms pailsėti leisit? 
Laukinis balandis turi lizdą, kirminas - žemės grumstą, 
Kiekvienas žmogus turi tėvynę, o lenkas tik kapą." 


Montmorencų kapinėse ant Niemcewicziaus antkapinio akmens iš- 
kaltas draugų sukurtas užrašas. Jis baigiasi eilute, lygiai taip pat 
gerai žinoma lenkų išeiviams: I tam 9zdie juztez niema, on tzę Polski 
zložjt (Ir ten, kur jau nebėra ašarų, jis liejo Lenkijos ašaras).* 


* Sudie, sudie! Gimtasis krantas / nyksta pajūrio mėlyje; / Naktiniai vėjai švilpia, 
bangos šėlsta, / Klykauja žuvėdra. / Tenai, kur saulė leidžiasi į jūrą / Mes sekame 
jos skrydį. / Sudie trumpam, ir jai ir tau. / Gimtoji žeme - labanakt! 


DVYLIKTAS SKYRIUS 


VARSOVIE: 
Varšuvos kunigaikštystė 
(1807-1815) 


Panašiai kaip daugelis kitų efemeriškų revoliucijos epochos valsty- 
bių, pavyzdžiui, Lombardijos respublika ar Vestfalijos karalystė, 
Varšuvos kunigaikštystė buvo karo vaikas. Ji pradėta „iš meilės“, 
beje, nelengvos, tarp Napoleono Prancūzijos ir valstybingumą pra- 
radusios lenkų tautos ir gimė pačiame trijų Lenkiją pasidalijusių 
valstybių pralaimėjimų sūkuryje. Išsiskyrė savitu charakteriu, ku- 
riame revoliucinis idealizmas buvo susipynęs su tautiniu entuziaz- 
mu ir atviru militarizmu. Varšuvos kunigaikštystė paragavo trum- 
pai blykstelėjusio prancūziško imperializmo šlovės, tačiau ją sunai- 
kino pergalingai atsigavusi Trečioji koalicija.! 

Lenkija su Prancūzija buvo vienaip ar kitaip susijusios dar iki 
Kosciuškos sukilimo — Baro konfederacijos ir Le bon roi Stanislovo 
laikais. Tačiau po Didžiosios revoliucijos radęsi bendri interesai jau 
tiesiogiai susiejo Paryžiaus vyriausybę, metusią iššūkį ancien rėgi- 
me vakaruose, ir pagrindinę dinastinių imperijų auką rytuose. Nuo 
1793 m., kai Prūsija ir Austrija pradėjo Pirmosios koalicijos karą su 
Prancūzija, ligi 1815 m., kai Trečiosios koalicijos jėgos pagaliau pa- 
siekė pergalę, prancūzai ir lenkai kovėsi su tais pačiais priešais. Pran- 
cūzija tapo svarbiausiu pagalbos lenkams šaltiniu ir didžiumos len- 
kų politinių veiksmų arena. 1794-1797 m. Paryžiuje veikė ir Jozefo 
Wybickio lenkų Agencja (Agentūra), ir jai priešiška Franciszeko 
Dmochowskio respublikonų Deputacja (Deputacija). 1796 m. gruo- 
dį Agencjai pavyko įtikinti Direktorijos vadus sudaryti pirmąjį pa- 
galbinį Lenkų legioną, kuris, vadovaujamas generolo Henryko Dąab- 

rowskio (1755-1818), turėjo kautis Italijos kariuomenės gretose. De- 
putacja savo pastangas kreipė į pogrindinį pasipriešinimo judėjimą 
pačioje Lenkijoje ir organizavo, deja, nepavykusį Joachimo Denis- 
kos žygį. 1797 m. liepą jo vedamas nepataisomų optimistų būrys 
persikėlė per Dnestrą ir atsidūrė Austrijos Galicijoje. Po metų jie 
įsiliejo į kitą emigrantų grupę, kuri kėlė sau panašius tikslus, - Len- 
kijos respublikonų draugiją. 

Napoleonas asmeniškai domėjosi Lenkijos klausimu, ypač kai tai 
žadėjo papildyti jo kariuomenę naujokais. Jo palydoje buvo ne vie- 
nas lenkas, tarp jų ir adjutantas jakobinas Jozefas Sužkowskis (1773— 
1798), žuvęs per Egipto žygį. Keletą metų Napoleonas mėgavosi 
lenkės meilužės Marijos Walewskos (1789-1817) malonėmis. Na- 
poleono raginimu greta Dąbrowskio legiono buvo sudaryti dar du - 
1798 m. antrasis Lenkų legionas Italijoje, vadovaujamas generolo Jėze- 
fo Zajączeko (1752-1826) ir 1800 m. Lėgion du Rhin Vokietijoje, vado- 
vaujamas generolo Karolio Kniaziewicziaus (1762-1842). Lenkų le- 
gionieriai žygiavo su Prancūzijos trispalve, tačiau vilkėjo lenkiško- 
mis, kitokiomis nei prancūzai, uniformomis. Jų antpečiuose puikavosi 
itališkas šūkis „Gli uomini liberi sono fratelli' (Laisvi žmonės yra bro- 
liai). Nors didžiumą lenkų sudarė naujokai valstiečiai, Napoleono 
perimti iš Austrijos kariuomenės, juos skatino kreiptis vienas į kitą 
„pilieti“ ir nebausdavo fizinėmis bausmėmis. Per penketą šešetą le- 
gionų gyvavimo metų jų gretose pabuvo apie 25 000 vyrų. 

Vis dėlto iš pat pradžių nenuoširdi Napoleono laikysena lenkų 
atžvilgiu maža tepaliko vietos pasitikėjimui. Jis niekuomet neapta- 
rinėdavo savo planų, susijusių su Lenkija, nebent pačiomis bend- 
riausiomis frazėmis, ir aiškiai vengė bet kokių įsipareigojimų, ku- 
rie būtų suvaržę jo politinių veiksmų laisvę. Daug ką sako vien tai, 
kad Kosciuška, 1796 m. paleistas iš Rusijos ir apsigyvenęs Paryžiu- 
je, griežtai atsiribojo nuo visų iki vieno Napoleono planų. „Nema- 
nykite, - sakė jis, - kad Bonapartas atkurs Lenkiją. Jis galvoja vien 
apie save. Jis neapkenčia visų didžiųjų tautų, o dar labiau - neprik- 
lausomybės dvasios. Jis yra tironas, siekiantis vienintelio tikslo — 
patenkinti savo ambicijas. Esu įsitikinęs, jog jis nesukurs nieko iš- 

liekamo.“ Su savo sekretoriaus Jozefo Pawlikowskio (1767-1829) 
pagalba Kosciuška sukūrė garsųjį pamfletą Czy Polacy mogą się wy- 
bič na niepodlegtošč? (Ar gali lenkai atgauti nepriklausomybę? ), kuria- 
me teigė, kad nelaisvėje esanti tauta negali tikėtis Prancūzijos ar 
kurios nors kitos užsienio valstybės paramos, o turi pasikliauti vien 
tik savo jėgomis ir sugebėjimais.? Kosciuškos samprotavimai pasi- 
rodė pernelyg teisingi. Nė vienam lenkų legionui taip ir neteko kau- 
tis už Lenkijos nepriklausomybę. Pirmąjį legioną Suvorovas sutriuš- 
kino 1799 m. Trebbijos mūšyje, antrąjį - 1800 m. prie Marengo, o 
netrukus ir trečiąjį - prie Hohenlindeno. Rezervas buvo pasiųstas 
palaikyti taikos okupuotoje Italijoje, o 1802-1803 m. malšino negrų 
vergų sukilimą Santo Dominge. Vyrai, stoję savanoriais į legionus 
vildamiesi išvaduoti Lenkiją, atsidūrė Karibų jūros regione, kur ta- 
po kolonijinės represijos įrankiais. Tūkstančiai jų išmirė nuo malia- 
rinės karštligės, kol galiausiai saujelė likusių gyvų pasidavė britams. 
Kilo visuotinis nusivylimas. 1801 m. Lunėville'yje Napoleonas su 
savo priešais sudarė taiką ir šiurkščiai nutraukė lenkų raginimus 
spręsti jų klausimą. Atslūgus pirmajai entuziazmo bangai didžiuma 
lenkų suvis atsisakė minties apie gelbėtoją Napoleoną. Aristokratų 
sluoksniuose sąjungos su Prancūzija perspektyvą temdė su ja sieja- 
mos socialinės revoliucijos grėsmė. Varšuvoje neliko neįvertinta veiks- 
minga Prūsijos administracijos veikla. Sankt Peterburge užsienio po- 
litikai vadovauti buvo patikėta lenkų didikui, kunigaikščiui Adamui 
Jerziui Czartoryskiui (1770-1861), kuris turėjo savo planų - atkurti 
jungtinę Lenkiją, globojamą naujojo caro Aleksandro I3 

Tokiomis aplinkybėmis Lenkijos likimas buvo tiesiogiai susijęs 
su Napoleono ir koalicijos konkurencija. Kiekviena vėliau sukurta 
lenkų valstybė neišvengiamai būdavo tam tikrų jėgų pusiausvyros, 
o ne žmonių valios išraiška. 1805 m. svarstyklės aiškiai krypo į Na- 
poleono pusę. Prancūzai užėmė Vieną. Rusijos kariuomenė pražy- 
giavo lenkų žemėmis nuo krašto ligi krašto vien tam, kad gruodžio 
5-ąją kartu su sąjungininkais austrais būtų visiškai sutriuškinti prie 
Austerlitzo. 1806 m. spalio 14 d. prie Jenos ir Auerstadto buvo su- 
mušti prūsai. Užimtas Berlynas. Lapkritį Davout paėmė Poznane, 

o Muratas įžengė į Varšuvą. Trys Lenkiją pasidalijusios valstybės 
buvo parklupdytos. Dąbrowskį ir Wybickį, du senus karžygius, pa- 
vyko įkalbėti paskelbti Atsišaukimą į lenkų tautą. Zajączekas ėmėsi 
kurti dar vieną Šiaurės legioną, o kunigaikštis Jozefas Poniatows- 
kis ilgai svyravęs sutiko imtis vadovauti naujosioms lenkų karo pa- 
jėgoms. Pirmas Napoleono apsilankymas Varšuvoje 1806 m. gruo- 
džio 19 d. paskatino įkurti Valdymo komisiją; jai vadovavo Stanis- 
lawas Malachowskis, kadaise buvęs Didžiojo seimo maršalka. 
Tačiau nieko nebuvo užsiminta apie galutinius imperatoriaus sie- 
kius. 1807 m. karo žygis Pamaryje ir Rytų Prūsijoje prieš rusus ir 
prūsus buvo vykdomas visiškai neatskleidžiant savo politinių tiks- 
lų. Po vasarį vykusio itin reikšmingo mūšio prie Ylavos (Eylau) ir 
puikios Kotobrzego (Kolberg) gynybos, kuriai vadovavo Gneise- 
nau, Napoleonas buvo pasirengęs visas užkariautas lenkų žemes 
grąžinti Prūsijai. Net paskutinį kartą atrėmęs rusus prie Friedlando 
birželį, jis pradėjo derybas su caru, aiškiai ketindamas parduoti Len- 
kiją mainais už teritorines nuolaidas kitur. Tačiau caras nenusileido. 
1807 m. liepą pasirašius Tilžės taikos sutartį, įkurta Varšuvos kuni- 
gaikštystė Prancūzijos globoje, nes caras atsisakė pats valdyti Prū- 
sijos Lenkiją. Tad ir šįkart, kaip jau ne kartą yra buvę, Lenkijos že- 
mių likimą nusprendė svetimi derybininkai, kurie žiūrėjo vien sa- 
vo pačių interesų. Lenkams tai buvo ketvirtasis padalijimas. 

Kunigaikštystės teritorija buvo atrėžta nuo Prūsijai priklausiu- 
sios Lenkijos dalies. Įją įėjo Pietų Prūsija (Mazovija ir Didžioji Len- 
kija), tačiau be Gdansko, kuris buvo padarytas laisvuoju miestu, ir 
be Naujosios Rytų Prūsijos (Balstogės) - ji buvo perleista Rusijai. 
1809 m., po karo su Austrija, prie Varšuvos kunigaikštystės dar bu- 
vo prijungta Krokuva ir Vakarų Galicija (Liublinas, Zamostė). La- 
biausiai išsiplėtusi ji užėmė apie 154 000 km“ plotą, kuriame gyve- 
no 4,3 milijono gyventojų, iš jų lenkai sudarė 79, o žydai -7 procen- 
tus. Geriausiu atveju ją būtų buvę galima pavadinti Lenkijos 
valstybės griaučiais - ji liko be priėjimo prie jūros ir be mažiausių 
perspektyvų vėl suvienyti lenkų žemes. „Lenkijos“ vardo buvo ap- 
dairiai stengiamasi neminėti. (Žr. 8 žem.) 

1807 m. liepos 22 d. Dresdene Napoleonas pristatė Prancūzijos 
pavyzdžiu parengtą kunigaikštystės konstituciją. Saksonijos kara- 
lius Frydrichas Augustas buvo paskelbtas kunigaikščiu sosto pa- 
veldėtoju. Jo valdžia dviprasmiškai apibūdinta kaip „absoliuti, pa- 
valdi Reino protektoriui“. Frydrichas Augustas buvo sąžiningas 
žmogus, kalbėjo lenkškai, tačiau Varšuvoje lankėsi vos ketvertą kar- 
tų. Jam ar jo vicekaraliui priklausė visa vykdomoji valdžia - pen- 
kios Valstybės tarybos ministerijos ir prefektų vadovaujami šeši, o 
vėliau dešimt departamentų. Seimą turėjo sudaryti dveji rūmai - 
skiriamasis Senatas ir renkamieji Žemieji rūmai; ministerijos jiems 
nebuvo atskaitingos. Kaip ir apskričių tarybų veikla provincijose, 
šios įstatymų leidžiamosios institucijos funkcijos buvo apribotos iki 
patariamojo vaidmens. Nepriklausomo teisingumo sistema priva- 
lėjo vadovautis Napoleono kodeksu. Oficiali valdžios įstaigų kalba 
buvo palikta lenkų. 

Veikiant tokiai sistemai, kai nėra monarcho, Valstybės tarybos 
pirmininkas, šviečiamųjų pažiūrų Stanistawas Kostka Potockis 
(1755-1821) ir jo penki paskirti bendradarbiai turėjo užtektinai lais- 
vės veikti. Žymiausių veikėjų - karo ministro Poniatowskio, Stanis- 
lawo Brezos (1752-1847), o ypač teisingumo ministro grafo Felikso 
Lubienskio (1758-1848) - politiką formali konstitucija ribojo mažiau 
nei nuolatinis maršalo Davout buvimas Varšuvoje su 30 000 saksų ar 
Prancūzijos rezidentų Ėtienne'o Vincent'o, Jeano Serra, Luis Bigno- 
no, o nuo 1809 m. ir įkyriojo vyskupo Dominigue'o de Pradto bud- 
rus žvilgsnis. 

Konstitucija radikaliai pakeitė visuomeninius santykius. Ketvir- 
tasis straipsnis, skelbiantis, kad „visi piliečiai yra lygūs prieš įstaty- 
mą“, akimirksniu apvertė aukštyn kojom senąją luomų sistemą. Ke- 
turi paprasti žodžiai - „L'esclavage est aboli“ - padarė galą buvusiai 
įteisintai baudžiavai. Tačiau kartu sukėlė ir nemažai painiavos. Tei- 
sinės bajorų privilegijos nebuvo panaikintos kokiu specialiu įsaku, 
tad irjų socialinis pranašumas iškart neišnyko. O valstiečių padėtis 
darėsi vis blogesnė. Nepaisant 1807 m. gruodžio 12 d. dekreto dėl 
žemės, reguliuojančio santykius tarp žemvaldžių ir nuomininkų, 


334 VARSOVIE 


paleisti iš baudžiavos valstiečiai jautėsi nesaugūs. Maža buvo paguo- 
da, kad dabar jau galima pasirašyti naują sutartį su buvusiu ponu ar 
net paduoti jį į teismą, - taip darydami jie rizikavo būti tučtuojau 
iškeldinti, kitaip tariant, prarasti namus, žemę ir darbą. Ką tik išlais- 
vintam valstiečiui tuomet nebuvo kur eiti, tik į kariuomene. 

Religijos laisvė pasirodė lygiai tokia pat iliuzinė. Pagal konstituci- 
ją katalikybė išlaikė valstybinės religijos statusą. 1808 m. dekretu dėl 
žydų teisių apribojimo buvo tikimasi spartesnės jų asimiliacijos. 

Tikrieji kunigaikštystės įkūrimo tikslai geriausiai atsispindėjo ka- 
ro ir finansų srityse. Kad ir kas buvo daroma dėl Libertė, Egalitė ar 
net Fraternitė, akivaizdu, jog ši kunigaikštystė atsirado tam, kad pa- 
gausintų visos Napoleono imperijos kariuomenę ir padidintų su- 
renkamų pinigų sumą. 1808 m. buvo paskelbtas visuotinis šauki- 
mas. Visi vyrai nuo 20 iki 28 metų amžiaus pašaukti į šešerių metų 
karo tarnybą. Kariuomenė, nuo 30 000 vyrų 1808 m. išaugusi iki 
daugiau kaip 100 000 vyrų 1812 m., atsiėjo valstybei daugiau kaip 
du trečdalius visų jos pajamų. Jai vadovaujantys generolai buvo 
dosniai apdovanojami žemėmis ir dvarais, o būriai prievarta suva- 
rytų darbininkų liedavo prakaitą tobulindami karo įrangą. Vien 
Modlino tvirtovei atstatyti buvo sutelkta dvidešimt tūkstančių vals- 
tiečių. 1812 m. Lenkijoje stovinčios ir kunigaikštystės sąskaita išlai- 
komos kariuomenės skaičius išaugo keturgubai ir pasiekė bemaž 
milijoną. Mainais už savo lenkišką uniformą paprastam piliečiui 
teko mokėti su prūsišku skrupulingumu plėšiamus mokesčius, kęsti 
rusišką abejingumą ir laukti progos vokiečių karaliaus įsakymu pa- 
guldyti galvą už prancūzų imperatorių. 

Pats ryškiausias įrodymas, bylojantis apie Napoleono užmačias pa- 
sipelnyti iš kunigaikštystės, - klastinga „Bayonne'os sumų“ apgavys- 
tė. Pagal susitarimą, pasirašytą šiame Prancūzijos kurorte 1808 m., 
Prancūzijos vyriausybė perleido buvusias Prūsijos valstybės lenkų 
žemes Varšuvos kunigaikštystei, bet už 25 milijonus frankų, kuriuos 
reikėjo sumokėti per labai trumpą ketverių metų laikotarpį. Taigi len- 
kų mokesčių mokėtojai turėjo paskirti bemaž 10 procentų savo biu- 
džeto, kad išpirktų paskolas, pastatus, įrenginius, kuriuos vos prieš 

dvylika metų iš jų buvo atėmę prūsai ir kurie atiteko prancūzams 
kaip karo laimikis. Apie dosnumą čia negali būti nė kalbos.“ 

Tuo tarpu šlovės trimitai kvietė lenkus į karo žygį. Neregėtą pa- 
žeminimą iškentusią kartą pakeitė jauni vyrai, kupini ryžto įrodyti 
savo drąsą mūšio lauke. Visur, nuo spindinčių lenkų Chevaux Lė- 
gers, priklausančių imperatoriaus gvardijai, iki naujai suformuotų 
nuosavos Poniatowskio kariuomenės pulkų, nuo Helio nerijos aukš- 
tumų iki pačios Rusijos gilumos, lenkų karžygiai atrodė taip pat 
šauniai kaip ir Sobieskio laikais. 

1808 m. lapkričio 30 d. Napoleonas sustojo prie Madrido vartų. 
Jo puolimą sustabdė vienintelė ispanų divizija, įsitvirtinusi Samo- 
sierros tarpeklyje, vedančiame į didingą plynaukštę, kurioje dunk- 
so Ispanijos sostinė. Šešiolika patrankų sulaikė penkiasdešimt tūks- 
tančių vyrų. Keletą kartų pabandžius prasiveržti pėstininkams, bu- 
vo duota komanda pulti pirmajam Chevaux Lėgers pulkui, ir trys 
šimtai varšuviečių, vadovaujamų Jano Kozietulskio, pakluso. Ne- 
praėjo nė aštuonios minutės, o išlikę gyvi kariai jau stovėjo tarpek- 
lio viršuje, per tūkstantį pėdų ir tris mylias viršum apstulbusio im- 
peratoriaus. Visos patrankos paimtos, ispanų pasipriešinimas pa- 
laužtas. Madridas paimtas. Vėliau, vos tik prabilus apie Somosierros 
puolimą, Varšuvoje kildavo tokia pat reakcija kaip Londone, užsi- 
minus apie Lengvosios kavalerijos brigados puolimą Krymo kare. 
Tautos jaunimo žiedo žūtis tolimoje šalyje buvo suvokta kaip nar- 
sus žygdarbis. Tiesą sakant, šis neprilygstamas saujelės žmonių pa- 
siaukojimas atvėrė kelią visai kariuomenei? 

1809 m. karo kampanijoje lenkai turėjo ir tiesioginių interesų. Var- 
šuvos kunigaikštystei teko visas austrų puolimo krūvis, tačiau jos 
kariuomenė laikėsi nepriekaištingai. Erchercogas Ferdinandas d'Es- 
te su 25 000 vyrų įsiveržė iš Galicijos ir nepaisydamas atkirčio, gau- 
to Raszyno mūšyje balandžio 19 d., žygiavo link Varšuvos. Tačiau 
Poniatowskis iš mūšio lauko nesitraukė. Vienas po kito surengti 
kavalerijos antpuoliai į Austrijos teritorijos gilumą - Sandomierą, 
Zamostę ir Lvovą - susilpnino erchercogo pozicijas. Kai liepą at- 
skriejo žinia apie Napoleono pergalę prie Wagramo, Poniatowskis 

jau stovėjo prie Krokuvos slenksčio. Per tuos kelis mėnesius jis per- 
gudravo ne tik kiekybiškai pranašesnius austrus, bet ir perdėm be- 
gėdišką savo „sąjungininkų“ rusų elgesį, kurie, pabūgę iš numiru- 
sių beprisikeliančios Lenkijos košmaro, ėmė visais būdais jam truk- 
dyti. Schėnbrunno sutartimi kunigaikštystei už pagalbą buvo 
atlyginta - leista prisijungti Krokuvą ir Vakarų Galiciją, tuo tarpu 
Rusija teužsitarnavo Ternopolio sritį. Pirmą kartą po valstybės pa- 
dalijimo lenkų kariuomenė stojo į kovą vadovaujama lenkų vadų ir 
pajėgė vėl sujungti dvi svarbias išdraskytos Lenkijos dalis. Atgijo 
patriotiniai jausmai, įsižiebė nauja viltis. Lenkai iš Lietuvos plaukė 
per Nemuną, kad pabėgę iš Rusijos galėtų tarnauti kunigaikštystės 
kariuomenėje. Jos gretas taip pat papildė lenkai iš Prūsijai ir Austri- 
jai priklausančių žemių; jiems visiems buvo suteikta kunigaikštys- 
tės pilietybė. Akimirksnį atrodė, jog lenkų tauta jau gali atgauti tei- 
sę pati tvarkyti savo likimą. 

1812 m. Napoleono avantiūra pradėjo blėsti. Prancūzams karas 
su Rusija tebuvo dar vienas revoliucinio imperializmo aktas. Ru- 
sams tai buvo lemiamas savo imperijos tvirtumo ir stabilumo pa- 
tikrinimas. Tik vieniems lenkams tai reiškė išsivaduojamąją kovą. 
Kai birželio 24 d. Didžioji armija (Grande Armėe) kėlėsi per Nemu- 
ną, dauguma jos kareivių žinojo tik tiek, kad jie kerta Rusijos impe- 
rijos sieną. Bet tarp jų buvo ir tūkstančiai lenkų, kurie žinojo žengią 
per istorinę Lietuvos Didžiosios Kunigaikštystės sieną. Žygiuoda- 
mi link Vilniaus, jie suvokė griauną užtvarą, jau dvi dešimtys metų 
skiriančią dvi senosios Respublikos dalis. Teisybė, Napoleonas nie- 
ko konkretaus nebuvo pažadėjęs. Nors jis šį žygį vadino „antruoju 
Lenkijos karu“ ,jo įgaliotinis hercogas de Bassano tepasakė tik tiek, 
kad „visiškas Lenkijos atkūrimas yra vienas iš galimų būdų užbaigti 
konfliktą“. Lietuvos pusėje lūkesčiai augo karštligiškai. Kai kurie 
didikai, baimindamiesi socialinių bruzdėjimų, ir toliau rėmė carą. 
Tačiau didžioji gyventojų dalis degte degė laukdami išsilaisvinimo 
valandos. Adomas Mickevičius, tada dar keturiolikos metų paaug- 
lys, buvo šių įvykių liudininkas ir vėliau tą nuotaiką atkūrė pakiliu 
savo eilių tonu: 


VARŠUVOS KUNIGAIKŠTYSTĖ 337 


O, neužmirštami tie metai! Ypatingais 

Vadino liaudis juos - vaisingais ir derlingais. 
Kareiviams ir vadams tai buvo karo metai 

[-..] 

Sugrįžo gandras jau į pušį ištekinę 

Ir išskleidė sparnus lyg vėliavą šilkinę, 

O gandrui iš paskos ir žvitrios, ir triukšmingos, 
Pulkavos prie vandens parskridusios blezdingos, 
Lizdeliams rinkdamos dumblingą balų šlyną. 
Knibždėjo vakarais jau slankos po nendryną. 
Sukritę pailsėt į ežerą prie šilo, 

Laukinės žąsys vėl išsirikiavę kilo. 

Juodam nakties danguj vaitojo gervės gailiai. 
Klausydamiesi jų, net panaktiniai bailiai 
Stebėjosi: iš kur traukimas toks ankstyvas, 

Kas veja tuos paukščius - audra ar šiaip koks dyvas? 


Bet štai nauji pulkai - tarytum dagiliukų, 
Strazdų ar sniegenų - pabiro nuo kalniukų, 
Į slėnį leidosi keleliais išraitytais, - 

Tai kavalerija su ginklais nematytais! 

Lyg sniegas tirpstantis, ją įlomėse vijos 
Patrankos ir pulkai šarvuotosios raitijos. 
Bruzdėjo pamiškėm ginkluotė ir kepurės — 
Ten tartum skruzdėlės jau pėstininkai būrės. 
[-..] 

Kareiviai ir arkliai, gurguolės ir pabūklai! 
Padangėj plaikstėsi ilgi gaisrų liežuviai, 

Ir žemę drebino patrankų sunkūs šūviai. 


Neliko Lietuvoj užudingsnio, kampelio, 
Kur karas šiaip ar taip nebūtų radęs kelio. 
Ir tie, kurių tėvai, tarp girių arę, sėję, 

Taip ir numirdavo, iš jų nė neišėję, 

Kurie klausydavos tik viesulų švilpimo 

Ir alkanų žvėrių maurojimo, staugimo, — 
Dabar jau net ir jie išgirdo apie karą 


[..] 

Tarp samanų miegojęs 

Prabudo stumbras ir, ištiesęs priekin kojas, 

Pasirėmė ant jų ir žilą barzdą kratė 

[-..] 

Ir stumbras, lūžtvėje prikeltas to griaustinio 

Nuliumpino giliau ieškot saugesnio kinio. 

[-..] 

O, tas pavasaris! Ankstyvas, ypatingas, 

Pavasaris šviesus, kovingas ir derlingas! 

Pavasari, kaip tu Zydėjai ir kvepėjai 

Javais ir žolėmis, o žmonėmis spindėjai 

Paskleidęs mumyse ir viltį, ir malonę! 

Lig šiol regiu tave kaip tolimą svajonę 

Aš, vargšas tremtinys, vergijoj pagimdytas! 

Tik vienas buvo toks pavasaris kaip šitas.“ 
Šiomis eilėmis sukuriama nuotaika vienai puikiausių lenkų groži- 
nės literatūros scenų — „paskutinei senovinei lenkų puotai“ Sopli- 
cynėje, kur nurimo dvaro vaidai ir ginčai, visi susitaikė ir pakėlė 
taures už kilnų tostą Kochajmy się- „Mylėkimės!“ Svarbiausias puo- 
tos momentas - koncertų koncertas, kai senasis žydas Jankelis vir- 
tuoziškai skambina cimbolais generolo Dąbrowskio garbei: 


Ir, rankom ašaras besrūvančias pridengęs, 
Prabilo Jankelis, Dombrovskio pusėn žengeęs: 
„O, kaip ilgai tavęs lietuviai laukti gavo, 
Kaip žydai kitados Mesijo laukė savo! 
[...] 

Ir abejot netenka: 
Tėvynę ne mažiau mylėjo jis už lenką! 
Padavęs dešinę, Dombrovskis jam dėkojo, 
O žydas verkdamas bučiavo ranką jojo? 


Didžiosios armijos gretose lenkų buvo beveik 100 000. Iš jų 35 000 
buvo sutelkti generolo Poniatowskio vadovaujamame Penktajame 
lenkų korpuse, vieninteliame tautiniame junginyje visoje marga- 
spalvėje kariuomenėje. Jie ėjo avangarde ir birželio 28 d. įžengė į 
Vilnių. Čia buvo įsteigta Valdymo komisija, kuriai vadovavo olan- 

dų generolas Dirkas van Hogendorpas. Rugpjūtį jie pasiekė Smo- 
giai dviem šimtams metų nuo tada, kai Gosiewskis buvo padegęs 
Rusijos sostinę, jie vėl žiūrėjo, kaip ji dega. Varšuvoje per Mokslo 
bičiulių draugijos susirinkimą poetas Kožmianas perskaitė odę apie 
sugriautą Maskvą: 


Kurgi dabar tas gamtos baubas, 
Tas milžinas, tas tautų siaubas? 


Po susirinkimo Stanistawas Staszicas, pasivedęs Kožmianą į šalį, 
patarė neskubėti spausdinti tos odės, kol karas nepasibaigęs. „Olb- 
rzym walczy“,- pasakė jis: „Milžinas tebekovoja“ 3 

Taip ir buvo. Caras nemaldavo taikos. Spalį prancūzai pradėjo 
trauktis. Pūgos, plėšikaujantys valstiečiai, kazokai, nepakeliamas 
speigas ir badas negailestingai retino kareivių gretas. Chevoux Lė- 
gers kariams, vadovaujamiems narsiojo Paweto Jerzmanowskio, te- 
ko dalia būti ariergarde. Tūkstančiai jų žuvo Smolenske ir prie Be- 
rezinos upės. Gruodį, pakeliui į Paryžių, Napoleonas tyliai perva- 
žiavo Varšuvą. Jis net neužsuko pas Walewską, kuriai neliko nieko 
kito kaip sekti paskui jį į Paryžių, o vėliau į Elbą. Po dviejų savaičių 
pasirodė ir pirmieji gyvi išlikę Penktojo korpuso kariai - vienas ge- 
nerolas, 12 karininkų ir 124 eiliniai. Iš 100 000 lenkų, prieš šešis mė- 
nesius persikėlusių per Nemuną, liko 20 000, kurie jau nebegalėjo 
apginti Varšuvos. 1813 m. vasarį pasirodė Rusijos kariuomenė. Įkur- 
ta laikinoji Aukščiausioji taryba, jai paskirtas vadovauti Vasilijus 
Lanskojus ir jo pavaduotojas Nikolajus Novosilcevas. Dvejus me- 
tus po šių įvykių Varšuvos kunigaikštystė buvo valdoma kaip caro 
protektoratas ir laukė nugalėtojų malonės. 

Paskutinį nepriklausomos valios aktą kunigaikštystės vardu įvyk- 
dė Jėzefas Poniatowskis. Jis atsisakė rusų siūlomo atleidimo ir 
nusprendė iki galo kovoti Napoleono pusėje. Surinkęs savo kariuo- 
menės likučius, pasitraukė į Vokietiją. Jo valanda išmušė Tautų mū- 
šyje prie Leipzigo spalio 19 d. Lenkų daliniai, prūsų ir rusų apsupti 
Elsterio upės vingyje, pateko į patį triuškinamos prancūzų kariuo- 

menės vidurį. Mirtinai sužeistas trimis kulkomis, Poniatowskis su 
panieka atmetė siūlymus pasiduoti ar atsistatydinti. Spustelėjęs žirgą 
pentinais, jis pasuko link upės ir snaiperių kulkų krušos lydimas 
išnyko jos vandenyse? 

Poniatowskio mirtis dažnai minima kaip dar vienas savižudiš- 
kos lenkų drąsos pavyzdys. Iš tiesų, tai buvo visiškai dėsninga ne- 
pakeliamos būties baigmė. Prieš susiedamas savo likimą su pran- 
cūzais jis ilgai svyravo, lygiai kaip ir didžiuma jo tautiečių. Pasiry- 
žimas tarnauti Napoleonui kėlė skausmingus reikalavimus: 
Poniatowskiui teko keisti savo politinę orientaciją ir lojalumo nuos- 
tatas. Paskui ėjo ilgi atsidavimo ir kraujo liejimo metai. Dar kartą 
keisti savo nusistatymą, kaip padarė jo valdovas Saksonijos kara- 
lius, išsekusiam ir be galo doram žmogui buvo pernelyg didelė kan- 
čia. Drauge su visa savo karta jis tikėjo, kovojo, tarnavo - ir poilsio 
atgulė tik garbingai pralaimėjęs. 


TRYLIKTAS SKYRIUS 


KONGRESOWKA: 
Kongresinė karalystė 
(1815-1861) 


Vienos kongresas 1814 m. rugsėjį susirinko ne tam, kad pirmiausia 
svarstytų Lenkijos klausimą. Net lenkų atstovai nebuvo pakviesti. 
Bet - kaip dar ne kartą atsitiks ir ateityje - nesutarimai tarp didžių- 
jų valstybių lenkų reikalų sprendimą pavertė didžiausia kliūtimi. 
Britanijos užsienio reikalų ministras Castlereaghas Lenkijos ne- 
priklausomybės klausimą iškėlė tik vildamasis sumažinti savo 
partnerių iš pergalingos Trečiosios koalicijos pretenzijas. Spalio 
23 d. savo memorandume dėl Lenkijos jis pateikė tris alternaty- 
vius sprendimus. Pirmuoju siūlyta atkurti nepriklausomą Lenki- 
jos valstybę 1772 m. sienomis; antruoju - grįžti į 1791 m. padėtį, 
įskaitant ir Gegužės 3-iosios konstituciją; trečiuoju - iš naujo pa- 
dalyti Varšuvos kunigaikštystę išilgai Vyslos. Aleksandrui I nė vie- 
nas iš tų pasiūlymų nepasirodė toks patrauklus kaip drauge su Ber- 
lynu parengtas planas, pagal kurį Rusija pasiimtų visą Varšuvos 
kunigaikštystę, jeigu Prūsijai būtų leista prisijungti visą Saksoniją. 
Sausį atsidurta visiškoje aklavietėje. Talleyrand'as pasiūlė sudaryti 
naują Britanijos, Prancūzijos ir Austrijos sąjungą, kad būtų įmano- 
ma pasipriešinti Rusijos ir Prūsijos tandemui. Akimirksnį buvo pa- 
kibusi naujo karo grėsmė, tačiau žinia apie Napoleono pabėgimą iš 
Elbos salos atšaldė diplomatų protus. Vieningas frontas buvo išlai- 
kytas. Lenkijos klausimu didžiosios valstybės rado kompromisą. 
Prūsija turėjo tenkintis Poznane ir vakariniu Varšuvos kunigaikš- 
tystės pakraščiu, ji gavo tik pusę Saksonijos, bet viršaus dar Gdans- 
ką, švedų Pamarį ir kelias Reino žemės kunigaikštystes. Austrija 

atsisakė pretenzijų į Vakarų Galiciją, bet gavo Ternopolį ir išlaikė 
didžiumą Naujosios Galicijos. Krokuva palikta laisvuoju miestu, 
bendrai globojamu didžiųjų valstybių. Rusijos imperija žemių pa- 
sipelnė iš nežymaus sienos perkėlimo ties Balstoge, o caras priėmė 
naujos ir nepriklausomos „Lenkijos karalystės“ karūną. Sutartį, 
kurioje numatytos šios sąlygos, trys valstybės dalininkės pasirašė 
1815 m. gegužės 3 d. O birželio 9 d., likus vos savaitei iki Waterloo, 
buvo pasirašyta ir pati Vienos sutartis. Po teisybei, nors taip ir ne- 
vadinama, čia buvo įvykdytas penktasis Lenkijos padalijimas.! 

Lenkijos kongresinė karalystė, užimanti 127 000 km? plotą, buvo 
mažesnė negu Varšuvos kunigaikštystė 1809 m. sienomis. Jos gy- 
ventojų skaičius -3,3 milijono - neprilygo Prūsijos valdytų ar Austri- 
jos tebevaldomų lenkų žemių gyventojų skaičiui. Jos nebuvo gali- 
ma lyginti nei su senąja Karūna, gyvavusia iki 1793 m., dar mažiau 
bendra ji turėjo su visa senąja Respublika. Tarptautiniu mastu, pa- 
gal dydį, bet ne pagal išteklius, ji daugmaž prilygo Jungtinei Ny- 
derlandų karalystei, įkurtai tuo pačiu metu. Lenkų akimis žvelgiant, 
tai buvo nenusisekusio kompromiso vaisius: 


Bez Krakowa, Poznania, i Wieliczki, 
Polska nie warta ani šwieczki. 

(Be Krokuvos, Poznanės ir Veličkos 
Lenkija neverta nė žvakigalio.) 


Lenkiškai ji buvo vadinama švelnia mažybine forma Kongresėwka — 
mažas, varganas Kongreso kūrinėlis. (Žr. 9 žem.) 

Kita vertus, Kongresinės karalystės perspektyvos nebuvo visiš- 
kai niūrios. Taip susiklostė, kad gyventojų skaičius čia sparčiai 
augo - 1864 m. pasiekė 6 milijonus, o 1910 m. jau viršijo 13 milijo- 
nų. Niekur kitur Europoje nebuvo susitelkę šitiek lenkų, todėl sa- 
vaime ji virto lenkų kultūrinio gyvenimo židiniu. Ji turėjo Varšu- 
vą - istorinę Respublikos sostinę, o į jos pavadinimą sėkmingai 
grįžo anuomet uždraustas „Lenkijos“ vardas. Be to, buvo paskelb- 
ta, jog ateityje dar gali keistis siena su Rusijos imperija, todėl ne- 
geso viltys, jog kada nors išauš diena, kai maloningas caras išplės 

karalystės valdas į rytus ir vėlei sujungs ją su buvusia Lietuvos 
Didžiąja Kunigaikštyste. 

Gautąja konstitucija lenkams, regis, nelabai buvo ko skųstis. Nors 
ir paskubomis kunigaikščio Czartoryskio sulipdyta, ji teikė plačiau- 
sias laisves, kokios tik buvo įmanomos Vienos kongreso nubrėžtuo- 
se rėmuose. Tiesa, caras, turėdamas Lenkijos karaliaus titulą, savo ran- 
kose stipriai laikė vykdomąją valdžią. Jis skyrė visus pareigūnus - nuo 
vietininko ir vyriausiojo kariuomenės vado iki žemesnio rango val- 
dininkų. Jis skyrė Administracinę tarybą, turėjo išimtinę teisę šaukti 
seimą, pertraukti jo darbą ar jį paleisti. Caras turėjo teisę vetuoti įsta- 
tymus ar teikti pataisas, reikalauti, kad užsienio politika būtų vyk- 
doma bendrai su Rusijos imperija. Jis atliko aukščiausiojo apeliacinio 
teismo vaidmenį, taip pat per Sankt Peterburge esančią Vidaus rei- 
kalų ministeriją vadovavo civilinės policijos veiklai. Ir vis dėlto Kong- 
resinė karalystė turėjo nemažai tikros konstitucinės monarchijos bruo- 
žų. Ji turėjo savo vyriausybę, teismų sistemą, renkamąjį seimą, admi- 
nistracines institucijas ir savo kariuomenę. Formaliai tebegaliojo 
Napoleono kodeksas, buvo garantuota spaudos laisvė, religinė pa- 
kanta, asmens laisvė, valstiečių teisė įsigyti žemės. Oficialiai viešaja- 
me gyvenime vartota lenkų kalba. Turint galvoje, kad konstitucija 
buvo priimta reakcingosios Šventosios sąjungos pritarimu, ją reikėtų 
laikyti stebėtinai liberaliu dokumentu. Bent jau popieriuje tai buvo 
viena pažangiausių Vidurio Europos konstitucijų. 

Iškiliausių Kongresinės karalystės asmenybių veikloje atsispin- 
dėjo tam metui būdingas vigų liberalizmas. Jos valdytojas genero- 
las Jozefas Zajączekas tapo gerokai sukalbamesnis nuo tų laikų, kai 
simpatizavo jakobinams; vis dėlto Kosciuškos tautinio sukilimo ir 
Dąbrowskio legionų veteranas, matyt, buvo ne tas žmogus, iš kurio 
galėtum laukti būsiant Rusijos patvaldystės vietininką Lenkijoje. 
Vyriausiasis Lenkijos kariuomenės vadas, didysis kunigaikštis Kons- 
tantinas Pavlovičius (1779-1831), caro brolis, buvo vienas iš nedau- 
gelio valstybės veikėjų, turinčių Rusijoje nepriklausomos įtakos. Dėl 
morganatinės santuokos su lenke Joanna Grudzinska jis prarado 
paveldėjimo teisę, o jo sentimentalus prisirišimas prie visa, kas len- 

kiška, buvo absoliuti priešybė jo žavėjimuisi visomis brutalios kari- 
nės disciplinos formomis. Šis žmogus gyveno spaudžiamas dviejų 
pasaulių, o neretai ir blaškydamasis tarp dvejopo mąstymo. Didžiu- 
ma jam pavaldžių generolų - Dąbrowskis, Kniaziewiczius, Chto- 
pickis - anksčiau tarnavo Napoleonui ir Varšuvos kunigaikštystei, 
o ne Rusijos kariuomenėje. Civilių gyventojų sluoksniuose vis dar 
figūravo iškilios Šviečiamosios epochos asmenybės - Stanistawas 
Kostka Potockis ir Stanistawas Staszicas. Administracinė taryba ga- 
lėjo kreiptis į ne vieną lenkų didiką, jau turintį tarnybos rusų valsty- 
binėse institucijose patirties; čia paminėtini kunigaikščiai Adamas Je- 
rzis Czartoryskis ir Ksaweras Druckis-Lubeckis. Nors nemažai buvo 
žmonių, ypač katalikų stovykloje, kurie konstitucijos ir jos šalininkų 
atžvilgiu laikėsi daugiau ar mažiau santūriai, vienintelis nuo pat pra- 
džių jai aktyviai priešinęsis veikėjas buvo asmeninis caro patikėtinis 
Nikolajus Novosilcevas (1761-1836). Įsidėmėtina yra tai, kad Novo- 
silcevo pareigybė, nors ir pirmaeilės politinės reikšmės, konstitucijo- 
je nebuvo įteisinta. Taip iš pat karto pasirūpinta institucija, kurią bu- 
vo galima panaudoti kaip kanalą įvairiausiems savavališkiems, ne- 
konstituciniams išpuoliams ar klastingoms apgavystėms. 

Liberalų širdžiai pasirodė labai artimi švietimo reikalai. Penke- 
rius metus vadovaujama Stanistawo Potockio, Religijos reikalų ir 
visuomenės švietimo komisija stengėsi tęsti senosios Edukacinės 
komisijos ir Varšuvos kunigaikštystės edukacinės valdybos pradė- 
tus darbus. 1816 m. Varšuvos universitetas atvėrė penkių fakultetų 
duris. Buvo suplanuota, kad Kielcų kalnakasybos mokykla, Mary- 
monto agronomijos institutas ir Varšuvos parengiamoji politechni- 
kos mokykla išugdys naują mokslininkų ir specialistų elitą. 1821 m. 
veikė per tūkstantį pradinių mokyklų. Neišvengiamai radosi trin- 
tis su Bažnyčia, kuri nebuvo patenkinta tokiu sparčiu valstybės glo- 
bojamo pasaulietinio švietimo plitimu. Potockį puolė iš visų pusių. 
Kai atsilygindamas tuo pačiu jis išdrįso pasiūlyti uždaryti katali- 
kiškus švietimu užsiimančius vienuolynus, pasiūlymą jam tučtuo- 
jau teko atsiimti. O kai 1820 m. išspausdino antiklerikalinę satyrą 
Podrėždo Ciemnogrodu (Kelionė į Tamsos miestą", buvo priverstas su- 

vis atsistatydinti. Po to įsisiautėjo reakcija. Naujasis komisijos di- 
rektorius Stanistawas Grabowskis (1780-1845) uždarė trečdalį Kong- 
resinės karalystės pradinių mokyklų. Taip pat prasidėjo išpuoliai 
prieš žydų mokyklas. Pirmenybė buvo teikiama vidurinio mokslo 
gimnazijoms, nes čia mokėsi aukštesniųjų klasių atstovai. Potockio 
istorijos vadovėliai, aukštinantys senovės Atėnų demokratiją, bu- 
vo pakeisti konservatyvesnėmis knygomis, kuriose buvo garbina- 
mos Romos imperijos vertybės. Tokie buvo laikai. 

Panašių kampuotų fortūnos posūkių neišvengė ir ekonominis gy- 
venimas. Iš pradžių perdėm entuziastingai nusiteikusi vyriausybė 
taip švaistė savo menkus išteklius, kad 1821 m. atsidūrė ties bankro- 
to slenksčiu. Caras pagrasino prijungti karalystę prie imperijos, jei 
tučtuojau nebus subalansuotas jos biudžetas. Todėl kunigaikštis Lu- 
beckis, 1821-1830 m. ėjęs finansų ministro pareigas, nieko nelaukda- 
mas pradėjo įgyvendinti įspūdingą ūkio gaivinimo programą. Pa- 
grasinus mirties bausme visiems, kurie nemokės mokesčių, deficitas 
buvo įveiktas. Pajamos iš mokesčių pagausėjo trigubai. Vėl suklestė- 
jo valstybinės druskos ir tabako monopolijos. Finansų reikalams 
tvarkyti 1828 m. įsteigtas Lenkijos bankas, jis kartu koordinavo ir 
valstybės remiamas paskolų operacijas. Didžiulės pinigų sumos bu- 
vo numatytos investicijoms į prekybą ir pramonę. Šį dešimtmetį 
Lubeckiui - Aleksandro pramintam La Petit Prince (Mažuoju princu) - 
sekėsi labiausiai iš visų „taikaus sambūvio“ šalininkų. Tvirtai pasi- 
ryžęs išsaugoti ryšius su Rusija, jis nepakentė jokios opozicijos ir pa- 
dėjo pagrindus naujai ir gyvybingai ekonomikai * 

Svarbiausias Kongresinės karalystės nepriklausomybės laidas iš- 
liko kariuomenė. Turinti 30 000 nuolatinių karių, galinti greitai pa- 
gausinti savo gretas karo metu, ji buvo ta jėga, su kuria negalėjo ne- 
siskaityti nė viena kaimyninė valstybė. Jai išlaikyti buvo skiriama 40 
procentų valstybės biudžeto, tad ji buvo gerai apginkluota ir tinka- 
mai parengta. Vilkėjo lenkišką uniformą, žygiavo iškėlusi Lenkijos 
vėliavą ir klausė įsakymų tik lenkų kalba. Papildyta naujokais, pa- 
šauktais į dešimties metų tarnybą, kariuomenė labai greitai įgijo pro- 
fesionalumo ir kompetencijos. Išskirtinis dėmesys buvo skiriamas ka- 

rininkų rengimui. Trys Varšuvos kadetų mokyklos, rengiančios kad- 
rus pėstininkijai, kavalerijai ir artilerijai, išugdė naują kartą karinin- 
kų, kupinų kareiviško išdidumo ir esprit de corps. Rusijos įtaka tepasi- 
reiškė kariuomenės vidinėje struktūroje, kad lengviau būtų derinti 
bendrus veiksmus su Rusijos karinėmis formuotėmis, ir gana jaut- 
rioje srityje - kariuomenės disciplinoje. Poniatowskio laikais fizinės 
bausmės buvo draudžiamos, tad Rusijos pavyzdžiu jas 1815 m. įve- 
dus visi jautėsi gerokai įskaudinti. Nuolatiniai didžiojo kunigaikščio 
rengiami paradai Varšuvos Saksų aikštėje baigdavosi viešu reginiu - 
prasikaltusiųjų plakimu. Tai buvo vienas iš skausmingiausių, nors 
sykiu ir galimų išvengti dirgiklių visais kitais atžvilgiais patenkintai 
ir puikiai pasirengusiai kariuomenei? 

Tokiame kontekste politinio gyvenimo netrikdė nereikalinga įtam- 
pa. Pirmaisiais metais daugiausia aistrų virė tarp klerikalų ir antikle- 
rikalų dėl mokyklų, civilinės santuokos, skyrybų ir cenzūros. Ir vie- 
ni, ir kiti griebėsi lobistinės veiklos, siekdami paveikti carą. Pirmasis 
seimo susirinkimas 1818 m. vyko sklandžiai ir ramiai. Jį atidarė pats 
Aleksandras; jo pagiriamoji kalba konstitucijai susilaukė plataus at- 
garsio, bet buvo klaidingai suprasta - lyg didžiulių permainų pačio- 
je Rusijoje pranašystė. Atstovų rūmų deputatų pareikštas protestas 
vyriausybei, nepajėgusiai pateikti svarstyti biudžeto, liko be atsako. 

3-iajame dešimtmetyje opozicija pradėjo vienytis dviem frontais. 
Seime ji būrėsi apie du brolius Niemojowskius - Wincentą (1784— 
1834) ir Bonawenturą (1787-1835). Jų vadovaujama „Kaliszo gru- 
pė“ laikėsi nuostatos, kad svarbiausia įstatymų leidėjų funkcija yra 
reguliuoti vyriausybės politiką. Per antrąjį seimo susirinkimą, vy- 
kusį 1820 m., caras vos galėjo nuslėpti savo nuostabą, kai pasiprie- 
šinimo susilaukė įstatymas, kuriuo buvo išplečiamos generalinio 
prokuroro teisės. Brolių Niemojowskių mandatai administracine 
tvarka buvo anuliuoti. Seimas paleistas ir vėl sušauktas tik 1825 m. 
Tai buvo pirmas akivaizdus ženklas, jog pagiriamasis žodis konsti- 
tucijai, nors ir ištartas tariamai liberalaus caro lūpomis, neturėtų 
būti suprastas perdėm paraidžiui. Kiti seimo nariai nusižengė kri- 
tikuodami vyriausybės delsimą vykdyti žemės ūkio reformą. 

O apskritai šalyje opoziciškai nusiteikę žmonės telkėsi į tuomet 
vis labiau populiarėjančius slaptuosius politinius klubus. Laisvieji 
mūrininkai, arba masonai, jau nuo seno turėjo tvirtą padėtį Lenki- 
jos visuomenėje. Jų veikla tradiciškai traukė režimui nepavojingus 
prakilnius bajorus, prie kurių save buvo linkę priskirti ir Aleksand- 
ras I, ir jo tėvas Pavelas I. 1815 m. Kongresinėje karalystėje veikė 
trisdešimt dvi ložės, todėl galima drąsiai teigti jas turėjus didelę 
įtaką pažangiosios ir patriotinės minties raidai. 1819 m. majoras Wa- 
lerianas Lukasinskis (1786-1868) įkūrė organizaciją Wolnomularstwo 
Narodowe (Tautinė masonija), daugiau karinio pobūdžio šio sąjū- 
džio atšaką, kuri netrukus sulaukė sekėjų seime, provincijoje ir ka- 
riuomenėje. 1821 m., kai caras uždraudė jos veiklą visose savo val- 
dose, daugelis ryžtingiau nusiteikusių jos narių perėjo į Lukasins- 
kio slaptąją Tautos patriotų draugiją. Šioji organizacija, ne vienos 
tuo pačiu vardu vėliau pasivadinusios pirmtakė, sukūrė ištisą tink- 
lą vietinių grupelių visose lenkų žemėse. Ji siekė visiškos tautinės 
nepriklausomybės ir dar ilgai turėjo didelę įtaką, net ir tada, kai 
pavienės grupelės seniai buvo nutraukusios ryšius su centru. Lu- 
kasinskio areštas ir įkalinimas 1822 m. tapo kylančio konflikto su 
valdžia pradžia.“ Studentai karštligiškai būrėsi į mėgėjiškus revo- 
liucinius klubus, kurių kievienas turėjo savo herojus, filosofiją ir 
laikraštį. 1817 m. įsteigtas Varšuvos klubas Panta Koina („Visi drau- 
ge“) turėjo ryšių Vokietijoje ir Rusijoje. Jo veiklą nutraukė tarptau- 
tiniu mastu vykdytas policijos tyrimas dėl Jenoje (Vokietija) nužu- 
dyto caro ministro rezidento. Laisvųjų lenkų sąjungos (Związek Wol- 
nych Polakėow), įsteigtos 1820 m., žvalgai pasiekė Vilnių ir Krokuvą; 
bet ir šio klubo veiklą nutraukė policija. Kariuomenėje glaudūs ry- 
šiai buvo užmegzti su slaptų Rusijos organizacijų nariais. Vieningų 
slavų draugija (Towarzystwo Zjednoczonych Slowian) palaikė ryšius 
su Rusijos Šiaurės ir Pietų draugijomis bei su Karo bičiulių draugi- 
ja, kuri veikė Lietuvos korpuso daliniuose, stovėjusiuose prie Bals- 
togės. Kažin ar kas galėtų suabejoti šių vyrų, įsitraukusių į slaptąją 
veiklą prieš carą, sąžiningumu ir dorybingumu, tad sunku patikėti, 
kad jie būtų kėlę grėsmę teisėtvarką ginančioms jėgoms.? 

Tuo metu daugiausia rūpesčių radosi ne Varšuvoje, bet Vilniuje. 
Palyginti taikus Kongresinės karalystės režimas visiškai skyrėsi nuo 
represinių struktūrų siautėjimo kitapus Lietuvos sienos. Kai 1814 m. 
Czartoryskis atsistatydino iš pareigų Vilniuje, jo įpėdiniai darė visa, 
kas buvo jų galioje, kad tik pakeistų jo prolenkišką politiką. Vilniaus 
universitetas, kuris trumpą laiką klestėjo kaip svarbiausias lenkų lite- 
ratūros ir mokslo centras, dabar tapo būrio įnirtingų rusintojų auka. 
1817 m. Adomo Mickevičiaus ir Tomaszo Zano (1796-1855) įkurta Fi- 
lomatų draugija (Towarzystwo Filomatėw), kaip jų literatūrinės veiklos 
centras, netrukus įgijo aiškų politinį atspalvį. Ją palaikė kiti fakulteto 
studentai, profesūra, tarp kurių ypač iškili istorijos profesoriaus Joa- 
chimo Lelewelio asmenybė. 1821 m. įkurtos dar dvi organizacijos. 
Viena, Filadelfų draugija (Towarzystwo Filodelfistėw), atvirai propa- 
gavo idėją suvienyti abi senosios Lenkijos-Lietuvos Respublikos da- 
lis. Antroji, Žalioji sąjunga (Związek Zielony), ankstyvojo populizmo 
pavyzdys, išėjo į kaimą siekdama prisivilioti valstiečius. Deja, visų 
tų organizacijų veikla nepraslydo pro Novosilcevo akis. Jis pats at- 
vykoį Vilnių, kad galėtų asmeniškai atlikti tardymą. 1823 m. lapkritį 
prasidėjo suėmimai. Mickevičius ir Zanas drauge su kitais aštuoniais 
dalyviais skubos tvarka buvo ištremti į Rusijos gilumą, Lelewelis at- 
leistas, visos slaptos organizacijos išvaikytos. Tai turėjo būti gera pa- 
moka varšuviečiams. Liberalizmo kaukė, kuria dangstėsi caro val- 
džia Kongresinėje karalystėje, pasirodė besanti niekam verta? 

1825 m. į sostą įžengęs Nikolajus I po kauke nebesislapstė. Iki 
sielos gelmių sukrėstas dekabristų maišto Rusijos kariuomenėje, 
naujasis caras nė neketino maskuoti savo paniekos konstituciniam 
valdymui. Autokratas ir iš prigimties, ir iš įsitikinmo, šis „Šiaurės 
Nabuchodonosaras“ žvelgė į Lenkiją nelyginant į Šventosios Rusi- 
jos kūne pritivinkusią votį, kurią tučtuojau reikia prideginti. Pro jo 
žvilgsnį neprasprūdo dekabristų ryšiai su Lenkija, o ypačjį siutino 
pranešimai apie tariamai maištingą jo Lenkijos kariuomenės dva- 
sią. Užtvindęs karalystę savo naujai įkurto Trečiojo skyriaus agen- 
tais ir suradęs atsidavusį tarną - energingąjį Novosilcevą, jis ne- 
delsdamas paskyrė Kvotos komisiją, kuri turėjo iš naujo pasidomė- 

ti slaptų klubų veikla. Taip elgdamasis caras išprovokavo dešimt- 
mečio cause cėlėbre. 1828 m. Patriotinės draugijos vadai turėjo stoti 
prieš seimo tribunolą ir buvo apkaltinti valstybės išdavimu. Kaltin- 
tojai reikalavo griežto nuosprendžio ir tikėjosi, jog senatoriai pa- 
klus. Visų nuostabai, o gal ir ne, jie to nepadarė. Prieštaravo tik vie- 
nas generolas Krasinskis; visi kiti senatoriai nusprendė, kad narys- 
tė nelegalioje organizacijoje nėra valstybės išdavimas. Pagrindiniam 
kaltinamajam papulkininkiui Sewerynui Krzyžanowskiui (1787- 
1839), kuris kaltintas dėl derybų su dekabristais, buvo paskirtas tik 
trejų metų areštas. Didysis kunigaikštis Konstantinas, atrodė, sprogs 
iš pykčio. Uždraudęs nepaklusniesiems tribunolo senatoriams išvykti 
iš Karaliaus pilies, jis neleido viešai skelbti jų priimto nuosprendžio. 
Iš Sankt Peterburgo įsikišus pačiam carui, visi nuosprendžiai buvo 
be ceremonijų atšaukti. Tribunolo įgaliojimai atgaline data panaikin- 
ti, o sukaustyti grandinėmis kaliniai ištremti į Sibirą. Kai 1830 m. sei- 
mas vėl susirinko peržiūrėti savo įstatymų leidybos programos, jo 
nariai jau buvo gerai pamokyti. Konservatyviosios jėgos triumfavo. 
Baimės ir įtarinėjimų atmosferoje neliko nė mažiausios galimybės nuo- 
sekliai tęsti konstitucija paremtą politiką. 

Aktyvaus pasipriešinimo mintis tuo metu ruseno tik tarp žemes- 
nio rango karininkų. Kelios savalaikės kariuomenės reformos - bu- 
vo sustabdytas viešas plakimas, sureguliuota mokesčių sistema — 
nepajėgė užslopinti to neteisybės jausmo, kurį įplieskė represijos 
dėl ryšių su dekabristais bei nuolatiniai Trečiojo skyriaus prieka- 
biavimai. Tuo metu, kai vyko seimo tribunolas, iš visų lenkų kari- 
ninkų buvo pareikalauta iš naujo prisiekti ištikimybę carui. Šitoks 
garbės ir orumo pažeminimas visus pervėrė lyg peilio dūris. Dar 
1829 m. grupė Pėstininkų karo mokyklos kadetų svarstė galimybę 
nužudyti carą per jo būsimą karūnavimą Lenkijoje. 1830 m. tos pa- 
čios mokyklos dėstytojas, jaunesnysis leitenantas Piotras Wysockis 
(1797-1874) su jaunu pulkininku Jėzefu Zaliwskiu (1797-1855) pra- 
dėjo rengtis sąmokslui, drauge kūrė ginkluoto sukilimo planą. Tų 
pačių metų vasarą jie susitiko su grupe civilių sąmokslininkų, ku- 
rie rengėsi nužudyti didįjį kunigaikštį Konstantiną? 

1930 m. Europa išvydo pirmą visuotinį pasipriešinimą Vienos kong- 
reso palaimintai sistemai. Londono protokolu Graikija paskelbta ne- 
priklausoma valstybe. Liepą Paryžiuje nuversta Burbonų monar- 
chija ir valdžią perėmė karalius-pilietis Liudvikas Pilypas Orlea- 
nietis. Rugpjūtį iš Briuselio išvyta olandų Orange-Nassau dinastija 
ir paskelbta Belgijos nepriklausomybė. Paryžius, kaip ir anksčiau, 
vėl tapo revoliucinių nuotaikų liepsnos epicentru, iš čia sklido ragi- 
nimai visoms engiamoms Europos tautoms nusimesti reakcijos jun- 
gą. Poetas ir dramaturgas Casimiras Delavigne'as, karštas Liudvi- 
ko Pilypo šalininkas, buvo ne vienintelis, kuris prisiminė Lenkiją. 
Joeilėraštis La Varsovienne (Varšuvietė) priminė bendrą lenkų ir pran- 
cūzų kovą Napoleono laikais ir kvietė juos vėlei imtis ginklų: 


II s'est levė, voici le jour sanglant; 

Ou'il soit pour nous le jour de dėlivrance! 

Dans son essor, voyes notre aigle blanc, 

Les yeux fixės sur I'arc-en-ciel de France. 

Au Soleil de Juillet, dont I'ėclat fūt si beau, 

Il a repris son vol; il fend les airs; il crie: 
“Pour ma noble patrie, 

Libertė, ton soleil ou la nuit du tombeau.“ 


Polonais, a la baionette! 

C'est le cri par nous adoptė, 
Ou'en roulant le tambour repėte: 
A la baionette! 

Vive la libertė! 


Pour toi, Pologne, ils combattront, tes fils, 
Plus fortunės gu'au temps ou la victoire 
Mėlait leur cendres aux sables de Memphis, 
Ouū le Kremlin s'ėcroula sous leur gloire. 
Des Alpes au Thabor, de I'Ebre au Pont-Euxin, 
Ils sont tombės vingt ans, sur la rive ėtrangėre. 
Cette fois, O ma mere, 
Ceux gui mouriront pour toi, dormiront sur ton sein. 


Polonais, a la baionette!... 

Sonnez clairons! Polonais, 4 tron rang 

Suis sous le feu ton aigle gui s'ėlance. 

La Libertė bat la charge en courant, 

Et la victoire est au bout de ta lance. 

Victoire a V'ėtendard gue I'exil obragea 

Des lauriers d'Austerlitz, des palmes d'Idumėe! 
Pologne, bien-aimėe, 

Oui vivra sera libre, et gui meurt I'est dėja! 


Polonais, a la baionette!...!? 


Išaušo pagaliau diena ilgai lauktoji; 

Per kraują ta diena į laisvę mus nuves! 

Žiūrėkite, erelis baltasis mūs žėruoja, 

Jis žvelgia į prancūzų vaivorykštės spalvas. 

Liepsnojant liepos saulei dangaus erdvėj beribėj, 

Galingai šaukdamas jis išskleidė sparnus: 
„Tėvyne, veski mus 

Į laisvės saulę ar į nebūties tamsybę“. 


Lenkai, traukit kardus! 

Tai mums tie žodžiai skardūs, 
Tai dunda būgnai mūs kovos: 
Traukit kardus! 

Laisvė tegyvuos! 


Tėvyne, už tave kovot sūnai nevėlins. 
Po pergalės net kritę laimingi būt galės, 
Tegu jų pelenus sugėrė Memfio smėlis, 
Bet Kremliaus bokštai grius nuo jų didžios šlovės. 
Nuo Alpių lig Taboro, nuo Juodjūrių lig Ebro 
Per du dešimtmečius kiek žuvusių nūnai. 
Bet tie, kas kris čionai, 
O Motina, užmigs ramybėj tavo glėbio. 
Lenkai, traukit kardus!.. 
Aidėkite, trimitai! Rikiuotėn stokit, lenkai, 
Ir ženkit paskui arą, kurs lekia per liepsnas. 
Te laisvės mūšyje jūs jėgos neišsenka, 
Te iečių smaigaliai jums pergalę atneš. 

Te galvos tremtinių nušvis apvainikuotos 
Ir Austerlico laurais, ir palmės šakele! 
O Lenkija miela, 
Kas gyvas liks, bus laisvas, kas kritęs - išvaduotas! 


Lenkai, traukit kardus!..* 


Politinė atmosfera Varšuvoje smarkiai kaito. Gandai, jog caras gali 
pasiųsti sau pavaldžią Lenkijos kariuomenę malšinti Prancūzijos ir 
Belgijos revoliucijų, sukėlė visuotinį sąmyšį. Neramumai Kadetų kor- 
puse pasiekė kritinę ribą. Prie slaptosios Wysockio organizacijos dė- 
josi ne tik kariškiai - tarp kitų, pavyzdžiui, ir Maurycas Mochnackis. 
Vis intensyviau buvo rengiamasi ginkluotai demonstracijai. Spalį 
Fraenkelio fabrike pratrūkęs streikas dėl blogų darbo sąlygų pasklei- 
dė įtampą tarp civilių gyventojų. Lapkritį policija surengė ne vieną 
prevencinių areštų reidą. Lapkričio 18 d. spaudoje pasirodė pirmieji 
pranešimai apie visuotinę Lenkijos kariuomenės ir lietuvių korpuso 
mobilizaciją. Tokiu momentu, kai valdžia žinojo bręstant maištą, o 
slaptų organizacijų nariai suvokė galį būti sučiupti bet kurią akimir- 
ką, liko atviras klausimas - kas pirmas pradės. 

Prievartos ir sąmyšio banga siūbtelėjo lapkričio 29 d. naktį. Aš- 
tuoniolikos sąmokslininkų būrys, vadovaujami Ludwiko Nabiela- 
ko, turėjo pulti Belwederio rūmus ir nužudyti arba suimti didįjį ku- 
nigaikštį Konstantiną. Tuo tarpu Wysockio vadovaujamas kadetų 
padalinys turėjo įžygiuoti į miesto centrą, nuginkluoti rusų įgulą ir 
užimti Arsenalą. Nuo pat pradžių ėmė nesisekti. Gaisras apleistoje 
alaus darykloje - sutartinis ženklas visiems bendrai pradėti veikti 
kilo pusvalandžiu per anksti, kada sąmokslininkai dar nebuvo nu- 
matytoje vietoje. Liepsnos sukėlė ant kojų visą įgulą, gatves užplū- 
do kareiviai ir gaisrininkai. Sąmokslininkai įsiveržė į Belwederį, nu- 
dūrė uniformuotą vyriškį, stovintį priešais didžiojo kunigaikščio 
apartamentus, o dar vieną, bandžiusį pabėgti pro užpakalines du- 
ris, nušovė. Pirmoji auka buvo Varšuvos gubernatorius Lubovits- 
kis, antroji - rusų žandarmerijos generolas Gendre'as. Kai lėkdami 


* Vertė Jonas Strielkūnas 

atgal į miestą įsiveržėliai šaukė: „Didysis kunigaikštis nebegyvas!“, 
šis sveikut sveikutėlis išlindo iš savo žmonos miegamojo, kuriame 
buvo pasislėpęs, ir pamėgino susikviesti savo štabą. Mieste kadetai 
ėmė trauktis po nepavykusio kavalerijos barakų antpuolio. Netru- 
kus prie jų prisidėjo įsišėliojusi minia. Generolas Potockis, tikras 
Lenkijos patriotas, gavo kulką už tai, kad atsisakė vadovauti maiš- 
tininkams. Jų vadas generolas Trębickis susilaukė to paties likimo, 
kai savo auklėtinius išvadino „nemokšomis žudikais“. Dar vienas 
lenkas, generolas Lewickis, tamsoje buvo supainiotas su rusų gene- 
rolu Novickiu ir nužudytas karietoje. Arsenalą užplūdo minia. Di- 
dysis kunigaikštis savo kariuomenei nedavė įsakymo imtis kovos 
veiksmų. „Lenkai pradėjo riaušes, - pasakė jis, - tegu lenkai ir nu- 
malšina.“ Lenkų lengvosios artilerijos pulkas jau buvo pasiekęs Pi- 
lies aikštę, bet nesulaukęs aiškaus įsakymo atsitraukė. Vidurnaktį 
pasiektas patas. Sukilėliai kontroliavo miestą, tačiau rusų įgula dar 
nebuvo nuginkluota. Kunigaikštis Lubeckis vienintelis nepametė 
galvos. Sušaukęs Administracinę tarybą ir pasitaręs su Czartorys- 
kiujis sutiko imtis vadovauti, kad sukilimas būtų užbaigtas, ir siekti 
susitarimo su caru. Ši „Lapkričio naktis“ tapo drama, kurią dauge- 
lis jos veikėjų būtų mielai pamiršę. !! 

Dėl slaptų organizacijų narių nepatyrimo sukilimo vadžias tuč- 
tuojau perėmė žmonės, ligi tol niekuomet nepritarę ginkluotos ko- 
vos idėjai ir netgi visokeriopai siekę išvengti kad ir mažiausios konf- 
rontacijos su Rusija. Todėl politiniai sukilimo tikslai buvo sufor- 
muluoti šiam jau prasidėjus ir aiškiai rodė susitaikėlišką laikyseną. 
Gruodžio 4 d. sudaryta laikinoji vyriausybė tebuvo tik pagražintas 
Administracinės tarybos variantas. Ji sudaryta Lubeckio raginimu, 
o konservatyvų jos pobūdį pavyko pridengti tokiais nariais kaip 
Julianas Niemcewiczius ir Joachimas Lelewelis, kunigaikštis Czar- 
toryskis ir generolas Jozefas Chtopickis (1771-1854). Po savaitės 
pastarasis tapo formaliu jos vadovu, mat daug vilčių dėta į diktato- 
rišką jo būdą - taip tikėtasi veiksmingiau pasiekti užsibrėžtus tiks- 
lus. Dabar svarbiausias dalykas jiems buvo taikiai susitarti su caru. 
Nieko nedaryta, kad nesikartotų provokacijos. Didžiajam kunigaikš- 

čiui Konstantinui leista laisvai išvykti iš Varšuvos, kartu su savo 
kariuomene ir politiniais kaliniais. Chtopickis atsisakė skelbti ka- 
riuomenės karinę parengtį. Tuo tarpu Lubeckis vylėsi, jog derybos 
su caru dėl konstitucijos ir dėl galimybės suartinti Lenkiją su Lietu- 
va pajudės į priekį. Susidarė keista padėtis. Maištininkų sukilimui 
vadovaujantys lojalistai tikėjosi tam tikrų konstitucinių nuolaidų iš 
patvaldžio mainais už sukilimo nutraukimą. 

Tačiau caras manė kitaip. Nikolajus neturėjo nė mažiausio noro 
derėtis su sukilėliais, kad ir kokie lojalūs jie dėjosi esą. Nuo pat pra- 
džių jis pasiryžo sutriuškinti lenkus jėga. Pirmajame laiške Konstan- 
tinui jis pareiškė: „Turi žūti arba Rusija, arba Lenkija“. „Lapkričio 
naktis“ buvo kaip tik tai, kojam reikėjo. Esama šiokių tokių abejonių, 
ar tikrai pakeisti Kongresinės karalystės konstituciją jis buvo nutaręs 
dar iki sukilimo. Tačiau dabar viskas tapo aišku. Nikolajus gavo pui- 
kią progą pamokyti lenkus ir paskirti vyriausybę, kuria galėtų pasi- 
kliauti. Lenkų derybininkai, keliaujantys į Sankt Peterburgą, apie tai 
nė nenutuokė. Vos tik Konstantinas saugiai išvyko iš Varšuvos, imta 
ruoštis baudžiamajai kampanijai. Prie Balstogės per sausį buvo su- 
telkta 120 000 vyrų kariuomenė, o jai vadovauti paskirtas generolas 
Dibičius. Kai mėnesio pabaigoje atėjo Žinia, jog Lenkijos seimas bal- 
savo už teisėtą caro nuvertimą nuo sosto, Nikolajus jau buvo viskam 
pasiruošęs. 1831 m. vasario 5 d. Dibičius perėjo sieną. Po šio įvykio 
vietinės reikšmės sukilimas virto visos tautos karu. 

Sužlugus pastangoms taikiai susitarti, švelnūs Varšuvos vyriau- 
sybės reikalavimai tapo kur kas aštresni. Pamažu atsargiuosius reži- 
mo šalininkus pakeitė aktyvieji, tuos - radikalai, radikalus - despe- 
ratai, o šiuos - karinė klika. Per devynis laikinosios vyriausybės veik- 
los mėnesius valdžia perėjo per ne vienas rankas: iš Chtopickio ir jo 
„baltųjų“ ji atiteko liberalams, centristams ir seimo vadovams, iš sei- 
mo - menkai jame atstovaujamiems „raudoniesiems“, iš „raudonų- 
jų“ —- Varšuvos miniai, o iš jos - generolui Krukowieckiui. Tai buvo 
elementarus, klasikinis politinis procesas, paremtas konflikto logika, 
kada galima bandyti visas priemones, tačiau nė viena iš jų nebuvo 
veiksminga. Pirmasis etapas baigėsi sausį. Kantrios derybos liko be- 

vaisės. Sunerimęs seimas paskyrė penkiolikos žmonių priežiūros ko- 
misiją generolo Chtopickio veiklai įvertinti, o sausio 18 d. privertė jį 
atsistatydinti. Kaip tik tuo metu lenkų kantrybė, jau kuris laikas tam- 
poma caro užsispyrimo, galutinai išseko. Po sausio 24 d. surengto 
atminimo mitingo, skirto pagerbti rusų dekabristus, caro nuteistus 
mirties bausme prieš šešerius metus, seimo santūrumas išgaravo. Jau 
kitą dieną jis dekretu paskelbė, jog Lenkijos sostas laisvas. Nikolajus 
nuverstas. Delsti nebebuvo galima. Naujoji konstitucija skelbė, kad 
vyriausybė yra atskaitinga „nepriklausomam seimui“. Kol nebuvo 
sudarytas naujas ministrų kabinetas, vadovauti laikinajai vyriausy- 
bei vėl grąžintas Chtopickis. Po trijų savaičių valdančiosios Tarybos 
pirmininku išrinktas Czartoryskis. Vasario 18 d. jis perėmė pareigas 
iš Chtopickio, ir prasidėjo antrasis sukilimo etapas, kuris truko iki 
gegužės. Tačiau tuo metu jau vyko karas ir teko jį kariauti. 

1831 m. Rusijos-Lenkijos karo baigtis nebuvo lengvai nuspėjama. 
Absoliutų kiekybinį rusų pajėgų pranašumą temdė būtinybė užimti 
visą kontroliuojamą teritoriją ir joje visoje įkurti įgulas, ilgi atstumai 
bei neišvengiama puolančiosios pusės padėtis. Lenkai, priešingai, ko- 
vojo savo žemėje, palaikomi draugiškai nusiteikusių žmonių, turė- 
dami centrinę ir aiškiai apibrėžtą bazę Varšuvoje. Lenkų kariuome- 
nės branduolį sudarė profesionalūs kadrai, savo ginklais ir pasiren- 
gimu visais atžvilgiais pranokstantys rusų kariuomenę, išskyrus 
artileriją. Per pirmuosius tris mėnesius ji net keletą kartų padarė di- 
delių nuostolių rusams, taip nekart sutrukdydama jiems sėkmingai 
veržtis pirmyn. Silpnoji lenkų kariuomenės vieta buvojos vadovybė, 
taip pat ir moralė. Neišmatuojama praraja skyrė kupinus ryžto ir drą- 
sos karius ir perdėm atsargų ir neryžtingą vyriausiąjį štabą, kuriam 
po Chlopickio žūties mūšyje vasario mėnesį vadovavo generolas Ja- 
nas Skrzyneckis (1787-1860). Skrzyneckis nelabai tikėjo pergale ir ke- 
letą kartų bandė kreiptis į Dibičių, norėdamas pasiūlyti politinį susi- 
tarimą. Dar mažiau jis tikėjo politikais ir vis labiau kišosi į jų veiklą. 
Būdamas klerikalas ir konservatorius, jis negalėjo pakęsti stiprėjan- 
čios „raudonųjų“ įtakos ir rugpjūčio mėnesį prarado savo pareigas 
prieštaringų kaltinimų išdavyste ir slaptąja veikla sumaištyje. Visur, 

kur tik ką nors darė, jis pelnė vardą Kunktator (vilkintojas) ir turėjo 
neigiamos įtakos savo pavaldiniams Henrykui Dembinskiui, Jozefui 
Bemui, Janui Krukowieckiui, o ypač talentingajam štabo vadui Igna- 
cui Prądzynskiui (1792-1850). Iš pradžių kariuomenei sekėsi. Pradi- 
nį rusų puolimą keletu nuožmių susirėmimų sustabdė ariergardas: 
vasario 14 d. mūšyje prie Stoczeko, vasario 25 d. prie Dobrės ir Wawe- 
rio ir ypač kruvinose Grochowo kautynėse prie Varšuvos, kur Dibi- 
čius prarado bemaž 10 000 kareivių. Lenkų kontrpuolimas baigėsi 
dviem reikšmingomis Prądzynskio pergalėmis: kovo 31 d. prie Di- 
džiojo Dembo (Dąby Wielkie) jis sutriuškino vieną rusų korpusą ir 
paėmė 10 000 belaisvių, o balandžio 10 d. prie Iganių išsklaidė kitą 
korpusą. Netrukus surengti dar du ryžtingi puolimai - generolo 
Dwernickio į Volynę ir Ukrainą ir generolo Gelgaudo (Gietgud) į Lie- 
tuvą. Nedovanotina, kad po tokios sėkmės pernelyg ilgai užsitęsė 
neveiklumo tarpsnis, tad Dibičius galėjo netrukdomas pergrupuoti 
savo kariuomenę šiaurėje. Gegužės 26 d. prie Ostrotękos jis sumušė 
geriausius lenkų pėstininkų pulkus. Sumaniai Bemo vadovaujamos 
raitosios artilerijos puolimas jau nebegalėjo užkirsti kelio pralaimėji- 
mui. Nuo tada iniciatyva perėjo į rusų kariuomenės rankas.!? 

Birželį Varšuvoje kilusi politinė krizė paprastai siejama su pralai- 
mėjimu prie Ostrotekos. Tačiau, kita vertus, lygiai taip pat galima 
teigti, kad šį pralaimėjimą nulėmusios Generalinio štabo klaidos kaip 
tik ir buvo vis ryškesnio politinio susiskaldymo padarinys. Politinė 
ir karinė suirutė žengė koja kojon. Tris mėnesius Czartoryskis kant- 
riai veikė kaip diplomatas Vienoje, Paryžiuje ir Londone, tuo pat me- 
tu savo krašte bandydamas numaldyti raginimus pradėti socialinę 
revoliuciją. Jis vylėsi, nors pats tuo mažai tikėjo, jog sukilėlių karinė 
sėkmė privers carą sėstis prie derybų stalo, paskatins įsikišti didžią- 
sias valstybes ir nuramins kritiką namuose. Paaiškėjus, jog tikėtis sėk- 
mės nebegalima, jo atsargumas neteko prasmės. Jam pavyko išsilai- 
kyti valdžioje tik dėl to, kad sukilimas smarkiai išsiplėtė Lietuvoje. Į 
seimą Varšuvoje atvyko deputatai iš Balstogės, Vilniaus ir Minsko. 
Žemaitijos valstiečiai dainavo: „Dabar lenkai neprapula, kol Žemai- 
tiai gyvi“. Tačiau Gelgaudui nepavyko išvaryti rusų kariuomenės iš 

jos bazių Lietuvoje, ir prasidėjo žvėriškos represijos. Seime „Kaliszo 
grupė“ kurį laiką išlaikė pusiausvyrą tarp „baltųjų“ ir „raudonųjų“. 
Du iš jų lyderių įėjo į vyriausybę. Tačiau požiūriai nesustabdomai 
poliarizavosi. Kai konservatorių stovyklai pavyko pasiekti, kad ne- 
būtų priimtas įstatymas dėl valstybei priklausančios žemės išdaliji- 
mo kareiviams ir valstiečiams, iškilo radikalioji Patriotų draugija. Jos 
įtaka užgriebė kur kas toliau, negu buvo galima tikėtis iš saujelės 
draugijos narių. Gruodį nustelbta Chtopickio, dabar ji diktavo visų 
politinių diskusijų toną. Jos šūkis „Už jūsų ir mūsų laisvę“ buvo vie- 
nodai adresuotas ir Czartoryskiui, ir carui. Šios draugijos vadovai 
karininkai Tadeuszas Krępowieckis (1798-1847), Janas Nepomuce- 
nas Janowskis (1803-1888), Janas Czynskis (1801-1867) ir kunigas 
Aleksandras Putaskis (1800-1838), taip pat jų leidžiamas žurnalas 
Nowa Polska (Naujoji Lenkija) reikalavo suaktyvinti karo veiksmus ir 
kartu siekė baudžiauninkų ir žydų išlaisvinimo. Daugelį jie gąsdino, 
tačiau ne mažiau buvo ir jais tikinčių. Lodzės verpimo fabrikų savi- 
ninkai suorganizavo ištisus dalinius rusų kariuomenei. Kitur - Liub- 
line, Kielcuose, Kalisze ir ypač Varšuvoje - darbininkai rėmė sukili- 
mą ir pradėjo ginkluotis kas kuo pajėgdamas. Vyresnio amžiaus dva- 
sininkija kvietė susilaikyti, radikaliai nusiteikę kunigai - priešintis. Ir 
tarp žemvaldžių, ir tarp valstiečių būta prieštaringų požiūrių. Birželį 
Skrzyneckis pagrasino sutramdyti opoziciją. Tačiau kai dėl pritrūku- 
sių septynių balsų nepavyko priimti įstatymo, turinčio sugrąžinti dik- 
tatoriaus valdžią, jis pradėjo veikti savo iniciatyva. Netike karinin- 
kai, politikos kritikai, tariami šnipai ir provokatoriai buvo tučtuojau 
suimti ir nuteisti. Tačiau suirutė nesiliovė. Vos tik seimas nusprendė 
pakeisti Skrzyneckį generolu Dembinskiu, valdžią Varšuvoje perė- 
mė minia. Rugpjūčio 15 d. naktį buvo užimti kalėjimai. Šaltakraujiš- 
kai nužudyti trisdešimt keturi kaliniai, iš jų keturi generolai. Kitą dieną 
įsikišusi kariuomenė atkūrė tvarką mieste. Barikados buvo išardy- 
tos, gaujų vadai sušaudyti, Patriotų draugija paleista. Varšuvos gu- 
bernatorius generolas Janas Krukowieckis (1772-1850) paskelbtas dik- 
tatoriumi. Czartoryskis pabėgo iš sostinės ir rado prieglobstį kariuo- 
menėje. Sukilimo pajėgos eižėjo iš vidaus. 

Tuo tarpu Rusijos kariuomenė įgijo nebepralenkiamo pranašu- 
mo. Choleros auka tapusį Dibičių pakeitė generolas Ivanas Paske- 
vičius (1782-1856). Pagrindinės pajėgos traukė į šiaurę link Vyslos 
slėnio, be to, jos gavo ženklų pastiprinimą iš Prūsijos. Liepos 27 d. 
Paskevičius persikėlė per upę ties Torune ir nesulaukęs jokio pa- 
sipriešinimo pradėjo žygiuoti į Varšuvą iš vakarų. Iki rugpjūčio „per- 
versmo“ jis jau buvo užėmęs Loviczą, kur buvo sutelkta didžiuma 
Lenkijos atsargų, ir rengėsi apsupti sostinę. Gynėjai paskubomis 
kasė apkasus ir statė įtvirtinimus. Keturiasdešimt tūkstančių vyrų 
išsirikiavę plačiu puslankiu turėjo atsilaikyti prieš dvigubai gau- 
sesnį priešą. Vos 95 arkliais terapiamos patrankos buvo atsuktos į 
390 rusų patrankų. Svarbiausioje pozicijoje - 54-ajame redute ir Wo- 
los bažnyčios šventoriuje - buvusiems gynėjams vadovavo genero- 
las Jozefas Sowinskis (1777-1831), ir Prūsijos, ir Napoleono kariuo- 
menių veteranas, 1812 m. Rusijoje netekęs kojos. Puolimas prasidė- 
jo rugsėjo 6 d.,4 valandą ryto, ir tęsėsi dvi paras. Paskevičius visiškai 
pasikliovė kiekybine žmonių ir ginklų persvara, kuri atrodė tokia 
akivaizdi prieš savižudišką drąsą. 54-asis redutas išlėkė į orą kartu 
su visais jo gynėjais ir puolėjais, kai vienas viltį praradęs lenkų did- 
vyris sviedė degtuką į parako sandėlį. Wolos bažnyčios šventoriuje 
dar ilgai po to, kai mūšiai persimetė į miesto centrą, styrojo šautu- 
vų durtuvais subadytas generolo Sowinskio kūnas; jo medinė koja 
neleido jam suklupti, todėl jis taip ir pasiliko pusiau stovintis, atsi- 
rėmęs į patrankos vežimą. Varšuva kapituliavo vidurnaktį iš rug- 
sėjo 7-osios į 8-ąją. Jos padangė švietė nuo gaisruose skendinčių prie- 
miesčių, gatvės buvo pilnos pabėgėlių, o Generalinis štabas kaltino 
vieni kitus. Krukowieckis ir Prądzynskis pateko į rusų nelaisvę." 

Kariniu požiūriu sukilimas dar toli gražu nebuvo numalšintas. 
Trys atskiri korpusai vis dar laikėsi mūšio lauke, iš viso 60 000 vyrų. 
Generolas Ramorinas rytuose, generolas Rėžyckis pietuose ir gene- 
rolas Rybinskis, įsitvirtinęs Napoleono laikų tvirtovėje Modline, ga- 
lėjo nesunkiai sukelti ant kojų visą rusų kariuomenės rezervą. Tačiau 
kovos dvasia jau buvo palaužta. Mirtinai sužeidus sukilimo širdį, 
kuri plakė Varšuvoje, liovėsi funkcionuoti ir galūnės. Kareiviai skirs- 

tėsi kas sau. Likę gyvi politiniai vadai, kaip antai Czartoryskis ir kiti, 
pabėgo į Galiciją arba Prūsiją. Paskutinis pasipriešinimo židinys Za- 
mostėje pasidavė spalio 21 d. Pats tragiškiausias Lenkijos sukilimas 
nuo pradžios iki pabaigos užtruko 325 dienas. 

Lapkričio sukilimo tragediją nulėmė tai, kad nelabai kam jis buvo 
reikalingas. Ne taip kaip 1794, 1863 ar 1905 m. sukilimai, kuriuos iš- 
provokavo vis stiprėjanti priespauda, 1830-1831 m. įvykiai ėjo po lai- 
kotarpio, kada didesnė lenkų tautos dalis turėjo daugiau laisvės nei 
bet kuriuo kitu metu po krašto padalijimo. Slaptosios veiklos pradi- 
ninkams pritarė tik jų artimiausios aplinkos žmonės, be to, jie neturėjo 
jokios tolesnės veiklos strategijos. Jeigu caro valdžia būtų parodžiusi 
bent kiek supratimo, jie būtų buvę sugaudyti kaip kokia mėgėjų avan- 
tiūristų grupelė ir jų skundai išklausyti. Deja, nepalenkiamas caro už- 
sispyrimas, jo visiškas nenoras derėtis ar eiti į kompromisą, nuožmus 
pasiryžimas priversti lenkus besąlygiškai paklusti nuo pat pradžių iš 
mažos kibirkšties įplieskė didelę liepsną. 1830 m. lenkai neišsiskyrė iš 
kitų tautų dideliu skaičiumi „karštagalvių“, „maištautojų“ ar „revo- 
liucionierių“. Iš prigimties jie nebuvo linkę į kokias nors grupines sa- 
vižudybes. Kraštutinės nuostatos išplaukė į paviršių tik sukilimo metu 
ir taip nutiko todėl, kad iš protingų vyrų buvo atimtas šansas protin- 
gai elgtis. Ne kas kitas, tik Nikolajus I privertė aktyviais sukilėliais 
tapti net tokius prorusiškai nusiteikusius konservatorius kaip Ada- 
mas Czartoryskis. Ne kas kitas, tik rusų valdžia išprovokavo reakci- 
ją, kurios, ko gero, būtų norėjusi išvengti. Ne kas kitas, tik carizmas 
leido suvešėti neigiamiems lenkų nacionalizmo bruožams. 

Pasibaigus sukilimui požiūriai ėmė aštrėti visose stovyklose. Ru- 
sijoje, kur niekas nieko nežinojo apie lenkų pastangas siekti taikaus 
susitarimo, juos vienodai keikė ir reakcionieriai, ir disidentai. Uo- 
liai eidamas savo oficialias pareigas Rusijos pasiuntinybėje Miun- 
chene, Fiodoras Tiutčevas parašė pagiriamąją odę;: 


Kak AOYb POAHYTO Ha 3aKA2HbE 
ArameMHOH GOraM IpHuHeC, 

I Ipoca nonyTHBIx Gypb ĄbIxXaHbA 
V HeroAyIoLjMx He6ec, — 

Tak MbI Ha ropecTHo4 BapiiaBoj 
Vaap cBepilmMAW POKOBON, 

Aa KyIrIMM Ceh IjJeHOV KPOBABOK 
Poccnw IjeA0CTb K NoKOH! 


[-] 


Cue-TO BhICINNE6 CO3HAHbE 

BeAo Hall! ĄAO0A6€CTHbIH HapoA — 
Ilyrei neGecHBIx OnpaBĄ2HBe, 
OH cmenoO Ha ce6a 6eper. 

OH vyeT HaA CBOEH TAABOIO 
3B€63Ay B He3pHMOK BBICOTE 

V HeyKAOHHO 32 3B€3A0I0, 
CrelIMT K TaMHCTBEHHOK METE! 


Tak ><, GpaTcKOIO CTPEAOK IIPOH3eHHBIA, 
CyAe6 cBepil1a3 MpHroBop, 

Tai rai, OPeA OAĄHOMAEeMEHHBIN, 

Ha owucTWTeAbHBIK KOCTEP! 

Bepb CAOBy pycCKOro HapojA: 

Taoū nerA MBI CBATO C6epex<eM, 

H aura 06ujaa cBO060Aa, 

Kak bennkc 32poAHWTCA B HeM.!“ 


Kai brangią dukrą paaukoti 
Dievams Agamemnonas nešė, 

Jis prašė palankaus vėjo dvelksmo 
Iš rūsčiojo dangaus, — 

Taip ir mes, nelaimingajai Varšuvai 
Sudavę pražūtingą smūgį, 

Jos kraujo kaina mėginsime išpirkti 
Rusijai saugumą ir ramybę! 

[-..] 

Pats aukščiausias sąmoningumas 
Vedė mūsų narsiąją liaudį - 
Dangus jai rodo kelią, 

Oji drąsiai pateisina viltis. 

Ji jaučia virš galvos 

Žvaigždę nematomoj tolybėj 

Ir atkakliai ją seka, 
skuba link savo paslaptingo tikslo! 


Tu, broliškos strėlės pervertas, 
Vykdydamas likimo nuosprendį, 
Kritai, ereli viengentis, 

Į atpirkimo laužą! 

Patikėk rusų liaudies žodžiu: 

Tavo pelenus mes šventai saugosime 
Ir mūsų bendra laisvė 

Juose lyg feniksas atgims. 


Pasipiktinimas buvo visuotinis. Ne mažiau už lojaliuosius Rusijos 
caro valdinius buvo įdūkę intelektualai, kuriems atrodė, jog lenkai 
davė Nikolajui pretekstą sužlugdyti visas Rusijos reformas. Visus 
siutino galingas kritikos antplūdis iš Vakarų Europos. Aleksandras 
Puškinas sukūrė aštrų atkirtį Rusijos šmeižikams: 
Kaedemiuxkam Poccuu 
Vox et praeterea nibil. 


O ueM IIIYMHTE BBI, HAPOAHBIe BKTMK? 
3aueM aHabeMOK TPO3HTE BBI Poccnn? 
UTo BO3MYTMAO Bac? Bonnenna AuTBBI? 
OcrTaBbTE: 3TO — CIIOp CAABAH MEXKAY COGOIO, — 
AomaliHuA, CTapBIh CIIOP, YJK B3BeINIEHHBIK CYAbOOIO, — 
Boripoc, KOTOpOro He pa3peIIHTE Bhi. 

V>ke ĄaBHO MexKĄY CO60IO 

Bpa>KAYIOT 3TW MAEMEHa; 

He pa3 KAOHMAACE IMOA TPO30IO0 

To nx, TO Hal!1a CTOpoHa. 

KTo ycTOWT B HepaBHOM CIOpe: 

KuuanBbIi AAX MAb BEPHbIMA pOCCė 
CaaBaHCKMe Ab PYUbM COAbIOTCA B DYCCKOM MOPE“ 

OHo Ab mccakHeT? — BoT BOrIpoc. 

OcTaBrTe HaC: BbI He UMTAAM 

Cuw KpOBaBbIe CKPWXKAAI; 

BaM HEeIlOHAaTHa, BAM UVKA2 

Cua ceMehHas BpaxKAI; 

Ana Bac 6e3MOABHBI KpeMas» n [para; 

BecCMbICAEHHO MPEAbIIJAET BAC 
Bop»6bI oTuaaAHHOK OTBaTAa — 
M ueHaBWAeTE BbI Hac... 
3a uTO ><? OTBeTCTByKTE: 32 TO An, 
ŲTO Ha pa3B2AHHAxX MbiAaIOUjeKi MocKBBI 
MbiI He NpH3HaAK HarOoK BOAM 
Toro, MOA KeM APO>K2A4 BBI? 
3a TO Ab, WTO B Ge3ĄHY IOBAAHAM 
Mai TAroTeIOLjJUA Ha IjapCTBAMW KYMMP, 
V Kauiefi KPOBBIO MCKYNMKAM 
EBporIbI BOAbHOCTB, UECTb M MUp?. V 


Ko, liaudies gražbyliai, jus šitoks pyktis ima? 
Ko sviedžiat Rusijai grėsmingą prakeikimą? 
Kas jus įaudrino? Gal Lietuvos maištai? 
Nustokit: tai seni naminiai slavų ginčai, 
Likimo pasverti nesyk, ir jūs, išminčiai, 

Jų neišspręsite, - palikit visa tai. 


Seniai šios gentys nesutinka, 

Ir kyla vis vaidai pikti; 

Jau nuo audros ne kartą linko 

Arba vieni, arba kiti. 

Kas pralaimėt šį ginčą turi: 

Ar rusas atkaklus, ar lenkas išdidus? 
Ar slavų upės susilies į rusų jūrą? 
Ar ji išsekusi išdžius? 

Palikit mus: ne jums suprasti, 

Kaip šitą kraujo ginčą spręsti; 
Nesutarimai šie seni 

Jums tolimi ir svetimi; 

Ir kas jums Kremlius, kas jums Praga? 
Žavėtis gera iš šalies, 

Kaip ši kova įnirtus dega... 


Taip, jūs nekenčiat mūs šalies... 


Už ką? Galbūt už tai, smarkuoliai, 
Kad mes griuvėsiuose liepsnojančios Maskvos 

Nepripažinom tos valdžios, 
Prieš ką drebėjot jūs parpuolę? 
Už tai, kad mes kalaviju 
Sudaužėme jo stabą paiką, 
Kad mes atpirkome krauju 
Europos laisvę, garbę, taiką?..* 


Tuo tarpu tarp lenkų sukilimo pralaimėjimas sukėlė didžiausią per 
visą istoriją tautinių jausmų protrūkį ir literatūrinės raiškos pakili- 
mą. Ši katastrofa kaip tik tiko romantizmo epochos talentams. Pa- 
prasti žmonės tiesiog verkė iš nevilties ir įniršio. Frederykas Cho- 
pinas, išvykęs iš Varšuvos likus vos trims savaitėms iki sukilimo 
pradžios, per Kalėdas pietavo Vienos restorane ir degė pykčiu, klau- 
sydamasis pokalbio prie gretimo stalo. Vienas ponas tarė: „Dievas 
padarė klaidą sukurdamas lenkus“. Antrasis į tai atsakė: „Ja! In Po- 
len ist nichts zu holen“ (Taip! Iš Lenkijos nieko nebus). Chopino laiš- 
kai rašyti tėvams buvo pilni nevaldomo įtūžio. Apie Varšuvos žlu- 
gimą rugpjūtį jis išgirdo būdamas Stuttgarte: 

[...] priešas tikriausiai pasiekė mūsų namus. Priemiesčiai tikriausiai sugriau- 
ti ir sudeginti. Jašai, kur tu? Wilušas, neabejoju, žuvo barikadose. O Dieve, 
ar tu esi danguje? Tu esi, bet nekeršiji. Ar Tau dar negana tų maskolių nusi- 
kaltimų, o gal Tu pats maskolis? Mano vargšas tėve! Gal tu alkanas ir nebe- 
gali nupirkti duonos mamai! Gal mano seserys paniekintos įniršusių mas- 
kolių padugnių [...] Maskolis yra pasaulio viešpats [...] O, kodėl negaliu už- 
mušti bent vieno maskolio?!* 


Panašus bejėgiškumas apėmė ir kitus Europos kraštus. Tie, kurie 
suvis nesidomėjo Lenkijos likimu, tylėjo kaip tylėję. O nedaugelis 
tų, kurie kvietė veikti, dabar buvo priblokšti ir kupini gailesčio. Ir 
Casimirui Delavigne'ui Prancūzijoje greitai teko pakeisti toną: 


La Pologne ainsi partagėe, Lenkijai, taip padalintai, 
Ouel bras humain V'aurait vengėe? Kokia žmogaus ranka galėjo taip atkeršyt? 
Dieu seul pouvait la secourir./ = Tik vienas Dievas galėjo jai padėti. 


* Vertė V. P. Bložė 

Vokietijoje bemaž visuotinė užuojauta lenkams ir Rusijos baimė at- 
sispindėjo populiariose Polenlieder (Lenkų dainos): 


Schlaf ein, du weisst ja nicht, o Herz, 
Warum du weinst. 

Schlaf ein, ich will den wahren Schmerz 
Dich lehren einst. 


Schlaf ein, o Herz, was kummert dich 
Der Feinde Sieg? 

Dein Vater fiel fūr dich und mich 

Im Heldenkrieg. 


Dich wird erziehn dereinst der Zar 
Zur Sklaverei 

Doch als ich dich, O Kind, gebar, 
War Polen frei.!* 


Užmik, širdele, tu nežinai, 

Kodėl verki. 

Užmik, aš noriu tau apie tikrą skausmą 
Kada nors papasakoti. 


Užmik, širdele, kodėl tau rūpi 
Priešo pergalė? 

Tavo tėvelis krito už tave ir mane 
Didvyriškam kare. 


Greitai ir tave caras išmokys 
Būti vergu. 

Tačiau, kai tu gimei, vaikeli, 
Lenkija buvo laisva. 


Didžiojoje Britanijoje ir Jungtinėse Amerikos Valstijose buvo smar- 
kiai išjudinta liberalioji opinija. Lenkijos Lapkričio sukilimas sukė- 
lė pirmąją rusofobijos bangą, paskui kurią per visą XIX amžių per 
anglosaksų kraštus ritosi dar ne viena. Škotijoje poetas Thomas 
Campbellas ir lordas Dudley Stuartas įkūrė Lenkijos draugų drau- 
giją. 1833 m. liepą Bendruomenių rūmuose parlamentaras J. Cutler 


366 KONGRESOWKA 


Fergussonas, pasiremdamas iš Lamberto viešbučio gauta informaci- 
ja, pradėjo svarbiausią iš keleto debatų apie Lenkijos padėtį. Lordas 
Morpethas išaiškino istorinį Lenkijos vaidmenį. Parlamentarai - non- 
konformistas Spurgeonas ir žydas Goldsmithas - kalbėdami teigia- 
mai įvertino tradicinę Lenkijos religinę pakantą. Danielis O'Con- 
nellas carą pavadino „niekšu“. Thomas Attwoodas pasmerkė britų 
vyriausybės pasyvumą. Rūmai vieningai balsavo už nepritarimą 
Rusijos elgesiui. Tačiau tuo viskas ir baigėsi. Thomas Campbellas 
iš užmaršties prikėlė savo eilėraštį, iš kurio paprastai prisimenama 
tik viena eilutė: „Ir laisvė suklykė, kai krito Kosciuška“ ."? 

Dar vienas nelabai tikęs poetas, vardu Antrobus, atsiprašinėda- 
mas dėl nepakankamo savo „poetinio jausmų išsiliejimo“ „sukūrė gan 
netrumpą odę The Wrongs of Poland (Lenkijos skriaudos), kurios iškal- 
bingos eilutės tiksliai atspindėjo neišsakytą Lenkijos gerbėjų pyktį: 


In sable weeds Britannia mourning stands 

O'er fallen Sarmathia's bier; bathing with dew 
Of truthful pity, the unfading wreaths 

That thickly cluster round her trophied un... 

O land of heroes, could the Muse portray 

A tithe of what thy children have endured, 

Each face would wear the mourning of the heart; 
All voices join in execration loud. 

No pen can picture true thy mighty wrongs; 

No tongue reveal the many springs of woe; 
Oppression, murder, rapine, torture, lust, 

All cruelty, in each appalling form: 

Most deadly fruit of blind despotic rage, 

That like the feigned Promethean bird of hell 

By gorging human flesh more revenous grows... 
But Russia, thou! In guilt and might supreme 

To deal with Thee, how shall the Muse essay? 
What spell, what power invoke? For words are vain. 
Yet wouldst thou list awhile, thou mightst perchance 
Some new-found truth like hidden treasures find 
And gain the knowledge that was never thine 
To know thyself, and all thou call'st thine own; 


KONGRESINĖ KARALYSTĖ 367 


As in a mirror, thou thyself might'st view, 
And learn to loathe what others loathing see...*? 


Kitokia nuomonė girdėjosi tik iš dviejų šaltinių. Keletas britų parla- 
mento narių protestavo prieš beprasmes aistras, kurias reiškė žmonės, 
nė neketinantys žodžių derinti su veiksmais. O Richardas Cobdenas 
buvo vienintelis, kuris stojo prieš įsivyraujančią rusofobiją, nes buvo 
įsitikinęs, jog Lenkijos likimas esąs tikras „teisingumo triumfas“. Savo 
studijoje apie Rusiją, išleistoje 1835 m., Cobdenas teigė, jog visos tos 
nelaimės, kurias išgyveno Lenkija, „nutinka tik apleistoms, smuku- 
sioms, neorganizuotoms, tamsioms ir praradusioms religingumą vi- 
suomenėms su jų anarchistine valdžia“. Aukštindamas Prūsijos kles- 
tėjimą, plačias Anglijos prekybos su Rusija perspektyvas, jis tvirtino, 
jog sukilimas Lenkijoje kilęs dėl pasileidusios bajorijos desperatiškų 
pastangų susigrąžinti seniau turėtas privilegijas. Kaip ir daugelis jo 
įpėdinių bei sekėjų iš radikaliojo kairiųjų sparno, šis Manchesterio 
liberalizmo apaštalas taip troško pademonstruoti savo nepaprastus 
visuomenės analitiko sugebėjimus, jog neatsispyrė pigaus populia- 
rumo pagundai ir užsipuolė bejėgį, toli užsienyje esantį taikinį. Tai iš 
jo lūpų išsprūdo šiurkščiausi žodžiai, kada nors pasakyti Lenkijos 
adresu. Kaip ir daugelis šių dienų Vakarų liberalų, mėgindamas kuo 
greičiau diskredituoti oficialiąją savo šalies nuomonę, jis atsidūrė juo- 
kingoje padėtyje - šokosi teisinti kitos valstybės autokratijos despo- 
tizmą, taip visiškai nukrypdamas nuo to, už ką iš tikrųjų kovojo.*! 

* Gedulo drabužiais vilkinti Britanija nuliūdusi stovi / Prie kritusios Sarmatijos kapo; 
sulaistyti ašaromis / Tikro gailesčio, nevysta vainikai / Tankiai gaubiantys josios 
trofėjinę urną... / O didvyrių žeme, jei galėtų Mūza nutapyti /Bent dalelę to, ką vaikai 
tavieji išgyveno, / Kiekviename veide atsispindėtų širdies gedulas; / Visi balsai 
susilietų į vieną garsų prakeiksmą. / Jokia plunksna negali aprašyti tavo didžiųjų 
skriaudų; / Jokia kalba negali išreikšti, iš kokio apsto šaltinių trykšta tavo sielvartas; / 
Priespauda, žudynės, plėšimai, kankinimai, aistros, / Vien žiaurumas - visais 
pasibaisėtinais pavidalais: / Daugiausia aklo despotiško pykčio mirtini vaisiai, / 
Kurie, kaip tas Prometėjo išgalvotas pragaro paukštis, / Godžiai rydamas žmogaus 
mėsą vis labiau jos trokšta... / Bet Rusija, tu! Su savo kalte ir visagalybe,/Kaip reikės 
su Tavimi susitvarkyti Mūzai? / Kokių burtų, kokių galių šauktis? Nes žodžiai bus 
bejėgiai. / Tačiau, jei tu šiek tiek paklausytum, galgi ir pajėgtum / Naujas tiesas 
tarytum paslėptus lobius atskleisti / Ir sužinoti, kaip atpažinti tai, kas niekados 
nebuvo tavo, / Ir visa tai, kas tau atrodo esą tavo; / Kaip veidrodyje tu pati galėtum 
pamatyti / Ir išmokti neapkęsti to, ko kiti nekenčia... 

Rusijos atpildas sunkiai prislėgė ir taip jau sugniuždytas lenkų že- 
mes. „Varšuvos kunigaikščiu“ tapusiam Paskevičiui lenkai dosniai 
suteikė dar ir kitą - „Mogiliavo šuns“ - titulą. Generolo Michailo 
Muravjovo (1794-1866) žiaurią veiklą Lietuvoje visiškai pateisino 
jo pravardė „Korikas“. Kadangi jo paties brolis, dekabristų sukili- 
mo dalyvis, buvo nubaustas mirties bausme, generolas nepraleis- 
davo progos priminti, jog jis „ne iš tų Muravjovų, kuriuos karia, bet 
iš tų, kurie karia“. 

Bausmės buvo vykdomos griežtai ir metodiškai. Visi lenkų ka- 
rininkai, kurie tarnavo sukilėlių kariuomenėje, buvo automatiš- 
kai atleisti ir, nepaisant oficialios amnestijos, deportuoti. Eiliniai 
kareiviai perkelti į Rusijos dalinius Kaukaze. Tokių bausmių susi- 
laukė maždaug 100 000 vyrų. Civilių gyventojų elgesiui ištirti kiek- 
vienoje apygardoje įsteigti karo lauko tribunolai. Įsipainiojusių į 
sukilimą bajorų turtas konfiskuotas. Kongresinėje karalystėje sek- 
vestruota maždaug 2540 dvarų (beveik kas dešimtas), Lietuvoje — 
apie 2890. Civiliai tarnautojai buvo atleidžiami iš savo tarnybų. 
Aktyvūs sukilėliai kartu su šeimos nariais ir bendražygiais nu- 
teisti ir išvežti Rusijon į sunkiuosius darbus. Už sukilėlius, nuteis- 
tus in absentia, atlikti bausmę privalėjo jų šeimų nariai, vadina- 
mieji „kantonistai“. Šitaip dar 80 000 lenkų buvo pasmerkti de- 
portacijai. Bemaž 254 politiniai ir karo vadai nuteisti mirties 
bausme. Reikėjo ne vienerių metų, kol ilgos katorgininkų vežimų 
vilkstinės, lydimos grandinių žvangėjimo ir pasmerktųjų dejavi- 
mo, pasiekdavo galutinį tikslą už keturių ar penkių tūkstančių my- 
lių tolimajame Sibire. Kartais caras asmeniškai pareikalaudavo, 
kad nuteistasis tą visą baisiąją kelionę eitų pėsčias - taip nutiko 
kunigaikščiui pagal kraujo liniją Romanui Sanguszkai. Katorgi- 
ninkų žemės, turtas ir pareigos atitekdavo lojaliems režimo valdi- 
niams arba dažniausiai atėjūnams iš Rusijos. Apie 10 000 lenkų 
paliko šalį savo noru - jie ir sudarė Didžiosios emigracijos bran- 
duolį. Likusius šalies gyventojus prislėgė baudos mokesčiai ir re- 
paracija — iš viso 2 milijonai rublių. Karalystės teritorijoje jos sąs- 

kaita buvo įkurdinta milžiniška okupacinė kariuomenė, kuri ne- 
trukus pradėjo galingų tvirtovių tinklo statybą. 

Carizmo dvasia buvojuntama kiekviename caro administracijos 
reikalavime, net ir menkiausioje smulkmenoje: 

Įsakykite apieškoti visą Varšuvą, surasti ir išsiųsti man visas mūsų ankstes- 
nės lenkų kariuomenės vėliavas. Taip pat suraskite visas, pagrobtas iš mū- 
sų, ir pristatykite jas komisarui. Visi su revoliucija susiję daiktai, tokie kaip 
Kosciuškos kardas ir juosta, turi būti konfiskuoti ir atsiųsti čia, į Viešpaties 
apsireiškimo katedrą. Lygiai taip pat vėliavos turi būti paimtos iš visų baž- 
nyčių. Suraskite man visas velionio Imperatoriaus uniformas kartu su visais 
jam priklausančiais daiktais. Paimkite sostus, kitus panašius daiktus ir iš- 
siųskite į Brestą. Vėliau įsakykite generolui Bergui paskirti kokį nors kom- 
petentingą žmogų konfiskuoti, supakuoti ir išsiųsti į Brestą universiteto bib- 
lioteką bei medalių kolekciją, taip pat ir Sociėtė des Belles Lettres biblioteką. 
Žodžiu, po truputį paimkite viską, kas turi istorinę ar tautinę vertę, ir prista- 
tykite čia; taip pat ir vėliavą iš Karaliaus pilies. Įsakykite užantspauduoti 
archyvą ir banką [...] Z 

Sukilimo pralaimėjimas reiškė konstitucijos galą. Šia prasme iš Vie- 
nos sutarties sąlygų carizmas tik pasityčiojo. Teoriškai 1815 m. kons- 
tituciją pakeitė Organinis statutas, vyriausybės patvirtintas 1832 m. 
vasario 14 d. Bet ir jo buvo nepaisoma. Praktiškai Kongresinė kara- 
lystė buvo valdoma karo dekretu. Suspenduotos visos pilietinės tei- 
sės, išskyrus įgytas per caro malonę. Uždrausta kariuomenės, sei- 
mo, universitetų, visų aukštųjų mokymo įstaigų veikla. Politinių 
įvykių, kuriuos būtų galima užfiksuoti, nebeliko. 

Dėl Lapkričio sukilimo Šventoji sąjunga gavo progą stipriau su- 
veržti varžtus tarptautinėje arenoje. Popiežiaus 1832 m. enciklika Cu 
primum labai aiškiai pasmerkė sukilimą ir gyrė jį numalšinusį carą. 
1833 m. nenuilstančiam Zaliwskiui įsiveržus į Galicijos karalystę, len- 
kų žemes valdančios valstybės ėmė derinti savo planus. Bohemijoje 
vykusioje Mūnchengratzo konferencijoje Rusijos ir Austrijos derybi- 
ninkai susitarė dėl bendrų veiksmų ateityje malšinant bet kokius len- 
kų neramumus. Prūsija nedelsdama prie jų prisijungė. > 

Bemaž trisdešimtį metų Kongresinė karalystė teturėjo tik vardą. 
Kol Nikolajus ar Paskevičius buvo gyvi, negalėjo būti nė kalbos apie 

kokį nors palengvėjimą. Viena po kitos buvo ardomos dar išliku- 
sios lenkiškos institucijos. 1837 m. Lenkijos vaivadijas (wojewodztwa) 
pakeitė dešimt rusiškų gubernijų. 1839 m. panaikinta Edukacinė 
komisija, o visos jai pavaldžios mokyklos perduotos tiesioginėn 
Sankt Peterburgo Švietimo ministerijos žinion. 1841 m. Lenkijos ban- 
kas prarado pinigų emisijos teisę; lenkiškas zlotas (zžoty) buvo iš- 
imtas iš ir pakeistas rubliu. 1847 m. sustabdytas Napoleono kodekso 
veikimas, vietoj jo įvestas Rusijos baudžiamasis kodeksas. 1849 m. 
paprastus žmones gerokai suglumino įvesta Rusijos imperijos svo- 
rio ir matavimo vienetų sistema, kuri pakeitė nuo 1818 m. galioju- 
sią „Naujosios Lenkijos“ matų sistemą; mylią (mila), uolektį (žokieč), 
valaką (wloka; apie 16,8 hektarų), kartį (korzec) ir centnerį (cetnar) 
pakeitė varstas (du trečdaliai mylios, 1,067 km), aršinas (72,12 cm), 
dešimtinė (desiatina, 1,0925 ha), četverikas (26,239 I) ir pūdas (16,8 
kg). Praktiškai Kongresėwka, galima sakyti, buvo mirusi. Pastangos 
ją atgaivinti 1861-1864 m. sukėlė dar vieną stiprių ir, kaip vėliau 
paaiškėjo, fatališkų konvulsijų bangą. 

Tuo tarpu kaliniai ir tremtiniai kiek pajėgdami nešė savo kry- 
žių. Dauguma nebesulaukė amnestijos, paskelbtos 1855 m., pasi- 
keitus carui. Wincentas Niemojowskis mirė 1834 m. pakeliui į Ura- 
lą. Krzyžanowskis mirė Sibire 1839 m. Lukasinskis išgyveno, tačiau 
amnestija jam nebuvo suteikta. Apakęs ir sukaustytas grandinė- 
mis, jis buvo vienas iš tų nuteistųjų, kuriuos didysis kunigaikštis 
Konstantinas ištrėmė iš Varšuvos 1830 m. gruodį. 1868 m., po ketu- 
riasdešimt šešerių metų, praleistų visiškoje tamsoje, jis mirė Šli- 
selburgo kalėjime - paskutinis patetiškas išnykusios Lenkijos ka- 
ralystės simbolis. 


KETURIOLIKTAS SKYRIUS 


CRACOVIA: 
Krokuvos respublika 
(1815-1846) 


Napoleono epochos pabaigoje vienintelis buvusios Lenkijos-Lietu- 
vos Respublikos miestas, kuris galėjo reikalauti nepriklausomybės 
statuso, buvo Gdanskas. Iki 1793 m. jis naudojosi plačiomis miesto 
teisėmis, o 1807-1815 m., globojamas Prancūzijos, tapo nepriklau- 
soma respublika. Jo gyventojai, bemaž vieni vokiečiai, baiminosi ir 
neapkentė tradiciškai juos besisavinančios Prūsijos valdymo, prieš 
kurį 1797 m. net buvo sukilę. Vienos kongrese politikai pasvėrė vi- 
sus motyvus ir išmintingai nusprendė laisvojo miesto statusą su- 
teikti ne Gdanskui, bet Krokuvai. Nepaisant karštų gyventojų pra- 
šymų, Gdanskas buvo vėl prijungtas prie Prūsijos. 

Kiek yra žinoma, vienintelis krokuviečių troškimas tuo metu 
buvęs vėl susijungti su pagrindine lenkų bendruomene, kurios ne- 
ginčijami lyderiai kažkada buvo jų protėviai. Tačiau visus bandy- 
mus padaryti tokį, rodos, paprastą dalyką sužlugdydavo didžių- 
jų valstybių konkurencija. Austrija, kuri valdė Krokuvą nuo tre- 
čiojo padalijimo 1795 m. iki jos prijungimo prie Varšuvos 
kunigaikštystės 1809 m., nesirengė laukti, kol ji atiteks Rusijos įta- 
kon patekusiai Kongresinei karalystei. Rusai nemanė sutikti, kad 
ji grįžtų Austrijai. Prūsams irgi visai patiko išsaugoti kaulą, kurio 
nepasidalijo jų varžovai. Taigi 1815 m. gegužės 3 d. sutartimi Kro- 
kuva buvo paskelbta laisvuoju miestu. Aišku, gana dviprasmiš- 
kai skambėjo „laisvas, nepriklausomas ir neutralus“ ir kartu esantis 
trijų didžiųjų valstybių „globoje“. Lenkai visuotinai jį vadino Rzecz- 
pospolita Krakowska, Krokuvos respublika. Jos konstituciją, kaip ir 

Kongresinės karalystės, parengė Adamas Czartoryskis. Pradėjusi 
veikti 1818 m., ji įteisino liberalią parlamentinę sistemą. Seimo Že- 
mieji rūmai, Zgromadzenie Reprezentantėw (Atstovų susirinkimas), 
turėjo būti renkami balsavimo teisę turinčių vyrų, posėdžiauti kar- 
tą per metus ir būti atsakingi už įstatymų leidybą. Aukštieji rū- 
mai, Senat Rządzący (Valdantysis senatas), turėjo trylika išrinktų 
narių, tarp kurių buvo du Jogailos universiteto ir du Vyskupų ku- 
rijos atstovai, - jam teko kontroliuoti vykdomąją valdžią. Šių rū- 
mų pirmininko, miesto prezidento, kadencija numatyta treji me- 
tai. Jo paskyrimą ir priimamus vykdomosios valdžios sprendimus 
turėjo patvirtinti trys Austrijos, Prūsijos ir Rusijos rezidentai. Mies- 
to teritorijos plotas buvo 1164 km?, driekėsi 30 mylių palei šiauri- 
nį Vyslos krantą, į jį įėjo trys nedideli miesteliai Chrzandowas, 
Jaworznas ir Trzebinia ir 244 kaimai. Per 140 000 miesto gyvento- 
jų sudarė 123 000 katalikų ir 18 000 žydų. Krokuvos milicija, ku- 
riai vadovado 11 karininkų, galėjo sutelkti 500 pėstininkų ir 50 
kavaleristų. Sienos vakaruose ribojosi su prūsų valdoma Silezija, 
šiaurėje netoli Miechėowo - su Kongresine karalyste, o pietiniame 
upės krante nuo Podgėrzės priemiesčio iki Tynieco abatijos - su 
austrų Galicija. Miesto gyventojus saugojo aiškiai apibrėžtos pi- 
liečių ir asmeninės laivės garantijos, o ūkį - laisvos prekybos teisė 
be išorinių mMuitų.! 

Dešimtį metų Krokuva klestėjo. Varšuvai tapus lenkų politinio 
gyvenimo centru, buvusi sostinė galėjo atsidėti prekybai ir kont- 
rabandai. Ji greitai tapo pagrindiniu Vidurio Europos prekių 
perkrovimo centru ir atsiskaitymų punktu nelegaliems prekei- 
viams bei prieglobsčiu paieškomiems gretimų kraštų gyventojams. 
Jogailos universitetas atgavo savo autonomiją ir susigrąžino dės- 
tymą lenkų kalbą. Mokslo draugija (Towarzystwo Nauk) išplėtė vie- 
tinių mokyklų tinklą. Vietiniai žemvaldžiai ėmėsi kalnakasybos. 
Iki 1827 m. nenutiko nieko blogo. Tačiau būtent tais metais trys 
rezidentai atsisakė patvirtinti Senato pasirinktą naują prezidentą 
ir grąžino penktai kadencijai grafą Stanistawą Wodzickį (1759-1843). 
Garsus botanikas Wodzickis, nepalenkiamas iš universiteto sklin- 

dančių radikalių idėjų oponentas, per rusų patrono malonę tuo 
pat metu buvo ir Kongresinės karalystės senatoriumi. Jo sugrąži- 
nimas į prezidento pareigas prieštaravo ne tik konstitucijos dva- 
siai, bet ir jos raidei, ir akivaizdžiai rodė, kad laisvojo miesto lais- 
vę Mėginama varžyti. 

Kongresinėje karalystėje kilęs Lapkričio sukilimas sugriovė neil- 
gai tetrukusią Krokuvos idilę. Laisvasis miestas tapo pirmąja len- 
kų, bėgusių iš Rusijos kariuomenės, prieglauda - tuo atkreipė di- 
džiųjų valstybių dėmesį ir užsitraukė rūstybę. 1831 m. rugsėjį, kai 
Rožyckio pulko likučiai kartu su kunigaikščiu Czartoryskiu paspru- 
ko į Krokuvą, jiems ant kulnų jau mynė generolo Rūdigerio vado- 
vaujamos rusų pajėgos. Konstitucija dvejiems metams buvo sustab- 
dyta. Prezidento postas paliktas tuščias. Slaptam balsavimui ir at- 
viriems debatams atėjo galas. Universiteto atstovai buvo pašalinti 
iš seimo. Miestą ėmė valdyti Rezidentų konferencija. 

4-ajame dešimtmetyje nesustabdomai kilo revoliucinis aktyvu- 
mas. Kontrabandą pakeitė slaptoji politinė veikla. Penkiolika metų 
Krokuva buvo svarbiausia grandis, siejanti lenkų žemes ir emigra- 
cijos būstinę Paryžiuje. Slaptosios veiklos organizatoriai emigran- 
tai glaudžiai bendravo su universiteto radikalais ir jautė, jog gali 
visiškai pasikliauti miesto prastuomene ir vietiniais kalnakasiais. 
Krokuvoje veikė Lenkijos „Karbonarai“, „Jaunoji Lenkija“ ir Lenki- 
jos liaudies sandrauga (Stowarzyszenie Ludu Polskiego). Nesnaudė ir 
policija bei didžiųjų valstybių šnipai. Ir rusai, ir austrai laikė kariuo- 
menes kovinėje parengtyje. Vieno policijos agento mirtis 1836 m. ta- 
po pretekstu jungtinėms pajėgoms okupuoti laisvąjį miestą. Austrų 
generolas Kaufmannas deportavo penkis šimtus žmonių į Triestą, 
iš kur jie turėjo būti nuplukdyti į JAV. Naujos represijos užgriuvo 
dar po vieno incidento 1838 m. Kai austrai 1841 m. formaliai pasi- 
traukė, jie paliko savo dalinius prie pasienio tilto Podgėrzėje. Kol 
lojalioji opozicija dėjo pastangas atgaivinti konstituciją, revoliucio- 
nieriai planavo naują sukilimą. Vergiškai nuolankiam prezidentui, 
kunigui Janui Schindleriui, terūpėjo viena - kaip geriau įsiteikti glo- 
bėjams austrams. 

Ilgai lauktas sukilimas pratrūko 1846 m. vasarį - anksčiau, nei 
buvo iki galo pasirengta. Mierostawskio nesėkmingai suplanuotas, 
jis virto tikra sensacija. Veiksmų koordinavimą su kitomis Lenkijos 
dalimis apsunkino prevenciniai areštai. Bendradarbiavimą su Gali- 
cijos bajorais sutrukdė ten prasidėjusi žakerija. Imtis bendrų veiks- 
mų kliudė skirtingi ketinimai ir generolo Collino vadovaujamos 
Austrijos kariuomenės pasirodymas. Net ir tokiomis aplinkybėmis 
1846 m. vasario 20 d., vos tik prasidėjus riaušėms ir demonstraci- 
joms, mieste ėmė kilti barikados. Generolas Collinas skubiai atsitrau- 
kė, kartu pasiimdamas vyskupą bei visus tris rezidentus. Vasario 
22 d. manifestas Į lenkų tautą paskelbė, kad sudaroma Tautinė vy- 
riausybė, kuriai vadovauja revoliucinis triumviratas: 


Lenkai! 

Išmušė sukilimo valanda. Suplėšyta į gabalus Lenkija vėl kyla ir vienijasi. 
Mūsų broliai jau sukilo Poznanės kunigaikštystėje ir Kongresinėje Lenkijoje. 
Jie kovoja su priešu Lietuvoje ir Rusijoje. Kovoja už šventas teises, atimtas 
apgaule ar jėga. Jūs žinote, kas su mumis jau padaryta ir kas toliau daroma. 
Mūsų jaunuomenės žiedas pūva kalėjimuose; vyresnieji, kurie parėmė mus 
patarimais, gėdingai apšmeižti [...] Broliai! Dar vienas žingsnis - ir neliks nei 
Lenkijos, nei lenkų. Mūsų vaikaičiai prakeiks mūsų atminimą už tai, kad iš 
savo gražaus krašto palikome tik griuvėsius, už tai, kad leidome narsiausius 
vyrus surakinti grandinėmis, ir už tai, kad jie turi išpažinti svetimą tikėjimą, 
kalbėti svetima kalba ir būti vergais tų, kurie sulaužė mūsų įstatymus [...] Į 
mus kreipiasi visos laisvos pasaulio tautos prašydamos neleisti pražudyti 
tautiškumo principo. Į mus kreipiasi pats Dievas, kuriam kada nors turėsi- 
me atsiskaityti. 

Mūsų yra dvidešimt milijonų. Sukilkime visi sykiu kaip vienas, ir niekas 
nepajėgs palaužti mūsų tvirtybės. Gausime laisvę, kokios šioje žemėje dar 
niekas nėra turėjęs. Sukursime tokią santvarką, kur kiekvienam bus tiek gė- 
rybių, kiek nusipelnė ir užsitarnavo; kur niekas nereikalaus ir niekas nesu- 
teiks jokių privilegijų; kur kiekvienas lenkas jausis saugus dėl savęs, dėl sa- 
vo žmonos ir dėl savo vaikų; kur kievienas iš prigimties gamtos nuskriaus- 
tas susilauks tikros paramos be jokio pažeminimo iš visos visuomenės; kur 
žemė, dabar valstiečiui tik su išlygom priklausanti, taps visiška jo nuosavy- 
be; kur nebeliks činšo ir lažo, ir visų kitų prievolių; kur už tarnavimą tautos 
labui su ginklu rankoje bus atlyginta žeme iš valstybės dvarų. 

Lenkai! Nuo šiol užmirškime visus tarp mūsų buvusius skirtumus. Nuo 
šiol mes esame broliai, vienos motinos Tėvynės ir vieno Dievo tėvo sūnūs [...] 
Šaukiamės jo pagalbos. Jis palaimins mūsų ginklus ir leis mums nugalėti!.. 

J. Tyssowski 
L. Gorzkowski 
A. Grzegorzewski.? 


Po dviejų dienų, susikirtus nesutaikomoms nuomonėms, univer- 
siteto adjunktas Janas Tyssowskis (1811-1857) pasiskelbė diktato- 
riumi. Vasario 26 d. nacionalinė gvardija, įsiveržusi Galicijos gi- 
lumon su šešiais tūkstančiais įkarščio apimtų, tačiau kovai nepa- 
sirengusių savanorių, buvo greitai išblaškyta. Gdėwo mūšyje ją 
sumušė austrų pulkininkas Benedekas su savo sąjungininkais vals- 
tiečiais. Vasario 27 d. įvyko atsakomasis dešiniojo sparno pervers- 
mas, nevykusiai surežisuotas profesoriaus Michato Wiszniewskio; 
tuo metu kairiojo sparno lyderis, dvidešimt ketverių metų Edwar- 
das Dembowskis (1822-1846) vedė tikinčiųjų procesiją per tiltą į 
Podgėrzę tikėdamasis laimėti valstiečių paramą. Dembowskį su 
kryžiumi rankose pakirto pirmoji austrų iššauta salvė. Visas pa- 
sipriešinimas sužlugo. Kovo 3 d. Tyssowskis pabėgo į Prūsiją, o 
pasilikę jo kovotojai kapituliavo. Kovo 4 d. atžygiavę rusai susi- 
jungė su austrais Krokuvos senojoje Turgaus aikštėje. Jeigu ne pas- 
kiau pasipylusios mirtys ir bausmės, ši Krokuvos „revoliucija“ sa- 
vo dvasia labiau būtų priminusi banalų ir chaotišką studentų 
patriukšmavimą. 

Atpildas už sukilimą buvo laisvojo miesto statuso panaikinimas. 
1846 m. lapkričio 16 d. Austrijos ir Rusijos sutartimi Krokuva per- 
duota Galicijai. Austrijos imperatorius prie savo ir taip jau ilgo titu- 
lų sąrašo prisidėjo dar vieną - „Krokuvos kunigaikštis“. Suimta apie 
tūkstantis du šimtai vyrų, keletas šimtų iš jų buvo įkalinti Kufstei- 
no tvirtovėje. Prūsų internuotam Tyssowskiui galiausiai buvo leis- 
ta emigruoti į JAV. Kaip ir kitais panašiais atvejais, Prancūzija ir 
Didžioji Britanija pareiškė diplomatinius protestus dėl Vienos su- 
tarties pažeidimų. 

Minint antrąsias Krokuvos sukilimo metines 1848 m. vasario 22 d., 
Karlas Marxas kartu su Joachimu Leleweliu dalyvavo mitinge Briu- 
selyje ir taip kreipėsi į jo dalyvius: „Dar kartą, — sakė jis, - Lenkija 
ėmėsi iniciatyvos, tik šįsyk ne feodalinė, bet demokratinė Lenkija. 
Nuotada Lenkijos išlaisvinimas tapo visos Europos demokratų gar- 
bės reikalu“? Puiki mintis, kuriai nebuvo lemta išsipildyti. Nors 
lemtingais 1848-aisiais Krokuvos gatvėse vėl pakvipo barikadomis, 
Austrijos valdžiai jos nesukėlė daug sunkumų. Kai balandžio 26 d. 
gyventojai nepaklausė įsakymo išvyti iš miesto visus jame negyve- 
nančius žmones, generolas Castiglione be vargo „išvalė“ Turgaus 
aikštę, o vėliau tol apšaudė miestą, kol šis pasidavė. Šįsyk Tautinis 
komitetas gyvavo tik dvi dienas. Šie įvykiai, lyg nesėkmingo 1846 m. 
sukilimo trupiniai, dar kartą parodė, koks beviltiškai silpnas tuo 
metu buvo lenkų tautinis judėjimas. Nepaisant Marxo lūkesčių, Len- 
kija nesiėmė iniciatyvos išaušus Tautų pavasariui. Lenkams tasai 
karčių nusivylimų pavasaris buvo niūriai išpranašautas 1846 m. 
Kaip dažnai yra atsitikę, vienas iš nedaugelio paminklų, liudi- 

jančių 1846 m. tragedijas, liko mums iškaltas žodžiais. Priblokštas 
Krokuvos sukilimo nesėkmės ir Galicijos valstiečių sukilimo pra- 
laimėjimo, Kornelis Ujejskis (1823-1897) sukūrė vieną iš labiau- 
siai jaudinamų lenkiškų giesmių. Bent jau Galicijoje Z dymem 
poarėow (Su gaisro dūmais) tapo tautiniu lenkų himnu ir buvo gie- 
damas per visus patriotinius renginius su tokia aistra, kuri pui- 
kiai derėjo prie žodžių: 

Z dymem požarow, z kurzem krwi bratniej 

Do Ciebie, Panie, bije ten gtos, 

Skarga to straszna, jęk to ostatni, 

Od takich modlow bielieje wtos. 

My južbez skargi nie znamy špiewu, 

Wieniec cierniowy wrost w naszą skron, 

Wiecznie jak pomnik Twojego gniewu 

Sterczy ku tobie blagalna dlon!* 

Iš gaisro dūmų, iš brolių kraujo ir pelenų 
Tau, Viešpatie, skamba šis balsas, 

Baisus tai skundas, paskutinis atodūsis, 
Nuo tokių maldų žyla plaukai. 

Be skundo mes jau nebemokam dainuoti, 
Erškėčių vainikas mums į smilkinius įaugo, 
Lyg amžiną paminklą tavo rūstybei 
Tiesiam į tave maldaujančias rankas. 


PENKIOLIKTAS SKYRIUS 


WIOSNA: 
Kitų tautų pavasaris 
(1848) 


Tų metų įvykiai prasidėjo Sicilijoje sausio 12 d., kai Palermo gyven- 
tojai sukilo prieš karalių Bombą. Kiek vėliau tą patį mėnesį Šlezvi- 
go-Holšteino vokiečiai nusikratė Danijos valdžios. Vasario 24 d. ba- 
rikados vėl pasirodė Paryžiaus gatvėse, Liudvikas Pilypas buvo 
nuverstas nuo sosto ir ištremtas. Kovo mėnesį revoliucijos kilo Bu- 
dapešte, Vienoje, Milane, Romoje, Miunchene ir Berlyne. Ilgame ku- 
nigaikščių ir premjerų, priverstų palikti savo sostus arba savo sos- 
tines, sąraše atsidūrė net ir kunigaikštis Metternichas. Dubline Joh- 
no Mitchelo ir Thomaso Maegherio vadovaujamas Jaunosios Airijos 
judėjimas atvirai kvietė airius nusikratyti britų valdžios. Balandį 
Vengrijos krizė peraugo į atvirą karą - tai buvo pirmasis iš dauge- 
lio panašių atvejų. Londone Feargusas O'Connoras parengė pasku- 
tinę čartistų didžiąją peticiją. Gegužę Frankfurte prie Maino susi- 
rinko vokiečių parlamentas aptarti politinio Vokietijos suvienijimo 
klausimo. Kylant liaudies priešiškumui, daugelyje šalių teisėtos mo- 
narchų dinastijos buvo šluojamos šalin. Revoliucijos pratrūkdavo 
tai šen, tai ten, ir apie kokį nors atoslūgį nebuvo nė kalbos. Europo- 
je vyko tai, ką prieš metus buvo išpranašavęs vienas iš kalbėtojų 
per airių „išlaisvintojo“ Danielio O'Connellio laidotuves, - „visuo- 
tinė revoliucija, gresianti apimti visą pasaulį“. Tai buvo pats tinka- 
miausias metas sukilti lenkams. 

Idėjas, kurios išsprogdino šį Tautų pavasarį, galima suskirstyti į 
tris grupes: konstitucines, socialines ir tautines. Visos trys atitiko 
Lenkijos padėtį. Konstituciniais reikalavimais buvo siekiama paža- 

boti įpėdinystės keliu sostus užimančių monarchų savivalę. Pran- 
cūzijoje daugiausia reikalauta visuotinės rinkimų teisės, o didžiu- 
moje Vidurio Europos ir Italijos valstybių - demokratinės įstatymų 
leidžiamosios valdžios. Popiežiaus valstybėse ir Prūsijoje kai kas jau 
buvo įgyvendinama 1846-1847 m. popiežiaus Pijaus IX ir karaliaus 
Frydricho Vilhelmo IV vienaip ar kitaip pradėtomis vykdyti refor- 
momis. Kitur nuolaidos darytos labai nenoriai, tik stipriai spaudžiant 
liaudžiai. Viurtembergo karalius Vilhelmas skundėsi: „Raitas ant žir- 
go su idėjomis nepakovosi“. Socialiniais reikalavimais buvo siekia- 
ma panaikinti feodalizmo liekanas ir klasines privilegijas. Prancūzi- 
joje buvo reikalaujama suteikti proletariatui visas politines teises ir už- 
tikrinti teisę į darbą; Vidurio Europoje - panaikinti baudžiavą. Tuomet 
ir atsirado palanki proga pasirodyti Marxo Komunistų manifestui: „Visų 
šalių proletarai, vienykitės! Jūs neturite ko prarasti, tik savo grandi- 
nes.“ Nacionalistai reikalavo perbraižyti visos Europos žemėlapį ir 
senąsias dinastijų valdomas imperijas pakeisti naujomis demokrati- 
nėmis respublikomis, sukurtomis remiantis tautų apsisprendimo tei- 
se. Tai buvo lemiama akimirka marksizmo ir italų risordžimento is- 
torijoje, vokiečių prieškovyje (Vormūrz), taip pat ir Vengrijos politi- 
koje — siekiant įsitvirtinti. Pasirodė, kad Lenkijos klausimas turėjo 
daug aktyvių sąjungininkų, įkvėptų visiškai giminingų tikslų. Tho- 
mas Meagheris, šaukęsis „Lenkijos kardo, įvynioto į Kosciuškos įka- 
pių drobulę“, buvo tik vienas iš daugelio oratorių, kurie pagarbiai 
kalbėjo apie Lenkijos klausimą.! 

Deja, lenkai jautėsi sugniuždyti. Rusijos caras Nikolajus I buvo 
vienas iš vos keleto monarchų, kurių viešpatavimas liko nepaju- 
dintas. Varšuvoje ir Vilniuje dar nebuvo užslopę pernelyg skaudūs 
Lapkričio sukilimo prisiminimai, tad niekas nebuvo nusiteikęs vėl 
rizikuoti. Valstiečių išlaisvinimo nebuvo galima viešai aptarinėti. 
Galicijoje žakerijos prisiminimai buvo dar naujesni ir tai stabdė bet 
kokią didesnio masto tautine veiklą. Lvove veikiantis Tautinis ko- 
mitetas pasitenkino savo reikalavimus dėl vietinės autonomijos pa- 
teikdamas lojaliame kreipimesi į imperatorių. Krokuvoje Tautinio 
komiteto veikla netruko nė mėnesio. Prūsijoje kovą ir balandį, kai 

karaliui Berlyne trumpam buvo išslydusi iš rankų valdžia, Pozna- 
nės kunigaikštystė pasijuto palikta likimo valiai ir čia taip pat įkur- 
tas Tautinis komitetas. Tačiau poznaniečių revoliuciniai užmojai 
šiuo tarpsniu paprastai yra per daug išpučiami. Vokiečių liberalai 
tarp jų gyvenantiems lenkams pasirodė esą bemaž tiek pat netole- 
rantiški, kokie buvo ir Hohencolernai. Kovo 20 d. kilusį Poznanės 
sukilimą pavyko numalšinti iki balandžio pabaigos. (Žr. p. 147.) Jis, 
aišku, neprilygo kur kas radikalesniam ir ryžtingesniam vokiečių 
proletariato pasipriešinimui Vroclave, kur barikados išsilaikė iki 
1849 m. gegužės. Visur kitur Silezijoje ir Pamaryje vos tik užsimez- 
gęs lenkų judėjimas pasitenkino kalbos ir švietimo klausimų kėli- 
mu ir reikalavimais panaikinti feodalinių prievolių likučius. 

Lenkų indėlis į 1848-uosius metus tėvynėje buvo mažiau akivaiz- 
dus nei užsienyje. Italijoje Adomas Mickevičius subūrė legioną, ku- 
rio šūkis buvo: „Ubi Patria, ibi male“ (Kur Tėvynė, ten ir blogis). Tai 
buvo taurus gestas, supriešinęs visas vyriausybes ir neatnešęs Lenki- 
jai jokios naudos. Legione susirinko vos penki šimtai vyrų. 1848 m. 
rugpjūtį jie kovėsi prieš austrus Lombardijoje, 1849 m. balandį - 
Genujoje prieš rojalistus, o birželį - bergždžiai gindami Romos res- 
publiką. Vėliau, nepasisekus prasiveržti iš Italijos į Vengriją, Grai- 
kijoje legionas buvo išformuotas? Kitose Italijos vietovėse neturin- 
tys veiklos lenkų generolai siūlė savo paslaugas visiems, kam tik 
galėjo. Mierostawskis kurį laiką reiškėsi vadovaudamas sukilėliams 
Sicilijoje. Generolas Wojciechas Chrzanowskis (1793-1861) paliko 
savo prieglobstį Paryžiuje ir ėmėsi vadovauti su austrais kovojan- 
čiai Pjemonto kariuomenei. Generolas Wladystawas Zamoyskis 
(1803-1868), andai buvęs didžiojo kunigaikščio Konstantino adju- 
tantu, atkako net iš Londono, kad padėtų reorganizuoti Sardinijos 
kariuomene. 

Vis dėlto didžiausios šlovės nusipelnė tie lenkai, kurie 1848 m. 
tarnavo Vengrijoje. Jozefas Bemas, pasižymėjęs kaip artilerijos ka- 
rininkas per 1831 m. Rusijos-Lenkijos karą, atvyko iš Paryžiaus į 
Vieną organizuoti sukilėlių. Vėliau jis ėmėsi vadovauti Transilva- 
nijos vengrų kariuomenei. Per keletą 1849 m. mėnesių, kol nebuvo 

sutriuškintas įsiveržusios galingos rusų kariuomenės, Bemas savo 
puikiomis improvizacijomis kaip reikiant įbaugino Habsburgų pa- 
jėgas, ir tai leido išlikti naujai sukurtai Kossutho respublikai. Jo bend- 
ražygis generolas Henrykas Dembinskis (1791-1864) taip pat buvo 
vyriausiasis Vengrijos kariuomenės vadas ir vadovavo vengrų pul- 
kams Slovakijoje. Likimo ironija, kad užduotis pažaboti šiuos abu 
lenkų didvyrius teko jų senam priešui Varšuvos kunigaikščiui Iva- 
nui Paskevičiui.* 

Žodžių kare, priešingai nei veiksmų, didžiausią vaidmenį su- 
vaidino kad ir neilgai gyvavęs Slavų kongresas. Sušauktas Praho- 
je 1848 m. birželį ir čekų globojamas, jis labiausiai rūpinosi Austri- 
jos ir Vengrijos slavų problemomis. Jame dalyvavo tik du rusai — 
anarchistas Bakuninas ir sentikis Miloradovas. Abudu niekam ne- 
atstovavo. Lenkų delegatai kartu su ukrainiečiais buvo priskirti Mo- 
zūrų ir rusinų sekcijai, o vienas iš jų — ką tik paleistas iš Berlyno 
kalėjimo Karolis Libeltas -buvo išrinktas kongreso pirmininku. Ta- 
čiau netrukus tapo akivaizdu, jog lenkų reikalai nedaug kam rūpi. 
Nors Libeltui ir pavyko Manifeste į Europos tautas įrašydinti teiginį 
apie Lenkijos nepriklausomybę, čekai nebuvo nusiteikę pritarti vien- 
tisos Lenkijos valstybės sukūrimo idėjai, o ukrainiečiai atvirai su 
tuo nesutiko. Rusai, jeigu su jais kas nors būtų taręsis, be abejo, taip 
pat būtų reagavę neigiamai. Lenkai, nukreipdami visą savo neapy- 
kantą į caro režimą, labai smarkiai diskreditavo didįjį rusų brolį, o 
didžiuma slavų žvelgė į jį kaip į išgelbėtoją. Dėl to lenkai tapo visiš- 
kai nemėgstami, ypač čekų. Nėra nereikšmingas tas faktas, kad dėl 
Sekminių maišto, pratrūkusio Prahoje, kai tebuvo praėję vos de- 
šimt dienų nuo kongreso atidarymo, vietinė spauda apkaltino tiks- 
liai nenustatytus lenkų provokatorius. Windischgratzo kulkų pa- 
pliūpos padėjo tašką tiek Slavų kongresui, tiek visoms svajonėms 
apie austrų ir slavų darnų sambūvį.? 

1848 m. debatai atskleidė esminius ir pačių lenkų nuomonių skir- 
tumus. Lenkijos demokratų draugijos (TDP) manifestas, išspaus- 
dintas 1836 m. Prancūzijoje ir įkvėpęs didžiumą to laikotarpio len- 
kų revoliucinių veiksmų, apibūdino Lenkiją kaip besidriekiančią 

nuo Oderio iki Dnepro ir nuo Baltijos iki Juodosios jūros. Joachi- 
mas Lelewelis vis dar skleidė mintį, jog lenkų tautai priklauso „visi 
senosios Respublikos žemių sūnūs“. Tačiau Karolis Libeltas, maty- 
damas, kokį nepasitenkinimą Slavų kongrese sukėlė ši tradicinė Len- 
kijos valstybingumo samprata, buvo priverstas keisti taktiką. Pa- 
sak jo, Lenkija negali būti atkurta „kaip vientisa valstybė, kurios 
valdžioje, kaip senovėje, būtų lietuviai, rusinai ir prūsai“, bet turė- 
tų būti atgaivinta „kaip visų šių tautiškai skirtingų žemių federaci- 
ja“. Štai tasai grūdas, davęs pradžią didžiajam lenkų politinės min- 
ties skilimui, kuris truko visą šimtą metų. 

Lenkų nusivylimas Praha aiškiai jautėsi Prancūzijoje ir Vokieti- 
joje. Paryžiuje tik socialistų opozicija buvo vienintelė iš visų pran- 
cūzų partijų, kuriai Lenkijos klausimas išties rūpėjo. Gegužės 15 d. 
Blangui pastangas perimti vadovavimą Nacionaliniam susirinki- 
mui lydėjo šūksniai: „Vive la Pologne!“. Bet Blangui buvo areštuo- 
tas, ojo rėmėjus išvaikė nacionalinė gvardija. Žodingose Prancūzi- 
jos liberalų deklaracijose nesigirdėjo jokių įsipareigojimų Lenkijai. 
Lygiai kaip prieš aštuoniolika metų Guizot, Lamartine'as taip pat 
padarė keletą tinkamų gestų Lenkijos adresu tol, kol dar nėjo jokių 
atsakingų pareigų. Bet vos tik jo vadovaujamas režimas buvo pri- 
pažintas, jis kategoriškai atsisakė kelti Lenkijos klausimą. „Lenkai 
yra Europos fermentas, - kalbėjo jis, - jie nori kryžiaus žygio, kad 
galėtų apginti kapą.“ „Mes mylime Lenkiją, - deklaravo jis, - myli- 
me Italiją [...] bet labiausiai mes mylime Prancūziją.“ Be abejonės, 
Prancūzijos ir Lenkijos interesai, Lamartine'o požiūriu, nebūtinai 
turėjo sutapti.“ 

Vokietijos parlamente Frankfurte Lenkijos klausimas buvo gerai 
išgvildentas. Tačiau ir čia tik kraštutiniai kairieji Leisleris, Blumas 
ir Ruge buvo pasirengę savo kalbose rimčiau apsvarstyti lenkų ar- 
gumentus. Kai tik iškilo vokiečių ir lenkų interesų sankirtos Pozna- 
nėje, dauguma vokiečių delegatų metėsi į kraštutines šovinistines 
pozicijas. Wilhelmas Jordanas iš Rytų Prūsijos klausė, ar tai teisin- 
ga, kad Poznanės didžiojoje kunigaikštystėje „pusė milijono vokie- 
čių turi gyventi kaip natūralizavęsi užsieniečiai, pavaldūs žemes- 

nės kultūros žmonėms“. Junhanas ir Schelka iškėlė grėsmingojo vo- 
kiečių Lebensraum plėtimosi į Rytus idėją. Istorijos komisija gynė 
požiūrį, kad lenkų teritorija Poznanėje turėtų būti sumažinta iki 
menkutės „Gniezno kunigaikštystės“, kurioje liktų vos ketvirtada- 
lis gyventojų. Gegužės 2 d. parlamentas 342 balsais prieš 41 nubal- 
savo už visišką esamos Poznanės kunigaikštystės prijungimą prie 
Vokietijos. Štai šitaip buvo nubrėžta aiški susipriešinimo linija. Len- 
kai — ir tai visiškai suprantama - reagavo labai aštriai. Janas Chry- 
zostomas Janiszewskis (1818-1891), Aukštutinės Silezijos deputa- 
tas, buvo išprovokuotas ištarti keletą klasikinių frazių apie vokie- 
čių ir lenkų santykius. „Kultūra, kuri slopina laisvę, - sakė jis, - yra 
niekingesnė už barbarizmą“; ir primindamas Rousseau: „Lenkai bu- 
vo praryti, bet, prisiekiu Dievu, jūs jų nesuvirškinsite“ 7 

Artėjant vasarai ankstesnių mėnesių revoliucinis karštis atslūgo. 
Atsigavo reakcijos jėgos. Birželį, po kruvino susirėmimo su radika- 
lais, generolas Cavaignacas įvedė karinę diktatūrą Paryžiuje. Brita- 
nijoje Mitchelas, Meagheris ir O'Brienas buvo apkaltinti aukščiau- 
sio laipsnio tėvynės išdavimu ir ištremti į Australiją. Žlugo čartistų 
peticija. Prūsijos karalius vėl grįžo į Berlyną. Radetzky'o pergalė 
prie Custozzos liepos mėnesį davė postūmį Austrijai atsigauti, o 
spalį imperatorius Prancičkus Juozapas grįžo į Vieną. Baigiantis 
metams Austrijos kariuomenė pradėjo gesinti pasipriešinimo ži- 
dinius Italijos valstybėse ir kaupė jėgas paskutiniams puolimams 
Lombardijoje ir Vengrijoje. Prūsijos kariuomenė tą patį darė Vo- 
kietijoje, padėdama tiems kunigaikščiams, kurie nepajėgė apsiginti 
patys. Rusijos kariuomenė tvarkėsi Dunojaus kunigaikštystėse tur- 
kų labui, o Liudvikas Napoleonas, naujai išrinktas Prancūzijos res- 
publikos prezidentas, rengėsi žygiui turėdamas tikslą grąžinti po- 
piežių į Romą. Prūsijos karalius, atsisakęs „vartytis griovyje“ dėl 
Vokietijos karūnos, kurią jam pasiūlė sudrausmintas Vokietijos 
parlamentas, ir toliau nesiliovė stumti parlamento iš politinės are- 
nos. Iki 1849-ųjų vidurio viskas buvo baigta. Lenkai, kaip ir visi 
kiti, vėl nuolankiai tarnavo savo valdovams ir nelabai turėjo kuo 
pasigirti iš tų audringų metų. 

Taigi 1848 m. lenkai atsidūrė gynybos pozicijose. Dėl sunkiai 
suvokiamų priežasčių neramiausia iš visų pavergtų Europos tau- 
tų kažkaip nepajėgė iki galo įsitraukti į Tautų pavasario apeigas. 
Nors Austrijos ir Prūsijos lenkai gavo naudos iš valdžios įvykdy- 
tų socialinių ir konstitucinių reformų, tai atsitiko ne dėl jų nuo- 
pelnų. Tautiniu klausimu jokios apčiuopiamos pažangos jie nepa- 
siekė. Krokuvos ir Poznanės lenkai prarado net ir tuos tautinės 
autonomijos likučius, kuriuos turėjo ligi tolei. Rusijos lenkai tylė- 
jo. Nė per plauką nepasistūmėta į priekį siekiant suvienyti tris pa- 
dalytos valstybės dalis. Vokietijai ir Italijai 1848-ieji išties buvo vil- 
čių metai. Vengrijai jie atnešė pirmiausia sėkmę, tik vėliau nelai- 
mę. O Lenkijai iš viso to pavasario teko tik keli mažyčiai lapeliai, 
bet ir tie patys greitai nuvyto. 


ŠEŠIOLIKTAS SKYRIUS 


RĖVERIES: 
Atlydys ir Sausio sukilimas 
(1855-1864) 


Paskutinieji Nikolajaus I valdymo metai neatnešė palengvėjimo nei 
Kongresinei karalystei, nei Lietuvos lenkams. Politinis gyvenimas 
Varšuvoje ir Vilniuje buvo sustingęs į ledą. Represijų, kurių caras 
griebėsi po Lapkričio sukilimo, užteko su kaupu, kad jo valdiniai 
lenkai per 4-ojo ir 5-ojo dešimtmečio neramumus išliktų ramūs. Šiam 
tikslui jam puikiai pasitarnavo ir 1848 m. atkurtas Austrijos abso- 
liutizmas bei konservatyvios partijos įsigalėjimas Vokietijoje. 1854 m. 
kilęs Krymo karas su Britanija ir Prancūzija atgaivino viltis, jog Va- 
karų valstybės gali dar kartą susidomėti Lenkijos klausimu. Tačiau 
caras puikiai numatė tokią galimybę ir dvigubai sustiprino atsar- 
gos priemones, kad užkirstų kelią bet kokiam lenkų akibrokštui. 
Lenkų emigrantai dar kartą sujudo telkti pastangas tėvynės labui. 
Kunigaikštis Czartoryskis ėmėsi paskutinės savo gyvenime didžio- 
sios diplomatinės kampanijos. Iš pradžių atrodė, kad Palmerstono 
skepticizmas, taip aiškiai pademonstruotas Czartoryskiui 1832, 1838 
ir 1848 m., gali sumažėti; būta požymių, kad jis linkęs pritarti Na- 
poleono III užsienio reikalų ministro grafo Walewskio entuziastin- 
giems raginimams atitraukti karo veiksmus prieš Rusiją į Baltijos 
jūrą. Tačiau proga išslydo iš rankų. Siekdamos kare išlaikyti Austri- 
jos ir Prūsijos neutralitetą, Britanija su Prancūzija turėjo užmiršti 
apie lošimą Lenkijos korta. 1854 m. balandį Vienos konferencijoje 
jos atsisakė savo ankstesnių ketinimų įtraukti Lenkijos nepriklau- 
somybę į karo tikslų sąrašą. 1856 m. kovą Paryžiaus taikos konfe- 
rencijoje Rusijos ministras su pasitenkinimu pranešė, kad neišgir- 

do net paminint žodžio „Lenkija“. Tuo tarpu buvo sutelkti trys len- 
kų kariniai junginiai kovai su Rusija Balkanuose. Sadyko Pašos (Mi- 
chato Czajkowskio) kazokų legionas padėjo turkams 1854 m. at- 
siimti Bukareštą. Lenkų Rytų diviziją, vadovaujamą generolo Wia- 
dystawo Zamoyskio, rėmė Lamberto viešbutis. O 1855 m. pradžioje 
Adomas Mickevičius paliko Paryžių ir iškeliavo į paskutinę savo 
gyvenime kelionę - į Konstantinopolį - išsiaiškinti galimybių su- 
formuoti dar vieną Lenkų legioną, kuris kautųsi turkų pusėje. Išse- 
kęs ir pasiligojęs, jis mirė 1855 m. lapkričio 26 d., nespėjęs nieko 
suorganizuoti, ir buvo palaidotas krikščionių kapinėse prie Mar- 
murojūros. Paskutinė gera žinia, kuria poetas dar spėjo pasidžiaugti, 
buvo ta, kad mirė Nikolajus I.! 

Aleksandro II (1818-1881), caro išlaisvintojo, įžengimas į sostą 
turėjo didžiulę reikšmę visai imperijai. Tada ir buvo nukaltas ter- 
minas „atlydys“, kuris reiškė gyvenimo palaisvėjimą po trisdešim- 
ties metų ledinio įšalo — jo tėvo viešpatavimo. Aleksandras nebuvo 
liberalas ir griežtai priešinosi visiems separatistiniams tautiniams 
judėjimams. Tačiau žeminančiomis Krymo karo pralaimėjimo ap- 
linkybėmis jis suvokė, kad norint išvengti bendro sprogimo būtina 
padaryti šiokių tokių nuolaidų. Sankt Peterburgo vyriausybei va- 
dovavo kunigaikštis Aleksandras Gorčakovas, o vietininku Varšu- 
voje, Paskevičiaus įpėdiniu, buvo paskirtas Gorčakovo pusbrolis. 
Pirmą kartą lankydamasis Varšuvoje 1856 m., caras perspėjo len- 
kus dėl pernelyg didelių lūkesčių. „Pas de rėveries, messieurs“ (Jokių 
svajonių, ponai!) - sakė jis. Tačiau jo minties niekas nesuvokė pažo- 
džiui. Paskelbdamas amnestiją lenkams, tebesantiems Sibire nuo 
1831 m., leisdamas vėl atidaryti lenkišką Medicinos akademiją, o 
svarbiausia, pakviesdamas lenkų žemvaldžius įsitraukti į vietinius 
to meto debatus dėl valstiečių išlaisvinimo, caras, žinoma, sudarė 
įspūdį, jog pagaliau atėjo šiokių tokių permainų metas. Jis atrėžė 
colį, ojo valdiniai lenkai iškart nusprendė gauną mylią. Patvirtinus 
naują vietininką buvo atkurta susirinkimų teisė. Susikūrė nemaža 
naujų organizacijų bei institucijų, kurių tikrosios funkcijos paaiškė- 
jo vėliau. 1858 m. įsteigta Žemės ūkio draugija, turinti tikslą page- 

rinti žemės valdymą. Jai vadovavo grafas Adrzejus Zamoyskis 
(1800-1874), kurio dvarai Klemensėwe buvo pažangaus ūkininka- 
vimo pavyzdys. 1861 m. vasarį pramonininko Leopoldo Kronen- 
bergo (1812-1878) iniciatyva Varšuvoje sudaryta Miesto delegacija 
neva tam, kad perduotų įtakingiausių miesto gyventojų nuomone 
vietininkui. Po teisybei, abi šios organizacijos, prisidengusios gra- 
žiais vardais, užsiėmė aktyvia politine veikla. Žemės ūkio draugija, 
turinti 4000 narių kaime ir 77 skyrius, išsibarsčiusius po visą Lenki- 
ją ir Lietuvą, labai priminė senosios Respublikos seimą. Delegacija 
netrukus įkūrė Miesto gvardiją, pajėgią perimti policijos ir kazokų 
funkcijas. Viena iš radikalesnių visuomeninės veiklos apraiškų bu- 
vo ta, kad vėl atkuto slaptosios veiklos kuopelės. Atsirado ir lenkiš- 
kų Rusijos populistinio narodnikų judėjimo atmainų, kaip antai Jun- 
go sąjunga (Związek Trojnicki), kurią Kijeve įsteigė lenkų ir rusinų 
studentai, siekiantys evangelizuoti valstiečių mases. Kariuomenėje 
taip pat radosi karininkų disidentų, kurie pradėjo glaudžiai bend- 
radarbiauti su bendraminčiais rusų karininkais. Veikė politinių dis- 
kusijų grupės, kaip antai Edwardo Jurgenso (1827-1863) Millenerzy 
(Tūkstantininkai), kurios ėmėsi svarstyti tautinių judėjimų politinę 
strategiją. Be abejo, visa tai smarkiai pakeitė lenkų nuotaikas ir vė- 
liau buvo pavadinta „moraline revoliucija“. Buvo atvirai diskutuo- 
jama uždraustomis temomis. Iš sakyklų aidėjo kvietimai visiems 
broliškai susitaikyti. Katalikai ir žydai, lenkai ir nelenkai skelbė 
bendras tarpusavio susitaikymo deklaracijas. Sekant Kronenbergo 
pavyzdžiu ir sulaukus paskatinimo iš vyriausiojo Varšuvos rabino 
Dovo Beero Meiselso (1798-1870), tarp žydų vis labiau ryškėjo po- 
linkis asimiliuotis. Buvo akivaizdžiai matyti, kaip stipriai pašoko 
patriotizmo įkarštis. Manifestacijai surengti užtekdavo mažiausio 
preteksto. Bože cės Polskę buvo atvirai giedama gatvėse. Napoleo- 
nas bei Pranciškus Juozapas buvo sutikti didžiausiais mitingais. Bir- 
želio 11 d. generolo Sowinskio našlės laidotuvės virto milžiniška 
religine procesija; ne kitaip atsitiko ir su manitestacija, skirta trisde- 
šimtosioms Lapkričio sukilimo metinėms pažymėti. 1861 m. vasa- 
rio 27 d. nesuskaičiuojamos minios suplaukė pasveikinti metinio 

visuotinio Žemės ūkio draugijos susirinkimo. Nepraėjus nė penke- 
riems metams atlydys ėmė virsti nesulaikomu potvyniu.ž 

Kad galėtų valdyti padėtį Varšuvoje, caras kreipėsi į žmogų, ku- 
rio patarimai pastaraisiais mėnesiais būdavo primygtinai atmeta- 
mi. Grafas Aleksandras Wielopolskis, markgrafas Gonzaga-Mysz- 
kowkis (1803-1877), buvo senosios mokyklos aristokratas. Jis sude- 
rino liberalią kunigaikščio Czartoryskio politiką su vyresniojo 
seržanto temperamentu. Kartą jis yra pasakęs: „Su lenkais daug ne- 
nuveiksi, bet galima sėkmingai ką nors nuveikti jų labui“. Nepasi- 
duodantis viešosios nuomonės raginimams ir visiškai netikintis dip- 
lomatinės veiklos prasmingumu, jis buvo įsitikinęs esąs vienintelis 
visame pasaulyje žmogus, galintis savalaikėmis reformomis ir jėga 
kompensuoti savo tautiečių trūkumus. Jo tikslai buvo labai riboti. 
Kaip konstituciją jis siūlė paleisti galioti 1832 m. Organinį statutą ir 
paskirti Valstybės tarybą, kuri atliktų patariamąją funkciją. Jis siūlė 
lojalius lenkų valdininkus įdarbinti biurokratiniame aparate ir ati- 
daryti Szkola Glėwna, arba Vyriausiąją mokyklą, turinčią universi- 
teto statusą, kuri juos rengtų. Jis siūlė sudaryti komisijas žemės re- 
formos ir žydų išlaisvinimo klausimams nagrinėti. Šie pasiūlymai 
pirmąsyk buvo paskelbti 1861 m. vasarį, per krizę, po kurios Wie- 
lopolskis buvo paskirtas Švietimo ir religijos reikalų komisijos pir- 
mininku, tačiau caro pritarimo jie susilaukė tik 1862 m. Tuo tarpu 
Wielopolskis stūmėsi pirmyn. 1861 m. balandį jis tapo Teisingumo 
komisijos pirmininku, o 1862 m. birželį pagaliau ir oficialiu kara- 
lystės civilinės valdžios vadovu. Dar niekuomet vienas žmogus ne- 
buvo turėjęs tiek valdžios ir tiek įtakos karalystės reikalams. Nuo 
pat pradžių caras jam kėlė vieną sąlygą - atkurti „tvarką“ 3 

Tačiau, nepaisant Wielopolskio beatodairiško pasiryžimo, tvar- 
ką atkurti nebuvo lengva. Prievarta sukeldavo tik dar daugiau ne- 
ramumų, užuot juos numalšinusi. 1861 m. vasario 27 d., kai nuo 
policininkų kulkų žuvo penki demonstracijos dalyviai, Wielopols- 
kis smarkiai išbarė generolą Heidenreichą už beprasmį žiaurumą. 
1861 m. balandžio 8 d., kai Pilies aikštėje buvo užmušta apie šimtas 
civilių gyventojų, jis pats asmeniškai sustabdė žudynes, kai iššoko 

priešais kazokus smarkiai rizikuodamas savo gyvybe. Tačiau tam 
tikra prasme jis pats tiesiogiai buvo už visa tai atsakingas. Būtent jo 
įsakymu jėga buvo išvaikytos Žemės ūkio draugija ir Miesto dele- 
gacija, tad jam nepriderėjo garsiai skųstis, kai visuotinė protesto 
manifestacija įvarė panikos tvarką palaikantiems pareigūnams. Vie- 
tininkas Gorčakovas mirė nuo širdies smūgio. 1861 m. vasarą, slap- 
tajai veiklai ir manifestacijoms neslopstant, Wielopolskis buvo pri- 
verstas pradėti griežtesnių represijų vajų. Arkivyskupo Fijatlkows- 
kio laidotuvės tapo dingstimi dar vienai didžiulei manifestacijai, 
rizikuojančiai sukelti kruvinų represijų bangą. Spalio 14 d. buvo 
paskelbta nepaprastoji padėtis. Kazokai veržėsi į bažnyčias ir vaikė 
ten susirinkusius maldininkus. Buvo uždrausta giedoti patriotines 
giesmes, deportuoti katalikų ir žydų dvasininkai. Citadelė vos su- 
talpino tūkstančius suimtųjų. Bemaž visos naujai susikūrusios po- 
litinės grupuotės nusprendė imtis atsakomųjų veiksmų ir pradėjo 
svarstyti vieningo pasipriešinimo galimybę. Spalį radikaliai nusi- 
teikę „raudonieji“ įkūrė slaptą Miesto komitetą. Jo tikslas buvo pa- 
sirengti ginkluotai kovai už tautinę nepriklausomybę ir socialinę 
revoliuciją. Šiame etape komitetui vadovavo Apollo Korzeniows- 
kis (1820-1869), rašytojo Josepho Conrado tėvas, Ignacas Chmie- 
lenskis (1830-1870), nuožmaus terorizmo šalininkas, ir Jarostawas 
Dąbrowskis (1836-1871), kariuomenės kapitonas, neseniai perkel- 
tas iš Sankt Peterburgo. Gruodį Kronenbergo ir Zamoyskio vado- 
vaujami „baltieji“ įkūrė konkuruojantį Direktoratą. Metų pabaigo- 
je Wielopolskis gavo trumpą ir aiškų įsakymą su apsauga atvykti į 
Sankt Peterburgą pasiaiškinti carui. 

Neprilygstamoji markgrafo formuluotė buvo žaviai prieštarin- 
ga, tačiau geriau padėtį įvertinti vargu ar buvo įmanoma. Reformų 
negalima atsisakyti, jei norima išvengti visuotinio nusivylimo. Rep- 
resijų irgi negalima sumažinti, kad nekiltų naujų bruzdėjimų. Taigi 
reformos ir represijos turėjo eiti pagret. Penkis mėnesius svyraves, 
caras staiga oficialiai pritarė Wielopolskio pasiūlymams. Birželį Wie- 
lopolskis grįžo į Varšuvą ir perėmė civilinės valdžios vadovo pa- 
reigas. Pagal dekretą, buvusį paskelbtą prieš metus, lažo prievolė 

valstiečiams turėjo būti pakeista pinigine išpirka. 1862 m. derliaus 
nuėmimas centrinėje Lenkijoje buvo pirmasis, kai baudžiauninkai 
nebeprivalėjo dirbti savo ponui be atlygio. Rudenį Vyriausioji mo- 
kykla priėmė pirmuosius studentus į Medicinos, Matematikos ir 
Filosofijos fakultetus. Tuo pat metu nuvilnijo prevencinių areštų 
banga. Rugpjūtį suimtas Jarostawas Dąbrowskis ir išsiųstas į Rusiją 
teisti. Rugsėjį į Sankt Peterburgą buvo pakviestas Zamoyskis. Po 
trumpo pokalbio su carujis gavo pasą ir buvo įsodintas į laivą, plau- 
kiantį į Prancūziją. Wielopolskis užuodė sukilimo kvapą, bet nepa- 
jėgė susekti, iš kur jis sklinda. Tada nusprendė sukilimo rengėjus 
išvilkti į dienos šviesą. Tam jis pasirinko vadinamąją branka - pri- 
valomą šaukimą į kariuomene. Pritildęs karalystę su šimtatūkstan- 
tine kariuomene, jis ruošėsi į karo tarnybą pašaukti dar 30 000 jau- 
nuolių. Wielopolskis nežinojo, kas yra tikrieji sąmokslininkai, ta- 
čiau jautė, kad didžiuma fiziškai stiprių jų šalininkų kaip tik ir bus 
dabar sučiupti kaip šauktiniai. Branka buvo numatyta 1863 m. sau- 
sio 14 d. Ji tapo tiesiogine atviro konflikto priežastimi. 

Dėl aktyvios Wielopolskio veiklos ir užsitęsusios įtampos Sausio 
sukilimo pradžia buvo visai kitokia nei 1830-ųjų įvykiai. Wielopols- 
kis labai gerai žinojo, kaip viskas anuomet buvo, ir stengėsi, kad tai 
nebepasikartotų. Bet atsitiko taip, kad jis pats išprovokavo konflik- 
tą — kitokį nei tada, bet ne mažiau pavojingą. Jis žinojo, kad konspi- 
ratoriai bandys išsisukti nuo šaukimo; taip pat žinojo, kad jie nepa- 
jėgs perimti vadovavimo kariuomenei ar milicijai. Tačiau jis neįta- 
rė, jog jie jau turi visiškai parengtą politinę programą, plačiai 
veikiančią finansinę organizaciją, kuri jau pradėjo telkti lėšas, ir pog- 
rindinės valstybės kadrus. Kariniu požiūriu 1863 m. lenkų sukilė- 
liai buvo prasčiau ginkluoti nei jų 1830-1831 m. pirmtakai. Tačiau 
slaptosios veiklos bei politinės programos požiūriu jie buvo nepa- 
lyginamai profesionalesni. Tiesą sakant, „raudonieji“ iš Centrinio 
tautinio komiteto (KCN), pakeitusio Varšuvos Miesto komitetą, bu- 
vo pajėgūs išprovokuoti net patį provokatorių. Sausio pradžioje 
tūkstančiai jaunų vyrų iš Varšuvos slapčia patraukė į Kampinoso 
girią. Prasidėjus šaukimui į spąstus pakliuvo viso labo 1400 slapto- 

sios veiklos dalyvių. Po dviejų dienų visoje karalystėje vienu metu 
buvo užpultos rusų įgulos. Tai būta toli gražu ne tokio nemokšiško 
sąmokslo, kokį andai lapkričio rūke surezgė Wysockis su Zaliws- 
kiu. Jau nuo pat pradžių Wielopolskis turėjo reikalą su partizani- 
niu karu, kuriam meistriškai vadovavo nematoma ranka iš jo val- 
domos sostinės ir kuris net šešis mėnesius buvo paralyžiavęs di- 
džiausią Europos kariuomenę.“ 

Aplinkybės taip susiklostė, kad politinis sukilimo vadovybės su- 
siskaldymas buvo neišvengiamas. Nepavykus užimti Ptocko, ku- 
riame buvo numatyta įkurti sukilimo štabą, vadams teko rinktis 
viena iš dviejų: arba mėtytis po visą kraštą, arba veikti pačioje rusų 
panosėje Varšuvoje. Ryšys tarp centro ir atokesnių vietovių nebu- 
vo patvarus. Kai kurių sukilėlių būrių vadai veikė gana savarankiš- 
kai. Negalima buvo tikėtis ir griežto politinio sutarimo. Dauguma 
grupuočių ir frakcijų išlaikė savo atskirumą ir vykdė savo indivi- 
dualią politiką. „Raudonieji“ nuolatos nesutarė su „baltaisiais“, o 
abi šios pagrindinės stovyklos dar buvo susiskaldžiusios į dešiniuo- 
sius, centristus ir kairiuosius. Buvo skelbiama galybė pačių įvai- 
riausių ideologinių nuostatų. Vadovybė nuolatos kivirčijosi. Iš pra- 
džių aiškią iniciatyvą turėjo „raudonieji“. Sukilimo likimas didžia 
dalimi priklausė nuo Centrinio tautinio komiteto ir jo energingo 
jauno pirmininko, studento iš Kijevo, liaudininko Stefano Bobrows- 
kio (1840-1863). Kovo mėnesį, išsigandę, kad Mieroslawskis gali 
pelnyti visuotinį pripažinimą, „baltieji“ išsirinko savo vyriausiąjį 
vadą. Devynias dienas Marianas Langiewiczius (1827-1887), emig- 
racijoje, Cuneo akademijoje, išmankštintas karys, mėgavosi abejo- 
tinu „diktatoriaus“ titulu, kol galop buvo priverstas bėgti į Galiciją. 
Bobrowskis, iš anksto neįspėtas apie tokius ėjimus, įsižeidęs puolė 
dvikovon ir buvo nukautas. Tačiau atsižvelgdamos į slaptosios Tau- 
tinės vyriausybės kovo 21 d. keipimąsi, šios abi stovyklos pakluso 
ir sudarė nelengvą sąjungą. „Baltieji“ tvarkė politikos reikalus, o 
asmeniškai per Karolį Majewskį (1833-1897) vadovavo visam suki- 
limui. Dukart paveržti vadovavimą mėgino teroristinis „raudonų- 
jų“ sparnas. Pirmasis - gegužės mėnesio - bandymas buvo nesėk- 

mingas, antrąsyk - rugsėjį - pavyko. Dar iki pastarojo perversmo 
buvo mėginta pasikėsinti į generolą Bergą, po to, aišku, policija grie- 
bėsi atsakomųjų represijų. Galiausiai 1863 m. spalį, kai mirtys ir 
pralaimėjimai praretino sukilėlių gretas, buvo sudaryta nauja va- 
dovybė. Ji turėjo užglaistyti plyšį tarp „baltųjų“ bei „raudonųjų“ ir 
koordinuotai vadovauti kariniams sukilimo veiksmams. Politinio 
ir karo vado našta teko Romualdui Trauguttui (1826-1864) ir jis ją 
nešė, kol buvo suimtas 1864 m. naktį iš rupjūčio 10-osios į 11-ąją. 
Nepaisant politinių skirtumų, pogrindinė valstybė pasižymėjo 
pavydėtinu gyvybingumu. Ji organizavo vieną pirmųjų pasaulyje 
partizaninių karų miesto teritorijoje ir buvo pirmtakė vėlesnių pa- 
našių struktūrų, kurias lenkai įgyvendino tokiomis pat sudėtingo- 
mis sąlygomis 1905-1907 m. ir per Antrąjį pasaulinį karą. Ji veikė 
tais pačiais pagrindais kaip ir rusų valdžios institucijos, dažnai net- 
gi dubliuodama jų funkcijas. Jai vadovavo pareigūnai, išoriškai nie- 
kuo nesiskiriantys nuo paprastų miestiečių, oficialiai dirbantys ban- 
ko tarnautojais, paštininkais, prekybininkais; pogrindyje jie buvo 
Tautinės vyriausybės ministrai, sekretoriai, agentai ar kurjeriai. Šią 
vyriausybę sudarė penkios nuolatinės ministerijos, jos turėjo kiek- 
viena savo personalą, oficialų antspaudą ir kokiame nors rūsyje ar 
sandėlyje įsitaisiusį sekretoriatą. Vyriausybės didžiajame antspau- 
de buvo įrašyta: „RZĄD NARODOWY - WOLNOSC, ROWNOSC, 
NIEPODLEGLOSC“ (Tautinė vyriausybė - laisvė, lygybė, neprik- 
lausomybė). Ji turėjo gerai tvarkomą iždą, į kurį mokesčiai su- 
plaukdavo iš savanorių, o iš nesutinkančių mokėti būdavo pai- 
mami jėga; paskolų ir pinigų jai teikė verslininkai, žemvaldžiai ir 
krautuvininkai. Ji turėjo „stiletininkų“ saugumo dalinį, kuris pa- 
laikė tvarką Varšuvoje, ir žvalgybos tinklą, apraizgiusį visas civi- 
lines įstaigas bei karines priešo įgulas. Jos kurjeriai karietomis ir 
traukiniais keliavo į visus imperijos kampelius, o diplomatijos 
agentai veikė visose Europos sostinėse. Tačiau išoriškai toji vals- 
tybė neegzistavo. Naujasis karinis gubernatorius, feldmaršalas Fio- 
doras Bergas (1790-1874), perėmęs valdymą iš Wielopolskio, nau- 
jajam vietininkui didžiajam kunigaikščiui Konstantinui taip kal- 

bėjo: „Aš priėjau išvadą, kad aš pats jai nepriklausau, lygiai kaip 
ir Jūsų Imperatoriškoji Didenybė“. (Žr. 10 žem.) 

1863 m. balandį sukilimas išsiplėtė į rytus, į Rusiją. Po visas se- 
nosios Lenkijos ir Lietuvos valstybės dalis buvo išsiuntinėti emisa- 
rai. Reakcijos būta nevienodos. Ukrainoje aktyviausiai atsiliepė Mi- 
ropolis prie Slučės. Tačiau ukrainietiškai parašytos „Auksinės rai- 
dės“ skelbėjai, kviečiantys vietinius gyventojus į kovą, susilaukė 
tokio pat likimo kaip rusų narodnikai ir buvo valstiečių nužudyti. 
Baltarusijoje gana aktyviai reiškėsi Pinsko žydai ir kaimas. Lenkų 
bajoras Konstantinas Kalinauskas (Kalinowski, 1838-1864) veikė 
Gardino ir Balstogės regione, išleido sukilėlių žurnalą Mužyckaja 
Prauda (Valstiečių tiesa) ir yra laikomas vienu iš baltarusių tautinio 
judėjimo pradininkų. Lietuvoje sukilimas vienu metu buvo pasie- 
kęs tokį pat mastą kaip ir Lenkijoje. Greta „baltųjų“ vado, teisinin- 
ko iš Vilniaus Jokūbo Geištoro (Gieysztor, 1827-1897), tarp valstie- 
čių sėkmingai veikė „raudonųjų“ leitenantas Zigmantas Siera- 
kauskas (Sierakowski, 1826-1863). Radikalusis kunigas Antanas 
Mackevičius (1827-1863) kovos lauke išsilaikė iki 1863-iųjų gruo- 
džio. Didžiam rusų nusivylimui, Lietuva tuo metu aiškiai rinkosi 
Lenkijos pusę. Pirmasis Centrinio tautinio komiteto manifestas bu- 
vo adresuotas „Lenkijos, Lietuvos ir Rusios tautai“. 1863 m. vasa- 
ros įvykiai parodė jog ši „viena tauta“ buvo ne mažiau reali kaip ir 
„Viena Rusijos imperija“. 

Kariniai sukilimo veiksmai neišvengiamai buvo išskaidyti. Yra 
apskaičiuota, kad iš 200 000 lenkų, sukilusių su ginklu rankoje, mū- 
šio lauke vienu metu niekuomet nebūdavo daugiau nei 30 000. Di- 
džiuma jų buvo susimetę į pasklidus partizanų pulkus, kurių šim- 
tai veikė miškuose. Per šešiolika sukilimo mėnesių įvyko 1229 gink- 
luoti susirėmimai - 956 karalystėje, 237 Lietuvoje, kiti Baltarusijoje 
ir Ukrainoje. Dažniausiai tai būdavo „mušk ir bėk“ tipo antpuoliai 
prieš izoliuotas rusų įgulas ar staigūs susirėmimai sutelktos kariuo- 
menės sparnuose. Daugiausia tokių susirėmimų įvyko Šventojo Kry- 
žiaus kalnuose į pietus nuo Kielcų, Liublino gubernijoje, taip pat 
pasienio su Galicija ir Prūsija rajonuose. Tipiškas partizanų būrys, 

vadinamas „partia“, paprastai susiburdavo apie kokį nors vyrą, jau 
tarnavusį kariuomenėje, o šis bandydavo savanorių studentų ar vals- 
tiečių grupelei suteikti karinio būrio formą. Šiaip jie stengdavosi 
išvengti tiesioginių susidūrimų su stipresnėmis priešo pajėgomis. 
Vienintelis susirėmimas, kuris pasiekė lemiamų kautynių mastą, 
įvyko prie Matogoszcziaus, netoli Kielcų, 1863 m. vasario 24 d., kai 
Langiewiczius prieš rusų šautuvus išvedė tris tūkstančius dalgiais 
ginkluotų valstiečių ir kardais ginkluotų bajorų. Vienintelis karo 
vadas, kurio pareigas būtų buvę galima prilyginti reguliariosios ka- 
riuomenės generolo pareigoms, - pulkininkas Jozefas Hauke, pra- 
mintas „Bosaku“ (1834-1871). Jis pasirodė 1863 m. rugsėjį, vėliau 
tarnavo vadovaujamas Traugutto. 

„Mūšis“ prie Žyrzyno Šventojo Kryžiaus kalnuose, vykęs 1863 m. 
rugpjūčio 6 d., yra tipiškas daugybės kitų sukilimo mūšių pavyzdys. 
Partizanų būrys, vadovaujamas tokio Heidenreicho slapyvardžiu 
„Varnas“ ir airių savanorio O'Brieno de Lacey'o, surengė pasalą ru- 
sų kolonai nuošalioje kelio į Debliną atšakoje. Būrį sudarė septyni 
šimtai vyrų ir jam teko užduotis įveikti dvi rusų pėstininkų kuopas 
ir kazokų eskadroną. Po penkių valandų susišaudymo beveik visi 
rusai gulėjo negyvi, o „Varnas“ pasitraukė su 200 000 rublių kariuo- 
menės iždo skrynia, kurią rusų kariai kaip tik ir saugojo. Kare, kuria- 
me sukilėliams nepavyko užimti nė vieno miesto ar didesnės tvirto- 
vės, kautynės prie Žyrzyno laikomos didžiule pergales 

Sukilimo diplomatija buvo tokia pat chaotiška. 1863 m. vasarį 
Vakarų valstybės ne juokais išsigando, kai Bismarckas pasiuntė ge- 
nerolą Alvenslebeną į Sankt Peterburgą pasirašyti karinės sutarties 
dėl bendrų veiksmų. Tačiau Bismarckas buvo ganėtinai apdairus - 
jis leido carui pačiam malšinti sukilimą, tad didžiosios valstybės 
nesusidūrė su realia bendros Prūsijos ir Rusijos veiklos grėsme. Vi- 
si diplomatiniai laimėjimai tebuvo balandžio 17 d. trišalė Britani- 
jos, Prancūzijos ir Austrijos nota, kuria reiškiamas protestas dėl Vie- 
nos sutarties laužymo, ir kita, birželio 17 d., nota -ja caras ragina- 
mas padaryti nuolaidų. Po pirmosios notos caro valdžia paskelbė 
amnestiją, tačiau aiškiai nepriimtinomis sąlygomis. Antroji buvo iš- 

syk atmesta ta dingstimi, kad ir taip daug nuolaidų padaryta, o jo- 
kios naudos. Per visą tą šimtmetį, kai Lenkijos klausimas taip ir 
neįkvėpė Vakarų valstybių rimtai įsikišti, diplomatijos istorikai ne- 
atsispiria pagundai šiuos du žingsnius vertinti kaip didelės svar- 
bos įvykius. 

Sukilimas labiau veikė kitų valstybių viešąją nuomonę, o ne vy- 
riausybes. Vakarų demokratijose dar labiau sustiprėjo rusofobija, 
atsiradusi 4-ajame dešimtmetyje ir per Krymo karą. The Times pūkštė 
ir švokštė prieš Rusijos patvaldystės ydas. Užsienio koresponden- 
tai kurpė jaudinamus rašinius apie lenkų kančias. Gercenas, Marxas, 
Garibaldis plojo Lenkijos narsai. Užsieniečiai savanoriai rikiavosi 
eilėse užsirašyti į karo tarnybą Lenkijoje (nors dauguma taip ir neat- 
vyko). Garlaivio Ward Jackson nesėkmė, kai du šimtai savanorių iš 
Gravesendo kelionę užbaigė seklumoje prie Prūsijos krantų, iškal- 
bingai bylojo apie užsienio gerbėjų ribotas galimybes ir permainin- 
gus motyvus.“ Rusijoje į areną plūstelėjo nacionalistinių išpuolių ban- 
ga. Nors buvo, kad ir nedaug, lenkus palaikančių rusų ir ukrainiečių, 
didžiuma šiuos įvykius komentavusių rusų smerkė sukilimą, nes ta- 
sai diskreditavęs carą. Visi kaltinimai ir priekaištai, pasipylę ant len- 
kų galvų po 1831 m. įvykių, dabar vėl atgijo, tik dar tulžingesni. Tiut- 
čevas pakartojo, ką buvo sakęs prieš trisdešimtį metų. Dostojevskis 
atliepė Puškino mintis, tik dar mistiškesniais tonais. Gercenas, kurio 
leidžiamas žurnalas Kolokol per naktį prarado pusę skaitytojų, buvo 
priverstas pakeisti savo požiūrį. Praraja tarp Rusijos ir Lenkijos ir 
tarp Rusijos ir visos Europos dar labiau pagilėjo.? 

Valstiečių klausimas sukilimo politikoje sukosi nuo pat pradžios 
iki galo. Jis rūpėjo ir Aleksandrui; caras suprato, kad nuolaidos bū- 
tinos, todėl dėjo visas pastangas užbaigti konfliktą. Visos suintere- 
suotos grupuotės buvo priverstos viena su kita šiuo klausimu var- 
žytis. Vieniems atrodė, jog valstiečių išlaisvinimas yra principinis 
dalykas; kiti šią mintį skleidė vien tam, kad pelnytų jų paramą. Nie- 
kas neįstengė pakreipti šios bylos reikiama linkme. Statoma suma 
tolydžio augo. Kiekviena šalis kaskart valstiečiams pasiūlydavo 
daugiau nei kita. 1858 m. į lošimą įsitraukė caras ir jau pirmuoju 

savo gestu pakvietė lenkų bajorus teikti siūlymus. Į tai atsiliepda- 
ma Žemės ūkio draugija pasiūlė baudžiauninkų lažą pakeisti čin- 
ču. 1861 m. Wielopolskis valstiečius pamalonino gegužės 16 d. dek- 
retu dėl žemės, kuris laisvių davė mažiau nei caro reformos Rusijo- 
je. 1863 m. Centrinio tautinio komiteto manifeste kalbama apie 
valstiečių žemės „nuosavybę“. Galiausiai caras buvo priverstas pa- 
siūlyti dar daugiau. 1864 m. kovo 18 d. įsakas skelbė, kad valstie- 
čiai gausią teisę laisvai naudotis savo dirbama žeme, o už ją atly- 
ginti buvusiems ponams įsipareigojo valstybė. Valstiečiai skeptiš- 
kai reagavo į šiuos rėksmingus politinius ėjimus. Tiesą sakant, 
gražbyliaujantys jauni lenkų ponaičiai jiems atrodė nė kiek ne ma- 
žiau įtartini už liberalųjį carą. Nuovokesni sumetė, kad jie, šiaip ar 
taip, ir be kovos gaus tai, ko nori. Vis dėlto tokių rajonų, kuriuose 
valstiečiai laikėsi atokiai nuo sukilimo, karalystėje buvo mažiau nei 
tų, kurie sukilo. Ukrainos valstiečiai buvo aiškiai prieš sukilimą. 
Tuo metu, kai 1864 m. kovą caras paskelbė dekretą dėl žemės 
reformos, paskutinė sukilimo vadovybė dar dirbo visu pajėgumu. 
Diktatorius Romualdas Trauguttas buvo visiškai nepanašus nė į vie- 
ną iš lenkų revoliucionieriaus stereotipų. Jis buvo lieknas, nekal- 
bus, šaltas, disciplinuotas, kvalifikuotas - visų šių savybių taip trū- 
ko jo pirmtakams. Kilęs buvo iš Palenkėje gyvenusios smulkiųjų 
bajorų šeimos, o vedęs Antoniną Košciuszkėwną, 1794 m. sukilimo 
vado giminaitę. Iki 1862 m. jis tarnavo rusų kariuomenėje papulki- 
ninkiu, kariavo Vengrijoje bei Kryme. Prasidėjus sukilimui, penkis 
mėnesius niekam nežinomas jis gyveno savo dvare, kol gegužę bu- 
vo įkalbėtas imtis vadovauti 160 partizanų būriui Dziadkowickio 
miške netoli Kobryno. Liepos mėnesį jis pats vienas atvyko į Varšu- 
vą ir prasiskynė kelius į Majewskio aplinką. Nuo tada ėmė sparčiai 
kilti aukštyn. Rugpjūtį ir rugsėjį, kaip Tautinės vyriausybės atsto- 
vas, lankėsi Vakarų Europoje: Paryžiuje asmeniškai bendravo su 
Napoleonu III bei Prancūzijos užsienio reikalų ministru Drouyn de 
Lhuys'u, o Briuselyje tarėsi dėl ginklų pirkimo. Namo grįžo įsitiki- 
nes, kad Vakarų vyriausybės laiko Rusiją „kapitalistų aukso kasyk- 
la“, tad nebuvo ko nė tikėtis jų ankstyvo įsikišimo. Į Lenkiją jis pra- 

smuko turėdamas pasą išrašytą Galicijos pirklio Michato Czarniec- 
kio vardu, apsigyveno Varšuvos „Saski“ viešbutyje priešais caro 
vietininko rūmus ir „raudojųjų“ Tautinei vyriausybei ramiai pa- 
reiškė, jog ketina imtis slaptos diktatūros. Visa opozicija sudrebėjo. 
„Raudoniesiems“ teko arba pasitraukti, arba paklusti. 1863 m. spa- 
lio 17 d. Tautinė vyriausybė liovėsi veikusi. Nuo šiol Trauguttas 
pats vienas koordinavo visus reikalus ir priimdavo visus politi- 
nius sprendimus. Iš buto Smolnio gatvėje Nr. 3, kur gyveno pas 
ponią Kirkor, jis tvarkė visą korespondenciją ir asmeniškai vado- 
vavo ministerijų veiklai. Drauge su artimiausiais ir patikimiau- 
siais bendražygiais Marianu Dubieckiu, Jozefu Gatęzowskiu, vals- 
tybės sekretoriumi bei antspaudo saugotoju J. K. Janowskiu ir 
šiurkščiu, bet energingu „miesto viršininku“ Aleksandru Wasz- 
kowskiu Trauguttas vadovavo nepaprastai gabių ir pajėgių žmo- 
nių komandai. Jis išgujo iš sąjūdžio visokio plauko „savanaudiš- 
kus kurstytojus“ pagrasindamas visus nepaklusniuosius išduoti 
policijai. Trauguttas sumanė paskirti mokestį užsienyje gyvenu- 
siems lenkams ir įsteigė tautinę paskolą. Jis iš esmės reformavo 
karinę organizaciją: uždraudė savarankiškai veikiančių, atskiras 
vadovybes turinčių karinių formuočių veiklą, o jas pakeitė regu- 
liariosios kariuomenės kadrų vadovaujamais korpusais, divizijo- 
mis, pulkais ir batalionais. Trauguttas atgaivino pospolite ruszenie, 
arba levėe-en-masse, - liaudies šauktinių kariuomenės - idėją. Jis 
kvietė įgyvendinti Centrinio tautinio komiteto išleistą valstiečių 
išlaisvinimo dekretą ir paskelbė potvarkį, kad kiekviename kai- 
me turi būti išrinktas žmogus, kuris rūpintųsi reformų vykdymu. 
Jis netgi išleido dekretą dėl mirties nuosprendžio tiems žemval- 
džiams, kurie ir toliau reikalavo mokesčio mainais už lažą. Būda- 
mas atsidavęs katalikas, Trauguttas daug reikšmės skyrė tikėjimo 
reikalams, ilgai susirašinėjo su Vatikanu griežtai kritikuodamas 
neaiškią popiežiaus laikyseną rusų „barbarizmo“ atžvilgiu. Pa- 
skutiniame laiške, adresuotame savo agentui Romoje Jėzefui Or- 
dęgai, jis pranešė apie ką tik pasirašytą susitarimą su Vengrijos 
komitetu, siekiančiu panašių tikslų. 1864 m. balandžio 10 d., pir- 

mą valandą nakties, ginkluotos policijos dalinys Trauguttą užklu- 
po lovoje ir suėmė. Jis buvo uždarytas Pawiako kalėjime? 

Demaskuoti visus slaptosios vyriausybės narius pasirodė ne taip 
jau paprasta. Dalis sukilimo šalininkų sėkmingai prasiskverbė į po- 
liciją, tačiau policijai anaiptol nepavyko prasiskverbti į slaptas or- 
ganizacijas. Sukilimo vadai slėpėsi po labai patikima uždanga. Dik- 
tatoriaus pavardę žinojo mažiau nei dvidešimt žmonių. Tik šešiems 
buvo suteikta teisė lankytis jo bute. Slapyvardžių sistema veikė kaip 
barjeras pareigūnams ir jų agentams, taip pat prieš galimus infor- 
matorius. Policijai nepavyko nustatyti vyriausybės skaitmeninio šif- 
ro, paremto tam tikrais Pono Tado ir Imitatio Christi leidimais. Nepa- 
vyko jai sustabdyti ir siunčiamos korespondencijos, perduodamų 
įsakymų bei tiekiamų ginklų srauto. Vadų pasitarimai vykdavo baž- 
nyčiose dar prieš aušrą arba gatvės kavinėse. Sekretoriai rinkdavo- 
si Vyriausiosios mokyklos biologijos laboratorijoje arba bažnyčio- 
se, prisidengdami mokslinių būrelių arba mėgėjų grupių veikla. Ne- 
paprastosios padėties įvedimas jų veiklai įtakos neturėjo, o masiniai 
rudens areštai nepadėjo sučiupti svarbiausių įtariamųjų. Lūžis įvy- 
ko balandžio 8 d., kai Vyriausiosios mokyklos studentas žydas Ar- 
turas Goldmanas policijos apklausiamas sutiko kalbėti. Jo žinioje 
buvo tokia informacija: 


Kartą išgirdau, kad vieno Lietuvos sukilėlių būrio vadas Trauguttas, buvęs 
karininkas, turi atvykti į Varšuvą kaip Lvovo prekybos namų komersantas 
ir kad jis perims Tautinės vyriausybės vadovavimą [...] Anksčiau minėtasis 
Trauguttas tikrai atvyko, pasivadinęs Michatu Czarnieckiu, bet kur apsisto- 
jo, nežinau. Jis atrodo maždaug taip: vidutinio ūgio, didele galva, tamsaus 
gymio, tamsių plaukų, didelėmis juodomis žandenomis ir nedidele barzda, 
paprastai dėvi baltus akinius, kokių 33-35 metų amžiaus [...]'0 


Net ir tuomet Czarnieckis atkakliai neigė, kas iš tikro esąs. Jo kam- 
baryje nerasta jokių įkalčių. Apklausiamų kalinių parodymai buvo 
migloti ir prieštaringi. Tik tuomet, kai Trauguttą oficialiai atpažino 
vienas iš jo buvusio bataliono karių, jis ryžosi prisipažinti, bet tik 
tiek, kad sukilimą organizavo vienas, be jokių bendrininkų. Byla 
buvo nagrinėjama liepos 18 d.: 

Karo teismas surengtas Varšuvoje, Aleksandro citadelėje, išnagrinėjo kari- 

nę-teisminę bylą šių įvairaus rango asmenų: 

1) Romualdo TRAUGUTTO, suimto Michato Czarnieckio vardu, 3 pionierių 
bataliono atsargos papulkininkio, kataliko, 38 metų amžiaus, vedusio, tu- 
rinčio dvi dukteris, bajoro [...] Tautinės vyriausybės diktatoriaus [...) 

2)  Rafalo KRAJEWSKIO, 29 metų, kataliko, nevedusio, nepriklausomo ar- 
chitekto [...] Vidaus reikalų skyriaus direktoriaus [...] 

3) Jozefo TOCZYSKIO, 37 metų, kataliko, nevedusio, Vieškelių valdybos 
buhalterio, 1848 metais ištremto į Sibirą, grįžusio pagal 1857 metų ma- 
lonės teikimo manifestą [...] Iždo direktoriaus [...] 

4) Romano ŽULINSKIO, 30 metų, kataliko, nevedusio, 1-osios gimnazijos 
mokytojo (...] revoliucinio tiekimo direktoriaus [...) 

5) Jano JEZIORANSKIO, 30 metų, kataliko, vedusio, turinčio du vaikus, 
Tabako valdybos kontrolieriaus [...] užsienio ryšių komisaro [...] 

6) Tomaszo BURZYNSKIO, 29 metų, kataliko, vedusio, Varšuvos krimi- 
nalinio teismo sekretoriaus pavaduotojo [...] atstovo Ptockui ir Augus- 
tavui [-..] 

7) Mariano DUBIECKIO, 26 metų, kataliko, nevedusio, vietinės mokyk- 
los mokytojo, anksčiau ištremto iš Volynės į Viatką [-..] rusinų reikalų 
komisaro. 

8)  Tomaszo ILNICKIO, 50 metų, vedusio, bevaikio, Lenkijos banko tar- 
nautojo [...] revoliucinio Iždo vyriausiojo iždininko [...] 

9) Augusto KRĘCKIO, 21 metų, kataliko, nevedusio, Iždo praktikanto [...] 
sekretoriaus [...] 

10) Romano FRANKOWSKIO, 22 metų, kataliko, Vyriausiosios mokyklos 
studento [...] sekretoriaus [...] 

11) Gustawo PAPROCKIO, 19 metų, žydo, Vyriausiosios mokyklos stu- 
dento [-..] sekretoriaus [...] 

12) ZygmuntoSUMINSKIO, 19 metų, kataliko, Vyriausiosios mokyklos stu- 
dento [-..] sekretoriaus [...] 

13) Edwardo TRZEBIECKIO, 23 metų, kataliko, neregistruoto bajoro, Pa- 
taisos policijos teismo praktikanto [...] sekretoriaus. 

14) Kazimierzo HANUSZO, 20 metų, kataliko, archyvaro [...] sekretoriaus. 

15) Wladystawo BOGUSLAWSKIO, 25 metų, kataliko, Sankt Peterburgo 
universiteto studento [...] spaudos sekretoriaus [...] 

16) Benedykto DYBOWSKIO, 29 metų, kataliko, nevedusio, Vyriausiosios 
mokyklos dėstytojo, leidusio revoliucijos sekretoriams susitikinėti mo- 
kyklos auditorijoje [...] 

17) Jano MUKLANOWICZIAUS, 30 metų, kataliko, farmacininko [-...] lei- 
dusio į savo vaistinę pristatinėti slaptą korespondenciją [...] 

18) Helenos KIRKOR, 32 metų, bajorės, leidusios savo namuose susitikinėti 
slaptų organizacijų vadams [..] po arešto slėpusios jų dokumentus [...] 

19) Emilijos ir Barbaros GUZOWSKŲ,, 30 ir 27 metų, netekėjusių, savo bute 
priglaudusių revoliucinį tiekimo skyrių [...] dažnai keitusių adresą, kad 
suklaidintų policiją [...] 

20) Aleksandros WROBLEWSKOS, 18 metų, netekėjusios, duonos kepyk- 
los savininko dukters, kuri gaudavo ir perduodavo slaptą korespon- 
denciją [...] 

Visi šie asmenys Vietininko ir Lenkijos karalystės vyriausiojo kariuome- 
nės vado įsakymu stojo prieš teismą už ypatingą ir ryškų dalyvavimą pasta- 
rajame sukilime. 

Bylos aplinkybės atitinka šiuos straipsnius: 

Karinės disciplinos kodekso I tomo 83, 96, 175, 196, 605 straipsnius; 

Mirties ir pataisos bausmių kodekso 285, 360, 364 straipsnius; 

1863 m. gegužės 24 d. cirkuliarą karo skyrių vadams. | 

Išvada: Atsižvelgęs į visas aplinkybes, teismas laiko kaltais šiuos asmenis: 

1) TRAUGUTTĄ, už tai, kad a) revolveriu nušovė Kwiatkowskį siekda- 
mas palaikyti tvarką sukilėlių būriuose, b) vadovavo sukilėlių būriui Gardi- 
no rajone, c) išvyko iš šalies be leidimo, d) [...] nepriklausomai vadovavo 
slaptai sąjungai, žinomai Tautinės vyriausybės pavadinimu [...]; 2) 
KRAJEWSKĮ [...] 20) WROBLEWSK Ą. Visi yra slaptosios organizacijos na- 
riai [...] ir tokie būdami priklausė pagrindinei lenkų sukilimo šakai. 

Vadovaudamasis 1863 m. gegužės 23 d. cirkuliaru, teismas rekomenduoja: 

A. kaltinamuosius nuo 1) TRAUGUTTO [...] iki 15) BOGUSLAWSKIO, 
padariusius pirmojo laipsnio nusikaltimą pagal minėtąjį cirkuliarą, nubaus- 
ti mirties bausme pakariant; B. [...] iki F. likusius kaltinamuosius nubausti 
kitomis bausmėmis. 

Šis nuosprendis pateikiamas Vietininko ir Lenkijos karalystės vyriausio- 
jo kariuomenės vado maloningam patvirtinimui. 

Pirmininkas, generolas leitenentas (-) HAGMAN 


Narys, generolas majoras (-) KOZNAKOVAS 
Narys, generolas majoras (-) DOKUDOVSKIS 
Nario pavaduotojas, generolas majoras (-) OPPERMANAS 
Narys, generolas majoras (-) LEVŠYNAS 
Generalinis auditorius (-) POLTORANOVAS 


Oberauditorius (-) AFANASJEVAS.!! 

Situacija buvo gana keista. Saujelė valstybės tarnautojų, studentų ir 
dėstytojų, kuriems vadovavo vienas jaunesnysis karininkas, buvo 
deivos. Pasauliui jie buvo pristatyti kaip kriminalinių nusikaltėlių 
ir suklaidintų jaunuolių gauja. Tiems suimtiesiems, kurie atgailavo 
ir padėjo valdžiai, bylos buvo nutrauktos ir paskirtos švelnesnės 
bausmės. Ypač pasitarnavę net gavo finansinę paramą. Iš penkioli- 
kos nuteistų mirti dešimčiai nuosprendis buvo pakeistas sunkiai- 
siais darbais arba tremtimi. Visi kiti du šimtai tūkstančių sukilėlių 
tiesiog išgaravo. 

Paskutinis dramos veiksmas vyko 1864 m. rugpjūčio 5 d. Devin- 
tą valandą ryto atsivėrė Aleksandro citadelės vartai ir procesijos 
priekyje pasirodė oficialus budelis. Gretimais ant pylimo stūksojo 
didžiulės, bendros visiems kartuvės su penkiomis kilpomis. Raita 
šalmuotos žandarmerijos palyda apsupo penkis arklių traukiamus 
mėšlinus vežimus, kuriais važiavo pasmerktieji. Kiekvienas iš jų 
buvo prirakintas prie rudu gobtuvu apsigaubusio vienuolio kapu- 
cino rankos. Trauguttas, vilkintis tą pačią mėlyną milinę, su kuria 
buvo suimtas, skendėjo paskutinės savo išpažinties mintyse. Gar- 
siai perskaitomas nuosprendis. Pasmerktiesiems užrišamos akys, 
jie apvelkami drobiniais mirtininkų marškiniais ir privedami prie 
kartuvių. Pasigirsta moters balsas: „Drąsiau, broliai“. Paskui užne- 
riamos kilpos, ir vienas paskui kitą Trauguttas, Krajewskis, Toczys- 
kis, Žulinskis ir Jezioranskis pakimba kartuvėse. 


+ 31334 


Kaip ir 1831 m., rusų atpildo neteko ilgai laukti. Tik šį sykį caro 
valdžia buvo pasiryžusi ne vien sunaikinti visus praūžusio sukili- 
mo pėdsakus, bet ir užgniaužti bet kokią viešą lenkų tautiškumo 
apraišką. Dar buvo likęs vienas veikiantis partizanų būrys. Jo va- 
das kunigas Stanistawas Brzėska (1834-1865) tarnavo vyriausiuoju 
sukilėlių kapelionu. Į sąjūdį jis įsitraukė 1861 m., prieš tai atkalėjęs 
už patriotinius pamokslus. Dabar jis buvo paskutinis likęs gyvas 
štabo karininkas. Jam pavyko išsilaikyti Palenkės apylinkėse iki pat 

1864 m. galo, įkliuvo tik gruodžio mėnesį. Mirties bausmė Brzoskai 
įvykdyta Sokotowe 1865 m. gegužės 23 d. Tuo metu vyriausybės 
politika civilių gyventojų atžvilgiu buvo iki skausmo akivaizdi. Var- 
šuvoje generolas Bergas uždarinėjo visas savarankiškas Kongresi- 
nės karalystės institucijas. Per trejus buvimo vietininku metus, nuo 
1863 iki 1866 m., jis panaikino visas Wielopolskio reformas ir visas 
padarytas nuolaidas lenkų kalbos ir kultūros srityje. 1864 m.įkūrė 
Reikalų komitetą, kurio svarbiausias uždavinys buvo prižiūrėti vals- 
tiečių išlaisvinimą, tačiau labai greitai jis užsiėmė rusinimo politi- 
ka. Komiteto direktorius Nikolajus Miliutinas Sankt Peterburge bu- 
vo ėjęs valstybės sekretoriaus karalystės reikalams pareigas. Jis su- 
kūrė planą, kaip tariamai lojalius valstiečius sukiršinti su patriotiškai 
nusiteikusiais bajorais ir inteligentais. Per septynerius metus ne- 
nuilstamai rūpindamasis kiekviena smulkmena, komitetas Lenki- 
jos karalystę pavertė Rusijos provincija. Visos valdymo struktūros 
tapo pavaldžios atitinkamoms ministerijoms Sankt Peterburge, o 
jose dirbo rusų valdininkai. 1864 m. oficialiai panaikintas tiek ka- 
ralystės statusas, tiek Lenkijos vardas. Caras atsisakė savo kaip 
Lenkijos karaliaus pareigų, o Varšuva tapo Pavyslio krašto (Pri- 
vislinskij kraj) sostine. 1866 m. dešimt Lenkijos gubernijų buvo pa- 
dalyta į 85 apskritis (pavietus); didžiuma apskričių miestų prara- 
do savo municipalines teises. 1867 m. uždaryta jau antrą kartą — 
Edukacinė komisija. 1869 m. Vyriausioji mokykla pakeista nauju 
rusišku universitetu. 1871 m., kai Reikalų komitetas baigė savo 
veiklą, vienintelis dalykas, kuris dar skyrė Pavyslio kraštą nuo 
kitų Rusijos imperijos dalių, buvo Napoleono kodekso galiojimas 
civiliniuose teismuose. 

Lietuvoje nebuvo oficialių lenkiškų institucijų, kurias būtų rei- 
kėję uždrausti, todėl čia lenkams taikomos represijos įgijo kur kas 
atviresnį pobūdį. 1863 m. vasarą generolas Muravjovas „Korikas“ 
grįžo į savo prieš trisdešimtį metų pamėgtas medžioklės vietas jau 
kaip Vilniaus generalgubernatorius ir ėmė be jokio gailesčio doro- 
tis su lenkais. Prieš čia atvykdamas jis dirbo Sankt Peterburge vals- 
tybės žemių ministru ir nepritarė valstiečių išlaisvinimo politikai, 

už tai buvo politiškai pažemintas. Tad dabar liejo pyktį ant visų — 
tikrų ir įsivaizduojamų — Sausio sukilimo dalyvių. Nesitenkinda- 
mas vien persekiojimu teisinėmis priemonėmis, jis įvedė teroro re- 
žimą, kur žmonės buvo žudomi, kankinami, tremiami, kaimai nio- 
kojami, dvarai konfiskuojami visiškai nepaisant teisės ar įstatymų. 

Ir Lenkijoje, ir Lietuvoje Sausio sukilimo sukeltos represijos pali- 
ko nenykstančių randų. Iš visos lenkų kartos buvo atimta galimybė 
siekti karjeros ar tikėtis kokios nors aukštesnės vietos tarnyboje. 
Tūkstančiai lenkų vėl patraukė žiauriais keliais, vedančiais į Sibirą. 
Suvaryti į gyvulinius vežimus ar surakinti grandinėmis, jie ilgo- 
mis voromis iš lėto stūmėsi per tundrą į lagerius ar kalėjimus toli- 
miausiose imperijos dykrose. Tai buvo lenkų tautos žiedas - akty- 
viausi, narsiausi vyrai ir moterys, didžiausi visuomenės idealis- 
tai. Didžiuma jų niekuomet nebesugrįžo. Šįsyk nebuvo paskelbta 
visuotinė amnestija, net ir po dvidešimt penkerių metų. Šimtme- 
čio pabaigoje kur kas geresnėmis sąlygomis ir ne taip gausiai į 
Sibirą atkeliavę kitos kartos revoliucionieriai, socialistai ir šiaip 
visokie nuteistieji rado savo tremties vietose gyvenančias kažin kada 
deportuotų lenkų šeimas. Pats Leninas, pietų Sibire praleidęs trejus 
metus (1897-1900), vėliau prisiminė, kaip šiltai jis buvo sutiktas bu- 
vusio lenkų partizano namuose. Bet atėjo laikas ir Leniną paleido; o 
1864-1865 m. tremtinių lenkų - ne. 


+*1 123 


Kongresinės karalystės sunaikinimas leidžia pažvelgti į Rusijos po- 
litiką įdomiu lyginamuoju požiūriu. Kongresinė karalystė nebuvo 
vienintelė caro valdose, kuri turėjo savivaldą. Šia privilegija nau- 
dojosi ir Suomijos didžioji kunigaikštystė. 1809 m. atplėšta iš Šve- 
dijos, iki 1917 m. Suomija buvo valdoma kaip atskira konstitucinė 
monarchija, kurioje caras turėjo paveldimą didžiojo kunigaikščio 
titulą. Tad kyla klausimas, kodėl Suomijos didžioji kunigaikštystė 
išliko ir klestėjo, o Lenkijos karalystė buvo be paliovos skriaudžia- 
ma ir galop visai sunaikinta. Juk iš tikrųjų - jei Rusijos vyriausybė 
buvo iš principo nusistačiusi prieš visokias nepriklausomybės ir tau- 

tinės laisvės apraiškas, ji, be abejonės, būtų radusi dingstį pade- 
monstruoti savo imperinę galią ir suomiams, kaip tai padarė len- 
kams. Paprastai atsakant į šį klausimą kartais netiesiogiai, nors daž- 
niau tiesiai, išklojama, jog visas nelaimes lenkai prisišaukė patys. 
Sukurti ir stereotipai: lenkai —- maištininkai, o suomiai - linksmi, 
įstatymų paisantys piliečiai; suomiai - sąmoningi, atsakingi didžio- 
sios Rusijos šeimos nariai, lenkai - toli gražu ne. Deja, toks supap- 
rastintas atsakymas neprisikasa iki dalyko esmės. Žinoma, neuž- 
ginčysi to, jog Lenkija istorijai davė proporcingai daugiau maišti- 
ninkų, negu jos daliai būtų derėję. Tiek Lapkričio, tiek Sausio 
sukilimus įžiebė žmonės, sąmoningai siekiantys sukelti kuo dau- 
giau nemalonumų Rusijai. Panašus noras pakenkti išryškėjo dar ne 
kartą ir vėliau. Tačiau būtina susitarti dėl vieno - ar toks „chuliga- 
niškas“ lenkų elgesys kilo iš jų prigimtinės nuodėmės ir tautinio 
charakterio, ar vis dėlto taip elgtis juos vertė nepakeliamos provo- 
kacijos. Prieš darant išvadą, jog lenkų atsakomybės jausmas iš pri- 
gimties buvo silpnesnis nei suomių, būtina atkreipti dėmesį į du 
dalykus: pirma, lenkų maištininkai, šiaip ar taip, buvo visos tautos 
atstovai, antra, jiems teko tie patys išbandymai kaip ir suomiams. 
Šia prasme galima be vargo išvardyti keletą esminių skirtumų. Pir- 
miausia, Kongresinė karalystė užėmė strategiškai svarbiausią Ru- 
sijos imperijai teritoriją. Per ją ėjo sausumos tiltas, jungiantis Rusiją 
su Europa ir ypač su Vokietija; tuo tarpu Suomija tebuvo Skandina- 
vijos pakraštys, per kurį Rusija galėjo pasiekti tik Norvegijos Arktį 
ar Švedijos Laplandiją. Jau vien dėl minėtų strateginių priežasčių 
Rusijos vyriausybė buvo nusiteikusi nepalyginamai aštriau reaguoti 
į Lenkijos politinį nepaklunumą nei į kokius nors neramumus Suo- 
mijoje. Strateginiais sumetimais Lenkijoje buvo išmėtyti didžiuliai 
rusų kariuomenės telkiniai, o iš to savaime plaukė įvairiausi nesu- 
tarimai tarp kariškių ir civilių gyventojų. Antra, Kongresinės kara- 
lystės lenkai sudarė dalį tautos, kurios nariai, išblaškyti po Austri- 
ją, Prūsiją, Lietuvą, jautė bendrą tautinę tapatybę. Jie nuolatos kėlė 
nerimą Rusijos vyriausybei kaip potenciali iredentizmo grėsmė, kuri 
tegalėjo išnykti tik visoms lenkų žemėms susijungus į vieną valsty- 

be. Visai kitaip buvo Suomijos didžiojoje kunigaikštystėje. Joje 
praktiškai gyveno visa kur kas mažesnė suomių tauta, kuri žvel- 
gė į Rusiją kaip į gynėją nuo ankstesnių valdovų švedų. Trečia, 
lenkai buvo slavai. Pagal senuosius Maskvos kunigaikštystės ka- 
nonus visi slavai yra broliai, visi iš prigimties yra caro valdiniai, 
visi yra jo turtas, jo „krikščioniškosios sielos“. Suomiai, kurie nėra 
slavai, buvo laikomi užsieniečiais, gyvenančiais Rusijos globoje, 
ir kaip tokie priklausė kitai žmonių kategorijai. Rusams atrodė 
visiškai priimtina, kad suomiai, kaip ir Pabaltijo vokiečiai, gali tu- 
rėti daugiau autonomijos. Ketvirta - ir, matyt, svarbiausia - buvo 
tai, kad į lenkus žiūrėta kaip į senosios Lenkijos-Lietuvos Respub- 
likos elitą. Jie buvo gyvi palikuonys tos visuomenės, kurią anuo- 
met pavyko jėga nugalėti, tačiau jos vertybės, nepaisant nieko, iš- 
liko gajos vakarinėje ir pietinėje Rusijos dalyje. Nors slaviškos 
prigimties, lenkai buvo europiečiai, įkvėpimo savo aistroms ir ma- 
doms ieškantys Paryžiuje ir Berlyne. O visų svarbiausia, jie buvo 
individualistai, kuriems pagal bajorų demokratijos tradicijas gė- 
rio ir blogio kriterijus diktavo sąžinė. Jie buvo gyvas priekaištas 
visiems tiems mitams ir legendoms, ant kurių pagrindo iškilo Ru- 
sijos imperija. Inkorporuoti į Rusiją drauge su žydais, jie ir toliau 
gynė tebepulsuojančią demokratinę kultūrą, todėl savaime tapo 
autokratijos priešais. Dėl visų šių priežasčių caro administracijai 
lenkai niekuomet negalėjo būti tokie patys kaip suomiai. Tad tie 
lenkai, kurie įvairiu metu šokdavo propaguoti „finlandizacijos“ 
idėją, vildamiesi, jog jų santykiai su Rusija gali būti modeliuojami 
taip kaip suomių, nesuprato esminių politinių realijų. Rusai nuo 
pat pradžių kreivai žiūrėjo į Kongresinės karalystės autonomiją. 
Baimindamiesi galimų savo neryžtingumo padarinių, į kiekvie- 
ną, kad ir patį mažiausią, bruzdėjimą jie reaguodavo visai berei- 
kalingo atšiaurumo ir priešiškumo protrūkiais, taip sukdami už- 
burtą ratą, kuriame represijas keitė sukilimai, o šiuos - vėl naujos 
represijos. Būdami politinės padėties šeimininkai, rusai galėjo rink- 
tis tokius veiksmus, kokius tik norėjo. Lenkai į juos tegalėjo atsa- 
kyti tik tiek, kiek jiems buvo leista. Vadinasi, jeigu Kongresinės 


ATLYDYS IR SAUSIO SUKILIMAS 407 


karalystės maištavimai yra nesulyginami su sąlygiška Suomijos 
ramybe, paaiškinimų tam reikia ieškoti ne tik lenkų, bet ir rusų 
nusistatymuose. 

Tam kartui Lenkijos pasipriešinimas buvo palaužtas. Keturis de- 
šimtmečius Kongresinės karalystės lenkams nori nenori teko plaukti 
pasroviui kartu su visa Rusijos imperija. Mintys apie kerštą sklan- 
dė tik viešosios tautinės nuomonės paribiais. Vieša politinė mintis 
vėl ėmė ryškėti ne anksčiau kaip 1904 m. O ligi tol Lenkija dar sykį 
buvo nugrimzdusi „į bedugnę“. 


SEPTYNIOLIKTAS SKYRIUS 


REWOLUCJA: 
Revoliucija ir reakcija 
(1904-1914) 


Paskutinį dešimtmetį prieš Pirmąjį pasaulinį karą įtampa augo vi- 
soje Rytų Europoje. 1904-1905 m. Rusija įsivėlė į pirmą karinį konf- 
liktą nuo Berlyno kongreso. 1907 m. pasirašyta Anglijos ir Rusijos 
sutartis įteisino diplomatinį jėgų pasiskirstymą, kai Prancūzija, Ru- 
sija ir Didžioji Britanija atvirai stojo prieš Centrines valstybes - Vo- 
kietiją ir Austriją-Vengriją. 1908 m. Bosnijos krizė tapo ilgalaikės 
konfrontacijos pranašu — ji privedė prie 1912-1913 m. Balkanų karų 
ir 1914 m. žmogžudystės Sarajeve. Tie metai buvo politinio lojalu- 
mo išbandymas. Pakibus karo grėsmei kilo patriotinis įkarštis. Di- 
sidentai naudojosi proga reikalauti iš valdžios nuolaidų. Lojalistai 
darėsi dar lojalesni, kritikai - kritiškesni, militaristai - militaristiš- 
kesni, o lenkai dar karščiau kovojo už savo tautiškumą. Socialinių 
ir ekonominių problemų bei reikalavimų sumaištyje iš užmaršties 
vėl buvo prikeltas Lenkijos klausimas. Viskas prasidėjo 1904 m. va- 
sario 6 d., kai japonai užpuolė rusų laivyną Port Artūro uoste Man- 
džiūrijoje. 

Prasidėjus Japonijos karui, Rusijos Lenkijoje kilo jaudulio banga. 
Per pastaruosius metus besiformuojančios naujos visuomenės kla- 
sės davė postūmį rastis įvairiems politiniams dariniams, kurie da- 
bar pasirodė kaip visiškai apsiplunksnavusios partijos. Nors kons- 
titucinės politikos era oficialiai buvo paskelbta tik 1905 m. spalį, net 
kelios Lenkijos partijos nedelsė išleisti savo manifestus. Buvo ren- 
giamos konferencijos, planuojama politika, tačiau visa tai vyko už- 
sienyje. Susirinkusi Vienoje dešiniosios pakraipos Realistų partija 

kvietė sulyginti teises visose lenkiškose provincijose. Jos pasiturin- 
tys, turtingųjų sluoksniui priklausantys nariai įrengė katalikiškos 
ligoninės traukinį į jį pasiuntė į Madžiūrijos frontą. Dmowskio Tau- 
tinė sąjunga, netrukus virtusi Tautine demokratų partija, reikalavo 
sulenkinti švietimą ir valdymo sistemą. Liberali lenkų Pažangiųjų 
demokratų sąjunga, vadovaujama Aleksandro Lednickio (1866- 
1934) ir Aleksandro Šwietochowskio, stojo už tokio laipsnio Lenki- 
jos autonomiją, kuri būtų suderinama su Rusijos vientisumu. Kai- 
rėje pusėje nelegali Pilsudskio Lenkijos socialistų partija (PPS) svars- 
tė ginkluotos kovos galimybę, kaip priemonę priversti panaikinti 
šaukimą į kariuomenę ir kaip būdą ateityje įvykdyti socialinę revo- 
liuciją bei atgauti tautinę nepriklausomybę. Pirmieji jos karių bū- 
riai (bojowki) buvo suformuoti 1904 m. gegužę. Paryžiuje partijos 
atstovai aptarinėjo bendrus veiksmus su kai kuriais galimais sąjun- 
gininkais, kaip antai Rusijos eserais, Gruzijos ir Latvijos tautinin- 
kais. Mažiau įtakingos Socialdemokratų partijos (SDKPiL) vadovai 
savo planus siejo su bolševikais ir menševikais, iš kurių mokėsi. 
Eserai ir žydų Bundas savo veiklą suaktyvino vakarinėse provinci- 
jose. Blogėjanti ekonominė padėtis politiką darė karingesnę. Dėl Ja- 
ponijos karo lenkų pramonės gaminiams užsidarė Tolimųjų Rytų 
rinkos. Šimtas tūkstančių lenkų darbininkų prarado darbą, o di- 
džioji dalis tų, kurie jį dar turėjo, buvo priversti sutikti su mažesniu 
užmokesčiu. Demonstracijas ir protestus policija malšindavo vis 
žiauresnėmis priemonėmis. Rugsėjo 28 d. Balstogėje buvo apšaudy- 
ta minia ir sužeista dvidešimt žmonių. Krizė tapo ypač rimta 1904 m. 
lapkričio 13 d., kai Varšuvos Grzybowskio aikštėje kilo ginkluotas 
susirėmimas. Būrys žandarų įsiveržė į dainuojančių sekmadienio 
demonstrantų minią ketindami atimti raudoną vėliavą su užrašu: 
„PPS: Precz z wojną i caratem! Niech žyje wolny, polski lud“ (PPS: Šalin 
karą ir carizmą! Tegyvuoja laisva Lenkijos liaudis). Juos pasitiko 
šaulių būrio paleista kulkų kruša. Šeši žmonės žuvo, dešimtys buvo 
sužeista, šimtai suimta. Šis įvykis - pirmas atviras lenkų iššūkis ru- 
sų valdžiai per keturiasdešimtį metų. Iki Sankt Peterburgo Kruvi- 
nojo sekmadienio dar buvo likę du mėnesiai.! 

Apie lenkų užmojus byloja ir konkuruojančių politinių lyderių 
vizitai į Japoniją. 1904 m. pradžioje Pilsudskis buvo susitikęs su Ja- 
ponijos ambasadoriumi Londone. Liepą ir rugpjūtį per Niujorką ir 
San Franciską jis nukeliavo į Tokiją, o čia jau rado Metropolio vieš- 
butyje įsitaisiusį Dmowskį. Vieno ir kito teikiami pasiūlymai visiš- 
kai skyrėsi. Dmowskis labai stipriai priešinosi Japonijos kišimuisi į 
Lenkijos reikalus baimindamasis, kad užsienio intervencija gali pri- 
versti caro vyriausybę atsisakyti minčių apie konstitucinę reformą. 
Jis leido suprasti, kad tautiniai demokratai panaudos visas turimas 
priemones siekdami užkirsti kelią antirusiškiems neramumams Len- 
kijoje. Pilsudskis, priešingai, siekė Japonijos belaisvius lenkus ir 
Amerikos lenkus savanorius suburti į Lenkų legioną, kuriam vado- 
vautų PPS paskirti karininkai. Jis tvirtino, kad trečdalį Mandžiūri- 
joje esančios Rusijos kariuomenės sudaro lenkai ir kad jie labai no- 
rėtų dezertyruoti. „Bendras Japonijos ir Lenkijos interesas, - pareiškė 
jis, - yra susilpninti ir palaužti Rusijos galybę.“* Tačiau Japonijos 
vyriausybė nesiėmė jokių ryžtingų veiksmų. Jos kariniai atašė Lon- 
done ir Paryžiuje buvo įgalioti paremti PPS ginklais ir sprogmeni- 
mis mainais už žvalgybinę informaciją apie Rusijos kariuomenės 
išsidėstymą Lenkijoje. Rudenį abu - ir Dmowskis, ir Pilsudskis — 
grįžo į Europą ir kibo į darbą vardan dar tokios neaiškios ateities. 
Vienas ir toliau pasikliovė politiniais metodais, kitas - ginkluotu 
pasipriešinimu. Per keletą tolesnių mėnesių jie abu patyrė ir pakili- 
mo, ir nusivylimo akimirkų, tačiau nė vienas negalėjo mėgautis vi- 
siška sėkme. 

1905 m. sausio 22 (9) d. Kruvinojo sekmadienio žudynės Sankt 
Peterburge sukurstė aistras Lenkijoje, o tai išėjo į naudą ginkluotos 
kovos aktyvistams. Tiesioginė reakcija įgijo mokyklų streiko formą 
ir užtruko beveik trejus metus. Tūkstančiai mokytojų ir moksleivių 
atsiliepė į kvietimą boikotuoti pamokas, kol bus sugrąžintas moky- 
mas lenkų kalba. Rusiškas universitetas Varšuvoje liko pustuštis. 
1905 m. sausio 28 d. PPS ir SDKPIiL pakvietė į visuotinį streiką; į jį 
keturias savaites buvo įsitrauke keturi šimtai tūkstančių darbinin- 
kų. Tai buvo įžanga į tūkstančius spontaniškų streikų, kurie apėmė 

visą šalį. Per 1905-1906 m. įvyko 6991 streikas, juose dalyvavo 1,3 
milijono žmonių. Prie miestų pramonės darbininkų dėjosi žemės 
ūkio darbininkai. Po kelių apgaulingų startų pradėjo veikti PPS Ko- 
vos organizacija. Pirmosios bombos, kurias jie metė, nesprogo. Vie- 
ną iš jų pakėlė ir į kišenę įsidėjo atsitiktinai pro šalį einantis kazo- 
kas. Nepavyko ir užpulti, kaip planuota, oberpolicmeisterio Nol- 
keno ir generolo Novosilcevo Varšuvos geležinkelio stotyje. Tačiau 
kovo 21 d. Varšuvoje, Chtodna gatvėje, sprogstamasis užtaisas sėk- 
mingai sulaikė dvylika policijos patrulių. Nuo tos akimirkos tarp 
teroristų ir milžiniško policijos agentų, šnipų bei informatorių tink- 
lo įsiliepsnojo žudikiškas pogrindinis karas. Gegužės Pirmąją be- 
maž kiekviename mieste ir miestelyje vyko masiniai mitingai prieš 
valdžią. Varšuvoje buvo užmušti trisdešimt septyni žmonės, aukų 
būta Lodzėje ir Čenstakavoje. Viešoji tvarka pamažu kriko. Nedi- 
deles provokacijas žydų kvartaluose nustelbė spontaniškai įsižie- 
busi kampanija prieš kriminalinius elementus, kurie buvo įtariami 
kolaboravimu. Gegužės 24 d. šimtai metalo apdirbimo fabrikų dar- 
bininkų iš Pragos plūstelėjo per Vyslos tiltus pulti Varšuvos „rau- 
donųjų žibintų“ rajono. Viešnamiuose padarytos kratos, gaujų va- 
dai nulinčiuoti, Senamiestyje skerdyklų pameistriai, ginkluoti mė- 
sos kapojimo kirviais, sugriovė namą, kur slėpėsi 150 sutenerių. 
Būriai visokio plauko parsidavėlių ir prostitučių pasileido bėgti į 
užmiesčio miškus. Tuo laiku Varšuvos policija išdavė per keturias- 
dešimt tūkstančių pasų vykstantiems į užsienį. Birželį visų dėmesį 
prikaustė Lodzė. Atnaujintas visuotinis streikas peraugo į atvirą 
priešpriešą. Vos tik iškilo barikados, caras paskelbė karo padėtį. Tris 
dienas, birželio 22-24-ąją, generolas Shuttleworthas su visomis sa- 
vo žinioje esančiomis pajėgomis „švarino“ gatves. Per vieną savai- 
tę galvas padėjo 55 lenkai, 79 žydai ir 17 vokiečių. Iš viso Lodzėje 
nukentėjo daugiau nei tūkstantis žmonių. Liepos 21 d. Varšuva vėl 
buvo sukrėsta susidorojimo su devyniolikamečiu Stefanu Okrzeja, 
gerai žinomu PPS Kovos organizacijos nariu ir Grzybowskio aikš- 
tės mūšio didvyriu. Rugpjūtį bojėwki savo iždą papildė užpuolę ke- 
letą bankų. Rugpjūčio 15 d. policija surengė diversinį pogromą Bals- 

togėje. Įvykių sparta augo. Prie Lenkijos bruzdėjimų prisidėjo kur 
kas platesnio masto neramumai visoje Rusijoje. Fabrikuose kūrėsi 
darbininkų deputatų tarybos, maištavo kariuomenė, įsismarkavo 
valstiečiai. Rugsėjį Rusija Portsmouthe (Naujajame Hempšyre) pa- 
sirašė žeminančią sutartį su Japonija. Revoliucionieriai pakėlė gal- 
vas. Sankt Peterburge Trockis pareiškė: „Visa valdžia taryboms“ ir 
paskelbė visos Rusijos streiką. Maištas ėmė virsti revoliucija. 

Spaudžiamas karo, sukilimo ir pralaimėjimo, caras buvo privers- 
tas po truputį daryti nuolaidas. 1905 m. balandžio įsakas dėl religi- 
nės pakantos išvadavo dar likusias unitų bendruomenes nuo akty- 
vaus persekiojimo. Buvo legalizuotos profesinės sąjungos. Lenkijo- 
je į privačias mokyklas sugrąžinta lenkų kalba, bet į valstybines 
įstaigas — dar ne. Oficialiai įteisinta lenkų Mokyklų valdyba (Ma- 
cierz Szkolna). Lenkams buvo leista pirkti žemes vakarinėse provin- 
cijose. Galiausiai spalio 30 d. caro manifestu pažadėta rašytinė kons- 
titucija ir parlamentinis susirinkimas. Pagal manifestą, rinkimai į 
pirmąją Dūmą turėjo būti šaukiami 1906 m. balandį. Šitaip teroris- 
tų ir revoliucionierių veikla atvėrė kelią konstitucionalistams. Pa- 
našiai susiklostė ir Lenkijoje - Pilsudskis su PPS sukūrė situaciją, 
kurią dabar galėjo išnaudoti Dmowskis. Susilpnėjus terorui ėmė stip- 
rėti taikioji politika. 

Retrospektyviai žvelgiant, nesunku pamatyti, kad 1906 m. kons- 
titucija buvo ne kas kita kaip paprasčiausia apgaulė. Ji skelbė vi- 
suotinę rinkimų teisę kartu išlaikant nenuverstą patvaldystę. Rusi- 
ja ir toliau turėjo išlikti „viena ir nedaloma“. Carui palikta teisė tvir- 
tinti visus leidžiamus įstatymus. Ministrai palikti nepriklausomi nuo 
parlamentinės kontrolės. Dūma turėjo teisę svarstyti, bet ne reika- 
lauti. Rinkėjai buvo suskirstyti į keturias kurijas, kurios užtikrino 
išskirtinę stambiųjų žemvaldžių ir aukštų valstybės pareigūnų įta- 
ką. Naujos valstybės institucijos, maloningai įsteigtos caro paliepi- 
mu, lygiai taip pat galėjo būti ir uždarytos. Tie apžvalgininkai, ku- 
rie tikėjosi, jog reforma gali pasėti vėliau išdygsiančio liberalizmo 
sėklą, netrukus skaudžiai nusivylė. Dūma nieko nenuveikė nei li- 
beralizavimo, nei regioninės autonomijos įtvirtinimo kryptimi. Ji 

tebuvo tik uždanga, už kurios po sukrėtimų stiprėjo patvaldystė. 
1906-1907 m. konstituciniai manevrai vyko teroro aktų, policijos rei- 
dų, lokautų ir represijų fone. Streikininkai buvo negailestingai mari- 
nami badu ir verčiami pasiduoti. Nuo 1906 m. gruodžio 29 d. visi 
Lodzės fabrikai uždaryti neribotam laikui, kol visi iki vieno darbi- 
ninkai sutiks su darbdavių sąlygomis. Tūkstančiai žmonių buvo pri- 
versti išvykti į kaimus, iš kurių jie kilę. Šimtai areštuota. Oficialus 
Lodzės miesto budelis Ryszardas Fremelis, PPS nužudyto ochranos 
agento brolis, asmeniškai vadovavo vykdant nuosprendį 104 kali- 
niams. Bojowkų veiksmai darėsi vis desperatiškesni. Vienu metu — 
1906 m. rugpjūčio 15 d., „kruvinąjį trečiadienį “,- užpulta šimtas objek- 
tų; nesėkmingos pastangos susidoroti su gubernatoriumi Georgijumi 
Skalonu rugpjūčio 18 d., antpuoliai Rogowe 1906 m. lapkričio 8 d. ir 
Bezdonyse prie Vilniaus 1908 m. rugsėjo 26 d.- visa tai jau nebegalė- 
jo paslėpti fakto, kad reikalai krypo jiems nepalankia kryptimi 
Dūmoje lenkams jau nuo pat pradžių praktiškai atstovavo tik 
tautiniai demokratai. Kairiosios pakraipos partijos rinkimus boiko- 
tavo; dešiniosios pakraipos realistai ir pažangieji rinkimus smar- 
kiai pralaimėjo. Pirmojoje Dūmoje lenkų grupę sudarė 32 tautiniai 
demokratai iš Pavyslio provincijų, be to, dar 23 nariai, išrinkti Lie- 
tuvoje, Baltarusijoje ir Ukrainoje. Jie laikėsi greta kadetų ir atsisakė 
dėtis prie aktyvios opozicijos. Antrojoje Dūmoje, sušauktoje 1906 m. 
spalį, lenkų atstovų sumažėjo iki 46, o jiems vadovavo pats Dmows- 
kis. Projektas dėl Lenkijos autonomijos, pateiktas 1907 m., buvo vie- 
nas iš daugelio nukrypimų, kurie supykdė carą ir jis Dūmą palei- 
do. Trečioji Dūma susirinko kiek vėliau tais pačiais metais, gaubia- 
ma reakcijos šešėlio. Naujasis ministras pirmininkas Piotras 
Stolypinas puikiai suderino sugebėjimą vykdyti administracines re- 
formas su kietos rankos politika disidentų atžvilgiu. Jis savavališ- 
kai pakeitė balsavimo teisę mažumų nenaudai ir smarkiai puolė 
separatistus už nelojalumą. Jungtinę lenkų, lietuvių ir baltarusių 
grupę sudarė tik 11 narių. Dmowskis buvo priverstas permąstyti 
savo strategiją. Jis parėmė Anglijos ir Rusijos susitarimą ir pradėjo 
„neoslavų“ politikos kursą, kuriame turėjo atsispindėti bendri len- 

kų ir rusų interesai būsimoje kovoje su Vokietija. Tačiau jo skubiai 
sukurti planai nuolatos sužlugdavo. Dmowskio tonas pastebimai 
aštrėjo. Jo pralaimėjimą 1912 m. rinkimuose į ketvirtąją Dūmą nu- 
lėmė žydai ir socialistai Varšuvos rinkimų apygardoje. Taip žlugo 
programa, kurioje pamėginta kraštutinę nacionalistinę retoriką jung- 
ti su taktika, kuri nė kiek nepadėjo pasistūmėti link autonomijos. 
Dar gerokai iki ketvirtosios Dūmos paleidimo ir karo pradžios 
Dmowskio taikioji politika užsitraukė nepasitikėjimą, beje, lygiai 
kaip ir Pilsudskio revoliucinė politika.* 

Krizės laikotarpiu visas lenkų tautinio judėjimo grupuotes kama- 
vo vidiniai prieštaravimai ir skaldymaisi. Bemaž visose vietovėse, 
kur tik tautiniai demokratai pelnydavo lenkų liaudies paramą, kil- 
davo kitataučių nepasitenkinimas. Tautinė darbininkų sąjunga (NZR) 
turėjo įtakos trečdaliui darbininkų klasės. Jos vadai PPS pavyzdžiu 
irgi kūrė bojowkas ir naudojosi jomis siekdami sumenkinti kairiųjų 
partijų įtaką fabrikuose ir sąjungose. Lodzėje tautinių demokratų Ga- 
zeta Polska atvirai reikalavo imtis jėgos, kad būtų numalšinta „socia- 
listų anarchija“. Dmowskio priešininkai manė jį esant su caro vyriau- 
sybe susitarusį, kad Lenkija ateity gaus autonomiją, jeigu dabar en- 
dekai padės valdžiai slopinti PPS. Per savaitę būdavo įvykdoma nuo 
keturiasdešimties iki penkiasdešimties sektantiškų politinių žmog- 
žudysčių. Tautiniai demokratai ypač pasidarbavo, kad kiltų nauja 
priešiškumo tarp lenkų ir žydų banga. Tulžingas Dmowskio nepa- 
kantumas iškilo į paviršių. Socialistams beliko desperatiškai raginti 
tautines bendruomenes puoselėti brolybės jausmus: 


Draugai! 

Darbininkų sąmoningumas ir solidarumas, nekreipiant dėmesio į juos ski- 
riančias ribas ar kilmės bei religijos skirtumus, yra pati geriausia priemonė, 
užtikrinanti mūsų reikalo pergalę ir darbo masių išlaisvinimą iš visokios 
prievartos. 

Caro vyriausybė tai puikiai supranta, todėl stengiasi išsklaidyti mūsų vie- 
nybę skatindama rasinę ir religinę neapykantą. Kai tik jai tai pavyksta, kaip 
kad Kišiniove ar Baku, kur krikščionys puolė žydus, o totoriai žudė armė- 
nus, ji džiūgauja mėgaudamasi kraujo skoniu ir jaučiasi galingesnė [...] Šios 

baisios taktikos jau nuo seno griebiamasi ir Lenkijoje. Tačiau mūsų proletaria- 
tas yra per daug patyręs, kad užkibtų ant tos meškerės, ir pakankamai stiprus 
užkirsti kelią pogromams prieš įvairias mūsų visuomenės grupes. 

Deja, ne tik valdžiai patinka kurstyti rasinę ir religinę neapykantą, to trokš- 
ta ir visi tie, kuriems lyg krislas akyje yra mūsų solidarumas ir klasių kova 
[...] Neapykantą žydams skleidžia ir kunigai, tėvai jėzuitai, ir tautiniai de- 
mokratai. Kad jie pyksta ant žydų, yra visiškai suprantama, nes žydai daly- 
vauja visuose revoliuciniuose judėjimuose. Tačiau kokie naivūs ir kvaili mūsų 
priešai yra manydami, kad ir mes už tai galime ant žydų pykti! [...] Žydų 
kraujas, susimaišęs drauge su lenkų ir vokiečių krauju ir nutekėjęs Lodzės 
gatvėmis į vandens nutekamuosius griovius, virto cementu, kuris dar stip- 
riau sujungė į vieną galingą visumą įvairiausius mūsų proletariato elemen- 
tus [...] Kovotojų gretose mes neatpažįstame nei žydų, nei vokiečių, nei ru- 
sų, bet matome tik darbininkus, bandančius susidoroti su carizmo pabaisa 
dėl laisvės ir žmonių laimės. 

Tegyvuoja tarptautinis darbininkų solidarumas! Gėda tamsioms reakci- 
jos jėgoms! Vienybe įveiksime carizmą! 


Lodzė, 1905 metų liepa Lodzės darbininkų komitetas 
Lenkijos socialistų partija (PPS)? 


Socialistams užteko ir savų rūpesčių. „Jaunimas“ iš PPS vadovybės 
reikalavo aktyvinti teroristinę veiklą, nesiklausydamas apdairesnių 
„Vyresniųjų“ patarimų. Kairieji stojo už socialinę revoliuciją tauti- 
nės nepriklausomybės sąskaita. 1906 m. Lvove vykusiame VIII PPS 
suvažiavime dar pavyko pasiekti šiokį tokį kompromisą. Tačiau IX 
suvažiavime, vykusiame lapkritį Vienoje, keliai iš esmės išsiskyrė. 
PPS kairieji (Lewica), vadovaujami Felikso Kono ir Henryko Walec- 
kio, atskilo iškart, vos tik pasukę link SDKPIL, o galiausiai ir link 
komunizmo. PPS revoliucionieriai (Rewolucja), vadovaujami 
Pilsudskio, toliau kontroliavo Kovos organizaciją ir patraukė ta 
kryptimi, kur švietė nacionalizmas, o ne socializmas. Abiem frakci- 
joms buvo lemta suskilti dar smulkiau. Apie 1908-uosius Pilsuds- 
kis jau buvo su PPS nutraukęs visus draugiškus ryšius ir su arti- 
miausiais bendražygiais išvyko į Galiciją organizuoti reguliariosios 
kariuomenės. 1911-1914 m. PPS revoliucinė frakcija pasidalijo į dvi 
dalis - „naująją PPS“ ir Felikso Perlo bei Tomaszo Arciszewskio 

PPS (Opozycja). Toks spartus PPS skaidymasis atspindėjo brolžu- 
diškas tendencijas, būdingas visam Lenkijos tautiniam judėjimui.“ 

Įvykiai Rusijos Lenkijoje neišvengiamai turėjo įtakos ir kitoms pa- 
dalytos Lenkijos dalims. Dūmos laikotarpis sutapo su visuotinės rin- 
kimų teisės įvedimu Austrijoje. Galicijoje, kaip ir Rusijoje, nuožmėjo 
Dmowskio įkvėptų tautininkų išpuoliai prieš ukrainiečius ir žydus. 
Jų atviros patyčios iš gubernatoriaus Bobrzynskio didžia dalimi pa- 
aiškina, kodėl šis buvo linkęs užsimerkti ir nematyti Pilsudskio pa- 
ramilitaristinės veiklos. Prūsijoje daugeliui lenkų patiko Dmowskio 
kaltinimai Vokietijai. 1906-1907 m. mokyklų streikus tiesiogiai įkvė- 
pė Rusijos precedentas. Visose trijose padalytos Lenkijos dalyse tau- 
tos pulsas buvo aiškiai pagreitėjęs. Karštligišką būseną galėjo sukelti 
ir pernelyg didelė vidinė įtampa, kuri tikrai neišėjo į naudą tautinės 
valstybės kūrimo politikai. 

1904-1908 m. krizė buvo tas laikotarpis, kai lenkų visuomenei 
organiškai pavyko priartėti prie pat revoliucijos slenksčio. Vėliau, 
1917-1918 m., nuo Rusijos revoliucijos poveikio lenkų žemes sau- 
gojo vokiečių okupacija. Per Antrąjį pasaulinį karą revoliucines so- 
cialines permainas vykdė užsienio priešai, o ne vietinės jėgos. Ta- 
čiau tuomet, po 1908-ųjų, reakcinė politika skynėsi sau kelią bemaž 
visose gyvenimo srityse. Pasikėsinimas į Stolypiną 1911 m. sustab- 
dė visas reformas. Buvo paleista lenkų Mokyklų valdyba. Žemėtijų 
(zemstvų) diegimas vakarinėse provincijose sutriko kilus nesutari- 
mams tarp valstiečių ir žemvaldžių. Municipalinę reformą mies- 
tuose sutrukdė lenkų ir žydų priešprieša. 1912 m. nacionalizavus 
Varšuvos-Vienos geležinkelį be darbo liko tūkstančiai lenkų. Chet- 
mo apskrities priskyrimas prie Kijevo gubernijos aiškiai turėjo pa- 
lengvinti rusinimo politiką ir paruošti dirvą didelio masto pakarto- 
tinam unitų atvertimui. Vis labiau augančios įtampos tarptautinėje 
arenoje visai nesunkiai būtų pavykę sukelti Vokietijos invazijos bai- 
mę. Kai 1914 m. rugpjūčio 3 d. buvo paskelbtas karas ir pirmasis 
kazokų pulkas pakeliui į frontą pralėkė per Varšuvą, išėję į gatves 
lenkai juos džiaugsmingai sveikino. 

AŠTUONIOLIKTAS SKYRIUS 


FENIKS: 
Lenkijos valstybės atgimimas 
(1914-1918) 


Pirmojo pasaulinio karo priežastys neturėjo nieko bendra su Lenki- 
jos reikalais. Jis kilo dėl Vokietijos konkuravimo su Prancūzija, Bri- 
tanija ir Rusija bei dėl Austrijos problemų su Serbija. Tačiau karo 
veiksmų pradžia 1914 m. rugpjūtį automatiškai įkvėpė gyvybės ir 
Lenkijos klausimui. Nuo 1762 m. Berlynas nebuvo kariavęs su Sankt 
Peterburgu. Lenkiją pasidalijusių valstybių solidarumas, veik ne- 
pajudinamas per visą XIX šimtmetį, galop buvo palaužtas. Pirmą- 
syk po Napoleono epochos lenkų žemės vėl virto tarptautine mū- 
šių arena. Silezijoje ir Galicijoje, o vėliau Baltarusijoje ir Polesėje Rytų 
frontas privertė lenkų tautą atsidurti konflikto ir visų to meto idėjų 
ir baisumų sūkuryje. Pirmąsyk istorijoje visos trys imperijos turėjo 
skelbti visuotinę mobilizaciją. Civiliams gyventojams buvo keliami 
ligi tol negirdėti reikalavimai - tai buvo didžiausias jų lojalumo iš- 
bandymas. Lenkų žemės nebuvo vien karinių operacijų teatro sce- 
na. Jos tapo arena, kurioje Rusija ir Centrinės valstybės buvo pri- 
verstos rungtis už savo valdinių lenkų protą ir kūną.! (Žr. 11 žem.) 

Kai greitos karo baigmės perspektyvos nutolo, kiekviena konku- 
rentė jautėsi privalanti įveikti savo priešininkes pažadų dosnumu, 
šitaip vildamasi laimėti lenkų paramą. 1914-1916 m. caras, kaizeris 
ir imperatorius-karalius vienas per kitą siūlė jiems vis didesnio mas- 
to autonomiją. 1917 m. Jungtinių Valstijų prezidentas, Petrogrado 
Laikinoji vyriausybė ir netgi bolševikų vadas skelbėsi pritarią Len- 
kijos nepriklausomybei. 1918 m. jais pasekė Prancūzija, Italija, Ja- 
ponija ir galop Didžioji Britanija. Didžiuma jų pareiškimų labiau 

priminė pamaldžius kreipimusis, nes niekas iš jų autorių neturėjo 
jokių priemonių tatai įgyvendinti. Vieninteliai vokiečiai galėjo sa- 
vo žodžius paversti darbais, bet ir jiems ne visai pavyko.2 

Tačiau nepriklausomybės dvasia, kartą prikelta, jau nebegalėjo būti 
numarinta. Per ketverius karo metus politinė atmosfera pasikeitė. Pa- 
starųjų dešimtmečių nusivylimą, su kuriuo žmonės jau buvo susigy- 
venę, pamažėl pradėjo keisti dar miglotas, bet karštas laukimas. Len- 
kai nerimo - optimistus užvaldė pakili nuotaika žvelgiant į viliojan- 
čią perspektyvą, kuri vėrėsi keičiantis karo eigai. Pesimistai gūžėsi iš 
baimės nujausdami neišvengiamas brolžudiškas skerdynes. Visų vals- 
tybių kariuomenėse tarnavo dešimtys tūkstančių lenkų jaunuolių. Su- 
siklosčius tokiai padėčiai, Edwardas Stonskis 1914 m. rugsėjį parašė, 
ko gero, labiausiai žinomą karo metų eilėraštį: 


Atskyrė mus, broli, 

Piktas likimas ir saugo sargyba - 
Priešininkų tranšėjose sėdėdami 
Žiūrime mirčiai į veidą. 

Apkasuose, pripildytuose dejonių, 
Klausydami, kaip griaudžia kanonada, 
Stovime vienas priešais kitą... — 

Aš - tavo priešas, tu - mano. 


O kai mane iš tolo pamatysi, 
Iš karto imkis darbo 

Ir į mano lenkišką širdį 
Paleisk maskvietišką kulką. 


Dabar aiškiai regiu tai, 

Kas naktį man sapnuojasi, 

Kad TA, KURI NEŽUVO, 

išaugs iš mūsų kraujo. 
Visur, kur tik buvo įmanoma politinė veikla, lenkų organizacijos dy- 
go lyg iš niekur. Konferencijoje, vykusioje 1914 m. rugpjūčio 16 d. 


Krokuvoje, buvo įkurtas Aukščiausiasis tautinis komitetas (NKN), 
kuris išsikėlė uždavinį suvienyti visus lenkų nepriklausomybės są- 

jūdžius Austrijos globoje.* Jo pirmasis pirmininkas buvo profeso- 
rius Juliuszas Leo (1862-1918), ilgametis Krokuvos meras. Karo sky- 
riui vadovavo Wladystawas Sikorskis (1881-1943). Komitetą parė- 
mė visi žymiausi Galicijos partijų vadai ir veikė jis trejus metus. 
Palaikė ryšius su Pilsudskio Lenkijos tautine organizacija (PON), 
politiniu Legionų sparnu, tačiau ne viskas lengvai klojosi. 1914 m. 
rugsėjo 10 d. Varšuvoje tautiniai demokratai įkūrė Centrinį piliečių 
komitetą (CKO), kuris oficialiai turėjo teikti socialinę pagalbą karo 
aukoms, o iš tikrųjų rėmė Dmowskio Lenkijos tautinį komitetą 
(KNP), vis dar ištikimą savo tikslui gauti autonomiją Rusijos globo- 
je. Netrukus, 1915 m., KNP persikėlė į Petrogradą, o vėliau į Lozaną 
Šveicarijoje? Londone buvo įkurtas Lenkų informacijos komitetas 
(PKI) pagelbėti lenkams, kuriuos palietė įstatymas dėl privalomos 
užsieniečių registracijos, ir kelti viešumon lenkų reikalą. Komitetą 
globojo britas R. W. Setonas-Watsonas, garsus Rytų Europos tauti- 
nių sąjūdžių rėmėjas, o vienas iš jo energingiausių narių buvo Au- 
gustas Zaleskis.“ Šveicarijoje, Vevey mieste pianistas I. J. Paderews- 
kis įsteigė Lenkijos centrinę agentūrą (CAP). Jos centrai Britanijoje 
ir Šveicarijoje bendromis jėgomis organizavo pagalbą karo nunio- 
kotoms Lenkijos sritims. CAP atidarė filialus Londone, Paryžiuje, 
Romoje ir Vašingtone, kuriems buvo lemta patekti Dmowskio KNP 
įtakon. To meto lenkų politikoje išryškėjo dvi pagrindinės pakrai- 
pos - vadinamieji „aktyvieji“, kviečiantys kuo aktyviau įsitraukti į 
kovą su Rusija Centrinių valstybių pusėje, ir vadinamieji „pasyvie- 
ji“, kurie savo viltis dėjo į Rusiją, o vėliau - į Vakarų sąjungininkus. 

Sparčiai augo ir lenkų karinių formuočių skaičius. 1914 m. rugpjū- 
čio 16 d. Pilsudskis prijungė savo šaulius prie kitų tos pačios orien- 
tacijos pusiau karinių grupuočių ir suformavo Lenkų legionus? Jis 
pats ėmėsi vadovauti Pirmajai brigadai, iš čia ir jo garsioji pravardė 
Komendantas, iš čia ir legionų maršo daina My, pierwsza brygada. 
Antrajai brigadai vadovavo pulkininkas Kūttneris, o nuo 1916 m. 
liepos - pulkininkas Jozefas Halleris (1873-1960). Trečiosios briga- 
dos, suformuotos 1916 m., vadas buvo pulkininkas Stanistawas 
Szeptyckis (1867-1950), o vėliau - B. Roja (1879-1940). Po pirmo 

savarankiško, tačiau nesėkmingo žygio 1914 m. rugpjūtį legionai 
tapo pavaldūs Austrijos karo vadams. Su legionais susijęs ir eliti- 
nės, Pilsudskio vadovaujamos Lenkijos karinės organizacijos (POW) 
įkūrimas. Šio konspiracinio organo uždavinys buvo užsiimti diver- 
sine ir žvalgybine veikla. Organizacija nepaliovė veikusi net ir tuo- 
met, kai legionai buvo išformuoti.* Rusų pusėje tautiniai demok- 
ratai iš savanorių surinko Putawų legioną, kuris turėjo tapti ats- 
vara Pilsudskio įtakai. Dar vėliau vokiečiai suformavo Polnische 
Wehrmacht - papildomą karinį junginį, kad galėtų iš Rusijos atim- 
tose lenkų žemėse palikti savo įgulas. Rusai savo kariuomenės su- 
dėtyje įkūrė lenkų Šaulių brigadą; prancūzai iš karo belaisvių su- 
darė Lenkų armiją; amerikiečiai ir kanadiečiai irgi prisidėjo prie 
lenkiškų dalinių kūrimo, užsirašydami į juos vienoje ar kitoje An- 
tantės kariuomenėje.? 

1916 m. kariaujančiose kariuomenėse tarnavo net 1,9 milijono len- 
kų. Iš jų 4 procentus sudarė Pavyslio krašto gyventojai; 14,8 pro- 
cento - Prūsijos lenkai; 16,3 procento - Galicijos lenkai. Daugiau nei 
milijonas per karą vienaip ar kitaip nukentėjo, iš jų 450 000 žuvo.!? 

Pilsudskis savo veiksmus Rytų fronte pradėjo anksčiau, nei ku- 
ri nors profesionali kariuomenė buvo pajudėjusi iš vietos. Atsi- 
liepdama į fiktyvios Tautinės vyriausybės proklamaciją, šaulių gru- 
pė 1914 m. rugpjūčio 6 d. iš Galicijos perėjo Rusijos sieną ir nužy- 
giavo Kielcų kryptimi. Reginys buvo nepakartojamas. Ant galvų 
kavaleristai nešėsi balnus, žirgų tikėdamiesi pasigrobti iš priešo. 
Kielcų apylinkėse juos gėlių puokštėmis sveikino jų pačių mote- 
rys. Miesto gyventojai, baimindamiesi rusų keršto, sėdėjo užsida- 
re namuose. Po nedidelio susirėmimo gatvėje su rusų patruliu „ar- 
mija išvaduotoja“ pasuko atgal. Nepraėjus nė dviem savaitėms, 
jie vėl buvo Galicijoje. Šis fiasko įtikino Pilsudskį, jog reikia pa- 
klusti Austrijos įsakymams ir kariavimą kol kas palikti reguliaria- 
jai kariuomenei."! 

Rusai puolimą į rytus planavo dviem kryptimis - į Rytų Prūsiją 
ir Galiciją. Šiam tikslui vyriausiasis vadas didysis kunigaikštis Ni- 
kolajus kreipėsi į lenkų tautą tokio turinio manifestu: 

Lenkai! 
Išmušė valanda, kai gali išsipildyti Jūsų tėvų ir senelių svajonės. 

Prieš pusantro šimtmečio gyvas Lenkijos kūnas buvo sudraskytas į gaba- 
lus, bet josios dvasia nemirė. Ji gyveno viltimi, jog ateis valanda, kai lenkų 
tauta prisikels iš numirusių ir broliškai susijungs su Didžiąja Rusija. 

Rusų kariuomenė neša Jums palaimingą žinią apie šį susijungimą. Tegul 
išnyksta sienos, skaldančios lenkų tautą. 

Tegul lenkų tauta susijungia į vieną kūną po Rusijos imperatoriaus skept- 
ru. Po šiuo skeptru atgims Lenkija, laisva su savo tikėjimu, kalba ir savivalda. 

Rusija iš Jūsų tikisi tik vieno: tokios pačios pagarbos toms tautoms, su 
kuriomis Jus susiejo istorija. 

Atvira širdimi, broliškai ištiesta ranka žengia Didžioji Rusija susitikti su 
Jumis. Ji tvirtai tiki, jog dar nesurūdijo kardas, kuris nugalėjo bendrą priešą 
Zalgirio lauke. 

Nuo Ramiojo vandenyno krantų iki Šiaurės jūrų išsidriekę Rusijos karių 
pulkai. Jums brėkšta naujo gyvenimo aušra. 

Tegu toji aušra nušviečia Kryžiaus vėliavą, tautų kančios ir prisikėlimo 
simbolį. 

Vyriausiasis vadas, 
Generolas adjutantas 
Nikolajus ! 


Liguistai religingas manifesto tonas neįtikinamai skambėjo iš Ro- 
manovų dinastijos atstovo lūpų - juk kaip tik jo pirmtakai buvo 
atsakingi už politinius ir religinius lenkų persekiojimus praeityje. 
Nors parašytas lenkų, o ne rusų kalba, jis prarado bet kokią pras- 
mę, kai buvo išspausdintas plakatuose su aukštyn kojom apversta 
Lenkijos vėliava. Tas pat ištiko ir daugelį kitų panašių manifestų, 
kuriuos per karą skelbė tai viena, tai kita pusė. 

Pietuose, kariaujant su Austrija, rusams šypsojosi laimė. Iki Ka- 
lėdų kazokai pasiekė Wieliczką, iš kur jau matėsi Krokuva. Tačiau 
šiaurėje jie gavo atkirtį. Įviliojęs besiartinančias ordas į Mozūrijos 
ežeryno miškus ir atokius užkampius, Hindenburgas įsigudrino ap- 
supti ir sumušti dvi Rusijos armijas. Šią puikią pergalę, po kurios į 
nelaisvę paimta bemaž du milijonai rusų, vokiečiai pavadino neto- 
liese esančio Tannenbergo miesto vardu. Taip teutonai tarėsi atsi- 

keršiję už Kryžiuočių ordino pralaimėjimą, patirtą prieš 504 metus 
prie netoliese esančio Žalgirio. 

Vokietijos kontrpuolimas prasidėjo 1915 m. rugpjūtį ir tesėsi visus 
metus. Po pirmojo prasiveržimo prie Gorlicų Galicijoje, vermachtas 
nesustabdomai žygiavo į rytus. Rugpjūčio 5 d. jie įžengė į Varšuvą, 
rugpjūčio 25 d. - į Brestą, rugsėjo 18 d. - į Vilnių. 1916 m. Mackense- 
nas perėjo Karpatų kalnus ir užėmė Rumuniją. Šių laimėtų teritorijų 
vokiečiai neprarado iki karo pabaigos. Išskyrus Polesę ir Rytų Galici- 
ją, kurios 1916 m. tapo Brusilovo puolimo arena, vokiečių ir austrų 
viešpatavimui lenkų žemėse per visą tą laiką niekas nesipriešino. 
1917 m. vermachtas įsiveržė į Baltijos kraštus, Baltarusiją ir Ukrainą. 
1918 m. pradžioje grėsmė pakibo virš pačios Maskvos. 

Politinius reikalus vokiečiai apdairiai atidėjo vėlesniam laikui, 
kai nusistovės karinė padėtis." Iš pradžių užkariautose teritorijose 
valdžią perėmė kariškiai. Buvo nustatyta vokiečių okupacinė zona, 
kurią valdė rezidentas Varšuvoje, generalgubernatorius Hansas von 
Beseleris (1850-1921). Austrų okupacinės zonos centras buvo Liub- 
linas. Už Bugo įkurta Oberkommando-Ost su vyriausiuju štabu Vil- 
niuje. Politiniai debatai truko bemaž dvejus metus. Vokiečių vadai 
nebuvo pasirengę naujai įvykių eigai. „Mes neketinome atnaujinti 
Lenkijos klausimo, - pareiškė kancleris Bethmannas-Hollwegas Rei- 
chstage, - tai nulėmė mūšiai.“ Viename iš projektų siūlyta nustatyti 
nuolatinę buferinę zoną (Grenzstreife), iš kurios į Rusiją būtų depor- 
tuota 16 milijonų lenkų, ojoje įsikurtų patikimi vokiečiai. Kitą idėją 
iškėlė Frederickas Naumannas - jis siūlė formalią Austrijos-Vengri- 
jos ir Vokietijos sąjungą. Šioje Mitteleuropoje Lenkija gautų tenkintis 
autonomija Vokietijos globoje. Austrai pasipiktino. 1916 m. rugpjū- 
tį Vokietija pareiškė ketinanti atgaivinti nebeegzistuojančią Kong- 
resinę karalystę, ir rudenį Pszczynoje (Pless), Silezijoje, kaizeris sa- 
vo planus apsvarstė su Pranciškum Juozapu. Pagal „Dviejų impe- 
ratorių deklaraciją“, paskelbtą lapkričio 5 d., Lenkija turėtų tapti 
„nepriklausoma“, tik nebuvo aiškiai apibrėžtos jos teritorinės ir 
konstitucinės ribos. Laikinoji valstybės taryba (TRS), kurią Varšu- 
voje bendrai sušaukė Vokietijos ir Austrijos generalgubernatoriai, 

veikė remiama bemaž vien tik „aktyviųjų“ ir po aštuonių veiklos 
mėnesių atsistatydino. Ją pakeitė Regentų taryba, sudaryta iš trijų 
asmenų -arkivyskupo Kakowskio (1862-1938), kunigaikščio Zdzis- 
tawo Lubomirskio (1865-1941) ir grafo Jozefo Ostrowskio (1850- 
1923). Ši institucija veikė karalystės be karaliaus ir regentystės be 
regento vardu ir buvo besąlygiškai pavaldi Vokietijos karinei val- 
džiai. Šį tą pažangaus ji nuveikė - 1918 m. vasarį paskyrė vykdo- 
mąją Valstybės tarybą, atsakingą už dvylika „ministerijų“ ir buvo 
pasiryžusi sulenkinti valdymo sistemą. Tačiau Regentų tarybos pa- 
tikimumas sumenko, kai kovo 3 d. tarp Vokietijos ir bolševikų bu- 
vo pasirašyta Bresto (Brest-Litovsko) sutartis. Lenkų viešoji nuo- 
monė pasmerkė sutartį, kurią pasirašant nebuvo pakviesti lenkų 
atstovai, kaip akiplėšišką žemėse už Bugo gyvenančių lenkų inte- 
resų paniekinimą. Lenkų akimis, Brest-Litovsko sutartimi buvo įvyk- 
dytas šeštasis padalijimas." 

Vaidmuo, kurį Lenkų legionai suvaidino Rytų fronte, nebuvo iš 
menkųjų. Ugnies krikštą Austrijos kariuomenės gretose jie gavo 
1914 m. spalio 21 d. prie Laskų, netoli nuo Deblino. Jų šlovės valanda 
išmušė per pergalingą ulonų pulko puolimą prie Rokitnos 1915 m. 
birželio 13 d. Tolesnius dvejus metus jie dalyvavo karo veiksmuose 
Užkarpatės Rusioje, Podolėje, Volynėje ir garsiame mūšyje Stocho- 
do upės slėnyje Polesėje. Tačiau 1917 m. jų ryžtingumas ėmė svy- 
ruoti, mat buvo pasiūlyta juos perkelti į Polnische Wehrmacht. Vokie- 
tijos sėkmės mastai ir neišvengiamas Rusijos žlugimas susilpnino pra- 
dinius Pilsudskio veiklos motyvus. Visiškos Vokietijos pergalės jis 
troško ne ką daugiau nei Rusijos. Tad 1917 m. liepos 21 d. Pilsudskis 
atsisakė ištikimybę Austrijai pakeisti ištikimybe Vokietijai. Jo po- 
kalbis su Varšuvos gubernatoriumi vokiečiu von Beseleriu buvo be- 
kompromisinis: 


PILESUDSKIS: Ar manote, Ekscelencija, kad tauta leisis apgaunama gra- 
žiais žodžiais arba pažadais? Nejau įsivaizduojate, kad 
jei Lenkijos ereliu aplipinsite visus rankos, kuri mus en- 
gė, pirštus, tai lenkai pradės gerbti kankinamą tos ran- 
kos apkabinimą už jiems rodomą meilę ir draugiškumą? 

Lenkai žino, kaip prūsai moka griebti už gerklės. 

von BESELERIS: Herr von Pilsudski, šį didį istorinį momentą Lenkijai rei- 
kia didžių žmonių. Jūs esate vienintelis, kurį pažįstu, kurį 
atradau. Eikite su mumis, pone. Duosime jums viską: jė- 
gą, šlovę, pinigų. O jūs padarysite milžinišką paslaugą 
savo tėvynei. 

PILSUDSKIS: Jūsų Ekscelencija manęs nesupratote ir nenorite supras- 


. —- . . . 


mėte vieną Žmogų, O aš prarasčiau visą tautą.!* 


Didžiuma legionierių atsisakė prisiekti kaizeriui. Pilsudskis buvo 
suimtas ir įkalintas Vokietijoje, o jo vyrai internuoti vokiečių sto- 
vyklose. Jozefas Halleris prasmuko pro rusų fronto liniją ir per Mur- 
manską nusigavo į Prancūziją. 

Vokiečiams įsigalėjus lenkų žemėse, Dmowskis prarado progą 
iškelti Lenkijos klausimą Rusijoje. 1915 m. pabaigoje jis išplaukė iš 
Petrogrado į Vakarus. Londone nepraleido nė menkiausios progos 
išvadinti Pilsudskį „vokiečių draugu“ ir „sąjungininkų priešu“ ir 
dar labiau įbauginti visus, kurie jidiš kalbančius žydus tapatino su 
vokiečių agentais. Scotland Yardui jis įteikė lenkų aktyvistų ir žydų 
sąrašą, kuriame buvo ir Augustas Zaleskis, ir Lewisas Namieras, 
taip pat įtikino Londono Vidaus reikalų ministeriją, kad ši Lenkijos 
informacijos komiteto veiklą perduotų į jo patikėtinių rankas. Tuo 
pat metu jis bandė prisigerinti Užsienio reikalų ministerijai, gero- 
kai perdėdamas apie neva „pusę ar net visą milijoną lenkų“, pasi- 
ryžusių atiduoti gyvybę už Antantės reikalą, jei tik šalių sąjungi- 
ninkių vyriausybės pripažintų tokią Lenkijos nepriklausomybę, 
kokią jis propagavo. Už pastangas Dmowskiui buvo atlyginta Camb- 
ridge'o universiteto garbės daktaro laipsniu." Paryžiuje jis užmez- 
gė ryšius su palankiai nusiteikusiais politikais, tačiau jį varžė stip- 
rūs Prancūzijos ryšiai su caro valdžia. Lozanoje susivienijo su CAP 
lyderiais ir rengėsi atkurti KNP. Visas Dmowskio rūpestis tuo metu 
buvo iškovoti oficialų savo politinės veiklos pripažinimą - kaip vie- 
nintelės išimtinai atstovaujančios būsimai Lenkijos valdžiai. Jam be- 
veik pavyko. Tačiau tuo tarpu apie permainas nebuvo ko nė galvo- 

ti, kol Vakarų vyriausybės Lenkijos klausimą laikė jų didžiosios są- 
jungininkės Rusijos vidaus reikalu. 

Vasario revoliucija Rusijoje viską pakeitė per vieną naktį. Val- 
džią Petrograde paėmę rusų liberalai, kurie daugiau nei dešimtme- 
tį palaikė ryšius su lenkų grupe Dūmoje, deklaraciją dėl Lenkijos 
įrašė tarp pirmųjų Laikinosios vyriausybės darbotvarkės klausimų. 
Deklaracija pasirodė 1917 m. kovo 30 d. Ja paskelbta „nepriklauso- 
ma Lenkija“, tačiau detalės paliktos būsimam Steigiamajam susi- 
rinkimui.!* Netrukus balandžio 9 d. paskelbiama Tautų apsispren- 
dimo teisės deklaracija. To paties mėnesio pabaigoje paskiriama Lik- 
vidacinė komisija, vadovaujama Aleksandro Lednickio, kadetų 
bendrininko ir „Jungtinių Lenkijos draugijų“ pirmininko. Lednic- 
kio uždavinys buvo pasirengti Rusijos valstybės nuosavybės per- 
davimui Lenkijos žinion. Tai buvo visiškai neįmanoma, kadangi 
visos lenkiškos provincijos tebebuvo okupuotos vokiečių. 

Tiesą sakant, anksčiau už Laikinosios vyriausybės deklaraciją dėl 
Lenkijos, panašią 1917 m. kovo 21 d.jau buvo priėmusi Petrogrado 
darbininkų ir valstiečių deputatų taryba."? Tačiau ši bolševikų ini- 
ciatyva negali būti laikoma kuo nors daugiau nei asmeninio pobū- 
džio geros valios išsakymu. Tada Rusijos bolševikai dar neturėjo 
valdžios ir jų pareiškimai dėl Lenkijos buvo tiek pat nereikšmingi 
kiek Varšuvos, Berlyno ar Tokijo darbininkų komitetų rezoliucijos 
dėl Rusijos ateities. Pats pirmasis atėjusių į valdžią bolševikų pa- 
reiškimas Lenkijos klausimu pasirodė 1918 m. rugpjūčio 29 d. dek- 
rete. Trečiuoju dekreto straipsniu buvo denonsuotos visos ankste- 
nės slaptos sutartys, įskaitant ir padalijimus. Bet ir tuomet jie netu- 
rėjo nei priemonių vykdyti savo nuostatas, nei noro prisiimti kokių 
nors ypatingų įsipareigojimų. Niekas dorai ir nežinojo, ką bolševi- 
kai turėjo galvoje kalbėdami apie „Lenkiją“. 

Rusijos Vasario revoliucija sutapo su smarkiai didėjančiu Ame- 
rikos domėjimusi karo reikalais. Susitikęs su Paderewskiu 1916 m. 
lapkritį, išrinktasis prezidentas Woodrow Wilsonas pirmą kartą ofi- 
cialiai pareiškė pritariąs minčiai apie nepriklausomos Lenkijos at- 
kūrimą. 1917 m. sausio 21 d. savo pirmajame kreipimesi į Senatą jis 

užsiminė apie „suvienytą Lenkiją“ irjos „priėjimo prie jūros“ teisę. 
Po metų, 1918 m. sausio 8 d. priimtos Wilsono Keturiolikos punktų 
taikos programos tryliktame punkte kalbama apie „suvienytą, ne- 
priklausomą ir autonomišką Lenkiją, turinčią laisvą, neribotą priė- 
jimą prie jūros“. Šis kilnus teiginys, atspindėjęs Amerikos požiūrį į 
Lenkiją, buvo vienintelis toks didžiosios valstybės vadovo pareiš- 
kimas, kurį tasai padarė neverčiamas įvykių raidos.?? 

1917-1918 m. Vakarų valstybių politika Lenkijos atžvilgiu neat- 
pažįstamai pasikeitė. Savo ankstesnio nepalenkiamo priešiškumo 
Lenkijos nepriklausomybei jos atsisakė iš dalies dėl to, kad į karą jų 
pusėje įsitraukė Amerika, iš dalies dėl Rusijos žlugimo, bet dau- 
giausia lėmė jų desperatiškas pasiryžimas griebtis bet ko, kas galė- 
tų sutrikdyti Vokietiją. Tačiau padarė tą nenoriai. Dar 1917 m. kovo 
11 d. Prancūzijos vyriausybė pasirašė susitarimą su Rusija, kuriuo 
įsipareigojo nesikišti į Rusijos reikalus nustatant sienas. Kovo 22 d. 
lordas Hughas Cecilis priminė parlamentui, jog britų paskelbtas 
Lenkijos nepriklausomybės pripažinimas yra tolygus Rusijos pa- 
siūlymui paskelbti Airijos savivaldą. Tačiau po mėnesio, balan- 
džio 26 d., atsiliepdamas į Rusijos Laikinosios vyriausybės dekla- 
raciją, finansų ministras Bonaras Law jau sveikino Lenkiją Didžio- 
sios Britanijos vyriausybės vardu. Birželį Prancūzijoje priimtas 
Poincarė dekretas, oficialiai įteisinantis Lenkijos kariuomenę, rei- 
kalus pastūmėjo dar toliau. Rugsėjį Prancūzijos vyriausybė viena- 
šališkai pripažino KNP kaip oficialų organą politiniams ryšiams su 
Lenkijos kariuomene palaikyti ir tuo sukėlė visuotinį siaubą. Daug 
painiavos kilo dėl pripažinimo sutarties sąlygų, ir Britanija baimi- 
nosi, kad Prancūzija bus jai užbėgusi už akių. Britanija pripažino 
KNP spalio mėnesį; pripažinimo tekstas sąmoningai buvo sufor- 
muluotas gana dviprasmiškai, nes svarbiausia jai buvo išsaugoti 
savo ir Prancūzijos solidarumą. Tačiau netrukus ir to teko pasigai- 
lėti. Dabar Dmowskiui niekas nebetrukdė elgtis taip, tarsi jis būtų 
būsimos Lenkijos valstybės sosto įpėdinis. Bendro pobūdžio dekla- 
racijos dėl Lenkijos nepriklausomybės tapo kasdieniu reiškiniu. Ta- 
čiau pirmasis bendras visų Antantės valstybių pareiškimas apie 

„Lenkijos atkūrimą jos istorinėmis ir geografinėmis sienomis“ bu- 
vo padarytas tik 1918 m. kovo 2d.,be to, gana keistomis aplinkybė- 
mis. Tai įvyko Jasų mieste Rumunijoje, kur Antantės derybininkai 
bandė įkalbėti lenkus iš maištingosios 9-osios rusų armijos Besara- 
bijoje ir pabėgėlius iš Hallerio Antrosios legionų brigados tęsti ko- 
vą prieš Vokietiją. Viešai deklaracija buvo pakartota bendroje Bri- 
tanijos, Prancūzijos, Italijos ir JAV notoje tik 1918 m. birželio 3 d. 

Antantės šalių pareiškimai patys savaime mažai ką lėmė. Iš pu- 
sės milijono Dmowskio žadėtų karių pasirodė besanti tik saujelė. 
Per penkias Lenkijos kariuomenės divizijas, veikusias Prancūzijo- 
je, niekuomet nesusidarė daugiau nei 100 000 vyrų, ir tik viena bu- 
vo pasiryžusi įsitraukti į kovas Vakarų fronte. Joms vadovauti buvo 
patikėta prancūzų generolams, o vėliau - atvykusiam iš Murmans- 
ko Jozefui Halleriui. Rusijoje formaliai Antantės pusę palaikantis 
Lenkų korpusas, vadovaujamas generolo Dowbėr-Mušnickio, dau- 
giau laiko praleido kaudamasis su Raudonąja gvardija nei su vo- 
kiečiais. Stovinčio Minske, Baltarusijoje, korpuso gretas nuolat pa- 
pildydavo lenkiškų junginių kariai iš krinkančios Rusijos kariuome- 
nės, o ginti jis ėmėsi vietinių dvarininkų žemvaldžių interesus. Šių 
lenkų pastangas su kaupu atsvėrė tūkstančiai kitų lenkų, kurie dėjo- 
si prie raudonųjų ir broliavosi su vokiečių Oberosto įgulų kariais.?! 
Tokiomis sąlygomis buvo sunku įsivaizduoti, kaip Antantės šalių vy- 
riausybės galėjo įgyvendinti savo deklaracijas dėl Lenkijos. 

Dėl permainingos karo Rytų fronte eigos nuotaikos Varšuvoje 
svyravo nuo visiško nusiminimo iki karštų lūkesčių. Pradžioje mies- 
tiečiai buvo labai lojalūs ir pavyzdingai pakluso Rusijos paskelbtai 
mobilizacijai. Socialistų ir tautininkų opozicijos, numalšintos per 
1905-1906 m. įvykius, bemaž nesigirdėjo. Žinia, jog vokiečiai bom- 
bardavo Kaliszą, sukėlė visuotinį pasipiktinimą ir dar labiau su- 
stiprino tautinių demokratų nuostatą, jog Lenkijos ateitis sietina su 
Rusija. Tačiau netrukus įvykių vadelės išslydo lojalistams iš rankų. 
Darbininkai ėmė reikšti nepasitenkinimą dėl kylančių maisto pro- 
duktų kainų, dėl prievartinio ėmimo į tvirtovių atstatymo darbus, 
dėl nedarbo, kuris radosi pramonės įmones evakavus į Rusiją. Pi- 


LENKIJOS VALSTYBĖS ATGIMIMAS 429 


liečių komitetas, vadovaujamas kunigaikščio Lubomirskio, iš pra- 
džių turėjo tikslą įgyvendinti socialinės gerovės programą, tačiau ne- 
trukus virto branduoliu, apie kurį išsikristalizavo vietinė, o vėliau ir 
valstybinė politika. 1915 m. kovą caras Varšuvai suteikė 1863 m. pa- 
naikintą municipalinę autonomiją, tačiau miestas jau buvo bepra- 
dedąs gręžtis nuo senosios tvarkos. O jau vasarą, kai besitraukian- 
tys rusai tyčia sugriovė visus miesto tiltus, stotis ir metalurgijos ga- 
myklas, pritarimas sąjungai su caru išgaravo pernakt kaip dūmas. 
Vokiečių okupacija, trukusi nuo 1915 m. rugpjūčio 6 d. iki 1918 m. 
lapkričio 13 d., laikėsi Lenkijoje labai nestabiliomis sąlygomis. Spon- 
taniškas Tautos dienos paminėjimas 1916 m. gegužės 3-iąją, pirmą- 
kart per penkiasdešimt metų, išdavė susikaupusius tautinius jaus- 
mus, kurie dabar galėjo prasiveržti kiekvieną akimirką. Tais pačiais 
metais į Varšuvos universitetą buvo grąžinta lenkų kalba; oficialiai 
paskelbta apie atkuriamą Lenkijos karalystę su patariamąja institu- 
cija Valstybės taryba, kuri posėdžiaus Karaliaus pilyje; buvo leista 
iškilmingai įZygiuoti Lenkų legionams - visa tai pabrėžė Vokietijos 
pasiryžimą daryti dideles nuolaidas. Tačiau 1917 m. nuolaidžiavi- 
mai baigėsi. Nesiliaujantys streikai bylojo apie nuolatinį ūkio smu- 
kimą, o Pilsudskio suėmimas leido suprasti, koks geležinis kumštis 
tūno Vokietijos pirštinėje. Regentų tarybą vokiečių karinė valdžia 
griežtai kontroliavo iki pat 1918 m. rudens. 

Vos prasidėjusi, Centrinių valstybių griūtis vyko nesustabdomu 
greičiu. Pirmasis įskilimas monolite atsirado Vakarų fronte vadina- 
mąjį „juodąjį penktadienį“, 1918 m. liepos 18 d., kai prancūzai, bri- 
tai ir amerikeičiai pralaužė vokiečių linijas ir pradėjo puolimą. Puo- 
limas tolydžio stiprėjo. Tačiau visiškai nebepataisomai reikalai pa- 
krypo spalį, kai Austrijos-Vengrijos kareiviai tiesiog susikrovė mantą 
ir iš Rytų fronto patraukė namo. Po trijų savaičių Austrijos okupa- 
cinėje zonoje neliko nė vienos įgulos. Čekų pulkai traukė į Bohemi- 
ją, vengrų - į Vengriją, tiroliečių - į Tirolį, o Galicijos gyventojai - į 
savo miestus ir kaimus. Nieko panašaus į tvarką karininkams ne- 
bepavyko atkurti, bendroje sumaištyje ir jie patys pradingo. Vals- 
tybės pareigūnai įstaigų raktus atidavė sargams ir išvyko. Nustebę 

gyventojai, ketverius metus gyvenę pagal karinius įstatymus, buvo 
palikti likimo valiai. Juos visi apleido. Pirmoji lenkiška teritorija, 
atgavusi laisvę tokiu būdu, buvo Cieszynas. 1918 m. spalio 28 d. 
Cieszyno Silezijos kunigaikštystės Tautos taryba paskelbė neprik- 
lausomybę, išreiškė norą įsijungti į Lenkijos Respubliką (kuri tuomet 
dar neegzistavo) ir pasirašė sutartį, pagal kurią vakarinė kunigaikš- 
tystės dalis buvo perduota vietinei Čekų tarybai.“ Tą pačią dieną iš- 
silaisvino ir Krokuva. Lvovas, tapęs laisvas lapkričio 1 d., vienu me- 
tu buvo užimtas ir lenkų, ir ukrainiečių. 

Politika, susijusi su Austrijos žlugimu, buvo be galo paini. Kro- 
kuvoje Reichsrato lenkų grupės vadai sudarė Lenkų likvidacinę ko- 
misiją (PKL) administruoti Galicijai, kai iš jos pasitraukė austrų val- 
džia. Komisijai vadovavo Wincentas Witosas. Kai kurie konservaty- 
vesnijos nariai net ir 1919 m. dar ragino lenkus būti lojalius Austrijos 
imperijai, nors tokia imperija jau nebeegzistavo. Lapkričio 7 d. Liub- 
line, buvusioje Austrijos okupacinės zonos štabo būstinėje, socia- 
listų lyderiai sudarė „Lenkijos Respublikos laikinąją liaudies vy- 
riausybę“, o premjeru paskyrė Daszynskį. Kaip vienintelė partija, 
ankstesniais metais nuosekliai stojusi už nepriklausomybę, socia- 
listai negalėjo manytis atstovaują visai tautai. Tačiau jų ryšiai su 
legionais bei radikalus Tautinis manifestas padėjo jiems laimėti vi- 
suomenės paramą. 

Kaip tik tuo metu skilimas persimetė ir į Vokietijos okupacinę 
zoną. Kielyje prasidėjo maištas. Revoliucija įsiliepsnojo Berlyne. Vo- 
kiečių vadovybė Varšuvoje, kaip ir kitur, nebegavo jokių nurody- 
mų. Įgulos kareiviai pradėjo kurti „tarybas“ pagal Oberoste išmok- 
tą modelį. Prie jų dėjosi darbininkai ir kūrė darbininkų komitetus. 
Regentų taryba buvo bejėgė, pastangos sudaryti Šwiežynskio „vy- 
riausybę“ vietoj buvusios Valstybės tarybos nesulaukė paramos. Grė- 
sė anarchija. Ir tada nutiko tai, ko niekas nelaukė. Lapkričio 10 d. 
Varšuvos stotyje pasirodė iš Magdeburgo pilies paleistas Pilsuds- 
kis. Jis buvo tas žmogus, kuris turėjo pakankamai autoriteto, kad 
pajėgtų valdyti padėtį. Socialistinė praeitis leido jam tikėtis šiokios 
tokios įtakos kairuoliškai nusiteikusiems darbininkams; o karinė 

praeitis suteikė galimybę derėtis su vokiečių karine vadovybe. Lap- 
kričio 11 d., kai Vakarų valstybės sudarė paliaubas, jis Regentų ta- 
rybos prašymu sutiko eiti vyriausiojo vado pareigas. Vokiečių kari- 
nei vadovybei Pilsudskis pasiūlė tiesiog sudėti ginklus ir pirmu trau- 
kiniu palikti šalį, kol dar neprasidėjo civilių gyventojų bruzdėjimai. 
Vokiečiai mielai sutiko. Neįveikiami smogiamųjų būrių kareiviai 
savo šautuvus atidavė mokinukams. Citadelė buvo palikta jaunuo- 
lių gaujai. Beseleris spruko palikdamas visą rūsį nė nepaliesto vy- 
no. Po kelių valandų vokiečių nebeliko. Varšuva taip pat buvo lais- 
va. Dar po trijų dienų vokiečių kariuomenė atlaisvino visą karalys- 
tę iki Bugo. Lapkričio 14 d. Regentų taryba perdavė visas savo 
funkcijas Pilsudskiui ir suteikė jam valstybės Viršininko titulą. Tą 
pačią dieną jis priėmė iš Daszynskio Liublino laikinosios vyriausy- 
bės atsistatydinimą ir ėmėsi vadovauti visiems politikos reikalams. 
Taip prasidėjo mėginimas, Lewiso Namiero žodžiais tariant, „sta- 
tyti Lenkiją, kol Rusija ir Vokietija miegojo“. 

Teisiniu požiūriu sunku tiksliai nusakyti, kas buvo toji valstybė, 
kurią dabar valdė Pilsudskis. Neaišku, ar jis tik paveldėjo Lenkijos 
karalystę, kurią 1916 m. atkūrė Vokietija, ar jis jau vadovavo Lenki- 
jos Respublikai, kurios egzistavimas dar nebuvo įteisintas nei de- 
mokratiniais rinkimais, nei tarptautiniu pripažinimu; tai įvyko tik 
kitų metų sausį. Šiaip jau reikalo esmė buvo tokia: Pilsudskis vie- 
nas paėmė visą valdžią ir nei KNP, nei Antantės šalių vyriausybės 
nedalyvavo jį skiriant. To pakako, kad Dmowskis imtų skelbti pa- 
skyrimą esant „neteisėtą“, o Antantės šalių vyriausybės imtų įtariai 
žiūrėti į buvusį Austrijos kariuomenės brigados vadą, vėliau Vo- 
kietijos kalinį, „užgrobusį valdžią“ šalyje, kurią jos pačios tikėjosi 
valdyti. Po teisybei, Pilsudskio paskyrimas nebuvo nei „teisėtas“, 
nei „neteisėtas“. Jis atvyko į Varšuvą iš kalėjimo ir tremties gerai nė 
nenutuokdamas, ką čia ras. Lygiai kaip Leninas Petrograde prieš 
metus, Pilsudskis „rado valdžią gulinčią gatvėje“. Kai jis pasilenkė 
jos paimti, iš karo pelenų po jo kojom pakilo lenkiškas feniksas. 

Vėliau daugelis lenkų istorikų pripažino, kad Lenkijos valstybės 
atgimimas buvo natūrali tautos kovos per visą padalijimų laikotar- 

pį baigtis. Pasak jų, tai buvo vienintelis teisingas, o galbūt ir neiš- 
vengiamas „kelio į nepriklausomybę“ tikslas. Pastaraisiais metais 
pasirodę populiarūs atsiminimai iš Pirmojo pasaulinio karo, kaip 
kad vieno lenkų kareivio, kovojusio Vokietijos kariuomenės greto- 
se, atskleidžia, kaip karštai paprasti Lenkijos žmonės troško matyti 
atkurtą savo seniai prarastą tėvynę.? Tačiau negalima tvirtinti, kad 
tas troškimas būtinai turėjo pagimdyti ir veiksmus. Juk iš tikrųjų 
lenkai turėjo labai mažai galimybių pakovoti dėl savo nepriklauso 
mybės. Visi mėginimai ką nors nuveikti šia linkme, įskaitant ir le- 
gionus, buvo užgniaužti. Visi planai sukurti Lenkijos valstybę iš- 
vien su Centrinėmis valstybėmis, su Rusija ar su Vakarų sąjungi- 
ninkėmis nuėjo vėjais. Karo baigties lenkų žemėse niekas nebuvo 
tiksliai numatęs, todėl niekas praktiškai per daug ir nesiplėšė. Jeigu 
istorikui reikėtų pasakyti, kuo tautinės nepriklausomybės laimėji- 
mas 1918 m. lapkritį skiriasi nuo vėlesnių kovų tą nepriklausomy- 
bę saugant ir ginant, jis galėtų padaryti tik vieną išvadą - Lenkijos 
žmonių norai ir veiksmai iki paskutinės akimirkos buvo mažai kuo 
susiję. Vienam skeptiškai nusiteikusiam tyrinėtojui pasirodė, kad 
nepriklausomos Lenkijos sukūrimas 1918-aisiais buvo „laimingas 
atsitiktinumas“. Žmonėms, linkusiems į religinius apmąstymus, tai 
prilygo stebuklui. 


DEVYNIOLIKTAS SKYRIUS 


NIEPODLEGLOSC: 
Dvidešimt nepriklausomybės metų 
(1918-1939) 


Molotovas ją praminė „šlykščiu Versalio taikos pavainikiu“. Stali- 
nas pavadino „atsiprašant, valstybe“. Moderniojo kapitalizmo teo- 
retikas J. M. Keynesas ją įvardijo kaip „ekonominę neįmanomybe, 
kurioje plėtojamas tik vienas verslas - žydų pjudymas“. Lewisas 
Namieras ją laikė „patologiška“. E. H. Carras ją vadino „farsu“. Da- 
vidas Lloydas George'as kalbėjo apie „istorinę nevykėlę“, kuri „lais- 
vę laimėjo ne savo pačios pastangomis, bet per kitų kraują“, apie 
šalį, kuri „kitoms tautoms primetė tokią pat tironiją“, kokią pati 
metų metais kentė. „Lenkija, - sakė jis, - pasigėrė nuo jauno laisvės 
vyno, kurio gavo iš Antantės“, ir „įsivaizdavo esanti Vidurio Euro- 
pos gražuolė, kuriai niekas negali atsispirti“. 1919 m. Lloydas Geor- 
ge'as esą teigęs, kad Lenkijai neduotų Aukštutinės Silezijos lygiai 
taip pat kaip „beždžionei laikrodžio“, o 1939 m. pareiškė, jog Len- 
kija „gavo, ko nusipelniusi“. Ko tik apie ją nėra kalbėjęs Adolfas 
Hitleris - jam tai „valstybė, gimusi iš tūkstančių vokiečių kareivių 
kraujo“, „valstybė, pastatyta ant jėgos pamatų ir valdoma policijos 
bei kariuomenės lazdomis“, „juokinga valstybė, kurioje [...] sadis- 
tai žvėrys duoda valią savo iškrypusiems instinktams“, „dirbtinai 
sukurta valstybė“, „Vakarų demokratijų kambarinis šunelis, kurio 
apskritai negalima laikyti kultūringa tauta“, „vadinamoji valstybė, 
neturinti nei tautinio, nei istorinio, nei kultūrinio, nei moralinio pa- 
grindo“. Akivaizdu, jog sutampa ne tik požiūriai, bet ir jų raiškos 
stilius. Kažin ar dar kuri nors kita jauna, vos spėjusi nepriklauso- 
mybę išsikovoti valstybė yra tada išgirdusi tokių įmantrių ir ne- 

pagrįstų įžeidinėjimų. Kažin ar dar kada nors taip neatsargiai savo 
nuomonę reiškė ir kompanionus rinkosi britų liberalai.! 

Lenkijos Respublika atsirado 1918 m. lapkritį, vykstant procesui, 
kurį teologai pavadintų partenogeneze. Ji susikūrė tuštumoje, liku- 
sioje žlugus visoms trims ją pasidalijusioms valstybėms. Moloto- 
vas ne visai teisus - ji nebuvo sukurta Versalio taikos sutartimi; 
sutartis tik įteisino tai, kas jau egzistavo, o teritoriniu požiūriu apsi- 
ribojo nustatydama tik sieną su Vokietija. Ji nebuvo toji valstybė, 
kurią 1917-1918 m. rengėsi sukurti Antantės vyriausybės drauge 
su Paryžiuje veikiančiu Dmowskio Tautiniu komitetu. Ji nebuvo ir 
ta valstybė, kurią vylėsi sukurti bolševikai, taip ketindami nutiesti 
raudonąjį tiltą į revoliucinę Vokietiją. Netapo Lenkija marionete, 
kurią Rusija, Vokietija ir Austrija įvairiausiais būdais bandė siūlyti 
per visą Pirmąjį pasaulinį karą. Už savo gimimą ji niekam neturėjo 
būti dėkinga, net patiems lenkams, kurie narsiai kovėsi visų kare 
dalyvavusių valstybių kariuomenėse ir todėl neutralizavo vieni ki- 
tus kaip politinę jėgą.“ 

Suirutė, kuri radosi žlugus senajai Vidurio ir Rytų Europos tvar- 
kai, vos gimusią Respubliką pasmerkė vaikiškoms peštynėms. 1918- 
1921 m. vienu metu buvo kariaujami šeši karai? Ukrainos karas, 
prasidėjęs 1918 m. lapkritį Lvove ir pasibaigęs Vakarų Ukrainos 
respublikos žlugimu 1919 m. liepą, leido Lenkijai užvaldyti Rytų 
Galiciją net iki Zbručo upės. Poznanės karas su Vokietija kilo 1918 m. 
gruodžio 27 d. ir buvo baigtas Versalio sutartimi 1919 m. birželio 
28 d.; o Silezijos karas, kuris vyko besikaitaliodamas su trimis suki- 
limais - 1919 m. rugpjūčio 16-24 d., 1920 m. rugpjūčio 19-25 d. ir 
1921 m. gegužės 2-liepos 5 d. - baigėsi tik 1922 m., kai Ženevoje 
buvo pasirašyta konvencija dėl Silezijos. Karas su Lietuva, kilęs dėl 
Vilniaus užgrobimo, prasidėjo 1919 m. liepą ir praktiškai tęsėsi iki 
paliaubų 1920 m. spalį; teoriškai, nepasirašius jokios oficialios taikos 
sutarties, jis tęsėsi visą tarpukario laikotarpį. Karą su Čekoslovakija, 
prasidėjusį Čekoslovakijos invazija į Cieszyną (Tešin) 1919 m. sau- 
sio 26 d. pažeidžiant vietinį susitarimą, 1920 m. liepos 28 d. nutrau- 
kė Antantės arbitražas. Nedidelių konfliktų Spisze (Spiš) ir kituose 

Karpatų rajonuose kildavo ligi 1925 m. Visų rūsčiausias buvo karas 
su Sovietų Rusija, kuris vienintelis kėlė grėsmę Respublikos egzis- 
tavimui. Tai buvo sunkus išmėginimas ugnimi, palikęs Lenkijai neiš- 
dildomų žymių. (Žr. 12 žem.) 

Lenkijos ir Sovietų Rusijos karą reikia suvokti kur kas plačiau, 
nei pateikiama istorijos vadovėliuose. Šis karas nebuvo susijęs su 
Rusijos vidaus karu, tuo pat metu vykusiu kituose frontuose; len- 
kai nedalyvavo Antantės valstybių intervencijoje į Rusiją, tad jų ka- 
ro su Rusija negalima apibūdinti kaip „Trečiosios Antantės kampa- 
nijos“. Pilsudskio vyriausybė, kuriai Rusijos bolševikai buvo priim- 
tinesni už baltagvardiečius, kovojo siekdami buvusios carinės 
imperijos nerusiškų žemių nepriklausomybės. Lenino vyriausybė 
siekė atkurti visą imperiją, tik socialistinę, ir išplėsti revoliuciją į pa- 
žangias kapitalistines Vakarų Europos šalis. Karas prasidėjo 1919 m. 
vasarį, vos tik vokiečiai pasitraukė iš savo buvusios okupacinės z0- 
nos, Oberosto, ir tęsėsi be pertraukos iki 1920 m. spalio 12 d* 

Lenkijos ir Sovietų Rusijos karas kilo po visai atsitiktinio susirė- 
mimo Bereza Kartuskoje, Baltarusijoje, 1919 m. vasario 14 d. Pir- 
muoju etapu, 1919 m., iniciatyva buvo lenkų pusėje. Pilsudskio gim- 
tasis miestas Vilnius buvo atsiimtas balandį, o Minskas paimtas 
rugpjūtį. Tačiau rudenį, nepaisant primygtinių Antantės prašymų, 
Lenkija aiškiai liovėsi rėmusi Denikino baltagvardiečius, patrau- 
kusius prieš Maskvą. Taikos derybos nutrūko dėl abipusių įtarinė- 
jimų kėsinantis į Ukrainą. 1920 m. karo veiksmai apėmė milžinišką 
plotą. Labai permainingame fronte, nusidriekusiame nuo Latvijos 
šiaurėje iki Rumunijos pietuose kovėsi per milijoną karių. Sausį So- 
vietų Rusija pradėjo telkti smogiamąsias pajėgas prie Berezinos ir 
subūrė iki 700 000 vyrų kariuomenę. Kovo 10 d. Sovietų Rusijos 
karo vadovybė įsakė pradėti puolimą vakarų kryptimi, o jam vado- 
vauti buvo patikėta 27 metų generolui Michailui Tuchačevskiui. Ta- 
čiau Pilsudskis šiuos veiksmus užgniaužė jau pačioje pradžioje. Stai- 
gus puolimas prie Mozyriaus kovo mėnesį, balandžio 24 d. pradė- 
tas ryžtingas žygis į Kijevą ir nuožmios kautynės prie Berezinos 
gegužės mėnesį - visa tai padėjo sulaikyti bolševikų kariuomenės 

CIESZYNO SILEZIJOS KUNIGAIKŠTYSTĖ pareiškė norą prisijungti prie Lenkijos 1918 10 28; rytinė dalis pripažinta Lenkijai 
Aptuaniitų Ariesinadias 1920 07 28 (iš Austrijos). Vakarinę dalį Užolzį ( v. nuo Olzos upės) Lenkija prisijungė iš Čeko- 
slovakijos 


VAKARŲ GALICIJA perimta Lenkų likvidacinės komisijos (PKL) nuo 1918 10 28 iki 1919 01 10 (iš Austrijos) 





AUSTRIJOS OKUPUOTA LENKIJOS KARALYSTĖS ZONA, pavaldi Lenkijos laikinajai vyriausybei Liubline nuo 1918 11 04 
(:š Rusijos) 


VOKIETIJOS OKUPUOTA LENKIJOS KARALYSTĖS ZONA, vokiečių kariuomenės palikta 1918 11 11, Regentų tarybos per- 
duota J. Pilsudskio vyriausybei 1918 11 14 (iš Rusijos) 


RYTŲ GALICIJA, nesutarimų objektas su Vakarų Ukrainos Respublika, 1918 lapkritį-1919 liepą užimta lenkų kariuomenės, 
Tautų sąjungos pripažinta Lenkijai 1923 


POZNANĖS DIDŽIOJI KUNIGAIKŠTYSTĖ, atimta iš Prūsijos po Poznanės sukilimo, 1918 12 26-1919 02 16 (iš Vokietijos) 


VERSALIO SUTARTIS, 1918 06 28. Teritorija, pripažinta Lenkijai kartu su Poznanės didžiąja kunigaikštyste, prijungta 1920 
01 20 (iš Vokietijos) 


JANOWO, NAPROMEK, ŽALGIRIS, vietovės pripažintos Lenkijai po Rytų Prūsijos plebiscito 1920 07 23 (iš Vokietijos) 


= A Ambasadorių konferencijos pripažintos Lenkijai (abiejų tik dalis) 1920 07 28 (iš Vengrijos) 


080060 06060 0 60600 


VIDURIO LIETUVA, Lenkijos kariuomenės okupuota 1920 10 09, prijungta prie Lenkijos referendumu 1922 kovą (iš Rusijos) 


(2 RYTINIAI PAKRAŠČIAI, teritorija, okupuota vokiečių kariuomenės iki 1919 vasario; nesutarimų objektas su Rusija per Len- 
kijos-Rusijos karą 1919-1920; pripažinta Lenkijai Rygos sutartimi 1921 03 18 (iš Rusijos) 


(3 AUKŠTUTINĖ SILEZIJA, Piebiscito teritorijos pietrytinė dalis, Ambasadorių konferencijos pripažinta Lenkijai 1921 10 20. 


12 žemėlapis. Lenkijos Respublikos susikūrimas (1918-1921) 

puolimą. Tačiau vasarą fortūna pasisuko kitaip. Budiono Pirmoji 
raitelių armija, triuškindama lenkų linijas, birželį prasiskynė kelią 
Galicijoje, o liepos 4 d. Tuchačevskis išsiveržė iš Berezinos. „Į vaka- 
rus! - nuskambėjo jo įsakymas. - Peržengus per baltosios Lenkijos 
lavoną, atsivers kelias į pasaulinį gaisrą“. Rugpjūčio pradžioje net 
penkios Sovietų Rusijos armijos artinosi prie Varšuvos. Padėtis buvo 
kritiška. Sąjungininkų diplomatinis įsikišimas rezultatų nedavė - pa- 
liaubų nepavyko pasiekti. Britanijos vyriausybės pasiūlytą sieną, 
vadinamąją Curzono liniją, atmetė abi pusės - tiek Lenkija, tiek so- 
vietai. Britanija atsisakė teikti Lenkijai karinę pagalbą, nors buvo 
nedviprasmiškai įsipareigojusi tai padaryti. Prancūzai nebestipri- 
no savo nedidelės karo misijos, nutraukė karinius kreditus Lenki- 
jai. Triukšminga propagandinė kampanija su šūkiu „Šalin rankas 
nuo Rusijos!“ suklaidino pasaulį kaip tik tada, kai Rusija gviešėsi 
paimti į kumštį savo kaimynę Lenkiją. Lenino diplomatai pamoks- 
lavo apie taiką, tuo tarpu jo generolai kariavo. Gdansko uosto dar- 
bininkai vokiečiai ir Brno geležinkelininkai čekai nusprendė sulai- 
kyti ir taip ne per didžiausią užsienio paramą Lenkijai, už kurią ši 
buvo sumokėjusi grynaisiais. Rugpjūčio 10 d. Gajaus raudonieji ka- 
zokai persikėlė per Vyslą vakarų pusėje nuo Varšuvos. Sostinėje 
tvyrojo keistai rami atmosfera. Nors policija įvykdė ne vieną pre- 
vencinį areštą įtardama, kad tam tikros darbininkų arba žydų gru- 
puotės gali reikšti simpatijų komunistams, tačiau gyventojai anaip- 
tol nebuvo nusiteikę džiaugsmingai pasitikti rusus. Atsigavo seno- 
ji, karingoji, PPS dalis ir iškart ėmėsi vadovauti iš visų partijų atstovų 
sudarytos Sostinės gynybos tarybos (ROS) veiklai. Bendro priešo 
akivaizdoje buvo užmirštas klasinis susiskaldymas. Darbininkų ba- 
talionai, apsiginklavę lazdomis ir dalgiais, išžygiavo padėti kariuo- 
menei podraug su vidurinės klasės miestiečių sargyba, kuri jau iš 
anksto marširavo pasidabinusi šiaudinėmis skrybėlėmis ir po kak- 
lu susegtomis marškinių apykaklėmis. Britanijos ambasadorius Ber- 
lyne lordas D'Abernonas, regėjęs šį pasiruošimą, stebėjosi miesto 
abejingumu prieš atūžiančią audrą: 

Liepos 26 d. Ir vėl negaliu atsistebėti - jokios panikos, jokio akivaizdaus su- 
sirūpinimo. Bent jau turėtų jie metodišką gynybos sistemą, tuomet dar galė- 
tum suprasti tokį visuomenės pasitikėjimą, bet visi šauniausi pulkai siunčia- 
mi į Lvovą, o Varšuva paliekama be apsaugos. 

Liepos 27 d. Ministras pirmininkas, tikras valstietis ir žemvaldys, šian- 


Rugpjūčio 2 d. Neįtikėtinas šių žmonių abejingumas. Atrodo, lyg bolševi- 
kai būtų kažikur už tūkstančio mylių ir šaliai negrėstų joks pavojus. 

Rugpjūčio 3 d. Patraukiau aukštyn Ostrowo keliu [...] Įdomu tai, kad didžiu- 
ma žmonių, kuriuos mačiau tempiančius spygliuotą vielą, buvo žydai [...] 

Rugpjūčio 7 d. Vidurdienį nuėjau iki planuojamo naujojo fronto linijos 
Mazovijos Minsko (Minsk Mazowiecki) kryptimi. Dvidešimties kilometrų 
spinduliu aplinkui Varšuvą statoma dviguba spygliuotos vielos užtvara, ka- 
samos tranšėjos [...] 

Rugpjūčio 13 d. Sąmyšio bemaž nėra. Aristokratija miestą jau paliko, sa- 
vo paveikslus bei kitas vertybes daugelis atidavė muziejų vadovybės globai. 
Varšuva tieksyk buvo okupuota svetimos kariuomenės, kad šis įvykis nebe- 
kelia nei jaudulio, nei sąmyšio, o taip tikrai nutiktų mažiau patirties turin- 
čiame mieste. 

Atsitiko taip, kad didžiam D'Abernono baiminimuisi nebuvo lem- 
ta pasitvirtinti. Vos tik priešas stabtelėjo atokvėpio prieš paskutinį 
smūgį, Lenkijos kariuomenė nieko nelaukdama ėmėsi drąsaus ir 
sudėtingo manevro -ji persigrupavo. Išsekusios divizijos buvo ati- 
trauktos nuo fronto linijos ir perkeltos kitur vieno, dviejų ar net 
trijų šimtų mylių atstumu. Puolimui pasirengę būriai buvo skubiai 
sutelkti pietuose, prie Viepžės upės. Apvaizda šįsyk globojo lenkus — 
perdėtai savo jėgomis pasitikintis Tuchačevskis atidėliojo miesto 
puolimą iki rugpjūčio 13 d., o tada, jo didžiam nustebimui, menkos 
Varšuvos gynybinės pajėgos pasirodė neįveikiamos. Sėkmingai pra- 
siveržę pro vielų užtvarą prie Radzymino, rusai per Vyslos prietil- 
čio ataką buvo atremti. Sikorskio vadovaujama Penktoji armija, įvyk- 
džiusi keletą sumanių operacijų prie Vkros, pagrindines sovietų pa- 
jėgas sulaikė šiaurėje. Rugpjūčio 16 d., Tuchačevskio siaubui, lenkai 
kiaurai perskrodė jo užnugarį nutraukdami visas ryšių linijas. O 
rugpjūčio 18 d. jis galutinai apstulbo suvokęs, kad visa jo kariuo- 
menė apsupta. Raudonoji armija priėjo kelio galą. Nelaisvėn paim- 

ta šimtas tūkstančių rusų kareivių. Keturiasdešimt tūkstančių pa- 
bėgo į Rytų Prūsiją. Sunaikintos trys Sovietų Rusijos armijos. Liku- 
sios, visai pakrikusios, iš paskutiniųjų bandė prasiveržti į rytus. Tai 
ir buvo „Vyslos stebuklas“. Per kitas savaites Pilsudskis skynė per- 
galę po pergalės. Rugpjūčio 31 d. prie Komarėwo, netoli nuo Za- 
mostės, buvo apsupta ir tik per plauką neatkirsta Budiono raitelių 
armija. Tos dienos lenkų ir rusų kavalerijos puolimai ir kontrpuoli- 
mai laikomi paskutinėmis didelėmis kavalerijos kautynėmis Euro- 
pos istorijoje. Isaakas Babelis tarnavo Budiono raudonųjų kazokų 
užnugaryje ir vėliau prisiminė, kaip juos vijo iš Lenkijos atgalios: 


Sitanecą pasiekėme iš ryto. Aš buvau kartu su Volkovu, štabo intendantu. 
Kaimo pakraštyje jis surado mums trobą. „Vyno, - pasakiau senai moteriš- 
kei, - vyno, mėsos ir duonos“. „Nieko neturiu, - atsakė ji, - ir jau nebeatme- 
nu, kada ko turėjau“. Tai išgirdęs išsitraukiau iš kišenės keletą degtukų ir pa- 
degiau šiaudų krūvelę ant grindų. Pakilo liepsnos. Senė puolė prie ugnies irją 
užgesino. „Ką darot, pone“, - klykė siaubo apimta. „Sudeginsiu tave, sena 
ragana, - prakošiau, - kartu su visu veršiu, kurį tikriausiai esi pasivogusi.“ 
„Palaukit“, - tarė ji. Nulėkė į priemenę, netrukus pasirodė su pieno ąsočiu ir 
duona. Nespėjome nė pusės suvalgyti, kai lauke pasigirdo kulkų švilpimas. 
Volkovas nuėjo pasižiūrėti, kas ten darosi. „Pakinkiau tavo arklį, - pasakė, - 
maniškį nušovė. Lenkai stato kulkosvaidžius vos už šimto žingsnių nuo čia.“ 
Mums dviem liko vienas arklys. Aš sėdau į balną, Volkovas įsitaisė man už 
nugaros. „Pralaimėjome“, - sumurmėjo. „Taip“, - atsakiau.“ 


Budionas buvo priverstas atsitraukti. Šiaurėje, prie Nemuno, Tu- 
chačevskis gavo dar vieną mobilios taktikos pamoką. Baigiantis rug- 
sėjui Raudonoji armija pradėjo krikti; Baltarusijos miestus užėmu- 
siose įgulose kilo maištai; išsisklaidę būriai ir dezertyrai siautėjo po 
kaimus užpuldinėdami žydus ir valstiečius; atrodė, kad lenkai nie- 
kieno netrukdomi gali žygiuoti į Maskvą. Staiga Leninas pareikala- 
vo taikos. Visos ankstesnės machinacijos baigėsi. Lenkams buvo pa- 
siūlyta tiek pasienio teritorijos, kiek jie norėjo, su viena sąlyga, kad 
karas būtų nutrauktas per dešimtį dienų. Priėmęs kompromisą, kurį 
Pilsudskis pavadino „bailumo aktu“, lenkų derybininkas Janas 
Dąbskis (1880-1931) sudarė istorinį sandėrį su sovietų derybų part- 

neriu Adolfu Joffe. Paliaubos pasirašytos spalio 12 d. ir įsigaliojo 
nuo spalio 18 d. Po ilgų ginčų sutarta dėl galutinių sąlygų, kurios 
patvirtintos Rygos sutartimi 1921 m. kovo 18 d (Žr. 13 žem.) 

1920 m. Lenkijos pergalė neliko neįvertinta amžininkų. Vakarų 
Europoje tuomet daugelis galėjo atsikvėpti, o bendras nuotaikas iš- 
reiškė Britanijos ambasadorius Berlyne lordas D'Abernonas žo- 
džiais, vertais Gibbono plunksnos: 


Jeigu mūšyje prie Tours'o Karolis Martelis nebūtų atrėmęs saracėnų verži- 
mosi, dabar Oksfordo mokyklose mokytų aiškinti Koraną, o mokiniai api- 
pjaustytiems žmonėms įrodinėtų Mahometo apsireiškimo šventumą ir tie- 
sas. Jeigu mūšyje prie Varšuvos Pilsudskiui ir Weygandui nebūtų pasisekę 
sustabdyti Raudonosios armijos triumfo žygio, pavojingą pralaimėjimą bū- 
tų patyrusi ne tik krikščionybė - grėsmė būtų iškilusi visai Vakarų civilizaci- 
jai. Tours'o mūšis išgelbėjo mūsų protėvius nuo Korano jungo; visiškai tikė- 
tina, kad Varšuvos mūšis išgelbėjo Vidurio ir dalį Vakarų Europos dar nuo 
žiauresnio pavojaus - fanatiškos sovietų tironijos.* 


Sovietų Rusija netruko suvokti pralaimėjimo mastą; pokalbyje su vo- 
kiečių komuniste Klara Zetkin Leninas atvirai pripažino savo klaidas: 


Raudonosios armijos atsitraukimas iš Lenkijos lyg ankstyvoji šalna pakan- 
do besiskleidžiantį revoliucijos žiedą [...] Leninui papasakojau, kaip jautėsi 
revoliucinis Vokietijos darbininkų klasės avangardas [-..] kai draugai su so- 
vietine žvaigžde kepurėse, vilkėdami nudėvėtomis uniformomis ar apsku- 
rusiais civiliais drabužiais, avėdami vyžomis ar kiaurais batais, ragino savo 
nedidelius eiklius žirgus link Vokietijos sienos [...] Leninas keletą minučių 
sėdėjo tylėdamas, paskendęs savo mintyse. „Taip, - pagaliau tarė. - Lenkijo- 
je įvyko tai, kas, ko gero, ir turėjo įvykti [...] Raudonąją armiją lenkai laikė ne 
broliais išvaduotojais, o priešais. Lenkai mąstė ir veikė ne socialistinėmis 
idėjomis vadovaudamiesi, ne kaip revoliucionieriai, o kaip nacionalistai ir 
imperialistai. Revoliucija, kurios tikėjomės iš Lenkijos, neįvyko. Darbininkai 
ir valstiečiai gynė savo klasinį priešą, o mūsų narsiems raudonarmiečiams 
leido mirti badu, rengė jiems pasalas, mirtinai sumušė [...] Radekas buvo 
numatęs galimą baigtį. Jis mus perspėjo. Aš įsiutau ir apkaltinau jį defetiz- 
mu [...] Tačiau svarbiausi jo teiginiai pasitvirtino [...] Ne, mintis apie agoniją, 
kurią reikėtų iškęsti kariaujant dar vieną žiemą, buvo nepakeliama. Mes tu- 
rėjome sudaryti taiką.“? 

Nė viename iš šių pirmųjų konfliktų Antantės valstybės nepasi- 
naudojo galia, kurią tarėsi turinčios. Jų pastangas imtis arbitro vaid- 
mens per atstumą laikė niekingomis visos suinteresuotos pusės. Vi- 
sokiausios komisijos ir tik simbolinis karinis kontingentas buvo be- 
jėgiai įpiršti Antantės siūlomus sprendimus. Iš trijų plebiscitų, 
kuriuos mėginta surengti Rytų Prūsijoje, Silezijoje ir Cieszyne, du 
pirmieji buvo gana abejotini dėl savo teisėtumo, o paskutinis išvis 
neįvyko. Per Lenkijos-Sovietų Rusijos karą Antantės šalių tarpinin- 
kavimą nepertraukiamai vykstančiose derybose atmetė abi pusės. 
Generolas Weygandas, 1920 m. rugpjūčio krizės metu atvykęs į Var- 
šuvą nekviestas, buvo demonstratyviai ignoruojamas, tad siekiant 
pergalės nesuvaidino jokio vaidmens.!? 

Svarbiausia problema, iškilusi Respublikai, buvo vientisos vals- 
tybės kūrimas. Gyventojai, institucijos, tradicijos, atėjusios iš trijų 
padalytosios Lenkijos dalių, turėjo susilieti į vieną naują visumą. Iš 
pradžių čia cirkuliavo trys valiutos; penki regionai - Poznanė, Sile- 
zija, Cieszynas, Rytų Galicija ir Vidurio Lietuva (Vilnius) - turėjo 
kiekvienas savo atskirą administraciją; kariuomenėje buvo vartoja- 
mos keturios kalbos; veikė trys teisės kodeksai; buvo dviejų skirtin- 
gų vėžės pločių geležinkelis; dėl valdžios kovojo aštuoniolika re- 
gistruotų politinių partijų. Savaime suprantama, politiniu gyveni- 
mu Lenkija nė iš tolo nepanėšėjo į seniai susiformavusias Vakarų 
Eurpos valstybes. (Žr. 14 žem.) 

Formaliai Respublika turėjo įgyti liberalios demokratijos formą. 
1921 m. kovo 17 d. konstitucija konservatyviųjų sluoksnių ragini- 
mu buvo kuriama pagal Prancūzijos Trečiosios respublikos mode- 
lį, tačiau valstiečių ir socialistų partijos primygtinai reikalavo dau- 
giau dėmesio skirti socialinei gerovei. Konstitucija prasideda isto- 
riniu kreipimusi: 

Vardan Dievo Visagalio! 

Mes, Lenkijos žmonės, dėkodami Apvaizdai už mūsų išvadavimą iš pusant- 
ro šimtmečio trukusios vergovės, su dėkingumu prisimindami narsą, ištver- 
mę, pasiaukojamą kovą praeities kartų, kurios nepaliaudamos didžiausią 
savo energijos dalį skyrė Nepriklausomybės reikalui, laikydamiesi nemir- 

14 žemėlapis. Antroji Respublika (1921-1939) 

tingos Gegužės trečiosios konstitucijos šlovingos tradicijos, siekdami visos, 
vieningos ir nepriklausomos Motinos Tėvynės gerovės, jos suverenaus egzžis- 
tavimo, galios, saugumo ir visuomenės santarvės, trokšdami laiduoti Jos mo- 
ralinių ir materialinių galių stiprinimą visos atgimusios žmonijos labui, taip 
pat užtikrinti visų Respublikos piliečių lygybę, pagarbą darbui, visas nustaty- 
tas teises ir ypatingą valstybės globą, mes Lenkijos Respublikos įstatymų lei- 
džiamajame Seime skelbiame šį konstitucinį įstatymą ir už jį balsuojame."! 


Toliau eina straipsniai, kuriais įteisinamas vykdomosios valdžios 
pavaldumas dvejų rūmų seimui, renkamam visuotiniais rinkimais; 
garantuojama lygybė prieš įstatymą bei valstybės apsauga visiems 
piliečiams nepaisant „kilmės, tautybės, kalbos, rasės ar religijos“; 
panaikinamos paveldimos ir klasikinės privilegijos bei titulai; ga- 
rantuojama nuosavybės - privačios ar kolektyvinės - teisė; numa- 
tomas žemės nuosavybės reguliavimas siekiant sukurti „pajėgius 
našiai dirbti, privačius ūkius“; garantuojamos žodžio, spaudos, 
susirinkimų, sąžinės ir tikėjimo laisvės, teisė į aprūpinimą nete- 
kus darbo ar susirgus, vaikų ir moterų teisė į apsaugą diskrimina- 
cijos ar kenksmingų darbo sąlygų atveju, teisė į valstybinį švieti- 
mą; taipgi garantuojamas tautinių mažumų tautiškumo, kalbos ir 
savitumo išsaugojimas. 

Valdančiųjų sluoksnių politinė laikysena buvo begėdiškai naciona- 
listinė. „Lenkiškumas“ tapo pagarbos kriterijumi. Visos pagrindinės 
konstitucijos laikotarpio partijos - PPS (Lenkijos socialistų partija), PSL 
(Lenkijos valstiečių judėjimas) ir tautiniai demokratai - rūpinosi tauti- 
ne vienybe, kuri vėliau, įsigalėjus sanacijos režimui, tapo neginčijamu 
prioritetu. Praktiškai toks nusistatymas paliko labai mažai erdvės tauti- 
nių mažumų interesams ar toms politinėms grupėms - nesvarbu, kon- 
servatyviojo ar revoliucinio sparno, - kurios nesižavėjo nacionaliz- 
mu. Katalikų bažnyčia buvo nustumta į politinio gyvenimo pakraštį, 
o pirmuosius rinkimus boikotavusi komunistų partija (KPRP) ap- 
sisprendė rinktis pogrindinę veiklą. Kariuomenė, priešingai, suvai- 
dinusi tokį reikšmingą vaidmenį kuriant Respubliką, tapo didžiau- 
sios svarbos politiniu įrankiu. Po Pilsudskio mirties 1935 m., „pulki- 
ninkų“ epochoje, ji virto dominuojančia politine jėga.!? 

Lenkiškojo nacionalizmo liepsnas kurstė tai, kad palyginti gau- 
sios buvo etninės mažumos. 1931 m. gyventojų surašymo duome- 
nimis, lenkakalbiai sudarė tik 68,9 procento visų šalies gyventojų. 
13,9 procento ukrainiečių kartu su 8,7 procento jidiš kalbančių Žy- 
dų, 3,1 procento baltarusių ir 2,3 procento vokiečių sudarė beveik 
trečdalį. Kai kuriose regionuose jie būdavo aiškiai vyraujanti dau- 
guma. Jautrų mažumų reagavimą į kultūrinius dalykus dar labiau 
aštrino ryškūs ekonominiai skirtumai. Dėl istorinių priežasčių, vi- 
siškai nesusijusių su naująja Respublika, pietryčiuose ukrainiečių 
bendruomenę sudarė beveik vien vargingi, beraščiai valstiečiai. Žy- 
dai, susitelkę nedideliuose miestų getuose, sudarė neproporcingai 
didelę dalį ir tarp nuskurdusio proletariato, ir tarp turtingų laisvų- 
jų profesijų atstovų bei verslininkų. Vakarinės Lenkijos dalies mies- 
tuose vokiečiai sudarė negausią, bet pakankamai turtingą buržua- 
ziją. Nors tautinių mažumų pilietinę lygybę ir kultūrinę autonomi- 
ją oficialiai garantavo Kovo konstitucijos 95, 101 ir 110 straipsniai, 
kai kurie nelenkų siekiai iš esmės nesutapo su tautinės vienybės, 
kokią ją įsivaizdavo valdantieji Lenkijos sluoksniai, tikslais. Nuo 
pat pradžių lenkams teko varžytis su lygiai tokiu pat bekompro- 
misiniu kitataučių bendrapiliečių nacionalizmu. 1922 m. rinkimuose 
Tautybių blokas iškėlė 81 deputatą iš 444, gavo 16 procentų rinkėjų 
balsų ir ligi dešimtmečio pabaigos siekė išlaikyti savo pozicijas vals- 
tybėje. Nuo 1930 m. jis oficialiai rėmė Nepartinį bendradarbiavimo 
su vyriausybe bloką (BBWR) siekdamas apsisaugoti, pasak jo lyde- 
rių, nuo dar didesnę grėsmę jų laisvei keliančių tautinių demokratų. 
Tačiau tuo metu Lenkijos valdžia jau buvo užmiršusi savo ankstes- 
nius ketinimus patenkinti tam tikrus tautinių mažumų reikalavimus. 
Per tolesnius Antrosios Respublikos gyvavimo metus įtampa tarp 
skirtingų tautybių bendruomenių vis labiau aštrėjo.5 (Žr. diagr. D.) 

Beveik 5 milijonai ukrainiečių sudarė gausiausią tautinės mažu- 
mos bendruomenę, kompaktiškai įsikūrusią išilgai Karpatų kalnų 
iki pat Poprado upės vakaruose ir ne taip tolygiai pasiskirsčiusią 
pietryčių pusėje - Peremislio, Ravos, Kovelio, Lucko, Rovno, Kre- 
meneco, Drogobyčiaus ir Kolomyjos apskrityse. (Žr. 20b žem.) Žlu- 

Žemvaldžiai (134) A.Profesinės grupės 
(1921 gyventojų surašymo 
imis) 





Ll t 





Diagrama D. Visuomenės grupės tarpukario Lenkijoje 
a) profesinės grupės (1921) 
b) tautinės grupės (1931) 

gus Vakarų Ukrainos Respublikai ir Pilsudskiui sudarius sąjungą 
su Petliūra, Ukrainos gyventojams teko ilgam atidėti svajones apie 
autonomiją. Tačiau jie išlaikė visuomenines ir kultūrines organiza- 
cijas, įkurtas dar Galicijos laikais; čia laisvai veikė ir kelios tautinės 
partijos, tiek radikalios, tiek liberalios pakraipos. Senoji Ukrainos 
socialdemokratų partija (USDP) ir toliau su pertrūkiais veikė Len- 
kijos Respublikoje, tačiau jos galia labai susilpnėjo po skilimo, kai 
viena jos narių pusė patraukė į nelegalų prosovietiškai nusiteiku- 
sių komunistų pogrindį, o antroji ėmėsi glaudžiai bendradarbiauti 
su PPS. Panašus likimas ištiko ir Ukrainos valstiečių ir darbininkų 
sąjungą (Sel-Rob). Ukrainos socialistinė radikalų partija (USRP) ir 
jos žurnalas Hromadskij Holos (Liaudies balsas) buvo stipriai remiami 
Volynės ir Stanislavo apskrities valstiečių. Podraug su liberalia Uk- 
rainos tautinių demokratų sąjunga (UNDO), kuri buvo paveldėjusi 
daugelį ankstesnių visuomeninių, kultūrinių ir bendradarbiavimo 
organizacijų bei laikraštį Dilo (Reikalas), leidžiamą Lvove, ji dalyva- 
vo Lenkijos parlamentinėje veikloje. Tačiau nė viena iš šių partijų 
negalėjo nugesinti vis stiprėjančio lenkų bendruomenės priešišku- 
mo Ukrainos separatizmui. Po truputį taikioji politika užleido vie- 
tą terorizmui. Nelegali Ukrainos karinė organizacija (UOW) ir jos 
įpėdinė nuo 1929 m. Ukrainos tautininkų organizacija (OUN), veik- 
dama iš patikimų slėptuvių Vokietijoje ir Austrijoje, įžiebė sabota- 
žo ir smurto kampaniją, kuri 4-ajame dešimtmetyje sužlugdė visas 
susitaikymo viltis. 1931 m. buvo nužudytas Tadeuszas Holowko 
(1889-1931), garsus socializmo teoretikas, Pilsudskio bendražygis; o 
1934 m. - vidaus reikalų ministras pulkininkas Bronistawas Pierac- 
kis (1895-1934); visa tai sanacijos režimą išprovokovo griebtis Žiau- 
rių represijų. Į visai menkus partizanų išpuolius 1932-1933 m. Vo- 
lynėje, Polesėje ir Lesko apylinkėse buvo atsakyta jėga - įsibrovusi 
Lenkijos kariuomenė ir policija su žeme sulygino kaimus, neva su- 
teikusius prieglobstį maištininkams. 1934 m. Bereza Kartuskoje 
įrengta pirmoji stovykla internuotiesiems, kurioje įkalinti šio įvykio 
dalyviai. Ukrainoje buvo uždaryta daug mokyklų; perdėm uolūs val- 
dininkai braukė iš rinkėjų sąrašų Ukrainos valstiečius, nemokančius 

skaityti ar rašyti lenkiškai. Pasienio rajonuose įkurdinti lenkų ka- 
riškiai. Ukrainos tautinis judėjimas, nepalaikomas Lenkijoje ir iš- 
gąsdintas pasakojimų apie prievartinę kolektyvizaciją ir visuotinį 
badą anapus sienos, Sovietų Sąjungoje, vis labiau ėmė žvalgytis į 
Vokietiją, tikėdamasis paguodos ir paramos.“ 

Tris milijonus žydų buvo užgriuvę kiti sunkumai - ūkio nuos- 
mukis, demografinis sprogimas, auganti rasinė diskriminacija, taip 
pat ir besaikė propaganda. Tuo metu, per du Antrosios Respubli- 
kos gyvavimo dešimtmečius, Lenkijos žydai išgyveno paskutinį 
neilgą santykinės gerovės laikotarpį. Veikė pradinės ir vidurinės 
žydų mokyklos, jose mokėsi nauja jaunoji karta. Kelios privačios 
žydų mokyklos, turinčios savitą ugdymo sistemą, - Chorev mo- 
kykla, globojama Agudat Israel, sionistų organizacijos pasaulieti- 
nė hebrajų Tarbut mokykla, jidiš mokyklų organizacija CYSZO, 
Mizrachi organizacijos dvikalbė lenkų ir žydų YAVNE mokykla - 
varžėsi ne tik viena su kita, bet ir su valstybinėmis lenkų mokyk- 
lomis. Klestėjo žydų spauda, leidžiama ir lenkų, ir jidiš kalbomis. 
Dideliais tiražais ėjo Nasz Przegląd (Mūsų apžvalga) Varšuvoje, 
Chwila (Akimirka) Lvove, Nowy Dziennik (Naujas dienraštis) Kroku- 
voje. Žydų teatras, ypač Varšuvoje ir Vilniuje, pasiekė didžiausių 
kūrybinių aukštumų. Žydų filmų kūrėjai susuko dešimtis juostų 
jidiš kalba. Plataus pripažinimo susilaukė žydų mokslininkai. 
„Naujosios bangos“ žydų rašytojai paskelbė savo pirmuosius maiš- 
tingus manifestus. Žydų mokslo institutas (Yidischer Visnshaftlek- 
her Institut, YIVO), įkurtas 1925 m. Vilniuje, tapo žydų mokslinės 
veiklos centru ir visiškai pagrįstai galėjo būti laikomas vienu iš 
svarbiausių žydų kultūros centrų visame pasaulyje. Pačių įvairiau- 
sių pažiūrų žydų politikai nevaržomi dirbo ir vietos valdžios ins- 
titucijose, ir seime. Pirmajame 1922 m. išrinktame seime žydai tu- 
rėjo 35 deputatų vietas —- daugiau net už socialistus. Pilsudskio 
laikais Agudat Israel svariai parėmė BBWR. Net ir 1935-1939 m., 
kai visų demokratinių partijų veikla buvo apribota, tarp deputatų 
ir senatorių buvo likę keletas žydų. Visoje šalyje buvo žinomi to- 
kie veikėjai kaip rabinas Mosze Elihu Halpernas ar sionistų vadas 

Izaakas Grūnbaumas. 4-ajame dešimtmetyje vyraujantį vaidmenį 
iš konservatyviųjų partijų perėmė sionistai, tačiau jų įtaką silpni- 
no susiskaldymas į mažiausiai septynias grupuotes - revizionis- 
tus, Mizrachi narius, bendruosius (ne Galicijos) ir Galicijos sionis- 
tus, Jungtinę sionistų darbo partiją (Hitahadut) ir dvi Poalei Zion 
frakcijas. Iš neparlamentinių organizacijų gana didelę įtaką turėjo 
Bundas, ypač žydų profesinėse sąjungose. Žydai sudarė nemažą 
dalį PPS ir KPP narių. Vietose veikė žydų gminų organizacijos — 
rosta). Pagal 1927 m. priimtą įstatymą, kahalus rinkdavo balsa- 
vimo teisę turintys žydų vyrai, jiems buvo suteikta teisė tvarkyti 
savo finansus. Visose gyvenimo srityse veikė gausybė žydų insti- 
tucijų, pradedant ligoninėmis ir našlaičių namais, baigiant sporto 
klubais, muzikos draugijomis, draudimo ar kooperacijos sąjun- 
gomis. Žydų vidurinės klasės gyvenimą gaubė pasitikėjimo ir ge- 
rovės aura. 1919 m. sionistė Roza Pomerantz-Meltzer tapo pirmą- 
ja Lenkijos moterimi seimo deputate. 1938 m. žydų lengviausio 
svorio boksininkas Lazaras Rundsztejnas laimėjo nacionalinį bokso 
čempionatą. Kiekvienas, apmąstydamas šių žmonių nuveiktus dar- 
bus ir paliktus ženklus, kurie po karo buvo surinkti YIVO būsti- 
nėje Niujorke, negali nepastebėti išskirtinio anuometinės Lenki- 
jos žydų bendruomenės dinamizmo. Ne viskas klojosi gerai; bet ir 
ne viskas atrodė beviltiškai niūriai." (Taip pat žr. p. 292-296.) 
Du milijonai baltarusių likimu dalijosi su savo gentainiais rusi- 
nais - ukrainiečiais. Podraug su „Vakarų Ukraina“, „Vakarų Balta- 
rusija“ sudarė centrinę labiausiai atsilikusio Lenkijos regiono, va- 
dinamosios „Polska - B“ (antrarūšės Lenkijos), dalį ir neturėjo jokio 
atskiro politinio ar administracinio statuso. Pasibaigus pradiniam 
laikotarpiui, kai buvo padaryta ženklių nuolaidų - suteikta spau- 
dos laivė, demokratiniai rinkimai, leistas tautinis švietimas, politi- 
nių organizacijų veikla, - atėjo 1924-ieji atsinešdami ir oficialią reak- 
ciją prieš vos tik užgimusį Baltarusijos separatizmą. Baltarusių kal- 
ba nebuvo palaikoma, jos rašyba pritempta prie lotyniškos abėcėlės, 
o trys šimtai baltarusiškų mokyklų atiteko lenkų mokytojams. Bal- 

tarusių Hromada, socialistinis valstiečių sąjūdis, buvo užgniaužtas 
policijos 1928 m., ojo vadai areštuoti. Per 4-ąją dešimtmetį Baltaru- 
sijos kaimo gyventojams teko atsiimti savo dalį, kai įsisiūbavo sa- 
nacijos režimo pacifikacinės kampanijos. Lenkijos valdžios sluoks- 
niai buvo linkę pamaloninti baltarusių katalikus, kuriuos jie vadi- 
no baltaisiais lenkais (biatopolaki), o baltarusių stačiatikius įtarinėjo 
iredentizmu. Nauja priespaudos banga kilo 1935 m., buvo uždary- 
ta dar daugiau mokyklų, stačiatikių cerkvių, kultūros draugijų. Iki 
1939-ųjų didžiuma baltarusių taip ir liko politiškai nesąmoningi. O 
ir ta saujelė politiškai aktyvių žmonių ne per daug džiaugėsi ry- 
šiais su Lenkija. Jų laukė žiaurus prabudimas.!* 

Beveik vieno milijono vokiečių poreikius su kaupu tenkino įvai- 
riausios politinės, kultūrinės ir visuomeninės organizacijos, kurių 
didžiuma 1931 m. susivienijo į centrinę Lenkijos vokiečių tarybą 
(Rat der Deutschen in Polen). Lenkijos vokiečių socialistų darbininkų 
partija (DSAP) buvo įkurta 1925 m. iš vokiečių socialistų grupių, 
anksčiau atskirai veikusių Aukštutinėje Silezijoje, Lodzėje ir Poz- 
nanėje. Ši partija turėjo savo profesinę sąjungą ir jaunimo sambūrį, 
taip pat glaudžiai bendradarbiavo su PPS. Šioms abiem organizaci- 
joms oponavo nacionalistinė Jaunųjų vokiečių partija (Jungdeutsche 
Partei), kurios centras buvo įsikūręs Bielske. 4-ajame dešimtmetyje 
visai vokiečių bendruomenei teko išgyventi sukrėtimą atėjus į val- 
džią Hitleriui, o nuo 1935 m. jos prielankumą stengėsi pelnyti Na- 
cių partijos vietinė atšaka - Lenkijos regioninė grupė (Landesgruppe- 
Polen) su savo leidiniu Idee und Wille (Idėja ir valia).? 

Kitos tautinės mažumos, kaip antai rusai ir lietuviai šiaurės ry- 
tuose bei čekai visiškame pietvakarių pakraštyje, nebuvo tiek gau- 
sios, kad galėtų kam nors turėti įtakos, nebent vietinėje arenoje. 

Politiniame gyvenime vyravo nepalenkiamo radikalizmo nuo- 
taikos. Visos iškiliausios 3-iojo dešimtmečio asmenybės - ir valstie- 
čių vadas Wincentas Witosas, tris kadencijas išbuvęs ministru pir- 
mininku, ir socialistas Ignacas Daszynskis, ir pats Pilsudskis - atvi- 
rai išpažino radikalizmo idėjas. Net ir tautiniai demokratai, sudarę 
opozicijos branduolį tiek pirmosioms koalicinėms vyriausybėms, 

tiek vėlesniam sanacijos režimui, turėtų būti laikomi „dešiniaisiais 
radikalais“, nes jų nuostatų svarbiausiais to meto klausimais kon- 
servatyviomis tikrai nepavadinsi. Tradiciniai konservatyvieji sluoks- 
niai, kadaise aktyviai veikę Galicijoje arba gynę klerikalų bei žem- 
valdžių interesus, dabar buvo pasmerkti apgailėtinai subordinaci- 
jai. Visuomenė, kurios du trečdaliai gyventojų vertėsi žemdirbyste, 
o vieną trečdalį sudarė tautinės mažumos, vargiai galėjo susikurti 
liberalų, laipsniškų reformų klimatą, tokį kaip klestinčios, seniai su- 
tvirtėjusios Vakarų valstybės. 

Uždavinys sutelkti Lenkijos visuomenę atgal į vienalytę visumą 
iškilo vos tik sukūrus Respubliką. Uždavinys nebuvo iš lengvųjų. 
Labiausiai trūko materialiųjų išteklių ir, kaip vėliau paaiškėjo, lai- 
ko. 1921 m. gyventojų surašymo duomenimis, 25 procentai šalies 
gyventojų gyveno mieste, 75 procentai - kaime; pagal užimtumą 
visuomenę sudarė nekvalifikuoti darbininkai (27 procentai, iš ku- 
rių beveik pusė buvo žemės ūkio darbininkai), valstiečiai (65 pro- 
centai), inteligentija ir laisvųjų profesijų atstovai (5 procentai), vers- 
lininkai (2 procentai) ir žemvaldžiai (nesiekė 1 procento). Tačiau 
statistiniai duomenys neatspindi tikro socialinių problemų vaizdo. 
Sunkiai davėsi išgyvendinami senieji lojalumo reiškimo papročiai 
ir senosios elgesio normos. Lėtai reiškėsi naujai įkurtų lenkiškų ins- 
titucijų - mokyklų, valstybinių įstaigų, mokesčių sistemos, kariuo- 
menės - įtaka visuomenei. Ne kažin ką buvo galima nuveikti svar- 
bioms bendroms iniciatyvoms teikiant vien finansinę paramą. In- 
dustrializacija palengva judėjo į priekį dar iki nepriklausomybės 
nutiesta vaga. Išvengti įtampos, matyt, buvo neįmanoma. 4-ajame 
dešimtmetyje visuomenė labai aiškiai poliarizavosi: vienoje pusėje — 
valdžia , kitoje - liaudies masės; vienoje pusėje — vyraujanti lenkų 
dauguma, kitoje - tautinės mažumos. Iš tų vos keleto veiksnių, ska- 
tinusių vienybę, vienas pasirodė besąs užsienyje - tai inkorporaci- 
jos į nacistinę Vokietiją arba stalinistinę Rusiją grėsmė, kuri visiems 
Lenkijos gyventojams, nepaisant jų skirtumų, įpūtė stiprų bendru- 
mo jausmą. (Žr. diagr. D.) 

Kaimo žmonėms, savaime aišku, opiausios buvo žemės ūkio 

problemos. Iš pradžių daug vilčių dėta į žemės reformą, kurios 
reikalavo PSL. 1919 m. liepos 10 d. seimas pritarė didesnių nei 400 
hektarų dvarų žemių nusavinimui, o 1920 m. liepos 15 d., per patį 
Raudonosios armijos puolimą, išleistas įstatymas, leidžiantis pirkti 
atlikusią dvarų Žemę už pusę rinkos kainos. Nei viena, nei kita ap- 
čiuopiamų rezultatų nedavė. Galiausiai 1925 m. liepos 20 d. seimas 
trečiąkart ėmėsi šito reikalo ir nutarė, jog valstiečiams už visą rin- 
kos kainą turi būti išparceliuojama ne mažiau nei 200 000 hektarų 
žemės per metus. Iš viso 1919-1938 m. į valstiečių rankas perėjo 
2 655 000 hektarų žemės; nusavinta daugiau kaip penktadalis Baž- 
nyčios, valstybės ir stambiųjų žemvaldžių žemės, sukurta 734 000 
naujų ūkių. Visa tai skamba įspūdingai. Tačiau iš esmės niekas nepa- 
gerėjo - žemės trūko, skurdas kaime nemažėjo. Liūdna patirtis rodė, 
jog valstiečių padėtis blogėja. Po trumpo atokvėpio 1928-1929 m. 
kaimo ekonomika taip smuko, kad daugiau nebegalėjo atsigauti. 
4-ajame dešimtmetyje žemės ūkio produktų kainos nukrito per- 
pus, valstiečių pajamos - iki trečdalio to, ką gaudavo anksčiau, 
vyriausybės skiriamos subsidijos sumažėjo trim ketvirtadaliais. 
Prasiskolinę valstiečiai nebepajėgė išmokėti paskolų, todėl buvo 
sustabdyti kreditai. Bemaž nutrūko investicijos į žemės ūkio tech- 
niką, sulėtėjo dvarų žemių parceliavimo tempai. Kita vertus, kri- 
zė buvo apėmusi visą pasaulį, todėl ir Lenkija negalėjo būti išim- 
tis. Reikėjo kapitalo, tačiau jo — tiek valstybinio, tiek privataus — 
kaip tik labiausiai ir stigo, tad Lenkijai teko pakelti kur kas dides- 
nius išbandymus nei Vakarų Europos valstybėms. Kartu aštrėjo ir 
socialinė krizė. Valstiečiai nebepajėgė išmaitinti vaikų, o neturė- 
dami kuo apauti nebeleido į mokyklą. Kaimas visiškai prasigėrė, 
klestėjo lupikautojai. Pinigų skolintojai ar smuklių savininkai žy- 
dai buvo užsitraukę didžiausią visų nemalonę. Valstybė jėga sek- 
vestravo prasiskolinusiųjų turtą, jėga tam ir priešintasi. Politinė 
atmosfera ėmė kaisti. 1920 m. PSL (Wyzwolienie) nariai įkūrė Vals- 
tiečių sąjungą (Związek Rolnikow), kurios nebepatenkino valdžios 
remiamos Centrinės žemės ūkio organizacijų ir kuopelių draugi- 
jos (CTOiKR) letargiška veikla. Iš naujo susibūrusio ir kaipmat 

išpopuliarėjusio Valstiečių judėjimo (Stronnictwo Ludowe, SL) or- 
ganizuojami bruzdėjimai nesustabdomai dažnėjo. Pirmasis strei- 
kas kilo Limanowoje, netoli Krokuvos, 1932 m. vasarį ir greitai 
persimetė į Mazoviją. Valstiečiai atsisakė mokėti mokesčius už tur- 
gun atvežtas parduoti prekes, taip pat pareikalavo sumažinti vals- 
tybės monopolijų produkcijos kainas. Areštuota šimtai protestuo- 
tojų ir SL aktyvistų. Lubloje, netoli Krosno, ir Lapanowe, netoli 
Krokuvos, policija atidengė ugnį, kai valstiečiai, nepaklusę drau- 
dimui burtis viešose vietose, susirinko švęsti Sekminių. Krito pir- 
mosios keturios aukos. Birželį dar rimtesnis susidūrimas įvyko 
Berehy Dolnuose, netoli Sanoko. Čia valstiečiai pasipriešino grafo 
Potockio surengtai savanoriškai „Darbo šventei“ - vieną dieną, 
dirbdami be užmokesčio, jie turėjo sutvarkyti vietinį plentą. Vals- 
tiečiai pabūgo, jog vėl grįžta baudžiava. Tvarkos daryti atvyko 
penki šimtai policininkų, pėstininkų batalionas ir karo lėktuvų es- 
kadrilė. Čia 6 žmonės buvo nukauti, 278 suimti, 3 nuteisti mirties 
bausme už kurstymą. 1933 m. susirėmimai tarp valstiečių ir poli- 
cijos savo mastu priminė nedidelį partizaninį karą, ypač Lankuto, 
Rzeszėwo, Ležajsko ir Przeworsko rajonuose. Galvas padėjo de- 
šimtys žmonių, šimtai buvo sužeistų ir tūkstančiai suimtų. Šiokį 
tokį atokvėpį trejiems metams užtikrino vyriausybės nutarimas 
uždrausti SL veiklą ir buvusio PSL (Wyzwolenie) nario Juliuszo Po- 
niatowskio paskyrimas žemės ūkio ministru. Deja, greitų veiks- 
mų nesulaukta. Tik po kurio laiko Poniatowskis ėmėsi spręsti kai- 
mo gyventojų pertekliaus klausimą - pradėjo skatinti industriali- 
zaciją ir investicijas į „Polska B“ plėtrą.!? 

1936-1937 m. kaime vėl kilo neramumų. Ankstesnių metų nusi- 
vylimai privertė Valstiečių judėjimą imtis radikalesnės politikos, o 
karingai nusiteikęs šio sąjūdžio jaunimas, susibūręs į Kaimo jauni- 
mo sąjungą (ZMW, Wici) atvirai kvietė kilti į ginkluotą kovą. Tai 
buvo pati ryškiausia agrarizmo (valstiečių valdžios) išraiška naujų- 
jų laikų Lenkijoje, taip pat ir Valstiečių batalionų, dalyvavusių Ant- 
rojo pasaulinio karo pasipriešinime, užuomazga. Nors SL padali- 
nių veikla buvo sustabdyta, areštuoti patys iškiliausi sąjūdžio rė- 

mėjai, tarp jų istorikas Stanistawas Kotas, tačiau SL narių skaičius 
ir įtaka vis didėjo. 1937 m. rugpjūtį streikuojantys Krokuvos ir Kiel- 
cų rajonų valstiečiai pademonstravo ligi tol neregėtą solidarumą, 
bet už tai susilaukė ypač žiaurių represijų; žuvo apie keturiasde- 
šimt Žmonių. Streikų mastas taip išsiplėtė, kad valdžiai darėsi vis 
sunkiau juos malšinti: 

Streikui prasidėjus keliai, vedantys į Brzeską Nowe, buvo uždaryti. Prisidė- 
jo daug valstiečių, vieni iš įsitikinimo, kiti iš smalsumo. Pavieniai streiklau- 
žiai, traukiantys link turgaus, buvo palikti prižiūrėti mūsų SL nariams iš 
Groblos - šie truputį pasismagino knežindami jų kiaušinius, paslėptus kiše- 
nėse ar užantyje. Nesimatė nė vieno pakrauto vežimo, išskyrus kažkokį gal- 
vijų prekeivį Piorową, tad teko jam sulaužyti ieną. 

Aštuntą valandą pasirodė penki policininkai. Jie prisitvirtino durtuvus, 
užtaisė šautuvus ir įsakė streikininkams išsiskirstyti. Mane drauge su bičiu- 
liu Zygmuntu Mackiewicziumi, vietinio Wici padalinio sekretoriumi, areš- 
tavo [-..] Kai vienas iš policininkų pamėgino durtuvu pulti draugą Siudaką, 
šis iš po skverno išsitraukė kardą ir įgudusiai atrėmė policininko smūgį. [bau- 
ginti streikininkų ryžto policininkai atsitraukė, kartu pasiimdami ir mus. 
Tačiau pakeliui į Brzeską susitikome būrį valstiečių, kurie statė pylimą prie 
Vyslos, ir jie mus išvadavo. Čia pasižymėjo organizuotam streikui neprik- 
lausantis valstietis Antonis Zakrzewskis, kuris pirmas pradėjo kastuvu dau- 
Zyti policininką [...] 

Šio streiko epilogas vyko Miesto teisme Proszowicuose [...] Mane pripa- 
žino kaltu ir skyrė bausmę - du mėnesius kalėjimo.!? 


Taigi įtampa kaime augo. Bet tada dar niekas nenujautė, kad praėjus 
vos porai metų tasai apleistas kaimas taps vienintele, nors ir labai 
trapia priebėga nuo nepalyginamai baisesnės suirutės. 

Pramonės proletariatas turėjo savų nemažų problemų, tik jos 
nebuvo tokios principinės kaip valstiečių. Industrializacijos mas- 
tai Lenkijoje nebuvo dideli, todėl darbininkui galimybė įsidarbin- 
ti fabrike reiškė papildomą išeitį, tiesiog likimo dovaną; bet už- 
ėjus sunkesniems laikams jis visada galėjo grįžti į savo kaimą. Dar- 
bo užmokestis pramonėje, kuris dabar atrodytų juokingas, tuomet 
dukart viršijo vidutines valstiečio šeimos pajamas. Oficialiais duo- 
menimis, 1936 m. bedarbių skaičius pasiekė maksimumą - 446 000, 

tai sudarė 10 procentų pramonėje dirbančios darbo jėgos, tačiau 
šie skaičiai visiškai neatspindi nedarbo lygio šalies mastu. Kaime 
dėl gyventojų pertekliaus buvo 5-6 milijonai bedarbių, tai sudarė 
45 procentus visų kaimo gyventojų. Tokiomis aplinkybėmis dar- 
bininkai kur kas nuolankiau taikstėsi su sunkiomis darbo sąlygo- 
mis negu vėliau. Lenkijoje į šiuos sunkumus žiūrėta kitaip nei Va- 
karų Europoje, kur nedarbas, pavyzdžiui, 4-ajame dešimtmetyje 
Didžiojoje Britanijoje pasiekęs 10 procentų, buvo laikomas ypa- 
tinga visos šalies nelaime. Belieka tik stebėtis, kiek mažai lenkams 
tai kėlė rūpesčių. Tačiau net ir ekonominės krizės sąlygomis pa- 
vyko daug nuveikti. 1919 m. seimas priėmė potvarkį dėl aštuonių 
valandų darbo dienos; įstatymiškai įteisinti darbo saugumo rei- 
kalavimai; Darbininkų gyvenviečių draugijos (TOR) pastangomis 
pagerėjo gyvenimo sąlygos. Vis dėlto tiesioginis valdžios rūpini- 
masis darbininkų gerove apsiribojo tik valstybinėmis įmonėmis. 
Iš visų įregistruotų bedarbių pašalpas gavo mažiau nei 20 procen- 
tų. Darbininkų klasės gyvenimu daugiausia teko rūpintis ir taip 
darbais aptekusioms labdaros draugijoms arba PPS ir NZR įsteig- 
toms savigalbos organizacijoms. Privačių darbdavių piktnaudžia- 
vimus, kad ir nelengvai, stengtasi kontroliuoti, o už ardomąją veik- 
lą prieš valstybinę įmonę laukdavo itin griežtos bausmės. Didžiau- 
sią mastą pramonės darbininkų streikai pasiekė 1922-1923 m., ypač 
išaugus infliacijai, ir 1933-1937 m. per patį ekonomikos nuosmu- 
kį. Pirmuoju atveju bruzdėjimams pradžią davė 1921 m. vasarį 
paskelbtas visuotinis geležinkelininkų streikas - atsakas į tai bu- 
vo geležinkelio sukarinimas. Kitų metų lapkritį, protestuodami 
dėl sumažinto darbo užmokesčio, visuotinį streiką pradėjo Dąb- 
rowos kalnakasiai; organizatoriams nuteisti buvo įsteigti karo lau- 
ko teismai. Visa tai buvo įžanga į 1923 m. lapkričio 6 d. „Kroku- 
vos sukilimą“, kuris įsiplieskė PPS paskelbus visuotinį streiką. Gat- 
vėmis traukiantys demonstrantai staiga stojo į mūšį su policija. 
Iškviesti padaryti tvarkos kareiviai perėjo į darbininkų pusę, ir šie 
net keletą valandų kontroliavo miestą. Ligi tolei jau buvo žuvę 
trisdešimt du darbininkai bei policininkai, ir organizatoriai pasis- 

kubino akciją nutraukti. Šis įvykis paskatino ilgiau trukusius, ta- 
čiau ne tokius svarbius bruzdėjimus Lodzėje ir Dąbrowoje. Val- 
džia ėmėsi teisinių priemonių prieš vadinamąjį „lenkišką streiką“, 
kai pramonės darbininkai atsisakydavo palikti įmonę, be to, Bau- 
džiamajame kodekse buvo griežčiau apibrėžta teisė streikuoti. Tai- 
gi Lenkijos darbininkai nelabai turėjo kuo džiaugtis, išskyrus ne- 
bent tuo, kad jie ne valstiečiai? 

Ekonominės politikos prioritetai buvo perdėm aiškūs. Pirmai- 
siais Respublikos gyvavimo metais visą ekonomikos sistemą teko 
kurti nuo nulio. Nebuvo nei vientisos infrastruktūros, nei bend- 
ros valiutos, nei tvirtų finansinių ar valdžios institucijų. Nebuvo 
tiesioginio geležinkelio, kuris jungtų Varšuvą su kai kuriais pro- 
vincijos miestais. Tik 1927 m. Gdynėje atidarytas vienintelis jūrų 
uostas. 1918-1920 m. vienu metu cirkuliavo Vokietijos ostmarkė, 
Austrijos krona, Lenkijos markė, ir visų vertė nesustabdomai smu- 
ko. 1918 m. lapkritį Lenkijos markės kursas dolerio atžvilgiu buvo 
1:9, 0 1923 m. sausį pasiekė 1:15 000 000. Kaitaliojant mokesčių 
sistemą pavykdavo padengti vos 10 procentų išlaidų. Biudžetą pa- 
vyko subalansuoti tik 1926 m. Nuo pat pradžių pirmenybę val- 
džia teikė stabilumui, tik po to - investicijoms. Užgriuvę sunkumai 
buvo tokio pat milžiniško masto kaip ir Rusijoje, tačiau bandant 
juos įveikti apsieita be prievartos. Reikšmingos 3-iojo dešimtme- 
čio reformos, daugiausia sietinos su Wladystawo Grabskio vardu, 
leido sutvarkyti finansų politiką. Buvo įvesta nacionalinė valiuta 
- Zlotas, 1924 m. įsteigtas Lenkijos bankas, turto mokesčių siste- 
mą pakeitė pajamų ir apyvartos mokesčių sistema, gauta paskolų 
iš Amerikos, Prancūzijos ir Italijos, atsirado fondų, finansuojan- 
čių viešuosius darbus ir kaimo modernizavimą - visa tai padėjo 
kurti gyvybingą šalies ūkį. Vėliau vis dar silpnai Lenkijos ekono- 
mikai koją ėmė kišti išoriniai veiksniai: 1926-1930 m. Vokietijos 
muitų karas, 1931-1934 m. didžioji depresija, pagaliau ir 4-ojo de- 
šimtmečio diplomatinė krizė, krašto apsaugai pareikalavusi 27,5 
procento biudžeto išlaidų. Sunkiai pakeliamus išmėginimus teko 
patirti šalies pramonei. Pasak kai kurių šių dienų vertintojų, ji iš- 

gyveno „neišvengiamą vėlyvojo, imperialistinio kapitalizmo sim- 
biozę“. Pasak kitų, ją sukrėtė pernelyg staigūs pokyčiai, atsiradę 
kartu su nepriklausomybe, - buvo suardyta senoji infrastruktūra, 
prarastos senosios rinkos, o reikiamų išteklių prisitaikyti prie naujų 
sąlygų neatsirado. Pramonės plėtrai buvo pasirinktas Vakarų ka- 
pitalizmo modelis, tačiau be Vakarų kapitalo paramos. Antrojoje 
Respublikoje pramonės darbininkų 1929 m. buvo mažiau (13,2 pro- 
cento) nei Kongresinėje karalystėje 1900 m. (17,6 procento). Len- 
kų prisijungti rytiniai regionai su jų primityvia kaimo bendruo- 
mene nė iš tolo negalėjo kompensuoti prarastos plačiosios Rusijos 
rinkos; ji, valdoma priešiškai nusiteikusios sovietų valdžios, da- 
bar Lenkijai buvo bemaž visai uždaryta. Staigus Aukštutinės Sile- 
zijos kilimas liovėsi, vos tik ji neteko tradicinių verslo ryšių bei 
Vokietijos klientūros. Žemos kreditų normos Lenkijoje atbaidy- 
davo užsienio investuotojus, tad šie, užuot apsaugoję šalį nuo plėš- 
rių spekuliantų, čia išvis nesirodė. Esminei geležinkelio tinklo ir 
energetikos sistemos pertvarkai reikėjo tokių investicijų, kokios 
gerokai viršijo valstybės galimybes. Naujoji geležinkelio linija tarp 
Silezijos ir naujai įkurto Gdynės uosto, skirta palengvinti anglių eks- 
portą, buvo užbaigta tik 1929 m.; pagrindinė linija, jungianti Varšu- 
vą su Krokuva per Kielcų tunelį, nutiesta 1933 m.; 1936-1939 m. 
elektrifikacijos mastai leido elektros energijos tiekimą padidinti 
600 procentų, palyginti su ankstesniais metais, bet net ir tuomet 
nebuvo pasiektas Vokietijos ar Rusijos lygis. Valstybė daugiausia 
finansavo karo pramonę, ypač Mošcicų azoto gamyklą ir ginklų 
fabrikus. Dėl to Lenkija, palyginti su kitomis Europos valstybė- 
mis, liko žemo pramonės lygio šalimi. Ypač kraštas susilpnėjo di- 
džiosios depresijos metais; daugelio pramonės šakų gamyba net 
nesiekė 1913 m. lygio. Kita vertus, tų ūkio šakų, kur smarkiai padi- 
dėjo, kaip antai maisto perdirbimo pramonės, gaminių kainos bu- 
vo tokios žemos, kad jokios įtakos bendrai padėčiai neturėjo?!: 

1913 1923 19299 | 1932 1935 1938 
Visa pramonės 
produkcija (100) 98,7 


Anglių 

pramonė 38 

(mln. t) a. 92 

Geležies 0,493 0,660 0,879 

rūda (100) ią 133 178 

(mln. t) 

Plienas (mln.t) 1,677 | 1,129 1377 0,570 1441 
(100) 67 82 34 93 

Nafta 1114 0,507 

(mln. t) (100) 45 


veavinė d [| [88 7 
(mln. t) (100) (335) 
MA A 
(tūkst. t) (100) 2 S (861) 


Šiaip jau bendrą niūrų tarpukario pramonės vaizdą pagyvino 
1936 m. kovą pradėtos vyriausybės iniciatyvos. Išlaikiusi stabilią 
valiutą per visą depresijos laikotarpį, nors už tai teko mokėti di- 
džiulę socialinę kainą, ir pirmąsyk nuo 1929 m. numačiusi subalan- 
suotą biudžetą, sanacijos vyriausybė gana drąsiai pasiryžo įgyven- 
dinti ūkio pertvarkymo planą. Didysis jo įkvėpėjas buvo viceprem- 
jeras ir finansų ministras Eugeniuszas Kwiatkowskis (1888-1974). 
Plano tikslas - suderinti Lenkijos ūkines bei strategines reikmes, o 
didžiausia jo finansavimo dalis turėjo ateiti iš vidaus šaltinių. Reikš- 
mingos pagalbos sulaukta iš Prancūzijos - 2 milijardų 600 milijonų 
frankų paskolos. Pirmenybė buvo teikiama karo pramonei, po jos — 
kitų ūkio šakų bazės stiprinimui - ypač geležinkelio, elektros ir du- 
jų pramonės. Esminiu laimėjimu laikytinas Centrinio pramonės ra- 
jono (COP) sukūrimas vadinamajame „saugumo trikampyje“, kur 
ribojosi Krokuvos, Kielcų ir Lvovo vaivadijos. Iki karo ypač išsi- 

skyrė dvi stambaus masto statybos - Rožnėwo hidroelektrinės ir 
Stalowa Wolos plieno kombinato. Per tą patį trumpą laikotarpį vi- 
sos pramonės šakos ėmė greitai atsigauti po didžiojo nuosmukio. 
Palyginti su 1928 m. pramonės indeksu (100), 1938-1939 m. Lenki- 
jai pavyko pasiekti 119, o tai aukštesnis rodiklis už Belgijos (81) ar 
Prancūzijos (82). Pokario analitikus, kurie dėl politinių motyvų ne- 
planinį prieškario kapitalistinį ūkį buvo linkę spalvinti ne pačiomis 
šviesiausiomis spalvomis, gerokai trikdo ir pats 1936—1939 m. vals- 
tybės plano egzistavimas, ir pasiekti gamybos rodikliai. Nešališkų 
vertintojų bemaž nestebina tai, kad iš principo panašiems diktato- 
riškiems režimams, prieškario ir pokario, susidūrusiems su pana- 
šiomis problemomis, teko imtis iš principo panašios politikos.?? 
Švietimo srityje naująją valdžią taip pat užgriuvo nemalonios pro- 
blemos. Turint galvoje, kad lenkakalbiai gyventojai sudarė vos du 
trečdalius visų gyventojų, o iš jų, oficialiais duomenimis, vos du 
trečdaliai buvo raštingi, norom nenorom peršasi išvada, jog raštin- 
gi lenkai tesudarė tik 44 procentus visos visuomenės. Nors per trum- 
pą laiką pavyko pasiekti nemenką pažangą, netruko įsižiebti ir pir- 
mieji konfliktai. 1919 m. susirinkęs „Mokytojų seimas“ ėmėsi kurti 
vieningą valstybinę privalomojo ir nemokamo švietimo sistemą. Ji 
įgyvendinta po trejų metų. 1928-1929 mokslo metais mokyklą lan- 
kė 96 procentai mokyklinio amžiaus vaikų nuo 7 iki 14 metų. Tar- 
pukario pabaigoje neraštingumo lygis buvo smarkiai sumažintas. 
4-ojo dešimtmečio reformos, kurias inicijavo ministras Januszas Jęd- 
rzejewiczius (1885-1951) kartu su savo broliu ir sekėju Wactawu 
Jedrzejewicziumi, suaktyvino vidurinio mokslo raidą. Be abejonės, 
dar tik besistojanti ant kojų valstybė, neturinti didelių išteklių, ne- 
pajėgė taip išplėtoti švietimo, kad patenkintų visų gyventojų porei- 
kius. Tik vienas kitas valstiečių vaikas galėjo tikėtis įgyti aukštąjį 
išsimokslinimą. Tautinės mažumos bemaž buvo paliktos likimo va- 
liai. Didelių pastangų užgniaužti tautinių mažumų mokyklas ne- 
buvo parodyta, tačiau valdžia neslėpė savo ketinimų valstybės fon- 
dus skirti lenkų švietimui. 4-ojo dešimtmečio pabaigoje oficialiu nu- 
merus clausus siekta sumažinti žydų tautybės moksleivių bei 

studentų skaičių tam tikrose mokyklose tiek, kad jis būtų propor- 
cingas žydų skaičiui viso gyventojų skaičiaus atžvilgiu. Išdygo žemi- 
nantys „žydų suolai“. Tuo pat metu smarkiai sumažėjo ukrainietiš- 
kų mokyklų - Austrijos Galicijoje 1911 m. jų veikė 2500, o 1938 m. 
buvo likę 461. Šiuo požiūriu Lenkijos Respublika tolerantiškumu 
atsiliko nuo Galicijos, dėl to nusipelnė pagrįstų kaltinimų kultūri- 
niu šovinizmu.* 

Lenkijos kariuomenės vaidmuo toli peržengė karo reikalų ribas. 
Ji tapo svarbiausiu socialinės ir tautinės vienybės kūrimo įrankiu. Ji 
pakilo virš klasinių ir tautinių mažumų interesų ir turėjo didelę įta- 
ką visuomenei. 3-iajame dešimtmetyje kariuomenė pasipriešino 
griežtai parlamentinei kontrolei, o nuo 1926 m. ja naudojosi Pilsuds- 
kis, manipuliuodamas konstitucine sistema. Po Pilsudskio mirties 
1935 m. Lenkijos kariuomenės ryšiai su Tautos vienybės stovykla 
(OZN) įgijo atvirai politinį pobūdį. Vadinamojoje „pulkininkų vy- 
riausybėje“ dominavo tokios asmenybės kaip maršalas Šmigty-Ry- 
dzas ir pulkininkas Jozefas Beckas. Per visą tarpukarį vyrams bu- 
vo privaloma karo prievolė. Karo metu - 1919-1921 m. ir paskui 
1939 m. - būdavo mobilizuojama gerokai per milijoną karių. Tai- 
kos metu kariuomenė padidėjo nuo 266 000 vyrų 1923 m. iki 350 000 
1935 m. Jie sudarė 30 pėstininkų divizijų ir 10 kavalerijos brigadų. 
Pilsudskio asmeniškai vadovaujamos Ginkluotųjų pajėgų genera- 
linės inspektūros žinioje buvo Karo kelias (Tor wojenny), o Karo rei- 
kalų ministerijos atsakomybei palikta dešimt karinių apygardų, ku- 
riose kariuomenė vykdė įprastas taikos meto pareigas - tai buvo 
vadinama Taikos keliu (Tor pokojowy). 1939 m. prasidėjus karui, vie- 
na iš dviejų motorizuotų šarvuočių brigadų dar nebuvo baigta for- 
muoti. Oro pajėgos ir laivynas toli gražu neprilygo tuometiniams 
Europos standartams.?* 

Kitaip nei kariuomenė, Katalikų bažnyčia jokių oficialių ryšių su 
valstybe neturėjo. Kovo konstitucijoje jai viso labo buvo suteikta 
„Svarbiausioji vieta tarp kitų vienodas teises turinčių religijų“. Tarp 
valdančiųjų sluoksnių iki ir po 1926 m. vyravo antiklerikalinės nuo- 
taikos. Krikščionių demokratų partija (Chadecja) tik vieną sykį, nors 

šiek tiek abejotinai, paragavo valdžios skonio, mat 1923 m. kartu su 
Witoso PSL partija dalyvavo neilgai dirbusioje koalicinėje vyriau- 
sybėje. Jos dešiniojo sparno konkurentai, Dmowskio tautiniai de- 
mokratai, su kuriais taktiniais sumetimais buvo galima sudaryti są- 
jungą siekiant įveikti bendras nesėkmes, valdžioje nepabuvo nė sy- 
kio. 1925 m. vyriausybė pasirašė su Vatikanu konkordatą, kuriuo 
Lenkijos Bažnyčiai buvo suteikta plati autonomija. Oficialiai buvo 
pripažintos lotyniškos, unitų ir armėnų apeigos. Dvasininkai buvo 
atleisti nuo karo prievolės, nuo teisminio persekiojimo ir nuo as- 
meninių pajamų mokesčio. Jie gavo plačias teises kontroliuoti pri- 
valomą religinį ugdymą valstybinėse mokyklose. Bažnyčios turtas, 
kurį buvo konfiskavusios kraštą pasidalijusios valstybės ir kuris da- 
bar priklausė valstybei, turėjo būti naudojamas kaip kunigų aprū- 
pinimo fondas. Bažnyčiai ir valstybei nepavyko susitarti dėl san- 
tuokos įstatymo, liko galioti nuostatos, priimtos dar iki 1918 m. Sky- 
rybos buvo leidžiamos tik Prūsijai priklausiusioje Lenkijos dalyje, 
ir niekur kitur. 4-ajame dešimtmetyje, didėjant politinei ir sociali- 
nei įtampai, Bažnyčios vadovybė perėjo į puolimą. 1930 m. Lenki- 
joje pradėjo veikti „Katalikų akcijos“ organizacija, vadovaujama gra- 
fo A. Bninskio, jos padaliniai netrukus buvo įkurti visose parapijo- 
se. Jai pavaldžios organizacijos - Katalikų vyrų sąjunga, Katalikių 
moterų sąjunga, Katalikų jaunimo sąjunga - būrė daugiau narių 
nei kuri nors politinė partija. Plenarinis Sinodas, sukviestas 1936 m. 
Čenstakavoje pirmą kartą per tris šimtus metų, ir Tarptautinis ka- 
raliaus Kristaus kongresas, surengtas Poznanėje 1937 m., aiškiai pa- 
rodė Bažnyčios priešiškumą ateizmui. Vėliau, apėmus bendrai bai- 
mei dėl nekatalikiškų mažumų nepasitenkinimo, santykiai tarp Baž- 
nyčios ir popilsudskinės Tautos vienybės stovyklos ėmė gerėti, 
tačiau šį procesą nutraukė prasidėjęs karas." 

Užsienio politikoje Lenkijos Respublikos vadovai siekė išlaikyti 
šalį tikrai nepriklausomą ir be jokių įsipareigojimų kitoms valsty- 
bėms. Pilsudskio raginimu neparodyta pasitikėjimo ne tik Vokieti- 
jai su Rusija, bet ir kitų Vakarų valstybių įkalbinėjimams. Karti Len- 
kijos patirtis 1919-1920 m., kai ji buvo vienui viena palikta prieš 

Raudonąją armiją, visam laikui pakenkė Prancūzijos ir Britanijos 
prestižui lenkų akyse. 1921 m. gegužės mėnesį karinę konvenciją 
Prancūzija pasirašė tik tuomet, kai buvo akivaizdu, kad kovos baig- 
tos. Lenkija neįstojo į Mažąją Antantę. 1832 m. sausio 25 d. ji pasira- 
šė nepuolimo sutartį su Sovietų Sąjunga, o 1934 m. sausio 26 d. - 
panašų dešimties metų paktą su Vokietija. Matyt, iš tikrųjų Lenki- 
jos vyriausybei didesnį įspūdį darė jau žinomas stalinistinės Rusi- 
jos siaubas nei dar tik nujaučiami nacistinio reicho baisumai. Ta- 
čiau yra užtektinai įrodymų, leidžiančių manyti, kad Pilsudskis tik- 
rai buvo pasirengęs prevenciniam karui su Hitleriu, jei tik Vakarų 
valstybės būtų išreiškusios tokį norą. Santykių su dviem didžiosio- 
mis kaimyninėmis valstybėmis pagrindą sudarė „griežtas abipusiš- 
kumas“; niekuomet nebuvo atsisakyta „dviejų priešų“ doktrinos.“ 
Aiški takoskyra politiniame gyvenime įvyko 1926 m. gegužės 12- 
14 d., kai maršalas Jozefas Pilsudskis įvykdė valstybės perversmą 
prieš tą sistemą, kurią pats buvo sukūręs. Ligi tolei ketverius metus 
jis praleido nuošalyje nuo valdžios, atsisakęs tapti prezidentu Ko- 
vo konstitucijoje numatytomis griežtomis sąlygomis bei protestuo- 
damas prieš civilinės valdžios kišimąsi į kariuomenės reikalus. Ke- 
lių viena po kitos valdžiusių koalicinių vyriausybių bejėgiškumas 
ir nestabilumas jam kėlė vis didesnį pasibjaurėjimą. Ypač Pilsuds- 
kis griežė dantį dėl vis didėjančios savo oponentų iš dešiniojo spar- 
no įtakos, kurią pasitelkę šie trukdė vykdyti būtiniausias reformas, 
taip pat jį pykdė nešvarūs partiniai politikų sandėriai. 1926 m. gegu- 
žę Wincentas Witosas rengėsi formuoti jau trečią per trejus metus 
dešiniojo centro koaliciją. Daug kas tikėjosi dešiniojo sparno per- 
versmo, kuris padėtų rasti kelią iš parlamentinio akligatvio. Kairie- 
ji baiminosi dėl ateities. Pilsudskį įkalbėjo surengti ginkluotą de- 
monstraciją. Jo tikslai toli gražu nebuvo aiškūs, o nuotaika visai ne 
diktatoriška. Jis tiesiog norėjo perspėti dešiniuosius dėljų pačių da- 
romų neapgalvotų žingsnių ir tikriausiai būtų pasitenkinęs Witoso 
koalicijos atsistatydinimu. Gegužės 12 d. rytą jis išvyko iš savo na- 
mų Sulejėweke ir patraukė į rytinę Varšuvos dalį. Kartu su keliais 
maištingai nusiteikusias legionierių pulkais įžengė į Pragą ir už- 

ėmė tilto per Vyslą prieigas. Tačiau čia jam buvo netikėtai pasiprie- 
šinta. Respublikos prezidentas Stanistawas Wojciechowskis (1869— 
1953), senas socialistas ir Pilsudskio bendražygis, kaip tik važiavo 
iš Belwederio rūmų ir susitiko su maršalu tilto viduryje. Tai buvo 
lemtinga akimirka. Prezidentas aiškiai leido suprasti, kad bet koks 
jėgos panaudojimas susilauks atkirčio iš vyriausybės ir iš tų kariuo- 
menės dalinių, kurie liks lojalūs. Maršalui teko rinktis - arba pripa- 
žinti politinį pralaimėjimą ir pažeminimą, arba nukreipti ginklus į 
buvusius draugus ir pavaldinius. Tačiau buvo nueita pernelyg toli, 
kad būtų galima grįžti atgal. Tą pačią popietę prasidėjo kova ir tru- 
ko trejetą dienų. Legionierių pulkas persikėlė per upę ir įsiveržė į 
šiaurinius priemiesčius. Oro uostą ir geležinkelio stotį pavyko grei- 
tai užimti, tačiau dėl miesto centro užvirė įnirtinga kova. Visos pa- 
grindinės sankryžos pyškėjo priešininkų kulkosvaidžiais. Apie trys 
šimtai kareivių žuvo, daugiau nei tūkstantis buvo sužeista. Be jo- 
kios abejonės, visos šalies mastu labiau buvo remiama vyriausybė 
ir būtent jai pakluso didesnė kariuomenės dalis. Bet viską nulėmė 
socialistai geležinkelininkai. Sustreikavę jie paralyžiavo visą susi- 
siekimą ir taip sutrukdė pastiprinimui, einančiam į pagalbą vyriau- 
sybei, pasiekti sostinę. Gegužės 14 d. rytą Belwederyje Wojciechows- 
kis ir Witosas kapituliavo ir atsistatydino. Paskutinius devynerius 
savo gyvenimo metus Pilsudskis buvo tikras Lenkijos valdovas, o 
Pitsudskio šalininkai valdė Respubliką visus likusius jos egzistavi- 
mo metus.? 

Gegužės perversmo padariniai buvo ryškūs, tačiau ne taip jau 
labai sensacingi. Pilsudskis atsisakė oficialiai kontroliuoti politinius 
reikalus. Jam labiau patiko tęsti pseudoparlamentinę šaradą, užuot 
įvedus diktatūrą. Matematikas Kazimierzas Bartelis (1882-1941), 
anksčiau profesoriavęs Lvovo politechnikos institute, buvo paskir- 
tas vadovauti pirmajai iš daugelio trumpalaikų Pitsudskio vyriau- 
sybių. Prezidentu paskirtas Ignacas Mošcickis (1867-1946), buvęs 
Lvovo politechnikos instituto chemijos profesorius. Režimas nuo 
1926 m. valdžioje išsilaikė ligi pat Respublikos žlugimo 1939 m. Sau 
pavadinimą išsirinko pagal šūkį „Sanacja“, kuris reikštų „grįžimą 

prie (politinės) sveikatos“, ojo karinė potekstė būtų „apsivalymas“. 
Šis režimas visur vadovavosi tvirta, tačiau ne visai aiškiai suformu- 
luota ideologija, artima moraliniam persiginklavimui; ji buvo gi- 
musi kareivinėse iš įsitikinimo, jog nuodėmę žmogaus sieloje gali- 
ma išvalyti paspjaudžius ir patrynus. (Anot oponentų, tai buvo 
Nietzschės ir Kanto filosofijų mišinys —- nicz Varšuvos prastakalbe 
reikštų kažką panašaus į „nieką“, o kant - „apgavystę“.) Iš pradžių 
svarbiausia šio režimo struktūra buvo vadinamasis Nepartinis bend- 
radarbiavimo su vyriausybe blokas (BBWR,), kurį 1927 m. įkūrė pul- 
kininkas Waleras Stawekas (1879-1939), turėdamas tikslą laimėti 
ateinančius rinkimus. 1928 m. tegavęs vos ketvirtadalio rinkėjų para- 
mą per atvirą balsavimą, blokas liovėsi kliautis padoriais veiklos me- 
todais ir 1930 m. daugumą balsų užsitikrino opozicijos lyderių areš- 
tu arba jų kandidatūrų anuliavimu. Po viso to jau buvo sunku jam 
pasipriešinti legaliomis priemonėmis, ypač kai 1935 m. balandį buvo 
priimta nauja konstitucija, kuri prezidentui suteikė plačias teises kont- 
roliuoti vyriausybę ir seimą. Po Pilsudskio mirties, minint devintą- 
sias Gegužės perversmo metines, BBWR įkvėpė pulkininką Adamą 
Kocą (1891-1969) įkurti vadinamąją Tautos vienybės stovyklą (OZN), 
uždarą organizaciją, besiremiančią karinės drausmės principais. Rėks- 
minga, vis labiau šovinistinė OZN ir jos lyderių generolo S. Skwarc- 
zynskio bei maršalo Edwardo Šmigty-Rydzo (1886-1941) veikla at- 
spindėjo šalies viduje ir išorėje besikaupiančią įtampą.? 

Per sanacijos režimo valdymo laikotarpį demokratinės opozici- 
jos veikimo laisvė buvo gerokai apkarpyta. Pirmaisiais metais pa- 
grindinės seimo politinės partijos - krikščionys demokratai (ChD), 
Tautinė darbininkų partija (NPR), Valstiečių judėjimas (PSL) ir so- 
cialistai (PPS) - susivienijo, kad galėtų pasipriešinti valdžios remia- 
mo BBWR veiklai, o 1929 m. sudarė Centro kairės (Centrolew) parti- 
jų bloką. 1930 m. baimindamiesi, kad Pilsudskis vėl jiems užbėgs 
už akių su nauju fait accompli (įvykusiu faktu), jie sušaukė Teisės ir 
liaudies laisvės gynimo kongresą, kurio tikslai peržengė parlamen- 
tinių debatų ribas: 

Lenkijos demokratinių jėgų atstovai, susirinkę 1930 m. birželio 29 d. Kroku- 
voje, pareiškia: 

Kadangi daugiau nei ketverius metus Lenkija gyvena faktiškai valdoma dik- 
tatoriaus Jozefo Pilsudskio; diktatorius kada panorėjęs keičia vyriausybes; 
Respublikos prezidentas turi paklusti diktatoriaus valiai; tautos pasitikėji- 
mas savo valstybės įstatymais visiškai smukęs [...] žmonės nebeturi jokios 
įtakos Respublikos vidaus ir užsienio politikai [...) 

Nusprendžiame: 

1. Kova už žmonių teises ir laisves yra ne tik Seimo ar Senato, bet ir visos 
tautos kova. 

2. Nepanaikinus diktatūros neįmanoma sustabdyti ūkio nuosmukio ir įveikti 
kitų Lenkijos vidaus sunkumų |...) 

3. Diktatūros panaikinimas yra būtina sąlyga siekiant išsaugoti šalies ne- 
priklausomybę ir užtikrinti sienų neliečiamumą [...] 

Ir pareiškiame: 

1. Vieningai stojame į kovą už Jozefo Pilsudskio diktatūros panaikinimą ir 
visi vieningai sieksime pergalės; 

2. Remsime tik tokią vyriausybę, kuri turės Seimo ir tautos pasitikėjimą; 

3. Bet kokiam mėginimui įvykdyti perversmą bus ryžtingai pasipriešinta. 

4. Tauta neprisiims jokių įsipareigojimų vyriausybei, kuri užgrobs valdžią 
perversmo keliu [...) 

5. Į mažiausią mėginimą imtis teroro bus atsakyta fizine jėga. 

Taip pat pareiškiame, kad Respublikos prezidentas Ignacas Mošcickis, 
pamynęs savo priesaiką ir atvirai bendradarbiaujantis su diktatūra [...] pri- 
valo atsistatydinti. 

Kongresas tvirtina, jog plačiųjų lenkų tautos masių valia būtina palaikyti tai- 
kius santykius su visais kaimynais [...] bet kartu pareiškia, kad visiems imperia- 
listų mėginimams judinti Respublikos sienas bus ryžtingai pasipriešinta [...] 

Tegyvuoja nepriklausoma Lenkijos Liaudies Respublika! Šalin diktatūrą! Tegy- 
vuoja darbininkų ir valstiečių kongreso vyriausybė!" 


Pilsudskio atsakymas buvo griežtas ir negailestingas. Naktį iš rug- 
sėjo 9 į 10 d. suimti Centro kairės vadai ir uždaryti į karo kalėjimą 
Breste. Per pirmąją seimo sesiją spalio mėnesį Atstovų rūmuose buvo 
pilna kariškių su revolveriais ir kardais rankose. Savo garbei, sei- 
mo maršalas Daszynskis atsisakė tęsti posėdį, kol virš deputatų gal- 
vų kybos susidorojimo grėsmė. Tačiau gruodį BBWR rinkimų ma- 
chinacijos padėjo pasiekti geidžiamą rinkimų rezultatą. Centro kai- 


466 NIEPODLEGLOŠČ 


rės lyderiams teko stoti prieš teismą. 1933 m. birželio 15 d. galutinis 
nuosprendis - treji metai kalėjimo, - tarp kitų, paskelbtas A. Ciotko- 
szui, S. Dubois, M. Mastekui ir J. Putekui. Pagrindiniai kaltinamieji 
Wincentas Witosas, Kazimierzas Baginskis, Wladystawas Kierni- 
kas, Hermanas Liebermanas ir Adamas Pragieris nuteisti už akių, 
mat jiems buvo leista pabėgti į užsienį. Jų nuotraukos kabojo visose 
policijos nuovadose bei miestų rotušėse tarp policijos ieškomų as- 
menų. Tuo metu dešiniojo sparno opozicija, atstovaujama Dmows- 
kio Didžiosios Lenkijos stovyklos (OWP), išgyveno savo pačios už- 
temimo laikotarpį. Susikūrusi 1926 m. kaip atsakas į Pilsudskio iš- 
kilimą, ji vis giliau grimzdo į nacionalistinę ksenofobiją. 1933 m. 
kovą OWP buvo policijos išvaikyta kaip kelianti grėsmę visuome- 
nės saugumui ir suskilo į kelias politinių gangsterių grupes, tarp jų 
Bolestawo Piaseckio „Falangą“ ir „ABC grupę“. Dešimtmečio pa- 
baigoje daugelis ne taip isteriškai nusiteikusių jos narių perėjo į OZN 
stovyklą - šitai bent jau kuriam laikui nutraukė seniai besitęsiantį 
ginčą tarp mirusio Pilsudskio ir atsistatydinusio Dmowskio sekėjų. 
Nesantaika tarp kairiojo ir dešiniojo opozicijos sparnų atvėrė reži- 
mui platų kelią - nebereikėjo imtis kokių nors represinių priemo- 
nių. Užsienyje opozicija telkėsi Paderewskio namuose Morges'o 
mieste, Šveicarijoje. Nors oficialiai iš politikos pasitraukęs, buvęs 
ministras pirmininkas palaikė glaudžius ryšius su savo ankstesniais 
bendražygiais. Tuo metu rašyti laiškai atskleidžia vis didesnį jo ne- 
pasitenkinimą sanacijos režimo veiksmais. 1932 m. pasiekusios Ži- 
nios apie valstiečių streikus davė pakankamą pagrindą generolui 
Sikorskiui užsiminti apie sanacijos režimui gresiantį žlugimą: 
Daugelis ženklų rodo, kad sanacijos stovykla, apsunkusi nuo 1926 m. prie- 
vartos padarinių naštos ir nepajėgdama teisėtai įgyvendinti nė vienos savo 
idėjos, pradeda drebėti ir byrėti. Vadinamąjį valdantiįjį „elitą“ šiandien su- 
daro pulkininkų klika, kuri vadovauja vienai iš kvailiausių ir žalingiausių 
diktatūrų, kokią tik galima įsivaizduoti; ji pati dabar pamatė, jog masės yra 
ne vien tam, kad klausytų ir vykdytų įsakymus [...] Įvykiai Zamostėjė, įspū- 
dingi ir žmonių skaičiumi (15 000) ir nusiteikimu [...] rodo, kad „stiprioji 
valdžia“ jau nebekontroliuoja padėties. 

Deja, sanacijos režimas nežlugo net ir po Pilsudskio mirties. 1937—- 
1938 m. oficialiai įkurtas Morges'o frontas, kuriame dalyvavo Pa- 
derewskis, Sikorskis, Witosas, Korfanty ir Jozefas Halleris, labiau 
rūpinosi užsienio politika nei vidaus reikalais, bet lemiamos įtakos 
neturėjo nei vienur, nei kitur. 

Vargu ar kam ateitų į galvą tvirtinti, kad Antrosios Respublikos 
vykdomą politiką lydėjo begalinė sėkmė. Parlamentinė demokrati- 
ja žlugo vos po aštuonerių metų; jos taip niekad ir nebepakeitė jo- 
kia panaši sistema. Savavališki sanacijos režimo veiksmai buvo ne 
ką naudingesni valstybei kiek ir ankstenės politinės rietenos. Ge- 
gužės perversmą, pasak vieno narsios dvasios žmogaus, reikėtų pri- 
lyginti „banditų įsiveržimui į bepročių prieglaudą“ ?! Prievartos nie- 
kas nė nebandė maskuoti. Po pirmo konstituciškai išrinkto prezi- 
dento Gabrieliaus Narutowicziaus (1865-1922) nužudymo 1922 m. 
gruodžio mėnesį viena po kitos pasipylė liūdnai pagarsėjusios po- 
litinės žmogžudystės, tarp jų ir Sovietų Sąjungos ambasadoriaus 
Volkovo nužudymas 1927 m. 4-ajame dešimtmetyje padėtis aiškiai 
blogėjo. Vis labiau buvo gniaužiamos tautinės mažumos. Represi- 
jos Ukrainos kaimuose sutapo su didėjančia grėsme miestuose gy- 
venantiems žydams. Priešiškumo nebepavyko įveikti nei policijos 
pastangomis, nei viešomis akcijomis, palaikančiomis oficialųjį „an- 
ti-antisemitizmą“. Ėmė mažėti žemės ūkio reformos pagreitis. Vals- 
tiečių padėtis beveik nepagerėjo. Ūkio bei pramonės reformos vai- 
siai irgi buvo labai jau menki ir pernelyg vėlyvi. Finansinio stabilu- 
mo pasiekta investicijų sumažėjimo ir masinio nedarbo kaina. 
Valstybiniai planai nubrėžė kelius į ateitį, tačiau eiti jais nebebuvo 
laiko. Darbininkai gyveno niūriomis nuotaikomis, turėdami apgai- 
lėtinai mažą galimybę užsidirbti. Užsienio šalys menkai pasitikėjo 
Lenkija, tad labai trūko užsienio kapitalo. Iš paskutiniųjų buvo sun- 
kiami socialinės rūpybos ištekliai, kad nors kiek būtų galima spėti 
žengti su nesustabdomu gimstamumu - Respublikos gyventojų 
skaičius nuo 26,3 milijono 1919 m. išaugo iki 34,8 milijono 1939 m. 
O ir sėkmingoje švietimo srityje vienas dalykas atsisuko kitu galu. 
Neraštingi žmonės buvo nuolankūs, o išmokę skaityti jie išmoko ir 

reikšti nepasitenkinimą. 4-ojo dešimtmečio pabaigoje Lenkijos liau- 
dis tapo gerokai radikalesnė. Jeigu Antroji Respublika nebūtų buvu- 
si niekšiškai pasmaugta išorinių jėgų 1939 m., beveik nekyla abejo- 
nių, kad greitai ją būtų paguldžiusi vidinių priežasčių sukelta liga. 

Vis dėlto šias nesėkmes reikėtų vertinti nešališkai. Labai svarbu 
suvokti tikrąjį problemų mastą ir į Lenkiją pažvelgti to meto Euro- 
pos kontekste. Taip, Lenkijoje buvo sunkumų ir neteisybės, tačiau 
čia nebuvo visuotinio bado ar masinių žudynių kaip Rusijoje, čia 
nesigriebta žvėriškų fašizmo ar stalinizmo metodų. Absurdiška būtų 
lyginti išmėginimus, patirtus Lenkijos internuotų asmenų stovyk- 
loje Bereza Kartuskoje (kur, manoma, mirė septyniolika žmonių), 
su Stalino valymais, per kuriuos išnaikinta dešimtys milijonų žmo- 
nių; absurdiška įtikinėti, jog nemalonumai, kuriuos išgyveno žydai 
valdomi lenkų, prilygsta Ošwiecimo siaubui. Akivaizdu, kad pul- 
kininko Becko vykdyta Lenkijos užsienio politika Respublikos neiš- 
gelbėjo. Bet ar būtų kas nors labai pasikeitę, jei Lenkijos vyriausybė 
būtų dariusi ką nors kitaip? Tarpukariu Lenkija labai sunkiai gyve- 
no, tačiau pagalbos iš kaimynų nebuvo ko nė tikėtis. 

Užtat intelektinis Lenkijos gyvenimas patyrė tikrą kūrybingumo 
sprogimą. Teorinių mokslų srityje Varšuvos analitinės filosofijos mo- 
kykla, vadovaujama „lenkiškosios notacijos“ kūrėjo Jano Luka- 
siewicziaus (1878-1956), tarptautinių mokslinių leidinių antraštėse 
varžėsi su Lvovo matematikos mokykla, vadovaujama funkcinės 
analizės pionieriaus Stefano Banacho (1892-1945). Antropologai 
Edwardas Lothas (1884-1944) ir Janas Czekanowskis (1882-1965), 
kalbininkai Janas Baudouinas de Courtenay (1845-1929) ir Jerzis 
Kurytowiczius (1895-1978), ekonomistas Michatas Kaleckis (1899 
1970), kuris, manoma, išdėstė Keyneso ekonominę teoriją dar prieš 
patį Keynesą, yra laikomi savo atstovaujamų mokslo sričių kūrė- 
jais. Visose meno srityse, o ypač vaizduojamajame mene, dramoje, 
poezijoje ir muzikoje, nusistovėjusias formas užgriuvo ekperimen- 
tų lavina. Plikas pavardžių sąrašas nedaug ką pasakytų, vis dėlto 
minėtini ryškiausiai savo epochos gyvybingumą išreiškę stulbina- 
mo talento menininkai ir filosofai Leonas Chwistekas (1884-1944) 

ir Stanistawas Witkiewiczius, dar žinomas „Witkacy“ vardu (1885— 
1939). Chwistekas pirmiausia pasirodė kaip tapytojas, formalizmo 
atstovas, tačiau vėliau išgarsėjo kaip logikas. Pasak Bertrando Rus- 
sello, Chwistekas drauge su Lukasiewicziumi ir Lešniewskiu buvo 
trys iš šešių Žmonių visame pasaulyje, kurie sugebėjo perskaityti ir 
suprasti Russello Principia Mathematica techninę dalį. Vėliau jis iš- 
plėtojo savo hipotezę apie estetiką į bendrą „tikrovės pliuralumo“ 
filosofinę teoriją. Tradicionalistus ne mažiau nei Chwisteko idėjos 
šokiravo ir jo ekstravagantiškas bohemiškas gyvenimo būdas. Wit- 
kiewiczius taip pat pirmiausia pasireiškė kaip tapytojas; buvo labai 
madingos jo psichologinės portreto studijos. Kitaip atsitiko su jo 
romanais ar įsiveržimu į dramą. Šie kūriniai, dabar visuotinai pri- 
pažįstami kaip absurdo šedevrai, buvo bemaž nežinomi ilgokai dar 
ir po tragiškos autoriaus mirties. Ilgainiui profesinis susidomėjimas 
estetikos teorija Witkiewiczių, kaip ir Chwisteką, atvedė į spekulia- 
tyvinę filosofiją. 1935 m. išleistuose Pojęcia i twierdzenia implikowane 
przez pojęcie istnienia (Sampratos ir teiginiai, išplaukiantys iš būties samp- 
ratos) jis išplėtojo savo „biologinio monizmo“ teoriją ir pasinėrė į 
aštrią to meto „belytės“ minties kritiką. Baisėdamasis Europos kul- 
tūros sterilumu, Witkiewiczius ryžtingai pranašavo jai gresiančią 
pražūtį. Tiksliai įvertinęs Lenkijos laukiantį likimą, 1939 m. rugsėjo 
17-osios naktį jis nusižudė. Nors valdžia suvaidino savo vaidmenį 
formuojant aplinką, kuri jautriai reagavo į intelektinės minties nau- 
joves, tačiau svarbiausias įkvėpimo šaltinis glūdėjo kitur. Lenkijos 
kultūra niekuomet neklestėjo iš valstybės paramos. Pasibaigus 
kultūros „tamsiajam amžiui“, kurį anksčiau buvo primetę svetimi 
imperiniai režimai, ir atkūrus Lenkijos valstybingumą, susidarė 
visos sąlygos ir kultūriniam atgimimui. Toji pati nepriklausoma 
dvasia, laisvai alsavusi per abu - 3-iąjį ir 4-ąjį - dešimtmečius, są- 
lygojo ir kitą nepaprastą reiškinį - neoficialios kultūros gyvybin- 
gumą pokario laikotarpiu, kai šalyje viešpatavo miesčioniškas ko- 
munistinis režimas.?* 

Tarpukario Varšuva buvo nepakartojama savo karčiai saldžia at- 
mosfera, kurioje susipynė tautinės nepriklausomybės įkvėptas pa- 

sididžiavimas bei optimizmas ir kartu liūdnas suvokimas, kad iš už- 
griuvusio skurdo, politikos maišalynės ir prietarų esamomis jėgomis 
neišsivaduosi. Naujasis valdžios elitas džiūgavo. Lenkų buržuazija 
mėgavosi pelningu Varšuvai tekusiu metropolijos vaidmeniu. Ta- 
čiau darbininkai nerimo, žydus kamavo bloga nuojauta, o intelektua- 
lai atvirai reiškė kritiką. Tvyrančią įtampą dar labiau kaitino naujas 
demografinis sprogimas. Per du dešimtmečius Varšuvos gyventojų 
skaičius išaugo bemaž dvigubai - nuo 758 000 1918 m. iki 1 289 000 
1939 m. Didžiausią darbo vietų skaičių mieste siūlė valstybinės įs- 
taigos bei įmonės - kaip ant mielių auganti biurokratija, valstybinis 
geležinkelis ir pramonės įmonės, nusavintos iš vokiečių administra- 
cijos. Nedarbas, kuris 1918 m. siekė 100 000 žmonių, 4-ajame de- 
šimtmetyje artėjo prie to paties masto. Tačiau žmonės vis tiek trau- 
kėį miestą. Atvykėliai kurdavosi į visas puses toliausiai išsiplėtoju- 
siuose priemiesčiuose. Žolibėrze buvo statomi vieno tipo namai 
kariškiams ir kitokio tipo - valstybės tarnautojams. Greta esantį Ma- 
rymontą prarijo vienas iš sostinės dvokiančių lūšnynų. Miesto cent- 
ras buvo beatodairiškai išpuoštas modernia monumentalia archi- 
tektūra, restauruoti rinktiniai aristokratų rūmai pritaikyti oficialiam 
naudojimui. Vietoj įgrisusių dar nesenos rusiškos praeities liudyto- 
jų atsirado patriotiniai pamiklai Jozefui Poniatowskiui (1923), Ne- 
žinomam kareiviui (1925) ir Erederykui Chopinui (1926). Žydų kvar- 
talas ir didžiuma darbininkų gyvenamų rajonų virto atviromis lin- 
dynėmis. Varšuva buvo aštriausių kontrastų miestas, kuriame 
nepaliaujamai didėjo visuomenės poliarizacija. Valstybinių įstaigų 
darbuotojų skaičių, 1939 m. pasiekusį 113 000, ėmė vytis naujai be- 
sikuriančios sutenerių imperijos, kuriose darbavosi apie 30 000 mo- 
terų. Vietos rinkimus laimėjo NZR ir žydų Folkspartei - abi užsisklen- 
dusios grupiniuose interesuose, nė viena neatstovaujanti platesnėms 
vertybėms. Apskritai sostinės politinis gyvenimas mažai ką turėjo 
bendra su visos Respublikos politika. Tačiau kultūros srityje Var- 
šuvos įtaka vyravo. Varšuvos universitetas, kuriame dirbo tokie 
tarptautinio masto mokslininkai kaip profesorius logikas Janas hika- 
siewiczius, greitai paveržė autoritetą iš Krokuvos Jogailos univer- 

siteto. Varšuvos rašytojai, nuo gerbiamų vyresniosios kartos kūrė- 
jų Staffo, Žeromskio, Kaden-Bandrowskio ar Bolestawo Lešmiano 
(1877-1937) iki kylančių skamandritų grupės poetų Jano Lechonio 
(1899-1956), Juliano Tuwimo (1894-1953), Jarostawo Iwaszkiewic- 
ziaus (1894-1980) ir Antonio Stonimskio (1895-1976), pranoko vi- 
sus konkurentus. Varšuvoje leidžiami laikraščiai, tokie kaip tauti- 
nių demokratų Kurier Warszawski (Varšuvos kurjeris) ar pilsudski- 
ninkų Kurier Poranny (Ryto kurjeris) diktavo toną visoms valstybinių 
reikalų svarstyboms. Varšuvos teatrai traukė garsiausius režisie- 
rius, kaip antai Leoną Schillerį (1887-1954) ar Stefaną Jaraczą (1883— 
1945). Varšuvos muzikos pasaulio žvaigždynas, kurio lyderė buvo 
Karolio Szymanowskio (1882-1937) Šiuolaikinės muzikos draugi- 
ja, tradicinį ir tautinį skonį mėgino tenkinti moderniomis priemo- 
nėmis. Ir dar - visoms nuo seno pripažintoms meno formoms ir 
raiškos priemonėms, kurias globėjiškai palaikė respektabili visuo- 
menė, energingai ant kulnų lipo avangardinė kultūra, klestinti lite- 
ratų kavinėse ar satyros kabaretuose. Visais įmanomais būdais Var- 
šuva stengėsi įveikti ją slegiančius sunkumus. Nepaisant visų ydų, 
sostinė gyveno pilnakraujį gyvenimą. O kai atėjo išbandymų me- 
tas, ji buvo didvyriškai ginama.?? 

Ieškant kaltų dėl prieškario krizės atomazgos, didžiausios nuo- 
dėmės priskiriamos pulkininkui Jėzefui Beckui (1894-1944), 1932- 
1939 m. užsienio reikalų ministrui. Tie, kas tvirtino, esą dėl visko 
kaltas jo „nesveikas užsispyrimas“ ar „didybės manija“, klaidingai 
suprato šį žmogų bei jo veiklos motyvus ir pernelyg išpūtė Lenki- 
jos diplomatijos vaidmenį. Pastangos parodyti jį kaip niekšą, už- 
traukusį visas prieškario nelaimes, skirtos paslėpti kur kas ryškes- 
nių aktorių kaltėms. Didžiausia Becko nuodėmė, lygiai kaip ir anks- 
čiau Pilsudskio, buvo atsisakymas žygiuoti koja kojon su tariamais 
globėjais iš Vakarų. 1934 m. jis aptarinėjo prevencinio karo su Hit- 
leriu pranašumus, tuo tarpu Paryžiuje ar Londone kalbos apie karą 
buvo palydimos prakeiksmais. 1937-1938 m. jis svarstė, kaip ap- 
ginti Lenkijos tautinius ir strateginius interesus nacių agresijos aki- 
vaizdoje, tuo tarpu Chamberlainas ir Daladier stengėsi raminti Hit- 


472 NIEPODLEGLOŠČ 


lerį kitų tautų sąskaita. 1939 m. jis atsisakė padaryti nuolaidų So- 
vietų Sąjungai, tuo tarpu didieji ramintojai vylėsi jog Raudonoji ar- 
mija juos galėtų išgelbėti nuo Hitlerio. Becko nenoras prekiauti Len- 
kijos veikimo laisve nematantiems iš to jokios naudos galėjo atro- 
dyti kaip lankstumo stokojantis poelgis, tačiau buvo neginčijamai 
teisingas. Goringo ir Ribbentropo puolimui iš vienos pusės jis prie- 
šinosi ne mažiau nei Litvinovo ir Molotovo iš kitos. Jei ir buvo gali- 
ma apkaltinti Becką, kaip diplomatą, tai kaltas jis ne dėl įtaraus po- 
žiūrio į Hitlerį ar Staliną, o dėl naivaus tikėjimo Vakarų sąjunginin- 
kų siūlomų pažadų ir įtikinėjimų nuoširdumu.?* 

Požiūris, kuriam labai linkę pritarti Vakarų komentatoriai, esą 
Lenkija tyčia žaidusi su nacistine Vokietija, visai neatitinka tiesos. 
Dar 1936 m. kovą Ginkluotųjų pajėgų vyriausioji inspektūra papra- 
šė pateikti išvadas apie strateginius Vokietijos remilitarizacijos pada- 
rinius. Generolas Kutrzeba kritiškai įvertino esamą būklę pabrėžda- 
mas didelį Lenkijos oro gynybos, laivyno ir ginkluotės atsilikimą — 
šitai davė pagrindą vėlesniems diplomatiniams sprendimams.* Len- 
kijos ginkluotosios pajėgos nebuvo pajėgios veiksmingai apsiginti 
be galingo sąjungininko pagalbos ir artimiausioje ateityje nieko ne- 
būtų įstengusios pulti. Dėl šios priežasties, o gal ir dėl kitos, Lenkijos 
valstybės vadovai negalėjo leistis įtraukiami į agresyvius Vokietijos 
planus rytuose. Nepaisant valstybių sąjungininkių lyderių įtarinėjimų, 
buvo ryžtingai pasipriešinta bet kokioms Berlyno pastangoms pri- 
versti Lenkiją glaudžiai bendradarbiauti su Vokietija. Būtent šiame 
kontekste privalu įvertinti dvi gėdingiausias Becko akcijas - Zaol- 
zės užėmimą 1938 m. spalį ir ultimatumą Lietuvai 1938 m. kovą. Ir 
vienu, ir kitu atveju Lenkijos vyriausybė pasinaudojo kaimyninių 
šalių nelaimėmis, kad galėtų suvesti senas sąskaitas ir pasimėgauti 
šiek tiek pompastiškais savęs pačios pašlovinimais; vis dėlto svar- 
biausia Lenkijai buvo kaip nors išvengti grėsmės būti apsuptai Vo- 
kietijos iš pietų ir šiaurės. 

Per 1939-uosius metus Lenkijos būklė nuo lėtinės ligos pablogėjo 
iki nebeišgydomos. Vos tik nacistinė propagandos mašina prisimi- 
nė Vokietijos pretenzijas į Gdanską ir į vokiečių vadinamą „lenkų 

koridorių“, tapo aišku, kad Lenkijos Respublikos laukia ta pati spau- 
dimo taktika, kuri parklupdė Čekoslovakiją. Tuo metu net ir Nevil- 
le'ui Chamberlainui jau buvo aišku, kad derybos su Hitleriu pagal 
Miuncheno modelį yra beprasmės. Užuot jas tęses, kovo 31 d. Cham- 
berlainas be išlygų garantavo, jog Didžioji Britanija padarysianti 
„Visa, kas įmanoma“, kad sustabdytų Vokietiją, jei ši pasikėsintų į 
Lenkijos nepriklausomybę. Britanijos ministras pirmininkas tikrai 
turėjo Žinoti, kad jokia praktinė pagalba Lenkijai nebebuvo įmano- 
ma. Darydamas šį gestą, kuriam nebuvo lygių per visą Britanijos 
istoriją, jis labiau siekė atbaidyti Hitlerį, o ne padėti lenkams. Jis 
puikiausiai žinojo, kad britų pajėgos nei karių skaičiumi, nei laivy- 
nu ar lėktuvais nebuvo pajėgios įsiveržti į Vidurio Europą, lygiai 
kaip žinojo ir tai, kad nerealu tikėtis tokio paties žingsnio iš pran- 
cūzų.“ Hitleris kaipmat suuodė klastą ir balandžio 28 d. atsakė į tai 
nutraukdamas Lenkijos ir Vokietijos nepuolimo sutartį. Prasidėjo 
pilnas staigmenų nervų karas. Gamelinas ir Ironside'as, Prancūzi- 
jos ir Britanijos vyriausieji ginkluotųjų pajėgų vadai, labai aiškiai, 
bet, kaip vėliau pasirodė, apgaulingai laidavo imsiąsi atitinkamų 
veiksmų Vokietijos agresijos atveju. Gamelinas oficialiai įsakė per- 
mesti „pagrindinę Prancūzijos kariuomenės dalį“ per Maginot lini- 
ją; Ironside'as pažadėjo, jog Karališkosios oro pajėgos (RAF) į visus 
Vokietijos oro antpuolius prieš Lenkiją atsakys tokiais pačiais ant- 
puoliais prieš Vokietiją. Abiejų Vakarų valstybių vyriausybės ėmė 
tartis, kaip įkurti bendrą „Taikos frontą“ su Sovietų Sąjunga, klai- 
dingai tikėdamosi padaryti sandėrį su Stalinu ir toliau diktuoti są- 
lygas. Stalinas, kaip ir Hitleris, greitai įsitikino, jog Vakarų sąjungi- 
ninkų politika nieko neverta. Gegužės mėnesį jis atleido smarkiai 
dėl savo ryšių su Vakarais prisikentėjusį Maksimą Litvinovą, o jo 
vieton užsienio reikalų komisaru paskyrė netašytą ir nekantrų Via- 
česlavą Molotovą. Per visą vasarą Maskvoje vykusias Vakarų są- 
jungininkų ir Sovietų Sąjungos derybas nepasiekta jokių reikšmin- 
gų susitarimų. 

Gana netikėtai blaiviausias ir aiškiausias keblios Lenkijos padė- 
ties įvertinimas pasigirdo ne iš Londono ar Varšuvos, bet iš Ašies 

valstybių stovyklos ir buvo ištartas Musollinio užsienio reikalų mi- 
nistro ir žento grafo Ciano: 


Balandžio 16 (1939). Du ilgi pokalbiai su Gėringu [...] Labiausiai mane pri- 
bloškė tonas, kuriuo jis apibūdino santykius su Lenkija. Tai man keistai 
priminė toną, kuriuo ne taip seniai Vokietijoje buvo kalbama apie Austri- 
ją ir Čekoslovakiją. Tačiau vokiečiai klysta, jeigu mano ir toliau eiti tuo 
pačiu keliu. Lenkai bus sutriuškinti; bet jie nesudės ginklų be įnirtingos ir 
kruvinos kovos. 

Balandžio 17 (1939). Palydėjau Gėringą į stotį [...] Apskritai paėmus, susida- 
riau įspūdį, jog taikūs ketinimai dar ima viršų net ir Vokietijoje. Vieninte- 
lis pavojus - Lenkija. Jų komentarų, nukreiptų prieš Varšuvą, esmė man 
nepadarė tokio įspūdžio kaip paniekinamas tonas. Vokiečiai neturėtų įsi- 
vaizduoti, kad jiems taip lengvai pavyks surengti pergalės paradą Lenki- 
joje. Jeigu lenkus puls, jie ginsis. Dučė tos pačios nuomonės. 

Gegužės 15 (1939). Pokalbis su Wieniawa (kadenciją baigęs Lenkijos amba- 
sadorius Romoje) [...] Primygtinai prašiau jo parodyti kuo daugiau san- 
tūrumo. Kad ir kas atsitiktų, už konfliktą teks sumokėti Lenkijai. Jokios 
pagalbos iš Prancūzijos ir Britanijos nėra ko tikėtis, bent jau karo pradžio- 
je, ir Lenkija greitai bus paversta griuvėsių krūva. Wieniawa pripažįsta, 
jog daugeliu klausimų aš teisus, bet vis tiek tiki kažkokia galutine sėkme, 
kuri galėtų suteikti Lenkijai naujų jėgų. Gaila, bijausi, kad daug, pernelyg 
daug lenkų tiki šia iliuzija?? 


Tuo tarpu naciai laukė progos pasinaudoti Sovietų Sąjungos baime 
ir prietarais. Jie žinojo, kad rusai savo neapykanta ir panieka Lenki- 
jai ne ką nusileido jiems patiems. Hilteris ne sykį atidėjo savo kari- 
nius planus, nerimaudamas dėl neaiškios politinės padėties. Liepą 
įvyko lūžis. Prisidengdamas Vokietijos ir Sovietų Sąjungos preky- 
bos derybomis, Ribbentropas leido suprasti, jog „nėra problemos“, 
kurios nebūtų galima draugiškai išspręsti. Molotovas atsiliepė kitą 
rytą. Visiškai slaptai buvo parengtos sutarties sąlygos. Viešai pa- 
skelbta Vokietijos ir SSRS nepuolimo sutartis būtų užbaigusi Rytų 
Europoje užsitęsusį netikrumo laikotarpį. Tuo pat metu parengtame 
slaptajame protokole, kuriuo Vokietija siekė pasilengvinti rengimąsi 
karui, numatyta pasidalyti Lenkiją ir Baltijos valstybes tarp abiejų 
šalių. Šiuo protokolu Lenkijai paskelbtas mirties nuosprendis: 

Maskva, 1939 m. rugpjūčio 23 d. 

Pasirašydami Vokietijos ir Sovietų Socialistinių Respublikų Sąjungos nepuo- 

limo sutartį, žemiau pasirašę abiejų Pusių įgaliotieji asmenys itin konfiden- 

cialiai apsvarstė abipusių interesų sferų Rytų Europoje pasidalijimo klausi- 
mą. Apsvarsčius buvo nutarta: 

1[...] 

2. Teritorinio-politinio sričių, įeinančių į Lenkijos valstybės sudėtį, pertvar- 

kymo atveju Vokietijos ir SSRS interesų sferų riba eis Narevo, Vyslos ir 
Sano upėmis. 
Klausimas, ar, atsižvelgiant į abiejų Pusių interesus, pageidaujamas ne- 
priklausomos Lenkijos valstybės išlikimas ir kokios bus tos valstybės sie- 
nos, gali būti galutinai išspręstas tik toliau vystantis politiniams įvykiams. 
Bet kokiu atveju abi Vyriausybės šį klausimą spręs draugiško susitarimo 
būdu. 

3. [-..] 

4. Abi pusės šį protokolą laikys visiškoje paslaptyje. 

J. Ribbentrop K. V. Molotov 
Vokietijos vyriausybės vardu SSRS Vyriausybės įgaliotas? 


Lenkų akimis žiūrint, šis Vokietijos ir Sovietų Sąjungos paktas įtei- 
sino septintąjį krašto padalijimą. Vos tik Ribbentropas grįžo į Ber- 
lyną, Hitleris davė įsakymą vermachtui žygiuoti. 

Nė vienas iš čia paminėtų faktų nepaaiškina, kodėl nuo pat pra- 
džių ligi pabaigos ant Lenkijos Respublikos iš visų pusių liejosi ši- 
tiek pykčio. Tarkim, Hitleris su Stalinu turėjo priežasčių jos nekęsti 
kaip kliūties, trukdančios įgyvendinti jų tikslus, bet to nepasakysi 
apie Keynesą, Namierą, Carrą ir Lloydą George'ą. Sunku atsispirti 
spėlionėms, jog būta įtartinų motyvų. Vis dėlto tokias spėliones ge- 
riau priskirti prie liberalios sąžinės polėkių ir fantazijų, o ne prie 
liūdnos Lenkijos istorijos faktų. 

Antroji Respublika išties buvo pasmerkta žlugti. Tačiau tai, kad 
1945 m. atkuriama Europa buvo nebeįsivaizduojama be Lenkijos 
valstybės, daug ką pasako apie Antrosios Respublikos laimėjimus, 
kurių ji pasiekė per tuos du nepakartojamus tikros nepriklausomy- 
bės dešimtmečius nuo Pirmojo iki Antrojo pasaulinio karo.?? 

GOLGOTA: 
Lenkija per Antrąjį pasaulinį karą 
(1939-1945) 


Antrąjį pasaulinį karą pradėjo nacistinės Vokietijos saugumo tarny- 
bos (SD) šturmbanfiureris Alfredas Helmutas Naujocksas. 1939 m. 
rugpjūčio 31 d., 8 val. vakaro, jis įsakė pulti Vokietijos radijo stotį 
Gliwicuose, Aukštutinėje Silezijoje. Jo būrį sudarė keliolika krimi- 
nalinių nusikaltėlių, įsakymuose vadinamų užkoduotu „konservų“ 
pavadinimu. Mainais už bendradarbiavimą jiems buvo pažadėta 
panaikinti nuosprendį. Po trumpo susirėmimo su stoties sargyba 
jie įsiveržė į vieną iš studijų, perdavė patriotišką pranešimą lenkų 
kalba, choru užtraukė ugningą dainą, iššovė keletą šūvių ir pasiša- 
lino. Lauke „konservus“ išguldė SS patrankos. Jų kūnai, rūpestin- 
gai aprengti krauju permirkusiomis lenkiškomis uniformomis, buvo 
palikti ten, kur krito. Po kurio laiko juos rado vietinė policija. Dar 
rytui neišaušus pasaulį pažadino neįtikėtina žinia, esą Lenkijos ka- 
riuomenė be jokios dingsties pradėjusi puolimą prieš Trečiąjį rei- 
chą.! (Žr. 15 žem.) 

Kovos veiksmai prasidėjo rugsėjo 1 d. 4 val. 40 min. iš ryto, kai 
senas vokiečių karo laivas Schleswig-Holstein, atvykęs su draugiškų 
vizitu, prisišvartavo Gdansko uoste ir ėmė šaudyti iš savo 15 colių 
pabūklų į lenkų fortą Westerplattėje. Po valandos vermachtas iš- 
griovė užtvaras dešimtyje pasienio punktų ir perėjo į puolimą. Ge- 
nerolas Heinzas Guderianas, vadovavęs šarvuočių daliniams, ku- 
rie riaumodami traukė per Koridorių jo gimtojo Kulmo kryptimi, 
tas valandas prisimena ypač jausmingai: 

Pirmas rimtas mūšis įvyko į šiaurę nuo Zempelburgo (Sępolno) Didžiojoje 
Klonijoje ir aplink ją. Staiga žemę užklojo rūkas ir pirmieji mūsų tankai 
atsidūrė prieš pat lenkų gynybos pozicijas. Lenkų prieštankinių dalinių 
šauliai šaudė tiesiai ir tiksliai. Žuvo vienas karininkas, vienas kadetas ir 
aštuoni eiliniai. 

Didžioji Klonija kadaise priklausė mano proseneliui baronui Hilleriui von 
Gartingenui. Čia buvo palaidotas ir mano senelis Guderianas. Šioje vietovė- 
je gimė mano tėvas. Tąsyk pirmą kartą pamačiau dvarą, kurį mano šeima 
kitados taip mylėjo.? 


Lėktuvų antskrydžiai surengti virš Varšuvos, Lodzės, Čenstakavos, 
Krokuvos ir Poznanės. Pikiruojantys bombonešiai bombardavo ae- 
rodromus stengdamiesi žūtbūt sunaikinti Lenkijos oro pajėgas, kol 
jos dar nepakilo nuo žemės. Nacių veiksmo grupės (Einsatzgrup- 
pen) siautėjo užnugaryje terorizuodamos vietinius gyventojus, šau- 
dydamos priešus ir belaisvius. Rugsėjo 6 d. Lenkijos karo vadovy- 
bė atsisakė plano ginti valstybės sienas. Guderiano pajėgos jau bu- 
vo perkirtusios Koridorių ir pasiruošusios puolimui iš Rytų Prūsijos 
Bresto kryptimi. Lenkų gynybai vadovavo generolas Tadeuszas 
Kutrzeba. Prie Bzuros upės jie išsilaikė tris dienas ir padarė didžiu- 
lių nuostolių besiveržiantiems vokiečiams; tačiau šiems pavyko juos 
apeiti iš šiaurės ir iš pietų, tuomet lenkų kariuomenė nebepajėgė 
atsilaikyti. Baigiantis antrai savaitei buvo apsupta Varšuva. Rugsė- 
jo 17 d., niekieno neprašoma ir niekam nieko nepaskelbusi, rytinę 
sieną peržengė Sovietų Sąjungos kariuomenė. Maskvoje Molotovas 
pasikvietė Lenkijos ambasadorių ir trumpai paaiškino, kad „Lenki- 
jos Respublika nebeegzistuojanti“, tad imtasi priemonių apsaugoti 
vakarų Baltarusijos ir vakarų Ukrainos gyventojus. Vienur sovietų 
karius vietiniai gyventojai pasitiko labai džiaugsmingai, klaidingai 
tikėdamiesi, jog šie atėjo duoti atkirčio vokiečiams. Kitur - į juos 
šaudė. Tuo tarpu lenkai ir toliau priešinosi. Varšuva, kurią paliko ir 
vyriausybė, ir vyriausiasis štabas, skendėjo gaisruose, tačiau buvo 
ginama iki rugsėjo 27 d. Helio nerija išsilaikė iki spalio 2 d. Lvove 
generolas Sosnkowskis greitosiomis organizavo gynybos liniją ir 
prieš vokiečius, ir prieš sovietus. Tačiau klastingo Vokietijos ir So- 

vietų Sąjungos sąmokslo padariniai jau buvo visiems aiškūs. Len- 
kai pateko į spąstus, užjų nugarų nebeliko sienos, į kurią galėtų atsi- 
remti ir tęsti kovą. Prezidentas ir vyriausiasis kariuomenės vadas pa- 
sitraukė į Rumuniją, kur buvo internuoti. Visiems kariniams jungi- 
niams buvo įsakyta išsiskirstyti, ginklus užkasti, kareiviams gelbėtis, 
kaip išmano. Per keletą valandų, kol sovietų kariuomenė nebuvo spė- 
jusi uždaryti pietinės ir rytinės sienos, dešimtys tūkstančių lenkų ka- 
reivių ir civilių gyventojų pabėgo į Rumuniją ir Vengriją. Paskutinis 
lenkų karinis dalinys kapituliavo spalio 5 d. prie Kocko. Vėliau len- 
kai kovėsi tik užsienyje arba pogrindyje. 

Apie rugsėjo kampaniją daugiau žinoma iš legendų nei iš faktų. 
Tiesa yra ta, kad Lenkijos kariuomenė neprilygo priešininkui nei 
strateginiu, nei techniniu, nei politiniu atžvilgiu. Šešiasdešimt ver- 
machto divizijų, vadovaujamų von Brauchitscho, niekieno netruk- 
domos vienu metu puolė iš keturių pusių: iš Rytų Prūsijos šiaurėje, 
Slovakijos ir Cieczyno pietuose, Pamario šiaurės vakaruose ir Sile- 
zijos pietvakariuose. Jie galėjo rinktis sau palankų laiką ir vietą. Jie 
turėjo 2600 tankų prieš lenkų 150, 2000 naujausių karo lėktuvų prieš 
lenkų 400. Mechanizuotos ir motorizuotos tarnybos juos nuolatos 
aprūpindavo atsargomis. Vokiečiai be jokių rūpesčių galėjo kariau- 
ti pirmąjį istorijoje žaibo karą, nes priešas nebuvo pajėgus atsakyti 
tuo pačiu. Lenkijos kariuomenę, kuriai vadovavo maršalas Šmigty- 
Rydzas, sudarė apie 40 divizijų, tačiau didžiuma jų buvo sumuštos 
nė nespėjus mobilizuoti rezervo. Lenkų kariuomenės nesėkmes lė- 
mė daug kas: nutraukti ryšių tinklai, menka ginkluotė, prasta orga- 
nizacija, kelius užplūdę panikos apimti pabėgėliai. Pagaliau nede- 
rėtų pamiršti, kad Lenkija ir nekėlė sau uždavinio nugalėti vokie- 
čius. Vasarą vykusiuose pasitarimuose buvo nutarta, jog Lenkijos 
kariuomenė turėtų sulaikyti vermachtą dviem savaitėms. Tiek lai- 
ko turėjo užtekti Vakarų sąjungininkams pasirengti pagrindiniam 
septyniasdešimties prancūzų divizijų puolimui persikėlus per Rei- 
ną. Lenkai savo užduotį įvykdė, prancūzai ir britai - ne. Be to, Len- 
kijos kariuomenė privertė vokiečius sumokėti nemažą kainą: per 
pirmas keturias karo savaites vermachtas neteko 50 000 karių. Len- 

kai kovėsi iš paskutiniųjų net ir tuomet, kai baigtis tapo aiški, Rau- 
donajai armijai antroje mėnesio pusėje įsitraukus į karą Vokietijos 
pusėje. Tokiomis aplinkybėmis Lenkijos kariuomenės veiksmai verti 
kur kas didesnės pagarbos nei jungtinių Britanijos ir Prancūzijos 
pajėgų, kurios pirmąjį ugnies krikštą gavo 1940 m. gegužę. 

Visose populiariose istorijose, pasakojamose apie šią kampaniją, 
veikia „narsūs, bet kvaili“ lenkų ulonai, raiti ant savo žirgų puolan- 
tys vokiečių tankus. Tiesos grūdo čia, be abejo, esama. Kartą ar po- 
rą yra atsitikę, kad pavieniai lenkų kavalerijos eskadronai buvo ne- 
tikėtai užklupti vokiečių tankų ir, nepaisydami priešingų įsakymų, 
bandė prasiskinti kelią tradiciniais būdais. Aišku, kad nieko kito 
jiems neliko - tik pasiduoti. Tačiau neprotinga remtis vos keliais 
tokiais atvejais ir kalbėti apie visos lenkų kariuomenės nutrūktgal- 
višką drąsą ar techninį nepasirengimą kariauti. Juolab kad vokie- 
čiai vėliau, jau Rusijoje, savo kailiu patyrė, jog kavalerijos daliniai 
dar nėra atgyvena, ypač Rytų fronto sąlygomis. Per visą karą Rau- 
donosios armijos kavalerija ateidavo į pagalbą tankų ir pėstininkų 
divizijoms pačiomis lemtingiausiomis akimirkomis. O lenkai iš tie- 
sų buvo narsuoliai, bet jokiu būdu ne kvailiai. Jiems teko stoti akis- 
taton su priešu, su kuriuo niekuomet nesitikėjo susidurti vienui vie- 
ni, palikti visų sąjungininkų. Natūralu, kad išgyvendami pralaimė- 
jimo kartėlį ir pažeminimą lenkai patys ėmė skleisti legendą, kaip 
natūralu, kad žmonės ir Vakaruose, ir Rusijoje, nenorėdami pripa- 
žinti negarbingo savo vyriausybių vaidmens 1939 m., buvo linkę ta 
legenda patikėti. 

Žuvo 60 000 ir buvo sužeista 140 000 lenkų karių. Tačiau kur kas 
daugiau buvo civilių gyventojų aukų. Vakarų sąjungininkai, kurie 
karą Vokietijai paskelbė rugsėjo 3 d., Lenkijai apginti nepaleido nė 
vieno šūvio. Rugsėjo pabaigoje tuometinis Britanijos karinės misi- 
jos Varšuvoje vadas generolas Adrianas Cartonas de Wiartas per 
Rumuniją nuvyko į Londoną ir buvo priimtas vyriausybės. Imperi- 
jos Generalinio štabo vyriausiasis vadas generolas Ironside'as tars- 
telėjo: „Jūsų lenkai nekaip pasirodė, ar ne?“,o Neville'is Chamber- 

lainas, Britanijos ministras pirmininkas, pasiteiravo: „Pasakykite 
man, generole, kokios įtakos turėjo mūsų išmėtyti lapeliai?“* 

Raudonosios armijos įžengimas į Lenkiją rugsėjo 17 d. taip nie- 
kuomet ir nebuvo iki galo paaiškintas. Apie šį įvykį kalbėdamas 
Churchillis ištarė savo garsųjį posakį: „Rusija — tai mįslė, apsigau- 
busi paslaptimi ir tūnanti nežinomybėje.“ Akivaizdu, jog Churchillis 
nežinojo apie tai, kad invazija į Lenkiją buvo numatyta slaptajame 
rugpjūčio 23 d. protokole. Šiaip ar taip, toks laikas pasirinktas neat- 
sitiktinai. Vokietijos vadovybė buvo prašiusi Stalino pradėti puoli- 
mą iškart po jų, tačiau Stalinas atsisakė. Pagal „hienos principą“, 
kuriuo sovietų politika pelnytai garsėjo, kur kas geriau buvo pa- 
laukti, kol vermachtas užbaigs aktyvius kovos veiksmus, ir tik tada 
pulti. Tačiau Stalinas pasielgė dar kitaip. Jis įsakė savo kariuome- 
nei žygiuoti, kai vokiečių kampanija buvo tik pusiau baigta. Gali- 
ma spėti, jog Stalinas vadovavosi vokiečių rugsėjo 9 d. prognozė- 
mis, kad Varšuva bus užimta po savaitės, ir rugsėjo 16 d. komuni- 
katu, skelbiančiu, kad Varšuva jau vokiečių rankose. Tokia įvykių 
eiga gana tiksliai paaiškina, kodėl Molotovas taip keistai išdėstė 
Sovietų Sąjungos veiksmus. Nesunku įsivaizduoti sovietų vadų 
būseną, kai kitą dieną paaiškėjo, jog komunikatas netikras, o savo 
brangiąją armiją jie paaukojo visiškai be reikalo. Stalinas ne sykį 
buvo nubaustas už tai, kad taip lengvai patikėdavo vokiečių Žo- 
džiais. Viskas baigėsi tuo, kad jam teko paskelbti 993 Sovietų Są- 
jungos didvyrius, kurie dar būtų galėję gyventi ir dalyvauti ne 
viename mūšyje. 

Užgrobtos Lenkijos pasidalijimą įtvirtino rugsėjo 28 d. Vokieti- 
jos-Sovietų Sąjungos paktas. Demarkacijos linija pagal ją nubrėžta 
Bugo ir Sano upėmis, kaip tik iki čia vermachtas dabar atsitraukė. 
Praktiškai ši riba buvo laikoma nuolatine siena. Abi okupuotos zo- 
nos turėjo paklusti neribotai savo užkariautojų politinei inžinerijai. 

Varšuvai Antrojo pasaulinio karo pradžia mažai kuo priminė Pir- 
mąjį pasaulinį karą. 1939 m. vokiečiai neparodė jokio apdairumo, 
kaip kad jų pirmtakai 1914-1915 m., o varšuviečiai nė iš tolo nebe- 
buvo nusiteikę bendradarbiauti su jais kaip tada. 1939 m. rugsėjo mies- 

to gynyba davė toną vėlesniems pasipriešinimo veiksmams. Rugsėjo 
6d. palikti vyriausiojo kariuomenės štabo, o rugsėjo 7 d. ir vyriausy- 
bės, sostinės gynėjai, vadovaujami generolo Waleriano Czumos (1890 
1962) ir miesto prezidento Stefano Starzynskio (1893-1943), kovėsi 
su nepalyginamai gausesniu priešu nesiliaujant bombardavimui iš 
oro. Rugsėjo 27 d. vokiečių generolas Johannesas Blaskowitzas nu- 
niokotam miestui, kuriame aukos buvo skaičiuojamos dešimtimis 
tūkstančių, o iš seniausių paminklų - Karaliaus pilies, Šv. Jono ka- 
tedros, Senamiesčio aikštės - tebuvo likusi akmenų krūva, primetė 
kapituliacijos aktą. Žydai su savo Žydų taryba (Judenrat) iškart buvo 
atskirti nuo arijų, kurių reikalais rūpinosi Miesto skyrius (Urząd Miejs- 
ki) - šitaip nacių administracija iš pat pradžių užkirto kelią bet kokiam 
mėginimui teikti savitarpio pagalbą. Teroras, prasidėjęs 1939 m. gruo- 
džio 27 d., kai Waweryje buvo sušaudyti 106 įkaitai, tolydžio siautė- 
jo vis smarkiau. Į getą, kurio vartai buvo visiškai uždaryti 1940 m. 
lapkritį, žydai buvo siunčiami iš visos Lenkijos. Dvejus metus gete 
tvarką palaikė pačių žydų policijos būrys, jam vadovavo nelaimėlis 
Adamas Czerniakėwas (1880-1942). Getas dirbo vermachtui koncent- 
racijos stovyklos sąlygomis. Didieji vežimai į Treblinką ir Oswieci- 
mą vyko 1942 m. liepą ir po geto sukilimo 1943 m. balandį. Vėliau jis 
buvo naudojamas kaip pagrindinė gestapo rengiamų egzekucijų vieta. 
1943 m. masinės žudynės miesto gyventojams tapo įprastu reiškiniu. 
Infliacija siekė 300 procentų, taigi uždirbami pinigai neturėjo jokios 
vertės; nustatytos maisto normos ir apskritai maisto trūkumas prive- 
dė miestą prie bado ribos. Dažniausios pasipriešinimo formos buvo 
ūkinės veiklos sabotažas, tyčia mažinama produkcijos apimtis, tam 
tikros administracinės priemonės, pavyzdžiui, Miesto skyriaus or- 
ganizuotas netikrų maisto kortelių spausdinimas, išplėtota juodoji 
rinka ir vis dažniau pasireiškiantis priešinimasis jėga. 1943 m. gruo- 
džio 14 d. gubernatorius Frankas atvirai apkaltino Varšuvą už visos 
savo generalinės gubernijos nesėkmes. „Varšuva, - sakė jis, - yra vi- 
sų mūsų nelaimių šaltinis [...], visų neramumų židinys, vieta, iš ku- 
rios nepasitenkinimo nuotaikos sklinda po visą šalį.“* 
Demarkacijos linijos atskirtoje vokiečių pusėje Lenkijos teritorija 

buvo padalyta į dvi dalis. Šiaurinis ir vakarinis regionai buvo pri- 
jungti tiesiai prie reicho ir pavadinti „Naujojo reicho“ žemėmis, kad 
skirtųsi nuo ligi 1937 m. egzistavusio „Senojo reicho“. Didesnį plo- 
tą užimantys centrinis ir pietinis regionai buvo sujungti į atskirą 
generalinę guberniją. (Žr. 16 žem.) Nė vienoje iš šių abiejų dalių, ar 
reicho ribose, ar už jų, gyventojų negynė civilinės teisės įstatymai. 
Visos okupuotos teritorijos tapo beteisėmis darbo sritimis (Arbeits- 
bereich), kuriose buvo paskelbta karo padėtis, o už mažiausią nusi- 
žengimą grėsė viena iš dviejų bausmių - „mirtis“ arba „koncentra- 
cijos stovykla“. Poznanės srityje įkurtos Vartos apygardos (Warthe- 
gau) gauleiteris Arturas Greiseris iš savo valdų greitai išvaikė visus 
Berlyno ministerijų valdininkus. Kietu kumščiu jam nė kiek nenu- 
sileido Vakarų Prūsijos ir Gdansko (Danzig) gauleiteris Albertas 
Forsteris bei Silezijoje įkurtos Vroclavo (Breslau) apygardos gaulei- 
teris Wagneris. Generalgubernatorius Hansas Frankas, kažkada bu- 
vęs Hitlerio advokatu, įsitaisė Wawelio pilyje ir buvo pasirengęs 
„senąjį Vokietijos miestą Krakau“ paversti pavyzdine savo kara- 
lystės sostine. Lenkija visais atžvilgiais tapo „Gestapolandu“ 7 
Demarkacijos linijos atskirtoje Sovietų Sąjungos pusėje admi- 
nistraciniai pertvarkymai buvo vykdomi stropiai prisidengus de- 
mokratija. Šiaurinė dalis kartu su Vilniumi buvo perduota Lietu- 
vos Respublikai. Šis apsimestinio dosnumo aktas slėpė tolesnes So- 
vietų Sąjungos vyriausybės užmačias aneksuoti Lietuvą ir kitas 
Baltijos valstybes; tai galima numanyti iš slaptųjų Ribbentropo-Mo- 
lotovo pakto straipsnių. Centrinė dalis iki Pripetės buvo prijungta 
prie Baltarusijos SSR, o pietinė kartu su Lvovu pavadinta „Vakarų 
Ukraina“ ir prijungta prie Ukrainos SSR. Visose šiose teritorijose 
NKVD organizavo plebiscitus, kuriuose liaudis išreiškė savo prita- 
rimą. Buvo sudaryti specialiai parinktų kandidatų slapti sąrašai. 
Visi piliečiai privalėjo balsuoti. Nedalyvavusių rinkimuose balsai, 
sugadinti biuleteniai, įvairūs protesto pareiškimai skaičiuoti kaip 
balsai „už“. Niekas nenustebo, kai oficialiai buvo paskelbta, jog kan- 
didatų sąrašą parėmė 92 procentai rinkėjų. Sausakimšos suvažiavi- 
mų salės vienbalsiai nuspręsdavo prašyti sovietų vyriausybės priim- 

ti okupuotas žemes į Sovietų Sąjungą. Net ir pagal sovietines nor- 
mas šis procesas tapo įspūdingu coup de thėūtre. 

Sovietinių valdininkų, vadovavusių šiai operacijai, elgesys ne- 
pasižymėjo ypatingu jautrumu savo naujųjų globotinių interesams 
arjausmams. Ukrainos komunistų partijos pirmasis sekretorius Ni- 
kita Chruščiovas prisimena tuos laikus be jokio sąžinės graužimo: 
Mano uždavinys buvo įsteigti organizacijas, kurios atstovautų Vakarų Uk- 
rainos žmonėms ir suteiktų jiems galimybę pareikšti: nori jie stoti į Sovietų 
Sąjungą ar ne? Buvo renkami delegatai į suvažiavimą Lvove, kuris ir turėjo 
pateikti nutarimą šiuo klausimu [...] 

Suvažiavimas tęsėsi keletą dienų, vyravo džiaugsmo ir politinio entuziaz- 
mo kupina atmosfera. Aš negirdėjau, kad kas būtų išreiškęs nors mažiausią 
abejonę dėl sovietų valdžios paskelbimo. Kalbėtojai keitė vienas kitą ir susi- 
jaudinę kalbėjo apie didžiausią savo svajonę būti priimtiems į Sovietų Uk- 
rainos respubliką. Kaip malonu buvo matyti, kad darbininkų klasė, valstie- 
tija ir darbo inteligentija pagaliau pradėjo suprasti Markso ir Lenino moky- 
mą [...] Nepaisant Lenkijos valdžios pastangų iškraipyti mūsų doktriną ir 
įbauginti žmones, Lenino idėjos Vakarų Ukrainoje prigijo ir suklestėjo. 

Tačiau kartu mes negalėjome apsieiti be areštų. Laikėmės nuomonės, kad 
tie areštai padeda stiprinti Sovietų valstybę ir atveria kelią socializmo kūrimui 
marksizmo-leninizmo principais; tačiau mūsų priešai buržujai savaip interp- 
retavo mūsų veiksmus ir taip mėgino diskredituoti mus visoje Lenkijoje. 
Chruščiovui ir į jį panašiems terūpėjo viena - stiprinti sovietų val- 
džią. Tikslas pateisino priemones. 

Per visą Vokietijos-Sovietų Sąjungos pakto galiojimo laikotarpį, 
nuo 1939 m. rugpjūčio iki 1941 m. birželio, Lenkija buvo virtusi bend- 
ra šių valstybių teritorija, kurioje tiek vokiečių, tiek sovietų vykdo- 
ma politika bemaž nesiskyrė. Okupuojant Prancūziją ir vykstant 
oro mūšiams su Britanija, Sovietų Sąjungos nafta tekėjo į vakarus, 
kad vokiečių tankai ir karo lėktuvai nepritrūktų degalų, o vokiečių 
įrenginiai ir ginklai važiavo į rytus — skirti pašlijusiai sovietų eko- 
nomikai gaivinti. Naujas vokiečių kreiseris Liitzow buvo parduotas 
Sovietų Sąjungos laivynui ir perkrikštytas Petropavlovsku. 1941 m. 
sausį SSRS nusipirko Suvalkų kraštą už 7 500 000 dolerių auksu? 
Sovietų spauda šlovino vokiečių kariuomenės pergales „prieš su- 

puvusio kapitalizmo ir imperializmo jėgas“. Nacių propaganda 
aukštino didžiojo Stalino laimėjimus. Pravda aiškino skaitytojams, 
kad Raudonoji armija įžengė į Vakarų Baltarusiją ir Vakarų Ukrai- 
ną „išvaduoti mūsų kraujo brolių“. Der Vėlkischer Beobachter džiū- 
gavo, kad Vokietijos kariuomenė jau įgyvendina Hitlerio svajonę 
suteikti vokiečių rasei daugiau erdvės (Lebensraum) rytuose. NKVD 
ir gestapas veikė glaudžiai bendradarbiaudami. Vokiečių komunis- 
tus Rusija perdavė gestapui mainais už rusų emigrantus ir Vokie- 
tijos ukrainiečius. Lenkams ir žydams abi pusės reiškė atvirą pa- 
nieką. Vienos „rasinis priešas“ iš esmės niekuo nesiskyrė nuo kitos 
„klasinio priešo“ .!? 

Per pirmuosius dvejus karo metus naciai nuodugniai išsipureno 

dirvą Lenkijoje savo tolesnei veiklai. Vos tik Hitleris 1939 m. spalio 
5d. priėmė Varšuvoje pergalės paradą, SS reichsfiureris Heinrichas 
Himmleris suprato, jog metas savo rasinę teoriją pritaikyti praktiš- 
kai, ir davė valią gilesniems pamąstymams šia tema: 
Pašalinti svetimas rases iš inkorporuotų rytinių teritorijų - toks yra vienas 
svarbiausių tikslų, kurių siekiame Vokietijos rytuose [...] Turėdami reikalų 
su kai kurių slavų tautų atstovais, neprivalome šiems žmonėms diegti dorų 
vokiškų idėjų ir logiškų išvadų, kurių suprasti jie nėra pajėgūs, tačiau priva- 
lome juos priimti tokius, kokie jie yra [...] Manyčiau, jog mūsų pareiga — 
kartu paimti jų vaikus [...] Arba mes laimėsime sau gero kraujo, kuriuo galė- 
sime pasinaudoti [...] arba visai tą kraują sunaikinsime. Mums šio karo pa- 
baiga reiškia atvirus kelius į Rytus [...] Tai reiškia, kad savo vokiečių rasės 
sienas pastūmėsime 500 kilometrų rytų kryptimi." 


Keliaudamas po šalį savo „specialiuoju Heinricho traukiniu“, Him- 
mleris visur pritupdė savo parankinių, kurie negailėdami jėgų ėmėsi 
klasifikuoti ir segreguoti visus gyventojus. Rajonas po rajono, mies- 
tas po miesto, kaimas po kaimo - visi šalies piliečiai turėjo prisista- 
tyti nacių valdžiai. Juos paprastai priskirdavo vienai iš keturių ka- 
tegorijų: Reichsdeutsch - vokiečiai, gimę ankstesnėse reicho ribose; 
Volksdeutsch - vokiečių tautybės gyventojai, kurie galėjo įrodyti sa- 
vo vokišką kilmę per tris šeimos kartas; Nichtdeutsch - nevokiečiai, 
kurie galėjo įrodyti nesą niekaip susiję su žydais; ir Juden - žydai. 

Šios rasinės kategorijos toliau dar buvo skirstomos pagal pajėgumą 
dirbti bei politinį lojalumą; visiems buvo išdalyti tapatybę įrodan- 
tys asmens pažymėjimai ir maisto kortelės. Pirmos klasės Reichs- 
deutscher, reicho vokiečiai, Lenkijoje gaudavo 4000 kalorijų per die- 
ną normą; lenkų darbininkas turėjo išgyventi gaudamas 900 kalori- 
jų; neproduktyvus žydas dažniausiai nieko negaudavo. Užbaigus 
klasifikaciją pereita prie segregacijos. Miestuose buvo įsteigti už- 
dari getai (Judenreservaten). Varšuvos, Krokuvos, Lodzės (vokiečių 
pervadintos Litmannstadtu) getai buvo išplėsti, kad galėtų sutal- 
pinti žydus, atkeldintus iš kaimo ir užsienio. Kartu iš savo namų 
prievarta buvo tremiami tūkstančiai nevokiečių. Lenkus, kurie gy- 
veno prabangiuose vidurinės klasės priemiesčių namuose, vijo lauk 
be jokių kompensacijų, kad turėtų kur įsikurti nenutrūkstamu srautu 
čion traukiantys vokiečių valdininkai su šeimomis. Daug lenkų iš 
Warthegau buvo iškeldinta en masse į generalinę guberniją. Lenkų 
koridoriuje per vadinamąją Aktion Tannenberg apie 750 000 lenkų 
valstiečių turėjo palikti savo žemes Baltijos vokiečiams, atsikėlu- 
siems iš Sovietų Latvijos ir Estijos. Imtasi organizuoti pirmuosius 
vyrų ir moterų būrius į priverstinius darbus reiche. Iš Lenkijos naš- 
laičių prieglaudų vokiečių organizacijos SS Lebensborn (Gyvenimo 
versmė), besirūpinančios kraujo grynumu, agentai pradėjo grobti 
šviesiaplaukius vaikus, kurie, pasak Himmlerio, buvo artimesni 
„teutonų idealui“ nei jo paties vaikai. Visose viešose vietose įsiga- 
lėjo griežta rasinio apartheido tvarka. Ant tramvajų, parkų suole- 
lių, geresnių krautuvių ar viešbučių kabojo grėsminga iškaba „Niūr 
fiir Deutsche“ (Tik vokiečiams). Visi nevokiečiai turėjo savo kvarta- 
lus. Kiekvieną veiksmą reguliavo išsamiai išdėstytos taisyklės. Len- 
kams buvo draudžiama turėti bevielius radijo imtuvus ar rinktis 
grupėmis daugiau nei po tris, išskyrus bažnyčioje. Žydams buvo 
draudžiama išeiti iš geto; nepaklusus grėsė mirties bausmė.!? 
Įgyvendinti Himmlerio planą vadovaujantis sveiku protu buvo 
neįmanoma, todėl kilo nesusipratimų, ėmė reikštis korupcija, ne- 
apsieita be žiaurumų. Šeimos, kurių vienas iš tėvų atitiko Reichs- 
deutsch statusą, o kitas buvo lenkų ar žydų kilmės, bandydavo pa- 

pirkti registracijos skyrių darbuotojus, kad šie priimtų švelnesnį 
sprendimą. Šeimos, kurios atitiko Volksdeutsch statusą, galėdavo pa- 
prašyti vieno giminaičio savanoriškai įsirašyti į vokiečių sąrašą, o 
kito - atsisakyti. Pasinaudodami tvyrančiu netikrumu, jie gaudavo 
naudos iš abiejų pusių. Kur pasisuksi, visur buvo padirbinėjami 
dokumentai, vagiamos maisto kortelės, klastojama kilmė. Netru- 
kus ir patys vokiečių valdininkai ėmė varžytis vieni su kitais. Gau- 
leiteris Forsteris visus Gdansko lenkus užregistravo kaip vokiečius, 
vien tam, kad paerzintų SS. Dėl postų paskirstymo SS ėmė konflik- 
tuoti su politine organizacija NSDAP, vėliau su fiurerio asmeniniu 
biuru ir generaliniu gubernatoriumi. Gestapas (Gestapo), slaptoji 
valstybės policija, ir jai pavaldi saugumo policija (Sipo) dėl savo au- 
kų varžėsi su kriminaline policija (Kripo). Žmogaus likimą nulem- 
davo sauja brangenybių, o dar dažniau - kulka. Tokiomis aplinky- 
bėmis mažai kas iš padorių, inteligentiškų vokiečių valdininkų troš- 
ko dirbti Lenkijoje, kuri greitai virto galvažudžių ir sadistų pamėgtu 
medžioklės plotu. 

Pirmieji vokiečių okupacijos metai pagal nužudytųjų skaičių ne- 
prilygo vėlesniam laikotarpiui. Ošwiecimo (Auschwitz) ir Majda- 
neko koncentracijos stovyklos dar tik buvo statomos ir tik vėliau 
pagarsėjo kaip masinio naikinimo centrai. Teisybė, Himmleris ir 
Frankas jau pačioje pradžioje buvo sutarę, kad Lenkijos žydai turi 
„Išnykti“, tačiau tam dar nebūta techninių priemonių ir politnės 
valios. Tik 1942 m. pradžioje Kulmo (Chehmno nad Nerem) vožtu- 
vų gamykloje per eksperimentus su anglies monoksidu ir „dujų sun- 
kvežimiais“ buvo išbandyta Cyclon B dujų cilindrų mirtina galia. 
Tuo metu tik du įvykiai šiek tiek bylojo apie artėjantį holokaustą — 
tai Nepaprastoji pacifikacijos akcija (Ausserordentliche Befriedungsak- 
tion) 1940 m. gegužę-ruppjūtį ir eutanazijos kampanija 1939-1940) 
m. Per pirmąją apie 10 000 lenkų inteligentų - profesorių, mokyto- 
jų, įstaigų tarnautojų ir kunigų -buvo išsiųsta į Dachau, Buchenwal- 
dą ir Sachsenhauseną, o Palmirų miške prie Varšuvos išžudyta apie 
2500 politinių veikėjų ir miestų savivaldos vadovaujančių darbuo- 
tojų.'* Per antrąją iš šalies ligoninių buvo pašalinti visi fiziškai su- 

luošinti ir sutrikusio intelekto ligoniai. Bet šiaip jau smurto buvo 
griebiamasi tik rengiant vietines keršto akcijas ar slopinant pavie- 
nius partizanų išpuolius kaime. Tragiškiausiai įvykiai susiklostė 
Bydgoščiuje ir kitose Pamario vietose, kur 1939 m. spalį buvo išžu- 
dyta apie 20 000 lenkų, keršijant už dalyvavimą lenkų kariuomenės 
pasipriešinime vokiečių „penktajai kolonai“ rugsėjo mėnesį. 5 
Sovietinio NKVD veikla rytinėje Lenkijos dalyje šiuo periodu bu- 
vo nepalyginamai destruktyvesnė nei gestapo. Turėdami didesnę 
politinio terorizmo patirtį nei jų bendrai, sovietai negaišo laiko eks- 
perimentams. Jų sugebėjimai buvo seniai ištobulinti, o darbuotojai 
puikiai pasirengę ir atnaujinę savo įgūdžius per paskutiniuosius 
valymus; tad nieko nelaukdami jie griebėsi darbo. Kaip ir vokiečių 
zonoje, gyventojus surūšiavo, suklasifikavo ir segregavo. Tačiau čia 
visi tie, kurie paaiškėjo esą nepageidaujami, tuojau pat buvo fiziš- 
kai sunaikinami. NKVD dekrete, paskelbtame 1940 m. Vilniuje, iš- 
vardijamos štai tokios deportacijai pasmerktų žmonių kategorijos: 


1. Rusijoje iki revoliucijos veikusių partijų nariai - menševikai, trockinin- 
kai ir anarchistai. 

2. Dabartinių (nacionalistinių) politinių partijų nariai, įskaitant studen- 
tus, studentų organizacijų narius. 

3. Valstybės policijos, žandarmerijos ir kalėjimų darbuotojai. 

4. Buvę caro kariuomenės ir kitų 1918-1921 m. prieš bolševikus kovoju- 
sių kariuomenių karininkai. 

5. Dabartinių Lenkijos ir Lietuvos kariuomenių karininkai ir karinių teis- 
mų teisėjai. 

6. Visų kitų kariuomenių, išskyrus bolševikų, savanoriai. 

7. Asmenys, pašalinti iš Komunistų partijos. 

8. Pabėgėliai, politiniai emigrantai, kontrabandininkai. 

9. Užsienio valstybių piliečiai, užsienio firmų atstovai ir pan. 

10. Asmenys, lankęsi užsienyje. Asmenys, palaikantys ryšius su užsienio 
šalių gyventojais. Asmenys, kalbantys esperanto kalba ar kolekcionuo- 
jantys pašto ženklus. 

11. Lietuvos ministerijų valdininkai. 

12. Raudonojo Kryžiaus darbuotojai. 

13. Asmenys, aktyviai dalyvaujantys parapijų veikloje, dvasininkai, sekre- 

toriai, aktyvūs religinių bendruomenių nariai. 
14. Aristokratai, žemvaldžiai, pasiturintys prekybininkai, bankininkai, pra- 
monininkai, viešbučių ir restoranų savininkai.!* 


Panašių priemonių imtasi Baltarusijoje ir Ukrainoje. 

1939-1940 m. sovietų organizuotų trėmimų iš okupuotų teritori- 
jų istorija liko užgožta vėlesnių įvykių ir su jais susijusių aistrų. Oją 
būtų galima laikyti stalinistinio teroro kulminacija, teroro, kuris ne- 
lyginant sniego kamuolys ritosi per visą kolektyvizaciją, tautinio 
valymo vajų ir baigėsi, kai 1941 m. Vokietija užpuolė SSRS. Patirtas 
siaubas buvo žinomas ir aprašytas daug anksčiau, nei pasirodė Sol- 
ženicyno Gulago archipelagas, tačiau visa tai prasprūsdavo pro va- 
kariečių ausis, lyg jie dar nebūtų buvę pasiruošę tatai suvokti. Len- 
kai atsidūrė tarp labiausiai nukentėjusių aukų. Keturis kartus di- 
džiuliai geležinkelio sąstatai išdundėjo į rytus - 1940 m. vasarį, 
balandį, birželį ir 1941 m. birželį, išveždami tūkstančius žmonių, 
NKVD teismuose nuteistų ir pasmerktų lageriui, sunkiesiems dar- 
bams ar tremčiai. Didžiuma jų buvo nubausti ne už kokį nors nusi- 
žengimą, bet vien todėl, kad lenkų tautą jų žemėse šeimininkaujan- 
tys rusai laikė savo senu priešu. Sąlygos, kuriomis jie buvo vežami 
traukiniais, sveiku protu sunkiai suvokiamos. Paprastai būdavo lie- 
piama pasiimti būtiniausio maisto vienam mėnesiui ir kuo mažiau 
asmeninių daiktų. Žmones sugrūsdavo stačius į užantspauduotus, 
nešildomus ir be langų gyvulinius vagonus, ir taip Žiemą jie keliau- 
davo tris, keturis, penkis ar net šešis tūkstančius mylių. Šviesa pra- 
siskverbdavo pro nedidelį plyšį stoge, pro jį taip pat išmesdavo iš- 
matas ir mirusiųjų kūnus. Čia būta visko - psichikos sutrikimų, nu- 
šalimų, bado mirčių, vaikžudysčių, net kanibalizmo. Tų, kurie 
ištverdavo šią kelionę traukiniu, laukdavo tolesnės kelionės upių 
laivų triumuose ar atviruose sunkvežimių kėbuluose į atokiausius 
Sovietų Sąjungos dykrų užkampius. Štai kaip visa tai prisimena vie- 
nas iš likusių gyvų tų įvykių liudininkų, kalnakasys ir profesinės 
sąjungos narys, turėjęs pakankamai tvirtybės ištverti šiaurės rytų 
Sibire, netoli šalčio poliaus, įkurto lagerio žiaurumus: 

1939 m. rugsėjo 27 d. gavau sovietų administracijos politinės valdžios nuro- 
dymą [...] sukviesti visų darbininkų organizacijų susirinkimą [...] ir tas organi- 
zacijas paleisti. Susirinkime dalyvaujantys enkavedistai man įteikė rezoliuci- 
jos tekstą, kurį turėjau paskelbti darbininkų organizacijos atstovams, o šie jį 
turėjo perduoti toliau. Rezoliucijoje pasakyta, kad darbininkai turi išreikšti 
pritarimą dėl mūsų rytinių žemių inkorporavimo į Sovietų Sąjungą. Atsisakęs 
šią rezoliuciją skelbti, iškart buvau suimtas ir uždarytas į Drogobyčiaus kalė- 
jimą. Per visą tardymo laiką mane kaltino darbininkų interesų išdavimu, veikla, 
nukreipta prieš Staliną, Trockio bei kitų Sovietų Sąjungos išdavikų palaikymu 
ir taip toliau. 1939 m. gruodžio 15 d. karo tribunolas mane nuteisė dešimčiai 
metų sunkiųjų darbų lageryje. Iki sausio 10 d. mane laikė Drogobyčiaus kalė- 
jime, vėliau perkėlė į Lvovo, o dar vėliau į Odesos kalėjimą. 

Odesoje prabuvau nuo vasario 1 d. iki tų pačių metų kovo 7 d. Kalėjimas 
buvo kimšte prikimštas lenkų. Dvivietėje kameroje sėdėjau dar su trylika 
kitų kalinių. Nuo kovo 7 d. iki balandžio 17 d. buvau vežamas į Vladivosto- 
ką. Per visą kelionę retsykiais gaudavome kokią duonos riekę, tačiau daž- 
niausiai tekdavo tenkintis silkėmis iš skardinių su šlakeliu karšto vandens. 
Vladivostoke buvo didžiulis paskirstymo punktas, iš kurio kalinius išsiunti- 
nėdavo po visus Chabarovsko krašto lagerius [...] Po atviru dangumi čia 
buvo laikoma apie 25 000 kalinių [...] Gegužės 20 d. kartu su didžiuliu būriu 
kitų kalinių buvome perkelti per Japonijos jūrą į Magadaną, o iš čia sunk- 
vežimiu nuvežti į kitą paskirstymo punktą. Toliau mūsų kelias ėjo į Mal- 
diaką, esantį uz 1700 kilometrų, prie Kolymos upės. Į Maldiaką atvykome 
1940 m. birželio 26 d. Čia buvo keturi lageriai, kiekviename po 2500 kalinių. 
Gyvenome barakuose, uždengtuose brezentu, po šimtą žmonių kiekviena- 
me. Miegojome ant plikų gultų, padarytų ne iš lentų, bet iš rąstų [...] 

Rugsėjo pabaigoje sniego jau buvo ligi kelių. Magadane mums davė žie- 
mines vatines. Lageryje kai kurie gaudavome veltinius autus ir dar kitokias 
šiltas vatines, vadinamas bušlakais. 

Aplink lagerį nebuvo nė gyvos dvasios [...] Sovietams žingsnis po žingsnio 
skverbiantis į krašto gilumą, vietiniai gyventojai traukėsi vis toliau į taigą [...] 

Keldavomės 5 valandą. Prieš išeidami į darbą kiekvienas gaudavome rie- 
kę duonos ir porciją košės. Pavalgę kolonomis po keturis žygiuodavome į 
darbo vietas kasyklose. Kasėme auksą. Kartais einant į darbą grodavo or- 
kestras. Kai dirbdavome viršuje, kasdavome žemę, dažniausiai susimaišiu- 
sią su žvyru. Darbuodavomės kapliais, laužtuvais, kastuvais, o žiemą, kai 
žemę kaustė įšalas, - kirtikliais. Darbas išties buvo katorgiškas. Dienos nor- 
ma buvo iškasti 125 vežimėlius žemių, o paskui jas dar reikėdavo nustumti 

tris ar keturis šimtus metrų. Jei dirbdavome po žeme, tekdavo leistis į 40—45 
metrų gylį, čia nelaimių netrūko [...] Aukas iškeldavo į viršų, nukirsdavo 
rankas, kaip mirties įrodymą valdžiai, o kūnus užkasdavo taigos bruzgy- 
nuose. 12.30 val. būdavo pusės valandos pertrauka, per ją gaudavome pie- 
tus - 150 gramų duonos ir porciją skystos sriubos, kartais žuvies gabalėlį. Po 
pietų be pertraukos dirbdavome iki 8 valandos vakaro. Tie kaliniai, kurie 
nebūdavo įvykdę dienos normos, turėdavo dirbti dar dvi valandas [...) 

Tarp kalinių buvo visų klasių (...) ir visų Sovietų Sąjungos tautybių, taip 
pat jos kaimyninių kraštų atstovų. 

Mums dirbant labai dažnai grodavo orkestras. Aidint muzikos garsams 
sargybiniai išsikviesdavo labiausiai nusilpusius ir čia pat nušaudavo. Šūviai 
poškėjo vienas po kito [...] Greta manęs dirbo žydas iš Lvovo. Jis buvo tiek 
išsekęs, kad dirbdamas be perstojo alpdavo. Kartą sargybinis liepė jam išei- 
ti, nusivarė jį į artimiausią pašiūrę ir paleido kulką. Aš girdėjau tą šūvį, o po 
kelių minučių išvydau ir jo kūną. Toks pat likimas laukė ir tų, kurie nors 
kiek nusižengdavo taisyklėms, ypač kai vos kelis žingsnius pasitraukdavo 
nuo savo darbo vietos arba kai rikiuotėje nežygiuodavo lygia greta. Kiekvie- 
nas, vos atvykęs, būdavo be gailesčio apiplėšiamas; visus kalinius siekta mo- 
rališkai sužlugdyti. 

Dirbdami po 12-14 valandų per dieną, be poilsio dienų, kaliniai greitai 
išsenka, dažnai serga. Tačiau nuo darbo atleidžia tik tuomet, jei kalinys turi 
40 laipsnių karščio ir jei tos dienos nedarbingumo lapelių neišdalyta dau- 
giau negu galima [...] Iš maždaug 10 000 lageryje laikomų vyrų kasmet mirš- 
ta apie 2000 [...] Kiekvieną rytą atsiranda kalinių, kurie jau nebepakyla - 
mirė naktį. Per du su puse pirmųjų Kolymoje praleistų mėnesių iš dvide- 
šimties lenkų mirė šešiolika. Išliko keturi, tarp jų ir aš. 

Žiemą esi priverstas dirbti net ir spaudžiant -65*C šalčio. Kasyklose rūbai 
greitai nusidėvi. Mes vaikščiojome apsimuturiavę skarmalais, kurių beveik 
niekuomet nenusivilkdavome [...] Vienintelė kalinio svajonė - patekti ligo- 
ninėn [...] Tyčiniai susižalojimai tapo įprastu reiškiniu - kalinys mielai nu- 
sipjaudavo pirštą, kad tik paguldytų į ligoninę. Prieš pat paleidžiamam iš 
lagerio mintis nusipjauti rankų ir kojų pirštus kilo ir man su kitu lenku. Kant- 
rybė buvo visai išsekusi. 

Po kelių mėnesių iš Maldiako buvau perkeltas į Berliachą. Čia dirbau au- 
tomobilių dirbtuvėje suvirintoju. Per visus pusketvirto mėnesio, praleisto 
šioje vietoje, duonos nematėme nė sykio. Maitinomės tik silkėmis. Algos gau- 
davau 32 rublius per mėnesį, o kad tai uždirbčiau, reikėjo 100 procentų įvyk- 
dyti normą. 

Prasidėjus karui lenkus perkėlė į miškus kirsti medžių [...] Dirbdamas 
čia, miškuose, visiškai atsitiktinai sužinojau apie Lenkijos-Sovietų Sąjungos 
sutartį ir visiems lenkų kaliniams paskelbtą „amnestiją“. Nuėjau pas komen- 
dantą apie tai pasiteirauti. Užuot gavęs atsakymą, buvau žiauriai nubaustas 
- turėjau 24 valandas nevalgęs išstovėti lauke. 

1941 m. rugsėjo 20 d. mus grąžino atgal į Magadaną. Keliavome keturias 
dienas visiškai be kąsnio burnoje. Magadane susitikau su lenkais. Jų buvo 
maždaug 1200, iš jų išgirdau, kad jau mirė 60 procentų lenkų, ištremtų į 
lagerius prie Kolymos. Magadane sąlygos beveik nepasikeitė net ir po am- 
nestijos. Galiojo tos pačios taisyklės kaip ir anksčiau.!? 


Daugelis nepajėgė išgyventi. Kai 1941 m. buvo suteikta amnestija 
(už nusikaltimus , kurie niekuomet nebuvo padaryti), bemaž pusė 
iš pusantro milijono lenkų, ištremtų anksčiau, jos nebesulaukė. Tarp 
aukų buvo 100 000 Lenkijos žydų kartu su Varšuvos vyriausiuoju 
rabinu Moiše Šoru. Tikslių skaičių niekam nebepavyks sužinoti. 
Palyginti su tokio masto kančiomis, 15 000 lenkų karininkų din- 
gimas ar žūtis per daug nebestebina. 1939 m. rugsėjį karininkai bu- 
vo sovietų internuoti, atskirti nuo eilinių ir išsiųsti į tris atskirus 
lagerius vakarų Rusijoje. Didžiuma jų - neprofesionalūs kariškiai, 
tik atsargos karininkai, mobilizuoti, kai Vokietija užpuolė Lenkiją. 
Tai buvo kvalifikuoti mokytojai, valstybės tarnautojai, verslininkai, 
šo grietinėlę. Aštuonis mėnesius, iki 1940 m. gegužės, jie galėjo su- 
sirašinėti su namie likusiomis šeimomis. Ir staiga laiškai baigėsi. Iš 
visų 15 000 tik vienas liko gyvas, mat tuo metu, kai buvo likviduo- 
jamas lageris, jis buvo išsiųstas į apklausą Maskvoje. 1943 m. balan- 
dį Katynės miške ant Dnepro kranto, netoli Smolensko, vokiečiai 
atkasė 4321 kūną. Daugelio rankos buvo surištos už nugaros ir 
kiekvienam į pakaušį buvo suvaryta po vokišką kulką. Daugelio 
kišenėse rasta dokumentų, kuriuos nebuvo sunku perskaityti. Ne- 
kilo jokių abejonių, kas jie tokie. Naciai tvirtino, kad juos išžudė 
sovietai 1940 m. balandį. Sovietai tvirtino, esą juos iššaudė vokie- 
čiai 1941 m. žiemą. Šis aiškinimas sužlugo, kai kažkas atkreipė dė- 
mesį į vasarines sušaudytųjų uniformas. Viena tarptautinė komisi- 

ja, kurią sušaukė Vokietija, palaikė jos versiją, kita, sušaukta Sovie- 
tų Sąjungos, gynė šios versiją. Tiems, kam reikia aiškių, dokumen- 
tais pagrįstų įrodymų, šis klausimas lieka atviras. Tačiau didžiu- 
mai nešališkų apžvalgininkų sovietų kaltė atrodo neginčijama. Ka- 
tynės žudynės yra vienintelis „nacių karo nusikaltimas“, įvykdytas 
Sovietų Sąjungos teritorijoje, kurio sovietai niekuomet nemini. Apie 
kitų 11 000 kariškių likimą galima tik spėlioti. Lenkams šis nusikal- 
timas yra simbolis begalės kitų, niekieno nesuskaičiuotų Sovietų 
Sąjungos žiaurumo aktų, nukreiptų prieš lenkų tautą.!* 

Vis dėlto būtų klaidinga manyti, jog NKVD domėjosi tik klasiniu 
priešu. Jie buvo tiek pat negailestingi ir tiems nedaugeliui lenkų ko- 
munistų, kurie išliko po dar visai neseno valymo. Wiadystawas Go- 
mutka buvo vienas iš tų, kurie 1940 m. atsiradę Sovietų Sąjungos 
zonoje Lvove, nusprendė ieškoti laimės vokiečių generalinėje guber- 
nijoje. Jo laukė neišvengiama baigtis. Tuo metu SSRS siekė visais įma- 
nomais būdais užkirsti kelią nepriklausomos Lenkijos atgimimui. Sta- 
linas savo užmačiomis pranoko Hitlerį - jis troško paversti lenkus 
vergų tauta, visiškai nesugebančia savarankiškai tvarkytis. 

Neabejotina, kad jei Vokietijos-Sovietų Sąjungos paktas būtų ga- 
liojęs gerokai ilgiau, abiejų šalių tikslai, susiję su Lenkija, būtų buvę 
įgyvendinti. 1941 m. nacistinė naikinimo mašina pasiekė didžiau- 
sią apsukų greitį. Sovietų akinti taip pat nereikėjo. Atkirsta nuo iš- 
orinės pagalbos, lenkų tauta nebūtų pajėgusi išlikti jokiu įmanomu 
būdu. Laimei, kariaujančių šalių kaprizai lenkams kaip tik išėjo į 
naudą. Jie buvo išgelbėti, kai Vokietija užpuolė Rusiją. Nors teko 
iškentėti ketverius siaubo metus, paaiškėjo, kad vieni patys vokie- 
čiai Lenkijos nepajėgūs sunaikinti. O sovietai, dvejus metus veikę 
kaip Hitlerio nusikaltimų bendrininkai, dabar kreipėsi į Lenkiją pa- 
galbos. Taip lenkai išvengė visiško sunaikinimo. 


+ *+3 


Buvo aišku, kad 1941 m. vasaros pradžioje kažkas rengiama. Gegu- 
žę visos Vokietijos puolamosios pajėgos iš Jugoslavijos per pietų 
Lenkiją persikėlė į naujas pozicijas prie Bugo ir Sano upių. Birželį 

vokiečių daliniai vienas po kito plentais ir geležinkeliais traukė ry- 
tų kryptimi, link sienos su Sovietų Sąjunga. Šimtų divizijų judėjimo 
taip paprastai nenuslėpsi. Visi, išskyrus Staliną, buvo įsitikinę, kad 
Vokietijos-Sovietų Sąjungos paktas artėja prie pabaigos. Birželio 22 
d. vermachtas pradėjo vykdyti Barbarosos operaciją ir įsiveržė į So- 
vietų Sąjungą. Ketveriems metams Lenkijos žemės virto pirmiau- 
sia - vokiečių ir rusų karo užnugariu, vėliau - vienu iš pagrindinių 
mūšių laukų. Ir visus tuos ketverius metus nebuvo galimybės stip- 
riau pasipriešinti vokiečių viešpatavimui. 

Apsvaigusi nuo savo karinių laimėjimų vokiečių administracija 
okupuotoje Lenkijoje nebepaisė jokių ankstesnių suvaržymų. Ge- 
neralinė gubernija buvo išplėsta, kad apimtų ir Galiciją. Rytuose, iš 
Raudonosios armijos atimtose teritorijose, įkurtos naujos okupaci- 
nės zonos. Berlyne nacių vadai pradėjo smulkiai aptarinėti Gene- 
ralplan-Ost, pagal kurį per artimiausius dešimtmečius visus slavus 
nuo Oderio iki Dnepro turėjo pakeisti ten įsikursiantys vokiečiai. 
Savo grandioziniuose planuose jie svaičiojo, jog apie dvidešimt mi- 
lijonų lenkų būtų galima apgyvendinti Vakarų Sibire; maždaug trys 
ar keturi milijonai būtų tinkami regermanizacijai; likusius reikėtų 
eliminuoti. Pirmajame etape numatyta visus žmones ir materiali- 
nius išteklius skirti karinei jėgai stiprinti; visokį pasipriešinimą be 
gailesčio užgniaužti; visus žemesnės rasės ir nenaudingus žmones — 
žydus, čigonus, sovietų karo belaisvius, darbui netinkamus žmo- 
nes - sunaikinti." 

Nacių ekonominė veikla, vis didėjant karo poreikiams, nuo pa- 
prasto išnaudojimo virto beprotiška destrukcija. Aneksuotose te- 
ritorijose didžiuma konfiskuotos pramoninės nuosavybės pateko į 
Reichswerke Hermann Gėrinę AG rankas ir buvo pajungta karinės amu- 
nicijos gamybai. Generalinėje gubernijoje oficialioji politika buvo la- 
bai permaininga. 1939-1941 m. pagal planą pradėta demontuoti pra- 
monės įmones ir įrenginius vežti į Vokietiją. Tačiau po 1941 m. pa- 
sirodė, jog patogiau turėti fabrikus arčiau Rytų fronto. 1943 m. 
sąjungininkams pradėjus bombarduoti vakarų Vokietiją, koncernų 
savininkai nusprendė ieškoti prieglobsčio rytuose. Kurį laiką ga- 

myba gerokai lenkė 1938 m. lygį. Tačiau ekonominį gyvenimą vis 
labiau ėmėsi kontroliuoti Vyriausioji ūkio ir administracijos tarnyba 
(WVHA), pavaldi SS, kuri ne itin sėkmingai bandė ūkį susieti su 
vykdoma rasine bei gyventojų kontrolės politika. 1944-1945 m., pra- 
sidėjus visuotiniam chaosui, šimtai tūkstančių bado išsekintų, ver- 
gų darbą dirbančių įvairiataučių vyrų ir moterų buvo varinėjami 
pirmyn ir atgal, nuo vieno vos pradėto sumanymo prie kito nebaig- 
to, o pro šalį atgal į vakarus traukėsi nesibaigiantys sumušto ver- 
machto karių bei išmontuotojų būriai.?0 

Šioms operacijoms finansuoti 1940 m. balandį Krokuvoje buvo 
atidarytas Emisijos bankas (Emissionsbank in Polen), centrinio Reichs- 
banko filialas. Jis išleido banknotus bei darbo užmokesčio kuponus 
ir taip sudarė sąlygas šiokiai tokiai prekybai generalinėje guberni- 
joje, tačiau nepajėgė suvaldyti smarkaus kainų kilimo ar plačiai iš- 
sikerojusios „oficialios“ ir „neoficialios“ juodosios rinkos. Bankas 
veikė iki 1945 m. sausio. 

Nacių teroras darėsi vis žiauresnis. 1941 m. Lenkija tapo žmoni- 
jos holokausto vieta, mirties fabrikų ir stovyklų „archipelagu“, eg- 
zekucijų, pacifikacijų ir eksterminacijų arena — tatai pranoko visa, 
kas ligi tol buvo užfiksuota žmonijos istorijos dokumentuose. 

Policijos ar karinės valdžios įsakymu savavališkai vykdomos eg- 
zekucijos tapo kasdienybe. 1939-1940 m. buvo žudomi pavieniai at- 
sirinkti žmonės, bet vėliau šaudymai ir korimai peraugo į masines 
žudynes. Miestuose kalinius ir įtariamuosius šaudydavo vietoje. Var- 
šuvoje kažin ar liko bent vienas gatvės kampas, negalintis paliudyti 
dešimčių ar net šimtų miesto gyventojų Žūties. Išleidus 1943 m. spa- 
lio 16 d. įsaką, nieko nebestebino „kova su išpuoliais, nukreiptais prieš 
Vokietijos atkūrimą generalinėje gubernijoje“, vadinamoji tapanka — 
įkaitų gaudymas gatvėje. Įkaitus žudydavo arba kankindavo viešai, 
kad matytų visi, jėga suvaryti žiūrėti šito reginio. 

Kaime sparčiai buvo vykdoma pacifikacija. Visiems gerai žino- 
mas Bohemijos kaimas Lidicė; čia buvo sušaudyti 143 vyrai, kerši- 
jant už pasikėsinimą į SS generolą Reinhardą Heydrichą. Tokio pat 
likimo susilaukė šimtai Lenkijos kaimų. Pasibaigus karuijų suskai- 

čiuota 299 (ir tai dar ne visi): 1942 m. balandžio 16 d. Rajske nužu- 
dyti 142 žmonės, 1943 m. liepos 17 d. Krassowo-Czestkuose - 259, 
1940 m. balandžio 11 d. Sktobuose - 215, 1943 m. liepos 13 d. Mi- 
chniėwe - 203, 1940 m. balandžio 14 d. Jėzefėwe - 169, 1942 m. 
gruodžio 11 d. Kitowe - 174, 1943 m. sausio 29 d. Sumine - 118, 
1943 m. birželio 1 d. Sochuose - 181, 1944 m. vasario 2 d. Borėwe - 
232, 1944 m. vasario 2 d. Ią2eke - 187, 1944 m. vasario 2 d. Szczę- 
cyne - 368, 1944 m. kovo 3 d. Jamuose - 147, 1939 m. rugsėjo 6 d. 
Milejėwe - 150, 1943 m. kovo 7 d. Kaszycuose - 117, 1944 m. rugpjū- 
čio 31 d. Kruszuose - 148, 1944 m. rugsėjo 2 d. Lipniak-Majorate — 
370, ir taip toliau. Didžiausio masto pacifikacijos kampanija vyk- 
dyta nuo 1942 m. lapkričio iki 1943 m. rugpjūčio Zamostės rajone, 
kurį pagal planą turėjo rekolonizuoti Vokietijos ir Ukrainos gy- 
ventojai. Per 100 000 lenkų valstiečių buvo jėga iškeldinti iš be- 
maž 300 kaimų. Pajėgius dirbti išvežė į reichą. Vaikus deportavo 
suvokietinti. Bandžiusius pasipriešinti išsiuntė sunaikinti į Ošwię- 
cimą ir Majdaneką. Visus kitus paskirstė po visą generalinę gu- 
berniją. Apie vokiečių užmačių mastą galima spręsti vien iš to, 
kad į šį planą įtraukti dar 400 kaimų liko nepaliesti, mat SS pritrū- 
ko darbo jėgos šiam reikalui užbaigti?! 

Viena po kitos kuriamos nacių stovyklos pranoko visa, kas tik 
buvo kur nors kitur Europoje. Jos buvo šešių kategorijų. Karių be- 
laisvių stovyklas - Oflagen, skirtas karininkams, ir Stalagen, skirtas 
žemesnio rango kariškiams, - administravo vokiečių karinė valdžia. 
Lenkijoje įjas daugiausia veždavo belaisvius iš Rytų fronto, tad pre- 
tenzijos į humaniškumo normas čia greitai nuslopo. Visi kaliniai, 
atsisakę tarnauti Vokietijos daliniuose, buvo tiesiog marinami ba- 
du - negirdėtas dalykas kitose Vokietijos stovyklose. Manoma, kad 
Lenkijos stovyklose - Lambinowicų Stalag VIIIB, Žaganės Stalag 
VIIIC, Deblino Frontstalag 307 ir Zamostės Stalag 325 - buvo nužu- 
dyta apie 500 000 sovietų belaisvių ir apie 50 000 italų, internuotų 
1943 m., kai žlugo Mussolinio režimas. Kitas stovyklas administra- 
vo SS arba gestapas. Specialios stovyklos veikė skirtingų rūšių kali- 
niams, pavyzdžiui, našlaičiams, paaugliams nusikaltėliams ar vai- 

kams, atrinktiems paversti vokiečiais. Darbo stovyklos - Judenlager 
žydams, Polenlager lenkams - buvo išdėstytos netoli nuo karinės 
pramonės įmonių, įvardijamos kaip „pataisos darbų centrai“. Kri- 
minalinėms ir politinėms byloms tirti gestapas steigė baudžiamą- 
sias tardymo stovyklas, kaip antai Žabikėwe netoli Poznanės. Tran- 
zitinės stovyklos buvo skirtos laikinai apgyvendinti ištremiamiems 
asmenims, asmenims, laukiantiems savo bylos baigties, bei darbo 
jėgai, vežamai į reichą. Koncentracijos stovyklomis išskirtinai rūpi- 
nosi SS, jos buvo „rezervuotos“ politiniams ir rasiniams nacistinės 
santvarkos priešams. Greta pagrindinių stovyklų, įkurtų Lenkijos 
teritorijoje - Ošwiecimo (Auschwitz-Birkenau, 1940-1945), Majda- 
neko (1941-1945), Doros (1943-1945), Treblinkos (1942-1944) ir Pla- 
szowo (Plaschau, 1944-1945) netoli Krokuvos - veikė du tūkstan- 
čiai surinkimo ir kontroliavimo punktų. Visur dirbo nuolatinis vo- 
kiečių tautybės personalas. Stovyklų didumas ir pernelyg viešai 
matoma veikla sutrukdė įgyvendinti Himmlerio puoselėtą oficia- 
liai slaptos politikos idėją. Iš pradžių veikusios kaip internuotų as- 
menų ar bausmės vykdymo institucijos, jos greitai virto sistemingo 
žmonių naikinimo centrais, kuriuose taip pat buvo įgyvendinamas 
nacių Galutinis sprendimas žydams. 

Iš visų stovyklų aukų skaičiumi ir žiaurybėmis išsiskyrė Ošwie- 
cimas, patogiai įsikūręs niekieno žemėje ant senosios Silezijos sie- 
nos pylimo, iškilusio virš užliejamų pievų Vyslos ir Solos santako- 
je. Stovykla pradėjo veikti 1940 m. birželį, kai čia buvo internuota 
10 000 politinių kalinių iš kaimyninių Lenkijos ir Silezijos kalėjimų. 
1941 m. kovą stovykla praplėsta, kad sutilptų 30 000 kalinių. Tuo- 
met ji per daug nesiskyrė nuo savo pirmtakių Dachau (1933), Bu- 
chenwaldo (1937) ar Sachsenhauseno (1936) stovyklų. Naujai atvež- 
tuosius grojant orkestrui suvarydavo vidun pro geležinius vartus 
su užrašu „Arbeit Macht Frei“ (Darbas išlaisvina), pro dvigubas spyg- 
liuotos vielos tvoras, kuriomis tekėjo aukšos įtampos elektros sro- 
vė, pro paslėptus išrikiuotus kulkosvaidžius. Viduje kiekvienam ant 
rankos išdegindavo stovyklos numerį, duodavo dryžuotą kalinio 
uniformą, paskirdavo gultą viename iš eilėmis sustatytų barakų ir 

varydavo į darbą. Jų gyvenimo trukmė buvo trys mėnesiai. 1941 m. 
spalį dėl karo Rytų fronte ir pradėto vykdyti Galutinio sprendimo 
stovyklą vokiečiai dar labiau išplėtė - prijungė dar keletą tūkstan- 
čių arų iš kaimyninės Brzezinkos (Birkenau), kad būtų galima su- 
talpinti papildomų 100 000 kalinių. Esesininkų skaičius padidintas 
iki 2000 žmonių, neskaičiuojant tūkstančio Kapos (barako vyresnių- 
jų) ir specialiųjų tarnybų, sudarytų iš pačių kalinių. Buvo pastaty- 
tas moterų skyrius, nutiesta geležinkelio linija, įrengti sargybinių 
bokšteliai bei modernūs prožektoriai. 1942 m. gegužės 4 d. pirmoji 
iš keturių dujų kamerų ir pirmasis krematoriumas prarijo pirmą- 
sias aukas iš stovyklos ligoninės. Vėliau jų vidutinis pajėgumas iš- 
augo iki 8000 kūnų per parą. 1942-1943 m., per patį Galutinio spren- 
dimo vykdymo įkarštį, kone kas valandą atvažiuodavo traukinys 
ir ant ilgo cementinio perono palikdavo savo gyvų ar mirusių žmo- 
nių „krovinį“. Fiziškai pajėgūs būdavo nuvaromi dirbti. Seniams, 
paliegėliams, dar visai jauniems ir moterims su vaikais pranešda- 
vo, kad ruoštųsi utėlių naikinimui ir nusirengtų, o tada įstumdavo 
į dujų kameras. Praėjus dvidešimčiai minučių, darbo imdavosi spe- 
cialūs būriai; jie skuto nuo lavonų plaukus, ieškojo brangenybių, 
paslėptų kūno angose, lupo auksinius dantis ir galiausiai subjau- 
rotus palaikus neštuvais tempdavo į krosnis. Kitoje krematoriu- 
mo pusėje darbuodavosi kiti būriai — jiems tekdavo tvarkyti tai, 
kas liko: surinkti riebalus muilo gamybai arba kastuvais susemti 
pelenus į trąšoms skirtus maišus. Tai buvo Anus Mundi, kurios 
mechanizmo veikimą garantavo prūsiškas preciziškumas. Iš ne- 
suskaičiuojamų aukų laimingiausi buvo tie, kuriems pasisekė grei- 
tai mirti. Kitiems, kurių laukė dujų kamera, teko iškęsti neįsivaiz- 
duojamas kančias ir pažeminimą: badavimą, kanibalizmą, kasdie- 
ninį patikrinimą, Scheissmeister, „Bogerio sūpuokles“, mirties sieną, 
pseudomedicinos operacijas su „eksperimentiniais asmenimis“, 
sterilizaciją, amputavimus, ligų užkrato injekcijas, tyčiojimąsi iš 
religinių apeigų, teatralizuotas egzekucijas, lytinį iškrypimą, žmo- 
gaus odos lempos gaubtus, nukirstų galvų džiovinimą, „parašiu- 
tizmą“, Aktion- Kugel"... Tanatologijos mokslas pasiekė teorijos ir 

praktikos viršūnę. Gyvuliais paverstiems žmonėms trumpam ati- 
dėdavo mirties nuosprendį mainais už informaciją apie kitus ka- 
linius, jų šantažavimą ar kankinimą, o vėliau dažniausiai sunai- 
kindavo ir juos pačius. Kai 1945 m. sausio 27 d. stovyklą pasiekė 
sovietų kariuomenė, joje gyvi tebuvo likę 7500 kaliniai, iš jų 90 
porų identiškų dvynių. Pagal duomenis, pateiktus Niurnbergo pro- 
cesui, Ošwiecimo koncentracijos stovykloje buvo sunaikinta per 
keturis milijonus žmonių.? 

Jokie aprašymai neperteiks Ošwiecimo atsidūrusių žmonių jaus- 
mų, kurie ūmai išsiverždavo lyg trūkus pūliniui. Normalūs žmo- 
nės, nebematydami išeities, darydavo keisčiausius dalykus: 


Štai greitai eina moteris, ji nenori pasirodyti skubanti, bet matyti, kad susijau- 
dinusi. Jai iš paskos bėga mažas vaikas, rausvais skruosteliais, putlutis, tikras 
angeliukas; jis negali jos pavyti, tiesia rankutes ir šaukia: „Mama, mama“. 

— Moteriške, pasiimk šitą vaiką! 

— Pone, tai ne mano vaikas, ne mano vaikas! - isteriškai klykia moteris ir 
lekia tolyn, užsidengusi veidą rankomis. Ji nori pasislėpti. Ji nori pasiekti 
tuos, kurie eis pėsti, kurių neveš sunkvežimiu, kurie gyvens. Ji jauna, svei- 
ka, graži; ji nori gyventi. 

Tačiau vaikas vis tiek seka paskui ją ir visu balsu šaukia: „Mama, mama, 
nepabėk“. 

- Jis ne mano, ne mano... 

Čia prie jos prišoka Andrėjus, jūreivis iš Sevastopolio, padrumzlijusiomis 
nuo degtinės ir karščio akimis. Jis vienu stipriu smūgiu partrenkia ją žemėn, 
čiumpa už plaukų ir trukteli aukštyn. Jo veidas persikreipia iš pykčio. 

- Tu, pasileidusi žydų kale. Jebitvoju mat! Ką, pabėgai nuo savo vaiko! 
Aš tau parodysiu, paleistuve! - Jis griebia ją per juosmenį, letena užspau- 
džia burną, kad nešauktų, ir sviedžia į sunkvežimį nelyginant grūdų maišą. 

- Še, ir šitą kartu pasiimk, padugne tu! - Ir numetė vaiką jai po kojų. 

— Gut gemacht. Štai kaip reikia elgtis su motinomis išsigimėlėmis! - pagy- 
rė prie sunkvežimio stovintis esesininkas [...] 

Pora žmonių krinta ant žemės, desperatiškai vienas kitą apkabinę. Jis mėš- 
lungiškai suleidžia nagus į jos kūną, dantimis dreskia jos drabužius. Ji iste- 
riškai keikiasi, siunčia prakeiksmus, kol, pridusinta batu, ima gargaliuoti ir 
nutyla. Kai juos atplėšia vieną nuo kito, jie atrodo lyg sumedėję; abu nuvaro 
į sunkvežimį kaip gyvulius [...] 

Kiti neša mergaitę be kojos, laiko ją už rankų ir už vienos likusios kojos. Aša- 
ros teka jos veideliu, ji tyliai maldauja: „Ponai, man labai skauda...“ Jie įmeta ją 
į sunkvežimį tarp lavonų. Kartu su jais ji bus sudeginta gyva.“ 


Kitose koncentracijos stovyklose buvo ne ką geriau. Treblinkos sto- 
vykla, įkurta už 80 kilometrų nuo Varšuvos, ant Bugo kranto, buvo 
mažesnė už Ošwiecimą, specialiai pastatyta Galutinio sprendimo 
reikalui: 

TARĖJAS SMIRNOVAS: Prašom apibūdinti šią stovyklą tribunolui. 

RAJZMANAS: Žmonių čia atveždavo kasdieną; jų skaičius priklausyda- 
vonuoto, kiek atvykdavo traukinių; kartais atvažiuodavo trys, kartais ketu- 
ri ar penki, sausakimši prigrūsti vien žydų iš Čekoslovakijos, Vokietijos, Grai- 
kijos ir Lenkijos. Vos traukiniui sustojus, žmonės per penkias minutes turė- 
davo išlipti iš vagonų ir išsirikiuoti perone. Juos išskirstydavo - atskirai vy- 
rus, moteris, vaikus. Visi turėdavo tučtuojau nusirengti, vokiečių sargybai 
be perstojo šmaukšint botagais. Darbininkai, kurie dirbo šį darbą, greitai su- 
rinkdavo jų drabužius ir nunešdavo į barakus. Tada šie žmonės turėdavo 
nuogi eiti gatve į dujų kameras. 

TARĖJASSMIRNOVAS: Norėčiau, kad tribunolui pasakytumėte, kaip vo- 
kiečiai vadino gatvę, vedančią į dujų kameras. 

RAJZMANAS: Himmelfahrt gatve. 

TARĖJAS SMIRNOVAS: Kitaip tariant, „gatve į dangų“? 

RAJZMANAS: Taip... 

TARĖJAS SMIRNOVAS: Prašom pasakyti, kai žmogų atveždavo į Treb- 
linką, kiek jis ten išbūdavo gyvas? 

RAJZMANAS: Vyrai nusirengdavo ir dujų kamerose atsidurdavo per 8- 
10 minučių, moterys - per 15 minučių. Moterys užtrukdavo ilgiau, nes prieš 
patenkant į dujų kameras joms nuskusdavo plaukus. 

TARĖJAS SMIRNOVAS: Kam buvo skutami jų plaukai? 

RAJZMANAS: Stovyklos valdžios manymu, juos buvo galima pritaikyti 
gaminti čiužiniams vokiečių moterims [...) 

TARĖJAS SMIRNOVAS: Liudytojau, prašom pasakyti, ar žmones į Treb- 
linką atveždavo traukiniais ar sunkvežimiais? 

RAJZMANAS: Beveik visuomet traukiniais, tik žydus iš aplinkinių mies- 
telių ir kaimų atveždavo sunkvežimiais [-..] 

TARĖJAS SMIRNOVAS: Prašom pasakyti, kaip vėliau atrodė Treblinkos 
stotis? 

RAJZMANAS: Iš pradžių stotyje nebuvo jokių iškabų, tačiau po kelių mė- 


502 GOLGOTA 


nesių stovyklos viršininkas, toks Kurtas Franzas, pastatydino pirmos klasės 
geležinkelio stotį su iškabomis. Ant barakų, kuriuose buvo laikomi drabu- 
žiai, iškabinti užrašai „Restoranas“, „Bilietų kasa“, „Telefonas“, „Telegra- 
fas“ ir taip toliau. Buvo net traukinių eismo tvarkaraštis, kuriame nurodyta, 
kada išvyksta ar atvyksta traukiniai iš Gardino, Suvalkų, Vienos ir Berlyno. 

TARĖJAS SMIRNOVAS: Ar aš jus, liudytojau, teisingai supratau - stotis 
pastatyta vien dėl apgaulės? 

RAJZMANAS: Išlipę iš traukinių žmonės iš tikrųjų manydavo, jog atvy- 
ko į labai gerą stotį [...] 

TARĖJAS SMIRNOVAS: O kas vėliau nutikdavo tiems žmonėms? 

RAJZMANAS: Juos nuvarydavo Himmelfahrt gatve tiesiai į dujų kameras. 

TARĖJASSMIRNOVAS: O dabar prašom papasakoti, kaip vokiečiai Treb- 
linkoje elgėsi žudydami savo aukas? 

RAJZMANAS: Jei turite galvoje tikrąsias egzekucijas, kiekvienas vokie- 
čių sargybinis turėjo savo pareigas. Pateiksiu tik vieną pavyzdį. Turėjome 
mes šarfiurerį Menzą, kurio darbas buvo prižiūrėti vadinamąjį „lazaretą“ 
[...] Tai buvo aikštės dalis, aptverta medine tvora. Čia suvarydavo visas mo- 
teris, vyresnio amžiaus žmones ir sergančius vaikus. Prie „lazareto“ vartų 
kabojo didžiulė Raudonojo Kryžiaus vėliava. Menzas, specializavęsis žudy- 
ti visus, kas tik patekdavo į „lazaretą“, niekam kitam to darbo nebūtų perlei- 
dęs [-..] Iš traukinio čia buvo atvesta dešimties metų mergaitė kartu su dvejų 
metukų sesute. Kai Menzas išsitraukė revolverį norėdamas nušauti mažąją, 
vyresnioji mergaitė metėsi prie jo šaukdama ir klausdama, kodėl jis nori ją 
nužudyti. Jis nenušovė mažylės, o gyvą įmetė į krosnį, vėliau nušovė vyres- 
niąją [-..] Čia buvo atvesta pagyvenusi moteris su dukterimi. Toji kaip tik 
turėjo gimdyti. Ją paguldė ant žolės, o keletas vokiečių atėjo pasižiūrėti gim- 
dymo. Spektaklis tęsėsi dvi valandas. Kai kūdikis gimė, Menzas paklausė 
močiutės [-..] ką ji norėtų pamatyti nužudytą pirmą. Močiutė maldavo, kad 
ją pirmą žudytų. Žinoma, jie padarė priešingai. Pirmiausia nužudė naujagi- 
mį, paskui jo motiną ir galiausiai pagyvenusią moterį [...] 

TARĖJAS SMIRNOVAS: Prašom pasakyti, liudytojau, kiek žmonių kas- 
dien būdavo atvežama į Treblinkos stovyklą? 

RAJZMANAS: 1942 metais nuo liepos iki gruodžio vidutiniškai kasdien at- 
vykdavo 3 sąstatai po 60 vagonų. 1943 metais traukiniai pasirodydavo rečiau. 

TARĖJAS SMIRNOVAS: Prašom pasakyti, liudytojau, kiek vidutiniškai 
būdavo sunaikinama žmonių kiekvieną dieną dieną? 

RAJZMANAS: Manyčiau, kad Treblinkoje kasdien žūdavo vidutiniškai 
nuo dešimt iki dvylikos tūkstančių žmonių [...] > 

Prižiūrėtojų, ypač tų, kurie stengėsi visam tam suteikti tvarkos ir 
padorumo įvaizdį, sužvėrėjimas buvo perženges visas ribas. Ru- 
dolfas Ho6ssas, 1940-1944 m. buvęs Ošwiecimo stovyklos komen- 
dantu, savo autobiografijoje pateikė bene patį sunkiausią kada nors 
nuskambėjusį kaltinimą sau pačiam ir žmogaus prigimčiai: 


Aš turėjau būti šaltakraujiškas ir abejingas regėdamas tai, nuo ko kaipmat 
suspaustų širdį kiekvienam, kas dar turi žmogiškų jausmų [...] Privalėjau 
šaltakraujiškai žiūrėti į motinas, kartu su besijuokiančiais ir verkiančiais vai- 
kais einančias į dujų kameras. Kartą du mažamečiai vaikai tiek užsižaidė, 
kad niekaip nesileido motinos sustabdomi. Net žydai iš Ypatingojo skyriaus 
nenorėjojų paimti. Niekuomet neužmiršiu maldaujančio žvilgsnio motinos, 
puikiai suvokiančios, kas vyksta [...] Visi žiūrėjo į mane. Aš linktelėjau bu- 
dinčiam jaunesniajam puskarininkiui; jis pakėlė vaikus, nors šie priešinosi ir 
rėkė, ir nunešė į dujų kamerą [...] Aš turėjau visa tai matyti. Valandų valan- 
domis, naktimis ir dienomis turėjau žiūrėti, kaip deginami iš dujų kamerų 
ištraukti kūnai, kaip raunami dantys, kerpami plaukai, kaip daromi įvairūs 
kiti šiurpūs dalykai. Aš žiūrėjau pro dujų kamerose įtaisytas akutes ir stebė- 
jau patį mirties procesą [...] Aš privalėjau visa tai daryti, todėl kad visi žiūrė- 
jo į mane; turėjau jiems visiems parodyti, kad aš ne tik duodu įsakymus ir 
darau tvarką, bet ir esu pasirengęs dalyvauti pavaldiniams vykdant kurią 
mano duotą užduotį [...] Susidūręs su tokiais nuožmiais dalykais, turėjau 
kuo giliau slėpti visus savo žmogiškus motyvus [...] Viską matydamas turė- 
jau išlikti šaltakraujiškas [...] Tiesą sakant, negalėčiau skųstis, kad Auschwitze 
man būtų buve nuobodu [...] Man svarbiausia tebuvo viena - stumti visa tai 
pirmyn, skatinti kitus, kad kuo geriau būtų įvykdyti duoti įsakymai [...] Kiek- 
vienas vokietis turėjo būti atsidavęs širdimi ir dvasia, tik taip galėjome lai- 
mėti karą [...] SS reichsfiurerio valia Auschwitzas tapo visų laikų didžiausia 
žmonių naikinimo vieta [...) 

Kai matydavau savo linksmai žaidžiančius vaikus ar stebėdavau žmoną, 
besidžiaugiančią mūsų mažiausiąja dukrele, dažnai pagalvodavau, kiekgi 
truks ši mūsų laimė? Žmona negalėjo suprasti, ko aš toks paniuręs, ir tokią 
mano nuotaiką siedavo su darbo rūpesčiais [...] Pradėjau jausti nepasitenki- 
nimą savimi. O dar slėgė nerimas dėl nesibaigiančio darbo, dėl bendradar- 
bių nepatikimumo [...] Tiesa, Auschwitze mano šeima buvo puikiai aprū- 
pinta. Kiekvieną žmonos ar vaikų užgaidą tučtuojau patenkindavau. Vaikai 
galėjo ligi valiai mėgautis laisvu gyvenimu. Žmona turėjo sodą, kurį pavertė 
tikru gėlių rojumi [...) 

Vaikai nuolatos manęs prašydavo cigarečių kaliniams. Jiems labai patiko 
tie, kurie dirbo sode. Visa mūsų šeima labai mėgo žemės ūkį ir ypač visokius 
gyvulius. Kiekvieną sekmadienį turėdavau vaikščioti su vaikais po laukus, 
užsukdavome į arklides, ir, žinoma, niekada nepraeidavome pro šunides. 
Du mūsų arkliai ir kumeliukas buvo apgaubti ypatinga meile. Sode vaikai 
laikė įvairiausių gyvūnų, kurių jiems atnešdavo kaliniai - vėžlių, kiaunių, 
kačių, driežų. Čia visuomet galėjai pamatyti visokiausių įdomybių. Vasarą 
jie pliuškendavosi baseinėlyje arba maudydavosi Solos upėje. Didžiausias 
džiaugsmas vaikams būdavo, kai kartu maudydavosi ir tėtis. Deja, jis netu- 
rėjo daug laiko tokiems vaikiškiems malonumams [...]2* 


Šios eilutės buvo parašytos lenkiškoje kameroje Krokuvoje 1947 m. 
Po kelių dienų teismo sprendimu jų autoriui buvo įvykdyta mirties 
bausmė - toje pat vietoje, kur jis šitaip uoliai vykdė savo pareigas. 
Lygiai taip pat sunku suvokti ir kitką - šaltai pasvertus praktinės 
naudos motyvus. Ošwiecimo stovyklą projektavo, be abejonės, res- 
pektabilūs architektai ir konsultantai, ir dirbo ji didžiausioms Vo- 
kietijos firmoms. Jos finansai ir produkcijos kokybė buvo griežtai 
kontroliuojami. H6sso kabineto sieną puošė milžiniška diagrama, 
smulkiai vaizduojanti, kokiomis sąnaudomis kiek galutinio produk- 
to galima tikėtis. Stovyklos chemijos gamykloje buvo gaminamas 
sintetinis benzinas, be to, iš čia į Reichsbanką keliavo auksas, iš čia 
išvažiuodavo tonos kaulų trąšų, muilo, plaukų, taip pat optiniai 
lešiai iš akinių, medžio atliekos bei metalo laužas iš ramentų ar dirb- 
tinių galūnių. WVHA iš anksto smulkiai apskaičiavo savo pelną: 


Koncentracijos stovyklos kalinio darbas pramonės įmonėms vidutiniškai per 
dieną duoda 6-8 RM pelną, iš jų 70 pf reikia skaičiuoti maistui ir drabu- 
žiams. Tarkim, kad kaliniai išgyvena 9 mėnesius, tada šią sumą reikia dau- 
ginti iš 270. Iš viso - 1431 RM. Pelną galima padidinti racionaliau utilizuo- 
jant lavonus, pavyzdžiui, paimant auksinius dantis, drabužius, kitas verty- 
bes; tačiau kita vertus, kiekvienas lavonas atneša 2 RM nuostolio, kurį suda- 
ro kremavimo išlaidos.?7 


Sunku įsivaizduoti, bet produkcija nepateisino lūkesčių. 1942 m. 
pabaigoje net SS pradėjo suvokti, kad naikinti savo darbo jėgą eko- 
nomiškai nenaudinga. Vieną iš įmonių Ostindustrie GmbH teko lik- 

viduoti, kai nebeliko nė vieno gyvo jos darbininko. Gestapui buvo 
įsakyta parūpinti darbininkų iš civilinės pramonės įmonių pareiš- 
kus jiems išgalvotus kaltinimus - šitaip siekta išlaikyti stiprų darbo 
jėgos rezervą. 1942 m. gruodį WVHA vadas Oswaldas Pohlas įsakė 
„Žiauriai nebesielgti“ su koncentracijos stovyklų kaliniais, nes tai 
žlugdo darbo našumą; o 1943 m. balandį jis pripažino, kad dėl kuro 
trūkumo gali būti sustabdytas Galutinio sprendimo vykdymas. Šie 
pareiškimai kalinių padėties nepalengvino, tik likusius gyvus pa- 
smerkė lėtai, o ne staigiai, kaip anksčiau, mirčiai, o esesininkams 
užkorė dar vieną naštą - gyvųjų lavonų „darbojėgą“, kitaip tariant, 
kalinius, kurie dar buvo gyvi, bet jau nebepajėgė dirbti. 

Brutali statistika iškalbingesnė už visus komentarus. Per šeše- 
rius karo metus buvusi Lenkijos Respublika neteko 6 028 000 gy- 
ventojų. Iš jų apie 2,9 milijono sudaro Lenkijos žydai. Apie 644 000 
Lenkijos gyventojų (10,7 procento) žuvo per tiesioginius karo veiks- 
mus. Iš viso 5 384 000 gyventojų (89,3 procento) nužudyta vykdant 
mirties bausmes, pacifikacijos kampanijas, o daugiausia - koncent- 
racijos stovyklose. Iš 18 milijonų visų tautybių aukų, per 11 milijo- 
nų naciai sunaikino okupuotos Lenkijos teritorijoje. Iš jų 5 milijonai 
buvo žydai. Liūdniausia, kad šių baisių skaičių statistinė išklotinė 
vis dar tebėra ginčų objektas.“ Žydų tyrinėtojai linkę skaičiuoti tik 
žydų aukas; lenkų tyrinėtojai - tik lenkų aukas. Nė vieni nenori 
pripažinti, kad didžiausia aukų grupė buvo kartu ir lenkai, ir Žy- 
dai. Regis, žmones skaičiuoti ne visiems rūpi. 

Pasipriešinimo sąjūdis plito nuo pat pradžių. Lenkams kolabo- 
ravimo klausimas nė kilti nekilo. Tokio dalyko kaip lenkų kvislin- 
gas (išdavikas) nebuvo dėl labai paprastos priežasties - Lenkijoje 
naciai nė nebandėjų verbuoti. Lenkai turėjo rinktis viena iš dviejų - 
arba visiškai pasiduoti, arba priešintis. Kai tapo aišku, kad pasida- 
vus nebus jokios naudos, daugiau žmonių ryžosi priešintis. Pirmai- 
siais karo mėnesiais dešimtys partizanų būrių pasitraukė į miškus, 
o miestuose susibūrė šimtai slaptųjų kuopelių. Jokių įsakymų jiems 
duoti nereikėjo, užduotį jie žinojo patys - visaip kaip, kiekviena 
proga, trukdyti priešams, tiek naciams, tiek sovietams. Vienas iš 

tokių „bastūnų atsiskyrėlių“ buvo majoras Henrykas Dobrzanskis 
(1896-1940), žinomas Hubalo slapyvardžiu. Jį mirtis užklupo 1940 m. 
balandžio 30 d. kaime netoli Kielcų, po pilnos audringų nuotykių 
žiemos. Tokių kaip jis vėliau dar buvo šimtai.?? 

Organizuotam pasipriešinimui pamatai buvo padėti baigiantis 
rugsėjo kampanijai. 1939 m. rugsėjo 27 d. karininkų grupė, vado- 
vaujama generolo Karaszewicziaus-Tokarzewskio, įkūrė Lenkijos 
pergalės tarnybą (SZP), kuri turėjo tęsti kovą pogrindyje. Šiek tiek 
vėliau, lapkritį, naujoji emigracinė vyriausybė įkūrė Ginkluotos ko- 
vos sąjungą (ZWZ), kuri turėjo pasipriešinimo veiksmus derinti su 
Vakarų sąjungininkų planais. Iš šių dviejų organizacijų ilgainiui iš- 
augo Armija krajova (Armia Krajowa, Krašto armija, AK) — ją visiš- 
kai pagrįstai galima laikyti didžiausia pasipriešinimo formuote vi- 
soje Europoje. 1941-1942 m. prie jos prisidėjo gausūs Valstiečių ba- 
talionai (Bataliony Chtopskie, BCh), kurių uždavinys buvo priešintis 
vokiečių vykdomiems deportacijos ir pacifikacijos planams, taip pat 
įvairios dešiniojo sparno grupuotės, tokios kaip Tautinės karinės 
pajėgos (NSZ) ir Tautinė karinė organizacija (NOW) bei ne tokia 
gausi komunistų vadovaujama Liaudies gvardija (Gwardia Ludowa, 
GL). Išformuota Lenkijos skautų sąjunga (ZHP) patikėjo savo na- 
rius AK. Iš jų buvo sudaryti savarankiški slaptieji šturmo būriai, 
garsiosios Pilkosios gretos (Szare Szeregi).?? 

Ilgą laiką pasipriešinimo sąjūdžio laimėjimai neišvengiamai bu- 
vo gan menki. Renkantis į uždraustus susirinkimus ar laikant na- 
mie ginklus, greitai būdavo galima susilaukti mirties bausmės, to- 
dėl reikėjo būti itin atsargiems. Vis dėlto net ir tokiomis sąlygomis 
virsdavo nuo bėgių traukiniai, iš pasalų kažkas užpuldavo priešo 
konvojus, išlaisvindavo nacių saugomus kalinius. Saugiai išgaravo 
nacionalinės meno vertybės, nuo Koperniko paminklo Varšuvoje 
dingo lentelė su užrašu „didysis vokiečių astronomas Nikolaus Kop- 
pernick“. Į vokiečių radiją prasiskverbdavo patriotinė lenkų muzi- 
ka. Vokiečių fabrikuose dirbantys lenkų darbininkai buvo prikal- 
binti dirbti lėčiau nei paprastai. Klestėjo pogrindinė spauda abiejo- 
mis — ir lenkų, ir propagandos tikslais vokiečių — kalbomis. Visi 

svarbiausieji lenkų universitetai - Varšuvos, Krokuvos, Lvovo ir 
Vilniaus, kurie buvo oficialiai valdžios uždaryti, - slapta tęsė darbą 
privačiai. Slapta mokytojų organizacija (TON) sukūrė milžinišką 
tinklą slaptų klasių, į kurias ilgainiui suėjo mokytis milijonai vaikų. 
Vakarų sąjungininkams buvo perduota vertingos karinės informa- 
cijos, tarp kitų dalykų, žinių apie V1 ir V2 raketų konstrukciją?! 
Net ir stovyklose pasipriešinimo kuopelės platino uždraustą infor- 
maciją, planavo pabėgimus ir kitas akcijas. [ 1942 m. pabaigą pasi- 
priešinimo sąjūdis jau galėjo į terorą atsakyti teroru. 1942 m. spalio 
8 d. AK pionieriai sugriovė pagrindinę Varšuvos geležinkelio ma- 
nevrinę stotį. Spalio 24 d. GL, atsakydama į viešą penkiasdešimties 
savo narių egzekuciją, susprogdino vermachto Cafė Club Varšuvo- 
je. Gruodžio 30 d. Wojdoje, netoli Zamostės, BCh būrys pirmą kar- 
tą ginklu pasipriešino pacifikacijos kampanijai. 1943 m. sausį AK 
suformavo Diversijos valdybą (Kedyw), kuri per kelis mėnesius iš- 
vadavo keturis gestapo kalinius, o rugpjūčio 8 d. surengė didžiulį 
banko apiplėšimą Varšuvoje. Tų metų rudenį atviri susidūrimai su 
pavieniais vokiečių būriais buvo bemaž įprastas reiškinys. Didžiu- 
liuose kalvų ir miškų plotuose, tokiuose kaip „Pinczėwo respubli- 
ka“ netoli Krokuvos, nebeliko nė vieno priešo būrio. Atėjus žiniai 
apie vokiečių pralaimėjimą prie Stalingrado, pradėta ruoštis lemia- 
mam lošimui išvien su besiartinančia Raudonąja armija. 

Žydų pasipriešinimo sąjūdis turėjo mažiau erdvės savo veiks- 
mams. Uždaryti į getus nuo pat karo pradžios, žydai beveik netu- 
rėjo galimybių kaupti ginklus ar užmegzti glaudesnius ryšius su 
nežydų pasipriešinimo grupuotėmis. 1942 m. rugsėjį AK įkūrė len- 
kų Pagalbos žydams tarybą (RPŽ), tačiau jos galimybės buvo labai 
ribotos. Ji padėjo maždaug 100 000 žmonių pabėgti nuo Galutinio 
sprendimo.*? Tokiomis sąlygomis veikė ir pasipriešinimą organiza- 
vo Žydų kovos organizacija. Jos kančių valanda išmušė 1943 m. ba- 
landžio 19 d., kai jėga pasipriešino pastangoms sunaikinti paskuti- 
nius likusius gyvus Varšuvos geto gyventojus. SS pėstininkai, va- 
dovaujami brigadenfiurerio Jūrgeno Stroopo buvo priversti trauktis 
atgal, kai į juos iš langų ir barikadų pasipylė ugnis. Nelygi kova 

tesėsi tris savaites. Per tą laiką žuvo 7000 žydų kovotojų; maždaug 
6000 buvo gyvi sudeginti savo slėptuvėse; 56 000 išvežti į mirties 
stovyklą Treblinkoje. Tai buvo didžiausia pavienė pasipriešinimo 
akcija iki Varšuvos sukilimo, kuris kilo kitų metų vasarą.“ 

Deja, taip ir nepavyko pasiekti veiksmingo politinio įvairių pa- 
sipriešinimo grupių koordinavimo. (Žr. diagr. E.) AK ir BCh turėjo 
400 000 vyrų ir smarkiai pranoko komunistų vadovaujamą GL, o 
vėliau ir Armiją liudovą (Armia Ludowa, Liaudies armija, AL), ku- 
rios tesurinko vos 10 000 narių. Tačiau „grynai aritmetinį pranašu- 
mą“ nėra lengva išversti į politinę kalbą. Šių dviejų stovyklų bend- 
radarbiavimas apsiribojo vien praktiniais dalykais; karui pasibai- 
gus jos nesiekė kokio nors susitarimo dėl bendros politinės 
programos. Vienoje stovykloje buvo AK, palaikanti tiesioginius ry- 
šius su emigracine vyriausybe Londone. Ši per savo Delegatūrą va- 
dovavo visoms pagrindinėms valstybės administracinėms struktū- 
roms, veikiančioms tiek generalinėje gubernijoje, tiek lenkiškose rei- 
cho dalyse. Politinius sprendimus priimdavo Politinis taikinamasis 
komitetas (PKP), kurį rėmė keturios partijos, palaikančios ryšius su 
emigracine vyriausybe, o 1942 m. pradėjo dirbti ir vykdomosios ins- 
titucijos — septynios ministerijos. 1944-1945 m. veikė politinė Tautos 
vienybės taryba (RJN) ir vykdomoji Ministrų taryba. Vyriausiojo de- 
legato pareigas ėjo A. Bninskis (1884-1942) Poznanėje, Cyrylas Ra- 
tajskis (1875-1942) Varšuvoje, profesorius Janas Piekatkiewiczius 
(1892-1943) ir J. S. Jankowskis (1882-1953). Kitoje stovykloje veikė 
GLir AL, tiesiogiai pavaldžios komunistinei Lenkijos darbininkų par- 
tijai (PPR), kuri savo ruožtu palaikė dviprasmiškus santykius su 
Maskva. Komunistinės organizacijos, tuomet neturėjusios pakanka- 
mos žmonių paramos, vengė net minties apie susiliejimą ar globą. 
1944 m. sausio 1 d. jos sudarė savo Tautinę krašto tarybą (KRN), ku- 
rią galima laikyti pirmąja būsimos Liaudies Respublikos sėkla. O kol 
kas jie laukė pergalingosios Raudonosios armijos, kuri, vos tik įžen- 
gusi į Lenkiją, politinę padėtį pakeitė neatpažįstamai. (Žr. 17 žem.) 

Aprašinėjant, kaip Sovietų Sąjunga vadavo Lenkiją, būtina apib- 
rėžti, kas yra Lenkija, kur jos ribos. Plačiausia prasme išvadavimas 


509 


LENKIJA PER ANTRĄJĮ PASAULINĮ KARĄ 


(s76!-r+61) elpjuoį | sĮ54Z sąuowonjeyų soBunfes hiojAOS "sįdejgUoZ LL 


9 OBNeS 5961 DH 
1£ sodei ++6| ONU 


eio[op 


— 
-— 
- 
- 


, D61-1261 POUNKėS MoWoS NS VUOS OMYROKK + 
buvįd įeBed (PUSYJOA R donuų 0 


GO VO SVO 
O d 
7 APBNJI| 1900 i NT I6žį Eži 


B 
((Ąepedreny ounsynydex HA peysojui ĮejupuUibe | * 


2 hjemos MenejDAs Ša Šdldų Aiuos [Sk 





510 GOLGOTA 

truko nuo 1944 m. sausio 4 d., kada Raudonoji armija peržengė prieš- 
kario sieną Volynėje, ligi 1945 m. rugsėjo mėn., kai Sovietų Sąjun- 
gos vyriausybė perdavė Lenkijai vakarines žemes. Turint omenyje 
kovos veiksmus dabartinėje Lenkijos teritorijoje, išvadavimas tęsė- 
si nuo 1944 m. liepos 19 d., kai sovietų kariuomenė persikėlė per 
Bugą, iki Vroclavo kapituliacijos 1945 m. gegužės 6 d. Pirmuoju kri- 
tišku laikotarpiu SSRS su Lenkijos žemėmis galėjo elgtis kaip norė- 
jo, nes nebuvo jokio tarptautinio susitarimo dėl jų ateities. Praktiš- 
kai teritorijas į rytus nuo Bugo sovietai visuomet laikė Sąjungos da- 
limi, o teritorijas į vakarus nuo senosios sienos su Vokietija — 
pralaimėjusio reicho dalimi. Sumaišties buvo per akis, griovimo ir- 
gi ne mažiau. Frontui iš lėto stumiantis į vakarus, scenarijus daug 
kur kartojosi. Vermachtas ruošdavosi atremti puolimą tam tikroje 
gynybos linijoje; iš užnugario ir iš šonų jiems trukdė visokio plau- 
ko partizanai - vienas ar keli lenkų būriai, vietiniai valstiečiai, uk- 
rainiečiai ir baltarusiai, už fronto linijos parašiutais nusileidę sovie- 
tų partizanai. Tada prasidėdavo Raudonosios armijos puolimas; ga- 
linga tankų ir kovose užsigrūdinusių karių banga išstumdavo 
vokiečius iš jų pozicijų. Vos frontui nutolus, plūsteldavo kita viso- 
kių paklydėlių banga - išsekę vokiečių kareiviai, atskirti nuo savo 
būrių, besiblaškantys partizanai, nenorintys pasiduoti nei vokie- 
čiams, nei rusams, dezertyrai, abiejų lyčių paskui kariuomenę slen- 
kantys prekeiviai, pabėgę kaliniai ir nusikaltėliai, gyvenantys iš to, 
kas pakliūva po ranka, civiliai pabėgėliai, nežinantys, kuriuo keliu 
pasukti. Galiausiai, prieky savęs varydamos tą pakriką bandą, pa- 
sirodydavo tvarkingos SSRS specialiųjų būrių gretos - reparacijos 
daliniai, rekvizicijos brigados, karo policija, politinės tarnybos ir iš- 
dižiai savo amerikietiškuose džipuose įsitaisę NKGB* pareigūnai. 
Šie specialieji būriai savo dydžiu ir veiklos pobūdžiu Vakarų fronte 
buvo tikra naujiena. Jie turėjo vienintelį uždavinį - primesti oku- 


* Valstybės saugumo liaudies komisariatas (NKGB), 1943 m. pertvarkytas iš Vidaus 
reikalų liaudies komisariato (NKVD), turėjo specialias užduotis iš vokiečių okupaci- 
jos išvaduotose teritorijose. 1946 m. jį pakeitė Valstybės saugumo ministerija (MGB), 
vėlesnio Valstybės saugumo komiteto (KGB) pirmtakė. 

puotose teritorijose sovietų valdžią, nepaisant niekieno norų. Pagal 
1944 m. liepos 26 d. PKWN pasirašytą sutartį sovietų valdžia gavo 
teisę reguliuoti civilių gyventojų saugumą Raudonosios armijos už- 
nugaryje. Tai jiems leido visiškai atvirai primesti gyventojams savo 
politinę valią, su kartėliu prisimenamą iš 1939-1940 m. Visi vieti- 
nių institucijų darbuotojai, nuo miestų merų iki savivaldybių sar- 
gų, be ceremonijų buvo pakeisti saviškiais, neretai dar pagrasinant 
kaltinimais dėl kolaboravimo su naciais. Valstiečiai tiesiog šautuvų 
vamzdžiais buvo verčiami atiduoti gyvulius ir visas maisto atsar- 
gas. Lenkų pasipriešinimo dalyviams teko rinktis arba areštą, arba 
tarnybą sovietams pavaldžiose formuotėse. Jeigu kas nors nepaklus- 
davo, čia pat būdavo nurašomas į karo aukas. Šitokiais būdais ap- 
dorotoje išvaduotoje teritorijoje vargu ar dar kam norėjosi imtis sa- 
varankiškos politinės veiklos. 

Politinė padėtis buvo tikrai nepavydėtina. Viena vertus, SSRS va- 
dai atvirai skelbėsi esą ištikimi Vakarų valstybių sąjungininkai ir 
teoriškai pritarė prieš nacistinę Vokietiją nukreiptos sąjungos bend- 
rumo ir demokratiškumo principams. Kita vertus, jie nepripažino 
Lenkijos emigracinės vyriausybės, kuri pasaulio akyse buvo pripa- 
žinta Lenkijos reikalų sprendėja, ir apsiribojo bendravimu tik su 
savo nuožiūra pasirinktais ir sau tinkamais žmonėmis bei instituci- 
jomis. Iš pat pradžių imtasi veiksmų prieš visas nekomunistines 
pasipriešinimo organizacijas, ypač tas, kurios padėjo Raudonajai 
armijai; visuose Lenkijos kaimuose ir miestuose buvo paskirti nau- 
ji, paklusnūs vietinės administracijos darbuotojai. Tikslių duome- 
nų, aišku, neturime, bet neabejotina, kad aukas reikia skaičiuoti de- 
šimtimis tūkstančių. Liūdniausią vaizdą per visą išvadavimo laiko- 
tarpį, matyt, bus tekę regėti Majdaneke, prie Liublino: 1944 m. 
vasaros pabaigoje sovietų vadovybė nutarė pasinaudoti buvusia na- 
cių žmonių naikinimo stovykla ir ėmė į ją vežti internuotus Armi- 
jos krajovos karius. Kulminaciją šis procesas pasiekė 1945 m. kovą, 
kai buvo suimti likę gyvi pasipriešinimo sąjūdžio vadovai ir išvežti 
į SSRS, kur jų laukė teismas. Šešiolikai asmenų, tarp jų ir buvusiam 
emigracinės vyriausybės vicepremjerui, delegatui Janui Stanistawui 

Jankowskiui bei paskutiniam AK vadui generolui Leopoldui Oku- 
lickiui, apkaltintiems „sabotažu, ardomąja veikla ir banditizmu“ 
1945 m. birželį Maskvoje buvo paskelbtas ir įvykdytas nuospren- 
dis, o tuo metu tariamos globėjos Vakarų valstybės spaudė lenkus, 
kad šie greičiau suderintų savo skirtingus politinius įsitikinimus? 
Išvadavusi kraštą Raudonoji armija nepasitraukė. Tuo pretekstu, 
kad būtina palaikyti saugų sovietų susisiekimą su Vokietija, Rau- 
donosios armijos daliniams buvo leista pasilikti Lenkijoje - tatai davė 
jiems galimybę visą šalies politinę raidą pakreipti Kremliaus pagei- 
daujama linkme. Taip jie ten ir pasiliko visam laikui. 

Kritiškas momentas atėjo 1944 m. liepą, kai Raudonoji armija per- 
sikėlė per Bugą ir įžengė į teritoriją, kurią Maskva buvo pasirengu- 
si pripažinti kaip būsimą Lenkijos valstybę. Liepos 20 d., nepasita- 
rus su kitomis suinteresuotomis pusėmis, Maskvoje buvo įkurtas, 
o rugpjūčio 2 d. Liubline pradėjo darbą Lenkijos tautinio išsivada- 
vimo komitetas (PKWN), kuriam buvo suteikti laikinosios valdžios 
įgaliojimai. AK vadovybė atsidūrė ypač sunkioje padėtyje. Būdami 
teisėtai sudarytos Lenkijos vyriausybės karinė jėga ir kiekybiškai 
didžiausios pasipriešinimo sąjūdžio struktūros vadai, jie visiškai 
pelnytai tikėjosi teisės dalyvauti priimant sprendimus dėl politinio 
išvaduoto krašto sutvarkymo. Vakarų valstybės absurdiškai reika- 
lavo bendradarbiauti su sovietų valdžia, net jeigu toji atsisako juos 
pripažinti. Apie kokį bendradarbiavimą galima kalbėti tokiomis są- 
lygomis? Be to, frontui judant pirmyn, jų padėtis dar labiau blogė- 
jo. Seniai puoselėtas strateginis planas užšifruotu pavadinimu „Bu- 
rza“ (Audra), pagal kurį aktyviai kovojantys būriai turėjo pristab- 
dyti savo veiksmus prieš vokiečius, kol galės pulti išvien su 
Raudonąja armija, pasirodė esąs pražūtingas. Vilniuje, Lvove, Bals- 
togėje AK kariai, išėję iš pogrindžio, stojo į kovą prieš besitraukian- 
tį vermachtą drauge su Raudonąja armija, tik viskas baigėsi tuo, 
kad sovietai juos areštavo. Volynėje panašus likimas laukė ir AK 
27-osios pėstininkų divizijos, kuri verždamasi pro vokiečių liniją 
paliko krauju nužymėtą kelią, kad galėtų susijungti su lenkų dali- 
niais, kovojančiais Raudonosios armijos gretose. Liubline AK dali- 

niai, saugoję paimtą miestą dar prieš įžengiant Raudonajai armijai, 
patys buvo internuoti, 0 jų nuopelnai priskirti komunistiniam 
PKWN, ką tik pristatytam lėktuvu iš Maskvos. Sprendžiant sosti- 
nės Varšuvos likimą padėtis, kad ir kokį variantą rinktumeis, atro- 
dė beviltiška. Jeigu AK nepavyktų laiku permesti savo rezervo į 
miestą, kur vyko kova, labai galėjo būti, kad tada Varšuva pateks 
komunistų valdžion, o AK bus sutriuškinta Raudonosios armijos, 
nespėjusi pasipriešinti nei žodžiu, nei šūviu. Kita vertus, jeigu AK 
pati viena mėgintų atimti Varšuvą iš vokiečių, ji būtų pasmerkta už 
didžiosios sąjungos ardymą ir tik savo pačios politinių interesų pai- 
symą. Bet kokia operacija, įvykdyta be tiesioginio vadovavimo iš 
Maskvos, būtų įvertinta kaip antisovietinė veikla. Todėl Varšuvoje 
susirinkusi slapta AK vadų taryba kruopščiai svėrė ir sijojo kiek- 
vieną alternatyvą. Trečią liepos savaitę AK vadas generolas Tadeu- 
szas Bor-Komorowskis įsitikino, kad nebegalima delsti, - artimiau- 
siu metu Varšuvoje reikia pradėti ginkluotą sukilimą. Jo tikslai ir 
prioritetai išdėstyti pranešime, išsiųstame liepos 22 d. į Londoną: 
1. Nė akimirkai nestabdyti kovos veiksmų prieš vokiečius [...] 
2. Dvasiškai mobilizuoti visus gyventojus kovai su Rusija [...] 
3. Pažaboti neatsakingą ONR (kraštutinių dešiniojo sparno nacionalistų) 
veiklą. 
4. Atimti iš sovietų kuo daugiau lenkiškų elementų, kuriais jie tarptautinėje 
arenoje disponuoja kaip lenkų korta. 
5. Jeigu SSRS bandys išniekinti Lenkiją, atsakyti ginkluota kova.“ 
Kai po dviejų dienų Liubline buvo patvirtintas PKWN, tapo aišku, 
kad SSRS nieko nebepaiso ir stengiasi kuo greičiau įgyvendinti sa- 
vo politinius planus. Tuo pat metu netolimame Ketrzyne (Rasten- 
burg), Rytų Prūsijoje, įvykdytas pasikėsinimas į Hitlerį parodė, kad 
Vokietijos galas jau čia pat. Pirmieji vermachto traukimosi iš Var- 
šuvos ženklai buvo dalinė sandėlių ir kai kurių administracinių pa- 
dalinių evakuacija. Tačiau AK vis dar delsė. Lenkai apsiskaičiavo, 
kad turimų ginklų atsargų užteks tik trims ar keturioms dienoms, 
be to, dar niekas nieko tiksliai nežinojo apie bręstantį vokiečių ir 
sovietų tankų mūšį į rytus nuo Vyslos. Liepos 29 d. buvo pavojaus 

signalų diena. Prokomunistinė Lenkijos liaudies armija išleido atsi- 
šaukimą, kuriame begėdiškai paskelbė, kad AK daliniai paliko Var- 
šuvą. Vakare, 8.15 val., Maskvos radijas perdavė kreipimąsi lenkų 
kalba, raginantį varšuviečius sukilti: „Varšuvai, kuri niekada nepa- 
sidavė ir visuomet kovojo, išmušė mūšio valanda!“ Emisaras iš Lon- 
dono atmetė didesnio masto pagalbos iš Vakarų galimybę. Kai pir- 
mieji sovietų daliniai pradėjo keltis per Vyslą link savo įtvirtinimų 
Magnuszewe, 60 kilometrų į pietus, penkios vokiečių Devintosios 
armijos šarvuočių divizijos, vadovaujamos feldmaršalo Modelio, pa- 
judėjo į kontrpuolimą rytų pusėje nuo Pragos. Liepos 31 d. vidur- 
dienį susitikę lenkų karo ir civiliai vadai sprendimą vėl atidėliojo. 
Tačiau 5.30 val. po pietų Varšuvos apygardos komendantas pulki- 
ninkas Antonis Chrušcielis-Monteris (1895-1970) atvyko su prane- 
šimu, kad sovietų tankai jau įvažiavo į Pragą. B6Or-Komorowskis 
pasikvietė vyriausiąjį emigracinės vyriausybės delegatą Jankows- 
kį, ošis tarė: „Puiku, vadinasi, pradedam“. Atsisukęs į Monterį per- 
davė jam trumpą, bet ryžtingą įsakymą: „Rytoj 17.00 val. Varšuvoje 
pradėsite operaciją „Audra“. Korta buvo mesta. 

Niekam nekyla abejonių, kad sprendimas pradėti Varšuvos su- 
kilimą buvo viena iš tragiškiausių klaidų pastarųjų laikų Lenkijos 
istorijoje. Jo motyvai atrodė tikrai garbingi ir stojo į jį žmonės, nuo 
pat karo pradžios pasiaukojamai kovoję su visais atėjūnais už savo 
tėvynės nepriklausomybę. Tačiau būtent tai, kam šis sukilimas tu- 
rėjo pasitarnauti, ir lėmė pražūtingą jo baigtį. Praktiniu požiūriu jį 
pagreitino klastingas SSRS elgesys išvaduotose teritorijose; kariniu 
požiūriu jį paskatino nepermaldaujamas noras suduoti galingą smū- 
gį naciams, kol šie dar nepasitraukė. Tačiau dėl akivaizdžių prie- 
žasčių laimėti jo buvo neįmanoma. Pasirinktas laikas ir taktika pa- 
sirodė esą apgailėtinai klaidingi, o politiniai tikslai - absoliučiai ne- 
realūs. Planas užimti Varšuvą per labai trumpą laiko tarpą — 
vokiečiams vos pasitraukus, Raudonajai armijai dar neįžengus — 
priklausė nuo žvalgybinės informacijos, kurią turėjo tik sovietų va- 
dovybė. Mintis, kad AK galėtų įsitvirtinti Varšuvoje emigracinės 
vyriausybės vardu, neatskleisdama sovietams savo tikrųjų ketini- 

mų, buvo naivi, turint omeny visa ligtolinę pratiką, o lūkesčiai, kad 
Vakarų valstybės leistų sau palaikyti lenkų pusę kokiame nors reikš- 
mingesniame ginče su savo sąjungininke Sovietų Sąjunga, švelniai 
tariant, neturėjo jokio pamato. Gražūs idealai ir liepsnojantys žmo- 
nių jausmai išgrindė kelią, kuris atvedė tiesiai į katastrofą. Kai B6r- 
Komorowskis įsakė pradėti sukilimą tikėdamasis, kad Raudonoji 
armija įžengs į Varšuvą pirmosiomis rugpjūčio dienomis, jis tary- 
tum bandė sugriebti vėjo pučiamą šiaudą. Bet jau po pusvalandžio, 
paaiškėjus, kad T34 tankai, pastebėti Pragoje, buvo ne iš pagrindi- 
nės Rokosovskio armijos, o tik keli patruliniai, atkirsti nuo apsupto 
sovietų dalinio, jis suprato, kad sukilimas pasmerktas. Ką nors keisti 
buvo per vėlu. Kurjeriai, turintys perduoti įsakymą, jau buvo pra- 
dingę okupuotos sostinės rūsiuose ir slaptuose praėjimuose, tad sku- 
biai jų atšaukti niekas nebegalėjo. Scena tragedijai buvo paruošta. 
Istorikai, kurie nesvyruodami manosi galį teisti nepriekaištingos 
drąsos ir atsidavimo žmogų, apkaltino Bėr-Komorowskį „visišku 
lengvabūdiškumu“ ** 

Likimas sukilimui skyrė šešiasdešimt tris kupinas žiaurių išmė- 
ginimų dienas. Per pirmąsias keturias dienas sukilėliai užėmė cent- 
rinius miesto rajonus, tačiau jiems nepavyko paimti oro uosto, pa- 
grindinės stoties, tiltų per Vylą ir gyvybiškai svarbaus dešiniajame 
krante esančio Pragos rajono. Tada teko pereiti į gynybą. Maždaug 
150 000 menkai ginkluotų mėgėjų sulaukė profesionalaus atpildo iš 
nacių karo mašinos. Generolas Erichas von dem Bach-Zelewskis sa- 
vo žmones rinko su pasibaisėtinu smulkmeniškumu. Reguliariosios 
vermachto formuotės buvo sustiprintos Poznanės karo policija, Her- 
manno Gėringo esesininkų pulku, SS Viking tankų divizija, trimis 
išbadėjusių sovietų belaisvių batalionais, Oskaro Dirlenwangerio 
partizanų naikinimo brigada, surinkta iš paleistų kriminalinių nu- 
sikaltėlių, ir gėdingai pagarsėjusia RONA“* brigada. Jų energija bu- 


*  RONA - akronimas, reiškiantis Russkaja Osvoboditelnaja Narodnaja Armija (Rusijos 
išvaduojamoji liaudies armija). Ši brigada suformuota 1942 m. Rusijoje iš sovietų 
dezertyrų; jai vadovavo buvęs sovietų karininkas lenkų kilmės Mieczystawas 
Kaminskis, kurį vėliau vokiečiai sušaudė už nepaklusnumą. 

vo nukreipta ne tik prieš jaunus sukilėlius, bet ir prieš beginklius 
civilius gyventojus. Vykdyti karinę užduotį jiems padėjo pikiruo- 
jantys bombonešiai ir toliašaudė sunkioji artilerija. Diena po die- 
nos, gatvė po gatvės, Lenkijos sostinė ir jos gyventojai buvo trinami 
į dulkes. Sukilimo malšinimo scenarijus pirmiausia buvo pade- 
monstruotas Wolos priemiesčio centrinėje gatvėje: kai AK kariai be 
paliovos apšaudomi pasitraukė, buvo pradėta masinė 8000 gyven- 
tojų egzekucija. Rugpjūčio 11 d. paėmus Ochotą, išžudyta 40 000 
žmonių. Ligoninės buvo padegtos su visais ligoniais ir personalu. 
Masinės žudynės tapo kasdienybe. Prie savo tankų korpusų vokie- 
čiai įsigudrino rišti moteris ir vaikus, kad apsisaugotų nuo puoli- 
mo iš pasalų. Civiliai gyventojai, varomi priekyje vokiečių pėsti- 
ninkų, tarnavo kaip apsauga nuo snaiperių?? Rugsėjo 2 d. AK pali- 
ko Senamiestį. Pusantro tūkstančio likusių gyvų karių, neštuvais 
nešdamiesi 500 sužeistųjų, per vienintelį liuką nusileido į nuteka- 
mojo vandens požeminius kanalus ir įsibridę iki liemens ėjo šešis 
kilometrus, kol saugiai pasitraukė. Rugsėjo 6 d. krito Pavyslys. Vė- 
liau, apie rugsėjo vidurį, vėl žybtelėjo viltis. Dešiniajame krante Pra- 
gą užėmė sovietų vadovaujamos lenkų divizijos ir pamėgino keltis 
per upę. Rugsėjo 18 d., vidury dienos, iš Italijos atskrido britų ir 
amerikiečių lėktuvai ir numetė 1800 konteinerių su ginklais ir maisto 
atsargomis. Tačiau tuo viltys ir baigėsi. Devyni konteineriai iš de- 
šimties pateko tiesiai į vokiečių rankas. Vakarų sąjungininkai nega- 
lėjo teikti nuolatinės pagalbos. Lenkų parašiutininkų brigada britų 
įsakymu buvo pasiųsta į Armhemą, o ne į Varšuvą. Generolo Ber- 
lingo vadovaujama Lenkijos armija patyrė daug nuostolių Pragos 
prietilčio mūšiuose ir buvo priversta trauktis, kai pamėgino forsuoti 
upę. Miesto likimas buvo nulemtas. Rugsėjo 23 d. krito Czernia- 
kėwas, rugsėjo 26 d. - Mokotėwas, rugsėjo 30 d. - Žolibėrzas. Izo- 
liuota ir apsupta miesto centre Armija krajova buvo priversta pasi- 
duoti. Jos pačios nuostoliai neviršijo 20 000, tačiau žuvusių civilių 
gyventojų skaičius jau siekė 225 000. Tęsti kovą reiškė šauktis dar 
vieno Galutinio sprendimo, kuris padėtų paskutinį tašką, kaip ir anuo- 
met, kai buvo sugriautas miesto getas. Generolas Bėr-Komorowskis 

spalio 2 d. pasirašė kapituliacijos aktą. AK kariams buvo suteiktos 
kombatanto teisės, jie perėjo vermachto globon kaip karo belaisviai. 
Paskui visas miestas buvo evakuotas. Maždaug 550 000 žmonių iš- 
vežta į koncentracijos stovyklą Pruszkėwe. Dar 150 000 atsidūrė 
prie priverstinų darbų reiche. Vykdydami Hitlerio įsakymą Varšu- 
vą „nušluoti nuo žemės paviršiaus“ specialūs vokiečių būriai pra- 
dėjo dinamitu sprogdinti dar likusius sveikus pastatus. Kai 1945 m. 
sausio 17 d. sovietų kariuomenė įžengė į šiuos griuvėsius - miestą, 
kuriame prieš šešerius metus gyveno 1 289 000 žmonių, - jame ne- 
buvo likę nė gyvos dvasios. 93 procentai pastatų buvo visai sugriauti 
arba nebeatstatomai sugadinti. Tokie mastai sunkiai sulyginami su 
Leningrado, Hirosimos ar Dresdeno baisumais.3 

Tikrojo Sovietų Sąjungos vyriausybės vaidmens negalima išsiaiš- 
kinti, nes negalima pasiremti dokumentais, kurie niekur nebuvo 
paskelbti. Plačiai paplitusi nuomonė, kad Stalinas sąmoningai pri- 
vertė Varšuvą sukilti puikiai žinodamas, kad šitaip atsikratys poli- 
tinių varžovų Lenkijoje, nes juos sunaikins vokiečiai. Juk akivaiz- 
du, kad SSRS ištisas penkias savaites nė kiek nepadėjo sukilėliams, 
o ir vėliau tai darė atžagariom rankom. Tuometinį rusų elgesį 
Churchillis apibūdino kaip „keistą ir grėsmingą“. Rugpjūčio 16 d. 
Maskvoje JAV ambasadoriui buvo pasakyta, kad „Sovietų Sąjun- 
gos vyriausybė nenori būti tiesiogiai ar netiesiogiai siejama su Var- 
šuvos įvykiais“. Rugpjūčio 22 d. laiške Churchilliui ir Rooseveltui 
sukilimo vadovus Stalinas pavadino „grupe kriminalinių nusikal- 
tėlių“. Vis labiau darėsi aišku, jog tai apskaičiuota išdavystė. Ta- 
čiau nereikėtų užmiršti ir kitų veiksnių. Tai, kad Rokosovskiui ne- 
pavyko pulti Varšuvos, iš dalies galima paaiškinti grėsmingu dvie- 
jų vokiečių tankų divizijų kontrpuolimu rugpjūčio 2 d. ir Sovietų 
Sąjungos kariniais prioritetais, kuriuos padiktavo įsiveržimas į Bal- 
kanus rugpjūčio viduryje. Klaidinamiems Maskvos radijo praneši- 
mams, pirmiau paraginusiems varšuviečius sukilti, o vėliau juos 
už tai pasmerkusiems, taip pat galima sugalvoti paaiškinimą, neva 
buvo uždelsta, nes propagandos mašina dar nebuvo spėjusi prisi- 
derinti prie besikeičiančios karinės padėties. Tai, kad Sovietų S4- 

junga antrąją rugsėjo savaitę pakeitė taktiką, neįkvėpė daug pasiti- 
kėjimo. Po užsitęsusio bekompromisinio laikotarpio Stalinas leido 
Vakarų sąjungininkams nutupdyti savo lėktuvus už sovietų linijų, 
Varšuvos apylinkėse, „nes būtų sunku tai uždrausti“. Veiksmų koor- 
dinacija taip ir liko tik paviršinė. Sovietai pasitenkino minimalia 
pagalba. Churchillis buvo įsitikinęs, jog rusai „norėjo, kad neko- 
munistiškai nusiteike lenkai būtų visiškai sunaikinti, tačiau kartu 
įsivaizdavo einą jų gelbėti“. Be abejo, šis epizodas Stalinui garbės 
nedaro. Kita vertus, ar buvo galima tikėtis, kad Sovietų Sąjungos 
diktatorius „Didžiojo Tėvynės karo“ vidury pasielgtų kilniai su žmo- 
nėmis, kurie iš pagrindų priešinosi viskam, ką jis darė. 

Vakarus apstulbino konfliktas, kokio jie patys nebuvo patyrę. Tuo 
metu, kai Normandijoje buvo atidarytas Vakarų frontas, britams ir 
amerikiečiams nė į galvą negalėjo šauti, kad sąjunga su SSRS galėtų 
lenkams pakenkti. 1944 m. jau niekas nebenorėjo prisiminti, jog So- 
vietų Sąjunga ne mažiau už nacius prisidėjo prie to, kad kiltų karas. 
Net ir šiandien Vakarų viešajai nuomonei sunku suvokti paradok- 
są: Europos išsigelbėjimą nuo nacistinės Vokietijos didele dalimi 
nulėmė Sovietų Sąjunga, kurios veiksmai buvo ne mažiau pasibaisė- 
tini nei visų bendro priešo - nacistinės Vokietijos. Ši nesuvokimo už- 
danga iki šiol skiria Vakarų pasaulį nuo 1944 m. Varšuvos lenkų - 
jiems šį paradoksą teko patirti savo kailiu. Churchillis matė padė- 
ties tragizmą ir visokeriopai stengėsi paveikti Rooseveltą. Siųsda- 
mas asmeninius laiškus Amerikos prezidentui jis įdėdavo ir Varšu- 
vos įvykių aprašymų, o kartą pasiuntė lenkių moterų kreipimosi į 
Popiežių tekstą: 


Šventasis Tėve, mus, lenkų moteris, gyvenančias Varšuvoje, palaiko gilus 
patriotizmas ir atsidavimas savo tėvų žemei. Tris savaites giname savo tvir- 
tovę. Mums trūksta maisto, medikamentų. Varšuva virto griuvėsiais. Vokie- 
čiai ligoninėse žudo sužeistuosius. Jie verčia moteris ir vaikus žygiuoti kolo- 
nos priekyje, kad apsaugotų savo tankus. Visiškai neperdėti yra pranešimai, 
kad Varšuvos gatvėse kovoja vaikai - priešo tankus jie naikina buteliais su 
benzinu. Mes, motinos, matome, kaip mūsų sūnūs žūva už laisvę ir tėvynę. 
Mūsų vyrai, sūnūs ir broliai iki šiol nėra laikomi kombatantais. Šventasis 

Tėve, niekas mums nepadeda. Rusų kariuomenė jau tris savaites stovi prie 
Varšuvos vartų ir nežengia nė žingsnio. Paramos, kuri ateina iš Didžiosios 
Britanijos, mums neužtenka. Pasaulis nieko nenori žinoti apie mūsų kovą. 
Vienintelis Dievas liko su mumis. Šventasis Tėve, mūsų Viešpaties vietinin- 
ke, jei Tu mus išgirsi, suteik Dievo malonę mums, Lenkijos moterims, kurios 
kovoja už Bažnyčią ir laisvę. 


Roosevelto atsakyme tebuvo tiek: „Atrodo, dabar jau nieko nebe- 
galime padaryti, kad jiems padėtume“. Tačiau sukilimas dar tęsėsi 
visą mėnesį. Spalio pabaigoje Londone pavyko išgirsti vieną iš pa- 
skutinių radijo pranešimų iš Varšuvos: 


Tikra tiesa. Su mumis pasielgta blogiau nei su Hitlerio satelitais, blogiau nei 
su Italija, Rumunija, Suomija. Tegu teisingasis Dievas pasmerkia baisią ne- 
teisybę, kurią kenčia lenkų tauta, ir tegu Jis nubaudžia visus kaltininkus. 

Didvyriai yra tavo kariai, kurių vieninteliai ginklai prieš tankus, lėktu- 
vus ir patrankas buvo revolveriai ir buteliai su benzinu. Didvyrės tavo mo- 
terys, kurios slaugė sužeistuosius, švilpiant kulkoms nešiojo pranešimus, 
susprogdintuose ir sugriautuose rūsiuose gamino valgį vaikams ir suaugu- 
siems, guodė mirštančius. Didvyriai tavo vaikai, tyliai žaidę rūkstančiuose 
griuvėsiuose. Štai kokie yra Varšuvos žmonės. 

Nemirtinga yra tauta, kuri turi sukaupusi tiek didvyriškumo. Nes tie, ku- 
rie žuvo, jau nugalėjo, o tie, kurie dar gyvi, kovos toliau ir laimės, ir paliu- 
dys, kad Lenkija bus gyva, kol bus gyvi lenkai." 


Churchillis šiuos žodžius pavadino „neišdildomais“. 

Varšuvos sukilimo numalšinimas reiškė prieškarinės Lenkijos 
santvarkos pabaigą. Likusius karo mėnesius sovietų valdžios poli- 
tiniams pertvarkymams nelabai kas besipriešino. Emigracinė vy- 
riausybė, reziduojanti Londone, ilgainiui visai prarado savo įtaką. 
Veiksmų prieš vokiečius koordinavimas buvo visiškai paliktas so- 
vietų kariuomenei. 1945 m. sausį, tą mėnesį, kai SSRS vienašališkai 
pripažino PKWN metamorfozę į Lenkijos Respublikos laikinąją vy- 
riausybę (RTRP), Armija krajova oficialiai buvo išformuota. Jos va- 
dus pradėjo persekioti sovietų saugumo tarnybos. Kai kurie AK ka- 
riai savo slaptosios veiklos patirtį panaudojo antikomunistiniam ju- 
dėjimui; kiti prisijungė prie komunistų; tačiau didžiuma visiškai 

pasimetę ir nusivylę, grįžo namo ir ėmė laukti, kas bus toliau. Jiems 
pasisekė vien tai, kad liko gyvi. 

Per likusius savo okupacijos mėnesius, išvežę visus Varšuvos gy- 
ventojus, vokiečiai sistemingai puolė tuščią sostinės kiautą. Hitle- 
ris buvo įsakęs sulyginti Varšuvą su žeme. Verbrennungskommando 
būriai draskė griuvėsius dinamitu, liepsnosvaidžiais, buldozeriais. 
Tikslas buvo jau bemaž pasiektas, kai 1945 m. sausį juos sustabdė 
staiga pasirodžiusi Raudonoji armija. Per tris dienas Pirmojo Balta- 
rusijos fronto daliniai nustūmė vokiečių Devintąją armiją nuo Vys- 
los ir sausio 17 d. įžengė į dūmuose skendintį griuvėsių miestą, la- 
biau primenantį ne Žemės, bet Mėnulio paviršių. Sausio 18 d. prie 
jų prisijungę lenkų Pirmosios armijos daliniai improvizuotu para- 
du pražygiavo tuo, kas buvo likę iš Aleje Jerozalimskie. Praėjus 
dviem savaitėms komunistinė RTRP iš Liublino persikėlė į Varšuvą, 
darbą pradėjo Laikinosios vyriausybės ministerijos. Niekam nežino- 
mas komunistas Marianas Spychalskis (1906-1980), nei kam pristaty- 
tas, nei kieno rinktas, tapo pirmuoju po karo miesto prezidentu. Vo- 
kiečių okupacijos baisumus pakeitė sovietų išvadavimo paslaptys. 

Kai Raudonoji armija peržengė Didžiojo reicho sienas ir įžengė į 
Sileziją, Prūsiją ir Pamarį, atsargumas tarytum išgaravo. Visiems 
žinoma, kad Gdanskas buvo bombarduojamas jau seniai vokiečiams 
pasitraukus, o daugybė Prūsijos ir Silezijos miestų sugriauti dėl ne- 
valdomo sovietų vandalizmo. Nesulaikomo džiaugsmo scenas nu- 
traukė nežaboto žiaurumo kampanijos prieš civilius gyventojus vo- 
kiečius. Skirtumų tarp draugo ir priešo čia niekas nepaisė. Iš pro- 
pagandinių filmų atėjęs besijuokiančio sovietų kario, pasisodinusio 
ant kelių lenkų vaiką, vaizdas buvo ne ką tipiškesnis kaip ir nusigė- 
rusio sukčiaus, kruvinas rankas apsikarsčiusio vogtais laikrodžiais. 
Vokiečių kareiviai buvo medžiojami kaip laukiniai žvėrys. Volks- 
sturm nariai, nei jauni, nei seni, negavo kombatanto statuso ir buvo 
šaudomi vietoje. Sovietų kareiviai be gailesčio niekino vokiečių ka- 
pus, prievartavo vokiečių moteris, skerdė naminius gyvulius. Ką 
reiškia žodžiai davaj ir Frau, komm iš negausaus atėjūnų žodyno, 
suprato visi. Armijos išvaduotojos kelią žymėjo padegimai, mušty- 

nės, žmogžudystės, grupiniai išprievartavimai ir šeimų savižudy- 
bės — nieko panašaus Europa dar nebuvo regėjusi. Tai, kaip buvo 
siaubiama Silezija, liudija dokumentai: čia viskas vyko žiauriau nei 
centrinėje Vokietijoje. Įsigilinusiems į šiuos dokumentus kai kuriems 
istorikams kilo įtarimų, jog tokia vokiečių varymo iš jų namų poli- 
tika galėjo būti sąmoningai vykdoma belaukiant Potsdamo sutar- 
ties.“ Visur dirbo sovietų specialūs būriai, kurie rūpinosi pramo- 
nės ir kitų ūkio šakų įrenginių demontavimu bei išvežimu. Juos 
domino viskas, pradedant fabrikais, baigiant maisto krautuvėmis. 
Turėdami visišką veiksmų laisvę jie nepaisė, kur priešų, kur drau- 
gų teritorija. Vienas iš įspūdingiausių jų užmojų buvo išmontuoti ir 
išvežti į Rusiją visą Silezijos geležinkelio elektrifikacijos sistemą. 

Bene įstabiausiai ir taikliausiai paskutines pergalingo žygio per 
Lenkiją akimirkas bus atskleidęs vienas iš rusų vaduotojų, tuome- 
tinis Antrojo Baltarusijos fronto artilerijos karininkas. Kai vykdy- 
dama paskutinę tos žiemos puolamąją operaciją Raudonoji armija 
paliko įtvirtinimus prie Narevo upės Varšuvos apylinkėse, autorių 
pribloškė per Mazoviją į vakarus ir į šiaurę, link Prūsijos, lavina 
plūstantys T34 tankai, raiti kazokai, savaeigės patrankos bei raketi- 
nė artilerija ir begalinės motorizuotų pėstininkų kolonos, kuriose 
važiavo dodžai, ševroletai, študebakeriai. 1945 m. sausio 20 d. au- 
torius pasiekė Nidzicą (Neidenburg), Olsztyno vaivadijoje: 
Europos nugalėtojai rusai zuja aplinkui, įsunkvežimius krauna dulkių siurb- 
lius, žvakes, vyną, pypkes, sijonus, paveikslus, seges, segtukus, medalio- 
nus, palaidines, rašomąsias mašinėles ne rusišku šriftu, sūrius ir dešrų rin- 
kes, namų ūkio smulkmenas, šakutes, taureles, batus, šukas, gobelenus ir 
svarstykles [...) 

Horingstrasse zweiundzwanzig. Namas nesudegęs, bet nudrengtas ir apiplėš- 
tas. Pasienyje girdisi silpnas vaitojimas: tai motina vos gyva. O ant čiužinio, 
kur, ko gero, visa kuopa ar būrys bus pabuvoję, jos dukrelė guli išniekinta. 
Viską paaiškina paprasti žodžiai: Neužmiršim. Neatleisim. Kraujas už krau- 
ją, dantis už dantį. Iš mergos padarom bobą, iš bobos - lavoną. Krauju pa- 
sruvusios, apsiblaususios akys prašo: Tote mich, Soldat. 

Gyveno kartą Parteigenosse, ne pirmas ir ne paskutinis, kuris gulėjo par- 
blokštas po ratais, po Kominterno ratais. Šlovė galingos rusų valstybės žy- 

giui! Kad taip dabar truktelėjus šnapso, o dar linksmiau būtų leistis paieškot 
trofėjų [-..)] 

Ką tik paimtas Alenštainas, paimtas netikėtai, vos prieš valandą, vienu 
kavalerijos ir tankų smūgiu. Jame dar nesiautėja nei gaisrai, nei lėbaujantys 
kareiviai [-..) 

Naktis užsiliepsnoja. Dega cukrus ir skleidžia violetinę šviesą. Ugnis lie- 
jasi žeme, blėsčiojančiu ir raibuliuojančiu lelijų spalvos srautu [...] 

Beldimas, skambutis, sąmyšis, dar po minutės kažkur už sienos pasigirs- 
ta merginos šauksmas: „Aš ne vokietė! Aš ne vokietė! Aš gi lenkė! Aš gi 
lenkė...“ Bruzda, knibžda bendraminčiai, čiumpa, ką tik nutveria. 

Kurio širdis galėtų viskam atsispirti?*! 

Praėjus dviem savaitėms Raudonoji armija pasiekė Baltijos jūros pa- 
krantę netoli Elbingo. Čia, išdrįsęs viename iš savo asmeninių laiš- 
kų suabejoti Josifo Stalino genialumu, Solženicynas buvo suimtas 
ir nuteistas dešimčiai metų sunkiųjų darbų; jo vizijos apie sovietų 
išvadavimą ūmai nutrūko. 

Nuo atžygiuojančios sovietų kariuomenės būriais bėgo civiliai 
vokiečiai. Kai kurias gyvenvietes kariniais sumetimais buvo sunai- 
kinęs pats vermachtas, tačiau daugelį panikos apimti gyventojai pa- 
liko patys. Gandai apie šiurpias skerdynes, Raudonosios armijos 
surengtas pirmame užimtame Rytų Prūsijos kaime Nemerkiemyje 
(Nemmersdorf), dar labiau paskatino visuotinį bėgsmą. Apsnigti ke- 
liai buvo pilni pabėgėlių, važiuojančių arkliais kinkytais vežimais. 
Šimtai jų žuvo bandydami persikelti per užšalusių Aismarių ledą. 
Dešimtys tūkstančių prieglobstį rado Helio nerijoje. Baltijos jūros van- 
denis skersai išilgai vagojo vos visus pabėgėlius talpinantys laivai, 
kurių ne vienas tapo sovietų povandeninių laivų aukomis. 1945 m. 
sausio 30 d. prie Gdynės krantų buvo torpeduotas laivas Wilhelm 
Gustloff, o balandžio 16 d. nuskendo kitas laivas Goya - vien šios 
dvi nelaimės nusinešė apie 15 000 žmonių gyvybių. Tuomet visuo- 
tiniame sauve gui peut jos liko nepastebėtos, o juk tai buvo didžiau- 
sios laivų katastrofos per visą istoriją. 

Kaip tik tada vokiečių gynyba buvo negrįžtamai palaužta. Nors 
pavienių mėginimų pasipriešinti dar pasitaikydavo - kaip kad prie 
Pamario sienos sausį ir vasarį, o ypač vokiečių „tvirtovėse“ Bielske, 

Glogėwe ir Vroclave, kur buvo įsakyta kovoti iki paskutinio ka- 
reivio, - niekas nebegalėjo sustabdyti besiveržiančios Raudono- 
sios armijos, ji šlavė nuo žemės paviršiaus visas kliūtis. Kai 1945 m. 
gegužės 9 d. buvo paskelbta taika, praėjus 2078 dienoms nuo karo 
prieš Lenkiją pradžios, - Lenkija ją sutiko būdama po Sovietų Są- 
jungos padu. 

Visiems tiems, kurie karą pragyveno Lenkijoje, diplomatų derybos 
dėl jų krašto ateities atrodė aiškiai atitrūkusios nuo tikrovės. Jos 
bemaž nieko nedavė, kad palengvintų okupacijos agoniją, o SSRS 
pasirinktą Lenkijos klausimo sprendimą taip ir paliko galioti su vie- 
na kita kosmetine pataisa. Keista, kad istorikai šioms deryboms dar 
skiria tiek dėmesio.** 

Vokietijos-SSRS pakto galiojimo laikotarpiu išaiškėjo akivaizdi 
emigracinės vyriausybės politinė izoliacija ir silpnumas. Ji buvo 
sudaryta 1939 m. lapkritį Prancūzijoje - pirmasis jos ministras pir- 
mininkas buvo generolas Wladystawas Sikorskis, - o 1940 m. bir- 
želį persikėlė į Londoną. Oficialiai pripažįstama visų Vakarų vals- 
tybių, Lenkijos emigracinė vyriausybė vis dėlto negalėjo jų paveik- 
ti. Ypačjai nesisekė atkreipti dėmesį į tai, kad SSRS ne mažiau už 
Vokietiją prisidėjo prie Lenkijos nepriklausomybės praradimo ir 
ne mažiau kalta dėl to, kad kilo karas. Emigracinę vyriausybę šil- 
tai priimdavo kaip karo prieš Hitlerį sąjungininkę, tačiau atstum- 
davo, vos tik toji pradėdavo reikšti priešiškumą Sovietų Sąjungai, 
su kuria visos Vakarų valstybės palaikė taikius santykius. Padėtis 
kiek pasikeitė 1941 m. birželio 22 d., kai vermachtas įsiveržė į Ru- 
siją, tačiau tik trumpam.“ 

Dvejus metus, nuo 1941-ųjų iki 1943-iųjų, Lenkijos emigracinė 
vyriausybė turėjo galimybę užmegzti santykius su savo buvusia 
prieše SSRS. Sovietų lyderiai reikalui prispaudus irgi buvo linkę 
eiti į derybas su savo buvusia auka. 1941 m. liepos 30 d. abi šalys 
užmezgė diplomatinius santykius. SSRS įsipareigojo Rusijoje sufor- 
muoti lenkų kariuomenę, paskelbti amnestiją internuotiems Lenki- 

jos piliečiams ir anuliuoti su Lenkija susijusias Vokietijos-SSRS pa- 
kto sąlygas. Rugpjūčio 4 d. Pravda paskelbė, kad klausimas dėl Len- 
kijos ir Sovietų Sąjungos sienų nustatymo atidedamas ateičiai. 
Rugpjūčio 12 d. pasirašyta karinė sutartis. Akivaizdžios neteisybės 
pristabdymas pasauliui buvo pateiktas kaip kilniaširdiškos SSRS 
„nuolaidos“. 

Vos tik šios priešininkės sudarė sąjungą, įtampa nepaliaujamai 
ėmė augti. Lenkai, suvokdami savo padėties silpnumą, buvo pasi- 
ryžę svarstant teritorinius ar politinius klausimus nenusileisti nė 
per nago juodymą. Sovietai griebėsi visų įmanomų spaudimo, pro- 
vokacijos ir išsisukinėjimo priemonių. Lenkų belaisvių jie tučtuo- 
jau nepaleido iš SSRS. Lenkų ir žydų lyderius toliau areštavo, kali- 
no, ne vieną ir sušaudė. Lenkų kariuomenė negavo žadėtos para- 
mos ginklais ir maisto atsargomis. Buvo atgaivintos priešiškos 
emigracinei vyriausybei Lenkijos komunistinės organizacijos. Ne- 
sulaukta jokio tikslaus pasiaiškinimo dėl dingusių 15 000 lenkų ka- 
rininkų likimo. Sovietų spauda ir propaganda be perstojo užsipul- 
dinėjo lenkus dėl jų keliamų reikalavimų. Sovietų valdininkai ir to- 
liau Lenkijos piliečius, gyvenančius Ukrainoje, Baltarusijoje ir 
Lietuvoje, bei Lenkijos piliečius žydus laikė Sovietų Sąjungos val- 
diniais. SSRS diplomatai pradėjo kampaniją dėl Curzono linija ei- 
nančios sienos pripažinimo. Lenkams, kad ir kaip ėjo prie reikalo, 
gauti paprastą atsakymą į paprastą klausimą buvo neįmanoma: 
Pokalbis su Stalinu Kremliuje 1945 m. lapkričio 14 d. 


Ambasadorius Jūs esate pasiūlęs amnestiją Lenkijos piliečiams,esantiems 

KOTAS: SSRS teritorijoje. Tai jūsų pažadas, pone, ir aš būčiau labai 
dėkingas, jeigu jūs galėtumėte savo įtaka užtikrinti, kad 
jis būtų iki galo įvykdytas. 

STALINAS: Argi dar yra neišlaisvintų lenkų? 

KOTAS: Mes kol kas dar nematėme nė vieno karininko iš Staro- 
bielsko stovyklos, kuri buvo uždaryta 1940 m. pavasarį. 

STALINAS: Aš tuo pasidomėsiu [...] 

KOTAS: Mes turime pavardes ir sąrašus, pavyzdžiui, kol kas neat- 
sirado generolas Stanistawas Halleris. Nėra karininkų iš 


LENKIJA PER ANTRĄJĮ PASAULINĮ KARĄ 527 


Starobielsko, Kozielsko ir Ostaškovo, kurie iš šių stovyklų 
buvo išvežti 1940 m. balandį ir gegužę. 


STALINAS: Mes paleidome visus, net ir tuos, kuriuos generolas Sikors- 
kis siuntė sprogdinti mūsų tiltų ir žudyti mūsų žmonių [-..] 
KOTAS: Visų pavardes yra užregistravę rusų stovyklų viršininkai, 


kurie patikrindavo kalinius kiekvieną dieną. Beto, NKVD 
apklausė kiekvieną asmeniškai. Nė vienas karininkas iš 
Lenkijoje veikusios generolo Anderso kariuomenės štabo 
nebuvo mums perduotas. 


(Stalinas minutę kitą vaikščioja pirmyn atgal palei stalą, rūkydamas papiro- 
są, tačiau klauso ir į klausimus atsakinėja atidžiai. Staiga jis nuskuba prie 
telefono, esančio ant Molotovo stalo, ir susisiekia su NKVD. Molotovas at- 
sistoja ir taip pat prieina prie telefono.) 


MOLOTOVAS: Prašom. 

STALINAS: NKVD? Čia Stalinas. Ar visi lenkai paleisti iš kalėjimų? 
(Klauso atsakymo.) Čia su manimi yra Lenkijos ambasa- 
dorius, kuris sako, kad jie dar nepaleisti. (Įsiklauso, tada 
padeda ragelį ir grįžta prie stalo.) Norėčiau jūsų, pone am- 
basadoriau, paklausti, kada ir kur lenkų pajėgos ketina pra- 
dėti veiksmus prieš vokiečius [...) 

KOTAS: Drįstu pareikšti, kad visos suformuotos lenkų divizijos [-..] 
yra labai svarbios namie skatinant tenykščių žmonių pa- 
lankumą Lenkijos ir SSRS draugiškam suartėjimui. 

STALINAS: Žinoma, tai man suprantama. (Suskamba telefonas, jis 
nueina atsiliepti. Padėjęs ragelį, grįžta ir pusbalsiu, tary- 
tum sau, taria: „Jie sako, kad visus paleido“.) 


KOTAS: Norėčiau jums padėkoti už pažadą toliau rūpintis mūsų 
kariuomenės kūrimu ir mūsų piliečių išlaisvinimu [...] 

STALINAS: Kai dėl manes, aš asmeniškai noriu prisidėti prie neprik- 
lausomos Lenkijos atkūrimo, nesvarbu, kokia bus jos sant- 
varka. 


[L] 


Pokalbis tarp generolo Sikorskio ir Stalino Kremliuje. 
[-..] 

SIKORSKIS: Bet aš grįžtu prie mūsų klausimo. Jau esu jums, pone pre- 
zidente, sakęs, kad jūsų deklaracija dėl amnestijos nėra vyk- 

doma. Daugybė, tarp jų ir keletas ypač mūsų vertinamų, 
žmonių vis dar tebėra darbo stovyklose ir kalėjimuose. 
(užsirašinėdamas) Tai neįmanoma, amnestija buvo taiko- 
ma visiems ir visi lenkai buvo paleisti. (Šie žodžiai adre- 
suoti Molotovui, tasai pritariamai linkteli.) 

(Sikorskio prašymu paduoda jam sąrašus) Tai ne visai ati- 
tinka tikrąją padėtį [...] 

Ne mūsų reikalas pateikti Sovietų Sąjungos vyriausybei 
smulkius mūsų žmonių sąrašus [...] tačiau esu atsinešes 
maždaug 4000 karininkų sąrašą, kurie buvo jėga išvežti 
[...] Tie žmonės tebėra čia. Nė vienas negrįžo. 

Tai neįmanoma. Jie pabėgo. 

Kurgi jie galėjo pabėgti? 

Na, pavyzdžiui, kad ir į Mandžiūriją. 

Negali būti, kad jie visi pabėgo [...] Šie žmonės kankinasi 
ir miršta čia, baisiomis sąlygomis. 

Jie tikriausiai jau paleisti, bet dar negrįžo [...] Prašom su- 
prasti, kad Sovietų Sąjungos vyriausybė neturi nė men- 
kiausios priežasties sulaikyti bent vieną lenką. 

Tačiau mes gauname informacijos apie konkrečius žmo- 
nes, su kalėjimų pavadinimais ir net kamerų, kuriose jie 
uždaryti, numeriais [...] 

Mes sulaikėme tik tuos, kurie po karo pradėjo daryti nusi- 
kaltimus, provokuoti diversijas, kurti radijo stotis ir t.t. [...) 
Neaptarinėkime atvejų, būdingų karo metui. Būtų gerai, 
pone prezidente, jeigu jūs dabar viešai paaiškintumėte šį 
reikalą [...] Galų gale šie žmonės juk ne turistai, juos jėga 
išvežė iš namų. Jie čia atvyko ne savo norų; jie buvo de- 
portuoti ir išgyveno didžiules kančias. 

Sovietų Sąjungos žmonės palankiai nusiteikę lenkų atž- 
vilgiu. Tačiau valdininkai gali ir suklysti.“ 


Nepaisant Draugystės ir tarpusavio pagalbos sutarties, Stalino ir 
Sikorskio pasirašytos 1941 m. gruodžio 5 d., sovietai kiekviena pa- 
sitaikiusia proga trukdė emigracinės vyriausybės veiklai. Dėl An- 
derso armijos evakuacijos iš SSRS pavyko susitarti tik tuomet, kai 
sovietai nusavino jos maisto atsargas. Sovietų Sąjungos protestai 
stabdė Lenkijos ir Čekoslovakijos derybas dėl bendradarbiavimo 

po karo.“ Su Britanija Sovietų Sąjunga sutartį 1942 m. gegužės mė- 
nesį pasirašė tik tada, kai buvo įtrauktos sąlygos, kurios britus atri- 
bojo nuo jų sąjungininkų lenkų. Lenkijos ir Sovietų Sąjungos prie- 
šiškumas ir taip jau buvo bemaž visai iškilęs į paviršių, o čia dar 
vokiečiai 1943 m. balandžio 12 d. paskelbė apie surastus kapus Katy- 
nėje. Emigracinės vyriausybės reikalavimu, kad tarptautinis Raudo- 
nasis Kryžius ištirtų šį įvykį, sovietai pasinaudojo kaip pretekstu 
nutraukti diplomatinius santykius. Nuo šiol emigracinė vyriausybė 
nebeturėjo jokių ryšių su valstybe, kuri kontroliavo Lenkijos teritori- 
ją. Visos vėlesnės Lenkijos reikalų svarstybos vykdavo tarp didžiųjų 
valstybių atstovų, be pačių lenkų. Sovietų Sąjungos priimtą sprendi- 
mą dėl Lenkijos ateities viena po kitos pamažu patvirtino trys di- 
džiosios sąjungininkų konferencijos - Teherano, Jaltos ir Potsdamo. 

Turint omenyje negailestingą sovietų diplomatijos nusistatymą 
prieš Lenkiją, vis dėlto reikia pripažinti, kad Stalino požiūris me- 
tams bėgant pasikeitė iš pagrindų. 1939-1941 m. sovietų diktato- 
rius aiškiai rodė savo pasiryžimą sutrypti visus lenkų tautiškumo 
ir nepriklausomybės pėdsakus. Nuo 1941 m. jis pradėjo nuolatos 
kartoti, kad trokšta atkurti „stiprią ir nepriklausomą Lenkiją“. Tie- 
sa, „stiprybę“ ir „nepriklausomybę“ Stalinas suprato visiškai kitaip 
nei britai ir amerikiečiai ar pagaliau tie patys lenkai, tačiau tas su- 
pratimas buvo tikras. Jei kam nors kyla abejonių dėl Stalino pažadų 
vykdymo, tegu palygina pokario Lenkijos ir Baltijos šalių ar Ukrai- 
nos istoriją. Stalinas ne tik suteikė pokario Lenkijai nepriklausomy- 
bę, bet ir paleido į pasaulį ypač niekingą pačios sąvokos iškraipy- 
mą - šitaip ji kraipyta visą pokario laikotarpį.“ 

Per pirmąjį „didžiojo trejeto“ susitikimą Teherane 1943 m. lapk- 
ričio 28 d.-gruodžio 1 d., tariantis dėl bendro fronto prieš Vokietiją, 
buvo užkabintas ir Lenkijos klausimas. Europą mėginant padalyti į 
galimas pokario įtakos zonas tapo aišku, kad Lenkija pakliūva So- 
vietų Sąjungos žinion. Susitarta, kad rytinė Lenkijos siena sutaps 
su 1920 m. atmesta Curzono linija.“ Vakarinė siena tarp Lenkijos ir 
Vokietijos nebuvo nuodugniai aptarta. Šioje derybų stadijoje lenkų 
atstovams nesuteikta jokios informacijos. 

Jaltoje 1945 m. vasario 4-11 d. Churchillis ir Rooseveltas savo 
įtaką Rytų Europoje bandė patvirtinti daugiau simboliškai. Nors 
Sovietų Sąjunga vienašališkai pripažino RTRP, jie pareikalavo, kad 
į Varšuvos vyriausybę būtų įtraukta ir emigracinę vyriausybę rė- 
musių partijų atstovų. Pripažino Lenkijos teisę į žemes, prijungtas 
iš rytų Vokietijos, tačiau tiksliai neapibrėžė jų sienų. 

Potsdame 1945 m. liepos 17- rugpjūčio 2 d. didžiosios valstybės 
skubėdamos sprendė dar likusias problemas. Trumpai pasitarusios 
su sovietų išmuštruota Lenkijos komunistų delegacija, jos nustatė 
Lenkijos-Vokietijos sieną Oderio ir Vakarų Neisės upėmis, pritarė 
vokiečių išvarymui iš Lenkijos, Čekoslovakijos ir Vengrijos, parei- 
kalavo, kad pirma proga būtų surengti laisvi ir demokratiški rinki- 
mai, kurie patvirtintų sudarytos vyriausybės sudėtį. 

Visa tai atlikusios, Vakarų valstybės paliko Lenkiją likimo valiai. 

Karas Lenkijai paliko gilų ir neišdildomą pėdsaką. Septyneri masi- 
nio skerdimo metai valstybę, tautą ir visuomenę pakeitė nepalygi- 
namai stipriau nei visi ligtolinio šimtmečio įvykiai ar vėlesni ko- 
munistų valdymo dešimtmečiai. 

1944-1945 m. Lenkija atgavo suverenitetą turėdama naujas teri- 
torines ribas. Paties Churchillio siūlymu Lenkija fiziškai buvo pa- 
stūmėta 200 kilometrų į vakarus - nelyginant kareivių kuopa, pa- 
gal komandą „Du žingsnius kairėn, marš!“ Rytiniai pakraščiai su 
Vilniumi ir Lvovu turėjo būti palikti Sovietų Sąjungai. Vakarinės 
žemės su Vroclavu (Breslau), Ščecinu (Stettin) ir Gdansku (Danzig), 
oficialiu žargonu vadinamos „atgautomis žemėmis“, buvo perim- 
tos iš Vokietijos. Vos pusė (54 procentai) buvusios prieškario Res- 
publikos teritorijos atiteko Liaudies Respublikai; ji sudarė tik ketu- 
rias penktąsias savo pirmtakės ploto (312 677 km? vietoje 389 720 
km?). Prarastas plotas (178 220 km?) buvo ženkliai didesnis už įgytą 
plotą (101 200 km?). (Žr. 18, 21, 22, 23 žem.) 

Tačiau vakarinių žemių ištekliai su kaupu kompensavo tai, ką 
Respublika prarado. SSRS atitekusią teritoriją daugiausia sudarė 

(1939-1945 





1815-1874 


18 žemėlapis. Lenkijos teritorijos pokyčiai 

menkai išvystyti kaimo rajonai, priklausę vadinamajai „Lenkijai B“. 
Iš Vokietijos įgyti plotai buvo turtingi anglių ir geležies rūdos, len- 
kai čia rado pramonės kompleksus, modernius kelius ir geležinke- 
lius, daug miestų ir jūros uostų. Įsigijusi Sileziją ir Pamarį, nors juo- 
se ir nebeliko darbščios vokiečių darbo jėgos, Lenkija užsitikrino 
geras ūkio modernizavimo ir industrializacijos perspektyvas. 

1946 m. vasario mėnesio visuotinio gyventojų surašymo duomeni- 
mis - kai pokario repatriacija ir iškeldinimai artėjo prie pabaigos, — 
gyventojų skaičius, palyginti su 1939 m., sumažėjo trečdaliu - iki 
23,9 milijono. Darbingų žmonių skaičius tesiekė 1918 m. lygį. Gy- 
ventojų tankumas taip pat smuko - nuo 89,8 iki 76,4 žm./km?. Ki- 
taip tariant, žmonių Lenkija prarado daugiau nei žemių. Tik nedi- 
delė gyventojų dalis tebegyveno ten pat kur iki karo. Didžiuma mies- 
tų ir visos vakarinės žemės turėjo būti apgyvendintos naujai - čia 
leista kurtis pabėgėliams ir šeimoms, persikėlusioms iš SSRS. Vi- 
sur, kur naujakuriai skaičiumi užgoždavo senuosius gyventojus, 
sunkiai begalėjo išlikti senosios tradicijos. 

Neatpažįstamai pasikeitė ir visuomenės struktūra. Nors okupantų 
žiaurumą patyrė visų sluoksnių Žmonės, dvi grupės ypač nuketėjo. 
Neliko kas dešimto inteligento, o Lenkijos žydų bendruomenė prak- 
tiškai liovėsi egzistavusi. Po viso to vargu ar buvo galima tikėtis, 
jog politinis, kultūrinis ir ūkinis gyvenimas vėl tekės sena vaga. 

Beveik išnyko tautinės mažumos. Netekus žydų, išstūmus vo- 
kiečius, o baltarusius ir ukrainiečius inkorporavus į SSRS ir plūste- 
lėjus lenkų srautui iš rytų, lenkiškai kalbantys Romos katalikai ta- 
po aiškia gyventojų dauguma. Toks esminis pasikeitimas negalėjo 
neturėti įtakos visuomenės gyvenimo klimatui. Liaudies Respubli- 
ka buvo pirmoji tikrai tautinė valstybė per visą Lenkijos istoriją. 

Tad kai 1944-1945 m. Lenkija vėl pradėjo gyvuoti globojama ko- 
munistų, naujas buvo ne tik režimas. Nauja buvo pati Lenkija. 


DVIDEŠIMT PIRMAS SKYRIUS 


GRANICE: 
Naujosios Lenkijos sienos 
(1919-1945) 


Žmonės, kurie gyvena salose arba kuriems priklauso kone pusė že- 
myno, sunkiai supranta tautų, iš visų pusių apsuptų sausumos, teri- 
torijos maniją. Niekad gyvenime nesusidurdami su, tarkim, perspek- 
tyva, kad Kentas galėtų būti perleistas Vokietijai ar Kalifornija - So- 
vietų Sąjungai, į tuos, kurie gyvybę atiduotų už žemės colį ar 
punktyrinę liniją žemėlapyje, jie žvelgia nustebę ir abejingi, vos ne 
su panieka. Šiuo požiūriu aistros dėl naujųjų Lenkijos sienų tikrai 
labai svetimos anglosaksų pasauliui. Tas aistras dar labiau kurstė 
tai, kad per visą istoriją Lenkijai niekuomet nebuvo leista pačiai nu- 
sistatyti savo sienų, išskyrus vieną kartą. Prieš šimtą metų Lenkija 
suvis neturėjo teritorijos. „O, Lenkija, - rašė Cyprianas Norwidas, — 
kokia tu vargšė. Aš negaliu įžiūrėti tavo sienų linijos. Iš tavęs nieko 
nebeliko, tik balsas.“ Mūsų laikais viskas pasikeitė. Lenkijos sielai 
buvo suteiktas naujas kūnas. Tačiau reinkarnacijos procesas nebu- 
vo iš lengvųjų. Jis Europos valstybininkams rūpesčių kėlė visą pir- 
mąją XX a. pusę ir primetė jiems vieną iš sunkiausių teritorinių pro- 
blemų po abiejų pasaulinių karų.! 

Tarptautiniai pasitarimai dėl naujųjų Lenkijos sienų prasidėjo 
1919 m. sausio 29 d. Paryžiaus taikos konferencijoje; juos paskatino 
vyriausiojo Lenkijos delegato Romano Dmowskio atmintinas tour 
de force. Pirmiau pakalbėjęs idiomatine prancūzų kalba, paskui — 
nepriekaištinga anglų kalba, jis pribloškė auditoriją ne tik kalbos 
turiniu, bet ir puikiais raiškos gebėjimais. Tačiau jau tuomet išryš- 
kėjo du visiškai nesuderinami požiūriai. Dmowskis kalbėjo apie te- 

ritoriją istorinėmis, iki padalijimų buvusiomis sienomis, su visomis 
tame didžiuliame plote gyvenančiomis tautomis, o didžiuma jo klau- 
sytojų įsivaizdavo nedidelę vienatautę Lenkiją, išsitenkančią savo 
etninėse žemėse. Lenkai tarėsi patys esą savo likimo šeimininkai ir 
lygiaverčiai didžiųjų valstybių partneriai, galį laisvai nusistatyti savo 
sienas, o didžiuma užsienio apžvalgininkų įsivaizdavo Lenkiją esant 
valstybę klientę, kurios poreikiai turi būti pritaikyti prie viršesnių 
valstybių interesų. Ir tie, ir kiti vienodai smarkiai klydo. Po didžiu- 
lių XIX a. permainų nebebuvo įmanoma atnaujinti senosios Rzecz- 
pospolitos. Kita vertus, negrąžinamai persimaišius etninėms grupėms 
nebebuvo įmanoma nubrėžti tikslios etnografinės sienos. Politiniu 
požiūriu nevertėjo tikėtis, kad Lenkijos vadovams būtų leista elgtis 
nelyginant vienai iš stipriųjų valstybių, kadangi būtent jos ir pagei- 
davo, kad lenkai elgtųsi taip, kaip jiems liepiama. Dvidešimt pen- 
kerius metus buvo ginčijamasi ad nauseam, kas teisus, kas ne, ir nie- 
ko nepasiekta. Klaidos, padarytos po Pirmojo pasaulinio karo, bu- 
vo panaudotos įpūsti Antrojo liepsnoms. Tomų tomuose ir spaudos 
puslapiuose mirgėte mirgėjo įvairiausių komisijų kurti ir niekieno 
neskaitomi pranešimai bei lenkų, čekų, vokiečių ir rusų apologetų 
abejotinos vertės argumentai. Nuo lūpų nenueidavo anksčiau nie- 
kam nežinomi atokiausių vietovių pavadinimai, nuo Olsztyno ligi 
Zbručo. Išimčių pasitaikydavo retai; viena jų - Britanijos ministras 
pirmininkas, kartą prisipažinęs, jog niekad negirdėjo apie Cieszy- 
ną, o Sileziją manė esant kažkur Mažojoje Azijoje? Tiesą sakant, 
ieškant išeities neužteko nuosekliai vadovautis kokiu nors vienu 
principu. Visi sprendimai dėl Lenkijos sienų buvo priimami ad hoc, 
vos ne vos užmaskuotos tarptautinės žirgų prekybos sąlygomis. 
Taip ir nepavyko rasti tokio varianto, kad sienos įtiktų gyvento- 
jams, kol 1944-1945 m. Sovietų Sąjungos raginimu buvo nutarta gy- 
ventojus „pritaiktyti“ prie savavališkai nubrėžtų sienų. 

Ketvirtį amžiaus trukusiame konflikte Lenkijos teritorinės pre- 
tenzijos sulaukė labai nedidelės Vakarų paramos, o mažiausiai iš 
Britanijos ir JAV. Dėl Versalio sutarties teritorinių sprendimų Vo- 
kietijos nenaudai greitai buvo pasigailėta. Mat įsivyravo nuomonė, 

esą įkurtasis Lenkų koridorius, Gdansko atplėšimas nuo reicho bei 
Silezijos padalijimas kelia pagrįstą Vokietijos nepasitenkinimą. Iš 
Lenkijos reikalavimai teritorijas pertvarkyti Rusijos nenaudai kėlė 
tik pašaipas. Lenkų noras atkurti „istorinę Lenkiją“ buvo pavadin- 
tas „mažavalstybiniu imperializmu“ (tuo tarpu Šv. Vaclovo žemių 
atkūrimas kažkaip pasirodė visai priimtinas). Gaythorne-Hardy's 
savo kartai būdingu tonu pažymėjo: „Naujoji Lenkija [...] labiau iš- 
siskyrė neapgalvotu, kone fanatišku patriotizmu, o ne diplomati- 
niu apdairumu, kuris būtų labiau derėjęs tokioje rizikingoje padė- 
tyje.“* Zvelgiant iš laiko perspektyvos, nesunku paaiškinti tokį po- 
žiūrį. Visų anglosaksų, o ypač britų nuostatas diktavo ne tik 
tradicinis siekis išsaugoti jėgų pusiausvyrą, bet ir tradicinių sąjun- 
gininkų logika. Per du pasaulinius karus Didžioji Britanija buvo 
sudariusi sąjungą iš pradžių su Rusija, vėliau su SSRS ir turėjo pri- 
pažinti, kad rusų kariai ir rusų aukos daug prisidėjo įveikiant Vo- 
kietiją. Todėl britams neatrodė juokinga atkurti Čekoslovakiją jos 
viduramžių sienomis. Juk Čekoslovakija ribojosi su nugalėtų Centri- 
nių valstybių žemėmis. Britai beveik nesipriešino, kad 1918-1919 m. 
į Čekoslovakiją patektų gausios vokiečių ar vengrų mažumos. Ta- 
čiau negalėjo pritarti panašiems Lenkijos reikalavimams, nes tai būtų 
juos supykdę su didžiąja sąjungininke Rusija, nuo kurios blogiau- 
siu atveju priklausė jų pačių išsigelbėjimas. 

Vienintelė, sutampanti su natūralia riba, buvo pietinė Lenkijos 
siena. Tūkstantį metų centrinių Karpatų ketera skyrė lenkų žemes 
nuo Dunojaus baseino ir nuo Vengrijos valdų. Čia ėjo ir Rzeczpospo- 
litos, ir Austrijos Galicijos siena. 1918-1819 m. ši riba be dvejonių 
buvo patvirtinta kaip natūrali Lenkijos ir Čekoslovakijos siena. Še- 
šių šimtų kilometrų ruože trijose vietose ją kirto vanduo - Spisze, 
Orawoje ir Cieszyne. Kiekvienoje iš šių arbatos stiklinių kildavo 
ilgai nerimstančios audros.? 

Spiszo (čekiškai Spiš, slovakiškai Spišsko, vengriškai Szepesseg, vo- 
kiškai Zips, lotyniškai Scepusium) rajonas buvo išsidėstęs Vyslos in- 
tako Poprado aukštupio slėnyje, giliai įsirėžusiame į pagrindinę Kar- 
patų grandinę į rytus nuo Podhalės. Spiszas minimas jau viduram- 

žiais, 1108 m., kai jis perėjo vengrams kaip Boleslovo Kreivaburnio 
dukters Juditos kraitis. 1412 m. trylika šiaurinės dalies miestų — 
Nowa Wieš, Wtochy, Podegrodzie, Poprad, Wielka, Sobota, Straže, 
Maciejowice, Biata, Wierzbow, Lubica, Ruskinowice, Twarožna — 
buvo sugrąžinti Lenkijos Karūnai kaip užstatas už paskolą; jis taip 
ir liko neišpirktas. Tris paskesnius šimtmečius juos valdė lenkų sta- 
rosta kaip anklavą Vengrijos karalystės ribose. Naujųjų laikų istori- 
joje Spiszą pirmąjį 1769 m. pasičiupo Habsburgai, nujausdami bū- 
simą Lenkijos padalijimą. Kaip tik šitą seniai patirtą skriaudą Len- 
kijos delegacija ir prašė atitaisyti Paryžiaus taikos konferencijoje. 
Etniniu požiūriu gyventojai čia labai mišrūs. Gorale (aukštaičiai), 
gyvenantys kalnų kaimuose, save laikė atskira rase ir jiems mažai 
rūpėjo, iš kur atėję politikai valdo žemumose - iš Varšuvos, Buda- 
pešto, Bratislavos ar Prahos. Didžiąją dalį miestų gyventojų sudarė 
vokiškai kalbantys saksai ir buvę Vengrijos kariuomenės kareiviai 
bei karininkai. Praktiškai viską sujaukė niekieno nekviestos Čekos- 
lovakijos kariuomenės buvimas. Valstybės sąjungininkės kelis kar- 
tus bandė spręsti šį ginčą, tačiau nevaisingai. 1920 m. liepos 28 d. 
Lenkijai ir Čekoslovakijai jos primetė savo sprendimą, pagal kurį 
penki šeštadaliai Spiszo žemių atitenka Čekoslovakijai ir tik vienas 
šeštadalis — Lenkijai. Lenkai neketino nusileisti ir atsisakė palikti 
Jaworzynos kaimą, tad galiausiai 1923 m. gruodį prieš juos buvo 
priimtas dar vienas Tautų sąjungos sprendimas. Sąjungininkių nusta- 
tytas Spiszo padalijimas galiojo nuo 1924 m. kovo iki 1938 m. spalio 
ir buvo atgaivintas 1945 m. 

Orawos (čekiškai Orava, slovakiškai Oravsko, vengriškai Arva) ra- 
jonas driekėsi šešiasdešimt kilometrų į vakarus abipus į pietus te- 
kančios to paties vardo upės. 1920 m. liepos 28 d. nutarimu Lenkijai 
buvo paliktas tik vienas Jabionkos kaimas. 

Cieszyno kunigaikštystė - (čekiškai Tešin, vokiškai Teschen) bu- 
vo pačiame Moravijos Vartų centre. Ji savo žinioje turėjo vienintelį 
žemumų kelią, kertantį Karpatų kalnus ir jungiantį Juodąją jūrą su 
Bavarija. Iki 1918 m. ji sudarė rytinę Troppau ir Tescheno kunigaikš- 
tystės dalį, paprastai vadinamą Austrijos Silezija. Boguminas (če- 

kiškai Bohumin, vokiškai Oderberg) buvo svarbus tarpžemyninio 
Berlyno-Bagdado geležinkelio linijos mazgas. Karwina (Karvind) gar- 
sėjo turtingais akmens anglių klodais, Witkowicai (Vitkovice) ir Trzy- 
niecas (Tfynec) - didžiulėmis plieno gamyklomis, kurias neseniai bu- 
vo įsigijusi prancūzų kompanija. Pietuose Jabtonkėwo (Jablunkov) 
slėnyje, 1910 m. Austrijos gyventojų surašymo duomenimis, gyve- 
no gryniausia visoje imperijoje lenkų etninė grupė. 1918 m. lapkri- 
tį, pasitraukus Austrijos valdžiai, vietinių lenkų ir čekų bendruome- 
nių atstovams pavyko draugiškai susitarti, ir nubrėžtoji demarka- 
cijos linija padalijo kunigaikštystę pagal etnografines ribas. Gaila, 
bet šis sprendimas pasirodė nepriimtinas nei Prahai, nei Varšuvai. 
Čekoslovakijos vyriausybė pretenduodama į kunigaikštystę rėmė- 
si ekonominiais motyvais ir 1919 m. sausio 25 d. davė įsakymą savo 
kariuomenei visą pramonės rajoną užimti jėga. Pusantrų metų vieš- 
patavo visiškas chaosas. Taikos konferencija atmetė pasiūlymą su- 
teikti Cieszynui nepriklausomybę - jį rėmė vietiniai vokiečiai, ta- 
čiau jų nuomonės niekas nepaisė. Numatomo plebiscito teko atsi- 
sakyti dėl nuolatinių neramumų, streikų, teroro ir kontrteroro 
išpuolių. Sąjungininkų patvirtintą Plebiscito komisiją, vadovauja- 
mą prancūzo grafo de Manneville'io, užgauliojo ir kaltino tiek če- 
kai, tiek lenkai, o kai jos būstinė senajame „Rudojo elnio“ viešbuty- 
je pateko į apgultį, komisija iškart atsistatydino. Spa konferencija at- 
sidūrė aklavietėje, tad reikalas buvo pavestas Ambasadorių tarybai. 
Ši savo verdiktą paskelbė 1920 m. liepos 28 d. 17.25 val. Didesnioji, 
vakarinė, visą pramonės rajoną apimanti kunigaikštystės dalis, 
kurioje lenkų gyveno kur kas daugiau nei čekų, atiduota Čekoslo- 
vakijai. Pats Cieszyno miestas perkirstas pusiau, riba nubrėžta Ol- 
žos upės viduriu. Turgaus aikštė ir evangelikų Jėzaus bažnyčia 
atiteko Lenkijai, o geležinkelio stotis - Čekoslovakijai. Lenkai pa- 
sipiktino. Paderewskis pasirašė sutartį tik po trijų dienų ir pro- 
testuodamas. Jis pritarė daugelio savo tėvynainių nuomonei, kad 
Čekoslovakijai buvo užmokėta už jos coup de force - Benešas, pasi- 
naudodamas Lenkijos silpnumu per patį Raudonosios armijos puo- 
limą Varšuvos kryptimi, primetė sąjungininkams savo politiką, ir 

Cieszyne gyvenantys lenkų kalnakasiai buvo paaukoti Antantės ka- 
pitalistų planams įgyvendinti. Žaizda buvo gydoma visą tarpukario 
laikotarpį, o per Miuncheno krizę atsikeršyta. Nuo 1935 m. Beckas 
be perstojo reikalavo palengvinti Zaolzės (Transolzia) lenkų padė- 
tį. 1938 m. spalio 2 d., paragintas neatiduoti strategiškai svarbių Mo- 
ravijos Vartų kontrolės į vermachto rankas ir nepajėgdamas atsispir- 
ti pagundai, jis su savo vadovaujama Lenkijos kariuomene persikėlė 
per upę. Tuo pat metu buvo užimtas Spiszas ir Orawa. Praėjus vie- 
nuolikai mėnesių diktatoriškas vermachto žygis per Cieszyną nely- 
ginant vėžio žnyplėmis mirtinai sužnybo žlugti pasmerktą Lenkijos 
Respubliką. Abipusiai Lenkijos ir Čekoslovakijos kaltinimai nesilio- 
vėir karo metu, tuo Londone užsiėmė emigracinės vyriausybės. Ginčą 
išsprendė Stalinas, kuris į savo besivaidijančių valdinių skundus žvel- 
gė su vienoda panieka. Vis dėlto šiam bene būdingiausiam Rytų Eu- 
ropos ginčui išspręsti sovietų diktatorius nepasiūlė nieko geresnio 
už tai, ką buvo sugalvojusi Ambasadorių taryba dar prieš dvidešimt 
penkerius metus. 1945 m. Cieszynas vėl buvo šiurkščiai padalytas 
perpus. Valstybinės sienos linija nubrėžta skersai centrinės arkos, puo- 
šiančios miesto tiltą, ir liko tokia po šiolei.“ 

Lenkijos šiaurinė siena, atrodytų, visai natūraliai sutampa su Bal- 
tijos jūros krantu. Bet iš tikrųjų naujaisiais laikais tik nedidelis pa- 
krantės ruoželis, apimantis Vyslos žiotis, buvo tiesiogiai sujungtas 
su krašto giluma. Nuo ankstyvųjų viduramžių Vakarų Pamarys bu- 
vo laikomas vokiečių žemėmis, o Rytų Prūsija, kurią Teutonų ordi- 
nas atėmė iš čionykščių baltų, taip pat niekuomet nebuvo lenkų gy- 
venama teritorija. Pagal Versalio sutartį nustatytos Lenkų korido- 
riaus ribos beveik sutapo su 1772 m. Lenkijos-Lietuvos Respublikos 
sienomis ir didžia dalimi patenkino lenkų reikalavimus. Nors vo- 
kiečiai piktinosi dėl Koridoriaus, Lenkijos delegacijai konferencijos 
sprendimas nepriimtinas atrodė tik dėl trijų punktų - ribų ties 
Gdansku, Olsztynu ir Kwidzynu Rytų Prūsijoje nustatymo. Versa- 
lio paskirtus 130 kilometrų Baltijos pakrantės ruožo Lenkija ėmė 
valdyti vos tik sutartis įsigaliojo - 1920 m. sausio 20 d. Tą dieną 
pirmą kartą buvo surengtos zašlubiny z morzem iškilmės. Kareiviai 

ir civiliai gyventojai brido į ledinį Baltijos vandenį ir aukštyn iškėlę 
rankas sveikino atnaujintas Lenkijos „sužadėtuves su jūra“? 

Lenkijos pretenzijos į Gdanską rėmėsi daugiausia ekonominiais 
sumetimais. Prūsijos valdymo laikotarpiu miesto gyventojai vokie- 
čiai prarado ankstesnę ištikimybę Lenkijai, o 4-ajame dešimtmetyje 
daugelis aistringai stojo į nacių kariuomenę. Niekam nekilo abejo- 
nių, kad surengus laisvą plebiscitą dauguma gyventojų balsuotų 
už susijungimą su reichu. Tokiomis aplinkybėmis Lloydo George'o 
primygtinis reikalavimas Taikos konferencijoje įkurti laisvąjį miestą 
tikriausiai gali būti vertinamas kaip nuolaidžiavimas Lenkijos spau- 
dimui. Praktiškai tai vienodai įskaudino tiek lenkus, tiek vokiečius ir 
suteikė Hitleriui puikų pretekstą pateisinti savo įsiveržimą į Lenkiją 
1939 m. rugsėjį. Ši problema kartą ir visiems laikams buvo išspręsta 
paskutinėmis Antrojo pasaulinio karo dienomis, kai Gdansko gyven- 
tojai vokiečiai savo noru arba priversti paliko miestą.? 

Olsztyno ir Kwidzyno rajonai ribojosi su pietiniu Rytų Prūsijos 
pakraščiu. 1920 m. vasarą juose buvo surengti Antantės stebimi gy- 
ventojų plebiscitai. Lenkai kaltino vokiečius balsų padirbinėjimu ir 
kitomis apgavystėmis, tačiau tai nepadėjo nuslėpti didžiosios gy- 
ventojų daugumos, įskaitant ir dalį lenkakalbių protestantų, noro 
likti Vokietijos piliečiais. 1920 m. liepos 11 d. paskelbti rezultai pa- 
rodė, kad triuškinanti dauguma, 460 000 balsų (96,52 procento), buvo 
už Vokietiją ir tik 16 000 (3,47 procento) - už Lenkiją. Antantės įgu- 
la, kurią sudarė italai ir airiai iš Inniskillen Fusiliers dalinio, buvo 
skubiai atitraukta baiminantis politinio užkrato, kurį nešė tuo me- 
tu iš rytų artėjanti Raudonoji armija. Tuose keliuose gretimuose 
miestuose, pavyzdžiui, Dziatdowe (Soldau), kuriuos Raudonoji ar- 
mija dar spėjo užimti iki rugpjūčio, kai buvo priversta kuo greičiau 
trauktis, sovietų karo vadai patvirtino savo vyriausybės įsitikini- 
mą, jog ši „senoji vokiečių žemė“ turi būti atiduota teisėtiems Sei- 
mininkams. Vokiečių tvarka čia viešpatavo ligi 1945 m.? 

Kur kas didesnių problemų kėlė vakarinė Lenkijos siena. XX a. 
pradžioje Oderis — vienintele aiški skiriamoji linija tarp Vyslos ir 
Elbės - tekėjo per patį grynai vokiškų žemių vidurį. Vokiečių per- 

svara buvo akivaizdi visuose miestuose, nuo Ščecino iki Vroclavo; 
jie vyravo bemaž ir miesteliuose bei daugumoje kaimo vietovių. 
Tačiau nepriklausomos Lenkijos Respublikos artumas šiose žemė- 
se kėlė įtampą, kuri buvo jaučiama ištisus tris dešimtmečius. Kaip 
tik dėl to pratrūko vienas ginkluotas sukilimas Poznanėje ir trys 
Aukštutinėje Silezijoje. Pasibaigus Antrajam pasauliniam karui dėl 
vakarinės Lenkijos sienos derėtasi ilgiausiai, ir nustatyta ji buvo ypač 
despotišku ir kontroversišku būdu. 

Po Poznanės sukilimo įsiplieskė neilgas vidaus karas. Jis prasidėjo 
1918 m. gruodžio 26 d., kai vykdamas į Varšuvą čia užsuko Ignacas 
Paderewskis ir savo atvykimu nutraukė slegiantį miesto valdžios pa- 
sidalijimą tarp vietinių vokiečių Kareivių tarybos (Soldatenrat) ir len- 
kų Piliečių komiteto. Demonstracijos ir kontrdemonstracijos netruk- 
davo virsti triukšmingais gatvių susirėmimais, o abi bendruomenės 
sparčiai poliarizavosi. Po savaitės miestą ir jo apylinkes ėmė kontro- 
liuoti lenkų Vyriausioji liaudies taryba (NRL), tačiau bergždžios bu- 
vo jos pastangos susikalbėti su Berlyno vyriausybe. Jos veikla pri- 
vertė vokiečius telkti savo gretas ir sutraukti sienų apsaugos 
(Grentzschutz) dalinius. 1919 m. sausio 8 d. lenkai paskelbė neprik- 
lausomybę. Susirėmimai, sausio 8 d. Chodzie2e (Kolmar) ir sausio 
11 d. Szubine nusineše kelis šimtus aukų, tesėsi keturias savaites, 
kol Sąjungininkų kontrolės komisija Vokietijoje pripažino NRL „są- 
jungininkų jėga“. Vokiečių reichsveras, vadovaujamas iš būstinės 
Kotobrzege (Kolberg) neatsisakė savo agresinių planų, kol nebuvo 
pasirašyta Versalio sutartis, pagal kurią visa buvusi Poznanės ku- 
nigaikštystė atiteko Lenkijai. 1919 m. rugsėjį NRL savo įgaliojimus 
perdavė Buvusios Vokietijos dalies ministerijai Varšuvoje.!? 

Silezijos sukilimai įsiliepsnojo priešinantis Versalio sutarties są- 
lygoms, kurios reikalavo surengti plebiscitą trijuose piečiausiuose 
rajonuose. Pirmasis sukilimas, kurio centras buvo Rybnike, truko 
aštuonias dienas - 1919 m. rugpjūčio 16-24 d.- ir buvo žiauriai 
reichsvero numalšintas. Po to čia atvykojungtinė Antantės kariuo- 
menė, sudaryta iš britų, prancūzų ir italų dalinių. Antrasis sukili- 
mas, vykęs 1920 m. rugpjūčio 19-25 d., sutapo su Lenkijos-Sovietų 

Rusijos karo kulminacija. Vokiečių demonstrantai, per anksti pradė- 
ję svęsti Tuchačevskio pergalę Varšuvoje, buvo priversti gintis, kilus 
streikų ir atsakomųjų veiksmų bangai, kuri netrukus užliejo visą 
kalnakasių rajoną. Trečiąjį - reikšmingiausią - sukilimą pradėjo len- 
kai atsisakydami pripažinti plebiscito rezultatus. Balsavimas vyko 
1921 m. kovo 20 d., 702 000 (59,4 procento) balsavusiųjų pasirinko 
Vokietiją, 0 479 000 (40,5 procento) - Lenkiją. Taigi rezultatas patvir- 
tino visišką nuodugniai parengtos vokiečių kampanijos sėkmę. Ta- 
čiau kai kuriuose pramonės rajonuose susiklostė taip, kad keletas vo- 
kiečių salelių liko apsuptos lenkų. Wojciechas Korfanty (1873-1939), 
ilgą laiką buvęs Prūsijos Reichstago deputatu, o dabar Plebiscito ko- 
misijos narys, atstovaujantis Lenkijos Respublikai, tvirtai pasiryžo 
priešintis. Jo kalbos įkvėpė apie 40 000 darbininkų ir partizanų, ku- 
rių didžiuma priklausė Pilsudskio POW, imtis ginklo. Nuo gegužės 
3iki liepos 5 d. jie kovėsi su vokiečių pajėgomis kaip lygūs su lygiais — 
pajėgė atremti visus puolimus ir apginti pramonės rajoną. Lemiami 
mūšiai, vėliau apipinti legendomis, vyko Šventosios Onos kalno (G6ra 
Šw. Anny) apylinkėse gegužės 21-25 d. ir palei Ktodnicos kanalą bir- 
želio 4—5 d. Nors sukilėlių vadams nepavyko savo pusėn patraukti 
visų Aukštutinėje Silezijoje veikiančių lenkų partijų - komunistų ir 
socialistų manymu, Silezijos pramonės atskyrimas nuo tradicinės Vo- 
kietijos rinkos turėtų pragaištingų padarinių, - bet jie įtikino Antan- 
tės valstybes, kad tokių plebiscito rezultatų negalima palikti galioti. 
1921 m. spalio 20 d. Ambasadorių taryba nusprendė, kad Aukštuti- 
nė Silezija turi būti padalyta iš naujo. 61 procentas plebiscite dalyva- 
vusios teritorijos turėjo likti Vokietijai, o didesnė dalis anglių baseino 
su Katowicais ir Chorzėwu turėjo atitekti Lenkijai. Toks sprendimas, 
kurį Lenkijoje daug kas laikė išdavyste, jo autoriams kaip tik atrodė 
esanti nuolaida lenkų interesams."! 

Aistros dėl Lenkijos-Vokietijos sienos nerimo per visą tarpukarį. 
Peržiūrėti šį klausimą ragino tiek 3-iojo dešimtmečio Vokietijos 
demokratai, pavyzdžiui, Stresemannas, tiek 4-ajame dešimtmetyje į 
valdžią atėjęs Adolfas Hitleris. Tai, kad 1925 m. pasirašytoje Locarno 
sutartyje Vokietijos sienai su Lenkija nebuvo garantuotas toks pat 

status guo kaip sienai su Prancūzija ir Belgija, įvarė nepasitikėjimo 
pleištą tarp Lenkijos ir Vakarų valstybių. Silezijos anglių eksporto 
per naująją sieną su Vokietija problema nulėmė Lenkijos ir Vokieti- 
jos 1925-1929 m. muitų karą. Nors konvencija dėl Silezijos, Tautų 
sąjungos parengta atsižvelgiant į abiejų pusių interesus, veikė sklan- 
džiai, niekas neabejojo, kad Vokietija siekia radikaliai pakeisti esamą 
padėtį. Tai ir buvo padaryta be jokių išlygų 1939 m., kai visa anks- 
čiau Prūsijai priklausiusi teritorija vėl buvo prijungta prie reicho. 

1945 m. planas, pagal kurį Lenkijos-—Vokietijos siena turėjo eiti Ode- 
rio ir Neisės (Lužicės Nisos) upėmis, o Lenkijai už prarastas teritori- 
jas rytuose turėjo būti kompensuota tokio pat dydžio teritorijomis 
šiaurėje ir vakaruose, visiškai paliktomis vietinių vokiečių, labiausiai 
sietinas su Sovietų Sąjungos politiniais interesais. Nors britų ir ame- 
rikiečių derybininkai seniai buvo sutikę su siena pagal Oderį Frank- 
furto regione, bet iki pat paskutinės akimirkos priešinosi jos praplėti- 
mui nuo rytinės Klodzko Nisos iki vakarinės Lužicės Nisos. Visos 
Lenkijos politinės partijos buvo nusiteikusios atgauti Gdanską, ta- 
čiau tik nedaugelis puoselėjo viltis dėl Vroclavo, o apie Ščeciną nie- 
kas net negalvojo. Mikotajczykas ypač gerai suvokė, kokia našta gali 
užgulti Lenkiją aneksavus tas žemes - tai vėl atgaivintų vokiečių re- 
vizionizmą ir visiškai pririštų Lenkiją prie Sovietų Sąjungos. Tačiau 
jį ir visus jo santūrios nuostatos šalininkus perrėkė oficialūs PKWN 
ir TRJN (Tautos vienybės laikinoji vyriausybė) atstovai, nuolankiai 
kartojantys savo sovietinių globėjų reikalavimus. Paskutinis nutari- 
mas, kuris nebūtinai turėjo būti galutinis, išdėstytas 1945 m. rugpjū- 
čio 2 d. Potsdamo konferencijos komunikate: 


Trijų vyriausybių vadovai sutinka, kad, priėmus galutinį sprendimą dėl Len- 
kijos vakarinės sienos, buvusios Vokietijos teritorijos į rytus nuo linijos, ei- 
nančios nuo Baltijos jūros iškart į vakarus nuo Swinemūndės, tada pagal 
Oderio upę iki santakos su Neisės upe, toliau pagal Neisę iki Čekoslovakijos 
sienos, įskaitant ir Rytų Prūsijos teritoriją, neperduotą SSRS [...] taip pat įs- 
kaitant ir buvusio laisvojo Dancigo miesto teritoriją, turi būti perduotos Len- 
kijos valstybei ir šiam tikslui neturi būti laikomos sovietine Vokietijos oku- 
pacinės zonos dalimi.! 

Praktiškai tai, kad planuotoji Taikos konferencija niekuomet nebu- 
vo surengta, neturėjo didelės reikšmės. Oderiu ir Neise einančią 
sieną 1950 m. liepos 6 d. pripažino Vokietijos Demokratinė Respub- 
lika, įkurta buvusioje Sovietų Sąjungos okupacinėje zonoje. Tokiu 
būdu „atgautosios žemės“ tapo neatskiriama Lenkijos dalimi gero- 
kai anksčiau, nei šis faktas buvo pripažintas tarptautiniu mastu; Dan- 
cigas tapo Gdansku, Breslau - Vroclavu, o Štetinas - Ščecinu.!3 

Bet užvis daugiausia prieštaravimų kėlė Lenkijos rytinė siena. Jos 
likimas buvo glaudžiai susijęs su brolžudiška Lenkijos-Rusijos pasie- 
nio istorija. Čia gyveno palyginti mažai lenkų ir visai nebuvo rusų, 
tačiau Lenkijos ir Rusijos vaidai dėl šių žemių tęsėsi ištisus šimtme- 
čius. XX a. toliausiai siekiančias lenkų pretenzijas išreiškė Dmowskis — 
jis Taikos konferencijoje pareikalavo Lenkijai 1772 m. sienų. (Tačiau 
net ir Dmowskis pademonstravo tam tikrą santūrumą, nes nepaminė- 
jo 1634 m. sienų, kai Respublika buvo toliausiai išsiplėtusi į rytus.) Tra- 
diciniai Rusijos reikalavimai, kuriuos vienodai kėlė ir caro, ir sovieti- 
nis režimas, rytinę Lenkijos sieną siejo su Bugu, kuriuo ėjo Rusijos 
imperijos Pavyslio provincijų riba iki 1912 m. Tarp šių dviejų kraštu- 
tinumų driekėsi platus ruožas vadinamojo „ULB ploto“ (Ukraina, 
Lietuva, Baltarusija) ir visas trumpalaikių kompromisų kapinynas. 
Palikus nuošaly nereikšmingus pasiūlymus, minėtini mažiausiai aš- 
tuoni 1919-1945 m. pateikti svarbiausi siūlymai. (Žr. 19 žem.) 


1. Pakeistą laikinąją demarkacijos liniją Paryžiaus taikos konferencijo- 
je gruodžio 8 d. pasiūlė Lenkijos komisija. Šis siūlymas apėmė 
tik buvusios Rusijos imperijos teritorijas, taigi apsiribota senąja 
Rusijos-Austrijos siena nepratęsiant linijos į Rytų Galiciją. Ši li- 
nija nebuvo patvirtinta Aukščiausiojoje Antantės taryboje ir ne- 
buvo oficialiai pateikta nei lenkams, nei sovietams. 

2. Drisos-Baro linija nubrėžta 1920 m. sausio 28 d. Sovietų Rusijos 
taikos notoje. Teritoriniu požiūriu ji Lenkijai buvo gerokai pa- 
lankesnė nei Antantės nustatyta demarkacijos linija. Seimo už- 
sienio reikalų komitetas raporte, pateiktame valstybės vadovy- 
bei, rekomendavo ją patvirtinti. Tačiau 1920 m. balandį šalims 

nutraukus santykius, tokia sienos linija taip niekada ir nebuvo 
oficialiai aptarta.“ 

„Dėl Spa konferencijos linijos 1920 m. liepos 10 d. po diskusijų susi- 
tarė Britanijos ir Lenkijos ministrai pirmininkai Lloydas Geor- 
ge'as ir Wladystawas Grabskis. Pagal šį susitarimą Lenkijos-Ru- 
sijos sienos šiaurinė dalis turėjo eiti laikinąja demarkacijos linija, 
o pietinė dalis - Lenkijos ir Raudonosios armijos fronto linija Ry- 
tų Galicijoje. Lvovas tokiu atveju liko Lenkijos pusėje. 

„ Curzono linija, patvirtinta Britanijos užsienio reikalų ministro lor- 
do Curzono remiantis Spa konferencijos instrukcijomis, buvo ap- 
rašyta telegramoje, kurią Londono Užsienio reikalų ministerija 
išsiuntė į Maskvą 1920 m. liepos 11 d. Praėjus savaitei Sovietų 
Rusijos vyriausybė pasiūlymą atmetė. Stebina tai, kad projekte 
būta labai akivaizdžių prieštaravimų. Priešingai nei siekė jo šali- 
ninkai, pietinės sienos dalies Galicijoje „į vakarus nuo Rava Rus- 
kos ir į rytus nuo Peremislio link Karpatų“ aprašymas neatitiko 
Spa susitarime numatytų sąlygų - Lvovas pagal šią liniją būtų 
likęs Sovietų Sąjungos pusėje. Šis nesutapimas, greičiausiai atsi- 
radęs dėl kanceliarijos klaidos, kurią padarė Londono diploma- 
tinis personalas naudodamasis seniau parengtais Lewiso Namiero 
žemėlapiais ir užrašais, sukėlė sumaištį sąjungininkų pasitari- 
muose, kai išaiškėjo jau pasikeitusiomis sąlygomis 1943 m. 

„ Linija, pasiūlyta Sovietų Rusijos atstovo Adolfo Joffės Lenkijos- 
Sovietų Rusijos derybų Rygoje pradžioje, 1920 m. rugsėjo 24 d. Tuo- 
met pralaimėjusi karą Sovietų Rusijos vyriausybė buvo pasiren- 
gusi daryti lenkams bet kokias nuolaidas, net sutikti su 1772 m. 
sienomis, kad tik ugnis būtų nutraukta per dešimtį dienų. Ende- 
ko Stanistawo Grabskio patarimu Lenkijos delegacija atsisakė per- 
nelyg dosnaus Joffės pasiūlymo ir pasirinko liniją, „palankesnę 
geriems kaimynystės santykiams“ .!8 

. Galutinę Rygos paliaubų liniją Joffe ir Dąbskis parašais patvirtino 
1920 m. spalio 12 d. Ja remiantis buvo išdėstytos 1921 m. kovo 18 d. 
Rygos sutarties teritorinės sąlygos, o nustatyta siena tarp Lenki- 
jos Respublikos ir SSRS galiojo ligi 1939 m. 

7. Nacistinės Vokietijos-Sovietų Sąjungos demarkacijos linija, nustaty- 
ta 1939 m. rugsėjo 28 d., beveik sutapo su senosios Kongresinės 
karalystės ribomis. 

8. Lenkijos-Sovietų Sąjungos siena, patvirtinta 1945 m. 


Iš visų šių pasiūlytų ribų tik Rygos linija turėjo moralinį pagrindą. 
Dėl jos laisvai sutarė abi šalys, nevaržomos jokių išorinių sankcijų. 
1939 m. rugsėjo 17 d. pažeisdama šį susitarimą Raudonoji armija 
akivaizdžiai įvykdė tarptautinės agresijos aktą. Tačiau nereikėtų už- 
miršti, kad Rygos sutartimi buvo padalytos Lietuva, Baltarusija ir 
Ukraina, visiškai nepaisant šių šalių gyventojų norų. Taip pasiel- 
gusiai Lenkijos vyriausybei teko atsisveikinti su svajonėmis įkurti 
savo rytiniame pasienyje nepriklausomų tautų federaciją.!? 

Lenkijos ir SSRS derybos dėl sienos dažnai trūkčiojo, kadangi 
paribio teritorijose veikė įvairiausi separatistiniai judėjimai, ku- 
rių siekiai nesutapo nei su lenkų, nei su rusų norais. Per tą tarpinį 
laikotarpį nuo 1917 m., kai žlugo carinė imperija, iki 1922 m., kai 
susikūrė SSRS, net kelios tautos pasinaudojo ta pačia proga kaip 
lenkai ir sukūrė savo nepriklausomas valstybes. Iš jų Lietuvos Res- 
publika gyvavo dvidešimt dvejus metus, nuo 1918 ligi 1940 m., 
Vakarų Ukrainos Liaudies Respublika - tik devynis mėnesius, nuo 
1918 m. lapkričio ligi 1919 m. liepos. Abi tiesiogiai konfliktavo su 
Lenkijos Respublika. 

Nesutarimai su Lietuva kilo dėl Vilniaus (lenkiškai Wilno, rusiš- 
kai Vilna, vokiškai Wilna) ateities. Nors visuose Lenkijos viešosios 
nuomonės lygmenyse į ryšius su Lietuva buvo žvelgiama su ypa- 
tingais sentimentais, o kai kas net puoselėjo viltis sukurti federaci- 
nę sąjungą, tačiau Lietuvos tautinės valstybės sukūrimui per daug 
niekas nesipriešino. Neramu pasidarė tuomet, kai Lietuvos vyriau- 
sybė Kaune ne tik pareiškė pretenzijas į Vilnių, bet dar ir paskelbė jį 
savo Respublikos sostine. Kadangi lietuviškai kalbančių gyventojų 
mieste tebuvo vos 5 procentai, vietinė lenkų dauguma ilgai nelau- 
kusi ėmė protestuoti. (Panaši padėtis būtų Didžiojoje Britanijoje, jei- 
gu keltų gyvenamame pakraštyje velsietiškai kalbančių separatistų 

judėjimas imtų vieną gražią dieną ir pareikštų pretenzijas į Cardif- 
fą, arba gališkai kalbanti Škotijos Respublika pareikalautų savo se- 
nosios sostinės Edinburgo.) Vokiečių kariuomenė parėmė lietuvių 
nacionalistus, rusų kariuomenė - lietuvių komunistus, ir prieš juos 
visus stojo Lenkijos kariuomenė. Lenkams užėmus Vilnių pirmą 
kartą, Aukščiausioji Antantės taryba pasiūlė vadinamąją Focho li- 
niją, kuri skirtų lenkų ir lietuvių karines pajėgas, kol vyksta dery- 
bos. Tačiau šis lenkų įsiveržimas liko bevaisis. Vykstant vietiniam 
vidaus karui bei Lenkijos-Sovietų Rusijos karui, Vilnius ėjo iš rankų 
į rankas: pirmiausia jį valdė vokiečių Oberkommando-Ost, paskui — 
Lietuvos Taryba (1917-1918), nuo 1918 m. gruodžio iki 1919 m. sau- 
sio - lenkų Samoobrona (Savigyna); nuo 1919 m. sausio iki balan- 
džio - komunistinė Lietuvos ir Baltarusijos SSR; nuo 1919 m. balan- 
džio iki 1920 m. liepos - Lenkijos kariuomenė; galiausiai Vilnių už- 
ėmė Rusijos Raudonoji armija ir iškart, 1920 m. liepos 14 d., perdavė 
lietuviams. Tolesnį miesto likimą ilgam nulėmė Pilsudskis. 1920 m. 
spalio 9 d. jis surengė fiktyvų maištą Lenkijos kariuomenėje, kad 
galėtų Vilnių grąžinti Lenkijai atvirai nenusižengdamas Antantės 
perspėjimui to nedaryti. Po dvejų nominalios nepriklausomybės me- 
tų naujai sukurtoje Vidurio Lietuvos valstybėje buvo surengti rin- 
kimai, turintys nulemti jos ateitį. Prašymui prisijungti prie Lenkijos 
Respublikos Varšuvos seimas pritarė 1922 m. kovo mėn., vėliau jį 
pripažino ir Aukščiausioji Antantės taryba, tačiau niekuomet ne- 
pripažino Lietuvos vyriausybė Kaune.!* Praėjus dvidešimčiai metų 
Sovietų Sąjungos valdžia vėl sužaidė tą patį žaidimą, tik kur kas 
šiurkščiau. Užėmę Lietuvą jėga ir deportavę beveik ketvirtį elekto- 
rato, sovietai surengė fiktyvius rinkimus, kuriuose buvo patvirtin- 
tas Lietuvos prašymas įsijungti į SSRS. (Žr. 20a žem.) 

Lenkijos ginčas su ukrainiečiais taip pat virto sudėtingu vieti- 
niu konfliktu, kuris Sovietų Sąjungos buvo išspręstas lygiai taip 
pat - prievarta. Lenkijos viešoji nuomonė neprieštaravo dėl ne- 
priklausomos Ukrainos sukūrimo, tačiau jos sienų klausimu lai- 
kėsi gerokai santūriau. Antai svarbiausias politinis motyvas, pa- 
skatinęs Pilsudskį žygiuoti į Kijevą, buvo tikslas atgaivinti Petliū- 

ros Ukrainos direktoriją, kaip buferį prieš Rusiją. Ukrainiečių ne- 
laimei, lenkai ketino remti Ukrainos valstybe, kuri iškiltų buvu- 
sios Rusijos imperijos, o ne Galicijos teritorijoje. Visa baigėsi tuo, 
kad ukrainiečių tautinį judėjimą Rusijoje nuslopino pirmiausia De- 
nikino baltagvardiečiai, paskiau - bolševikų raudonarmiečiai, o 
jų bendražygių veiksmus Galicijoje užgniaužė lenkai. Galiausiai, 
nors lenkai ir turėjo čia kurį laiką valdžią, vienintele šių žemių 
šeimininke liko Maskva. 

Rytų Galicijoje, kurią lenkai vadino rytų Mažąja Lenkija, o ukrai- 
niečiai - Vakarų Ukraina, neginčijamai daugiausia gyveno rusinai. 
Paskutiniais Austrijos valdymo metais kaip tik čia buvo svarbiau- 
sias ukrainiečių tautinio judėjimo židinys ir prieglobstis. (Žr. 20b 
žem.) Tačiau atidžiau panagrinėjus gyventojų sudėtį matyti, jog pa- 
dėtis čia buvo be galo paini. Miestuose, įskaitant ir Lvovą, lenkai 
vyravo ir turėjo geresnę socialinę bei ekonominę padėtį. Mažesniuo- 
se miesteliuose ryškus buvo žydų pranašumas. O kaime šalia vien 
lenkų katalikų, čia pat gyveno rusinų - arba unitų, arba stačiatikių — 
bendruomenės. Tokiomis sąlygomis buvo neįmanoma nubrėžti li- 
nijos žemėlapyje, kuri tiksliai atskirtų lenkišką ir ukrainietišką zo- 
nas. Padėtį dar labiau sunkino tai, kad Ukrainos vadovybė, iš pat 
pradžių įvedusi savo įstatymus, užkirto visus kelius bendradarbia- 
vimui ar kompromisiniam sprendimui. 1918 m. lapkričio 1 d. Lvo- 
ve vienašališkai paskelbdami apie Vakarų Ukrainos Liaudies Res- 
publikos įkūrimą, ukrainiečių vadai išprovokavo masines lenkų 
keršto akcijas, kurios neatslūgo, kol nebuvo užimta visa provincija. 
Kampanija tęsėsi iki 1919 m. liepos, į ją buvo mestos pagrindinės 
Lenkijos kariuomenės pajėgos. Nuo tada Lenkija tvirtai laikė sieną 
palei Zbručą. 1920 m. balandžio 24 d. ją pripažino Ukrainos direk- 
torija - tokia buvo kaina už Pilsudskio žygį į Kijevą, o 1921 m. kovo 
18 d. pasirašydami Rygos taikos sutartį ją patvirtino ir Ukrainos 
SSR atstovai. 1923 m. šią sutartį nenoriai ratifikavo Ambasadorių 
taryba, taigi sutiko oficialiai perleisti Rytų Galiciją Lenkijos Respub- 
likai.'? Nepraėjus nė dvidešimčiai metų šis susitarimas taip pat nu- 
stojo galios. 1939 m. spalį susitarę su naciais, o 1944-1945 m. pasi- 

derėję su Churchilliu bei Rooseveltu, sovietų vadai sėkmingai pri- 
sijungė visą Rytų Galiciją prie Sovietų Sąjungos. 

1945 m. rytinę Lenkijos sieną nulėmė Sovietų Sąjungos politika. 
Lenkijoje jai pritarė tik PKWN, TPRP ir TJRN nariai, įpareigoti so- 
vietinių globėjų pripažinti sienos teisėtumą, mat tik su ta sąlyga 
jiems buvo pažadėti postai. Mikotajczykas su ja sutiko tik paveik- 
tas stipraus diplomatinio spaudimo. „Jūs esate ties sunaikinimo ri- 
ba, - sakė jam Churchillis. - Jei nepripažinsite šitos sienos, iškrisite 
iš žaidimo visiems laikams. Rusai nušluos jūsų šalį ir sunaikins jū- 
sų žmones.“? Vakarų valstybės ją patvirtino Jaltoje Curzono linijos 
pagrindu. Didžiulis plotas į vakarus nuo Gardino apylinkių buvo 
prijungtas prie Sovietų Sąjungos. Tačiau tuo metu tai tebuvo for- 
malumas. Jau anksčiau buvo nutarta visus lenkus iš rytinės sienos 
pusės iškeldinti į Lenkijos Liaudies Respubliką, o visus nelenkus iš 
vakarinės pusės deportuoti į SSRS. Tokį sienos sureikšminimą ir 
žmonių paniekinimą galima laikyti beprecedentiniu. 

Apskritai imant, dabartinių Lenkijos sienų istorija atrodo tikrai 
liūdna, jei įsivaizduosime, kad Europos žemėlapis buvo braižo- 
mas vadovaujantis didžiadvasiškumu ar tikslumu. Tautų ap- 
sisprendimo teisė čia paminta be atodairos ir ciniškai. Lenkija taip 
ir negavo galimybės tėviškai pasirūpinti savo tautinėmis mažu- 
momis, tokios prabangos jai neleido per abu karus susikūrusios 
anglosaksų valstybių ir Rusijos sąjungos; toks reikalo sprendimas 
visiškai tenkino ir britus, ir rusus, o kaip tik dėlto —ir čekus. Gdans- 
kas 1919 m. iš lenkų buvo atimtas vadovaujantis etniniais moty- 
vais, o Cieczynas - ekonominiais. Pramoninė Aukštutinės Silezi- 
jos dalis atiduota Lenkijai, nepaisant plebiscite išreikšto aiškaus 
noro priklausyti Vokietijai. Niekam nė motais buvo Lvovo ir Vil- 
niaus gyventojų pageidavimai nei 1945 m., nei anksčiau - 1939 ar 
1919 m. Akivaizdu, jog teisingumas niekam nerūpėjo. Rusija, vė- 
liau Sovietų Sąjunga savo politinių tikslų siekė su pavydėtinu nuo- 
seklumu. 1914 m. caro vyriausybės užsienio reikalų ministras Ser- 
gejus Sazonovas paskelbė savąją Rytų Europos ateities viziją. Jis 
ragino atkurti senąją Kongresinės karalystės sieną palei Bugą, pa- 


NAUJOSIOS LENKIJOS SIENOS 551 


dalyti Rytų Prūsiją, užimti Rytų Galiciją, Gdanską atiduoti naujai 
sukurtai Lenkijos valstybei, susijungusiai su Rusija, o ją pačią iš- 
plėsti iki Oderio. Greitai šio plano įvykdyti nepavyko. Tačiau po 
ilgesnio tarpo, patekęs į Stalino rankas, visas planas buvo įvykdy- 
tas iki menkiausios smulkmenos.?! 

Daug ką galima pasakyti apie dabartines Lenkijos Liaudies Res- 
publikos sienas. Jos kompaktiškos, gerai pritaikytos karinei gynybai, 
daugiausia eina kalnais, jūra, pagrindinėmis upėmis. Dabartinių sie- 
nų juosiama Lenkija pirmąsyk per visą istoriją yra tokia, kurioje gy- 
vena beveik vieni lenkai ir bemaž nėra likę gausesnių lenkų mažu- 
mų užsienyje. Kaip pagirtinai puikiai viskas susitvarkė, bet kokia bai- 
sia kraujo, kančių ir bereikalingų vaidų kaina tatai pasiekta. 


+ 32334 

Lenkijos sienų kaitaliojimai sukėlė neįsivaizduojamą painiavą ono- 
mastikos srityje. Lenkiškų vietovardžių gausa iš tikrųjų gali priversti 
mokslininkus mesti Lenkijos studijas ir atsidėti kurios nors kitos Eu- 
ropos dalies tyrinėjimams. Anglosaksai sutrinka jau vien išvydę ne- 
pažįstamus ir beveik neištariamus vardus, tačiau du, trys, keturi ar 
net penki tų vardų variantai juos galutinai pribloškia. Wroclaw ir Bres- 
lau, pasirodo, besąs tas pats miestas; paaiškėja, kad Wilno kartais virsta 
Vilna, o mūsų laikais - Vilniumi; sunku patikėti, kad Lwėw - tai dar ir 
Leopolis, Lėopol, Lemberg, Lvov, L'viv. Kiekviena valdžia renkasi savąjį 
variantą, ir kartais net nesuprantama kodėl. Studentai, bandydami 
surasti „teisingą variantą“ visiškai pasimeta vienas kitam prieštarau- 
jančių patarimų liūne, kol galop kas nors paaiškina, kad atitinkama- 
me kontekste visi variantai yra vienodai teisingi.Z 

Ši problema, be abejo, nėra būdinga vien Rytų Europai. Anglo- 
saksai linkę baisėtis tik todėl, jog nesuvokia, kad panašūs dalykai 
dedasi ir prie jų slenksčio, ir dar todėl, kad nuolatos reikalauja visą 
iš užsienio ateinančią informaciją versti į anglų kalbą. Vos vienas 
kitas anglas žino, kad kai kurių Britų salų gyventojai Londoną va- 
dina Llundain, Oksfordą - Rhydychen, o Cambridge'ą - Caergrawnt. 
Mažai kas linkęs pasukti galvą ir išsiaiškinti, kodėl Ulsterio protes- 

tantai kalba apie Londonderry, o Ulsterio katalikai - apie Derry, arba 
kodėl Kingstown virto Dun Laoghaire. Ne kiekvienas amerikietis yra 
girdėjęs, kad jų didžiausias miestas pradėjo savo gyvavimą kaip 
Nieue Amsterdam arba kad Teksaso sostinę pusė Vienišos žvaigždės 
valstijos gyventojų vadina Agostino. Kaip matyti iš šių pavyzdžių, 
nėra reikalo labai gerai mokėti svetimas kalbas, kad suvoktum pa- 
prastą dalyką: vietovardžių variantų atsiradimas iš dalies priklau- 
so nuo juos vartojančių žmonių nuostatos ir iš dalies - nuo besikei- 
čiančių laikų. Todėl ir Didžiosios Britanijos sostinė, kadaise buvusi 
Londinium, nūnai tapo Londonu; velsiečiai ją vadina Llundain, pran- 
cūzai ir ispanai - Londres, italai - Londra, lenkai - Londyn. Lygiai 
taip pat ir Silezijos sostinė, kadaise buvusi Vratislav, Bohemijoje ta- 
po Vraclav, valdant Habsburgams ir Hohencolernams virto Breslau, 
o po karo atitekusi Lenkijai tapo Wroclaw. Studijuojantiems lotynų 
kalbą ji ir toliau liks Vratislavia. Vokiečiai ją visuomet vadins Bres- 
lau, o lenkams ji per amžius bus Wroctaw. 

Daugiausia painiavos, susijusios su lenkiškais vietovardžiais, 
kilo dėl to, kad daugybė tų kaitaliojimų padaryta visai neseniai, o 
dar konkuruojantys tautiniai sąjūdžiai kiekvienas spyrėsi dėl sa- 
vos vietovardžių nomenklatūros - tai buvo jų garbės reikalas. 1919 m. 
Taikos konferencijoje, lyg iš Pandoros skrynios pasipylė šimtai 
miestų ir provincijų vardų, kurių taip ir nepavyko suvaryti atgal. 
Lenkijos delegacija, panašiai kaip ir kitos, klausytojus stačiai už- 
hipnotizavo pateikdama ilgiausius niekam negirdėtų vietovardžių 
sąrašus. Nesitenkindami vien Lenkiją pasidalijusių valstybių val- 
džios nusikratymu, jie priešinosi ir įprastų bei visiems pažįstamų 
vietovardžių vartojimui baimindamiesi, kad vartodami vokiškas 
ar rusiškas jų formas gali sumenkinti savo pretenzijas į buvusias 
Vokietijos ir Rusijos teritorijas. Būta atvejų, kai sąjungininkų ar- 
bitrams teko sukurti neutralius pavadinimus, pavyzdžiui, Teshen, 
arba atgaivinti archajiškas anglybes, pavyzdžiui, Dantsick, nes tik 
taip galėjo nuraminti nusiminusius pareiškėjus. Tačiau po Antro- 
jo pasaulinio karo šia tema bemaž nebuvo diskutuojama. Sovie- 
tams leista įtvirtinti tokį vardyną, kuris labiausiai tiko jiems pa- 

tiems ir jų globotiniams lenkams. Vadinamosiose Lenkijos „atgau- 
tosiose žemėse“ buvo iš paskutiniųjų stengiamasi nepalikti nė vie- 
no vokiško vietovardžio, taip siekiant ne tik pažymėti pergalę prieš 
nacius, bet ir įrodyti, jog vokiečiai falsifikavo istoriją. O toje buvu- 
sioje Lenkijos teritorijoje, kurią dabar prisijungė SSRS, oficialiai 
buvo panaikinti visi lenkiški vietovardžiai. 

Tokioje situacijoje istorikams neabejotinai tenka uždavinys at- 
kreipti skaitytojų dėmesį į tai, kaip dabartis skiriasi nuo praeities. 
Kad ir labai paviršutiniškai skaitant XIX a. tekstą negalima nepaste- 
bėti, kaip smarkiai nuo tada pasikeitė „lenkiškos“ vietovės. Per- 
skaičius Baedekerio pateiktą Breslau aprašymą kyla pagrįstas klau- 
simas, ar toks akivaizdus autoriaus dėmesys miesto sąsajoms su 
Prūsija ir Vokietija kartais nėra nulemtas jo paties provokiškų sen- 
timentų.“ Kartu derėtų paklausti, ar tokie negausūs lenkiškumo 
pėdsakai iš tikrųjų nėra susiję su silpnai anuomet pasireiškusia len- 
kų įtaka miestui. Jeigu Baedekeris nėra visiškas šarlatanas — o tuo 
sunku patikėti, turint galvoje jo tarptautinį autoritetą, - supratin- 
gam skaitytojui susidarys įspūdis, kad Breslau tikrai gali būti gry- 
nai vokiškas miestas. Tokiu atveju nieko keista, kad tuo metu jis 
vadinamas Breslau, o ne Wroclaw. 

Metus akį į panašų tekstą, išspausdintą Lenkijoje 1970 m., tenka 
pripažinti, kad vaizdas sunkiai beatpažįstamas. Perskaičius kelio- 
nių vadovą po Lenkiją vėl kyla pagrįstas klausimas, ar tokio aki- 
vaizdaus dėmesio miesto sąsajoms su Lenkija priežastis nėra ta, kad 
knygą sudarė ir redagavo Lenkijos Liaudies Respublikos leidyk- 
la.2* Derėtų ir šįkart paklausti, ar tokie negausūs vokiškumo pėdsa- 
kai nėra susiję su autorių sentimentais, o gal išties tada labai men- 
kai reiškėsi vokiečių įtaka miestui. Jeigu autoriai nėra šarlatanai - o 
tai neįtikėtina, - susidaro įspūdis, kad 1970-ųjų Vroclavas galėjo 
būti grynai lenkiškas miestas. Tokiu atveju nieko keista, kad poka- 
rio Lenkijoje jis vadinamas Wroclaw, o ne Breslau. 

Turistiniai vadovai vos ne vos užsimena apie tuos tragiškus įvy- 
kius, kurie Breslau pavertė Vroclavu. 1945 m. sausį, artinantis Rau- 
donajai armijai, Hitleris davė įsakymą ginti Festung- Breslau ligi pa- 

skutinio kareivio. Civiliai miesto gyventojai, kurie beveik visi bu- 
vo vokiečiai, gavo įsakymą palikti namus ir vidury šaltos žiemos 
trauktis į Vokietijos gilumą. Daug kas iš šių vargšų pabėgėlių žu- 
vo per pirmąjį Karališkųjų oro pajėgų surengtą Dresdeno bom- 
bardavimą. Praėjus trims mėnesiams, kai iš visų pusių apsupti pa- 
skutiniai Breslau gynėjai pasidavė, didžioji dalis Silezijos sostinės 
buvo sulyginta su žeme. Tikrųjų gyventojų čia nebeliko. Griuvė- 
sius užėmė Sovietų Sąjungos ir Lenkijos kariuomenių daliniai, ir 
visa teritorija buvo perduota Atgautųjų žemių administracijai. Ap- 
tarinėdamas šiuos reikalus su Stalinu 1944 m., Mikotajczykas už- 
siminė, kad Vroclavas yra „grynai vokiškas miestas“. Stalinas at- 
sakė, jog senais laikais tai buvo slavų miestas ir „niekas neuždraus 
jo grąžinti prie senųjų istorinių tradicijų“. (Tame pokalbyje Stali- 
nas, beje, kalbėjo apie Borislavą.") 1945-1947 m. miestą apgyveno 
vien lenkų pabėgėliai. Didžiuma jų atsikėlė iš Lvovo, sovietų ran- 
kose išgyvenę panašias kančias, kokias Breslau vokiečiai patyrė 
nuo nacių. Universitetas, biblioteka, Ossolinskių institutas kartu 
su tūkstančiais darbuotojų ir visu turtu buvo išvežta iš Lvovo en 
bloc. Vėliau plūstelėjo lenkų ir iš kitų nusiaubtų šalies rajonų. To- 
kiomis aplinkybėmis Vroclavas ne tiek pratęsė Breslau istoriją, kiek 
simbolizavo savotišką Lvovo reinkarnaciją. Mūsų dienomis Vroc- 
lavas yra klestintis lenkiškas miestas. Vyresnieji gyventojai dar 
kalba su dainingu rytų pakraščio akcentu, išsiduodami apie savo 
tolimą kilmę. Tačiau jaunesnioji karta, per 50 procentų gyventojų, 
visi gimė čia. Laikydami save Lenkijos vratislaviečiais jie jaučiasi 
esą tiesioginiai palikuonys senųjų slavų, gyvenusių šioje žemėje 
daugiau nei prieš septynis šimtmečius. Jų jausmai, nors ir supran- 
tami, nėra pagrįsti. Kaip ir ankstesni šio miesto gyventojai vokie- 
čiai, dabar jau pasenę ir bebaigiantys savo karčios tremties dienas 
Federacinėje Respublikoje, jie tapo Antrojo pasaulinio karo auko- 
mis ir produktais.?* 

Panašiai galima aptarinėti beveik visų „atgautųjų žemių“ miestų 
ir buvusių Lenkijos miestų, inkorporuotų į SSRS, likimą. Ščecinas, 
Koszalinas, Gdanskas, Olsztynas, Zieliona Gėra, Jelenia Gėra, Kto- 

dzko, Opole iš esmės yra visiškai nauji miestai, kurių lenkiški pa- 
vadinimai nutraukė visus ryšius su jų vokiškąja praeitimi. Vilniuje, 
Lietuvos SSR sostinėje, išliko vos viena kita šeima, gyvenusi čia ir 
prieš karą. Dabartinė valdžia stengiasi sumenkinti penkis šimtme- 
čius trukusią miesto sąjungą su Lenkija, kaip kliuvinį, trukdantį na- 
tūraliai miesto raidai. Lvove (L'viv), Ukrainos SSR sostinėje, išliko 
vos viena kita šeima, gyvenusi tarpukario Lvove (Lwėw) ar Austri- 
jos Lemberge. O dabartiniai ukrainiečiai paprastai kalba taip, tarsi 
tai būtų buvęs „jų miestas“ per amžius. 

Iš tikrųjų sovietinis Lvovas buvo sufabrikuotas tokiu pat būdu ir 
visiškai dėl pačių priežasčių kaip ir lenkų Vroclavas. Baedekeris, 
rašęs XIX a. paskutiniame dešimtmetyje, Galicijos autonomijos laiko- 
tarpiu, vaizduoja visiškai lenkiško pobūdžio miestą su šiokia to- 
kia austrų-vokiečių valdymo įtaka. Praėjus trisdešimčiai metų, 
1927 m., Lenkijos valstybinio turizmo biuro direktorius dar labiau 
pabrėžė jo lenkiškumą." Aprašydamas svarbiausius objektus Or- 
towiczius atkreipė skaitytojų dėmesį į Plac Marjacki (Marijos aikš- 
tę) su Popielio paminklu Mickevčiui (1905); Sobieskio muziejų, įsi- 
kūrusį Karališkuosiuose rūmuose Turgaus aikštėje, anksčiau vadin- 
toje Rinka; Valakijos bažnyčią (1580); Lyczakowo kapines, o ypač įjų 
dalį, skirtą Orlęta (Ereliukai) - jauniesiems Lvovo gynėjams, kritu- 
siems 1918-1919 m. Pateikdamas išsamų lenkiškų dailės kūrinių ir 
paminklų aprašymą, jis išskiria ukrainiečių unitų šedevrus, eančius 
Dzieduszyckio kolekcijoje, Ukrainos muziejuje, įkurtame 1912 m., uni- 
tų Šv. Jurgio katedroje (1746) ir Šv. Piatnicos bažnyčioje (1643). Dar 
po trisdešimties metų, 1962 m., išleistame sovietiniame turistiniame 
vadove susipina ukrainietiškoji ir sovietinė Lvovo istorijos versijos: 


Šiauriniame rytų Karpatų pakaraštyje, ant Bugo intako Poltvos krantų, stovi 
vienas gražiausių Ukrainos miestų - senasis septynių šimtų metų amžiaus 
Lvovas. 

Miestas garsėja turtinga istorija. Trylikto amžiaus viduryje jį įkūrė kuni- 
gaikštis Danila Romanovičius ir pavadino savo sūnaus Levo vardu. Kartu 
su tvirtove, pastatyta kalvos viršūnėje, miestas tapo svarbiu įtvirtinimu prieš 
Europą puolančias totorių-mongolų ordas. 

Keturioliktame amžiuje Haličo-Volynės žemėms teko patirti nuolatinius len- 
kų, vengrų ir lietuvių feodalų antpuolius. Nusilpusi kovose su totoriais, kuni- 
gaikštystė nebepajėgė pasipriešinti kaimyninių kraštų karvedžių priespaudai. 

Keturiolikto amžiaus viduryje vakarines rusų žemes kartu su Lvovu už- 
grobė lenkų feodalai, remiami Romos popiežiaus, su dingstimi skleisti kata- 
likų tikėjimą rytuose. Iki 1772 m. Haličo-Volynės žemes valdė ponų Lenkija, 
o tuomet Haličo žemę (Galiciją) prisijungė Austrija. Austrijos valdžioje Lvo- 
vas išbuvo iki 1918 m. Po Didžiosios Spalio socialistinės revoliucijos ir čia 
suplazdėjo raudonoji laisvės vėliava; tačiau istorinės aplinkybės susiklostė 
taip, kad Lvovas pateko ponų Lenkijos vergijon. Naujoji valdžia sustabdė 
visus įstatymus, kuriuos Vakarų Ukrainos darbo žmonės buvo išsikovoję 
Austrijoje. Lvovas tapo kovos už Vakarų Ukrainos darbininkų išlaisvinimą 
ir susijungimą su Sovietų Ukraina centru. Didžiojo Spalio idėjos ir sovietų 
valdžios sėkmė įkvėpė Vakarų Ukrainos darbininkus kovai už socialinį ir 
tautinį išsivadavimą. 

Atėjo neužmirštamieji 1939-ieji metai. Sovietų Sąjungos tautos ištiesė pa- 
galbos ranką Vakarų Ukrainos darbo žmonėms ir Lvovas tapo sovietiniu 
miestu [...]2 


Štai toks likimas ištiko Lvovą (Lembergą-Lwėwą-L'vivą) mūsų lai- 
kais. Nutylima, kad vienintelė valstybė, kuriai miestas iki 1939 m. 
niekuomet nepriklausė, yra Rusija. Niekur nėra paaiškinta, kodėl 
sovietinėje literatūroje miestas paprastai vadinamas rusiška forma 
Lvovu. Niekur nėra nė menkiausios užuominos apie ankstesnes są- 
sajas su lenkų ar žydų kultūra. Niekur, net juokais, neužsimenama, 
kad lenkiškąjį Lwėw dabar reikia rašyti Wroclaw. Istorinės vietovar- 
džių rašybos pamynimas ne mažiau akivaizdus už „neužmiršta- 
mųjų metų“ prievartą, kai miestas išgyveno pačią šiurkščiausią me- 
tamorfoze.? 

Profesionaliems istorikams gali atrodyti, kad jiems neoru skaity- 
ti populiarius turistinius vadovus. Tuomet jie klysta. Baedekerio ir 
visokio plauko jo sekėjų darbai yra pamatinės informacijos, kuria 
pagrįstos daugumos žmonių žinios apie Rytų Europą, šaltinis. Prie- 
tarai, klaidos, šališka faktų atranka, visiški prasimanymai čia grei- 
čiau pamatomi, tačiau jų žala nė kiek ne mažesnė už tuos pačius 
dalykus akademiniuose veikaluose. 

Tačiau studentui ar istorikui, neturinčiam ant ko griežti danties 
ar neteikiančiam pirmenybės kuriai nors vienai Rytų Europos kal- 
bai, iškils praktinių sunkumų. Susidūrus su tokiais onomastikos tur- 
tais norom nenorom teks apsispręsti, kada kurį vietovardį vartoti. 
Paprasto atsakymo nėra, tačiau galima pasiūlyti keletą paprastų pa- 
tarimų. Pirmiausia būtina pripažinti, kad kalbant apie vietovardžius 
nėra nieko absoliutaus ir amžino. Juos vertėtų nuolatos peržiūrėti, 
atsižvelgiant į nuolat vykstančius pokyčius. Idealiausia būtų, kad 
„Vardas“ atspindėtų vyraujančias kultūrines bei politines „vietos“ 
sąsajas nagrinėjamuoju momentu. Jeigu pasitaikytų, kad trečiame 
skyriuje bus kalbama apie Vratislavą, dvidešimtame - apie Bres- 
lau, o dvidešimt trečiame - apie Vroclavą (Wrocžaw), tikslumo mė- 
gėjų tai neturėtų atgrasinti. Antra, būtina įsidėmėti, kad lingvisti- 
nius susitarimus yra sunkiau keisti nei politinius. Kalbant vokiškai, 
kur kas paprasčiau bus minėti Breslau, o ne Wroclaw vien todėl, kad 
būtent ši forma yra nusistovėjusi visoje mokslinėje literatūroje vo- 
kiečių kalba. Kalbant lenkiškai, vien dėl lingvistinių priežasčių pa- 
prasčiau vartoti formą Wroclaw. Vokietis, kuriam labiau patinka vo- 
kiškoji forma, tikrai nemano, kad dabartinis Vroclavas yra Vokieti- 
jos miestas, lygiai kaip ir lenkai, Leipzigą ir Dresdeną vadindami 
Lipsk ir Drezno nelaiko jų Lenkijos miestais. Trečia, verta prisiminti 
ir tai, kad neutralios formos, angliškos arba lotyniškos, pačios yra 
gerokai nutolusios nuo realybės ir taip pat gali sukelti nemažai 
painiavos. Akivaizdu, kad angliškai rašantiems istorikams, War- 
saw yra priimtinesnė forma nei lenkiškoji Warszawa. Tačiau visiš- 
kai anglizuotų vietovardžių pasitaiko labai retai. Didžiuma ang- 
liškų formų remiasi vokiečių arba rusų kalbose vartojamais lenkų 
vietovardžiais. Anglosaksai jas perėmė labai seniai ir tam tikro- 
mis sąlygomis, kurios nūnai nebeegzistuoja - antai Cracow buvo 
pasiskolinta iš vokiečių varianto Krakau dar tais laikais, kai didžiu- 
ma miesto gyventojų kalbėjo vokiškai. Pagaliau negalima užmiršti, 
kad skirtingos vietovardžių formos atitinka tikslą, dėl kurio jos bu- 
vo sukurtos. Šia prasme jos visos yra tinkamos vartoti. Vertinti, kad 
vienos geresnės, kitos blogesnės, galima tik atsižvelgiant į tai, ko- 

kiems tikslams ir kieno interesais jos vartojamos. Visuomet reikia 
turėti galvoje visus variantus. Tačiau abejonių nekelia vienas daly- 
kas. Kultūros barbarai, sunaikinę Lenkijos žemėse istorinius užra- 
šus ir kapus, ištrynę lenkiškus, vokiškus, žydiškus, rusiškus ar uk- 
rainietiškus vardus, taip vildamiesi įvairialypę tikrovę įsprausti į 
savo nykius rėmus, yra verti pasigailėjimo. Cenzoriai, kurie brauko 
nepageidaujamus vietovardžius iš žemėlapių ir dokumentų įsivaiz- 
duodami, kad jų laikmetis gali ištarti verdiktą istorijai, tik apgaudi- 
nėja save ir visus. Visuomet, kai dėl ko nors kyla audringų nesuta- 
rimų, išmintingas žmogus pasakys: Vive la diffėrence! 


+ +234 


Kad ir ką kalbėtume apie 1945 m. teritorijų paskirstymą, akivaizdu, 
kadjis yra galutinis - tiek, kiek tokie politiniai sprendimai gali būti 
galutiniai. Šitą baigtinumą sąlygoja anaiptol ne jo iniciatorių išmin- 
tis, ojų negailestingumas. Sienų klausimas buvo ne tiek išspręstas, 
kiek sužlugdytas. Tautinės mažumos, kurias gal galima, o gal ir 
negalima kaltinti dėl kartais kildavusios įtampos tarp kai kurių 
bendruomenių, visoje Rytų Europoje buvo fiziškai perstumdytos. 
Dabartinių vyriausybių, o ypač didvalstybės, dabar vadovaujan- 
čios visam šiam regionui, požiūriu, viskas puikiai sutvarkyta. Ta- 
čiau kokią baisią kainą už tai sumokėjo žmonės. 

Istorikui 1945 m. teritoriniai pertvarkymai atrodo keistai para- 
doksalūs. Jais radikaliai nutraukti ryšiai su praeitimi, milžinišku 
šuoliu nutolta nuoikikarinių gyvenimo sąlygų, despotiškai pakeis- 
ta istorijos tėkmė. Tai buvo kolosalus politinės inžinerijos žygdar- 
bis. Tačiau kone kiekvienoje Rytų Europos šalyje jie yra pateikiami 
kaip natūralaus istorijos proceso baigtis, bandomi pateisinti atsiju- 
siais istoriniais įvykiais, tikrais ar išgalvotais. Žinoma, pasitelkus 
istoriją galima kažin ką pateisinti, tačiau šiuo atveju tas įmantrus 
ceremonialas, ideologų išgalvotos siekiant 1945 m. sprendimą įtei- 
sinti kaip „šventą“, yra tiek pat kvapą gniaužiantis kiek ir pats teri- 
torijų padalijimas. Tai tas pat, kaip jeigu Sueco kanalo kasėjai ar 
Grand Kulio užtvankos statytojai aiškintų tedarą tik tai, ką susiklos- 

čius normalioms aplinkybėms būtų padarę saulė, potvyniai ir geo- 
loginiai veiksniai. Visos pokario Lenkijos kartos buvo mokomos su- 
vokti, kad dabartinės Liaudies Respublikos sienos juosia tą teritori- 
ją, kurioje lenkų tauta gyveno nuo neatmenamų laikų. Lenkai skati- 
nami patikėti, kad jų tėvynei visuomet priklausė tas pats plotas, net 
ir tuomet, kai nemažoje jos dalyje nuo amžių gyveno „svetimtau- 
čiai“, o politinės sienos ėjo visai kita kryptimi. Pasak oficialaus po- 
žiūrio, lenkai visuomet turėjo neatimamą ir išimtinę teisę gyventi „at- 
gautosiose žemėse“, vakarinėje ir šiaurinėje šalies dalyje, tik dėl force 
majeure negalėjo to padaryti. Kita vertus, už savo buvimą bet kuriuo 
istoriniu metu bet kuriame plote ar ruoželyje anapus rytinės sienos, 
kurią nustatė Potsdamo konferencija, lenkai privalo atgailauti, nes 
buvo niekšiškai pažeidę kitų tautų teises (net jeigu kai kurios iš tų 
tautų tuomet dar nė neegzistavo). Trumpai tariant, į Liaudies Res- 
publiką reikia žvelgti kaip į natūralų istorijos produktą. Jos kontūrus 
nubraižė žmonės, kurie sovietų vadovaujami rėmėsi patvirtintais 
moksliniais principais, leidusiais jiems ne tiek kurti naują Lenkiją, 
kiek veikiau atgaivinti senąją. Iš kurio kampo žvelgsi, pamatysi ne- 
paprastai romantišką paveikslą, tikrą klasikinį šedevrą, kurį talen- 
tingai restauravo 1945 m. valstybininkai. Nuo drobių nuvalę visą su- 
sikaupusį purvą ir panaikinę praėjusių šimtmečių negrabų retušą, 
jie atkūrė senovinį Lenkijos žemėlapį visu pirmykščiu grožiu. Kad ir 
kaip būtų pretenduojama į mokslinį metodą, argumentai lieka teleo- 
loginio pobūdžio. Jo patrauklumas tautai, taip ilgai kamuotai nesau- 
gumo jausmo, paremtas emociniu, o ne racionaliu pradu. 

Visi rytiniai Lenkijos kaimynai buvo inkorporuoti į SSRS. Grynai 
teritoriniu požiūriu jiems gerokai pasisekė. Lietuviai turi savo Lietu- 
vos SSR, o nuo 1939 m. - ir savo sostine Vilnių. Baltarusiai turi savo 
Baltarusijos SSR, kurios sienos tęsiasi nuo Dauguvos ligi Pripetės ir 
nuo Bresto prie Bugo ligi Vitebsko, Mogiliavo ir Gomelio. Ukrainie- 
čiai turi savo Ukrainos SSR, kuri įkūnija „Didžiąją Ukrainą nuo Sano 
ligi Dono“. Tačiau, kita vertus, šios Sovietų Sąjungos tautos nelabai 
turi dėl ko džiūgauti. Jų inkorporavimą į SSRS lydėjo fizinis susido- 
rojimas su nepriklausomų valstybių vadovais ir masinės visų sluoks- 

nių gyventojų deportacijos. Nors ir gavusios oficialią teisę į savo kal- 
bą, kultūrą ir teritoriją, jos buvo priverstos paklusti visasąjunginės 
komunistų partijos - centralizuotos, autokratinės, Rusijos valdomos 
imperijos instrumento - diktatui. Jų konstitucinės teisės yra gryna 
apgaulė, o priklausomybė nuo Rusijos pati akivaizdžiausia. Išskyrus 
vadovaujančio aparato narius, jos su gailesčiu ir pavydu prisimena 
savo ankstesnius ryšius su Lenkija. (Žr. 21 žem.) 

Lietuviai ypač turėtų graužtis. Tarpukariu juos tiesiog buvo ap- 
sėdęs Vilniaus klausimas (nors ten gyveno vos vienas kitas lietu- 
vis) - tai ne tik paspartino santykių su Lenkijos vyriausybe nutrau- 
kimą, bet ir - kur kas svarbiau - sugriovė planus sukurti su SSRS 
besiribojančių valstybių gynybinį bloką.“? Negana to, tai juos poli- 
tiškai susaistė su Sovietų Sąjunga. Pažadas grąžinti Vilnių tapo jau- 
ku, kuris įtraukė Lietuvą į SSRS spąstus. Liūdni rezultatai pasimatė 
1939-1940 m. Sovietų Sąjungos pritarimas, jog Vilnius turi būti grą- 
žintas Lietuvai, buvo įžanga į tolesnius įvykius - Raudonosios ar- 
mijos įvedimą 1940 m. birželį ir tragišką Lietuvos nepriklausomy- 
bės praradimą. Iš dalies visoms Rytų Europos tautoms tenka kaltė 
už tai, kad siekė siaurų savanaudiškų tikslų geros kaimynystės ir 
bendro saugumo sąskaita; tačiau lietuviai yra klasikinis pavyzdys. 
Bėgdami nuo lenkiško vilko, jie užšoko ant sovietinės meškos?! 

Palyginti su lietuviais, baltarusiai turėjo mažiau galimybių pakreip- 
ti savo likimą. Jų nepriklausoma tautinė respublika gyvavo viso labo 
devynis mėnesius, nuo 1918 m. kovo ligi gruodžio. Pirmiausia ją už- 
ėmė Raudonoji armija, vėliau - Lenkijos kariuomenė. Pagal Rygos 
sutartį Sovietų Rusija ir Lenkija ją pasidalijo tarpusavyje. 1939 m. va- 
karinė ir rytinė dalys vėl buvo suvienytos atkurtoje Baltarusijos SSR. 
Tuoj ją „lyg skėriai užplūdo“ Raudonoji armija ir prasidėjo masinis 
valymas. Pasak vieno iš nedaugelio nepriklausomų baltarusių istori- 
kų, lyginant Lenkijos ir Sovietų Sąjungos politiką Baltarusijos atžvil- 
giu akivaizdu, jog rezultatas bus sovietinio režimo nenaudai.?? 

Labiausiai turi gailėtis ukrainiečiai, kurie tikrai galėjo šį tą laimė- 
ti iš deramo Ukrainos ir Lenkijos savitarpio supratimo. Kaip ir lie- 
tuviai, jie reikalavo visų tautinių teisių iš karto, o iš tikrųjų negavo 

21 žemėlapis. SSRS atgautos žemės (1945) 

nieko. Ukrainos tautinis judėjimas su šūkiu „Ukraina ukrainiečiams“ 
labai nelanksčiai ir bekompromisiškai žiūrėjo į teritorinį klausimą. 
Tai labai priminė Dmowskio tautinių demokratų stovyklą Lenkijo- 
je, su kuria jam teko aršiai susiremti. Per trumpą nepriklausomos 
Ukrainos gyvavimo laikotarpį, 1918-1921 m., čia taip ir neatsirado 
tokios įtakingos grupuotės kaip Pilsudskio federalistai ar bent jau 
šiek tiek nuosaikesni lenkų konservatoriai. Ukrainiečiams nepavy- 
ko susitarti nei su lenkų tautininkais - dėl nesibaigiančių konfliktų 
ir išimtinių pretenzijų į tam tikras teritorijas; nei su lenkų federalis- 
tais, nes atsinaujino dar senosios Rzeczpospolitos feodalinio režimo 
nesutarimai; nei su lenkų konservatoriais - dėl to, ką jiems buvo 
tekę visai neseniai patirti Galicijoje. Galų gale liko vienui vieni prieš 
savo priešus rusus, ir baltuosius, ir raudonuosius." 1918 m. lapkritį 
vienašališkai užėmę Lvovą, nors tuomet mieste gyveno visai ne- 
gausi ukrainiečių mažuma, jie įsivėlė į devynių mėnesių karą su 
Lenkijos kariuomene ir prarado Vakarų Ukrainą.?* Atamanui Pet- 
liūrai pasirašius improvizuotą sutartį su Pilsudskiu 1920 m. gegu- 
žę, Ukraina atgavo Kijevą, tačiau jau buvo per vėlu sustabdyti bol- 
ševikinių jėgų kontrmobilizaciją.* Šiaip ar taip, Petliūra, priverstas 
pripažinti - kaip atlygį Piltsudskiui už lenkų kariuomenės pagalbą — 
Lenkijos teises į Vakarų Ukrainą, prarado autoritetą savo nepalen- 
kiamų tautiečių akyse. Štai taip, suskilusi viduje ir puolama iš iš- 
orės, Ukrainos tautinė valstybė buvo sumalta į dulkes. Ji niekuo- 
met nebeturėjo progos prisikelti. Pagal Rygos sutartį Ukrainą, kaip 
ir Baltarusiją, tarp savęs pasidalijo Lenkija ir Sovietų Sąjunga. Tar- 
pukariu ukrainiečiai ypač daug pykčio išliejo ant lenkų. Kadangi 
Lenkijoje tautiniai judėjimai buvo iš dalies toleruojami, bet visai ne- 
toleruojami Sovietų Sąjungoje, pajėgios plėtoti savo veiklą ukrai- 
niečių organizacijos susitelkė Vakarų Ukrainoje. Tačiau nieko ne- 
pasiekta. Dar iki Vokietijos-SSRS pakto, galiojusio 1939-1941 m., ir 
Vokietijos-SSRS 1941-1945 m. karo tiek lenkai, tiek ukrainiečiai prara- 
do visas viltis imtis bendrų veiksmų prieš bendrus priešus. 1939 m. 
ukrainiečių tautiniam judėjimui teliko vienas potencialus sąjungi- 
ninkas - nacistinė Vokietija. Tačiau kai paaiškėjo tikrieji Hitlerio 

tikslai, okupuotoje Ukrainoje ėmus kruvinomis priemonėmis slo- 
pinti visas nepriklausomas organizacijas, kraštas liko visiškai izo- 
liuotas. Kas dešimtas ukrainietis iš įstojusiųjų į SS Galizien diviziją 
žuvo Rytų fronte. Viena iš „Paskutinės paslapties“ paskutinių pa- 
slapčių yra ta, kad likę gyvi šios divizijos kariai išvengė deportaci- 
jos į SSRS ir, žinoma, mirties vien todėl, jog pasiskelbė esą Lenkijos 
piliečiai?“ Tie, kurie įstojo į Ukrainos sukilėlių kariuomene, vado- 
vaujamą Stefano Banderos, likusią Antrojo pasaulinio karo dalį ko- 
vojo už savo gyvybę pogrindyje trimis frontais - prieš Raudonąją 
armiją, prieš Vokietijos vermachtą ir prieš Lenkijos Armiją krajovą. 
Kad ir kokie šaunūs jie pasirodė esą, jų nesėkmė buvo iš anksto 
nulemta nerealių politinių nuostatų ir pernelyg didžiulio kaimynų 
nepasitikėjimo. Galiausiai 1947 m. banderininkus privertė išeiti į 
dienos šviesą; jungtinės Sovietų Sąjungos, Čekoslovakijos ir Lenki- 
jos liaudies armijos juos sunaikino Beščadų kalnuose. Po šitiek skaus- 
mo atnešusių nelaimių ukrainiečių požiūris į Lenkiją, savaime su- 
prantama, yra nevienalytis. Sovietų Sąjungoje draudžiama šį klausi- 
mą atvirai aptarinėti, oir Liaudies Lenkijoje jis retai kada iškeliamas 
viešumon. Vakaruose, emigrantų sluoksniuose, jis dažniausiai su- 
kelia įnirtingą reakciją, nulemtą prieškario ar karo metų priešprie- 
šos. Užsienyje didžiuma ukrainiečių buvo auklėjami sena tautine 
dvasia. Jiems vienintelis ir aukščiausias gėris yra išimtinė teisė į tau- 
tinę teritoriją su maksimaliomis ribomis. Jie spausdina žemėlapius, 
vaizduojančius „Didžiąją Ukrainą“, kurios sienos apima netgi di- 
desnį plotą negu esama Ukrainos SSR teritorija. Jie vis dar skun- 
džiasi, kad „lenkai okupavo“ Peremislį ir Chetmą. Veikiausiai jie 
net nesuvokia, kad tokios nuostatos labai primena jų taip nekenčia- 
mą Staliną ir nesutaikomus priešus lenkų tautininkus. Jų istorikai 
vis dar tvirtai laikosi senosios nacionalistinės ideologijos, pasak ku- 
rios, tauta ir jos tėvynė yra nekintami dydžiai per visą istorijos rai- 
dą. Tai tokia ideologija, kuri neišvengiamai skatina priešiškumą vi- 
siems nusižengusiems neįmanomam, steriliam, neistoriškam idea- 
lui. Vargu ar jie suvokia, kad nelyginant aidu atkartoja oficialiąją 
komunistų propagandą. Tiek Ukrainos SSR mokyklose, tiek ukrainie- 

čių išeivijos klasėse vaikams pasakojama, kad lenkai, kažkada valdę 
Kijevą ir sudarę didžiausią tautinę bendruomenę Lvovo, Ivano Fran- 
kovsko (Stanislavo) ir Ternopolio rajonuose, buvo „užsienio išnau- 
dotojai“, „svetimtaučiai užkariautojai“ ir „imperialistai žemvaldžiai“. 
Mutatis mutandis, jie piešiami visiškai taip pat, kaip seno raugo lenkų 
tautininkai (ir jų įpėdiniai tarp lenkų komunistų ideologų) piešė vo- 
kiečių gyvenimą vakariniuose pakraščiuose. Kaip puikiai viskas ap- 
skaičiuota, kad išliktų gyvas visas senasis antagonizmas.?? 

Vis dėlto iš lėto kalasi ir naujo požiūrio daigai. Randasi moksli- 
ninkų, kurie daugiau rašo apie senąjį bendrą lenkų ir ukrainiečių 
paveldą ir mažiau apie naujųjų laikų atsiribojimą. Artėja Lenkijos 
ir Ukrainos santykių tūkstantmetis. Reikia tikėtis, kad ta proga kas 
nors pagaliau peržiūrės visus „už“ ir „prieš“, paženklinusius tūks- 
tantmetį, skiriantį mus nuo 981 m., kada Kijevo kunigaikštis Volo- 
dymiras (Vladimiras) pradėjo žygį prieš „liachus“. Būtina atsikra- 
tyti dviem ramybės neduodančiais mitais. Pirmas, kad rytuose len- 
kai suvaidino vien tik teigiamą vaidmenį, ir antras, kad tas vaidmuo 
buvo vien tik neigiamas. Jau esama istorikų, linkusių svarstyti, ar 
senoji Lenkijos ir Lietuvos valstybė nebuvo pamotė, o gal net moti- 
na ir ukrainiečiams, ir lenkams. Esama istorikų, kurie apgailestauja 
dėl Gadiačo sutarties žlugimo, tuo tarpu kiti džiaugiasi Chmelnic- 
kio sukilimo sėkme. Esama istorikų, kurie mato akivaizdų panašu- 
mą lygindami Ukrainos palaipsnį prijungimą prie Rusijos imperi- 
jos 1654-1787 m., kada per gynybines sąjungas, ribotą autonomiją 
ateita iki visiško užvaldymo, su Rusijos politika Lenkijos atžvilgiu, 
pradėta vykdyti 1717 m., bet iki galo neužbaigta. Visi šie darbai 
teikia vilčių, kad Lenkijos ir Ukrainos tonas viena kitos atžvilgiu 
sušvelnės. Svarbiausia, kad jie verčia ir lenkus, ir ukrainiečius pa- 
tyrinėti pamatines nacionalizmo, taip ilgai viešpatavusio ne tik jų 
istorijoje, bet ir istoriografijoje, prielaidas. Galbūt tie darbai paro- 
dys, kad nei tauta, nei tautinė valstybė vienos pačios neturi morali- 
nio pagrindo egzistuoti; kartu turi būti puoselėjamos ir pamatinės 
dorovinės vertybės - gailestingumas, humaniškumas ir pagarba in- 
dividui. „Ponai, ir kam jums reikalinga tautinė, nepriklausoma, su- 

vereni valstybė?“ Turbūt toks būtų pagrindinis naujųjų laikų Rytų 
Europos istorijos ir politikos klausimas. Nepakančių, karingai nu- 
siteikusių veikėjų rankose nacionalizmas gali būti tiek pat išnaudo- 
tojiškas, žiaurus ir atstumiantis kiek imperializmas ar absoliutiz- 
mas, kurių ydos iš esmės jį ir pagimdė. Iš naujo vertindami istori- 
nius įvykius istorikai turėtų visapusiškai atskleisti praeities realijas. 
Jau laikas atmesti vienpusius pesimistinius prietarus. Visi lenkai 
žino citatą iš Sienkiewicziaus romano Ogniem i miecziem (Ugnimi ir 
kalaviju), puikiai apibūdinančią lenkų ir ukrainiečių santykius. Tas 
didingas ir liūdnai pagarsėjęs sakinys skamba taip: „Nienavišč, 
wzrosla w sercach, i zatruta krew porbratymczą“ (Neapykanta kaupėsi 
širdyse ir užnuodijo brolių kraują).?? Pasirodo, norint dabar galima 
surasti ir kitų, dar labiau priešpriešą smerkiančių citatų. Net tada, 
kai lenkų ir ukrainiečių antagonizmą kurstė ambicijos dėl Galicijos, 
Pantaleimonas Kulišas rašė apie „šiurpią dvikovą ir šėtonišką aistrą 
užsispyrusio rusino ir jo nesutaikomo tūkstantmečio priešo“ - dvi- 
kovą, kuria „nesididžiuos nė vieno iš jų palikuonys“. Dar anksčiau 
Tarasas Ševčenka bandė perspėti savo tėvynainius, kad nesidžiaugtų 
Lenkijos nelaimėmis: 

Jūs giriatės, kad Lenkiją kadaise 

esate įveikę? 

Taip, Lenkija parklupo, bet krisdama 

Ji prislėgė ir jus.?? 


Kaip dažnai per visus tuos metus būdavo pamirštami šie kilniadva- 
siški žodžiai. 

Seni ginčai dėl žemių buvo nutraukti 1945 m. -jėga padaryta tai, 
ko lenkai ir ukrainiečiai nepajėgė pasiekti abipusiu sutarimu. Dvi 
giminingos šeimos, per amžius gyvenusios po vienu stogu, buvo 
be skrupulų atplėštos viena nuo kitos ir prievarta apgyvendintos 
skirtingose buveinėse. Vieni šį prievartinį atskyrimą pasmerkė be 
išlygų, kiti jį palygino su „neišvengiamomis skyrybomis“, kurios 
pačios lyg ir nėra malonios, bet siūlo išeitį iš amžinos sutuoktinių 
nesantaikos. Reikia sutikti, kad toks sprendimas abiem pusėms su- 

teikė progą atitokti ir blaiviai pamąstyti apie praeities klaidas ir atei- 
ties galimybes. 

Iš visų lenkų kaimynų daugiausia priežasčių nesutikti su oficialia 
Varšuvos propaguojama Lenkijos istorijos versija turi vokiečiai. Kad 
ir kąjie jaustų dėl negrąžinamai prarastų savo rytinių žemių - ojuos, 
regis, yra apėmęs ir kaltės jausmas, ir apmaudas, ir abejingumas, - 
vis tiek nepajėgia visiškai panardinti užmarštin tokios nemenkos sa- 
vo paveldo dalies. Pasak senosios mokyklos vokiečių istorikų, Pa- 
mario ir Silezijos ryšiai su vokiečių žemėmis buvo užmegzti 1138 m., 
o su Prūsija - atėjus ten Kryžiuočių ordinui 1226 m. Šiandien, nors 
itin kraštutinės vokiečių pretenzijos pripažįstamos nepagrįstomis, jo- 
kia sofistika nepaslėps to fakto, kad per pastaruosius šešis ar septy- 
nis šimtus metų tose žemėse vyravo vokiečiai. Neįmanoma paneigti, 
kad Prūsijos „lenkiškų provincijų“ gyventojai suvaidino reikšmingą 
vaidmenį naujųjų laikų Vokietijos istorijoje per patį jos klestėjimą. 
Kas, bent kiek išmanantis vokiečių kultūrą, gali nematyti, kokį indėlį 
įjos raidą įdėjo „rytiečiai“, gyvenę miestuose ir provincijose, kurios 
dabar yra Lenkijos sudėtyje. (Žr. 22 žem.) 

Jeigu Lenkijos valdžios polinkis statyti paminklus šalies teritori- 
joje vykusiems garsiems mūšiams būtų bent kiek siejamas su tei- 
singumu, tai greta dabar stovinčių paminklų Legnicoje ir Žalgiryje, 
išsirikiuotų daugybė kitų: paminklas Wallensteinui, primenantis 
mūšį prie Šcinawos (Steinau-am-Oder) 1627 m., paminklai Karolio 
XII pergalėms prieš saksus prie Pultusko (Ostenberg), Punicų 
(Puniz) ir Wschowos (Fraustadt); paminklai Frydricho Didžiojo per- 
galėms prie Matujowicų (Mollwitz, 1741), kur jis pabėgo iš mūšio 
lauko be reikalo panikos apimtas, prie Dobromierzo (Hohenfried- 
burg, 1745), Sarbinėwo (Zorndort, 1758) ir Lutynios (Leuthen, 1757); 
o svarbiausia - didžiuosius Frydricho pralaimėjimus įamžinantys 
paminklai prie Gross Jigersdorfo (1757) ir prie Kunowicų (Kuners- 
dorf, 1759). Į visas šias kautynes Lenkijoje žvelgiama kaip į „užsie- 
nio“, o ne į „savo“ istoriją, todėl jos laikomos nevertomis dėmesio, 
net jei ir suteiktų palaimos dabartinės Lenkijos turistams. Pavyz- 
džiui, Kunersdorfo vardas išsilavinusių vokiečių vaizduotėje suke- 

lia tokius pat kilnius apmąstymus, kokius britai sieja su Kiplingo Re- 
cessional (Paskutinė apeigų giesmė) ar prancūzai su Hugoeilutėmis apie 
Waterloo poemoje L'Expiation (Atgaila). Kunersdorfas - didžiausios 
Prūsijos nelaimės vieta, čia buvo susidariusi padėtis, kai nedaug trū- 
ko, kad rusai visiems laikams sužlugdytų Hohencolernus, tai buvo 
neregėtos skerdynės, apdainuotos Christopho Tiedgės garsiojoje Ele- 
gijoje „žmonijai, iliuzijos paaukotai ant kraujo altoriaus“. Taip susiklos- 
tė, kad dabar, lenkų vadinamas Kunowicais, jis tapo Lenkijos pasie- 
nio stotimi prie pagrindinės geležinkelio linijos, jungiančios Varšuvą 
su Berlynu. Galėtų būti ir daugiau paminklų, primenančių šlovingą 
praeitį - feldmaršalui Gneisenau, 1806 m. gynusiam Kotobrzegą (Kol- 
berg), Napoleono pergalei prie Ylavos (Eylau) 1807 m.; Hindenbur- 
gui, sumušusiam dvi rusų armijas Mozūrijos ežerų mūšyje 1914 m. 
rugsėjį; ar net įamžinantis Pilsudskio žygdarbį 1920 m. rugpjūtį, kai 
jis atrėmė Raudonąją armiją, pasirengusią žygiui į Vokietiją. Milži- 
nišką Hindenburgo statulą, stovėjusią Pszczėtkuose (Hohenstein) jo 
pergalės prieš rusus atminimui, 1944 m. nugriovė naciai, kadjos neiš- 
niekintų ateinanti Raudonoji armija. Tad tik nedidelis memorialas 
Radzymine, su keistu užrašu „KOŠCIUSZKO - RODACY - 1920 r.“ 
(Kosciuškai - tautiečiai - 1920) yra vienintelis Pilsudskio pergalę Var- 
šuvos mūšyje įamžinantis ženklas. 

Panašiai nutiktų, jeigu pokario Lenkijos valdžia turėtų paminėti 
visus garsius „atgautųjų žemių“ sūnus ir dukras. Memorialinės len- 
tos turėtų būti atidengtos Ščecine prie namo, kuriame gimė Zofia 
Augusta von Anhalt-Zerbst (1729-1796), vėliau tapusi Rusijos im- 
peratore; Gdanske, kur gimė aludaris ir astronomas Johannas He- 
velius (1611-1687), fizikas Gabrielis Fahrenheitas (1686-1736), filo- 
sofas Arturas Schopenhaueris (1788-1860) ir Bismarcko laikų Vokie- 
tijos karo ministrai broliai von Schellendorfai; Poznanėje - istorikui 
Heinrichui Graetzui (1817-1891), tautinių liberalų vadui Edwardui 
Laskeriui (1829-1884), feldmaršalui ir prezidentui Pauliui von Be- 
neckendorffui und Hindenburgui (1847-1934), feldmaršalui Han- 
sui von Klugei (1882-1944); Vroclave - Metternicho sekretoriui ir 
jėgų pusiausvyros teoretikui Friedrichui von Gentzui (1764-1832), 

teologui Friedrichui Schleiermacheriui (1768-1834), istorinių pa- 
veikslų tapytojams Karlui Lessingui (1808-1880) ir Adolfui Menze- 
liui (1815—1905), socialistui Ferdinandui Lassalle'ui (1825-1864), feld- 
maršalui Hermannui von Eichhornui (1848-1918), dainininkui, di- 
rigentui ir Bostono simfoninio orkestro įkūrėjui serui George'ui 
Henscheliui (1850-1934) ir britų mokslininkui bei Nobelio premijos 
laureatui Maxui Bornui (1882-1970). Lygiai taip pat Morągas (Moh- 
rungen) gali pretenduoti į J.G. Herderį (1744-1803), istoriką, filoso- 
fą, mitologą ir liaudies dainų rinkėją; Cewlinas (Zęblin), esantis ne- 
toli nuo Koszalino (Koslin) - į Ewaldą von Kleistą (1715-1759), prū- 
sų kareivį ir poetą, žuvusį Kunersdorfe; Mieczkėowas (Metschkau), 
esantis Silezijoje, - į Adalbertą Falką (1827-1900), Prūsijos švietimo 
ministrą ir kulturkampfo autorių; Kostrzynas (Kūstrin), kur buvo 
kalinamas jaunas Frydrichas II, - į admirolą Alfredą von Tirpitzą 
(1849-1930) ir feldmaršalą Fedorą von Bocką (1880-1945); Biatocho- 
was (Belchau) prie Torunės - į generolą Erichą von Falkenhayną 
(1861-1922); Pokėjus (Karlsruhe) prie Opolės - į Ferdinandą von 
Richthofeną (1833-1905), geografą Kinijos tyrinėtoją, ir ne mažiau 
nuotykių patyrusį jo vaikaitį Manfredą von Richthofeną (1892-1918), 
„raudonąjį baroną“, vieną garsiausių Pirmojo pasaulinio karo la- 
kūnų; Wąbrzežnas (Briesen), netoli Grudziądzo - į Walterį Herman- 
ną Nernstą (1864-1941), trečiojo termodinamikos dėsnio atradėją. 
Krzyžowa (Kreisau), netoli Šwidnicos, buvo padovanota feldmar- 
šalui Helmuthui von Moltkei (1800-1891) už 1866 m. nuopelnus 
Austrijos-Prūsijos kare. Vėlesniais laikais, kai joje gyveno feldmar- 
šalo provaikaitis Helmuthas von Moltke (1907-1945), kurį naciai 
pakorė už išdavystę, čia glaudėsi vokiečių pasipriešinimo „Kreisau 
kuopelė“.* Skėrzyne (Skyren), netoli Krosno (Crossen) prie Ode- 
rio, gyveno grafas Leonas von Caprivi (1831-1899), o Chojnėwe 
(Haynau) - Georgas Michaelis (1857-1936). Abu jie yra buvę Vo- 
kietijos kancleriai. Racibėrzas (Ratibor) buvo Hohenlohų giminės 
dvarų - didžiausios Vidurio Europos žemės valdos - centras, o Tar- 
nowskie Gėry (Tarnowitz) - Donnersmarckų giminės dvarų cent- 
ras. Iš garsiausių Antrojo pasaulinio karo figūrų Kulme prie Vyslos 

gimė tankų armijos generolas Heinzas Guderianas (1888-1954), 
Lęborke (Lauenberg), Pamaryje, - Varšuvos sukilimą numalšinęs 
SS obergrupenfiureris Erichas von dem Bach-Zelewsky's (1899— 
1972), o Kluczborke (Kreuzberg), Silezijoje, - nacių Ordnungspolizei 
viršininkas Kurtas Daluege (1897-1946). Sąrašą galima tęsti be ga- 
lo. Į bendrąsias enciklopedijas su šiuo kraštu susijusių žmonių įt- 
raukiama daugiau negu kartais iš kurios nors visos tautos. Kas drįs 
pareikšti, kad tiek daug garsių vardų ir juos išpuoselėjusių senųjų 
vokiečių bendruomenių turi būti atplėštos nuo savo gimtosios že- 
mės? Kaip prisiminsime jų blogus ir kilnius darbus, jeigu jų vardai 
bus išbraukti iš istorijos šaltinių? 

Tačiau enciklopedijų straipsniai atskleidžia ne viską. Kas ypač 
pribloškia žvelgiant į vokiečių gyvenimą rytinėse žemėse - kaip stip- 
riai gyventojų vokiškumas buvo siejamas su gimtąja žeme. Nuola- 
tinė įtampa, tvyranti ginčytinose pasienio teritorijose, pagimdė ne- 
saugumo jausmą, kuris tik dar labiau kurstė rytinių vokiečių pat- 
riotinius jausmus bei rūpestį dėl kultūros išsaugojimo. Panašūs 
jausmai dabar yra apėmę tose pačiose žemėse gyvenančius lenkus. 
Šiaip ar taip, Vroclavo (Breslau) ir Poznanės (Posen) vokiečiai buvo 
kur kas daugiau atsidavę vokiečių kultūrai ir vokiečių valstybei nei 
jų tautiečiai kitose Vokietijos vietose (lygiai kaip Belfasto „lojalis- 
tai“ demonstratyviau puoselėja savo britiškumą nei didžiuma kitų 
Jungtinės Karalystės gyventojų). Vis dėlto, nors šis patriotizmas 
parodydavo kartais savo plėšrius nagus, kuriuos lenkams teko per- 
nelyg gerai pažinti, jis paskatino nepaprastus laimėjimus visose 
žmonijos veiklos srityse. Mokslo srityje išgarsėjo Vroclavo (Bres- 
lau) universitetas, Vokietijoje antras po Berlyno universiteto, išug- 
des daugybę tarptautinį pripažinimą pelniusių mokslininkų ar mąs- 
tytojų. Menų srityje taip pat akivaizdžiai išsiskiria buvusios rytinės 
Vokietijos provincijos. Čia ir senosios Kryžiuočių ordino pilys Mal- 
borke (Marienburg) ir Nidizicoje (Neidenburg), ir gotikiniai Ščeci- 
no (Stettin) Pieterkirche ar Gdansko (Danzig) Marienkirche bokšai, ir 
savitas Jelenios Gėros (Hirschberg), Ladek-Zdrėjaus (Bad Landeck) 
ar Nysos (Neisse) renesansas, ir įmantrus Krzeszowo (Grussau) ar 

Lubiąžo (Leubus) barokas, ir beskonis nesuskaičiuojamų Vilhelmo 
laikų pastatų besaikis pretenzingumas. Lenkijos „atgautosiose 
žemėse“ apstu architektūros paminklų, kurie priklauso ne Lenki- 
jos, o Vokietijos kultūriniam paveldui. Seniau statyti Vroclavo, Poz- 
nanės, Ščecino ir Gdansko teatrai, koncertų salės ir dailės galerijos 
taip pat yra Vokietijos, o ne Lenkijos kultūros dalis. 

Tačiau patį ženkliausią indėlį rytiečiai įnešė į vokiečių literatū- 
rą. Dar XIII a. Silezijos kunigaikščio Henriko IV (1257-1290) dva- 
re būrėsi garsiausi to meto minezingeriai. Reformacijos ir kontr- 
reformacijos laikotarpiu Johannas Hesse (1490-1547), protestan- 
tas iš Vroclavo, ir Johannesas Scheffleris (1624-1677), atsivertęs 
katalikas, dar žinomas Angelo Sileziečio (Angelus Silesius) vardu, 
kūrė giesmes ir maldas, kurias mokėjo visų tikybų Vokietijos krikš- 
čionys. XVII a. literatūros reformas pradėjo Martinas Opitzas von 
Boberfeldas (1597-1639) iš Bolestawieco (Bunzlau), jas plėtojo 
Friedrichas von Logau (1604-1655) ir Christianas Hoffmannas 
(1618-1679), abu Silezijos dvaro tarnautojai, o ištobulino Andreas 
Gryphius (1616-1664) iš Wschowos (Fraustadt). XVIII a. atgimi- 
mas ryškiausiai atsispindėjo Ewaldo von Kleisto darbuose, o jo 
eilėraštis Der Friihling (Pavasaris) tikriausiai yra įtrauktas į visas 
vokiečių poezijos rinktines. Romantizmui didžiulę įtaką turėjo 
E.T.A. Hoffmannas (1776-1822), kuris pirmąsias fantastines pasa- 
kas sukūrė stumdamas ilgas ir nuobodžias valdiškos tarnybos va- 
landas Plocke ir Varšuvoje. Gustavui Freytagui (1816-1895) pavy- 
ko taikliai atkurti Vroclavo vidurinės klasės gyvenimo realijas, o 
jo kūrinys Soll und Haben (Debetas ir kreditas, 1855) yra laikomas 
archetipiniu XIX a. vokiečių romanu. Panašų pripažinimą vėliau 
pelnė Arnoldas Zweigas (1887-1968) iš Glogėwo (Glogau) už kny- 
gą Der Streit um den Sergeanten Grischa (Ginčas dėl seržanto Grišos, 
1927). Bet patys šauniausi Silezijos mokyklos atstovai buvo poetai 
lyrikai - Josephas Freiherras von Eichendorffas (1788-1857), ku- 
ris gimė Lubomijoje (Lubowitz) ir mirė Nysoje, ir Gerhartas Haupt- 
mannas (1862-1946), gyvenęs Jagniątkowe (Agnetendorf), Karko- 
noszuose (Riesengebirge). Paprastos ir melodingos Eichendorffo 

eilės, kuriose piešiami gūdūs kalnai, tamsūs miškai ir mėnesienos 
nušviestos naktys, ne kartą įkvėpė Schubertą, Schumanną ar Wol- 
fą parašyti joms muziką. Jo pamėgtos temos - Lust (ilgesys), Hei- 
mat (tėvynė), Waldeinsamkeit (vienatvė miške) - jaudino ne tik am- 
žininkus; tuos pačius sielvartingus jausmus sukelia jos ir ištrem- 
tai pokario kartai. Šiose eilėse, kaip niekur kitur, plevena išnykusi 
vokiečių Silezijos dvasia: 


+ 


In einem kūhler Grunde 

Da geht ein Mūhlenrad, 

Mein" Liebste ist werschwunden, 
Die dort gewohnen hat. 


O Taler weit, o Hė6hen, 

O schėner, grūner Wald, 

Du meiner Lust und Wehen 
Andacht'ger Aufenthalt! 

[-..] 

Da steht im Wald geschrieben 
Ein stilles, ernstest Wort 

Von rechtem Tun und Lieben, 
Und was des Menschen Hort. 
[-..] 

Bald werd' ich dich verlassen 
Fremd inn die Fremde gehn, 
Auf bundbewegten Gassen 
Des Lebens Schauspiel sehn. 


Ins Leben schleicht das Leiden 
Sich heimlich wie ein Dieb 
Wir alle mūssen scheiden 

Von allem, was uns lieb.“*! 


Vėsiame slėnyje/ sukasi malūno ratas./ Mano mylimosios nebėra,/ kuri ten gyveno. 
O slėniai tolimi,/ o kalvos, / o puikus žalias miške, / Tu mano džiaugsmo ir kančių / 
garbinama buveinė [...] Miške įrašytas / tylus, rimtas žodis, / apie teisingus poelgius 
ir meilę, / ir žmogaus turtą [...] Greit aš tave paliksiu, / svetimas į svečias šalis 
išvyksiu, / spalvingose, judriose gatvėse / stebėsiu gyvenimo spektaklį. 

Į gyvenimą įslenka kančia / slapčia it vagis. / Visi turime skirtis / su tuo, ką mylime. 

Iš tiesų, žvelgiant iš šiandienos, matyti, kad Eichendorffo veriantis 
ilgesys skamba lyg pranašystė apie besiartinančią grėsmę rytinių 
žemių vokiečiams; ne mažiau įtikinamos yra dar vieno Silezijos po- 
eto Georgo Heymo (1887-1912) poetinės nuojautos apokaliptinėse 
Karo scenose: 


Aber riesig uber glūnnden Frūmmern steht, 

Der in wilde Himmel dreimal seine Fackel dreht. [...] 
Uber sturmzerfetzter Wolken Widerschein, 

In des toten Dunkels halten Wūsterzein, 

Da er mit dem Brande wiet die Nacht werdorr, 

Pech und Feuer traufet unten auf Gomorrh.**? 


Ir vokiečiai, ir lenkai dar turi susitaikyti su 1945 m. pokyčiais. Lenkų 
ir ukrainiečių pavyzdys parodė, kad priverstinai išskyrus tautas ateina 
ramybės ir apmąstymų metas. Tačiau lenkų ir vokiečių santykių 
žaizdos - gal ir ne senesnės, bet tikrai gilesnės; joms užgydyti reikės 
daugiau laiko. Abiejų šalių istorikai jau pradėjo taisyti šiurkštesnius 
istorijos iškraipymus, kurie praeityje davė peno nacionalistiniams 
prietarams. Šiuo požiūriu laisvas rankas turi Vakarų Vokietijos moks- 
lininkai, nes jų nevaržo ideologiniai saitai, veikiantys Lenkijos Liau- 
dies Respublikoje ar Vokietijos Demokratinėje Respublikoje, tad jie 
toliausiai ir pasistūmėjo. Vakarų Vokietijos literatūra taip pat nesto- 
koja dėmesio lenkiškoms temoms. Gūnterio Grasso (gimusio 1927 m. 
Gdanske) kūryboje, iš kurios „Dancigo trilogija“ — Die Blechtrommel 
(Skardinis būgnelis, 1959), Katz und Maus (Katė ir pelė, 1961) ir Hunde- 
jahre (Šuniški metai, 1963) - yra neginčijamas šiuolaikinės literatūros 
šedevras, esama ženklų, jog senoji Polenlyrik dar nėra mirusi. Kaip 
rytinės Vokietijos dalies tragedijos liudininkas Grassas negali rašyti 
apie Lenkiją taip sentimentaliai kaip jo XIX a. pirmtakai. Tačiau jo 
žodžiai, kupini ironijos ir dviprasmybių, aiškiai smerkia priešišku- 
mo stereotipus, vyravusius jo jaunystės Vokietijoje: 

* Milžiniškas jis virš ugnim rusenančių griuvėsių stovi, / triskart ratu fakelą 

laukiniame danguje apsuka. / Audros sudraskytuose debesyse atsispindi / negyvos 


tamsos dykynė. / Gaisro liepsnomis jis plačiai praplėšia naktį, / pila dervą ir ugnį 
ant Gomoros. 

Aš visuomet sakau, kad lenkai yra apdovanoti talentu. 
Net per daug. Ir kuo gi jie talentingi? 

Jie turi talentingas rankas ir meistriškai bučiuojasi, 
Taip pat jie yra širdgėlos ir kavalerijos meistrai; 

atėjo Don Kichotas, labai talentingas lenkas, 

ir sustojo ant kalvos netoli Kutno, 

už jo spindėjo vakaro žara. 

Nuleido ietį, baltai ir raudonai padabintą, 

sėdo ant talentu neapdovanoto gyvulio, 

varomo motoro, 

ir leidosi tiesiai į pilkus kareivius, išsirikiavusius sparne 
[-..] 

Prasiveržimas meistriškas, bet pabučiavimas ne. 
Nežinau, kas ten buvo - avys, malūnai ar tankai, 

bet bučiavo Don Kichotui ranką. 

Jis susigėdo, talentingai nuraudo. 

Nieko nepasakysi - lenkai tikrai apdovanoti talentu.“ 


Tačiau seni prietarai miršta sunkiai. Tautinės antipatijos dar stip- 
rios. Dar neužmirštas tūkstantmetis mitas apie teutonų ir slavų ko- 
vas, peršantis mintį, kad vis tiek kuri nors pusė galiausiai švęs per- 
galę.“ Tačiau paprasčiausias žmogiškumas reikalauja, kad vokie- 
čiai su lenkais pagaliau išmoktų galvoti apie save kaip apie bendras 
tarpusavio priešiškumo aukas ir suprastų, kam tas kurstomas prie- 
šiškumas naudingas. Tiesą sakant, lenkų ir vokiečių santykiai nėra 
nei tokie perdėm priešiški, nei labai paprasti, kaip atrodytų iš Ant- 
rojo pasaulinio karo įvykių ar kaip kad juos norėtų nušviesti poka- 
rio propagandininkai. Turint tai galvoje, įdomu palyginti, kaip ar- 
timai Tiedgės Elegija savo nuotaika atliepia mėgstamiausioms anglų 
elegijoms. Christophas Tiedge, klajodamas po Kunersdorfo mūšio 
lauką, buvo paskendęs mintyse, labai artimose toms, kurios aplan- 
kė Thomas'ą Gray, bevaikštinėjantį po Stoke Poges bažnyčios kapi- 
nes. 1945 m. pompastiška Prūsijos galybė subliūško, ir tik nedauge- 
lis vokiečių dabar mąsto tarsi nežinotų, kur link tie šlovės keliai 
atvedė. Kiekvienam keleiviui, kertančiam naująją Lenkijos sieną ties 
Kunowicais, neprošal būtų paskaityti Tiedgės eiles, sukurtas prieš 

gerą šimtą metų toje pačioje vietoje. Parašyti nekrologą didžiajam 
„pasaulio užkariautojui“ poetą įkvėpė laikinas Hohencolernų dva- 
ro pralaimėjimas, tačiau jį su dar didesniu kartėliu galima pritaiky- 
ti ir totaliam Adolfo Hitlerio pasaulio žlugimui: 


O, sie konnen sich nicht mehr verdammen, 
Die hier ruhn; sie ruhen Hand an Hand! 
Ihre Seelen gingen ja zusammen, 

Gingen ūber in ein Friedensland; 

Haben gern einander dort erwidert, 

Was die Liebe gibt und Lieb erhalt. 

Nur der Sinn der Menschen, noch entbrūdert, 
Weist den Himmel weg aus dieser Welt. 

[-..] 

Einen Lorbeerkranz verschmahn, ist edel! 
Mehr als Heldenruhm ist Menschenglūck! 
Ein bekranztes Haupt wird auch zum Schūdel, 
Und der Lorbeerkranz zum Rasenstūck! 
Casar fiel an einem dunkeln Tage 

Ab vom Leben, wie entstūrmtes Laub; 
Friedrich liegt im engen Sarkophage; 
Alexander ist ein wenig Staub. 

Klein ist nun der grosse Weltbestūrmer; 

Es verhallte, lauten Donnem gleich; 

Langst schon teilten sich in ihn die Wūrmer, 
So wie die Satrapen in sein Reich.** 


* 


O, jie nebegali vieni kitų prakeikti, / tie, kurie čia ilsisi, ilsisi ranka rankon! / Jų sielos 
išvyko kartu, išvyko į ramybės šalį; / Ten jie mielai atsakė / vieni į kitų meilę./ Tik 
žmonių protas, vis dar nebroliškas, / išveja dangų iš šio pasaulio. 

Tauru yra paniekinti laurų vainiką! / Svarbiau nei didvyrio šlovė yra žmonių laimė! / 
Karūnuota galva irgi virs kaukole, / o laurų lapų vainikas sutreš žemėje! / Vieną 
tamsią dieną krito Cezaris / kaip audros nuplėšti medžio lapai; / Frydrichas guli 
ankštame sarkofage; / iš Aleksandro belikusi vos sauja dulkių. / Mažas dabar didysis 
Pasaulio užkariautojas, / jo garsas nutilo it perkūno griausmas; / Seniai dalijasi jo 
kūną kirminai, / kaip ir satrapai - jo karalystę. 

DVIDEŠIMT ANTRAS SKYRIUS 


PARTIA: 
Komunistinis judėjimas 


Dažnai sakoma, kad Lenkijos komunistinis judėjimas beveik neturi 
tautinių šaknų. Įjį žiūrima kaip į augalą, užaugintą užsienio sąly- 
gomis ir sovietinių politinių sodininkų persodintą į pokario Lenki- 
jos dirvą. Taip vertinamam, jam nereikia skirti per daug dėmesio 
prieškario Lenkijos istorijoje. Kita vertus, nederėtų užmiršti ir apie 
tai, kaip suvešėjo persodintas augalas, kokiu mastu jis prisitaikė 
prie savitų Lenkijos politinio dirvožemio sąlygų.! 

Šių dienų Lenkijos komunistinio judėjimo šaknų paprastai ieš- 
koma ten, kur prasidėjo lenkų socializmas; kokius šešiasdešimt ar 
septyniasdešimt metų šių judėjimų beveik nebuvo galima atskir- 
ti. XIX a. pradžioje lenkų socialistai priklausė nedideliam utopis- 
tų elitui, kuris daugiau įtakos turėjo užsienyje nei namie. Mano- 
ma, kad pirmąją jų organizaciją 1832 m., susibūrę apleistose lai- 
vyno kareivinėse Portsmouthe, įkūrė grupė pabėgėlių, Lapkričio 
sukilimo dalyvių.2 Socialistais galima laikyti ir tokias asmenybes 
kaip Lelewelis, Worcellis ir kunigas Aleksandras Putaskis (1800- 
1838) - jie pasirodė Demokratų draugijos gretose organizacijoje 
Zemsta Ludu (Liaudies kerštas) ir sudarė labai aiškią radikalią gru- 
puotę tarp „raudonųjų“ per abudu sukilimus. Tuomet dar nebu- 
vo susiformavusi pramoninė bendruomenė, todėl savo interesus 
jie sutelkė į žemės ūkio problemas. Tačiau sambūris, kuris nors 
kiek panėšėtų į masinę organizaciją, atsirado tik po Sausio sukili- 
mo. Pirmąją lenkų profesinę sąjungą įkūrė lenkų spaustuvininkai 
Lvove, Galicijoje, 1870 m. Pirmieji socialistų organizuoti streikai 
įvyko Poznanėje, Prūsijoje, 1871 ir 1872 m. Maždaug tuo pat metu 

pirmosios grupelės jau sąmoningai ėmė burtis į privačias diskusi- 
jų draugijas Varšuvoje. 

Tačiaujau 8-ajame dešimtmetyje ėmė skirtis dvi srovės. Daugiau 
šalininkų turinti srovė, kuriai vadovavo Bolestawas Limanowskis 
(1835-1935), tęsė senąsias tradicijas ir į lenkų tautinius reikalavi- 
mus žvelgė kaip į sudedamąją socialistų programos dalį. Šiai socia- 
listų pakraipai būdingas patriotizmas, empiriškumas ir praktinis 
požiūris į socialines problemas. Pirmoji jų organizacija, atgaivintoji 
Lud Polski (Lenkijos liaudis), buvo įkurta Ženevoje ir kaip savo pro- 
graminį tekstą paskelbė Limanowskio brošiūrą Patriotizmas ir socia- 
lizmas? Ne tokia gausi srovė, vadovaujama Ludwiko Warynskio 
(1856-1889), suvis atmetė lenkų tautinius reikalavimus. Tai buvo 
kosmopolitinė, ideologinė, elitinė, nepritarianti terorizmui pakrai- 
pa, palaikanti glaudžius ryšius su Rusijos narodovolcais. Per vieną 
iš pirmųjų viešų susirinkimų, surengtą Varšuvoje 1880 m. lapkričio 
29 d. paminėti penkiasdešimtosioms Lapkričio sukilimo metinėms, 
buvo ypač pabrėžtas antipatriotinis šio judėjimo nusiteikimas. Laiš- 
ke, kurį organizatoriai išsiuntinėjo užsienio socialistų organizacijų 
vadovams, teigiama, kad „senasis moto - Vive La Pologne - iš klasių 
kovos tarp darbo ir kapitalo išnyko visiškai“. Už tai jiems priekaiš- 
tavo Maras ir Engelsas. 

Warynskio gerbėjai linkę jį laikyti pirmuoju Lenkijos marksistų; 
pasigirsdavo net tvirtinimų, esą marksizmą jis suprato giliau už patį 
Marxą. Šiap ar taip, jis buvo puikus organizatorius ir vienas iš la- 
biausiai garbinamų šio judėjimo kankinių. Warynskis gimė Ukrai- 
noje, o veikė visose trijose padalytosios Lenkijos dalyse, taip pat ir 
užsienyje. 1880 m. jis buvo pagrindinis kaltinamasis trisdešimt pen- 
kių socialistų byloje, nagrinėtoje Krokuvoje, tačiau buvo išteisintas. 
Po dvejų metų Varšuvoje įkūrė „Pirmojo proletariato“ organizaciją, 
kuri laikė save neišvengiamos revoliucijos avangardu. Warynskio 
įkurtas pramonės darbininkų kovos fondas leido šiai grupuotei išsi- 
laikyti ketverius metus, o 1884 m. balandį tekstilės mieste Žyrardėwe 
jis sėkmingai parėmė darbininkų streiką, kuris kėlė reikalavimus pa- 
didinti darbo užmokestį ir pagerinti darbo sąlygas. Per prevencinių 

areštų reidą Warynskis buvo sučiuptas caro policijos ir 1885 m. lapk- 
ritį Varšuvos teisme apkaltintas „konspiracine veikla, smarkiai ar- 
dančia esamą politinę, ekonominę ir visuomenine tvarką“. Keturis 
bendražygius - Kunickį, Bardowskį, Ossowskį, Pietrusiūskį - nutei- 
sė mirties bausme ir pakorė priešais Aleksandro citadele. Pats Wa- 
rynskis drauge su Ludwiku Janowicziumi (1858-1902) buvo įkalin- 
tas Šliselburgo tvirtovėje iki gyvos galvos. Kalėjime ir mirė 
Paskutiniame XIX a. dešimtmetyje lenkų socialistai jau buvo tiek 
subrendę, kad galėjo kurti masines partijas, turinčias ilgalaikio eg- 
zistavimo perspektyvą. Didžiausią iš jų Lenkijos socialistų partiją 
(PPS) Limanowskis su bendražygiais įkūrė Paryžiuje 1892 m. Jos 
manifestas skelbė, kad dviejų lygiaverčių tikslų - proletariato dik- 
tatūros ir tautinės nepriklausomybės - bus siekiama taikiu būdu. 
Savo žurnalą Robotnik (Darbininkas), kurio pirmasis redaktorius bu- 
vo Jozefas Pilsudskis, partija spausdino Londone, Beaumonto aikš- 
tėje, Mile End Roade, ir slapta jūra gabeno į Rusiją. Panašios, tačiau 
visiškai savarankiškos organizacijos susikūrė ir kitur: Daszynskio 
Lenkijos socialdemokratų partija (PPSD) Galicijoje ir negausi Prū- 
sijos Lenkijos PPS Katowicuose. Tuo pat metu radosi dar vienas 
judėjimas, opozicinis pagrindinės krypties socialistų organizacijoms. 
Jį sudarė grupė antipatriotiškai ir karingai nusiteikusių radikalų, 
pašalintų iš Visos Lenkijos delegacijos, dalyvavusios Tarptautinia- 
me socialistų kongrese Ciuriche 1893 m. rugpjūtį. Jų „Lenkijos ka- 
ralystės socialdemokratiją“ (SDKP) įkūrė Julianas Marchlewskis 
(1866-1925) ir žavioji jaunoji Rėža Luksemburg (1871-1919). Ana- 
logišką organizaciją „Lietuvos socialdemokratija“ (SDL) Vilniuje 
įkūrė Feliksas Dzieržynskis. 1900 m. abi šios organizacijos susijun- 
gė į vieną „Lenkijos karalystės ir Lietuvos socialdemokratiją“ 
(SDKPiL). Štai taip esminis, nesutaikomas skilimas tarp patriotiš- 
kai nusiteikusių socialistų, arba „socialpatriotų“, ir antipatriotiškai 
nusiteikusių „socialdemokratų“ buvo įformintas instituciškai. 
Įdomu, kad panašios tendencijos būdingos ir Lenkijos žydų so- 
cialistiniam judėjimui. Internacionalistinis Bundas (Žydų darbi- 
ninkų sąjunga), įkurtas Vilniuje 1897 m., buvo glaudžiai susijęs 

su Rusijos socialdemokratais ir oponavo nacionalistinės pakrai- 
pos Poalei Zion. 

Roža Luksemburg (Luxemburg) nusipelno ypatingo dėmesio. Gi- 
musi Zamostėje imigrantų iš rytų litvakų šeimoje, ji nepuoselėjo 
didelių sentimentų savo gimtajam kraštui. Ji priklausė prie tų kos- 
mopolitiškai nusiteikusių, išsilavinusių žydų, kurie sudarė socia- 
listinio, o vėliau komunistinio judėjimo branduolį. Luksemburg 
bendradarbiavo su Rusijos bolševikais, ji buvo ir viena iš Spartakus- 
bund įkūrėjų Vokietijoje, taigi suvaidino ryškų vaidmenį marksisti- 
nio internacionalizmo raidoje. Išskirtinė moteris vyrų pasaulyje, ji 
buvo įtakingiausia Lenkijos komunizmo teoretikė? 

Per pirmuosius XX a. dešimtmečius lenkų socialistus persekio- 
jo nesėkmės ir draskė vidiniai kivirčai. Austrijoje PPSD įgijo lega- 
lios organizacijos statusą ir nuo 1897 m. siuntė savo deputatus į 
Vienos parlamentą. Tačiau Rusijoje ilgus kovos ir vilčių metus šiurkš- 
čiai nutraukė 1905-1906 m. revoliucijos pralaimėjimas. 1908 m. PPS 
(Lewica), t. y. „kairieji“, primygtinai reikalavo laikytis tradicinių 
profesinių sąjungų struktūros bei tradicinės taktikos ir apsiriboti 
veikla pramonės sektoriuje. Jie atsiribojo nuo partijos vadovybės, 
kuri, kaip ir PPS (Rewolucja), arba „revoliucinė frakcija“, rengėsi 
organizuotai ginkluotai kovai. 1911-1916 m. atskilo dar viena gru- 
puotė PPS (Opozycja), „opozicija“, vadovaujama Felikso Perlo ir 
Tomaszo Arciszewskio, taip pareikšdama nepritarimą vadovybės 
eskaluojamam militarizmui. Vadovybei, beje, ir taip darėsi sunku 
išlaikyti savo įtaką sėkmingai ir jau nepriklausomai veikiančioms 
Pilsudskio grupuotėms. Tuo pat metu suskilo ir SDKPiL. Per Pir- 
mąjį pasaulinį karą kartu su viltimi atkovoti tautinę nepriklauso 
mybę PPS vėl atgavo jėgas ir susitelkė, kad žūtbūt išsiveržtų iš 
Lenkiją pasidalijusių valstybių gniaužtų. Tuo tarpu SDKPIiL ir PPS 
(Lewica) skubiai pasmerkė „imperialistinį karą“, nes, pasak jų, dar- 
bininkų klasei jis nenaudingas.“ 

1918 m. SDKPIiL ir PPS (Lewica) susijungimui buvo atviri visi ke- 
liai. Varšuvos kairieji šmaikštuoliai jį vadino vedybomis iš išskaičia- 
vimo, kai vargšui jaunuoliui iš geros šeimos teko vesti turtingą, bet 

abejotinos reputacijos merginą. Socialdemokratai galėjo pasiūlyti nuo- 
seklią ideologinę kryptį, o Lewica galėjo pasigirti masių palaikymu. 
Steigiamasis naujosios partijos suvažiavimas įvyko Krokuvoje gruo- 
džio mėnesį. Ji pavadinta Lenkijos komunistų darbininkų partija 
(KPRP). Nuo pat pradžių reikšdama priešiškumą „buržuazinei res- 
publikai“, ji boikotavo 1919 m. sausį vykusius rinkimus, taigi atsisa- 
kė veikti legaliai. Nepaisant nuolatinės propagandos, buvo akivaiz- 
du, jog darbininkų tarybose, įkurtose 1918-1919 m. pagal Vokietijos 
Arbeiterrat ir Rusijos tarybų modelį, jos įtaka buvo gerokai mažesnė 
už PPS, Bundo ar net dešiniojo sparno NZR įtaką. Darbininkų klasė 
ją menkai tepalaikė, ir tai tik viename kitame Varšuvos rajone, Za- 
mostėje ir „raudonojoje“ Dąbrowoje. Pastaruosiuose dviejuose mies- 
tuose Lenkijos kariuomenė nuslopino apsišaukėliškos Raudonosios 
gvardijos ginkluotą demonstraciją. 1919 m. KPRP profesinių sąjun- 
gų narių skaičius buvo didžiausias ir siekė 77 000, o PPS tuo metu 
vienijo 93 000 narių. Per artimiausius keletą metų prie partijos prisi- 
jungė kelios nelabai žinomos, tačiau savo prigimtimi artimos komu- 
nistinės grupuotės - lenkiškos orientacijos Aukštutinės Silezijos ko- 
munistų partija, nuo Varšuvos Bundo atskilęs Kombundas, Vakarų 
Ukrainos komunistų partija (prosovietinė Rytų Galicijos komunistų 
partijos atmaina) ir Vakarų Baltarusijos komunistų partija./ 
Tarpukariu partijos istorija nebuvo iš linksmųjų. Viena po kitos 
padarytos nedovanotinos strateginės klaidos ją atvedė prie susinai- 
kinimo. Lenkų komunistams nepasisekė nei patraukti prie savęs 
Lenkijos žmonių, nei pelnyti savo sovietinių globėjų pasitikėjimo. 
1918-1921 m. nestigo karčių nusivylimų. Minske prisiglaudę 
partijos lyderiai diena iš dienos laukė žinių iš Varšuvos apie revo- 
liucijos pradžią. Raudonosios armijos Vakarų divizijoje buvo su- 
formuoti net šeši lenkų šaulių būriai. Tačiau spontaniškos revo- 
liucijos ir Raudonosios armijos pergalės taip ir neteko sulaukti. 
Leninas su panieka atmetė KPRP patarimus tiek diplomatijos, tiek 
socialinės politikos srityje. 1920 m. vasarą, per tuos kelis Raudo- 
nosios armijos žygio į Lenkiją mėnesius, savo politinius planus jis 
patikėjo Dzieržynskio ČK (Ypatingajai komisijai), o Laikinojo re- 

voliucinio komiteto Balstogėje veiklą kontroliavo per saviškius len- 
kų bolševikus. Lenino desperatiški nurodymai Dzieržynskiui su- 
šaudyti po šimtą lenkų už kiekvieną Lenkijos kariuomenės nužu- 
dytą komunistą, „negailestingai naikinti žemvaldžius bei buožes, 
ir daryti tai kuo greičiau ir ryžtingiau“, ojų žemę atiduoti vargin- 
giems valstiečiams sukėlė ne tik visų lenkų, bet ir pačios KPRP 
pasipiktinimą, kuri tuo metu siekė nedelsiant pradėti masinę ko- 
lektyvizaciją.? Rygos sutartis, kuria Rusijos bolševikų vyriausybė 
oficialiai pripažino Lenkijos Respubliką, apvertė aukštyn kojom 
ne tik KPRP, bet ir Kominterno skelbiamą politiką. Vienas po kito 
griūvantys smūgiai įtikino partijos II suvažiavimą (1923), jog vi- 
sas jų ligtolinis vidaus ir užsienio padėties vertinimas buvo ap- 
gailėtinai klaidingas. Pripažinę tą faktą, komunistai nusprendė da- 
lyvauti 1922 m. seimo rinkimuose, o 1925 m. pakeitė pavadinimą 
į Lenkijos komunistų partiją (KPP). 

1926 m. gegužę KPP atvirai parėmė Pilsudskio perversmą. Ka- 
dangi perversmo tikslas buvo užbėgti už akių besiformuojančiai 
dešiniojo sparno koalicijai, toks sprendimas atrodė visiškai logiš- 
kas. Tačiau Varšuvoje Pižsudskis jiems atsilygino netikėtais veiks- 
mais -jo žandarmerija brutaliai išvaikė komunistų demonstracijas, 
kuriomis šie norėjo pareikšti savo paramą. Maskva juos negailes- 
tingai pasmerkė už socializmo stovyklos išdavimą. Toji „gegužės 
klaida“ komunistų istorikams ligi šiolei kelia keblumų.!? 

4-ajame dešimtmetyje KPP padėtis iš nemalonios greitai tapo kri- 
tiška. Partijos nariai Lenkijoje buvo laikomi tautinio reikalo išdavi- 
kais. 1922 m. per rinkimus iškovotos dvi deputatų vietos seime se- 
niai buvo prarastos. Bekompromisinis PPS priešiškumas komunis- 
tams praktiškai išstūmė juos iš darbininkų klasių politinės veiklos; 
ne ką geriau jiems sekėsi organizuoti ir Liaudies frontą prieš sana- 
cijos režimą. Sovietų Sąjungoje, kur gyveno didžiuma KPP vado- 
vų, jų nesėkmės tapo pajuokos objektu. Nors partijos VI suvažiavi- 
me 1932 m. buvo atsikratyta trockininkų ir nepataisomo skaldytojo 
Izaako Deutscherio (1907-1967), liuksemburginė jos praeitis, bemaž 
iš vienų žydų susidedanti vadovybė, taip pat jos akivaizdus prita- 

rimas Kominterno, o ne Sovietų Sąjungos interesams, Stalinui ne- 
galėjo nesukelti įtarimų. Nenorėdamas suprasti paprasčiausio da- 
lyko, kad Lenkijos žmonėms sovietinio raugo komunizmas atrodė 
atstumiantis, KPP nelaimes Stalinas ėmėsi aiškinti tuo, kad į jos gre- 
tas neva yra infiltruoti Lenkijos kontržvalgybos agentai. Per patį di- 
džiojo valymo Sovietų Sąjungoje įkarštį buvo iškeltos politinės bylos 
ir tariamiems „lenkų šnipams, provokatoriams bei diversantams“, o 
tai baigėsi oficialiu partijos kaip tokios likvidavimu 1938 m. Sovie- 
tų Sąjungos komunistų partijos XVIII suvažiavime 1939 m. vienas 
sovietų delegatas puse lūpų užsiminė apie jau pradėtą vykdyti lem- 
tingą sprendimą: 


Siekdami suskaldyti komunistinį judėjimą fašistų ir trockininkų agentai ban- 
dė kurti dirbtines „frakcijas“ ir „grupuotes“ kai kuriose komunistų partijose 
ir taip kurstyti frakcijų kovą [...] Labiausiai užkrėsta priešiškais elementais 
buvo Lenkijos komunistų partija, į kurią prasiskverbę lenkų fašizmo agentai 
sugebėjo užimti net vadovaujamus postus. Tie niekšai bandė priversti parti- 
ją remti Pilsudskio 1926 m. gegužės fašistinį perversmą. Kai tai nepavyko, 
apsimetė atgailaujančiais už savo „gegužės klaidą“, surengė savikritikos 
spektaklį ir apgavo Kominterną taip pat, kaip kažkada tai padarė Lovesto- 
ne'as ir Vengrijos ar Jugoslavijos partijų policiniai „frakcininkai“. Kominter- 
no nariai padarė didelę klaidą, kad leidosi klasinio priešo apgaudinėjami ir 
laiku nedemaskavo jų manevravimo [...] Komunistų partijos patikrino visus 
savo narius ir pašalino tuos, dėl kurių sąžiningumo iškilo abejonių. Visos 
nelegalios, ypač smarkiai užkrėstos organizacijos buvo paleistos, ojų vietoje 
pradėtos kurti naujos [...]" 


KPP dingo iš Kominterno partijų sąrašo. Pirmiausia vadus, o vė- 
liau ir eilinius narius išsikvietė sovietinis GPU, ir jie taip pat dingo. 
Adolfas Warszawskis (slapyvardis Warski), Jozefas Unszlichtas, Ma- 
ria Koszutska (slapyvardis Kostrzewa), Maksymilianas Horwitzas 
(slapyvardis Walecki), Juliuszas Leszczynskis (slapyvardis Lens- 
ki), Stanistawas Bobinskis, Jerzis Heryngas (slapyvardis Ryng), 
Wladyslawas Krajewskis-Steinas - visi jie SDKPiL arba PPS (Lewi- 
ca) veteranai, visą savo gyvenimą paaukoję komunizmui, - buvo 
sušaudyti ar kitaip nukankinti Gulaguose. Iš viso išžudyta maž- 

daug 5000 lenkų komunistų, praktiškai patys aktyviausi partijos 
nariai. Gyvi išliko tik tie laimingieji, kurie buvo uždaryti į Lenkijos 
kalėjimus arba kuriuos užverbavo sovietų saugumas. Šitos sovietų 
medžioklės aukų skaičių derėtų palyginti su dviem ar trimis de- 
šimtimis sanacijos režimo aukų ir šimtais lenkų komunistų, kurie 
žuvo nuo nacių rankos per karą. Ištremtas į Meksiką Trockis šiuos 
tragiškus įvykius ir vėlesnį Vokietijos-Sovietų Sąjungos paktą pa- 
vadino mirtinu smūgiu pasauliniam komunistiniam judėjimui. 
„Lenkija prisikels, - rašė jis, - bet Kominternas - niekada.“ Šiuo 
požiūriu jis buvo visiškai teisus.!? 

Sukrėtimai, kuriuos 1938-1942 m. patyrė Lenkijos komunistai, 
sužadino net didžiausių jų priešų užuojautą. Jų likimas buvo prily- 
ginamas kažkokios nežinia ar išvis egzistavusios Žydų nacių parti- 
jos likimui, kuri, nesugebėjusi užverbuoti reikiamo skaičiaus žydų 
Hitlerjugendui, buvo pasmerkta Ošwiecimo krosnims. Nuo pat pra- 
džių atstumti savo tėvynėje Lenkijoje, likę gyvi KPP nariai turėjo 
susitaikyti su faktu, kad lygiai taip pat jų nepageidauja ir didžioji 
socializmo tėvynė Sovietų Sąjunga. Šį agonišką paradoksą puikiai 
atskleidė komunistų poetas Wladystawas Broniewskis (1897-1962) 
eilėse, rašytose sovietiniame Zamarstynovo kalėjime Lvove: 


Rozmowa z historią (1940) 
Mistrzyni žycia, Historio, 
zachciewa ci się psich figlow: 
zza kraty podgląda Orion, 
jak siedzimy razem na kiblu. 


Opowiadasz mi stare kawalty 

i ušmiechasz się, na wpot drwiaca, 
i tak kiblujemy pomalu - 

ty od wiekow, ja od miesiąca. 


O Niešmiertelna, skądže 

ta sklonnošč do paradoksėw, 
I powiedz mi - czy to mądrze 
calemu šwiatu krew popsuč? 


KOMUNISTINIS JUDĖJIMAS 587 


Bo skoro na catym šwiece, 

jak nie wojna, to stan wojenny - 
Historio, powiedz mi przecie: 
Po diabta tu kiblujemy? 


Rewolucyjny poeta 

ma zgnič w tym mamrze sowieckim?! 
Historio, przeciež to nietakt, 

ktoš Zz nas po prostu jest dzieckiem! 


Wiec wstydž się, sedziwa damo, 
i wypušč z Žamarstynowa... 

(Na kryminai zaraz za bramą 
zastužymy sobie od nowa!)" 


Pokalbis su istorija 


Istorija, motina mokslų, 
šunybės tau dar nepabodo: 
pro grotas Šienpjoviai spokso, 
kaip mudu tupim ant puodo. 


Man paistai pasaką seną, 

šaipais iš mano pamėnų, 

nors abu su grandinėm stenam - 
tu per amžius, o aš dar tik mėnuo. 
Nemirtingoji, nepritinka 
paradoksais gluminti mintį, 
pasakyki man - ar protinga 

šiam pasauliui kraują gadinti? 


Juk visur, kur tiktai vaikštai, 
karo stovis ar jau kariauja, - 
Istorija, tarki man aiškiai: 

aI į pragarą mes keliaujam? 


Revoliucijos poetui 

pūt sovietų rūsy teks, atrodo?! 
Istorija, tai negirdėta, 

gal jau kraustomės mes iš proto! 

Susigėski, senoji ponia, 

Iš Zamarstynovo išleiski... 

(Nors mus vėl pagautų - maloniai 
uz kriminalą nuteistų!)* 


Tuo metu nebuvojokios galimybės ką nors pakeisti. Kol galiojo Vo- 
kietijos-Sovietų Sąjungos paktas, Stalinas nesuko sau galvos dėl len- 
kų kalinių ar kažkokių lenkiškų organizacijų. Tik 1941 m. pabaigo- 
je, Hitleriui užpuolus Rusiją, Stalino požiūris į Lenkiją pasikeitė ir 
pradėta kalbėti apie Lenkijos komunistinio judėjimo sugrąžinimą į 
pasaulinio komunizmo programą. 

Užduotis atkurti judėjimą iš likusių jo šukių gulė ant grupės nar- 
sių Maskvos lenkų aktyvistų pečių. Tai buvo vadinamoji iniciatyvi- 
nė grupė, kuriai vadovavo Marcelis Nowotko (1893-1942), Pawe- 
las Finderis (1904-1944) ir Bolestawas Motojecas (1909-1942). Tu- 
rint galvoje nesenos praeities terorą ir grėsmingą dabartį, reikėjo 
geležinių nervų ir atsidavimo norint įtikinti sovietų draugus, jog 
būtina atkurti savarankišką Lenkijos komunistų partiją ir suburti ją 
vokiečių okupuotoje Varšuvoje, pačioje gestapo panosėje. Tasai žyg- 
darbis buvo atliktas. 1942 m. sausio 5 d. pirmą kartą įvyko slaptas 
naujosios partijos branduolio susirinkimas. Jai parinktas Lenkijos 
darbininkų partijos (PPR) pavadinimas. 1943 m. pabaigoje, kai ne- 
aiškiomis aplinkybėmis buvo nužudytas Nowotko, o Finderį suėmė 
gestapas, pirmuoju sekretoriumi tapo Wladystawas Gomultka (1905— 
1982). Drauge su Armija krajova vokiečių okupantams jau prieši- 
nosi ir Liaudies gvardija.“ 

Wtadystawo Gomulkos, dažnai vadinto „draugu Wiestawu“, as- 
menybė atspindi daugelį esminių atgimusio Lenkijos komunizmo 
bruožų. Jo oficialioje biografijoje nutylimi įvykiai, kurie turėjo įta- 
kos karjerai, tačiau patikimi neoficialūs šaltiniai teigia, kad visos jo 
politinės veiklos varomoji jėga buvo negęstanti ištikimybė komu- 
nizmo idealams ir visą gyvenimą jaustas pasidygėjimas sovietine 
praktika. 4-ajame dešimtmetyje, dar jaunuolis, jis mokėsi SSRS par- 


* Vertė Jonas Strielkūnas 

tinėje mokykloje ir savo akimis regėjo kolektyvizacijos vajų Ukrai- 
noje. Tada ir nusprendė, kad tokių nežmoniškų metodų niekuomet 
netaikys Lenkijoje. 1938-1939 m. Gomutka, kaip chemijos pramonės 
darbininkų sąjungos narys, buvo vienas iš tų laimingųjų, kuriuos 
lenkų policija areštavo už nelegalią politinę veiklą. Taip jis išvengė 
sovietinio KPP valymo, po kurio neliko kone visų jo draugų. Prasi- 
dėjus karui kalėjimai buvo atidaryti, ir jis atsidūrė sovietų okupaci- 
nėje zonoje Lvove, tačiau, kaip jam būdinga, išsisuko nuo GPU tar- 
dymo ir pabėgo į savo gimtąjį Krosną vokiečių kontroliuojamoje 
generalinėje gubernijoje. Čia, visiškai nepasiekiamas sovietų val- 
džiai, atnaujino slaptąją veiklą. Persikėlęs į Varšuvą per patį vokie- 
čių teroro įkarštį, Gomutka kaip tik ir pasipainiojo po ranka, kai 
1943 m. lapkritį buvo ieškoma naujo PPR generalinio sekretoriaus. 
Jo paskyrimas sutapo su partijos manifesto O co walczymy? (Dėl ko 
kovojame?) viso teksto paskelbimu. Šiame manifeste keliami du ly- 
giaverčiai tikslai - tautinė nepriklausomybė ir socialinė revoliucija. 
Nepaisant marksistinės-lenininės terminologijos, toks akcentų pa- 
keitimas reiškė, kad partija praplėtė komunistinio judėjimo strate- 
giją, o tai ją labiau artino su senąja PPS nei su KPP ir suteikė gali- 
mybę pritraukti daugiau narių. Visose kitose srityse Gomulka išli- 
ko ortodoksas, drausmingas, riboto mąstymo komunistas. Jis 
neturėjo laiko intelektiniams teorizavimams ar meniniams ieškoji- 
mams ir visiškai nesidomėjo liberaliomis idėjomis. Iš prigimties už- 
sispyręs, kalėjimo ir pogrindžio užgrūdintas, jis tapo kliūtimi ne tik 
sovietų planams manipuliuoti Lenkija taip, kaip jiems patinka, bet 
vėliau ir iliuzinių „liberalizacijos“ vilčių išsipildymui. Gomulka va- 
dovavo grupei žmonių, kurie buvo įsitikinę, kad tik griežtos linijos 
lenkų komunizmas leis Lenkijai atsilaikyti prieš sovietų imperializ- 
mą. Per tolesnius dvidešimt septynerius metus tas požiūris ženkli- 
no svarbiausius judėjimo siekius, o pats judėjimas tik 1956 m. gavo 
teisę tvarkyti savo likimą. 

Per karą tyliai atsiradusi, 1948 m. pabaigoje PPR jau užėmė va- 
dovaujamą padėtį Lenkijos politikoje, tačiau tas tarpsnis buvo ku- 
pinas nerimo ir pavojų. Nė kiek ne mažiau nei ankstesniajai KPP, 

Lenkijos darbininkų partijai teko rizikingai laviruoti tarp priešiš- 
kos jai Lenkijos viešosios nuomonės ir sovietinių globėjų įtarinėji- 
mų. Neturėdama daug narių - išvadavimo metu jų skaičius vos 
tesiekė keturženklį skaičių - ji negalėjo laisvai konkuruoti su se- 
nomis demokratinėmis partijomis. Priklausomybė nuo SSRS bu- 
vo neišvengiama. Kartu partijos vadovybei teko susitaikyti su fak- 
tu, kad Stalinas paprasčiausiai nepasitikėjo užsienio komunistais 
ir kad sovietų agentai buvo linkę dirbti per tiesiogiai jiems paval- 
džius žmones ir organizacijas. 1943-1944 m. veiksmingų ryšių tarp 
Varšuvos ir Maskvos beveik nebuvo. Rusijoje veikiančiai lenkų 
kariuomenei politiškai vadovavo Wandos Wasilewskos Lenkų pat- 
riotų sąjunga. Per išvadavimą Lenkijoje vykdytą vietinės valdžios 
valymą tiesiogiai prižiūrėjo NKVD. Dauguma vadovaujamų pos- 
tų Liublino komitete ir vėliau jo pavyzdžiu sukurtose struktūrose 
atiteko nepartiniams asmenims, kurie dirbo sovietinėms tarny- 
boms, kaip antai Edwardui Osėbkai-Morawskiui ir Michatui Ro- 
la-Žymierskiui. Per I suvažiavimą 1945 m. gruodį į partiją plūste- 
lėjo gausus būrys NKVD paskirtų narių, kurie ir toliau gviešėsi 
svarbiausias šalies ministerijas. Gomulka apsižiūrėjo esąs apsup- 
tas draugų, ką tik parvykusių iš Rusijos - Bermano, Bieruto, Min- 
co, Radkiewicziaus, Zambrowskio, Zawadskio, kurių uždavinys 
buvo ne tik neleisti jam nukrypti nuo linijos, bet ir sekti jį. Tokio- 
mis sąlygomis partija padarė neregėtą pažangą. Susidoroti su de- 
mokratine opozicija, kad ir ne visai sklandžiai, buvo palikta so- 
vietų vadovaujamiems saugumo organams, o visų potencialių var- 
žovų ir priešų organizacijas pavyko greitai sunaikinti pasitelkus 
lenininę taktiką „skaldyti iš viršaus ir iš apačios“. Vykstant šiems 
dalykams, pačios PPR narių skaičius staiga šoktelėjo ir 1948 m. 
jau viršijo milijoną. Pribrendo metas sutvirtinti tokią pergalę. 1948 m. 
gruodžio 15 d. PPR pasirašė sutartį su visiškai sumenkusia PPS, 
pagal kurią abi partijos susijungė į vieną bendrą Lenkijos jungtinę 
darbininkų partiją (PZPR). Kitiems komunistų sąjungininkams val- 
dančiajame bloke, SL ir SD, buvo leista gyvuoti labai griežtai apri- 
botomis sąlygomis. Popieriuje atrodė, kad valdančiosios komu- 

nistų partijos kūrimą vainikavo kone absoliuti sėkmė. Teoriškai 
internacionalinė komunizmo tradicija buvo sutuokta su tautine 
socialistų tradicija, siekiant duoti gyvybę sintetinei „liaudies de- 
mokratijai“. O iš tikrųjų PZPR teko nueiti ilgą kelią, kol ją buvo 
galima pavadinti tikrai lenkiška ir tikrai jungtine partija. Lenkijo- 
je ji turėjo tvirtas pozicijas, tačiau jos vienybė buvo dirbtinė. For- 
maliai pergalė buvo pasiekta po metų, per kuriuos sovietų statyti- 
niai jėga užgniaužė vietinius komunistus ir iš generalinio sekreto- 
riaus posto išstūmė Wtadystawą Gomutką. PZPR savo karjerą 
pradėjo skaudaus pažeminimo sąlygomis.!“ 

1948 m. suformuota partijos struktūra oficialiai apibrėžiama kaip 
„hegemonija“ (partia hegemoniczna). Šis terminas tiksliai apibūdi- 
na partijos vietą vadinamojo Tautos fronto politikoje, kur buvo 
leista egzistuoti dar kelioms savarankiškoms partijoms ir jungti- 
niams sambūriams, tačiau jie turėjo pripažinti vadovaujamą ko- 
munistų vaidmenį. Vertėtų priminti, kad pačioje PZPR taip pat 
veikė kelios neformalios, bet aiškiai apibrėžtos frakcijos. 

Per pirmąjį pokario dešimtmetį apžvalgininkai mėgdavo išskirti 
tuos partiečius, kurie buvo išmokę besąlygiškai paklusti sovietų 
įsakymams (vadinamuosius POP'ius — „pareigas vykdančius len- 
kus“), ir tuos, kurie to nedarė. Tačiau toks skirstymas, nors reikš- 
mingas, netrukus pasirodė ne visai tikslus. „Senieji komunistai“, 
išlikę gyvi KPP nariai, sudarė nedidelę idealistiškai nusiteikusių 
vyresniųjų grupę ir buvo tarsi gyvas liūdnos partijos istorijos pri- 
minimas. „Varšuvos branduolį“ sudarė Gomulkos rato žmonės, 
kurie nacių okupacijos metais Lenkijoje atkūrė PPR. „Partizanai“, 
vadovaujami Mieczystawo Moczaro, karo metais veikusių parti- 
jos ginkluotų organizacijų veteranai, pasižymėjo tolerancijos sto- 
ka ir ribotomis pažiūromis. „Patriotams“, ZPP veteranams, po karo 
vadovavo generolas Aleksandras Zawadskis (1899-1964). „Žmo- 
nės nuo Okos“, kuriuos suartino darbas Berlingo armijos politi- 
niame skyriuje, garsėjo savo bonapartinėmis revoliucinėmis nuo- 
taikomis. Ideologiniame fronte partiją buvo galima padalyti į „sta- 
linistus“ ir jų oponentus, kuriems labiau būtų patikęs lankstus 

„tautinis komunizmas“ su keliomis atšakomis. „Stalinistai“ savo 
ruožtu dalijosi į tuos, kurie siekė paversti Lenkiją blankia, suru- 
sinta SSRS kopija, ir tuos, kurie naudodamiesi Stalino metodais 
norėjo sukurti visiškai nepriklausomą, tačiau bekompromisinį dik- 
tatorišką Lenkijos režimą. Visoms šioms frakcijoms ar bendramin- 
čių grupėms teko dar ne kartą pasirodyti arenoje per ateinančio 
trisdešimtmečio krizes. 

Nešališkam vertintojui gali pasirodyti, kad daugelis būdingų 
komunistinio režimo bruožų savotiškai primena kai kuriuos anks- 
tesnius Lenkijos istorijos epizodus. Siauro kairuoliško politinio eli- 
to diktatūra, savanaudiškais tikslais manipuliuojanti pseudode- 
mokratinėmis institucijomis, šiek tiek panėši į prieškarinį sanaci- 
jos režimą. Panaši gali pasirodyti ir formali partijos pasirinkta 
kryptis į socialinį radikalizmą ir antiklerikalizmą. Autoritarinė jos 
laikysena, lygiai kaip ir šventeiviška retorika, primena Bažnyčios 
hierarchijos tradicijas. Negalima nepastebėti, kad labai katalikiš- 
koje šalyje partija savo elgesiu nedaug kuo skiriasi nuo karingųjų 
katalikų ordinų, pavyzdžiui, jėzuitų. Istoriniu požiūriu „proleta- 
riato diktatūra“ gali būti laikoma paskutiniąja iš virtinės diktatū- 
rų, kurios per visus XIX a. sukilimus siekė atvirai demokratinių 
tikslų aiškiai nedemokratinėmis priemonėmis. Išskirtinai neto- 
lerantiškas požiūris į tautinio tapatumo problemą, kuris, greta 
kitų dalykų, skyrė PPR ir PZPR nuo prieškarinės KPP, rodo vi- 
sišką Dmowskio tautinių demokratų svarbiausių idėjų pergalę. 
Polinkis kurti tautos vienybės institucijas, nekreipiant dėmesio į 
tai, ar ta vienybė išvis egzistuoja, būdingas tiek komunistams, 
sukūrusiems Tautos frontą, vėliau Tautos vienybės frontą (FJN), 
tiek prieškarinių BBWR ir OZN kūrėjams. Fundamentali parti- 
jos strategija, kuria siekiama gynybinės sąjungos su viena iš stip- 
riausių Lenkijos kaimynių, išlaikant ekonominę ir kultūrinę ša- 
lies autonomiją, kuo puikiausiai dera su du šimtmečius puoselė- 
ta taikaus sambūvio, arba realistine, Lenkijos politikos kryptimi. 
Pagal visus šiuos požymius išeitų, kad naujasis draugas yra ne 
kas kitas, bet senas patriotas, tik blogesnis. Vienintelis naujas da- 

lykas yra partijos marksistinė-lenininė ideologija - tiesiai iš 
Maskvos importuotas suvulgarintas XIX a. mokslinės filosofijos 
rusiškas variantas. 

Kai 1948 m. marksizmas-leninizmas buvo patvirtintas oficialia vals- 
tybine ideologija, jis nesulaukė daug vietinių sekėjų. Tiesą sakant, 
lenkų marksizmas teturėjo tik vieną pripažintą pionierių - Stanis- 
lawą Brzozowskį (1878-1911), o per tris pokario dešimtmečius iš- 
augino tik du iškilius mąstytojus. Vienas jų - Adamas Schaffas (g. 
1913) priklausė prieškarinei KPP, baigęs universitetą, tobulinosi 
Maskvoje, o 1946 m. tapo pirmuoju Varšuvos universiteto Mark- 
sizmo-leninizmo katedros vedėju. Jo darbai išsiskiria ne tiek įžval- 
gų skvarbumu, kiek tyrimo objektų įvairumu; be kita ko, jis domė- 
josi semantika ir egzistencializmu, kuriems pritaikė marksistinę 
metodologiją.!" Schaffo jaunesnysis kolega Leszekas Kotakowskis 
(g. 1927) perėjo keletą stadijų - marksizmo naujoko, revizionisto ir 
maištininko. Reikšmingas tas faktas, kad abu - ir Schaffas , ir Kota- 
kowskis —- buvo pašalinti iš partijos, kurios ideologiją taip karštai 
gynė savo karjeros pradžioje. 

Kotakowskis vienintelis iš filosofų pabandė supiršti marksizmą 
su senosiomis lenkų intelektinio paveldo tradicijomis. Čia jam di- 
delę įtaką turėjo griežta akademinė aplinka, vyravusi Varšuvos uni- 
versiteto Filosofijos fakultete, kuriame jis iš studento išaugo į pro- 
fesorių, bei tradicinė katalikybė. Iš pokario ideologų jis išsiskyrė 
tuo, kad buvo pasirengęs gerbti oponentų principus, pasikliovė ra- 
cionaliais argumentais, o ne pagyromis ir šmeižtais, domėjosi fun- 
damentaliais etikos ir religijos klausimais. Netrukus jis liko vienui 
vienas tęsti kryžiaus žygio bandant suteikti lenkiškajam marksiz- 
mui žmogiškumo. Kotakowskio aiškinimas apie „krikščionybę be 
religijos“ leido tikėtis, kad pagaliau bus nutiestas taip reikalingas 
tiltas tarp oficialios ideologijos ir masių religinių įsitikinimų“, o jo 
garsioji esė Kunigas ir juokdarys sudavė stiprų smūgį partinės pro- 
pagandos retorinei pompastikai ir autoritariniam dogmatizmui. 

„Kunigas yra Absoliuto sargas, - rašė jis, - saugojantis pripažintų 
ir akivaizdžių tiesų kultą. Juokdarys gali sukiotis geroje draugijoje, 
bet jis jai nepriklauso ir yra įžūlus, be to, jis dvejoja dėl visko, kas 
akivaizdu.“** Toks atviras komunizmo ir katalikybės dogmatizmo 
palyginimas sukėlė didžiulį intelektualų susižavėjimą; o dvaro juok- 
dario vaidmuo puikiai tiko Kotakowskio būdui. Tačiau jo triumfas 
buvo trumpalaikis. 1966 m. jį pašalino iš partijos, o 1968 m. išvijo iš 
šalies. Tai, ką Varšuva prarado, įgijo Oksfordas. 

Du dešimtmečius nuo 1948 m. trukusi Kotakowskio iškilimo ir kri- 
timo istorija žymi tą trumpą laikotarpį, kai lenkiškasis marksizmas 
rodė gyvybės ženklų. Iš pradžių, komunistinio režimo kūdikystės 
laikotarpiu, buvo galima tikėtis vien konfrontacijos. Apie lenkų filo- 
sofijos brandą daug pasako tas faktas, kad čia diskutuota kur kas 
civilizuotesniu būdu nei kitose Rytų Europos šalyse. Nors politinės 
sąlygos aiškiai buvo palankesnės triukšmingai reikštis tokiems am- 
bicingiems marksistams kaip Schaffas, nemarksistai taip pat galėjo 
viešai reikšti savo nuomones ir protestą. Iškilūs mokslininkai Tadeu- 
szas Kotarbinskis, Kazimierzas Ajdukiewiczius ir Stanistawas Os- 
sowskis yra paskelbę darbų, kuriose aštriai kritikavo primityvias ofi- 
cialiosios ideologijos formas." Vėliau iš tikrųjų atsirado priežasčių, 
leidžiančių daryti prielaidą, kad ganėtinai stabilaus komunistinio re- 
žimo ir katalikybei ištikimų gyventojų derinys galėtų laiduoti idea- 
lias sąlygas marksizmo ir krikščionybės dialogui. Tačiau praktinės 
pastangos tai padaryti Lenkijoje pasirodė visiškai bevaisės. Nesena 
patirtis rodo, kad apskritimo, vadinamo „lenkiškuoju marksizmu“, 
negalima paversti kvadratu. Partijos tiesų sergėtojai niekuomet ne- 
buvo pakankamai tikri dėl savo principų ar dėl savo sovietinių šei- 
mininkų reakcijos, kad galėtų pradėti nepertraukiamą dialogą. Kuo 
toliau, tuo labiau jie linkę pasitikėti ne filosofais, o policininkais.2! 

Komunistinio pasaulio kontekste tik su liūdna ironija galima žvelg- 
ti į partiją, kuri manėsi esanti aukščiausias lenkų antiautoritariz- 
mo, nekonformizmo ir galiausiai antirusiškų revoliucinių tradici- 

jų įsikūnijimas, o pati buvo priversta ginti sovietinę komunizmo 
atmainą. Teoriniai Lenkijos partijos pareiškimai, kurie tebuvo gry- 
nas tuščiažodžiavimas, pagrįstas sovietine Lenino ir Stalino fra- 
zeologija, aiškiai skyrėsi nuo jos praktinių veiksmų. Gomulka ir 
kiti stipresnės valios komunistai nuo pat pradžių žinojo, kad Len- 
kijos kelias į socializmą negali eiti Rusijos nužymėtomis gairėmis. 
Jie visa širdimi būtų pritarę Stalino posakiui, kad Lenkijoje komu- 
nizmas primena „pabalnotą karvę“. Tačiau, kitaip nei Stalinui, 
jiems atrodė, kad balną galima pataisyti ir pritaikyti karvei. Deja, 
sovietiniame bloke jiems teko pavaldinio vieta, todėl nors kiek ak- 
tyvesnė jų ideologinių nuostatų išraiška kaipmat būdavo nuslo- 
pinama. Jeigu būtų galėjusi rinktis, Lenkijos partija greičiausiai 
būtų šliejusis prie Vakarų Europos komunistų partijų, o ne SSKP. 
Tokį partijos kursą galėjo lemti kelios objektyvios priežastys. Len- 
kijos visuomenėje vyravo katalikiškos vertybės, ir jai transformuo- 
jantis į industrinę visuomenę artimesni turėjo būti Italijos ar Ispa- 
nijos komunistų, esančių už sovietinės zonos ribų, prioritetai, o 
ne ikiindustrinėje, autokratinėje Rusijoje įvykusios Lenino revo- 
liucijos lozungai. Lenkijos visuomenė visada - nesvarbu, koks re- 
žimas, - instinktyviai priešinosi valstybinės valdžios struktūroms, 
todėl nenuostabu, kad pamatinės leninizmo koncepcijos - demok- 
ratinis centralizmas (centralizuota partijos valdžia) ar proletaria- 
to diktatūra (partijos diktatūra liaudžiai) - Lenkijos sąlygomis sun- 
kiai prigijo. Užsienio politikos srityje lenkai turėjo karčią krašto 
padalijimo patirtį ir gerai pažino imperialistinės Realpolitik me- 
chanizmą, todėl su įtarimu žvelgė į tarptautinę sistemą, kurioje 
pasaulis vis labiau dalijamas į priešiškas, bet kartu viena nuo ki- 
tos priklausomas didžiųjų didvalstybių įtakos zonas. Lenkai visa 
tai jau buvo regėję ir savo kailiu patyrę, todėl joks, kad ir pats 
stipriausias, spaudimas iš sovietų pusės nebūtų privertęs mąstan- 
čio lenkų komunisto žavėtis tuo, ką mato. Dėl šių priežasčių sava- 
rankiška Lenkijos komunistų partija, sutraukiusi sovietinės gran- 
dines, galėjo tapti pirmąja sovietinio bloko partija, pasirengusia 
nuodugniai įvertinti Tito, Togliatti'o, Dubčeko, Berlinguero, Ca- 

rillo ir Mao pažiūras. Tikriausiai ji būtų pritarusi ribotoms parla- 
mentinės demokratijos apraiškoms. Tikėtina, kad ji būtų palan- 
kiai priėmusi vienokią ar kitokią Europos integracijos ir Europos 
nusiginklavimo formą, kaip būdą įveikti dabartinį Europos pasi- 
dalijimą. Ji būtų plėtojusi ryšius su Kinija ir trečiojo pasaulio šali- 
mis ir laikiusi tai indėliu į kovą prieš pasaulio susiskaldymą. Ne- 
kyla abejonių, kad tokios idėjos būdavo aptarinėjamos privačiuo- 
se susitikimuose, nuošaliau pasislėpus nuo partijos šventųjų; tačiau 
viešai jos niekada nebuvo paskelbtos. Kai kurie lenkų partiečiai 
dar gali pasidalyti prisiminimais apie revoliucinį, anticarinį pog- 
rindį,apie R6žą Luksemburg, apie tarptautines brigadas Ispanijos 
pilietiniame kare ar nelabai turtingą Liaudies fronto ir karo metų 
pasipriešinimo patirtį. Tačiau nuo 1944 m. rugpjūčio, kai įstojo į 
Liublino komitetą, jie tvirtai užkibo ant sovietinio kabliuko. Jie 
visados jautė, kad bet kokie atviri svarstymai, nukrypstantys nuo 
marksistinės linijos, Maskvoje būtų palaikyti išdavikiška erezija 
ir sukeltų žvėrišką didvalstybės reakciją, o juk nuo tos valstybės 
priklauso ir jų pačių likimas. Jiems tenka rinktis - arba laikyti lie- 
žuvį už dantų, arba būti nutildytiems jėga. Ideologinės doros bal- 
sas nutyla prieš politinio išlikimo instinktą. Teoriniai argumentai 
nublanksta prieš praktinius poreikius. Iš tikrųjų Lenkijos komu- 
nizmas visada skyrėsi nuo Rusijos komunizmo esminiais dalykais, 
tačiau negalėjo kalbėti savais žodžiais, todėl paprastam Lenkijos 
piliečiui ir apskritai visam pasauliui atrodo, kad jis tėra užsienio 
meistrų ir biurokratinių oportunistų kūrinys. Aišku, PZPR greto- 
se esama ir patriotų, ir idealistų. Tačiau jų veidai niekam nemato- 
mi, o balsai niekam negirdimi. Taigi ir pokario Lenkijos valdan- 
čiajai partijai prisiėjo išgyventi tuos pačius skausmus ir pažemini- 
mus, kurie teko visiems Lenkijos režimams, išskyrus vieną, per 
daugiau nei pustrečio šimtmečio. 

Kaip visuomet, lieka atviras klausimas, ar jaunoji Lenkijos lyde- 
rių karta gerbs tokį savo tėvų apdairumą. Lenkų komunistai, kaip 
jokia kita visuomenės dalis, gali rasti daugiausia priežasčių nekęsti 
savo praeities ir piktintis tebesitęsiančia sovietų priespauda. Kai jau- 

niausioji Vakarų Europos komunistų karta pradeda savo pirmta- 
kus vadinti „ideologiniais lavonais, saugomais sovietų šaldytuvuo- 
se“, negali būti, kad jų bendraminčiai Lenkijoje atsispirtų pagundai 
užmiršti atsargą ir pasukti kartu su visais. Priešingai nusistovėju- 
siai nuomonei, PZPR yra vienas iš nedaugelio potencialių veiks- 
mingo politinio disidentizmo, o susiklosčius palankioms aplinky- 
bėms - net ir sukilimo, šaltinių. Tik tuomet, kai partijos lyderiai 
Lenkijos interesus sugebės atskirti nuo SSRS interesų, bus pripa- 
žinta, kad Lenkijos komunistinis judėjimas išleido sveiką šaknį. 


DVIDEŠIMT TREČIAS SKYRIUS 


POLSKA LUDOWA: 
Liaudies Respublika 
(nuo 1944) 


Pokario Lenkijos politinė istorija, jeigu matytume tik jos bendriau- 
sius bruožus, pasirodytų neįtikėtinai paprasta. Svarbiausia būtų tai, 
kaip SSRS perdavė valdžią savo išrinktiesiems statytiniams ir kaip 
per visą laiką išlaikė juos savo postuose. Tačiau įsigilinus paaiškės, 
kaip viskas sudėtinga ir kiek paslėpta nuo viešumos. Santykiuose 
tarp Maskvos ir Maskvos žmonių Varšuvoje, tiek komunistų, tiek 
nekomunistų, būta keletas nelauktų posūkių. Be to, užsienio ap- 
žvalgininkai dažniausiai nepakankamai įvertindavo Lenkijos reži- 
mo nukrypimus nuo primesto politinio kurso, net ir tada, kai jie 
sulaukdavo pačių griežčiausių Sovietų Sąjungos sankcijų. Galima 
aiškiai išskirti tris laikotarpius: pirmasis, 1944-1948 m. - komunis- 
tinės liaudies demokratijos kūrimas; antrasis, 1948-1956 m. - stali- 
nizmo gniaužtų laikotarpis; ir trečiasis, nuo 1956 m. - vietinio „tau- 
tinio komunistinio“ režimo viešpatavimas. 

Bet politika - dar ne visa istorija. Kiekviename geranoriškame 
aprašyme iškreipta Lenkijos politinė raida turi būti derinama su 
visuomeninio ir kultūrinio gyvenimo pažanga ir su tikrais laimėji- 
mais, pasiektais atstatant kraštą iš karo griuvėsių.! 

Dabartinės Lenkijos politinės santvarkos pradžia būtų galima lai- 
kyti 1944 m. liepos 22-ąją. Tą dieną (ji pakeitė ligtolinę oficialiąją 
Lenkijos valstybės dieną Gegužės 3-iąją) Liubline, diriguojant So- 
vietų Sąjungai, buvo sudaryta pirmoji pokario vyriausybė - Lenki- 

jos tautinio išsivadavimo komitetas (PKWN), Vakaruose labiau ži- 
nomas kaip „Liublino komitetas“. Jis padėjo savo sovietiniams šei- 
mininkams administruoti iš vokiečių okupacijos išvaduotas žemes 
ir natūraliai tapo Lenkijos Respublikos laikinosios vyriausybės 
(RTRP), kuri veikė 1945 m. sausio-birželio mėn., ir Tautos vienybės 
laikinosios vyriausybės (TRJN), pradėjusios veikti nuo 1945 m. bir- 
želio, branduoliu. Taigi jo veikla apėmė laikotarpį tarp vokiečių oku- 
pacijos žlugimo ir visiško komunistų vadovaujamo režimo įsitvir- 
tinimo 1947 m. 

PKWN suformavimas aukščiausiu lygiu atspindėjo tai, kas dėjo- 
si vietose visoje Lenkijoje. Kad ir kokių vėliau prigalvota legendų, 
iš tikrųjų Liublino komitetas buvo sukurtas Maskvoje ir Lenkijai 
primestas SSRS valdžios. Komunistų stovyklos politikoje tai reiškė 
Kremliaus „kaip tu man, taip aš tau“ už 1944 m. sausį be Maskvos 
pritarimo Gomulkos įkurtą Tautinę krašto tarybą (KRN). Jos sudė- 
tis buvo mišri, ją sudarė ir komunistai, ir nekomunistai; komunistų 
pritraukta tiek iš Maskvoje įkurtos Lenkų patriotų sąjungos bei Len- 
kijos komunistų Centrinio biuro (CBKP), tiek iš Varšuvoje įsikūru- 
sios Lenkų darbininkų partijos (PPR). Varšuvos grupė, kuriai pri- 
klausė Gomulka ir Bierutas, į Liubliną atvyko tik liepos 31 d., praėjus 
devynioms dienoms po to, kai tariamai pasirašė Komiteto manifes- 
tą. Jie nenorėjo palikti sostinės tuomet, kai kiekvieną akimirksnį ga- 
lėjo pratrūkti sukilimas, ir kratėsi sunkios kelionės per fronto liniją 
į sovietų pusę. Su kolegomis iš Maskvos jiems pavyko susitarti tik 
rugpjūčio 15 d. Vadinasi, visi šių susitarimų dokumentai, nors pa- 
rengti tik rugpjūtį, turėjo įsigalioti atgaline data - liepos 21 d., kad 
sudarytų spontaniškos vienybės regimybę.* Tai buvo moderniosios 
Lenkijos Targovica. 

Komiteto manifestui, išplatintam Chetme ir Liubline bei iš anks- 
to pagarsintam per Maskvos radiją, vargu ar PPR Varšuvos vado- 
vybė galėjo pritarti. Greičiausiai jis buvo parengtas ir išspausdintas 
Maskvoje, tad ir atspindėjo daugiau sovietų, o ne lenkų komunistų 
pageidavimus. Kandidatus į pagrindinius komiteto postus skubiai 
patvirtino pats Stalinas; tai Edwardas Osėbka-Morawskis (pirmi- 

ninkas), Stanistawas Radkiewiczius (saugumo vadovas) ir Micha- 
las Rola-Žymierskis (gynybos ministras). Šie žmonės, kurių ištiki- 
mybė Sovietų Sąjungos politikai ir nulėmė jų paskyrimą, iš esmės 
dirbo sovietams. Jie išsilaikė savo pareigose trejus metus, kol vyko 
pokyčiai vyriausybėje. Tuomet jie buvo visiškai priklausomi nuo 
Maskvos. Ne kas kitas, o pats Stalinas Rola-Žymierskiui pasakė: 
„Kai Raudonoji armija išeis, jus iššaudys kaip kurapkas“ * 

Abejotinas PKWN teisėtumas neturėjo tiek reikšmės kiek jo prik- 
lausomybė nuo SSRS. 1944 m. gruodžio 31 d. jis susiteikė sau laiki- 
nosios vyriausybės statusą (RTRP), o kitą rytą atitinkamai pasikeitė 
ir pavadinimą. Šis žingsnis, kurį formaliai pripažino tik SSRS, žymi 
tą momentą, kai Stalinas pagaliau atsisakė ligi tol vyravusių dvipras- 
mybių dėl sovietų politikos užsienyje. Rengdamasis Jaltos susitiki- 
mui su Churchilliu ir Rooseveltu, Stalinas pirmąsyk labai aiškiai 
parodė, kad būsimojo Lenkijos režimo vadeles laikys jo paskirti žmo- 
nės. Taigi Lenkijos emigracinės vyriausybės Londone galimybės su- 
vaidinti tokį patį vaidmenį ir pokario Varšuvoje išties buvo labai 
menkos. Ir vis dėlto palaiminga nauda iš besąlygiškos sovietų pa- 
ramos nebuvo tokia jau gryna. Besąlygiška sovietų parama reiškė 
besąlygišką kontrolę. PPR įnirtingai priešinosi savo likimui. Centro 
komiteto plenume 1945 m. gegužės 21-22 d. pirmasis sekretorius 
Gomulka skundėsi, kad „liaudies masės mūsų visai nelaiko Lenki- 
jos komunistais, o tik niekingais NKVD agentais“ (enkawudowska 
najgorsza agentura). Zawadskis baiminosi, kad Raudonosios armi- 
jos smurtas ir plėšimai gali sukelti vidaus karą. Ochabas pareiškė, 
kad svarbiausi partijai iškilę uždaviniai yra Raudonosios armijos 
pasitraukimas ir „Lenkijos suverenitetas“? 

RTRP padėtis ypač sustiprėjo 1945 m. balandžio 21 d., kai buvo 
pasirašyta Lenkijos-Sovietų Sąjungos draugystės, tarpusavio pagal- 
bos ir bendradarbiavimo sutartis. SSRS pritarimą dėl Lenkijos sie- 
nų ir teisę kontroliuoti politinį Lenkijos saugumą įtvirtinanti sutar- 
tis buvo sukurta Maskvoje, neatsižvelgiant nei į Vakarų valstybes, 
nei į emigracinę vyriausybę, nei, tiesą sakant, į jokią demokratiškai 
išrinktą struktūrą. Ji įtraukė Lenkiją į sovietų stovyklą geriems dviem 

dešimtmečiams. Šią sutartį paskatino pirmosios Jungtinių Tautų 
konferencijos, vykusios San Franciske, nieko gero nežadantis delsi- 
mas; juo Sovietų Sąjunga ir pasinaudojo, užbėgdama už akių kon- 
ferencijos nutarimams dėl Lenkijos. Toji sutartis, po teisybei, buvo 
Jait accompli - laiku įvykęs faktas, kurio vienašališkai nustatytos są- 
lygos, 1965 m. atnaujintos dar dvidešimčiai metų, kaip tik tada ir 
nulėmė Lenkijos pavaldumą SSRS. Sutartį pasirašius ir patvirtinus 
antspaudais, RTRP vadovai galėjo ramiai laukti, kada galės susi- 
jungtu su solidesniais lenkų politikais iš Londono. 

Tautos vienybės laikinąją vyriausybę (TRJN) galima laikyti Jal- 
tos konferencijoje priimto pareiškimo dėl visų Lenkijos „demokra- 
tinių ir antinacinių elementų“ susivienijimo rezultatu. Detalės bu- 
vo aptartos per derybas Maskvoje, kuriose vienai pusei atstovavo 
Valstiečių partijos vadovas Stanistawas Mikotajczykas, vienintelis 
buvęs Londono emigracinės vyriausybės narys, panoręs dalyvauti 
derybose; kitai pusei - RTRP, KRN ir PPR įgaliotas atstovas Boles- 
lawas Bierutas. Jie nutarė, kad ministru pirmininku ir toliau turi 
būti Osėbka-Morawskis, jo pirmuoju pavaduotoju ir žemės ūkio 
ministru - Mikotajczykas, antruoju pavaduotoju ir atgautųjų žemių 
ministru - Gomulka. Iš dvidešimt keturių ministrų tik septyni ats- 
tovavo PPR. Naujosios vyriausybės uždavinius nubrėžė Potsda- 
mo konferencija - valdyti šalį, kol bus surengti laisvi rinkimai ir 
galutinai įtvirtinta konstitucinė santvarka. Vyriausybė pradėjo dar- 
bą 1945 m. birželio 28 d. ir veikė ligi 1947 m. vasario. Jos veikla per 
tuos dvejus metus mažai domino Vakarus. Britanija ir Amerika vis 
dar gyveno karo metų sentimentais - jautė begalinę padėką Sovietų 
Sąjungai ir ja žavėjosi. Tik visai besibaigiant šiam tarpsniui, 1947 m., 
kai TRJN buvo beveik sužulgdyta, vakariečiai atitoko ir suvokė, kas 
iš tiesų dedasi Lenkijoje. Nors ūmi ir pikta, jų reakcija labiau primi- 
nė bejėgiško nusivylimo protrūkį.“ 

Ką tik išvaduotoje Lenkijoje ekonominė ir socialinė politika bu- 
vo vykdoma labai menkai. Pirmiausia komunistams rūpėjo perimti 
visą milžinišką okupacinio vokiečių režimo sukauptą turtą, kad ga- 
lėtų jį nacionalizuoti; antra, jiems rūpėjo stambesnių dvarų žemes 

išdalyti vargingiesiems valstiečiams. 1944 m. rugsėjo 6 d. tai buvo 
patvirtinta atitinkamu PKWN dekretu. Nemažai valstiečių žemę pa- 
siėmė nelaukdami kvietimo. Priverstinės rekvizicijos vengta. 1944 
ir 1945 m. vasarą Raudonoji armija organizavo miestų darbininkų 
būrius ir grasindama durtuvais varė į kaimą imti derliaus. Valstie- 
čiai tam smarkiai priešinosi. PKWN paskelbė dekretą, įpareigojantį 
juos už teisę naudotis žeme kasmet valstybei pristatyti po 15 cent- 
nerių kviečių nuo hektaro. Tokie prievartos metodai neskatino že- 
mės ūkio produkcijos augimo, tad 1946 m. jų buvo atsisakyta? 

Tuo tarpu svarbiausias valstybės uždavinys buvo iš pagrindų 
atstatyti kraštą. Varšuvoje vyrai, moterys ir vaikai plikomis ranko- 
mis tvarkė griuvėsių krūvas; savanorių būriai laidojo tūkstančius 
kūnų; sunku net įsivaizduoti, kaip pavyko atkurti paslaugų tarny- 
bų veiklą. Kiek džiaugsmo visiems sukėlė sostinėje paleistas pir- 
masis pokario tramvajus. 

Tačiau masinis žmonių - tiek kariškių, tiek civilių - kraustyma- 
sis, kurio nenutrūkstamas srautas plūdo per visą Lenkiją karo, oku- 
pacijos ir išvadavimo laikotarpiu, neatslūgo dar mažiausiai dvejus 
metus. Kai valdžioje buvo TRJN, tą kraustymąsi skatino vidaus ka- 
ras, grandiozinės gyventojų perkėlimo programos ir žemės ūkio re- 
forma. 

Vidaus karą sukurstė sovietų saugumo jėgos, veikusios išvada- 
vimo laikotarpiu. Reikalaudami besąlygiško paklusnumo saugu- 
miečiai išprovokavo griebtis ginklo tūkstančius lenkų, kurie kito- 
mis aplinkybėmis gal ir būtų sutikę su kokia nors bendradarbiavi- 
mo forma. Savo oponentus be atodairos vadindami „teroristais“, 
„banditais“ ar „fašistais“, jie sukūrė neįtikėtiną situaciją, kurioje ko- 
munistų lyderiai kvietė vienytis į bendrą „demokratinį frontą“, o 
saugumas žudė, suiminėjo ir trėmė kaip tik tuos žmones, su kuriais 
derėjo eiti išvien. Kaip visuomet, prievarta gimdė prievartą. Į so- 
vietų terorą buvo atsakyta tuo pačiu. NKGB paskirti kaimų seniū- 
nai, vietiniai rinkti pareigūnai ar policijos agentai būdavo žudomi, 
persekiojami, jiems keršyta. Ištisi rajonai, ypač Karpatuose, pateko 
į plėšikų vadų rankas, tokių kaip baisusis Kapitan Ogieni (Kapitonas 

Ugnis) iš Zakopanės. Sovietams tokia įvykių raida buvo pati pa- 
rankiausia pasiteisinti, kodėl čia būtina nuolatinė saugumo tarny- 
bų kontrolė. Karinėms operacijoms šioje teritorijoje vykdyti buvo 
suburtas specialus Saugumo korpusas (Korpus Bezpieczenistwa). Var- 
šuvos Saugumo ministerijoje daugiausia dirbo rusai arba SSRS 
mokslus išėję lenkai. 

Ginkluoto pasipriešinimo branduolį sudarė trys savarankiškos, 
savo veiksmų nekoordinuojančios grupuotės. Pirmoji, Tautinės ka- 
rinės pajėgos (NSZ), veikti pradėjo per karą ir buvo vienas akty- 
viausių dešiniųjų antikomunistinių partizanų sambūrių Šventojo 
Kryžiaus kalnuose. Jie aktyviai rengėsi priešintis besiartinančiai Rau- 
donajai armijai, tačiau 1945 m. pabaigoje atsisakė rimtesnių veiks- 
mų.“ Antroji grupuotė, „Laisvė ir nepriklausomybė“ (WiN), buvo 
įkurta 1945 m. rugsėjį; į ją susitelkė paleistos Armijos krajovos ka- 
riškiai. Kaip rodo jos politinių pirmtakų - organizacijos NIE (Ne) - 
pavadinimas, jos tikslas buvo sukliudyti komunistams paimti val- 
džią. „Laisvė ir nepriklausomybė“ veikė visus 1946-uosius metus, 
ypač Liublino ir Balstogės rajonuose, o baigė gyvuoti 1947 m. vasa- 
rį, kai 40 000 vyrų pasinaudojo pasiūlyta amnestija ir viešai sudėjo 
ginklus.? Trečioji, Ukrainos sukilimo armija, buvo priversta tęsti ko- 
vą. Susikūrusi 1943 m., kovodama už nepriklausomą, niekieno neiš- 
naudojamą ir nekontroliuojamą Ukrainos valstybę, ji taip pat nuož- 
miai priešinosi ir Hitleriui, ir Stalinui. Volynėje, kur ukrainiečių ar- 
mijai pakluso didžiulės kaimo teritorijos, su ja konfliktavo ir lenkų, 
ir sovietų partizanai. Griebdamasi griežtų priemonių prieš neno- 
rinčius bendradarbiauti lenkų valstiečius, ji neturėjo palaikymo Len- 
kijoje. 1945 m. menki Ukrainos sukilimo armijos likučiai pasijuto 
politiškai izoliuoti ir buvo fiziškai apsupti. Iš trijų pusių spaudžia- 
mi SSRS, Lenkijos ir Čekoslovakijos kariuomenių, jie rado prieg- 
lobstį Beščadų kalnų gilumoje. Po daugelio susidūrimų su lenkų 
pajėgomis, neatnešusių pergalės nė vienai pusei, ukrainiečių kovo- 
tojai pasiekė sensacingą laimėjimą 1947 m. balandžio 4 d. - jiems 
pavyko surengti pasalą ir nužudyti gynybos viceministrą, generolą 
Karolį Šwierczewskį (1897-1947). Nuo tada jų dienos jau buvo su- 

skaičiuotos. Šwierczewskis, komunistinio judėjimo veteranas ir Is- 
panijos respublikos armijos 13 tarptautinės brigados vadas, lenkų 
komunistų gretose buvo vienas iš nedaugelio patyrusių kariškių, 
todėl jo žūtis paskatino partiją pagaliau suvesti sąskaitas. 1947 m. 
vasarą ukrainiečių kaimai Beščadų priekalnėse vienas po kito buvo 
nušluoti nuo žemės paviršiaus. Kalnuose gyvenančių Lemko ir Bojko 
klanų Žmonės išvaikyti. Tie, kurie turėjo giminių lenkų, buvo iš- 
blaškyti po visą „atgautųjų žemių“ plotą, kiti - deportuoti į SSRS. 
Mažuma pasiryžėlių, kurie dar tęsė kovą, likę be paramos iš šalies, 
verčiami bado, nuolat apšaudomi, neturėjo kitos išeities kaip pasi- 
duoti. Jų bunkerius bombardavo, slėptuves ir sandėlius sprogdino 
dinamitu. Tik saujelei pavyko prasiskinti kelią ir Karpatų kalnais 
prasiskverbti į Čekoslovakiją, o iš čia nukeliavus dar penkis šimtus 
mylių priešo teritorija, rasti prieglobstį Vakarų Vokietijoje. Šitaip 
baigėsi tai, ką oficialūs šaltiniai su pasitenkinimu vadina „kova su 
reakcingu pogrindžiu“ .!? 

Po karo vykdytos gyventojų perkėlimo programos palietė mili- 
jonus žmonių. Trejus metus Lenkijos keliais ir geležinkeliais plū- 
do nesibaigianti pabėgėlių, tremtinių, repatriantų, pro šalį vyks- 
tančiųjų, iškeldintųjų ir vidaus migrantų procesija. Pabėgėliai — 
nesuskaičiuojama gausybė šeimų, kurios užėjus karui paliko na- 
mus Lenkijoje ir dabar grįžo atgal norėdamos juos atgauti. Tremti- 
niai — tai tie, kuriuos iš Lenkijos deportavo okupacinė valdžia ir 
kuriems dabar buvo leista sugrįžti. Per 520 000 jų grįžo iš privers- 
tinių darbų Vokietijoje, mažiau — iš Sovietų Sąjungos. (Didžiąją 
dalį lenkų tremtinių SSRS tėvynėn išleido tik 1956 m.) Repatrian- 
tus daugiausia sudarė lenkai iš buvusios Antrosios Respublikos 
rytinių žemių, kuriems buvo suteikta teisė persikelti į vakarus, t. y. 
į Lenkiją dabartinėmis jos sienomis, taip pat lenkai, savo noru grį- 
žę iš Vakarų Europos. Pro šalį vykstančiųjų kategorijai priklausė 
perkeltieji asmenys, kurie ilgiau nesustodami keliavo per Lenkiją 
iš vakarų į rytus arba iš rytų į vakarus. [vieną pusę, namo, traukė 
liūdnos sovietų dezertyrų ir karo belaisvių kolonos, kur jų laukė 
sovietinis teisingumas; į kitą - dešimtys tūkstančių Lenkijos žy- 

dų, išgyvenusių karą Rusijoje, o dabar vykstančių į Vakarus arba 

Izraelį. Prie iškeldintųjų asmenų (oficialiai Lenkijoje vadintų „per- 

keliamais asmenimis“) priklausė tautinių mažumų bendruome- 

nių nariai, daugiausia vokiečiai ir ukrainiečiai, kurie buvo iškel- 
dinti iš Lenkijos remiantis Potsdamo susitarimais. Vidaus migran- 
tus sudarė lenkai, valdžios priversti iš savo ankstesnės 
gyvenamosios vietos persikelti į „atgautąsias žemes“ šiaurėje ir 
vakaruose. Statistika labai svyruoja, tačiau beveik neabejotina, kad 
šitoks gyventojų kraustymasis lėmė vieną didžiausių Europos isto- 
rijoje demografinių perversmų. Gyventojų perkėlimo programoms 
vadovavo Valstybinė repatriacijos įstaiga (PUR), kuri, PKWN įkur- 

ta, veikė nuo 1944 m. spalio iki 1950 m.!! (Žr. diagr. F.) 

Pati didžiausia operacija buvo Lenkijos vokiečių išsiuntimas. Pots- 
damo konferencijos protokolo XIII straipsnyje sakoma, kad „vokie- 
čių gyventojų grupių ar atskirų elementų, likusių Lenkijoje, Čeko- 
slovakijoje ir Vengrijoje, perkėlimas į Vokietiją turės būti vykdo- 
mas [...] laikantis tvarkos ir žmogiškumo“. Šis perkėlimas, kuris šiaip 
jau buvo savanoriškas, išskyrus mišrioms šeimoms, iš viso palietė 
iki 16,5 milijono žmonių. Iš buvusių Vokietijos Rytų Pamario, Rytų 
Brandenburgo, Silezijos, Dancigo ir Rytų Prūsijos provincijų, taip pat 
iš centrinės Lenkijos išvyko 5 057 000 vokiečių. Ši operacija buvo vyk- 
doma remiantis susitarimu, kurį Berlyne 1946 m. vasario 14 d. priė- 
mė Jungtinio repatriacijos vykdomojo organo (CRX) nariai - Lenki- 
jos ir Didžiosios Britanijos atstovai: 

1. Bendrosios sąlygos. Abi pusės sutinka, kad vokiečių iškeldinimas ir ke- 
lionė iš namų Lenkijoje bei apgyvendinimas britų zonoje bus vykdo- 
mas laikantis tvarkos ir žmogiškumo. 

2. TRANSPORTAS 
Vežimas organizuojamas geležinkeliu, naudojant Lenkijos arba Sovietų 
Sąjungos riedmenis, arba jūra. Nustatomi šie šiaurės maršrutai: 

Maršrutas A - Nuo STETTINO į LŪBECKĄ, jūra, maždaug po 1000 
asmenų per dieną [...] 
Maršrutas B - Nuo STETTINO į BAD SEGEBERGĄ per Lūbecką, 
geležinkeliu, po 1500 asmenų per dieną. 

Nustatomi šie pietų maršrutai: 

Maršrutas C - Nuo KALAWSKO (Kohlfurt) į MARIENTALį ir 
ALVERSDORFĄ per HELMSTEDT Ą, geležinkeliu, 
po 3000 asmenų per dieną (2 traukiniais). 

Maršrutas D - Tikimasi vėliau išvežti dar 2500 asmenų per dieną iš 

KALAWSKO (Kohlfurt) į FRIEDLANDĄ (...) 
Į čia nurodytus punktus bus vežama Sovietų Sąjungos ir Lenkijos 
vagonais ir lokomotyvais. 


VYKDYMO DATOS 

Maršrutas A -Stettinas-Lūbeckas Data dar nenustatyta 
Maršrutas B -Stettinas-Bad Segebergas 1946 m. vasario 20 d. 
Maršrutas C - Katawskas-Marientalis/ Alversdorfas 1946 m. vasario 20 d. 
Maršrutas D -Kalawskas-Friedlandas Data dar nenustatyta 
PRIĖMIMO TVARKA 


Iškeldintuosius priims Britanijos valdžios pareigūnai prie Lenkijos ir So- 
vietų Sąjungos zonos ribos. Britanijos repatriacijos grupės dirbs Stetti- 
ne ir Kalawske [...] stebėdamos, kad traukiniai nebūtų nukreipti atgal į 
Sovietų Sąjungos zoną [...] 

DEZINFEKCIJA. Visi iškeldintieji bus apibarstyti DDT milteliais [...] Bri- 
tanijos pareigūnai Berlyne iškart perduos Lenkijos pareigūnams 3 to- 
nas DDT [...] 

TRAUKINIŲ PALYDOVAI. Palydovais turi pasirūpinti Lenkijos valdžia, 
maždaug po 10 vienam traukiniui. 

TVARKARAŠTIS. Keleivių paskirstymą labai palengvintų [...] jeigu visi trau- 
kiniai į priėmimo punktus britų zonoje atvyktų kasdien iki vidurdienio [...) 

BAGAŽAS. Iškeldintiems asmenims bus leista pasiimti tiek bagažo, kiek 
jie galės pakelti [...) 

PINIGAI. Iškeldintiems asmenims bus leista pasiimti daugiausia po 500 
RM vienam žmogui [...] 

MAITINIMAS. Lenkijos pareigūnai parūpins maisto dviem dienoms ir 
dar vienos dienos atsargų [...] iš KALAWSKO išvykstantys traukiniai 
bus aprūpinti maistu trims dienoms ir vienos dienos atsargomis [...] 


MEDICINOS PRIEŽIŪRA. 
a) pirmiausia bus vežami tik sveiki iškeldinti asmenys [...] 
b) nėščioms moterims neleidžiama vykti iki gimdymo likus 6 
savaitėms ir po gimdymo nepraėjus 6 savaitėms. 

c)  [...] ligos atveju šeimos nebus vežamos, kol nepasveiks ir 
negalės vykti visi šeimos nariai. 

12. DOKUMENTAI. Iškeldinti asmenys gaus asmens dokumentus. Kiekvie- 
name traukinyje bus vardinis sąrašas, taip pat įsakymas išvykti, patvir- 
tintas atitinkamu parašu ir liudijantis, kad niekas iš vykstančiųjų ne- 
serga užkrečiamomis ligomis. 


T. KONARSKI F.L. CARROLL 
Trečiojo rango kapitonas Papulkininkis 
Lenkijos atstovas, CRX Didžiosios Britanijos atstovas, CRX.!2 


Vokiečių šaltiniai šį „barbarišką egzodą“ aprašo pačiomis tamsiau- 
siomis spalvomis. Vakarų Vokietijoje įsteigta organizacija Bund der 
Vertriebenen (Iškeldintųjų sąjunga) yra smulkiai dokumentavusi tų 
žmonių kančias. Jos požiūriu, toks vokiečių išprašymas buvo pa- 
prasčiausias kerštas, įkvėptas tų pačių rasistinių ir šovinistinių mo- 
tyvų, kuriais vadovavosi panašiai elgdamiesi naciai. Išvarytieji vo- 
kiečiai tvirtina tapę žvėriškumo ir genocido aukomis ir milijonais 
skaičiuoja kankinius. Tačiau kai kas šiuose argumentuose verčia 
abejoti. Nurodomas „lenkų keršto“ aukų skaičius akivaizdžiai pra- 
noksta bendrą iškeldintų žmonių skaičių, skelbiamą oficialiuose len- 
kų šaltiniuose. Vokiečiai šią statistiką tolydžio vis didino, siekdami 
sukurstyti kampaniją už „Potsdamo teritorijų“ atgavimą. Savo ruož- 
tu tarp lenkų visuomet buvo žmonių, linkusių nepaisyti faktų ir 
įsivaizduoti, kad Silezijoje, Pamaryje ar Prūsijoje gimę vokiečiai „tei- 
sėtai“ turėjo perleisti savo namus į tuos kraštus atkeldintiems „au- 
tochtonams“. O faktai tokie - vakarinės teritorijos iš Vokietijos bu- 
vo atimtos ir Lenkijai suteiktos kaip karo laimikis. Tačiau išvaryti 
šių teritorijų gyventojus vokiečius nusprendė ne „kerštaujantys“ len- 
kai, o karą laimėję sąjungininkai. Iškeldinimo organizavimas toli 
gražu nebuvo toks, kokio tikėtasi, jau vien dėl to, kad Lenkijos val- 
džia tiesiog neįstengė suteikti patogumų šitokios milžiniškos ope- 
racijos dalyviams. Vyrai, moterys ir vaikai, nesvarbu amžius, buvo 
iš namų varomi į surinkimo punktus ir paliekami ten pačiomis pri- 
mityviausiomis sąlygomis. Antai Lambinowicuose (Lamsdorf), 
Aukštutinėje Silezijoje, juos prievarta suvarė į patalpas, kurias visai 

neseniai buvo palikę naciai. Per neilgą kelionę į Vokietiją jiems teko 
važiuoti tokiomis sąlygomis, kurios ne ką skyrėsi nuo to, ką kiti 
patyrė kur kas ilgesnėse kelionėse į Rusiją. Vienus mušė, kitus plė- 
šė ar prievartavo; daugelis susirgo ar net mirė; visiems teko patirti 
vargų, kurių jie niekuomet neužmirš. Pirmą kartą gyvenime didžiulė 
minia paprastų padorių vokiečių buvo pažeminti iki tokios padė- 
ties, kuri didžiumai paprastų padorių Vidurio ir Rytų Europos gy- 
ventojų atrodė normali." 

Nė vieno Lenkijos kaimo neaplenkė žemės ūkio reforma. Eida- 
ma savo pirmtakų pėdomis, 1946 m. rugsėjo 6 d. dekretu TRJN žengė 
paskutinį žingsnį link visiško žemės išparceliavimo. Vakarinėse te- 
ritorijose valstiečiai galėjo pasirinkti arba 15 hektarų ariamosios že- 
mės, arba 20 hektarų ganyklos. Visur kitur privačios žemės valdos, 
didesnės kaip 100 hektarų, turėjo būti išdalytos. Šiaip ar taip, dau- 
giau nei milijonas valstiečių šeimų iš šios reformos turėjo naudos; 
buvo sukurta 814 000 naujų ūkių.“ 

Pačiame šių svarbių permainų įkarštyje Laikinajai vyriausybei 
teko daryti labai atsargius žingsnius. Stalinas su įtarimu žvelgė į 
savo statytinius Lenkijoje ir tvirtai laikė juos už vadžių. Dar 1944 m. 
spalį Bierutui jis buvo įsakęs „arba keisti savo metodus, arba pasi- 
šalinti“. O dabar, pasak Mikotajczyko, į vyriausybę įeinantys ko- 
munistų lyderiai kiekvieną ketvirtadienio rytą susitikinėdavo su 
anoniminiu sovietų pulkininku (jis manė, jog tai buvęs Ivanas Se- 
rovas, SMERŠ'o vadas) ir iš šio gaudavo nurodymų, apie kuriuos 
jam, ministro pirmininko pavaduotojui, niekas nesiteikdavo pra- 
nešti. Nepartiniai ministrai pradėjo įtarinėti savo kolegas komunis- 
tus; PPR įtarinėjo savo varžovus, o rinkėjai, jei dar turėjo laiko poli- 
tikuoti, įtarinėjo visus. „Laisvi ir nevaržomi rinkimai“ buvo vis ati- 
dėliojami. Vietoj jų 1946 m. birželio 30 d. surengtas referendumas, 
kurio klausimai buvo akivaizdžiai klastingi. Vien kviesdama rin- 
kėjus balsuoti „triskart taip“, atsakant į klausimus, paimtus tiesiai 
iš opozicijos programos, vyriausybė peržengė visas moralės nor- 
mas. Ji privertė oponentus spręsti dilemą - arba vieningai paremti 
„vyriausybės bloką“, arba atsižadėti savo nuostatų. Per šį jėgų iš- 

mėginimą Mikotajczyko Valstiečių (liaudininkų) partija pasirinko 
pastarąjį kelią. Ragindami rinkėjus atsakyti „ne“ į pirmąjį siūlymą 
dėl Senato panaikinimo, jie paprasčiausiai siekė demaskuoti vyriau- 
sybės apgaulę. Opozicijos balsų skaičiuotojai dalyvavo skaičiuojant 
balsus tik keliose apygardose ir paaiškėjo, kad kaip tik jose 81 pro- 
centas rinkėjų paklausė opozicijos. Kitur slapta balsus skaičiavo vy- 
riausybės patikėtiniai. Galiausiai paskelbta, kad 68 procentai rinkė- 
jų balsavo už vyriausybei palankius sprendimus." 

Pačioje vyriausybėje PPR komunistai buvo užsiėmę sudėtingais 
ideologinės strategijos ir taktikos skaičiavimais. Tuo metu, laiko- 
tarpiu iki atviro valdžios paėmimo, jų bendrosios strategijos pa- 
grindą sudarė demokratinio bloko idėja. Plėtodami šią idėją jie siū- 
lė ypatingą fronto veiklos programą, kuri keliais esminiais aspek- 
tais skyrėsi nuo prieškario Liaudies fronto ar nuo vadinamojo Tautos 
fronto, veikiančio kaimyninėje Čekoslovakijoje. Lenkijos komunis- 
tųjudėjimas buvo toks silpnas, kad niekaip negalėjo tikėtis varžytis 
su „buržuazinėmis“ partijomis. Komunistams liko vienintelė gali- 
mybė - paslėpti savo silpnumą ir susitelkti svarbiausiam tikslui — 
sužlugdyti savo varžovus. Demokratinio bloko idėja nenumatė jo- 
kių realių nuolaidų partneriams vyriausybėje; jį planuota sukurti 
bemaž vien kaip delsimo ir kontrolės įrankį. Ideologinę taktiką 
stengtasi iš paskutiniųjų maskuoti; vengta ir paties žodžio komunis- 
tai, net partijos pavadinime. Kulak (buožė) - dar vienas iš keleto 
įžeidžiamų žodžių, kuriais neleista švaistytis. Vidiniame partijos 
žargone rusiškai skambančią samokrytika (savikritika) pakeitė Žžo- 
dis su graikų kilmės dėmeniu autokrytika. Politikos taktika pasirinkta 
klasikinė lenininė - priešiškas grupuotes skaldyti „iš viršaus ir iš 
apačios“. Varžovai, kurie nepaklusdavo komunistų žaidimo taisyk- 
lėms, nespėdavo nė apsižiūrėti, kaip šalia išdygdavo fiktyvi partija 
tokiu pat pavadinimu kaip jų, kuriai vadovaudavo komunistų pa- 
pirkti buvę jų bendražygiai. Toks likimas ištiko Mikotajczyko Vals- 
tiečių partiją, taip pat ir nuo seno antikomunistinę PPS. Taktikos 
administracinio valdymo srityje tikslas - monopolizuoti visus val- 
džios svertus. Formalius valdžios postus visose ministerijose drą- 

siai buvo galima palikti oponentams, jei tik greta maišėsi po du pa- 
vaduotojus komunistus, akylai prižiūrinčius savo šefą. Iš lėto, bet 
užtikrintai, dorais ir nedorais būdais PPR skynėsi kelią link galuti- 
nio tikslo - pasak Gomutkos, suvaidinti „tautos hegemono“ vaid- 
mens.!* Po dvejų paruošiamųjų metų partija pagaliau sutiko surengti 
taip seniai atidėliojamus rinkimus 1947 m. sausio 19 d. 

Vykdyti ekonominę ir socialinę politiką neišvengiamai trukdė 
tolydžio stiprėjanti politinė kova. PPR negalėjo pradėti įgyvendinti 
visiškai savarankiškos komunistinės politikos, kol jai tiek vyriau- 
sybėje, tiek visoje šalyje teko laikytis atsargumo pozicijų. Ne komu- 
nistai, o socialistai pasiekė du svarbiausius to meto laimėjimus - 
1946 m. sausį priimtas nacionalizacijos įstatymas bei pradėtas įgy- 
vendinti 1947-1949 m. trimetis planas. Per vienerius metus buvo 
nacionalizuotos visos didesnės įmonės, kuriose per pamainą dirbo 
daugiau nei 50 žmonių; į valstybės rankas pateko devynios iš de- 
šimties įmonių. Trimetis planas labiau rėmėsi Vakarų, o ne sovieti- 
niais ekonomikos metodais. Žemės ūkio srityje Mikatojczykas apsi- 
ribojo pastangomis suteikti žemės nuosavybės dokumentus valstie- 
ciams, gavusiems išparceliuotų dvarų žemę. Tai buvo neįkainojama 
saugumo priemonė prieš būsimą kolektyvizaciją. 

Per 1947 m. sausio rinkimus komunistų vadovaujamas demok- 
ratinis blokas gavo 80 procentų balsų. Formaliai tai buvo visiškai 
priimtinas, gal net puikus rezultatas. Tačiau palyginti su stebuk- 
lais, kuriuos sovietiniai rinkimų organizatoriai parodė Baltijos vals- 
tybėse ir Lvove prieš septynetą metų, o Lenkijoje partijos matema- 
tikai tai padarė 1952 m., rezultatai buvo apgailėtini, bet tikslas vis 
tiek pasiektas. Rinkimų negalėjai pavadinti nei „laisvais“, nei „ne- 
varžomais“. Kandidatų sąrašą vyriausybė iš anksto patikrino. Val- 
džios kontroliuojamos rinkimų komisijos iš rinkėjų sąrašų išbraukė 
du milijonus žmonių. Gamyklų darbininkus prie urnų varė cechų 
meistrai ir vertė balsuoti už vyriausybę, kitaip grasino išmesią iš 
darbo. Slaptumo principo niekas nepaisė. Balsų skaičiavimą prižiū- 
rėjo vien vyriausybės atstovai. Rezultatai buvo žinomi iš anksto. 
Didžiosios Britanijos ir JAV vyriausybės pareiškė protestą dėl įžū- 

laus nesiskaitymo su Jaltos ir Potsdamo nutarimais. SSRS vyriau- 
sybė protestus atmetė, motyvuodama Vakarų informacijos šaltinių 
Lenkijoje nepatikimumu." 

Po rinkimų PPR pirmą kartą užėmė dominuojamą padėtį Lenki- 
jos politiniame gyvenime. Dabar jau visus reikalus buvo galima tvar- 
kyti teisėtai ir pagal konstituciją, remiantis paklusniais valdančiosios 
daugumos balsais seime, kuriame ji turėjo 394 vietas, o PSL - tik 28. 
Vasario 5 d. Bierutas buvo išrinktas Respublikos prezidentu. Vasa- 
rio 6 d. prisiekė naujoji vyriausybė su ministru pirmininku J. Cy- 
rankiewiczium priešakyje. Vasario 19 d. naujai įkurtai Valstybės ta- 
rybai suteiktos ypatingos galios. Nuo šiol praktiškai buvo užkirs- 
tas kelias visų „buržuazinių“ partijų veiklai, paremtai visuomenės 
narių susitarimu. Nepraėjus nė metams aršiausi komunistai per- 
galę šventė jau koneveikdami savo nugalėtus varžovus, ir galop 
juos visiškai išstumė iš politinės arenos. Vienas buvęs sanacijos 
režimo generolas, perbėgęs pas komunistus, seime viešai pasmer- 
kė Mikotajczyką, kaip „užsienio šnipą“ ir „kolaborantą“. Cenzū- 
rai net pavyko paties ministro pirmininko protestą dėl cenzūros 
uždrausti - ne tik skelbti spaudoje, bet ir įtraukti į seimo protoko- 
lus. Teismas apkaltino grupę socialistų vadų valstybės išdavimu 
ir skyrė aukščiausią bausmę. Kaime buvo išblaškyti paskutiniai 
antikomunistinio pogrindžio likučiai. 1947 m. spalį Mikotajczy- 
kas, kuris prieš savo paties valią tapo pagrindine opozicijos figū- 
ra, gelbėdamasis pabėgo į užsienį. Kai Londone jis susitiko su 
Churchilliu, anksčiau įkalbėjusiu jį grįžti į Lenkiją, šis negalėjo at- 
sistebėti regėdamas jį gyvą.!* 

Tačiau oponentų pašalinimas iš kelio dar nereiškė, kad komu- 
nistai galės taip be niekur nieko valdyti ir tvarkyti šalį pagal savo 
užgaidas. Negalima užmiršti, kad iniciatyva kurti naują partinį da- 
rinį, atitinkantį naujas sąlygas, labiau ėjo ne iš pačios PPR, bet iš 
komunistinėmis požiūromis pasižyminčių anksčiau veikusių radi- 
kalių partijų užsilikusių narių. Čia svarbiausią vaidmenį vaidino 
Jozefas Cyrankiewiczius, perdažytos PPS vadas, o nuo vasario mė- 
nesio ministras pirmininkas. 1947 m. buvo nesunku įsivaizduoti, 

kokia ateitis jo laukia. Bet kuriuo atveju juo būtų nusikratę kaip ir 
jo pirmtaku Osėbka-Morawskiu. Vargu ar jis galėjo tikėtis perga- 
lėti komunistus; ko gero, nebūtų pavykę sužaisti ir lenininio žŽai- 
dimo - prisijungus prie jų išlaikyti bent šiokią tokią įtaką. Vienin- 
telė Cyrankiewicziaus viltis - prasibrauti į naują organizaciją nuo 
pat jos kūrimo pradžios. Parankiu sąjungininku jis laikė Kremlių, 
kuris jau kurį laiką su vis didesniu nerimu stebėjo Gomulką ir 
PPR. 1948 m. kovą Cyrankiewiczius nuvyko į Maskvą susitikti su 
Stalinu ir, akivaizdu, būtent čia gavo ženklą pradėti kurti Lenki- 
jos jungtinę darbininkų partiją (PZPR). Klaidinga manyti, kad PPR 
pati būtų norėjusi jungtis su PPS - nelyginant „alkanas šuo, trokš- 
tantis susijungti su duonos kepalu“. Jeigu taip, išeitų, kad vabalai 
straubliukai savo pačių kojytėmis paliko duonos kepalą ir įtikino 
šuns šeimininką juos stipriai pririšti prie šuns nugaros, kad šis 
nepasiektų jų suėsti. Taigi PPR susijungė su PPS; iš jų niekieno 
netrukdoma radosi PZPR, o Cyrankiewiczius užsitikrino sau šiltą 
vietelę ir joje išsilaikė iki 1972 m." 

Tuo pat metu kiti du valdančiojo demokratinio bloko elementai — 
fiktyvus SL ir SD (Demokratinis judėjimas) - jungėsi su savo pirm- 
takių senesnių antikomunistinių organizacijų likučiais. SL ir SD ta- 
po neatsiejama Lenkijos komunistinės santvarkos dalimi, tačiau nie- 
kuomet neįsiliejo į PZPR. Vienpartinei sistemai čia taip ir nepavy- 
ko triumfuoti. 

Ekonomikos, lygiai kaip ir politikos, srityje delsta imtis radikalių 
permainų, nes tam nepakako nei tinkamų organizacinių struktūrų, 
nei žmonių. Trimečiame plane nebuvo numatyta tęsti pramonės na- 
cionalizavimą. Nelabai ryškūs buvo ir kolektyvizacijos ženklai kai- 
me. 1947 m. gautas labai menkas derlius, todėl siekiant kaip nors 
išmaitinti liaudį valstiečiams buvo daromos visos įmanomos nuo- 
laidos. Tuomet suklestėjo valstiečių kooperacijos judėjimas. Vals- 
tybinis sektorius sparčiai skverbėsi į vidaus didmeninę prekybą ir 
iki 1948 m. pabaigos ją bemaž monopolizavo. Mažmeninė prekyba 
taip pat po truputį buvo „visuomeninama“. Kaime labai paplito 
valstiečių savišalpos draugijos. Užsienio prekybos srityje nepalygi- 

nama su kitomis šalimis partnere tapo SSRS. Pagal Marshallo planą 
Lenkija buvo viena iš pirmųjų kandidačių paramai gauti, todėl ir 
Sovietų Sąjunga buvo priversta pasirodyti kilniadvasiška. Tokį gestą 
ji padarė 1948 m. sausio 28 d. pasirašydama prekybos sutartį, pagal 
kurią numatytas Lenkijos ir Sovietų Sąjungos bendradarbiavimas 
ketveriems metams už 2 mln. rublių. O tada jau Marshallo pagalba 
buvo atmesta be jokių svarstymų. 

Komunistams atrodė, kad Respublikos ūkinio gyvenimo vėžys 
buvo įsigraužęs pačioje svarbiausioje organizmo vietoje - Centrinėje 
planavimo valdyboje (CUP). Čia dirbo daugiausia vakarietišką išsi- 
lavinimą gavę ekspertai, turintys ryšių su senąja PPS. 1948 m. vasa- 
rį buvo sušauktas susirinkimas aptarti valdybos veiklai. Didžiulei 
darbuotojų nuostabai, diskusija išvirto tikru sovietinio stiliaus jų 
darbo puolimu. Pramonės ministras Hilaris Mincas CUP pastangas 
pavadino „buržuazinėmis“, „nemarksistinėmis“, savo kritiką pa- 
remdamas melagingais tyrimo rezultatais. Pirmą kartą Lenkijoje vie- 
šos svarstybos vyko pagal principą - kas daugiau pacituos iš Leni- 
no ar Stalino raštų. Vėliau tai buvo pavadinta „lenkiškojo staliniz- 
mo gimimu“. Nuo tada visi planai buvo sudaromi vadovaujantis 
sovietiniais metodais. Centrinė planavimo valdyba buvo paleista. 
Ekonomikos rodiklių statistika tapo valstybės paslaptimi. Laisvos 
diskusijos baigėsi.? 

Ši planavimo reikalų istorija parodė, jog krizė labiausiai reiškėsi 
ideologijos srityje. 1948 m. vasarą partijos gretose ir vyriausybėje 
įvyko skilimas. Kai kas tai aiškina nesutarimais tarp Gomulkos bei 
jo šalininkų, propaguojančių konservatyvų „Lenkijos kelią į socia- 
lizmą“, ir radikalios „Maskvos linijos“ gynėjų, kuriems vadovavo 
Bierutas. Gal ir taip, ką gali žinoti, bet vis dėlto atrodo, kad vado- 
vaujantis tokia standartine analize, galimos trys esminės klaidos. 
Pirmiausia, neatsižvelgiama į požiūrių ir frakcijų įvairovę. Pačioje 
PPR tuomet būta mažiausiai penkių grupuočių. Negalima užmiršti 
ir artimų partijos sąjungininkų - ypač Cyrankiewicziaus ir jo PPS, 
taip pat NKVD globojamų „pažangiųjų katalikų“. Sovietų pusėje 
interesai irgi šakojosi - jų galima išskirti net keletą: Raudonosios 

armijos vadovybės ir saugumo organų interesai; valstybiniai SSRS 
ministerijų interesai; SSKP partiniai interesai; galop nė kiek ne ma- 
žiau reikšmingi paties Stalino įtarinėjimai ir įgeidžiai. Jeigu kiek- 
vieną iš penkių ar šešių lenkų politinių grupuočių sukryžmintume 
su panašiu skaičiumi jų potencialių sovietinių globėjų, iškart gau- 
tume dvidešimt penkis ar trisdešimt junginių — ir matomų, ir ne- 
matomų. Vienintelis žmogus, kuris, regis, neturėjo griežtos pozici- 
jos, buvo Bierutas. Tai buvo klasikinio stiliaus marionetė, visiškai 
nesugebanti suburti Lenkijoje įtakingos politinės grupuotės, kol nie- 
kas netimptelėjo už virvutės. Vadinasi, jeigu Gomulka turėjo tvirtą 
rėmėjų būrį, dominavusį partijoje iki 1948 m., vienintelis galimas 
organizuotos opozicijos šaltinis buvo pačiame Kremliuje. 

Antra, standartinis požiūris į skilimą neatsižvelgia į konflikto pa- 
ties totalitarinio judėjimo viduje dinamiką, kai abi pusės nuolat ju- 
da, tolydžio kaitaliodamos savo ideologines pozicijas, kad nebūtų 
viena kitos apsuptos ir prarytos. Vienintelis dalykas, kurio silpnes- 
nioji pusė turi vengti bet kokia kaina - vieši susitarimai su stipres- 
niąja puse; po tokių „paliaubų“ galima greitai prarasti ir savaran- 
kiškumą, ir tapatumą. 1944 m., kai dienos švieson ėmė lįsti skirtu- 
mai tarp PPR ir sovietinės linijos, būtent SSRS užėmė konservatyvias 
pozicijas. Stalinas pareiškė, jog „komunizmo kūrimas Lenkijoje la- 
biau primena karvės balnojimą“. O Gomulką ir jo PPR, vykdančius 
„tėvyninę liniją“, tuo metu buvo apėmusios kairuoliškos, mesia- 
nistinės ir pergalingos nuotaikos, tad jiems komunizmo kūrimas 
Lenkijoje atrodė „triumfo žygis“. Po 1944-ųjų Stalino pasitikėjimas 
ėmė augti. Griežčiau ėmęs reikalauti vykdyti realias, socialistines 
reformas jis priartėjo prie pradinės Gomulkos pozicijos ir vainojo 
Bierutą dėl nepakankamo revoliucinio įkarščio. O Gomutkai iš tik- 
rųjų teko patirti, ką reiškia „balnoti karvę“. Tai privertė jį mestis į 
priešingą pusę ir ne sykį pakartoti, jog kažin ar Lenkijoje pamaty- 
siąs tikrą socializmą, o ką jau kalbėti apie komunizmą. Ideologinis 
konfliktas priminė žirkles, kai per ketverius metus abiejų varžovų 
nuostatos diametraliai pasikeitė. 1948 m. Gomulkos pareiškimai jau 
bemaž sutapo su 1944 m. SSRS požiūriu ir atvirkščiai. 

Lenkijos draugai negalėjo nepastebėti SSRS užsienio politikos per- 
mainų. 1944-1945 m. SSRS buvo nusilpusi nuo karo, todėl pagar- 
biai elgėsi su visais sąjungininkais, galinčiais jai pagelbėti. Ideolo- 
giniai skirtumai didesnės reikšmės neturėjo. 1948 m. SSRS jau buvo 
laimėjusi karą ir pasigaminusi bombą. 1948 m. nesutarimai su Tito, 
arabų ir Izraelio konfliktas, Vokietijos krizė, Berlyno blokada buvo 
pasiekę aukščiausią tašką. Atėjo laikas sutelkti gretas. Jokių ideolo- 
ginių skirtumų SSRS nebesirengė toleruoti. 

Taip buvo nulemtas Gomutkos likimas. Senas vilkas, jis pajuto 
pavojų šiam dar neprisiartinus, tačiau vis tiek stačia galva metėsi į 
audrą. Partijos Centro komiteto Birželio plenume jis išdrožė chao- 
tišką paskaitą apie Lenkijos komunizmo istorines tradicijas, išgyrė 
liuksemburgišką SDKPiL skonį, trockistinę KPP ir netgi PPS nuos- 
tatą dėl „tautinės nepriklausomybės“. Tai buvo atviro nepaklusnu- 
mo aktas. Atrodo, po plenumo jam teko paragauti namų arešto. Jo 
bendražygius Spychalskį ir Ochabą įkalbėjo Gomutką pasmerkti, o 
jis pats buvo priverstas viešai atgailauti. Per Rugsėjo plenumą jam 
teko ne tik išklausyti savo draugų užgauliojimus, bet ir pačiam su- 
vaidinti griežtos savikritikos spektaklį ir pripažinti savo klaidas. 
Ypač uoliai jis prisipažino, jog suvokė tik tiesioginę SSRS reikšmę 
Lenkijos partijai ir nepajėgė į tai pažvelgti „aukštesnėje plotmėje“. 
Viskas baigėsi tuo, kad vietoj jo partijos generaliniu sekretoriumi 
buvo išrinktas prezidentas Bierutas, kuris lig tolei pasauliui būda- 
vo pristatomas kaip „nepartinis“. Pašalinus Gomutką nebeliko jo- 
kių kliūčių gruodį įkurti PZPR. 

Gomulkos sužlugdymas buvo tiesioginis SSRS kišimosi į Lenki- 
jos partijos reikalus rezultatas. Tas, kas tą kišimąsi pavadino „Len- 
kijos komunizmo pacifikacija“, nedaug suklydo. Gomuikos drau- 
gai kiek pajėgdami bandė sušvelninti jo pralaimėjimą. Iki 1949 m. 
sausio jam paliko ministro pirmininko pavaduotojo pareigas, o iki 
1951 m. jis liko Centro komiteto narys. Gomutkai nebuvo iškelta 
byla, nebuvo jis perduotas ir SSRS teisingumui. Jo nepaklusnumo 
aktą vėl prisiminė, kai 1956 m. Lenkijos partija iš naujo patvirtino 
savo nepriklausomumą.*! 

Per pusketvirtų metų taikos laikotarpį praktiškai buvo sukurta 
sovietinio tipo liaudies demokratija. Monolitinė lenininė partija stip- 
rino savo monopolį. Partijos ir valstybės interesų tapatumą įkūnijo 
Bierutas, įsitaisęs dviejuose sostuose — partijos pirmojo sekretoriaus 
ir prezidento. 1945 m. niekas nė neįsivaizdavo tokios lengvos ko- 
munistų pergalės. Bet žvelgiant iš toliau, tai neatrodo visai netikė- 
ta. Kitaip nei priimta Vakarų šalyse, Lenkijoje niekuomet nebuvo 
tokio tarpsnio, kad komunistinis judėjimas būtų laisvai konkura- 
vęs su legaliomis nekomunistinėmis partijomis. Čia valdžia tiesiai 
ir be jokių trukdžių iš vokiečių okupacinės valdžios perėjo Raudo- 
najai armijai, iš Raudonosios armijos - SSRS kontroliuojamai Laiki- 
najai vyriausybei, o 1947 m. , po rinkimų, iš šios - į PPR rankas. 
Todėl neteisinga kalbėti apie komunistų „užgrobtą valdžią“ ar „ko- 
munistinį perversmą“. Lenkiją komunistai gavo patiektą ant padėk- 
lo, o tada jau sėkmingai atrėmė visas pastangas dalytis valdžia. Ly- 
giai taip pat nebuvo jokio reikalo komunizmą Lenkijai primesti jė- 
ga. Neverta nė kalbėti apie žiaurų ir negailestingą Staliną, neturintį 
nė lašo kilniaširdiškumo ar dosnumo. Viskas susiklostė taip, kad 
visi potencialūs organizuoto pasipriešinimo Lenkijoje dalyviai jau 
buvo išnykę iš politinės arenos. Vienus sukompromitavo prieška- 
rio ir karo metų nesėkmės, kitų išsižadėjo valstybės sąjungininkės, 
dar kitus pakirto Varšuvos sukilimas. Per 1944-1948 m. nebeliko 
nieko, kas būtų galėjęs priešintis komunistams, išskyrus Mikotaj- 
czyką ir dar saujelę išblaškytos, be vadų likusios Armijos krajovos 
kariškių. Stalinas ko norėjo, gavo be kovos. Prievartos aktai, ku- 
riuos vis dėlto sukurstė NKGB, politiniu požiūriu nebuvo reikalin- 
gi. Taip pat klaidinga kalbėti apie „organizuotą komunistų konspi- 
raciją“. Nepaisant parodomojo monolitinio solidarumo, Lenkijos ko- 
munistinis judėjimas iš esmės skyrėsi nuo sovietinio ir buvo smarkiai 
susiskaldęs. Komunistams nepavyko susitarti dėl socializmo pro- 
gramos vykdymo tempų, juo labiau dėl metodų ir priemonių; ne- 
buvo vienybės ir priimant veiklos planus ar darbų grafikus. Tiek 
lenkai, tiek sovietai jautė, jog stumiamasi pirmyn labai neaiškiomis 
ir sudėtingomis sąlygomis. Ir tai dar ne viskas. Galutinis rezultatas 

buvo liūdnas. Tai, kad Lenkija buvo palikta valdyti Stalino bevei- 
džių marionečių komandai, galima vertinti tik vienaip - ir kaip jo, 
ir kaip pačių Lenkijos komunistų pralaimėjimą. 

Visa tai akivaizdžiai rodo, kad Lenkijos kelias skyrėsi nuo kitų 
Rytų Europos valstybių. Lenkijos negalima lyginti su kaimynine 
Čekoslovakija, kur komunistai buvo pakankamai pajėgūs kurį lai- 
ką atvirai varžytis su kitomis politinėmis jėgomis, bet vis tiek vė- 
liau turėjo užspausti opoziciją jėga. Taip pat jos negalima lyginti 
su Jugoslavija, kur komunistai rėmėsi savo pačių pajėgomis, ne- 
priklausomomis nuo Raudonosios armijos. Tito ir Gomulkos pa- 
žiūros skyrėsi. Tačiau jiems abiem buvo prilipinta „dešiniųjų na- 
cionalistų“ etiketė vien todėl, kad jiedu tuo pačiu metu pateko 
sovietų nemalonėn kaip ne Lenkijoje ar Jugoslavijoje, bet Krem- 
liuje pasikeitusio kurso aukos. 

Svarbiausia, kad Lenkijos politinė istorija priklausė ne vien nuo 
sovietų ir ne vien nuo Lenkijos komunistų, ją lėmė subtili ir vienų, 
ir kitų sąveika. Žinoma, pirmaisiais savo valdymo metais Lenki- 
jos komunistai nebūtų galėję išsilaikyti be Raudonosios armijos 
pagalbos ir gausių sovietinių patarėjų. Bet tiesa ir tai, kad sovietai 
nebūtų pajėgę savo metodais valdyti Lenkijos, jei nebūtų bendra- 
darbiavę su Lenkijos komunistais. Esant tokiems santykiams, silp- 
nesnysis partneris paprastai gali diktuoti sąlygas - gali pagrasinti 
žlugimu arba sukilimu. Žinodamas, kad Stalinas nedaug išloš su 
PPR elgdamasis taip, kaip elgėsi su KPP, ir kad tiesioginis Lenki- 
jos valdžios paėmimas gali pakenkti SSRS tarptautinei padėčiai, 
Gomulka laviravo tarp atviro maištavimo ir aklo paklusnumo va- 
dovaudamasis sverto principu. Kai jį pašalino, partija toliau tęsė 
šitą žaidimą. Jie neapsisunkino iliuzijomis dėl liaudies paramos ir 
sugebėjo išgyventi bemaž išvengdami trinties. Lenkijos komunis- 
tai mokėjo greitai prisitaikyti prie sovietų reikalavimų, bet to daryti 
jiems neleido orumas ir tautos interesai. 1948 m. jie sėkmingai pa- 
balnojo karvę, tačiau šuoliuoti įsitaisę ant jos nugaros nepanoro.“ 

Stalinizmas - komunizmo atmaina, vyravusi Sovietų Sąjungoje nuo 
3-iojo dešimtmečio - apibūdinamas įvairiai: ir kaip doktrina, ir kaip 
sistema, ir kaip mąstysena. Iš tiesų jis buvo viskas kartu. 1948 m., 
kai Kremliaus paranoja vėl šiurpiai paaštrėjo, stalinizmas skubiai 
buvo primestas visoms SSRS sąjungininkėms iš Rytų Europos. Len- 
kija - ne išimtis. 

Didžiumai lenkų pagrindiniai stalinizmo bruožai buvo pernelyg 
gerai pažįstami, nes daugiau priminė senosios Rusijos tradicijas, o 
ne Marxo ir Engelso idėjas. Vidutinio amžiaus žmonės, gimę ir au- 
gę Varšuvoje ar Vilniuje carizmo laikais, dabar išgyveno stiprų dėjū 
vu pojūtį. Stalinistinė psichologija nesyk analizuota lenkų literatū- 
roje, ypač Stanistawo Ignaco Witkiewicziaus darbuose. Jo satyrinis 
romanas Nienasycenie (Nepasisotinimas), kaip vėliau liūdnai paaiš- 
kėjo, buvo pranašiškas. Witkiewiczius vaizdavo, kaip į Europą įsi- 
veržusi kinų-mongolų orda, vadovaujama karo vado Murti-Bingo, 
labai paprastai pavergia dekadentiškus Vakarus - sėkmingai orga- 
nizuoja „filosofinių piliulių“, suteikiančių Žmogui laimingą ateitį ir 
draugystę, pardavimo kampaniją. Paskutiniame romano epizode 
Vakarų vadas nuolankiai pasiduoda. Surengiama didžiulė cere- 
monija ir jam nukertama galva. Pokario laikotarpiu panašius iš- 
gyvenimus reiškė ir poetas bei literatūros kritikas Czestawas Mi- 
toszas (g. 1911). Jo apmąstymų knyga The Captive Mind (Pavergtas 
protas) buvo išleista 1953 m., netrukus po to, kai jis pasitraukė iš 
Lenkijos kultūros atašė pareigų Paryžiuje. Čia, vienoje iš daugelio 
savo įžvalgių studijų, Mitoszas stalinizmo pasireiškimą Lenkijoje 
lygina su Ketmano menu, kuris buvo praktikuojamas šacho valdo- 
moje feodalinėje Persijoje rytietiško despotizmo sąlygomis. Ketma- 
nas - mąstymo dvilypumo, jausmų ir minčių slėpimo bei apgaulys- 
tės menas, tai profesija, kurią buvo įvaldžiusi nesuskaičiuojama pa- 
taikūnų ir šunuodegiautojų gvardija, tenkinusi kiekvieną „Jo“ užgaidą 
begaliniais meilikavimais ir cinizmu - mat tik taip galėjo kilti karje- 
ros laiptais ar išgelbėti savo kailį. Pasak grafo de Gobineau, kuris 
pirmasis pasauliui atskleidė Persijos dvaro gyvenimą, „Persijoje ne- 

buvo nė vieno tobulo musulmono“. Pasak Mitoszo, Lenkijoje nebu- 
vo nė vieno tobulo komunisto.? 

Ideologinius argumentus paskandino Stalino asmenybės kultas. 
Primityvios Stalino parodijos apie tai, kaip Leninas iškraipė Marxą, 
apibendrintos jo Trumpame kurse... (1939) ir Leninizmo problemose 
(1940), buvo išverstos į lenkų kalbą ir priimtos kaip Tiesos žodis. 
Visos diskusijos pasibaigdavo kam nors vietoje, o kartais ir ne vie- 
toje pacitavus „didžiojo vado“ mintį. Talentingi poetai, kaip antai 
Wladystawas Broniewskis, turėjo nusipiginti iki visiško tuščiažo- 
džavimo: 

Kaip gera žinoti, jog Maskvoje gyvena Stalinas. 
Kaip gera žinoti, jog Maskvoje galvoja Stalinas ir t.t. 


Politikos srityje „vienpartinė valstybė“ turėjo būti pajungta tie- 
sioginei SSRS kontrolei. Tam tikslui 1949 m. lapkritį į Varšuvą at- 
siųstas lenkų kilmės Sovietų Sąjungos maršalas Konstantas Rokos- 
sowskis (Konstantinas Rokosovskis, 1896-1968), visą karo tarny- 
bos laiką praleidęs Sovietų Sąjungos kariuomenėje. Jam buvo 
patikėtos ministro pirmininko pavaduotojo ir gynybos ministro pa- 
reigos, kartu jis tapo Politinio biuro nariu. 

Vis aukščiau galvą kėlė militarizmas. Abejotinu pretekstu, neva 
socializmo bloką ketina pulti Amerikos imperializmo jėgos, visa Ry- 
tų Europa buvo paversta ginkluota stovykla. Užsivėrė sienos, sau- 
gumo tarnybos grįžo į karo metų veiklos režimą. Ekonomika pir- 
miausia tarnavo karo reikmėms. Vėl grąžinta privalomoji karo tar- 
nyba, kurios nuo 1945 m. buvo vengiama. Rūpestingai mokoma 
sovietinių patarėjų, Lenkijos kariuomenė pasiekė nuolatinį 400 000 
vyrų skaičių. 1951 m. įkurta Politinė karo akademija visiškai politi- 
zavo Generalinį štabą. Keletą metų dėl nepakankamo satelitinių 
kariuomenių lygio Rytų Europoje nepavyko sukurti karinio bloko, 
kuris būtų atsvara NATO. Šis trūkumas pašalintas 1955 m. gegužės 
14d.- tądien sudaryta Varšuvos sutartis; jos pagrindu įkurtoje Var- 
šuvos sutarties organizacijoje Lenkijos kariuomenė užėmė antrą vie- 
tą po SSRS kariuomenės.“ 

Ekonomikos srityje pirmenybė besąlygiškai atiteko sunkiajai pra- 
monei. Svarstant 1950-1955 m. šešiametį planą, buvo atsižvelgta į 
vadinamųjų metaložercy (metalo valgytojai) reikalavimus neriboti 
geležies ir plieno gamybos. Krokuvą, nuo seno garsų universitetinį 
miestą, užgožė naujo priemiesčio Nowa Hutos statiniai ir iš kami- 
nų kamuoliais virstantys dūmai. Čia buvo didžiausia šalyje plieno 
gamykla, pavadinta Lenino vardu. 

Žemės ūkyje visas dėmesys sutelktas į prievartinę kolektyvizaci- 
ją. Ši kampanija vyko itin sparčiai. Netekę teisės į žemės nuosavybę 
valstiečiai buvo varomi į valstybinius ūkius (PGR) arba į savanoriš- 
kus kooperatyvus. Specialusis žargonas, nors Lenkijoje stropiai vengta 
rusiško žodžio kolchoz, nieko negalėjo apgauti. Per 1950-1955 m. ko- 
lektyvinių ūkių nuo 12 513 padaugėjo iki 28 955. Privačius ūkius 
išlaikiusiems valstiečiams grėsė susidorojimas.* 

Romos katalikų bažnyčiai teko atlaikyti sistemingą puolimą. Sa- 
vo mėgstamą „skaldymo“ metodą valdžia Bažnyčiai pokario me- 
tais pritaikė taip pat sėkmingai kaip ir politinėms partijoms. Tai 
buvo daroma iš dalies skatinant schizmatinę Lenkų tautinę bažny- 
čią, iš dalies kuriant įvairiausias antikatalikiškas, pseudoreligines 
organizacijas, tokias kaip PAX (1947), Caritas ir Veritas (1950). Šios 
organizacijos perėmė socialinę, labdaros ir kultūrinę veiklą, kurią 
anksčiau plėtojo prie Bažnyčios veikiantys padaliniai. Vykdyti šią 
kampaniją buvo patikėta buvusiam fašistų vadui Bolestawui Pia- 
seckiui (1915-1979), PAX direktoriui, kurį NKVD greičiausiai pa- 
leido su sąlyga, kad dirbsiąs jiems.* Tikslas buvo vienas - sugriauti 
pasitikėjimą Bažnyčios hierarchais ir sukurti katalikiškos viešosios 
nuomonės bloką, kuris būtų pasirengęs bendradarbiauti su valsty- 
be partijos nustatytomis sąlygomis. Kai kampanija nepavyko, nes 
Bažnyčios vadovybė griežtai uždraudė kunigams ir tikintiesiems 
turėti reikalų su Piaseckiu ar kuria nors iš jo organizacijų, imtasi 
griežtesnių priemonių. 1950 m. konfiskuota visa Bažnyčios nuosa- 
vybė, išskyrus pastatus ir šventorius. Buvo suiminėjami ir policijos 
persekiojami šimtai kunigų. Panaikinti susitarimai dėl religinio vai- 
kų ugdymo. 1953 m. už nuolatinį atvirą nepaklusnumą suimtas kar- 

dinolas Wyszynskis. Jį uždarė ir akylai saugojo atokiame Koman- 
czos vienuolyne, Beščadų kalnuose. 

Oficialiai stalinizmo sistema buvo įteisinta 1952 m. liepos 22 d. 
(sic) konstitucija. Tuomet ir buvo paskelbta „Lenkijos Liaudies Res- 
publika“ (LLR). Kaip ir kitos panašaus kurpalio komunistinės 
konstitucijos, taip ir ši visiems piliečiams garantavo teise į darbą, 
poilsį, sveikatos apsaugą, mokslą, taip pat žodžio, susirinkimų, 
sąžinės laisvę, nepaisant rasės, lyties ar įsitikinimų. Valstybės ga- 
mybinio potencialo augimą turėjo užtikrinti planinis ūkio valdy- 
mas. Aukščiausioji valstybės valdžia buvo suteikta įstatymų lei- 
džiamajam organui - 460 deputatų seimui, renkamam kas ketveri 
metai per visuotinius tiesioginius rinkimus slaptu balsavimu. Vyk- 
domoji valdžia suteikta Ministrų tarybai, kurią kartu su prezidentu 
irjo Valstybės taryba bei Aukščiausia kontrolės valdyba (NIK) sky- 
rė seimas. Aukščiausias teisingumo organas - Aukščiausiasis teis- 
mas, jį sudarė Valstybės tarybos skiriami nepriklausomi teisėjai. 
Bažnyčia buvo atskirta nuo valstybės (tiesą sakant, niekuomet su 
ja ir nebuvo susijungusi). Rūpestingai žiūrėta, kad visos šios insti- 
tucijos atitiktų idealaus demokratinio mechanizmo įvaizdį. Tačiau 
praktiškai tikra demokratija nė nekvepėjo, kadangi partijai atite- 
ko konstitucijos įgaliojimus viršijantis „vadovaujamas vaidmuo“, 
ojos Tautos frontui - „valstybės sargo“ vaidmuo. Pagal lenininio 
demokratinio centralizmo kanonus visa reali valdžia buvo sutelkta 
partijos Politinio biuro ir jo pirmojo sekretoriaus rankose. Visi pa- 
skyrimai į valstybės postus, visi bet kurio lygio sprendimai pir- 
miausia turėjo būti patvirtinti atitinkamų partijos organų. Visoms 
ministerijoms vadovavo atitinkami partijos padaliniai. Visus kan- 
didatus rinkimams į seimą iš anksto atrinkdavo partija. Tokiomis 
sąlygomis „dirbantys miesto ir kaimo žmonės“, kuriems pagal 
konstituciją priklausė visa politinė valdžia, virto bejėgėmis jos au- 
komis. Žmonės neturėjo jokių priemonių bent kiek paveikti jiems 
atstovaujančių deputatų darbą. Liaudies „demokratija“ tebuvo 
įstatymiškai įteisinta fikcija. Realiai egzistavo partijos diktatūra 
liaudžiai. 


624 POLSKA LUDOWA 


Stalinizmo įpročiai skverbėsi į visas gyvenimo sritis. Aikštėse iški- 
lo Stalino statulos. Svarbiausias Respublikos pramonės rajonas Ka- 
towicai buvo pavadintas „Stalinogrėd“. Visur ir viskam, pradedant 
Varšuvos kultūros rūmais, bruktas J. V. Stalino vardas, o Sovietų Ru- 
sijos civilizacija aukštinta kaip visuotinės dorybės pavyzdys. Būta 
netgi pastangų modifikuoti lenkų kalbą: vietoj dekadentiško lenkų 
įpročio vartoti vienaskaitos trečiąjį asmenį pan ir pani diegtas rusiš- 
kas variantas — daugiskaitos antrasis asmuo wy. Vaizduojamajame 
mene išimtinį pripažinimą pelnė „socialistinis realizmas“, kažkieno 
pavadintas „koncentracijos stovyklos orkestru“. Gamtos mokslų sri- 
tyje Mendelio, Newtono ir Einsteino vietą užėmė Lysenka, o huma- 
nitariniuose moksluose įsigalėjo vienintelis „diamato“ metodas, vi- 
sų Žmogaus problemų mokslinė analizė, Murti-Bingo piliulė. Men- 
kiausias nukrypimas į šoną būdavo nedelsiant baudžiamas. Užtat 
galvas kėlė milicininkai ir smulkūs biurokratėliai. 

Ir vis dėlto stalinizmas Lenkijoje nebuvo toks žiaurus kaip gre- 
timose šalyse. Politinio gyvenimo užkulisiuose vietiniai PZPR ko- 
munistai kiek pajėgdami kovojo prieš sovietų statytinius partijos 
viduje. Jie gynė patekusius nemalonėn draugus ir kaip įmanyda- 
mi priešinosi visuotinėms keršto akcijoms. Parodomieji teismai čia 
niekuomet netapo politikos įrankiu, o saugumas negavo tokios 
absoliučios veikimo laisvės, kokią turėjo 1944-1947 m. Plačiai bu- 
vo paplitusios apgavystės ir priekabės, tačiau prievarta - ne. Išgy- 
venę buržuazijos atstovai ir intelektualai, nors laisvai reikštis ne- 
galėjo, tačiau nebuvo sunaikinti. Bažnyčia, nors ir puolama iš vi- 
sų pusių, gyveno laisviau nei Bulgarijoje ar Ukrainoje. Valstiečiai, 
nors ir praradę žemės nuosavybę, liko neištremti. Palyginti su Če- 
koslovakija ar Rytų Vokietija, kolektyvizacijos ir tempai, ir mastai 
čia buvo mažesni. 


mieji plyšiai šiame monolite ėmė rastis tuoj po Stalino mirties. Jau 
1953 m. spalį kolektyvizacija, neva svarbiausias visuomenės žengi- 
mo į socializmą indikatorius, partijos nurodymu buvo pristabdyta, 
o 1956 m. liepą apskritai atšaukta. 1954 m. gruodį uždaryta grės- 

mingoji Saugumo ministerija ir atleistas jos vadovas Stanistawas 
Radkiewiczius, nes vienas iš buvusių jos darbuotojų Jozefas Swiat- 
Io Vakaruose paskelbė informaciją apie pasibaisėtiną saugumo veik- 
142. Tuo pat metu iš namų arešto buvo paleistas Gomulka irjo bend- 
ražygiai, tačiau į viešąjį gyvenimą kol kas dar neįsileisti. Cenzūra 
tiek atleido varžtus, kad dienos šviesą išvydo net keli kūriniai su 
kritiniais komentarais. Adamo Wažyko Poemnat dla dorostych (Poema 
suaugusiesiems), išspausdintas 1955 m. liepą, buvo tarsi ženklas to, 
kas turėjo įvykti: 


Atbėgo šaukdami: 

socializme 

įsipjovus pirštą neskauda. 

Kažkas įsipjovė pirštą. 

Pajuto. 

Suabejojo. 

[-..] 

Yra žmonių persidirbusių, 

yra žmonių iš Naujosios Hutos, 

niekada nebuvusių teatre, 

yra lenkiškų obuolių, nepasiekiamų vaikams, 
yra vaikų, kuriuos atstūmė nusikaltėliai gydytojai, 
yra berniukų, verčiamų meluoti, 

yra mergaičių, verčiamų meluoti, 

yra senų moteriškių, savo vyrų išvytų iš namų, 
yra visiškai išsekusių, mirštančių nuo širdies priepuolio, 
yra žmonių apjuodintų ir apspjaudytų, 

yra apiplėštų gatvėse 

nepraustaburnių išgamų, 

kuriems apibūdinti nėra teisinio apibrėžimo, 
yra žmonių, laukiančių kažkokio popiergalio, 
yra laukiančių teisingumo, 

yra žmonių, kurie jau ilgai laukia. 

Būtina reikalauti šioje žemėje 

poilsio persidirbusiems, 

raktų, rakinančių spynas, 

namų su langais, 

sienų be pelėsių, 

nepakantumo popieriams, 
pagarbos brangiam ir šventam Žmogaus laikui, 
saugaus sugrįžimo į namus, 
gebėjimo skirti žodžius nuo darbų. 
Būtina reikalauti šioje žemėje, 

dėl kurios nelošėme iš kauliukų, 
dėl kurios milijonai žuvo kovose, 
tikro teisingumo ir laisvės vaisių, 
ugningo sveiko proto, 

būtina reikalauti kasdien, 

būtina reikalauti iš Partijos." 


Eilėraščio prasmė visiškai banali. Bet kurioje atviroje visuomenėje, 
galinčioje viešai aptarinėti valdžios politikos klaidas ir trūkumus, 
jis niekam nekeltų nuostabos. Tačiau stalinizmo kontekste, kai Var- 
šuvoje dar tebegyveno maršalas Rokossowskis, šios eilės sukėlė sen- 
saciją. Pirmą kartą per septynerius metus buvo užsiminta, kad kaž- 
kas papuvę Liaudies Respublikoje ir oficialios panegirikos apie ne- 
regėtą krašto pažangą niekas nebesiklausys. Kai 1956 m. vasario 
mėnesį partijos pirmasis sekretorius Bolestawas Bierutas iš Varšu- 
vos vyko į Maskvą dalyvauti SSKP XX suvažiavime, atlydys jau 
aiškiai tvyrojo ore. 

1956 m. krizė, kuri sukrėtė visą komunistinį pasaulį, prasidėjo 
nuo Chruščiovo „slaptos kalbos“ XX suvažiavime - joje jis išvardijo 
Stalino nusikaltimus partijai ir liaudžiai. Lenkiją ne mažiau sukrėtė 
dar viena pribloškianti žinia - Maskvoje netikėtai mirė Bierutas. 
Greičiausiai, nors oficialiai nepatvirtinta, tai būta savižudybės. La- 
bai tikėtina, kad šiedu įvykiai susiję. Kiekvienam drausmingam ko- 
munistui buvo aišku, jog tai, kas vyksta Sovietų Sąjungoje, turi įvykti 
ir jos satelituose. Didelę įtaką mažinant įtampą turėjo Bieruto įpė- 
dinis - 1956 m. kovo mėnesį į partijos sekretoriaus postą paskirtas 
Edwardas Ochabas. Iš vienos pusės spaudžiamas tautinių komu- 
nistų, kurie reikalavo nusimesti sovietų jungą, iš kitos - stalinistų, 

pasirengusių ginti savo pozicijas, jei reikės, ir su SSRS pagalba, jis 
sugebėjo užkirsti kelią atviram konfliktui. Balandį buvo nušalintas 
kultūros ministras Sokorskis. Gegužę atleistas partijos ideologinis 
vadas Jakubas Bermanas - jį visiškai diskreditavo dešimčių tūks- 
tančių iš Sovietų Sąjungos lagerių grįžusių lenkų pasakojimai. Kai 
Poznanės Zipso garvežių depo darbininkai komunistai birželį išėjo 
į gatves su šūkiais „Duonos ir laisvės“ ir „Rusai - namo“, šiais bruz- 
dėjimais savo tikslams lengvai galėjo pasinaudoti tiek viena frakci- 
ja, tiek kita ir taip sukelti atviros kovos pavojų. Per dvi dienas tru- 
kusius darbininkų ir milicijos susirėmimus buvo nukauti 53 žmo- 
nės. Įsikišus ministrui pirmininkui Cyrankiewicziui, darbininkus 
pavyko nuraminti ir kariuomenei teko pasitenkinti tik pagalbiniu 
vaidmeniu. Vasarą partiniuose sluoksniuose vėl pasirodė Gomul- 
ka, ojo analitiniai straipsniai neoficialiai cirkuliavo aukščiausiuose 
partijos ešelonuose. Smulkmeniški debatai niekam nebuvo reika- 
lingi. Gomutkos praeitis ir pažiūros visiems buvo žinomos, taip pat 
visi matė, kad jo šalininkai ima viršų prieš savo oponentus. Spalio 
pradžioje atsistatydino Hilaris Mincas - tai reiškė, kad Gomutkos 
pergalė artėja. Rokossowskio rengtam perversmui kelią užkirto par- 
tijos nariai, išplatindami sovietų maršalo sudarytą juodąjį sąrašą. 
Spalio 21 d. Centro komiteto VIII plenumas „draugą Wiestawą“ 
vienbalsiai išrenka pirmuoju sekretoriumi, taip grįždamas prie tik- 
rųjų lenininių principų valstybės ir partijos gyvenime. Išrinkus Go- 
mulką pasklido gandai apie sovietinės kariuomenės judėjimą Var- 
šuvos link ir apie Okecų oro uoste nusileidusį Nikitą Chruščiovą, 
nebegalintį paslėpti savo įtūžio. 

Gomulkos ir Chruščiovo priešprieša vienu metu jau atrodė pa- 
vojinga, tačiau konfliktą gana greitai pavyko užgesinti. Gomulka 
galėjo argumentuotai įrodyti savo nepriekaištingą ištikimybę ko- 
munistiniam judėjimui, svariai išdėstė, kad jo kuriamas socializmas 
remiasi Lenkijai būdingų problemų supratimu ir kad stalinizmo iš- 
saugojimas Lenkijoje tiek pat nepateisinamas kiek ir Sovietų 5ąjun- 
goje. Chruščiovas savo ruožtu tūžo, jog plenumo nutarimai iš anksto 
nebuvo suderinti su Maskva, ir nuogąstavo, kad toks subordinaci- 

jos nesilaikymas gali virsti blogu pavyzdžiu kitoms sovietinio blo- 
ko šalims. Tai buvo pirmas sykis, kai išdrįsta nepaisyti Maskvos 
pretenzijų besąlygiškai kištis į broliškos partijos reikalus. Konflik- 
tas aštrėjo. Sovietų kariuomenė Silezijoje, buvusioje Rytų Prūsijoje 
ir Rytų Vokietijoje buvo galinga karinė jėga. Sovietų laivynas de- 
monstravo savo stiprybe Gdansko įlankoje. Tačiau kai kurie Lenki- 
jos Vidaus saugumo korpuso (KBW) daliniai užblokavo visus ke- 
lius į Varšuvą — visiškai pasirengę ginkluotai kovai ir nesislapsty- 
dami, tad abejotina, ar Lenkijos Generalinis štabas būtų paklusęs 
Rokossowskio įsakymams. Jeigu Chruščiovas būtų primygtinai rei- 
kalavęs pašalinti Gomulką, be kraujo praliejimo nebūtų buvę ap- 
sieita. Lenkai buvo pasirengę kautis, o sovietai, nors nieko nepaisė, 
bent jau gerbė lenkų drąsą. Sklandė gandai, kad Lenkijos kariuo- 
menė, jeigu bus užpulta, grasina įsiveržti į Rytų Vokietiją ir taip 
suardyti Sovietų Sąjungai pavaldžios Vidurio Europos pusiausvy- 
rą. Tuomet į SSRS vadovą būtų žvelgiama kaip į broliškos partijos 
skriaudiką ir galutinai būtų subliūškęs mitas apie socializmo sto- 
vyklos vienybę. Tad Chruščiovas šiek tiek parūstavęs greitai atlė- 
go. Pasakojama, kad kai jis pradėjo pamokslauti apie lenkų nedė- 
kingumą milijonams Sovietų Sąjungos žmonių, kurie „galvas gul- 
dė už Lenkijos laisvę“, Gomulka jam priminė, jog „lenkai taip pat 
moka mirti už tėvynę kaip ir kiti“. Iš tiesų Gomulka ir Chruščiovas 
neturėjo dėl ko nesutarti. Abu buvo prisiekę komunistai, tiesmuki 
ir paprasti. Abu, nors ir skirtingais būdais, siekė panaikinti staliniz- 
mo absurdybes. Po dvi dienas trukusių ginčų Gomulkos išrinki- 
mas pirmuoju sekretoriumi buvo patvirtintas. Rokossowskiui su 
savo komanda teko grįžti į SSRS. Nuo šiol PZPR galėjo valdyti Liau- 
dies Respubliką be tiesioginės Maskvos priežiūros. Lenkų pasirinktą 
socializmo kūrimo kelią sovietų lyderiai sutiko gerbti, tačiau su są- 
lyga, kad nebūtų ardoma bloko vienybė. Taip lenkų „pavasaris“ 
pražydo spalio mėnesį. Lenkijos partija subrendo, tapo savarankiš- 
ka ir išlaisvino šalį iš stalinizmo?? 

Dvidešimt tautinio komunizmo metų Lenkijoje buvo palyginti sta- 
bilus laikotarpis, nors išeities iš slegiančių politinių ir ūkio proble- 
mų vis dėlto nerasta. Partijai teko mokytis valdymo meno iš savo 
klaidų, netgi atsisakyti kai kurių itin nerealių ideologinių užgaidų. 
Po 1956-ųjų rimtų politnių krizių kilo dar ne kartą - 1969, 1970 ir 
1976 m. 

Gomulkai stojus prie valdžios vairo, nesutariančios partijos frak- 
cijos pratrūko kaltinimais vienos kitoms. Tai kas, kad sovietų ma- 
rionetės jau buvo išgrūstos atgal, - vietiniai stalinistai, vadovauja- 
mi Ženono Nowako, vis dar sudarė galingą, nors ir prislopintą, gru- 
puotę. Natolinistai — taip jie buvo praminti, nes posėdžiaudavo 
buvusiuose Branickių rūmuose Natoline, - iškart įsivėlė į atvirą konf- 
liktą su Gomulkos šalininkais, vadinamaisiais revizionistais. Gru- 
puočių kovos partijos viduje nesiliovė ištisus mėnesius. Natolinis- 
tai, norėdami nukreipti puolimą, šoko kaltinti žydus, kurių tikrai 
nemažai klestėjo partijoje Stalino režimo metais. Puse lūpų sklei- 
džiami raginimai „vyti Abramovičius lauk“ privedė prie daugybės 
smulkių incidentų?! Kitoje barikadų pusėje buvo ryžtingai rengia- 
masi pašalinti Piaseckį su jo eksfašistais ir uždrausti PAX veiklą. 
Radikalaus intelektinės minties žurnalo Po prostu (Paprastai) lapkri- 
čio numeryje PAX buvo pavadinta mafiozine organizacija, aklai 
garbinančia savo lyderį. Šiame fronte nieko neįvyko. Nepaisant gar- 
sių šūksnių, Piaseckis liko nepajudinamas, greičiausiai ne be konfi- 
dencialaus lobistinio sovietų spaudimo, juk jis buvo KGB numylėti- 
nis lenkų sūnelis. Dėl šio ir kitų išpuolių Po prostu buvo uždarytas. 
1957 m. sausį Varšuvoje nežinomi asmenys pagrobė šešiolikmetį 
Piaseckio sūnų Bogdaną, kai šis ėjo iš mokyklos. Po kiek laiko jo 
subjaurotą kūną rado viename apleistame rūsyje. 

Destalinizacijos procesas buvo įspraustas į griežtus rėmus. Priim- 
tas naujas rinkimų įstatymas, kuris, pasak Gomulkos, „leis žmo- 
nėms rinkti, o ne tik balsuoti“. 1957 m. sausio 20 d. vyko visuotiniai 
rinkimai. Rinkėjams buvo pateiktas 722 kandidatų, pretenduojan- 
čių į 459 vietas, tarpjų ir šiek tiek nepartinių, sąrašas. Tačiau sąrašą, 

kaip ir dera, sudarė partija - juk nebuvo galima leisti, kad PZPR 
pralaimėtų. Politinio gyvenimo vadžios ir toliau liko Tautos fronto, 
perkrikštyto į Tautos vienybės frontą (FJN), rankose. Pradėjo veikti 
speciali komisija, turinti įstatymiškai įteisinti viešojo gyvenimo nor- 
mas, kurių ligi tolei nebuvo. Įsigaliojo labai svarbūs administraci- 
nis (1961), šeimos (1965) ir baudžiamasis (1969) kodeksai. Tačiau 
bemaž nesistengta kaip nors apriboti nežabotų partijos laisvių. Ži- 
noma, Gomulkos režimas buvo humaniškesnis, lankstesnis, sava- 
rankiškesnis ir populiaresnis nei jo pirmtakų. Tačiau tie, kurie tikė- 
josi, kad jis imsis vienaip ar kitaip „liberalizuoti“ Liaudies Respub- 
liką pagal Vakarų demokratijų modelį, liko skaudžiai apvilti. 

Sovietiniame bloke Lenkijos partija užėmė lojalią, ortodoksinę 
padėtį. Nekonformistinę politiką, vykdomą namuose, reikėjo pri- 
dengti pabrėžtinai nuolankia laikysena SSRS atžvilgiu. Tačiau po 
spalio įvykių Budapešte, kai Vengrijos Respubliką ištiko lemtis, ku- 
rios Lenkijai tik per plauką pavyko išvengti, Lenkijos Raudonasis 
Kryžius išsiuntė Vengrijai vaistų ir kraujo plazmos siuntą, nepaisy- 
damas įsikišusios Čekoslovakijos Respublikos valdžios pasiprieši- 
nimo. Jungtinių Tautų Generalinėje asamblėjoje 1956 m. lapkričio 
21 d. Lenkijos delegacija nebalsavo dėl pasiūlymo pasmerkti Sovie- 
tų Sąjungos intervenciją į Vengriją. Tai buvo vienintelis nepaklus- 
numo atvejis per trijų dešimčių metų narystę.?? 

Tačiau skatinant tarptautinį nusiginklavimą lenkai yra pateikę 
keletą reikšmingų iniciatyvų. 1957 m. spalio 2 d. Jungtinių Tautų 
XII Generalinėje asamblėjoje užsienio reikalų ministras Adamas Ra- 
packis (1909-1970) pasiūlė Lenkijos, Čekoslovakijos ir abiejų Vo- 
kietijų teritorijoje sukurti nebranduolinę zoną - vadinamąjį Rapac- 
kio planą. Dar po trejų metų, 1960 m. XV Generalinėje asamblėjoje, 
buvo pristatytas Gomulkos planas šioje teritorijoje visai užšaldyti 
branduolinę ginkluotę. Šie planai ir jų gausūs variantai, dėl kurių 
diskutuota ištisus šešerius ar septynerius metus, aiškiai rodo Len- 
kijos pastangas stabdyti ginklavimosi varžybas ir mažinti įtampą 
Vidurio Europoje. Kita vertus, ji pritarė sovietinio bloko siekiams 
pakirsti Vakarų Vokietijos gynybos sistemą. Po 1964-ųjų, kai Var- 

šuvos sutarties organizacija karine galia ėmė prilygti NATO, dė- 
mesys nuo nusiginklavimo buvo nukreiptas prie Sovietų Sąjungos 
kampanijos sušaukti bendrą Europos saugumo ir bendradarbiavi- 
mo konferenciją - kodiniu pavadinimu „Dėtente“. 

1961-1968 m. Gomutkos autoritetas Lenkijoje nesulaikomai smu- 
ko, slopo ir 1956 m. įgyta varomoji politinė jėga. 7-ajame dešimtme- 
tyje, ėmus siekti ekonominio savarankiškumo, užgriuvo nemaži sun- 
kumai, ypač žemės ūkyje. Žadėto gyvenimo lygio kilimo vis dar 
nebuvo matyti. Paprastų žmonių pasipiktinimą kurstė ir anaiptol 
neslepiamas partinės biurokratijos klestėjimas. Pirmasis sekretorius 
užsisklendė uždarame artimiausių draugų rate, taip visiškai pra- 
rasdamas ryšį ir su partija, ir su visa šalimi. 1964 m. Sovietų Sąjun- 
goje nušalinus Chruščiovą, iš ten ėmė sklisti neostalinistinės nuo- 
taikos. Kaip atgarsis į tai Lenkijoje sustiprėjo cenzūra, kultūroje vėl 
ėmė reikštis ortodoksinis komunistinis miesčionizmas. Studentai, 
inteligentai, jaunesni frakcijoms nepriklausantys partijos nariai, va- 
dinamieji technokratai, — visi išgyveno stiprų nusivylimo kartėlį. 
Senųjų frakcijų partiečiai, ypač generolo Moczaro - tuometinio vi- 
daus reikalų ministro - „partizanai“, tik ir laukė neramumų. 

1968 m. krizė buvo akivaizdus visų nesėkmių rezultatas. Pirmie- 
jijos ženklai pasirodė dar praėjusią vasarą, kada grupė aukštų len- 
kų valstybės pareigūnų ir karininkų teigiamai sureagavo į Izraelio 
pergalę Birželio kare ir sveikino „mūsų žydų triumfą prieš jų ara- 
bus“. Šis poelgis tapo savotišku tiltu, siejančiu politinį disidentiz- 
mą ir proizraelietiškas (kartu ir antisovietines) nuotaikas. Genero- 
las Moczaras išnaudojo progą pasmerkti savo varžovus „sionistus“ 
už ardomąją veiklą. 1968 m. kovo mėnesį Varšuvoje kilo palyginti 
nereikšmingas incidentas - SSRS ambasadoriui pavyko uždrausti 
teatro spektaklį pagal Mickevičiaus klasikinį veikalą Vėlinės ir tai 
sukėlė atvirą protestą. Kai studentai išėjo į gatves, Moczaro milicija 
sąmoningai ėmė dar labiau kurstyti jų įkarštį. Studentus be jokio 
reikalo sumušė, daugybę suėmė. Spauda ragino darbininkus grieb- 
tis veiksmų prieš „išdavikus sionistus“. Krokuvoje, kurioje net ne- 
buvo demonstracijų, ORMO fabriko policijos daliniai apsupo Tur- 

gaus aikštę ir studentų bendrabučius, į miestą buvo atgabentas spe- 
cialus maištų malšinimo būrys pulti Jogailos universiteto. Milicija 
lazdomis ir ašarinių dujų granatomis sužeidė dešimtis studentų, 
dėstytojų, pagalbinių universiteto darbuotojų, tarp jų ir universite- 
to prorektorių. Tai buvo klasikinė politinė provokacija, kokių dau- 
gybę rasime aprašytų Rytų Europos diktatūrų analuose. Jos grieb- 
tasi siekiant vienintelio tikslo - diskredituoti Gomulką ir paaukš- 
tinti budrųjį ministrą, kuris skubiai ėmėsi priemonių prieš (tariamus) 
Respublikos priešus. Tačiau Moczarui teko nusivilti. Nei darbinin- 
kai, nei kariuomenė nebuvo nusiteikę taikstytis su jo avantiūromis. 
Liaudies mases ši sionistų medžioklė gerokai suglumino, nes visi 
puikiai žinojo, jog partijos viršūnėse yra susitelkę daugybė žydų. 
Krokuvoje Nowa Hutos darbininkai, suvaryti paremti prieš studen- 
tus nukreiptų veiksmų, nutraukė mitingą ir patys buvo išvaikyti su 
šunimis. Vietinės desantininkų įgulos pulkininkas privertė miliciją 
išvesti savo ginkluotą būrį iš pagrindinio studentų bendrabučio ir 
pasiuntė į miestą pulko orkestrą paskelbti apie jo pergalę. Panašių 
susidūrimų greičiausiai būta ir kitur, tik apie juos nebuvo pranešta. 
Taip susiklosčius aplinkybėms Gomulka galėjo atgauti prarastą au- 
toritetą. Partija sutelkė savo gretas, milicijos veiksmai buvo pasmerk- 
ti, ojų iniciatoriai pažeminti tarnyboje. Kalboje, perduotoje per ra- 
diją ir televiziją, Gomulka kvietė tautą susivienyti ir išvardijo kele- 
tą inteligentų, neva įkvėpusių ramybės drumstėjus. Greta viso būrio 
žydų, kurie buvo atleisti ar patys turėjo išeiti iš darbo už dalyvavi- 
mą šiame gerokai painiame epizode, atpirkimo ožiais tapo Lesze- 
kas Kotakowskis ir populiarus istorikas Pawetas Jasienica.“ 
Gomulkai labai pasitarnavo Čekoslovakijos įvykiai. Kalbant apie 

viešosios nuomonės įtaką Lenkijos krizės eigai, vertėtų prisiminti 
kad ir šį dvieilį, paaiškinantį Gomulkos sėkme: 

Cata Polska czeka 

Na swego Dubczeka. 

Visa Lenkija laukia 

Savojo Dubčeko. 

Tačiau Moczaras „socializmu žmogiškuoju veidu“ buvo suintere- 
suotas, kaip atrodė, dar mažiau nei Gomulka. Be to, ir Sovietų Są- 
jungos vadovybė, sunerimusi dėl įvykių Čekoslovakijoje, nemanė, 
kad pribrendo reikalas Lenkijoje ką nors keisti. Vasarą Čekoslova- 
kijoje surengti Varšuvos sutarties valstybių kariniai manevrai, į ku- 
riuos per pietų Lenkiją atvyko ir kelios Sovietų Sąjungos divizijos, 
atitraukė dėmesį nuo Lenkijos partijos vidinių problemų. Tuo me- 
tu didžiausio politinio budrumo reikalavo pati invazija, kurioje da- 
lyvavo ir Rytų Vokietijoje dislokuoti Lenkijos daliniai. Visa baigėsi 
tuo, kad opozicijos Gomulkai nebeliko. PZPR V suvažiavimas, su- 
šauktas 1968 m. lapkritį, jam vėl patikėjo vadovauti partijai. 

Tame suvažiavime dalyvavo ir SSRS partijos lyderis Leonidas Brež- 
nevas. Jis nepraleido progos išdėstyti savo požiūrį į socialistinių vals- 
tybių santykius. Nė nemanydamas atsiprašyti už neseną įsibrovimą 
į Čekoslovakiją, Brežnevas išrėžė grėsmingą kalbą apie broliškų par- 
tijų pareigą ateiti į pagalbą tai šaliai, kurioje kyla pavojus „socializ- 
mo laimėjimams“. Buvo aišku, kad netašytais Kremliaus stiliaus eu- 
femizmais Brežnevas perspėja apie tvirtą Maskvos nusistatymą susi- 
doroti su kiekviena sovietinio bloko nare, jei tik imtų svyruoti šios 
paklusnumas. Bet kuri broliška partija, išdrįsusi sekti Dubčeko pa- 
vyzdžiu, sumokėtų ta pačią kainą. Neliko nepastebėta ir ta aplinky- 
bė, kad vadinamoji „Brežnevo doktrina“ buvo išdėstyta būtent Var- 
šuvoje - didžiausios ir įtartiniausios SSRS sąjungininkės sostinėje. 
Tos kalbos aidas Rytų Europoje buvo girdėti dar ilgai. 

Nepaisant visų pastangų, esminės ekonominės ir politinės Len- 
kijos negalios taip ir neišnyko. Kada Gomulka sulauks kito iššūkio, 
tebuvo laiko klausimas. 

1970 m. gruodžio krizę išprovokavo visiškas režimo nerangu- 
mas ir ryšio su tikrove praradimas. Vyriausybei buvo patarta, kad 
nesibaigiančių žemės ūkio nesėkmių kitaip neįmanoma sumažinti 
kaip tik smarkiu maisto produktų kainų pakėlimu. Ji taip ir padarė: 
kainas vienu mostu padidino 20 procentų - ir nei anksčiau, nei vė- 
liau, o per pačią Kalėdų savaitę. Šitaip pati sukėlusi streikų ir de- 
monstracijų bangą, valdžia išsigando ir įsakė milicijai bei kariuo- 

menei įvesti tvarką visomis turimomis priemonėmis. Verta atkreipti 
dėmesį į tai, kad patys aršiausi streikai vyko ne skurdžiausiuose 
rajonuose, kur labiausiai turėjo būti nerimaujama dėl Kalėdų žą- 
sies pabrangimo, o atvirkščiai - viename iš geriausius atlyginimus 
gaunančių ir tradiciškai labai komunistiniame sektoriuje — Ščecino, 
Gdynės ir Gdansko Baltijos laivų statyklose. Akivaizdu, kad visų 
neramumų šaknys glūdėjo kur kas giliau nei staigiai pakeltos mais- 
to produktų kainos. Atmosfera kaito. Gdanske ginkluoti milicinin- 
kai surengė pasalą ir apšaudė traukinį, vežantį darbininkus į tą lai- 
vų statyklą, kurioje buvo paskelbtas lokautas. Darbininkai įtūžo. 
Nusiaubė parduotuves, apsupo partijos būstines, linčiavo gatvėse 
milicininkus. Stupsko milicijos mokymo centras virto pelenų krū- 
va. Demonstrantus traiškė atvažiave šarvuočiai, tačiau šauktiniai 
kareiviai nepakluso įsakymui šaudyti į juos. Žuvo maždaug trys 
šimtai žmonių. Šį sykį Gomulkai nebepavyko apsiginti. Paguldy- 
tas į specialią partijos kliniką gydytis nuo nervinio išsekimo, staiga 
vieną dieną netikėtai, niekieno nekviestas, įsiveržė į Politinį biurą, 
kuris kaip tik rengėsi jį atleisti. Jo protestų niekas nebesiklausė. Gruo- 
džio 20 d. Centro komiteto VII plenumas patenkino Gomuikos at- 
sistatydinimo pareiškimą ir vietoj jo išrinko Edwardą Giereką.* 
Paskutinioji Gomutkos valdymo krizė sutapo su labai reikšmin- 
gais užsienio politikos poslinkiais. Gomulka visada žinojo, kad di- 
delė Vokietijos revanšizmo baimė vis labiau Lenkiją stumia į žemi- 
nančią priklausomybę nuo Sovietų Sąjungos. Jis buvo įsitikinęs, kad 
atkūrusi gerus santykius su Vakarų Vokietija, Liaudies Respublika 
sutvirtėtų ir ekonomiškai, ir politiškai. Daugelį metų trunkanti tiek 
SSRS nesitaikstymo politika, tiek Bund der Vetriebenen bei Adenaue- 
rio vyriausybės priešiškumas užkirsdavo kelią bet kokiai vaisingų 
ryšių tarp Varšuvos ir Bonos galimybei. Padėtis pradėjo taisytis 7-ojo 
dešimtmečio viduryje, kai sovietai ėmėsi savo „įtampos mažinimo“ 
politikos, o vokiečiai - savo Ostpolitik. Pirmąjį žingsnį žengė Baž- 
nyčių hierarchai. 1965 m. pradžioje Vokietijos Evangelikų bažnyčia 
savo iniciatyva pasklebė Memorandumą [...] dėl vokiečių liaudies san- 
tykių su rytiniais kaimynais. Tų pačių metų gegužės mėnesį Vokieti- 

jos protestantų delegacija, vadovaujama Vakarų Vokietijos radijo 
vadovo Klauso von Bismarcko, atvyko į Varšuvą pasikeisti nuo- 
monėmis. Daugelio nuostabai, Lenkijos Romos katalikų bažnyčios 
hierarchai į šią iniciatyvą reagavo teigiamai. Istoriniame Lenkijos 
vyskupų laiške, parašytame vokiečių vyskupams 1965 m. lapkričio 
18 d., kviečiama nutraukti šimtmečius trunkantį abiejų tautų prie- 
šiškumą. Pradžioje pateikę ilgiausią padriką praeities nemalonių 
sąrašą —- nuo šv. Vaitiekaus (Adalberto) nukankinimo ligi lenkų ir 
vokiečių kančių koncentracijos stovyklose per Antrąjį pasaulinį ka- 
rą, - jie pasisiūlo vokiečiams „atleisti ir užmiršti“: 

Didžiai gerbiami broliai! Kreipiamės į jus. Pasistenkime užmiršti. Gana gin- 
čų. Gana šaltojo karo, prasmingas tik dialogas [...] Jeigu abi pusės iš tikrųjų 
turi pakankamai geros valios, o tuo mes neabejojame, tai turime susikalbėti. 
Ateis laikas, kai skinsime vaisius, nepaisydami jokių sunkumų [...] Nuo di- 
džiausių moralinių ir socialinių pavojų, keliančių grėsmę ne tik mūsų žmo- 
nių sieloms, bet ir jų biologinei egzistencijai, mus gali išgelbėti tik mūsų At- 
pirkėjo pagalba ir malonė. Mes meldžiame Jo pagalbos, per Jo motiną, Šven- 
čiausiąją Mergelę [...] Mes kviečiame Jus, vokiečių tautos katalikų kunigai, 
pagal savo tradicijas drauge su mumis atšvęsti mūsų krikščionybės tūks- 
tantmetį [...] Tiesiame Jums savo rankas, atleidžiame Jums ir prašome Jūsų 
atleidimo [...] Tegu gailestingasis Išganytojas ir Mergelė Marija, Lenkijos Ka- 
ralienė, Pasaulio Karalienė ir Bažnyčios Motina, palaimina mūsų prašymą.“ 


Tuo metu kaip tik buvo įsiplieskęs konfliktas tarp Bažnyčios ir vals- 
tybės dėl tūkstantmečio minėjimo, ir Gomuika negalėjo atvirai to- 
leruoti Bažnyčios kišimosi į užsienio politiką. Partinė propaganda 
šią susitaikymo idėją paprasčiausiai atmetė. Tačiau pakvipus Vo- 
kietijos ir Sovietų Sąjungos suartėjimu, nuo kurio Lenkijai grėsė likti 
atribotai, partija nusileido. 1969 m. Gomulka pats ėmėsi žygių pra- 
dėti tartis su Vokietija. Nors ne sykį teko užspringti begeriant iš tos 
taurės - kad ir tuomet, kai Brežnevas irgi ūmai persimetė prie susi- 
taikymo politikos, - 1970 m. gruodžio 7 d. Varšuvoje pagaliau bu- 
vo pasirašyta Lenkijos Liaudies Respublikos ir Vokietijos Federaci- 
nės Respublikos sutartis. Daugelis prisimena tas jaudinančias aki- 
mirkas. Kancleris Willis Brandtas, išpirkdamas vokiečių kaltę, 

priklaupė prie nacių aukų memorialo. Lenkijos vakarinę sieną ties 
Oderiu ir Nisa pripažino kaip tik ta Europos valstybė, kuri galėjo 
būti suinteresuota ją pakeisti. Nuo šiol Liaudies Respublika galėjo 
žengti į ateitį nusikračiusi šiurpaus nerimo, kuris varžė jos laisvę 
nuo Antrojo pasaulinio karo. Taip Gomulkai pavyko susilpninti tie- 
sioginės Sovietų Sąjungos globos gniaužtus ir tarptautinėje, ir vi- 
daus politikoje. Šis milžiniškas laimėjimas su kaupu atpirko didžiu- 
mą nesėkmių, patirtų paskutiniais jo buvimo valdžioje metais. 


+ + + 


Tiems, kurie matė, kaip Lenkija atrodė pasibaigus karui, dabartinis 
Liaudies Respublikos veidas gali būti sunkiai beatpažįstamas. Po- 
kyčiai, nors ir ne visuomet teigiami, neaplenkė nė vienos gyvenimo 
srities. 

Neabejingiems Lenkijos gyvenimo stebėtojams didžiausią nuos- 
tabą kelia oficialiosios cenzūros gajumas. Sovietinio stiliaus kont- 
rolė šalyje pradėjo veikti dar išvadavimo laikotarpiu. Nuo tada visi 
viešosios informacijos šaltiniai laikomi įtartinais. Aišku, nėra ko ap- 
simetinėti — cenzūra vienokia ar kitokia forma, vienokiu ar kitokiu 
mastu veikia kiekvienoje pasaulio valstybėje. Tačiau reikia suvokti 
esminį skirtumą. Dauguma valstybių laikosi nuostatos, kad visa in- 
formacija ir nuomonių raiška gali būti laisvai skelbiama ir prieina- 
ma, išskyrus tai, kas susiję su krašto gynyba arba peržengia pado- 
rumo ribas, kitaip tariant, tai, kas oficialiai uždrausta skelbti. So- 
vietinės sistemos prevencinė cenzūra (cenzura prewencyjna) 
vadovaujasi kitokiais principais: laisvai neprieinama jokia informa- 
cija, išskyrus tai, kas oficialiai leidžiama. Norint ką nors paskelbti 
ar išleisti, būtina gauti išankstinį atitinkamų valstybės įstaigų leidi- 
mą. Lenkijoje, kaip ir visame sovietiniame bloke, valstybė monopo- 
lizuodama informaciją siekia ne tiek ja manipuliuoti, kiek ją fabri- 
kuoti, apdoroti ir klasifikuoti. Valstybė naudojasi cenzūra ne vien 
kaip visuomenės spaudimo įrankiu, bet kaip ypač veiksminga ak- 
tyvios propagandos priemone. Nors nepasiteisinusi valstybinės 

statistikos falsifikavimo praktika atmesta nuo 1956 m., o lenkų cen- 
zoriai dievagojasi savo įgaliojimais nepiktnaudžiaują, faktas lieka 
faktu - galingos informacijos kontrolės mašinos nė nemėginama 
visiškai išardyti. Priešingai, ji darosi vis galingesnė, o jos veikimo 
metodai - vis rafinuotesni. Iš savo būstinės Varšuvoje Vyriausioji 
spaudos, leidybos ir viešųjų renginių kontrolės valdyba (GUKPPiW) 
vadovauja plačiam savo padalinių tinklui. Jos etatiniai darbuotojai 
dirba visose svarbiausiose organizacijose ir įmonėse, reguliuoja vi- 
są žiniasklaidą, visas naujienų ir vertimų agentūras, leidyklas, spaus- 
tuves, visus koncertus, teatrus, kino teatrus, parodas, visas ryšių 
priemones. Be jos patvirtinimo, t.y. oficialiai išduodamo leidimo, 
negali pasirodyti joks laikraštis ar televizijos laida, netgi jokie as- 
meninio pobūdžio skelbimai, pavyzdžiui, kvietimai į vestuves, pra- 
nešimai apie laidotuves. Vadovaujantis šimtais instrukcijų, kiekvie- 
ną savaitę visa informacija skirstoma į atskiras kategorijas - skirta 
užsieniui, skirta masiniam vartojimui šalies viduje, ribotai platina- 
ma, Slaptoji valstybinė ir draudžiamoji. Didžiausio apdairumo rei- 
kalavo nepriekaištinga SSRS ir Lenkijos partijų lyderių reputacija 
bei tokios jautrios temos kaip užsienio politika, religija ir ideologija 
bei kariniai reikalai. Tarp draudžiamų temų - SSRS bei esamos par- 
tijos linijos kritika, Sovietų Sąjungos ir carinės Rusijos lyginimas, 
civilinės nelaimės, darbo saugos pažeidimai pramonės įmonėse, eks- 
portuojamos produkcijos brokas, užuominos apie aukštesnį eko- 
nominio ir socialinio gyvenimo lygį nekomunistinėse šalyse ir ypač 
informacija apie cenzūros egzistavimą. Kur daugiau, jei ne čia įsi- 
kūnijo Orwello „Tiesos ministerijos“ vizija. Tačiau svarbiausia, kad 
cenzoriai, nors veikiantys valstybės vardu, už savo veiklą yra atsa- 
kingi tik partijos Centro komitetui. Perspėjimas visiems, gaunan- 
tiems informaciją iš Lenkijos Liaudies Respublikos oficialių šalti- 
nių, -ji visiškai nepatikima. Dabartiniai komunistinio pasaulio ana- 
litikai kritišku požiūriu turi nenusileisti istorikams, bandantiems 
įminti viduramžių paslaptis.?* 

Pirmojo po karo, 1946 m. vasario 14 d., gyventojų surašymo duo- 
menimis, tada Lenkijoje gyveno 23,9 milijono žmonių. Per tris de- 

šimtmečius jų skaičius išaugo iki 35,1 milijono (1979). Dėl smarkių 
natūralaus gyventojų prieaugio netolygumų (nuo 29,1 tūkstančiui 
gyventojų 1955 m. nukrito iki 16,1 - 1970 m.) demografinėse diag- 
ramose atsirado ženklių „iškilimų“ ir „įdubimų“. 1971 m. pramo- 
nės sektoriuje dirbo 42 procentai, žemės ūkyje - 29,5 procento gy- 
ventojų; miestiečių buvo - 52,7 procento, moterų - 54,2 procento, 
vaikų iki 18 metų -32,2 procento, nelenkų - tik 1,3 procento. Kitaip 
nei kada nors anksčiau, dabar Lenkijoje vyrauja miesto gyventojai, 
dirbantys pramonės sektoriuje, palyginti jauno amžiaus ir daugiau- 
sia lenkų tautybės?? 

Ūkio valdymas ir toliau grindžiamas stalinistiniais principais. Vi- 
sos ekonominės veiklos grandys pajungtos centralizuotam valsty- 
biniam planavimui penkmečiais - 1956-1960, 1961-1965, 1966-1970, 
1971-1975, 1976-1980 m. 8-ajame dešimtmetyje pabandyta šiek tiek 
paeksperimentuoti - iš pramonės įmonių vadovybės imta reikalau- 
ti atsakomybės už įmonių pelną. Tačiau ženklesnių poslinkių link 
„rinkos ekonomikos“ - tokių, kokių pastaraisiais metais matyti 
Vengrijoje, - nebūta.* 

Pramonė vystosi labai sparčiai. Pramonės produkcijos indek- 
sas (1950 m. - 100) šešiamečio plano pabaigoje siekė 200, 1960 m. -— 
317, 1965 m. - 475, 1970 m. - 708 ir 1974 m. - 940. Daugelis pramo- 
nės šakų, pavyzdžiui, chemijos pramonė, mašinų gamyba, elektro- 
nika, ginklų gamyba, prieš karą vargu ar išvis egzistavusios, dabar 
klesti. Sparčiai auga vakarietiškos įrangos ir vakarietiškų technolo- 
gijų importas. Tačiau partija pripažįsta ir ilgiausią virtinę trūkumų, 
tokių kaip „nepakankamos technologijų inovacijos“, „prastas dar- 
bo organizavimas“, „netaupiai naudojamos žaliavos“, „energijos 
eikvojimas“, „nepatenkinamas gamybos koordinavimas“, „nepa- 
kankamas dėmesys kokybei“, „per menkos investicijos į vartojimo 
sektorių“, „prastos socialinės ir darbo sąlygos“. Lenkijos antrosios 
pramonės revoliucijos rezultatai labiau guodžia statistikus, o ne 
paprastus vartotojus.?? 

Žemės ūkis, kadaise kertinė Lenkijos ūkio šaka, dabar tapo daug 
rūpesčių keliančiu vaiku. Po 1956-1957 m. vykdytos dekolektyvi- 

zacijos sumažėjo kolektyvinių ūkių skaičius, 83 procentus ariamos 
žemės sudarė smulkūs, menkai mechanizuoti, arkliais dirbami vals- 
tiečių ūkiai. Tik „atgautosiose žemėse“, kuriose išliko nemažai PGR, 
buvo ūkininkaujama daugiausia kooperacijos principais. Palyginti 
su 1950 m., visa žemės ūkio gamyba išaugo 70 procentų. Bemaž 
baigta kaime elektrifikacija. Nepaisant partijos nenoro gaminti ne- 
didelius traktorius, kurie tiktų valstiečių sklypams įdirbti, mecha- 
nizacija iš valstybinio sektoriaus skverbiasi ir į privatų. Tačiau ne- 
pavyko nei Gomutkos vykdyta kampanija už visišką žemės ūkio 
ekonominį savarankiškumą, nei Giereko - už tiekimo padidinimą. 
Paklausa ir toliau viršija pasiūlą, o maisto produktų, ypač mėsos, 
trūkumas tebelieka nepagydoma liga.* 

Lenkijos užsienio prekyba yra valstybės monopolis ir daugiau- 
sia vyksta su socialistinio bloko šalimis. Nors prekyba su išsivys- 
čiusiomis Vakarų industrinėmis valstybėmis gerokai suaktyvėjo — 
1975 m. eksportas siekė iki 34,2 procento, o importas iki 38 pro- 
centų (planuotas skaičius), - du trečdaliai užsienio prekybos apy- 
vartos tenka ESPT šalims. Vienintele didžiausia partnere išlieka 
SSRS, tiekianti 42 procentus visų Lenkijai reikalingų žaliavų - 80 
procentų naftos, 80 procentų geležies rūdos ir 60 procentų med- 
vilnės - ir įsivežanti daugiau kaip pusę Lenkijos pramonės pro- 
dukcijos. Prekybos srityje Lenkija iš tiesų tapo stipriai priklauso- 
ma nuo Sovietų Sąjungos. Toks nelygus mainų balansas Lenkijos 
naudai nusistovėjo nuo 1956 m. Greičiausiai dėl šios priežasties 
sovietų vyriausybė ėmė reikalauti didelių Lenkijos investicijų į 
SSRS ekonomiką. Šios investicijos vykdomos įvairiai - įvesti (slapti) 
lengvatiniai mainų tarifai; SSRS perduodami pagal pažangias va- 
karietiškas technologijas Lenkijoje pastatyti laivai; visai neseniai 
buvo pastatyta milžiniška plieno gamykla Katowicuose, nuo ku- 
rios SSRS sienos link nutiesta tiesioginė plačios vėžės geležinkelio 
linija. Kitaip nei tarpukariu, kai Lenkijos eksportas ribojosi mais- 
to produktais ir žaliavomis, dabar pagrindinę eksporto dalį suda- 
ro pramonės gaminiai, ypač mašinos ir pusfabrikačiai. Tik, gaila, 
šių gaminių kokybė nėra tokia gera, kad patrauktų viso pasaulio 

pirkėjus. Todėl bendrasis Lenkijos prekybos balansas visą laiką 
buvo neigiama: 


Importas Eksportas Balansas 
(milijonais konvertuojamų zlotų) 
1950 2673 2537 -137 
1965 9361 8911 -450 
1971 16 151 15 489 -662 
1976 46 100 36 600 -9 500 


Būtina pabrėžti dar ir tai, kad nė karto nebuvo atlikta tinkama pre- 
kybos statistikos analizė - tam trukdo ypatingi duomenų slaptumo 
reikalavimai. Kokiais finansiniais principais vadovaujantis skaičiuo- 
jamas užsienio prekybos balansas, kokios yra užsienio paskolų są- 
lygos, kaip taikomos licencijos užsienio prekėms arba kaip sudaro- 
mos barterinės sutartys, - visa tai kruopščiai slepiama. Išvis nutyli- 
mi net, rodos, visai nekalti dalykai, tokie kaip grūdų pirkimas iš 
užsienio, mėsos pardavimas Sovietų Sąjungai, kavos reeksportas 
ar ginklų prekyba su ESPT šalimis. 1976 m. vadovėliuose, kuriuose 
kalbama apie Lenkijos užsienio prekybą, cenzūra uždraudė vartoti 
terminus kurs (valiutos keitimo kursas), obciąženia (debitas), subwenc- 
ja (subsidija) ir dotacja (dotacija).*! 

Vadinamosios „ypatingos sąlygos“, apie kurias užsimenama ofi- 
cialiuose pasiteisinimuose dėl Lenkijos ūkio nepajėgumo, daugiau- 
sia yra socialinio ir politinio pobūdžio. Jų šaknys - istoriškai susi- 
klostęs ir, ko gero, negrįžtamas didžiosios žmonių dalies atsiriboji- 
mas nuo valstybės, taigi ir nuo valstybinių įmonių, kuriose beveik 
visi ir dirba. Naujųjų laikų karai ir padalijimai išmokė lenkus nero- 
dyti per daug pagarbos valdžiai, tinginiauti ir sukčiauti turint rei- 
kalų su valstybine nuosavybe, o energiją pasitaupyti asmeninės ge- 
rovės labui. Jie instinktyviai yra nusiteikę „prieš“ šią sistemą. To- 
dėl biurokratijos tinklas dar labiau plečiasi ir jokia iniciatyva nepajėgi 
pergalėti įsišaknijusių darbo jėgos įpročių. Menko našumo, žemų 
kokybės rodiklių ir visiško neefektyvumo paprastai neįmanoma pa- 
teisinti vien techninėmis ar ekonominėmis priežastimis. Šiuo po- 
žiūriu Lenkijos Liaudies Respublika yra paveldėjusi visas tas nuosta- 

tas, kurios susiformavo carinės Rusijos viešpatavimo sąlygomis ir 
dar labiau sustiprėjo per dvi vokiečių okupacijas. 

Transporto ir ryšių pažanga tam tikruose sektoriuose tikrai ne- 
įtikėtina. Lenkijos oro linijų (LOT), eksploatuojančių sovietinius II- 
jušino ir Tupolevo lėktuvus, maršrutai nusitęsė 49 000 kilometrų ir 
jungia pagrindinius šalies miestus su didžiuma Europos sostinių. 
Prekybinis laivynas nuo 506 000 dedveito tonų 1950 m. išaugo iki 
23 milijonų 1973 m. Lenkijos valstybinis geležinkelis sparčiai elekt- 
rifikuojamas, nuolat atnaujinami riedmenys. Lenkijos valstybinės 
autobusų linijos daro įmanomą stabilų susisiekimą tarp visų mies- 
tų ir kaimų. Miestuose reguliariai kursuojantys municipaliniai 
tramvajai, troleibusai ir autobusai teikia žmonėms patogumą, ku- 
ris pastaruoju metu sparčiai nyksta Vakarų Europoje. Pagal italų 
licenciją pradėta gaminti „lenkiškus fiatus“; šių asmeninių auto- 
mobilių skaičius 1973 m. šoktelėjo iki 690 700. Vis dėlto iki šiol 
daugeliui lenkų šeimų arklio traukiamas vežimaitis yra ne ma- 
žiau pažįstamas kaip automobilis ar lėktuvas. Prieškariniai vokiš- 
ki garvežiai sėkmingai pūškuoja greta dyzelinių lokomotyvų. Vin- 
giuoti kaimo vieškeliai, kuriuose dažnai sutiksi dardantį vežimą, 
svirduliuojantį girtuoklį ar žąsų pulką, išraizgę šalį du tris kartus 
tankiau nei duobėti plentai. 

Lenkijos turizmo sistema atspindi visas valstybinio verslo silp- 
nybes. Vietiniai atostogautojai griežtai atskiriami nuo užsieniečių. 
Jie apgyvendinami pigiuose, niūriuose komunaliniuose poilsio na- 
muose, kurie priklauso profesinėms sąjungoms ar įstaigoms. Užtat 
užsienio turistams siūlomos Valstybinės turizmo agentūros Orbis 
ar Jaunimo kelionių organizacijų Almatur ar Juventur paslaugos. Jie 
privalo susimokėti tvirta valiuta už menkų patogumų brangius kam- 
barius didžiuliuose, pretenzingos architektūros pastatuose, kurių 
ne taip jau ir gausu. Privatūs svečių namai oficialiai neleidžiami, 
sąlygų patiems - individualiai ar su šeima - paatostogauti Lenkijo- 
je beveik nėra. 

Šaliai atsigavus po karo metų, kada tikrai visi buvo lygūs, spar- 
čiai keičiasi socialinis visuomenės susisluoksniavimas. Tvirtinimai 

apie beklasę Lenkijos visuomenę tėra tuščios kalbos. Naujoji „rau- 
donoji buržuazija“ su savo asmeninėmis vilomis, greitais automo- 
biliais, šilkiniais kostiumais, madingai apsirengusiomis žmonomis, 
išpaikusiais vaikais ir atostogomis užsienyje gauna tokias pajamas 
ir turi tokias socialines garantijas, kokios paprastam darbo žmogui 
nė iš tolo nepasiekiamos. Šiam luomui priklauso aukščiausi valsty- 
bės ir partijos veikėjai, gamyklų direktoriai, taip pat tolydžio vis 
gausėjantis klestinčių privačios praktikos gydytojų ar „daržinin- 
kų“ sluoksnis. Tasai privilegijuotas elitas pertekęs grynųjų pinigų 
— mokesčiai nedideli, o geros kokybės vartojimo prekių papras- 
Čiausiai trūksta. Iš čia ir radosi neregėto masto vartojimo kultas, 
kuriam pritiktų vienintelis apibūdinimas - „buržuazinis fetišiz- 
mas“. Pramonės darbininkai taip pat turi savo aristokratiją, kurią 
sudaro gerai uždirbantys laivų statytojai, plieno pramonės darbi- 
ninkai ir kalnakasiai. O piramidės apačioje yra valstiečiai, jau trys 
dešimtmečiai laikomi visuomenės priešais, nors ir maitinantys vi- 
są tautą, mokantys mokesčius, bet taip ir nepajutę visų gerovės 
valstybės pranašumų. Tarp valstiečių ir proletariato egzistuoja dar 
viena hibridinė valstiečių-darbininkų (chtopo-robotnicy) socialinė 
grupė, kuri pragyvena iš nuosavos žemės ir valdiškos algos, gau- 
namos valstybinėje įmonėje.“ 

Tris dešimtmečius nuolat vyksta demografiniai pokyčiai. Per tą 
laiką daugiau kaip dešimt milijonų kaimiečių plūstelėjo į miestus. 
1970 m. pirmąsyk miesto gyventojai skaičiumi aplenkė kaimo gy- 
ventojus, 0 1977 m. jau sudarė 57,4 procento. Penki svarbiausi mies- 
tai - Varšuva (1977 m. 1532 100 gyventojų), Lodzė (818 400), Kroku- 
va (712000), Vroclavas (592 500), Poznanė (534 400) ir Katowicų rajo- 
no miestų konglomeratas (3 862 000) vis dar auga, nepaisant griežtos 
miestų planavimo ir apsigyvenimo juose tvarkos.? 

Gyvenimo sąlygos atspindi pernelyg sparčios urbanizacijos su- 
keltą įtampą. Po karo pastatyta gerokai per tris milijonus butų, to- 
dėl net ir gyventojų prieaugis bei masinis kėlimasis į miestus nesu- 
trukdė apmažinti būsto trūkumo - 1946 m. vienas butas teko 4,73 
žmonių, o 1970 m. - 4,37. Maždaug pusė visų statomų namų yra 

miesto kooperatyvų nuosavybė. Kitą dalį sudaro valstybinių įstai- 
gų žinybiniai butai arba privatūs namai. Tačiau statybų kokybė ne- 
atlaiko jokios kritikos. Statybinės medžiagos - cementas, tinkas ar 
plytos - yra prasčiausios, kokios tik gali būti, apdaila taip pat nieko 
verta. Tik kas trečias namas turi vonią, tualetą ar centrinį šildymą. 
Kaime tokią prabangą turi tik kas dvylikta šeima. 

Asmeninės pajamos labai skiriasi, nes yra smarkiai diferenci- 
juojamos. Kadangi pajamų mokestis, įmokos į pensijų fondą, so- 
cialinio draudimo mokesčiai ir pan. yra automatiškai atskaitomi, 
lenko darbo užmokestį būtų sunku tiesiogiai palyginti su vaka- 
riečio pajamomis. Šiaip ar taip, jis yra labai mažas. 1976 m. viduti- 
nis mėnesio atlyginimas buvo 3 500 zlotų, tai atitinka 35 JAV do- 
lerius arba 18 Didžiosios Britanijos svarų sterlingų. Kokia yra žmo- 
nių perkamoji galia, matyti lyginant uždarbį su vidutinėmis to 
meto kainomis: 1 kg duonos - 8 zlotai, 1 kg kumpio - 120 zlotų, 
batų pora - 300 zlotų, vyriškas kostiumas - 2000 zlotų, lenkiškas 
„Fiatas 125p 1500“ — 225 000 zlotų. Kažin ar rastume šeimą, kuri 
išsiverstų be antrojo - dirbančios žmonos - atlyginimo, o daugelis 
dar prisiduria pajamų iš neoficialių darbų.“ 

Nedarbo nėra. Darbas yra ir teisė, ir pareiga. Kiekvienas sveikas, 
darbingas Žmogus turi teisę jo reikalauti. Vengiantys dirbti gali bū- 
ti net persekiojami už parazitavimą. Tokia sistema užkerta kelią ne- 
tikrumui ir pažeminimui - gėdingiems laisvosios rinkos pasaulio 
reiškiniams, tačiau kartu ji neišvengiamai skatina žmones nepai- 
syti darbo drausmės. Be to, taip paslepiama nepakankamo užim- 
tumo problema. Darbuotojas, neturintis ką veikti darbe ir ateinantis 
savaitės pabaigoje tik pasiimti algos, vargu ar jaučia daugiau pa- 
sitenkinimo už eilėse prie bedarbio pašalpos stovinčius britus ar 
amerikiečius.*? 

Profesinių sąjungų, tokių, kokios veikia Vakaruose, Lenkijoje nė- 
ra. Profesinių sąjungų centro taryba, 1949 m. subūrusi visas ligi to- 
lei veikusias savarankiškas organizacijas, yra visiškai pavaldi par- 
tijai. Ją sudaro valstybinėse įstaigose ir įmonėse įkurtos cechinės 
organizacijos, ir joms priklauso visi ten dirbantys žmonės. Vietiniai 

profesinių sąjungų padaliniai yra tarsi jungiamoji grandis, nusta- 
tanti oficialius darbo sąlygų reikalavimus arba privalomas gamy- 
bos našumo normas. Derybų dėl darbo užmokesčio mechanizmas 
neveikia. Lenkijos darbo žmonės priklauso nuo nematomų valsty- 
bės planuotojų malonės; tai jie nustato, kas kiek turi uždirbti ir kas 
kiek turi kainuoti. Atlygis mokamas nekonvertuojama valiuta, to- 
dėl žmonių padėtis nelabai kuo skiriasi nuo samdinių padėties se- 
nojoje kapitalistinėje sistemoje, kur už darbą būdavo mokama san- 
dėliuose esančiomis prekėmis. Lyginamoji atlyginimų dydžio ir skir- 
tumų statistika, lygiai kaip ir nepalanki informacija apie darbo 
saugumo reikalavimų pažeidimus, yra visiškai neprieinama ži- 
niasklaidai. 1957 m. priimta darbininkų savivaldos programa ne- 
pasiekė savo pirminių tikslų. Darbininkų tarybų savarankiškumas 
kaipmat užslopo, vos tik jos tapo pavaldžios partijos kontroliuoja- 
miems savivaldos komitetams.“ 

Teoriškai gerovės valstybės parama turi būti kiekvienam laisvai 
prieinama. Praktiškai ji yra labai ribota, menkesnė, pavyzdžiui, nei 
Didžiojoje Britanijoje. Kad tuo įsitikintume, užtenka paminėti tris 
dalykus - vaistai, mokykliniai vadovėliai ir studentų bendrabučiai 
yra mokami. O iki 1972 m. valstybinės sveikatos apsaugos įstaigos 
neaptarnavo asmeninius ūkius turinčių valstiečių. 

Apskritai paėmus, gyvenimo lygis nėra aukštas. Oficialioji pro- 
paganda, be paliovos besididžiuojanti pasiektais laimėjimais, paly- 
ginti su prieškario laikotarpiu, tarsi nemato, jog panašia, o kartais 
kur kas didesne pažanga gali pasigirti kiekviena Europos valstybė, 
nesvarbu, kokia jos politinė santvarka. (Čia vertėtų priminti, kad 
1976 m., minint Amerikos dviejų šimtų metų sukaktį, Lenkijos cen- 
zūra išleido specialią instrukciją, draudžiančią lyginti JAV lenkų ir 
jų giminaičių Lenkijoje gyvenimo lygio kilimo rodiklius per pasku- 
tinius tris dešimtmečius.) Ekonomikos prioritetai visuomet buvo 
teikiami sunkiajai pramonei, o vartojimo prekių gamyba ir paslau- 
gų sritis paliekama antroje vietoje. Todėl nenuostabu, kad apyvar- 
toje yra per daug nekonvertuojamų pinigų, o negausios prekės sta- 
čiai medžiojamos. Negalėdami investuoti į nuosavus namus, auto- 

mobilius ar įsigyti kitų stambių pirkinių, lenkų vartotojai daugiau 
nei būtina išleidžia greito vartojimo prekėms, ypač maistui ir gėri- 
mams, taip dar labiau aštrindami esamą deficitą. Tokia padėtis ne- 
gali neturėti įtakos ir pačiai gyvenimo kokybei. Alkoholizmas, pra- 
kiurę vamzdžiai, ilgos eilės, nusilupęs tinkas, perpildyti butai ar 
sausakimši autobusai, užterštas oras, suodžių ir cheminių teršalų 
dūmų debesys, skylėti šaligatviai, žemo lygio paslaugos, amžini gin- 
čai ir nesusipratimai su smulkiais valdininkais — tai visiems įprasta 
kasdienybė. Tik darbas liko pigus ir lengvai gaunamas. Visos as- 
meninės paslaugos - auklių, namų tvarkytojų, taksi, kirpėjų, siuvė- 
jų, prostitučių —- yra gerokai pigesnės nei Vakaruose.“ 

Vienas iš svarbiausių tokį menką gyvenimo lygį lemiančių veiks- 
nių yra didžiulės ginkluotųjų pajėgų mašinos išlaikymas. Jai skiria- 
mos lėšos niekuomet nebuvo paskelbtos, tačiau ir taip aišku, kad 
jos dvigubai ar net trigubai viršija Vakarų Europos valstybių šiam 
reikalui skiriamą biudžeto dalį. Lenkijos ginkluotosios pajėgos bu- 
vo sukurtos sovietų pavyzdžiu, o 1949-1956 m. buvo tiesiogiai pa- 
valdžios SSRS karinei vadovybei; nuo 1955 m. priklausojungtinėms 
Varšuvos sutarties karinėms pajėgoms. (Žr. diagr. A.) Jos yra ketu- 
rių rūšių - karinės oro pajėgos, priešlėktuvinės ir priešraketinės gy- 
nybos kariuomenė, karinis jūrų laivynas ir sausumos kariuomenė. 
Pastaroji susideda iš krašto vidaus gynybinių pajėgų ir strateginio 
operatyvinio rezervo. Čia priklauso stiprios pasienio apsaugos pa- 
jėgos ir elitinis vidaus tarnybos korpusas. Pagal 1967 m. lapkričio 
21 d. priimtą įstatymą ginkluotosios pajėgos yra tiesiogiai paval- 
džios Ministrų tarybos Gynybos komitetui. Ypatingais atvejais gali 
būti skelbiama visuotinė mobilizacija - vyrų nuo 18 iki 50 metų, 
moterų nuo 18 iki 40 metų. Taikos metu ginkluotąsias pajėgas su- 
daro profesionalūs kariškiai ir privalomą dvejų metų tarnybą atlie- 
kantys šauktiniai. 1977 m. Lenkija turėjo 15 divizijų, iš jų vieną de- 
santinę ir vieną sausumos-vandens smogiamąją su 3800 tankų ir 
4200 šarvuočių; 4 „žemė-žemė“ raketų brigadas; 55 eskadrilių kari- 
nes oro pajėgas su 745 koviniais lėktuvais, daugiausia skirtais kitų 
lėktuvų atakoms; nedidelį karo laivyną - 25 karo laivus, apgink- 

luotus FPB ir MTB tipo raketomis; iš viso 404 000 karių ir 605 000 
atsarginių. 1974 m. liepos 22 d., minint trisdešimtąsias Liaudies Res- 
publikos metines, Varšuvoje surengtas grandiozinis karinis para- 
das akivaizdžiai parodė, kad visą šalies ginkluotę sudaro grėsmin- 
gas sovietinių kulkosvaidžių, tankų bei raketų arsenalas. Kariai 
liepsnoja patriotizmu, yra išėję griežtą trenažą, 70 procentų kari- 
ninkų turi aukštąjį išsilavinimą, gerai parengti techniškai. Tačiau jų 
tikrieji sugebėjimai niekam nežinomi. Per trisdešimt metų jiems te- 
ko aktyviai dalyvauti tik nedideliame 1945-1947 m. vidaus kare ir 
gėdingoje 1968 m. invazijoje į Čekoslovakiją. 1956 m. spalį buvo 
aišku, kad Lenkijos kariuomenė priešinsis sovietų intervencijai. 1968 
ir 1970 m. būta tam tikrų ženklų, kad ji nėra linkusi besąlygiškai 
remti civilinės milicijos ar kai kurių partinių grupuočių politinių 
avantiūrų. Sklandė gandai apie Generalinio štabo pastangas žūt- 
būt savo rankose išlaikyti kariuomenės politinių skyrių kontrolę. 
Tokiomis aplinkybėmis ginkluotosios pajėgos negali turėti dides- 
nės politinės įtakos. Galimybė, kad jos veiktų savarankiškai, nepak- 
lusdamos partijos vadovybei ar bendrajai Varšuvos sutarties vals- 
tybių politikai, įmanoma tik vaizduotėje.“ 

Itin svarbia prioritetine šalies gyvenimo sritimi laikoma švieti- 
mo sistema. Kiekybiniai rodikliai tikrai įspūdingi. Besimokančių vai- 
kų, studentų ir suaugusiųjų skaičiumi Lenkija lenkia Vakarų šalis. 
Tačiau materialinės švietimo įstaigų sąlygos yra gana primityvios, 
o mokymo metodai autoritariniai. Apie vakarietišką švietimo siste- 
mos pažangą čia niekas negirdėjęs. Moksleiviai greičiau treniruoja- 
mi nei ugdomi. Jie bodisi pamokslaujamu mokytojų tonu, privalo- 
momis rusų kalbos pamokomis ir perdėm visur kaišiojama politine 
propaganda. Šiuo metu veikia 88 aukštojo mokslo įstaigos; 1937 
1938 m. jų buvo 32.* 

Kultūrinis gyvenimas taip pat uoliai kontroliuojamas. Tikrai daug 
pastangų įdėta, kad kultūra pasiektų mases - tam tarnauja bibliote- 
kos, teatrai, koncertų salės, kino teatrai, laikraščiai, radijas ir televi- 
zija. Dar niekados valstybės parama menininkams nebuvo tokia sva- 
ri. Tačiau viso šio klestėjimo laidas yra politinis konformizmas. Nors 

buvusio privalomo Stalino laikų „socialistinio realizmo“ pamažu 
atsisakoma, nerasime tokios kultūros įstaigos, kurioje nedirbtų eta- 
tinis cenzorius. Atvirai diskutuoti leidžiama vos vienu kitu politi- 
niu ar socialiniu klausimu. Daug talentingų kūrėjų, tokių kaip dra- 
maturgas Stawomiras Mrožekas (g. 1930), kino režisieriai Romanas 
Polanskis (g. 1933) ir Andrzejus Wajda (g. 1926), jau kuris laikas 
gyvena ir kuria užsienyje. Mrožeko dramoje Emigranci (Emigrantai) 
vyksta nenutrūkstamas pokalbis tarp bevardžio intelektualo ir be- 
vardžio darbininko. Čia kaip tik ir atskleidžiama viena svarbiausių 
nūdienos aktualijų - intelektinės laisvės problema: 


AA: Nuostabus dalykas, kad toks žmogus kaip aš, paprastai sugebantis blai- 
viai mąstyti, nenori matyti akivaizdžios tiesos, jei ji žeidžia jo išdidu- 
mą. Pirmiausia aš šokinėjau lyg beždžionė narve. Kraipiau uodegą, šuo- 
liavau nuo stulpo ant sienos, nuo sienos ant stulpo; gavęs riešutą steng- 
davausi įlįsti į kevalą ir pasijusti beribės erdvės šeimininku. Praėjo daug 
laiko, kol atsikračiau visų iliuzijų ir įtikinau save, kad iš tikrųjų esu 
beždžionė, sėdinti narve. 

Beždžionės juokingos. Mačiau zoologijos sode. 

: Tu teisus. Narve beždžionės juokingos. Štai todėl, kai galop prisipaži- 
nau esąs beždžionė, pradėjau iš savęs juoktis ir tol juokiausi, kol ašaros 
ėmė tekėti man per snukį. Tuomet susivokiau, kad mano juokdariški 
pokštai visai nejuokingi, nors žiūrovams ir prižiūrėtojams jie, matyt, 
patikdavo, nes dažnai gaudavau papildomą porciją riešutų ir saldai- 
nių. Bet nuo saldainių susirgau ir nebegalėjau slėptis kevale. Štai tuo- 
met ir supratau, kad beždžionei nieko kito nelieka, tik pripažinti, jog 
yra beždžionė. 

Taigi, taigi. 

: Ir dar, iš visos šitos beždžioniškos, vergiškos būsenos gali pasisemti jei 
ne išdidumo, tai bent išminties ir stiprybės [...] Manyje, toje pažeminto- 
je ir įkalintoje beždžionėje, atsidūrusioje pasibaisėtinoje padėtyje, išli- 
ko žmogaus pažinimas, tikrasis pažinimas, nepaliestas atsitiktinės pa- 
žangos ar laisvės aistros. Tikrasis pirminis pažinimas. Todėl turėjau iš- 
naudoti šią galimybę ir aš, narve įkalinta beždžionė, nusprendžiau ra- 
šyti knygą apie žmogų. 

Juk beždžionės nemoka knygų rašyti. 
: Ypač uždarytos narve. Sutinku. Tačiau tai buvo įrodyta vėliau. O kol 

kas buvau apsėstas vienintelės minties, jog rašysiu knygą apie žmogų, 
jo pirmapradę būseną, arba apie vergą, arba apie save, rašysiu kūrinį, 
kokio pasaulis dar nebuvo matęs [...] Sau tariau: neturiu nieko, bet ver- 
giją tikrai turiu. Ji mūsų turtas. Ką kiti žino apie tai? [...] Visa literatūra 
apie vergiją yra suklastota arba neužkliudo esmės; ją rašė arba misio- 
nieriai, arba išvaduotojai, arba vergai, besiilgintys laisvės, kitaip tariant, 
žmonės, kurie nebuvo visiški vergai. Ką jie žino apie vientisą vergystę, 
kuri nukreipta pati į save, uždaryta savyje ir niekad nebandanti pereiti 
į kitą būseną? Ką jie žino apie vergo džiaugsmą ir liūdesį, apie vergijos 
paslaptis, tikėjimą ir papročius, filosofiją ir kosmogoniją, matematiką. 
Nieko nežino, o aš žinau viską. Todėl ir nusprendžiau apie tai parašyti. 
Ir parašei? 

Ne. 

Kodėl? 

: Pabijojau (Pauzė)? 


5“ 


Nepaisant suvaržymų, rašoma, leidžiama, recenzuojama ir atvirai 
aptariama daugybė įvairiausių žanrų literatūros. Didžiausio parti- 
jos palaikymo sulaukia apsakymai, vaizduojantys karo metus, vo- 
kiečių okupacijos prisiminimai, patriotinės istorijos. Tačiau nebūtų 
visiškai tikslu lenkų literatūrą dalyti į oficialiąją ir neoficialiąją. Ki- 
taip nei jų plunksnos broliai kitose sovietinio bloko šalyse, lenkų 
rašytojai gana sėkmingai laviruoja tarp leistinos ir neleistinos lite- 
ratūros. Būtų neteisinga teigti, kad Lenkijos rašytojų sąjungoje su- 
sibūrę vien konjunktūriniai rašeivos arba kad neįprastas pažiūras 
galima reikšti tik disidentiniame pogrindyje. Lenkijoje net ir partija 
priversta sutikti, kad inteligencija ir vergiškas konformizmas nėra 
suderinami. Dalis garsiausių rašytojų, tokių kaip Jarostawas Iwasz- 
kiewiczius (1894-1980) ar Maria Dąbrowska (1889-1965), išgarsėjo 
dar prieš karą. Kiti, kaip antai skamandritas Antonis Stonimskis 
(1895-1976), katalikas eseistas Paweltas Jasienica (1909-1970) ar žur- 
nalistas Stefanas Kisielewskis (g. 1911), sugebėjo eiti savo pasirink- 
tu keliu nepaisydami nuolatinių trukdymų. Iš plačiausiai pripažin- 
tų prozos kūrinių paminėtini Jerzio Putramento (1910-1986) dar- 
bai, Jerzio Andrzejewskio (1909-1983) romanas Popiėt i diament 
(Pelenai ir deimantai, 1947), pasakojantis apie suluošintą pokario kar- 

tą, ir Tadeuszo Brezos (1905-1970) Spižowa brama (Bronzos vartai, 
1960), kuriame šiek tiek ciniškai vaizduojami Vatikano valdžios ko- 
ridoriai. Poetai, atstovaujantys prieškario mokykloms - Leopoldas 
Staffas (1878-1957), Julianas Tuwimas (1894-1953) ar komunistų bar- 
das Wladystawas Broniewskis (1897-1962) - įsimaišė į naujų balsų 
kakofoniją - Konstanto Ildefonso Gatczynskio (1905-1953), Juliano 
Przybošo (1901-1970) ir Zbigniewo Herberto (g. 1924). Lenkų dra- 
ma buvo surakinta grandinėmis ligi 1956 m. Tačiau tuoj pojų prasi- 
dėjo energingo tautinės klasikinės dramos atgimimo ir eksperimen- 
tinio teatro kūrimo laikotarpis. Mrožeko, Tadeuszo Rožewicziaus 
(g. 1921) bei režisieriaus Jerzio Grotowskio (g. 1933) vardai įgijo 
tarptautinį pripažinimą. Kaip visada, lenkų literatūrą veikia ir už- 
sienyje gyvenantys rašytojai, ypač Argentinoje gyvenęs dramatur- 
gas Witoldas Gombrowiczius (1904-1969) ir Kalifornijoje gyvenan- 
tis poetas bei kritikas Czestawas Mitoszas. Lenkija gali didžiuotis 
literatūrinių žurnalų gausa, iš kurių reikšmingiausi yra Twėrczošč 
(Kūryba), Kultura ir Zycie Literackie (Literatūrinis gyvenimas). Ži- 
niasklaidą yra monopolizavę partijos kontroliuojami valstybinis ra- 
dijas, televizija, spauda. Tačiau, greta įprastinės, nuspėjamos litera- 
tūros, stebėtinai daug leidžiama ir skaitoma avangardinės poezi- 
jos, prozos, o labiausiai - verstinės užsienio literatūros. Tarptautinio 
PEN klubo Varšuvos skyrius, Žeromskio įkurtas dar 1924 m., užsi- 
ima aktyvia veikla, savarankiškai palaiko ryšius su užsienio litera- 
tais. Trumpai tariant, nors ir iškyla visokių kliūčių, Lenkijos litera- 
tūrinis gyvenimas klesti; tai įrodo, jog šalies valdžia laikosi iš es- 
mės „pozityvistinių“ nuostatų. Padėtį sunkina tai, kad partijos 
propaguojamų kultūros vertybių visuomenė nepriima, jau nekal- 
bant apie kultūros elitą. Dažnai nutinka, kad talentingi rašytojai, 
kūrybinio kelio pradžioje oficialiai remiami, vėliau ima konfliktuo- 
ti su savo partiniais rėmėjais, kol galop papildo nepatenkintųjų ir 
nusivylusiųjų gretas. Įtampa darosi chroniška. Ją sukelia ne prie- 
šiškų filosofijų susidūrimas, kaip kai kas linkęs manyti, - prie to 
lenkai nuo seno įpratę; ji greičiau kyla iš stiliaus ir jautrumo, gero 
skonio ir tono pajutimo. Didžiumą išsilavinusių lenkų, kuriuos karti 

patirtis pavertė visiškais skeptikais, labai žeidė nuolatinis partijos 
pamokslavimas, nepagydomas optimizmas, absoliutus kategoriš- 
kumas, nesibaigiančios manipuliacijos, į kraują įaugęs protekcio- 
nizmas, o labiausiai - nenumaldomas savęs garbinimas. Vidutinis 
Varšuvos ar Krokuvos inteligentas tokios kultūros, kurioje toleran- 
cija reiškiasi per netoleranciją, kurioje ironija, kritiškumas, dvipras- 
miškumas ar švelnus juokimasis iš savęs nepriskiriami menui, išvis 
nelaiko kultūra. Tai primena „barbarų Romos forume“ skeryčioji- 
mąsi. Zbigniewas Herbertas, kurio darbai pasaulyje vis plačiau pri- 
pažįstami, rašė, kad paskutiniame pragaro rate išvysi ne ugnį ir sie- 
rą, ne fizines kančias: 


Paskutinis pragaro ratas. Kitaip nei įprasta manyti, čia patenka ne despotai 
ar motinų žudikai ir net ne svetimautojai. Tai menininkų prieglauda, pilna 
veidrodžių, muzikos instrumentų ir paveikslų. Iš pirmo žvilgsnio atrodo, 
kad čia pats ištaigiausias pragaro skyrius [...] 

Metai iš metų čia rengiami konkursai, festivaliai ir koncertai. Čia nėra 
sezono kulminacijos. Čia jau pasiekta amžina ir bemaž absoliuti kulminaci- 
ja. Kas keli mėnesiai iškyla naujos srovės ir, atrodo, niekas nepajėgs sustab- 
dyti avangardo triumfo žygio. 

Belzebubas mėgsta meną. Jis giriasi, kad jo chorai, jo poetai ir jo daili- 
ninkai būsią geresni nei Rojuje. Tas, kieno menas geresnis, to ir valdžia 
geresnė - tai akivaizdu. Netrukus bus galima palyginti vienų ir kitų jėgas 
per Dviejų pasaulių festivalį, o tada ir pamatysime, kas liko iš Dantės, Fra 
Angelico ir Bacho. 

Belzebubas remia meną. Jis suteikia savo menininkams ramią ir gerą bu- 
veinę ir visišką izoliaciją nuo tikro pragariško gyvenimo?! 


Dailė ir muzika nuo seno traukia ryškiausius tautos talentus. Ofi- 
cialiai pirmenybė teikiama tradicinėms, neabstrakčioms raiškos for- 
moms, tačiau tas palankumas nenukrypsta į kraštutinumus. Mo- 
numentalioji skulptūra, drama, grafika ir instrumentinė muzika pa- 
siekė aukščiausią tarptautinį lygį. Tokios individualybės kaip 
tapytojas primityvistas Nikiforas (1895-1968) arba kompozitoriai 
Witoldas Lutostawskis (g. 1913) ir Krzysztofas Pendereckis (g. 1933) 
jau pelnė pasaulinį pripažinimą?? 


LIAUDIES RESPUBLIKA 651 


Mokslą ir technologijų kūrimą, savaime suprantama, ir humani- 
tarinius bei socialinius mokslus kontroliuoja Lenkijos mokslų aka- 
demija (PAN). Kiekvienai, net ir įsivaizduojamai, mokslo šakai yra 
sukurti specialūs institutai, užsiimantys eksperimentine ir teorine 
veikla. Lenkų mokslininkai dalyvauja įvairiausiuose tarptautiniuose 
renginiuose. 

Kaip visose komunistinėse šalyse, taip ir Lenkijoje viena iš svar- 
biausių valstybės globojamų sričių yra sportas. Per jį valdžia tikisi 
pelnyti populiarumą ir prestižą. Ypač daug dėmesio skiriama fizi- 
niam tobulumui - gimnastikai, atletikai, komandiniams žaidimams. 
Dosniai remiami stadionai, treneriai ir visai neseniai susikūrusi šiuo- 
laikinių sporto įrenginių pramonė. Pergalė prieš Angliją per Euro- 
pos taurės varžybas 1973 m. ir ne vienas įsimintinas pasirodymas 
olimpinėse žaidynėse sukėlė masines džiaugsmo manifestacijas. 

Politinį gyvenimą valdančioji partija kontroliuoja tokiu mastu, 
kokio didžiuma užsienio apžvalgininkų net nesuvokia. Po teisybei, 
įprastinė etiketė „vienpartinė valstybė“ netiksliai nusako, kaip iš 
tikrųjų veikia šis režimas. Tokioje dualistinėje sistemoje, kur visos 
valstybinės valdžios institucijos yra pavaldžios atitinkamiems par- 
tinio aparato organams, valstybė neišvengiamai virsta partijos jau- 
nesniąja partnere, jei ne administraciniu jos padaliniu. (Žr. diagr. 
G.) Beto, greta netiesioginės partinės kontrolės iš viršaus, egzistuo- 
ja ir tiesioginė kontrolė iš vidaus, vykdoma per drausmingų partie- 
čių pirmines organizacijas, veikiančias kiekvienoje ministerijoje ir 
įmonėje. Svarbiausia, tokia visa apimanti nomenklatūrinė sistema 
be partijos pritarimo neleidžia skirti darbuotojų į vadovaujamus 
valstybinius, ginkluotųjų pajėgų ar visuomeninių organizacijų, pa- 
vyzdžiui, profesinių ar kooperacijos sąjungų, postus. Visi tarnau- 
tojai yra partijos statytiniai, visi renkami valdininkai ir parlamento 
deputatai už savo postus turi būti dėkingi ne rinkėjams, o partijai, 
kuri jų kandidatūras iškėlė ir parėmė, visi vadinamieji „nepartiniai“ 
taip pat turi gauti partijos palaiminimą. Tad nėra ko stebėtis, kad 
kai kurie analitikai apskritai atmeta „socialistinės valstybės“ kon- 
cepciją, kaip oficialiai įteisintą fikciją. 

Diagrama G. Liaudies Respublikos partijos ir valstybės organai (1979) 

Pagal 1952 m. konstitucijos Partinės organizacijos veikia 
——— 1976 m. pataisas globojamasis visuose vyriausybės padaliniuose 
Tiesioginis vadovavimas. ir sąjunga su SSSR yra kontorose; taip bendra partinė 
skyrimas ir kontrolė principinės valstybės kontrolė iš viršaus paremiama 

Vietinę valdžią griežtai kontroliuoja aukštesnioji valdžia. Lygiai 
kaip ir centrinėse Respublikos institucijose, vietose demokratinės 
procedūros nukreiptos į tai, kad partijos diktatūra būtų nepajudi- 
nama. Šalis yra suskirstyta į trijų tipų administracinius vienetus — 
vaivadijas (wojewėdztwa), apskritis (powiaty), o nuo 1973 m. gminas 
(gminy). Po karo ypač išryškėjo išcentrinės tendencijos - taip labai, 
kad Giereko Sileziją imta vadinti „Lenkijos Katanga“. Šias tenden- 
cijas pavyko sustabdyti svarbiomis administracinėmis reformomis. 
1973 m. buvusias gromadas (gromada) ir gyvenvietes (osiedla) pa- 
keitė stambesnės gminos, o 1975 m. vaivadijų skaičius nuo 17 pa- 
daugėjo net ligi 49. (Žr. 23 žem.) 

1952 m. konstitucija išliko beveik nepakeista. 1957 m. buvo įkur- 
ta Vyriausioji kontrolės valdyba (NIK), kuri seimui leidžia labiau 
kontroliuoti centrinę ir vietinę valdžią, bet patį seimą tiesiogiai kont- 
roliuoja partija ir partinis Tautos vienybės frontas (FJN). 1957 m. 
seime šiek tiek padaugėjo partijos remiamų „nepartinių“; nuo tada 
seimo sudėtis išsilaikė nepakitusi dvidešimt metų. 


Tautos vienybės frontas Nepartiniai Iš viso 

Kadencija PZPR ZSL SD nariai 

I. 1952 10 26 273 90 25 37 425 
II. 1957 01 20 239 118 39 63 459 
III. 1961 04 16 256 117 39 48 460 
IV. 1965 05 31 255 117 39 49 460 
V. 1969 0601 255 117 39 49 460 
VI. 1972 02 15 255 117 39 49 460 
VII. 1979 0321 261 113 37 49 460 


Konstitucijos pataisos, dėl kurių buvo balsuojama 1976 m. sausio 
mėnesį, sukėlė didelių nuogąstavimų. Esamos santvarkos jos nepa- 
keitė, tačiau dar labiau įtvirtino ir įteisino vadovaujamą partijos ir 
Sovietų Sąjungos vaidmenį. Partiją paskelbus „valstybės sargu“ Len- 
kijos valdymas iš esmės liko toks pat kaip ir 1948 m., o „sąjungą su 
SSRS“ iš užsienio politikos srities perkėlus į valstybės įstatymų lyg- 
menį, šalies padėtis tarptautinėje arenoje taip pat niekuo nepasikei- 

tė nuo 1945 m. Tačiau šios pataisos reiškė, kad bet kokios pastan- 
gos ateityje Lenkijos politinį gyvenimą išvaduoti iš partijos ir So- 
vietų Sąjungos gniaužtų bus laikomos nekonstitucinėmis. Tai buvo 
grynai politinis žingsnis, rodantis visišką krašto priklausomybę. 
Kaip visa tai primena pražūtingus 1717 m. Nebyliojo seimo nutari- 
mus, kuriais Rusijai sėkmingai pavyko apriboti Lenkijos-Lietuvos 
nepriklausomybę? 

Vienintelis nepriklausomos minties ir veiklos bastionas išlieka 
Romos katalikų bažnyčia. 1945 m. rugsėjo mėn. TRJN vienašališkai 
nutraukė prieš karą pasirašytą konkordatą, ir Lenkijos vyskupija 
ilgam atsidūrė teisiškai labai neaiškioje padėtyje. Susitarimus, ga- 
rantuojančius tikėjimo laisvę mainais už lojalumą valstybei, valdžios 
atstovai su Bažnyčia pasirašė 1950 m. kovą ir 1956 m. gruodį. Ta- 
čiau visiško Vatikano ir Liaudies Respublikos bendradarbiavimo 
teko dar palaukti, kol 1970 m. buvo pasirašyta Lenkijos ir Vokieti- 
jos sutartis ir 1972 m. birželio 28 d. priimta apaštališkoji konstituci- 
ja Episcoporum Poloniae, kuri galutinai įtvirtino diacezinį Lenkijos 
vakarinių teritorijų padalijimą. Lig tolei, per tuos kelis neaiškumo 
dešimtmečius, Bažnyčia prarado daug savo anksčiau turėtų privi- 
legijų. 1946 m. jai buvo atimta teisė registruoti santuokas, 1950 m. — 
žemės nuosavybė, o 1961 m. - visos jos žinioje dar buvusios mo- 
kyklos. 1952 m. Bažnyčiai teko sutikti ir pripažinti valstybei teisę 
kištis skiriant hierarchus. Vis dėlto, pasinaudodamas savo turimo- 
mis legato galiomis, Lenkijos primas sugebėjo sutelkti visas Lenki- 
jos katalikų organizacijas, visų ordinų vienuolijas ir net likusius uni- 
tus ir ėmėsi jiems centralizuotai vadovauti. Apskritai Bažnyčia sėk- 
mingai įveikė visus jai tekusius išmėginimus. Tokią instituciją, kokia 
buvo Bažnyčia 1972 m. - 2 kardinolai, 45 seminarijos, 73 vyskupai, 
13 392 bažnyčios, 18 267 kunigai, 35 341 vienuolis ir vienuolė ir per 
20 milijonų kas savaitę priimančių komuniją tikinčiųjų, - vargu ar 
pavadinsi persekiojimų nualinta ir priversta slapstytis katakombo- 
se. Liublino katalikiškasis universitetas, kuriame mokosi per du 
tūkstančius studentų, išlieka viena unikaliausių mokslo įstaigų, vei- 
kiančių komunistiniame pasaulyje. Lenkų kunigai keliauja į užsie- 

rų ne tik dirbti emigrantų parapijose Europoje ar Amerikoje, bet ir į 
misijas Afrikoje ar Azijoje." 

Tačiau šiuo metu paliaubas tarp Bažnyčios ir valstybės gerokai 
sunkina abi pusės. Bažnyčia piktinasi valdžios pareigūnų sąmoninga 
trukdomąja veikla švietimo ir leidybos, bažnytinių renginių orga- 
nizavimo bei bažnyčių statybos srityse. Partijai kelia baimę ir pavy- 
dą didelis kunigų autoritetas ir populiarumas. Kadangi siekiama 
visiškai skirtingų tikslų, trintis neišvengiama. Tai akivaizdžiai pa- 
rodė ir atskirai rengtos tūkstantmečio minėjimo iškilmės 1966 m., ir 
ilgai užtrukęs ginčas dėl susitaikymo su Vokietija. Pastarąjį atvejį, 
kai Bažnyčios hierarchai pasiuntė viešą laišką Vokietijos vyskupams, 
politikos monopoliui. Kreipimasis į Vokietiją, kuriame prašoma pa- 
ramos prieš lenkų tautai iškilusį „socialinį ir moralinį pavojų“, bu- 
vo pasmerktas ir pavadintas išdavikišku bei kurstomuoju. Kai par- 
tija paskelbė lozungą „Nie zapomnimy, nie wybaczymi" (Neužmiršim, 
neatleisim), jausmai vėl užvirė. Vyskupijos sekretoriui ir Ministrų 
tarybos pirmininkui pasikeitus aštuoniomis notomis, pirmiausia iš 
kardinolo primo buvo atimtas pasas, o po to uždraustas planuoja- 
mas popiežiaus Pauliaus VI vizitas. Galop visi suvokė, kad konfron- 
tacija nieko gero neduos. Šiuo metu Bažnyčios laikysena yra gana 
dviprasmiška. Viena vertus, vyskupai neturi jokio noro skatinti at- 
virą konfliktą su valstybe. Jie puikiai žino, kokių padarinių gali tu- 
rėti bandymas nuversti komunistinį režimą - šalį kaipmat užplūs- 
tų SSRS kariuomenė. Jie supranta, kokia pavojinga gali būti plačių- 
jų masių parama. Kol niekas nesikėsina į turimas privilegijas, 
Bažnyčia ir toliau veikia, sudarydama vienintelę Liaudies Respub- 
likos „lojalią opoziciją“. Kritiniais momentais ji bus paprašyta pa- 
rodyti savo galią ir numalšinti politinį nepasitenkinimą. Kita ver- 
tus, hierarchai yra pasimokę, kad griežta laikysena galima uždirbti 
dividendų. Tokią padėtį, kokią turi dabar, Bažnyčia pasiekė dau- 
giausia kardinolo Wyszynskio dėka: jis kategoriškai atsisakė eiti į 
kompromisus dėl fundamentaliųjų dalykų. Liūdna patirtis rodo, 
kad partija nelinkusi savanoriškai nusileisti esminiais klausimais. 

Pavieniai mostai, kaip antai 1971 m. Bažnyčiai suteikta teisė nau- 
dotis savo nuosavybe vakarinėse žemėse, kuo plačiausiai nušvie- 
čiami valstybės kontroliuojamoje spaudoje, o kur kas svarbesni klau- 
simai, ilgiausiai nepajudantys iš aklavietės, stropiai nutylimi. Par- 
tijos nenuilstamas rūpinimasis atskilusia Lenkijos tautine bažnyčia 
ir PAX organizacija virto tiesiog nuolatiniu įžeidimu. O drąsūs kar- 
dinolo Wyszynskio pamokslai, sklindantys iš visų šalies sakyklų, 
veikė kaip galingas stimulas visiems, kas trokšta išgirsti neoficialią 
nuomonę apie savo beviltišką padėtį. Tokiais teiginiais kaip „Len- 
kijos piliečiai yra savo šalies vergai“ arba „Mūsų šalis nepatyrė per- 
galės skonio po Antrojo pasaulinio karo žudynių“, arba „Mes ir to- 
liau liudysime tai, kad esame krikščionybės bastionas“ tikrai nesie- 
kiama prisitaikyti prie partijos linijos. Kartais tokie pareiškimai kelia 
rūpestį nuosaikesniems vyskupams, kartais sudrumsčia ramybę tiek 
Romos kurijoje, tiek partijos Centro komitete. Tačiau tikslą kliudo. 
Jie tapo dvasinio tvirtumo ir garbingumo kriterijumi toje politinėje 
dykynėje, kur padlaižiavimas valdžiai yra gero tono ženklas. 

Vadovauti Lenkijos Romos katalikų bažnyčiai apvaizda lėmė iš- 
skirtinėms asmenybėms. Vienas iš dviejų kardinolų Stefanas 
Wyszynskis (1901-1981) - veteranas, narsus kovotojas už savo reika- 
lą, nuoširdus patriotas, pamaldumo ir moralinio tvirtumo įsikūni- 
jimas. Kardinolas Karolis Wojtyta (g. 1920), nuo 1967 m. Krokuvos 
arkivyskupas metropolitas, apdovanotas visomis primo dorybė- 
mis, be to, dar ir aktorius, poetas, sportininkas, filosofas, univer- 
siteto kapelionas - žaižaruojančio talento ir gilaus dvasingumo 
kalbamą kandidatą perimti primo pareigas, tačiau pastaruoju metu 
paaiškėjo, jog jis pernelyg drąsiai gina intelektualus disidentus. 
Jis suvaidino svarbų vaidmenį per Antrąjį Vatikano susirinkimą, 
palaiko glaudžius ryšius su užsieniu, ne tik su Roma, bet ir su 
Vokietija bei JAV. 

Per 1956 m. spalio įvykius Krokuvoje susibūrusi nepriklausoma 
katalikų pasauliečių grupė ėmėsi įgyvendinti reikšmingą eksperi- 
mentą — panaikinti atotrūkį tarp Bažnyčios ir valstybės. Savo lei- 

džiamuose žurnaluose Znak (Ženklas) ir Tygodnik Powszechny (Visuo- 
tinis savaitraštis) jie kėlė siūlymą, kad reikėtų atskirti valstybę ir parti- 
ją ir tada praktikuojantys katalikai galėtų bendradarbiauti su valsty- 
be, nepriimdami partijos ateistinės ideologijos. Jų atstovai, paremti 
Tautos vienybės fronto, buvo išrinkti į seimą. Dvidešimt metų jie sie- 
kė savo trapaus tikslo, juodinami tiek aršių katalikų, tiek komunistų, 
viešai gindami nuosaikumą ir pragmatiškumą. Tačiau 1976 m. tik 
vienas seime likęs jų deputatas Stanistawas Stomma vienintelis bal- 
savo prieš konstitucijos pataisas. Eksperimentas baigėsi. Atsakyda- 
ma į tai partija ėmė pulti Znak grupę klasikiniais metodais - diskredi- 
tavojos lyderius ir įkūrė naują grupę tokiu pat pavadinimu. 

Lenkijoje legaliai veikia dar gera dešimtis kitų religinių sambū- 
rių. Lenkijos autokefalinė Stačiatikių bažnyčia, 1948 m. priversta 
nutraukti saitus su Konstantinopolio patriarchu ir pereiti Maskvos 
patriarcho žinion, vienija bemaž pusę milijono tikinčiųjų. Lenkijos evan- 
gelikai liuteronai, Augsburgo išpažinimo bažnyčia, turi per 100 000 
narių, daugiausia Cieszyne. Labiausiai stebina tai, kad sekėjų vis 
dar pritraukia religinio gyvenimo pakraščiuose veikiančios sektos — 
Septintosios dienos adventistai, krikščionys scientistai ar marijavi- 
tai. Dedama daug pastangų šias nekatalikiškas krikščionių bend- 
ruomenes sutelkti į vieną darinį, kurį globotų valstybės kontroliuo- 
jama Ekumeninė taryba. Nuo prieškario yra išlikusios žydų, karai- 
mų ir musulmonų sąjungos, tačiau narių jos praktiškai nebeturi. 
Tokiomis aplinkybėmis vienintelė konfesija, kuri pagrįstai gali skųs- 
tis esanti diskriminuojama, o gal net ir aktyviai persekiojama, yra 
unitai, išsklaidyti po visą vakarinę teritoriją, kai čia 1945-1947 m. 
buvo atkeldinti ukrainiečiai. Vienintelė Lenkijoje unitų Peremislio 
vyskupija, ignoruojama Romos katalikų hierarchų ir kritikuojama 
SSRS ambasados, nuo 1946 m. neturi savo ordinatoriaus. Visos reli- 
ginės bendruomenės yra pavaldžios Religijos reikalų valdybai 
(USW), kurios direktorius turi ministro rangą. 

Taip partija mūšį su Bažnyčia pralaimėjo ir tatai jai atsiliepė — 
pamažu silpsta jos prestižas, ideologija, moralė. Žinoma, paviršiuje 
viskas tviska ir vis be paliovos gerėja. Vos tik kyla kokia nors poli- 

tinė krizė, iškart rengiami grandioziniai partijos mitingai, kuriuose 
dešimttūkstantinis skanduotojų choras entuziastingai reiškia savo 
pritarimą, kai partijos šulai smerkia „kenkėjus“ ir „chuliganus“, iš- 
drįsusius drumsti ramybę. Tik kažin ar jie dar gali ką nors apgauti. 
Kadaise turėtą visuotinį pasitikėjimą partija baigia prarasti. Nuola- 
tinės ekonominės griūtys vis labiau kursto giliai tūnantį visuome- 
nės nepasitikėjimą. Nors PZPR narių skaičius auga ir 1970 m. per- 
kopė per 2 milijonus (tai sudaro 6,5 procento visų šalies gyventojų), 
nebegalima nuslėpti to, kad partija tapo tikra savanaudžių prieg- 
lauda, kuriems narystė partijoje pirmiausia reiškia gerą darbą, di- 
delę algą, sąlygas kilti į aukštesnes pareigas, teisę naudotis sociali- 
nėmis privilegijomis ir kartais paminti moralės normas, tačiau retai 
kada - galimybę ištikimai tarnauti visuomenei. Apie partinės išti- 
kimybės savanaudišką prigimtį byloja dosnūs partijos narių prie- 
dai prie atlyginimų, uždari klubai ir parduotuvės, privilegijuota teisė 
gauti informaciją, apsirūpinti gyvenamuoju būstu, naudotis svei- 
katos apsaugos paslaugomis, atostogauti, gauti išsilavinimą. Kiek- 
vienąsyk, pasikeitus partinei vadovybei, kyla masinio apsivalymo 
vajus, tačiau puvimo tai nebegali sustabdyti. Nuo 1948 m. partijos 
gretas vis mažiau bepapildo darbininkai. Nauji nariai ir aukšti par- 
tijos vadovai —- daugiausia kvalifikuoti specialistai, techniniai bei 
vadovaujantys darbuotojai. Susidarius tokiam uždaram biurokra- 
tijos ratui , PZPR pretendavimas būti „darbininkų ir valstiečių avan- 
gardu“ seniai prarado prasmę. Nyksta ir pačios marksizmo-leni- 
nizmo idėjos. 1968 m. pašalinus iškiliausius šalies marksistus, ert- 
mė liko neužpildyta. Iš partijos kalbėtojų lūpų ir toliau sklinda 
tuščios, niekam nebereikalingos ideologinės frazės, tačiau niekas 
nebesivargina nors kiek laikytis jos priesakų. Visa tai kuo toliau, 
tuo labiau sekina paprastų žmonių kantrybę, juk piktnaudžiauja- 
ma kaip tik jų vardu. Praraja tarp partijos ir liaudies, tarp valdan- 
čiojo elito ir nustekentų piliečių gilėja sulig diena. Kai išmuš atsiskai- 
tymo valanda, skausmo gali būti išties daug. 

Policinėje valstybėje nusikalstamumas gali klestėti tik tuomet, kai 
jį globoja valstybinė policija. Šalyje, kurioje valstybinė nuosavybė ne 

itin gerbiama, smulkių nusikaltimų pasitaiko ne taip jau retai, su jais 
susitvarkoma. Bet organizuoto nusikalstamumo grupuotės čia netu- 
ri sąlygų veikti taip kaip Vakaruose. Vienintelės nusikaltėlių ir reke- 
tininkų gaujos, veikiančios juodojoje rinkoje, užsiimančios prostitu- 
cija ar narkotikų prekyba, yra kontroliuojamos milicijos ir kitų sau- 
gumo tarnybų. Komunistinėje sistemoje neįsivaizduojama nešališka 
teisingumo institucija ar nepriklausomi teisėjai; iš didžiausių nusi- 
kaltėlių atsakomybės gali pareikalauti nebent jų bendrininkai iš par- 
tijos ir valstybės elito, kuriam nusikaltėliai patys priklauso. Iš pirmo 
žvilgsnio Lenkijos gatvėse, kaip, beje, ir kitur Rytų Europoje, nesama 
tiek prievartos ar viešosios tvarkos pažeidimų kiek Vakaruose. Deja, 
ši tvarka apgaulinga. Milicijos neapykanta paprastam žmogui ir ne- 
pagarba įstatymams, kuriuos ji pati ir privalo saugoti, yra tiek aki- 
vaizdi, jog gyventojai ją laiko tiesiog savo priešų; tad ir visi teiginiai 
apie „socialistinę moralę“ tėra muilo burbulas. 

Daugelis mąstančių lenkų šiuo metu labiausiai baiminasi „sovie- 
tizacijos“, tai yra tokio socialinio klimato, kur įbaugintų pilkų žmo- 
gelių masės nepajėgia nei savarankiškai mąstyti, nei bendrai veikti, 
o valdžia ir valdininkija viešpatauja nebaudžiamos. Tokio lygio ma- 
terialinė gerovė, kokia jau pasiekta gretimoje Čekoslovakijoje ir Ry- 
tų Vokietijoje, ir besaikis konformistinio elito vartotojiškumas kaip 
tik prie to ir veda. Todėl, kai kurių apžvalgininkų nuomone, reikia 
pritarti visam kam, kas nukreipta prieš tvyrančią apatiją. Įsisenėju- 
si Lenkijos ekonominė krizė turi ir vieną teigiamą bruožą - ji šiek 
tiek pristabdo pastarajam metui būdingus ne pačius maloniausius 
visuomeninius reiškinius. 

Po karo Varšuva viską pradėjo iš pradžių. Plytos, kurias šian- 
dien regime istoriniuose miesto pastatuose, nėra senos krašto isto- 
rijos liudininkės. Beveik visi istorijos paminklai nuo Senamiesčio 
aikštės ir Šv. Jono katedros šiaurinėje miesto dalyje iki Lazienkų ir 
Wilanėwo pietinėje dalyje tėra tik mūsų laikais išdygusios kopijos. 
Gatvėse retai kada sutiksi žmogų, net ir pusamžį, kuris būtų čia 
gyvenęs iki karo. Viską teko atstatyti iš pamatų, o atstatant daug 
svarbių detalių pakeista, atsižvelgiant į politines nuostatas. Atsitik- 

tiniai į Varšuvą atvykę turistai negali Žinoti, kaip skrupulingai pa- 
gal politinius kriterijus atrenkama, kurie iš praeities paminklų verti 
būti atkurti, o kurie nuskandintini užmarštin. Dar yra išlikusių vie- 
tų, tarkim, šalia Zigmanto kolonos ar priešais Sobieskio paminklą 
Lazienkų parke, kurjaučiama praeities dvasia. Tačiau ne viskas yra 
taip, kaip atrodo. Nedaugelis šiandien žino, kad simbolinis Felikso 
Dzieržynskio paminklas buvusioje Banko aikštėje stovi keleto tokių 
pat simbolinių paminklų vietoje. Nuo 1841 iki 1898 m. čia stovėjo 
caro Nikolajaus I pastatydintas paminklas „Lenkams, žuvusiems 
už ištikimybę savo Valdovui“. Nedaugelis žino, kad greta esančia- 
me Nežinomo kareivio kape ilsisi jaunuolio, 1919 m. gynusio Lvovą, 
palaikai. Mažai kas randa laiko palyginti gausius viešam lankymui 
atrinktus nacių priespaudos aukų memorialus su kur kas daugiau 
bylojančiomis miesto kapinėmis. Kažin ar daug kas iš jaunesnio- 
sios kartos, pasakodami neišsenkamus anekdotus apie grandiozi- 
nius Menoir mokslo rūmus, suvokia, kad jų senelius kadaise apim- 
davo lygiai tokie patys jausmai žvelgiant į ne mažiau pretenzingą 
rusų stačiatikių Šv. Aleksandro Neviškio katedrą, kol pagaliau ją 
nugriovė 1923 m. Plus ca chnage. 

Liaudies Respublika dalyvauja įvairių tarptautinių organizacijų 
veikloje. Lenkija buvo viena iš pirmųjų Jungtinių Tautų Organiza- 
cijos narių, penkiasdešimt pirmoji pasirašiusi 1945 m. spalio 16 d. 
chartiją. Lenkijos delegacija posėdžiavo Saugumo taryboje 1946- 
1947, 1960 ir 1970-1971 m., 0 1972 m. jos atstovas pirmininkavo Ge- 
neralinei asamblėjai. Lenkijos atstovai dirba UNESCO, FAO, WAO, 
UPU ir GATT, taip pat tarptautiniame Hagos teisme. 

Tačiau didžiausią Lenkijos tarptautinių įsipareigojimų dalį suda- 
ro narystė pagrindinėse sovietinio bloko institucijose - nuo 1949 m. 
Ekonominės savitarpio pagalbos taryboje, o nuo 1955 m. Varšuvos 
sutarties organizacijoje. Nors oficialiai neigiama šias dvi organiza- 
cijas esant glaudžiai susijusias, vargu ar kam kyla abejonių, kad 
jos ir yra būtent tos dvi kolonos, ant kurių laikosi visas karinis- 
pramoninis kompleksas, sudarantis SSRS strateginių planų pagrin- 
dą. 1971 m. liepą Bukarešte vykusioje ESPT XXV sesijoje priimtas 

ilgalaikis socialistinės integracijos spartinimo planas, kuris žymi 
naują Sovietų Sąjungos hegemonijos tarpsnį. Kartu su Brežnevo 
doktrina, kuri įtvirtino SSRS teisę pasipriešinti bet kurios sąjungi- 
ninkės norui atsiskirti nuo sovietinio bloko, ir su Helsinkio susitari- 
mu, kuris įtvirtino politinį ir teritorinį Europos status guo, jis aiškiai 
rodo, kokiu mastu Lenkija yra pririšta prie raudonosios žvaigždės. 
Po karo buvo laikotarpis, kai Lenkijos santykių su Vokietija niekas 
nereguliavo, - tuomet, galima sutikti, Sovietų Sąjungos globa gal ir 
buvo būtina. Bet pavojingiausia tai, kad sovietai tinklą užveržė kaip 
tik tuomet, kai jų globos nebėra kuo pateisinti.“ (Žr. diagr. H.) 

Vis dėlto supaprastintas aprašymas toli gražu neatskleidžia viso 
sudėtingo šių dienų Lenkijos gyvenimo. Jis nėra toks optimistiškas, 
kokį jį bando vaizduoti oficialioji propaganda. Jis kupinas nesuderi- 
namų vertybių, prieštaravimų, paradoksų, kurie kažkada įtikino gar- 
siausią Europos egzistencialistą, kad jis atrado tikro absurdo pasaulį. 
Pasak Jeano Paulio Sartre'o, apsilankiusio Varšuvoje 1960 m., tai „ša- 
lis, žiauriausiu būdu komunistų atplėšta nuo savo praeities, bet prie 
tos praeities tiek prisirišusi, kad savo sugriautą sostinę atstatinėjo pa- 
gal Canaletto paveikslus“; „sostinė, kurios gyventojai gyvena Sena- 
miestyje, nors jis visai naujai pastatytas“; „šalis, kurioje vidutinis mė- 
nesio atlyginimas neviršija dviejų batų porų kainos, tačiau skurdo 
Cia nėra“, „socialistinė šalis, kurioje bažnytinės šventės pripažintos 
valstybinėmis“; „šalis, kurioje viešpatauja visiška netvarka, tačiau 
traukiniai važinėja tiksliai pagal tvarkaraštį“; „šalis, kurioje vienodai 
klesti cenzūra ir satyra, kurioje kiekviena gėlė sodinama pagal planą, 
bet užsienio žurnalistams čia galima vaikščioti ir be angelo sargo“; 
„Vienintelė šio bloko šalis, kurios gyventojai gali laisvai pirkti ir par- 
duoti dolerius, bet negali jų turėti“; „šalis, kurioje atvykėlis yra bejė- 
gis kaip niekur kitur pasaulyje ir turi užmiršti logiką, jeigu nenori, 
kad žemė išslystų iš po kojų“; „keista šalis, kurioje su padavėju gali- 
ma kalbėtis angliškai ar vokiškai, su virėju - prancūziškai, bet su mi- 
nistru ar jo pavaduotoju - tik per vertėją“. 

Anglas Lenkijoje neklysdamas pajunta airišką skonį (ir ne vien 
todėl, kad Lenkija su Airija yra vienintelės dvi katalikiškos šalys, 

kurių gyventojai maitinasi bulvėmis ir spiritu, kaip teigia vienas 
garsus profesorius). Šalies gyvenimas pilnas keisčiausių anomali- 
jų. Didžiumai lenkų būdingiausia nuostata yra „prieš“. 

Su Airija ir Ispanija Lenkija varžosi dėl katalikiškiausios tautos 
vardo. 95 procentai lenkų yra krikštyti katalikai, dauguma prakti- 
kuojantys. Tačiau oficialiai Bažnyčia atskirta nuo valstybės, ir vals- 
tybė religinių organizacijų neremia. Kiekvienam piliečiui neišven- 
giamai tenka išgyventi konfliktišką dvilypės ištikimybės būseną ir 
priejos priprasti. Dvilypis protas, dvilypis gyvenimas, dvilypis mąs- 
tymas - štai tokia šių dienų žmogaus kasdienybė. Nieko keisto, jei 
jauni kunigai tampa antiklerikalais, o komunistai vaikšto į bažny- 
čią. Iš darbininkų reikalaujama dalyvauti gamybiniuose susirinki- 
muose arba politiniuose mitinguose kaip tik tuomet, kai vyksta baž- 
nytinės apeigos, jei ne - gresia išmetimas iš darbo. Tad slėpdami 
žvakę vienoje kišenėje, o raudoną vėliavėlę kitoje, jie sugeba pada- 
lyvauti, žinoma, vėluodami, ir vienur, ir kitur. Moksleiviai, išsiųsti 
į privalomą ekskursiją po kalnus, sužino, kad į jų gimtąjį miestą 
važiuodamas pro šalį ruošiasi užsukti kardinolas. Autobuso vai- 
ruotojas, doras katalikas, pasistengia, kad jie sugrįštų namo anks- 
čiau ir galėtų pasveikinti jo šventenybę (nors kaip tik dėl šio vizito 
pirmiausia ir buvo surengta ekskursija). Šiame slaviškame Klošmer- 
lyje Don Kamiljas jaustųsi kaip namie. 

Oficiali ideologija yra marksizmas-leninizmas, kuria niekas atvi- 
rai neprisipažįsta tikįs. Marxas išreiškė vokišką požiūrį, Leninas — 
rusišką, o šių dviejų mąstysenų susidūrimas Lenkijai visuomet bu- 
vo pražūtingas. Kita vertus, tik nedaugelis leidžia sau atvirai smerkti 
esamą ideologiją, todėl pernelyg daug žmonių, dvasininkų nuomo- 
ne, bažnyčią lanko vien iš įpratimo ar tradicijos, ar taip reikšdami 
savo teisę į asmeninį gyvenimą. 

Lenkijos požiūris į kaimynus gerokai dviprasmiškas. Susisaisty- 
mo su SSRS neleidžiama atvirai diskutuoti, tačiau antisovietinis nu- 
sistatymas paprastiems piliečiams mažiau būdingas nei aukštiems 
partinės biurokratijos šulams, kuriems neišvengiamai tenka bend- 
rauti su SSRS valdininkija. Kur dar, jei ne Lenkijoje, galima išgirsti, 

kaip partinis funkcionierius rusus vadina Untermenschen? Iš tikrų- 
jų, kaip yra kažkas pašmaikštavęs, rusus labiau tiktų vadinti Uber- 
menschen. Taip pat iki šiol labai gaji ir nuolatos žiniasklaidos skati- 
nama antipatija vokiečiams. Tačiau tvirtinimas, kad visi blogieji vo- 
kiečiai yra susitelkę Federacinėje Respublikoje, o visi „geri“, 
„demokratiški“ ir „prieš fašizmą kovojantys“ vokiečiai kažkaip ne- 
tikėtai susirinko VDR, niekam nedaro įspūdžio. 

Svarbiausia, lenkai yra patriotai. Jie ne kartą įrodė esą pasirengę 
žūti už savo kraštą, tačiau jam dirbti pasirengusių nedaug. Visoms 
valdžioms tenka pripažinti, kad „darbo jėgos problemos“ yra nuo- 
latinis ekonomikos pažangos stabdys. Darbininkai nelaiko savomis 
valstybinių įmonių, kuriose dirba ir kurių valdymui jie neturi jo- 
kios įtakos. „Czy się stoi, czy się ležy, dwa tysiące się naležy“ (Ar stovė- 
si, ar gulėsi, du tūkstančiai tau vis tiek priklauso) - posmas, kurį 
moka kiekvienas. Pravaikštos ir alkoholizmas tapo įprastais reiški- 
niais. Vagia visi, kas netingi, ir šitaip prisidurdami prie algos, kils- 
teli savo asmeninę gerovę. Kiekvienas, kas bandė Lenkijoje statytis 
namą, žino, kad oficialiai niekur negausi nei kalkių, nei cemento, 
nei plytų. Tačiau atsitiktinai į priemiesčius patekusį lankytoją tik- 
rai nustebins ilgos eilės gražių privačių namų. 

Išoriškai bandoma vaidinti beklasę visuomene. Oficialiuose laiš- 
kuose į adresatą kreipiamasi revoliuciniu stiliumi „Ob“ - trumpi- 
niu iš obywatel arba obywatelka (pilietis / pilietė). Tačiau bendraujant 
asmeniškai visuotinai vartojamos senosios lenkiškos mandagybės. 
Linktelėti, sudaužti kulnais, pabučiuoti ranką - šie elgesio standartai 
išliko kaip buvę. Visi, net valstiečiai, kreipiasi vienas į kitą trečiuoju 
asmeniu pan ar pani, o prie kreipinio Austrijos-Vengrijos papročiu 
dar prideda pareigas ar titulą. Į akademiką kreipiamasi panie profe- 
sorze, į partijos funkcionierių - panie sekretarzu, į brigadininką — 
panie mistrzu! Net partijos viduje nariai vienas kitą vadina ne „bro- 
liu“ ar „piliečiu“, bet „draugu“ - taip feodalai bajorai kilniai kreip- 
davosi į ginklo draugą. 

Visų gyvenimą apsunkina pinigai, o Lenkijoje dar ir nežmoniškai 
iškraipyta valiutos vertė. Zlotas nėra laisvai konvertuojamas. Iš es- 

mės jis yra bevertis, išskyrus šalies viduje, ir niekas juo nepasitiki. 
JAV dolerių poreikis, priešingai, yra visuotinis. Doleriai naudojami 
ne tik užsienio prekybos sandoriuose, bet ir atsiskaityti vadinamo- 
siose „vidaus eksporto“ parduotuvėse, kurių platus tinklas veikia 
visoje šalyje. Kitaip nei visoje Rytų Europoje, Lenkijos gyventojams 
nuo 1972 m. leidžiama valstybiniame banke turėti procentines sąs- 
kaitas doleriais. [Įrodžius, jog valiuta įsigyta teisėtai, atidaroma A kla- 
sės sąskaita; ja galima naudotis užsienio kelionėse. Jeigu įrodymų 
trūksta, atidaroma B klasės sąskaita. Dvejus metus ji neliečiama, tada 
pervedama į A klasę. Valiutos keitimo kursas nesusidūrusį su tuo 
žmogų gali priblokšti. Turistams nuo seno valiuta keičiama kursu 
1doleris = 19 zlotų, o tai tesudaro trečdalį to, ką gauna užsieniečiai, 
pervesdami pinigus į Lenkiją per Valstybinį taupomąjį banką (PKO) 
kursu 1 doleris = 60 zlotų. Juodojoje rinkoje, kuri veikia po milicijos 
ir valstybinio banko priedanga siekiant sumažinti valstybės nuosto- 
lius, 1 doleris parduodamas už 90-130 zlotų. Šalyje, kurioje oficiali 
partijos teorija teigia, kad Amerikos doleris yra visų blogybių sėkla, 
tokia padėtis primena pasaką apie Alisą stebuklų šalyje. 

Visą Lenkijos gyvenimą, nuo viršūnių ligi apačių, gaubia keista 
netikrumo atmosfera. Kai užsienio ekspertai pasidomi, kaip parti- 
jai pavyks išsisukti iš dabartinės politinės ir ekonominės krizės, at- 
sakymas paprastai būna pečių truktelėjimas ir šypsena. Apskritai 
paėmus, kaip pasakytų istorikas, dabartinė Lenkijos krizė tęsiasi 
jau 360 metų ir dar nežinia, kiek gali tęstis. Tačiau išeitį suranda 
vidutinis lenkas, per mėnesį uždirbantis 4500 zlotų, išleidžiantis 9000 
zlotų, o iš santaupų artimiausiu metu planuojantis nusipirkti auto- 
mobilį. Iš to, matyt, ir susideda taip išdidžiai plakatuose reklamuo- 
jamas „Lenkijos stebuklas“ 7 


+ > 3 
8-ojo dešimtmečio pabaigoje Lenkija susiduria su aštria dilema. Nors 
jai pirmajai iš Rytų Europos šalių pavyko nusikratyti sovietų glo- 
bos, jos tautinis komunistinis režimas nepajėgė sukurti darnios so- 
cialinės ir politinės sistemos, tokios kaip Kadaro sukurtoji kaimyni- 


LIAUDIES RESPUBLIKA 669 


nėje Vengrijoje. Visa politika pilna prieštaravimų: remiama ir Ro- 
mos katalikų bažnyčia, ir ateistinė marksizmo-leninizmo ideologi- 
ja; priešiškai vertinama tiek priverstinė kolektyvizacija, tiek kles- 
tintys privatūs ūkiai; vykdomi įsipareigojimai sovietiniam blokui 
ir tuo pat metu įgyvendinamos sovietams nepriimtinos socialinės 
ekonominės priemonės. Vieni apžvalgininkai yra įsitikinę, jog į ši- 
tokį nesibaigiančių prieštaravimų liūną Lenkiją stumia unikali jos 
istorinė raida; kiti mano, jog susidariusi padėtis nori nenori privers 
vyriausybę pajudėti kuria nors kryptimi - arba link sovietizacijos, 
arba link „kadarizacijos“. Laviravimas negalėjo tęstis amžinai. Gie- 
reko sužaistas ėjimas - staigiai kilstelėti materialinę gerovę, užuot 
ėmusis esminių reformų, - nepasiteisino. 

Edwardas Gierekas (1913-2001) pirmuoju PZPR sekretoriumi bu- 
vo paskirtas už nepriekaištingą administratoriaus reputaciją, įgytą 
vadovaujant partijai Silezijoje, be to, ankstesniais metais jis nebuvo 
įsipainiojęs į jokias frakcijų intrigas. Partinę karjerą pradėjo darjau- 
nas - dalyvavo ultrastalinistinių Prancūzijos ir Belgijos komunistų 
partijų veikloje, per karą - pasipriešinimo judėjime. Gierekas tapo 
pirmuoju sovietinio bloko šalies partijos vadovu, nėjusiu mokslų 
Sovietų Sąjungoje. Kilęs iš kalnakasių, jis niekuomet neprarado ele- 
mentarios nuovokos. Kitaip nei Gomulka, Gierekas aiškiai suprato, 
kokia bedugnė Lenkijos darbo žmonių gyvenimo lygį skiria nuo 
vakarietiško, ir buvo linkęs įsiklausyti į jų lūkesčius. Visur kitur jis 
neparodė originalumo; iš jo buvo galima tikėtis, jog šalies proble- 
mas imsis spręsti energingai, gal net vadovaudamasis neortodoksi- 
nėmis idėjomis. Pirmąjį žingsnį jis žengė dvylikai mėnesių įšaldy- 
damas maisto produktų kainas. Antrasis jo žingsnis — vizitas į 
Gdanską ir ilgi asmeniniai pokalbiai su laivų statyklų darbininkais. 
Šių pokalbių įrašai pateko į Vakarus. Iš jų matyti, kad Gierekas bu- 
vo pasirengęs pripažinti partijos klaidas ir sutelkti dėmesį į papras- 
tus žmones. Taip jis laimėjo šiek tiek laiko pašlijusiai valstybės ir 
partijos būklei pataisyti. 

Deja, jau po šešerių Giereko vadovavimo metų politinė situacija 
atsidūrė toje pačioje aklavietėje, į kurią buvo pakliuvęs Gomutka 

po dvylikos metų. Įvykiai pasikartojo ir tai dar kartą patvirtino, kad 
visų blogybių priežastys iš esmės glūdi ten pat. Trejus metus, 1971- 
1973 m., lygiai kaip 1956-1961 m., naujasis režimas aplink save sklei- 
dė pasitikėjimą ir optimizmą. Vyko laisvos diskusijos, ore sklandė 
eksperimento dvasia. 1971 m. vykusiame VI partijos suvažiavime 
buvo patvirtinta Giereko komanda. Jis palenkė į savo pusę darbi- 
ninkus - buvo pakeltas ir pradėtas diferencijuoti darbo užmokes- 
tis. Valstiečius patraukė tuo, kad atšaukė privalomą žemės ūkio pro- 
duktų tiekimą valstybei, padidino išmokas už superkamus produk- 
tus, išplėtė nemokamos sveikatos apsaugos paslaugas dirbantiems 
nevalstybiniame sektoriuje. Intelektualai taip pat buvo pamalonin- 
ti: sušvelninta cenzūra, sumažinti kelionių į užsienį ir bendravimo 
su užsieniečiais apribojimai. Patriotinius lenkų jausmus paglostė 
Varšuvos Karaliaus pilies atstatymas. Pradėta stiprinti ryšius su len- 
kų išeivija, ypač gyvenančia JAV. Savaitraštis Polityka ėmėsi tiria- 
mosios žurnalistikos. Jo puslapiuose pasirodė straipsnių apie skan- 
dalus, korupciją, nemokšišką valdymą. Žurnalą cenzūravo tik re- 
daktoriaus „vidinis cenzorius“. Buvo pradėta vykdyti milžiniškų 
investicijų programa tose ūkio srityse, nuo kurių tiesiogiai priklau- 
sė prekybos, žemės ūkio gamybos bei žmonių gyvenimo lygio au- 
gimas. Įsigytos licencijos gaminti Lenkijoje automobilius „Fiat“, kra- 
nus „Jones“, variklius „Leyland“, autobusus „Berliet“, elektroniką 
„Grundig“,o svarbiausia - vidutinio dydžio traktorius „Massey Fer- 
guson“, tinkamus nedideliems valstiečių ūkiams. Pradėjus diegti 
vakarietiškas technologijas našesnė tapo anglių gavyba, trąšų, teks- 
tilės, popieriaus, naftos produktų, mašinų gamyba bei laivų staty- 
ba. Šioms įmonėms finansuoti, atsižvelgdami į geras Lenkijos pers- 
pektyvas, Vakarai skyrė per 6 milijardų* dolerių paskolą. Visi ma- 
tė, kad Gierekas viską stato ant ekonominės gerovės kortos. Tačiau 
neilgai trukus pasidarė aišku, kad rizikingas sumanymas nepasi- 
teisino. 1974 m. naftos krizė kartu su vis didesniu pasaulio preky- 


* Šis skaičius niekuomet nebuvo paskelbtas oficialiuose Lenkijos šaltiniuose, tačiau nėra 
abejonių, kad Lenkijos skola Vakarams per visą 8-ąjį dešimtmetį pavojingai didėjo. 
1979 m. ji jau buvo vienuolikaženklė - prašoko 20 milijardų dolerių ribą. Tai suma, 
lygi SSRS visos užsienio skolos dydžiui. 

bos nuosmukiu Lenkijai smogė kaip tik tuo metu, kai ji buvo la- 
biausiai pažeidžiama. Perdėto nuolankumo gestai Sovietų Sąjun- 
gai, kokių Varšuva nebuvo regėjusi nuo 6-ojo dešimtmečio, galėjo 
būti vertinami tik kaip noras atsilyginti už SSRS pagalbą Lenkijos 
ekonomikai ir kaip įsiteikiama dovanėlė, turinti numalšinti sovietų 
baimę dėl Lenkijos suartėjimo su Vakarais. 1974 m. liepos 22 d. pa- 
kyloje priešais karinę rikiuotę Leonidui Brežnevui buvo įsegtas Vir- 
tuti Militari ordinas, paprastai teikiamas už išskirtinę drąsą, parodytą 
kovos lauke. Tačiau kai ėmė trūkčioti ir pačios SSRS ekonomika, 
Maskvos pagalba gerokai apmažėjo. 1975 m. sustiprinta administra- 
cinė kontrolė. Kaip ir kitose sovietinio bloko šalyse, „įtampos maži- 
nimo“ eroje pasirašyti Helsinkio susitarimai tapo pretekstu stiprin- 
ti ideologinį budrumą, mat buvo baiminamasi, kad glaudesni ry- 
šiai su Vakarais gali pakenkti socializmo stovyklos stabilumui. 
Siekiant sustiprinti centrinių ministerijų įtaką regionams, pradėta 
vykdyti vietos valdžios reforma. 1976 m. priimtos kai kurios kons- 
titucijos pataisos, kuriomis siekta išvengti Lenkijos įsiskolinimo Va- 
karams politinių pasekmių. Per rinkimus griebtasi griežčiausių at- 
sargos priemonių, kad tik nekiltų masinių neramumų. 
Susiklosčius tokioms aplinkybėms, 1976 m. birželį Gierekas pa- 
kartojo tai, kas vos prieš šešerius metus parklupdė Gomulką - jis 
stojo į konfrontaciją su liaudimi. Ilgai delsęs įvykdyti seną pažadą 
pakelti maisto produktų kainas 20 procentų, jis staiga jas pakėlė 
visais 60 procentų. Iškart po to buvo padidinti atlyginimai - šitai 
išėjo į naudą tik ir taip dideles pajamas gaunantiems visuomenės 
sluoksniams. Pasipylė streikai, protestai, demonstracijos bemaž vi- 
suose miestuose ir fabrikuose. Varšuvos „Ursus“ traktorių gamyk- 
los darbininkai išardė geležinkelio liniją ir sulaikė Paryžiaus- 
Maskvos ekspresą. Radome ligi pamatų buvo sudeginti partijos ko- 
miteto rūmai. Į Nowa Hutą buvo iškviesta kariuomenė budėti 
tuščioje gamykloje. Vieną dieną pasvyravusi vyriausybė atšaukė pa- 
didintas kainas. Antrą kartą per šešerius metus komunistų valdžia 
turėjo nusileisti visuomenės spaudimui ir trauktis atgal. Pagal liau- 
dies demokratijos standartus tai buvo nepriimtinas pralaimėjimas. 

Sprogus Giereko burbului PZPR atsidūrė beviltiškoje padėtyje. 
Reikėjo rasti būdų, kaip padengti šuoliais augančias užsienio sko- 
las. Vienjų palūkanoms sumokėti sueidavo daugiau nei pusė iš eks- 
porto gaunamų pajamų, todėl užsieniui imta pardavinėti visa, kas 
įmanoma, net ir maisto produktus ar plataus vartojimo prekes, ku- 
rių taip reikėjo Lenkijos darbininkams. Taigi, tris dešimtmečius sta- 
čiusi socializmą, šalis vis dar priversta gyventi kraštutinėmis visa 
ko stygiaus sąlygomis. Mėsos deficitas ar elektros dingimas - kas- 
dieninio gyvenimo faktai. Atidėliodama reikalingas reformas par- 
tija su savo politika priėjo ribą, kai jos tapo tiesiog būtinybe. Štai čia 
iškyla aštri dilema. Jeigu partija pripažintų savo klaidas ir sutiktų 
nusileisti žmonių reikalavimams, ji gali prarasti politinės padėties 
kontrolę. Mat pats reikšmingiausias Giereko eros laimėjimas yra 
tas, kad atsirado vieninga politinė opozicija. 

Opozicija susivienijo 1975 m., pakvipus konstitucijos pataisų grės- 
mei. Pirmieji jos pasireiškimai - keletas viešų protestų: Vienuolikos 
laiškas, Penkiasdešimt devynių laiškas ir Trylikos kreipimasis. Taip 
atsirado grupė, užsimojusi ginti žmogaus teises, vadinama RUCH 
arba ROPCiO. Visų gerbiamos grupės Znak demaršas 1976 m. įaud- 
rino katalikų inteligentiją, o brutalus milicijos elgesys per birželio 
neramumus paskatino Darbininkų gynimo komiteto (KOR) kūri- 
mąsi. Netrukus po šalį pasklido atskirų opozicinių grupių ar spon- 
taniškai pridygusių jas mėgdžiojančių sambūrių leidžiami anoni- 
miniai, nelegalūs laikraščiai su antraštėmis Zapis (Užrašai) ir Opinia 
(Nuomonė), taip pat KOR leidžiamas Komunikaty (Komunikatai). Nuo 
tada reguliariai pasirodydavo maždaug dvidešimties pavadinimų 
leidinių, 40 000 egzempliorių tiražu. Vienas egzempliorius, perduo- 
damas iš rankų į rankas, pasiekdavo dešimtis skaitytojų. Privati Aka- 
deminių kursų draugija atgaivino XIX a. Skrajojamojo universiteto 
tradicijas ir visuose didžiuosiuose miestuose turi surinkusi slaptas 
studijų grupes (komplety). Nepaisydami milicijos persekiojimo ir 
priekabiavimo bei 1977 m. gegužę Krokuvoje įvykdyto atviro su- 
sidorojimo su studentu aktyvistu Stanistawu Pyjasu, opozicijos ly- 
deriai plečia savo veiklos ribas namuose bei palaiko ryšius su rė- 

mėjais užsienyje. Šiaip jau juos būtų galima laikyti plataus visuo- 
meninio sąjūdžio už žmogaus teises lenkišku variantu. Šis sąjūdis 
kilo net keliose sovietinio bloko šalyse kaip Helsinkio susitarimų 
rezultatas. Kaip ir bendražygiai iš Sovietų Sąjungos ar Čekoslova- 
kijoje veikianti Chartijos 77 grupė, su kuria jie buvo keletą sykių 
slapta susitikę pasienyje, lenkų opozicionieriai nėra tikri disiden- 
tai. Jie laikosi konstitucijos raidės ir reikalauja tik vieno - kad vals- 
tybės ir partijos vadovybė gerbtų ir vykdytų savo įsipareigojimus 
atvirai ir teisėtai. Kita vertus, jie turi specifinių lenkiškų bruožų. Jie 
skelbiasi išsprendę vieną vidaus problemą - panaikinę prarają, ski- 
riančią radikaliąją inteligentiją nuo katalikiškų bendruomenių ir nuo 
darbininkų. Užsienio politikos srityje jie norėtų pakreipti Lenkiją 
„geranoriško neutralumo“ pusėn, panašiai kaip yra Suomijoje. Pa- 
sak Vakarų žurnalistų, besidominčių šiomis temomis, visa tai tei- 
kia optimizmo. Atrodo, kad Lenkija, nors iš lėto, bet tvirtai eina 
„liberalizacijos“ kryptimi. Visko dar gali nutikti, bet mažiausiai ti- 
kėtinas dalykas dabartinėmis sąlygomis - liberalus, neutralus ir po- 
puliarus režimas.?* 

Vakariečių požiūriu, lenkų opozicijai trūksta kai kurių esminių 
bruožų. Pirmiausia, nerealu tikėtis, kad šios opozicijos lyderiai ka- 
da nors imtųsi derėtis dėl savo reikalavimų su valdančiąja partija. 
Kol kas, vardan ramybės ir tvarkos, partija opoziciją toleruoja. Bet 
juo ilgiau toleruos, juo sunkiau bus prieš ją imtis aktyvių veiks- 
mų. Viena aišku, vos tik pasirodys pirmieji ženklai, kad opoziciją 
pradeda aktyviai remti liaudis, ji bus be gailesčio sutriuškinta. Va- 
dai bus areštuoti arba pašalinti kitais būdais. Opozicijai prijau- 
Ciančius užplūs milicijos ar kariuomenės represijų banga, kurią, 
jei reikės, parems sovietų pajėgos. Net jei Lenkijos partiniai vado- 
vai, panašiai kaip Dubčekas Čekoslovakijoje, imtų galvoti apie mo- 
nopolinės valdžios vadžių atleidimą, SSRS to niekada neleistų pa- 
daryti ilgam. 

Antra, pernelyg lengvai sureikšminami įvairių opozicinių gru- 
pių tarpusavio ryšiai. Ideologiniu požiūriu KOR lyderiai Adamas 
Michnikas, Jacekas Kuronis ir devintą dešimtį bebaigiąs ekonomis- 

tas Edwardas Lipinskis* laikosi kraštutinių kairiųjų arba marksisti- 
nių pažiūrų, o jos visuotinio masių pritarimo tikrai nesulauks. Be 
to, gana įtariai jų atžvilgiu laikosi seniau įsikūrusios ROPCiO šali- 
ninkai. Žinomiausi jų atstovai yra Leszekas Moczulskis, Andrzejus 
Czuma ir Wojciechas Ziembinskis. Rimtų problemų iškyla net ir in- 
teligentams katalikams. Platus katalikiškų draugijų ir jaunimo klubų 
tinklas rodo, kad jie yra daug labiau susiorganizavę nei kurie nors 
kiti dabartiniai jų sąjungininkai. Tarp jų esama populiarių liaudyje 
žmonių - tokie yra rašytojai Kisielewskis, Mazowieckis, Cywinskis. 
Tačiau čia glaudžiasi ir daug ateizmą ar agnosticizmą pripažįstančių 
jaunuolių, kurių politiniai motyvai visiškai kertasi su Bažnyčios ar 
tikėjimo nuostatomis. Pavojus akivaizdus: jei į inteligentų katalikų 
organizaciją įsilies daug disidentų nekatalikų, kažin ar ją betoleruos 
partija ir kažin ar ją tokią norės remti Bažnyčios hierarchai. 
Svarbiausia, niekas negali pasakyti, kiek patvarus ryšys tarp in- 
teligentijos ir darbininkijos opozicinių grupių. Kas gali būti tikras, 
kad šilto ir šalto matę dokininkai ar kalnakasiai entuziastingai lei- 
sis globojami profesorių, žurnalistų ar maištingai nusiteikusio jau- 
nimo, partijos funkcionierių atžalų. Lenkų inteligentai gal ir laiko 
darbininkus žemės druska, bet šiems inteligentija dažnai tėra tik 
„priviligentija“, privilegijuoti „foteliniai“ protestuotojai. Kilus kri- 
zei paskutinis žodis priklausys darbininkams, o ne inteligentams. 
Žinoma, partija dar turi erdvės manevruoti. 1977 m. gruodžio 
mėnesį lankydamasis Vatikane ir susitikdamas su popiežiumi Pau- 
liumi VI, pirmasis sekretorius Gierekas žengė naują žingsnį santy- 
kių su Bažnyčia link. Gali būti ir taip, kad šiek tiek švelnesniu po- 
žiūriu į katalikybę bandoma užmaskuoti ketinimus stipriau spus- 
telėti politinius oponentus. Opozicionieriai turi potencialių rėmėjų, 
nors šie kol kas dar nėra vieningi. Vis dėlto labiausiai visiems rūpi, 
kas būtų, jei partija nuspręstų imtis represijų. Jei su disidentais su- 
sidorotų jėga, tai sukeltų Bažnyčios, žemesnio rango partijos narių 
ir, ko gero, kariuomenės pasipiktinimą, kitaip tariant, tų visuome- 

nės sluoksnių, kurie tikrai pajėgtų suorganizuoti plataus masto pa- 
sipriešinimą. Visi žino, kaip kariuomenė niekina liaudies miliciją, o 
žeminantis vaidmuo, kuris jai teko per invaziją į Čekoslovakiją, taip 
pat per 1968, 1970 ir 1976 m. įvykius Lenkijoje, tik dar labiau sustip- 
rino kariuomenės nenorą eiti prieš civilius gyventojus. Jeigu atsi- 
tiktų taip, kad milicija neįstengtų numalšinti prieš represijas pro- 
testuojančių įsiaudrinusių žmonių, o kariuomenė atsisakytų jai pa- 
dėti, viskas baigtųsi Sovietų Sąjungos intervencija ir, galimas daiktas, 
dar vienu Lenkijos sukilimu. 

Istorinių Lenkijos politikos tradicijų kontekste padėtis, į kurią da- 
bar yra patekęs komunistinis judėjimas, pasitikėjimo neįkvepia. Sta- 
linistinį laikotarpį būtų galima laikyti trumpu sugrįžimu prie ver- 
giškojo lojalizmo tradicijos, o nuo 1956 m. prasidėjęs taikaus sam- 
būvio, arba realistinės, politikos tarpsnis užsitęsė gerokai per ilgai. 
Tačiau dabar, kai darosi aišku, kad komunistinė taikaus sambūvio 
politikos atmaina teigiamų rezultatų neduos, kyla pavojus, kad jau- 
najai kartai teks rinktis revoliucinį romantizmą. Apie jį tiek daug 
rašoma istorijos veikaluose, pasakojama partijos legendose, kad jis 
tikrai gali pasirodyti patrauklus, ypač užsitęsusios politinės stag- 
nacijos sąlygomis. Senajai lenkų kartai užtenka 1939-1947 m. prisi- 
minimų, kad jie visam gyvenimui jaustųsi atgrasyti nuo panašių 
smurto ir prievartos avantiūrų. Tačiau šiandien Lenkijoje gyvena 
milijonai jaunų žmonių, kuriems Hitlerio ir Stalino vardai nekelia 
siaubo, o vyresniosios kartos perspėjimai tik dar labiau kursto jų 
jaunatvišką įkarštį. XVIII-XIX a. ilgiausias laikotarpis tarp revoliu- 
cinių sukilimų tesėsi keturiasdešimt vienerius metus, nuo 1864-ųjų 
ligi 1905-ųjų. Paskutinis XX a. sukilimas vyko 1944 m. Jeigu esa- 
mam režimui pavyktų nesukėlus pasipriešinimo bangos išsilaikyti 
iki 1985-ųjų, būtų sumušti visi rekordai. 

Turint visa tai omenyje, 1976 m. krizę galima laikyti silpnu dunk- 
sėjimu prieš visiškai įmanomą vulkano išsiveržimą. Kad ir kaip vis- 
kas susiklostytų, šiokius tokius padarinius galima numatyti. Parti- 
ja pasinaudoja pavydėtina galimybe pažantažuoti Maskvą ir tai daro 
labai draugiškai, nors rizikuoja savo pačios išlikimu. Taip SSRS va- 

dovybė priverčiama subsidijuoti Lenkijos kelią į socializmą - iš bai- 
mės, kad nebūtų dar blogiau. Ir tai visai teisinga, nes po karo Sovie- 
tų Sąjunga dar ilgai savo tikslams negailestingai išnaudojo nusil- 
pusią Lenkijos ekonomiką. Tiesą sakant, jei Lenkijoje kiltų neramu- 
mų, iš to neturėtų naudos nei SSRS, nei partija, nei Bažnyčia, nei 
pagaliau naujoji opozicija. Todėl visi kažin ką padarytų, kad išveng- 
tų bruzdėjimų, tačiau ženklų, kad kas nors būtų daroma sumažinti 
esamai įtampai, nematyti. Juo ilgiau delsiama priimti sprendimus, 
juo pavojingesnė tampa padėtis. 

Nesvarbu , kuo baigsis ši krizė, bet jau dabar aišku, kad Lenkijos 
„tautinis komunizmas“ turi labai ženklių trūkumų. Skambūs žodžiai 
apie „proletariato solidarumą“ ir „komunizmo statybos pažangą“ ne- 
padeda paslėpti esamos sistemos išlaikymo tikrosios kainos. Kažin 
ar milžiniškos karinės išlaidos yra pagal kišenę šaliai, kamuojamai 
įsisenėjusių ekonomikos problemų. Vargu ar žemas gamybos na- 
šumas pakels gyvenimo lygį. Užsienio skolų našta sunkiai guls ant 
visų būsimųjų politikų pečių. Neturint institucinių būdų liaudies 
siūlomus sprendimus įtraukti į nutarimų priėmimo procesą, visuo- 
tinis nepasitenkinimas tik didės. Ir kitus Europos kraštus kamuoja 
ne mažiau skaudžios problemos, bet kad Lenkijoje krizės ir toliau 
keis viena kitą, - aiškiau negu aišku. 


Post scriptum 


Dažnai sakoma, kad istorikams nederėtų kištis į dabartį ir kad jie 
nepajėgūs nuspėti ateities. Istorija mus mažai ko gali išmokyti, iš- 
skyrus vieną dalyką - kad iš jos nėra ko mokytis. Tai išmintingas 
patarimas kraštui, kur netikėti ir žiaurūs likimo posūkiai tapo kas- 
dienybe; būtų kvaila tikėtis, kad praeitis ims ir pasikartos. Vis dėlto 
dabartis yra praeities rezultatas, lygiai kaip ir ateitis bus dabarties 
tęsinys. Joks keliautojas negali numatyti būsimo kelio, jeigu neži- 
no, iš kur atkeliavo. Niekas negali mąstyti apie ateitį, gyvai neprisi- 
mindamas praeities. Niekas negali įsivaizduoti šalies likimo, ne- 
suprasdamas josios augimo ir raidos. Šiuo požiūriu Lenkijos istori- 
ja yra esminis elementas Lenkijos dabarties gyvenime. 

Neįmanoma nepripažinti, jog daugeliu atžvilgių šiandienos len- 
kai gyvena kur kas geriau nei ankstesnės kartos. Žmonės, prisime- 
nantys Antrojo pasaulinio karo siaubus arba tarpukario socialines 
problemas ir skurdą, tikrai vertina palyginti saugų ir pasiturimą 
gyvenimą Liaudies Respublikoje. Kiekvienas, metęs žvilgsnį dar to- 
liau į praeitį, į XIX a. pabaigą, kai lenkų tautai išvis grėsė išnyki- 
mas, be abejonės, su pagarba ir pasigėrėjimu žvelgs į gausius lenkų 
laimėjimus, pasiektus mūsų dienomis. Tiesiog neįtikėtina, kad pa- 
staruosius tris dešimtmečius, net ir kaitaliojantis politiniam klima- 
tui, lenkų artistai, rašytojai, muzikai, mokslininkai ir sportininkai 
kaip niekad aktyviai pasirodo Europos arenoje. Turint galvoje vi- 
sus sunkumus, Lenkijos išlikimas ir jos išskirtinis sugebėjimas at- 
gimti kelia vien nuostabą ir susižavėjimą. 

Tačiau politikos srityje nešališkas apžvalgininkas tikriausiai pa- 
stebės, kad dabartinė Lenkijos situacija tebeturi visas praeities ne- 
laimių sudedamąsias dalis. Iš tiesų, jeigu politika nubrėžia rėmus, 
kuriuose rutuliojasi visa kita socialinė ir kultūrinė veikla, negalima 

nekreipti dėmesio į visur esantį šešėlį, gulantį ant visų šalies kelių, 
kad ir kuria kryptimi eitum. Blogai ar gerai, bet Liaudies Respubli- 
ką sukūrė viena iš nedaugelio pasaulyje išlikusių imperinių valsty- 
bių, todėl ji tebevaldoma, atsižvelgiant į užsienio prioritetus ir už- 
sienio interesus. Žinoma, mūsų laikais riboto suverenumo sąlygo- 
mis gyvena daugelis tautų, todėl ne visai pagrįsta būtų nuomonė, 
esą sovietinio bloko šalys yra kažkaip ypatingai nelaimingos. Ta- 
čiau ne tai svarbiausia. Lenkijos nelaimė yra ne vienos iš didvalsty- 
bių globa, bet jai priverstinai primestos politinės sistemos prigim- 
tis. Lenkijos politinis likimas yra priklausomas nuo imperijos, ku- 
rios komunistinė ideologija jau žlugusi daugelio pasaulio komunistų 
akyse, kurios nereformuota vidinė struktūra atspindi ne marksiz- 
mą ar socializmą, bet Rusijos patvaldystę ir Stalino tironiją ir kurios 
užsienio politika remiasi, pasak Kiplingo, „dūmais pradvokusiu šau- 
tuvu ir geležine makaule“. Politinės jėgos Rytų ir Vidurio Europoje 
išsidėsčiusios taip, kad jokios permainos į gera Lenkijoje nebus įma- 
nomos tol, kol neįvyks esminių permainų pačioje SSRS. 

Lenkų istorikui tokia padėtis liūdnai pažįstama. Su gausybe va- 
riacijų ir tik trumpučiais pertrūkiais ji vyrauja nuo tada, kai XVIII a. 
pradžioje rusai įtvirtino Lenkijoje savo grėsmingąjį protektoratą. 
Nepaisant socialinės, techninės ir kultūrinės pažangos, Lenkijos 
politinė raida yra sustojusi. Mutatis mutandis, nelengvi dabartinės 
partijos vadovybės santykiai su sovietų globėjais labai primena 
nelemtuosius paskutiniojo Lenkijos karaliaus įsipareigojimus im- 
peratorei Jekaterinai. Liaudies Respublikos konstitucinė padėtis 
nuo 1945 m. yra labai artima Kongresinės karalystės padėčiai po 
1815 m. Taktinė vietinio komunistinio režimo laikysena nuo 1956 m. 
tėra tik modernizuota variacija senąja „organiško darbo“ tema. Kol 
truks Lenkijos istorinė priklausomybė nuo Rusijos, tol galima ti- 
kėtis nebent tiek, kad nenustos ir nuolat atsinaujins istoriniai len- 
kų savisaugos mechanizmai ir įgimti veidmainiavimo bei nepaklus- 
numo įgūdžiai. 

Visi Lenkijos buvimo sovietiniame bloke nepatogumai kyla išjos 
tvirtų tradicinių ryšių su Vakarais. Po keturių dešimtmečių paval- 

dumo Sovietų Sąjungai nematyti ženklų, kad tie ryšiai nors kiek 
silpnėtų. Iš prekybos su Vakarais Lenkijos Liaudies Respublika gau- 
na didesnę nacionalinių pajamų dalį nei kuri kita Varšuvos sutar- 
ties šalis. Lenkijos emigrantų skaičius Europoje ir Amerikoje yra 
didesnis nei jos kaimynių. Lenkų, privačiai ar oficialiai vykstančių 
į Vakarus, srautas pranoksta kitų bloko valstybių atitinkamus ro- 
diklius. Praktikuojančių katalikų procentinė dalis Lenkijoje didžiau- 
sia iš visos Europos. Menų ir mokslo srityse Lenkija taip pat palai- 
ko glaudesnius ryšius su Vakarais nei su SSRS. Sovietinė produkci- 
ja - nuo socialistinio realizmo, rusų liaudies muzikos iki sovietinio 
šampano, sovietinių automobilių ar sovietinės draugystės - lenkų 
vartotojams kelia menką pasitikėjimą, palyginti su panašiais vaka- 
rietiškais gaminiais ir dalykais. Tokiose srityse kaip muzika, grafi- 
ka, kinas, matematika, šokis, pantomima, tam tikros teatro ir litera- 
tūros rūšys, kur įmanu įveikti kalbos barjerą, lenkai žengia koja ko- 
jonsu Europos avangardu. Nepaisant didžiulio oficialaus spaudimo, 
daugelio lenkų skonis ir pažiūros sąmoningai yra „vakarietiškes- 
ni“ nei daugelio Vakarų šalių gyventojų. 

Taip jau susiklostė, kad Lenkija niekada nebuvo linkusi paklusti 
savo politinių šeimininkų reikalavimams, todėl ji tapo vienu iš nuo- 
latinių Europos „karštųjų taškų“, ir esama ženklų, jog taip bus ir 
toliau. Po Pirmojo pasaulinio karo Prancūzijos ministras pirminin- 
kas Aristide'as Briand'as Lenkiją pavadino „Europos reumatu“. Ant- 
rojo pasaulinio karo pabaigoje JAV prezidentas Rooseveltas ją pra- 
minė „pasaulio galvos skausmu“. Nuo tada šis karštasis taškas yra 
palyginti ramus. Tačiau paviršiuje nematoma įtampa kaupiasi, ir 
niekas negali būti tikras dėl Lenkijos, jei kiltų kokia nors tarptauti- 
nė krizė. Visiškai neįtikėtina, kad lenkai panorėtų būti painiojami į 
SSRS operacijas, vykdomas Azijoje ar Afrikoje, o juk strategiškai 
Lenkija užima svarbią ir pažeidžiamą padėtį - per ją eina pagrindi- 
nės SSRS ryšių linijos su Vokietija ir su visa geležinės uždangos 
fronto linija. Jei Rytų Europoje SSRS laikys tiek pat savo kariuome- 
nės kiek dabar arba - tikėtina ir tai - jei sumanytų strateginiais tiks- 
lais atitraukti kariuomenę iki savo sienų, daugelį metų būtų ramu. 

Bet jei kiltų rimtas konfliktas, ypač Europoje, kažin ar Lenkija veik- 
tųišvien su sovietiniu bloku. Tų Vakarų strategų, kurie Lenkiją mato 
kaip Trečiojo pasaulinio karo kibirkštį, mąstymas neabejotinai re- 
miasi daugiau norais nei tikrove. Vis dėlto toks požiūris nėra visai 
laužtas iš piršto; greičiausiai ir Maskvoje esama žmonių, kurie Len- 
kiją laiko savo Achilo kulnu. 

Taigi visi samprotavimai apie Lenkijos ateitį pirmiausia priklauso 
nuo SSRS bendrosios strateginės politikos. „Užsienio politikos prio- 
ritetas“ — tai maksima, kuri visuomet buvo bene svarbiausia lenkų 
politikos analitikams. Šių dienų ekspertai taip pat ne išimtis. Lenkus 
labai domina kitų Rusijos kaimynų likimai, o ypač tai, kas vyksta prie 
SSRS rytinių sienų. Toks domėjimasis nėra kokia naujiena. XVIII a.- 
XX a. pradžioje patikimiausias Lenkijos politinio klimato baromet- 
ras buvo Rusijos ir Turkijos santykiai. Rusijos karas su Turkija į Len- 
kiją atnešė giedrą, o Rusijos taika su Porta pranašavo besiartinančią 
audrą. XX a. pradžioje lenkų svajones apie išsivadavimą pirmiausia 
pažadino Rusijos ir Japonijos varžybos. Šiais laikais didžiausias gali- 
mybes, bet ir didžiausius pavojus žada SSRS ir Kinijos konfliktas. 
Rusijos nesutarimų su Kinija ir Japonija padariniai yra tiek pat ne- 
nuspėjami kiek ir kinų bei japonų veidai, tačiau visiškai aišku, kad 
Lenkijos gyvenimą vienodai skausmingai gali paveikti įvykiai prie 
Amūro, Usūrio ar Ochotsko jūros, kaip ir visa, kas nutiks prie Ode- 
rio, Bugo ar Vyslos krantų. Apie tai turbūt pagalvoja kiekvienas išsi- 
lavinęs lenkas, turintis nors šiokį tokį istorijos pojūtį. Tiesą sakant, 
Vašingtone neseniai sukurtos vadinamosios „Kinijos kortos“ auto- 
rius yra ne kas kitas, o Zbigniewas Brzezinskis; neabejotina, kad bent 
jau iš dalies prie to bus prisidėjusi ir jo lenkiška kilmė. 

Vis dėlto sunki dabartinė Lenkijos padėtis - tai pirmiausia tita- 
niškų grumtynių tarp Rusijos ir Vokietijos, kurios draskė Rytų Eu- 
ropą visą XX a. pirmąją pusę, padarinys. Nacių pergalė lenkus būtų 
pavertusi vokiečių vergais, jei apskritai jie nebūtų buvę išnaikinti. 
Tad faktas, kad Stalino pergalė padarė juos sovietų satelitais, netu- 
rėtų kelti didelės nuostabos. Galėjo būti ir blogiau. Taipjau susiklostė 
istorija, kad lenkams tenka gyventi Europos nusikaltėlių pasaulyje, 

kur antivisuomeniški kaimynų veiksmai atėmė galimybę ramiai gy- 
venti ir savarankiškai tvarkytis. Nuožmus dviejų svarbiausių ban- 
ditų karas nulėmė visų iki vieno šios teritorijos gyventojų likimą 
daugeliui metų. Teisybė, jau ketvirtis amžiaus, kai Stalino nebėra, 
tačiau nusenę sovietinio krikštatėvio įpėdiniai nėra linke nei sumo- 
kėti už jo neteisėtai įgytą pelną, nei pripažinti, kaip jis visa tai įgijo. 
Desperatiškas padorumo siekimas, kuriuo taip stipriai grindžiama 
dabartinė Rytų Europos politika, taptų bevertis, jeigu Stalino aukos 
ir partneriai sužinotų tiesą. Tylos sąmokslas tebesitęsia. 
Tokiomis aplinkybėmis ypač svarbu, kad Lenkijos jaunimas tu- 
rėtų galimybę susipažinti su savo turtingu ir įvairialypiu paveldu. 
onėms, gyvenantiems kitur, Lenkijos istorija tėra vienas iš savi- 
tų Europos valstybių nueitų kelių. Bet patiems lenkams - tai svar- 
biausia savęs pažinimo priemonė ir pagrindinė gairė, vedanti į tau- 
tos išsigelbėjimą. Gaila, kad didžiuma lenkų jaunuomenės tenkina- 
si tik labai paviršutinišku savo praeities turtų studijavimu. Cenzoriai 
ir politiniai ideologai negaili jėgų kontroliuodami, ribodami ir iš- 
kreipdami istorijos pažinimą. Politinės nepriklausomybės neturėji- 
mas neišvengiamai varžo teisę į nepriklausomą istorijos vertinimą. 
Deja, vis rafinuotesnės kontrolės pasaulyje tik nedaugelis lenkų su- 
vokia, kokia linkme kreipiamas jų protas. Taip, daugelis išsilavinu- 
sių žmonių jau atsižada lenininių priemaišų rašydami istoriją šiais 
laikais, dauguma ima abejoti marksistinių aiškinimų patikimumu, 
bet tik nedidelė dalis suvokia, kur veda atkaklus nacionalizmas, 
giliai persmelkęs oficialiąją ideologiją. Įdomi ironija. Nacionaliz- 
mas, kuris valstybingumo praradimo laikotarpiu buvo galingas 
ginklas prieš suklastotą Lenkiją pasidalijusių valstybių istoriogra- 
fiją, dabar tarnauja sovietiniam imperializmui. Sovietinio bloko 
kūrėjai stalinistai sąmoningai puoselėjo suluošintą visų nelaisvėje 
laikomų tautų nacionalizmą. Maskvos viešpatavimą pokarinėje 
Rytų ir Vidurio Europoje lydi ne tik primestas komunizmas, kurį 
ir pats Stalinas buvo pripažinęs esant svetimą ir netinkantį toms 
šalims, bet ir ypatingas rūpinimasis esamomis nacionalistinėmis jė- 
gomis. Nepranokstamos Maskvos pagyros už tariamai šlovingas 

Lenkijos socializmo pergales ir tariamai istorinių Lenkijos sienų su- 
grąžinimas pataikė tiesiai į lenkų tuštybę. Tai tikslus pakartojimas 
andainykštės Sankt Peterburgo politikos, kai buvo šlovinama šlėktų 
„auksinė laisvė“. Visi bloko ideologai buvo išmokyti sukelti kuo di- 
desnę ksenofobiją ir kurstant gyventojų nesaugumo jausmą stiprinti 
jų priklausomybę nuo didžiosios sovietinės sąjungininkės. Imperi- 
nės valstybės valdymas, paremtas jai pavaldžių tautų separatistinių 
nuotaikų skatinimu, - metodas, žinomas jau nuo Nabuchodonosaro 
laikų, ir lenkai tapo viena iš pagrindinių jo aukų. Pasinaudodama 
lenkų priešiškumu vokiečiams ir dar labiau jį kurstydama (jei tik tai 
buvo įmanoma), valdžia sėkmingai nukreipė dėmesį nuo panašių 
blogybių, kylančių iš sovietų pusės. Leisdama reikštis nacionalisti- 
niams jausmams tada, kai tautinė nepriklausomybė jau buvo oficia- 
liai pripažinta, ji sukėlė lenkų priešiškumą kitiems, iš kurio galėjo 
turėti naudos. Pabrėždama Lenkijos kultūrinio paveldo išskirtinu- 
mą ir nevertindama jo ryšių su vokiečių, žydų, ukrainiečių, lietuvių, 
čekų, slovakų ir rusų paveldu, valdžia sėkmingai apsaugo Sovietų 
Sąjungą nuo bet kokio jungtinio pasipriešinimo jos imperinei virše- 
nybei. Tiems, kurie žino, kokiems tikslams pirmiausia turėjo tarnau- 
ti nacionalistinė ideologija, tai gana įdomus posūkis. Iš tiesų, tokio 
primityvaus, nekritikuojamo nacionalizmo, susiformavusio Stalino 
laikais, skleidimas Lenkijoje ir gretimose šalyse laiduoja neblogą So- 
vietų Sąjungos imperijos Europoje sveikatos būklę. 

Ligi šiol tik nedaugelis lenkų komentuotojų įžvelgia šiuos daly- 
kus. O vidutiniam lenkui iš gatvės neabejotinai atrodo, kad jo tau- 
tiečiams nuo seno būdinga stipri tautinė savimonė yra vienas iš pa- 
tikimiausių krašto išlikimo garantų. Bet visiškai įmanoma, kad dėl 
nacionalizmo vaidmens vieną gražią dieną bus imta abejoti. Dylant 
karo laikų prisiminimams, kartu lemta išdilti ir senosioms nuosta- 
toms, susidariusioms dėl apsupties ir išnykimo baimės. Dabar, kai 
Lenkijos, kaip atskiros tautinės bendruomenės, egzistavimui pavo- 
jus nebegresia, lenkų siekiai tikriausiai pasuks nauja linkme - nuo 
nacionalistinių aistrų link politinės laisvės ir tarptautinės brolybės 
idėjų. Galbūt bus suprasta, kad Lenkijos politinis gyvenimas atsi- 

dūrė moraliniame akligatvyje, ir jauniems bei nekantriems iš jo teks 
kaip nors kapstytis. Galiausiai paaiškės, kad nacionalizmas - 
ideologija, viešpatavusi lenkų žemėse nuo padalijimų, - savo isto- 
rinį vaidmenį jau suvaidino. Pokario kartos žmonės buvo paten- 
kinti, kai suvokė išlikę gyvi ir vis dar esą lenkai; jų sūnūs ir dukros 
tikriausiai norės būti europiečiais, kosmopolitais, pasaulio piliečiais. 

Jeigu lenkai nori išsivaduoti iš dvasinių tramdomųjų marškinių, 
kuriuos jiems užvilko jų politiniai šeimininkai, jie turi pradėti, taip 
gali tikėtis, kad individualizmas ir laisvė, per amžius buvusios ryš- 
kiausios lenkų dvasios vertybės, ras atgarsį ir mūsų dienomis. Nei 
politinės struktūros, nei politinės sistemos pačios savaime nėra nei 
geros, nei doros. Oficialiai turima tautinė nepriklausomybė irgi yra 
bevertė, jeigu valstybės energija nėra nukreipta į vertingus tikslus. 
Dabar, kaip niekad anksčiau, lenkams reikia išsiaiškinti, kokie tie 
jų tikslai. Jeigu brangioji Respublika išties egzistuoja tam, kad ska- 
tintų savo piliečių gerovę ir bendrą visos žmonijos pažangą, o ne 
skaldytojiškus svetimos imperijos ar valdžios viršūnių interesus, 
tada viskas gerai. Jeigu ne - jeigu lenkai persiėmė požiūriu, kad jų 
Liaudies Respublika pati savaime yra tas kilniausias tikslas, - tuo- 
met jie skaudžiai apsigauna; ojų įspūdingos šešiasdešimtosios tau- 
tinės nepriklausomybės metinės tebus tik tuščios iškilmės. 

Lygiai taip pat lenkai turi suprasti, kad didžiuma jų istorijos stu- 
dijų - nuo autochtoninių priešistorės teorijų ligi etnocentrinių da- 
barties įvykių interpretacijų - užsienyje ne be pagrindo verčia trau- 
kioti pečiais. Antai Didžiojoje Britanijoje, kur subtilus savęs išjuoki- 
mo menas kartais prieina iki kraštutinumų, ar Amerikoje, kur 
istorikai revizionistai gan dažnai net pasigardžiuodami parodo tau- 
tos praeities ydas, privalomu sovietiniu stiliumi trykštantis lenkų 
istorikų optimizmas yra paprasčiausiai nesuvokiamas. Niekam ne- 
įdomu skaityti kitos tautos šlovingų laimėjimų katalogą. Žinoma, 
kiekviena bendruomenė turi tam tikrų istorinių interesų, susijusių 
su jos pačios kilme ir raida, ir šiuo požiūriu Lenkija nėra išimtis. 
Nėra ko stebėtis, kad tokių skaudžių permainų patyrusios šalies 

istorikai yra šiek tiek egocentriški. Po Antrojo pasaulinio karo, kai 
neatpažįstamai pasikeitė Lenkijos teritorija, jos demografinė, socia- 
linė sudėtis ir politinė padėtis, visai suprantama, kad daug dėme- 
sio skiriama vadinamųjų „atgautųjų žemių“ studijoms ir kad, nely- 
ginant kompensacija, ypač susidomėta tęstinumo temomis. Visa tai 
taip. Bet akivaizdus polinkis istorijos mokslą panaudoti kaip lenkų 
tautinės savimonės stiprinimo įrankį ir noras ištrinti iš atminties 
visas lenkų žemėse egzistavusias nelenkiškas kultūras tikrai nesu- 
lauks užsienio skaitytojų pritarimo. Keista, bet tokios tendencijos 
labai primena senąją vokiečių istorijos mokyklą, kurios išvadoms 
apie Rytų Europą taip uoliai prieštarauja šiuolaikiniai lenkų istori- 
kai. Reikia pasakyti, kad įsigalėjęs įprotis pernelyg pagražintai nu- 
šviesti Lenkijos istorinį vaidmenį Rytuose arba požiūris, esą Liau- 
dies Respublika apvainikuoja visą natūralios socialinės raidos ke- 
lią, neginčijamai yra tiesioginio politinio manipuliavimo rezultatas. 
Lenkijos praeitis yra tokia pat marga, sudėtinga, ir, kas blogiausia, 
negalutinė kaip ir bet kurios kitos valstybės. Apsimetinėjimas, jog 
yra kitaip, nieko nejįtikins. 

Žvelgiant iš patogių nūdienos pozicijų, Lenkijos lemtis atrodo vi- 
siškai nepataisoma. Bailiams gali pasirodyti, kad jokia jėga neprivers 
Sovietų Sąjungos atgniaužti savo imperinio kumščio Europoje. Alek- 
sandras Solženicynas nuolat kartoja, kad sovietinė sistema yra nežmo- 
niškai stipri; branduoliniame amžiuje niekas neišdrįs svarstyti, ko- 
kia būtų ginkluoto pasipriešinimo nauda, arba kaip Mickevičius melsti 
Dievą, kad kiltų visuotinis išsivaduojamasis karas. 1975 m. Helsin- 
kio susitarimai tik dar labiau sustiprino Kremliaus viltis viešpatauti 
amžinai. Tačiau vieno dalyko istorija vis dėlto išmoko - valdžia ne- 
amžina, kaip neamžina ir žemiškoji sėkmė. Kapitonai ir komisarai 
vieną dieną turės pasitraukti. Anksčiau ar vėliau sovietinė pompas- 
tika subliūkš. O kol kas Lenkija lieka surištomis rankomis. 

Ir vis dėlto lenkai gali su nuostaba ir pasididžiavimu kalbėti apie 
nepaprastus įvykius, kurie leido jiems išgyventi, o kartais net ir kles- 
tėti pačiomis nepalankiausiomis sąlygomis. Turint galvoje Lenki- 
jos trijų šimtmečių kovą už būvį, būtų neteisinga lenkus matuoti 

vien tik žemiškos sėkmės matu. [Į Lenkiją, kuri nuolatos buvo ir yra 
pralaimėjusioji pusė, nereikia žvelgti kaip į kurią nors kitą karo nu- 
niokotą ir pokario bėdų apniktą valstybę. Kiekvienam išmanančiam 
jos istoriją Lenkija reiškia šį tą daugiau. Joje glūdi sukaupti klodai 
idėjų ir vertybių, pajėgių pergyventi ne vieną karinę ar politinę ka- 
tastrofą. Lenkija negali garantuoti, kad visi be išimties jos piliečiai 
laikysis idealų, tačiau ji pati iškyla kaip amžinas europietiško gyve- 
nimo moralinių tikslų simbolis: 


Moralinė teisė yra manyje, o žvaigždėtas dangus 
Virš manęs. Ką padarysi, jei teisė yra paminta. 
Tegu sukasi mėnuliai nekeisdami krypties 

Ir tegu bent dangus lieka švarus.! 


Lenkijos istorija, kaip moksliškai paaiškintinas procesas ar kaip tau- 
tos žygis už laisvę, nėra nuosekli ar įtikinama. Ją suprasti galima 
nebent kaip likimo piršto neapleidžiamo krašto istoriją. Esmės ne- 
įmanoma atskleisti net ir per tūkstančius puslapių išmintingiausių 
komentarų, bet kartais ją pavyksta pagauti keliomis trumputėmis 
eilėraščio eilutėmis: 

Stačiau ant smėlio, 

Viskas sugriuvo. 

Stačiau ant uolos, 

Viskas sugriuvo. 

Dabar statysiu 

Iš kamino dūmų. 
Tragiška Lenkijos praeitis nuolatos kelia nerimą dėl jos ateities. Nau- 
jųjų laikų istorijoje lenkai ne kartą savęs klausė, kaip susigrąžinti 
prarastą nepriklausomybę, ir dar svarbiau, kokia turėtų būti ne- 
priklausoma Lenkija, - Lelewelio žodžiais tariant, Polska tak, ale ja- 
ka? (Lenkija - taip, bet kokia?) Į pirmąjį klausimą atsakyta po dvie- 
jų žiaurių pasaulinių karų, o ypač po 1945 m. teritorinių Europos 
dalybų. Antrasis klausimas dar laukia atsakymo. 

SOLIDARUMAS 
(1980-1981) 


Kad Lenkijoje bręsta krizė, konfidencialiai buvo kalbama keletą 
metų, tačiau niekas nenumanė, kur link pakryps naujausi įvykiai. 
Ar daug kas galėjo nuspėti, kad politinės iniciatyvos imsis ne Baž- 
nyčia ar partijos reformuotojai ir net ne disidentai intelektualai, o 
Lenkijos darbininkų klasė ir visiškai nauji, niekam nežinomi, neiš- 
bandyti proletariato vadai. Ar daug kas galėjo tikėtis, kad opozi- 
cija stos į organizuotą konfrontaciją su valdžia. Ligi pat 1980 m. 
liepos mėnesio, kada viešumoje pasirodė Nepriklausomų pro- 
fesinių sąjungų judėjimas, apie jį niekas nebuvo girdėjęs. Tiesą sa- 
kant, pagrindinis šios organizacijos įkūrėjas, trisdešimt septyne- 
rių metų bedarbis elektrikas iš Gdansko Lechas Walesa, birželį 
duodamas interviu apie savo „diskusijų grupę“, dar nieko nega- 
lėjo pasakyti nei kada, nei kaip galima laukti konkrečių rezultatų. 
Viena, kuo jis neabejojo likus vos mėnesiui iki išsiveržimo, buvo 
tai, kad dėl šio reikalo verta stengtis. 

Vasaros krizė įgavo svaiginantį pagreitį. Pirmiausia, liepą per šalį 
nuvilnijo streikai; tai labai priminė 1970 ir 1976 m. įvykius. Kilo pro- 
testai dėl maisto produktų stygiaus, augo nepasitenkinimas dėl vi- 
sokių kitokių sunkumų ir skriaudų. Galima buvo laukti, kad parti- 
jair vėl išsisuks pažerdama šūsnis pažadų, pakeldama atlyginimus, 
kosmetiškai pertvarkydama vyriausybę, pamėgindama dar kartą 
paimti paskolų iš užsienio, numatydama naują reformų strategiją. 
Tačiau netrukus paaiškėjo, kad šįsyk darbininkai nesiduos lengvai 
apgaunami. Įpusėjus rugpjūčiui Gdansko Lenino laivų statyklos 
streiko komitetas atsisakė palankaus susitarimo, tenkinančio tik jų 

pačių reikalavimus, ta dingstimi, kad taip jie išduotų kitų įmonių 
streikininkus. Atėjo lemiamas momentas. Staiga tapo aišku, kad par- 
tijos valdžios monopolis jau išjudintas - šįkart jam visoje šalyje dar- 
bininkai pasipriešino vieningai, iškėlę ironišką lozungą „Visų įmo- 
nių darbininkai - vienykitės“. Derybose dalyvavę vyriausybės ats- 
tovai rugpjūčio 31 d. pasirašė susitarimus Gdanske, vėliau ir 
Jastrzembe, Silezijoje. Jie buvo priversti patenkinti esminius strei- 
kininkų reikalavimus. Mainais už tai, kad ir toliau būtų išlaikytas 
vadovaujamas partijos vaidmuo, valdžia oficialiai patvirtino ilgiau- 
sią nuolaidų sąrašą, kuriame, be kita ko, buvo ir darbininkų teisė 
streikuoti, teisė burtis į laisvas profesines sąjungas, teisė pastatyti pa- 
minklą bendražygiams, žuvusiems 1970 m., cenzūros apribojimas. 
Priėmus šiuos susitarimus, visų Lenkijos provincijų streikų komite- 
tųatstovai susivienijo į naujos Nepriklausomos savivaldžios profesi- 
nės sąjungos Nacionalinį koordinacinį komitetą. Ši naujoji organiza- 
cija buvo pavadinta Solidarnošč (Solidarumas), jos vadovu išrinktas 
Lechas Walęsa - žmogus, vadovavęs lemtingajam Gdansko streikui. 
Žvelgiant atgal, matyti, jog krizė brendo ne vienerius metus. Ofi- 
cialiosios ideologijos žlugimas, valdininkijos korupcinė veikla, vis 
gilėjanti praraja tarp partijos ir liaudies — apie tai žinota ne vieną 
dešimtmetį. Akivaizdu, kad žemas gamybos našumas, visai neky- 
lantis gyvenimo lygis tapo neatsiejama sistemos dalimi. Per visą 8-ąjį 
dešimtmetį taip ir nepavyko paremti valstiečių ūkių, išvengti mais- 
to produktų trūkumo. Dar 1976 m. tapo aišku, kad partijos ekono- 
mikos strategija žlunga, o vadovybės nepajėgumas imtis veiksmin- 
gų reformų kasmet darėsi vis akivaizdesnis. Vis stipriau reiškėsi 
Romos katalikų bažnyčios įtaka, vis labiau ryškėjo dviprasmiška 
kariuomenės laikysena, stiprėjo disidentų opozicija. Šioje chaoso ir 
nusivylimų sankaupoje trūko tik mažos kibirkštėlės ar katalizato- 
riaus, kuris mobilizuotų žmonių jausmus ir užslėptą nepasitenki- 
nimą paverstų atviru reikalavimu reformuoti politinę santvarką. 
Didžiuma apžvalgininkų įsitikinę, kad tokią kibirkštį įskėlė po- 
piežius Jonas Paulius II, lankydamasis Lenkijoje 1979 m. birželį. Prieš 
aštuonis mėnesius šis lenkų kardinolas tapo popiežiumi. Galima 

įsivaizduoti, kaip tai pakėlė daugelio lenkų dvasią, sustiprino jų sa- 
vigarbos jausmą. Tačiau triumfališkas jo grįžimas į taip jį garbinan- 
Čią tėvynę reiškė ne tik karštų jausmų proveržį. Visam viešajam gy- 
venimui buvo duotas naujas tonas. Per penkias popiežiaus lanky- 
mosi dienas komunistinė valdžia atsisakė savo įprastinių priedermių. 
Religija monopolizavo žiniasklaidą. Pirmą kartą per Lenkijos televi- 
ziją buvo transliuojamos katalikų mišios. Varšuvos Pergalės aikštėje 
iškilo milžiniškas simbolinis kryžius. Milicija pasitraukė iš akiračio, 
o milijonus ir taip drausmingų maldininkų rikiavo tūkstančiai sava- 
norių tvarkdarių. Ateistinės vyriausybės vadovai, trisdešimt penke- 
rius metus niekinę Lenkijos tautos tikėjimą, buvo priversti pagerbti 
visuotinės Bažnyčios Tėvą. Tokio dvasinio išgyvenimo ir savitvar- 
dos akimirkos ilgam išliko kiekvieno lenko atmintyje. Ir be komenta- 
rų buvo aišku, kaip viena nuo kitos skiriasi neregėtą autoritetą įgijusi 
Bažnyčia ir visiškai susikompromitavusi valdančioji partija. Sistemos 
supuvimas išlindo į paviršių. Nors žmonės nepuolė stačia galva į 
atvirą kovą, bet dauguma vyrų, moterų ir net vaikų giliai širdyje jau- 
tė, kad partija ir visa, ką ji daro, jų lūkesčių netenkina. Būtent tomis 
įsimintinomis 1979 m. birželio dienomis šie žmonės pajuto savo mo- 
ralinį pranašumą, savo tylų apsisprendimą, savo religinį tapatumą — 
trumpai tariant, štai taip gimė 1980-ųjų dvasia. 

„Solidarumo“ atsiradimas buvo ilgai trukusio proceso kulminaci- 
ja. Jis tapo spontaniškai kilusio tautinio atgimimo organizacija; šio 
sąjūdžio sėklos prieš daugelį metų buvo pasėtos į derlingą žemę, o 
gyvybę joms įkvėpė iš Lenkijos kilusio popiežiaus skleidžiama ši- 
luma. „Solidarumo“ simboliai yra tokie patys kaip ir jo motyvai - 
religija ir patriotizmas. Jo tikslai - kova prieš atgyvenusią ir susta- 
barėjusią sistemą, už paprastą teisingumą. Jis nesiekia nuversti 
partijos, tik nori įveikti reakcingas jėgas ir inerciją, įsikerojusią val- 
dančiojo aparato viduje. Todėl savaime suprantamas yra „Solida- 
rumo“ siekis bendradarbiauti su naujaisiais partijos lyderiais. Šūkį 
Odnowa (Atsinaujinimas) viešai pasirašytų kiekvienas - ir popie- 
žius, ir naujas pirmasis sekretorius Stanistawas Kania (g. 1927), iš- 
rinktas 1980 m. rugsėjo 6 d. 

„Solidarumą“ iš karto ėmė remti plačiausi gyventojų sluoksniai, 
todėl neišvengiamai prie jo pradėjo šlietis įvairiausios nepartinės ir 
opozicinės grupuotės. Jis glaudžiai bendradarbiauja su Bažnyčios 
hierarchais, o popiežių skelbia pagrindiniu savo globėju. Jis palai- 
kė KOR ir gelbėjo tuos savanorius darbininkų gynėjus nuo oficia- 
laus puolimo. Kažin ar „Solidarumo“ įkūrėjai to siekė, tačiau šiai 
organizacijai buvo lemta tapti skėčiu, po kuriuo gali glaustis kiek- 
vienas - ir studentas, ir senyvas pensininkas, jei tik jis siekia išsiva- 
duoti iš partinės kontrolės. 

„Solidarumo“ negalima laikyti darbininkų judėjimu Vakarams 
įprasta reikšme. Jis veikia erdvėje, kur valdančioji partija neketina 
atsisakyti savo pretenzijų į monopolį, ir tai dar labiau išplečia jo 
politinės veiklos spektrą. Totalitarizmo sąlygomis jokia nepriklau- 
soma organizacija negali išvengti konkurencijos su vyriausybe. Taip 
pat ji negali apsisaugoti nuo įvairaus plauko prisiplakėlių, kurie 
nelyginant parazitai instinktyviai prie jos glaudžiasi, nes kitaip ne- 
gali išgyventi. Ką padarysi, tamsiame kambaryje šviesa visuomet 
traukia naktinius drugius. 

Panašių problemų yra turėjusios ir kitos anksčiau Lenkijoje vei- 
kusios organizacijos. Užtenka prisiminti kad ir Varšuvos Žemės ūkio 
draugiją 1858-1861 m. (žr. p. 386-387.) Vos tik susikūrusi, ji tapo 
tautinio politinio gyvenimo branduoliu ne todėl, kad jos įkūrėjai 
būtų buve aršūs ekstremistai, bet todėl, kad Rusijoje lenkams dau- 
giau nebuvo kur burtis ir reikšti savo nuomonę. 

„Solidarumo“ organizacinė struktūra turi nuostabią istorinę pa- 
ralelę. Iš pradžių Walesa atsisakė idėjos kurti centralizuotą organi- 
zaciją, kurios pagrindas būtų stiprus centrinis vykdomasis orga- 
nas, vadovaujantis padaliniams regionuose. Jis stojo už esamų re- 
gioninių streikų komitetų savarankiškumą. Šie komitetai siųstų 
delegatus į Nacionalinį koordinacinį komitetą, kur galėtų laisvai 
pritarti arba atmesti siūlomas rekomendacijas. Tokia sistema gal ir 
nėra paranki siekiant vykdyti nuoseklią politiką, tačiau ji labai pato- 
gi, jeigu reikėtų pasipriešinti puolimui prieš jos centrinius organus. 
Net neįtikėtina, kaip visa tai primena senosios Respublikos seimą ir 

seimelius. Atrodo, kad Walesa, tarsi koks senų laikų lenkų bajoras 
(kurį jis, beje, kažkaip nepaaiškinamai primena), instinktyviai su- 
vokė, jog didžiausias pavojus laukia tuomet, kai valstybės valdžia 
ima pretenduoti į absoliutizmą. Jeigu taip yra iš tikrųjų, galima nu- 
manyti, kad Lenkijos darbininkų klasei pavyks atgaivinti bajoriš- 
kas demokratinės politikos tradicijas - tradicijas, kurios, regis, ne- 
bus išnykusios per du priespaudos šimtmečius. 

Kartu būtina pabrėžti ir tai, kad partijos pretenzijos į absoliutinę 
komunistinės doktrinos principais kertasi vien tai, kad Liaudies Res- 
publikoje tokia stipri Romos katalikų bažnyčios įtaka. Čia partija 
neturi kitos išeities - ji priversta eiti į kompromisą su Bažnyčios 
hierarchais. Vargu ar nors vienas išsilavinęs lenkų komunistas gali 
turėti rimtų iliuzijų dėl partijos galių apribojimo, todėl galima da- 
ryti prielaidą, kad nusistovės modus vivendi su „Solidarumu“, pa- 
našus į susitarimą su Bažnyčia. 

„Solidarumas“, kitaip nei partija, primesta neatsižvelgiant į liau- 
dies poreikius, yra visiškai teisėtas. Jis pripažįsta vadovaujamą par- 
tijos vaidmenį ir yra pasirašęs oficialius susitarimus su vyriausybe, 
todėl gali paremti įtaką beprarandančią valdžią. Susidaro įdomi si- 
tuacija - eidama išvien su „Solidarumu“, PZPR pirmąsyk per tris- 
dešimt trejus gyvavimo metus įgyja teisėtumo požymių. Tokia įvy- 
kių raida leidžia tikėtis jų abipusio bendradarbiavimo. Akivaizdu, 
jog tai paskutinis šansas tiems, kurie siekia reformuoti savo partiją. 

Ir vis dėlto partija atsidūrė kritiškoje padėtyje. Iš pradžių many- 
ta, kad „Solidarumas“ gali žlugti, nes į jį įsiliejo milijonas partijos 
narių. Dabar panašiau į tai, kad grėsmė iškilo partijai, nes jos greto- 
se atsirado milijonas „Solidarumo“ narių. Sunku įsivaizduoti, kad 
šie eiliniai komunistai, pakiliai išgyvenę pirmąsias tikrai demokra- 
tiškas diskusijas „Solidarumo“ susirinkimuose, vėl kaip partijos ak- 
tyvistai sutiktų paklusti partinei disciplinai ir lenininei kontrolei. 

Daug kas priklauso ir nuo Sovietų Sąjungos veiksmų. Šios šalies 
dilema visiems aiški, tačiau jos siekiai labai migloti. Jeigu Sovietų 
Sąjunga įsikištų panaudodama jėgą, taip bandydama dar kartą pa- 

tvirtinti tai, ką ji vadina „socialistinėmis normomis“, tai tik trum- 
pam susigąžintų Lenkiją į savo globą ir neišvengiamai užsitrauktų 
lenkų panieką bei visam laikui prarastų jų paramą. Tuomet Lenkija 
taptų nepakeliama našta visai Sovietų imperijai. Kita vertus, jei SSRS 
susilaikytų nuo karinio įsikišimo ir pasirinktų santūrią laikyseną, 
Lenkijos partija prarastų bet kokias galimybes susigrąžinti turėtą 
padėtį. Vadinasi, kad ir kas atsitiktų, kelio atgal į ancien rėgime, kurį 
nuo 1956 m. Lenkijoje puoselėjo Gomulka ir Gierekas, nebėra. 
Istorikui šis momentas nėra patogus. Įvykiams tik pradėjus rutu- 
liotis, istorikas gali įspėti ne ką daugiau už kurį kitą žmogų. Be to, 
išmanantiems Lenkijos istoriją nori nenori peršasi pesimistinė gaida, 
bent jau kalbant apie artimiausias prognozes. Kiekviena tauta tampa 
labai pažeidžiama, kai imasi pati save reformuoti. Visa Lenkijos isto- 
rija pilna įvairių sąjūdžių už reformas, kurie tik sukėlė vidaus nesan- 
taiką ir išprovokavo užsienio intervenciją. Lenkijoje visi suvokia, ko- 
kie gali būti sumaišties ir neramumų padariniai, tad dabartinėje 
priešpriešoje visos pusės parodė ganėtinai daug išminties ir apdai- 
rumo. Nėra ženklų, kad „Solidarumas“ ketintų imtis prievartos, ne- 
bent kokie užkietėję dogmatikai įstumtų visus į neviltį ar kariniais 
veiksmais įsikištų Varšuvos sutarties šalys. Kol kas neprireikė pasi- 
naudoti Lenkijos sukilėlių tradicija - laukti pasirengus, kada išmuš 
valanda. Kad ir kaip viskas baigtųsi, „Solidarumas“ jau užsiėmė vie- 
tą viename iš garbingiausių dar nebaigtos Lenkijos istorijos skyrių. 

Čikaga (Chicago) 314, 317 

Čilė 324 

Čiortkovas 166 


Dąbrowa 71, 198, 199, 205, 227, 268, 455, 456, 
583 

Dachau 488, 498 

danai 158 

Dancigas, žr. Gdanskas 

Danija 152, 313, 378 

Dauguva, upė 97, 559 

Deblin 120, 395, 424, 497 

Dešiniakrantė Ukraina 107 

Detroit 314 

Didžioji Britanija 14, 210, 304, 318, 365, 375, 
417,428, 445, 473, 535, 546, 552, 605,611,643, 
644, 683 

Didžioji Lenkija 138, 252, 253, 331 

Didžioji Lietuva 99 

Didžioji Kunigaikštystė, žr. Lietuvos Didžioji 
Kunigaikštystė 

Didžioji Rusia 96 

Dyneburg, žr. Dvinskas 

Dnepras, upė 49, 107, 382, 493, 795 
Dnestras, upė 329 

Dobre 357 

Dobromierz (Hohenfriedburg) 566 
Doylestown 317 

Donas, upė 185 

Doneckas 199 

Dora 498 

Dorpat 85, 125 

Dresden 333, 519, 554, 557 
Drisa 543 

Drogobyčiaus apskritis 485 
Dublinas 378 

Dunojaus kunigaikštystės 383 
Dunojus, upė 535 

Dvinskas (Daugpilis) 107 
Dziadkowickio miškas 397 
Dzialdowo (Soldau) 539 
Dzikėw 88 


Edinburgas (Edinburgh) 547 

Egiptas 86, 274, 329 

Elbė, upė 305, 539 

Elbingas (Ebląg) 524 

Elbos sala 339, 341 

Ellis, sala 173 

Erlangen 64 

Essen 312 

Estija 487 

Europa 5, 6, 33, 36, 40-42, 56-59, 65, 69, 72, 
73, 98, 99, 104, 110, 112, 115, 120, 122, 125, 
133, 142, 144, 145, 158, 171-173, 192, 193, 198, 
200, 203, 209, 210, 233, 236, 258, 278, 287, 
289, 297-300, 305,310, 315,318,321,323, 342, 
350, 364, 376, 378, 379, 382, 384, 391, 392, 
396, 405, 410, 439, 457, 460, 468, 469, 474, 
497, 520, 522, 529, 533, 550, 551, 596, 605, 
620, 636, 644, 657, 663, 676, 677, 679, 680- 
682, 684, 685 


Fasty 202 

Fawley Court 319 
Fehrbellin 141 

Felicjan6ėw 225 

Filadelfia 313-315, 317 
Fort Ross 314 

frankai 155 

Frankfurtas prie Maino 93, 378, 382, 542 
Freiburg 65, 247 

Friedland 331 

Erombork (Frauenberg) 50 

Galicija 9, 21, 47, 68, 72, 75, 85, 86, 88, 93, 97- 
99, 101 123, 163, 168-182, 184-190, 199, 203, 
209,211,217,218, 223, 224,239,242, 249, 252, 
262, 264, 268, 272-274, 276,277,281-284, 291, 
309,312,315,329, 335, 360, 372,374-376,379, 
391,393, 398, 415, 417, 420, 421, 423, 429, 430, 
437,447,451, 460, 495, 535, 538, 539, 542, 545, 
549, 555, 562, 565, 576, 581 

Galicijos karalystė 106, 166, 186, 369 
Galicijos kunigaikštystė 166 

Galicijos ir Lodomerijos karalystė 30 
Gardinas 95, 120, 199, 278, 288, 393, 550 
Gardino gubernija 107, 202 

Gdanskas (Gdafisk, Danzig) 144, 154, 165, 
196, 205, 214, 258, 310, 313,331,341,371,437, 
472, 476, 483, 488, 522, 530, 535, 543, 550, 551, 
554, 567,571, 572, 574, 605, 628, 634, 678-682 
Gdynė 456, 457, 634 

Gdėw 375 

Genuja (Genoa) 380 

Gettysburg 314 

Glasgow 319 

Gliwice (Gleiwitz) 197, 476 

Glogėw (Glogau) 512 

Gniezno 154, 239, 240 

Gomelis 559 

Gopto ežeras 74 

Gorlice 423 

gotai 304 

graikai 111, 180 

Graikija 380 

Grand Kulio užtvanka 557 

Gravesend 396 

Grodzisko 285 

Gross Jagersdorf (Welawa) 566 

Grudziądz 570 

Gruzija 409 

gruzinai 35 

Gur (Gėra Kalwaria) 278, 286 


Haitis 40, 59 

Haličo kunigaikštystė, žr. Galicija 
Halle 144, 149 

Hamburg 173, 310 

Hanza (Hansa) 155 
Harrodsburgh 313 

Helio nerija 335, 524 
Helsinkis 663, 671, 673, 684 
Hempšyras 412 

Hirosima 519 
Hohenlinden 330 
Hrubieszėw 71 


Ilinojus 315 

Indija 172 

Inowroclaw (Hohenzalza) 161 
irokėzai 313 

Ispanija 112, 335, 595, 604, 666 

italai 52, 58, 91, 539, 540, 552, 641 
Italija 40, 52, 59, 120, 177, 210, 265, 302, 329, 
330, 379, 380, 382-384, 456, 518, 595 
Ivano Frankovskas (Stanislavas) 564 
Izraelis 287, 605, 617, 631 

izraelitai 289 

Ylava (Eylau) 331, 567 


Jabtonka 536 

Jabtonkėwo (Jablunkov) slėnis 537 
Jagniątkowo (Agnetendorf) 572 

Jalta 38, 529, 530, 550, 600, 611 

jamaikietis 52 

Jamy 497 

Janowo 196 

japonai 52, 120, 680 

Japonija 79, 87, 133, 408-410, 412, 417, 680 
Jarostawiec 147 

Jasai 428 

Jaunoji Airija 378 

Jaworzyna 536 

Jelenia Gėra (Hirschberg) 554, 571 

Jeruzalė 13, 269, 304, 321 

Jozef6w 497 

Jugoslavija 494, 619 

Jungtinė Karalystė 34, 319, 571 

Jungtinės Amerikos Valstijos, Jungtinės 
Valstijos, JAV 14, 35, 56, 254, 293, 295, 296, 
312,314-318, 365,373,375,417, 428, 534, 611, 
643, 644, 658, 668, 670, 679 

Jungtinės Provincijos, Jungtinė Nyderlandų 
karalystė 97, 342 

Juodoji jūra 224, 382, 536 

Kairas 304 

Kairiakrantė Ukraina 107 
Kalifornija 313, 314, 533, 649 

Kalisz 128, 201, 265, 347, 358 
Kaliszo gubernija 108 

Kalwaria Zebrzydowska 256 
Kamenecas 107 

Kamiena, upė 196, 197 

Kampinoso giria 390 

Kanada 203, 312, 316, 318, 319 
Kaniėw 197 

Kanzasas 312 

Karaliaučius 64, 144, 149 

Karališkoji Prūsija 50, 258 

Karibų jūra 330 

Karkonoszai (Riesengebirge) 572 
Karnes 311 

Karpatų kalnai 80, 166, 169, 185, 187, 203, 423, 
435, 445, 535, 536, 545, 602, 604 
Karwina (Karvind) 173, 537 
Kaszyce 497 

kašubai 85, 138, 162 

Kašubija 162 

Katynė 529 

Katynės miškas 493 

Katowice 123, 198, 284, 541, 581, 639 
Katowicų rajonas 642 

Kaukazas 120, 368 

Kaunas 546, 547 

Kauno gubernija 107 

Kazanė 85 

Kazimierz 276 

kazokai 97, 121, 339, 386, 389, 422, 523 
keltai 158, 546 

Kensington 320 

Kent 533 

Kentukis 313 

Ketrzyn (Rastenburg) 515 

Kielce 196, 345, 358, 393, 395, 421, 454, 457, 506 
Kielcų gubernija 108 

Kielcų vaivadija 458 

Kijevas 98, 107, 115, 125, 128, 205, 224, 265, 
387, 435, 445, 547, 562, 564 

Kijevo gubernija 107, 416 

Kijevo Rusia 49, 106 

Kijevo vaivadija 107 

kinai 680 

Kinija 107, 172, 570, 596, 680 

Kitow 497 

Klaipėda 95 

Klemensėw 387 

Klivlendas (Cleveland) 314 

Ktodnicos kanalas 541 

Klodzko Nisa, upė 542 

Kl6dzko 554-555 

Kluczbork (Kreuzberg) 571 

Kobryn 397 

Kock 278, 479 

Koln 142, 154 

Kotobrzeg (Kolberg) 331, 540, 567 
Kolomyja 313 

Kolomyjos apskritis 445 

Komancza 622 

Komar6w 439 

Konektikutas 314 

Ko6nskie 196, 229 

Konstantinopolis 60, 104, 120, 386, 659 
Konstantynėw 202 

Košciany 199 

Koscziuszko (Misisipėje) 315 

Kostrzyn (Kūstrin) 570 

Koszalin (Koslin) 554, 570 
Krassowo-Czetki 497 

Kremenecas 125, 262, 445 

Kremlius 100 

Krymas 59, 119, 120, 133, 273, 302, 335, 385, 
386, 396, 397 

Krokuva (Krakėw) 16, 17,21, 26, 45, 47, 50, 
65, 69, 77, 85, 101, 117, 123, 128, 163, 166, 
168, 170, 173, 175, 176, 178, 179, 183, 184, 
186, 188-190), 195, 214, 239, 251, 253, 258, 261, 
262, 265, 272, 276, 278, 280, 311, 313, 322, 
331,335, 336, 342, 348, 371-373,375,376, 384, 
420, 422, 430, 448, 457, 470, 478, 487, 495, 
498, 504, 580, 583, 622, 631, 632, 642, 650, 
658, 672 

Krokuvos respublika 30, 166, 215, 262, 371 
Krokuvos vaivadija 458 

Krosno (Crossen) 453, 570, 589 

Krusze 497 

Krzepicy 196 

Krzesz6w (Grussau) 571 

Krzyžowa (Kreisau) 570 

Kuba 324 

Kuibyševas 298 

Kujavija 138, 203 

Kulmas (Chetmno) 150, 476, 488, 570 
Kunersdorf, žr. Kunowice 
Kunowice (Kunersdortf) 566, 567, 570, 575 
Kuršo kunigaikštystė 107 

Kvebekas 318 

Kwidzyn 165, 538 

Kwidzyno rajonas 539 


Labradoras 313 

Lądek-Zdrėj (Bad Landeck) 571 
Lambinowice (Lamdsdorf) 497, 607 
Lancaster 200 

Lapanėow 453 

Laski 424 

Latvija 409 

Ląžek 497 

Lebork (Lauenberg) 571 

Leczyca 199, 200 

Legnica 202, 566 

Legowo 159 

Leicesteršyras 319 

Leipzig 41, 77, 267, 339, 557 

Lemberg, žr. Lvovas 

Leningradas 519 

Lenkijos-Lietuvos Respublika, Lenkijos ir 
Lietuvos valstybė 10, 33, 40, 58, 95, 106, 138, 
209, 272,274, 282,299,349,371, 406, 538, 564, 
656 

Lenkų koridorius 538 

Le Nord 318 

Leskas 447 

Leszno 255, 258 

Ležajsk 278, 453 

Lidice 496 

Liėge 318 

Lietuva 36, 45, 95, 96, 100, 123, 199, 211, 258, 
262, 264, 273, 278, 287,320, 336,357,358, 385, 
387, 393, 403-405, 413, 434, 526, 546, 547, 560 
lietuviai 36, 91, 94-97, 99, 101, 158, 288, 312, 
323, 413, 547, 559, 560, 682 

lietuvininkai 101 

Lietuvos ir Baltarusijos SSR 547 

Lietuvos Didžioji Kunigaikštystė 45, 94, 95, 
107, 199, 336, 344 

Lietuvos Respublika 30, 96, 101, 483, 543, 546 
Lietuvos SSR 555, 559 

Limanowa 453 

Lionas (Lyon) 204 

Lipniak-Majorat 497 

litvakai 102, 582 

Liublinas (Lublin) 16, 32, 128, 179, 248, 250, 
253,331,358, 423, 430, 431, 513-515, 522, 590, 
598, 599, 603 

Liublino gubernija 108, 393 

Locarno 541 

Lodomerijos karalystė 166 

Lodzė (Lėdž) 79, 128, 133, 200-203, 225, 227, 
276,283, 288, 289,411,413, 450, 456, 478, 487, 
642 

Lombardija 380, 383 

Lombardijos respublika 328 

Lomžos gubernija 108 

Londonas 13, 17, 30, 55, 72, 75, 79, 151, 269, 
270, 286,318,319, 322, 323, 335,351,357,378, 
380, 410, 420, 425, 471, 473, 480, 508, 515,516, 
521, 525, 538, 545, 551, 552, 581, 600, 601, 613 
Lotaringijos kunigaikštystė 308 

Lowicz 199, 359 

Lozana 420, 425 

Lubiaž (Leubus) 571 

Lubica 536 

Lubomia (Lubowitz) 572 

Luckas 445 

Lubla 453 

Lunėville 330 

Lutynia (Leuthen) 566 

Lvovas (Lemberg, Lwėw, Lviv) 13, 23, 93, 
98, 100, 176, 178-180, 183-185, 188, 239, 262, 
272, 295, 309,320,335,379, 415, 430, 434, 447, 
463, 478, 483,494, 514, 530), 545, 549, 550, 554, 
555, 562, 564, 576, 586, 589, 611, 662 

Lvovo vaivadija 458 


Maciejowice 536 

Madridas 335 

Magdeburg 47, 80, 430 

Magnuszew 516 

Majdanek 488, 497, 498, 513, 525-528, 529, 530 


VIETOVARDŽIŲ IR TAUTOVARDŽIŲ RODYKLĖ 


Makedonija 30 

Malbork (Marienburg) 162, 571 
Maltogoszcz 395 

Malujowice (Mollowitz) 566 

Manchester 200, 204, 319 

Mandžiūrija 120, 133, 408-410 

Manitoba 318 

Marengo 330 

Marymont 470 

Marmuro jūra 386 

Masačusetsas 314 

Maskovija 305 

maskvėnai 49 

Maskva 13, 15,49, 107, 115, 117, 128, 137, 205, 
283,304, 322, 339, 423, 435, 439, 473, 478, 493, 
508, 514-516, 519, 545, 549, 584, 588, 590, 593, 
596, 598, 599-601, 614, 626-628, 633, 659, 671, 
675, 680, 681 

Maskvos kunigaikštystė 110, 112, 406 
mazoviai 88 

Mazovija 200, 331, 453, 523 

Mažoji Azija 534 

Mažoji Lietuva, žr. Rytų Prūsija 

Mažoji Rusia 101 

Medžibožas 278 

Meksika 586 

meksikiečiai 27, 315 

Michni6w 497 

Mičiganas 314, 317 

Miech6w 372 

Mieczk6w (Metschkau) 570 

Milano 378 

Milejow 497 

Milwaukee 314 

Minesota 314 

Minskas 13, 93, 107, 265, 357, 528, 435, 583 
Minsko gubernija 107 

Minsko vaivadija 107 

Miropolis prie Slučės 393 

Misisipė 315 

Miunchenas (Mūnchen) 12, 360, 537, 538 
Myras 278 

Mlawa (Marienburg) 128 

Modlin 334, 359 

Modrzejėw 268 

Mogiliavas 239, 251, 559 

Mogiliavo gubernija 107 
Mokotėw 518 

Monrealis (Montreal) 318 
Monte Cassino 304 
Morąg (Mohrungen) 570 
Moravija 536 

Moravijos Vartai 538 
Mošcice 457 

Mozyrius 435 

mozūrai 138, 381 
Mozūrija 159, 162, 422, 567 
Mstislavlis 107 
Murmanskas 425, 428 


Narevas, upė 

Narvik 304 

Natolin 629 

Naugardukas 95, 278 

Naujasis Amsterdamas 313 

Naujoji Anglija 313, 314 

Naujoji Galicija 166, 342 

Naujoji Jeruzalė 104 

Naujasis Orleanas (New Orleans) 311 
Naujoji Rytų Prūsija (Suvalkai ir Balstogė) 
138, 331 

Naujoji Silezija (Čenstakava) 138 

Neisė (Lužicos Nisa, Nisa), upė 542, 543, 636 
Nemerkiemis (Nemmersdort) 524 
Nemunas, upė 107, 147, 336, 339, 439 
Nesvyžius 199, 258 

Nidzica (Neidenburg) 571, 523 

Nysa (Neisse) 571, 572 

Niujorkas (New York) 236,270, 286,317,323, 
410, 449 

Niwka 268 

Niurnbergas (Nūrnberg) 500 

nyderlandai 98 

Normandija 521 

Norvegija 405 

Notecė, upė 157 

Novgorodas 48 

Nowa Huta 671 

Nowa Wieš 536 


Ochotsko jūra 680 
Oderis, upė 166, 382, 495, 530, 539, 542, 543, 

551, 570, 636, 680 

Odesa 125, 128, 281, 284, 286 
Ohajas 313 

Okecie 627 

Okocim 203 

Oksfordas (Oxford) 551, 594 
Oksfordšyras 319 

olandai 97, 338 

Olkusz 195, 196 

Olsztyn 162, 165, 523, 534, 538, 554 
Olsztyno rajonas 539 

Olža, upė 537 

Ontarijas 318 

Opole 55, 311, 555, 570 

Orawa 535, 538 

Orawos rajonas 536 

Orchard Lake 317 

Oregonas 313 

Orlowicz 555 

Ostravos rajonas 198 

Ošwiecim, koncentracijos stovykla 11, 13, 
255, 297, 468, 497, 498, 500, 504, 586 
Ozorkėw 199, 200 


Pabaltijys 114, 406 

Pabianice 202 

Pahlavi 304 

Palenkė 99, 397, 402 

Palermo 378 

Palestina 282, 284, 285, 287, 288, 293, 298, 321 
Palmirų miškas 488 

Pamarys 45, 87, 138, 143, 146, 148, 165, 239, 
331, 380, 479, 489, 522, 530, 566, 571, 607 
Panama 86 

Panamos kanalas 324 

Pank6w 196 

Panna Maria (Teksase) 311 

Parana 318 

Paryžius (Paris) 12, 13, 38, 56, 59, 64, 69, 78, 
91, 104, 105, 183, 212, 246, 247,270, 285, 286, 
308, 309, 318, 319,322, 328,329, 339, 357,373, 
378, 380, 382, 386,397, 406, 409, 410, 420, 425, 
434, 471, 536, 543, 581, 620, 671 
Pas-de-Calais 318 

Pavyslys 12, 107, 135, 283, 403, 413, 421, 543 
Pensilvanija 173, 314, 317 

Peremislis (Przemyšl) 445, 545, 563, 659 
Persija 304, 620 

Peru 324 

Peterburgas, žr. Sankt Peterburgas 
Petrogradas 417, 420, 425, 426, 431 

Pietų Amerika 310 

Pietų Kalifornija 324 

Pietų Prūsija (Mazovija) 131, 138 

Pincz6w 258 

Pinskas 100, 295, 393 

Piotrkėw 200 

Piotrk6wo gubernija 108 

Pitsford 319 

Pittsburgh 314 

Pjemontas (Piemonte) 380 

Plaszėw (Plaschau) 498 

Piock 123, 252, 255, 391, 572 

Plocko gubernija 108 

Plofsk 287 

Podegrodzie 536 

Podgėrze 372, 373, 375 

Podhalė 535 

Podolė 241, 424 

Podolės gubernija 107 

Podolės vaivadija 107 

Pok6j (Karlsruhe) 570 

Polaneco (Potaniec) universalas 90 

Polesė 97,99, 423, 424, 447 

Polockas 107 

Poprad 536 

Popradas, upė 445 

Porta 104, 680 

Port Artūras 408 

Portsmouth 576 

Posen, žr. Poznanė 

Potsdam 22, 38, 522, 529, 530, 542, 559, 605,611 
Poznanė (Poznan) 16,21, 60, 65,87, 100, 138, 
147, 148, 150-156, 160, 161, 164, 165, 173, 189, 
215, 239, 258, 265, 302, 330, 341, 380, 382-384, 
434, 442,450,461,478, 497,508,517, 540, 567, 
571, 567,571, 579, 627, 642 

Poznanės didžioji kunigaikštystė 30,45, 68,90, 
141, 145, 146, 209, 215, 262, 380, 382, 383, 540 
Poznanės kunigaikštystė, žr. Poznanės di- 
džioji kunigaikštystė 

Poznanės provincija 152, 155, 483 

Praha 172, 381, 382, 536, 537 

prancūzai 51,114, 118, 133, 158, 204, 224, 232, 
301, 304, 324, 329, 330, 336, 339, 429, 437,479, 
537, 540, 552 

Prancūzija 12,27,34, 40, 52,65, 112, 124, 141, 
160, 173, 187,215,277, 279, 286, 300, 304, 308, 
310,312,318,321,328-331, 333, 341, 375, 379, 
381-383, 385, 390, 395, 397, 408, 417, 425, 427, 
428, 442, 456, 458, 459, 462, 473, 479, 485, 525, 
542, 669, 679 

Princeton 316 

Pripetė, upė 97, 483, 559 

Prudnik 202 

prūsai 47, 106, 138, 142, 154, 158, 159, 173, 
330, 331, 371, 375, 570 

Prūsija 9, 30, 33, 35, 41-43, 55, 60, 65, 68, 78, 84, 
86, 87, 90, 93, 101, 133-135, 138, 140-160, 162- 
165, 168-170, 173, 183, 189, 192, 195, 197, 198, 
201-205, 207, 211, 215, 216, 218, 222-224, 229, 
239, 242, 243, 251, 262, 264, 266, 269, 273, 274, 
283, 299-303, 310-312, 328, 330, 331, 334, 336, 
341, 359, 360, 367, 369, 371, 372, 375, 379, 383- 
385, 393, 395, 396, 405, 416, 421, 461, 522, 523, 
539, 541, 542, 553, 566, 567, 570, 575, 579, 607 
Prūsijos karalystė 138, 140, 313 

Pruszkėw 518 

Przysucha 278 

Pulaski (Tenesyje) 315 

Puttusk (Ostenberg) 566 

Punice (Punitz) 566 

Pszczyna (Pless) 423 

Pszczėtki (Hohenstein) 567 


Racibėrz (Ratibor) 570 
Radom 285, 313 

Radomo gubernija 108 
Radzymin 438, 567 

Rajsk 497 

Rakėw 258 

Ramusis vandenynas 324 
Rapperswill 318 

Raszyn 335 

Rava, Rava Ruska 445, 545 
Reinas, upė 147, 333, 479 
Reinlandas 143, 154 
Reino provincijos 140 

Reino žemė 341 

Rybnik 540 

Rio Grande do Sul 318 

Ryga 22, 291, 310, 440, 549, 560, 562 

Rytų Brandenburgas 605 

Rytų Europa 28, 29, 34, 35, 39, 41, 53, 89, 99, 
100, 105, 162, 191, 224, 258, 270-272, 281, 283, 
285, 286, 290, 408, 420, 434, 474, 530, 538, 
550, 551, 556-558, 560, 565, 594, 610, 619-621, 
633, 661, 668, 678-681, 684 

Rytų Galicija (Mažoji Lenkija, Vakarų Uk- 
raina) 166, 187, 483, 434, 442, 543, 545, 549, 
550 

Rytų Pamarys 605 

Rytų Prūsija 95, 101, 123, 143, 148, 331, 382, 
419,421, 438, 442, 515, 524, 538, 539, 551,605, 
628, 632 

Rytų Sibiras 79 

Rytų Vokietija 628, 630, 633, 661, 624 
Rogėw 202, 413 

Rokitna 424 

Roma 43, 84, 88, 111, 113, 143, 154, 180, 238- 
241,243, 246, 247,251, 253-256,270, 304, 317, 
318, 378, 383, 398, 420, 658 

Romos respublika 380 

Rovnas 445 

Rožnėw 459 

Rudy 195 

Ruhr 145, 198, 318 

Rumunija 203, 295, 423, 428, 435, 479, 480 
rusai 35, 36, 42, 49, 51, 53, 57-59, 96, 98, 99, 
102, 105, 115, 126, 132, 159,212, 214, 224, 234, 
258, 265, 267,270, 282, 283, 288, 302, 331, 336, 
339,345,371,373,381, 393, 406, 407,414, 421, 
425,426,439,474, 512, 520, 534, 535, 543, 547, 
550, 562, 567, 603, 667, 682 

Rusija 9, 21, 28, 33, 35, 37, 40-43, 46, 48, 49, 
55, 56, 61, 63, 68, 71, 72, 74, 77, 79-83, 85-87, 
90, 91, 93, 95, 97,99, 100, 101, 103, 104, 106- 
108,110,112, 113, 115, 117, 119, 120, 122-125, 
131-137, 141-144, 147, 151, 153, 160, 163, 164, 
168, 169, 171, 181, 183-189, 192, 195, 198, 199, 
201,202, 204, 205, 207,210,211,217,221, 223- 
225,226,229, 230, 233, 234, 239,240-244, 246, 
251,252, 262, 264, 266, 267,269,272,274,276, 
279, 280, 281, 283, 284, 287,289, 291, 299, 300- 

302, 312,320, 324, 329, 330, 331, 335, 336, 339, 
341,344-348, 359, 360, 367-369,371, 372, 373, 
375, 383-385, 387, 390,393, 395-397, 403-406, 
408-410, 412, 413, 416,417,420-428, 431, 432, 
434, 451, 457, 461, 462, 468, 480, 486, 493, 
494, 522, 525, 535, 543, 545, 547, 549, 550- 
552, 556, 560, 580-583, 590, 595, 596, 605, 610, 
620, 637, 641, 656, 678, 680 

Rusijos imperija 55,94,97,99,106,113, 116,217, 
242, 336, 342, 402, 403, 405-407, 543, 549, 564 
rusinai 36, 45, 97, 98, 116, 171, 172, 184, 185, 
187, 188, 381, 387, 549 

Ruskinowice 536 

Rzesz6w 453 


Sachsenhausen 488, 498 

Sadova 170, 177 

saksai 536 

Saksonija 200, 201, 310, 333, 340, 341 

Salt Lake City 314 

Samara 304 

Samosierra 35, 41 

Samson6w 196 

San, upė 166, 185, 481, 494 

San Antonio 311 

Sandomieras (Sandomierz) 123, 335 

San Franciskas (San Francisco) 314, 410, 601 
Sankt Peterburgas 55, 79,82, 85,97,101,111, 
113,125, 128, 132, 135, 169, 193, 205, 225, 233, 
240, 246, 283, 295, 302, 330, 350, 355, 370, 386, 
389, 390, 403, 409, 410, 412, 682 

Santa Catarina 318 

Santo Domingo 330 

Sangro 304 

Sarajevas 408 

Sarbinėw (Zondorf) 566 

Sardinija 380 

Schonbrunn 336 

Šcinawa (Steinau-am-Oder) 566 

Sedan 141 

serbai 85 

Sibiras 90, 118, 119, 124, 242, 243, 249, 304, 
309, 314, 320, 324, 350, 368, 386, 404, 490 
siciliečiai 315 

Sicilija 60, 308, 378, 380 

Siedlcų (Siedlce) gubernija 108 

Silezija 17, 45, 50, 99, 123, 138, 143, 145, 146, 
148, 154, 164, 165, 171, 173, 195, 197-203, 
222, 239, 253, 284, 299, 310, 311, 380, 417, 
423, 434, 442, 457, 479, 483, 498, 522, 523, 
530, 534-536, 552, 524, 566, 570-574, 605, 
607, 669 

Silezijos kunigaikštystė 430 

Skandinavija 405 

Skierniewice 199, 202 

Sktoby 497 

Skėrzyn (Skyren) 570 

slavai 48, 49, 55-57, 85, 94, 96, 97, 138, 140, 
381, 406, 575 

Šlązaki 201 

slenžėnai 85, 138, 158 

Slobodka 281 

slovakai 258, 682 

Slovakija 381, 479 

slovėnai 85 

Stupsk 634 

Smarzowa 175 

Smolenskas 97, 339, 493 

Sobota 536 

Sochy 497 

Sola, upė 498 

Sosnowiec 123, 128, 133, 267 

Sovietų Rusija 13, 288, 291, 435, 439, 440 543, 
545, 560, 564 

Sovietų Sąjunga, SSRS 6,9, 22, 23, 28, 35, 105, 
119,211,214, 224, 298, 304, 305, 308,312,319, 
320,322,326, 447, 462, 467,472-474, 478, 481, 
483, 485, 487, 490, 494, 495, 508, 512, 517,519, 
520, 525, 526, 528, 533, 534, 542, 543, 545-547, 
550, 554, 559, 560, 562, 563, 584-586, 598, 600, 
601, 604, 615, 620, 621, 626-628, 630, 631, 633- 
637,639, 640, 663, 669, 671,673, 675, 676, 679, 
682, 684 

Spa 537, 545 

Spisz (Spiš) 434, 535, 536, 538 

Spiszo rajonas 535 

SSRS 474, 485, 490, 494, 512, 513, 516, 519- 
521, 525, 526, 528, 532, 535, 545, 546, 547, 550, 
553, 554, 559, 560, 563, 588, 590, 592, 597, 598, 
600, 601, 603, 604, 613, 616-619, 621, 627, 628, 
634, 637, 639, 645, 657, 659, 662, 671, 673, 675, 
676, 678-680 

Stalingradas 507 
Stalowa Wola 459 
Stanislavo apskritis 447 
Staropolskas 196, 197 
St. Luis 313 

Stochodas, upė 424 
Stoczek 89, 357 

Straže 536 

Stuttgart 364 

Sueco kanalas 557 
Sulejėwek 462 

Sumin 497 

suomiai 406 

Suomija 119, 407, 673 
Suomijos didžioji kunigaikštystė 404, 406 
Supraslis (Suprašl) 202 
Suvalkų (Suwalki) gubernija 108 
Suvalkų kraštas 485 
Šwidnica 570 

Szczecyn 497 

Szubin (Schubin) 540 


Ščecinas (Szczecin, Stettin) 154, 164, 530, 540, 
542, 543, 567, 571, 572, 634 

Šiaurės Amerika 27, 310 

škotai 27, 45, 76, 95 

Škotija, Škotijos Respublika 95, 365, 547 
Šlezvigas-Holšteinas 378 

Šliselburgas 370, 581 

Štetinas, Zr. Ščecinas 

Svedai 232, 299, 306, 406 

Švedija 119, 196, 404, 405 

Šveicarija 47, 78, 318, 323, 420, 466 

Šventoji Romos imperija 168 

Šventojo Kryžiaus kalnai 195, 393 
Šventosios Onos kalnas (G6ra Šw. Anny) 541 


Tannenberg (Stebark) 422 

Targovica 244 

Targovicos konfederacija 54 

Tarnėw 175 

Tarnowskie Gėry (Tarnowitz) 197, 570 
Taškentas 269, 304 

Tatrų kalnai 175 

Teheranas 529 

Teksasas 311, 552 

Tel Avivas 321 

Tenesis 315 

Ternopolio rajonas 166 
Ternopolis 281, 342, 564 
Tilžė 95, 331 

Tirolis 429 

Tychai 154 

Tyniec 372 

Tobolsko gubernija 243 
Tobruk 304 

Tokijas 410, 426 
Tolimieji Rytai 409 
Tomsko gubernija 243 
Torunė (Torun) 50, 128, 258, 285, 570 
Transilvanija 380 
Trebbia 330 

Treblinka 483, 498, 508 
Triestas 373 

Trzebinia 372 

Trzyniec (Tryniec) 537 
turkai 120, 386 

Turkija 59, 324, 680 
Twarožna 536 


Ukraina 98, 100, 119, 185, 241, 262, 264, 291, 
295,304,320, 393, 413, 423, 434, 435, 447, 448, 
467,478, 490, 497,526, 529, 543, 546, 547, 549, 
560, 562-564, 580, 589, 603, 624 

ukrainiečiai 85,91, 96, 99, 101, 102, 134, 181, 
182, 184-188, 222, 229, 258, 288,294,311,312, 
315,323,381,416, 430, 445, 486,512, 532, 547, 
549, 559, 560, 562-565, 574, 603-605, 682 
Ukrainos SSR 483, 549, 555, 559, 563 

Ulster 551, 552 

Umanė 279 

Uoliniai kalnai 314 

Usūris, upė 680 

uzbekai 35 

Užkarpatė 101, 424 

Užkaukazė 119 


Vakarų Baltarusija 486 

Vakarų Europa 46, 77,97, 112, 113, 131, 158, 
191, 193,211,226, 284, 397, 435, 440, 442, 452, 
455, 595, 597,604, 641, 645, 678, 681 

Vakarų Galicija 166, 331, 336, 342 

Vakarų Neisė, upė 530 

Vakarų Pamarys 538 

Vakarų Prūsija 138, 146, 148, 150, 152, 239, 483 
Vakarų Sibiras 495 

Vakarų Škotija 150 

Vakarų Ukraina 185, 188, 468, 562 

Vakarų Ukrainos Liaudies Respublika 546, 
549 

Vakarų Ukrainos Respublika 447 

Vakarų Vokietija, žr. Vokietijos Federacinė 
Respublika 

valonai 35 

Varmija 239, 251 

Varšuva (Warszawa) 9, 12, 19,21-23,45, 50, 
51,56, 58,62, 71, 83, 85,91,97,101, 115, 119, 
120, 122, 124-126, 128, 129, 131-135, 137, 140, 
164, 182, 189, 198, 201-205, 224, 225, 229, 231, 
233-237,239, 244, 251, 252, 255, 259, 262, 264- 
268, 274, 276, 278-280, 283, 284, 286-288, 291, 
294, 296, 301, 311, 320, 326, 331, 333, 335, 
339, 342, 347, 353, 355, 358, 359, 364, 370, 
372, 379, 385-387,389-391, 398, 403, 409, 410, 
414,416, 423, 426, 428-431,437,438, 442, 448, 
456, 457,462, 464, 469-471, 473, 478, 480, 481, 
483, 487,488, 493, 496, 507, 508, 515-530, 537, 
540, 541, 547, 566, 567, 572, 580-584, 589, 590, 
594, 598, 599, 600, 602, 603, 618, 621, 626, 
627,629, 631, 633-635,637,642, 646, 650, 661- 
603, 670, 671 

Varšuvos gubernija 107 

Varšuvos kunigaikštystė 9, 30, 51, 106, 215, 
224,239,262,273,301,328, 331, 334, 335, 339, 
341, 342, 345 

Varta, upė 155, 156 

Vartos apygarda 483 

Vašingtonas (Washington) 420, 680 
Vatikanas 84, 112, 239, 240, 243-246, 250, 254, 
461, 649, 656, 674 

Velsas 150, 158 

velsiečiai 27, 35, 158 

vendai 35 

vengrai 91, 99, 171, 176, 224, 258, 380, 429, 
535, 536 

Vengrija 59, 106, 166, 171, 176, 177, 295, 378- 
381, 383, 397, 429, 479, 530, 535, 536, 630, 638, 
639 

Versalis (Versaille), 158, 165, 433, 434, 538, 
540 

Vestfalija 310, 328 

Vevey 420 

Vidurinė Azija 296, 304, 324 

Vidurinieji Rytai 304 

Vidurio Europa 55, 270, 323, 372, 379, 433, 
434, 473, 547, 570, 610, 630 

Vidurio Lietuva (Vilniaus kraštas) 442 
Viena (Wien) 38, 55, 86, 101, 128, 140, 166, 
168-170, 172 173, 176, 178, 186, 199, 205, 223, 
224,268,277,302,314,330,341,351,357,378, 
380, 383, 385, 408, 415, 416, 582 

Viepžė, upė 438 

Vilniaus gubernija 107 

Vilniaus vaivadija 107 

Vilnius 64, 79, 80, 83, 93, 95, 100, 101, 107, 
114,119, 120, 125, 126, 128, 133, 135, 239, 241, 
251,252, 261, 262, 278, 281, 286, 287,294, 295, 
320, 336,338, 348,357,379,385,393,413, 423, 
434, 435, 448, 483, 489, 514, 530, 546, 547, 550, 
555, 559, 560, 581 

Virdžinija 313, 314 

Viskonsinas 315 

Vitebskas 107 

Vitebsko gubernija 107 

Vysla, upė 12, 13, 49, 88, 123, 128, 130, 233, 
305, 341, 359,372, 411, 437, 462, 498, 515-517, 
522, 535, 538, 539, 570, 680 

Vyšegradas 115 

Vkra, upė 438 

Vladimiro kunigaikštystė, žr. Lodomerijos 
karalystė 

vokiečiai 13, 21, 45, 53, 58,81, 84, 96,99, 101, 
102, 114, 133, 141, 145, 149, 152, 154-165, 171, 
182, 204, 223, 224, 229, 232,258,265,270, 273, 
274, 283, 288, 294, 303,311,312,314,317,323, 
378-380, 382, 383, 406, 411,423, 425, 426, 428, 
429, 431, 435, 437,440, 445, 450, 470, 472, 479- 
482, 485-489, 493, 495, 497-499, 507,512, 514- 
516,519,521, 522, 524, 529, 530, 532, 534, 535, 
537-542, 547, 554, 555, 557, 566, 571, 572, 574, 
575, 605, 607, 635, 641, 667, 682 

Vokietija 6,9, 21, 22, 30, 46, 52, 53, 56,57,74, 
77, 82, 86, 87, 91, 93, 99, 101, 104, 123, 124, 
133, 135, 138, 140, 142, 152, 157, 160, 163-165, 


VIETOVARDŽIŲ IR TAUTOVARDŽIŲ RODYKLĖ 


170, 172, 173, 187, 189, 192, 193, 195, 198, 199, 
204, 205, 210, 225, 226, 247,251, 262, 272, 278, 
286, 295, 296, 303, 308, 312,318, 329, 339, 348, 
365,378, 382-385, 405, 414, 416, 417, 423-425, 
427-429, 431, 432, 434, 447, 448, 456, 457,462, 
472-474, 476, 478, 480, 485, 486, 490, 493-497, 
504, 512-515, 520, 523, 525, 529, 530, 532-535, 
539,541, 542, 546, 550, 552-554, 557, 562, 563, 
566, 567,570-572,574, 582, 583, 604, 605, 617, 
656-658, 663, 680 

Vokietijos Demokratinė Respublika 543, 
574, 667 

Vokietijos Federacinė Respublika 210, 554, 
574, 604, 607, 630, 634, 635, 667 

Vokietijos imperija 81, 148, 158, 210 

Volynė 13, 241, 262, 314, 357, 424, 447, 512, 
514, 603 

Volynės gubernija 107 

Volynės vaivadija 107 

Voložinas 278 

Vroclavas (Wrociaw, Breslau), 142, 144, 149, 
158, 197,380, 512, 524, 530, 540, 542, 543, 552, 
553, 554, 555, 567, 571, 572, 642 

Vroclavo (Breslau) apygarda 483 


Waąbrzežno (Briesen) 570 
Wąchock 196 

Wagram 335 

Warsaw (Alabamoje) 315 
Waterloo 342, 567 

Wawel 74, 176, 483 
Wieliczka 170, 195, 196, 422 
Wielka 536 

Wierzbėw 536 
Wilhelmshaven 305 
Wilkotaz 248 

Witkowice (Vitkovice) 537 
Wtochy 536 

Wlodawek 313 

Wojda 507 
Wolsztyno apskritis 157 
Wschowa (Fraustadt) 566, 572 


Ząbkowice 268 

Zabrze 197 

Zakopanė (Zakopane) 12, 602 
Zamostė (Zamošč) 204, 282, 287, 331, 335, 
439, 497, 507, 582, 583 
Zamostės rajonas 497 

Zaolzė (Transolzia) 472, 538 
Zbručas, upė 166, 434, 534, 549 
Zdunska Wola 202 

Zieliona Gėra 554 

Zgierz 199, 200 

Zwierzyniec 204 


Žabrikėw 497 

Žagani 497 

Žalgiris, Žalgirio mūšis 152, 163, 179,423,566 
Želazowa Wola 51 

žemaičiai 94, 95 

Žemaitija 357 

Žemutinė Silezija 203 

Ženeva (Genėve) 434 

Žiemgala 107 

žydai 18, 35, 36, 45, 47, 50, 77, 91, 93, 94, 
101, 102, 111, 123, 133, 134, 155, 156, 171, 
172, 180-182, 209, 214, 223, 224, 226, 229, 235- 
237,268,272-274, 276-290, 292-298,311,312, 
315, 321, 323, 331, 334, 338, 387, 389, 393, 
399, 406, 409, 411, 414, 416, 425, 437, 439, 
445, 448, 449, 452, 459, 460, 467, 470, 483, 
486-488, 495, 498, 505, 507, 508, 526, 532, 549, 
580, 582, 584, 586, 604, 632, 682 

Žyrardėw 202, 203, 580 

Žyrzyn 395 

Žywiec 203 

Žolibėrz 470, 518 

STANISLTOVAS AUGUSTAS - 
ACE I S TSO 
a Bau ak O 
(medalis 1791 m. gegužės 3 d. Konstitucijai pažymėti, 
dail. J. G. Holtzey) 


Antrasis Dievo žaislo tomas apžvelgia kaimyninės Lenkijos istoriją 
nuo 1795-ųjų iki šių dienų. Draugiškai nusiteikusio pašaliečio, 
ee CE ae Tea aia S I ea TT S EA 
į artimos mūsų kaimynės Lenkijos istoriją. Pasak Observer, 
tai ne tik libretas, bet ir muzika, čia ne vien faktai, 
bet ir aistros, poezija, anekdotai... 


Norman Davies - Londono universiteto Slavų ir Rytų Europos 
studijų mokyklos istorijos profesorius, daugelio knygų autorius. 


ALK - serija verstinių knygų, kurias leidžia įvairios leidyklos, 
remiamos Atviros Lietuvos fondo. Serijos tikslas — 
supažindinti skaitytojus su šiuolaikiniais humanitarinių ir socialinių 
ae) Lija aaa ie (e a e A (ale kinai AUD saaa iai 
su Vidurio Europos universiteto Vertimų projektu. 

